
ALKULAUSE. 

Tässä  teoksessa,  jonka  edellinen  osa  nyt  ilmestyy,  olen  koettanut 
esittää  historian  tärkeimmät  tapahtumat,  pitäen  silmällä  sellaisia  seikkoja, 
jotka  ovat  kullekin  kansalle  omituisia  ja  kuvaavat  eri  aikakausia.  Valtio- 
laitosten,  yhteiskunta-olojen  kehittymistä,  henkisiä  ja  taloudellisia  ilmiöitä 
olen  etupäässä  ottanut  huomioon,  jota  vastoin  sotatapausten  kertominen 
on  jäänyt  syrjemmälle,  ja  ainoastaan  sellaisista  sodista,  jotka  ovat  syvem- 
mältä vaikuttaneet  kehitykseen,  on  laajemmin  esitetty.  Kertomus  on 
jaettu  lukuihin,  siten  että  jokainen  luku  sisältää  rajoitetun  alan,  liittyen 
kuitenkin  yksijaksoisesti  kokonaisesitykseen. 

Johtona  ja  lähteinä  on  minulla  ollut  etupäässä  seuraavat  teokset: 
F.  Duruy'n  kirjoittama  oppikirjasarja  (Histoire  de  VOrient,  Histoire 
Grecque,  Histoire  Romaine  ja  Histoire  de  VEurope  et  de  la 
France),  joka  E.  Lavissen  johdossa  on  uudestaan  toimitettu;  sarja  Lee- 
tures  kistoriques,  jota  ovat  julaisseet:  Maspero  (Histoire  Ancienne), 
Paul  Ouiraud  (Histoire  de  la  Grece  ja  Histoire  Romaine),  Charles 
V,  Langlois  (Histoire  du  Moyen  Age),  J.  H.  Mariejol  (Histoire  du 
Moyen  Age  et  des  Temps  Modemes),  Lacour-Oayet  (Histoire  de 
Temps  Modemes);  Oskar  Jäger,  Weltgeschichte  in  vier  Bänden;  S. 
J.  Boethius,  Historisk  läsning;  O,  Weberin  laaja  Weltgesehichte, 
Paikoittain  on  myöskin  erikoisteoksia  käytetty. 

Pyydän  kiitollisuudella  mainita,  että  lehtori  V.  Malin  on  lukenut 
käsikirjoitukseni  ja  tehnyt  monta  huomautusta  ja  korjausta,  jotka  ovat 
olleet  teokselle  hyödyksi. 

Lohjalla  Kesäkuussa  v.  1903. 

tappelu.  —  Sodan  loppu.  —  Rooman  suhteet  Makedoniaan  ja  Kreikkaan.  —  Makedonia 
kukistetaan.  —  Kreikka  liitetfiftn  Rooman  valtakuntaan.  —  Rooman  valta  Icvifiä  Aasiassa. 

—  Kartagon  hftvitys.  —  Espanjan  valloitus.  —  Provinsien  asema  ja  hallinto.  —  Publikanit. 

—  Asukasten  huono  tila. 

XXIII.  Boontan  olot  aiturien  sotien  päätyUyä 189 

Vieraiden  kansojen  vaikutus.  —  Uusia  jumalia.  —  Backanaliot.  —  Kreikkalaisen  filoso- 
fian vaikutus.  —  Muuttunut  kasvatus.  —  Kirjallisuus  pfifisec  alullensa.  —  Ylellisyys 
lisSfintyy.  —  Vanhoillinen  puolue,  Porcias  Cato.  —  Sotien  vaikutus  yhteiskunnallisiin  oloi- 
hin. —  Pikkutilalliset  menettävät  maansa.  -  -  Orjan  työ.  —  Uusi  ylimyskunta.  —  Orjien 
tila.  —  Orjakapinoita.  —  Yhteiskunnalliset  parattnu.spuuhat.  —  iiittolaiskysymys. 

XXIV.  SisäUisten  riiiq/en  aika.     Oracckus-vegeksä.    Marius  ja  SuUa  ....    202 
Gracchus-veljesten  ftiti.  —  Tiberius  Grncchukscn  ehdotukset.   —  Laiton  menettely.  —  Hän 
saapi  surmansa.  —  Oajus  Gracchus.  —  Hflnen  reformip nuhansa.  —  Liittolaiskysymys.  — 

Hiin  ryhtyy  väkivaltaan.  —  Senaatin  veltto  hallitus.  —  Jugurtan  sota.  —  Cajus  Marius. 

—  Hän  voittaa  Kimbrit  Ja  Teutonit.  —  Mariuksen  toimeenpanemat  muutokset  sotajou- 
kossa'. —  Hänen  valtiollinen  toimintanui.  —  Mitridatcs.  —  Sulia  saapi  ylipäällikkyyden. 
— :  Mariuksen  puoluelaisten  hirmuhallitus.  —  Sullan  paluu.  —  Proskriptsioonit.  —  Bul- 
lan toimeenpanemat  muutokset  hallitusmuodotsa.  —  Hänen  kuolemansa. 

XXV.  Ktlpailita  yksinvalhsta.    Pomppua  ja  Caesar 213 

Tasavaltainen  hallitusmuoto  on  Roomalle  sopimaton.  —  Cneina  Pompejus  kohoaa  ensim- 
mäiseksi mieheksi.  —  Orjakapinan  kukibtua.  —  Pompejus  voittaa  merirosvot.  —  Kolmas 
Mitridateen  sota,  Lidnius  Lueullus.  —  Pompejus  Aasiassa.  —  Catilinan  salalutto.  —  M. 
T.  Cicero.  —  C.  J.  Caesarin  luonne;  hänen  päämaalinsa.  —  Pompejus  ja  Crassus  senaa- 
tin syrjäyitäminä.  —  Ensimmäinen  triumviraatti.  —  Caesarin  toiminta  konsulina.  — 
Gallian  valloitus.  —  Caesarin  ja  Pompcjuksen  väli  käy  huonoksi.  —  Kansalaissota.  — 
Pompejus  saapi  sormansa.  —  Caesarin  triumfi.  —  Hänen  valta-asemansa.  —  Hänen  toi- 
mintonsa. —  Hän  murhataan. 

XXVI.  Octcananus  ja  Antonius.     Ihsavallan  loppu 230 

Kansa  ei  hyväksy  Caesarin  murhaa.  —  Marcus  Antonius.  — -  Caesarin  hautajaiset.  — 
Octavianus  asettuu  senaatin  puolelle.  —  Toinen  triumviraatti.  -  -  Proskriptsioonit.  —  Ci- 
ceron kuolema.  —  Brutus  ja  Cassius  voitetaan.  --  Valtakunta  jaetaan.  —  Antonius  ja 
Kleopatra.  —  Octavianus  saapi  yksinvallan. 

XXVII.  Augustuksen  yksinvalta  ja  ensimtnäiset  keisarit  v:teen  180  .....    234 

Yksinvallan  luonne.  —  Uudet  virkamiehet.  —  I^rovinsit.  —  Ranhalliset  olot.  —  Augus- 
tus  harrastaa  kansan  siveellistä  kohottamista.  --  Sodat.  —  Augustuksen  luonne  ia  kuole- 
ma. —  Tiberius.  —  Caligula  ja  Claudius.  —  Neron  hallitus.  —  Vesposianus,  Titns  ja 
Domitianus.  —  Espanjalaiset  keisarit. 

XXVIII.  Rooman  valtakunnan  olot  keisarikunnan  aikana 248 

Viimeiset  valloitukset.  —  Valtakunnan  rajat.  —  Kansat  sulautuneet.  —  Rooman  kaupunki. 

—  Hovi.  —  Senaattorien  luokka.    —  Roomalaisen  talo.  —  Ritarit.  —  Kansa.  — Huvit. 

—  Maakunnat  roomalaistuneet.  —  Kulkutiet.  —  Kauppa.  —  Valtakunnan  kaikki  asuk- 
kaat ovat  samanarvoisia. 

XXIX.  Kirjallisuus  ja  filosofiset  opit.    Kristinoppi 258 

Kirjailijat  tasavallan  loppuaikana.  —  >Kultainen  aikakausi».  — Myöhemmät  kirjailijat.  — 
Stoalainen  ja  epikurolainen  filosofia.  —  Uusplatoninen  oppi.  —  Uskonnollinen  kaipuu.  — 
Kristinoppi.  —  Se  on  ristiriidassa  entisten  uskontojen  kanssu.  —  Vainot.  —  Marttyyrit. 

XXJT.     Viimeiset  koko  valtakunnan  keisarit  ja  keisarikunnan  jako.    Uusi  kaUinto- 

järjestelmä.    Länsi-Rootnan  häviö 269 

Sotilaat  määräävät  keisareja.  —  Diokletianus  ja  Konstantinus  suuri.  —  Valtakunta  jaetaan. 

—  Despoottinen  hallitusmuoto.  —  Halliutojiirjestelmä  ja  virkamiehet.  —  Kunnallinen  itse- 
hallinto. ---  Raskaat  verot.  —  Kristinoppi  julistetaan  luvalliseksi.  —  Kirkon  hallinto.  — 
Oppiriidat.  -—  Julianus  Apostata.  —  Länsi-Rooman  valtiJtunta  häviää. 


VIII 


KESKI-AIKA. 

I.  Qcrmanilaiset 283 

Kehitys  on  mahdoton  Rooman  valtakunnassa.  —  Germanian  kansat.  —  Heidän  valtioUU- 
toksensa.  —  Yksityisihmisen  vapaus.  —  Germanian  ulkomuoto.  —  Kansa.  —  Germani- 
laiset  siirtyvät  länteen  ja  eteläänpäin.  —  Rauhallinen  yhteys  Roomalaisten  kanssa.  —Liit- 
tokunnat muodostuvat.  —  Germanilaistcn  uskonto.  —  Kristinoppi  alkaa  levitä.  —  Slavi* 
laisten  kansojen  asuinpaikat.  —  Suomalais-ngrilaiset  kansat. 

II.  KansainvaeUukset 293 

Hunnit.  —  LänsigoUt  asettuvat  Itä-Rooman  valtakunnan  alueelle.  —  Alarikin  retket.  — 
Barhaarien  kulku.  —  Bnrgundit,  Ahmit,  bvevit,  Vandalit.  —  Attila.  —  Tappelu  Kata- 
Uiunisten  kentällä.  —  Attilan  retki  Italiaan.  —  Vandalit  ryöstävät  Roomaa.  —  Länsi- 
Rooman  valtakunta  loppuu.  —  Itägotien  valtakunta.  Teodorik.  —  Longofaordit  tulevat 
Italiaan.  —  Fnuikkilaisvallan  synty.  Klodvig.  —  Syyt  GcrmanilBistcn  pcnistamien  valti- 
oiden häviöön. 

III.  Oennanilaisvaltahmtien  stsäUisä  olot 306 

Gerroanilaisia  asettuu  roomalaisväestön  joukkoon  asumaan.  —  Roomalaisen  väestön  avema. 

—  Germamlaisten  lait  ja  oikeuslaitos.  —  Kuningasvalta.  —  Kuninkaan  seurue  ja  virka- 
miehet. —  Ylimyskunta  muodostuu.  —  Höllä  valtio.  —  Teollisuus  ja  kauppa  häviävät. 

—  Henkinen  elämä  rappeutuu.  —  Papiston  ja  kirkon  asema  kohoaa.  —  Kristinoppi  on 
pintapuolista.  —  Siveeiiincn  turmelus. 

IV.  Uä-Rooman  keisarikunta.    Justinianua-keisari 315 

Itä-Rooma  säilyy  barbaareilta.  —  Sotajoukko.  —  Puolueriidat.  —  Keisari.  —  Justinianuk- 
son  tarkoitusperä.  —  Sodat  Persian  kanssa.  —  Bulgaiit  ja  A  värit.  —  Länsi-Rooman  en- 
tisiä maita  valloitetaan.  —  Roomalainen  laki.  —  Yksi  uskonto.  —  Sofian  kirkko.  -- 
Keisarin  pahitsi.  —  Teodora.  —  Hippodromi.  —  Nika-kapina.  —  Pääkaupunki.  —  Val- 
tion heikkous.  —  Itä-Rooman  merkitys. 

V.  MuhammedHaiset 325 

Arabian  maa  ja  kansa.  --  Muhammedin  uskonpuhdistus.  —  Korani.  —  Islamin  oppi.  — 
Ulkonaiset  työt.  —  Paratiisi .  —  Islamin  oppi  venattuna  kristinoppiin.  —  Koiani  on 
myös  lakikirja.  —  Islami  on  yleinen  uskonto.  —  Arabialaiset  valloittavat  Länsi-Aasian 
maita  ja  Pohjois-Afrikan.  —  Konstantinopolin  piiritys.  —  Espanja  valloitetaan.  —  Poi- 
tiers'in  tappelu.  —  Kalifikunnan  laajuus.  —  Uskonnollisia  lahkoja  syntyy.  —  —  Abbos- 
sidit.  —  Bagdadin  kaupunki.  —  Sotainen  into  laimenee.  —  KaJifikimta  hajoaa.  —  Tie- 
teiden harrastus.  —  Rakennustaide.  —  Maanviljelys.  —  Teollisuus.  —  Kauppa.  —  Mat- 
kustajia. —  Arabialaisten  sivistyksen  luonne  ja  merkitys. 

VI.  Kiuxrle  suuri 339 

Kolme  valtioryhmää.  —  Germanilaisvaltiot.  —  Frankkilaisvaltakunta  viimeisten  Merovin- 
gien aikana.  —  Pipinin  suku  saapi  vallan.  —  Kaarie  suuri.  —  Sota  Italiassa.  —  Saksi- 
laiset kukistetaan.  —  Avarit  voitetaan.  —  Kaarlo  suuren  maailmanvalta.  —  Hänet  kruu- 
nataan keisariksi.  —  Hallitus.  —  Majkentät.  —  Sotalaitos  ja  verot,  —  Kreivit.  -.-  Missi 
dominici.  —  Kaarlen  osanotto  hallitukseen.  —  Sivistysharrastus.  —  Hovikoulu  ja  oppi- 
neet miehet.  —  Kaarle  suuren  valta-asema  ja  merkitys. 

VII.  Frankkilaisvallan  hajoaminen 352 

Erikoishanvstukset  frankkilaisvaltakunnassa.  —  Ludvig  hurskas.  —  Kirkonmiesten  volla 
paisuu.  —  Ludvig  taistelee  poikiensa  kanssa.  —  Verdun'in  sovinto.  —  Saksan  ja  Rans- 
kan synty.  —  Hajaantuminen  jatkuu.  —  Herttuat  ja  kreivit.  —  Saresenien  hyökkäykset. 

—  Magyarien  ryösiöretket.  —  Normannien  retket.  —  He  ryöstävät  Ranskaa.  —  Hastings. 

—  G&nge  Rolf.  —  Kaarle  suuren  suku  sammuu. 

VIII.  Läänäyslaitcs 360 

Lääni tyslaitos  vakaantuu.  —  Feodaalinen  valtio  verrattuna  Rooman  valtioon.  —  AHodiumi 
ja  beneficiumi.  —  Läiiniherra  ja  vasalli.  —  Läänin  antaminen.  —  LSäniherran  ja  vasal- 
lin välinen  suhde.  —  Lääniherrojcn  suuri  valta.  —  Valtiollinen  kansa.  --  Feodaaliherran 
linna.  —  Turnajaiset.  —  Alustalaiset  (villanit  ja   maaorjat).  —  Heidän   velvollisuutensa. 

—  Epävarmat  olot.  —  Feodaalilaitoksen  merkitys. 

IX.  Katolisen  kirkon  vallan  kasvaminen 369 

Kristillinen  kirkko  korvaa  feodaalivaltion  puutteellisuuden.  —  Kirkon  mahti  kohoaa.  — 
Kirkko  menettää  alkuperäisen  puhtautensa.  —  Hajaantumisen  vaara.  —  Rooman  paavin 
arvo  kasvaa.  —  Paavin  riippuvaisuus  maallisista  hallitsijoista.  —  Grcgorins  suuri.  — 
Areioksen   opista  luovutaan.  —  Lähetystoimi.  —  Anglosaksit  käännetään  kristinuskoon. 

—  Boniiaciuksen  lähetystoimi  Germaniassa.  —  Skandinavian  kansat  kääntyvät  kristinus- 
koon. —  Kristinopin  leviäminen  slavilaisiin  kansoihin  ja  Unkariin.  —  Luostarilaitos.  — 
Luostarin  synty  ja  sen  merkitys.  —  Tärkeimpiä  luostareja.  —  Itsensä  kiduttaminen.  — 
Katolinen  kristikunta.  —  Jumalan  rauha.  —  Kirkko  ja  maallinen  valta.  —  Ritarisyus. 


IX 

X    Saksilaiset  ja  frankkUaiset  keisarit.    Henrik  IV  Ja  Oregoritis  VII   ....     386 

Saksa  on  liUnelhin  iakaantunut.  —  Herttuat  ]&  kreivit.  —  Vaalikuninkuus.  —  Otto  suuri 
pakottaa  herttuat  kuuliaisuuteen.  —  Saksalaisuus  lenflä  slavilaiselle  alueelle.  —  BOÖmi  ja 
Miläri  liitetään  Saksaan.  —  Puola  |a  Unkari  vapautuvat.  —  Italian  olot  lOinnellft  vuosi- 
sadalla. —  Otto  tulee  enal  kerron  Italiaan.  —  Keisarin  valta  uudistetaan.  —  Otto  suuix^n 
jälkeiset  keisarit.  —  Kirkon  maallistuminen.  —  Puhdistusliike.  —  Gregorius  Vilcunen 
luonne  ja  tarkoitusperä.  —  KardiDaalikolleegio.  —  Normannit  saavat  Etelä-Italian  paa- 
vilta läänitykseksi.  -  CeUboatti-laki.  —  Gregorius  pyrkii  ruhtinaiden  yliherraksi.  —  Riita 
alkaa  Henrik  IV:nnen  kanssa.  —  Keisari  Ganossassa.  —  Taistelu  alkaa  uudelleen.  -  -  Gre- 
goriuksen  kuolema.  —  Wormsin  konkordantti. 

XI.  Hohenstaufien  ja  paavien  välinen  riita 402 

Hohenstaufit  ja  welfit.  —  Fredrik  Barbarossan  käsitys  keisarinvallasta  ja  valtiollinen  tar- 
koitUHperä.  —  Lombardian  vapaat  kaupunkikunnat.  —  Arnold  Bresdalainen  )a  Rooman 
tasavalta.  —  Fredrik  Barbarossa  ottaa  Rooman  haltuunsa.  —  Ankani  menettely.  —  Roo- 
man kansan  ja  paavin  vaatimukset.  —•  Keisari  perustaa  oikeutensa  roomalaiseen  lakiin. 

—  Milano  hävitetään.  —  Paavi  rupeaa  kaupunkien  puolelle.  —  Lcgnanon  tappelu.  — 
Fredrikin  viimeiset  hallitusvuodet.  —  Hän  hukkuu  risUretkellä.  —  Innooentius  Illmnen 
periaatteet.  —  Hänen  valtansa  ruhtinaiden  yli.  —  Hän  määrää  keisareja.  —  Fredrik  n. 

—  Taistelu  uudistuu  piuivin  ja  keisarin  vfllilU.  —  Fredrik  julistetaan  pannaan.  —  Kat- 
kerat riitakirjoitukset.  -  -  Taibtelu  jatkuu.  —  Fredrik  II:8en  kuolema.  —  Hohenataufien 
suku  sammuu.  —  Saksa  ja  Italia  ovat  hajaantuneet.  —  Keisari  ja  paavi  ovat  ylenmäärin 
kuluttaneet  voimiansa. 

XII.  Ristiretket 414 

Ristiretkissä  ilmenee  taistelu  itämaalaisuuden  ja  länaimaalaisuuden  välillä.  —  Seldshukit. 

—  Länsimaiden  ritarisuus   saapi   ylevämmän  päämaalin.   —  Vaellukset  pyhille  paikoille. 

—  Pyhiinvaeltajia  kohdellaan  tylysti,  —  Clcrmonfin  kirkolliskokous.  —  AmiensMn  Pie- 
tari. —  Ensimmäisen  ristijoukon  lähtö.  —  Varsinainen  ristiarmeija  ja  sen  johtajat.  — 
Saavutaan  Konstantinopeliln.  —  Nikaian  piiritys.  —  DorylaionMn  tappelu.  —  Ristiretkc- 
läiset  Antiokiassa.  —  Jerusalemin  valloitus.  —  Länsimainen  kuningaskunta  muodostetaan. 

—  Jerusalemin  kuningaskunnan  vaarallinen  asema.  —  Hengelliset  ritarikunnat.  —  Toi- 
nen ristiretki.  —  Jerusalem  joutuu  uskottomien  haltuun.  —  Kolmas  ristiretki.  —  Lati- 
nalainen kdsarikunta.  —  Viimeiset  ristiretket.  —  Uusi  kehitys  alkaa  Europassa.  —  Su- 
vaitsevaisuus. —  Uusia  elämänta^rpcita.  —  Uusia  viljclvskasveja.  —  Teollisuubtuotteita. 

—  Tieteet  ja  taiteet  kehittyvät. 

Xni.     Skandinavian  valtakunnat  keski-ajan  alkiipuoliskolla 431 

Skandinavian  kansojen  varhaisin  yhteys  sivistyskansojen  kanssa.  —  Kristinusko  vakaan- 
tuu. —  Vanhin  valtiolaitos.  —  Fylkesvaltiot  häviävät.  -  -  Kuninkaanvalta.  —  Vapaat 
miehet.  —  Talonpoikien  oikeudet  supistuvat.  —  Maallinen  rälssisääty  ja  ratsupalvelus.  — 
Heagellinen  liilssi.  —  Katolinen  kiritko  Ruotsissa.  —  Kuninkaan  vaali.  —  Talonpoikien 
asema  muuttuu  huonommaksi.  —  Lainsäädäntö.  —  Tanskan  mahtavuuden  aika,  Knut 
suuri.  —  Valdemarien  aika.  —  Noijan  valtiolliset  olot  varhaisemptma  keski-aikana.  — 
Ruotsissa  on  sisällisiä  nitoja. 

XIV.  Skmlaiset  kansat.     Venäjän  valtakunnan  st^nty ,     .    439 

Slavilaisten  kansainvaellus.  -—Eri  ryhmät.  --  Läntiset  Slavilaiset  saksalaistuvat.  —  Sla- 
vilaisten  perustamia  valtioita.  —  Puolan  valtakunnan  alku.  —  Katzarien  valtakunta.  — 
Suur-Bulgaria.   —  Liettualaiset.   —  Slavilaisten  yhteiskuntalaitos.  —  Varjagien  matkat. 

—  Rurik  perustaa  Venäjän   valtakunnan.  —  Sen  ala  kasvaa.  —  Pakanallinen  uskonto. 

—  Venäläiset  kastetaan.  —  Kristinopin  vaikutus.  —  Venäjän  ala.  —  Se  jakaantuu.  — 
Mongolit.  —  Temudsin.  —  Mongolien  valloitukset.  —  Venäjä  vieraantuu  Länsimaista. 

XV.  Suomalaiset  heimot.  —  Kristinuskon  tuo^iti  Itämeren  Suomalaisille    .     .    .    440 
Suomen  suvun  kansat.  —  Heidän  asuinpaikkansa.  —  Varsinaiset  Suomalaiset.  —  Muutto 
Suomenlahden  kummallekin  puolelle.  —  Bjarmien  valtakunta.  —  Suomalaisten  elinkeinot. 

—  Kauppayhteys.  —  Uskonto.  —  Yhteiskunta-olot.  —  Suomen  suvun  kansat  joutuvat 
eri  kansojen  vallanalaisuuteen.  —  Kristinuskon  tuonti  Liiviin  ja  Viroon.  -  -  Kalparitaristo. 

—  Erik  IX:nnen  ja  Henrik  piispan  retki  Suomeen.  —  Henrikin  surma.  —  Karjalaisten 
ja  Venäläisten  rvöstöretket.  —  Tuomas  piispa.  —  Birger  Jaarlin  ja  Torgils  Knutinpojan 
retket.  —  Pähkinäsaaren  rauha.  —  Pirkkalaiset.  —  Kirkollinen  hallinto.  —  Jumalan- 
palvelus. —  Suomen  seurakunnat.  —  Luostarit.  —  Maallinen  hallinto,  verot,  lainkäyttö. 

XVI.  Kaupunkikuntien  synty.    Kauppa  ja  teollisuus 466 

Kaupungit  ovat  keski-ajan  alussa  feodaaliherrojen  vallanalaisuudcBsa.  —  Alustalaiset  val- 
mistavat teoUisuustarpeet.  —  Luostarien  merkitys.  —  Käsityöläiset  saavat  suuremman 
arvon.  —  Pohjois-Italian  kaupungit.  —  Saksan  kaupungit.  —  Ranskan  kaupungit  joutu- 
vat kuninkaan  vallanalaisuuteen.  —  Kolmas  sääty.  —  Hollannin,  Englannin  ja  Espanjan 
kaupungit.  —  Skandinavian  maiden  kaupungit  ovat  vähäpätöisiä.  —  Kaupunkien  raken- 
nukset jk  ulkomuoto.  —  Ammattikunnat.  —  Suuret  t(>ollisuu8paikat.  —  Kaupankäynnin 
hankaluus.  —  Kaupunkien  muodostamat  liittokunnat.  —  Länsi-  ja  Itämaiden  väliset  kaup- 
patiet. —  Venetsia.  —  Kauppatavarat.  —  Hansaliiton  merkitys.  —  Markkinat.  —  Raha. 

—  Rahamiehiä.  —  Porvariston  merkitys. 


XVII.  Ranskan  valtion  kehittyminen  kapetingilatsen  kuntngassumm  aikana  .       .    482 

Kansalliset  raitiot  alkavat  kcfaittyfl.  —  Banskan  kuninkaan  valta  on  heikko  10— 12:nnellft 
vuosisadalla.  —  Kirkko  puolustaa  lujempaa  kuninkaan  valtaa.  —  Ludvig  VI:nncn  taistelu 
fcodaalihenoja  vastaan.  —  Filip  II  August  fa  Juhana  maaton.  —  Porvaristo  kuninkaan 
apuna.  —  Kuninkaan  uudet  virkamiehet  (prcvofit,  bailllH).  —  Ludvig  IX:nnen  lainsU- 
dantO.  —  Pariamentin  synty,  legistit.  —  Filip  IVrnnen  luonne  ja  päkraaali.  —  Ui- 
nen väkivaltaiset  toimensa.  —  Temppeliherraln  ritarikunta  hävitetllfln.  —  Paavi  Bonifacius 

Johdanto. 

Ihmiskunnan  alkuperäinen  tila.  —  Paimentolaiselämä.  —  Maanviljelys.  —  Vanhim- 
mat sivistysmaat.  —  Historian  käsite.  —  Ihmisrodut 

Mitä  kauemmaksi  taaksepäin  ihmiskunnan  vaiheita  käydään  tar- 
kastamaan, sitä  hämärämpinä  ne  esiintyvät  ja  epämääräisiin  arveluihin 
on  tyytyminen.  Sen  vuoksi  ei  historia  saatakaan  alkaa  kertomustaan 
siitä  asti  kuin  ihmiset  ovat  maanpinnallemme  ilmestyneet,  sillä  muisto- 
merkkejä ja  kirjoitettuja  asiakirjoja,  joihin  historia  tietonsa  perustaa,  on 
vasta  verraten  myöhäiseltä  ajalta  olemassa.  Syvältä  maan  alta  ovat  geo- 
logit löytäneet  ihmisen  luita  sekä  huonosti  tehtyjä  aseita,  jotka  todistavat 
ihmisiä  asuneen  maan  pallolla  monta  vuosituhatta  ennen  historiallisen 
ajan  alkua,  ainakin  noin  10,000  vuotta  e.  Kr.  s.  Luonnon  vapaudessa 
nuo  ihmiset  alkuansa  nähtävästi  elivät;  ei  heillä  ollut  valtiota,  ei  yhteis- 
kunnan siteitä,  ei  lakeja  eikä  yksityisomaisuutta.  Metsän  eläinten  kanssa 
oli  alituinen  taistelu,  ja  ennenkuin  ihminen  sai  näistä  voiton  ja  pääsi 
luontoa  hallitsemaan,  kului  pitkiä  aikoja.  Kynnet  ja  hampaat  olivat  epäi- 
lemättä ihmiselläkin  ensimmäiset  aseet,  mutta  sitten  keksittiin  luusta  ja 
kivestä  tehdyt  kirveet  ja  veitset,  joilla  jo  voitiin  puustakin  tarve-esineitä 
valmistaa.  Puunoksille,  maanluoliin  tai  kallionrotkoihin  he  yöksi  vetäy- 
tyivät suojaan,  mutta  myöhemmin  rakennettiin  paaluille  veden  päälle  jär- 
vien rannoille  puurakennuksia,  joihin  kapea  silta  maalta  kulki.  Tällaisia 
n.  s.  paalukyliä  on  löydetty  muun  muassa  Sweitsistä,  varsinkin  Ziirichin 
järven  pohjasta. 

Suuri  edistys  oli  metallien  keksintö,  joista  ensin  tunnettiin  vaski, 
ja  kun  sitä  sekoitettiin  tinan  kanssa,  saatiin  lujempi  pronssi,  josta  aseita 
valmistettiin,  kunnes  rautaa  opittiin  käyttämään.  Silloin  oli  jo  ihminen 
voimakkain  luonnon  olennoista  ja  siis  luonnon  herra. 

Puitten  hedelmistä,  metsästyksestä  ja  kalastuksesta  ihmiset  alkuansa 
saivat  ravintonsa  ja  eläinten  nahoista  vaatteensa.  Ainoastaan  jotenkuten 
järjestetty  perhe-elämä  on  ensimmäisenä  yhteiskunnan  alkuna  tällaisilla 

kansoilla  olemassa.  Monet  kansat  ovat  jääneet  meidän  aikaamme  asti 
tällaiselle  alkuperäiselle  luonnonkannalle;  Australian  saarilla  ja  Afrikan 
sisäosissa  niitä  vieläkin  tavataan. 

Vähitellen  oppivat  muutamat  kansat  eläimiä  kesyttämään  ja  niitä 
toimeentulokseen  käyttämään ;  koira,  lammas,  lehmä  ja  hevonen  ovat  var- 
haisimmat kotieläimet  Nämät  n.  s.  paimentolaiskansat  kulkevat  karjalau- 
moineen kierrellen  laitumelta  toiselle;  asuntona  on  heillä  helposti  siirret- 
tävät majat  eli  teltat  Heillä  on  jo  karjalaumoissaan  yksityisomaisuutta, 
ja  myöskin  yhteiskuntaolot  ovat  kehittyneemmät  kuin  vastamainituilla 
metsästäjä-  ja  kalastaja-kansoilla.  Ne  perheet,  jotka  ovat  samasta  alku- 
perästä lähteneet,  liittyvät  lähemmin  toisiinsa;  heillä  on  joku  perheen- 
vanhin  päämiehenä,  jolla  on  isällinen  valta  heimokunnan  jäsenten  yli; 
hän  on  myöskin  tuomari  ja  pappfi.  —  Löytyy  vieläkin  paljon  kansoja, 
jotka  eivät  ole  jaksaneet  kehittyä  paimentolaiselämää  korkeammalle,  vaan 
jotka  vuosisatoja  yhäti  ovat  jatkaneet  samaa  kiertelevää  elämää.  Sellaisia 
on  esim.  Eeski-Aasiassa. 

Epävakainen  paimentolaiselämä  ei  saata  luoda  lujempaa  yhteiskun- 
taa, sillä  siihen  tarvitaan  vakinaiset  asuntopaikat;  ja  vasta  maata  viljele- 
villä kansoilla  sellaisia  on.  Maanviljelys  on  sen  vuoksi  järjestetyn  ja 
vakaan  yhteiskunnan  edellytys.  Peltomaa,  jota  viljellään,  tekee  tärkeim- 
mät säädökset  omistusoikeudesta  tarpeellisiksi ;  lainmääräyksiä  täytyy  myös- 
kin olla  väkivallan  ja  petoksen  varalle,  sanalla  sanoen  maanviljelys  syn- 
nyttää lujemmat  siteet  yhteiskunnassa.  Siitä  vasta  valtio  saattaa  syntyä. 
Ja  vasta  sellaiset  kansat,  jotka  valtioita  ovat  muodostaneet,  ovat  kohon- 
neet korkeammalle  sivistyskannalle;  valtio  on  heillä  yhdyssiteenä,  sen 
säätämät  lait  ovat  heidän  suojanaan. 

Viljavat  seudut  suurien  jokien  ympärillä,  joissa  maanviljelys  on 
edullinen  ja  runsas  sato  helpolla  saatavissa,  ovatkin  varhaisinten  his- 
toriallisten kansojen  asuinpaikkoina.  Hoangho-  ja  Jangtsekiang-virtojen 
laaksoissa  on  Kiinan  ikivanha  sivistys  saanut  alkunsa;  (}anges- virran 
ympärillä  on  Intialaisten  kehitys  alkanut  versoa ;  Niilin  sekä  Eufrat-  ja 
Tigris-virtojen  laaksot  ovat  olleet  varsinaisen  historiallisen  kehityksen 
kehtona.  Ihmisten  ei  tarvitse  enää  kuten  luonnon  tilassa  käyttää  kaikkia 
voimiansa  ruumiinsa  tarpeita  tyydyttääkseen,  vaan  he  saattavat  ruveta 
henkeänsäkin  jalostamaan.  Ensimmäiset  keksinnöt  tehdään,  taide  pääsee 
alullensa,  yhteys  muiden  kansojen  kanssa  alkaa,  ja  siten  on  sivistyksen 
ja  kehityksen  suuri  työ  idulle  saatettuna. 

Historialliselle  kansalle  on  välttämätöntä,  että  se  on  yhteydessä 
toisten   kansojen   kanssa.     Ei  ole  tarpeeksi  se,  että  kansa  kehittyy  ja 

sulkeutuu  itsekseen  elämään  kuin  toukka  kuoreensa.  Sellainen  on  Kiinan 
kansa  ollut  Kiinassa  kehittyi  jo  ammoisina  aikoina  korkea  sivistys; 
siellä  tehtiin  jo  aikaisin  monta  keksintöä;  esim.  ruudin  käyttäminen  oli 
siellä  vuosisatoja  aikaisemmin  tunnettu  kuin  europalaisilla;  mutta  Kiina- 
laiset eivät  ole  antaneet  ihmiskunnan  hyväksi  henkisen  työnsä  hedelmiä, 
jonka  vuoksi  heidät  tavallisesti  jätetään  historiasta  syrjään.  Heidän  kat- 
sontatapaansa kuuluu  myöskin  kaiken  vieraan  ja  uuden  halveksiminen. 
He  eivät  tahdo  enää  kehittyä,  sillä  he  elävät  vaan  entisyydessään,  katso- 
vat taaksepäin  ja  löytävät  sieltä  ihanteensa;  varsinaiset  sivistyskansat 
taas  pyrkivät  kehityksessään  yhä  eteenpäin  ja  elävät  tulevaisuutta  varten. 

Vasta  vuorovaikutuksellaan  muiden  kanssa  saavuttaa  kansa  täyden 
arvonsa.  Samoin  kuin  ihminen  täyttää  tehtävänsä  sen  kautta,  että  hän 
toimii  yhteiskunnan  ja  valtion  jäsenenä  ja  siinä  käyttää  kykyänsä,  samoin 
kansatkin  yhteistoiminnallaan  saavat  merkityksensä.  Kullakin  kansalla 
on  kyllä  oma  yksityinen,  kansallinen  elämänsä,  mutta  sen  ohessa  se  elää 
koko  ihmiskuntaa  varten  ja  toimii  sen  hyväksi 

Varhaisin  yhteys  kansojen  kesken  tapahtuu  sodan  ja  kaupan  kautta. 
Vihollisina  hyökkäävät  kansat  toistensa  alueille;  voittaja  hävittää  ja  ryös- 
tää kaikki,  mitä  vihollisen  maassa  tavataan,  sillä  sellainen  on  sodan  alku- 
peräinen luonne;  mutta  samassa  voitettujen  olot  ja  laitokset  ikäänkuin 
pakosta  vaikuttavat  voittajiin;  kansat  lähestyvät  toisiansa  ja  niiden  luoma 
kehitys  sulautuu  toisiinsa.  Kauppa  taas  tutustuttaa  eri  kansat  rau- 
hallisella tavalla  toisiinsa;  kauppiaat  perustavat  kaukaisiin  maihin  kaup- 
papaikkoja, joissa  harjoitetaan  tavaroiden  vaihtoa,  mutta  samassa  ne 
ovat  myöskin  sivistyksen  ensimmäisiä  etuvartijoita  raakalaisten  joukossa. 
Uusia  tavaroita  oppivat  kansat  kaupassa  toinen  toisiltaan  tuntemaan, 
uusia  tarpeita  ilmestyy,  JQnka  johdosta  teollisuus  kehittyy  ja  sen  mukana 
myöskin  henkinen  edistyminen. 

Tällaiset  kansat  ainoastaan  kuuluvat  siis  historian  piiriin  ja  niiden 
kehityksestä  historia  kertoo;  se  esittää  miten  kansat  ovat  henkisellä  työl- 
lään vieneet  ihmiskuntaa  eteenpäin.  Kansat  kuolevat,  mutta  heidän 
työnsä  ei  häviä,  vaan  se  jää  perinnöksi  myöhemmille  kansoille,  jotka 
edellisiltä  perityllä  henkisellä  omaisuudella  jatkavat  kehitystä.  Tämän 
edistystyön  esittäminen  on  historian  tehtävä;  se  on  ikäänkuin  aarreaitta, 
jossa  kansojen  kokoama  henkinen  omaisuus  on  jälkipolvien  muistiin 
säilytettynä. 

Ainoastaan  pieni  osa  maan  piirissä  asuvista  kansoista  kuuluu  his- 
toriaan. Maailman  kansat  saattaa  jakaa  neljään  päärotuun,  jotka  ulko- 
muodoltaan,   kieleltään    y.   m.   eroavat   toisistaan:    valkea-ihoiseen   eli 

kaukasilaiseeHf  mongolilaiseen  eli  kelta-ihaiseen,  intianeikin  eli  ruskea- 
ihoisiin  ja  neekereihin  eli  musta-ihoisiin.  Intiani-  ja  neekerikansat 
ovat  kokonaan  historian  ulkopuolella;  mongolilaisista  on  taas  pieni  osa 
sivistyskansoja;  Kiinalaiset  kuuluvat  tfihän  rotuun,  samoin  suomalais- 
ugrilaiset kansat  ja  Turkkilaiset  Varsinaiset  historialliset  kansat  kuulu- 
vat kaukasilaiseen  rotuun,  joka  taas  jaetaan  tavallisesti  kolmeen  ryhmään: 
pohfois-afrikalaiseeny  johon  Egyptiläiset  ja  Libyalaiset  kuuluvat,  semi" 
täiseen,  johon  Lounais-Aasiassa  asuvat  kansat:  Babylonialaiset,  Assyria- 
laiset, Foinikialaiset,  Israelilaiset  ja  Arabialaiset  kuuluvat,  sekä  arjalai- 
seen eli  indo-europalaiseen,  joka  sangen  varhaisina  aikoina  jo  oli 
hajaantunut  eri  tahoille;  eteläänpäin  olivat  Hiuduit  muuttaneet  Intiaan; 
Medialaiset  ja  Persialaiset  asuivat  Iranin  vuorimaassa;  Europaan  taas 
siirt3rivät  Kreikkalaisten  ja  Hoomalaisten  esi-isät.  Keltit,  Germanlt  ja 
Slavit.  Melkein  koko  Europan  väestö  on  siis  samaa  arjalaista  alkuperää. 
Kielentutkimuksella  on  kansojen  sukulaisuussuhteet  saatu  todistetuksi 
Kreikan  ja  latinan  kielet  ovat  läheistä  sukua;  samasta  alkukielestä  on 
johtunut  persian  kieli,  Kelttien,  Oermanien  ja  Slavien  kielet,  vieläpä  sans- 
kritikin,  jolla  Intian  bramanein  pyhät  kirjat  ovat  kirjoitetut. 

Rajoitettu  ala  maan  piiristä  on  ollut  historiallisten  tapahtumain 
näyttämönä.  Idässä  Välimeren  rannoilla  historian  valo  ensiksi  koittaa 
ja  sieltä  se  vähitellen  leviää  läntisiin  maihin,  siirtyy  Europaan,  joka 
maanosa  onkin  historian  tärkein  tapahtumapaikka.  Vasta  uudella  ajalla 
on  myöskin  Amerika  liittynyt  historian  piiriin  sen  jälkeen  kuin  Europa- 
laisia  sinne  siirtyi. 


Egyptiliisten  kyivVn  teko. 


I. 


Egyptin  sivistys. 

Egyptin  maa.  —  Niili  virta.  —  Vanhat  muistomerkit  (pyramidit,  mastabat,  sfinksit, 
Jumalien  temppelit,  katakombit).  —  Hieroglyfikirjoitus  Ja  sen  tutkiminen.  —  Yhteis- 
kuntaluokat. —  Kuningas.  —  Hallinto  ja  lait.  —  Jumalat  ja  niiden  palveleminen 
—  Vainajien  palvelus.  —  Tieteiden  harrastaminen.  —  Teollisuus.  —  Kansan  luonne. 

Varhaisena  aikana,  jota  ei  saata  mäfiritellä,  kulki  eräs  kansa,  joka 
luultavasti  oli  Berniläistä  alkuperää,  Aasiasta  Sinain  erämaan  halki  koilli- 
seen Airikaan,  missä  se  tapasi  maan,  joka  oli  kokonaan  erilainen  kuin 
ympäristö.  Aava  erämaa,  jossa  hieno  keltainen  hiekka  peittää  hedelmät- 
tömän maan,  alkaa  Atlantin  merestä  lännessä  päin  ja  ulottuu  pitkälle 
Aasiaan  idässä,  mutta  erämaan  keskessä  avautuu  noin  880  kilometriä 
pitkä  ja  15 — 20  kilometriä  leveä  maakaistale,  joka  on  hedelmällisimpiä 
koko  maan  pinnalla.  Kreikkalaiset  nimittivät  tätä  maata  Egyptiksi,  mutta 
maan  asukkaat  antoivat  sille  nimen  Chemit  s.  o.  musta  maa,  erotukseksi 
ympäristön  »punaisesta  maasta».  »Egypti  on  Niilin  lahja»,  sanoo  »his- 
torian isä»  Herodotos,  eikä  ilman  syytä;  sillä  Niilin  joki  tekee  elämän 
täällä  mahdoQiseksi.  Sinne  muuttanut  kansa  huomasi,  että  maassa  ver- 
raten vähällä  vaivalla  oli  toimeentulo  saatavissa,  jonka  vuoksi  se  heitti 
paimentolaiselämänsä,  asettui  vakinaisesti  asumaan  ja  rupesi  maata  vil- 
jelemään. Jokavuotiset  tulvat  kesäkuun  toiselta  puoliskolta  elokuuhun 
asti,  jolloin  vesi  kohoaa  usein  8:aan  metriin  yli  tavallisen  korkeuden, 
jättävät  jälkeensä  hedelmällistä  liejua,  jossa  kaksi  satoa  vuodessa  kypsyy. 
Koko  maa,  joka  vastikään  oli  kuin  suuri  järvi,  mistä  kylät  ja  kaupun- 
git kuin  saaret  kohosivat,  on  syyskuusta  maaliskuuhun  puutarhan  kal- 
tainen, jossa  erilaisia  viljalajeja,  hernekasvia,  puuvillapensaita,  palmuja, 
viikunapuita,  kranaateja  y.  m.  rehottaa;  vesiperäisillä  paikoilla  taas  kasvaa 
papyros-  ja    lootos-kasveja.     Niili   virta,   joka   oli   kaiken  tämän  tuoja, 

muodostuikin  kansan  mielikuyituksessa  pyhäksi,  jota  jumalallisella  tavalla 
kunnioitettiin;  ulottuipa  tämä  kunnioitus  niihin  eläimiinkin,  joita  siinä 
eleli.  Taivaan  korkeudesta  luultiin  sen  alkunsa  saavan,  koska  sen  läh- 
teitä ei  tunnettu,  ja  lauluissa  sitä  ylistettiin.  »Terve  sinä  Niili  Egyptiä 
elähyttämään»,  lauloivat  muinais-Egyptiläiset  tulvien  alkaessa. 

Niilin  laaksossa  on  ihmiskunnan  varhaisin  sivistys  saanut  alkunsa 
ja  siellä  on  myöskin  tuon  sivistyksen  muistomerkkejä  säilynyt  meidän 
aikoihimme  asti  paremmin  kuin  missäkään  muualla  myöhemmiltäkin 
ajoilta.  Ääretön  suuruus  ja  lujuus,  joka  osottaa  vankkaa  mutta  myös- 
kin tarkkaa  työtä,  on  kaikissa  rakennuksissa  nähtävänä.  Kun  otamme 
huomioon,  ettei  nykyajan  koneita  ollut  työtä  helpottamassa,  ei  ruutia 
tunnettu,  jolla  olisi  voitu  kiviä  irroittaa,  eikä  edes  rauta  ollut  vielä  käy- 
tännössä, saatamme  tuskin  kuvitella,  kuinka  paljon  ihmisvoimia  niihin 
on  käytetty.    Ainoastaan  sellaisessa  maassa,  missä  kansa  on  orjuudessa, 


Viljan  leikkuu  ja  siteminen. 


saattoi  tuollaisia  rakennuksia  syntyä,  ja  Egyptin  kuninkaiden  orjuuttama 
kansa  onkin  ne  saanut  aikaan. 

Suurimmat  rakennukset  ovat  pyramidit,  nelisivuiset,  ylöspäin 
suippenevat  kiviroukkiot,  joista  enimmät  ovat  Memphis-kaupungin  lähei- 
syydessä Ala-Egyptissä  erämaan  rujalla,  ja  joita  kaikkiaan  on  noin  70 
luvultaan.  Kuninkaat  rakensivat  niitä  itselleen  hautakammioiksi  koko 
hallituksensa  ajan,  ja  mitä  kauemmin  joku  kuningas  hallitsi  ja  mitfi 
ankarampi  hän  oli  kansaansa  työllä  rasittamaan,  sitä  korkeammaksi 
hänen  pyramiidinsa  kohosi,  sillä  kivikerroksia  ladottiin  toinen  toisensa 
päälle.  Keopsin  pyramidia,  joka  on  suurin,  oli  Herodotoksen  kertomuk- 
sen mukaan  yhtämittaa  100,000  miestä,  joita  aina  3  kuukauden  päästä 
vaihdettiin,  20  vuotta  rakentamassa;  mutta  jo  sitä  ennen  oli  käytetty 
10  vuotta  vankan  tien  laittamiseen,  jota  myöten  suuret  kivilohkareet  kul- 
jetettiin rakennuspaikalle.  Niilin  itäpuolella  olevista  Arabian  vuorista 
lohottiin  näet  kalkkikiveä  tähän  tarpeeseen,  tuotiin  ensin  lautoilla  virtaa 

pitkin  ja  sittemmin  sitä  varten  laitettua  tietä  myöten,  josta  vieläkin  on 
jälkiä  näkyvissä.  Tuhansia  ihmisiä  hukkui  työssä,  jonka  vuoksi  kansa 
vihasikin  tuollaisia  kuninkaita  ja  teki  kapinankin  Keopsia  ja  Kephreniä 
vastaan,  jotka  kumpikin  olivat  pahimpia  rasittajia.  Heidän  ruumiinsakin 
kiskottiin  arkuista  pois,  niinkuin  kreikkalaiset  historiankirjoittajat  kerto- 
vat. Keopsin  pyramidi  ei  ole  ehjänä  säilynyt  meidän  aikaamme  asti, 
sillä  sen  huippu  on  särkynyt,  mutta  alkuaan  se  oli  147  metriä  korkea, 
ja  siiben  on  käytetty  niin  paljon  kiviä,  että  niistä  voitaisiin  rakentaa 
1000  penikulman  pituinen  noin  2  metriä  korkea  muuri;  Kephrenin  on 
138  metrin  korkuinen;  muiit  ovat  pienempiä.  Pyramidien  huipulle  voipi 
nousta  ikäänkuin  rappuja  myöten,  sillä  sivuilla  kivet  ovat  siten  ladotut, 
että  1  metri  on  eri  kerroksien  välillä,  ja  noiden  rakennuksien  sisimpään 
osaan,  jossa  on  hautakammio  ruumiineen  eli  mumioineen,  pääsee  kapeita, 
monimutkaisia  käytäviä  pitkin. 


^A^  /l^  6  i^_0 


^Wffl 


Tiilien  vaimistaiia. 

Ylhäiset  virkamiehet  rakennuttivat  itselleen  samoille  seuduille  suun- 
nikkaan muotoisia  hautakammioita,  n.  s.  mastabojay  joiden  pinta-ala 
vaihtelee  20  ja  1100  m»  välillä  ja  korkeus  4  ja  9  metrin  välillä. 

Memphiin  läheisyydessä  on  myöskin  sfinksejä^  ihmispäällä  varus- 
tettuja leijonia  makaavassa  asennossa,  joista  suurin  —  20  metrin  kor- 
kuinen ja  60  metrin  pituinen  —  on  Keopsin  pyramidin  luona.  Siellä 
oli  niinikään  Moeris-järvi,  jonka  tämän  niminen  kuningas  Herodotoksen 
kertomuksen  mukaan  oli  kaivattanut  johtaakseen  Niilin  tulvaveden  kana- 
vaa myöten  siihen  kuivan  ajan  varalle  säilytettäväksi.  Moeris-järven 
läheisyydessä  oli  merkillinen  palatsi  Labyrintti^  jossa  oli  12  pihaa  sekä 
3000  huonetta,  joista  puolet  maan  päällä  ja  puolet  maan  alla ;  ihmeelliset 
sokkelokäytävät  yhdistivät  huoneet  toisiinsa,  joita  myöten  muukalainen 
ei  ilman  oppaan  apua  osannut  eksymättä  kulkea.  Moeris-järvestä  sekS. 
Labyrintistä  ei  ole  meidän  aikaamme  kuitenkaan  jälkiä  säilynyt. 


Karnakh  temppeli. 


14  YLEINEN   HISTORIA. 

Yksityisistä  rakennuksistaan  eivät  Egyptiläiset  paljon  lukua  pitä- 
neet, sillä  ne  rakennettiin  tiilestä  ja  hävisivät  pian;  mutta  kuolleiden 
asunnot  ja  jumalien  temppelit  olivat  sitä  lujemmat.  Suurimmat  temppeli- 
rakennukset ovat  Ylä-Egyptissä  entisen  Teben  seuduilla,  jossa  nykyään 
ovat  Kamakin  ja  Luksorin  arabialaiskylät.  Temppeliin  mennessä  käy- 
tiin ensin  avaran  portin  kautta,  jonka  kummallakin  puolella  oli  leveitä 
päältäpäin  tasaisia  neliskulmaisia  torneja  (pyloneja),  esikartanoon,  joka 
oli  avara  pihamaa,  ilman  kattoa  olevan  huoneen  kaltainen.  Sen  takana 
oli  suuri  sali,  jonka  kattoa  pilarit  kannattivat  Esikartanossa  ja  salissa 
vietettiin  juhlat  jumalien  kunniaksi,  mutta  salin  takana  oli  »kaikkein 
pyhimpänä»  pieniä  pimeitä  komeroita.  Temppeleitä  rakensivat  ja  lisäili- 
vät  kuninkaat  kahden  vuosituhannen  kuluessa,  joten  muutamat  saivat 
jättiläisko'on ;  niinpä  Ammonin  temppelin  pituus  oli  350  mtr.;  kattoa 
kannatti  134  pilaria,  joista  suurimmat  olivat  21  metrin  pituisia  ja  läpi- 
mitaten  3-^  metrin  paksuisia.  Temppelit  ovat  kaunistetut  jumalien 
kuvapatsailla,  maalauksilla  ja  korkokuvilla;  niiden  yhteydessä  on  sfink- 
sejä ja  obeliskeja,  jotka  ovat  suuria  neliskulmaisia  terävään  kärkeen 
suippenevia  pilareja,  joita  hakattiin  yhdestä  kivestä.  Raunioiden  joukossa 
entisen  Teben  paikalla  kohoaa  vieläkin  suurin  obeliski  33  metrin  korkui- 
sena. Kerrotaan,  että  yhden  obeliskin  pystyttämiseen  tarvittiin  120,000 
miestä.    Kauniita  puistoja  ja  keinotekoinen  järvi  kuului  samaan  ryhmään. 

Länsipuolella  Niiliä  oli  »kuolleiden  kaupunki»  Libyan  vuoristossa, 
johon  hakattiin  hautakammioita  eli  katakombeja.  Siellä  olivat  niinikään 
kuuluisat  Memnonin  patsaat,  joista  toisen  sanottiin  lausuneen  tervehdyk- 
sen nousevalle  auringolle,  siitä  kun  auringon  ensimmäisten  säteitten  kos- 
kiessa kuului  helisevä  ääni. 

Kaikki  temppelien,  katakombien  ja  pyramidien  seinät  ja  obeliskien 
sivut  olivat  täynnä  kirjoitusta,  jonka  ymmärtäminen  vuosituhansia  on 
ollut  ihmisiltä  salassa.  Aikojen  kuluessa  se  näet  oli  unohtunut  ja  vasta 
meidän  aikanamme  ovat  oppineet  tutkijat  saaneet  siitä  selvän.  Kun  ni- 
mittäin Napoleon  Bonaparte  v.  1798  lähti  Egyptiä  valloittamaan,  vei  hän 
mukanaan  oppineita  miehiä  tämän  maan  muinaisuutta  tutkimaan,  josta 
alkaen  siellä  on  yhtä  mittaa  työskennelty.  Vasta  v.  1820  pääsi  ranska- 
lainen ChampoUion  näiden  hämärien  kirjoitusmerkkien  salaisuuden  perille. 
Rosetten  kaupungissa  löydettiin  eräs  kivi,  jossa  oli  sama  kirjoitus  krei- 
kan ja  muinais-egyptin  kielellä;  kreikkalaisessa  kirjoituksessa  oli  muuta- 
mia kuninkaannimiä,  joista  saatiin  selvä,  ja  koska  nimet  ovat  kaikissa 
kielissä  jotenkin  samanlaisia,  etsittiin  egyptiläisestä  kirjoituksesta  vastaa- 
vat  nimet,   jonka    kautta   keksittiin   muutamia  äännemerkkejä.     Tämän 

perustuksella  jatkettiin  vertailemisia, 
kunnes  opittiin  tuntemaan  kaikki 
merkit  sekä  lukemaan  tuota  kirjoi- 
tusta, jota  sanotaan  hieroglyft-kir- 
joitukseksi.  Huomattiin,  että  myö- 
hempi koptin  kieli,  jota  vieläkin 
Eg3rptissä  puhutaan,  on  siitä  johtu- 
nut ja  jotenkin  samassa  suhteessa 
siihen  kuin  nykyinen  italian  kieli  on 
muinaisten  roomalaisten  kieleen. 

Alkuansa  hieroglyfikirjoitus 
oli  kuvakirjoitusta,  jossa  kukin 
merkki  osotti  sitä  esinettä,  jota  ku- 
vattiin, tai  myöskin  sillä  tarkoitettua 
käsitettä  —  päivää  esim.  oli  kuvaa- 
massa auringon  kehä,  totuutta 
strutsin  höyhen  ja  alkua  leijonan 
etupuoli  — ;  mutta  siitä  kehittyi 
äännekirjoitus,  jossa  jokaisella  ään- 
teellä oli  oma  merkkinsä;  äänne- 
merkkejäkin  on  kuitenkin  erilaisia, 
joka  vaikeuttaa  niiden  ymmärtä- 
mistä. Viimemainittua  kirjoitusta 
tavataan  pop^ro^kääröissä,  joita 
myöskin  on  jälkimaailmalle  säilynyt. 
Egyptiläiset  valmistivat  Niilin  ran- 
noilla kasvavasta  papyroskasvin 
niinintapaisesta  kuoresta,  joita  useita 
liitettiin  yhteen  ja  käärittiin  puuka- 
pulan  ympäri,  paperia,  joka  nimitys 
johtuu  juuri  papyroksesta.  Kunin- 
kailla oli  jonkinlaisia  kirjastoja, 
joissa  löytyi  suuri  joukko  näitä  kää- 
röjä. Nykyään  on  niitä  muutamia 
Europan  valtioiden  suurissa  mu- 
seoissa; vanhin  tunnettu  ouRanskan  kansallismuseossa,  jolle  eräs  Prisse 
sen  lahjoitti,  jonka  vuoksi  sitä  kutsutaan  nimellä  papyros-Prisse.  Englan- 
nin British  museolle  ja  Leipzigin  museolle  on  niitä  niinikään  lahjoitettu. 

Nämät  kirjoitukset  ja  kuvat  näyttävät  meille,  miten  Niilin  laaksossa 


i 

5  ä  6000  vuotta  takaperin  elettiin,  sillä  halvimmatkin  toimet  niissä  esiin- 
tyvät. Rahvaan  mies  kulkee  raskaine  taakkoineen,  lyhyt  vaate  lanteitaan 
suojaamassa;  kauppias  vaihtaa  kadulla  vihanneksia  kaulakoristeeseen  tai 
kaloja  hajuaineisiin ;  kankurit  kutovat  kankaitaan  opettajan  johdolla; 
muurari  valmistaa  tiiliä  paikatakseen  tulvan  hävittämiä  huoneita;  tava- 
taan siellä  kapakoitakin,  joissa  kylläkin  käy  väkeä;  meluavia  työmies- 
joukkoja  kulkee  pitkin  katuja,  vaatien  viljaa  ja  hedelmiä,  kun  palkka- 
rahat olivat  loppuneet ;  ylhäiset  taas  huvittelevat  itseänsä  pallonlyönnillä, 
tanssilla  tai  lautapolillä,  tai  nauttivat  kesteissä  hienoja  ruokia  ja  juomia 


Egyptiläiset  pidot. 


j.  n.  e.  Elämän  olosuhteet  Muinais- Egyptissä  olivat  pääpiirteissään  sa- 
manluonteiset  kuin  myöhemmissäkin  sivistyskansoissa;  siellä  oli  ero  rik- 
kaan ja  köyhän,  ylhäisen  ja  alhaisen  välillä,  oli  suuria  sotajoukkoja 
valmiina  sotaan  lähtemään  kuninkaan  käskystä,  ja  mahtava  papisto,  jolla 
sivistyksensä  nojalla  oli  suuri  vaikutus,  sekä  lukuisa  virkamies-joukko,  joka 
oli  hallintoa  hoitamassa  ja  hallituksen  etuja  kaikkialla  maassa  valvomassa. 
Kreikkalaiset  kirjailijat  kertovat,  että  Egyptin  kansa  oli  jaettu  jyr- 
kästi toisistaan  erotettuihin  luokkiin,  n.  k.  kasteihin,  mutta  egyptiläisistä 
lähteistä  saadut  tiedot  osottavat,  ettei  asian  laita  niin  ole  ollutkaan.  Jo 
aikaisin  siellä  kyllä  syntyi  ylimyskunta,  johon  papit,  virkamiehet  ja  suur- 


EGYPTIN    SIVISTYS* 


17 


ten  maatilojen  omistajat  kuuluivat,  he  kun  sivistyksensä  nojassa  saivat 
johtajan  aseman  varsinaisen  kansan  yli.  Mutta  saattoi  myöskin  päästä 
yhdestä  säätyluokasta  toiseen;  niinpä  Amasis,  joka  oli  alhaista  sukua, 
kohosi  kuninkaaksi.  Tavaksi  tuli  kuitenkin,  että  poika  ryhtyi  isänsä  toi- 
meen, joten  hän  jo  nuorena  saavutti  hyvän  taidon  ammatissaan,  ja  var- 
sinkin oli  viran  perinnöllisyys  pappien  joukossa  yleistä. 

Pappissääty  kehittyi  aikojen  kuluessa  sangen  mahtavaksi,  sillä  sää- 
tämillään  uskonnon  määräyksillä  se  piti  sekä  kuninkaan  että  kansan 
riippuvaisuudessaan.  Papit  yksin  osasivat  tiedustella  jumalien  tahtoa, 
sovittaa  heitä  ja  vaikuttaa  heihin  rukouksilla  ja  uhreilla,  joka  luonnolli- 
sesti kohotti  heidän  arvoansa.  Mutta  heidän  toimintansa  ei  rajoittunut 
uskonnon    toimiin,    vaan    he   olivat   jäseniä   kuninkaan    neuvostossa,   he 


Egyptiiiisii  sotilaita. 

olivat  lainlaatijoita,  tuomareja,  lääkärejä,  opettajia  ja  tieteiden  harrastajia. 
Heillä  olikin  monta  etuoikeutta;  niinpä  paras  osa  maasta  oli  heidän  hal- 
lussaan eikä  heidän  tarvinnut  siitä  veroakaan  suorittaa;  tulot  käytettiin 
jumalanpalvelukseen  tarvittaviin  menoihin  sekä  pappien  ylläpitoon.  Pa- 
pistokin oli  vielä  jaettu  eri  arvoluokkiin. 

Sotilaan  toimi  meni  myöskin  tavallisesti  perintönä  samoissa  suvuissa, 
vaikka  ulkoapäinkin  saattoi  soturiluokkaan  päästä;  sen  vuoksi  sotamies- 
ten luku  lisääntyi  samassa  kuin  väkilukukin.  Sotilaittenkin  hallussa 
oli  paljon  maatiluksia,  sillä  jokaisella  oli  oma  kappaleensa,  josta  hänen 
ei  tarvinnut  suorittaa  veroa.  Noin  400,000  sotamiestä  saattoi  siten  saada 
toimeentulonsa.  2000  palveli  vuoronsa  mukaan  vuosittain  kuninkaan 
henkivartiostossa,  jolloin  saivat  paitsi  tuloja  tiluksistaan  joka  päivä  mää- 
rätyn annoksen  leipää,  lihaa  ja  viiniä.  Egyptin  sotilaat  siis  olivat  sotaisen 
toimensa  ohessa  maanviljelijöitä,  ja  perintönä  kun  toimi  kulki,  pysyi  sotainen 
»   Yleinen  historia.  —  2 

henki  ja  tavat  voimassa.  Myöhemmin  ruvettiin  kreikkalaisia  palkkasotureja 
pitämään.  Mutta  kun  kuningas  Psametikos  v.  650  vaiheiUa  ensi  kerran 
otti  niitä  palvelukseensa,  näkyvät  oman  maan  sotilaat  pahasti  loukkaantu- 
neen, sillä  kerrotaan  200,000  jättäneen  kotimaansa,  muuttaen  Etiopiaan 
asumaan.  Se  heikensi  suuresti  Egyptin  voimia,  jonka  vuoksi  Persian  ku* 
I  ningas  seuraavalla  vuosisadalla  jotenkin  helposti  saattoi  sen  saada  valtaansa. 

Varsinainen   kansa   oli   orjuudessa,   niinkuin    Itämailla   oli   yleistä. 
Maata   viljelevällä   luokalla   ei  ollut  omistusoikeutta  siihen  maahan,  jota 
'  se  viljeli,  vaan  maa  oli  kuninkaan  tai  ylempien  luokkien  hallussa,  talon- 

pojat olivat  ainoastaan  vuokraajia  ja  jotenkin  samallaisessa  asemassa 
kuin  maaorjat  keskiajalla.  Paimenet  olivat  muita  halvempia  ja  kaikkien 
halveksimia;  he  elivät  karjoineen  syrjässä  etäällä  kaupungeista  ja  kylistä; 
ja  varsinkin  sikopaimenet  olivat  muita  ala-arvoisempia,  sillä  samoin  kuin 
Juutalaiset  pitivät  Egyptiläisetkin  sikaa  saastaisena  eläimenä. 

Kaikkien  kansaluokkien  yläpuolella  oli  kuningas,  jonka  alkuperä 
johdettiin  jumalista;  hän  oli  näet  auringon  jumalan  Ra'n  poika,  jota 
nimitys  Farao  osottaa.  Kun  jumalat  lakkasivat  Egyptiä  hallitsemasta, 
jättivät  he  vallan  Faraolle,  kertoivat  Egyptin  papit  Herodotokselle.  Mutta 
senkin  jälkeen  he  olivat  alituisesti  jumalien  kanssa  yhteydessä,  tarjoten 
heille  hurskaita  uhria  ja  saaden  taas  heiltä  lahjaksi  voimaa,  mahtia 
ja  kunniaa.  Temppeleissä  kuninkaat  asettivat  kuvapatsaansa  jumalien 
patsaiden  viereen:  niinpä  kuvataan  Ammon-Ra,  pääjumala,  sylei- 
lemässä  suurta  Ramses-kuningasta.  Sen  vuoksi  kansa  osottikin  kunin- 
kaalle jumalallista  kunnioitusta;  hän  oli  välittäjänä  jumalan  ja  ihmisten 
välillä.  Hänen  valtansa  on  rajaton,  ja  kaikki  alamaiset  ovat  hänen 
mielivaltansa  alaisia;  kovuudella  ja  ruoskan  avulla  hän  pakottaa  kansan 
työhön  ja  sotilaat  sotaan  lähtemään,  eikä  korkeimpia  virkamiehiäkään 
sen  iskuilta  säästetä.  Faraon  hovi  on  komea;  siellä  on  hänen  ympäril- 
lään prinssejä,  pappeja  ynnä  suuri  joukko  korkeita  virkamiehiä,  sieUfi 
on  monenlaisia  palvelijoita,  juomanlaskijoita,  leipureita  y.  m.,  niinkuin 
Josefin  historiasta  Raamatun  kertomuksestakin  näkyy. 

Vanhimpina  aikoina  oli  Niilin  laakso  jaettuna  useoihin  pikkuvaltioi- 
hin, mutta  noin  v.  4000  e.  Kr.  s.  lienee  Menes-niminen  kuningas  yhdistä- 
nyt kaikki  valtaansa;  hän  rakennutti  myös  Memphis-ksLupung^rij  jossa 
hän  ja  hänen  seuraajansa  hallitsivat.  Noin  v.  1600  vaiheilla  tuli  Tebe 
Etelä-Egyptissä  pääkaupungiksi,  mutta  v.  900  vaiheilla  alkoivat  kuninkaat 
hallita  SaisHn  kaupungissa  Pohjois-Egyptissä.  Egyptin  hallitsijat  jaetaan 
26:teen  kuningassarjaan,  joista  17  ensimmäistä  hallitsi  Memphiissä,  18 — 2S 
sarjan  kuninkaat  Tebessä  21 — 26  Sais'issa. 

Kuninkaan  palveluksessa  oli  paitsi  hovissa  kaikkialla  valtakunnassa 
suuri  virkamiesjoukko;  maa  oli  jaettu  eri  hallintopiireihin,  joita  yhteensä 
oli  44.  Kussakin  oli  oma  maaherransa,  jolla  oli  apuna  kuninkaallinen 
tuomari  ja  kirjuri,  ja  jos  tarvittiin,  sai  hän  sotaväkeäkin  käytettäväkseen. 
Maaherra  apulaisineen  piti  yleisistä  töistä  huolta,  valvoi  turvallisuutta  ja 
kokosi  verot  Olipa  ylempi  kuninkaallinen  tuomioistuinkin,  jonka  jäse- 
net tuomitsivat  lakikirjan  mukaan,  jossa  oli  8  eri  osastoa.  Säännölli- 
syys ja  tarkka  järjestys  oli  hallinnossa  vallitsemassa.  Laissa  oli  monta 
älykästä  säädöstä,  vaikka  paljon  erhetyksiäkin.  Rangaistukset  olivat  yli- 
malkaan kovia  ja  ankaroita;  niinpä  oli  määrätty  että  väärän  valan 
tekijä  oli  kuolemaan  tuomittava,  koska  hän  oli  tehnyt  itsensä  kahteen 
suurimpaan  rikokseen  syylliseksi,  joista  yksi  jumalia  toinen  ihmisiä  vas- 
taan. Jos  joku  tapasi  ihmisen  rosvojen  käsissä  eikä  auttanut  tätä,  tuo- 
mittiin hän  kuolemaan.  Laki  tahtoi  ylimalkaan  rangaista  rikoksentekijää 
hänen  aikeensa  ja  rikoksen  laadun  mukaan,  huolimatta  kehen  se  oli 
kohdistunut;  niinpä  tuomittiin  sellainen  henkilö,  joka  murhan  vapaalla 
tahdolla  oli  tehnyt,  kuolemaan,  olipa  murhattu  vapaa  tai  orja,  vaikka 
orjalle  ei  muuten  täyttä  ihmisarvoa  annettu.  Siltä,  joka  valtion  salaisia 
asioita  ilmoitti  vihollisille,  leikattiin  kieli  suusta.  Väärän  rahan  tekijältä  tai 
mittojen  ja  painojen  väärentäjältä  tuomittiin  molemmat  kädet  leikattaviksi. 
Julmiksi  meidän  aika  tuollaisia  rangaistuksia  nimittäisi,  mutta  vanhan 
ajan  kansat  kertovat  ihmetellen  Egyptiläisten  viisaista  säädöksistä. 

Egyptiläiset  olivat  hyvin  uskonnollista  kansaa,  ja  jumaluuden  he 
luulivat  olevan  joka  paikassa  saapuvilla;  luonto  oli  täynnä  jumalia,  eläi- 
missäkin he  ottivat  olinpaikkansa,  jonka  vuoksi  kansa  varoi  monia  eläi- 
miä, ettei  loukkaisi  jumaluutta.  Sellaisia  pyhiä  eläimiä  olivat;  krokotiili, 
haukka,  ibis-lintu,  joista  jotakuta  eri  paikkakunnilla  etupäässä  palveltiin. 
Teben  seuduilla  esimerkiksi  hankittiin  krokotiili,  joka  kesytettiin,  niin 
että  sitä  käsin  sai  koskea.  Se  koristettiin  kultaisilla  korvarenkailla,  ja 
jalkoihin  kiinnitettiin  pienet  ketjut;  se  sai  ravinnokseen  uhrieläinten 
lihaa,  jota  määrättyjen  sääntöjen  mukaan  annettiin.  Kuoltuaan  pyhä 
eläin  palsamoitiin  ja  pantiin  pyhitettyyn  arkkuun.  Toisin  paikoin  kyllä 
krokotiilejä  surmattiinkin,  mutta  samanlaista  kunnioitusta  osotettiin  virta- 
hevolle, käärmeelle  tai  kissalle.  Eri  temppelit  rakennettiin  pyhille  eläi- 
mille ja  eri  pappeja  oli  niitä  varten  palkattu.  »Kun  käytte  johonkin 
temppeliin»,  sanoo  kreikkalainen  kirjailija  Clemens  Aleksandrialainen, 
»kulkee  siellä  pappi  vakaan  näköisenä,  laulaen  pyhää  hymniä;  hän  kohot- 
taa vähän  esirippua,  ikäänkuin  näyttääkseen  teille  jumalaa.  Mitä  näette 
silloin?    Kissan,  krokotiilin,  käärmeen  tai  jonkun  muun  vaarallisen  eläi- 


20 


YLEINEN   HISTORIA. 


men.  Egyptiläisten  jumala  näkyy:  se  on  peto,  joka  viruu  purppura- 
matolla».  Se,  joka  tappoi  tällaisen  eläimen,  tuomittiin  kuolemaan.  Ker- 
ran eräs  roomalainen  sotamies  surmasi  pyhän  kissan,  josta  kansa  niin 
raivostui,  että  repi  hänet  kappaleiksi,  huolimatta  kuninkaan  pyynnöstä. 
Enimmin  kunnioitettu  kaikista  eläimistä  oli  Apis-hJkrkäy  joka  oli 
musta  väriltään,  kolmikulmanen  valkea  pilkku  otsassa,  mutta  lisäksi  piti 
sillä  olla  selässä  kotkan  kuva  ja  kielellä  sittiäisen  kuva.  Vaikea  oli  usein 
sellaista  löytää,  kun  edellinen  oli  kuollut;  mutta  kun  se  tavattiin,  oli 
yleinen  riemu  maassa,  ja  juhlasaatossa  se  saatettiin  komeaan  temppe- 
liinsä. Kuollessaan  Apis  palsamoitiin  ja  haudattiin  komeasti;  sellaisia 
hautoja  on  löydetty  meidän  aikana. 

Kansan  käsityksessä  eläimet  olivat  itse  jumalia,  mutta  papit  pitivät 
niitä  ainoastaan  jumalan  ilmestysmuotoina.  Apishärkään  oli  Osiris  tai 
Ptah  ottanut  olinpaikkansa,  Ammon-Ra  taas  ilmestyi  hanhen  muodossa. 
Samoin  antoivat  papit  syvemmän  merkityksen  kaikille  jumaluusolennoille, 

ja   heillä   näkyy  olleen  ainakin  aavistus  jumalan 
yhteydestä.    Niinpä  Teben  papit  palvelivat  juma- 
laa,   »jolla   ei   alkua   ollut,  ja  jolla  ei  myöskään 
loppua    tulisi    olemaan».     Eri    nimitykset   olivat 
vaan    eri    puolia    samasta    jumaluudesta.     Vielä 
opettivat  he,  että  jumala  käytti  voimaansa  maa- 
ilmaa järjestäessään;  auringolle  hän  sanoi:  »Tule», 
ja    Ra    alkoi   heti   paistaa.     Sen  jälkeen  erotutti 
hän    vedet   ja   maan.     Mutta  jumalien  vastusta- 
jien   johtaja,    joka    esiintyi    käärmeenä   (Apap), 
koetti  hävittää  jumalan  työt,  josta  syntyi  yhtämittainen  taistelu  hyvän  ja 
pahan    välillä:    valon   jumalat  pääsivät  tässä  voitolle,  mutta  paha  ei  ole 
hävitetty.     Paha   ilmenee   vielä  taivaassa,  jossa  pimeä  yö  seuraa  päivää, 
kun    Ra    vaipuu    pimeyteen   ja  kiertää  taivaan  alipuolen  seutuja.     Sama 
taistelu  näkyy  Osiriksen  ja  Typhonin  välillä,  joista  edellinen  on  siunausta 
tuottavan  Niibn  vertauskuva,  jälkimmäinen  taas  kuoleman  kaltaisen  erä- 
maan.    Tästä    taistelusta    muodostui   Egyptiläisillä  runollinen  taru,  jossa 
kerrotaan,  miten  ilkeä  Typhon  surmaa  Osiriksen,  jonka  puoliso  Isis  sur- 
ren etsi  hänen  ruumistaan.    Osiris  joutuu  sitten  Manalaan,  jossa  hän  esiin- 
tyy vainajien  tuomarina;  mutta  hän  jättää  kuitenkin  maan  päälle  Horos- 
nimisen  poikansa,  joka  voittaa  Typhon  sekä  hallitsee  maailmaa.    Tässä  ta- 
russa on  tuo  vaihtelevaisuus  Niilin  tulvissa  ja  Egyptin  luonnossa  esitetty. 
Jumaliaan  Egyptiläiset  palvelivat  suurissa  kansanjuhlissa,  joilla  oli 
iloinen    leima,   eikä  mitäkään  julmia  ja  siveettömiä  menoja  tavata  heillä. 


Isis  ja  Osiris. 

niinkuin  useilla  Aasian  kansoilla.  Jumalien  kuvia,  joita  muuten  säily- 
tettiin pienissä  veneissä  temppelien  »pyhimmässä»,  kuljetettiin  suurissa 
juhlakulkueissa   pappien   johdossa;    jumalille   annettiin  uhria,  mutta  sen 


Vainajien  tuomio. 


lisäksi  vaativat  he  muutamia  menoja,  niinkuin  ympärileikkauksen,  joka 
Israelilaisillakin  oli  tapana  sekä  suurinta  puhtautta  ulkonaisestikin ;  He- 
rodotos  kertoo  muun  muassa,  että  papit  pesivät  ruumiinsa  kolmasti  joka 
päivä  ja  yhtä  monta  kertaa  joka  yö. 

Paitsi  jumalien  palvelemista  oli  Egyptiläisillä  myöskin  vainajien 
kunnioittaminen  tapana;  sielun  kuolemattomuus-oppia  olivat  papit  kauan 
julistaneet,  mutta  jotta  sielu  voisi  kuoleman  jälkeen  elää,  tarvitsi  sen 
välistä  päästä  ruumiinsa  yhteyteen,  jonka  vuoksi  vainajien  ruumiista 
pidettiin  tarkkaa  huolta.  Kuolleen  asuinpaikka  oli  tärkeämpi  kuin  maan 
päällä  olevien,  jonka  vuoksi  niille  rakennettiin  lujat 
olinpaikat,  ja  palsamoimisella  säilytettiin  ruumis  mätä- 
nemästä.  Se  tapahtui  siten,  että  sisukset  otettiin  pois, 
jonka  jälkeen  sitä  liotettiin  ja  voideltiin  hyvänhajui- 
silla voiteilla.  Sitten  se  suljettiin  arkkuun.  Näitä 
ruumiita,  joita  kutsuttiin  muumioiksi,  on  äärettömän 
monta  säilynyt  meidän  päiviimme  asti. 

Mutta  vainajan  elämän  luultiin  muodostuvan 
erilaiseksi  sen  mukaan,  kuinka  hän  maan  päällä  oli 
elänyt,  sillä  Manalassa  hän  tuU  Manalan  tuomarin 
Osiriksen  eteen,  joka  tuomitsi  häntä  tekojensa  mukaan. 

Paitsi   uskonnon  asioita  harrastivat  Egyptin  papit  myöskin  muuta- 
mia tieteitä,  joiden  alku  on  tästä  kansasta  etsittävä.     Geometriaa  ja  ma- 


Ramsos  ll:t«n  muumio. 

tematikkaa  tutkittiin  kuitenkin  meikein  yksinomaan  käytännöllistä  tarkoi- 
tusta, nimittäin  maanmittausta  varten,  joka,  virran  tulvien  rajamerkit 
hävitettyä,  oli  usein  tarpeellinen,  sekä  rakennuksien  suhteita  määrättäessä. 
He  oppivat  jakamaan  vuoden  kahteentoista  kuukauteen  ja  365  reen  päi- 
vään; ja  niinikään  taivaankappaleita  tarkastaessaan  olivat  he  oppineet 
määräämään,  milloin  Niilin  tulvat  alkoivat,  sillä  Sirius-tähti  alkoi  samaan 
aikaan  taivaalla  loistaa.  Lääketiedettä  aljettiin  Egyptissä  niinikään  ensiksi 
harjoittaa  ja  se  kehittyi  siihen  määrin,  että  eri  tauteja  varten  oli  eri 
lääkärejä;  niinpä  oli  hammaslääkärejä,  vatsalääkärejä  ja  sotaretkillä 
tavataan  erityisiä  sotalääkärejä.  Pyhissä  kirjoissa  olevien  sääntöjen 
mukaan  tuli  lääkärin  menetellä;  jos  toisin  tekivät,  voitiin  heitä  tuomita 
kuolemaankin.  Järjellisten  parannuskeinojen  ohessa  käytettiin  taikatemp- 
puja ja  loitsuja.  Egyptin  lääkärit  olivat  taidostaan  niin  kuuluja,  että 
niitä  kutsuttiin  muihinkin  maihin;  niinpä  Persian  kuningas  Kambyses 
pyytää  Amasis-kuningasta  lähettämään  lääkärin  luoksensa.  Myöhemmin 
Kreikkalaiset  veivät  heistä  voiton. 

Paitsi  näitä  tieteitä  käsitteleviä  kirjoituksia  tavataan  papyroskääröissä 
valtio-oppia,  luonnontiedettä,  historiallisia  kirjoituksia  ja  romaanejakin. 

Teollisuuden  alalla  Egyptiläiset  osasivat  valmistaa  papyroskasvista 
hienoja  punottuja  mattoja;  hienoja  liinakankaita  kudottiin  niinikään; 
posliinin  valmistaminen  näkyy  myöskin  kuuluvan  heidän  keksintöihinsä, 
ja  lasinpuhaltajakin  tavataan  Tebessä  olevissa  maalauksissa.  Näistä  ai- 
neista samoin  kuin  pronssista,  hopeasta  ja  kullasta  valmistettiin  koru- 
tavaroita, joita  näkee  muistomerkeissä  kuvattavan,  ja  joita  muutamia  on 
maasta  löydettykin. 

Kauemmin  kuin  kaksi  vuosituhatta  saivat  Egyptiläiset  rauhallisissa 
oloissa  kehittää  sivistystään,  mutta  noin  v.  1800  eräs  paimentolaiskansa, 
Hyksot,  jotka  olivat  iuultavati  semiläistä  alkuperää,  hyökkäsi  Egyptiin 
ja  valtasi  sen.  Kun  nämät  noin  300  vuotta  hallittuaan  maata  karkotet- 
tiin, synnytti  se  Egyptiläisissä  kansalhsen  itsetietoisuuden  ja  sotaisen 
hengen,  mikä  ilmenee  valloitus-sodissa,  joita  kuninkaat  alkavat  Aasiassa 
käydä.  Tämä  oli  tärkeä  seikka  sivistyksen  levittämiseksi  muihin  kan- 
soihin, sillä  Egyptin  kansanluonteeseen  kuului  itsensä  ihaileminen,  tyyty- 
väisyys omiin  oloihin  ja  muukalaisten  halveksiminen,  joita  he  pitivät 
saastaisina  olentoina.  Heillä  oli  samallainen  katsantotapa  kuin  nykyajan 
Kiinalaisilla;  mutta  sotien  kautta  he  joutuvat  muiden  kansojen  yhteyteen^ 
josta  tuonnempana  kerromme. 


BABYLONIAN   JA   ASSYRIAN   SIVISTYS. 

Assyrialainen  palatsi. 


IL 


Babylonian  ja  Assyrian  sivistys. 


Maan  luonto.  —  Tiedemiesten  kaivamistyöt.  —  Babylonian  kaupunki.  —  Ninive.  — - 

Kiilakirjoitus.    —  Uskonto.  —  Tieteet.  —  AJanlaskeminen.  —  Mitta-  ja  painojärjes- 

telmä.  —  Savitaulu-kirjallisuus.  —  Taide.  —  Hallitus. 

Armenian  vuorimaasta  virtaa  kaksi  suurta  jokea,  jotka  ennen  Per- 
sian lahteen  laskemistaan  yhdistyvät  yhdeksi  leveäksi  suuhaaraksi.  Näi- 
den jokien,  Eufratin  ja  Tigriin,  ympärillä  oleva  laaja  maa  on  pohjoisessa 
vuorista,  mutta  juoksun  keskikohdalla  tasaista.  Se  on  Mesopotamia,  joka 
merkitsee  jokien  välistä  maata;  alempana  on  Babylonia.  Samoin  kuin 
Niilin  laaksossa,  kehittyi  täälläkin  varhaisina  aikoina  korkea  sivistys,  sillä 
hedelmällinen  jokilaakso  antoi  asukkailleen  runsaan  sadon,  200-,  vieläpä 
300-kertaisenkin.  Siellä  kohosi  suuria  kaupunkeja  muurineen,  temppe- 
leineen  ja  palatsineen.  Mutta  nämä  rakennukset  eivät  ole  niinkuin 
Egyptin  muistomerkit  saattaneet  vuosituhansia  kestää  ajan  kuluttavaa 
hammasta,  vaan  ne  ovat  sortuneet,  ja  nykyään  nämä  seudut  ovat  melkein 

erämaan  kaltaisia,   joissa   Beduini-kansat   vaan  harvassa  asuvat.     Vasta 
nykyajan   ahkerat  tiedemiehet  ovat  suunnattomien  soralSjien  alta  kaiva- 
neet   esille   vanhoja   kaupunkeja   ja   muistomerkkejä.     Ranskan   konsuli 
Botta   alkoi    1840-luvulla   asukkaitten    vastustuksesta   huolimatta  lähellä 
nykyistä  Khorsabadin  kylää  kaivaa  suurta  kumpua,  sillä  hän  arveli,  ettei 
luonto   ollut   saattanut   sitä  muodostaa.     V.  1842  ilmestyi  soraläjän  alta 
suuri   palatsi,   joka   oli   mahtavan   Assyrian  kuninkaan  Sargonin  raken- 
tama.    Englantilainen  Layard  löysi  suuren  maailmankaupungin  Niniven 
aseman;   ja  myöskin  entisen  Babylonian  raunioilla  on  samallaisia  kaiva- 
mistöitä  tehty.     Siten  on  löydetty  sellaisten  kuninkaiden  asuntoja,  joista 
Vanhassa  Testamentissa   puhutaan;  ainoastaan  rakennusten  yläosat  ovat 
murtuneet,   vaan   alaosat  ovat  jotenkin  hyvin  säilyneet.     Niihin  piirretyt 
kirjoitukset   ja   kuvat   ilmaisevat   meille,   millaiset  olot  ja  tavat  olivat  jo 
niihin  aikoihin  kun  Abraham  muutti  Kaanaan  maahan:  ja  monta  saman- 
kaltaista   tapausta,    joista    Vanhassa    Testamentissa   kerrotaan,  tavataan 
näissäkin    esitettynä,    sillä    Israelin    kansa    oli    Assyrian  ja  Babylonian 
kanssa   monellaisessa   yhteydessä;   näiltä   seuduilta   Abrahamkin   perhei- 
neen lähti. 

Kiveä  ei  ollut  Eufratin  ja  Tigrin  jokilaaksossa  saatavana  niinkuin 
Egyptissä,    jonka    vuoksi    rakennuksiin   käytettiin   auringossa   kuivattaa 
savea   eli   tiiliä;    mutta   äärettömän    suuria   ja  ulkomuodoltaan  mahtavia 
niitä  pystytettiin  sekä  Babyloniassa  että  Ninivessä.    Vastamainittu  Sargo- 
nin   palatsi   käsittää    10   hehtaarin   suuruisen   maa-alan  ja  siihen  kuului 
30    pihamaata   ja   200   huonetta.     Ninivessä    ovat  kuninkaiden  palatsit 
suuremmoisimmat  rakennukset,  mutta   Babyloniassa  veivät  jumalille  ra- 
kennetut  temppelit   muista   voiton.     Siellä   kohosi   esim.  Baalin  temppeli 
keskellä   kaupunkia;    Herodotos,   joka    sen  matkoillaan  näki,  kertoo,   että 
sen   alinen  osa,  joka  oli  nelisivuinen,  oli  5  stadionia  (noin  \  kilometriä) 
pitkä  joka  sivulta;   tästä  kohosi  toinen  osa,  joka  oli  1  stadionin  korkui- 
nen, ja  sen  päällä  oli  kolmas  j.  n.  e.,  yhteensä  8  tornia;  korkeimmassa 
osassa   oli   pyhin    paikka,   jossa    Baaliile  suuria  uhria  toimitettiin;    siellä 
oli    niinikään    kullasta    valmistettu    jumalan    kuvapatsas    ja   valtaistuin. 
Suuri    kuningas    Nabukudurusur    eli    Nebukadnesar   varsinkin   kaunisti 
Babylonia,  ja  itselleen  rakennutti  hän  komean  palatsin  sekä  sen  viereen 
n.  k.  riippuvat  puutarhat,  jotka  syntyivät  siten,  että  muuratuille  holveille 
tuotiin  multaa,  johon  puita  ja  pensaita  istutettiin.    Mediasta  kotoisin   ole- 
vata   puolisoansa   varten,  joka  oli  tottunut  vuori-ilmastoon,  hänen    kerro- 
taan  ne   rakentaneen.     Eufratin   yli   oli  komea  silta  rakennettu  ja    siUan 
molemmissa   päissä   oli   palatseja.     Itse   kaupunki   oli  jättiläissuuruineny 


BABYLONIAN   JA   ASSYRIAN   SIVISTYS. 


25 


sillfi  Herodotoksen  kertomuksen  mukaan  oli  jokainen  sitä  ympäröivän 
muurin  neljästä  sivusta  noin  30  kilometrin  pituinen  ja  100  metrin  kor- 
kuinen sekä  niin  leveä,  että  16  ratsastajaa  sillä  saattoi  vierekkäin  ajaa. 
Muureilta  kohosi  250  tornia,  ja  100  porttia  vei  kaupunkiin.  —  Niniven 
kaupunki  Tigris-virran  varrella  oli  lähes  9  penikulmaa  ympärimitaten,  ja 
1500  tornilla  varustettu  vahva  muuri  oli  sitäkin  ympäröimässä,  niinkuin 
Herodotos  kertoo. 

Suurenmoisia  kuvapatsaita,  joista  tavallisimmat  ovat  ihmispäillä 
varustetut  siivekkäät  härät,  joilla  jumalia  kuvattiin,  on  palatseja  korista- 
massa; seinissä  taas  on  kuvia,  joissa  kuninkaita  kuvataan  leijonia  am- 
pumassa, sillä  tämä  oli  Assyrian  kuninkaiden  tavallisin  huvitus,  tai  pitoja 
pitämässä,  tai  esitetään  niissä  kaupunkien  piiritystä  tai  voitettujen  kan- 
sojen vankeuteen   kuljettamista.     Rakennusten   seinillä,   mutta  varsinkin 


Assyrialainen  kuningas  ieljonajabdllla. 

kuivatuilla   savitauluilla  tai   syUntereillä,  on   myöskin  kirjoituksia,  jotka 
merkit    pistettiin    terävillä    puikoilla    ennenkuin    savi   poltettiin.      Kauan 
aikaa  oli  tämä  kirjoitus,  jota   merkkien  muodon  vuoksi  sanotaan  kiila- 
kirjoitukseksi, kaikille  tuntematonta,  mutta  jotenkin  samalla  tavalla  kuin 
^^P^ii  hieroglyfikirjoituksen  perille  päästiin,  päästiin  tämänkin.    Persian 
vanhassa   pääkaupungissa    Persepoliissa   on   erääseen   kallioon   kuningas 
Dareioksen  käskystä  hakattu  hänen  sankaritöitään  esittävä  kirjoitus  kol- 
mella eri  kielellä,  joista  yksi  oli  persian  kieltä,  toiset  babylonialaista  kiila- 
kirjoitusta.   Ensinmainitusta  saatiin  selvä  ja  sen  nojalla  aljettiin  myöskin 
assyrialais-babylonialaista   kirjoitusta   selvittää.     Varsinkin   englantilainen 
Ratulinson  on  kiilakirjoitusmerkkien  selvittämisessä  paljon  työskennellyt. 
iLluksi  näkyy  tämäkin  kirjoitus  olleen  kuvakirjoitusta,  vaikka  kuvat  vähi- 
tellen  muuttuivat,   niin  ettei  ollut  minkäänlaista  yhtäläisyyttä  merkin  ja 
sillä  esitettävän  esineen  välillä;  niinpä  esim.  yksi  pistos  merkitsi  taivasta, 

kaksi  maata,  kolme  vettä  j.  n.  e.    Mutta  sittemmin  aljettiin  käyttäfi  noita 
merkkiä  osottamaan  sitä  äännettä,  joka  oli  sillä  kuvatun  esineen  nimessä, 
ja  r>e  muuttuivat  siten  tavuumerkeiksi,  vaikka  merkeillä  oli  toinen  mer- 
kitys tavuumerkkinä  kuin   kuvamerkkinä.     Tämän  seikan,  joka  suuresti 
vaikeutti  oppimista,  arvelevat  muutamat  tutkijat  johtuvan  siitä,  että  näillä 
seuduilla  asunut  vanhin  kansa,  joka  on  turanilaista  eli  suomensukuista 
alkuperää,   olisi    keksinyt   kiilakirjoituksen   ja   jättänyt   sen   myöhemmin 
tulleille   Semiläisille,   jotka   lausuivat  merkit  tavuumerkkinä  käytettäissä 
alkuperäisen  kielen  esineen  nimellä.     Samalta  suomensukuiselta  kansalta 
arvellaan    Babylonialaisten    perineen    myöskin    loihtutaidon,   jota   heidän 
pappinsa  käyttivät.     Samoin  kuin  Egyptin  papyroskääröjä  on  tuotu  Eu- 
ropan   museoihin,  niin  on   savitaulujakin  sinne  siirretty,  varsinkin  Lon- 
toon   brittiläiseen    museoon.     Assyrian    kuninkaiden    kirjastot  ovat  siten 
vuosituhansien  perästä  joutuneet  uudestaan  tutkittaviksi 

8A  ASSVR     A-- MA  KA    -    SA  ^  Di       IL      -      U       -       «A 

AfL    -    u       SO  Namu    -    kvdur  -  utsur    jti  -  A|  «- 

S£      SU  IS  '  SA-A     A  "NA        ZA  -   AH  -   KI  DtR     -      TI 

Klilaklrioltusta. 

Assyrialaisten  ja  Babylonialaisten  uskonto  perustui,  niinkuin  kaikki 
pakanuus,  luonnonvoimain  palvelukseen,  vaikka  jumalat  ilmestyivät  ihmi- 
sen kaltaisissa  tai  puoleksi  ihmisen,  puoleksi  eläimen  kaltaisissa  olennoissa, 
jommoisiksi  niitä  tavataan  kuvatuiksi.    Ainoastaan  papit  käsittivät  juma- 
luuden yhteyden  koko  luonnossa  piileväksi  voimaksi.     Taivaankappaleet 
olivat   kaksoisvirtojen  maassa  etupäässä  jumalallisen  arvon  saaneet,   siUä 
kirkas   taivas,   jossa    loistavat   tähdet   kiiluvat,   herätti  ennen   muita    ih- 
misten   huomiota  ja   kunnioitusta.     Anu  eli  //,  joka  oli  alkuansa   sama 
kuin    Israelilaisten   Elohim  ja  Arabialaisten  Allah^  oli  taivaan  jumala; 
mutta  enemmän  palveltiin  Beliä  eli  Baalia,  joka  oli  auringon  jumala, 
maailman  kaitsija  ja  ihmisten  luoja.     Tuossa  suuressa  äsken  mainitussa 
temppelissä,   sanoo   profeetta   Daniel,   oli   60   pappia   hänen   palvelustaan 
hoitamassa;  joka  päivä  hänelle  uhrattiin  12  suurta  astiallista  hienoimpia 
vehnäjauhoja,  40  lammasta  ja  6  suurta  astiallista  viiniä.     NinivessU   oli 
^5^t^r-jumalalla   sama  asema,  sillä  hän  oli  jumalista  ensimmäinen ;    bän 
antoi    kuninkaille,   jotka   häntä    rukoilivat,   voittoja.     Assyrialaiset,     jotka 

olivat  sotaista  kansaa,  tekivät  pääjumalansa  myöskin  sodan  jumalaksi. 
Planeeteilla  oli  eri  jnmaluusolentonsa.  Niinpä  Nirgal  oli  sen  planeetin 
ja  sen  yhteydessä  olevan  jumalan  nimi,  jota  Roomalaiset  Marsiksi  nimit- 
tivät; häntä  kuvattiin  leijonaksi,  jolla  oli  ihmisen  pää,  ja  hänen  suuret 
kuvansa  olivat  tavallisesti  temppelien  edustalla.  Adar,  jota  kuvattiin 
ihmispäällä  varustetuksi  haraksi,  taas  oli  Roomalaisten  Saturnus.  Kreik- 
kalaiset ja  Roomalaiset,  jotka  lainasivat  Babylonialaisilta  tähtitieteen,  so- 
vittivat vaan  omiin  jumaliinsa  planeetien  nimitykset  sen  mukaan  kuin 
ne  vastasivat  Babylonialaisten  jumalia.  Olipa  naisjumaliakin,  joista  var- 
sinkin Beltistä  eli  Mylittaa  palveltiin  hedelmällisyyden  antajana  ja 
Istaria  sodan  ja  rakkauden  jumalattarena.     Mylitan  palvelus  muodostui 


Adar-Jumalan  Jittlläiskuvan  kuljetus. 

sangen  irstaiseksi,  sillä  uskonnollisiin  menoihin  hänen  kunniakseen  pide- 
tyissä juhlissa  kuului  muun  muassa  se,  että  nuoret  tytöt  uhrasivat  viatto- 
muutensa. Muutenkin  oli  Assyrialaisten  ja  Babylonialaisten  jumalanpal- 
velus aistillisempaa  ja  raaempaa,  kuin  Egyptiläisten;  Assurille  uhrattiin 
ihmisiä,  varsinkin  sotavankeja,  joita  suurissa  joukoissa  teurastettiin  hänen 
lepyttämisekseen,  sillä  sellaisten  uhrien  arveltiin  olevan  hänelle  mieluisia. 

Varsinaisten  jumalien  rinnalla  oli  kaikkialla  henkiä  ja  haltijoita, 
hyviä  ja  pahoja,  jotka  seurasivat  ihmisiä.  Näitä  tuli  joko  avukseen  kut- 
sua tai  manata  pois  erityisillä  loihtuluvuilla,  joita  papit  osasivat.  Taika- 
esineitä papit  myöskin  myivät  ihmisten  suojelemiseksi  pahalta.  He  selit- 
tivät niinikään  unia,  ennustaen  niiden  perustuksella  tulevia  asioita. 

Taivaankappalten  luultiin  myöskin  vaikuttavan  ihmisten  kohtaloihin 
ja    muihin    tapahtumiin.      Ihmisen    syntyessä    tarkastettiin    tähtiä,   jotta 

vastasyntyneen  elämänkohlaloa  voitaisiin  ennustaa.  Papit,  jotka  yksin 
osasivat  näitä  selittää,  ennustivat  sotaa,  onnettomuuksia,  luonnonilmiöitä 
j.  n.  e.  Nämät  »Itämaan  viisaat»  olivat  muissakin  maissa  taidostaan 
kuuluja,  niinkuin  Vapahtajan  syntymisen  kertomuksessakin  mainitaan. 
Tämä  taikausko,  jota  nimitetään  astrologidksiy  levisi  myöhemmin  Euro- 
pan  kansoihin  ja  oli  yleinen  keskiajalla,  mutta  vielä  uudella-ajallakin  sitä 
tavataan;  Ruotsin  kuninkaat  Erik  XIV,  Kaarle  IX  ja  suuri  sotapäällikkö 
Wallenstein  luottivat  siihen,  ja  useilla  ruhtinailla  oli  omat  ennustajansa. 

Mutta  tuo  tähtien   tarkastaminen  ei  ollut  yksinomaan   taikauskoa, 
vaan   se  oli   myöskin   tiedettä,   siliä   Babylonialaiset   oikeastaan   panivat 
alun    tähtitieteelle  eli   dstronomialle.     He   osasivat   ennakolta   määrätä 
kuun-  ja  auringonpimenemiset;   he  määräsivät  vuoden  auringon  kulun 
mukaan   ja   jakoivat   sen   taas   kuun    vaihdoksien    mukaan    kuukausiin. 
Kuukaudet  olivat  jaetut  viikkoihin  ja  viikot  seitsemään  päivään.    Päiville 
annettiin   jumalain   mukaan   nimet;    niinpä  oli  Nirgalin  päivä  se  viikon 
päivä,  joka  vastaa  meidän  tiistaita.    Roomalaiset,  ja  myöhemmin  Germauit 
lainasivat  tämän  nimittämistavan,  sovittaen  vaan  omien  jumaliensa  nimet 
näiden    sijaan.     Niinpä    Roomalaiset    nimittivät    Bel-Marudochin   päivää 
Jupiterin  päiväksi,  koska  Jupiterilla  oli  jotenkin  sama  asema  Roomalai- 
silla   kuin    Bel-Marudochilla    Babylonialaisilla;    Oermanit    taas    sanovat 
samaa  Torin  päiväksi  (Torsdag),  josta  sitte  meidän  tuorstai  on  muodos- 
tunut.    Yksi  päivä  viikossa  oli  Babyloniassakin  lepopäivä. 

Babylonialaiset   laativat  myöskin   mitta-  ja  painojärjestelmän,  joka 
tuli  yleisesti  vanhalla  ajaUa  käytäntöön.    60-  luku  oli  siinä  peruslukuna, 
niinkuin   100   meillä.     Pituusmitassa   taas  oli  mittana  sen   välin  pituus, 
joka   täysikasvaneella   ihmisellä   on   kyynäspäästä   pitkänsormen    päähän 
eli    noin    52,5    cm.      Tieteitä    harrastettiin    ja    kirjallisuuttakin    ilmestyi 
Eufrat-Tigris-virtojen    jokilaaksossa,    niinkuin    löydetyistä    savitauluista 
näkyy.    Niissä  on  historiallisia  muistiinpanoja,  tavallisesti  sotatapahtumia, 
jotka  kuninkaitten  käskystä  piirrettiin;  mutta  myöskin  kielitiedettä  niissä 
tavataan,  jonka  vuoksi  Babylonialaisia  on  pidettävä  tämän  tieteen  ensim- 
mäisinä harrastajina.    Hymniä  jumalien  kunniaksi  on  niinikään  piirretty 
mainituille  tauluille;   tavataanpa  eräässä  taulussa  kertomus,  joka  esittää 
vedenpaisumusta   samaan  tapaan  kuin  Raamatun  kertomuksessa,  vieläpä 
luomisestakin   puhutaan,  joka  myöskin  esitetään  Raamatun  kertomuksen 
tapaan.     Savitauluissa  tavataan  vielä  virkamiesten   kirjoituksia,  kauppa- 
ja   laina-sopimuksia ;    asianomaiset    vahvistivat    sitoumuksensa    sinetillä, 
niinkuin   mekin;    sanalla   sanoen   eri   aloilta   tavataan   kirjoituksia,   jotka 
osottavat  näiden  kansojen  yhteiskunnallisia  ja  sivistys-oloja. 

Myöskin  taide  oli  jotenkin  pitkälle  kehittynyt.  Babylonin  ja  Niniven 
temppelit  olivat  koristetut  korkokuvilla  ja  loistavilla  maalauksilla.  Kuvan- 
veistossa he  osasivat  luonnon  mukaan  tehdä  esineet,  ja  varsinkin  eläinten 
kuvat  ovat  luonnollisen  näköisiä.  Kuuluisimmat  ja  mahtavimmat  ovat 
nuo  jo  ennen  mainitut  jättiläiskuvat,  joissa  leijonan  tai  härän  ruumiiseen 
on  liitetty  ihmisen  pää  jumaluutta  kuvaamaan.  Pronssista,  kullasta, 
hopeasta  ja  myöhemmin  raudasta  tehtiin  monellaisia  esineitä.  Puvut 
olivat  komeat  ja  loistavia  värejä  he  mielellään  käyttivät;  purppuranvärisiä 
vaatteita  vietiin  Babyloniasta  muihin  maihin. 


Assyrialainen  korkokuva,  esItUvi  kuninkaan  voittokulkuetta. 


Niinkuin  Egyptin  kuninkaat,  olivat  Babylonian  ja  Assyrian  kunin- 
kaatkin itsevaltiaita.  He  eivät  tosin  olleet  jumalia,  vaan  kutsuivat  itseänsä 
»jumalien  sijaisiksi».  Suurilukuinen  virkamies-joukko  oli  heidän  hovis- 
saan hallitusasioita  hoitamassa.  Niin  jyrkkää  säätyerotusta  kuin  Egyp- 
tissä, ei  tavata,  mutta  kaikki  alamaiset  olivat  kuninkaan  orjia;  hän  oli 
omaisuuden  ja  hengen  herra.  Papistolla  oli  kuitenkin  suuri  arvo  ja 
vaikutus  sivistyksensä  ja  varsinkin  ennustustaitonsa  nojassa.  Valtakun- 
nan hallitus  oli  höllempi  kuin  Egyptissä,  vaikka  Assyriassa  myöhempinä 
aikoina  tavataan  maaherroja  eli  satraappeja  maakunnissa  veroja  kokoo- 
massa ja  oikeutta  valvomassa. 

Foinikialainen  laiva. 

m. 

Foinikialaiset. 

Syrian  kansat.  —  Uskonto.  —  Foinikialaisten  keksinnöt  —  Kirjoitustaito.  —  Kauppa- 
paikkojen perustaminen.  —  Kaupan  välitys.  —  Kreikkalaiset  ottavat  kaupan  Väli- 
meren itäosissa.  —  Kartagon  perustaminen.  —  Kartagon  kauppa  ja  mahtavuus.  — 

Hallitusmuoto. 

Sitä  maata,  joka  on  Eufrat-  ja  Tigris-maiden  ja  Egyptin  välillä 
sekä  länteen  päin  ulottuu  Välimereen  asti,  sanotaan  Syriaksi.  Rantamaa 
on  hedelmällistä,  mutta  sisäosat  ovat  erämaata,  jossa  ihmiset  saattavat 
ainoastaan  keitailla  asua.  Nämätkin  seudut  joutuivat  aikaisin  semiläisten 
heimojen  asuinpaikaksi;  etelässä  asuivat  Kananealaiset,  joihin  Foini- 
kialaiset ja  Filiatealaiset  muiden  muassa  kuuluivat ;  pohjoisessa  Syriassa 
sekä  itäosissa  asuvia  kansoja  kutsuttiin  Aramealaisiksi  ja  myöhemmin 
Syrjäläisiksi.  Pohjoisosassa  tavataan  sitä  paitsi  jFT^to-kansa  eli  Heta- 
laisetj  jotka  eivät  luultavasti  olleet  semiläisiä  (ks.  luk.  V).  Syriassa  ei 
tosin  muodostunut  sellaista  omintakeista  kulttuuria  kuin  Egyptissä  ja 
Babyloniassa,  mutta  näiden  maiden  kansoja  voipi  kuitenkin  lukea  vanhan 
ajan  sivistyskansojen  joukkoon,  sillä  he,  ollen  vilkkaassa  yhteydessä  kum- 
mallakin puolella  olevien  sivistyskansojen  kanssa,  omistivat  heidän  kult- 
tuurinsa, kehittivät  sitä  ja  levittivät  sitä  laajemmalle. 

Syrian  kansoilla  oli,  lukuunottamatta  Israelilaisia,  jotenkin  sama 
uskonto  kuin  Babyloniassa;  Baalia  siellä  palveltiin,  Ästarte  ja  My  litta 

olivat  tärkeimmät  naisjumalista.  Kalan  kaltaista  Z^a^on-nimistä  jumalaa 
palvelivat  Filistealaiset.  Myös  Egyptin  Isis  ja  Osiris  tunkeutuivat  Syrian 
kansojen  jumalien  joukkoon.  —  Pyhästä  Raamatusta  tiedämme,  mitenkä 
julmaa  ja  rietasta  näiden  jumalien  palvelus  oli,  jota  Israelilaiset  kauhulla 
katselivat.  Baal- Molokille  uhrattiin  ihmisiä,  jolloin  sen  vaskesta  tehtyyn 
kuvaan,  jossa  tuli  paloi,  vaimot  heittivät  huutaen  ja  meluten  hurmaavan 
soiton  kaikuessa  lapsiaan;  Mylitan  ja  Astarten  papittaret  taas  sovittivat 
jumalatartaan  mitä  riettaimmilla  menoilla.  Aistillisuus,  jota  jo  Babylo- 
niassa tavataan,  oli  paljon   suurempi  ja  törkeämpi   Syrian  Semiläisissä. 

Tällainen  oli  Foinikialaistenkin  uskonto,  jotka  olivat  saaneet  asuin- 
paikakseen kapean  maakaistaleen  Libanon-vuoren  ja  Välimeren  välillä. 
Mutta  puutteellisesta  uskonnosta  huolimatta  on  heidän  merkityksensä 
suuri  sivistyksen  levittäjinä,  sillä  »he  saattoivat  meren  maailmanhisto- 
riaan» ja  sen  kautta  rauhallisen  yhteyden  kansojen  kesken.  Kalastus- 
matkoillaan Foinikialaiset  oppivat  merta  tuntemaan,  ja  siihen  kerran  tu- 
tustuttuaan he  pyrkivät  yhä  kauemmaksi.  Libanonin  setripuista  saatiin 
hyviä  laivanaineksia,  ja  laivansa  he  valmistivat  sekä  purjeiden  avulla 
kulkeviksi  että  myöskin  airoilla  kuljetettaviksi;  soutajat  istuivat  useassa 
rivissä  eri  kerroksissa,  toinen  toistaan  ylempänä.  Täten  tuli  Foinikia- 
laisista kauppakansa  ja  käytännöllinen  kansa.  Heidän  omiin  keksintöi- 
hinsä luetaan  paitsi  laivain  rakentamista  purppuravärjäys,  jonka  taidon 
sanotaan  saaneen  alkunsa  siten,  että  muuan  paimen  oli  vaatekappaleella 
pyyhkäissyt  koiransa  kuonoa,  joka  oli  purrut  simpukan  rikki;  vaate  tuli 
punaiseksi  ja  sen  johdosta  aljettiin  simpukkaa  käyttää  purppuravärjäyk- 
sessä.  Saviastioita  he  niinikään  valmistivat;  metalleista  he  osasivat  tehdä 
kaikellaisia  esineitä,  sekä  hienoja  kankaita  kutoa.  Lasin  keksintö  on 
myöskin  luettu  heidän  ansiokseen,  mutta  sen  lienevät  Egyptiläiset  tehneet. 
Länsimaiden  kansat,  jotka  oppivat  kaikkea  teollisuutta  ja  taitoa  Foinikia- 
laisilta, rupesivat  pitämään  heitä  niiden  keksijänä,  vaikka  he  olivatkin 
itse  ne  Egyptiläisiltä  tai  Babylonialaisilta  oppineet.  Paino-  ja  mittajär- 
jestelmä oli  myöskin  Babyloniasta  kotoisin,  ja  Foinikialaiset  saattoivat 
sen  Europassa  tunnetuksi;  mutta  rahaa  he  ensiksi  rupesivat  käyttämään 
kaupan  välityksessä. 

Suurin  ja  tärkein  lahja,  jonka  Foinikialaiset  Länsimaiden  kansoille 
toivat,  oli  kuitenkin  kirjoitustaito.  Tuosta  Egyptiläisten  hieroglyfi-  ja 
Babylonialaisten  kiilakirjoituksesta  oli  Foinikialaisten  suuresti  edistynyt 
Ensinmainitussa  oli  kuva-  tai  tavuumerkkiä,  jonka  vuoksi  niitä  oli  san- 
gen paljon,  ja  siitä  syystä  ainoastaan  harvat  saattoivat  sitä  oppia. 
Tämänkaltainen  oli  Syrian   kansojenkin   vanhin   kirjoitus.     Mutta   täällä 

tavataan  jo  noin  1000  vaiheilla  e.  Kr.  s.  kirjoitustapa,  jossa  käytettiin 
ainoastaan  22  merkkiä,  joilla  saatettiin  kaikki  sanat  kirjoittaa.  Tämän 
mukaan  oli  kullakin  konsonantti-äänteellä  oma  merkkinsä,  sillä  vokaaleja 
ei  ilmaistu  ollenkaan.  Varmaan  ei  tiedetä,  oliko  tämä  kirjoitus  Syriassa 
keksitty,  vai  oliko  jo  aikaisemmin  joku  arabialainen  heimo  sitä  ensin 
käyttänyt,  johon  muutamat  seikat  viittaavat  Mutta  äärettömän  suuri 
edistys  tämä  oli,  melkeinpä  verrattava  kirjapainotaidon  keksintöön,  sillä 
nyt  saattoi  kuka  hyvänsä  verraten  pienellä  vaivalla  omistaa  lukutaidon 
itselleen.  Foinikialaisten  ja  »en  mukaan  kaikkien  kielien  kirjaimistoa 
nimitetään  alfabetiksi,  koska  sen  kahdella  ensimmäisellä  merkillä  on  ni- 
menä »alef»  ja  >bet».  Kreikkalaiset  saivat  sen  ensin  Foinikialaisilta;  he 
lisäsivät  siihen  vokaalien  merkit,  ja  tästä  näin  kehittyneestä  kirjaimis- 
tosta ovat  kaikki  länsimaiden  äänteiden  merkit  muodostuneet. 

Kauppapaikkoja  perustamalla  levittivät  Foinikialaiset,  niinkuin  mai- 
nittu.  Itämaiden   sivistystä   länteenpäin.     Aluksi   he   kenties   tavottelival 
päästäksensä    Egyptiin  ja  Vähän-Aasian    rannikoille   tavaroitaan   vaihta- 
maan;  mutta  ennen  pitkää  rannikon  lähellä  olevat  saaret  tulivat  heidän 
käyntipaikakseen.     Suureen    Kypros-saareen    he   suuntasivat   aluksensa; 
Rodos-saarelle  ja  Kretaan  he  samoin  asettuivat.     Aigeian  meren   saaret 
johtivat  Kreikkaan  ja  Mustallemerelle  asti,  joissa  kaikissa  seuduissa  tava- 
taan Foinikialaisten  kauppapaikkoja  noin  1500  vaiheilla  e.  Kr.  s.     Vähi- 
tellen purjehdittiin  yhä   lännemmäksi:    Sisilian  saarelle  ilmaantui    kolo- 
nioja,  Sardiniaan  ja  Maltaan  niinikään;  Etelä-Galliassakin  tavataan  heidän 
jälkiänsä.    Afrikan  pohjoisrannalle  perustettiin  kauppapaikkoja  ja  saavut- 
tiin   Espanjaan    asti,   jonka    eteläistä   osaa   he   nimittivät   Tarsis-maaksL 
Koko  Välimeri  oli  siten  heidän  hallussaan,  ja  monta  kaupunkia  on  vie- 
läkin olemassa,  jotka  saivat   Foinikialaisilta  alun:  Palenno  (Panormus) 
Sisiliassa,   Uiika  Pohjois-Afrikassa.    Kartagon  suuri  kaupunki  on  hävi- 
tetty;   Cadizin    (Gades)    kauppakaupunki    Etelä-Espanjassa    on    heidän 
perustamansa,  samoin  Sevilla  ja  Malaga  ynnä  monet  muut.  —  Herku- 
leen  patsaat  (Oibraltar)  olivat  kauan  aikaa  äärimmäisenä  rajapaikkana, 
mutta  niidenkin  sivu  purjehdittiin  Atlantin  merelle,  ja  saavuttiin  Afrikan 
länsirannalle,   Madeiraan  ja  Kanarian  saarille.     Madeiran  leuto  ilmanala 
ja  hedelmällisyys  herätti  jo  silloin  huomiota,  joka  näkyy  siitä,  että   Kar- 
tagon  hallituksen   kerrotaan  kieltäneen  sinne  purjehtimasta,  se  kun  pel- 
käsi,  että   Kartagolaiset  tahtoisivat  sinne  siirtyä  asumaan.     Harvemmin 
purjehdittiin  Atlantin  merta  Pohjoiseenpäin,  mutta  joskus  käytiin    Tiliä- 
saarilla  eli  nykyisessä  Englannissa. 

Myöskin  idässäpäin  kävivät  Foinikialaiset  kauppaa  Intiassa  ja  Ara- 
biassa.    Raamatun    kertomuksesta    tiedämme^    että    Tyroksen   kuningas 
Hiram  yhdessä  Salomon  kanssa  lähetti  Punaisen  meren  satamasta  laivoja 
Ofir-maaban,  jolla  tarkoitetaan  Intiata  tai  kenties  Etelä-Arabiaa.    Persian 
lahdessa  heillä   myöskin   oli  laivoja  ja  sen  rannoilla  kauppakonttooreja. 
Mutta  varsinainen  Itämaan  kauppa  kulki  kuitenkin  maata  myöten  kara- 
vaniteitä.    Babylon  ja  Ninive  olivat  tämän  kaupan  keskuksena;  profeetta 
Nahum   sanoo,  että  Niniven   kauppiaat  olivat  lukuisammat  kuin  taivaan 
tähdet,  ja  Hesekiel  kutsuu  Babylonia  »kaupan  kaupungiksi».   Näistä  kau- 
pungeista tavarat  sitte  erämaan  kautta  kuljetettiin  Foinikian  rantamaihin. 
Täten  joutuivat  etäisetkin  maat  toistensa  yhtey.teen.    Foinikialaisten 
lähettämät  karavanit  kävivät  Intiassa,  vieläpä  Kiinassa  asti  heille  kalliita 
kiviä,  maustimia  y.  m.  noutamassa;  kultaa,  norsunluuta,  suitsutusaineita 
ja  kalliita   puulajeja   saatiin   Arabiasta  ja   Etiopiasta  sekä  Afrikan  länti- 
simmistä   osista;   Armenia   oli  hyvä  viinimaa;  Babylonin  hienot  kankaat 
kirjavine   värineen   olivat  kaupassa,  samoin  sen  monet  taidokkaat  teolli- 
suuden  tuotteet.     Kyprosta    saatiin    vaskea.   Espanjasta   hopeata,  kerro- 
taanpa  niin   paljon,   että   merimiehet   saadakseen  sitä  enempi  kulkemaan 
laivoillansa,   hävittivät   ankkurinsa   ja   valmistivat  hopeasta  toiset  sijaan. 
Tinaa,  jota  pronssisekoitusta  varten  tarvittiin,  saatiin  nykyisestä  Englan- 
nista, merenvahaa  Pohjois-Saksasta,  luultavasti  muiden  kansain  välityksen 
kautta.     Vielä   ottivat  Foinikialaiset  orjia  ryöstämällä  ihmisiä  rannikoilta, 
joille    saapuivat.     Orjakauppa,   joka   on    pysynyt   vaikka   eri   muodoissa 
aina  meidän  vuosisatamme  alkupuoleen  asti,  tuli  siten  yleiseksi.    Kalaa,  suo- 
laa, simpukoita  tavataan  heidän  kauppatavaroissaan.   Joka  maa  antoi  heille, 
mitä  sillä  runsaimmin  oli,  ja  itse  he  tavaroistaan  ottivat  suuret  voitot 

Meriherruus  rupesi  8:nnella  ja  7:nnellä  vuosisadalla  joutumaan 
Foinikialaisilta  Kreikkalaisten  käsiin,  sillä  silloin  itäisen  Välimeren  saaret 
ja  rantamaat  joutuivat  näille;  he  asettuivat  Egyptiinkin  ja  Pohjois- Af ri- 
kaan,  koettivatpa  ulotuttaa  herruuttansa  saman  meren  länsiosiinkin; 
mutta  siellä  Foinikialaisten  herruus  oli  saanut  uuden  tukeen  Kartagon 
mahtavassa  kauppa  valtiossa. 

Kreikkalaisten  taruissa  kerrotaan,  että  muuan  Tyroksen  kuninkaan 
iytikT  Dido  eli  Elisaa,  jolta  hänen  veljensä  Pygrnalion  oli  riistänyt 
vallan  sekä  surmannut  hänen  puolisonsa  saadakseen  hänen  aarteensa, 
purjehti  kotikaupungistaan,  vieden  mukanaan  suuren  joukon  tyytymättö- 
miä, ja  saapui  nykyisen  Tuniksen  seuduilla  Siellä  ostettiin  alkuasuk- 
kailta maata  sen  verran  kuin  härän  nahalla  saattoi  peittää;  mutta  viekas 
foinikialainen  leikkasi  vuodan  hienoiksi  liuskoiksi,  joiden  ympäröimä 
Yleinen  historia.  —  3. 

maakaistale  oH  tarpeeksi  suuri  linnan  ja  kaupungin  alaksi.  Paikka  nimi- 
tettiin Kartagoksi  (Uudeksi  kaupungiksi),  erotukseksi  Foinikialaisten  van- 
hemmasta {7/iA;a-nimisestä  siirtolaiskaupungista.  Tämän  arvellaan  tapah- 
tuneen V.  880  vaiheilla,  vaikka  roomalainen  runoilija  Vefgilius  sovittaa 
nämä  tapaukset  Trojan  häviön  aikaan  eli  noin  kolmea  vuosisataa  aikai- 
semmiksi. 

Kartagosta   paisui  nopeasti  mahtava   valtio.     Se  anasti  kaupungin 
ympäristöllä   olevat  maakunnat,  joissa  maa  oli  paikoittain  niin  hedehnäl- 
listä,  että  saatiin  kolmensadan  kertainen  sato;  Kyrenestä  Pohjois- Af  rikan 
rannalla  se  karkotti  Kreikkalaiset;    Kartagon   vaikutus  ulottui  Egyptiin 
asti,  ja  kerran  sen  joukot  ryöstelivät  itse  Teben  kaupunkiakin.    Kauppaa 
varten  kulki  lukuisia  karavaanimatkueita  Afrikan  sisäosiin  tavaroita  tuo- 
maan; sen  laivat  pitivät  hallussaan  Välimeren  länsiosia,  sillä  se  oli  anas- 
tanut Maltan,   Sardinian,  Korsikan,  Balearein  saaret  ja  Etelä-Espanjan; 
kauppapaikkoja  sillä  oli  Galliassa  ja  Sisiliassa.    Herkuleen  patsaiden  ohi 
purjehdittiin    Afrikan    länsirannalle    Senegaliin    ja    toisaalla    Englantiin. 
Kreikkalaiset  ja   Etruskit,  jotka   pyrkivät  sen  kilpailijoiksi,  voitettiin,  ja 
vasta  Rooma  sille  saattoi  vertoja  vetää.   6:nnen  vuosisadan  keskivaiheilla 
oli  tämä  uusi  foinikialainen  maailmanvalta  mahtavimmillaan.     Sen  pää- 
kaupunki oli  sangen  suuri,  sillä  vielä  sen  olemassaolon  viimeisinä  aikoina, 
jolloin   se   vuosisadan    oli   Roomalaisten    kanssa   taistellut,  oli   Kartagon 
asukasluku  vielä   noin   700,000.     Meidän  päivinä  ei  ole  tuota  suuruutta 
muistuttamassa    muuta    kuin   jotkut   patsaat,   muurien   jäännökset    sekä 
meren  rannalla  lahonneet  satamavarustukset. 

Kartagolaiset  olivat  samoin  kuin  Foinikialaisetkin  itsekästä  kauppa- 
kansaa.     Muilta  salassa  he  tahtoivat  pitää  retkensä  ja  kauppapaikkansa, 
ja  heidän  kateutensa  meni  niinkin  pitkälle,  että  he  ennen  menivät  kuo- 
lemaan, kuin  näyttivät  muille  tien  kauppapaikoillensa.    Niinpä  kerrotaan, 
että  punilaissotien  jälkeen,  kun  roomalainen  kaleeri  seurasi  kartagolaista 
laivaa   päästäkseen   sen   mukana   saarille,  joista  tinaa  toivat,  jälkimäinen 
hukutti  itsensä.     Oma  aineellinen   etu   ja   kauppavoitto  oli  kaikessa   sen 
päämääränä;    sitä    vaan    sen    sodatkin   tarkoittivat,   ja    sen   mukaan    se 
kukistamiansa  kansojakin  haUitsi.     Libyalaiset  naapurinsa  Kartago  kielsi 
asumasta    muualla    kuin    aukeissa,   varustamattomissa    kylissä,   jotta    he 
aina  olisivat   sen  armoissa  ja  paremmin  voitaisiin  pakottaa  heitä  maata 
viljelemään;  Sardinialaisia  taas  kiellettiin  kuoleman  uhalla  maatansa    vil- 
jelemästä,  jotta  heidät  paremmin  saataisiin  vallanalaisuudessa  pysytetyiksi, 
kun  olivat  riippuvaisia  Kartagon  tuomasta  viljasta.     Mutta  tuo  itsekkäi- 
syys    vei    vielä    kauheaan    julmuuteenkin.     Kartagolaiset   ostivat   kaikki 

mitä  tarvitsivat,  yksin  sotamiehetkin,  joilla  valloituksiansa  lisäsivät.  Hei- 
dän joukoissaan  oli  Libyalaisia,  Espanjalaisia,  Gallialaisia,  y.  m.  barbaa- 
reja. Mutta  kun  niitä  ei  tarvittu,  jätettiin  palkka  maksamatta  tai  sur- 
mattiin niitä,  usein  kavalalla  tavalla.  Niinpä  kerran,  kun  sodan  päätyttyä 
palkkalaisjoukkoa  ei  enää  tarvittu,  luvattiin  heidät  viedä  Kartagoon,  mutta 
matkalla  laivamiehet  sanoivat  veden  loppuneen,  jonka  vuoksi  poikettiin 
erääseen  autioon  saareen  sitä  hakemaan;  tuskin  olivat  miehet  kuitenkin 
maalle  päässeet,  kun  laivoilla  levitettiin  purjeet,  ja  saareen  jäivät  palkka- 
soturit kauheaan  nälkäkuolemaan  nääntymään. 

Foinikialaiset  olivat  kauppakansaa,  mutta  valtiollisena  kansana  heillä 
ei  ole  suurta  merkitystä  eikä  heidän  valtiolaitoksensakaan  muodostunut 
lujaksi,  niinkuin  useimmissa  itämaiden  valti- 
oissa rajattoman  hallitsija  vallan  kautta.  Foi- 
nikiassa oli  jokaisella  kaupungilla  oma  halli- 
tus perinnöllisine  kuninkaineen,  joiden  rinnalla 
oli  neuvoskunta,  missä  varsinkin  Baalin  pa- 
peilla oli  suuri  arvo.  Kaikki  kaupungit,  joista 
tärkeimmät  olivat  Sidon  »Kanaan  esikoinen», 
ja  Tyros,  olivat  kuitenkin  jonkinlaisessa  lii- 
tossa keskenään.  Kartagossa  taas  hoiti  halli- 
tusta kauppaylimystöstä  muodostettu  neuvos- 
kunta, jonka  esimiehinä  toimivat  valitut  suf- 
fetit  eli  tuomarit.  Sen  lisäksi  oli  kansan- 
kokouksella osallisuus  hallituksessa;  mutta  ei  ollut  tarkkoja  määräyksiä 
eri  valtiomahtien  oikeuksista,  joka  teki  hallituksen  heikoksi  ja  horjuvaksi. 


Foinikialainen  liautapatsat. 


IV. 

Israelin  kansa. 


Uskonto.  —  Jehova.  —  HaUitus.  —  Kuningasvalta.  —  Davidin  ja  Salomon  ajat.  — 
Valtakunnan  jako.  —  Profeetat. 

Foinikialaisten  eteläpuolella  asui  pieni  kansa,  joka  on  jättänyt  jälki- 
maailmalle pysyväisemmän  ja  tärkeämmän  perinnön,  kuin  mikään  muu 
Itämaiden    kansoista.      Syrian    eteläosaan,    »luvattuun    maahan»,   siirtyi 

Abraham   asumaan^  ja  hänen   poikansa   Iisakin  kolmas   poika  Jakob  eli 
Israel  tuli  sen  kansan  kantaisäksi,  joka  itseänsä  hänen  nimensä  mukaan 
Israelin  kansaksi  sanoi ;  mutta  Hebrealaisiksi  kutsuivat  tätä  kansaa  jo 
aikaisemmin   maassa   asuvat  heimot;   se  merkitsee  »toiselta  puolelta  tul- 
leita»   (s.  o.  Jordanin   toiselta  puolelta).     Israelin   kansassa  kehittyi  us- 
konto puhtaammaksi  ja  henkisemmäksi  kuin  missäkään  muussa  kansassa. 
Muissa   kansoissa  ei  jumaluus   päässyt  luonnosta   irtautumaan  eikä  sen 
yli  kohoamaan,  vaaix  päinvastoin  luonto  piti  ihmisen  kahlehdittuna  itseensä. 
Egyptin  ja  Babylonian  uskonnot  opettavat  kaiken  kehityksen  tapahtuvan 
auringon,   tähtien   ja  maan  sisässä  olevan  voiman  vaikutuksesta.     Luo- 
dun maailman  yläpuolella  vaikuttavasta  jumalasta  he  eivät  tietäneet;  ja 
vaikkapa  oppineilla  olikin  käsitys  jumalan  yhteydestä,  he  käsittivät  hänet 
vaan  kaikkien  luonnonvoimien  yhteytenä.    Israelin  kansan  jumala  Jehova 
sitä   vastoin   oli   maailman  luoja  ja  järjestäjä,  hän  oli  luonnon  ulkopuo- 
lella ja  siitä  riippumaton.    Sinain  vuorella  Jumala  ilmaantui  Moosekselle 
tulipatsaassa,   mutta   tuo   tuli  ei  ollut  itse  Jumala,  sillä  Jehova  oli  puh- 
das henkinen  olento.     Siinä  oli  äärettömän  suuri  edistys  muiden  kanso- 
jen jumaluuskäsitteen  rinnalla.    Jehovan  usko  oli  täysi  vastakohta  kaik- 
kea epäjumalanpalvelusta  vastaan,  ja  sen  vuoksi  Israelilaiset  kaikin  tavoin 
koettivat   sitä   suojella.     Ihminen   taas   oli   luotu  Jumalan   kuvaksi,   eikä 
kehittynyt  planeeteista   tai   tähdistä.     »Ei   sinun   pidä   palveleman  muita 
Jumalia    minun    edessäni»    oli   Jehovan    ensimmäinen    käsky,  kuvata    et 
Jehovaa   saanut,   sillä   hän   oli  henkinen  olento.     Eikä  tuo  yksijumaluus 
ollut  yksinomaan  jonkun  oppineen  säätyluokan  omaisuutena,  vaan  se  oli 
koko   kansassa   elävänä   voimana,  joka  muodostui   sen   ylläpitäjäksi   kai> 
kissa  vaikeimmissakin  oloissa.     Mutta  Jehova  oli  kuitenkin  heidän  kan- 
sallinen jumalansa,  sillä  Israel  oli  Jumalan  valittu  kansa,  eikä  hän  muista 
kansoista  huolta  pitänyt.    Tosin  Israelilaisissakin  tavataan  ajoittain  oireita 
elävästä  Jumalasta   luopumiseen;   korvessa  kun  kulkivat,  muistelivat   he 
nähtävästi   Egyptin  monijumalisuutta,  kun  kantoivat  aarteensa  Aaronille, 
joka  niistä  muodosti  »kultaisen  vasikan»,  jonka  ympärillä  iloittiin.    Mutta 
tällä  40-vuotisella  vaelluksella,  jolloin  he  olivat  erillään  muista  kaasoista, 
puhdistui   heidän    uskontonsa;    siellä    laintaulut   annettiin,   siellä   Mooses 
järjesti    uskonnon    menot.     Myöhemmin   Filistealaisten   ja  Foinikialaisten 
naapuruus  tutustaa  kansan  Baalin  ja  Astarten  palvelukseen,  joille  muuta- 
mat Israelissakin  rupesivat  uhraamaan;  mutta  silloin  Jumalan  lähettSjXiät 
profeetat  ilmaantuvat  kansaansa  opettamaan  ja  johtamaan  oikealle  tielle. 
Jehova  oli  kansan  hallitsijakin,  sillä  maallinen  kuninkuus  oli  oikeas* 
taan    vieras    Israelilaisille.      Kun    Gideonille   tarjottiin   kuninkuutta,     lian 

huomautti,  ettei  hän  eikä  hänen  lapsensa  tule  hdtä  hallitsemaan,  vaan 
Jehova  on  heidän  kuninkaansa.  Samalla  perustuksella  Samuel  vastustaa 
kauvan  aikaa  kansan  tahtoa,  kun  se  vaatii  kuningasta;  sen  lisäksi  hän 
koettaa  pelottaa  sitä  töillä  ja  rasituksilla,  joita  kuningas  tulisi  määrää- 
mään heidän  tehtäväkseen,  niinkuin  naapurikansoissakin  oli  tapana. 
Mutta  vihdoin  hän  taipuu.  Israelin  kansa  ei  olekaan  valtiollisessa  suh- 
teessa merkillinen,  päinvastoin  valtio  oli  höllä  ja  heimokuntaisuuden  poh- 
jalla, mutta  se  oli  läpeensä  uskonnollinen  kansa. 

Raamatun  kertomuksesta  tunnemme  Israelin  kansan  vaiheet.  Juma- 
lan  käskystä   läksi   Abraham   perheineen   Mesopotamiasta   ja  asettui  Ka- 
naan  maahan,  josta  hänen  jälkeläisensä  nälänhädän  pakottamina  siirtyi- 
vät Egyptiin  v.  1590  vaiheilla.    Täällä  he  pääsivät  Grosenin  maahan  asu- 
maan, jossa  he  aluksi  hyvin  viihtyivät;  mutta  kuningas  Ramses  II,  joka 
rakennutti    kahta    kaupunkia,   pakotti    Israelilaisiakin    ankaraan    tyohöiL, 
jonka   vuoksi  he  Mooseksen  kehotuksesta  ja  hänen  johdossaan  lähtivät 
takaisin   Kanaan  maahan  v.  1320  vaiheilla,  oltuaan  Egyptissä  noin  230 
vuotta.     Mooses   sai   ainoastaan  etäältä  Nebon  vuorelta  katsoa  »luvattua 
maata»,  ja  hänen   seuraajansa  Josua  vasta  johdatti  heidät  Jordanin  yli. 
Ankaria  ja  pitkällisiä  taisteluja  oli  taisteltava  maassa  ennen  asuvien  hei- 
mojen kanssa,  joista  varsinkin   Filistealaiset,  —  heidän  nimestään  Pa- 
leistinan   nimi  johdetaan  —  olivat  vaaralliset,  eikä  heillä  Josuan  kuoltua 
ollut  yhteistä  johtajaa,  vaan  »vanhimmat»  hallitsivat  kutakin  noista  12:sta 
sukukunnasta,   joiden  kesken  maa  oli  jaettu.     Kansakin  on  hajaantunut^ 
epäjumalan   palveleminen   alkaa  voittaa   alaa,  ja  näyttää  siltä,  että  koko 
Israel  on  hukkumaisillaan  naapurikansain  alituisesti  hätyyttäessä;  mutta 
silloin   ilmestyy  kansan  joukosta  johtajia,  n.  s.  tuo7narefa,  jotka  saavat 
innostuksen   vireille,   koko   kansan   voimat  yhdistetyiksi,  ja  siten  viholli- 
sista   voiton.     Oideon,   Jephta,    naissankari   Debora   ja   ennen    kaikkia 
Jumalan  nasiiri,  voimakas  Simson,  olivat  heistä  etevimmät. 

Kansa  alkoi  kuitenkin  vaatia  kuningasta,  jonka  johdossa  olisi  tur- 
vallisempi elää,  ja  v.  1055  valitaan  Saul,  Benjaminin  suvusta,  hallitsi- 
jaksi; ylimäinen  pappi  Samuel  sanoo  Jehovankin  antaneen  tähän  suos- 
tumuksensa sekä  voitelee  hänet.  Kuningasvalta  tuottaa  Israelin  kan- 
salle suurempaa  ulkonaista  mahtavuutta;  Saul  voittaa  AmmoniLaiset, 
Moabilaiset,  vieläpä  Filistealaisetkin  pakotetaan  siirtymään  länteenpäin 
meren  rannikolle.  Myöhemmin  hän  kuitenkin  kärsii  tappion  ja  kaatua 
itse  sekä  hänen  kolme  poikaansa  taistelussa,  jonka  jälkeen  urhoollisuu- 
destaan tunnettu  Isäin  poika  David,  Judan  suvusta  valitaan  kuninkaaksi 
(1025).     David   on    Israelin   suurin  kuningas;  hän  on  voitollinen  soturi. 

mutta  myöskin  innokas  Jehovan  palvelija,  jota  hänen  kauniit  runonsa 
eli  psalminsa  todistavat.  Hän  teki  Jerusalemin  pääkaupungiksi,  järjesti 
valtakunnan  olot  sekä  jumalanpalveluksen,  sillä  Jehovan  palvelus  oli 
oleva  koko  kansan  tärkein  ja  voimakkain  yhdysside.  Viisas  Salomo, 
Davidin  ja  Batseban  poika,  rakennutti  Jerusalemiin  komean  temppelin, 
jossa  kansan  pyhintä  omaisuutta,  liiton  arkkia,  säilytettiin.  Israelilla  on 
tähän  aikaan  tärkeä  valtiollinenkin  asema  Itämailla,  ja  Salomon  maine 
leviää  laajalle;  niinpä  arabialainen  kuningatarkin  tulee  hänen  luoksensa. 


Jerusalemin  temppeli  Salomon  aikaan.    Nykyään  tehty  malli. 


Yhdessä  Foinikialaisten  kanssa  käydään  vilkasta  kauppaa;  heidän  maas- 
taan rakennusaineet  tuodaan  temppeliä  varten  ja  heidän  joukostaan  mes- 
taritkin tulevat  työtä  johtamaan. 

Mutta  tuo  suuruus  on  lyhytaikuinen.  Kun  Salomon  kuoltua  (v.  953) 
hänen  poikansa  Rehabeam  ei  vähennä  isänsä  säätämiä  raskaita  veroja, 
eroaa  10  sukukuntaa  hänestä,  ja  ainoastaan  Juda  ja  Benjamin  jäävät 
uskolliseksi  Davidin  suvulle.  Siten  syntyy  kaksi  valtiota,  Israel  ja  Juda, 
joista  edellinen  on  laajempi,  mutta  jälkimmäinen  arvokkaampi,  koska  sen 
hallussa  on  liiton  arkki  ja  Jerusalemin  temppeli,  jonne  jokaisen  Israeli- 
laisen piti  vuosittain  tuoda  antimia.  Peläten,  että  tämä  taas  liittäisi 
Israelilaiset    Juudan    kuninkaaseen    kuningas    Jerobeam    pystytti    kaksi 

kultaista  vasikkaa,  toisen  Daniin  ja  toisen  Betheliin  sekä  rakennutti  alttareja 
kukkuloille,  kehottaen  kansaansa  niillä  uhraamaan.     Epäjumalanpalvelus 
pääsi  siten  yhä  enemmän  Israelin  valtakunnassa  vallalle,  jota  vielä  naa- 
puruus ja  vilkas  yhteys  Foinikian  kanssa  edisti.    Niinpä  kuningas  AhcU) 
puolisonsa,  Sidonin  kuninkaan  tyttären,  Isebelin  kehotuksesta  teki  Baalin 
palveluksen  julkiseksi,  ja  kun  profeeta  Elia  osottaa  tyhjyyden  ja  petok- 
sen,  mikä   sen   alla   piili,   rupesi   kuningas   häntä   vainoamaan.     Judan 
valtakunta  pysyi  uskollisempana  Jehavalle  ja  uskonto  kehittyi  siellä  yhä 
puhtaammaksi,  profeetat  ovat  aina  varottamassa  ja  neuvomassa  kunin- 
kaita ja  kansaa  milloin  tuosta  oikeasta  Jumalasta  poiketaan,  ja  ennusta- 
vat  Messiaksen   tuloa,   jonka    kautta   koko   maailma   saatettaisiin  samaa 
Jumalaa  tunnustamaan. 

Profeetat  huomasivat  myös,  ettei  Jumalan  valittu  kansa  voinut  kau- 
van  itsenäisyyttään  säilyttää,  Assyrian  valtakunta  kun  kohosi  yhä  mah- 
tavammaksi, Jumalan  rangaistus  tulisi  kohtamaan  sitä,  koska  se  ei  ollut 
aina  pysynyt  uskollisena  Jehovalle.     Mutta  yksinomaan  Jehovan  apuun 
oli  vihollisen  hätyyttäissäkin  turvauduttava;   »Faraon  väkevyys  pitää  ole- 
man teille  häpiäksi,  ja  Egyptin  varjon  turva  häväistykseksi»,  sanoo  pro- 
feetta Jesaia  sen  johdosta  että  kuningas  Hiskias  kääntyi  Egyptin  kunin- 
kaan puoleen  apua  pyytämään  Assyrian  kuningasta  vastaan,  »Eg^^pti  on 
ihminen,   ja   ei   Jumala,  ja   heidän    hevosensa    ovat   liha   ja   ei    henki*, 
sanoo   hän    edelleen.     Jehova   oli   yhä   kansaansa   auttava,  ja   lausuikin 
sama  profeetta:    >Assurin   pitää   peljästymän   Herran   ääntä,  joka    h§ntä 
lyö   vitsalla.^  —  Israelin  valtakunta  joutuu  aikaisemmin  vieraan   vallan 
alle   (v.  721),  mutta  Juda  pysyi  itsenäisenä  aina  viteen  587,  jolloin   Ba- 
bylonian   kuningas   Nebukadnesar   hävitti   Jerusalemin    ja    vei    asukkaat 
vankeuteen. 

Salmanassarin  obeliskisia.    Ylempi  kuva  esittää  vangittuja  juutalaisia  Salmanassarin  edessä,  alempi  Israelin 

kuninkaan  Jehun  veron  tuojia. 

Silmäys  Itämaiden  valtioiden  valtiollisiin  oloihin. 

Suurten   valtioiden   synty    (Elämin  valtakunta,  Babylonia,  Assyria).  —  Hetalaisten 
valtakunta.  —  Egyptin  faraoiden  valloitukset.  —  Assyrian  ensimmäinen  mahtavuu- 
den aika.  —  Israelin  valtakunta  mahtavimmillaan.  —  Assyrian  maailmanvalta.  — 
Sota-aseet.  —  Sodan  julmuus.  —  Assyrian  häviö.  —  Uus-Babylonian  valtakunta. 

Vuosisatoja,  kenties  tuhansia,  oli  sivistys  versonut  ja  kehittynyt 
edellä  mainituilla  seuduilla,  ennenkuin  suuret  valtakunnat  syntyivät.  Sekä 
Niilin  laaksossa  että  kaksoisvirtojen  maassa  ja  Syriassa  oli  varhaisemmin 
olemassa  pieniä  valtioita,  joita  tavallisesti  kuningas  hallitsi.  Mutta  vähi- 
tellen joku  niistä  kohoaa  muita  mahtavammaksi  hävittämällä  pikkuvallat, 
ja  siten  syntyy  muutamia  mahtavia  valtakuntia.  Jo  mainitsimme,  että 
Egyptissä  Menes  noin  v.  4000  vaiheilla  yhdisti  valtaansa  kaikki  Niilin 
laaksossa  syntyneet  pikkuvallat.  Eufratin  maissa  ilmestyy  aikaisemmin, 
jo  noin  v.  2300  vaiheilla,  jE'/a7W-niminen  valtio  muiden  valtijana;  Baby- 
lonkin tunnusti  Elam  kuninkaan  yliherruutta.  Mutta  jonkun  ajan  kulut- 
tua (arvattavasti  v.'2000  vaiheilla)  onnistui  erään  Babylonin  kuninkaan 
kukistaa  Elam  ja  liittää  se  valtaansa.  Täten  syntyi  Vanha  Babylonian 
valtakunta,  johon  kuului  myöskin  erään  sotaisen  semiläisheimon  perustama 
Assyria  Tigris-virran  varsilla.  Viimemainittu  kohoaa  kuitenkin  Babyloniaa 
mahtavammaksi  ja  laskee  senkin  valtansa  alle. 

Pohjois-Syriassa  taas  muodostui  14:nnellä  vuosisadalla  mahtava 
Hetalaisten  valtakunta,  jonka  vaiheista  ei  muuten  paljon  tiedetä.  Se 
vaan  tiedetään,  että  heillä  oli  kehittynyt  sivistys,  että  he  asuivat  komeissa 
kaupungeissa  ja  että  heidän  kuninkaansa,  jotka  elivät  loistavasti,  kävivät 
sotaretkillä,  kuljettaen  mukanaan  kirjureja,  jotka  piirsivät  tapahtumat 
muistiin.  Kirjoitus  oli  jonkinlaista  kuvakirjoitusta,  niinkuin  muillakin 
Itämaiden  kansoilla. 

Sotien  kautta  olivat  mainitut  suuret  valtakunnat  syntyneet,  ja  val- 
loitushalu saattaa  nekin  toisiansa  vastaan.  Maailman  johto  vaihtelee 
valtiosta  toiseen,  sillä  pitempää  ja  pysyvää  herruutta  ei  mikään  niistä 
voi  saada  aikaan.  >^  Aasian  valtioiden  herruus  on  kuin  erämaan  liikkuva 
hiekka,  jota  tuuli  kuljettaa  ja  kasaa  läjiin,  mitkä  alituisesti  vaihtelevat*. 
Kun    on    tarmokas   ja    kykenevä   hallitsija,   vie  hän   kansansa  sotaan   ja 


Ramtes  II. 
(Egyptiliiten   ittiliisveistokinran  mukaan.) 

voittoon,  miitta  sitten  palaa  hän  verityöhönsä  tyytyväisenä  saaliineen 
kotiin,  vaan  ei  kuitenkaan  pidä  huolta  siitä,  että  voitetut  kansat  uskolli- 
suuden siteiUä  liittyisivät  hänen  valtaansa. 

Ensin  ilmestyy  Egyptin  faraoissa  valloitushalu.  Kun  Teben  kunin- 
kaat ovat  tehneet  lopun  noiden  paimentolaisten,  Hyksojen,  herruudesta 
V.  1530  vaiheilla,  kohottaa  tämä  tapahtuma  kansallistunnetta  ja  saattaa 
Egyptin  muuten  rauhallisen  kansan  valloituksiin  ryhtymään.  Totmes  I 
ja  Totmes  III  1400-luvulla  laskevat  valtansa  alle  siihen  jo  ennenkin 
kuuluneet  Etiopian  ja  Libyan,  mutta  he  valloittavat  vielä  Syriankin. 
Tuota  herruutta  täytyy  kuitenkin  tavan  takaa  sotaretkillä  uudistaa,  sillä 
voitetut  kansat  ovat  aina  valmiit  luopumaan.  Ramses  II,  joka  hallitsi 
1300—1230  välillä  ja  on  tunnettu  suurien  temppelien  rakentajana,  tais- 
teli jälleen  Syriassa,  ja  tuo  äsken  mainittu  Hetalaisten  valtio  teki  lujaa 
vastarintaa  hänelle.  Seuraavana  aikana  10:nnellä  vuosisadalla,  jolloin 
oli  sisällisiä  levottomuuksia  Egyptissä,  menetti  se  kaikki  valloituksensa 
ja  joutuipa  itsekin  Assyriasta  riippuvaisuuteen. 

Assyrian   kuninkaat  olivat   näet  myöskin  jo  14:nnellä  ja  13:nnella 
vuosisadalla  ryhtyneet  valloituksia  tekemään,  ja  länteenpäin  Syrian  mai- 
hin  niitä  jatkuu    12:nnella   vuosisadalla.     Kuningas    Tiglatpileser  I  on 
antanut  muistiin  piirtää,  että  hän,  »maailman  kuningas,  verraton,  neljän 
ilman    suunnan    hallitsija,   kaikkien    kuningasten   kuningas,   ylimmäinen 
pappi»    oli   kukistanut  Assur-jumalan  viholliset,  voittanut  60  kuningasta 
ja   valloittanut  42  valtakuntaa.     Hänen  valtansa  ulottui  Armeniaan,   Sy- 
riaan,  Vähään-Aasiaan  ja  Mesopotamiaan.     Sama  kuningas  on  vielä  ker- 
tonut itsestään,  että  hän  oli  kaatanut  120  leijonaa  jalan  ja  800  vaunussa. 
Mutta    V.   1000    vaiheilla   on    jonkun    aikaa   heikkoja    hallitsijoita,   jonka 
vuoksi   Assyrian   valtakaan   ei   osota   mitään   voimaa,  ja   samaan  aikaan 
on   Egyptikin   heikkouden   tilassa.     Nyt  on  kohoamassa  näiden  suurval- 
tojen   väliin    Israelin    valta,    sillä    tämä    on   Davidin   ja    Salomon    aika. 
Syriaan   asti   levittää   kuningas   David  valtansa,  johon  rikas  kauppakau- 
punki Damaskoskin   Syrian  erämaassa  kuuluu.     Israelista  ei  kuitenkaan 
paisu   suurta   maailmanvaltaa,   sillä   yhteys   eri  heimojen  välillä  on  liian 
heikko;  sen  voittomaat  eroavat,  ja  se  itsekin  menettää  itsenäisyytensä. 

Assyriassa  alkaa  toinen  valloitusjakso,  kun  Assurnassirpal  v.  884 
tulee  kuninkaaksi;  Salmanassar  II  jatkaa  hänen  alottamiaan  valloituk- 
sia, mutta  seuraavat  kuninkaat  unohtavat  veltossa  elämässään  sodat, 
kunnes  v.  745  Tiglatpileser  II  saapi  vallan;  hän  ja  hänen  seuraajansa 
Salmanassar  IV,  Sargon,  Sankerib  Ässarhaddon  ja  Assurbanipal 
tekevät  kaikki  sivistysmaat  Assyriasta  riippuviksi.   Israelin  valtio  hävitettiin 

V.  721;  Egyptin  kuninkaat  huomasivat  vaaran  ja  auttoivat  Judan  ku- 
ninkaita; niinpä  Egyptin  kuningas  Tahirka  teki  liiton  Judan  kuninkaan 
Hiskian  kanssa.  Herran  enkeli,  kertoo  Raamattu,  löi  185,000  Assyria- 
laista, jotka  Sanherib  oli  tuonut  näitä  liittoutuneita  ahdistamaan;  nähtä- 
västi rutto  ilmestyi  Assyrialaisten  sotajoukkoon.  Mutta  30  vuoden  perästä 
täytyi  Egyptinkin  tunnustaa  Assyrian  yliherruutta. 

Assyriasta  on  9  — 7:nnellä  vuosisadalla  e.  Kr.  s.  muodostunut  mah- 
tava maailmanvalta,  joka  ensimmäisen  ja  viimeisen  kerran  yhdisti  kaikki 
semiläiset  kansat  yhteen;  Arabiakin  oli  siitä  riippuvainen.  Ainoastaan 
Kartago  oli  sen  vallan  ulkopuolella.  Mutta  siihen  kuului  jo  arjalaisiakin 
kansoja,  sillä  Medialaiset  ja  Persialaiset  olivat  Niniven  kuninkaan  alamai- 
suudessa. Mustameri  oli  pohjoisessa  rajana,  Egyptin  eteläraja  etelässä, 
Indusjoki  idässä  ja  lännessä  Välimeri  ja  Libyan  erämaa.  Ninive  oli 
maailman  pääkaupunki,  jossa  eri  kansat  tapasivat  toisensa,  ja  koko 
maailman  kaupan  keskustana. 

Assyrian   valta  saattoi  senaikuiset  sivistyskansat  entistä  lähempään 
yhteyteen   toistensa    kanssa   ja   tasoitti   eri   kansallisuudet.     Assyrialaiset 
muodostavat   sotaisen   osan   semiläisestä   kansanryhmästä;   mutta  heidän 
valtakunnallaan    ei   ollut   sellaista   kansallista   ja   alueellista   pohjaa  kuin 
Babylonialla   ja  Egyptillä;  valtio  laajenee  laajenemistaan,  mutta  voittajat 
omistavat   voitetuilta   heidän   sivistyksensä  ja  laitoksensa,   vieläpä  uskon- 
non käsitteitä  ja  jumaliakin,  menetellen  samaan  tapaan  kuin  Roomalaiset. 
He  olivat   voimakasta   ja  raakaa   kansaa,  ja  yksinomaan  julmista  sodan 
töistä   heidän  kuninkaansakin  itseänsä  ylistävät.     Äärettömän  suuria,  sa- 
toihin   tuhansiin    nousevia,    sotajoukkoja    Assyrian   kuninkaat   käyttivät 
sodissaan;  osa  oli  jalkaväkeä,  osa  oli  ratsain  tai  taisteli  vaunuissa,  niin- 
kuin   Itämailla   tavallista   oli;    niinpä   Salmanassar  II  sotaan   lähtiessään 
vei  120,000  sotilasta  mukanaan.    Keihäs,  miekka,  tappara,  jousi  ja  nuoli 
olivat  aseina,  ja  muurilla  varustettuja  kaupunkeja  piiritettäissä  käytettiin 
muurinsärkijä-koneita.    Kun  voitto  oli  saavutettu,  kohtasi  julma  rangais- 
tus   voitettuja.      Niniven    raunioista    löydettyjen    taulujen    kirjoituksista 
saatamme   saada   käsityksen    Assyrian   kuninkaiden   sodista  ja   julmasta 
menettelystä.     Kuningas    Touklat-Adarista   (v.  889  vaiheilla)  kerrotaan, 
eiis.   »hän  asetti  seipäiden  päähän  vihollistensa  ruumiit».   Hänen  poikansa 
Assurnassirpal,   äsken    mainittu   suuri   valloittaja,  taisteli   muun   muassa 
Armeniassa,   jossa   kansa   vetäytyi   vuorille  pakoon,  »mutta»,  sanoo  hän. 
»kolmessa   päivässä  nousin  minä  vuorille  ja  heidän  ruumiillansa  peittyi- 
vät   vuoren  rinteet  niinkuin  lehdillä».     Silläaikaa  syntyi  kapina  toisaalla. 
Hän    saapuu    sinne;    kapinalliset   pyytävät   armoa,  mutta   hän   ei   anna. 

vMinä   annoin   nylkeä  kapinan  johtajat  ja  peitin  heidän  nahallaan  muu- 
rin;  muutamat   heistä   muurattiin   elävänä   siihen  kiinni,  toisia  taas  pis- 
tettiin paaluihin   tai  ristiinnaulittiin  läsnäollessani.     Annoin  koota  heidän 
päänsä  kruunun  muotoisiin  kasoihin  ja  heidän  lävistetyt  ruumiinsa  asetin 
köynnöksien  muotoon.    RaunioiUa  olentoni  näyttäytyy;  vihani  sammutta- 
malla   saan    t3rydytystä.»       Sanherib    kukistaa    Babyloniassa    syntyneen 
kapinan,  josta  mainitaan:  »Maassa  uiskentelivat  haarniskat  ja  aseet  vihol- 
listen  veressä   kuin   virrassa,  sillä  sotavaunut  olivat  ruumiit  ruhjonneet. 
Kuolleiden    ruumiista   pystytin   muistomerkkiä,    eläviltä    katkaisin   kädet. 
Hävitin   kaupungin  tenippeleineen  perustuksia  myöten  ja  täytin  kanavat 
niiden   jäännöksillä.»     Eräs    myöhempi    kuningas    Assurbanipal   (v.  660 
vaiheilla)   kukisti  taas   Babyloniassa  syntyneen  kapinan  ja  heitti  viholli- 
siaan  kanaviin.     »Olen   katkaissut   heidän   jäsenensä,  olen  jättänyt  hdtä 
syötäviksi  koirille  ja  pedoille,  taivaan  ja  veden  eläimille»,  sanoo  hän. 

Tällä  tavalla  sodassa  meneteltiin,  ja  herruuden  ylläpitämiseksi  kul- 
jetettiin  voitettuja  kansoja  Assyriaan  ja  Assyrialaisia  taas  siirrettiin  voi- 
tettujen  alueelle.     Israelin   kansasta   esim.   vei    Sargon   27,280   asukasta 
vangiksi.     Muuten   saivat   voitetut  kansat  tavallisesti  pitää  kuninkaansa, 
kun  he  vaan  maksoivat  veroa  ja  tunnustivat  Assyrian  yliherruutta.    Lu- 
jempaa yhteyttä  ja  koossa  pitävää  voimaa  ei  ollut,  jonka  vuoksi  melkein 
jokaisen   hallitsijan   täytyi  ensin   kukistaa   kansojen  kapinoita  eri  osissa 
valtakuntaa.     Loppupuolella  mainitaan  kuitenkin  satraappeja  eli  maaher- 
roja  olleen    kuuliaisuutta   ylläpitämässä,   veroja   kokoamassa  ja   oikeutta 
valvomassa. 

Assyrian  valta  oli  höllä  ja  7:nnellä  vuosisadalla  se  hajoaa.  Skyta- 
laiset,  eräs  suuri  paimentolaiskansa,  hyökkää  sinne  Aasian  aromailta, 
eikä  Assyrian  kuningas  saata  karkottaa  niitä.  Koko  sivistynyt  maailma 
on  nyt  vaarassa,  sillä  he  tunkeutuvat  Egyptiin  asti,  josta  he  kuitenkin 
palaavat  takaisin.  Tästä  syntyneen  hämmingin  aikana  pääsee  Babylonia 
vapaaksi;  Egypti  irtaantuu,  ja  Saisin  kaupungissa  syntyy  uusi  valtio. 
Mutta  ei  siinä  kyllin.  Babylonian  vapauttaja  Näbopolassar  yhdessä 
Median  vapauttajan  Kyaksareeti  kanssa  lähtee  itse  Ninivetä  piirittämään, 
valloittavat  sen  ja  hävittävät  entisen  sortajansa  kauheimmalla  tavalla. 
Sen  maat  jaotaan  siten,  että  Median  valtakuntaan  tulee  kuulumaan  pckt- 
joiset  osat,  Babylonia  saapi  eteläisemmät 

Tämä  Uti8' Babylonian  valtakunta  on  oikeastaan  pidettävä  jatkoni 
Assyrian  valtakunnalle.  Silläkin  on  suuri  valloittaja,  Nabopolassaris 
poika,  Nabukudurtisur  eli  Nebukadnesar,  jonka  tunnemme  Raamatni 
kertomuksestakin.    Hän  voitti  v.  605  Egyptin  faraon  Nekon,  joka  tahta 

laajentaa  herruuttaan  Länsi-Aasiaan,  hän  teki  kokonaan  lopun  Judan 
valtakunnasta  ja  vei  sen  asukkaat  vankeuteen,  samaa  tapaa  siis  käyttäen 
kuin  Assyrian  kuninkaat  ennen.  Hän  kukisti  Foinikian,  joka  myöskin 
tahtoi  irtautua.  Nebukadnesar  oli  myöskin  suuri  rauhan  toimissa,  hän 
kun  rakennutti  suuria  temppeleitä  Babyloniaan,  niinkuin  jo  ennen  olemme 
maininneet.  Nebukadnesar  kuoli  v.  561  ja  23  vuotta  sen  jälkeen  (538) 
joutui  Babylonia  uuden  suuren  valloittajan  Kyroksen  valtaan. 

Semiläiset  ja  pohjois-afrikalaiset  kansat  esiintyvät  ensimmäisinä 
ihmiskunnan  kehityksen  kannattajina;  mutta  maailman  herruus  ei  tullut 
heille  kuulumaan;  sillä  keskinäisessä  kilvoittelussa  pääsee  toinen  voimak- 
kaampi kansanryhmä  voitolle,  nimittäin  arjalainen  eli  indoeuropalai- 
nen,  jonka  herruudessa  maanpiiri  vielä  nytkin  on. 

Indoeuropalaisten  kansojen  kieliä  vertaamalla  on  tultu  siihen  johto- 
päätökseen, että  jonkinlainen  yhteis-arjalainen  kansa  on  ollut  olemassa; 
mutta   missä   se  on   asunut,   on   epätietoista,   sillä  oppineet  tutkijat  ovat 
lausuneet  siitä   eri   arveluita;    niinpä   ovat  muutamat  luulleet  sen  olleen 
Iranin   ylängöllä,  toiset   taas   Volga-virran   ympärillä   olevalla  tasangolla. 
Jo  varhain  vanhalla  ajalla  tavataan  suuri  osa  arjalaisista  kansoista  asu- 
massa  Mustan-  ja   Kaspianmerten   pohjoispuolella   olevalla   alankomaalla, 
josta    heitä  aika  ajoin  lähti  joukkoja  liikkeelle  sekä  etelään  että  länteen- 
päin.   Kansainvaellus  vanhan  ja  keskiajan  rajamailla  oli  viimeinen  suuri 
liike.     Historiallisen   ajan   alkaessa   oli   Iranin   ylänkö  arjalaisten  asuma 
ja    korkean    Himalaija-vuoren    yli   cli  toinen   osasto   tunkeutunut   Intian 
niemimaahan.    Jo  ennenkun  arjalaiset  toisistaan  erosivat,  oli  heillä  jossa- 
Icin  määrin  kehittyneet  olot,  niinkuin  vertailevan  kielitutkimuksen  kautta 
on    tultu   huomaamaan.     Heidän    elinkeinonsa   oli   pääasiallisesti   karjan- 
hoito,   sillä    lehmä    ja    hevonen,    jota    viimeksi    mainittua    he    käyttivät 

ajoiuhtana,  lammas,  vuohi,  sika  ja  hanhi  olivat  kesytettyinä;  vaskesta 
he  valmistivat  aseitakin,  mutta  rautaa  eivät  tunteneet.  Perhe  oli  yhteis- 
elämän pohjana;  sukulaisperheistä  muodostui  heimo,  jonka  päämiehenä 
oli  tuomari  ja  sodassa  johtaja.  Luonnonvoimat,  etenkin  aurinko,  olivat 
heidän  jumalansa. 

Jo  aikaisin,  —  arvellaan  noin  v.  1500  e.  Kr.  s.  —  oli  arjalaisia 
heimoja  anastamassa  Ganges-virran  ympäristöjä,  josta  he  levisivät  yhä 
eteenpäin  niemimaan  eteläosaan  asti,  vieläpä  Ceylonin  saarellekin.  Tumma- 
ihoiset alkuasukkaat,  jotka  olivat  kenties  malaijilaista  rotua,  voitettiin  ja 
pakotettiin  heidän  valtansa  alle.  Tämän  pitkällisen  taistelun  muistot 
ovat  säilyneet  noissa  mainioissa  epoksissa:  Mdhaharata  ja  Ramajana, 
jotka  luetaan  maailman  suurten  epillisten  runojen  joukkoon;  edellisessä 
on  250,000,  jälkimmäisessä  48,000  säeUä. 

Täällä  nyt  rupesi  muodostumaan  tuo  suuremmoinen,  syvämietteinen 
Intialaisten    sivistys,   joka    on   varmaankin    paljon   vaikuttanut   läntisten 
kansojen   kehitykseen,   vaikkei   tutkimus  ole  sitä  tarpeeksi  asti  vidä  sel- 
vittänyt.    Intia   oli  jo  vanhan  ajan  kansoille  taikamaa;  se  oli  hedelmäl- 
linen, rikas  aarteista,  mutta  siellä  oli  myöskin  salaperäistä,  syvää  viisautta. 
Intian  arjalaisista  ei  muodostunut  vahvaa  valtiollista  kokonaisuutta;  päin- 
vastoin  niiden   sotainen   tarmo  ja  toimintakyky  hävisi  tuossa  kuumassa, 
rikkaassa  maassa,  jossa  ruumis  pyrkii  veltostumaan  eikä  ihmisen  tarvitse 
ponnistaa   voimiaan   elatusta   saadakseen.     Mutta  ei  valtiollinen  toiminta 
olekaan  Intian  kansalla  tärkein,  vaan  henkinen,  sillä  »jos  Intia  on  vähän 
toiminut,  on   se   paljon   ajatellut».     Sitä   todistaa  rikas  kirjallisuus^  joka 
on   säilynyt   meidän  päiviimme  asti.     Vanhimmat  kirjalliset  tuotteet  ovat 
n.  s.   Veda'Vir]Sii,  joissa  heidän  uskontonsa  menot,  mutta  myöskin  heidän 
maailmankatsanto-tapansa    ja    elämänviisautensa    on    esitetty,    ja     joihin 
myöskin  vähän  historiallisia  tietoja  on  muistiin  pantu.     Veda-kirjat  ovat 
Intialaisten  raamattu.    Manun  lakikirjassa  taas  on  yhteiskunta-  ja  valtio- 
järjestys   esitettynä;    maailmanluomisella   se   alkaa,   niinkuin    Mooseksen 
kirjatkin,  mutta  sitten  se  puhuu  pappien  asemasta,  antaa  ohjeita  kullekin 
ihmiselle,    perhe-elämän    sääntöjä    siinä    on,   sotalaitoksesta,   ruhtinaideB 
velvollisuuksista   siinä   on   mainittuna;    se   sisältää  rikos-  ja  siviililain  y 
n.  e.    Kaunokirjallisia  muistoja  löytyy  paljon,  niinkuin  näytelmä    Vascm' 
tasena  ja   kuuluisa   Sakuntala,  joka  on  mainion  runoilijan  KcUidasoM 
kirjoittama.     Astronomiaa,   kielitiedettä  ja  matematikkaa  Intiassa  harras- 
tettiin.   Koko  tuo  laaja  kirjallisuus  on  sanskritin  kielellä  kirjoitettu^  jota 
on  alkuperäistä  arjalaista  kieltä  lähinnä. 

Intialaisten  eli  Hindujen  viisaus  ja  yhteiskuntajärjestys  on  pappien, 
braminein,  muodostama.     Kun  sotainen  henki  hävisi,  niin  soturit,  jotka 
ennen  olivat  korkein  luokka,  joutuivat  syrjään,  ja  braminit  saivat  yhä 
suuremman  merkityksen  ja  vallan,  koska  sivistys  ja  oppi  oli  heillä.     Ja 
.  monessa  suhteessa  he  käyttivät  asemaansa  omaksi  edukseen.    Heistä  sai 
alkunsa  tuo  ankara  kastilaitosMn,  joka  on  jäykistänyt  koko  Intian  elä- 
män.   Pyhissä   kirjoissaan    he   opettivat,   että   suuri  jumala   Brama  oli 
jakanut  ihmiset  neljään  kastiin,  joista  ensimmäiseen  kuului  braminit  eli 
papit,  he  kun  olivat  lähteneet  Braman  päästä,  soturit  taas  käsivarsista, 
maanviljelijät    ja    kauppiaat    vatsasta   ja    sääristä,   käsityöläiset   jaloista. 
Kolme  ensimmäistä   kastia   oli   muita   etevämmät,   mutta   nekin   jyrkästi 
toisistaan   erotetut,   sillä   ei   toisesta   päässyt  toiseen,  eikä   avioliittokaan 
ollut  eri  kasteihin  kuuluvien  välillä  luvallinen.     Mutta  oli  vielä  kaikkien 
näidenkin   alapuolella  parias-luokksLy  johon  kuului  luultavasti  alkuasuk- 
kaiden jälkeläisiä,  ja  johon  joutuivat  myöskin  sellaiset  lapset,  jotka  olivat 
eri  kastien  välisistä  avioliitoista  syntyneet.     Parias-luokka  oli  saastainen 
ja  koko  yhteiskunnan  ulkopuolella;  sen  jäsenet  eivät  saaneet  asua  kau- 
pungeissa  eikä  kylpeä   Ganges-virrassa,  joka  oli  pyhä,  he  eivät  saaneet 
lukea   Veda-kirjoja    eikä    heidän    kanssaan    saanut   olla   minkäänlaisessa 
tekemisessä.     Tämänkaltaisessa   yhteiskunnassa,   jossa   joka   ihminen  on 
syntymästään    sidottu   määrättyyn   asemaan,  ei  kehitys  ole  mahdollinen, 
koska   ihmiseltä  puuttuu  vapaus  kehittää  luonnonlahjojaan.     Sen  vuoksi 
onkin    Intia  meidän   aikaamme  asti  pysynyt  jotenkin   samalla  kannalla 
kuin    se  vuosituhansia  taaksepäin  oli.     Vielä  nytkin  on  kastilaitos  siellä 
vallitsemassa. 

Yhteiskunta  siis  vaatii  ehdotonta  alistumista  kastilaitokseen;  uskonto 
taas    vaatii   kultakin   ihmiseltä   suurinta  puhtautta,   sekä   ulkonaista  että 
siveellistä.      Sen    kautta    ihminen    puhdistuu    liittyäkseen    alkuperäänsä, 
josta   hän   on  lähtenytkin.     Pääjumala   Brama  on  ainoa  ikuinen  olento, 
mutta   se  on  persoonaton,  sillä  se  on  maailman  sielu.     Siitä  ovat  kaikki 
kappaleet  lähteneet  eli  emaneeranneet:  taivas,  maa,  muut  jumaluusolen- 
not,   ihminen  ja  kaikki  eläimet.     Sillä  jumaluusolentojakin  oletettiin  use- 
ampia.   Intiassa  muodostui  kolminaisuuskin,  johon  kuului  Brama,  maail- 
man   luoja,    Vishnu,   maailman  ylläpitäjä  ja  Siva,  joka  koettaa  sitä  hä- 
vittää, ja  näiden  lisäksi  oli  muita  jumalia,  jotka  edustivat  luonnonvoimia. 
Mutta  kaikki  ovat  lähteneet  tuosta  alkuperäisestä  maailmansielusta.    Kaikki 
olennot   olivat  siis  jonkinlaisessa  yhteydessä  toistensa  kanssa,  ikäänkuin 
rengas  renkaaseen  liitettyinä,  Brama  korkein  ja  ensimmäinen,  ja  alimmat 
luontokappaleet   viimeisinä.     Ihmisen   korkein   onni  oli  päästä  Bramaan 
Yleinen  historia.  —  4. 

takaisin,   häyiämään    siihen.     Uskonnon   sääntöjen  noudattaminen,  lihan 
ja    halujen    kuolettaminen,    yksinäisyyteen    vetäytyminen,    jossa    saattoi 
päästä  Braman  yhteyteen,  nämä  olivat  ne  keinot,  joilla  se  saattoi  tapah- 
tua.  Ihmisen  tuli  siis  kuolettaa  yksilöllisyytensä,  eikä  hän  päässyt,  niin- 
kuin  kristinoppi   opettaa,   näkemään   Jumalaa   kasvoista  kasvoihin,  vaan 
hänen    korkein    onnensa    oli    hävitä    eli    sulautua   tuohon   jumaluuteen. 
Merkillisiä  kertomuksia  onkin  braminein  itsensä  kiduttamisesta  ja  myös- 
kin  ihmeistä,  joita   he  tekevät.     Vielä  nytkin  kerrotaan  tuollaisista  faki- 
reista,  jotka  vuosikausia  voivat  seisoa  yhdellä  jalalla,  hautauttavat  itsensä 
ja  pitkän  ajan  perästä  nousevat  elävinä  ylös  jälleen  j.  n.  e.    Mutta  ellei 
ihminen    ollut    tarpeeksi    puhdas   pääsemään    Braman   yhteyteen,   täytyi 
hänen    sielunsa    kulkea   eri   olennoissa,   jonka    kautta   esim.   sama   si^u 
saattoi  päästä  korkeampaan  kastiin.    Jos  taas  ihminen  oli  pahasti  elänyt, 
joutui    hänen    sielunsa   eläimiin   ja   pahimmista   synneistä   jonkinlaiseen 
helvettiin  puhdistuakseen.     Intialaisilla  oli  siis  samantapainen  sielunvael- 
lus-oppi kuin  Egyptiläisilläkin. 

Braman  oppia  puhdistamaan  ilmestyi  v.  550  vaiheilla  e.  Kr.  s.  muuan 
kuninkaanpoika  Budda,  joka  jätti  rikkautensa  ja  kuningaskuntansa  seka 
vetäytyi   yksinäisyyteen   miettimään   uskonnon   asioita  ja  vasta  sitten  il- 
mestyi kansanopettajana,  jossa  toimessa  oli  44  vuotta,  ja  kuoli  80  vuoden 
vanhana.     Hänen   oppinsa    perusajatus   on    sama   kuin    Braman-opissa. 
Maailman  elämä  on  surkeata,  sillä  pettymystä  ja  kärsimystä  on  kaikkialla 
nähtävänä;  maailma  on  murheenlaakso.    Ihmisen  tulee  senvuoksi  kääntyä 
pois   maailmasta,   kuolettaa   ruumiillisuutensa   elämällä   naimattomana   ja 
köyhyydessä,  siten  päästäkseen  persoonattomaan  tilaan  Nirvanaan,  s.  o. 
» sammumiseen «.     Ulkonaisiin    menoihin    ei    Budda    kiinnittänyt    suurta 
huomiota,  sillä  tahdon  vieroittaminen  maailmasta  oli  hänestä  tärkein.     Ja 
kuka   hyvänsä   kastista   huolimatta   saattoi   päästä   Nirvanaan.     Buddan 
oppi  oli  siis  inhimillisempi  Imin  Braman,  koska  kaikki  olivat  tasa-arvoisia. 
Ainoastaan   harvat   saattoivat   kuitenkin   kehittyä   niin   pitkälle,  että  pää- 
sivät   »sammumaan».      Hän    opetti    suvaitsevaisuutta,    rakkautta,    käski 
auttamaan  köyhiä  j.  n.  e.;  hänen  opissaan  tavataan  paljon  ihmisystäväl- 
lisiä  sääntöjä,  jonka   vuoksi  se  pääsi  pian  laajalle  leviämään  Intiaan  ja 
Eeski-Aasiaan.     Nykyään   on   sillä  enemmän  tunnustajia  kuin  milläkääa 
muulla  uskonnoUa. 

Buddalla  ei  ollut  ulkonaisia  merkkejä,  ei  menoja,  ei  rukouksia,  ä 
rakennuksia,  mutta  vähitellen  ilmaantui  sellaisia,  sillä  kansa  niitä  kaipasi 
Rakennettiin  suuria  temppelejä,  torninkaltaisia  pagodia,  ja  luolatemppe- 
leitä,  joissa   Buddan   kuvia   palveltiin;   hänen  haudalleen  tai  paikkoihii^ 

joissa  hän  oli  vaikuttanut,  tehtiin  vaelluksia;  hänen  sekä  hänen  opetus- 
lastensa luut  ja  vaatteet  olivat  pyhiä  esineitä,  joita  palveltiin.  Siinä  oli 
paljon  yhtäläisyyttä  katolisuuden  kanssa. 

Intia  ei  ole,  niinkuin  jo  mainittiin,  liittynyt  varsinaisesti  niihin 
kansoihin,  jotka  historian  kehitystä  ovat  kannattaneet,  mutta  yhteydessä 
ovat  kuitenkin  vanhalta  ajalta  asti  sivistyskansat  olleet  tämän  maan 
kanssa.  Persian  kuningas  Dareios  valloitti  pohjoisosan  Intiaa,  Makedo- 
nian Aleksanteri  suuri  teki  sotaretken  sinne;  hänen  seuraajansa,  kreik- 
kalais-makedonialaiset  hallitsijat,  olivat  niinikään  yhteydessä  tämän  maan 
kanssa.  Roomalaisilla  kauppiailla  oli  kauppakonttooreja  siellä  ja  he  toi- 
vat suurissa  määrin  vuosittain  Intian  tavaroita.  Arabialaiset,  Turkkilai- 
set ja  Mongolit  sinne  keskiaikana  pyrkivät  jalansijaa  saamaan,  ja  uuden 
ajan  aamukoitteessa  tulivat  Europasta  Portugalilaiset  meritse  sinne.  Eu- 
ropan  kansat  anastivat  jonkun  ajan  kuluessa  siellä  herruuden,  ja  nykyään 
on  suurin  osa  Intiata  Englantiin  liitetty. 

Toisellaisiksi    kuin    Intiassa    muodostuivat   olot   niissä    arjalaisissa 
i'       kansoissa,  jotka  asuivat  Iranin  ylänkömaassa.    Intiassa  oli  rikas  ja  suu- 
renmoinen  luonto,  joka  ihmiset   saattoi  velttouteen  tai  haaveksivaan  toi- 

>  mettomuuteen ;  mutta  Iranin  luonto,  joka  on  täynnä  vastakohtia,  herätti 
F      taas  elämäniloa  ja  toimintahalua.    Iranissa  olivat  jylhät  vuoret  ja  hedel- 

>  malliset  laaksot  vierettäin,  siellä  kylmät  myrskyt  ja  polttavat  tuulet,  he- 
clelmällisyys  ja  hedelmättömyys  aina  toistensa  rinnalla  näkyvissä.  Tuo 
vastakkaisuus   luonnossa,  jossa  hyvä  ja  paha  ikäänkuin  olivat  toisiansa 

{a,  vastassa  taistelemassa,  vaikutti  myöskin  uskonnoUisen  katsantotavan 
,^^  jmuodostumiseen.  Iranilaisten  uskontoa  sanotaan  Zend-opiksi;  se  on 
^>  Idrjoitettu    ^t^^^^a-nimisessä    pyhässä    kirjassa   ja   opin    muodostaja   oli 

i? 

Zaratustra  (Zoroaster),  jonka  toiset   sanovat  eläneen  1500  vaiheilla  e. 
Kr.  s.,  toiset   taas  kuningas   Dareioksen    aikana,    mutta    varmaa   ei  ole, 
onko   sen   nimistä  henkilöä  ollut  olemassakaan.     Hän  oli  kohotettu  tai- 
vaaseen ja   nähnyt  Ormuzdin   kasvoista  kasvoihin,  opettivat  hänen  ope- 
tuslapsensa.    Maailmassa   on   kaksi  vastakkaista   voimaa   eli  prinsiippiä, 
jotka  taistelevat  herruudesta,  sanotaan   Zend-avestassa;   toisen  edustaja 
on    Ormuzd  (Ahuramazda),  toisen   Äriman  (Angramanju) ;  edellinen 
edustaa    valoa,    oikeutta,    hyödyllistä   ja   puhdasta,    ylimalkaan   kaikkea 
hyvää,  hän  on  tiedon  ja  viisauden  herra,  valon  ja  elämän  lähde,  aurinko 
on  hänen  vertauskuvansa;  jälkimmäinen  taas  edustaa  pimeyttä,  vaaral- 
lista, saastaista,  ylimalkaan  kaikkea  pahaa.   Kummallakin  on  suuri  joukko 
alempia  henkiä  eli  demoneja  palveluksessaan,  ja  koko  luonto,  koko  maailma 
on  jaettu   näiden  molempien   valtiasten  kesken.     Ihmisen  tulee  myöskin 
ottaa  osaa   tähän  taisteluun.     Ormuzdin  valtaa  edistääkseen  hänen  tulee 
hävittää   vaarallisia   kasveja,  surmata  turmiollisia  eläimiä,  niinkuin  käär- 
meitä,  sekä   vastustaa   tauteja;    mutta    ennen   muuta  täytyy  hänen  olla 
puhdas  sekä  ulkonaisesti  että  sisällisesti;  totuutta  tuli  puolustaa,  ja  työtä 
tuli  tehdä,  sillä  työ  on  pyhä  toimi;   »se,  joka  maahan  kylvää  hyvän  sie- 
menen,  on   tehnyt  yhtä   suuren  hyvän  työn  kuin  jos  hän  olisi  10,000 
uhria  toimittanut».    Mutta  myöskin  rukouksia  ja  uhria  tarvittiin.   Alkuaan 
ei   Iranilaisilla  ollut   mitään   kuvia  ja  temppeleitä  jumalanpalveluksessa, 
mutta   myöhemmin    ruvettiin   niitä  muiden   kansojen   esimerkin  mukaan 
rakentamaan.     Vihdoin   päättyy   tuo   taistelu,  ja  Ormuzd  pääsee  voitolle, 
jolloin   onnellinen   aika   alkaa   maailmassa.  —  Zoroasterin  oppi  on  puh- 
taampaa ja   aatteellisempaa  kuin  muiden  Itämaiden  kansojen  uskonoppi. 
Israelilaisten    lukuunottamatta.     Heidän   pappejansa   sanotaan   mageiksi, 
jotka  saavuttivat  tietojensa  tähden  suuren  merkityksen,  niinkuin  muiden- 
kin Aasian  kansojen  papit. 

Kuuluisimmiksi  Iranin  arjalaisista  kansoista  tulivat  Persialaiset, 
jotka  perustivat  toisen  maailmanvallan.  He  asuivat  Persianlahden  poh- 
joisrannalta kohoavassa  Persis-nimisessä  vuorisessa  maakunnassa,  joka 
ennen  oli  kuulunut  suureen  Assyrian  valtakuntaan.  Kun  Medialaiset  ja 
Babylonialaiset  hävittivät  Niniven,  joutuivat  Persialaiset  sukulaistensa 
Medialaisten  valtaan.  Mutta  pian  vaihtui  herruus.  Ne  tapahtumat,  jotka 
tähän  kuuluvat,  ovat  tarunomaisia  ja  Herodotoksen  kertomia. 

Kerran  näki  Astyages,  Median  kuningas,  sellaisen  unen,  että  hänen 
tyttärensä  Mandanen  helmasta  kasvoi  suuri  viinipuu.  Kuningas  tiedustelee 
mageilta,  mitä  se  merkitsisi;  he  selittivät,  että  hänen  tyttärensä  poika 
kerran  pääsisi  koko  Aasian  kuninkaaksi.  Tämä  ei  miellyttänyt  Astyagesta, 

jonka  vuoksi  hän  ennustuksen  toteutumista  välttääkseen  naitti  t3rttärensä 
eräälle  halpasukuiselle  Persialaiselle,  arvellen,  ettei  sellaisen  lapsesta  saat- 
taisi hänelle  tulla  vaaraa.  Mutta  kun  Mandanelle  oli  syntynyt  poika, 
määräsi  Astyages  hänet  kuitenkin  surmattavaksi,  jättäen  tämän  julman 
tuomion  hovimestarinsa  Harpagoksen  toimeenpantavaksi.  Hän  ei  käskyä 
täyttänytkään,  vaan  käski  erään  Astyageen  paimenen  sen  suorittamaan. 
Tämä  taas  jätti  pojan  eloon,  pitäen  sitä  omanaan.  Vasta  kymmenen 
vuoden  päästä  saapi  Astyages  asi- 
asta tiedon  omituisen  tapahtuman 
kautta.  Kyros,  se  oli  tuon  pojan 
nimi,  oli  kerran  samanikäisten  poi- 
kien kanssa  leikkiessään  lyönyt 
erään  ylhäisen  miehen  poikaa, 
koska  tämä  ei  häntä,  vaikka  oli 
kuninkaaksi  valittu,  ollut  totellut. 
Pojan  isä  valittaa  Astyageelle;  tämä 
taas  kutsuu  Kyroksen  luokseen, 
jolloin  hän  sekä  pojan  ulkomuo- 
dosta että  hänen  rohkeasta  vas- 
tauksestaan rupeaa  epäilemään 
hänen  syntyperäänsä.  Paimen  ker- 
too nyt  koko  asian;  kuningas  oli 
mielissään,  että  poika  oli  jäänyt 
eloon,  mutta  rankaisee  kauheim- 
malla  tavalla  Harpagosta  antamalla 
hänen  syödä  hänen  oman  poikansa 
lihaa,  jonka  hän  oli  surmauttanut. 
Kyros  lähetettiin  Persiaan  oikeiden 
vanhempiensa  luo,  ja  täällä  hän 
varttui  täysimieheksi,  joka  saattoi 
tuon  äsken  mainitun  unen  toteutumaan.  Hän  kehottaa  Persialaisia  kapi- 
naan ja  voittaa  Astyageen.  Persialaiset  pääsevät  vallitsevaksi  kansaksi, 
mutta  Medialaisetkin  saavat  pitää  vapauden.  Tämä  vallankumous  tapah- 
tui V.  559  e.  Kr.  s. 

Paljon  on  Kyroksen  historiassa  tarunomaista,  josta  on  vaikeata 
erottaa  tositapauksia;  mutta  varmoja  historiallisia  tietojakin  on  olemassa, 
jotka  luovat  hänestä  suurimman  henkilön,  mikä  Itämailla  on  ilmestynyt; 
hän  on  ensimmäinen  arjalaisen  rodun  suuri  edustaja  historiassa.  Persian 
uusi  kuningas  oli  mahtava  valloittaja,  joka  raittiin  ja  turmeltumattoman 


Ariman,  kuvattuna  pedoksi,  jonka  kuningas  surmaa. 
(Korkokuva  Persepoiiin  raunioista.) 

vuoristokansansa  avulla  saattoi  koko  Aasian  valtiolliset  olot  uudelle  kan- 
nalle;   mutta  hän  ei  ollut  tuollainen  julma  raastaja  ja  murhien  toimeen- 
panija  kuin   Assyrian   ja   Babylonian   kuninkaat  olivat   olleet,  vaan  hän 
oli    »vähimmin   verinen   ja   lempein   kaikista  hallitsijoista,  kuin  Itämailla 
tiedetään  olleen».     Voitetulta  ruhtinaita  ei  ristiinnaulittu,  kansoja  ei  kul- 
jetettu vankeuteen,  päinvastoin  hän  lievensi  edellisten  hallitsijoitten  teke- 
miä  väkivaltaisuuksia;  Raamatun  historiastakin  tiedämme,  että  hän  salli 
Juutalaisten   palata   vankeudesta,  johon  Nebukadnesar  oli  heidät  vienyt. 
Länsi-Aasiassa   oli   Kyroksen   valtaan   tullessa  kaksi  muuta  suurta 
valtiota.     Toinen   oli   Babylonia,   joka  yhdessä  Median  kanssa  oli  tehnyt 
lopun    Assyrian    valtakunnasta,    mutta    jonka    voimat 
sen  jälkeen  olivat  heikontuneet;  eivätkä  sen  kuninkaat 
pitäneet   muusta  lukua   kuin   kaupunkinsa  rakentami- 
sesta  ja   koristamisesta,  jonka   vuoksi  se  ei  saattanut 
urhoollisten      Persialaisten     voimalle     vertoja     vetää. 
Vähän-Aasian    länsiosassa    taas    oli    aikojen    kuluessa 
ollut  useita  valtioita,  niinkuin  tuo  Homeroksen  runojen 
kautta    mainioksi    tullut    Tr  oas;   Frygiassa   oli   oma 
valtakunta;     mutta    mahtavin    Kyroksen    aikana    oli 
Lydian   valtakunta,   minkä   pääkaupunki   oli   Sardes, 
jota   pidettiin  niin  vahvana  linnoituksena,  että  sitä  oli 
mahdoton  valloittaa.    Lydia  oli  kauppansa  kautta  vilk- 
kaassa yhteydessä  Kreikkalaisten  kanssa  ja  sen  kunin- 
kaat olivat  kreikkalaisen  sivistyksen  suosijoita.   Koiliis- 
Afrikassa  oli  Egypti,  Niniven  hävittyä,  myöskin  päässyt 
itsenäiseksi,  ja  sen  kuninkaat  hallitsivat  siihen  aikaan 
SaisHn  kaupungissa  Pohjois-Egyptissä. 
Nämät  kaikki  vanhat  sivistysvaltiot  liittyvät  yhteen  Persian  kunin- 
kaan  vallan   alle.     Ensin  Kyros  joutui  Lydian  kuninkaan  kanssa  taiste- 
luun.   Siellä  oli  rikkauksistaan  tunnettu  Kroisos  päättänyt  ryhtyä  sotaan 
Kyröstä    vastaan,  peläten   Persian   kasvavaa   valtaa.     Delfoin   oraakkelin 
kaksimieliseen    vastaukseen    luottaen,    meni    hän    valtakuntansa    rajan, 
Halys-virran  yli,  mutta  sen  sijaan  että  hän  oli  arvellut  oraakkelin  ennus- 
tuksen mukaan  hävittävänsä  Persian  valtakunnan,  hävittikin  hän  omansa. 
Kyros  voitti,  otti  valtaansa  pääkaupungin  Sardeen,  ja  polttoroviolla  Kroisos 
vasta  tuli  huomaamaan,  ettei  ihnustä  saata  ennen  kuolemaa  sanoa  onnel- 
liseksi, niinkuin  viisas  Solon  hänelle  oli  sanonut.    Näin  kertoo  Herodotos. 
Mutta  lempeä  Kyros  ei  kuitenkaan  häntä  polttanut,  vaan  piti  häntä  van- 
kina  ja   kääntyi   usein   häneltä   neuvojakin  kysymään  hallitustoimissaan. 


Kyros. 
(Kuvattuna  jumalaksi.) 

Kreikkalaiset  kaupungit  Vähän-Aasian  rannalla  valloitettiin  Lydian  valta- 
kunnan ohessa. 

Sen  jälkeen  kääntyy  Kyros  Babylonian  valtakuntaa  vastaan,  ryh- 
tyen piirittämään  sen  pääkaupunkia.  Kreikkalaisten  historiankirjoittajain 
kertomusten  mukaan  hän  ei  saanut  Babylonia  antautumaan,  ennenkuin 
hän  kaivatti  suuren  kanavan,  johdattaen  sitä  myöten  Eufratin  veden,  ja 
vei  sotamiehensä  sitten  melkein  kuivunutta  virran  pohjaa  pitkin  kaupun- 
kiin. Kiilakirjoituksista  on  kuitenkin  saatu  toisellainen  tieto,  ne  kun  kerto- 
vat, että  Babylonin  asukkaat,  suuttuneena  velttoon  kuninkaaseensa  Nabo- 
nediin,  antautuivat  vastusta  tekemättä  Persian  kuninkaan  valtaan  (538). 

Siten  oli  Persian  valtakuntaan  liitetty  kaikki  maat  Egyptin  rajoille 
asti.  Herodotos  kertoo  Kyroksen  kaatuneen  taistelussa  Massagetein 
paimentolaiskansaa  vastaan,  jonka  hyökkäyksiltä  hän  tahtoi  turvata 
valtakuntansa  pohjoisrajaa,  ja  heidän  kuningattarensa  Tomyris  oli  vielä 
pistänyt  hänen  ruumiista  katkaistun  päänsä 
verellä  täytettyyn  säkkiin,  kehottaen  häntä 
siellä  tyydyttämään  verenhimoansa.  Toisen 
kertomuksen  mukaan  hän  tappelussa  vaan 
haavoittui,  jonka  johdosta  hän  kuitenkin 
muutaman  päivän  perästä  kuoli.  Hänen 
ruumiinsa     haudattiin     sitten     Pasargaden 

Kyroksen  hauta. 

kaupungin    lähellä    komeaan    hautaraken- 

nukseen,  joksi  on  luultu  erästä  vanhaa  marmorirakennusta,  mikä  tähän 

asti  on  säilynyt. 

Tämä  tapahtui  v.  529  e.  Kr.  s.,  ja  Kyroksen  valtakunnan  peri  nyt 
hänen  poikansa  Kambyses,  joka  oli  synkkä  luonteeltaan  ja  on  historiassa 
saanut  julman  tyrannin  nimen.  Hän  surmautti  veljensä  Bardijan,  jota 
Kreikkalaiset  kutsuivat  nimellä  Smerdis  ja  jolle  Kyros  oli  antanut  suuria 
osia  valtakunnasta  hallittavaksi;  ja  kun  yksi  hänen  sisaristaan  nuhteli 
häntä  tästä,  piteli  hän  tätä  niin  pahoin,  että  hän  kuoli.  Kambyses  liitti 
V.  525  Persian  valtakuntaan  Egyptin,  jossa  hän,  surmaamalla  vasta  löy- 
detyn Apis-härän,  herätti  yleistä  vihaa  vastaansa.  Mutta  hän  kuoli  pian 
sen  jälkeen  v.  522. 

Levottomuuksia  syntyi  nyt  valtakunnassa;  se  on  hajoamaisillaan, 
sillä  jokainen  kansa  pyrkii  itsenäiseksi.  Tarmokas  kuningas  Dareios 
Hystaspiinpoika  kuitenkin  ottaa  vallan,  ja  kapinat  kukistamalla  liittää 
hän  jälleen  kaikki  yhteen  sekä  hallitsee  v:teen  485.  Dareioksen  aika  oli 
Persian  valtakunnan  suuruuden  aika;  sen  ala  oli  vieläkin  suurempi  kuin 
Assyrian  maailmanvallan  oli  ollut;  lännessä  oli  rajana  Tonava  ja  Välimeri 

lahtineen  sekä  Afrikan  erämaa,  etelässä  Arabian  hiekka-aavikko,  idässä 
raja  oli  siirretty  Indus-virran  toiselle  puolelle,  sillä  Dareios  oli  valloitta- 
nut osan  Pohjois-Intiastakin,  pohjoisessa  oli  Jaksartes-joki,  jonka  ran- 
noille   paimentolaiskansojen    hyökkäyksien    torjumiseksi    oli    rakennettu 

lujia  linnoituksia,  sekä  Kaspianmeri, 

Kaukasus-vuoret  ja  Mustameri. 

Tuo  suuri  valtakunta  oli  kyllä 
lujempi  kuin  Assyrian,  mutta  valtio- 
yhteyttä     meidän     ajan    käsityksen 
mukaan   ei  siinäkään  ollut.     Voitet- 
tujen kansojen  itsenäisyys  oli  heiltä 
riistetty,  mutta  he  saivat  pitää  omat 
tapansa  ja  laitoksensa,  ja  oli  useita 
sellaisiakin,    joilla   oli   omat   kunin- 
kaansa; heidän  tuli  vaan  tunnustaa 
suurkuninkaan  herruutta  ja  suorit- 
taa vaaditut  verot.   Vähässä-Aasiassa 
Karian    maakunnan    sotaiset    asuk- 
kaat    olivat     omien     päällikköjensä 
johdossa;    Kilikiassa    ja    Bityniassa 
oli   niinikään   kansalla   omat  johta- 
jansa;  Armenialaiset  olivat  melkein 
vapaita;   ja   olipa   itse  valtakunnan 
keskustassakin    vuorikansoja,   jotka 
jossakin   määrässä  olivat  itsenäisiä. 
Mutta  Persian  kuninkaat  eivät  tyy- 
tyneet epämääräiseen   veroon  voite- 
tuilta, niinkuin  Assyrian  kuninkaat, 
vaan   he   vaativat    vuotuisen    vero- 
määrän säännöllisesti  suoritettavaksi. 
Verot     maksettiin     osaksi     rahassa, 
osaksi     luonnontuotteissa.       Niinpä 
Dareios   sai   valtakunnastaan   rahaa 
noin   1460  euboialaista   talenttia,  joka   meidän  rahassa  on  noin  83   mil- 
joonaa  markkaa,  mutta   koska   rahan   arvo  oli  silloin   paljon  suurempi, 
saanee   laskea   sen   suhteellisen   arvon   8-kertaiseksi.     Kaupan   välittämi- 
seksi ja  verojen  suorittamiseksi  löi  Dareios  ensimmäiset  rahat,  joita  hSnen 
nimensä    mukaan    nimitetään    dareikeiksi.      Paitsi    rahassa   suoritettiin 
veroja  luonnontuotteissa;    niinpä  Egyptiläiset  antoivat  viljaa,  Medialaiset 


Dareios  saattajineen  (jotica  Icantavat  piivänvarjoa  ja 
iclrpisviulilcaa). 

antoivat  100,000  lammasta,  4,000  muulia,  3,000  hevosta.  Armenialaiset 
30,000  varsaa,  Eilikialaiset  366  valkoista  hevosta  j.  n.  e.  Sitä  paitsi 
tuli  kaikkien  kansojen  antaa  sota- 


miehiä suurkuninkaan  armeijaan. 
Persian  valtakuntaa  saattaa 
pitää  ensimmäisenä  suurena  jär- 
jestettynä  valtiona,   sillä  parempi 
säännöllisyys    hallinnossa,    vero- 
tuksessa ja  muissa  suhteissa  siinä 
tavataan  kuin  Itämaiden  vanhem- 
missa   valtioissa.      Jo    Kyros    oli    alkanut    järjestämistyön    asettamalla 
satraappeja  eli   maaherroja  eri  osiin  valtakuntaa,  ja  Dareioksen  aikana 
niiden  lukumäärä  oli  23,  jotka  suurkuningas  määräsi.     Heidän  valtansa 
oli  jotenkin  laaja,  heidän  hovinsa   komea,   mutta  jotta  estettäisiin  kapi- 
noiden   syntymistä,    jaettiin   hallintotoimet   kolmelle   virkamiehelle,   jotka 
kaikki  olivat  suorastaan   kuninkaasta  riippuvaisia:  satraapiUa  oli  siviili- 
hallinto  ja   tuomiovalta,   kirjuri   piti   kirjeenvaihdosta   huolta,   ja   kolmas 
oli    sotajoukkojen    johtaja.     Valvontaa    varten    kulki   maakunnissa   joka 
vuosi    tarkastajia,    joita    nimitettiin    »kuninkaan    silmiksi    ja   korviksi». 
Liikkeen  helpottamiseksi  rakennettiin  teitä  ja  asetettiin  jonkinlaisia  maja- 
talojakin, joissa  saattoi  hevosia  vaihtaa.    Täten  tuli  toimeen  säännöllinen 
yhteys   laajan   valtakunnan   eri  osien  välillä,  Aigeian  merestä  Indus-vir- 
taan   asti;    tavan   takaa   ainakin    kuninkaan    sanan  viejät  teitä  pitkin  rat- 
sastivat. 

Suurkuningas  itse  asui  vanhoilla  sivistysmailla,  joissa  hänellä  oli 
neljä  pääkaupunkia:  Babylon,  jossa  talvea  asuttiin  sen  lämpimän  ilman 
vuoksi,  mikä  siellä  vallitsi;  keväät  asuskeltiin  Susassa  ja  kesät  Median 
vanhassa  pääkaupungissa  Ekbatanassa,  joka  korkealla  vuoriasemallaan 
oli  ilmastonsa  puolesta  viileämpi.  Näiden  lisäksi  Dareios  rakennutti 
Per^^o/t^-kaupungin,  joka  oli  Iranin  keskustassa.  Sen  rauniot  osotta- 
vat,  että  siellä  on  ollut  komeita  rakennuksia,  temppeleitä,  kuvanveistoksia, 
kirjoituksia,  jotka  kaikki  muistuttavat  Niniven  ja  Babylonin  suuruutta. 
Koko  kaupunki  näyttää  ikäänkuin  vuoresta  kasvaneelta,  sillä  se  kohoaa 
pengermäisesti  ylöspäin.  Mahtavan  kuninkaanlinnan  Dareios  sinne  ra- 
kennutti; pohjana  oli  kolme  pengermää,  mitkä  leveät  marmorikäytävät 
yhdistivät  toisiinsa;  siivekkään  leijonan  kuva,  joka  oli  otsakoristuksella 
varustettu,  nähdään  ensimmäiselle  penkereen  osastolle  noustaissa  itseval- 
taisen kuninkuuden  vertauskuvana;  toisella  taas  on  kuvattuna  Media- 
laisia    ja    Persialaisia    omissa   kansallispuvuissaan;    ja   käytävän   toisella 

puolen  on  alamaiskansoja,  jotka  tuovat  lahjoja  kuninkaalle.  Myöskin 
kuningas  tavataan  siellä  kuvattuna  Ormuzdin  siunaamana  tallaamassa 
kapinannostajaa  jalkojensa  alle,  toisessa  paikassa  taas  korkealla  valtais- 
tuimella istumassa. 

Persian  kuninkaan  valta  oli  samallainen,  kuin  olemme  sen  nähneet 
muillakin  Itämaiden  kansoilla  olleen;  hän  oli  itsevaltias,  miljoonien  ala- 
maisten hengen  ja  omaisuuden  herra;  kansat  olivat  orjia.  Ei  edes  mah- 
tava  papisto  ollut   kuninkaan   rinnalla   hänen   mahtiansa  heikentämässä, 


Muistotaulu  Behistunin  luona.    Darelot  polkee  jalkansa  alle  Vale-Smerdlsti,  Joka  oli  kuninkaaksi  pyrkinyt,  jm 
hänen  edessäin  on  9  voitettua  kapinoitsijaa. 


niinkuin  Medialaisilla.  Hän  oli  kuin  jumala,  ja  samantapaista  kunnioi- 
tusta hänelle  osotettiinkin ;  jos  joku  meni  lupaa  saamatta  kuninkaan 
luokse,  menetti  hän  henkensä;  se,  joka  pääsi  hSnen  kasvojensa  eteen, 
lankesi  maahan,  ja  käsi  hiaan  pistettynä  tuli  häntä  puhutella,  sillä  se 
oli  avuttomuuden  todistuksena.  Vieläpä  nekin,  jotka  hänen  kanssaan 
alituisesti  seurustelivat,  n.  s.  »pöytäkumppanit»,  olivat  verhon  erottamana 
siitä  huoneesta,  missä  hän  söi.  Suurta  anteliaisuutta  hän  kansalle  osotti; 
muun  muassa  annettiin  15,000:lle  henkilölle  ruokaa  päivittäin  hänen 
palatsinsa  edustalla  Persepoliissa  ja  Susassa.  Ylimalkaan  koetettiin  kai- 
kella tavalla  kuninkaan  suuruutta  ja  loistoa  osottaa  ja  ylläpitää. 

Ulkonainen  järjestys  ja  turvallisuus  oli  Persian  valtakunnassa  en- 
tistä parempi  eivätkä  kuninkaan  ja  satraappien  vaatimat  verotkaan  olleet 
ylenmääräisiä,  varsinkaan  alussa.  Saattaa  ylimalkaan  pitää  tuota  aikaa 
entisiä  parempana.  Mutta  Persian  valtakunnassa  rupesi  ennen  pitkää 
ilmestymään  samallaisia  heikkouden  oireita,  kuin  edellisissäkin  valtioissa. 
Kuninkaat  ja  vallitseva  kansa  veltostuvat  hedelmällisen  luonnon  yltäkyl- 
läisyydessä, kuuman  auringon  helteessä  ja  vallan  tuottamien  rikkauksien 
nauttimisessa.  Persialaisten  vuorimaassaan  karaistu  luonto  rupeaa  rau- 
keamaan, nuorison  kasvatus  ei  enää  ole  yhtä  ankara  kuin  ennen.  Hero- 
dotos  kertoo,  että  jo  ö-vuotisina  aljetaan  Persialaisten  lapsia  opettaa  ja 
20:teen  ikävuoteen  opetus  kestää;  kolmea  seikkaa  vaan  pidetään  silmällä, 
nimittäin  ratsastamista,  joutsen  jännittämistä  sekä  totuuden  puhumista. 
»Ei  ole  mitäkään,  sanoo  hän,  niin  häpeällistä,  kuin  valehteleminen»,  sillä 
se  on  rikos  auringon  jumalaa  vastaan.  Mutta  tavat  muuttuvat,  kasvatus 
laimentuu,  urhoollisuus  ja  sotainen  kunto  jääpi  syrjään,  jonka  sijaan 
nautinnot  voittavat  alaa. 

Toisaalta  taas  suurilla  valtioilla  on  yhäti  halu  kasvaa  suuremmiksi 
jatkamalla  valloituksiaan.  Tuollaisen  valtion  hallitsija  ei  saata  rajallaan 
nähdä  vapaata  kansaa  yrittämättä  saada  sitä  valtaansa.  Niin  oli  Per- 
siankin laita;  Herodotos  kertoo,  että  Dareioksen  puoliso  Atossa  kehotti 
kuningasta  ylläpitämään  sodilla  Persialaisten  sotaista  tarmoa;  ja  sen 
lisäksi  tuli  hänen  itsensä  kansansa  silmissä  uusilla  valloituksilla  säilyttää 
arvoansa.  Kyros  oli  valloittanut  Aasian,  Kambyses  Afrikan,  Dareioksen 
asiaksi  tuli  yhdistää  Europa  Persian  maailmanvaltaan.  Siihen  Dareios 
ryhtyikin;  hän  sai  Traldan  ja  Makedonian  valtaansa,  mutta  nyt  hän 
kohtasi  pienen  kansan,  jota  hän  suunnattomilla  voimillaan  ei  saanut 
kukistetuksi.  Historiallinen  edistys  ei  saattanut  enää  viihtyä  Itämaiden 
orjuuttavissa  oloissa,  vaan  se  siirtyi  pienelle,  mutta  vapaalle  Kreikan 
kansalle. 

VIII. 
Kreikan  heimot  ja  Kreil<l<alaisten  leviäminen. 

Itämaat  ja  Europa.  —  Kreikanmaa  ja  kreikkalaisen  sivistyksen  luonne.  —  Vanhim- 
mat asukkaat.  —  Kreikan  heimot  —  Dorilaisten  vaellus.  —  Kreikan  sivistysseudut. 
—  Siirtokuntien  perustaminen. 

Kun  Aasiasta  siirrymme  Europan  puolelle,  tapaamme  tässä  maan- 
osassa  tciseliaisen   luonnon,   toisellaisen   valtiollisen   ja   yhteiskunnallisen 
elämän  ja  koko  kehityksen  toisellaisen.    Itämaiden  suuremmoinen  ja  val- 
tava luonto  pitää  ihmiset  ikäänkuin  valtaansa  kahlehdittuina,  sillä  ihmi- 
nen  tuntee  itsensä  liian  vähäpätöiseksi  sen  rinnalla,  ja  sen  vuoksi  hän 
alistuu  sen  alle  ja  tympistyy  toimissaan.    Kaikki  kehitys  siellä  on  ainoas- 
taan  muutamien   henkilöiden   luoma;    se  liikkuu  ikäänkuin  ylhäälläpäin; 
hallitsija    rajattomalla    vallallaan   ja   pappissääty  ovat  yksin   sivistyksen 
kannattajia,  mutta  kansalla  ei  ole  mitään  merkitystä,  vaan  se  on  orjuu- 
dessa.    Suuria    valtioita    Itämailla    syntyy,   joissa   yhden   miehen   tahto 
johtaa    miljoonia   ihmisiä.     Toisin   on   Europassa.     Täällä   ei  luonto   ole 
niin  suuremmoinen,  eivät  vuoret  ja  hedelmälliset  laaksot  ole  niin  jyrkässä 
vastakohdassa   toisiinsa;    ilmanala   ei   ole  niin   kuuma   eikä   luonto    niin 
rikas,   että  se  veltostuttaisi,   mutta  ei  myöskään  niin  karu,  että  se  tekisi 
elämänehdot  liian   koviksi,    vaan  toimeentuloa  varten  riittää  kohtalainen 
työ.     Ihminen  pyrkii  täällä  luontoa  hallitsemaan  ja  käyttämään  sitä  tar- 
peisiinsa, jonka  kautta  jokainen  oppii  tuntemaan  voimansa.    Se  synnyttää 
vapauden    tunteen;    ja    Europassa   ilmeneekin    vapaus,   joka   on    kaiken 
edistyksen   ehto.     Se  varsinkin   tulee  näkyviin  Kreikkalaisissa,  jotka   en- 
simmäisenä Europan  kansoista  ovat  historiallisen  edistyksen  kannattajina. 

Kreikassa,  joka  oli  heidän  asuinpaikkansa,  on  vuoria,  jokia,  laak- 
soja ja  syviä  meren  lahtia  vierekkäin  sekä  suuria  saariryhmiä  ympäris- 
töllä, siellä  on  luonto  monipuolinen  ja  saattaa  kansankin  monipuoliseen 
kehitykseen.  Mutta  nuo  vuorten  ja  meren  lahtien  erottamat  osat,  laaksot 
ja  saaret,  vaikuttavat  myöskin  valtiollisen  hajaannuksen;  eikä  Kreikassa 
muodostukaan  suurta  valtiota,  niinkuin  Itämailla,  vaan  pieniä  kaupunki- 
valtioita, joissa  kansalaiset  välittömästi  ovat  asioiden  johdossa.  Erilaisuus 
Itämaiden  ja  Kreikan  välillä  tulee  näkyviin  paitsi  valtiolaitoksessa  myös- 
kin uskonnossa,  tieteessä,  taiteessa  ja  koko  katsantotavassa,  vaildrapa 
Kreikan  sivistyksen  alku  onkin  Itämailta  kotoisin. 

Kreikan  kansa  kuuluu  suureen  arjalaiseen  ryhmään,  jonka  haaroja 
oli  Aasiasta  Europaan  siirtynyt,  mutta  aikaa,  milloin  muutto  tapahtui,  ei 
saata  arvaamallakaan  määrätä.  Maan  vanhimpia  asukkaita  nimitetään 
Pelasgeiksi,  joiden  alkuperästä  tutkijat  ovat  olleet  erimielisiä,  mutta 
näyttää  kuitenkin  siltä,  että  ne  olisivat  olleet  myöhemmin  tulleiden 
Hellenein  sukulaisia  tai  esi-isiä.  Hellenit  laskivat  ne  valtansa  alle,  ja 
vähitellen  ne  häviävät  heidän  sekaansa.  Hellenein  nimeä  nuo  myöhem- 
min tulleet  itse  käyttivät,  mutta  Roomalaiset  kutsuivat  heitä  Kreikkalai- 
siksi  (GraeeiJ,  ja  maata  KreikanmaaJcsi  (Graeda),  jotka  nimitykset 
muutkin  kansat  ovat  ottaneet  käytäntöön.  Hellenit  jaetaan  kielessä  val- 
litsevan erilaisuuden  perustuksella  eri  heimoihin,  joista  ionilainen  ja 
dorilainen  olivat  tärkeimmät  ja  koko  Kreikan  johtavat  heimot;  aioit- 
lainen  ja  aJcaijalainen  sitävastoin  olivat  vähäpätöisempiä. 

Vanhimpina   aikoina,  jolloin  historian   valo  vähän   alkaa  hämärtää 
näillä  mailla,  tapahtui  asutuksessa  monta  muutosta  ja  mullistusta  Kreikan 
niemellä;    kansat    muuttivat    asuinpaikkoja,    karkottaen    toisia    tieltään. 
Epeirosta   tuli   itäiseen    naapurimaakuntaan    kansa,  anasti  sen   ja   antoi 
sille  Tessalian  nimenkin  Tessalos-mmv&en  päällikkönsä  mukaan.   Tämän 
maakunnan   entiset   asukkaat   taas  siirtyivät   Keski-Kreikkaan   BoioHan 
maakuntaan.     Viimeinen  ja  tärkein  siirto  tapahtui  n.  s.  dorilaisen  vael- 
luksen kautta.    Aikaisemmin  Dorilaiset  olivat  Pohjois-Kreikasta  siirtyneet 
Hellaaseen,    anastaen    sen    maakunnan,   joka    sai   heistä    nimen    Doris; 
mutta  V.  1,100  vaiheilla  he  menivät  pitkän  Korintin  lahden  yli  Pelopon- 
nesokseen.     Niinkuin   valloittajat   ainakin   vetoavat  vanhoihin  oikeuksiin 
väkivaltaansa  puolustaakseen,  niin  Dorilaisetkin,  tarun  mukaan,  vaativat 
tätä  niemimaata  kansallissankarinsa  Herakleen  perintönä.     Saman  uroon 
jälkeläisten,   kolmen  veljeksen,   Temenoksen,   Kresfonteen  ja  Aristode- 
moksen  johdossa  he  valloittivat  sen;  entiset  asukkaat  Akaijalaiset,  ku- 
kistettiin, ja  vanha   mykeneläinen  sivistys  (ks.  luk.  X)  nähtävästi  hävisi 
samassa.     Taistelu  oli  kuitenkin  pitkällinen,  sillä  vasta  toisessa  miespol- 
vessa   saatiin    itärannalla   oleva   Argolis,   vanhan   sivistyksen  pääpaikka, 
kukistetuksi,   ja    neljännessä    Lakonia,   joka   oli   niemimaan    eteläosassa. 
Useita   dorilaisia   valtioita  täällä   nyt  muodostuu,  sillä  niemimaa  jaetaan 
johtajien  kesken. 

Tämän  jälkeen  olot  vakaantuvat,  ja  ne  valtiot,  joille  johto  tulee, 
muodostuvat  ja  kehittyvät  Mutta  koko  Kreikka  ei  sivistyksen  työhön 
ota  osaa.  Se  osa  niemimaasta,  joka  on  itäpuolella  ikäänkuin  Itämaihin 
päin  katsomassa,  on  sivistykselle  alttiina;  se  on  lonilaisten  ja  Dorilaisten 
asuinpaikka;   siellä  on  Atena,  Korinti  ja  Argos.     Länsipuoli  niemimaata 

sitä  vastoin  on  raakuuden  vallassa  ja  sen  olot  ovat  hämärässä.  Aitolia- 
laiset  Hellaan  länsiosassa  olivat  rosvokansaa  ja  puoli  villejä ;  Epeiros- 
maakunnassa  oli  kyllä  Dodonan  oraakkeli,  mutta  ei  sillä  muuta  yhteyttä 
ollut  sivistyneen  Kreikan  kanssa;  Elis-mdokunta  Peloponnesoksen  länsi- 
osassa  oli  pyhä  maa,  mutta  ei  sillä  muuten  historiallista  merkitystä  ollut, 
Messeniassa  sen  eteläpuolella  oli  jo  valtio  syntynyt,  mutta  pian  Sparta 
sen  itsenäisyydestä  teki  lopun. 

Kreikkalaisuus  ei  kuitenkaan  rajoittunut  yksinomaan  Kreikan  niemi- 
maahan, vaan  tämä  oli  ikäänkuin  keskipiste,  josta  se  säteili  ympäri  joka 
taholle,  sillä  edulliset  maantieteelliset  suhteet  olivat  sen  leviämistä  edistä- 
mässä.    Saaret  yhdistävät  ikäänkuin  sillalla  Kreikan  niemimaan  muihin 
maihin.    Kykladein  saariryhmä  alkaa  Hellaan  itäisestä  niemestä,  se  liit- 
tyy  Sporadeihin,   jotka   taas   ulottuvat   Vähän-Aasian   rantamaille  asti 
Peloponnesoksesta    päästään    pian    ^r^^ansaarelle,   josta    näkyy   Rodos, 
eikä  Rodoksesta  ole  pitkä  Aasian  rannoille.    Kretan  saaresta  ei  myöskään 
ole  muuta  kuin  kahden  päivän  matka  Afrikan  pohjoisrannalle.    Korkyran 
saaresta  taas  näkyy  Italian  rannikko.    Näitä  saaria  myöten  Kreikkalaiset 
levisivät  yhä  kauemmaksi.    Foinikialaiset,  jotka  ennen  olivat  ottaneet  ne 
kauppapaikoikseen,  karkotettiin  tai  sulautuivat  Kreikkalaisiin.    Jo  12:nneUä 
ja    ll:nnellä    vuosisadalla,    jolloin   kansainvaellukset    saattoivat   häiriötä 
varsinaisessa   Kreikassa,   siirtyi   paljon   väkeä   Aigeian   meren   saarille  ja 
Vähän-Aasian   länsirannalle.      lonilaisia   ja   Aiolilaisia   alkoi   ensin    sinne 
siirtyä,  joiden    mukaan   tuota   rannikkoa   aljettiin   nimittää   AMiaJcsi  ja 
loniaJcsi.      Doriiaiset,    vaelluksen    innostamina,   siirtyivät    Peloponnesok- 
sesta Kretaan  ja  sieltä  muille  saarille  sekä  Kariaan  Vähän-Aasian  ran- 
nalle.    Samos'  ja   iTto^-saarella  oli  lonilaisilla  niinikään  tärkeitä  siirto- 
kuntia.    Miletos  Vähän-Aasian  rannalla  niistä  saavutti  suurimman  mai- 
neen; Efesos,  Fokaia  ja  Smyma  olivat  myöskin  tunnettuja  kaupunkeja. 
Aiolilaisilla   oli   Xe^6o^-saari    hallussaan;    Hellespontoksen    varrella    taas 
oHvat   Abydos  ja   Kymai  tärkeimpiä   siirtokuntia.     Dorilaisten  perusta- 
mista kaupungeista  olivat  Knidos  ja  Halikamaasos  suurimmat 

Myöhemmin,  Srnnella,  7:nnellä  ja  6:nnella  vuosisadalla,  elpyi  siirto- 
maiden asutus  yhä  enemmän,  sillä  Kreikkalaisista  oli  tullut  vilkas  kauppa- 
kansa,  joka  oli  perinyt  Foinikialaisten  kauppaherruuden  ja  kuUd  nyt 
joka  maassa,  poiketen  kaikkiin  lahden  poukamiin  tavaroita  vaihtamaan. 
Paitsi  kauppaetujen  hankkiminen  vaikuttivat  myöskin  muut  seikat  tUhän 
siirtolaisuuteen;  sellaisia  olivat  väkiluvun  lisääntyminen,  puoluetaistelut 
kotikaupungissa  tai  muu  tyytymättömyys.  Jonkun  etevän  miehen  joh- 
dossa   halukkaat    nousivat    laivoihin,    ottivat    kotikaupungista    Uesitulen 

mukaansa  ja  purjehtivat  vieraalle  rannalle.    Siten  syntyneet  siirtokunnat 
olivat  yhdistettyinä   kotikaupunkiinsa   siveellisellä  siteellä,  jonka  sukulai- 
suus tuottaa;    ne   olivat  emäkaupunkiin   samassa   suhteessa   kuin   tytär 
äitiinsä.    Foinikialaiset  perustivat  siirtokuntia  ainoastaan  kauppaetujensa 
vuoksi,    eivätkä    ne    olleet   itsenäisiä,    Kartagoa    yksin   lukuunottamatta; 
mutta  Kreikkalaisten    siirtokunnilla    oli   valtiollinen  itsenäisyys  ja  oUvat 
kokonaan  riippumattomia  emäkaupungistaan.    Samoin  kuin  Foinikialaiset 
levittivät  Itämaiden  sivistystä  siirtomaittensa  kautta,  samoin  kreikkalaisuus 
levisi  heidän  perustamiensa  kautta.    Aigeian  meren  pohjoisosissa  oleville 
saarille   ilmestyi   uusia   siirtokuntia,   Trakian   ja   Makedonian   rannikoille 
niinikään,  joista   Byzantzion,  nykyisen  Konstantinopelin  edeltäjä,  perus- 
tettiin V.  660;   Potidaia  ja  Olyntos  olivat  Makedonian  rannalla.     Mus- 
tanmeren  kauppa   joutui   näin    Kreikkalaisille;   tämän   meren   rannikolle 
varsinkin   Miletos   perusti   useita   siirtokuntia,  yhteensä   300,  joiden  jou- 
kossa olivat  Sinope  ja  Trapezunt,  mitkä  vieläkin  ovat  kauppapaikkoja. 
Lännessä   päin    Sisilian   saarelle  perustettiin  useita  siirtokuntia,  niinkuin 
suuri  Syrakusa,  ja   Etelä-Italiaan    siirtyi   Kreikkalaisia   siihen  määrään, 
q\^  koko  maata  ruvettiin  kutsumaan  Suur- Kreikaksi,     Vieläpä  Pohjois- 
Afrikaan,    Etelä-Galliaan   ja    Espanjan    rannikoille   ilmestyi   kreikkalaisia 
siirtokuntia.    Itäosa  Välimerta  joutui  heidän  haltuunsa  jo  6:nnella  vuosi- 
sadalla, kun  Foinikialaiset  ohvat  väistyneet  heidän  tieltään,  mutta  länsi- 
osissa kohosi  Kartagon  valta  mahtavammaksi. 

Kreikkalaiset  olivat  siis  näin  etäälle  toisistaan  hajaantuneet,  melkein 
koko  Välimeren  ympärille,  eikä  ollut  mahtavaa  hallitsijaa  heitä  hallitse- 
massa, eipä  edes  vakinaista  valtiollista  yhteyttä  ollenkaan  olemassa. 
Mutta  kuitenkin  tunsivat  he  itsensä  yhdeksi  kansaksi.  Vaikka  pieni 
joukko  asettui  vierasten  kansojen  keskeen  asumaan,  säilyi  se  sittenkin 
kreikkalaisena.  Sama  kieli,  sama  uskonto,  henkinen  yhteys  sekä  kor- 
keampi sivistys  kuin  muilla  kansoilla  oli  Kreikkalaisten  yhdessä  pitävänä 
voimana.  Elävä  tunne  etevämmyydestään  muiden  kansojen  rinnalla  esti 
heitä  muihin  sulautumasta;  muut  kansat  olivat  heidän  rinnallaan  bar- 
baareja, joilla  ei  samaa  ihmisarvoa  ollut. 

Zevt  (JSttiliiskuva,  löydetty  Otricolin  kaupungista  ItaliaMa). 


IX. 


Kreikkalaisten  uskonto  ja  sankaritarusto. 

Alkuperäinen  uskonto.  —  Tärkeimmät  jumalat.  —  Manala.  —  Haltijat  —  Sankarit. 

—  Argonautain  retki.  —  Trojan  sota.  —  Homeroksen  runot.  —  Uskonnon  luonne.  — 

Uhrit  —  Papit  —  Oraakkelit  —  Kilpaleikit  —  Uskonnon  vaikutus  taiteeseen. 

Kreikkalaisten  uskonto  oli  alkuansa  niinkuin  kaikilla  arjalaisilla 
kansoilla  luonnonvoimain  palvelemista.  Mutta  noita  luonnonvoimia  sinfinsa 
ei   kauan   palveltu,   vaan   niistä  tehtiin   jumaluusolentoja;   aurinko^  vesi. 

tuuli  y.  m.  olivat  jumalia,  ja  kaikki  muutokset  luonnossa  olivat  vaih- 
doksia jumalieu  elämässä.  Kansan  mielikuvituksessa  ja  runoilijoiden 
lauluissa  saivat  jumalat  persoonallisen  muodon;  niistä  tehtiin  ihmisten 
kaltaisia  olentoja,  jotka  vaan  olivat  heitä  täjdellisempiä.  Jumalat  olivat 
voimakkaampia  ja  kauniimpia  kuin  ihmiset;  he  elivät  taivaallisesta  ruo- 
asta, ambrosiasta  ja  nektarista,  ja  olivat  kuolemattomia.  Asuinpaikkana 
kuviteltiin  heillä  olevan   Olympos-Yuovi  Tessaliassa. 

Kun  jumalat  kerran  muodostuivat  ihmisten  kaltaisiksi  olennoiksi, 
liittyi  kuhunkin  heistä  kertomuksia  heidän  vaiheistaan,  jonka  kautta 
jumalaistarusto  eli  mytologia  syntyi.  Heillä  kerrottiin  kuitenkin  olevan 
ihmisellisiä  heikkouksia- 
kin; he  olivat  toisilleen 
kateellisia,  kiistelivät  kes- 
kenään, olivat  mustasuk- 
kaisia, pettivät  toisiaan, 
osottivat  kevytmielisyyttä 
j.  n.  e.  Ihmisten  vaihei- 
siin he  paljon  ottivat  osaa, 
auttaen  yhtä,  mutta  toista 
vahingoittaen;  sillä  kulla- 
kin jumalalla  oli  omat 
suosittunsa,  ja  samoin 
kullakin  kaupungilla  oli 
tavallisesti  oma  suojelija- 
jumalansa,  joka  siitä  piti 
huolta ;  Pallas  Atena  esim. 
oli  Atenan  kaupungin 
suojelija. 

Pääjumala  oli  Zevs 
(Roomalaisten  Jupiter)^ 
Kronoksen  (Ajan)  poika; 
hän  oli  korkein  taivaan 
jumala,  joka  salamalla 
osotti  vihaansa  ja  herätti 
kilpeänsä  pudistamalla 
myrskyjä;  mutta  hän  oli 
myöskin  valtioelämän  ja 
koko  siveellisen  maailman- 
järjestyksen suojelija.  »•••••  (Sällytettän  Vatlkanlsta.) 
Yleinen  historia.  —  o. 

Komeaksi,  majesteetilliseksi  mieheksi,  istuen  kultaisella  valtaistuimella,  sala- 
ma oikeassa  kädessä  ja  kotka  jalkojen  juuressa,  Zevs'ia  kuvattiin.  Hera 
(Room.  Juno)  oli  hänen  puolisonsa.  Heidän  poikansa  olivat  Ares  (Room. 
Mars)f  sodan  jumala,  sekä  Hefaistos  (Room.  Vulkanus)^  jota  kuviteltiin 


Apollon  (rintakuva  Belvederettä  Mydetysti  kuvapatsaatta). 


sangen  rumaksi  ja  muodottomaksi,  minkä  vuoksi  Hera  heti  synnytettyään 
työnsi  hänet  alas  Olympoksesta;  mutta  meren  jumalatar  Tetis  pelasti  ja 
vaali  häntä,  kunnes  Hera  otti  hänet  jälleen  armoihinsa  ja  hän  sai  palata 
Olympokseen.  Hefaistos  oli  alkuansa  tulen  jumala,  mutta  häntä  ylistet- 
tiin myöskin  taitavana  takojana;  hän  valmisteli  pajassaan  kauniita  esi- 
neitä,  joita   hän   lahjoitteli  jumalille  ja  toisinaan   ihmisillekin.     Hebc   oli 

nuoruuden  jumalatar,  joka  tarjosi  jumalien  hauskoissa  pidoissa  nektaria 
ja  ambrosiaa.  Zevs'in  lapsia  olivat  myöskin  Pallas  Ätena  (Room. 
Minerva)  sekä  Foibos  Apollon  (Room.  Apollo),  mutta  he  eivät  olleet 
Herasta  syntyneitä.  Edellisen  syntymästä  kertoi  taru,  että  Zevs,  kun 
hän  kerran  sairasti  päätautia,  antoi  Hefaistoksen  moukarillaan  lyödä 
otsaansa,   ja   silloin    lähti   hänen   päästään  kaunis   neito  ampuma-aseilla 


Artemis  (rintakuva  Pariisissa  säilytetystä  kuvapatsaasta). 

varustettuna  ja  sota-asuun  puettuna.  Se  oli  Pallas  Atena,  sodan,  tieteen 
sekä  sivistyksen  suojelijajumalatar,  joka  aina  eli  neitseellisenä.  Leto 
taas  oli  synnyttänyt  Apollonin,  joka  oli  paimenien  sekä  soiton  ja  ennus- 
tustaidon  suojelijajumala.  Artemis  (Room.  Diana)  oli  kuun  ja  metsäs- 
tyksen jumalatar,  jonka  vuoksi  hänen  kuvailtiin  jousella  varustettuna 
ajavan  metsän  eläimiä.  Hermes  (Room.  Merkurius)  oli  myöskin  Zevs'in 
poika  erään  pilvenhaltiattaren  Majan  kanssa.    Hän  oli  sukkela  ja  iloinen, 

jonka  tähden  hänestä  tuli  jumalien  sanansaattaja.  Afrodite  (Room. 
Venus)  oli  rakkauden  ja  kauneuden  jumalatar;  hän  oli  luultavasti  al- 
kuansa Foinikialaisten  Astarte,  mutta  muodostui  Kreikassa  kokonaan 
toisellaiseksi.  Zevs-jumalan  tytär  oli  Afroditekin,  mutta  hän  syntyi  meren 
vaahdosta  ja   nousi   siitä  ihanteellisen  kauniina  Kypros-saaren  rannalle. 


Lepäävä  Ares  (säilytetty  Villa  Ludovitissa  Roomassa). 


Missä  hän  vaan  kulki,  kasvoi  kukkia  hänen  jäljissään;  hän  ajoi  kyyh- 
kysten vetämissä  vaunuissa,  ja  sulottaret  (karitit)  liehuivat  hänen  ym- 
pärillään. Kun  hän  näyttäytyi,  täytyi  kaikkien  taipua  hänen  kauneutensa 
tenhovoiman  hurmaamana.  Afrodite  oli  naimisissa  ruman  Hefaistoksen 
kanssa,  mutta  hän  oli  enemmän  mieltynyt  tämän  komeampaan  veljeen 
Ares-jumalaan ;   ja    muutamat  kuolevaisetkin  saivat  osakseen  hänen    rak- 

kautensa  suosiota.  Hänen  poikansa  Eros  (Kupido)  seurasi  aina  äitinsä 
mukana,  jousella  ja  nuolilla  varustettuna,  ja  kun  hän  johonkuhun  ampui 
nuolensa,  joutui  tämä  auttamattomasti  lemmen  valtaan.  Viinilläkin  oli 
oma  jumalansa,  Dionysos  (Room.  Backus),  joka  niinikään  oli  ZevsMn 
poika;  äiti  oli  muuan  Semele-mmirien  kuninkaan  tytär,  jonka  Zevs'in 
salamat  sitten  surmasivat.    Dionysos  pelastui  ja  lähti  Intiaan,  jossa  hän 


Afrodite  (rintakuva  Meios-saarelta  iöydetystä  Icuvapatsaasta). 


keksi  viiniköynnöksen.  Hän  lähti  sen  jälkeen  matkustamaan  ympäri 
maailmaa  levittääkseen  sen  viljelystä,  ja  viiniköynnösseppele  päässä,  sa- 
man köynnöksen  lehdillä  koristettu  tyrsos-sauva  kädessä  kulki  hän  lei- 
jonien ja  pantterien  vetämissä  vaunuissa,  joita  häneen  mielistyneet  im- 
met, bdckantinnat,  ympäröivät.  Poseidon  (Room.  Neptunus)  oli  veden 
valtijas,  joka  merihepojen  vetämissä  vaunuissa  kulki  yli  aaltojen,  nojaten 
kolmikärkeensä,  jolla  hän  saattoi  saada  aikaan  myrskyjä  ja  maanjäristyksiä. 

Manalan  jumala  oli  Hades  (Room.  Pluto).  Hänen  valtakuntansa 
oli  maan  alla;  sen  ympärillä  oli  S^^^:r-niminen  joki,  jonka  yli  lauttamies 
Karon  ruuhellaan  kuljetti  kuolleita.  Manalan  portilla  oli  kauhea  Ker- 
beros-^ioiT^L  vahtia  pitämässä.  Elämä  Hadeksen  valtakunnassa  oli  ilo- 
tonta ja  kolkkoa;  kuolleitten  sielut  kulkivat  siellä  ympäri  kuin  haamut, 
haluten  maallisen  elämän  nautintoihin.  Elämänhaluisten  Kreikkalaisten 
katsantokannan  mukaan  oli  näet  maallinen  elämä  parempi  ja  iloisempi 
kuin  haudantakainen.  Kuolleitten  ruumiit  säilytettiin  varhaisempina  ai- 
koina, mutta  myöhemmin  ruvettiin  niitä  polttamaan;  käsitys  muodostui 
sellaiseksi,  että  kaikki  yhteys  maallisen  elämän  kanssa  ei  ollut  loppunut, 
ennenkuin  ruumis  oli  poltettu  ja  tuhka  hautaan  pantu ;  siihen  asti  harhaili 


Dionysosjuhla.    Korkokuva  attikalaisesia  ruumis-arkusta. 
Dionysotjuhlan  naamiotansseista  sai  mytthemmin  niytelmätaide  alkunsa. 


sielu  rauhatonna  maailmassa.  Olo  Manalassa  oli  kuitenkin  erilaista,  riip- 
puen siitä,  kuinka  kukin  oli  elänyt  maan  päällä.  Monellaisia  rangais- 
tuksia, sangen  kauheitakin,  kuviteltiin  siellä  olevan;  rikoksentekijät  työn- 
nettiin Tartaroksen  kauhuihin,  mutta  jumalien  suosimat  pääsivät  Elysei-- 
Iäisille  kentille,  joilla  ikuinen  kesä  vallitsi.  Kretan  entinen  kuningas 
Minos,  joka  oli  ollut  viisas  lainsäätäjä,  oli  Manalan  tuomarina. 

Paitsi  näitä  jumalia  oli  ääretön  joukko  vähäpätöisempiä.  Koko 
luonto  oli  haltijoita  täynnä;  vuorten  kukkuloilla  juoksentelivat  iloiset 
pukin  jaloilla  varustetut  Satyrit  ja  Faunit,  aaltojen  vaahdossa  leikkivät 
Tritonit,  Nereidit  ja  viekkaat  Sirenit;  Nymfeistä  toiset  olivat  vuorten 
rotkoissa,  toiset  purojen  rannalla  tai  puiden  suojelijahengettärinä.  Omat 
hengettärensä  oli  näytelmätaiteella,  historiankirjoituksella,  suru-  ja  huvi- 

näytelmällä,  vieläpä  tanssitaidollakin  j.  n.  a    Vilkas  mielikuvitus  oli  niitä 
luonut  kaikkialle. 

Paitsi  runsasta  jumaluustarustoa  syntyi  Kreikkalaisilla  sankarita- 
rusto,  joka  on  läheisessä  yhteydessä  edellisen  kanssa  ja  josta  runoilijat 
niinikään  saivat  aineksia  esityksiinsä.  Sankarit  olivat  hämäriä  tarunse- 
kaisia  henkilöitä,  joihin  kansan  ja  runoilijoiden  mielikuvitus  oli  liittänyt 


>y 


V- 


Hermes  (löydetty  1877  Olympia-kaupungin  raunioista). 


ihmeellisiä,  usein  hyvinkin  syvämietteisiä  vaiheita  ja  toimia.  He  olivat 
tavallisia  ihmisiä  etevämpiä,  mutta  eivät  kuitenkaan  jumalien  vertaisia. 
Tunnetuin  on  voimallinen  Herakles  eli  Herkules,  joka,  ollen  jumalalhsta 
alkuperää,  oli  voimakas  sekä  henkisesti  että  ruumiinsa  puolesta.  Tien- 
haarassa hän  valitsee  sen  tien,  joka  johtaa  vaivoihin  ja  työhön,  mutta 
jolla  myöskin  oli  kunniaa  saavutettavana;  hänen  12:llä  urotyöllänsä  tah- 
toivat   Kreikkalaiset    esittää   hänet    sivistyksen    raivaajaksi   ja    kansansa 

hyväntekijäksi,   hän   kun  hävittää  vahingolliset  eläimet  tai  ihmisten  kal- 
taiset hirviöt  ja  siten  valmistaa  alaa  lain-alaiselle  elämälle.     Herakles  oli 
koko   Kreikan   kansallissankari,   vaikka   dorilainen   heimo   etupäässä  piti 
häntä  omanaan.    Tesevs  taas  oli  Atenalaisten  sankari;  hän  myöskin  sur- 
maa  hirviöitä,  jotka  maata  rasittivat;  niinpä  hän  vapauttaa  Atenan  jul- 
masta  verotuksesta   Kretan   kuninkaalle;   kuninkaan   tyttären  Ariadnen 
avulla   hän   näet  surmaa  julman   hirviön  Minotauroksen,  jonka  kautta 
tuo  vanha  ihmisvero  lakkaa.     Tämä  taru  nähtävästi  tarkoittaa  Itämailla 
tavallisia  ihmisuhreja,  joista  Kreikka  nyt  vapautuu.   Atenan  yhteiskunnan 
Tesevs   myöskin   järjestää.     Vielä   kerrotaan  viekkaasta  Prometevksesta, 
joka   varasti  tulen  taivaasta,  Danaoksesta,  joka  kehotti  tyttärensä,  joita 
oli   50,   surmaamaan   hääyönä   miehensä;    siitä   täytyi  heidän  Manalassa 
kantaa   vettä   seulassa,   jota   tietysti  kesti   ikuisesti.     Tantalos,  jumalien 
suosiosta  tulleena  ylpeäksi,  syöstiin  Manalaan,  jossa  hänen  täytyi  kärsiä 
nälkää   ja   janoa,   vaikka   hän  oli  vedessä  leukaa  myöten  ja  pään  päällä 
oli   ihania  hedelmiä   kasvavien   puiden  oksia;   sillä  kun  hän  painoi  pää- 
tänsä juodakseen,  pakeni  vesi,  ja  hänen  kurottaessaan  käsiään  hedelmiä  poi- 
miakseen  nousivat  ne  ylemmäksi.     Onnettoman    Oidipoksen  surullisesta 
kohtalosta,   joka  joutui  äitinsä  kanssa  naimisiin,  saivat  murhenäytelmien 
kirjoittajat  aineksia  teoksiinsa. 

Kreikan  sankaritarustoon  kuuluvat  myöskin  nuot  kaksi  kuuluisata 
retkeä,   jotka  monet  sankarit  yhdessä  panivat  toimeen.     Suurella  Argo- 
nimisellä   laivalla  Jason  purjehtii   Äb^jri^maahan   Mustanmeren  itäran- 
nalle hakemaan  kultaista  oinaannahkaa,  joka  sinne  Europasta  oli  joutu- 
nut.    Kuninkaan  tyttären  Medean  avulla  hän  saapi  sen  ryöstetyksi.   — 
Kuulumpi   on    Trojan  sota,   johon   koko   Kreikka   otti  osaa  kostaakseen 
Spartan    kuninkaalle    Menelaokselle   tapahtunutta  häväistystä,   PriamoSy 
Trojan   kuninkaan    poika,   kun   oli   ryöstänyt  hänen  puolisonsa,  kauniin 
Helenan.     Mykenen  mahtava  kimingas  Agamemnon  on  joukkojen   joh- 
taja, mutta   monta  muuta   ruhtinasta  on  hänen  mukanaan;  niinpä  Aga- 
memnonin veli  Menelaos  otti  siihen  osaa,  samoin  vanha  ja  älykäs  Nestor, 
Pyloksen   kuningas,   Argoksen   kuningas    Diomedes,   viekas  ja  kekseliäs 
Odyssevs,  Itakan  saaren  hallitsija,  suuri  sankari  Akillevs,  jonka  hänen 
äitinsä   Tetis   oli   hänen   lapsena   ollessaan    kastanut   Styx-virtaan,    siten 
tehden  hänen  ruumiinsa  haavoittumattomaksi  joka  paikasta  paitsi  kanta- 
päistä,    joista    hän    kastaessaan   oli   pitänyt    kiinni,    sekä   monia    muita. 
Piiritys   on   pitkällinen,  sillä  se  kestää   kymmenen  vuotta.     Kaksintaiste- 
luissa   tavallisesti   voimia   koetellaan,   kummaltakin   puolen  kun  voimak- 
kaimmat sankarit  valitaan ;  niinpä  Akillevs  ja  trojalainen  Hektor  mitt^ v^ät 

voimiansa;  jumalat  suosivat  mitkä  Kreikkalaisia,  mitkä  Trojalaisia,  ottaen 
hekin  taistelun  menoon  osaa.  Viekkaan  Odyssevs'in  neuvosta  rakenne- 
taan vihdoin  suuri  puuhevonen,  jonka  onttoon  vatsaan  kreikkalaisia 
miehiä  kätkeytyy,  ja  kun  herkkäuskoiset  Trojalaiset  kuljettavat  sen  kau- 
punkiinsa, tulevat  nämät  esille  ja  avaavat  portit  Kreikkalaisille,  jotka 
olivat  purjehtineet  erään  vähän  matkaa  rannasta  olevan  saaren  taakse, 
mutta  yön  tultua  palanneet  takaisin.  Kaupunki  joutuu  nyt  heidän  val- 
taansa; se  hävitetään  ja  poltetaan  maan  tasalle.  Nykyaikana,  pääasialli- 
sesti saksalaisen  kauppiaan  Schliemannin  toimesta,  on  muinaisen  Trojan 
seuduilla  kaivettu  esille  suuria  raunioita,  muun  muassa  kuninkaan  linna, 
jota  on  arveltu  Priamoksen  linnaksi. 

Trojan  sota  ja  siihen  osaa  ottaneet 
sankarit    ovat  tulleet   kuuluiksi   Home- 
roksen runojen  nimellä  kulkevan  runo- 
kokoelman kautta.     Kerrottiin  näet,  että 
joku  suuri  senniminen  runoilija  olisi  ne 
kaikki    sepittänyt,    ja    oltiinpa    hänestä 
tietävinään  lisäksi,  että  hän  oli  syntynyt 
sokeana    ja    eli    köyhänä.      Homeroksen 
maine   kohosi  niin   suureksi,  että  hänen 
kuolemansa   jälkeen    seitsemän   kaupun- 
kia tahtoi  hänet  omistaa  itselleen;  kiista 
oli    näet    siitä,    mikä    niistä    olisi    hänen 
syntymäpaikkansa.     Epävarmaa   kuiten- 
kin on,  onko  Homerosta  ollenkaan  ollut- 
kaan;   mutta   jos  hän  on  ollut,  ei  koko 
tuon    suuremmoisen    runokokoelman   se- 
pittäminen   kuulu    hänelle,    vaan    siihen 

ottivat  monet  muut  osaa.  Vähän-Aasian  ionilaisissa  siirtokunnissa,  joissa 
kreikkalainen  sivistys  ensiksi  heräsi  eloon  (ks.  seur.  luk.),  oli  kierteleviä 
laulajia,  aedeja  (myöhemmin  kutsuttiin  heitä  rapsodeiksi),  jotka  vanho- 
jen tarujen  perustuksella  laulelivat  sankarien  urotöistä,  kulkien  ruhtinas- 
ten ja  ylhäisten  linnoissa;  toiset  lauloivat  muilta  oppimiaan,  mutta  ta- 
vallisesti laulaja  osasi  niitä  muodostella  ja  laatia  uusiakin,  joten  runojen 
laajuus  yhä  kasvoi.  Homeros  oli  kenties  yksi  tuollainen  laulaja,  mutta 
muita  etevämpi,  jonka  vuoksi  kaikki  runot  liitettiin  hänen  nimeensä. 
Homeroksen  runoihin  kuuluu  kaksi  eri  runosarjaa:  Ilias  ja  Odysseia, 
joista  edellinen  kertoo  tapahtumia  Trojan  piirityksen  viimeiseltä  vuodelta, 
kuvaillen  etenkin  Akillevs'in  vihaa,  hän  kun  oli  suuttunut  Agamemnoniin, 


Homeros.    (Marmorinen  veistokuva  hellenisti- 
seltft  ajalta.) 

hänen  ystävänsä  Patrokloksen  kuolemaa  ja  Hektorin,  Trojan  sankarin, 
surmaa,  jonka  Akillevs,  julmistuneena  ystävänsä  kuolemasta,  veitsellään 
lävisti,  ja  vihdoin  kaupungin  valloitusta  ja  hävitystä.  Odysseiassa  taas 
kerrotaan  Odyssevs'in  moninaisista  vaiheista,  joita  hän  sai  paluumatkalla 
kokea,  ennenkuin  pääsi  kotisaarellensa  takaisin.  Itse  runojen  esittämät 
tapahtumat  ovat  tarua,  mutta  olot,  tavat,  yhteiskuntalaitos  esiintyvät 
näissä  sellaisina  kuin  ne  varhaisina  aikoina  Kreikassa  olivat,  jonka  vuoksi 
me  niistä  saammekin  paraat  tiedot  Kreikan  vanhoista  oloista.  Uskonto 
niissä  niinikään  esiintyy  alkuperäisessä  tuoreudessaan.  Homeroksen 
runoissa  Kreikkalaisten  luoma  mielikuvituksen  maailma  on  selvemmin 
kuin  missäkään  muualla  esitetty,  ja  sen  vuoksi  niitä  pidettiin  uskonnol- 
lisena ja  kansallisena  aarteena ;  niistä  saatiin  kansallista  innostusta,  kas- 
vavaa sukupolvea  opetettiin  niitä  tuntemaan;  vielä  Aleksanteri  suuri  luki 
niitä  joka  päivä,  ottaen  esikuvakseen  Akillevs-sankarin,  jonka  vertaiseksi 
hän  tahtoi  päästä.  Homeroksen  runot  olivat  Kreikkalaiselle  samanarvoiset 
kuin  raamattu  on  kristitylle. 

Kreikkalaisten  uskontoa  ei  siveellisessä  suhteessa  saata  asettaa  var- 
sin korkealle,  he  kun  palvelivat  jumalia,  joUla  oli  ihmisellisiä  heikkouksia 
ja  vikoja;  koko  jumalamaailma  oli  ikäänkuin  vedetty  ylhäisestä  asemas- 
taan   alas   ihmisten    puutteenalaiseen   ja    vajavaiseen    piiriin.     Mutta    he 
palvelivatkin  vaan  omaa  ihmisellistä  li^ontoaan  jumalissa;  jumalat  olivat 
vaan  ihannekuvia  ihmisestä.     Tämä  uskonto  oli  kuitenkin  monessa  suh- 
teessa edistyneempi  kuin  Itämaiden  kansojen  luonnonvoimain  jumaloimi- 
nen,  sillä   viimemainittujen   jumaluus  oli  kaukana  ihmisestä,  mahtavana 
voimana,  jonka   puoleen   hän  pelolla  vaan  uskalsi  kääntyä  ja  joka  sovi- 
tuksekseen  vaati  julmia  uhreja.    Kreikkalaisten  katsantotapa  oli  kevyempi 
ja   Uoisempi,    siliä    jumaluus   oli   ihmistä    lähellä,  ja   hän  saattoi  asettua 
ystävälliselle  kannalle   sen   suhteen.     Tuollaista  ihmisellistä  ihannekuvaa, 
jota  jumalat  edustivat,  koettivat  Kreikkalaiset  itsekin  tavoteUa;  sopusuh- 
dan    saavuttaminen   ruumiin  ja  sielun   välillä,  kauniin  ja  hyvän  kehittä- 
minen  toistensa   rinnalla  oli  kasvatuksen  tarkoitusperä  niissä  kansoissa, 
jotka   Kreikkalaisten   sivistystä   varsinaisesti  kannattivat.     Taide  taas   sai 
uskonnon    kautta    jalomman    muodon,    koska    siinäkin   samaa   ihannetta 
koetettiin  saada  esille. 

Uhreilla,  antimilla  ja  rukouksilla  Kreikkalaisetkin  kääntyivät  jiuna- 
liensa  puoleen  eri  tilaisuuksissa,  milloin  koko  valtion  puolesta,  milloin 
yksityisen  ihmisen  tarvitessa  heidän  suojaansa.  Uhria  tarjottiin  h^dän 
suosiotaan  ja  apuaan  pyydettäissä  tai  kiitokseksi  saadusta  voitosta  tai 
jonkun   muun   tärkeämmän  tapahtuman,  niinkuin  vaarasta  pelastumisen. 

avioUiton,  lapsen  syntymisen  tai  viran  saamisen  johdosta,  laikkapa  myös- 
kin tehdyn  rikoksen  sovittamiseksi.  Vanhimpina  aikoina  näkyy  ihmis- 
uhriakin Itämaiden  tapaan  tavatun;  esim.  Agamemnon  tahtoo  uhrata 
tyttärensä  Ifigeneian  saadaksensa  suotuisan  tuulen  Trojan  retkelle  läh- 
teissään; mutta  kun  ylimmäinen  pappi  Kalkas,  jonka  neuvosta  tuo  julma 
uhri  piti  toimeenpantaman,  nosti  uhriveitsen,  pääsi  sääli  Artemis-juma- 
lattaren  sydämmessä  vallalle,  ja  hän  vei  tyttären  pilvessä  pois  temppe- 
liinsä Taurian  niemelle.  Tällaiset  julmat  uhrit  kuitenkin  unohtuivat 
kokonaan,  ja  uhrieläimiä,  härkiä,  vuohia  ja  lampaita,  käytettiin  tähän 
tarkoitukseen,  mutta  näiden  tuli  oUa  nuoria;  uhrattava  härkä  esim.  ei 
saanut  olla  ikeen  alla  käytetty  eikä  viittä  vuotta  vanhempi.  Aina  sataan 
asti  suurissa  juhlallisuuksissa  uhrattiin  härkiä,  jommoista  uhria  kutsuttiin 
hekatombiksi.  Määrättyjen  sääntöjen  mukaan  uhria  toimittava  pappi 
teurasti  eläimen;  niinpä  se  ensin  alttarin  luo  kuljetettuna  puhdistettiin 
vedellä,  uhrijauhoa  sirotettiin  sen  päähän  ja  muutamia  karvoja  sen  otsasta 
viskattiin  uhrituleen.  Paistetun  uhrieläimen  liha  jaettiin  jumalien  ja 
uhritoimituksessa  saapuvilla  olevien  välillä,  sillä  edellisten  arveltiin  näky- 
mättömässä muodossa  olevan  läsnä.  Myöskin  luonnontuotteista  annettiin 
jumalille  osa;  maitoa  ja  viiniä  uhrattiin;  maapalstoja  heille  erotettiin;  kun 
esim.  vasta  perustettavan  kaupungin  asema  määrättiin,  erotettiin  juma- 
lille ensin  osansa;  rahoja  voitiin  niinikään  antaa;  sanalla  sanoen  kaikkea, 
millä  arvoa  oli,  ja  kaikissa  tUaisuuksissa  tuli  jumaliakin  muistaa. 

Papit  toimittivat  uhrit  ja  muut  uskonnolliset  menot,  mutta  Krei- 
kassa ei  kuitenkaan  muodostunut  erityistä  mahtavaa  pappissäätyä,  niin- 
kuin Itämailla,  vaan  kuka  hyvänsä  saattoi  uhrin  sääntöjen  mukaan  tila- 
päisesti toimittaa.  Oli  kyllä  elinaikaisiakin  pappeja,  mutta  eivät  nämätkään 
olleet  yksinomaan  uskontoon  sidottuja,  vaan,  niinkuin  muutkin  kansalaiset, 
he  ottivat  osaa  valtiolliseenkin  toimintaan. 

Varsinaisia  pappisvirkamiehiä  tarvittiin  etupäässä  jumalien  tahdon 
tiedustelemiseen,  sillä  niitä  eri  merkkejä,  joilla  he  ilmaisivat  tahtonsa, 
kaikki  eivät  voineet  tuntea.  Uhrieläimen  sisuksien  asemasta,  maksan  ja 
sydämmen  ko'osta,  veren  väristä  sitä  tutkittiin,  mutta  etenkin  oraakke- 
lien kautta  jumalat  ilmoittivat  tahtonsa,  eri  paikoissa  eri  tavalla.  Epeiros- 
maakunnassa  oli  vanhin  oraakkeli,  jossa  Zevs  pyhän  tammen  kautta 
ilmoitti  tahtonsa;  sen  lehtien  suhinasta  papit  sitä  selittivät.  Kuuluisim- 
maksi kuitenkin  tuli  Delfoin  oraakkeli  Fokis-maakunnassa.  Vuoren 
onkalon  suussa  istui  täällä  kolmijalalla  nuori  nainen,  Pytia,  joka  joutui 
onkalosta  nousevan  höyryn  vaikutuksesta  jonkinlaiseen  huumaustilaan, 
jossa   hän   ensin   päästi   pitkiä   huokauksia;    mutta  pian  katse  kirkastui, 

ja  SUU  vaahdossa  ja  tukka  hajallaan  hän  tuskan  valtaamana  lausui  haja- 
naisia, katkonaisia  sanoja,  joita  papit  tarkoin  kuuntelivat  ja  selittivät 
ApoUon'in  vastauksena  tehtyyn  kysymykseen.  Oraakkelin  vastauksilla 
oli  suuri  valtiollinenkin  merkitys;  sentähden  aina,  johonkin  tärkeään 
asiaan  ryhdyttäissä,  lähetettiin  lähetyskunta  valtion  puolesta  sen  ennus- 
tusta kuulemaan,  ja  papit,  jotka  monilukuisten  matkustajien  kautta 
tunsivat  jotenkin  tarkoin  eri  valtioiden  olot,  vieläpä  yksityistenkin  suh- 
teet, antoivat  Pytian  katkonaisille  sanoille  sellaisen  selityksen,  joka  usein- 
kin soveltui  asianhaaroihin,  joten  ennustus  toteutui.  Valtiollisissa  asioissa 
asettuen  aina  isänmaalliselle  kannalle,  oraakkeli  yksityisissä  taas  sovitti 
vastauksensa    moraalin    vaatimusten    mukaan.      Jumalien    kostoa    koko 

kaupunkinsa   hävityksellä   papitar 
uhkaa     Sybaris-kaupungin    asuk- 
kaille,    kun    he    alttarin    juurelle 
paenneen  huilunpuhaltajan  olivat 
surmanneet.        Eräälle     miehelle, 
joka     oli    jättänyt     kumppaninsa 
rosvojen  käsiin,  ei  hän  anna  mi- 
tään vastausta.  Mutta  usein  Pytian 
pappein   antamat   vastaukset  ovat 
arvoituksen    kaltaisia    tai    kaksi- 
mielisiä,  esim.  sUloin,  kun  Atena- 
laisia  Xerxeen  uhatessa  käskettiin 
varustamaan     kaupunkinsa     puu- 
muureilla,  joilla  Temistokles  sanoi 
pappien  laivoja  tarkoittaneen;  sa- 
lainen oli  myöskin  jo  ennen  mai- 
nittu Kroisos-kuninkaalle  annettu  vastaus.     Kreikan  ulkopuoleltakin  tul- 
tiin Pytian  ennustuksia  tiedustelemaan.    Vastaukset  annettiin  kirjoitettuna 
ja  sinetillä  varustettuna,  ja  niitä  säilytettiin  valtion  asiakirjojen  joukossa. 
—  Delfoin   temppeli   oli   koko    kreikkalaismaailman   pyhä   paikka,   jonne 
matkustajat   ja    neuvojen    tiedustelijat    toivat    runsaita   lahjoja,   joten    se 
aikojen  kuluessa  tuli  äärettömän  rikkaaksi;  maa-alakin  temppelin  ympä- 
ristöllä  oli  Apollonille  pyhitetty,   eikä    sitä   saanut  viljellä,  vaan  ainoas- 
taan  matkustavien   juhdat   ja   uhriksi   aijotut  eläimet  saivat  siinä  käydä 
laitumella. 

Pappien  toimesta  oli  myöskin  muodostunut  Kreikan  etevimpien 
valtioiden  kesken  n.  s.  amfiktyonien,  s.  o.  ympärillä  asuvien,  liitto, 
jonka  tarkoitus  oli  suojella  temppeliä;   12  valtiota  tähän  liittoneuvostoon 


Pytia  ja  vastauksen  odottaja.    (Vaasimaalaus.) 

lähetti  edusmiehiä  päättämään  temppeliä  koskevista  asioista;  mutta  he 
lausuivat  myöskin  tuomionsa  jostakin  yleiskreikkalaisest»  kys3rmyksestä, 
asettivat  lakien  ulkopuolelle  jonkun  petturin  tai  päättivät  pystyttää  muis- 
topatsaan jollekulle  ansiokkaalle  henkilölle.  Valtioiden  kesken  syntyneitä 
riitoja  amfiktyoneln  neuvoskunta  koetti  niinikään  sovittaa,  muodostaen 
siis  jonkinlaisen  sovinto-oikeuden  hajanaisessa  kreikkalaismaailmassa. 
Toisiakin  amfiktyoneja  löytyi  Kreikassa,  esim.  Tessaliassa  ja  ionilaisten 
kaupunkien  kesken  Vähässä-Aasiassa,  sillä  valtiollinen  hajanaisuus  syn- 
nytti liittymisen  tarpeen  samansukuisessa  kansassa. 

Uskonnollisiin  juhliin  kuuluivat  myöskin  yleiset  kilpailut,  jotka 
olivat  samassa  kansallisia  juhlia.  Näihin  koko  kreikkalaismaailma  otti 
osaa  ja  ne  olivat  samoin  kuin  amfiktyonit  yhdistävänä  siteenä  kaikkein 
valtioiden  kesken.  Delfoissa  pidettiin  sellaisia  Apollonein  kunniaksi,  Ko- 
rintin kannaksella  Poseidon'in  ja  Nemeassa  Argolis-maakunnassa  Herak- 
leen  kunniaksi;  mutta  kuului- 
simman maineen  saivat  Olym- 
pian kilpaleikit  Elis-maakun- 
nassa  Zevs-jumalan  kunniaksi. 
Olympian  komea  temppeli  muo- 
dostui koko  kreikkalaismaail- 
man  uskonnolliseksi  ja  kansal- 
liseksi keskustaksi;  sinne  hurs- 
kaat ihmiset  olivat  lahjoja  tuo- 
neet, siellä  oli  kullakin  valtiolla 

muistonsa;  samassa  temppelissä  oli  pääjumalan  ZevsMn  komea  13  metrin 
korkuinen  kuvapatsas,  jonka  Kreikan  suurin  kuvanveistäjä  Feidias  oli 
valmistanut  kullasta  ja  norsunluusta;  hartioilla  oleva  viitta,  parta  ja 
tukka  olivat  kullasta  ja  kalliilla  kivillä  koristetut,  ruumiin  paljaat  paikat 
taas  olivat  norsunluusta.  Siinä  hän  istui  majesteettisen  näköisenä,  voi- 
ton jumalatar  Nike  oikealla  kädellään  ja  vasemmassa  valtikka,  jonka 
päässä  oli  hänen  lempilintunsa  kotka. 

Tämän  temppelin  ympärille  kerääntyi  joka  neljäs  vuosi  kilpailijoita 
ja  katsojia  kaikkialta  kreikkalaisista  valtioista.  Ruumiin  voimia  koetel- 
tiin nyrkkitaistelussa  ja  painimisessa,  jolloin  kilpailijat  esiintyivät  alasti; 
suurta  metallikiekkoa,  diskosta,  viskattiin  ja  juoksussa  niinikään  kil- 
pailtiin. Ruumiinharjoitukset  tekivät  Kreikkalaisista  vahvan  ja  sukkelan 
kansan,  josta  muodostui  paraat  soturit,  mitä  siihen  aikaan  tavattiin.  — 
Mutta  juhlat  eivät  olleet  yksipuolisesti  ruumiinvoimain  näytöksiä  varten, 
vaan  myöskin  hengentuotteista  siellä  saatiin  kilpailla.     Runoilijat  lukivat 


Feidiaan  Zevs-kuva.    Elis-maakunnassa  käytetystä  rahasta. 

sepitelmiänsä,  historioitsijat  otteita  teoksistaan,  soittotaiteilijat  soittivat 
huilua  tai  kitacaa  suurelle  juhlayleisölle,  kuvanveistäjät  ja  maalarit  toivat 
teoksensa  nähtäväksi.  Viisi  päivää  juhlia  kesti  ja  voittaja  sai  laakeri- 
seppeleen, joka  oli  suurin  kunnioitus,  mikä  Kreikkalaisen  osaksi  saattoi 
tulla;  eikä  se  tuottanut  kunniaa  yksinomaan  saajalle,  vaan  hänen  syn- 
tymäkaupungilleenkin.  Useat  Kreikan  suurimmista  miehistä  saivatkin 
tämän  kunnian;  Pytagoras,  Temistokles,  Herodotos  ja  Platon  siellä  koris- 
tettiin laakeriseppeleellä.  Runoilijat  ylistivät  voittajia,  niinkuin  Pindaros, 
joka  suuren  osan  runoistaan  on  heille  omistanut.  Ajanlaskunsakin  Kreik- 
kalaiset alottivat  ensunmäisistä  Olympian  kilpaleikeistä  v.  776. 

Samoin  kuin  Itämailla  oli  Kreikassakin  taide  uskonnon  yhteydessä. 
Mutta  samassa  kun  Kreikkalaiset  vapautuvat  Itämaalaisten  uskonnollisesta 

Kreikkalaisten  nuorukaisten  asetanssi.    (Attikaiainen  korkokuva). 


käsitystavasta,  niin  heidän  taiteensakin  kehittyi  vapaammaksi,  vaikka  se 
alkuansa  oli  samanluontoinen  ollut.  Itämailla  oli  taide  jähmettynyt  suu- 
reen, luonnottomaan  muotoon,  joka  kyllä  mahtavuudellaan  vaikuttaa  ih- 
miseen; mutta  Kreikassa  se  muodostui  kauniimmaksi  ja  todellisuutta 
vastaavaksi.  Uskonto  oli  tehnyt  jumalat  ihmisten  kaltaisiksi,  ja  taide 
koetti  luoda  niille  ihanteellisen  muodon,  jotta  ne  kelpaisivat  kansan  pal- 
veltavaksi. Varsinkin  kuvanveistotaito  kehittyi  tämän  johdosta  ja  saa- 
vutti seUaisen  täydellisyyden,  että  sen  luomat  teokset  kelpaavat  kaikiksi 
ajoiksi  malliksi.  Etevimpiä  nykyaikaan  asti  säilyneitä  teoksia  ovat 
Miloiainen  Venus,  joka  on  Pariisin  museossa  Louvressa,  Belvederen 
Apollon,  jota  säilytetään  Vatikanissa  Roomassa,  Artemiin  kuva  (nyk. 
Pariisissa),  äskenmainittu  Zevs^in  kuva  Olympiassa,  joka  ei  kuitenkaan 
ole  eheänä  jälkimaailmalle  säilynyt. 

Jumalille  rakennettiin  myöskin  heidän  arvonsa  mukaisia  temppe- 
leitä, joihin  heidän  kuvapatsaansa  olivat  asetettuina.  Siten  kehittyi  ra- 
kennustaide. Temppelit  olivat  tavallisesti  suunnikkaanmuotoisia,  joskus 
pyöreitä,  rakennuksia;  se  osa,  jossa  jumalan  kuvapatsas  ja  alttari  olivat, 
oli  keskessä;  valo  tidi  ovesta,  tai  toisissa  temppeleissä  katosta;  kauniit 
pilarit  eli  pylväät  kuuluivat  rakennustapaan.  Ja  pääasiallisesti  näiden 
muodosta  erotettiin  eri  rakennustyylejä,  joista  dorilainen  oli  yksinker- 
taisen ja  vakavan  näköinen,  ionilainen  taas  oli  kevyemmän  näköinen 
ja  siihen  kuului  hoikemmat  patsaat;  korintilainen  oli  komein  ja  run- 
saimmin koristettu.  Suurimpia  temppelejä  oli  Artemiin  temppeli  Efesossa, 
jonka  pituus  oli  104  metr.  ja  leveys  50  metr.  Kauniimmat  rakennettiin 
kuitenkin  Atenassa,  josta  tuonnempana  kerromme.  Rakennusaineina  käy- 
tettiin marmoria.  Katonvieret  ja  päädyt  koristettiin  korkokuvilla,  joissa 
jumaluus-  tai  sankaritaruston  aiheita  kuvailtiin.  Myöskin  maalaustaide 
kehittyi,  sillä  samantapaisia  kuvia  maalattiin  seiniin  tai  astioihin.  Täten 
ilmestyi  taidetta  kaikkialla,  ja  kansa  sai  ikäänkuin  sen  keskessä  kasvaa 
ja  kehittyä. 


Dorilainen  iemppelinpääiy.    (Aiginan  Atene-iemppeiittä.) 

Aiena  astuu  suojelemaan  haavoittunutta  sotilasta.    Keskiryhmi  Aiginan  temppelin  piityvelstoksista. 


X. 

Kreikan  vanhin  keliityskausi  ja  varliaisimmat  valtiolliset 

olot.    Kauppa,  tieteet  ja  taiteet  VIhnnellä  ja 

Vhnnella  vuosisadalla. 


Mykeneläinen  sivistys.  —  Henrik  Schliemannin  kaivaraistyöt  —  Vanhat  tainit  viit- 
taavat yhte3'tcen  Itämaiden  kanssa.  —  Hellenien  hallitusmuodon  kehittyminen;  ku- 
ningasvalta, ylimysvalta,  tyrannit,  kansanvalta.  —  Kauppa  ja  teollisuus  Vahan-Aasian 
siirtokunnissa.  —  Kaupankäynnin   vaikutus  sivisty  soloihin.  —  Runous.  —  Filosofia. 

Kreikan  vanhimmista  oloista  pelasgilaiskansan  ajoilta  ei  meillä  ole 
kirjallisia  tietoja,  vaan  maan  alta  kaivetut  rakennukset  ja  muut  löydöt 
todistavat,  että  siellä  on  ollut  tuollainen  >historiantakainen»  sivistyskausi, 
jolla  oli  sama  luonne  kuin  Itämaiden  kansojen  sivistyksellä.  Useissa 
paikoissa  Kreikan  nientä,  mutta  varsinkin  Peloponnesoksella  Mykenen 
ja  Tirynsin  seuduilla,  on  tavattu  samallaisia  jättiläismoisia  rakennuksia, 
kuin  Egyptissäkin;  korkeita,  suurista  kivilohkareista  rakennettuja  »kyk- 
lopien  muureja»  tavataan  siellä  komeita  palatseja  ympäröimässä.  Myke- 
nessä  on  muurin  pääkäytävää  koristamassa  kaksi  suurta  leijona nknvaa, 
jonka  vuoksi  sitä  kutsutaan  vleijonaportiksi».  Kuolleita  varten  raken- 
nettiin niinikään  suuria  hautakammioita,  ja  jälkiä  ruumiiden  palsamoimi- 
sestakin   tavataan;    mutta   myöhemmin   Kreikkalaiset  polttivat  kuolleiden 

ruumiit.  Suurin  hautakammio  on  n.  k.  AirevsHn  aarrekammio,  joka 
on  15  metrin  korkuinen;  oven  päällimmäinen  osa  on  siinä  muodostettu 
kahdesta  kivimöhkäleestä,  joista  kumpikin  on  9  metr.  pitkä,  5  metr. 
paksu  ja  1  metr.  korkea,  sekä  painaa  120,000  kg.  Haudoissa  ja  muiden 
rakennusten  raunioissa  on  niinikään  löydetty  kultaisia,  hopeaisia  ja  prons- 
sisia esineitä,  sekä  norsunluustakin  ja  kalliista  kivistä  tehtyjä  koristuksia, 
samaan  tapaan  valmistettuja  ja  samanmallisia  kuin  Egyptin,  Babylonian 
ja  Foinikian  teollisuudessa  tavattavat.  Tämä  n.  s.  »mykeneläinen  kult- 
tuurikausi»  oli  kukoistuksessaan  noin  v.  1,500  vaiheilla  ja  kesti  12:nteen 
vuosisataan  asti.  Foinikialaisten  kautta  oli  tällä  vanhalla  pelasgilaiskan- 
salla  vilkas  yhteys  Itämaiden  kanssa. 

Vasta  viime  vuosikymmeninä  ovat  nämät  löydöt  jossakin  määrässä 
valaisseet  tuota  ennen  kokonaan  hämärää  aikaa,  ja  etupäässä  ennenmai- 
nittu  (ks.  siv.  73)  saksalainen  kauppias  Henrik  Sckliemann  on  suuria 
varojaan  ja  aikaansa  näihin  kaivamistöihin  käyttänyt.  Jo  nuorena  poi- 
kana oli  hän  innostunut  Homeroksen  runoihin  ja  kauppiaana  suuren 
omaisuuden  koottuaan  rupesi  hän  v.  1870  kaivamaan  esille  näissä  ker- 
rottujen taistelujen  tapahtumapaikkoja  nykyisen  Hissarlikin  kylän  koh- 
dalla, jossa  Troja  ennen  oli  ollut.  Mykenessä,  Tiryns'issä,  Delfoissa  ja 
Olympiassa  on  niinikään  samaa  tutkimustyötä  toimitettu,  ja  se  jatkuu 
yhä  vieläkin. 

Kreikan  vanhat  tarut  myöskin  viittaavat  samaan  suuntaan  kuin 
löydöt  todistavat,  että  nimittäin  Kreikan  sivistys  olisi  Itämailta  kotoisin; 
niissä  kerrotaan  Foinikiasta  tulleen  Kadmos-nimisen  miehen,  joka  perusti 
Teban  linnan,  jota  nimitettiin  Kadm,eiaJcsi ;  Atenan  linnan  perustaja 
Kekrops  taas  muutti  Egyptistä;  Pelops,  josta  Kreikan  niemimaan  ete- 
läisin osa  on  nimensä  saanut,  tuli  Frygiasta;  Danaos,  josta  Danaidein 
kuuluisa  hallitsijasuku  johti  alkunsa,  muutti  Egyptistä  Argokseen.  Us- 
konnossakin tavataan  Itämaiden  vaikutusta,  niinkuin  ihmisuhria  ja  As- 
tarten  palvelusta;  Foinikialaisilta  tuli  kirjoitustaito  Kreikassa  tunnetuksi; 
heiltä  niinikään  mitta-  ja  paino-järjestelmä. 

Mykeneläisellä  ajalla  oli  nähtävästi  yllämainittuja  kaupunkeja  hal- 
litsemassa mahtavat  kuninkaat,  joiden  toimesta  nuot  suuret  rakennukset 
pystytettiin,  vaikka  kansantaruissa  kerrottiin  Kyklopeln  (jättiläisten)  ne 
rakentaneen;  mutta  dorilaisen  vaelluksen  jälkeen,  joka  vielä  on  tarujen 
hämärässä,  koko  kehitys,  sekä  valtiollinen  että  yhteiskunnallinen  ja  hen- 
kinen, saapi  toisen  varsinaiselle  kreikkalaisuudelle  omituisen  muodon. 

Varsinaisilla   Helleneillä   olivat  valtiolliset  olot  alkuansa  samallaiset 
kuin  Niilin  ja  Eufrat-Tigris-virtojen  laaksoissa ;  pikkuvaltioissa,  joita  maa 
Yleinen  historia.  —  6. 

oli   täynnänsäy   hallitsi  kuningas,  joka  johti  alkuperänsä  jumalista  ja  oli 
kansansa   tuomari,   toimitti    sen    puolesta   uhrit  jumalille  ja   oli  sodassa 
johtajana.     Mutta   kuninkaan    rinnalla   on   etevimpien   sukujen  jäsenistä 
kohonnut   perinnöllinen    aatelisto,   joka    muodostaa   jonkinlaisen    neuvos- 
kunnan  ja   jolla   on   tärkeä  merkitys  yleisiä  asioita  käsiteltäissä.     Varsi- 
nainen  kansa  kutsutaan  myöskin  silloin  tällöin  yhteisiin  kansankokouk- 
siin mieltään  lausumaan,  vaikka  sen  vaikutus  on  jotenkin  vähäpätöinen. 
Jo  varhaisina  aikoina  tavataan  siis  Kreikan  valtioissa  nuo  kolme  mahtia, 
jotka   myöhemmin   kiistelevät   keskenään   johtovallasta.     Itämailla  kunin- 
kaan   valta   kasvaa   ja   sen  johdossa   muodostuu  suuria  valtioita,  mutta 
Kreikassa  pikkuvaltiot  pysyvät  ja  kuningasvaltakin  ennen  pitkää  häviää. 
Aateliston  asema  tulee  yhä  lujemmaksi,  sen  valta  yhä  suuremmaksi,  sillä 
maaomaisuus  alkaa  kerääntyä  sille,  jonka  kautta  varsinainen  kansa  jou- 
tuu siitä  riippuvaiseksi;   maansa  menetettyään  rikkaille  he  viljelevät  sitä 
vieläkin,   mutta    suorittaen    veroa   maan    omistajille.     Toisaalta   taas   tuo 
ylimystö   saapi    sellaisen    vallan    valtiossa,   että    se   kokonaan   syrjäyttää 
kuninkaan,  joten  muodostuu  aristokratisia  tasavaltoja.     Aatelisto  on  nyt 
jonkun   aikaa  kreikkalaisen  sivistyksen  ylläpitäjänä,  niinkuin  feodaalinen 
aatelisto  keskiajalla.     Ja  samantapainen  kuin  tämän  on  sen  kasvatus  ja 
katsantotapakin.     Sotilaaksi  oli  jokainen   aatelismies  jo  synnystään  mää- 
rätty;  miekkaa  käyttämään  ja  sotaratsuaan  ohjaamaan  hänen  etupäässä 
tuli  oppia;  vieraanvaraisuutta  tuo  ylimystö  osotti  linnoissaan,  ja  esi-isäin 
sankaritekoja   oli    runoilijoiden    esitettävä    juhlatilaisuuksissa.     Kiertävät 
laulajat,   rapsodit   (ks.  edell.  luk.),   näitä   muististaan  lauloivat,  varsinkin 
Homeroksen  runoja,  niinkuin  keskiajan  trubadurit  Ranskan  senjörin  lin- 
nassa;  yksin   aatelismiehet  ottivat   osaa   suuriin  kansanjuhliinkin  Olym- 
piassa  ja  Delfoissa. 

Mutta  tuo  ylimystö  oli  itsekäs,  sillä  se  piti  vaan  luokkaeduistaan 
huolta,  ja  sen  vuoksi  sen  valta  muuttui  sorroksi.  Kun  sillä  yksin  oli 
omaisuus  hallussaan,  niin  se  lainaamalla  köyhälle  väestölle  piti  sitä  mie^ 
livallassaan,  säätäen  ankaria  velkalakeja  ja  ottamalla  kohtuuttomia  kor- 
koja; tuomarinvirkojen  haltijana  taas  se  julisti  tuomioita  omaksi  eduk- 
seen, kirjoitettuja  lakeja  kun  ei  ollut,  vaan  lakimääräykset  kulkivat  muis- 
tissa. Sen  vuoksi  nousee  kansa  sitä  vastaan,  varsinkin  niissä  valtioissa, 
joissa  kaupan  ja  teollisuuden  kautta  oli  syntynyt  varakas  keskisääty; 
aljetaan  vaatia  etupäässä  kirjoitettuja  lakeja.  Ylimyskunnan  täytyy  vä- 
hitellen tähän  vaatimukseen  suostua,  ja  lakien  laadinta  tavallisesti  jätet- 
tiin jollekulle  etevälle  henkilölle,  jollaisia  olivat  Pittäkos  Mytilenessä, 
joka  oli  kaupunki  Lesbos-saarella,  Lykurgos  Spartassa  ja  Solon  AtenaBsa. 

Tähän  ei  kansa  kuitenkaan  tyydy,  vaan  se  rupeaa  vaatimaan  osaa  hal- 
litukseen, s.  o.  valtiollisia  oikeuksia,  jonka  johdosta  pitkällisiä  puolue- 
taisteluita  ilmaantuu  ylimyskunnan  ja  kansan  (demokaen)  välillä.  Niiden 
kuluessa  yksityiset  miehet,  käyttäen  näitä  riitoja  hyväkseen,  kohoovat 
yksinvaltiaiksi,  joita  Kreikkalaiset  kutsuivat  tyranneiksi;  7:nnellä  ja 
6:nnella  vuosisadalla  on  näitä  useissa  valtioissa,  ja  monet  niistä  ovat 
tulleet  viisaudestaan  ja  sivistysharrastuksistaan  kuuluiksi,  niinkuin 
Periander  Korintissa,  Polykrates  Samos-saarella  ja  Peisistratos  Ate- 
nassa.  Kreikkalaiset  eivät  kuitenkaan  suosineet  tätä  hallitusmuotoa,  vaan 
tyrannit  karkotetaan  ja  Kreikan  varsinaiseksi  valtiomuodoksi  tulee  tasa- 
valtainen, joka  muutamissa  valtioissa  saapi  kansanvaltaisen  luonteen, 
mutta  toisissa  siinä  tavataan  ylimysvaltaisia  aineksia. 

Tämän  valtiollisen  kehityksen  ohessa  tapahtuu  myöskin  aineellisessa 
ja  henkisessä  suhteessa  suuri  edistys.  Aikaisemmin  kuin  varsinaisessa 
Kreikassa  tavataan  Vähän-Aasian  ionilaisissa  siirtokunnissa  virkeä  elämä 
kaikilla  aloilla.  Ne  kun  varhaisemmin,  jo  7:nnellä  ja  6:nnella  vuosisa- 
dalla, olivat  kauppansa  kautta  vilkkaassa  yhteydessä  vanhojen  sivistys- 
maiden kanssa,  vaurastuivat  aikaisemmin  aineellisesti  ja  kehittyivät  hen- 
kisessä suhteessa.  Teollisuus  oli  kaupan  rinnalla  lonian  kaupungeissa 
suuresti  edistynyt.  Niinpä  Frygian  maakunnasta  tuoduista  hienoista  vil- 
loista valmistettiin  kankaita,  etenkin  Miletoksessa ;  Egyptistä  tuotiin  pa- 
pyros-lehtiä.  Kreikasta  hedelmiä  ja  viiniä;  puutavaroita  laivainrakennuk- 
seen  saatiin  Trakian  metsistä;  viljaa,  nahkoja,  hartsia,  vahaa,  liinaa 
tuotiin  Taurian  Kersonnesoksesta  (nykyiseltä  Krimin  niemimaalta) ; 
kultahiekkaa  saatiin  Kolkis-maasta,  metalleja  Armeniasta  ja  UraUsta,  Ara- 
biasta suitsutusaineita,  Afrikasta  norsunluuta,  kalliita  kiviä,  päärlyjä, 
silkkiä  Intiasta;  viipiemainituista  maista  karavaaniteitä  myöten  muiden 
kansojen  välityksellä.  Tuhansia  teollisuustuotteita  saatiin  Babyloniasta, 
Foinikiasta  ja  Lydiasta.  Kaikki  kauppatavarat,  jotka  ennen  kulkivat 
niaasta  toiseen  Foinikialaisten  kautta,  kulkivat  nyt  Kreikkalaisten  väli- 
tyksellä. 

Mutta  Kreikkalaiset  eivät  saavuttaneet  ainoastaan  aineellisia  etuja 
yhteytensä  kautta  Itämaiden  kanssa,  vaan  he  oppivat  sen  ohessa  tunte- 
maan vanhojen  sivistyskansojen  taiteita  ja  tieteitä.  Olemme  jo  mainin- 
neet, että  he  lainasivat  äänteiden  merkit  sekä  mitta-  ja  paino-järjestelmän 
Foinikialaisilta;  päivän  he  tottuivat  jakamaan  kahteentoista  tuntiin,  niin- 
kuin Babylonialaisetkin;  Egyptiläisiltä  he  oppivat  mittausopin.  Baby- 
lonialaisilta tähtitieteen;  Frygiasta  ja  Lydiasta  taas  oli  Kreikkalaisten 
musiikki   kotoisin.     Kauppamatkoillaan   he   niinikään  näkivät  Egyptin  ja 

Babylonian  suuret  rakennukset,  jotka  antoivat  aiheen  heidän  omiin  temp- 
pelirakennuksiinsa ;  siellä  oli  suuria  kuvapatsaita,  joita  he  ihmetellen 
katselivat,  ja  siten  heräsi  eloon  heissäkin  kuvanveistotaide.  Kreikkalaiset 
eivät  kuitenkaan  orjallisesti  jäljitelleet  sitä,  mitä  olivat  nähneet,  vaan  he 
antoivat  kaikille  luonnollisen  ja  sopusuhtaisen  muodon. 

Ja    Vähän-Aasian    siirtokunnissa    sekä    Aigeianmeren    saarilla  tuo 
vireä   henkinen   elämä   ensin   saapi   alkunsa;   siellä   vanhimmat  jumalien 
temppelit  rakennettiin,  niinkuin  kuuluisa  Artemiin  temppeli  Efesoksessa; 
kaksi  Kretalaista  alkoi  muodostella  marmorista  jumalien  kuvapatsaita,  ja 
eräs  Samolainen  valmisti  niitä  pronssista  silloin  kuin  Kreikan  mantereen 
asukkaat   osasivat  vaan  puusta  valmistettuja  patsaita  jumalilleen  pystyt- 
tää.    Homeroksen  runot  syntyivät  Vähässä-Aasiassa,  niinkuin  jo  mainit- 
simme,  siellä   niinikään   lyyrillinen   eli   laulu-runous   sai  alkunsa;  Arki-- 
lokos  Paros-saarelta,   Simonides,  Alkaios  ja  naisrunoilija  Sappho  saa- 
vuttivat   suuren    maineen.      Siellä    vapaa    tieteellinen    tutkimus    pääsee 
alullensa,   sillä   laajat   kauppamatkat  olivat  omansa  kartuttamaan  tietoja 
luonnosta  ja  kansoista  sekä  laajentamaan  näköpiiriä,  joka  saattoi  mietti- 
mään syvemmältä  maailmankaikkisuutta.     Siten  syntyi  filosofia,     Tales 
(600   vaiheilla  e.  Kr.  s.),  joka  oli  Miletoksesta   kotoisin,  oli  ensimmäinen 
filosofeista  (viisauden  ystävistä),  ja  Kreikkalaiset  lukivatkin  hänet  maail- 
man seitsemän  viisaan  joukkoon.     Hän  samoin  kuin  muutkin  ionilaiset 
filosofit,  joiksi  heitä  kutsutaan,  koettivat  selittää  maailman  syntyä,  olet- 
taen sen  muodostuneen  jostakusta  alkuaineesta,  minkä  Tales  väitti  veden 
olevan;    toiset    sanoivat    maailman    kehittyneen    ilmasta,    toiset    tulesta; 
Pyta^ora^   (synt.  v.  568    Samos-saarella)    taas    väitti,   että    matematiset 
luvut  olivat  sen  perustuksena.     Mutta  nuot  filosofit  harrastivat  muitakin 
tieteitä;    niinpä    Tales   oli    valtiomies,    taitava   tähtientutkija,   joka    osasi 
edeltäpäin  mainita  auringon  pimenemisen;  hänen  oppilaansa  Anamnuj^i- 
dros  valmisti  ensimmäisen  maailmankartan;  Pytagoras  oli  etevä  raateina* 
tikan   alalla,   mutta  esiintyi  myöhemmin  Krotonin  kaupungissa  Etelä-Ita- 
liassa   uskonnollisena    ja    valtiollisena    reformaattorina;    Hekateos,    joka 
niinikään   oli  Miletossa  syntynyt  (v.  500  vaiheilla),  oli  ensimmäinen   bis- 
toriankirjoittaja ;  hän  väitti  vanhat  tarustot,  joita  oli  tosina  pidetty,  arvotto- 
miksi.    Hän  kirjoitti  myöskin  ensimmäisen  maantieteen.     Joka  alalla  oli 
7:nnellä  ja  6:nnella  vuosisadalla  vilkas  henkinen  edistys  käymässä  Kreik- 
kalaisten itäisissä  siirtokunnissa;  mutta  5:nnellä  vuosisadalla  rupeaa  pfiä- 
merkitys  siirtymään  Kreikan  niemelle,  ja  siellä  taas  kaksi  valtiota»  Atena 
ja    Sparta,   tulevat   kreikkalaisen  sivistyksen  ja  valtiollisen  elämän    edus- 
tajiksi. 

XL 
Sparta  ja  Atena. 

Dorilaisten  perustamat  valtiot  Peloponnesokseila.  —  Lykurgoksen  lait.  —  Sparta- 
laisten kasvatus.  —  Maaomaisuus.  —  Helotit  —  Hallitus.  —  Eroavaisuus  Spartan 
ja  Atenan  välillä.  —  Epäkohdat  Atenassa.  —  Solonin  lainsäädäntö.  —  Säätyluok- 
kien  välillä  vallitseva  juopa  tasoitetaan.  —  Hallitus.  —  Kasvatus.  —  Orjat.  —  Ty- 
rannivalta.  —  Kleistcneen  lait. 

Jo  mainitsimme  (VIII  luk.),  että  Dorilaisten  asettuessa  Peloponne- 
sokselle  maa  jaettiin  johtajien  kesken,  joten  siellä  muodostui  useita  val- 
tioita; niinpä  Argos  joutui  Temenekselle ;  Kresfontes  sai  Messenian  ja 
kolmannen  veljen  Aristodemoksen  pojat  Prokles  ja  Eurystenea  Eurotas- 
joen  laakson  eli  Lakonian,  mutta  myöskin  Korintissa,  Sikyonissa  y.  m. 
syntyi  dorilaisia  valtioita.  Argoksesta  ja  Korintista  tuli  aikaisin  vilkkaita 
kauppakaupunkeja,  mutta  Spartasta  soturivaltio,  joka  ennen  pitkää  pa- 
kotti riippuvaisuuteensa  suuren  osan  Peloponnesoksesta  ja  kohosi  koko 
Kreikan  johtajaksi. 

Alussa  oli  Lakoniassa  sekavat  olot,  kunnes  ne  vakaantuivat  sen 
lainsäädännön  kautta,  joka  on  Lykurgoksen  nimeen  liitetty.  Hän  on  kui- 
tenkin vielä  puoliksi  tarunsekainen  henkilö,  jonka  sanotaan  eläneen 
9:nnellä  vuosisadalla,  ja  lienevät  hänen  nimellänsä  tunnetut  lait  vähitellen 
muodostuneet  ja  kehittyneet. 

Spartalaisten    vaikea    asema    vihamielisten    Akaijalaisten    keskessä 
vaikutti  heidän  elämäänsä  ja  katsantotapaansa,  että  ne  saivat  yksinomai- 
sen sotaisen  luonteen.    Soturiksi  kehittymistä  kasvatuskin  jo  ensi  alusta 
tarkoitti.     Heti   lapsen  synnyttyä  tarkastettiin  se  valtion  puolesta,  ja  jos 
sen  ruumis  oli  terve,  niin  se  sai  jäädä  elämään;   mutta  viallinen  viskat- 
tiin   kuolemaan    lähellä    olevan   Taygetos-vuoren   rotkoihin.     Syntymästä 
asti   oli   siis   lapsi   valtion   oma;    7:nteen   ikävuoteen  oli  poika   kuitenkin 
vanhempien   hoidossa   kotona,   mutta  silloin  otti  valtio  hänet  kasvattaak- 
seen.     Pojat   jaettiin    eri   luokkiin,   joita   etevät   nuorukaiset  johtivat,   ja 
näille  tuli  heidän  osottaa  sotilaallista  kunnioitusta  ja  kuuliaisuutta,  samoin 
kaikiUe    vanhoille    kansalaisille,   paitsi    naimattomille   miehille.     Ruumiin 
harjoittaminen  oli  kasvatuksen  päätarkoitus.    Nälkää  ja  vilua  kärsimällä 
heitä    karaistiin,    ruokaa    annettiin    niinkin    vähän,    että   olivat   pakotetut 
varastamaan;    se    oli    näet    luvallista,    koska    se    totutti    rohkeuteen    ja 

sukkeluuteen.  Mutta  jos  teko  tuli  ilmi,  seurasi  ankara  rangaistus.  Ku- 
vaava on  kertomus  spartalaisesta  pojasta,  joka  antoi  varastamansa  ketun- 
pojan viittansa  alla  repiä  vatsansa  rikki;  mieluummin  hän  kaatui  kuol- 
leena maahan  kuin  päästi  tekonsa  julkisuuteen.  Voimisteluharjoitukset 
ja  aseiden  käyttäminen  oli  jokapäiväinen  työ,  mutta  sen  ohessa  totutettiin 
heitä  antamaan  lyhyitä,  sukkelia  ja  sattuvia  vastauksia,  jota  lausumis- 
tapaa  sanotaan  vieläkin  lakoniseksi.  Kerran  muuan  Atenalainen  laski 
pilaa  Spartalaisten  miekkojen  lyhyydestä;  »ja  sittenkin  me  pääsemme 
vihollisiimme  niillä  käsiksi»,  oli  Spartalaisen  vastaus.  Ellei  poika  onnis- 
tunut vastauksissaan,  pisti  opettaja  haavan  hänen  peukaloonsa.  —  Mutta 
muuten  hengenviljelys  jäi  sikseen,  ja  he  pitivätkin  sitä  joutavana,  vie- 
läpä pahanakin.  Niinpä  muuan  Atenalainen,  soimatessaan  Spartalaisia 
oppimattomiksi,  sai  vastaukseksi:  »Aivan  oikein,  sillä  olemme  ainoat 
Kreikassa,  jotka  emme  teiltä  ole  mitäkään  pahaa  oppineet.» 

Samantapainen  käytännöllinen  tarkoitus  oli  naistenkin  kasvatuk- 
sella, sillä  heistä  piti  kasvatettaman  vankkoja,  karaistuja  vaimoja,  jotka 
terveitä  kansalaisia  synnyttävät.  Ruumiinharjoituksissa  hekin  karkasivat 
itseään;  juhlissa  tytöt  esiintyivät  tanssimassa  ja  laulamassa,  ja  miehiä 
he  kiihottivat  urhoollisuuteen,  mutta  pelkureja  moittivat.  Vaimon  asema 
Spartassa  oli  hyvin  tärkeä.  Kuningas  Leonidaan  puolisolle  kun  sanot- 
tiin, että  Spartan  vaimot  olivat  ainoat,  jotka  johtivat  miehiänsä,  vastasi 
hän:   »Niin  on,  mutta  me  olemmekin  ainoat,  jotka  synnytämme  miehiä. <» 

Kun  miehen  ikään  20-vuotiaana  oli  päästy,  oli  Spartalaisen  elämä 
yhäti  kuin  olisi  hän  ollut  sotaretkellä.  Eurotas-joen  laakso  oli  täynnä 
telttoja,  joissa  kansalaiset  asuivat  vuodet  umpeen  jaettuina  kumppanuk- 
siin,  jotka  söivät  yhdessä  ja  sodassa  taas  taistelivat  vierekkäin.  Ruoka 
oli  yksinkertaista;  kuuluisa  oli  varsinkin  mustasoppa,  joka  viera^*sta  tun- 
tui inhottavalta.  Metsästys  oli  ainoa  huvi  rauhan  aikana,  mutta  sota 
oli  Spartalaisen  juhla-aika. 

Tämä  kasvatus  tuli  ainoastaan  vallitsevien  Dorilaisten  eli  Sparta- 
laisten osaksi,  mutta  Lakoniassa  asui  paljon  entisten  Akaijalaistenkin 
jälkeläisiä,  joista  osa,  n.  s.  perioikit,  olivat  pienien  maatiluksien  omis- 
tajia, mutta  ilman  valtiollisia  oikeuksia,  toiset,  helotit,  taas  valtion  orjia, 
joita  Spartan  nuorukaisten,  sotaan  tottuakseen,  kerrotaan  joskus  saaneen 
hätyyttää  kuin  metsäneläimiä;  pelättiinpä  niistä  myöskin  vaaraa,  jos 
heidän  lukumääränsä  liiaksi  karttuisi. 

Dorilaiset  siis  muodostivat  Akaijalaisten  rinnalla  jonkinlaisen  yli- 
myskunnan,  jonka  jäsenet  keskenään  olivat  tasa-ar voisia.  Heillä  oli  hal- 
lussaan   paraat   maatilukset,   luvultaan    9000,   joita   helotit    viljelivät,    ja 

näiden  tuli  mennä  perintönä  samassa  suvussa.  Ellei  poikaa  ollut,  sai 
tytär  periä,  mutta  jakaa  tahi  yhdistää  niitä  ei  saanut.  Niin  oli  Lykur- 
goksen  laissa  määrätty.  Tarkoitus  oli  näet  estää  ketäkään  pääsemästä 
paljon  omaisuutta  hankkimalla  liian  varalliseksi,  mikä  tuottaisi  ylellisyyttä, 
jonka  mukana  taas  sotainen  kunto  häviäisi.  Samaa  tarkoittivat  monet 
muutkin  säädökset;  Spartalaiset  eivät  esim.  saaneet  olla  tekemisissä 
ulkomaalaisten  kanssa;  rahaa  lyötiin  vaan  raudasta,  ja  sitä  oli  siis  suu- 
ren kokonsa  ja  painonsa  tähden  hankala  liikuttaa,  mikä  vaikeutti  kau- 
pankäyntiä; asuinhuoneita  valmistettaissa  sai  käyttää  ainoastaan  kirvestä 
ja  sahaa,  j.  n.  e.  Kaiken  tuli  olla  yksinkertaista,  kansan  karaistua  ja 
sotaista;  olojen  piti  pysyä  muuttumatta  sellaisina,  miksi  ne  Lykurgoksen 
laissa  oli  määrätty.     Niihin  Spartan  suuruuden  tuli  perustua. 

Hallituksen  johdossa  oli  kaksi  kuningasta,  jotka  olivat  sodassa  joh- 
tajina, mutta  muuten  oli  heidän  valtansa  hyvin  rajoitettu,  sillä  hallitus- 
toimet olivat  pääasiallisesti  neuvostolla  (gentsia),  johon  kuului  28  vähin- 
tään 60-vuotiasta  kansalaista.  Ne  määrättiin  siten,  että  muutamat  van- 
hukset menivät  kansankokoukseen,  ja  se,  jolle  kansalaiset  siellä  huutamalla 
osottivat  suurinta  kunnioitusta,  pidettiin  valittuna.  Kansankokous  oli 
kolmas  valtiomahti,  ja  siihen  saivat  kaikki  30-vuotta  täyttäneet  kansa- 
laiset ottaa  osaa.  Se  joko  hyväksyi  tai  hylkäsi  neuvoskunnan  sille  esit- 
tämät asiat.  Vielä  oli  viisi  eforia,  joiden  valta  tuli  aikaa  myöten  sangen 
laajaksi,  siliä  he  valvoivat  tapoja  sekä  kaikkien  virkamiesten,  kuningas- 
tenkin, toimia.  Joka  kuukausi  täytyi  kuningasten  heidän  edessään  van- 
noa lakeja  noudattavansa.  Eforit  muodostivat  lujan  ja  pelättävän  poliisi- 
mahdin,  jonka  tuli  pitää  huolta,  ettei  vanhasta  tavasta,  laista  tai  menosta 
poikettu. 

Kun  Lykurgos  oli  lakinsa  säätänyt  ja  kansa  ne  hyväksynyt,  kerro- 
taan hänen  vaatineen  kuninkailta,  neuvoskunnan  jäseniltä  ja  kaikilta 
kansalaisilta  lupauksen,  etteivät  he  muuttaisi  niissä  mitäkään,  ennenkuin 
hän  palaisi  aikomaltaan  matkalta  takai^n.  Hän  lähti  sitten  Delfoihin 
oraakkelilta  tiedustelemaan,  mikä  mielipide  sillä  olisi  näistä  laeista.  Se 
vastasi,  että  niinkauankuin  Sparta  niitä  noudattaisi,  olisi  se  Kreikan 
mahtavin  valtio.  Lykurgos  lähetti  tämän  vastauksen  Spartaan,  mutta  ei 
palannut  itse,  jotteivät  hänen  kansalaisensa  pääsisi  vapaiksi  lupauksestaan, 
vaan  surmasi  itsensä  nälkään  näännyttämällä.  Ihmeellisen  sitkeästi  Spar- 
tan kansa  pysyi  tässä  lupauksessa,  sillä  vuosisatojen  halki  se  säilytti 
vanhat  lakinsa  ja  laitoksensa. 

Päinvastaisiksi  kuin  Spartassa  muodostuivat  olot  Atenassa.  Sparta 
tahtoi  kansalaisesta   soturia,  Atena  tahtoi  kasvattaa  ihmistä,  ruumista  ja 

sielua  sopusuhtaisesti  kehittämällä.  Sparta  perusti  suuruutensa  vanhaan, 
pysyvään,  Atena  taas  yhtämittaiseen  kehitykseen;  Sparta  pelkäsi  yhteyttä 
ulkomaiden  kanssa,  Atena  taas  oli  etupäässä  kauppa  valtio;  Sparta  oli 
mannervaltä,  Atena  merivalta;  Spartalaisten  elämä  ja  katsantotapa  oli 
yksinkertaista,  juroa  ja  raakaa,  Atenalaisten  vilkasta,  hienoa  ja  sivisty- 
nyttä; Sparta  oli  aristokratinen,  Atena  demokratinen  valtio. 

Atenassa  oli  myöskin  lainsäätäjä,  viisas  Solon,  jonka  laatimien  la- 
kien pohjalla  tämä  kaupunki  kehittyi.  Paljon  olikin  epäkohtia  Atenan 
valtioon  ilmaantunut,  joita  Solon  koetti  poistaa. 

Atena   oli   vanhimpina   aikoina  ollut  kuninkaan  hallittavana,  mutta 
v:sta    1068,   jolloin    kuningas    Kodros   tarun   mukaan   uhrasi  henkensä 
taistellessaan  Dorilaisia  vastaan,  ei  enää  kuninkaita  valittu.    Valta  joutui 
nyt  ylimyskunnalle  eli  korkeimpien  ja  varakkaimpien  sukujen  jäsenille, 
joilla  jo  kuningasvallan  aikana  oli  ollut  suuri  merkitys.    Heistä  valittiin 
korkeimmat  virkamiehet,  arkontit,  joita  vuodesta  682  oli  yhdeksän,  sekä 
neuvoskunnan  jäsenet.     Mutta  ylimykset  käyttivät  valtaansa  sortaakseen 
alempaa   väestöä;   heillä   yksin   oli  hallussaan  valtion  virat,  joissa  mieli- 
valtaisesti toimivat;  tuomareina  he  julistivat  alemmalle  väestöUe  kohtuut- 
tomia  tuomioita,  sillä  kirjoitettuja  lakeja  ei  ollut,  vaan  vanhat  menot  ja 
säännöt   kulkivat   muistitietona.     Mutta   myöskin   suurin   osa  maasta  oli 
joutunut   heidän   haltuunsa,    ja   he   vallitsivat   siten    varsinaista    kansaa, 
lainasivat   esim.  rahoja  ja,  kun  velallinen  ei  saattanut  maksaa,  saatettiin 
hän  tehdä  orjaksi  j.  n.  e.    Kansa  alkoi  silloin  vaatia  kirjoitettuja  lakeja, 
johon  ylimyksetkin  vihdoin  suostuivat.    Drakon  kirjoitti  ensin  lait  (620), 
mutta   ne  olivat   kovin   ankaria,   verellä   kirjoitettuja,  niinkuin  niistä  sa- 
nottiin, jonka  vuoksi  niitä  ei  hyväksytty.     Sen  jälkeen  laadinta  jätettiin 
yhdelle   Atenan   etevimmälle   kansalaiselle    Solonille,   jonka   Kreikkalaiset 
lukivat   maailman    seitsemän    viisaan   joukkoon.     Solon   oli   itse   ylimys, 
mutta  järkevä,  ihmisystävällinen  mies,  suuri  isänmaanystävä  ja  oikeuden 
voittoon    luottava.     Hänen    säädöksensä    tarkoittivat    sovinnollisuutta    ja 
kohtuutta  ja  niiden   epäkohtien   korjaamista,  jotka  köyhiä  kansanluokkia 
rasittivat.    Niinpä  hän  poisti  julmat  velkalait  sekä  vähensi  velkakuonnan 
suuruuden  ja  vapautti  velasta  orjiksi  joutuneet  kansalaiset,  joten  sosiaa- 
liset epäkohdat  vähenivät.     Mutta  Solon  tahtoi  panna  alun  myöskin   sen 
suuren   juovan   tasoittamiseen,  joka  valtiollisessa  suhteessa  oli  rikkaiden 
ja  köyhien  välillä  vallitsemassa,  ja  tässä  hän  käytti  välikappaleena  rabaa. 
Raha  ilmaantuu  Solonin  lainsäädännössä  ensi  kerran  historiassa  >raltiol- 
listen  oikeuksien  määrääjänä.     Kansalaiset  jaettiin  4:ään  eri  varallisaus- 
luokkaan  ja  ensimmäisten  luokkien  jäsenillä,  varakkaimmilla,  oli  suuremmat 

oikeudet  kuin  vähävaraisemmiUa,  —  heistä  valittiin  virkamiehet,  —  mutta 
heillä  oli  myöskin  suuremmat  velvollisuudet  sekä  veronmaksossa  että 
sotapalveluksessa.  Kaikki,  köyhemmätkin,  saiyat  kuitenkin  olla  virka- 
miehiä valitsemassa.  Kaikilla  kansalaisilla  oli  siis  sananvaltaa  valtiossa, 
ja  kaikilla  mahdollisuus  päästä  valtion  virkoihin,  eikä  synty  enää  tätä 
kaikkea  määrännyt.  Tämän  kautta  ylimysten  mielivaltainen  herruus  oli 
poistettu,  mutta  kansan  suuri  enemmistö  ei  kuitenkaan  päässyt  vielä 
johtoon. 

Kaikki  vapaat  Atenalaiset  olivat  oikeutetut  pääsemään  kansanko- 
kouksiin, kun  vaan  20  vuottii  olivat  täyttäneet.  Se  oli  valtion  päämahti, 
niinkuin  Spartassakin,  sillä  se  päätti  sodasta  ja  rauhasta  ja  valitsi  9 
arkontia,  joiden  kesken  valtion  toimet  olivat  jaetut  siten,  että  yksi  oli 
sodan  johtaja,  toisella  oli  papilliset  toimet  j.  n.  e.  Kansankokous  valitsi 
myös  neuvoskunnan  400  jäsentä  (myöhemmin  500),  joka  valmisti  kan- 
sankokoukselle esitettävät  asiat;  vielä  valittiin  siellä  arvalla  eräs  suuri 
valiokunta,  heliaia,  jossa  6000  kansalaista  ratkaisi  sellaisia  asioita,  joita 
siihen  vedottiin.  Solon  säilytti  vanhan  areiopagin,  jonka  jäseniksi  en- 
tiset arkontit,  kun  virkavuotensa  olivat  palvelleet,  joutuivat.  Se  ratkaisi 
tuomiot  hengen  asioissa  ja  valvoi  kansalaisten  elämää  ja  tapoja  sekä 
virkamiesten  toimia,  niinkuin  eforit  Spartassa.  Areiopagi  muodosti  jon- 
kinlaisen konservatiivisen  aineksen  Atenan  hallituksessa. 

Kasvatukseen  Solon  pani  suuren  arvon,  sillä  sen  kautta  oli  kunnon 
kansalaisia   ja  hyviä  ihmisiä  saatava.     Hänen  säätämänsä  kasvatussään- 
nöt  eivät  tavoiteUeet  yksipuolisesti  soturin  ihannetta,  vaan  ihmisen  kaik- 
kia  ominaisuuksia  tuli  sopusuhtaisesti  kehittää.     Vaikka  valtio  Atenassa- 
kin,  niinkuin  ylimalkaan  Kreikassa,  omisti  kansalaisen  kokonaan  itselleen, 
niin  ei  se  täällä  kuitenkaan  tehnyt  perheen  merkitystä  tyhjäksi;  lasta  ei 
riistetty    vanhemmilta,   niinkuin    Spartassa.     Seitsemännestä   ikävuodesta 
hän   sai   käydä   kouluissa,  jotka   olivat  valtion  valvonnan  alaisia;  niissä 
opetettiin   ruumiinharjoituksia,   mutta   myöskin  soittoa,  laulua,  lukutaitoa 
ja  kirjoitusta.    17  vuoden  vanhana  oli  tavallinen  kansalaiskasvatus  päät- 
tynyt, mutta  vielä  oltiin  tilaisuudessa  jatkamaan  opintoja  gymna^ioneissa. 
Nämät    olivat    jonkinlaisia   yliopistoja,   joissa    pilarisaleissa   ja   lehdoissa 
saatiin   kuulla  tieteellisiä   esitelmiä   ja  keskusteluja,  mutta  myöskin  ruu- 
miinharjoituksia oli  niiden  ohessa.     Akademia  ja  Lykaion  olivat  niistä 
kuuluisimmat,  ja    vielä   meidän  aika  käyttää  näitä  nimityksiä  opinahjoja 
merkitsemään.    Mutta  Atenalaiset  harrastivat  myöskin  käsitöitä,  kauppaa 
ja    maanviljelystä,   ja    kunkjn    kansalaisen    tuli    Solonin    lakien    mukaan 
opettaa  lapsilleen  jotakuta  ammattia;  elleivät  sitä  tehneet,  ei  lasten  tarvinnut 

heistä,   kun   nämät   olivat  voimattomiksi  tulleet,  pitää  huoltakaan,  minkä 
laki    muuten   määräsi    kunniattomaksi   julistamisen    uhalla.     Ylimalkaan 
otettiin  Solonin  lainsäädännössä  kaikki  ihmisen  erilaiset  ominaisuudet  ja 
harrastukset  huomioon  ja  siveellisen   hengen  tuli  olla  kaiken  yhteiskun- 
nallisen  elämän   ja   toiminnan  ytimenä.     Isänmaan  etua  oli  ensi  sijassa 
kaikkien   valvottava,  ja   sen   vuoksi  julisti   laki  kunniattomaksi  sellaisen 
henkilön,  joka  vaaran  aikana  oli  toimetonna.   Vainajista  ei  saanut  puhua 
pahaa;    se,  joka  toista  loukkasi  tai  yleisissä  juhlissa  häiritsi  rauhaa,  sai 
rangaistuksen.     Solon  kielsi  suuria  myötäjäisiä  antamasta,  jottei  kukaan 
rahan   himosta    avioliittoon   menisi  j.  n.  e.     Kaikki   nuo   lainmääräykset 
piirrettiin  puutauluihin,  jotka  yleisellä  paikalla  olivat  kaikkien  nähtävänä, 
ja    näiden   kasvattamana   muodostui   Atenan   kansasta   hieno,   sivistynyt, 
monipuolisesti  kehittynyt,   vapaa  kansa,  jossa  kreikkalaisuus  täydellisim- 
pänä  ilmenee. 

Mutta  nuot  lakien  tarjoomat  edut  ja  niiden  säätämät  velvollisuudet 
kuuluivat  ainoastaan  vapaille  kansalaisille,  jota  vastoin  muu  osa  Atenan 
valtiossa  asuvasta   väestöstä,   niinkuin   laita   oli   muissakin  valtioissa,  oli 
kaiken  lainsäädännön  ja  yhteiskunnan  huolenpidon  ulkopuolella,  nimittäin 
orjat,  joiden  lukumäärä  Atenassa  oli  ainakin  yhtä  suuri  kuin  vallitsevien 
vapaiden.     Entisten   lukuisien    sotien   kautta,   jolloin  voitettujen  kaupun> 
kien  asukkaat  säälimättä  vietiin  vankeuteen,  orjia  karttui  yhä  enemmän, 
ja  väestön  lisääntyessä  kasvoi  niidenkin  luku.    He  olivat  kokonaan  isän- 
tänsä   mielivallassa,    eikä   laki   turvannut   heidän    asemaansa   paremmin 
kuin  työjuhdan.    Heille  ei  ihmisarvoa  annettu,  ja  heidän  orja-asemaansa 
pidettiin   yleisessä   mielipiteessä   yhtä  luonnollisena   kuin  kansalaisen  va- 
paata asemaa,  eikä  edes  niin  ihmisystävällinen  mies  kuin  Solon  tai  suu- 
rin  ja   ihanteellisin    ajattelija   Platon   tässä   mitään   nurjuutta  oivaltanut 
olevan;   orjat  olivat   muka   ala-arvoisempaa   rotua  kuin  vapaat  Kreikka- 
laiset eivätkä  he  henkisen  huonommuutensa  vuoksi  olisi  samaan   vapaa- 
seen  asemaan   kyenneetkään.     Atenassa   kuitenkin  tuo  ihmisystävällinen 
katsantotapa   vaikutti   myöskin   sen,  että  orjia  paremmin  kohdeltiin  kuin 
muissa   valtioissa.     Orjuus   olikin  Kreikan  kansalle  tarpeellinen,  sillä   ai- 
noastaan sen  kautta,  että  orjat  tekivät  ruumiillisen  työn,  viljelivät  maan 
ja   toimittivat  kotiaskareet,  saattoi  vallitseva  kansa  käyttää  koko  aikansa 
valtion    palvelukseen,   ja   tätä    vaati  Kreikkalaisten    käsitystapa    kaikilta 
kansalaisilta;    sillä    valtion    kansalaisena    ainoastaan   oli   ihmisellä    oikea 
arvonsa   ja    vapautensa,   mutta   valtio  puolestaan   taas   omisti  kokonaan 
kansalaisensa  työn  ja  toiminnan.    Valtion  vapaus  oli  kunkin  kansalaisen 
vapaus,  valtion  suuruus  oli  kunkin  kansalaisen  suuruus,  eikä  yksityinen 

saanut  valtiosta  irtaantua.  Tämä  oli  oikea  kreikkalainen  katsantokanta, 
ja  vasta  myöhemmin  yksityiset  kansanjohtajat  tavottelivat  omaa  kun- 
niataan,  mutta  silloin  olikin  jo  kreikkalaisuus  rappeutumassa. 

Atenan   valtiollinen   kehitys  ei  kuitenkaan  pysähtynyt  Solonin  lain- 
säädäntöön  eikä  hän  itsekään  tarkoittanut,  niinkuin  Lykurgoksen  sanot- 
tiin     tehneen,      lakejansa 
ikuisiksi,  vaan  piti  ne  ai- 
noastaan siUoisissa  oloissa 
paraimpina.      Sen    vuoksi 
sanotaankin    hänen    otta- 
neen  lupauksen   kansalta, 
että  se  säilyttäisi  ne  muut- 
tamatta 10  vuotta  —  toi- 
sen  kertomuksen  mukaan 
100  vuotta  —  ja  sitte  hän 
läksi  matkoille.    Mutta  kun 
hän    palasi    takaisin    Ate- 
naan,    oli    siellä     kiivaita 
riitoja    ylimysvaltaisen    ja 
kansanvaltaisen    puolueen 
välillä,   edellinen  kun  tah- 
toi  palauttaa   olot  entisel- 
leen.   Riitojen  aikana  pää- 
see  rahvaan  johtaja   PeU 
sistratos  tyranniksi,  kansa 
kun   vastoin  Solonin  kiel- 
toa     sallii     hänen     pitää 
henkivartijajoukon    ympä- 
riUään.  Vv.  560-527  hän 
on    asioiden    johdossa    ja 
etevän    valtiomiehen    sekä 
sivistyksen        harrastajan 
maineen  hän  on  saavutta- 
nut historiassa;  Atenaa  aljettiin  nyt  rakennuksilla  kaunistaa,  Homeroksen 
runot   hänen    toimestaan    koottiin   yhteen,   komeita   juhlia  jumalien  kun- 
niaksi pidettiin  Atenassa  hänen  aikanaan.    Mutta  tyrannivaltaa  ei  sitten- 
kään   siedetty,   ja    Peisistratoskin   karkotettiin   kaksi   kertaa,   vaikka  hän 
sai    herruuden    jälleen.     Mutta    hänen   pojistaan,   joille  hän   jätti  tämän, 
toinen,  Hipparkos,  murhattiin  ja  toinen,  Hippias,  pakotettiin  lähtemään 

pois,  jolloin  hän  pakeni  Persian  kuninkaan  luo,  yrittäen  hänen  avullaan 
saada  valtansa  takaisin. 

Kansanpuolueen  johtaja   Kleistenes  palautti  njrt  Solonin  lait  (510) 
tekemällä   niissä  kuitenkin  muutoksia  kansanvaltaiseen  suuntaan;  niinpä 
jaettiin    kansa    10:neen    piiriin   (fylai)   asuinpaikkojensa   mukaan,  jonka 
kautta    vanha   jako   sukujen   mukaan   hävisi,  ja   jokainen   piiri  määräsi 
arvalla   50  jäsentä   neuvoskuntaan,  jonka  lukumäärä  korotettiin  400:sta 
500:aan.     Samoin    määrättiin    sotajoukon   johto    lOrlle   strategille,  yksi 
kutakin   fyleä   kohden.     Hänen    sanotaan  niinikään   säätäneen  kuuluisan 
ostrakismoksen,   tahtoen    sen    kautta    tehdä   tyrannivallan   palautumisen 
mahdottomaksi.    Joka  vuosi  kysyttiin  kerran  kansankokoukselta,  tahtoiko 
se  käyttää   sitä   valtaa,  minkä   tämä  sille  myönsi,  ja  jos  myöntävä  vas- 
taus   annettiin,    kutsuttiin    uusi   kokous.     Siinä   jokainen   äänivaltainen 
kansalainen  sai  pienelle  kiviliuskalle  kirjoittaa  sen  henkilön  nimen,  jonka 
hän  tahtoi  karkotettavaksi.    Tämä  sitten  pantiin  vaaliuurnaan.    Jos  lius- 
koja  laskettaissa   6000:11a  oli  saman  henkilön  nimi,  täytyi  hänen  10:ksi 
vuodeksi  lähteä  Atenasta  maanpakoon. 

Kleisteneen  lakien  kautta  Atena  vasta  sai  kansanvaltaisen  hallituk- 
sen, joka  vielä  myöhemmin  kehittyi  yhäti  samaan  suuntaan. 


XII. 
Persialaissodat. 


Kreikka  ja  Persia  vastakkain.  —  lonilaisten  kapina.  —  Kostoretket  Kreikkaan.  — 
Maratonin  tappelu.  —  Xerxeen  varustukset.  —  Tulo  Europaan.  —  Epätoivo  on  ylei- 
nen. —  Atena  ja  Sparta  asettuvat  vastarintaan.  —  Termopylain  tappelu.  —  Atenan 
hävitys.  —  Salamiin  tappelu.  —  Sodan  jälkivaiheet. 

Kreikkalainen  sivistys  oli  kehittynyt  vuosisatojen  kuluessa  ja  saa- 
vuttanut omituisen  luonteensa  ja  muotonsa,  ja  Kreikasta  se  levisi  kau- 
aksi muihinkin  kansoihin.  Jo  olemme  nähneet,  mit^n  kreikkalaisuus 
levisi  siirtomaiden  kautta  ympäri  Välimeren  rantoja  Italiaan,  Pohjois- 
Afrikaan  ja  Espanjaan  asti.  Vanhoissa  sivistyskansoissakin  oli  kreikka- 
laisen sivistyksen  ystäviä;  niinpä  Lydian  kuningas  Kroisos  oli  siihoi 
mieltynyt,   vanhaan    Egyptiin   olivat   Kreikkalaiset   päässeet   asettuiaaan^ 

kun  Amasis-kuningas  muodosti  itselleen  heistä  henkivartijajoukon ;  Per- 
siassakin tavataan  Kreikkalaisia.  Näyttää  6:nnen  vuosisadan  puolivä- 
lissä siltä,  että  kreikkalaisuus  pääsisi  rauhallisella  tavalla  sivistyneessä 
maailmassa  vallitsemaan.  Mutta  nyt  sille  koituu  idästäpäin  vaara.  Sen 
tuli  siis  näyttää,  kuinka  suuri  ja  sijkkeä  sen  elinvoima  oli.  Persia  ilmes- 
tyy Kyroksen  johdossa  Itämaiden  valtiaaksi,  niinkuin  jo  aikaisemmin 
olemme  kertoneet;  hän  jo  valloittaa  Ly  dian,  Kambyses  Egyptin;  Dareios 
tulee  Europan  puolelle  ja  taistelee  skytalaisia  paimentolaisia  vastaaq; 
Trakia  ja  Makedonia  joutuu  Persian  valtaan,  ja  sitten  tulee  Kreikan 
vuoro.  Tässä  ovat  ensi  kerran  Itämaat  ja  Länsimaat  vastakkain;  tässä 
on  suuri  maailmanvaltio  muutamia  pieniä  'kaupunkilaisvaltioita  vastassa, 
jotka  ovat  ilman  yhteyttä;  mutta  siinä  on  orjuuden  sortamia  kansoja 
yhdellä  puolen  ja  vapauteen  tottuneet  toisaalla,  tympistynyt  itämaalaisuus 


Kreikkalaisia  sotureja  varustautumassa  sota-asuun. 


ja    vilkas,   elinvoimainen   kreikkalaisuus.     Maailman  kehitys  riippui  siitä, 
kumpiko  oli  pääsevä  voitolle. 

Taistelu     Persian    ja    kreikkalaismaailman     välillä    alkoi    Vähässä- 
Aasiassa.     Kreikkalaiset   siirtokunnat,   jotka   Kyros  oli  laskenut   valtansa 
alle,    nostivat  kapinan,  tahtoen  vapauttaa  itsensä  Persian  vallasta.     Mile- 
toksen   itsevaltias  Aristagoras  rupesi  kapinata  valmistamaan.     Aristago- 
raalla    oli    suuret    aikeet;    hän   tahtoi   näet   yhdistää  kaikki  Kreikkalaiset 
Persiata  vastaan.    Vähän-Aasian  lonilaiset  hän  sai  tuumaansa  yhtymään 
ja  itse  hän  lähti  Spartaan,  puhutteli  sen  kuningasta  Kleomenesta,  pyytäen 
häntä    samaan   yritykseen   yhtymään;    mutta    Spartan  valtiolliset  harras- 
tukset   eivät   ulottuneet  näin  laajalle.     Se  hylkäsi  esityksen.     Ainoastaan 
Atenalaiset,   jotka   olivat   suuttuneet   siitä,  että  heidän  karkottamansa  ty- 
ranni   Hippias    oli   päässyt    Dareioksen    suojaan,   antoivat   20   laivaa   ja 
JBretrian    kaupunki    Euboian    saarella    5.   —   Alussa    oli    Kreikkalaisilla 

menestystä,  sillä  he  polttivat  v.  500  suuren  Sardeen,  Vähän-Aasian  sa- 
traapin asuinkaupungin ;  mutta  jonkun  ajan  kuluttua  heidät  voitettiin,  ja 
kapina  kukistettiin  v.  494. 

Nyt  alkavat  kostopuuhat  Kreikkaa  vastaan.  Kerrotaan,  että  kun 
Dareios  kuuli  kapinassa  olleen  osaUisena  Atenan,  josta  hän  tuskin  mitään 
tiesi,  otti  hän  jousensa,  joka  oli  vallan  symbooli,  ja  pyysi  jumalaansa 
Ahuramazdaa  kostamaan  AtenalaisiUe.  Niinikään  käski  hän  erään  palve- 
lijansa aina  tästä  muistuttamaan;  »Herra,  muistakaa  Atenalaisia»,  tuli 
tämän  kolmasti  lausua  joka  kerta  kun  kuningas  ruoalle  rupesi. 

V.  493  tehtiin  ensimmäinen  retki;  mutta  Persian  laivasto  d  pääs- 
syt edes  Kreikkaan  asti,  sillä  se  joutui  Makedonian  rannalla  haaksirik- 
koon. V.  490  purjehti  toinen  suurempi  laivasto,  jossa  oli  600  laivaa, 
Aigeianmeren  poikki,  suunnaten  kulkunsa  Atenaa  kohti,  matkalla  vaan 
poiketen  Euboian  saarelle,  jossa  kostoksi  poltettiin  Eretrian  kaupunki. 

Nyt  oli  ratkaiseva  hetki  tullut  Kreikalle.    Suuret  sotalaumat  nouse- 
vat Attikan  rannoilla  maalle,  toiset  sanovat  niissä  olleen  600,000  miestä, 
toiset  noin  100,000;  mutta  ne  olivat  kumminkin  suurilukuiset  puolusta- 
jiin  verrattuna,   sillä   Atenalaisia  oli  ainoastaan  noin  9000,  ja  niihin  oli 
liittynyt    1000   miestä    Plataian    kaupungista.     Spartaankin    oli  lähetetty 
apujoukkoja  pyytämään,  mutta  ne  saapuivat  vasta  ratkaisevan  tappelun 
jäljestä.    Tämä  pieni  joukko  ei  kuitenkaan  asettunut  kaupungin  muurien 
suojassa  puolustamaan  itseänsä,  vaan  se  riensi  vihollista  vastaan.    Atena- 
laisilla  oli  10  päällikköä  (strategia),  jotka  vuoronsa  jälkeen  olivat  päirän 
ylipäällikkönä.     Näistä  oli  yksi  Miltiades,    Hän  oli  jo  ennen  kehottanut 
hyökkäykseen   ryhtymään,   mutta    kaikki   eivät   olleet   siihen  taipuvaisia, 
jonka   vuoksi  se  oli  jäänyt  tekemättä.     Kun  hänen  vuoropäivänsä   sitten 
tuli,   ryhdyttiin   tappeluun.     Kolmen  penikulman  päässä  Atenan  kaupun- 
gista  olevalla   Maratonin  kentällä   järjesti   Miltiades   joukkonsa  pitkään 
sotarintamaan.      Persialaiset    taistelivat    mieluimmin    pitemmän    matkan 
päässä,    käyttäen   jousta   ja    nuolta,   mutta   Kreikkalaiset   taas   käyttivät 
kernaimmin   miekkaa.     Hyökkäys   tehtiin   juoksujalassa   Persialaisia  vas- 
taan  ja   mies   miestä   vastaan   alkoi  tuima  taistelu.     Kreikkalaisten  into, 
heidän   ruumiinsa  notkeus  ja  heidän  paremmat  aseensa  saattoivat  heille 
voiton,    vaikkapa    heidän    rintamansa    keskusta    jo   kerran   oli   murrettu. 
Persialaiset  alkoivat  ennen  pitkää  rientää  laivoilleen  ja  pääsivät  suureksi 
osaksi   pakenemaan;  6400  oli  heistä  kaatunut,  mutta  Atenalaisia  ainoas- 
taan   192   miestä.     Nämät   haudattiin    kaikki   yhteiseen  hautaan  tappelu- 
tantereella,  ja   viereen   pystytettiin   heidän  ja  Miltiadeen   kunniaksi   mar- 
moripatsas. 

Mutta  vielä  ei  vaara  ollut  lopussa.    Dareios  alkoi  näet  heti  valmis- 
taa uutta  ja  entistä  suurempaa  retkeä.    Hän  tosin  kuoli  kesken  puuhiaan 
V.  485,  mutta  hänen  poikansa  ja  seuraajansa  Xerxes  ei  heittänyt  tuumaa 
sikseen.     V.  480  oli  taas  äärettömät  laumat  liikkeellä  länteenpäin.     Saa- 
vuttuaan  Vähän-Aasian   länsirannikolle,  piti   ne  Heilespontos-salmen  yli 
rakennettua   siltaa   myöten    vietämän    Europan   puolelle.      Ensi   kerralla 
myrsky  hajoitti  sillan,  jonka  johdosta  kuningas  mestautti  rakentajat  sekä 
pieksetti  300:11a  iskujla  HeUespontoksen  aaltoja  ja  viskautti  sinne  kahleet, 
tahtoen  siten  rangaista  itse  luonnonvoimia.    Uutta  siltaa  myöten  päästiin 
Trakiaan.     Historiankirjoittaja    Herodotos,   joka  kertoo   näistä  oman  ai- 
kansa   tapahtumista,    —    hän    syntyi    sotain    aikana,  —  mainitsee,    että 
Trakiassa   toimitetun   laskun    mukaan   Persian   kuninkaalla   oli  yhteensä 
1,700,000  jalkamiestä  ja  80,000  ratsumiestä,  mutta  sen  lisäksi  laivaväkeä, 
—  laivojakin  oli   1207  sotalaivaa  ja  3000  pienempää  — ,  kuorma  väkeä 
y.  m.,  jotta  yhteensä  koko  joukko,  joka  nyt  Kreikkaa  lähenteli,  olisi  ollut 
5,283,220  miestä.   Tässä  on  kuitenkin  varmaankin  liikaa,  ja  myöhemmin 
tehtyjen   laskujen  mukaan   oli   maa-armeija    noin   300—400,000  miestä. 
Mutta  kirjava  joukko  oli  siinäkin,  sillä  Persian  armeijassa  oli  edustettu 
monta  kymmentä   eri  kansaa,  jotka  toisistaan  saattoi  erottaa  puvuistaan 
ja  erilaisista  aseistaan;   siinä  oli  kirjaviin  takkeihin  puettuja  Persialaisia 
ja   Medialaisia,   jotka    muodostivat   paraan    osan    sotajoukosta,  ja  näistä 
10,000  Persialaista,  n.  k.  ;> kuolemattomat»,   oli   kuninkaan   henkivartija- 
joukkona;    siinä   oli   Assyrialaisia   ja   Kaldealaisia    vaskikilpineen,    siinä 
Iranin    lukuisia    kansoja,    Skytalaisia    suippulakkineen,    Kolkismaan    ja 
Kaspianmeren   rantamaiden   kansoja  turkkiin  puettuina.  Intialaisia  puu- 
villakankaisissa    vaatteissa    ja    sotavaunuilla    varustettuina.    Arabialaisia 
kameelein  selässä  ratsastamassa.  Etiopialaisia  leijonataljoissaan ;  Foinikia- 
laiset  olivat  laivoineen  mukana  j.  n.  e.     Kaikki  Itämaiden  kansat,  jotka 
tunnustivat  Persian  kuninkaan  herruutta,  olivat  pakotetut  retkeen  yhty- 
mään. 

Tuon  suuren  joukon  lähestyessä  kansat  pelkäsivät;  Makedonia  an- 
tautui, ja  useat  Kreikankin  valloista  pitivät  taistelua  turhana  ja  antoivat 
vaadittaissa  »vettä  ja  maata»  alamaisuuden  merkiksi.  Ainoastaan  Atena 
ja  Sparta  päättivät  ryhtyä  vastarintaan,  vaikkakin  muu  Kreikka  oli  epä- 
toivon valtaamana  ja  vaikka  itse  Pytiakin  näytti  olleen  ihan  epätietoisena. 
Häviötä  hänkin  oli  ennustanut,  ja  viimeisen  kerran  tiedusteltaissa  hän 
antoi  hyvin  hämärän  ja  sekavan  vastauksen  Atenalaisille:  »Puumuuria 
ei  saa  hajoittaa,  vaan  sen  tulee  suojeUa  sinua  (Atena)  ja  sinun  lapsiasi. 
Mutta    älä  odota   ratsumiehiä  ja  jalkaväkeä;   kerran  on  sinun  kuitenkin 

seisominen  heitä  vastassa.  Jumalallinen  Salamis,  sinä  surmaat  vaimojen 
lapsia»,  lausuttiin  lopuksi  Pytian  vastauksessa.  Temistokles,  Atenan  joh- 
tava mies,  selitti  nämät  hajanaiset  sanat  siten,  että  puumuureilla  tarkoi- 
tettiin laivoja  ja  Persialaisia  Salamis  surmaisi,  sillä  jos  Kreikkalaisia 
tarkoitettaisiin,  olisi  Pytia  muka  sanonut  »kauhea  Salamis».  Tämän 
selityksen  johdosta  päätti  Atenan  kansankokous  puolustautua  merellä; 
kaupunki  jätettiin  tyhjäksi  ja  vaimot  ja  lapset  vietiin  Salamis-saarelle. 

Näin  oli  Kreikan  laita;  yhteistoimintaa  puuttui,  epätoivo  oli  melkein 
yleinen,  ja  ainoastaan   pieni  joukko  oli,  jolta  mielenmaltti  ei  ollut  kadon- 
nut.    Mutta   Xerxeen    suuret  laumat   eivät   sittenkään   saaneet  Kreikkaa 
masennetuksi.    Termopylain  vuorisolaan  asti,  jota  myöten  kuljettiin  Tes- 
saliasta    Hellaaseen,   hän    esteettä   pääsi,   mutta   siinä   kaatui  hänen  mie- 
hiänsä joukko  toisensa  perästä,  ja  ruoskan  lyönnillä  täytyi  hänen  vihdoin 
pakottaa  uusia  osastoja  taisteluun.    Petturi  Efialtes  neuvoi  vihdoin  syr- 
jätien, jota  myöten  vihollinen  pääsi  puolustajien  selän  taakse.    Sen  jälkeen 
puolustaminen   oli   turhaa.     Spartan  kuningas    Leonidas   lähettikin  pois 
muut  joukot,  mutta  Spartalaiset,  3000  miestä,  jäivät  asemilleen,  sillä  pa- 
koonlähtemistä   kielsivät  Spartan  lait,  ja  700  Tespialaista  jäi  vapaaehtoi- 
sesti   heidän   kanssaan.      Viimeiseen    mieheen    he   urhoollisesti   taistellen 
kaatuivat;  4,000  Kreikkalaista  sanottiin  Termopylain  taistelussa  yhteensä 
menettäneen  henkensä,  mutta  Persialaisia  20,000. 

Nyt  pääsee  Xerxes  esteettömästi  Hellaaseen,  jossa  hän  hävittäen  ja 
ryöstäen  kulkee  Atenaa  kohti.  Hän  tapasi  kaupungin  tyhjänä;  ainoas- 
taan Akropolis-kukkulalla  oli  joitakuita  köyhiä  kansalaisia  sekä  Atena- 
jumalattaren  temppelin  vartijat;  he  puolustivat  asemaansa  kahden  viikon 
kuluessa,  ja  vasta  sitten  kun  huomasivat  vihollisen  pääsevän  kukkulalle^ 
surmasivat  he  itsensä.  Atena  poltettiin  ja  hävitettiin.  Mutta  nyt  olivatkin 
Persian  kuninkaan  voitot  lopussa. 

Kreikan  sotalaivasto,  joka  alkuaan  oli  ollut  Euboian  koilliskulmassa 
vihollisen  laivastoa  vastassa,  oli  täältä  vetäytynyt  Salamis-salmeen  Attikan 
rannikolle  samaan  aikaan  kuin  Termopylain  vuorisola  oli  joutunut  vihol- 
listen   käsiin,   ja    Persian    laivasto    seurasi   jäljessä.     Mutta   epätoivo   oli 
päässyt    Peloponnesoksen    valtioiden    johtajissa    valtaan,   ja    nähdessään 
Akropoliilta  loimuavat  liekit  he  rupesivat  vaatimaan  peräytymistä   Korin- 
tin kannaksen  seuduille,  jossa  maa-armeijasta  muka  olisi  laivastolla  tukea. 
Temistokles,   Atenan    laivaston   ylipäällikkö,   vastusti   tätä  tuumaa  kaikin 
mokomin,    sillä   sen   kautta   Salamis-saarella  olevat  pakolaiset  joutuisivat 
Persialaisten  koston  uhriksi  ja  aukealla  merellä  olisi  Kreikkalaisten  paljoa 
vaikeampi    taistella,   koska    heillä   oli    ainoastaan    378    sotalaivaa,     mutta 

Persialaisilla  6  ä  700,  siis  melkein  kaksi  sen  vertaa.  Hän  saikin  sota- 
neuvottelussa  päätetyksi,  että  taisteluun  olisi  ryhdyttävä.  Mutta  kun  jo 
seuraavana  päivänä  Peloponnesoksen  valtioiden  päälliköt  näkyivät  aiko- 
van, purkaa  päätöksen,  ryhtyi  Temistokles  teeskenneltyyn  petokseen. 
Illalla  hän  lähettää  lastensa  opettajan,  orja  Sikinnoksen,  Persialaisten 
luo  ilmoittamaan,  että  hän  muka  olikin  Xerxeen  ystävä  ja  kehotti  tätä 
ryhtymään  taisteluun,  ennenkuin  Kreikkalaisten  laivasto  hajoaisi  eri 
taholle,  sillä  hänen  olisi  vaikeam- 
pi sitten  kukistaa  Kreikka.  Yöllä 
asettuukin  Persian  laivasto  saar- 
tamaan Kreikkalaisten  laivoja,  ja 
kun  nämät  sen  aamulla  huomaa- 
vat, täytyy  heidän  ryhtyä  taiste- 
luun. Hilpein  mielin  he  lähtevät 
soutamaan  vihollista  vastaan, 
huutaen  toisilleen:  »Hellenein  po- 
jat, isänmaan  puolesta  me  taiste- 
lemme, vaimojemme  ja  lastemme, 
jumalien  temppelien,  esi-isäin  hän- 
täin sekä  kaiken  sen  puolesta, 
mikä  on  meille  kalliinta!»  Eräs 
atenalainen,  Ameinias,  runoilija 
Aiskyloksen  veli,  alkoi  tappelun 
ohjaamalla  laivansa  niin  tuimasti 
vihollisen  laivaa  kohden,  että  mo- 
lemmat takertuivat  toisiinsa.  Toi- 
set lähtivät  häntä  auttamaan  ja 
taistelu  syntyi  pitkin  koko  salmea. 
Xerxes  itse  rannalla  istuen  kul- 
taisella istuimellaan  katselee  tais- 
telun menoa,  vieressään  kirjureja, 

jotka  tekevät  muistiinpanoja  siitä.  Mutta  pian  hän  näkee,  miten  hänen 
suuret  laivansa  joutuvat  sekasortoon,  sillä  ahtaassa  salmessa  niitä  ei 
saata  ohjata  niin  sukkelaan  ja  taitavasti  kuin  Kreikkalaisten  pieniä  lai- 
voja; laiva  toisensa  perästä  uppoaa  ja  laivaväki  mukana,  sillä  barbaarit 
eivät  osanneet  uida.  Illalla  oli  tuosta  komeasta  laivastosta  tuskin  puolet 
jäljellä,  sillä  3  ä  400  laivaa  mainitaan  taistelussa  hävinneen  ja  50,000 
miestä  hukkuneen,  jota  vastoin  Kreikkalaiset  menettivät  ainoastaan 
40  laivaa. 

Yleinen  historia.  —  7. 


Temittoklet. 

Salamiin  tappelun  jäljestä  ei  Xerxes  uskaltanut  enää  jäädä  Kreik- 
kaan, vaan  hän  palasi  Aasiaan  samaa  tietä  kuin  oli  tullut,  jättäen  kui- 
tenkin suurimman  osan .  armeijastaan  Tessaliaan  vävynsä  Mardonioksen 
johdossa.  Mutta  seuraavana  vuonna  479  tämäkin  joutui  perinpohjin 
tappiolle  Plataian  luona,  jossa  itse  Mardonios  kaatui. 

Nyt  oli  suuren  taistelun  päätös  oikeastaan  jo  ratkaistu;  kreikka- 
laisuus oli  pelastunut  siitä  vaarasta,  mikä  sitä  Itämailta  uhkasi.  Mutta 
senkin  jälkeen  pitkitetään  sotapuuhia,  vaikka  Kreikkalaiset  nyt  ryhtyivät 
ahdistamaan  Persian  maita.  Jo  samana  päivänä  kuin  Plataian  tappelu 
oli,  voittivat  he  Vähässä-Aasiassa  Mykalen  niemen  luona  persialaisjoukon 
ja  polttivat  laivaston,  joka  oli  maalle  vedetty.  Spartan  kuningas  Pausa- 
nias,  joka  oli  johtanut  Kreikan  joukkoja  Plataian  tappelussa,  sekä  atena- 
lainen  Kimon  valloittelevat  nyt  Persian  vallan  alaisia  kaupunkeja  Trakian 
rannalla,  ja  viimemainittu  saapi  suuren  voiton  sen  laivastosta  Euryme- 
don']oen  luona  Vähän-Aasian  rannikolla  (469).  Aina  vuoteen  449,  jolloin 
Kimon  kuoli  Kypros-saarella,  jatkui  sotaa;  mainittuna  vuonna  se  itsestään 
taukosi,  sillä  epätietoista  on,  tehtiinkö  mitäkään  rauhaa  taistelevien  välillä. 


Kreikkalainen  sotalaiva. 

Pallas  Atena  johtaen  kreikkalaisia  sankareita.    (Vaasimaalaus.) 


XIII. 
Kreikan  loiston  aika.    Atenan  mahtavuus. 


Persialaissotien  vaikutus  sivistyksen  kehittymiseen.  —  Atenan  kauppa.  —  Atenan 
muodostama  liittokunta.  —  Puolueriidat  loppuvat.  —  Atenan  kansalaisten  toiminta. 
—  Kansankokous.  —  Valtion  virat.  —  Naisen  asema.  —  Panatenaiain  juhla.  — 
Näytelraätaide.  —  Suuret  runoilijat.  —  Atena  on  tiedemiesten  ja  taiteilijain  kokous- 
paikka. —  Komeat  rakennukset.  —  Jälkikatsaus. 

Puoli  vuosisataa  oli  taisteluja  kestänyt  Persian  ja  Kreikan  välillä, 
kunnes  ne  vuoden  450  vaiheilla  taukoavat,  sillä  nyt  on  jonkinlainen 
tasapaino  saatu  aikaan  taistelevien  välillä.  Kreikkalaismaailma  oli  pelas- 
tanut vapautensa  kaikkialla,  vieläpä  Vähän-Aasian  siirtokunnatkin  tun- 
nusti suurkuningas  itsenäisiksi;  mutta  valloituksiin  eivät  Kreikkalaiset 
ryhtyneet.  Ja  tämä  olikin  epäilemättä  onneksi,  sillä  nyt  seuraavalla 
rauhan  ajalla  heidän  sivistyksensä  vasta  kehittyi  täyteen  kukoistukseensa. 
Suuret  sodat  elvyttivät  heidän  itsetuntoansa  samassa  kuin  ne  olivat 
tuottaneet  heille  turvallisemman  olon  idän  puolelta  ennen  uhkaavasta 
vaarasta;  mutta  ne  antoivat  myöskin  monellaisia  aiheita  runoilijoille  ja 
taiteilijoille  kansallisten  teoksien  valmistamiseen.  Atena,  jonka  ansio  etu- 
päässä oli  voittojen  saaminen  ja  Kreikan  pelastus,  ylenee  nyt  johtajaval- 
laksi ja  sivistyksen  pääpaikaksi. 

Atena  kohosi  persialaissotien  jälkeen  koko  itäisen  Välimeren  val- 
tiaaksi ja  suurimmaksi  kauppakaupungiksi.    Itse  kaupunki  ei  ollut  meren 

raonalla,  mutta  satamansa  Piraioksen  kanssa,  joka  oli  siitä  2  tunnin 
matkan  päässä,  oli  se  yhdistetty  pitkillä  vahvoilla  muureilla,  jotka  kulki- 
vat molemmin  puolin  tietä.  Piraiokstosa  oh'  äärettömän  vilkas  liike,  siliä 
sadoittain  siellä  oli  laivoja,  jotka  toivat  tavaroita  tai  veivät  toisia;  Eu- 
boiasta  tuotuja  hedelmiä  kaupiteltiin.  Mustanmeren  kaloja,  viinejä  Aigeian- 
meren  saarilta,  Miletoksen  kankaita,  Kypros-saaren  metalleja,  Syrian 
hajuaineita,  Nubiasta  tuotuja  orjia,  Egyptin  papyrosta  j.  n.  e.  Trakian 
kanssa  oli  varsinkin  vilkas  kauppa,  sillä  sieltä  tuotiin  Atenaan  paljon 
viljaa,  jota  karusta  Attikasta  ei  tarpeeksi  saatu. 

Mutta   Atena   oli   valtioUisessakin    suhteessa    Aigeianmeren    saarien 
ja    rannikkojen    valtias,   sillä    se  oli   suuren   liittokunnan   johtaja,  jonka 
kreikkalaiset   saari-   ja   rantavaltiot   olivat   muodostaneet.     Liittokuntaan 
kuului   noin    300  kaupunkivaltiota,  jaettuina  viiteen  hallintopiiriin.     Al- 
kuansa  oli   tarkoitus   ollut,  että  kaikkien  liiton  jäsenten  tuli  olla  saman- 
arvoisia, mutta   sotien  päätyttyä  Atena  alkoi  sitä  käyttää  oman  suuruu- 
tensa   kohottamiseksi,    väkivallalla    pakottaen   kuuliaisuuteen    sellaisiakin 
valtioita,  jotka  tahtoivat  siitä  erota.     Liiton  yhteinen  rahasto,  jota  ensin 
säilytettiin    Delos-saarella,    siirrettiin    v.  460   Atenaan,   joka    sen    jälkeen 
käytti   sen   runsaita  tuloja  tekemättä  tiliä  liiton  muille  jäsenille  ja  usein 
ainoastaan   omaksi   hyödykseen.     Liittolaiset   olivat   muuttuneet   melkein 
veronalaisiksi    alamaisiksi.     Ja    vahvistaakseen    vallitsevan    kaupungin 
asemaa  lähetettiin  köyhää  kansaa  Attikasta  siirtokuntia  perustamaan  eri 
maihin;   nämät  eivät  olleet  itsenäisiä   yhteiskuntia,  niinkuin  vanhimmat 
siirtokunnat,  vaan  ne  pysyivät  aina  läheisessä  yhteydessä  emäkaupungin 
kanssa,  ja  niiden  asukkaat  olivat  Atenan  kansalaisia,  jotka  kansankokouk- 
sissa saivat  äänestää.    He  vaan  valvoivat  Atenan  etuja  lonian  ja  Aigeian- 
mereUä. 

Vielä  persialaissotien  aikakaudella  oli  Atenassa  ollut  sisällisiä  riitoja 
aristokratisen  ja  demokratisen  puolueen  välillä;  valtion  suurimpia  miehiä 
oli  sieltä  usein  karkotettu  puoluejuonien  kautta.  Niinpä  Salamiin  sankari 
Temistokles,  joka  esiintyi  liian  loistavasti  ja  mahtavasti,  äänestettiin 
ostrakismoksella  maanpakoon,  jolloin  hän,  kauan  aikaa  harhailtuaan 
Kreikassa,  pääsi  Persian  kuninkaan  turviin,  joka  antoi  hänelle  maaherra- 
kunnaksi Magnesian  kaupungin  Vähässä-Aasiassa.  Aristeides,  joka  ai- 
kaisemmin hänkin  oli  ollut  maanpaossa,  sekä  Kimon,  Miltiadeen  poika, 
olivat  sen  jälkeen  Atenan  johtavat  miehet. 

Olot  vakaantuivat  kuitenkin  v.  450  vaiheilla,  jolloin  puolueriidat 
ajaksi  loppuivat,  kansanpuolue  kun  on  kokonaan  päässyt  valtaan.  Atenan 
hallitusmuoto  oli  aina  Solonin  ajoista  saakka  kehittynyt  kansanvaltaiseen 

suuntaan  ja  tähän  aikaan  on  se  muodostunut  täydellisemmäksi  kansan- 
vallaksi, mikä  milloinkaan  on  missäkään  valtiossa  ollut.  Kuuluisa  Pe- 
rikles sen  lopullisesti  muodosteli,  jättäen  kansankokoukselle  suurimman 
merkityksen  ja  vähentäen  areiopagin  valtaa,  jossa  oli  ylimyskunnan  jäse- 
niä. Aristeides  oli  jo  v.  478  ehdottanut  lain  hyväksyttäväksi,  jonka 
mukaan  kaikki  kansalaiset  varallisuudesta  huolimatta  pääsivät  kaikkiin 
virkoihin,  ja  Perikleen  esityksestä  päätettiin  nyt,  että  virkamiehet  mää- 
rättäisiin arvalla  paitsi  muutamia  ylempiä  niinkuin  strategeja,  jotka  van- 
haan tapaan  edelleen  valittiin.  Atenan  hallitusmuoto  oli  siis  kansanval- 
tainen, mutta  Perikles  siellä  kuitenkin  40  vuoden  kuluessa  (469 — 429) 
johti  asioita,  jonka  vuoksi  tätä  aikaa  kutsutaankin  hänen  nimensä  mukaan 
»Perikleen  aikakaudeksi^.  Silloin  oli  valtiollinen  elämä  Atenassa  puh- 
taampaa ja  vilkkaampaa  kuin  ennen  tai  jäl- 
keen, ja  se  oli  henkisessäkin  suhteessa  lois- 
tavimpia aikakausia,  mitä  maailman  historiassa 
tavataan;  kreikkalaisuus  esiintyy  silloin  ja- 
loimmassa  muodossaan,  jonka  vuoksi  luom- 
me Atenan  silloisiin  oloihin  silmäyksen. 

Atenan  valtio  oli  alaltaan  pieni,  sillä  siihen 
kuului  vaan  Attikan  maakunta,  eikä  täysiikäis- 
ten  vapaiden  kansalaisten  lukumääräkään  ol- 
lut suuri,  sillä  se  nousi  Perikleen  aikana  noin 

30,000: teen.     Osa    oli    maanviljelijöitä,   jotka  W^  ^yf '''nr^l 

eivät  kuitenkaan  saaneet  viljaa  kansan  koko  '  '    perjfcie,. 

tarpeen  tyydyttämiseksi,  vaan  sitä  täytyi  ul- 
koa —  Trakiasta  etupäässä  —  maahan  tuoda,  ja  öljyn  sekä  viinin  vil- 
jelys huomattiin  tuottavammaksi.  Orjat  suorittivat  työn  viljelyksillä 
samaten  kuin  teollisuuslaitoksissa,  sillä  Atenassa  tavataan  jo  tähän  aikaan 
suurteollisuutta  pienien  käsityöläisten  ohessa.  Vapaita  työmiehiä  ei  paljon 
ollut,  sillä  orjantyön  vuoksi  alentui  työpalkka  mitättömän  pieneksi. 
Kauppiasten  lukumäärä  ja  varallisuus  karttui  myöskin  kaupan  vilkastu- 
misen tähden.  Kaupan  vuoksi  etupäässä  oli  Atenaan  siirtynyt  paljon 
muukalaisiakin,  ynetoikeja,  jotka  olivat  vapaat,  mutta  eivät  nauttineet 
valtiollisia  oikeuksia  eivätkä  saaneet  kiinteätä  omaisuuttakaan  omistaa  ja 
olivat  jonkun  kansalaisen  suojeluksessa.  Ainoastaan  se,  joka  oli  syntynyt 
atenalaisesta  isästä  ja  äidistä,  oli  kansalainen,  eikä  sellaista  saanut  mistä- 
kään  syystä  tehdä  orjaksi,  sillä  sen  Solonin  laki  kielsi. 

Yleisiin  valtion  toimiin  kului  suurin  osa  vapaan  kansalaisen  ajasta 
eikä    hän    kotonaan    paljon    joutunut    olemaankaan    eikä    perheoloihin 

huomiotaan  kiinnittämään.   Noin  kerran 
viikossa    pidettiin   kansankokous,  f  jossa 
yhteisiä   asioita   keskusteltiin  ja  päätet- 
tiin;   2   ä  3000   kansalaista   silloin   ta- 
vallisesti   kokoontui,    joskus,    kun    oli  - 
tärkeitä  kysymyksiä,  6000:kin;  kokouk- 
set pidettiin  Atenan  torilla  eli  agoralla 
tai    PnyiT-nimisellä    paikalla,    joka    oli 
Akropoliista   lounaaseen.     Jokainen   sai 
esiintyä   puhujana  ja  siksi   ilmoittautu- 
nut   sai    seppeleen    päähänsä;    se    oli 
loukkaamattomuuden     merkki;      mutta 
vanhoilla    oli   ennen    nuoria   etuoikeus. 
Puhuja   oli  ennakolta  hyvin  valmistau- 
tunut,  ja    löytyipä    erityisiä    henkilöitä, 
jotka  puheita  muille  valmistivat.  Puheen 
aikana  oli  kansa  hiljaa,  eikä  hyvä  pu- 
hujakaan melulla  ja  liikkeillä  koettanut 
kuulijakuntaan  vaikuttaa,  vaan  hän  oli 
vakava    ja    tyyni;    Perikles   esim.    piti 
puhuessaan  kätensä  koko  ajan  viittansa 
peitossa.     Myöhemmin  vasta  kokoukset 
muuttuivat  meluisiksi. 

Suuri  osa  kansalaisista  oli  aina 
valtion  viroissa,  palveli  hopliteina  eli 
soturina  tai  oli  valtion  laivastossa; 
Aristoteles  sanoo  noin  20,000  kansa- 
laista, siis  kaksikolmannesta  koko  luku- 
määrästä, ajoittain  olleen  yleisissä  toi- 
missa. Vuosittain  määrättiin  arvalla 
500  jäsentä  neuvoskuntaan,  jotka  kaikki 
eivät  kuitenkaan  aina  oUeet  koossa, 
vaan  vuoron  mukaan  oli  niitä  50  eräl- 
tään 36  päivän  kuluessa  Pfn^taneio- 
nissa  (raastuvassa),  jossa  he  yleisellä 
kustannuksella  soivatkin.  Heillä  oli  juoksevat  hallitustoimet  hoidettava- 
naan. Heliaiaan  Icuuluivat  tuomari-kansalaiset,  sillä  eri  oikeusasioita 
varten  arvottiin  heitä  200-1000,  vieläpä  6000:teen  asti.  Arkontit,  jotka 
ennen  olivat  asiat  ratkaiseet,  tutkivat  nyt  ainoastaan  niitä,  mutta   päätös 


Atena  Partenos. 
V:na  1880  10 
jäljennös      jMtiiläiskokoisesta      Atena-kuvapai 


pieni  kuvapatsas,  luultavasti 

;kokoisesta      Atena-kuvapat- 

saasta,   jonfta   Feldias   Perikleen   aikana  teki 

oli  keliasteilla,  joksi  näitä  vannotettuja  tuomareja  nimitettiin.  Hengen- 
rikokset  tutki  ja  ratkaisi  areiopagi,  jossa  oli  virasta  eronneita  arkont- 
teja  tuomareina.  Näiden  lisäksi  oli  muitakin  virkoja,  esim.  valtion  raha- 
asiain  hoitoa  varten.  Verot  olivat  pääasiassa  välillisiä,  niinkuin  satama- 
maksuja ja  tulleja,  mutta  harvoin  otettiin  suoranaisia;  ainoastaan 
varakkaita  kansalaisia  velvoitettiin  sotalaivoja  varustamaan  tai  juhlia 
toimittamaan.  Alkuansa  olivat  virat  ja  muut  valtion  toimet  maksuttomia, 
niinkuin  muissakin  Kreikan  valtioissa  ja  Roomassakin,  mutta  Perikleen 
ehdotuksesta  aljettiin  niiden  hoitamisesta  suorittaa  pieni  makso,  jotta 
köyhemmätkin  saattaisivat  niihin  aikaansa  uhrata  ja  kansa  enemmän 
kääntäisi  valtion  asioihin  harrastuksensa;  niinpä  kukin  tuomari  sai  päi- 
vältä, jolloin  hän  oli  toimessa,  1  tai  2  obolia  (16  tai  32  penniä);  saman 
makson  sai  sotajoukossa  palveleva  kansalainen,  ja  myöhemmin  makset- 
tiin se  niillekin,  jotka  saapuivat  kansankokouksiin. 

Tämän  uutteran  valtiollisen 
toiminnan  vuoksi  jäi  perhe-elämä, 
niinkuin  yllä  mainittiin,  kokonaan 
syrjään;  miehet  olivat  harvoin 
kotonaan  eikä  vaimolla  ollut  Krei- 
kassa samallaista  arvoa  kuin  mie- 
hellä. AviopuoHsojen  väli  ei  ollut 
sen  vuoksi  varsin  läheinen,  eikä 
äiti  saattanut  poikaansa  paljonkaan 
vaikuttaa,    kun    tämä   oli    päässyt 

kypsyneeseen  ikään;  lapsena  hänellä  kyllä  oli  hänen  hoitonsa  samoin 
kuin  muutkin  kotitoimet  huostassaan;  orjat,  joita  kohtalaisen  varallisessa 
perheessä  oli  8  ä  10,  mutta  rikkaissa  50:neen  asti,  olivat  perheen  emän- 
nän käsky nalaisia.  Mutta  yleiseen  elämään  ei  naisen  vaikutus  ulottunut; 
hän  ei  saanut  samallaista  kasvatusta  hengenlahjojensa  kehittämiseksi, 
kuin  miehet,  eikä  tapakaan  sallinut  hänen  esiintyä  julkisessa  elämässä. 
Jos  joku  uskalsi  vanhoja  tapoja  vastaan  rikkoa,  herätti  se  paheksumista; 
niinpä  Perikleen  nerokas  puoliso  Aspasia  otti  osaa  oppineiden  miesten 
keskusteluihin  ja  näyttäytyi  seuroissa,  mutta  näyttämöllä  häntä  sen  joh- 
dosta karkealla  tavalla  ivattiin,  ja  myöhemmin  häntä  vastaan  nostettiin 
syytös  jumalien  halveksimisesta  sekä  siitä,  että  hän  sopimattomalla  käyr 
töksellään  vaikutti  pahaa  Atenan  naisiin.  Perikles  itse  esiintyi  häntä 
puolustamaan  ja  ainoastaan  loistavalla  puhetaidollaan  hän  sai  puolisonsa 
pelastetuksi.  Kreikan  nainen  ei  ollut  vielä  vapautunut  täyteen  arvoon, 
vaikka   hän   ei   itämaiseen  tapaan  orjan  asemassa  ollut.     Uhrit  jumalien 


Kreikkalaiset  naiset  tuovat  ultria  vainajalle. 

sovittamiseksi  sekä  muut  uskonnolliset  menot  ainoas- 
taan tuottivat  vaihtelua  hänen  yksitoikkoisessa  elä- 
mässään. 

Valtion  toimien  lomassa  miehetkin  ottivat  osaa 
moniin  yleisiin  juhliin  ja  huvituksiin,  joita  jumalien 
kunniaksi  pidettiin.  Suurimmat  oUvat  panatenaiain 
juhlat,  joita  vietettiin  joka  neljäs  vuosi.  Useiden  päi- 
vien kuluessa  toimitettiin  ruumiillisia  ja  henkisiä  kil- 
pailuja, joissa  muun  muassa  kilpailevat  laulajat  (rap- 
sodit)  esittivät  Homeroksen  lauluja.  Viimeisenä  päi- 
vänä pantiin  toimeen  suuri  juhlakulku,  jossa  arvok- 
kaat vanhukset  kulkivat  öljypuun  oksat  kädessä,  miehet 
sotapuvussaan,  nuorukaiset  esiintyivät  tulisilla  hevosilla ; 
valitut  neidot  taas  kantoivat  koreja  päässään,  joissa  oli 
F^^Mm*  uhrilahjoja   kaupungin   suojelijajumalattarelle  Atenalle. 

Koko  tämä  loistava  joukko  kulki  Akropolis-kukkulalle 
jättääkseen  jumalattarelle  sen  temppeliin  Atenan  nais- 
ten kunnialahjan :  kauniisti  ommellun  hameen. 

Läheisessä     yhteydessä     uskonnollisten     juhlien 
""  ^***illtv€wll."*^""    'kanssa   ja   niistä  kehittyneet  olivat  näytelmät.     Jo  ai- 
kaisemmin oli  Dionysos-  eli  Backos-  jumalan  kunniaksi 
pidetyissä  juhlissa  esiintynyt  laulajia,  jotka  esittivät  tämän  jumalan  elä- 
mää  ja   vaiheita;   ja   koska  laulajat  olivat  puettuina  pukinjaloilla  varus- 
tetuiksi   satyreiksi,    ruvettiin   heidän   esitystään   kutsumaan   tragediaksi, 
joka   merkitsee    »pukinlaulua».     Paitsi    viinin    jumalan    vaiheita   aljettiin 
vähitellen    esitellä    myöskin    kohtia    sankarien   ja   muidenkin   henkilöiden 
elämästä.      Saadakseen    esitettävänsä    havainnollisemmaksi   ottivat   toiset 
laulajista  esiintyäkseen  heidän  toimissansa,  ja  tehdäkseen  paremman  vai- 
kutuksen   katsojiin    käyttivät   he   naamiota   kasvoilla  ja  jalassa   korkea- 
korkoisia    kenkiä,     n.     k.     kotumefa. 
Täten  muodostui  kaksi  osaa,  kuoro  ja 
näyttelijät,   joista  edellinen  oli  ikään- 
kuin  välittäjänä   näyttelijöiden   ja  kat- 
sojakunnan   välillä;    se    kertoi    alussa 
näytöksen    aineen   ja   antoi   arvostelun 
siinä  esitetyistä  tapahtumista.     Molem- 
mat osat  säilyivät  vastedeskin  kreikka- 
laisissa  näytelmissä.     Runoilijat   alkoi- 
vat  kilvan   kirjoittaa   arvokkaita   sanoja  Kreikkalainen  teaatterl  (kerjattufiau) 

näytelmiin,  ja  siten  syntyi  draamallinen  kirjallisuus.  Perikleen  aikana 
tämäkin  kohosi  korkeimmilleen.  Vähän  aikaisemmin  oli  Aiskylos  kirjoit- 
tanut näytelmänsä,  joissa  ilmenee  ylevä  uskonnollinen  ja  siveellinen 
maailmankatsanto;  niinpä  hän  esittää  Or^«/eia-nimisessä  näytelmässä, 
miten  rikosta  aina  seuraa  rangaistus  ja  Persiakiiset-mmises^^di  hän  taas 
Xerxeen  persoonassa  kuvaa  pöyhkeilevää  ihmisolentoa;  mutta  samassa 
kappaleessa  ilmenee  myöskin  innostusta,  jonka  isänmaan  suuruus  i 
vaikuttanut.  Sofokles,  Perikleen  aikalainen, 
on  vielä  etevämpi  runoilija;  hänen  kuvaa- 
mansa ihmisluonteet  ovat  suuria  ja  ihan- 
teellisia. Välttämättömän  kohtalon  määrä- 
ykset ihmistä  kohtaavat  hänen  näytelmis- 
sään, kun  hän  intohimojensa  huumaamana 
tekee  sellaista,  joka  sotii  siveellistä  maail- 
manjärjestystä vastaan.  Kreikan  sankari- 
ajasta  Sofokles  otti  aiheensa;  kuuluisimpia 
hänen  näytelmistään  on  Antigone,  Kolmas 
runoilija  oli  Euripides,  joka  ei  tosin  saata 
luoda  niin  ihanteellisia  ja  suurenmoisia 
henkilöitä  kuin  molempain  edellisten  san- 
karit ovaf,  mutta  ihmisluonteita  hänkin 
mestarillisesti  kuvaa.  Samoin  kuin  muut- 
kin draaman  kirjoittajat,  otti  Euripides 
aiheensa  Kreikan  tarustosta;  Medea  ja 
Ifigeneia  ovat  tunnetuimmat  hänen  draa- 
moistaan. 

Myöskin  komedia  sai  alkunsa  Dio- 
nysoksen juhlista.  Siinäkin  oli  kuoro,  ja 
näyttelijät  esiintyivät  naamioituina,  joiden 
tarkoitus  oli  herättää  naurua  ja  ivaa. 
Aristofanes  oli  suurin  pilanäy telmien  kirjoittaja.  Hän  ivasi  aikansa 
tunnetuimpia  henkilöitä  ja  oloja,  sillä  omasta  ajastaan  huvinäytelmiin 
aina  saapi  sopivimmat  aiheet.  Ne  olivat  ikäänkuin  yleistä  mielipidettä 
edustamassa,  niinkuin  sanomalehdet  meidän  aikana.  Usein  Aristofanes 
kuitenkin  väärin  arvostelee  henkilöitä;  kun  hän  ivaa  esim.  Euripidestä 
tai  Sokratesta,  ei  hän  osaa  antaa  niille  niiden  oikeata  arvoa.  Oikeute- 
tumpi on  se  iva,  jolla  hän  kohtelee  Perikleen  jälkeläistä,  suurisuista  kan- 
sanjohtajaa Kleonia,  tai  Atenalaisten  valtiollista  kevytmielisyyttä.  —  Näy- 
täntöjä  varten   rakennettiin  eri  teaatterihuoneet,  ja  Perikles  toimitti,  että 


Sofokles. 

köyhät  kansalaiset  pääsivät  niihin  ilmaiseksi,  koska  näytelmätaiteelia  oli 
kasvattava  ja  sivistävä  vaikutus,  ja  sitä  paitsi  näytelmillä  oli,  niinkuin 
mainittiin,  alkuansa  jumalanpalveluksen  luonne. 

Mutta  Atena  oli  muutenkin  kaiken  Kreikan  nerojen  kokouspaikka, 
sillä  sinne  keräytyivät  kuuluisimmat  miehet  muista  valtioista.  Sinne  tuli 
»historian  isä»  Herodotos,  josta  jo  olemme  usean  kerran  maininneet 
Halikarnassoksessa  hän  oli  syntynyt,  kulkenut  paljon  Itämailla  ja  saapui 
vihdoin  Atenaan  oppiakseen  tuntemaan  sitä  valtiota,  jolla  on  tärkein  sija 

hänen   historiassaan.     Atena- 
laisten      sanotaan      antaneen 
hänelle  palkinnoksi  historias- 
taan    10     talenttia     (57,300 
markkaa).    »Lääketieteen  isä> 
Hippokrates     tuli     myöskin 
Atenaan   Kos-saarelta;    astro- 
noomi  Melon  siellä  niinikään 
asui.      Filosofi     Anaxagoras 
oli  atenalainen,  samoin  suuri 
ajattelija  Sokrates,    Kuuluisia 
puhujia,  niinkuin  Antifon  ja 
Lysias,  esiintyi  myöskin  Ate- 
N         nassa,     ja     Kreikan     suurin 
V      kuvanveistäjä      Feidias      oli 
vi      Perikleen   hyvä  ystävä;    ark- 
'i     kitehdit  Kallikrates  ja  Mne- 
sikles  olivat  nekin  Perikleen 
aikuisia,      samoin      maalarit 
m^^i     Apollodoros,  Zeuxis  ja  Parr- 
hasios.      Myöhemmin     siellä 
oli  historiankirjoittajat  Tuky- 
dides  ja  Xenofon  sekä  vanhan  ajan  suurimmat  filosofit  Platon  ja  Aris- 
toteles,    Kaikkien   näiden    miesten   nimet   ovat  kuolemattomina  säilynet 
halki   vuosisatojen.     Ilman    syytä   ei   Tukydides    kutsu   Atenaa  »Kreikan 
kasvattajaksi.» 

Loistavan  henkisen  elämän  kanssa  oli  kaupungin  ulkomuotokin 
sopusuhteessa.  Peisistratos  oli  jo  alkanut  rakennuttaa  komeita  temppeleitä, 
ja  Perikles  jatkoi  hänen  alottamaansa  uraa.  Äärettömiä  summia  käytet- 
tiin yleisiin  rakennuksiin,  joka  osottaa  Atenan  rikkautta,  vaikka  myöskin 
liittokunnan    rahaston  varoja  niihin  käytettiin.     Niinpä  suuri  sotasatama 

Piraioksessa  maksoi  1,000  talenttia  (5,730,000  markkaa).  Kaupunkiin 
rakennettiin  suuri  musiikkisali  Odeion  soitannollisia  kilpailuja  varten. 
Suurin  loisto,  komeus  ja  kauneus  näkyi  kuitenkin  Akropoliilla.  Vanhim- 
pina aikoina  tällä  kukkulalla  oli  ollut  Atenan  linna,  mutta  nyt  sinne 
rakennettiin  Atenan  suojelijajumalattaren  Pallas  Atenan  kunniaksi  loista- 
vasta marmorista  komea  temppeli  Partenon,  joka  oli  70  metr.  pitkä, 
31  metr.  leveä,  46  komean  10  metr.  pituisen  dorilaisen  pylvään  korista- 
mana. Feidias  somisteli  kuvan  veistoksillaan  temppeliä;  niinpä  sen  etu- 
seinällä oli  Atena  jumalattaren  synty  kuvattuna,  toisella  puolen  Atena  ja 
Poseidon  kilpailevat  päästäkseen  Atenan  suojeliaksi;  katon  ja  pilarien 
välillä  oli  kuvia  Trojan  sodasta  ja  panatenaiain  juhlista.  Itse  temppe- 
lissä oli  komea  12  metr.  korkea  jumalattaren  patsas  kullasta  ja  norsun- 


Atenalaitia  nuorukaisia  panatenaiain  julilalcullcuMssa. 

luusta,  johon  yksin  kultaa  oli  käytetty  1,000  kilogr.  Komeat  Mnesikleen 
rakennuttamat  pylväskäytävät,  propylaiat,  johtivat  temppeliin,  nekin  mar- 
morista. Kaikkineen  sanotaan  Partenonin  ja  propylaiain  maksaneen 
2012  talentia  (noin  11  ^  milj.  markkaa).  Akropoliin  etelärinteellä  oli 
suuri  Dionysoksen  teaatteri,  johon  mahtui  30,000  katsojaa. 

Tämäntapainen  oli  Atena  ja  sen  kansa  Kreikan  kukoistus-aikana. 
Komeita  ja  loistavia  yleisiä  rakennuksia  tavataan  eri  taholla  kaupungissa; 
taidetta  saapi  joka  paikassa  nähdä;  varallisuus  on  hyvä,  eikä  varsin 
suuri  erotus  rikkaiden  ja  köyhien  omaisuuden,  maalla  asuvan  ja  kau- 
punkilaisen välillä.  Kaikki  Atenalaiset  ovat  samanarvoisia  kansalaisia, 
jokainen  saattaa  päästä  neuvoskuntaan,  saapi  kansakokoukseen  tulla 
valtion  asioista  päättämään;  hän  on  tuomari,  soturi  ja  merimies.  Teaat- 
terissa  hänellä  on  aina  tilaisuus  olla  saapuvilla,  samoin  juhlissa,  joita 
jumalien  kunniaksi  pidetään.    Ei  milloinkaan  aikaisemmin  tai  myöhemmin 

ole  valtioD  kansalaisen  elämä  ollut  niin  täyteläistä  kuin  Atenassa  5:nneIIä 
vuosisadalla.  Koko  tuon  vilkkaan  elämän  keskustana  on  suurin  atena- 
lainen  Perikles;  hän  on  tiedemiesten  ja  taiteilijain  ystävä;  hän  se  kauno- 
puheliaisuudellaan  kokouksissa  päätöksiin  vaikuttaa;  hän  johtaa  vaikka 
tasa-arvoisena  kansalaisena  koko  valtiota.  Perikles  ei  ollut  kuitenkaan 
niitä  johtajia,  jotka  mielistelemällä  kansaa  ja  kiihottamalla  sen  intohi- 
moisia pyyteitä  pyrkivät  sen  suosioon;  hän  oli  rehellinen,  ja  selvä  käsi- 
tys valtion  tarpeista  hänellä  oli,  tietäen  mihin  hallitusta  oli  suunnattava; 
usein  hän  vastustikin  kansaa,  mutta  silloinkin  hän  sai  voiton,  sillä  kaikki 
olivat  vakuutettuina,  että  hän  yhteistä  parasta  tarkoitti.  Perikles  oli 
kansanjohtaja  tämän  sanan  paraimmassa  merkityksessä.  Atenalaiset  ni- 
mittivätkin  häntä  Olympolaiseksi,  Kreikkalaisuus  oli  täyteen  loistoon 
kehittynyt. 


XIV. 

Kreikan  riutuminen.     Peloponnesoksen  sota. 
Kreikan  vapauden  loppu. 

PlkkuvaltaisuuB.  —  Spartan  ja  Atenan  huono  suhde  toisiinsa.  —  Atenan  heikkous. 
—  Sodan  syyt.  —  Sodan  luonne.  —  Sotavoimat.  —  Sodan  ensi  jakso.  —  Alkibia- 
deen  suunnitelma.  —  Sisilian  retki.  —  Alkibiades  pakenee.  —  Spartan  voitot.  ~ 
Onni  kääntyy.  —  Atenan  häviö.  —  Spartan  johtovalta.  —  Kyroksen  kapina.  — 
Agesilaoksen  retki  Persiata  vastaan.  —  Teban  mahtavuus,  Epaminondaan  ja  Pelo- 
pidaan  aika.  —  Kreikan  kansan  rappeutuminen.  —  Filippos,  Makedonian  kuningas. 
—  Kreikan  vapauden  loppu. 

Korkean  sivistyksen  oli  Atena  luonut  ja  kohonnut  Kreikan  henki- 
sen elämän  keskustaksi.  Perikleen  tarkoitus  oli  saada  se  myöskin  koko 
kreikkalaismaailman  valtiolliseksi  pääkaupungiksi.  Mutta  se  ei  onnistunut. 
Kreikkalaiset  eivät  tahtoneet  alistua  suureen  koko  kansaan  ulottuvaan 
valtiolliseen  yhteyteen,  sillä  pikkuvaltaisuus  oli  heille  rakkaampi.  Uhraa- 
vaisuus,  työskentely  valtion  eduksi  ja  isänmaanrakkaus  oli  verraton, 
mutta  tuo  kaikki  rajoittui  vaan* omaan  kaupunkivaltioon;  sen  etua  ja 
suuruutta  kansalaisen  oh  valvominen,  ja  valtion  jäsenenä  Kreikkalaisella 
olikin  oikea  ihmisarvonsa;  siinä  hänen  oma  vapautensa  ja  suuruutensa. 

Hän  oli  etupäässä  Atenalainen,  Spartalainen  tai  Tebalainen,  ja  toisessa 
sijassa  Kreikkalainen.  Tuskin  suuren  vaaran  hetkenä  oli  jonkinlainen 
yhteys  aikaan  saatu,  ja  kun  vaara  oli  torjuttu,  hajoaa  se  kokonaan. 
Kateus,  eripuraisuus  ja  viha  ilmestyy,  josta  sotia  syntyy,  ja  tuohon  kes- 
kinäiseen kilvoitteluun  Kreikan  valtiollinen  itsenäisyys  häviää. 

Persialaissotien  jälkeen  oli  Sparta  elänyt  melkein  syrjässä  vanhoja 
laitoksiaan   säilyttäen,  mutta  kateellisesti  se  piti  silmällä  Atenan  kehitty- 
mistä  ja   paisuvaa    valtaa.     Pitkien   muurien  rakentamista  Piraioksen  ja 
Atenan   kaupungin   välillä  se  oli  koettanut  estää,  karsain  silmin  se  kat- 
seli,  miten   kansanvaltaisuus   levisi   Atenan  kautta  yhä  laajemmalle,  sillä 
siitä  se  pelkäsi  vaaraa   omalle  aristokratiselle  valtiolaitokselleen.     Atenan 
suuri    valta   taas   oli   petollinen   ja   ontto,   sillä   siltä  puuttui  vankkaa  ja 
lujaa  pohjaa,  nimittäin  yhteisharrastusta ;  useimmat  liittolaiset  olivat  tyy- 
tymättömiä,  koska   emäkaupunki   ei   kohdellut  heitä  tasa-arvoisina  liiton 
jäseninä,  vaan  esiintyi  käskijänä,  ja  sen  vuoksi  monet  salassa  kääntyivät 
Spartan    puoleen.      Laajalla    kansanvallalla,    jollainen    Atenassa    oli,   on 
myöskin   heikot   puolensa,   jotka   ennen   pitkää   näyttäytyvät     Se  vaatii 
ollakseen  tarkoitustaan  vastaava  kansalta  suurta  siveellistä  voimaa,  valis- 
tunutta mieltä  ja  itsekkäisyydestä  vapaata  toimintaa,  mutta  sellaista  ihan- 
teellista   kansan    enemmistöä    ei   todellisuudessa   milloinkaan    saata    olla. 
Hyvä  ja  voimakas  kansanjohtaja,  jollainen  Perikles  oli,  sitä  voipi  ohjata 
hyvään  päin,  mutta  kun  varma  johto  puuttuu,  horjuu  se  kuin  myrskyn 
ajelema   laiva.     Kleonin  ja   Älkibiddeen  johdossa  demokratian  rappeu- 
tuminen Atenassa  huomataan;  edellinen  on  suurisuinen,  meluava  ja  puo- 
lisivistynyt   mies,  ammatiltaan  nahkuri,  joka  kansan  intohimoja  kiihotta- 
malla pyrkii  sen  suosioon,  päästäkseen  valtion  politiikkaa  kansankokouk- 
sissa   johtamaan;    jälkimmäinen   taas    nerokas,   mutta   kevytmielinen    ja 
itsekäs   ylimys,   jolla  ei  ollut  samaa  suurta  ja  puhdasta  valtiollista  ihan- 
netta, mikä  Perikleen  mielessä  aina  kangasteli. 

Perussyy  siihen  28-vuotiseen  sotaan,  joka  v.  431  Kreikassa  alkoi, 
oli  Atenan  yhä  kasvava  valta  yhtäältä  ja  Spartan  sen  johdosta  syntynyt 
kateus  toisaalta;  mutta  useita  vähäpätöisiä  riitakysymyksiä  oli  ulkonai- 
sina syinä.  Korintin  mahtava  kauppakaupunki  oli  joutunut  riitaan  siir- 
tolaiskaupunkinsa  Korkyran  kanssa,  joka  oli  samannimisellä  saarela 
lonianmeressä.  Atena  ryhtyi  laivastoUaan  Korkyraa  auttamaan,  sill&  se 
tahtoi  käyttää  tilaisuutta  päästäkseen  lonianmerellä  valtiaaksi,  niinkuin 
se  jo  oli  Aigeianmerellä ;  Sparta  taas  auttoi  Korintia.  Riidan  aiheita 
kehittyi  yhä  uusia,  ikäänkuin  itsestään;  Megaran  naapurikaupungilta, 
joka    oli    Atenan    kanssa    kauppayhteydessä,   mutta    valtiollisesti    kuului 

Spartan  liittoon,  kielsivät  Atenalaiset  kaupankäynnin  kanssaan;  Sparta 
taas  vaati  Atenaa  vapauttamaan  liittolaiset  vallastaan,  karkottamaan  Alk- 
meonidein  suvun,  johon  Perikles  kuului,  kaupungistaan  j.  n.  e.  Mutta 
kun  Atena  Perikleen  vaikutuksesta  ei  myönny  ainoaankaan  vaatimukseen, 
oli  sota  aljettava.  Eikä  tämä  Peloponnesokaen  sota  ollut  yksinomaan 
kilvoittelua  Atenan  ja  Spartan  välillä,  vaan  se  oli  taistelua  demokratisen 
ja  aristokratisen  valtiolaitoksen  välillä,  ionilaisen  ja  dorilaisen  heimon 
välillä.  Atenan  päävoima  oli  merellä,  ja  saari-  ja  rantavaltiot  olivat  sii- 
hen liittyneet,  useat  pakosta ;  varoja  sillä  oli  liitonrahastossa  6000  talenttia 
(noin  33  milj.  Suomen  mk.),  ja  vuosittain  siihen  kerääntyi  600,  myö- 
hemmin 1000  talenttia;  mutta  maasotajoukko  oli  verraten  heikko,  sillä 
siihen  kuului  29,000  hopliittia,  joista  16,000  pidettiin  puolustuksen  va- 
ralla, joten  siis  ainoastaan  13,000  liikeni  kenttäpalvelukseen.  Spartalla 
taas,  johon  oli  liittynyt  Peloponnesoksen  valtiot  ja  muutamat  Keski- 
Kreikassakin,  niinkuin  Teba,  oli  käytettävään  suuri  maajoukko,  johon 
kuului  60,000  hopliittia. 

Erilaiset  olivat  sotavoimat,  mutta  ne  ovat  kuitenkin  kummallakin 
riitapuolella  jotenkin  yhtä  mahtavat,  ettei  kumpikaan  saata  yhdellä  iskulla 
vastustajaansa  masentaa.  Sota  saapi  sen  vuoksi  alusta  alkaen  hävitys- 
sodan  luonteen;  Spartalaiset  hyökkäävät  joka  vuosi  Attikan  maakuntaan, 
hävittävät  viljan  pellolta,  hakkaavat  öljypuut  maahan,  mutta  palaavat 
taas  muutamien  viikkojen  kuluttua  takaisin.  Attikan  väestö  vetäytyy 
sen  johdosta  Atenan  muurien  suojaan,  mutta  siellä  rupeaa  rutto  raivoa- 
maan, joka  V.  429  surmaa  Perikleenkin.  Hänen  mukanaan  katoaa  oikea 
johto  Atenassa.  Liittolaiset  rupeavat  luopumaan;  Plataia  Boiotiassa  jou- 
tuu Teban  valtaan;  Mitylenen  kaupunki  Lesbos-saarella  antautuu  vihol- 
liselle, mutta  Atenan  lähettämä  laivasto  pakottaa  sen  uudelleen  kuulijai- 
suuteen,  ja  Kleonin  esityksestä  tehdään  päätös,  että  saaren  koko  miehinen 
väestö  surmattaisiin.  Tämä  julma  päätös  kuitenkin  pian  peruutettiin; 
ainoastaan  tuhatkunta  oli  sitä  ennen  saanut  surmansa. 

Näistä  häiriöistä  huolimatta  Atenalaiset  lähettivät  laivaston  Pelopon- 
nesoksen rannikoille,  missä  se  Demosteneen  johdossa  ottaa  valtaansa 
Messenian  rannalla  olevan  pienen  Pylo8'^9i2iTeii,  joka  varustetaan  linnoi- 
tuksilla. Ollen  Spartan  läheisyydessä  on  tämä  vaarallinen  paikka,  sillä 
siune  alkaa  heloteja  paeta.  Spartan  laivasto,  joka  tuli  sitä  ahdistamaan, 
kärsi  täydellisen  tappion  samassa  Navarinon  lahden  poukamassa,  jossa 
Venäjän,  Ranskan  ja  Englannin  yhdistyneet  laivastot  v.  1827  tuhosivat 
Turkin  ja  Egyptin  laivaston.  Sen  vuoksi  oli  Sparta  taipuvainen  kovem- 
millakin   ehdoilla    rauhaan,    mutta    Kleon    sai    aikaan,   että    keskustelut 


112  YLEINEN    HISTORIA, 

keskeytyivät.  Pian  onni  kuitenkin  taas  kääntyi;  Boiotiassa  Delionin 
luona,  jossa  Alkibiades  pelasti  Sokrateen  hengen,  Atenalaiset  kärsivät 
suuren  tappion  v.  424;  Makedonian  rannikoilla,  jonne  Spartan  kuningas 
Brasidas  oli  sotajoukon  vienyt  luovuttaakseen  siellä  olevat  liittolaiset 
Atenasta,  he  niinikään  kärsivät  tappion  Amfipoliin  luona  (421),  jossa 
sekä  Kleon  että  Brasidas  kaatuivat.  Sen  johdosta  saatiin  v.  421  atena- 
laisen  Nikiaan  toimesta  aikaan  rauha,  jonka  piti  kestää  50  vuotta. 

Mutta  näihin  aikoihin  ilmestyy  jo  ennen  mainittu  Alkibiades  Atenan 
kansalaisille  suuria  valtiollisia  suunnitelmia  esittämään,  jotka  tekevät 
rauhasta  lopun.  Välimeren  länsi-osiin  oli  Atenan  valta  levitettävä,  Sisilia, 
jossa  oli  dorilaisia  siirtokuntia,  mutta  jotka  olivat  keskenään  eripuraisia 
ja    riitaisia,   niinkuin    Kreikankin    valtiot,   oli   valloitettava  ja  sieltä  vielä 

mahdollisesti  aina  Herkuleen  patsaisiin  asti 
meren  herruus  omistettava.  Entistä  loista- 
vampaa suuruutta  hän  Atenan  kansalle  ku- 
vaili, mutta  oma  suuruus  oli  hänellä  lähinnä. 
Kansan  päätöksen  mukaan  lähtee  v. 
415  130  kolmisoutuista  laivaa  ja  5000  hop- 
liittia  kolmen  päällikön  johdossa,  joista  Alki- 
biades oli  yksi,  Sisiliaan  auttamaan  Egestan 
kaupunkia,  joka  oli  pyytänyt  apua  naapuri- 
aan Syrakusaa  ja  Selinusta  vastaan.  Mutta 
heti  Sisiliaan  päästyään  sai  Alkibiades  käskyn 
Alkibiades  palata  Atenaan  vastaamaan  syytöksistä,  joita 

häntä  vastaan  oli  tehty.  Muutamaa  päivää 
ennen  laivaston  lähtöä  oli  näet  Atenassa  eräänä  aamuna  tavattu  Hermes- 
jumalan  patsaat,  jotka  olivat  kaduilla  pystytetyt  yleisiä  rakennuksia  kau- 
nistamaan, kaadettuna,  ja  tätä  yleiseen  arveltiin  Alkibiadeen  työksi,  koska 
hänen  tiedettiin  uskontoa  halveksivan  ja  pilkkaavan  sekä  hurjastelleen 
Atenan  nuorukaisten  kanssa.  Ja  kun  hän  oli  poissa,  saivat  hänen  viha- 
miehensä hänet  syytteenalaiseksi.  Alkibiades  ei  kuitenkaan  saavu  Ate- 
naan, vaan  pakenee  Spartaan. 

Nyt  alkaa  Atenalle  kova  aika.  Spartan  lähettämät  apujoukot  estä- 
vät Nikiaan  johtamia  joukkoja  saamasta  Syrakusaa  haltuunsa;  hänen 
avukseen  lähetetty  Demostenes  joutuu  tappiolle,  ja  kun  Syrakusan  piiri- 
tyksestä luovuttiin,  hävitettiin  Atenan  koko  sotajoukko  ja  vangitut  sota- 
miehet, jotka  myytiin  orjiksi,  pakotettiin  työhön  kivilouhoksissa,  joissa 
saivat  surmansa.  Näiden  saavuttamiensa  voittojen  johdosta,  alkavat 
Spartalaiset    Kreikassakin    sodan   uudestaan,   ottaen   Attikassa   haltuunsa 

Dekeleian  lujan  vuorilinnoituksen,  josta  he  alituisesti  hyökkäilivät  maa- 
kuntaan ja  häiritsivät  sen  rauhaa,  ja  lisäksi  vielä  sinne  saapui  paljon 
paenneita  orjia.  Tärkeä  Eios-saari  luopui  Atenasta,  ja  saadakseen  rahoja, 
joita  Spartalta  aina  puuttui,  teki  se  vanhan  verivihollisen  Persian  kanssa 
sopimuksen  Tissafemeen,  Sardeessa  olevan  satraapin  kautta.  Nyt  saattoi 
Sparta  hankkia  laivaston  ja  hätyyttää  vihollistaan  merelläkin.  Ja  itse 
Atenassa  tapahtui  samaan  aikaan  vallankumous,  siellä  kun  aristokratinen 
puolue,  käyttäen  tilaisuutta,  jolloin  suuri  osa  kansalaisista  oli  laivastossa, 
ja  Spartalaisten  rohkaisemana  teki  lopun  kansankokouksen  vallasta  ja 
jätti  omista  puoluelaisistaan  valitulle  neljänsadan  neuvostolle  rajattoman 
vallan. 

Atenan  perikato  näytti  jo  tulleen,  mutta  silloin  se  Alkibiadeen  toi- 
mesta vielä  viivästyi.  Hän  oli  näet  riitaantunut  Spartassa,  jonka  vuoksi 
hän  pakeni  Tissaferneen  luo,  ja  Persialaisten  avulla  hän  nyt  koettaa 
syntymäkaupunkinsa  etua  ajaa,  esittäen,  että  Persian  hyöty  vaatisi  tasa- 
painon ylläpitämistä  molempien  kilpailijoiden  välillä  Kreikassa.  Vanhan 
haUitusmuodon  hävittämisestä  suuttuneet  sotamiehet  kutsuvat  hänet  lai- 
vastoon, antaen  häneUe  ylipäällikkyydenkin,  jolloin  Atenan  joukot  saavat 
suuren  voiton  Kyzikoksen  luona  (410)  ja  sen  kautta  Mustanmeren  ja 
Aigeianmeren  herruuden.  Atenassa,  jonne  laivasto  v.  408  saapuu,  Alki- 
biades  otetaan  suurimmalla  loistolla  vastaan;  hänen  maalle  astuttuaan 
kansa  kulki  hänen  edellään  ilon  huudahduksia  purkaen,  hänen  jälkiänsä 
seurattiin  ja  vanhukset  osottivat  häntä  nuorelle  kansalle,  joka  ei  häntä 
tuntenut;  kultaisen  kruunun  päättivät  he  hänelle  antaa  sekä  määräsivät 
hänet  koko  maa-  ja  meri-sotajoukon  ylipäälliköksi,  hänen  takavarikkoon 
otettu  omaisuutensa  jätettiin  takaisin,  ja  kuuluttajat  julistivat  perättömiksi 
kansan  häntä  vastaan  ennen  tekemät  syytökset.  Entinen  demokratinen 
hallitus  pantiin  uudelleen  voimaan. 

Mutta  pian  taas  asiat  kääntyivät  toiselle  tolalle.  Atenan  laivasto 
kärsi  tappion  Alkibiadeen  poissa  oUessa  (407),  mutta  siitä  aljettiin  häntä 
jälleen  epäillä,  jonka  vuoksi  hän  pakeni  uudelleen,  joUoin  hän  asettui  Tra- 
kiassa  omistamilleen  tiluksille. 

Samaan  aikaan  tuli  Spartan  laivaston  johtajaksi  Lysander,  kun- 
nianhimoinen, älykäs,  voimakas  ja  väkivaltainen  mies,  joka  sai  Vähän- 
Aasian  uuden  satraapin,  Kyros  nuoremman,  uudelleen  liittoon  Spartan 
kanssa.  Uusi  laivasto  rakennettiin  Persiasta  saaduilla  rahoilla,  jonka 
tosin  Kononin  johtama  Atenan  laivasto  vielä  v.  406  voitti;  mutta  tämän 
jälkeen  kahden  vuoden  kuluessa  Atenan  koko  mahti  murtuu.  Sen  lai- 
vaston hävittää  Lysander  v.  405  Aigoa-Potamoa-vitT^n  suussa  Helles- 
Yleinen  historia.  —  8. 

pontoksen  rannalla  niin  täydellisesti,  että  Konon  pääsi  pakenemaan  ai- 
noastaan 9:liä  laivalla.  Tämän  jälkeen  hän  pakottaa  liittolaiskaupungit 
antautumaan,  joista  Atenan  varustusväki  karkotetaan  sekä  demökratinen 
hallitus  hävitetään  ja  aristokratinen  asetetaan  sijaan.  Vihdoin  v.  404 
saapuu  Lysander  itse  Atenan  luo,  jota  sekä  maan  että  meren  puolelta 
piiritetään.  Ylimyspuolueen  johtajat  vehkeilevät,  nälkä  alkaa  ahdistaa, 
jonka  vuoksi  kaupungin  on  antautuminen  piirittäjäin  armoihin.  Huilujen 
soidessa  revittiin  pitkät  muurit  sekä  Piraioksen  varustukset;  laivastonsa 
täytyi  Atenan  jättää  sekä  alistua  Spartan  johtoon,  siUä  Akropoliille  sijoi- 
tettiin spartalainen  linnaväki.  Vihdoin  sen  kansanvaltainen  hallitusmuoto 
kumottiin  ja  30  miestä  ylimyspuolueesta  asetettiin  valtion  asioita  hoita- 
maan; ne  olivat  n.  k.  30  tyrannia,  Korinti  ja  Teba  vaativat  koko  kau- 
pungin hävittämistä,  mutta  siihen  ei  Sparta  suostunut. 

Peloponnesoksen  sodan  kautta  Sparta  sai  taas  johtovallan  Krei- 
kassa, ja  samoin  kuin  Atena  tahtoi  sekin  kohottautua  koko  Kreikan  val- 
tiaaksi. Mutta  sen  herruus  oli  mielivaltaista  tyranniaa  ja  raakaa  sotilas- 
valtaa, jonka  vuoksi  se  pian  herätti  tyytymättömyyttä  ja  vihaa.  Spartan 
johdossa  tosin  Kreikkalaiset  osottavat  voimaansa  Kreikan  ulkopuolella, 
sillä  he  tunkeutuvat  itään  Persian  valtakuntaa  hätyyttämään.  V.  401  jo 
äskenmainittu  Vähän-Aasian  satraappi,  Kyros  nuorempi.  Persian  kuninkaan 
Artaxerxes  JI:sen  veli,  tekee  kapinan  suurkuningasta  vastaan,  tahtoen 
riistää  häneltä  kuninkuuden,  ja  tässä  yrityksessä  on  hänellä  suureksi 
osaksi  kreikkalaisia  joukkoja.  Hän  joutuu  kuitenkin  tappiolle  ja  kaatuu 
itse  Kunaxan  tappelussa.  Vaikea  ja  uhkarohkea  paluumatka  täytyy 
Kreikkalaisten  tehdä  atenalaisen  Xenofonin  johdossa,  joka  siitä  Anahasis- 
nimisessä  historiassaan  elävästi  on  kertonut. 

Vähän  myöhemmin  v.  396  lähtee  Spartan  kuningas,  suuri  soturi 
Agesilaos,  auttamaan  Vähän-Aasian  Kreikkalaisia,  jotka  pyrkivät  Persian 
vallasta  vapaaksi;  hän  tunkeutuu  jo  Persian  valtakunnan  sydänmaita 
kohden,  kun  hän  saapi  käskyn  palata  Kreikkaan.  Persian  kuningas  oli 
näet  yllyttänyt  rahalla  useita  Kreikan  valtioita  sotaan  Spartaa  vastaan, 
ja  näitä  vastaan  taistelemaan  tSytyi  Agesilaoksen  lähteä.  Hän  saapi 
Koroneian  luona  v.  394  voiton,  mutta  vähää  aikaisemmin  oli  atenalainen 
Konon  hävittänyt  perinpohjin  Spartan  laivaston.  Sotaa  käydään  vieifi 
muutamia  vuosia,  etupäässä  Korintin  seuduilla,  jonka  vuoksi  sitä  kutsu- 
taan Korintin  sodaksi,  kunnes  Persian  kuninkaan  välityksellä  saadaan 
V.  387  rauha  toimeen.  Mutta  Spartan,  joka  oli  lähettänyt  erään  Antul- 
kida/in  suurkuninkaan  hoviin  rauhaa  pyytämään,  täytyi  siinä  jattSa 
Vähän-Aasian  Kreikkalaiset  Persian  valtaan.     Keskinäinen  kateus  siis   sai 

aikaan  sen,  että  itse  Persian  kuningas  pääsi  vaikuttamaan  Kreikkalaisten 
asioihin.     Sparta  siinä  varsinkin  oli  alentanut  itsensä. 

Spartan  herruus  ei  kuitenkaan  kauaa  tämän  jälkeen  kestänyt.  Nyt 
esiintyy  eräs  kolmas  valtio,  Teba,  jolla  tähän  asti  ei  ollut  suurta  merki- 
tystä Kreikan  valtiollisissa  asioissa  ollut.  Kahden  suuren  miehen  ansio 
olikin,  että  se  saavutti  johtajan  aseman,  nimittäin  Epaminondaan  ja 
Pelopidaan.  He  osasivat  herättää  Tebalaisissa  innostusta  ja  rohkeutta; 
edellinen,  joka  oli  hienosti  sivistynyt,  rehellinen  ja  älykäs  mies,  paransi 
sotajärjestyksen,  muodostamalla,  n.  s.  vinolinjan,  s.  o.  kolmionmuotoisen 
rintaman,  jonka  kautta  päähyökkäys  tappelussa  tapahtui  toisella  sivus- 
talla. Ritarillinen  ja  avomielinen  Pelopidas  taas  muodosti  innokkaista 
nuorukaisista  n.  s.  »pyhän  joukon»,  jota  hän  itse  johti.  Spartan  joukot 
karkotettiin  Teban  linnasta,  jonka  ne  olivat  anastaneet,  minkä  jälkeen 
Tebalaiset  usealla  sotaretkellä  saivat  voiton  Spartalaisista,  muun  muassa 
Leuktran  luona  v.  371,  tunkeutuivat  Peloponnesoksen  keskiosiin  asti  ja 
uhkasivat  itse  Spartaa.  Mutta  v.  362  Epaminondas  sai  Mantineian 
tappelussa  kuolinhaavan;  jo  sitä  ennen  oli  Pelopidas  kaatunut  taistelles- 
saan Tessaliassa.  Ja  nyt  ei  Teba  enää  saattanut  asemaansa  ylläpitää, 
koska  sillä  ei  ollut  lujempaa  pohjaa  mahtavuudelleen.  Atenalla  oli  ollut 
hieno  sivistys,  kehittynyt  kansanvaltaisuus,  johon  se  suuruutensa  perusti, 
Spartalla  ankara  kasvatus  ja  luja  sotakuri;  mutta  Teban  mahtavuus 
perustui  vaan  satunnaisuuteen,  näihin  kahteen  mieheen,  jonka  vuoksi  se 
niiden  mukana  hävisikin.  »Epaminondaan  ruumiin  mukana  laskettiin 
Teban  suuruus  hautaan.» 

Nyt  olivat  Kreikan  valtiot  toisiansa  siihen  määrään  heikonta- 
neet,  ettei  mikään  niistä  saattanut  johtavaa  asemaa  ylläpitää;  Atena, 
Sparta  ja  Teba  olivat  kukin  koettaneet  yhdistää  Kreikkaa,  mutta  se  ei 
oUut  onnistunut.     Kreikan  ulkopuolelta  täytyi  yhdistäjän  tulla. 

Paitsi  valtioiden  heikkoutta  Kreikan  kansa  ei  myöskään  enää  ollut 
siveellisessä  suhteessa  samallaista  kuin  sen  esi-isät,  jotka  taistelivat  Ter- 
mopylain  luona  ja  Salamiissa.  Peloponnesoksen  sota  oli  jo  hävittänyt 
vanhat  kansalaishyveet,  ja  kiivaat  puoluetaistelut  tekivät  lopun  valtiolli- 
sesta hengestä,  joka  kaikki  saman  valtion  kansalaiset  oli  yhteen  liittänyt. 
Isänmaan-rakkaus,  uhraavaisuus  yleishyvän  puolesta,  vieläpä  alistuminen 
valtion  lakien  ja  määräysten  alle  oli  käynyt  yhä  löyhemmäksi,  jota  vas- 
toin oma  yksityinen  etu,  elämän  mukavuudet  ja  nautinnot  olivat  voitta- 
neet alaa.  Sotapalvelukseen  eivät  kansalaiset  enää  tahtoneet  ruveta, 
vaan  jättivät  isänmaan  puolustuksen  palkatuille  sotureille.  Näiden  johta- 
jat  taas    rupesivat   kenen   palvelukseen   tahansa,  joka   vaan   suurimman 

makson  suoritti,  vieläpä  Kreikan  ulkopuolellakin,  Persian  ja  Egyptin  ku- 
ninkaiden, ja  olivat  valmiit  taistelemaan  vaikka  omia  kansalaisiaan  vas- 
taan; Xenofon,  vaikka  ylevämielinen  ja  isänmaallinen  mies,  antautui 
persialaisen  satraapin  palvelukseen;  Alkibiades  ei  ole  oikea  atenalainen 
kansalainen  ryhtyessään  omaa  valtiotaan  vastaan  vehkeilemään ;  Mkrates 
ja  Kabrias  ovat  Korintin  sodan  ajoilta  tunnettuja  palkkasoturien  päälli- 
köitä, jotka  antautuivat  Persialaisten,  Trakian  ja  Egyptin  kuninkaiden 
käytettäviksi.     Valtion   kansalaiset   ovat  itse  nyt  muuttuneet  kauppiaiksi, 

tehtailijoiksi  tai  muiksi  ammattilaisiksi,  jotka 
valvovat  vaan  omia  etuja;  Kreikkalainen  ei 
enää  ansaitse  kansalaisnimeä  sen  oikeassa 
merkityksessä,  jonka  vuoksi  hän  voipikin  tai- 
pua vieraan  valloittajan  vallan  alla  Kreikan 
pohjoispuolella  asuva  Makedonian  kansa  teki- 
kin sen  vapaudesta  lopun. 

Makedonia  ei  ollut  Kreikalle  kokonaan 
vieras.  Sen  kansa,  jossa  oli  kreikkalaisia  ja 
barbaarisia  aineksia,  oli  kyllä  raakaa  ja  so- 
taista, se  asui  maaseuduilla,  sillä  kaupunkeja 
tuskin  ollenkaan  oli;  mutta  sen  kuninkaat 
lukivat  itsensä  Helleneiksi,  johtaen  sukunsa 
suuresta  Herakles-sankarista.  Filippos-kunin- 
gas,  joka  tuli  v.  366  hallitukseen,  on  Make- 
donian valtakunnan  varsinainen  järjestäjä. 
Nuorukaisena  hän  oli  ollut  panttivankina  Te- 
bassa  Epaminondaan  luona,  jossa  hän  oppi 
kreikkalaisen  sotataidon,  mutta  hän  tuli  tnnte- 
Demostenes  (marmvriten  kuvapatttan    maan   myöskin   Kreikkalaisten  hajanaiset  vai- 

niiikaaii.) 

tiolliset  olot  sekä  siveelhsen  mädännyksen, 
mikä  siellä  vallitsi.  Itse  hän  oli  älykäs,  mutta  samalla  viekas  ja  sukkela 
mies,  joka  salaisilla  teillä  osasi  hankkia  etuja  itselleen,  ja  sen  vuoksi 
varsin  sopiva  hajanaisen  Kreikan  asioihin  puuttumaan.  Valtaistuim^e 
päästyään  hän  valtasi  Makedonian  ja  Trakian  rannoilla  olevat  Kreikan 
siirtokunnat  sekä  hankki  puoluelaisia  Kreikan  valtioissa,  sillä  rahalla  oli 
niitä  kyllä  saatavissa.  Atenassa  oli  puhuja  Aiskines  hänen  lahjomansa. 
Filippoksen  teeskentely  ja  sukkeluus  sai  Kreikkalaiset  petetyiksi,  ja  en- 
nenkuin he  huomasivatkaan,  vastustus  oli  jo  myöhäistä.  Turhaan  suuri 
puhuja    Demosienes  Atenassa   oli   varoittanut   kansalaisiaan  Filippoksen 

vehkeistä  sekä  kehottanut  ajoissa  ryhtymään  niitä  vastustamaan.    Sotaan 
ei  enää  ollut  halua  eikä  intoa. 

Riitojen  ratkaisiaksi  ensin  kutsuttuna  oli  Filippos  ollut  Kreikassa, 
ja  vihdoin  v.  338  toi  hän  sotajoukkonsa  sinne  kukistaakseen  koko  maan. 
Kaironeian  luona  hävisi  Kreikan  vapaus;  Makedonia  sai  yliherruuden. 
Tosin  Filippos  oli  siksi  älykäs,  ettei  hän  näyttänyt  tahtovansa  pakottaa 
Kreikkalaisia  väkivallalla,  hän  kohteli  heitä  varovasti,  tahtoen  vaan  liittää 
Makedonian  heidän  valtioidensa  joukkoon,  mutta  johtavaan  asemaan. 
Sama  suuri  tuuma  oli  kaikilla  oleva  yhteinen,  nimittäin  sota  Persiata 
vastaan.  Vasta  nyt,  kun  lujempi  yhdysside  saatiin,  oli  tuollainen  yritys 
mahdollinen,  joka  Agesilaokselle  ei  ollut  onnistunut.  Kaikista  Kreikan 
valtioista,  paitsi  Spartasta,  joka  ei  tahtonut  toisen  johtoon  alistua,  tuli 
edustajia  Korintissa  pidettyyn  kokoukseen,  jossa  Makedonian  kuninkaan 
johdossa  päätettiin  ryhtyä  yhteiseen  kostoretkeen  Persiata  vastaan.  Filip- 
pos ktutenkin  murhattiin  v.  336  ja  hänen  poikansa  Aleksanteri  sai 
tämän  suuren  tehtävän  perinnökseen. 


XV. 

Kreikkalainen  filosofia. 

Usko   jumaliin    häyiää.  —  Sofistein    oppi.  —  Sokrates.  —  Kyynillinen  suunta.    — 
Aristippos.  —  Stoalainen  ja  epikurolainen  oppisuunta.  —  Platon  ja  Aristoteles. 

Kreikan  kukoistus  oli  lyhytikäinen,  kuin  kaunis  kukka,  joka  kuo- 
restaan puhjettuaan  ei  kauaa  jaksa  suloaan  säilyttää,  vaan  lakastuu. 
Samaan  aikaan  kuin  valtiolliset  ja  yhteiskunnalliset  olot  rappeutuvat 
alkuperäisestä  tuoreudestaan,  niin  henkisessä  elämässäkin  tapahtuu  muu- 
tos. Ydin  Kreikkalaisten  elämässä  oli  uskonto,  sillä  jumalien  voimaan, 
apuun  ja  johtoon  kansa  luotti,  siitä  runous  ja  taide  yhäti  sai  uusia  ai- 
neksia. Mutta  tuo  lapsellinen  usko  ja  luottamus  jumaliin  rupesi  hälve- 
nemään, kun  ihmishenki  alkoi  järjellään  sitä  tutkia;  se  ei  kestänyt  sen 
arvostelua.  Parempaa  ja  puhtaampaa  uskontoa  ei  ollut  sijaan  tarjotta- 
vana, jonka  vuoksi  ihmissielu  jäi  tyhjäksi  tai  saattoi  ajattelevan  kaikkea 
epäilemään.  Ja  se  taas  hävitti  siveellisen  voiman,  mikä  uskonnosta  en- 
nen oli  johtunut. 

Vanhimmat  filosofit  koettivat  järjen  avulla  päästä  kaiken  olemassa- 
olon salaisuuden  perille,  kääntyen  etupäässä  luontoon  (ks.  luk.  X);  mutta 
koska  he  siinä  tulivat  ristiriitaisiin  johtopäätöksiin,  siten  että  yksi  selitti 
kaiken  alkuaineena  olevan  veden,  toinen  taas  väitti,  että  tuo  alkuaine 
oli  tuli,  kolmas  sanoi  ilmasta  kaiken  saaneen  alkunsa,  niin  aljettiin  kaik- 
kea varmaa  totuutta  epäillä.  Viimemainitun  katsantotavan  edustajina 
ilmestyivät  n.  k.  Sofistit  (viisauden  opettajat),  joita  jo  Perikleen  aikana 
Atenassa  tavattiin.     Luonnossa  on  kaikki  vaihtelun  alaista,  sanoivat  he, 

samoin   ovat  myöskin  ihmisen  ha- 
vainnot erilaisia;  yksi  katsoo  asiat 
yhdellä,  toinen  toisella  tavalla.  Jo- 
kaisella  on  oma  totuutensa,  mutta 
muuta   ei   olekaan.     »Ihminen    on 
kaiken    mitta  ^,    sanoo   yksi  heistä. 
Ja  kun  ei  ole  totuutta,  ei  ole  myös- 
kään varmaa  oikeutta,  vaan  jokai- 
nen saapi  käyttää  kaikkia  olosuh- 
teita  omaksi   hyväkseen.     Korkein 
hyve    oli    muka    se,    että   ihminen 
osasi   käyttää  muita  ihmisiä  omiin 
tarkoituksiinsa.     He   opettivat   siis 
itsekkäisyyttä   eikä  heidän   mieles- 
tään siveellisellä  toiminnalla  mitään 
merkitystä    ollut.      Sofistit    olivat 
suuria  puhujia  ja  he  koettivat  täl- 
laista   katsantotapaa    saada    kan- 
saan   leviämään  ja  valtioelämässä- 
kin  vallalla     Viisastelevaa  ja  har- 
haan johtavaa  todistamistapaa,  jota 
heidän  sanotaan  käyttäneen,  kutsu- 
taan vieläkin  heidän  nimensä  mukaan  sofistisuudeksi.    Tällaisia  sofisteja 
oli   Protagoras,    Gorgias   sekä   Kritias,  jotka  kaikki  olivat  puhujia  tai 
valtiomiehiä.     Opetuksellaan   sofistit  vaikuttivat   suuresti,  etenkin  Atenan 
nuorisoon,  sillä  opettajina  heitä  paljon  käytettiin. 

Tähän  tyhjään  oppiin  ei  kuitenkaan  kreikkalainen  henki  pysähtynyt. 
Suurin  filosofinen  nero  Sokrates  nousi  sitä  vastaan.  Aluksi  hän  harrasti 
isänsä  tointa,  nimittäin  kuvan veistotaitoa,  mutta  40:n  vuoden  iässä  an- 
tautui hän  opettamaan  kansalaisilleen  viisautta  ja  hyveitä,  johon  toimeen 
hän   katsoi   jumalien   hänet  määränneen.     Sokrates  sanoi  kyllä,  niinkuin 


Sokrates. 
Pylviin  päihin  liKtyvi  rintakuva,  n.  t.  herme. 

sofistitkin,  että  ulkomaailma  on  täynnä  vaihtelua  ja  ristiriitaisuutta,  jottei 
siihen  varmuutta  saata  perustaa;  mutta  hän  ei  siihen  jäänyt,  vaan  kään- 
tyi ihmisen  omaan  sisäiseen  elämään  ja  ajatukseen;  se  ei  ollut  vaihte- 
lujen alainen,  vaan  saattoi  ulkonaisista  ilmiöistä  muodostaa  selviä  käsit- 
teitä, jotka  olivat  varman  tiedon  pohjana.  Kyselemällä  ja  johtamalla  hän 
tahtoi  ihmisiä  saattaa  oikeisiin  käsitteisiin.  Avojaloin,  viittaan  puettuna 
hän  kulki  Atenan  kaduilla,  poiketen  joka  paikkaan,  puhellen  kenen  kanssa 
tahansa,  ylhäisen  ja  alhaisen,  kysellen  heiltä  ja  johtaen  heidän  hämärät 
mielteensä  selviin  käsitteisiin;  se  oli 
hänen  opetustapansa.  Tiedon  korkein 
määrä  on  itsensä  tunteminen.  Ihmi- 
sellä on  jotakin  jumalallista  luonnos- 
saan, sillä  sitä  osotti  omantunnon  ääni, 
joka  johti  hänen  toimiansa.  Aina  lap- 
suudestaan asti  hän  oli  havainnut  it- 
sessään äänen,  joka  pidätti  häntä  vää- 
rin tekemästä.  Tämän  haltijan  (dai- 
monionin)  ohjeita  vaarinottamalla  ih- 
minen johtui  siveelliseen  toimintaan  ja 
hyveeseen,  johon  kuului  rehellisyys, 
kansalaisvelvollisuuksien  täyttäminen, 
lainkuuliaisuus,  kohtuullisuus  nautin- 
noissa j.  n.  e.,  kaikki  seikkoja,  jotka 
soveltuvat  meidänkin  siveelliseen  kat- 
santotapaan. 

Sokrateen  viisautta  kuulemaan 
kerääntyi  paljon  kansalaisia,  ja  useat 
Atenan  etevimmistä  miehistä  olivat  ali- 
tuisesti  hänen   seurassaan;    niinpä  AI- 

klbiades  ja  Kritias,  jotka  ovat  tunnetut  valtiollisessa  elämässä;  sekä 
kuuluisa  sotapäällikkö  ja  historiankirjoittaja  Xenofon;  Euklides  Mega- 
rasta  kulki  usein  hänen  luokseen  tuon  4  penikulmaa  pitkän  matkan,  vielä- 
pä Peloponnesoksen  sodan  aljettuakin,  jolloin  kuoleman  uhalla  oli  kielletty 
Megaran  asukkaita  Atenaan  tulemasta.  Kuuluisin  Sokrateen  oppilaista  on 
Plato7i,  jonka  kirjoitusten  kautta  hänen  oppinsa  on  säilynyt  jälkimaailmalle, 
sillä  Sokrates  itse  ei  mitään  kirjoittanut.  Mutta  hänellä  oli  myöskin  paljon 
vihamiehiä.  Aristofanes  häntä  ivasi,  vaikka  tietämättömyydestä,  sillä  hän 
itse  oli  rehellinen  ja  hyvää  tarkoittava  kansalainen.  Sokratesta  ruvettiin 
syyttämään  nuorison  turmelemisesta  ja  uusien  jumalien  tuomisesta,  jonka 


Platon. 

vuoksi  hän  70-vuotiaana  haastettiin  heliaian  eteen  (v.  399).  Sokrateen 
uskonnollinen  katsantokanta  olikin  tositeossa  ristiriidassa  Kreikkalaisten 
monijumaluuden  kanssa,  koska  hän  pani  arvon  sille  jumalan  äänelle, 
joka  ihmisen  sisässä  ilmoittaikse.  Mutta  hän  ei  kuitenkaan  halveksinut 
vanhoja  valtion  jumalia,  vaan  palveli  niitä  isänmaansa  suojelijoina  ja 
koska  niiden  kauniit  taiteen  jalostamat  muodot  ikäänkuin  tekivät  ihmi- 
selle jumaluuden  suuruuden  havainnolliseksi.  Tuomarien  edessä  Sokra- 
tes rohkeasti  ja  avomielisesti  tekee  selvän  toimestaan,  mutta  ei  miUään 
tavalla  koeta  vaikuttaa  heissä  lievempää  tuomiota,  sillä  se  olisi  rikos 
lakia  vastaan.  Pienellä  enemmistöllä  hän  tuomittiin  syylliseksi,  ja  kun 
häneltä  tavan  mukaan  kysyttiin,  minkä  rangaistuksen  hän  itse  ehdottaisi, 
vastasi  hän,  että  jos  häntä  toimintansa  mukaan  tuomittaisiin,  hänen 
pitäisi  saaman  saman  palkinnon  kuin  isänmaan  ansiokkaimmat  miehet 
Tämä  rohkea  avomielisyys  suututti  vielä  enemmän  tuomareita,  jonka 
vuoksi  he  lausuivat  kuoleman  tuomion.  Mutta  koska  Atenassa  silloin 
vietettiin  Tesevs^in  ja  hänen  seuralaistensa  Kretasta  pelastumisen  muis- 
tojuhlaa (ks.  luk.  IX),  jonka  kuluessa  ei  kuolemantuomiota  saatu  täy- 
täntöön panna,  siirtyi  Sokrateenkin  kuolema  kuukauden  tuonnemmaksi. 
Vankeudessa  hänen  ystävänsä  ja  oppilaansa  pitivät  hänen  kanssaan  syvä- 
mietteisiä keskusteluita  ja  viimeisenä  päivänä  hän  heille  esitti  käsityksensä 
sielun  kuolemattomuudesta;  hän  oli  näet  vakuutettu,  että  sielu  ruumiista 
erottuaan  tulisi  »jalompaan,  puhtaampaan  näkymättömään  paikkaan  hyvän 
ja  viisaan  jumalan  luo».  Keskustelun  päätyttyä  hän  jumalia  rukoillen 
tyhjensi  myrkkymaljan,  jonka  oikeuden  palvelija  hänelle  ojensi. 

Sokrateen  opista  koko  vanhan  ajan  filosofia  saapi  alkunsa,  mutta 
siitä  syntyi  monta  eri  suuntaa,  koska  hänen  oppilaansa  eri  tavalla  käsit- 
tivät hänen  tarkoituksensa,  ja  toiset  kokonaan  ymmärsivät  väärin  mesta- 
rinsa opetuksen.  Niinpä  eräs  Antistenes  pani  suurimman  painon  Sok- 
rateen osottamaan  vaatimattomuuteen,  sillä  hän  katsoi  ihmisen  korkeim- 
man hyveen  olevan  siinä,  että  hän  osasi  pidättäytyä  elämän  nautinnoista, 
mukavuuksista  ja  vieläpä  tavallisista  tarpeistakin.  Hän  alkoi  sentähden 
ulkonaisessa  siisteydessäkin  halveksia  kaikkea,  jonka  vuoksi  tätä  suuntaa 
aljettiin  kutsua  kyynilliseksi  (sanasta  kyon,  joka  merkitsee  koiraa). 
Tunnetuin  kyynillisistä  filosofeista  on  Aleksanteri  suuren  aikuinen  LHo- 
genes,  joka  asuskeli  tynnyrissä  Korintin  kaupungin  ulkopuolella. 

Eräs  toinen  oppilas  Aristippos  taas  pani  pääpainon  Sokrateen 
opettamalle  onnellisuudelle,  joka  johtui  hyveestä ;  mutta  onnella  hän  käsitti 
nautinnoista   johtuvaa  tyytyväisyyttä,  ja   hyve  taas  oli  sama  kuin  taito 

nautintoja  hankkia.   Aristippoksen  kotikaupungin  Kyrenen  mukaan  nimi- 
tetään tätä  oppia  kyreneläiseksi, 

Antisteneen  opista  johtui  myöhemmin  n.  k.  stoalainen  suunta  Ate- 
nassa  olevan  pilarikäytävän  stoa  poikilen  mukaan,  jossa  kyprolainen 
Zeno  V.  300  vaiheilla  julisti  suuremmoista  hyveoppiaan.  Ihmisen  tulee, 
sanoi  hän,  kaikissa  elämän  vaihtelevissa  olosuhteissa  pysyttää  sielunsa 
tyyneenä   ja   rauhallisena,   hän    ei  saa  antautua  himojensa  orjaksi,  vaan 


Aristoteles  (hellenistinen  marmoriveistos.) 

aina  on  hänen  täytettävä  velvollisuuden  vaatimukset;  ainoastaan  harvat 
> viisaat»  saattavat  kuitenkin  tätä  siveellistä  ihannetta  toteuttaa.  —  Atena- 
lainen  Epikuros  taas,  perustuen  kyreneläiseen  suuntaan,  opetti,  että 
maallinen  nautinto  on  ihmisen  korkein  hyve,  eikä  hänen  tarvitse  maalli- 
suutta kauemmaksi  ajatella,  sillä  toista  elämää  sen  jälkeen  ei  ole.  Sielun 
kuolemattomuuden  hän  siis  kielsi  ja  sen  yhteydessä  jumalien  olemassa- 
olon, sillä  ne  eivät  ole  maailmaa  luoneet,  vaan  se  on  muodostunut  aine- 

hiukkasten  (atoomien)  satunnaisten  yhdistymisten  kautta.  Tämä  n.  k. 
epikurolainen  oppisuunta  oli  siis  materialismin  ja  ateismin  edustaja 
vanhan  ajan  oppijärjestelmissä.  Molemmat  nämät  filosofiset  oppisuunnat 
olivat  Roomalaisissa  yleisiä,  varsinkin  stoalainen,  joka  ankaran  siveys- 
oppinsa  vuoksi  paraiten  soveltui  jäykkään  roomalaisluonteeseen. 

Suuremmoisimpana    esiintyy    kreikkalainen    filosofia    Platonin   ja 
hänen  oppilaansa  Aristoteleen  opissa,  vaikka  niiden  katsantotapa  muuten 
on  varsin  vastakkainen.   Platon  kiinnitti  huomionsa  Sokrateen  opettamiin 
käsitteihin,  koska   niihin  yksinomaan  oikea  tieto  perustui,  ja  hän  sanoo, 
että   käsitteet   eli   ideat   yksin   ovatkin   todellisia.     Jokaisella  esineellä  on 
»alkukuvansa»  eU  ideansa,  eivätkä  ne  ole  tyhjiä  käsitteitä,  vaan  todellisia 
olijoita.    Ihmiselläkin  on  ideansa,  joka  on  hänen  sielunsa;  tämä  on  ollut 
olemassa    ennenkuin    se   on   liittynyt    ruumiiseen,   ja   hämäriä    muistoja 
tuosta  vapaasta   olosta   on   ihmisellä   eläissään;  mutta  tuo  idea  on  alku- 
peräisestä puhtaudestaan  turmeltunut  aineellisuuteen  yhdyttyään.    Suurin 
ja   korkein,  muiden  yläpuolella,  on  hyvyyden  idea,  joka  oli  Platonin  ju- 
mala;   se  oli   siis   yksi,   mutta   se   ei   ollut  persoona,  niinkuin  kristinus- 
kossa.    Niin   korkealle  ei  kreikkalainen   filosofia   päässyt  kohoamaan.  — 
Dialogeissa  eli  keskustelun  muotoon  kirjoitetuissa  esityksissä  on  Platonin 
oppi  säilynyt;  sellaisia  dialogeja  on  Faidon,  jossa  sielun  kuolemattomuu- 
desta puhutaan,  Symposion,  Timaios  Gorgias  y.  m. 

Platonin  oppia  sanotaan  idealismiksi,  koska  ideat  olivat  ikäänkuin 
ytimenä  koko  järjestelmässä;  mutta  Aristoteles  oli  realisti.  Näissä  mie- 
hissä ilmenee  nuo  kaksi  katsantotapaa,  jotka  halki  maailman  kulkevat  vie- 
rekkäin, milloin  toinen  milloin  taas  toinen  enemmän  vallitsevana.  Aristo- 
teles  sanoo,  etteivät  käsitteet  ole  todellisuudessa  olevia  olijoita,  vaan  ainoas- 
taan muotoja  ja  lakeja,  jotka  ihmisen  ajatus  muodostaa.  Ulkonainen  maailma 
oli  todellinen  ja  sen  tutkiminen  oli  filosofian  tarkoitus.  Aristoteles  onkin 
liikkunut  kaikilla  tiedon  aloilla,  jonka  vuoksi  häntä  on  sanottu  vanhan 
ajan  oppineimmaksi  mieheksi;  hän  oli  etevä  luonnontutkija  ja  hänen  suuri 
oppilaansa  Makedonian  Aleksanteri  lähetti  hänelle  Itämailta  luonnonai- 
neita; hän  on  tutkinut  valtiotiedettä,  ja  joitakuita  vuosia  sitten  löydettiin 
eräs  kateissa  ollut  Aristoteleen  teos,  joka  koski  Atenan  hallitusmuotoa; 
hän  kirjoitti  logikan  eli  ajatusopin,  jota  koko  keskiajan  käytettin ;  sanalla 
sanoen  koko  sen  ajan  viisauden  hän  oli  omistanut  ja  vieläpä  hän  sitä 
kehittikin.  Platon  kuoli  v.  348,  80  vuotiaana,  Aristoteles  v.  322.  Toista 
vuosituhatta  kesti  ennenkuin  filosofia  kehittyi  pitemmälle  kuin  nämät  mo- 
lemmat suurimmat  Kreikan  filosofit  sen  olivat  saattaneet.  Vasta  uudella 
ajalla  se  tapahtui. 

XVI. 
Aleksanteri  suuri.    Malcedonian  maailmanvalta. 

Alekganterin  persoonallisuus.  —  Kapinat  kukistetaan.  —  Persian  valtakunta.  — 
Makedonialainen  falangi.  —  Lähtö  Aasiaan.  —  Graneikos- virran  tappelu.  —  Qor- 
dionin  solmu.  —  Issoksen  tappelu.  —  Tyroksen  piiritys.  —  Gaugamelan  tappelu.  — 
Dareioksen  murha.  —  Retki  Intiaan.  —  Paluumatka  Babyloniin.  —  Aleksanterin 
valtio.  —  Valtion  järjestäminen.  —  Tyytymättömyys  Makedonialaisissa.  —  Aleksan- 
terin toiminta.  —  Hänen  kuolemansa. 

Makedonian  Aleksanteri  on  niitä  suuria  historiallisia  henkilöitä^  jotka 
koko  maailman  oloihin  ovat  valtavasti  vaikuttaneet,  ja  melkein  nuoru- 
kaisena hän  suuren  tehtävänsä  suoritti,  sillä  ainoastaan  82-vuotias  hän 
oli  kuollessaan.  Suuret  lonnonlahjat,  suotuisat  olot  sekä  selvä  tieto  siitä 
päämaalista,  mihinkä  hänen  oli  pyrkiminen,  sen  tekivät  mahdolliseksi.  Jo 
nuorena  poikana  osotti  Aleksanteri  tavatonta  rohkeutta  ja  älyä  sekä  jaloa 
tuntoa  omasta  kuninkaallisesta  arvostaan.  13-vuotiaana  hän  saattoi  tal- 
tuttaa hurjan  trakialaisen  Bukefalos-hevoseUf  sillä  hänen  tarkka  silmänsä 
näki  heti,  missä  vika  oli,  ettei  se  taitavimmiUekin  ratsastajille  onnistunut, 
hevonen  kun  pelkäsi  varjoansa.  Kun  häntä  kehotettiin  kilpailemaan 
Olympian  juhlissa,  sanoi  hän  suostuvansa,  jos  saisi  kuninkaiden  kanssa 
kilpailla.  Isä  huomasi  poikansa  suuret  ominaisuudet  ja  kerrotaan  hänen 
kerran  huudahtaneen:  »Poikani,  etsi  toinen  valtakunta  itsellesi,  Makedo- 
nia on  sinulle  liian  pieni».  Aleksanteri  taas  suri,  että  hänen  isänsä  suo- 
rittaisi kaikki  suuret  työt  loppuun,  jottei  hänelle  jäisi  mitään.  Huolelli- 
sen kasvatuksen  hän  oli  saanut,  sillä  Aristoteles  oli,  niinkuin  äsken  mai- 
nitsimme, hänen  kasvattajansa,  jonka  johdossa  hän  omisti  kreikkalaisen 
sivistyksen  täydessä  laajuudessaan.  Homerosta  hän  joka  päivä  luki  ja 
Akillevs-sankari  oli  hänen  esikuvansa,  josta  hän  äidin  puolelta  luuli  pol- 
veutuvansakin.  Aleksanteri  oli  soturi,  mutta  hän  ei  vain  valloitushalusta 
sotia  käynyt,  sillä  takana  oli  jalompi  s^atteellinen  pohja,  kreikkalaisen 
sivistyksen  levittäminen  Itämaihin.  Sen  vuoksi  onkin  Aleksanterin  toi- 
milla tuollainen  suuri,  ihanteellinen  leima  ja  hänen  nimeensä  liittyy  san- 
kari-kuninkaan perikuva. 

Hallitukseen  tultuaan  v.  336,  21  vuoden  ijässä,  täytyi  hänen  ensiksi 
kukistaa  kapinoita,  joita  oli  ilmestynyt  sekä  Trakian  ja  lUyrian  barbaari- 
kansoissa että  Kreikassa,  sillä  kaikki  nämät  kansat  toivoivat  nyt  pääsevänsä 

vapaaksi.  Kovalla  julmuudella  hän  rankaisi  Kreikkalaisia,  hävittäen  Teban 
kaupungin  perinpohjin,  paitsi  jumalien  temppelejä  ja  runoilija  Pindaroksen 
asuntoa,  sekä  myyden  30,000  sen  asukkaista  orjiksi.    Sitten  hän  ryhtyi 


Aleksanteri  suuri.    (Roomatta  siilytetyn  marmoriveistolcsen  multaan.) 

isänsä  alkuun  panemaan  suureen  tuumaan.  —  Helleniläisyys  ja  Itämaat  ovat 
taas  vastakkain,  niinkuin  Dareioksen  ja  Xerxeen  aikana,  mutta  hyökkfiys 
tulee  nyt  päinvastaiselta  puolelta.  Silloin  Xerxes  tahtoi  tukahuttaa  £[rei- 
kan  vapaan  kehityksen,  mutta  nyt  tuo  kehittynyt  sivistys  ja  vapaammat 

laitokset  olivat  sovitettavat  Itämaiden  jäykistyneihin  oloihin.  Xerxes  hävisi 
Kreikkaa  ahdistaessaan,  se  oli  tarpeellista  kehitykselle,  mutta  Aleksanteri 
voitti,  ja  sen  kautta  edistys  tapahtui. 

Persian  valtakunta  oli  vieläkin  suuri,  mutta  entistään  heikompi; 
hallitsiat,  joiden  kunnosta  valtion  mahti  Itämailla  riippui,  näyttivät  vaan 
nautinnoissa  ja  loistossa  kuninkaallista  suuruuttaan,  huolimatta  hallitus- 
toimista. Kapinoita  ilmestyi  yhtämittaa  milloin  missäkin  valtakunnan 
osassa;  niinpä  Egypti  vapautui  v.  410  ja  oli  60  vuotta  itsenäisenä; 
Kypros-saari  niinikään  irtautui,  ja  Vähässä-Aasiassa  oli  ilmikapinoita  v. 
350  vaihella. 

Dareios  III  Kodomannos  oli  vastikään  v.  336  päässyt  kunin- 
kaaksi, mutta  vaikka  hän  olikin  edeltäjiänsä  parempi,  ei  hänkään  voinut 
uutta  voimaa  riutuneeseen  valtioon  saattaa  eikä  virkeämpää  tarmoa  kan- 
saansa, jonka  itsevaltius  oli  välinpitämättömäksi  tehnyt.  Hänellä  oli  kyllä 
suuret  sotavoimat,  samoin  kuin  Xerxeellä  ennen,  mutta  siveellinen  henki, 
joka  oikealta  sotajoukolta  vaaditaan,  Persian  sotureilta  puuttui,  sillä  ne 
taistelivat  pakosta  käsittämättä  asiata,  minkä  puolesta  heidät  oli  käsketty 
henkensä  alttiiksi  panemaan.  Aleksanterin  joukot  taas  olivat  pääasialli- 
sesti muodostetut  vapaista,  reippaista  Makedonialaisista,  joita  ei  sivistys 
ollut  heikontanut,  ja  jotka  suureen  päällikköönsä  liittyivät  koko  mielel- 
lään. Sen  lisäksi  oli  sotalaitos  kehittyneempi  ja  etevämpi  kuin  Per- 
sialaisten. Tärkein  osa  Aleksanterin  joukoissa  oli  n.  k.  falangi,  jonka 
Filippos  oli  muodostanut  Epaminondaan  vinosta  linjasta.  Falangissa  oli- 
vat jalkamiehet  asetetut  16:neen  riviin  toinen  toisensa  taakse,  ja  jokai- 
sella soturilla  oli  paitsi  miekkaa  5  metr.  pituinen  keihäs;  ensimmäisen 
rivin  keihäät  ulottuivat  5  metr.  rintaman  ulkopuolelle,  toisen  4  metr. 
kolmannen  3  j.  n.  e.,  joten  viiden  ensimmäisen  rivin  miehet  saattoivat 
kurottaa  keihäänsä  rintaman  ulkopuolelle.  Vasta  sitten,  kun  ensimmäisten 
rivien  miehet  olivat  kaatuneet,  hyökkäsivät  taimpain  rivien  miehet  vihol- 
lista vastaan,  laskien  alas  keihäänsä,  joita  sitä  ennen  olivat  pitäneet 
vinossa  ylöspäin  kohotettuina.  Falangin  hyökkäys  oli  kuin  elävä  muuri; 
suurimmiUakaan  voimilla  sitä  ei  voinut  saada  murretuksi.  Ratsuväkeä 
ja  kevytaseista  jalkaväkeä  oli  sen  lisäksi  armeijassa. 

Keväällä  v.  334  kulki  Aleksanteri  Hellespontoksen  yli  verraten 
vähäisen  joukon  kanssa,  sillä  ainoastaan  30,000  jalkamiestä  ja  5000 
ratsumiestä  oli  hänen  mukanaan,  ja  hänen  rahavarastossaan  ei  ollut 
muuta  kuin  60  talenttia  (noin  35,000  m:kaa);  mutta  hänellä  oli  muka- 
naan »toivo»,  niinkuin  hän  valtionhoitajaksi  jättämälleen  Perdikkaalle 
sanoi,    tämän    kysyessä,    mitä    Aleksanteri    jättäisi    itselleen,    kun    hän 


126 


YLEINEN    HISTORIA. 


runsaasti  oli  jaellut  ystävilleen  tiluksia.  Aasian  rannalle  saavuttaissa  hän 
laivasta  viskasi  keihäänsä  maahan,  osottaen  sillä  tahtovansa  anastaa  koko 
maanosan.  Entisen  Trojan  paikalla  hän  toimitti  jumalille  uhrin,  pani 
seppeleen  Akillevs'in  hautakummulle  sekä  ylisti  häntä  onnelliseksi,  koska 
hän  oli  saanut  Homeroksen  tekojensa  laulajaksi. 

Sillä  välin  olivat  Persian  kuninkaan  ensimmäiset  joukot,  -—  20,000 
jalkamiestä  ja  yhtä  paljon  ratsumiehiä  —  saapuneet  sekä  asettuneet 
lähellä  olevan  pienen  Graneikos-yivTKn  vastakkaiselle  rannalle.  Makedo- 
nialaiset alkavat  hyökkäyksen,  ja  ensimmäisenä  kuningas  itse  astuu  jokeen 
yli  mennäkseen;  mutta  ankara  vastarinta  kohtaa  heitä  toisella  rannalla, 
ja  Aleksanteri  on  itse  henkensä  menettämäisillään,  eräs  Persialainen  kun 
takaapäin  jo  kohottaa  miekkaansa  iskeäkseen  häneen,  sill'aikaa  kuin  hän 


Aleksanteri  suuri  ja  Dareios  Issolcsen  tappelussa.    (Pompeijista  löydetyn  mesaiklcimaalaiiksen  mukaan.) 


on  toisen  kanssa  miekan  mittelössä;  hänen  ystävänsä  Kleitos  saa  kui- 
tenkin iskun  estetyksi  äkkiä  lyömällä  Persialaisen  käden  poikki.  Persia- 
laiset alkavat  pian  pakoon  rientää  ja  voitto  jääpi  Aleksanterille.  Osan 
saamastaan  saalista  —  300  voitonmerkkiä  —  hän  lähetti  Atenaan  suo- 
jelijajumalattaren  temppeliin  asetettavaksi. 

Sen  jälkeen  hän  kulki  Vähän-Aasian  rannikkoa  pitkin,  ottaen  hal- 
tuunsa kreikkalaiset  kaupungit  ja  poiketen  vaan  Frygian  pääkaupunkiin 
Gordioniin  merkillistä  solmua  avaamaan,  josta  yleinen  usko  oli,  että  se, 
joka  sen  aukaisisi,  tulisi  koko  Aasian  valtiaaksi.  Miekan  iskulla  hän  sel- 
vitti tuon  pulmaisen  asian  ja  samalla  tavalla  hän  myöskin  suoritti  siihen 
liittyneen  ennustuksen. 

Aleksanteri  tapasi  seuraavana  vuonna  Kilikian  vuorimaassa  Issok- 
sen  luona  itse  Dareioksen,  jonka  sotajoukkoa  mainitaan  600,000  miehen 
suuruiseksi.     Voiton   ja   suuremmoisen  hän  saapi  nytkin.     Dareios   pääsi 

pakenemaan,  mutta  hänen  leirinsä,  aarteensa,  vieläpä  hänen  puolisonsa 
ja  tyttärensäkin  jäivät  voittajan  saaliiksi,  sillä  niin  oli  kiire,  etteivät  vuo- 
riston ahtailla  teillä  päässeet  pelastumaan.  Dareios  tarjosi  vähän  myö- 
hemmin Aleksanterille  lunnaiksi  ja  rauhan  ehdoiksi  valtakunnastaan  Eu- 
fratin länsipuolella  olevat  maat  sekä  40,000  talenttia  (57,300,000  mark- 
kaa), mutta  Aleksanteri  ei  suostunut,  sillä  hän  tahtoi  ottaa  kaikki. 

Tappelun  jälkeen  Dareios  pakeni  itäänpäin  valtakuntansa  sisäosiin, 
mutta  Aleksanteri  ei  häntä  seurannut,  sillä  hän  tahtoi  ensin  saada  kaikki 
meren  rannalla  olevat  maat  haltuunsa,  jotteivät  Persialaiset  pääsisi  meren 
kautta  Kreikkalaisten  yhteyteen,  joihin  hän  ei  täydellisesti  voinut  luottaa. 
Foinikia,  Palestina  ja  Egypti  antautuivat  helpolla  hänen  valtaansa,  ainoas- 
taan Tyroksen  asukkaat  tekivät  vastarintaa,  jonka  kukistamiseksi  häneltä 
kului  7  kuukautta.  He  tarjosivat  kyllä  rauhaa  ja  sanoivat  tahtovansa 
yhtyä  hänen  kanssaan  liittoonkin,  mutta  kieltäytyivät  päästämästä  ainoa- 
takaan Makedonialaista  kaupunkiinsa.  Siitä  suuttuneena  Aleksanteri 
päätti  pakottaa  kaupungin  armoihinsa,  mutta  koska  se  oli  meren  saa- 
ressa vähän  matkaa  rannasta,  kävi  piiritys  vaikeaksi.  Laivojensa  avulla 
hävittivät  Tyrolaiset  siltarakennuksen,  jolla  hän  aikoi  yhdistää  saaren 
mantereen  rannikkoon;  ja  vasta  laivojen  saavuttua  Persian  satamista 
saatiin  Foinikialaisten  laivasto  suljetuksi  kaupungin  satamiin,  jonka  jäl- 
keen muurinsärkijäkoneilla  aljettiin  vahvaa  muuria  hajoittaa.  Vihdoin  muu- 
riin puhkaistiin  aukko,  jonka  kautta  Makedonialaiset  pääsivät  kaupunkiin. 
Vastoin  tapojansa  kohteli  Aleksanteri  pitkästä  vastarinnasta  suuttuneena 
säälimättömällä  julmuudeUa  Tyrolaisia;  jo  piirityksen  aikana  oli  surmattu 
8000  asukasta  ja  kaupungin  antauduttua  myytiin  80,000  orjiksi. 

Egyptin  vallattuaan  ja  käytyään  vielä  Libyan  erämaan  keitaalla 
olevassa  Jupiter-Ammonin  temppelissä,  palasi  Aleksanteri  takaisin  Aasiaan 
tekemään  lopun  koko  Persian  valtakunnasta.  V.  331  hän  tapasi  suur- 
kuninkaan joukot  Oaugamelan  luona  lähellä  Tigris- virtaa;  niitä  sano- 
taan olleen  1,000,000  jalkamiestä  ja  40,000  ratsumiestä,  jota  vastoin 
Makedonialaisia  oli  vaan  40,000  jalka-  ja  7000  ratsumiestä.  Hänen  ystä- 
vänsä ja  kenraalinsa  Parmenio,  joka  oli  kehottanut  häntä  suostumaan 
Dareioksen  tarjoukseen  Issoksen  tappelun  jälkeen,  kehottaa  häntä  nyt 
yöllä  salaa  hyökkäämään  Persialaisten  kimppuun;  mutta  Aleksanteri  tah- 
too menetellä  rehellisesti  eikä  »voittoa  varastaa^.  Voiton  hän  saikin,  ja 
sen  kautta  Persian  valtakunta  oU  hänen  käsissään.  Rikkaat  pääkaupun- 
git joutuvat  hänen  valtaansa,  mutta  kuitenkin  hän  pitkittää  retkeänsä 
Iranin  itäisimpiin  osiin  asti.  Dareioksen  murhaa  eräs  hänen  satraappinsa 
Bessos,   toivoen   pääsevänsä  Aleksanterin   suosioon,  mutta  ristiinnaulitse- 

misen  hän  sai  palkakseen.  Makedonian  kuningas  kuUd  aina  Jaxartes- 
virran  tuolle  puolen,  jossa  hän  voitti  siellä  asuvat  paimentolaiskansat, 
mutta  palasi  sitten  takaisin  ja  vei  halki  Iranin  joukkonsa  Intiaan.  Hän 
pyrki  tuohon  satumaahan,  jonne  tiedonhalu,  mutta  myöskin  seikkailun  ja 
kunnianhimo  hänet  johti.  Siellä  oli  useita  ruhtinaita,  joista  muutamat 
vastusta  tekemättä  tunnustivat  hänen  herruuttaan,  mutta  toiset,  niinkuin 
Poros,  tekivät  lujaa  vastarintaa.  Hän  aikoo  tunkeutua  yhä  kauemmaksi, 
mutta  sotamiehet  rupeavat  nureksimaan,  sillä  matkan  vaivat  alkavat 
heitä  kyllästyttää,  ja  HyfasiS'\oe\i2i^  joka  on  Indus-virran  syrjäjoki,  hänen 
on  palaaminen. 

Kuuluisa  on  paluumatka,  joka  tapahtui  sekä  meritse  että  maitse. 
Laivasto  rakennetaan,  ja  Nearkoksen  johdossa  purjehditaan  ensi  kerran 
näillä  vesillä;  Aleksanterilla  oli  siinäkin  suuri  ajatus,  sillä  hän  tahtoi 
saada  Indus-  ja  Eufrat-Tigris-virtojen  välillä  kauppayhteyden  merta  myö- 
ten aikaan.  Itse  kulki  hän  suurin  osa  joukoistaan  mukanaan  suurien 
Karmanian  ja  Gedrosian  erämaiden  halki,  joissa  hänen  joukkonsa  kärsi 
äärettömästi  veden  puutteesta,  mutta  kuningas  itse  myöskin  tahtoi  kaikki 
kestää.  Aleksanterin  läheistä  suhdetta  sotamiehiin  osottaa  kertomus  siitfi, 
miten  kovan  vedenpuutteen  vallitessa  joku  sotamies  toi  kuninkaalle  kil- 
vessään  pienen  tilkan  vettä,  jonka  hän  vuoren  rotkosta  oli  löytänyt 
Aleksanteri  viskasi  sen  maahan,  sillä  hän  ei  yksin  tahtonut  kärsimyk- 
sessä huojennusta  saada. 

Sekä  laivasto  että  maajoukko  saapuivat  v.  325  Babyloniin,  jossa 
Aleksanteri  käytti  kolme  viimeistä  vuottansa  laajan  valtakuntansa  olojen 
järjestämiseen,  osottaen  siinäkin  tarkkanäköisyyttä,  kä3rtännölli8tä  taitoa 
ja  tarmoa  tuumiensa  toimeenpanemisessa,  niinkuin  ennen  sodassa.  Suu- 
rimman siihen  asti  olleista  maailmanvalloista  hän  7  vuoden  kuluessa  oli 
luonut,  sillä  paitsi  entisen  Persian  valtakunnan  maita  siihen  kuiilui  Kreikka 
ja  Illyria;  Tonava,  Mustameri,  Kaukasos-vuoret,  Kaspianmeri  ja  Jaxartes- 
joki  olivat  rajana  pohjoisessa,  Hyfasis  ja  Indus-virrat  idässä,  Intianmeri, 
Persianlahti,  Arabian  erämaat  sekä  Niilin  kosket  etelässä,  ja  lännessS 
Adrianmeri.  Monta  monituista  eri  kansaa  siinä  asui,  jotka  olivat  eri 
sukuperää,  eri  sivistysasteilla,  eikä  lähempi  yhteys  niiden  kesken  oUut  sen 
vuoksi  mahdollinen;  Bitynian  kansoilla  oli  omat  kuninkaansa,  Lykao- 
niassa,  Pisidiassa  ja  Kaspian  vuorimaan  kansoilla  omat  päällikkönsä^  vie- 
läpä muutamat  Armenian  ja  Assyrian  välillä  asuvat  vuorikansat  häiritsi- 
vät ryöstöiUäänkin  valtakunnan  rauhaa.  Mutta  Aleksanteri  saattoi  kui- 
tenkin hallituksen  mahdin  entistä  lujemmaksi;  kaupungit  ja  kansat 
saivat  järjestää  omat  paikalliset  olonsa,  mutta  valtioyhteyden  alle  täytyi 

kaikkien  taipua;  kunnallisen  hallinnon  itse  Kreikankin  kaupungit  saivat 
pitää,  mutta  muussa  suhteessa  ne  tulivat  huomaamaan,  että  Makedonian 
kuningas  oli  heidän  hallitsijansa  eikä  ainoastaan  yhteisesti  sovitun  sota- 
liiton  johtaja.  Gaugamelan  tappelun  jäljestä  Kreikkalaiset  olivatkin  heit- 
täneet kaikki  toiveensa  hänen  vallastaan  vapautumisesta,  sillä  he  näkivät 
sen  jo  mahdottomaksi.  V.  324  kuningas  taas  antaa  käskyn  Kreikan 
kaupungeille  päästämään  takaisin  kaikki,  jotka  valtiollisista  syistä  niistä 
olivat  karkotetut,  joka  osottaa,  että  hän  katsoi  tällaisen  varokeinon  enää 
tarpeettomaksi. 

Persian  kuninkaat  olivat  valtakuntaansa  luoneet  järjestetyn  hallin- 
non, jota  lukuisat -hallituksen  asettamat  virkamiehet  hoitivat,  ja  saman 
järjestelmän  piti  Aleksanteri  voimassa,  mutta  hän  paransi  ja  täydensi 
sitä.  Tärkeimmät  virkamiehet  olivat  edelleen  satraapit,  joita  oli  32,  mutta 
he  tulivat  taas  kuninkaan  virkamiehiksi  menettämällä  sen  itsenäisen  ase- 
man, minkä  he  Persian  valtakunnassa  olivat  itselleen  hankkineet.  Koko 
hallituksen  keskustana  oli  kuningas,  jona  Aleksanterikin  esiintyi  Kyrok- 
sen  ja  Dareioksen  jälkeläisenä;  Persialaiset  pitivätkin  uutta  valtaa  ainoas- 
taan hallitsijasuvun  vaihdoksena.  Aleksanteri  oli  hankkinut  itselleen 
saman  arvon,  jota  Itämaiden  kansat  hallitsijoiltaan  vaativat,  kun  Jupiter- 
Ammonin  papit  julistivat  hänet  jumalan  pojaksi.  Hänen  hovinsa  muut- 
tui yhtä  loistavaksi  ja  juhlalliseksi  kuin  Persian  kuninkaiden  oli  ollut; 
lukuisa  virka-  ja  hovimies-joukko  oli  aina  hänen  läheisyydessään,  eikä 
hän  enää  esiintynyt  makedonialaisena  sotapäällikkönä  kenraaliensakaan 
rinnalla,  vaan  hän  vaati  heiltäkin  kunnioitusta  itämaiseen  tapaan;  ainoas- 
taan maahan  lankeamalla  häntä  sai  puhutella.  Hänen  tarkoituksensa  oli 
sulattaa  yhteen  helleniläisyys  ja  itämaalaisuus,  antaen  arvoa  jälkimmäi- 
sellekin, vaikkakin  hänen  katsantokantansa  oli  helleniläinen.  Jo  Egyp- 
tissä ollessaan  hän  uhrasi  Apis-härälle,  voittaen  sen  kautta  Egyptiläisten 
suosion ;  Persialaisia  hän  asetti  virkoihin  ja  otti  sotajoukkoon ;  niinpä  hän  jo 
v.  330  antoi  käskyn  koota  30,000  poikaa  sotapalvelukseen  kasvatettavaksi. 
Itämaiseen  tapaan  hän  otti  itselleen  useita  puolisoja,  joista  Dareioksen  tytär 
Statira  oli  yksi,  ja  samoin  kehotti  hän  upseerejansa  ja  sotamiehiänsä  teke- 
mään ;  ystävällensä  Hefaistionille  hän  määräsi  Dareioksen  nuoremman  tyttä- 
ren. Lahjoja  ja  runsaita  myötäjäisiä  annettiin  niille,  jotka  kehotusta  noudat- 
tivat. Samana  päivänä  vietti  10,000  Makedonialaista  häitään  aasialaisten 
tyttöjen  kanssa,  jonka  johdosta  suuria  juhlallisuuksia  pantiin  toimeen 
Susassa,  ikäänkuin  kaikkien  kansojen  yhteenliittymisen  merkiksi.  Teho- 
kas keino  voittajien  ja  voitettujen  yhteensulattamiseksi  oli  kaupunkien 
perustaminen,  joihin  siirtyi  Makedonialaisia  ja  Kreikkalaisia  asumaan; 
Yleinen  historia.  —  9. 

70:neen  Aleksanteri  niitä  perusti  eri  osiin  valtakuntaa,  ja  muutamat, 
niinkuin  Aleksandria,  Herat  ja  Kandahar  ovat  säilyneet  meidän  ai- 
koihimme asti. 

Muuttuneen  käytöksensä  ja  voitetuille  Itämaalaisille  osottamansa 
suosion  johdosta  hän  joutui  Makedonialaisten  kanssa  ristiriitaan;  jo  mat- 
kalla Intiaan  v.  328  hän  eräissä  juomapidoissa  surmasi  ystävänsä  ja 
henkensä  pelastajan  Kleitoksen,  koska  tämä  oli  rohjennut  sanoa,  ettd 
Aleksanteri  yksin  ollut  kaikkea  suurta  aikaan  saanut,  niinkuin  imarteli- 
jat  sanoivat,  vaan  suuri  osa  kunniata  oli  Makedonialaisille  tuleva,  jota 
paitsi  hän  ylisti  vielä  Aleksanterin  isää,  ja  vihdoin  ojentaen  käsivartensa 
lausui:  »ilman  tätä  käsivartta  olisit  Graneikoksen  tappelussa  surmasi 
saanut».  Viinan  ja  vihan  huumaamana  Aleksanteri  silloin  tempasi 
eräältä  henkivartijalta  keihään,  jolla  hän  tuon  murhan  teki;  hän 
katui  kuitenkin  heti  tekoansa,  ja  kerrotaan  hänen  aikoneen  samassa 
lävistää  itsensä,  mutta  toiset  estivät  hänet  siitä.  Joitakuita  salaliittoja 
häntä  vastaan  tehtiin,  ja  vihdoin  10,000  vanhaa  sotilasta  rupesi  kapi- 
noimaan, vaatien  päästä  kotimaahan,  kun  falangiin  heidän  rinnalleen  oli 
Persialaisia  sijoitettu.  Mutta  älykkäällä  rohkeudella  kuningas  pääsi  tässä 
voitolle.  »Tahdotteko  jättää  kuninkaanne  voitettujen  barbaarien  jouk- 
koon?» huudahti  hän.  »Menkää»!  Hän  ei  enää  antanut  niille  määräyk- 
siä eikä  kohdellut  heitä  sotamiehinään,  vaan  otti  Persialaisia  henkivarti- 
joikseenkin.  Silloin  he  alkoivat  katua,  pyysivät  anteeksi,  ja  pääsivätkin 
armoihin;  mutta  jonkun  ajan  perästä  he  saivat  runsaasti  palkittuina 
palata  Europaan. 

Vaikka  Aleksanteri  tahtoi  itsensä  tunnustettavaksi  Persian  kunin- 
gasten jälkeläiseksi,  niin  hänen  kreikkalainen  maailmankatsantonsa  kuiten- 
kin antoi  hänen  hallitukselleen  länsimaisen  luonteen.  Hän  ei  itämaalais- 
ten  hallitsijain  tapaan  vetäytynyt  valtiotoimista  erilleen  palatsinsa  muu- 
rien sisään,  vaan  esiintyi  itse  johtavana  ja  määräävänä  kaikkialla.  Tämä 
»poika  Alexandros»,  joksi  Makedonialle  vihamielinen  puolue  Kreikassa 
häntä  ivallisesti  sanoi,  osasi  mielessään  muodostella  suuria,  selviä  suun- 
nitelmia, jotka  käsittelivät  olojen  järjestämistä  Adrianmeren  ja  Hyfasis- 
virran  välillä  olevalla  laajalla  alalla,  mutta  käytännöllisen  älynsä  avulla 
hän  sen  ohessa  osasi  tunkeutua  pienimpiin  seikkoihin  asti;  esim.  kaupan 
järjestämistä  lännen  ja  idän  välillä,  Makedonialaisten  siirtoa  Aasiaan  ja 
Persialaisten  muuttamista  Makedoniaan,  kilpaleikkien  toimeenpanemista 
Itämailla  Olympian  leikkien  tapaan  hän  suunnitteli  yksityisselkkoja  myöten, 
Foinikiassa  hän  rakennutti  1000  laivaa,  joita  käytettäisiin. uusiin  löytö- 
retkiin, Babyloniassa  hän  rakennutti  suuremmoisia  kanavia  Eufratin  veden 

tulvien  järjestämistä  varten.  Hänen  sanotaan  miettineen  suurta  sotaretkeä 
Arabiaan,  Etiopiaan,  Libyaan,  Kartagoon,  valloittaakseen  koko  Afrikan. 
Mutta  sen  ohessa  hän  joutui  hankkimaan  Aristoteleelle  outoja  luonnon- 
esineitä,  ja  eräälle  toiselle  opettajalleen,  Leonidaalle,  hän  lähetti  suitsutus- 
aineita.  Hänen  huomionsa  kiintyi  vielä  taiteilijoiden  töihin,  joiden  pajoissa 
hän  mielellään  keskusteli,  ja  seuroissa  ystäviensä  kanssa  hän  saattoi 
yökausia  kuluttaa. 

Babylonian  ikivanha  kaupunki  oli  määrätty  valtakunnan  pääkau- 
pungiksi, ja  sinne  saapui  lähettiläitä  maailman  eri  tahoilta;  Italiasta  sinne 
tuli  Bruttilaisten  ja  Etruskien  lähettiläitä,  Eartagolaisten,  Etiopialaisten 
ja  Libyalaisten  Afrikasta,  Skytalaiset  ja  kelttiläisheimotkin  sinne  lähetti- 
vät edusmiehiänsä  suurta  kuningasta  puhuttelemaan. 

Aleksanterin  työ  jäi  kuitenkin  keskeneräiseksi,  sillä  kuolema  sen 
keskeytti;  ylenmääräinen  työ  sekä  ylölliset  pidot  ja  juomingit  olivat  ku- 
luttaneet hänen  voimiansa,  niin  että  hän.  Itämailla  tavalliseen  kuumeeseen 
sairastuttuansa,  13  päivän  kuluttua  kuoli  v.  323. 


XVII. 
Aleksanteri  suuren  jälkeinen  aika. 

Ajan  luonne.  —  Aleksanterin   valtakunnan  hajoaminen.  —  Helleninen  sivistys.  — 
Aleksandrian  kirjasto  ja  museio.  —  Pergamos.  —  Taiteet.  —  Kauppa.  —  Makedo- 

nialaisvallan  merkitys. 

Aleksanteri  suuri  oli  tahtonut  saada  aikaan  yleisen  rauhantilan 
kansojen  kesken  saattamalla  Länsi-  ja  Itämaat  toistensa  yhteyteen;  mutta 
hän  kuoli  kesken  työtään,  ja  sen  jälkeen  rauhan  mahdottomuus  heti  tuli 
näkyviin.  Kertomuksen  mukaan,  jonka  nähtävästi  jälkimaaihna  on  muo- 
dostanut, hän  olisi  itse  tuon  jo  aavistanut,  koska  kuolinvuoteellaan  muka 
oli  lausunut:  »Minun  kunniakseni  tullaan  sotaisia  kilpa  taisteluja  toimitta- 
maan». Se  aika,  mikä  nyt  seuraa,  onkin  metelien  ja  sotien  aika,  mutta 
se  on  sitä  paitsi  siveellisessä  suhteessa  turmeluksen  aika,  joita  historiassa 
silloin  tällöin  tavataan;  itsekkäisyys  ja  vallanhimo  ovat  johtavien  mies- 
ten tointen  vaikuttimina;  salaiset  juonet,  väkivalta  ja  murhat  ovat  taval- 
lisia ilmiöitä. 

Perdikkas,  jolle  Aleksanterin  sanotaan  jättäneen  sinettlsormuksensa, 
rupesi  nyt  valtiota  johtamaan,  koska  kuningasvainajalla  ei  ollut  mies- 
puolisia perillisiä;  mutta  muut  kenraalit  eivät  alistuneet  hänen  johtoonsa, 
ja  Egyptissä,  jonne  hän  oli  lähtenyt  Ptolemaiosta  pakottamaan  kuuliai- 
suuteen, sotamiehet  surmasivat  hänet.  Aleksanterin,  isänsä  kuoleman 
jälkeen  syntynyt  poika  saapi  surmansa,  samoin  tämän  äiti,  ja  vähitellen 
suuren  kuninkaan  koko  suku  häviää.  Antigonos,  joka  niinikään  oli 
yksi  hänen  kenraaleistaan,  tahtoo  nyt  esiintyä  yksin  koko  valtakunnan  hal- 
litsijana, ottaen  kuninkaan  nimenkin,  jota  muut  olivat  välttäneet.  Mutta 
toisten  kesken  syntyy  liitto  häntä  vastaan,  ja  v.  301  hän  voitetaan  sekä 
saapi  surmansa  Ipsoksen  tappelussa. 

Tämän  jälkeen  ei  kukaan  enää  yhteyttä  ajattelekaan,  vaan  »seuraa- 
jat» (diadokit)  jakavat  maat  keskenään.  Siten  syntyy  kolme  suurvaltaa, 
yksi  kuhunkin  maan-osaan:  Makedonia  Europassa  joutui  lopulta  Anti- 
gonoksen  jälkeläisten  hallittavaksi,  ja  myöskin  Kreikan  herruus  kuului 
sille,  vaikka  yhtämittaisia  taisteluja  oli  sen  kanssa; 
Aasiassa  taas  muodostui  Syrian  valtakunta,  jonka  Se- 
leukos  perusti,  ja  Afrikassa  Ptolemaiojen  hallitsema 
Egypti,  Mutta  sitä  paitsi  syntyi  kolmannen  vuosisadan 
ensimmäisellä  puoliskolla  pienempiä  valtioita  koko  joukko, 
varsinkin  Aasiassa:  Pontos,  Vähän-Aasian  pohjoisran- 
nalla, sai  suuren  maineen  Mitridates-kuninkaan  aikana, 
Armenia  oli  sen  naapurina,  Bitynia  ja  Pergamos  olivat  niinikään 
Vähässä-Aasiassa,  samoin  Galatein  (Kelttien)  perustama  valtio  saman 
niemimaan  keskiosassa,  joka  on  saanut  heistä  nimensäkin.  Kauempana 
idässä  erosi  Paritan  valtakunta  Seleukoksen  jälkeläisten,  n.  s,  Seleuki- 
dein,  vallasta  v.  250  vaiheilla,  ja  näiden  lisäksi  suuri  joukko  pieniä 
valtioita,  joihin  kuului  Vähän-Aasian  kreikkalaiskaupunkeja,  Rodos-stkSLTi 
j.  n.  e.  Makedoniasta  taas  erosi  Epeiros,  joka  muodostui  eri  kuningas- 
kunnaksi. 

Kreikassa  oli  Atena  heti  Aleksanterin  kuoltua  ryhtynjrt  kapinaan, 
joka  kuitenkin  kukistettiin;  Sparta  niinikään  koetti  saada  entisen  suu- 
ruutensa palauttamalla  Lykurgoksen  lait  entiseen  ankaruuteensa,  sillä 
aikojen  kuluessa  ne  olivat  joutuneet  unohduksiin;  kuninkaat  A  gis  IV 
ja  Kleomenes  3:nnella  vuosisadalla  tuota  uudistustyötä  ajoivat;  mutta 
entiseen  mahtiinsa  Sparta  ei  kuitenkaan  päässyt.  Kreikassa  oli  näet 
muodostunut  myöskin  kaksi  liittokuntaa,  aitolialainen  ja  aJcaijalainen, 
jotka  kumpikin  tahtoivat  saada  haltuunsa  Kreikan  valtioiden  johdon. 
Siitä   johtui   riitoja  ja  taisteluja,   jotka   antoivat   Makedonian   kuninkaUle 

tilaisuuden  laskea  koko  kansan  lujemmin  valtansa  alle.  V.  221  saapuu 
sinne  akaijalaisliiton  johtajan  Äratoksen  kutsumana  Makedonian  kunin- 
gas Äntigonos  Doson,  joka  voittaa  Spartan  kuninkaan  Kleomeneen  Sei- 
lastan  tappelussa.  Kleomenes  pakenee  silloin  Egyptiin,  Aratoskin  kuo- 
lee pian  sen  jälkeen  myrkkyyn,  ja  Makedonian  kuninkaalla  on  siitä  alkaen 
yliherruus,  siksi  kun  Rooman  legionat  saapuvat. 

Näin  oli  taas  suuri  maailmanvalta  hajaantunut,  mutta  kaikilla  eri 
osilla  oli  kuitenkin  paljon  yhteyttä.  Kreikkalainen  sivistys,  joka  oli  sen 
ajan  korkein,  oli  ennen  Aleksanteria  pysynyt  ahtaissa  rajoissa,  mutta  nyt 
se  makedonialaisvallan  kautta  levisi  ja  juurtui  Aasian  vanhoihin  sivistys- 
maihin. Kreikkalaisia  siirtyi  suurissa  joukoissa  Itämaille,  asettuen  etu- 
päässä kaupunkeihin,  joita  perustettiin  yhä  useampia.  Varsinkin  Seleu- 
kos  on  kaupunkien  perustajana  saanut  suuren  maineen;  Antiokian  kau- 
pungin hän  perusti  Orontes-virran  rannalle  Syriaan  ja  teki  sen  pää- 
kaupungikseen.  Sen  suuruutta  osottaa  kaupungin  valtakatu,  joka  oli 
hyvin  leveä  ja  f  penikulman  pituinen;  5300  Atenalaista  ja  Makedonia- 
laista asettui  sinne  asumaan  Kretalaisten,  Kyprolaisten,  Juutalaisten  ynnä 
muiden  kansojen  joukkoon.  Seleukia  Tigriin  varrella  oli  toinen  suuri 
kaupunki,  jonka  väkiluku  nousi  aina  600,000:teen  asti.  Näiden  lisäksi 
oli  useita  kymmeniä  vähäpätöisempiä.  Kreikankieli  oli  hallinnon  kieli,  se 
oli  kirjallisuuden  kieli,  ja  Kreikan  tiede  ja  taide  oli  pohjana  sille  mikä 
nyt  rupesi  kehittymään.  Mutta  kreikkalaisuuden  rinnalla  itämaalaisuus 
ei  hävinnyt,  sillä  sekä  Aleksanteri  itse  että  hänen  seuraajansa  antavat 
sille  arvoa  saadakseen  Aasian  kansat  taipumaan  uuteen  herruuteen.  Se 
sulautuu  edellisen  kanssa  yhteen,  ja  tästä  muodostuu  uusi  sivistysmuoto, 
jota  nimitetään  helleniseksi.  Uskonto,  katsantotapa,  aatteet  sulautuvat 
yhdessä  kansojen  kanssa.  Niinpä  Seleukos,  laskiessaan  perustuksen  An- 
tiokian kaupungille,  noudatti  vanhoja  säädöksiä,  toimittipa  vielä  julman 
ihmisuhrinkin ;  uhrattiin  näet  nuori  neito,  josta  oli  tuleva  kaupungin  suo- 
jelijatar;  Ptolemaios  Egyptissä  otti  itsekin  osaa  Egyptin  uskonnollisiin 
menoihin,  rakennutti  sitä  varten  Aleksandriaan  suuren  temppelin,  Sera- 
peionin,  ja  hänen  sanotaan  käyttäneen  suuren  summan,  koko  50  talenttia, 
uuden  Apis-härän  saamiseksi.  Babylonialaisten  luoman  matematiikan  ja 
tähtitieteen  oppivat  Kreikkalaiset  ja  kehittivät  sitä  edelleen.  Tunnettu 
geometrian  kirjoittaja  on  Eukleides  Aleksandriassa  (noin  v.  300),  jonka 
oppikirjaa  on  meilläkin  käytetty  viime  vuosikymmeniin  asti.  Eratoste- 
nes  oli  kuuluisa  maantieteen  tutkija.  Tähtien  tutkija  Aristarkos  väitti, 
että  maa  kiertää  auringon  ympäri,  joka  totuus  vasta  uudella  ajalla  on 
tullut  yleisesti  tunnustetuksi.    Muut  tähtien  tutkijat  eivät  silloin  sitä  usko- 

neet;  Ptolemaios  (n.  150  j.  Kr.  s.)  ynnä  muutamat  muut  muodostivat  sen 
opin,  että  maa  on  liikkumatta  ja  aurinko  sekä  planeelit  kiertävät  sen 
ympäri,  joka  käsityskanta  oli  yleisesti  oikeaksi  tunnustettu  koko  keski- 
ajan kuluessa. 

Vasta  mainitut  oppineet  miehet  elivät  Aleksandriassa,  joka  kaupunki 
oli  tullut  koko  hellenisen  sivistyksen  pääpaikaksi;  sentähden  tätä  aika- 
kautta kutsutaan  myöskin  »aleksandrialaiseksi».  Ptolemaioksen  suvun 
hallitsijat  ovat  näet  tunnetut  sivistyksen  harrastajina,  ja  heidän  vaiku- 
tuksestaan oppineet  miehet  sinne  asettuivat.  Aleksandriassa  oli  myöskin 
kuuluisa  kirjasto,  jonne  koottiin  kaikki  mahdolliset  kirjateokset;  oppineita 
miehiä  valittiin  kirjastonhoitajiksi,  jossa  toimessa  oli  muiden  muassa  yllä 
mainittu  Eratostenes,  joka  oli  siihen  määrään  kiintynyt  työhönsä,  että  hän, 
tultuansa  sokeaksi,  ei  enää  tahtonut  elää,  vaan  oli  syömättä,  kunnes 
kuoli.  Noin  v.  250  vaiheiUa  oli  tässä  kirjastossa  muun  muassa  532,800 
papyroskääröä. 

Kirjaston  rinnalla  oli  museio,  joka  oli  jonkinlainen  yliopisto.  Siinä 
oppineet  miehet  selittelivät  runoilijain  ja  tiedemiesten  teoksia  tai  filosofit 
esittivät  Epikuroksen  ja  Stoan  oppia;  siinä  oli  myös  heidän  asumuksensa, 
jossa  saivat  elää  kuninkaiden  kustannuksella,  siinä  kasvi-  ja  eläintieteel- 
lisiä tarhoja,  observatorioita  ja  laboratorioita  kokeita  varten.  Museio  oli 
oikein  tieteellinen  osasto  kaupungissa,  ja  sen  nimestä  johtuu  kaikissa 
kielissä  vieläkin  käytetty  sana  museo. 

Toinen  tärkeä  hellenisyyden  pääpaikka  oli  P^g^a wo5-kaupunki 
Vähän-Aasian  länsirannalla,  joka  v.  283  tuli  itsenäisen  samannimisen  val- 
tion pääkaupungiksi,  ^^^a/o^-kuningas  ja  hänen  seuraajansa  olivat  täällä 
mainitun  sivistyksen  suosijoita.  Samoin  kuin  Aleksandlriassa  oli  Perga- 
moksessakin  suuri  kirjasto,  joka  roomalsrisvallan  aikana  siirrettiin  Alek- 
sandriaan, Antonius  kun  sen  lahjoitti  kuuluisalle  Kleopatra-kuningattarelle 
Siihen  aikaan  siinä  oli  200,000  teosta.  Egyptistä  tuotuja  papyroslehtiä 
käytettiin  kirjoituksessa;  mutta  kun  Egyptin  kuninkaat  kielsivät  sitä  vie- 
mästä maasta,  keksittiin  sieUä  n.  s.  pergamentti,  jota  valmistettiin  nahasta, 
ja  jota  sitten  yleisesti  käytettiin  koko  keskiajan,  kunnes  paperin  valmis- 
tus keksittiin.  Pergamoksessa  oli  myöskin  yliopisto,  jossa  kielitiedettä 
suuresti  harrastettiin;  lääketieteellä  oli  niinikään  eteviä  edustajia,  varsin- 
kin kuuluisa  Erasistratos ;  itse  kuningas  Attalos  I  oli  innokas  maan- 
tieteen harrastaja,  ja  kuninkaiden  palatsissa  oli  suuri  maanpallo. 

Taiteella,  etenkin  maalaus-  ja  kuvanveistotaiteella  oli  myöskin  edus- 
tajia hellenisellä  aikakaudella.  On  vieläkin  olemassa  useita  teoksia, 
joita    säilytetään    Rooman,    Pariisin,   Neapelin,    Berliinin   y.   m.    suurten 


136 


YLEINEN    HISTORIA. 


kaupunkien    kokoelmissa.      Atenassa    ja    Pergamoksessa    olivat    kuului- 
simmat taiteilijat,  mutta  myöskin  Rodos-saarella  kehittyi  oma  suuntansa; 


^"■^s^c^^V-^^^ 


Laokoon.    (Kolmen  Rodolaiten  taiteilijan  tekeml  marmorinen  ryhmä,  tailytetiin  nykyään  Vatikanissa.) 

Samoinkuin  Pergamoksessa  kukoisti  kreikkalainen  taide  vielä  kauan  aikaa  Vähän- Aasian  saarilla.    Suurem- 

nioisin   sen  tuotteista  tältä  ajalta  on  Lookoon-ryhmä,  josta  selvfisti  näkee  tuiteen  silloisen  pyrkimyksen 

luonnonmukaisuuteen  ja  mieltä  tärisyttäviin  vaikutuksiin.    Aihe  on  saatu  Trojan  sodan  taruista. 

silloin  rakennettiin  esim.  Rodoksen  kolossin  nimellä  tunnettu  sisään- 
käytävä saaren  satamaan;  kuvaryhmä  Laokoon  poikinensa  käärmeen 
ympäröimänä  on  myöskin  samasta  koulusta  lähtenyt. 

Kreikkalainen  sivistys  oli  siis  tullut  yleismaailmalliseksi.  Atenassa 
se  kyllä  vielä  oli  puhtaampi  kuin  muualla;  siellä  kuultiin  vielä  puheita 
kansankokouksissa,  siellä  oli  näytelmiä  ja  juhlia,  niinkuin  ennenkin.  Mutta 
Atena  ei  enää  ollut  sivistyksen  yksinvaltias,  sillä  Aleksandria,  Antiokia, 
Pergamos  y.  ni.  olivat  saavuttaneet  melkein  yhtä  tärkeän  aseman.  Vil- 
kas yhteys  oli  vallitsemassa  näiden  sivistyskeskustojen  välillä,  joten  uudet 
aatteet  ja  henkiset   liikkeet  levisivät  oppineiden  kesken  paikasta  toiseen. 

Mutta  myöskin  aineellisessa  suhteessa  oli  suuri  edistys  tapahtu- 
nut; kansojen  välinen  yhteys  oli  entistä  paljon  vilkkaampi;  rahaa  oli 
enempi  liikkeessä,  sillä  Aleksanteri  suuri  oli  pannut  liikkeeseen  Persian 
kuninkaiden  suuret  aarteet.  Aleksandria  oli  kaupan  keskusta;  Intian 
tavaroita  kuljettivat  sen  kauppiaat  nyt  laivoilla  Punaisenmeren  peruk- 
kaan, siis  Nearkoksen  avaamaa  tietä;  sieltä  ne  maata  myöten  tuo- 
tiin Aleksandriaan  Europaan  vietäväksi.  Hankalan  maamatkan  välttä- 
miseksi Ptolemaios  II  alkoi  kaivattaa  kanavaa  Suezin  kannaksen  poikki, 
jota  jo  Neko-kuningas  oli  aikonut;  mutta  nytkin  työ  jäi  kesken,  ja  vasta 
meidän  aikanamme  se  on  saatu  suoritetuksi.  Karavaaniteitä  kyllä  siellä 
myöskin  käytettiin,  ja  tämän  kaupan  keskustana  oli  Damaskos.  Seleukos 
johti  uuden  kauppatien  Oxus-  ja  Jaxartes- virtoja  myöten  Kaspian-  ja  sieltä 
Mustaanmereen,  jota  myöten  sekä  Intian  että  Kiinan  tavaroita  levisi 
ympäri  maita.  Samoja  kauppateitä  käytettiin  kautta  koko  keskiajan; 
Aleksandria  oli  silloin  etupäässä  kaupan  keskustana,  mutta  myöskin  itäistä 
tietä  käytettiin. 

Makedonialais vallalla  on  siis  sangen  tärkeä  merkitys  kansojen  kehi- 
tyksessä, sillä  se  täydensi  mitä  Assyria  ja  Persia  olivat  alkaneet,  kansojen 
lähentelemistä  toisiinsa;  sama  sivistys,  sama  kieli,  samallaiset  uskonnolli- 
set mielipiteet,  taide  ja  tiede  tulevat  nyt  kaikkien  sivistyneiden  kansojen 
yhteisomaisuudeksi.  Mutta  pysyvää  valtiollista  yhteyttä  se  ei  onnistunut 
luomaan.  Lännessä  olikin  jo  näihin  aikoihin  alkanut  kohota  uusi  voi- 
makkaampi kansa,  joka  sittemmin  yhdistää  nämät  kaikki  maat  yhdeksi 
valtioksi.  Vasta  Roomalaiset  saivat  pysyväisemmin  ja  täydellisemmin 
aikaan  sen,  mitä  Aleksanteri  suuri  oli  yrittänyt. 

Italian  kansat.    Rooman  synty.    Uskonto.    Varhaisimmat 
yhteiskunnalliset  ja  valtiolliset  olot. 

Italian  niemimaa.  —  Vanhin  asutus.  —  Myöhemmin  muuttaneet  kansat.  —  Etrus- 
kein sivistys.  —  Tarut  Rooman  synnystä.  —  Rooman  kansan  luonne.  —  Jumaluus- 
olennot.  —  Jumalanpalvelus.  —  Pappisluokat.  —  Uskonnon  luonne.  —  Perheen 
isä.  —  Vaimon  asema.  —  Lasten  kasvatus.  —  Gens^  curia  ja  iribus.  —  Kuninkaan 
valta.  —  Senaatti  ja  kansankokous.  —  Klientit  ja  orjat  —  Plebejit.  —  Servius 
TuUiuksen  lainsäädäntö.  —  Maanviljelys.  —  Rooman  kuninkaat 

Kun  Rooman  kansasta  lähdemme  kertomaan,  on  meidän  siirtymi- 
nen maantieteellisessä  suhteessa  Kreikasta  länteenpäin,  Italian  niemi- 
maahan, joka  keskimmäisenä  Europan  kolmesta  eteläisestä  niemestä  pis- 
täytyy Välimereen.  Maantieteellisen  asemansa  puolesta  on  se  ikäänkuin 
koko  vanhan  maailman  keskusta,  se  kun  Kreikan  ja  Espanjan  välillä 
on  melkein  keskellä  muinaisajan  tärkeintä  merta.  Välimerta,  ja 
ulottuu  lähelle  Afrikaa,  mutta  pitkällä  muodollaan  lähennellen  samalla 
Aasiaakin.     Italiasta  tulikin  vanhan  ajan  sivistyskansojen  valtias. 

Italiasta  kehittyi  paljon  myöhemmin  sivistysmaa  kuin  Kreikasta, 
sillä  se  on  etäämpänä  kiilttuurin  pesäpaikoista  Itämailta,  jota  paitsi  sen 
itäiseltä  rannikolta  ei  saata  laivakulun  kautta  yhteyttä  pitää,  koska  se  on 
ilman  satamia.  Italiassa  ovatkin  sivistyksen  keskustat  länsirannikolla,  ja 
siis  ikäänkuin  länteenpäin  kääntyneinä,  jonka  vuoksi  kehitys  täällä  ru- 
peaa versomaan  vasta  sen  jälkeen  kuin  Kreikkalaiset  olivat  saaneet  her- 
ruuden Välimeren  länsiosassa.  Italian  kansat  puolestaan  levittivät  sivis- 
tystä lännemmäksi  ja  ovat  siis  ikäänkuin  idän  ja  lännen  välittäjinä  toi- 
mineet. Itaban  niemimaa  on  vuorista,  mutta  vuoret  ovat  yhtämittaisessa 
jaksossa  muodostamatta  pieniä  laaksoja,  niinkuin  Kreikassa,  ja  sen  vuoksi 
olikin  siellä  suuren  valtion  muodostaminen  helpompi. 

Monta  eri  kansaa  asui  vanhimpina  aikoina  Italiassa.  Varhaisin, 
josta  jonkinlaisia  tietoja  on  olemassa,  oli  joku  arjalaissukuinen  kansa^ 
jolla  oli  samantapainen  sivistys  kuin  Kreikan  Pelasgeilla,  sillä  Italiassa- 
kin tavataan  suurten  jättiläisrakennusten  jäännöksiä.  Mutta  noin  v.  1600 
e.  Kr.  s.  alkoi  sinne  muuttaa  Alppien  yli  toisia  kansoja.  Umbrilciis- 
Sabellilaisei  kansat,  joita  oli  sangen  monta  heimoa  —  20:neen  saakka  — , 
niinkuin  Samnilaiset,  Sahinit,  Eqvit,    Volskit,  Lukanit  ja  Bruttilaiset, 

asuivat  niemimaan  keski-  ja  itäosissa;  Latinalaiset  asuivat  myöskin 
keskiosissa,  Za^eum-maakunnassa,  ja  Ausonit  Kampaniassa.  Etruskit 
ilmaantuivat  1  Imellä  vuosisadalla  Italiaan,  kulkivat  Apenninien  yli  ja 
ottivat  vähitellen  haltuunsa  Tyrreninmeren  rantamaan.  Pohjois-Italiaan 
Po-virran  laaksoon  tunkeutui  myöhemmin  kelttiläisiä  heimoja,  n.  k. 
Gallialaiset,  jotka  karkottivat  siellä  ennen  olleet  Etruskit.  Etelä-Italiaan 
ja  Sisiliaan  siirtyi  Kreikkalaisia,  niinkuin  Kreikkalaisista  puhuttaessa 
olemme  nähneet.  Varsinaiset  Italian  kansat  —  Umbrilais-sabellilaiset  ja 
Latinalaiset  —  olivat  arjalaista  alkuperää  ja  Kreikkalaisten  läheisiä  suku- 
laisia, jota  heidän  kielensä  yhtäläisyyskin  osottaa.    Etruskein  alkuperästä 


Etruskilainen  ruumitarlclcu. 
Sen  Icannella  on  Icuvattuna  vainaja  itse  lepäävistä  asennossa.    Reunassa  on  etruslcilaisia  Icirjoitusta. 

sitä  vastoin  eivät  oppineet  vieläkään  ole  saaneet  selvää,  vaikka  onkin 
säilynyt  noin  2000  etruskilaista  kirjoitusta;  niissä  löytyviä  sanoja  ei  näet 
ole  osattu  selvittää. 

Suuri  hajanaisuus  oli  siis  kansojen  erilaisuuden  vuoksi  Italiassa 
olemassa,  ja  valtiolliset  olosuhteet  tekivät  sen  vielä  suuremmaksi. 
Italian  vanhimmat  olot  muistuttavat  tässä  kohden  paljon  Itämaiden  ja 
Kreikan  alkuperäisiä  oloja.  Etruskit  muodostivat  pieniä  kaupunkivaltioita 
—  12  luvultaan  —  jotka  olivat  liitossa  keskenään  ja  joista  yhdellä  oli 
johtoasema,  niinkuin  Kreikassakin  oli  tavallista;  samallainen  oli  valtiotila 
Umbrilaisten  keskuudessa  sekä  Latinalaisilla  Latiumissa,  mutta  Sa- 
bellilaisilla   oli   suurempia,   vaikka   kehittymättömiä,  valtioita,  jotka  olivat 

heimokunnan  pohjalle  muodostuneet.  Heidän  maansa  oli  vuorista  ja 
karua,  jonka  vuoksi  heidän  keskuudestaan  usein  lähti  siirtolaisjoukkoja 
etelämpänä  ja  lännempänä  oleville  hedelmällisemmille  maille  asumaan. 
Vanhat  tarut  kertovat,  että  tuollaiset  siirtolaisjoukot  olivat  jumalille  pyhi- 
tettyä nuorisoa,  jota  sentähden  kutsuttiinkin  »pyhäksi  kevääksi*  (ver 
Sdcrunt);  pyhän  eläimen  muka  johtamana  ne  hakivat  itselleen  uusia 
asuinsijoja.  Täten  levisivät  sabellilaisheimot  yhä  laajemmalle;  he  ahdis- 
telivat Latinalaisia,  anastivat  Kampanian  maakunnan  itselleen,  ja  sa- 
maan kansaan  kuuluvat  Lukanit  ja  Bruttilaiset  ottivat  haltuunsa  lou- 
naisosan niemimaasta.  5:nnellä  vuosisadalla  näytti  siltä,  että  koko  Italian 
herruus  joutuisi  tälle  kansakunnalle;  mutta  Rooma  sen  tuli  ehkäisemään. 

Kaikista   yllämainituista   kansoista   saavuttivat  ensi  aluksi  Etruskit 
suurimman   merkityksen.     Heillä   oli  korkealle  kehittynyt  sivistys,  johon 
aineksia  oli   saatu   Foinikialaisilta,  Kartagolaisilta  ja  Kreikkalaisilta,   sillä 
Etruskit    olivat    kehittynyt    kauppakansa.     Heidän   laivastonsa   oli    var- 
haisina  aikoina   yhtä   suuri   kuin    Kartagonkin;    he  purjehtivat  oudoilla 
vesillä  tavaroita  noutamassa,  ja  heidän  omia  teollisuustuotteitansa   levisi 
laajalti  Kreikkaan  ja  Itämaille.    Etruskein  poltetusta  savesta  valmistamat 
vaasit   kaunistettiin   maalauksilla,   niinkuin   Kreikkalaistenkin   oli   tapana 
tehdä;    peiliä   he  tekivät   pronssista.     Suuria  hautakammioitaan  Etruskit 
myöskin   somistivat  maalauksilla.     Rakennustaide  oli  suuresti  kehittynyt 
Kirjoitustaidon   ja   monta   teoUisuushaaraa   olivat  he  oppineet  Kreikkalai- 
silta; juhlia  ja  kilpataisteluja  he  Kreikkalaisten  tapaan  niinikään  panivat 
toimeen.    Etruskein  valtiollinenkin  merkitys  oli  suuri  8:nnella  ja  7:nneUä 
vuosisadalla;  mutta  varallisuuden  ja  sivistyksen  mukana  seuraava  ylelli- 
syys kulutti  heidän  voimansa;  Kartago  riisti  6:nnella  vuosisadalla  heiltä 
kauppaherruuden,  Etelä-Italian  Kreikkalaiset  tuhoavat  heidän  laivastonsa, 
Samnilaiset   riistävät   heiltä    Kampanian   maakunnan,   ja   Rooma  vihdoin 
laskee  heidät  valtansa  alle. 

Lähelle  Etrurian  etelärajaa,  Tiber-virran  rannalle,  noin  5  penikul- 
man päähän  sen  suusta,  syntyi  tämä  merkillinen  kaupunki,  josta  oli 
tuleva  koko  maailman  valtias.  Rooman  vanhimmat  vaiheet  ovat  hämä- 
rät, ja  myöhemmin  Roomalaiset  itse  liittivät  kaupunkinsa  syntyyn  taru- 
maisia kertomuksia.  Trojasta  paennut  Aineias  oli  muka  jumalien  määräyk- 
sestä laivoillaan  monien  vaiheiden  perästä  saapunut  Latiumin  rannoille 
ja  asettunut  sinne  asumaan.  Hän  perusti  itse  Laviniumin  kaupungin 
Latiumiin,  ja  hänen  poikansa  Askanius  Alba  Longan,  jossa  hänen  su- 
kunsa 300  vuotta  hallitsi.  Tämä  kaupunki,  jolla  oli  latinalaisten  kau- 
punkivaltioiden liiton  johto,  oli  taas  tarun  mukaan  Rooman  emäkaupunkL 

Eräs  Numitor-niminen  Aineiaan  jälkeläinen  hallitsi  tätä  kaupunkia,  mutta 
hänen  veljensä  Amulius  riisti  vallan  häneltä;  ja  jottei  Numitorin  jälke- 
läisestäkään vaaraa  hänelle  koituisi,  vihitytti  Amulius  hänen  tyttärensä, 
Rea  Sylvian,  Vestan  neitsyeksi,  jotka  kuoleman  uhalla  eivät  saaneet  nai- 
misiin mennä.  Mutta  eräänä  päivänä,  kun  tämä  neito  meni  pyhälle  läh- 
teelle temppelissä  tarvittavaa  vettä  noutamaan,  ilmestyi  sodan  jumala 
Mars  hänen  tiellensä  ja  lupasi  tehdä  hänet  jumalallisten  lasten  äidiksi. 
Hän  synnytti  sittemmin  kaksoispojat  Romuluksen  ja  Remuksen,  mutta 
sai  sen  jälkeen  lain  mukaan  kuolemanrangaistuksen,  ja  Amulius  pani 
pojat  Tiber- jokeen  kuolemaan.  Pojat  pelastuivat  kuitenkin  sen  kautta,  että 
kori,  jossa  he  olivat,  virran  veden  laskeuduttua  jäi  rannalle,  jolloin  naarassusi, 
joka  oli  kuullut  heidän  itkunsa,  saapui  heidän  luoksensa  ja  alkoi  imettää 
heitä,  kunnes  muuan  paimen 
FaustuluSf  tavattuaan  heidät, 
otti  luokseen  ja  kasvatti  hei- 
dät. Kun  he  olivat  saaneet  tie- 
tää syntyperänsä,  työnsivät  he 
monien  paimenien  avulla  Amu- 
liuksen  pois  valtaistuimelta 
ja  asettivat  Numitorin  jälleen 
kuninkaaksi,  joka  palkinnoksi 
antoi  veljesten  perustaa  kau- 
pungin PaZa^tWM5-kukkulalle, 
missä  he  olivat  kuolemasta 
pelastuneet. 

Tässä  tarussa  ikäänkuin  kuvastuu  Rooman  kansan  luonne  ja  toi- 
minta: sota  ja  ryöstö.  Romuluksesta,  vanhemmasta  veljestä,  kaupunki 
sai  nimensä;  sen  perustusvuotena  pidetään  vuotta  753  e.  Kr.  s.  Romu- 
lus  surmasi  Remuksen,  suuttuneena  siitä,  että  tämä  ivaten  hyppäsi  ma- 
talan vallin  yli,  jonka  hän  oli  kaupungin  ympäri  luonut. 

Muitakin  kertomuksia  liittyy  Rooman  alkuaikoihin.  Niinpä  Romulus, 
saadakseen  väkeä  kaupunkiinsa,  teki  siitä  turvapaikan  karkureille  ja 
pahantekijöille,  ja  täten  saatiinkin  sinne  miehiä,  mutta  vaimoja  täytyi 
kavaluudella  ryöstää  naapureilta,  Sabineilta.  Heidät  kutsuttiin  vaimoineen 
tyttärineen  erääseen  juhlaan  Roomaan,  mutta  juhlan  kestäessä  Rooman 
miehet  ryöstivät  itselleen  Sabinein  vaimot  ja  tyttäret.  Sen  johdosta  syn- 
tyi sota,  mutta  ryöstettyjen  vaimojen  välityksellä  saatiin  kuitenkin  so- 
vinto aikaan,  ja  Sabinit  liittyivät  Roomaan. 


Naarassusi  seki  Romulus  ja  Remus. 

(Etruskilainen  taideteos  4  vuosisadalta  e.  Kr.  s.  Sijaitsi  Palati- 

nus-kukkulalia.) 

Eri  kansanheimoista  Rooma  nähtävästi  syntyi,  johon  vastakerrotut 
tarutkin  viitannevat;  Sabineja,  Latinalaisia  ja  Etruskeja  sinne  ensin 
muutti,  sillä  se  kasvoi  juuri  näiden  kansojen  alueiden  yhtymäpaikassa. 
Ja  sen  vuoksi  se  alusta  alkaen  saikin  omituisen  luonteensa.  Sillä  Rooman 
valtiolla  ei  ollut  alusta  alkaenkaan  seUaista  alueellista  ja  kansallista  pohjaa, 
kuin  Atenalla  tai  Spartalla,  vaan  jo  synnyssään  oli  sen  kansa  muodostunut 
monista  eri  kansanaineksista.  Siltä  puuttui  siitä  syystä  myöskin  omin- 
takeisia laitoksia,  ja  niitäkin  omistettiin  naapureilta;  ja  kaikkina  aikoina 
on  Rooma  taipuvainen  lainaamaan  vierailta  kansoilta  erilaisia  aineksia 
ja  sovittamaan  niitä  omiin  oloihinsa;  niinpä  sen  uskonto  sekä  alku  vai- 
tiolaitokseen  lainattiin,  vaikka  ne  sitten  muodostuivat  ja  kehittyivät 
roomalaisluonteen  mukaisesti. 

Roomalaisten  elämä  ja  toiminta  olikin  yksinomaan  valtioon  kiinty- 
nyt; ainoastaan  valtion  kansalaisena  oli  Roomalaisen  käsityksen  mukaan 
ihmisellä   oikea   arvonsa.     Mutta    he   eivät   rajoittaneet  valtiokäsitettäasä 
pieneen    maan-alaan,    niinkuin    Kreikkalaiset,    vaan   heidän    käsityksensä 
valtiosta  oli  yleisempi;  se  oli  laeissa  ja  valtiolaitoksessa.    Sen  vuoksi  roo- 
malaisvalta  laajenee  laajenemistaan,  ja  heidän  oma  käsityksensä  muodos- 
tuu  sellaiseksi,   että   he  ovat  määrätyt  kansoja  hallitsemaan,  joiden  vel- 
vollisuus   on    nöyrtyä    ja    totella.     Roomalaisluon teessä   oli   vakavuutta, 
oman  kunnian-  ja  arvontuntoa  ja  ylpeyttä  sekä  siitä  johtuvaa  itsepintai- 
suutta.    Ja  Roomalainen   oli   vielä   kiinteämmin   kuin  Kreikkalainen  val- 
tioon liittynyt,  sillä  sen  toimista  ei  hän  joutunut  taiteeseen  eikä  tieteisiin 
antaumaan;  hän  vaan  kehitti  sotalaitosta,  jolla  valtion  suuruutta  lisättiin, 
tai  lakeja,  joiden  kautta  kansalaisten  keskinäinen  asema  ja  oikeudet  muo- 
dostuivat sekä  valtiolaitos  kehittyi.    Kreikkalaisilla  oli  mielikuvitus  suuii  ja 
vaikuttava,  jonka  vuoksi  tiede  ja  taide  heissä  kehittyi.    Roomalaisilla  taas 
mielikuvitus   oli   heikko,   mutta   ymmärrys   ja   käytännöllinen   järki    sitä 
varmempi;   sen  vuoksi  he  järjestivät  täsmällisen  valtiolaitoksen  ja  kehit- 
tivät  selvät   lait,   jotka   ovat   heidän    jälkimaailmalle   jättämänsä   turkein 
perintö.   Kreikkalaiset  edustavat  ikäänkuin  ihmiskunnan  nuoruuden  aikaa, 
jolloin  mielikuvitus  on  vallitsemassa,  mutta  Roomalaiset  miehuuden  aikaa» 
jolloin  järkeä  ja  vakavaa  toimintaa  ihmiseltä  vaaditaan. 

Roomalaisten  luonne  ja  katsantotapa  tulee  näkyviin  myöskin  heidän 
uskonnossaan.  Kaikilla  arjalaisilla  kansoilla  yhteisistä  luonnonvoimissa 
piilevistä  jumaluusolennoista  olivat  Kreikkalaiset  muodostaneet  jumalansa 
ihmisten  kaltaisiksi;  Roomalaisten  jumalat  taas  olivat  alkuansa  epämää- 
räisiä olentoja  tai  voimia,  joita  ei  kuvailtu,  eikä  niihin  sen  vuoksi  liittynyt 
tarustoakaan.     Ja    kaikkialla    sellaisia    voimia    kuviteltiin   olevan,    jonfct 

vuoksi  Roomalaisen  jokainen  toimi  elämässä  oli  uskonnollista  laatua.    Jo 
hänen  asuntonsa  on  temppeli;  esi-isäinsä  henkiä  hän  siellä  palvelee,  sillä 
kuoltuaan    osotetaan    niille    jumalallista    kunnioitusta;    niitä    nimitetään 
maneiksi   (hengiksi).     Kuolleiden   henget,   niin   arveltiin,  häiritsivät  joka 
yö  elävien  rauhaa,  ellei  heille  uhrattu  tai 
muuta   kunnioitusta  osotettu;   mutta  kun 
kuollut  sai  uhrinsa,  suojeli  se  lapsia,  var- 
jeli   karjan    rutosta    sekä    oli    muissakin 
kohden    hyödyksi.      Toisia    perhejumalia 
olivat  penaatit,   jotka  pitivät  huolta  per- 
heestä, etupäässä  sen  aineellisesta  puolesta. 
Mutta   myöskin  ihmisen  kaikkien  toimien 
takana  on  jumalallinen  voima  johtamassa 
häntä  syntymästä  hautaan  asti;  niinpä  Va- 
ticanus  saattaa  vastasyntyneen  lapsen  ensi 
kerran  ääntämään,  Fabulinus  opettaa  häntä 
puhumaan,    Cuba  suojelee  hänen  untaan, 
Äbeona  varjelee  häntä  kotoa  mennessään, 
Iterduca  taas  kotiin  palatessaan.     Maan- 
viljelyksellä,  joka    oli   Roomalaisten    pää- 
elinkeino, ja  siihen  kuuluvilla  toimilla,  oli 
suuri  joukko  jumalia;  Mars,  Saturnus  ja 
Ceres  olivat  maanviljelyksen  suojelijoita; 
Vertumnu^s  ja  naisjumala   Pomona  kyp- 
syttivät   hedelmät,   Ruminia-nimmen   ju- 
malatar suojeli  nuoren  karjan  imettämistä 
j.  n.  e.    Ylhäisimmät  jumalat,  jotka  esiin- 
tyivät  luonnossa  ja  valtiolaitoksen   suoje- 
lijoina, olivat  samanlaatuiset  kuin  Kreikka- 
laisten; Jupiter  oli  taivaan  jumala,  Juno 
valon     jumalatar,     Janu^s    päivän  jumala, 
Mars   sodanjumala.     Sitä   paitsi  kunnioi- 
tettiin   jumalina    useita   ominaisuuksia   ja 
hyveitä;    toivo,   uskollisuus,   yksimielisyys,   urhoollisuus,  onni,  olivat 
jumaluusolentoja.    Jumaluusolentoja  oli  suunnaton  joukko,  niin  että  eräs 
roomalainen   kirjailija  mainitsee,  että  »heidän  maansa  on  siinä  määrässä 
jumalien    asuma,   että   helpompi  on   löytää   joku   jumala  kuin  ihminen.» 
Muuan    oppinut    mies    l:sellä    vuosisadalla    e.   Kr.  s.  laski  niiden  luvun 
30,000:ksi.      Alkuansa    ei   ollut   jumalien    kuvia,   kuten    mainittu,   mutta 


Penaatti,  kSdessiin  juoma-astia, 

jehon  juoma-uhri  Icaadetaan.  Tftllaitot  Icuvat 

sijaitsivat  Icotiliedelii. 

myöhemmin  niitä  Etruskein  ja  Kreikkalaisten  tapaan  aljettiin  muodostaa, 
ja  ne  sulautuivat  vierasten  kansojen  jumaliin. 

Alituisesti  olivat  Roomalaiset  näiden  jumaluusolentojensa  kanssa 
yhteydessä,  kääntyen  joko  uhreilla  tai  rukouksilla  heidän  puoleensa,  sillä 
he  olivat  uskonnollista,  tai  meidän  käsityksemme  mukaan  taikauskoista 
kansaa.  Vaimonsa  ja  lapsiensa  sekä  orjiensa  läsnäollessa  luki  perheen 
isä  aamulla  rukouksen  sekä  pani  ensiksi  ateriaruoasta  perheen  jumalille 
heidän  osansa  kotialttarille ;  suvun  päämies  uhrasi  kerran  kuukaudessa 
suvun  yhteisille  jumalille;  korkeimmat  virkamiehet  taas  toimittivat  valtion 
uhrit  koko  kansan  puolesta  valtion  jumalille  niitä  varten  rakennetuissa 
temppeleissä.     Tavallisesti    valkeisiin    vaatteisiin    puetun   papin  johdossa 


Suovetaurilia,  s.  o.  uhri,  jona  jumalien  icunnialcti  teurastettiin  tilca,  lammas  ja  hirlci.   (Roemalalnen  karkslimm.) 


uhrintoimittaja  virkamies  tappoi  uhrieläimen,  härän,  porsaan  tai 
oinaan;  sisukset,  joista  pappi  tarkasti  jumalien  tahdon,  otettiin  pois,  ja 
sitten  ne  alttarilla  poltettiin.  Juoma-  ja  suitsutusuhrilla  lopetettiin  toi- 
mitus, jonka  jälkeen  vielä  juhlallisuuksia  pidettiin.  Kaikissa  tärkeissä 
asioissa  tiedusteltiin  jumalia.  Ennenkuin  valtion  toimiin  ryhdyttiin,  kun 
sota  aljettiin,  ennenkuin  tappeluun  mentiin,  oli  niiden  mieltä  kysyttävä, 
ja  sen  mukaan  kuin  jumalien  tahto  ennustuksista  näkyi,  piti  asioiden 
tapahtua,  sillä  ennustuksiin  Roomalaiset  varmasti  luottivat.  Jos  huono 
enne  oli  huomattu,  jätettiin  koko  aijottu  toimi  sikseen. 

Roomassa  oh,  niinkuin  Kreikassakin,  eri  pappisluokkia,  jotka  tulkitsi- 
vat jumalien  tahtoa ;  augurit  ja  haruspices-mmiBeii  papit  toimittivat  auspi- 
siot  eli  hankkivat  vastaukset  niihin  kysymyksiin,  joita  yleisiin  toimiin  ryhdyt- 
täissä  tehtiin.   Lintujen  lennosta,  uhrieläinten  sisuksista,  taivaan  kappaleiden 

asemasta  ne  saatiin  selville.  Fetialit  taas  hankkivat  jumalien  suojaa 
valtiolle  sen  ryhtyessä  sotaan.  Korkein  luokka,  PonHfices,  joiden  esimies 
oli  Pontifex  maximus  (ylimmäinen  pappi),  olivat  koko  uskonnon  valvo- 
jia ja  opettivat  kansaa  tuntemaan  velvollisuuksiansa  jumalia  kohtaan. 
Jupiter  Capitolinuksen,  Rooman  suojelijan,  palvelus  oli  lähimmin  heidän 
huolenaan.  Kaikilla  näillä 
pappisluokilla  oli  siis  käy- 
tännöllinen merkitys,  koska 
he  selittivät  jumalien  tah- 
toa kansalle.  Mutta  löy- 
tyipä toisia,  jotka  vaan  oli- 
vat jotakuta  erityistä  juma- 
laa varten  ja  jotka  pitivät 
hänen  palveluksestaan  huol- 
ta; niinpä  5a/u-papit  oli- 
vat sodanjumalan,  Marsin, 
pappeja  ja  toimittivat  hänen 
kunniakseen  juhlia,  joissa 
oli  kulkueita,  sotatansseja 
ja  uhreja.  Vestan  neitsyet, 
kotilieden  suojelijat,  jotka 
valittiin  patriisien  luokasta, 
ja  joiden  tidi  koko  ikänsä 
pysyä  naimattomina,  piti- 
vät huolta,  että  Vesta- 
jumalattaren  kunniaksi 
ylläpidetty  pyhä  tuli  oli 
aina  vireillä. 

Mutta  nämät  pappis- 
luokat eivät  milloinkaan 
saaneet  erikoisasemaa  val- 
tiossa enemmän  kuin  papit 
Kreikassakaan.  Papit  oli- 
vat vaan  valtion  virkamiesten  apuna,  sillä  viimemainitut  ilmoittivat, 
koska  jumalien  tahtoa  oli  tiedusteltava  ja  olivat  toimituksissa  läsnä,  pa- 
pit vain  selittivät  jumalien  tahdon;  ja  pappistoimien  ohessa  he  hoiti- 
vat muita  valtion  virkoja,  niinkuin  kaikki  kansalaiset.  Sen  vuoksi  ei 
pappissääty  saanutkaan  Roomassa  sitä  suurta  merkitystä  kuin  Itämailla, 
eikä  syntynyt  riitaa  ja  kilpailua  uskonnon  edustajien  ja  valtion  välillä, 
Yleinen  historia.  —  10. 


Vestan  neitsyt 
Kuvapatsas  ferum  romanumilla. 

niinkuin  kristiilisen  kirkon  aikana.  Roomassa  olivat  oikeastaan  kaikki  pap- 
peja: perheenisä,  valtion  virkamiehet,  sotapäällikkö;  tarvittiin  vaan  apn- 
miestä  uskonnollisissa  toimituksissa. 

Uhreilla  siis  jumalia  suostutettiin,  mutta  myöskin  rukouksilla,  joita 
joka  päivä  eri  tilaisuuksissa  luettiin.  Tässä  taas  ei  tullut  rukoilevan 
mielenlaatu  kysymykseen,  vaan  ainoastaan  ulkonainen  meno.  Määrätty 
rukous  oli  eri  tilaisuuksissa  luettava  ja  kaavan  mukaan,  josta  ei  saanut 
poiketa,  sillä  jos  siitä  poikettiin,  oli  se  tehoton.  Kun  näin  oli  tehty,  oltiin 
varmat,  että  jumalan  tahto  oli  täjrtetty,  ja  silloin  hän  oli  suosiollinen. 
Kun  voitto  tai  muu  etu  oli  saavutettu,  toimitettiin  uhri,  joka  jo  ennen 
oli  tavallisesti  luvattu. 

Roomalaisten  uskonto  oli  kylmää  ja  jäykkää,  jumalanpalveluksessa 
täsmällinen  ulkomuoto  ja  säädetyt  menot  pääasiana,  eikä  ihmisen  mie- 
lenlaatu. He  eivät  tahtoneet  uskonnossaan  saada  selvää  jumalan  luon- 
nosta, eivät  ajatelleet  palkkiota  tai  rangaistusta  kuoleman  jälkeen,  eivattö 
palvelleet  jumalaa  maailman  luojana,  niinkuin  kristityt  Mutta  he  oppivat 
uskontonsa  kautta  säännöllisyyttä,  kuria  ja  järjestystä,  ja  kun  uskonto 
totutti  heitä  jumalallisen  voiman  alle  alistumaan,  niin  he  tottuivat  myöskin 
maaUista  lakia  tottelemaan.  Jumaliaan  kohtaan  heillä  oli  suurempi  kun- 
nioitus kuin  Kreikkalaisilla,  koska  ne  olivat  vapaat  inhimillisistä  heik- 
kouksista ja  vioista  eivätkä  sen  vuoksi  saattaneet  viedä  ihmistä  harhaan. 
Roomalaisten  uskonto  olikin  siveellisessä  suhteessa  paljon  arvokkaampi 
kuin  Kreikkalaisten  ja  vaikutti  sen,  että  Rooman  kansa  kohosi  sivedli- 
sesti  paljon  korkeammalle  kannalle  kuin  monet  muut  kansat,  jotka  hen- 
kisessä suhteessa  olivat  heitä  etevämpiä. 

Perhe  oli  Roomassa  koko  yhteiskuntalaitoksen  pohjana,  eikä  valtio 
sen  vaikutusta  tehnyt  tyhjäksi,  niinkuin  Spartassa.  Se  oli  pienoismao- 
dossa  valtio,  jossa  isällä  lain  mukaan  oli  rajaton  valta;  hän  oli  niinikään, 
niinkuin  äsken  mainittiin,  perheen  pappi,  joka  määräsi  uskonnolliset  menot 
sekä  toimitti  uhrit  ja  rukoukset  jumalille,  eivätkä  valtion  papit  saaneet 
hänen  toimiinsa  sekaantua;  hän  oli  perheen  omaisuuden  herra,  sillä  hän 
yksin  sai  sitä  vaUita.  Vaimo  on  perheenisän  vallassa,  samoin  kuin  lap- 
setkin. Jo  lapsen  syntyessä  tuodaan  se  isän  luo  ja  asetetaan  hänen  jal- 
kainsa  juureen;  jos  hän  kohottaa  sen  ylös,  osottaa  hän  sillä  sen  tunnusta- 
vansa omakseen;  mutta  ellei  hän  sitä  tee,  niin  se  viskataan  pois  ja  joutuu 
usein  kadulle  koirien  raadeltavaksi,  ellei  joku  sitä  huostaansa  ota.  —  Lap- 
sen henki  on  vastedeskin  hänen  mielivallassaan,  sillä  hän  saapi  myydä  tai 
surmata  lapsensa  ilman  edesvastuuta ;  hän  määrää  niinikään  tyttärensä  avio- 
miehen.    Vaimo   taas   ei  ollut  milloinkaan  täysivaltainen,  sillä  ensin  hän 


ROOMAN   VANHIMMAT   YHTEISKUNNALLISET   OLOT.  147 

oli  miehensä  alamainen,  ja  jos  tämä  kuoli,  vanhimman  poikansa,  tai  ellei 
sellaista  ollut,  läheisimmän  miessukulaisensa  holhouksen  alaisena. 

Tällainen  oli  lain  mukaan  perheenisän  asema;  mutta  hän  ei  juuri 
koskaan  käyttänyt  näitä  oikeuksiansa,  sillä  sen  esti  vanha  tapa  ja  uskonto. 
Vaimostaan  ei  hän  luopunut,  sillä  sen  kautta  hän  olisi  loukannut  avio- 
liiton pyhyyttä,  eikä  Roomassa  sanota  avioeroa  tapahtuneenkaan  ennen- 
kuin 200  vuotta  kaupungin  perustuksen  jälkeen.  Ei  hän  myöskään 
poikaansa  karkottanut  perheestä,  koska  sen  kautta  esi-isäin  henget  (maanit) 


Roomalainen  aviopari.    (Marmorlvelttot  Caion  haudalla.) 

voivat  joutua  unohduksiin,  ja  se  olisi  ollut  uskonnon  loukkaamista.  Per- 
heen emännällä  oli  päinvastoin  tärkeä  asema  itse  tosioloissa,  niinkuin  monet 
esimerkit  osottavat.  Hän  on  kodin  johtava  henkilö,  orjien,  klienttien, 
lastensa  ja  miehensä  kunnioittama;  hänen  asuntonsa  ei  ole  perheen  huo- 
ueuston  syrjässä,  niinkuin  Kreikassa,  vaan  sen  keskessä,  atriumissa, 
jossa  kotijumalien  alttari  ja  esi-isäin  kuvat  olivat.  Roomalaisen  vaimon 
vaikutus  tulee  näkyviin  yleisissäkin  asioissa.  Jo  tarut  kertovat,  että  Sa- 
binittaret  itse  välittivät  Rooman  miesten  ja  Sabinein  välillä  tehdyn 
rauhan.  Rooman  pelastus  ylpeän  kuninkaan  Tarqviniuksen  vallasta 
liittyy  Lucretian  siveyden  loukkaamiseen;  ainoastaan  äidin  pyynti  saapi 
kopean  Coriolanuksen  jättämään  sikseen  Rooman  piirityksen,  ja  Gracchus- 


148  YLEINEN   HISTORIA. 

veljesten  uljas  äiti  Cornelia  on  kuuluisa  j.  n.  e.  Ylevä,  puhdas  ja 
siveellinen  henki  oli  Rooman  naistakin  elähyttämässä,  niinkuin  sen 
miehiäkin. 

Lasten  kasvatus  tarkoitti  pääasiallisesti  ruumiin  voimien  kehittä- 
mistä, luonteen  lujaksi  saattamista  sekä  lainkuuliaisuuden  terottamista. 
Tähän  totuttiin  jokapäiväisessä  elämässä  eikä  kouluissa.  Atenalaisten 
hieno  sivistys  sitävastoin  oli  vuosisatoja  vieras  Roomalaisille,  ja  vasta 
myöhemmin  se  alkoi  muuttaa  heidän  jyrkkiä  ja  jäykkiä  tapojaan. 

Perheestä  valtio  kasvoi  ja  sai  siitä  voimaa,  ikäänkuin  puu  monista 
juurenhaarukoistaan.    Ne  perheet,  jotka  olivat  samasta  esi-isästä  lähteneet, 
muodostivat  suvun  (gensj,  jonka  jäsenet  uskonto  yhdisti  toisiinsa,  nimit- 
täin saman  esi-isän  palveleminen;  gensillä  oli  päämiehensä,  niinkuin  per- 
heelläkin,  ja   rajaton   valta   oli   hänelläkin    suvun  jäsenten  yli.     Kaikilla 
samaan  gensiin  kuuluvilla  jäsenillä  oli  sama  esi-isän  nimi,  ja  ainoastaan 
ristinimi  erotti  heidät  toisistaan.     Niinpä  kaikilla  Fabius  sukuun  kuulu- 
villa oli  nimi  Fabius  miespuolisilla  ja  Fabia  naispuolisilla  jäsenillä.    Per- 
heen   nimi    oli   kolmantena   nimenä,   joten    Roomalaisella   oli   tavallisesti 
kolme   nimeä;    joskus   annettiin    vielä  joku   lisänimi  osottamaan  jotakin 
ominaisuutta,    tai    kunnianimi    jonkun    suuren    toimen  johdosta.     Esim. 
Qvintus  Fabius  Maximus  Cunctator  osottaa,  että  tämän  nimellinen  kuului 
Fabiuksen   gensiin,   Maximuksen   perheeseen,   sai  syntyessään  nimekseen 
Qvintus  (joka  merkitsee  viides,  sillä  sen  mukaan,  kuin  lapsia  oU,  annet- 
tiin usein  nimi),  ja  koska  hän  sotapäällikkönä  tappeluun  ryhtymättä  koetti 
vihollista   näännyttää,   annettiin  hänelle  nimi  Cunctator,  s.  o.  vitkasteli]^. 
—  10  sukua  muodosti  yhden  Curian,  jonkinlaisen  pitäjän,  jolla  oli  oma 
jumalansa,  ja  vihdoin   10  Curiaa  kolme  tribusta,  koska  Rooman  kansa 
sai   alkunsa   kolmesta   kansanheimosta:    Ramnes,   joka   oli   latinalainen, 
Tities,  joka   oli   sabinilainen,  ja  Luceres,  jonka  alkuperästä  ei  olla  var- 
moja.    Romuluksen,  joka  järjesti  valtiolaitoksen,  kerrotaan  myöskin   ja- 
kaneen  tällä   tavalla   kansan.     Myöhemmin    oli   tribuksia    30,   ja    nänifit 
käsittivät  koko  valtion  kansan. 

Vanhin  hallitusmuoto  oli,  niinkuin  Kreikankin  valtioissa,  kuningas- 
valta. Kuningas  on  vallitsevan  kansan  eli  pa^rti^i-sukujen  päämies  ja  val- 
tion hallitsija;  hänellä  on  valtiossa  samantapainen  asema  kuin  suvun  päa- 
miehellä  suvussaan,  ja  perheenisällä  perheessään.  Kuningas  on  ylin  tuo- 
mari, sodassa  joukkojen  johtaja  ja  hän  toimittaa  uhrit  jumalille  kansan 
puolesta.  Kuninkaan  rinnalla  on  senaatti,  jonka  vanhimpien  sukujen  pää- 
miehet muodostavat  (alkuansa  100  jäsentä,  myöhemmin  300);  heidän  virka- 
asemansa  oli  perinnöllinen  ja  heitä  kutsuttiin  isiksi  (patres).  Senaatti  antaa 

kuninkaalle  ohjeita  ja  neuvoja  sekä  pitää  vaarin,  että  esi-isien  tapoja 
ja  entisiä  sääntöjä  noudatetaan.  Toisinaan  kuningas  kutsuu  kaikki  kan- 
salaiset, s.  o.  kaikkien  perheiden  isät,  kokoukseen  Capitoliumin  kummun 
juurelle;  tätä  paikkaa  nimitettiin  Comitiumiksi,  josta  kokousten  nimi 
johtuu.  Eurioittain  siellä  yhdistytään  ja  äänestetään,  jonka  vuoksi  näitä 
kokouksia  nimitetään  comitia  curiataksi.  Niillä  on  kuitenkin  jotenkin 
pieni  merkitys,  sillä  ainoastaan  joko  myöntämällä  tai  kieltosanan  lausu- 
malla ne  ilmoittivat  mielipiteensä  esitetystä  asiasta. 

Mutta  paitsi  vallitsevia  patriiseja  oli  Roomassa  jo  aikaisin  muutakin 
väkeä.  Jokaiseen  gensiin  kuului  näet  n.  s.  klienttefä,  jotka  olivat  ehkä 
ennen  olleet  orjia,  mutta  sittemmin  vapautetut  Heidät  luettiin  gensiin 
kuuluviksi,  sillä  heillä  oli  sen  nimi  ja  he  ottivat 
osaa  sen  uskonnollisiin  menoihin,  mutta  muuten 
he  olivat  alaikäisien  asemassa.  Heidän  isäntänsä 
eli  patronuksensa  puhui  heidän  puolestaan 
oikeudessa,  sillä  itse  he  eivät  saaneet  siellä  esiin- 
tyä; htfn  piti  samoin  huolta  heidän  toimeentu- 
lostaan ;  kUenlin  taas  tuli  auttaa  ja  palvella  patro- 
nustansa,  antaa  apuaan  lunnaitten  maksamiseen 
jos  hän  oli  vangiksi  joutunut  tai  sakkojen  suo- 
rittamiseen, hankkia  myötäjäisiä  hänen  tyttärilleen 
j.  n.  e.  Lukemalla  klientitkin  gensiin  tuli  sen  jäsen- 
ten luku  hyvin  suureksi;  Fabiuksen  gensiin  esim. 
kuului  noin  4000  henkeä  ja  Claudiuksen  5000. 
Klienttien  alipuolella  olivat  orjat,  joilla  ei  ollut 
minkäänlaista  oikeudellista  asemaa,  vaan  joita  pi- 
dettiin samalla  tavalla  kuin  muutakin  omaisuutta. 

Alkuansa  lienee  Roomassa  ollut  ainoastaan  nämät  kaksi  kansan- 
luokkaa, patriisit  ja  klientit,  mutta  jo  aikaisin  tavataan  siellä  kolmaskin, 
plebefit,  joilla  ei  myöskään  ollut  kansalaisoikeuksia,  mutta  jotka,  toisin 
kuin  klientit  ja  orjat,  olivat  patriiseista  riippumattomia.  He  eivät  saa- 
neet kansankokouksessa  äänestää,  heitä  ei  kutsuttu  senaattiin,  ja  olipa 
patriisin  ja  plebejin  välillä  avioliittokin  kielletty;  mutta  sotapalvelusta 
ei  heiltä  myöskään  alkuaan  vaadittu.  Muuten  he  olivat  vapaita  ja  har- 
joittivat Roomassa  käsitöitä  tai  omistivat  pieniä  maatiloja,  joita  he 
viljelivät.  Plebejien  luokka  oli  syntynyt  voitettujen  kansojen  jälkeläi- 
sistä, joiden  esi-isät  olivat  Roomaan  kuljetetut,  ja  myöskin  vapautetuista 
klienteistä.  Monessa  suhteessa  heidän  asemansa  oli  samallainen  kuin 
Spartan  perioikien. 


Orja,  puettuna  hihattMnaan 
^tunikaan". 

Sitä  jyrkkää   säätyeroitusta,   joka   patriisein  ja  plebejein  välillä  oli 
vallitsemassa,   aljetaan   kuitenkin  jotenkin  aikaisin  tasoittaa;  mutta  kaksi 
vuosisataa  kului,  ennenkuin  juopa  oli  täydelleen  umpeen  saatu.     Jo  ku- 
ningasvallan   aikana    siihen    ryhdyttiin   sillä   kuninkaat   ja   plebejit  ovat 
tässä  yksimielisiä,  edelliset,  koska  patriisit  tahtovat  yhä  enemmän  supistaa 
heidän  valtaansa,  jonka  saivatkin  v.  510  syrjäytetyksi,  plebejit  taas  koska 
toivovat   pääsevänsä   valtion   asioita  käsittelemään.     Rooman   kuudennen 
kuninkaan,  Servitis  Tulituksen,  kerrotaan  plebejeistä  tehneen  kansalaisia, 
vaikkeivät  he  päässeetkään  tasa-ar voisiksi  patriisien  kanssa,  järjestämällä 
Rooman  olot  samaan  tapaan  kuin  Solon  Atenassa  vähää  aikaisemmin  oli 
tehnyt.     Varallisuus   säädettiin  näet  täälläkin  valtiollisen  vaikutuksen  pe- 
rustukseksi,   eikä   syntyperä   enää   saanut   olla   yksin   sitä  määräämässä. 
Jokaisen   kansalaisen,   sekä  patriisin  että  plebejin,  tuli  valallisella  vakuu- 
tuksella   ilmoittaa  ikänsä,  sukunsa,  orjamääränsä  ja  muun  omaisuutensa 
arvo.     Väärältä   ilmiantajalta   otettiin   hänen   omaisuutensa   ja   riistettiin 
vapaus,  saattoipa  sellainen  henkensäkin  menettää.    Tällainen  arvio  toimi- 
tettiin joka   viides   vuosi.     Kun   kaikkien   varallisuus  täten  oli  saatu  tie- 
toon, määräsi  Servius  Tullius  kunkin  kansalaisen  omaisuutensa  mukaan 
yhteen  niistä  viidestä  tai  kuudesta  luokasta,  johon  hän  oli  säätänyt  kansan 
jaettavaksi.     Jokainen   luokka  taas  jaettiin   centurioihin,   siten   että  en- 
simmäinen  luokka,   johon   varakkaimmat   kuuluivat,   muodosti   enemmän 
kuin   puolet    eli    98   koko  eenturia-luvusta,  joka  oli  192;  kuudes  luokka 
muodosti    ainoastaan    yhden.     Tämän    jaon     perustuksella    järjestettiin 
Rooman   sotalaitos,   sillä   sotajoukko   ei   enää  vanhaan  tapaan  kurioittain 
kokoontunut,    vaan    centurioittain,   ja   jota   varakkaampi   kansalainen  oli, 
sitä  raskaampi  oli  hänen  velvollisuutensa  sotapalveluksessakin.    Siis  sama 
sääntö,   jonka    Solonin   lainsäädäntö   pani    käytäntöön  Atenassa.     Ensim- 
mäisen luokan  jäsenet  palvelivat  osaksi  ratsain,  ja  ritarit  muodostivatkin 
siinä   erikseen    18   centuriaa,   osaksi   raskasaseisina    jalkaväessä.      Mutta 
rikkailla    oli    myöskin    ratkaiseva   äänivalta    valtion    asioita    päätettaissa, 
sillä    kansankokouksissakin    olivat    kansalaiset    järjestetyt   centurioittain, 
niinkuin   sotajoukossa,  ja  äänestys  tapahtui  saman  perustuksen  mukaan, 
joten    ensimmäisen   luokan  jäsenet  saattoivat,  yksimielisiä  ollen,  äänestää 
muut   luokat    kumoon.     Näitä    kokouksia   kutsuttiin    cornitta   cenifsria-- 
taksi,   eroitukseksi    comitia   curiatasta,  jossa  patriisit  sukujakonsa  mu- 
kaan päättivät. 

Sukuaateliston  yksinomainen  valta  oli  Servius  Tulliuksen  lainsää- 
dännön kautta  hävinnyt,  ja  plebejitkin  olivat  nyt  saaneet  valtiollisia  oi- 
keuksia ja  niiden  mukana  myöskin  velvollisuuksia.    Ainoastaan  lukuisan 

kuudennen  luokan  jäsenet,  varattomiromat  kansalaiset  eli  proletaarit, 
olivat  ilman  oikeuksia,  mutta  heitä  ei  myöskään  vielä  sotajoukkoon  pääs- 
tetty. Päätösvalta  valtion  asioissa  jäi  kyllä  vielä  patriiseille,  koska  he 
olivat  varakkaimmat,  ja  yksinomaan  heistä  valtion  virkamiehet  valittiin; 
mutta  syntyperästään  huolimatta  saattoi  plebejikin  nyt  työnsä,  kuntonsa 
ja  kykynsä  avulla  kohota  ylimpään  luokkaan  asti. 

Roomalaiset  olivat  maanviljelijöitä  ja  maanviljelyksen  ohessa  oli  karjan- 
hoito tärkeä.  Kullakin  kansalaisella  oli  kaupungin  ulkopuolella  oma  peltonsa 
ja  niittynsä,  joita  perheenisä  itse  hoiti,  ottaen  osaa  työhön,  sillä  orjuus  ei  ollut 
vanhimpina  aikoina  niin  yleinen  kuin  Kreikassa,  ja  myöhemmin  Roomas- 


Roomalainen  talonpoika  kynttmitti. 


sakin.  Ja  moni  Rooman  suurista  miehistä  kutsuttiin  valtion  korkeimpiin  vir- 
koihin suorastaan  maantöistään,  joihin  hän  taas  virka-ajan  päätyttyä  palasi. 
Sotaretkiä  tehtiin  vanhimpina  aikoina  tavallisesti  kesällä,  mutta  ne  olivat 
lyhyitä,  koska  niitä  käytiin  lähellä  olevia  kansoja,  Eqvejä,  Volskeja,  He- 
ruleja  y.  m.  latinalaisia  kaupunkivaltioita  vastaan;  ja  retken  päätyttyä 
hajosi  sotajoukko  ja  miehet  palasivat  jälleen  maantöihinsä. 

Lähes  puolen  kolmatta  vuosisataa  eli  vrteen  510  asti  hallitsivat 
Koomaa  kuninkaat,  joita  mainitaan  olleen  seitsemän.  Mutta  koko  tämä 
aikakausi  on  vielä  tarunsekainen,  sillä  ne  tapahtumat,  joita  siltä  ker- 
rotaan, ovat  osaksi  ainakin  myöhemmin  sepitetyt.  Historia  on  kui- 
tenkin säilyttänyt  kullekin  kuninkaalle  joitakuita  tärkeitä  toimia,  joiden 
kautta  hän  valtakuntaa  kohotti.  Romutus  perusti  kaupungin  ja  järjesti 
valtiolaitoksen ;  toinen  kuningas,  Numa  Fompilius,  sabinilainen  synty- 
perältään, oli  hurskas  ja  rauhallinen  mies,  joka  järjesti  uskonnolliset  menot; 

hänen  seuraajansa  Tullus  Hostilius  taas  oli  soturi,  jonka  aikana  itse 
Rooman  emäkaupunki.  Alba  Longa,  hävitettiin  ja  sen  asukkaat  pakotettiin 
muuttamaan  Roomaan.  Numan  tyttärenpoika  Ancus  Martius,  joka  nyt 
seurasi,  oli,  kuten  iso-isäkin,  hurskas,  mutta  kävi  sotiakin  sekä  perusti 
Ostian  satamakaupungin  Tiber-joen  suuhun.  Erään  kreikkalaisen  pako- 
laisen poika,  Tarqmnitcs  Priseus,  joka  Etruriasta  Roomaan  muuttaneena 
valittiin  kuninkaaksi,  kävi  niinikään  voitokkaita  sotia  naapurikansojen 
kanssa  ja  vietti  voittojensa  johdosta  ensikerran  triumfin  (ks.  luk.  XX). 
Suuria  töitä  hän  niinikään  pani  toimeen  Roomassa;  niinpä  hän  raken- 
nutti suuret  maanalaiset  likaviemärit  (kloaakit)  saadakseen  Capitolinus- 
ja  Palatinus-,  sekä  viime  mainitun  ja  Aventinus-kukkuloiden  väliset  rä- 
meiset paikat  kuiviksi.  Ensinmainittujen  kukkuloiden  väliin  hän  muo- 
dosti suuren  torin,  kuuluisan  forum  romanumin,  jossa  kansankokoukset 
pidettiin;  Palatinus-  ja  Aventinus-kukkuloiden  välillä  olevaan  laaksoon 
hän  taas  rakennutti  kilpakentän  (sirkuksen),  jossa  juhlia  pidettiin.  Al- 
kotpa hän  Capitoliumillekin  rakennuttaa  Jupiterille  komeata  temppeliS, 
vaikka  hänen  toinen  seuraajansa  sen  vasta  sai  valmiiksi  Sermu^  Tul- 
liuksen  lainsäädännön  olemme  jo  kertoneet;  sitä  paitsi  kerrotaan  hänen  ra- 
kennuttaneen uuden  muurin  koko  laajennetun  Rooman  ympäri.  Hänen  seu- 
raajansa Tarqvinius  Superbus  oU  kyvykäs,  mutta  väkivaltainen  hallitsija, 
jonka  toimesta  Rooma  sai  johtovallan  kaikkien  latinalaisten  kaupunkien  yli. 
Kuningasvallan  loppupuolella  oli  Rooma  sekä  sisällisen  kehityk- 
sensä puolesta  vaurastumassa  että  ulkonaiseen  suuruuteensa  nähden  kas- 
vamassa, mutta  vasta  tasavallan  aikana  sen  kunto  ja  voima  näjrttäytyy 
täydessä  loistossaan. 


XIX. 

Patriisien  ja  plebejien  välinen  taistelu. 

Kuningasvalta  poistetaan.   —  Plebejien  tila  huononee.   —  Yhteismaa,  velkalait  — 
Plebejit  lähtevät  Roomasta.  —  Kansantribunit.  —  Katkera  viha  patriisien  ja  plebe- 
jien välillä.  —  12:n  taulun  lait.  —  Sotatribunit  —  Plebejit  saavat  uusia  oikeuksia. 
—  Liciniuksen  lait.  —  Tasa- arvoisuus  saavutetaan. 

Tarujen  vallassa  ovat  vielä  nekin  tapahtumat,  jotka  liittyvät  kunin- 
gasvallan poistamiseen.  Itsevaltaista  ja  ylpeätä  Tarqvinius-kuningasta 
yleensä   vihattiin,  kertovat  Rooman  historian  kirjoittajat,  ja  kun  hfin  oli 

raiskannut  siveän  Lucretian,  syntji  kapina;  sitä  johtivat  Junivs  Brutus 
ja  Tarqvinius  CoUatinics,  jonka  puoliso  Lucretia  oli.  Tarqviniuksen 
täytyi  nyt  paeta  Roomasta,  jonka  jälkeen  kuninkuus  lakkautettiin  ja 
valta,  mikä  kuninkaalla  oli  ollut,  annettiin  kahdelle  kansankokouksen 
yhdeksi  vuodeksi  kerrassaan  valitsemalle  virkamiehelle,  joita  kutsuttiin 
konsuleiksi  (v.  510). 

Saman  hallitusmuodon  muutoksen,  jonka  näimme  olleen  yleisenä 
Kreikan  valtioissa,  vaikka  se  siellä  aikaisemmin  tapahtui,  tapaamme  siis 
Roomassakin.  Ylimystö  peri  Kreikan  valtioissa  vallan,  ja  niin  Roomas- 
sakin patriisit  sen  itselleen  omistivat,  ja  h^dän  toimestaan  vallankumous 
näkyy  tapahtuneenkin.  Konsulit,  joilla  valta  oli,  valittiin  yksinomaan 
patriiseista;  senaatissa  he  johtivat  asiat,  vaikka  sinne  tästä  puoleen  al- 
jettiin  kutsua  varakkaimpia  plebejejäkin ;  nämät  eivät  näet  saaneet  ottaa 
keskusteluihin  osaa,  vaan  lausuivat  mielipiteensä  ainoastaan,  jos  esimies 
sitä  kysyi,  ja  ulkonaisestikin  he  erosivat  varsinaisista  senaattoreista,  sillä 
he  eivät  saaneet  samallaista  pukuakaan  käyttää.  Comitia  centuriatassa, 
jossa  tärkeimmät  päätökset  tehtiin,  eivät  plebejit  saattaneet  äänellänsä 
paljon  vaikuttaa,  koska  varallisimmat  pitivät  siellä  johdon.  Plebejien 
asema  päinvastoin  kävi  muutoksen  kautta  huonommaksi,  sillä  kunin- 
kaasta, joka  asettui  molempien  kansanluokkien  yläpuolelle,  oli  heillä  ollut 
turvaa  ja  suojaa,  mutta  nyt  saattoi  ylimystö  esteettömäsi  heitä  sortaa 
niiden  oikeuksien  nojassa,  jotka  sillä  oli  ja  joita  se  itsepintaisesti  tahtoi 
itselleen  pidätellä. 

Valtiolla  oli  yhteismaata  (ager  publicus),  joka  voitetuilta  kansoilta 
oli  otettu  ja  jota  piti  annettaman  kansalaisille  vuokraa  vastaan  viljeltäväksi; 
mutta  patriisit  anastivat  itselleen  koko  tuon  maan  ja  alkoivat  vähitellen 
laiminlyödä  vuokrankin  suorittamisen.  Ja  kun  alituiset  sotaretket,  joihin 
plebejienkin  omalla  kustannuksellaan  täytyi  ottaa  osaa,  estivät  näitä 
maataan  viljelemästä  tai  ammattiaan  harjoittamasta,  kävi  heidän  aineelli- 
nen tilansa  yhä  huonommaksi.  Heidän  täytyi  ruveta  lainaamaan  rahoja 
rikkailta  patriiseilta,  jotka  vaativat  kohtuuttoman  suuria  korkoja;  ja  ellei 
velkamies  saattanut  maksaa,  voi  lainanantaja  ankarien  lakien  mukaan  tehdä 
hänet,  hänen  vaimonsa  ja  lapsensa  orjikseen,  vangita  heidät,  myydä  tai  sur- 
mata velallisen,  ja  sällipä  julma  laki  senkin,  että  jos  saamamiehiä  oli  useita, 
he  saattoivat  pirstata  ja  keskenään  jakaa  velallisen  ruumiin.  Koska  kirjoi- 
tettuja lakeja  ei  ollut,  vaan  tuomiot  lausuttiin  vanhojen  muistissa  säilytetty- 
jen määräysten  mukaan  ja  tuomarin  viratkin  olivat  patriisein  hallussa, 
niin  ratkaisivat  he  useimmiten  asiat  omien  säätyveljiensä  eduksL  Plebejeillä 
siis  oli  kansalaisen  velvollisuudet  sotureina  ja  veronmaksajina,  mutta  valtiol- 

lisiä  oikeuksia  tuskin  muuta  kuin  nimeksi.  He  alkoivat  kuitenkin  vaatia 
itselleen  tasa-arvoisuutta.  Sen  vuoksi  syntyy  lähes  puolitoista  vuosisataa 
kestävä  taistelu,  jonka  kestäessä  Rooman  mainiot  lait  saavat  alkunsa, 
sillä  lainsäädännössä  määräsivät  Roomalaiset  täsmällisesti  kansalaisten 
oikeudet  ja  velvollisuudet  ynnä  muut  heidän  väliset  suhteensa.  Sotia 
vieraita  kansoja  vastaan  käydään  tavan  takaa  nytkin,  mutta  eivät  Rooma- 
laiset osota  niinkään  suurta  voimaa  kuin  kuningasvallan  loppuaikana 
sillä  sisälliset  taistelut  vaikuttavat  ehkäisevästi.  Vasta  senjälkeen  kuin 
omat  olosuhteet  ovat  järjestyneet  vakaalle  ja  tyydyttävälle  pohjalle,  esiin- 
tyy Rooma  kansojen  voittajana.  Tämä  aika  oli  siis  ikäänkuin  valmistus- 
aika  siihen  suuruuteen,  johon  se  oli  kohoava. 

Saadakseen  asemaansa  parannetuksi  plebejit  kieltäytyvät  sotaan 
lähtemästä.  Tämä  tapahtui  ensi  kerran  sodassa  Volskeja  vastaan  v. 
495.  Konsuli  Servilius  lupaa  silloin  vapauttaa  velkavangit,  jonka 
johdosta  he  taipuvat;  mutta  kun  voittoisan  retken  päätyttyä  ei  lupauksia 
täytetäkään,  niin  plebejit  sotajärjestyksessä  marssivat  Roomasta  ja  aset- 
tuvat noin  puolen  penikulman  päässä  olevalle  Pyhälle  vtiorelle,  aikoen 
siihen  perustaa  oman  kaupungin.  Rooman  valtio  olisi  sen  kautta  ha- 
jonnut, jonka  vuoksi  patriisit  koettivat  saada  plebejit  palaamaan.  Mene- 
nius  Agrippa,  joka  Roomasta  oli  heidän  luokseen  lähetetty,  kertoi  hdlle 
sadun,  mitenkä  kaikki  ruumiinosat  kerran  olivat  keskenään  päättäneet 
olla  vatsaa  ravitsematta,  koska  se  toimettomana  eli  heidän  työstään;  mutta 
koko  ruumis  ja  kaikki  sen  osat  sen  johdosta  kuihtuivat.  Plebejit  huo- 
masivat tämän  sadun  kuultuaan,  että  jokaisessa  yhteiskunnassa  täytyy 
olla  eri  kansanluokkia,  jonka  vuoksi  he  palasivat  takaisin,  mutta  vaan 
sillä  ehdolla,  että  saisivat  tämän  jälken  (v.  494)  suojakseen  omia  virka- 
miehiä, kansantribunefa  (tribuni  plebis),  aluksi  2,  sitten  5  ja  myöhem- 
nun  10.  Tribunin  valta  oli  sangen  laaja,  sillä  hän  saattoi  kutsua  ple- 
bejit kokoon  milloin  tahtoi  uusista  säädöksistä  päättämään;  hän  oli  saa- 
puvilla senaatin  istunnossa,  jossa  hän  »i;^^o» -sanan  lausumalla  saattoi 
tehdä  minkä  päätöksen  hyvänsä  tyhjäksi,  jos  se  hänen  mielestään  valo 
oli  kansalle  haitallinen;  sama  valta  oli  hänellä  kansankokouksissa.  Tri- 
bunien  persoona  oli  loukkaamaton  (sacrosancticsj,  jonka  vuoksi  sellainai 
henkilö,  joka  häntä  loukkasi,  joutui  jumalien  koston  alaiseksi  ja  ihmisten 
kesken  turvattomaksi. 

Kun  plebejit  olivat  saaneet  omat  virkamiehensä,  jotka  laajan  val- 
tansa nojassa  saattoivat  tehdä  jokaisen  valtiomahdin  ja  virkakun- 
nan päätökset  tyhjäksi  ja  siten  pysäyttää  koko  valtiokoneiston  käyn- 
nistä,  kävi   säätyjen  välinen  taistelu  entistä  kiivaammaksi,  sUlä   patriisit, 

joiden  asiaa  konsulit  ja  senaatti  ajoivat,  tahtovat  estää  lieitä  uusia  oike- 
uksia saamasta,  vieläpä  tribuninkin  viran  lakkauttaa.  Useat  kertomukset, 
joihin  ei  saata  varmasti  luottaa,  todistavat  tuon  taistelun  kiivautta  ja 
sitä  katkeraa  vihaa,  mikä  kansanluokkien  välillä  oli  olemassa.  Eräs 
konsuli  Spurius  Cassius  koetti  ensi  kerran  saada  toimeen  peltolain, 
jonka  mukaan  osa  äskenmainitusta  yhteismaasta  annettaisiin  köyhille 
kansalaisille;  mutta  patriisit  eivät  tahtoneet  muita  päästää  tähän  osalli- 
seksi. He  syyttivät  konsulia  että  hän  muka  kansan  suosiota  hakemalla  pyrki 
kuninkaaksi,  jonka  vuoksi  hänet  tuomittiin  kuolemaan  (v.  486).  —  Eräs 
kopea  patriisi  Marcms  Coriolanus  taas  ehdotteli,  että  sattuneen  nälkä- 
vuoden aikana  (492)  köyhille  plebejeille  jaettaisiin  valtion  puolesta  viljaa 
ainoastaan  sillä  ehdolla,  että  he  luopuisivat  jo  saamistaan  oikeuksista; 
mutta  kun  kansantribunit  sen  johdosta  nostivat  syytteen  häntä  vastaan, 
ei  hän  tullut  vastaamaan,  vaan  lähti  suuttuneena  Volskien  luo  ja  sai 
heidät  johdossaan  Roomaa  hätyyttämään.  Kaupunki  oli  nyt  suurimmassa 
vaarassa,  mutta  CJoriolanuksen  äiti  ja  puoliso  lapsineen  sekä  joukko 
muita  vaimoja  menivät  Volskien  leiriin  ja  saivat  hänet  rukouksillaan  läh- 
temään pois.  —  V.  473  saapi  yksi  kansantribuni  surmansa  salamur- 
haajan kädestä. 

Plebejien   asema   oli  kuitenkin,  patriisein  ponnistuksista  huolimatta, 
tullut  varmemmaksi,   eikä   heidän   tarvitse  enää  puolustaa  vanhoja  oike- 
uksiaan, vaan  he  alkavat  vaatia  uusia.    Patriisein  luokasta  valittujen  vir- 
kamiesten suuri  valta  johtui  siitä,  ettei  Roomassa  ollut  kirjoitettuja  lakeja, 
jonka    vuoksi   aljetaan   niitä   ehdotella.     V.   462  eräs  kansantribuni  ensi 
kerran  tuo  asian   esille,   mutta   10  vuoden  kuluessa  patriisit  saavat  sen 
estetyksi.     Vasta  v.  451  päätetään  näet  väliaikaisesti  lakkauttaa  hallitus- 
muoto, ja  varsinaisten  virkamiesten  sijaan  asetetaan  10  miestä,  decemvirit, 
lakia    laatimaan,   sen    jälkeen    kuin    eräs  lähetystö  oli  käynyt  Kreikassa, 
etupäässä  Atenassa,  tutustuakseen  Kreikkalaisten  lakeihin.    Ensimmäisenä 
vuonna   he   saivat   10   lakitaulua  valmiiksi,  mutta  koska  vielä  2  puuttui 
saivat  he  saman  valtuutuksen  seuraavaksikin  vuodeksi  (v.  450).    Kun  de- 
cemvirit eivät  tahtoneet  sittenkään  asemastaan  luopua,  karkotettiin  heidät, 
johon   tapaukseen    on   liitetty    samantapainen    kertomus,   kuin    viimeisen 
kuninkaan    karkottamiseen.      Appvus    Claudius,    väkivaltaisin    decemvi- 
reistä,  oli   muka   väärän   tuomion   lausumalla   tahtonut  saada  erään  ple- 
bejien  luokkaan  kuuluvan  neidon,   Virginian^  lemmitykseen.     Pelastaak- 
seen   tyttärensä   joutumasta   häpeään,  työnsi  isä  väkipuukon  hänen  rin- 
taansa.    Tästä   kansa  raivostui  ja  karkotti  decemvirit,  jonka  jälkeen  en- 
tiset virkamiehet  uudelleen  asetettiin  tasavallan  johtoon. 

Ne  lakimääräykset,  jotka  olivat  tuloksena  decemvirien  työstä,  ovat 
tunnetut  12:n  taulun  lain  nimellä,  koska  ne,  niinkuin  vanhalla  ajalla  tapana 
oli,  piirrettiin  vaskitauluihin,  jotka  ripustettiin  kansan  nähtäväksi  julki- 
selle paikalle.  Kaikki  Rooman  kansalaiset,  sekä  patriisit  että  plebejit, 
tunnnustetaan  niissä  tasa-arvoisiksi  lain  edessä,  sillä  samat  rangaistukset 
määrätään  kaikille  samallaisesta  rikoksesta;  korkokanta  määrätään  en- 
tistä alemmaksi,  ja  plebejien  avioliitot,  joita  patriisit  ennen  olivat  pitä- 
neet tehottomina,  koska  heillä  ei,  niinkuin  patriiseilla,  ollut  perheyhteyttä 
ja  kotialttaria,  eivätkä  siis  saattaneet  avioliittoakaan  sääntöjen  mukaan 
tehdä,  tunnustettiin  laillisiksi.  Mutta  vielä  säilytettiin  patriisein  ja  ple- 
bejein  välinen  naimakielto;  valtion  virat  pysytettiin  niinikään  edellisten 
yksinoikeutena. 

Viimemainittuja  tasa-arvoisuutta  loukkavia  säädöksiä  vastaan  al- 
kavat plebejit  nyt  taistella,  sillä  heidän  joukossaan  on  paljon  varakkaita 
kauppiaita,  rahamiehiä  sekä  teollisuuden  harjoittajia,  jotka  eivät  tahdo 
sietää  ala-arvoista  ja  alentavaa  asemaansa.  Jo  v.  445  saatiinkiin  naima- 
kielto poistetuksi  ja  sen  kautta  oli  yhteiskunnallisessa  suhteessa  tasa- 
arvoisuus  saavutettu.  Valtion  korkeimpiin  virkoihin  patriisit  samoin 
huomasivat  olevansa  pakotettuina  plebejejä  päästämään;  jottei  heitä  kui- 
tenkaan konsuliksi  tarvitsisi  valita,  saivat  patriisit  nämä  virat  lakkaute- 
tuiksi ja  heidän  valtansa  jaetuksi  eri  virkamiehillä  Asetettiin  näet  v:sta 
444,  3,  4  tai  6  sotatnbunia,  joihin  toimiin  plebejejäkin  voitiin  valita; 
mutta  kansalaisten  jakaminen  luokkiin  ja  sen  yhteydessä  oleva  verrotta- 
minen  annettiin  kahdelle  uudelle  virkamiehelle,  censorille,  joita  yksin- 
omaan patriiseista  otettiin. 

Täten  plebejit  kansantribunien  johdossa  saivat  yhä  uusia  oike- 
uksia. Tribus*kokoukset  (comitia  tributa),  jotka  olivat  järjestetyt  tri- 
bus-jaon  mukaan,  saivat  yhä  suuremman  merkityksen  valtionkin  asioissa, 
vaikka  niiden  toimena  alkuansa  oli  ollut  paikallisten  asioiden  hoitaminen. 
Patriisitkin  alkoivat  ottaa  niihin  osaa,  mutta  plebejeillä  oli  suuren  luku- 
määränsä vuoksi  ratkaiseva  valta.  Kansantribunit  niissä  valittiin  v:sta 
471  asti,  ja  kaikki  kansan  etua  tarkoittavat  asiat,  joita  tribunit  ajoivat, 
päätettiin  ensiksi  näissä  kokouksissa.  V.  420  vaiheilla  tribunit  saivat 
aikaan,  että  osa  valtion  maasta  jaettiin  köyhille  plebejeille,  ja  vähän 
myöhemmin  sotajoukossa  palveleville  aljettiin  maksaa  palkkaa,  koska 
sodat  olivat  tulleet  entistä  pitemmiksi.  Mutta  sen  kauhean  hävityksen 
kautta,  jonka  Gallialaiset  saivat  aikaan,  he  kun  (v.  390)  hävittivät  Roo- 
mankin, Capitoliumia  lukuunottamatta  (ks.  seur.  luk.),  joutui  valtio  seka- 
sorron valtaan,  jolloin  patriisit  taas  anastavat  entiset  oikeutensa.   Köyhien 

plebejien  täytyi  taas  lainoihin  turvautua  saadakseen  vihollisen  polttamat 
asuntonsa  uudelleen  rakennetuiksi;  velkaantuneet  joutuivat  vankihuonei- 
siin, kun  eivät  saattaneet  korkojansa  suorittaa.  Eräs  patriisi,  ManliuSy 
jonka  kerrotaan  estäneen  Gapitoliumin  Gallialaisten  valtaan  joutumasta, 
rupesi  silloin  plebejien  asiaa  ajamaan;  hän  muun  muassa  lunasti  va- 
paaksi enemmän  kuin  400  heistä  velkavankilasta.  Mutta  hänen  kävi  sa- 
moin kuin  Sp.  Cassiuksen,  sillä  syytettynä  itsevaltiuteen  pyrkimisestä  hän 
comitia  curiatassa  tuomittiin  kuolemaan  ja  viskattiin  Tarpeijin  kukku- 
lalta Capitoliumin  jyrkältä  rinteeltä  syvään  rotkoon  (v.  384). 

Tämän  jälkeen  rupesi  täydellistä  yhdenvertaisuutta  vaatimaan  kaksi 
rikasta  plebejiä,  Licinius  Stolo  ja  Lucius  Sextius,  jotka  olivat  kansan- 
tribuneja.  Konsulinvirat  olivat  uudelleen  asetettavat  ja  toisessa  niistä 
tuli  aina  olla  plebeji,  jonka  kautta  valtiollinen  yhdenvertaisuus  olisi 
saatu  aikaan;  parantaakseen  kansan  kurjaa  taloudellista  asemaa,  he  esit- 
tivät, että  jo  suoritettujen  korkojen  summa  oli  vähennettävä  veloista, 
ja  kolmanneksi  uuden  peltolain,  jonka  mukaan  ei  kukaan  saisi  omistaa 
enemmän  kuin  500  auranalaa  (jugera)  (noin  125  hehtaaria)  viljeltyä  yh- 
teismaata; ja  loppu  piti  jaettaman  varattomille  plebejeille.  V.  376  nämät 
ehdotukset  ensi  kefran  tuotiin  esille,  mutta  ne  hyljättiin,  ja  10  vuoden 
kuluessa  tribunit  saivat  esittää  ne  joka  vuosi  uudestaan,  ennenkuin  se- 
naatti ne  vihdoin  hyväksyi  (v.  366).  Sextius  valittiin  nyt  plebejien 
luokasta  ensimmäiseksi  konsuliksi. 

liciniuksen  lakien  kautta  olivat  plebejit  valtiollisessa  suhteessa 
päässeet  ta sa-ar voisiksi  patriisien  kanssa,  ja  kerrotaan  vanhan  Furitis 
Camilluksenkin,  Gallialaisten  voittajan,  joka  kauan  aikaa  kiivaasti  oli 
puolustanut  patriisein  etuoikeuksia,  nyt  taipuneen  ja  sovinnon  merkiksi 
luvanneen  rakentaa  temppelin  yksimielisyyden  jumalattarelle  (Con- 
eordia).  Tosin  oli  vieläkin  muutamia  virkoja,  joihin  plebejit  eivät  voi- 
neet päästä,  niinkuin  censorin,  preettorin  eli  tuomarin  virat  ja  pappis- 
toimet,  mutta  seuraavan  50  vuoden  kuluessa  he  saivat  oikeuden  tulla 
näihinkin  valituiksi. 

Näin  muodostui  siis  noista  toisistaan  erotetuista  kansanluokista 
yksi  ehjä  ja  tarmokas  Rooman  kansa.  Seuraava  aika,  jolloin  yksimieli- 
syys on  vallitsemassa  ja  sisällisten  riitojen  sijaan  on  tullut  yhteinen 
isänmaanrakkaus,  on  suurin  ja  loistavin  Rooman  historiassa;  silloin  sen 
tasavaltainen  hallitusmuoto  on  puhtain,  sen  uskonto,  sen  hyveet  ja  tavat 
pilaantumattomat 

XX. 

Rooman  valtiolaitos  tasavallan  aikana.    Sotalaitos. 

Kansalla  on  valta.  —  Elämä  forumilla.  —  Virkamiesten  asema.  —  Tasavallan  virat 
—  Senaatti.  —  Alkuperäinen  sotajoukko.  —  Legioonajärjestelmä.  —  Johto.  —  SoU- 
merkit.    —    Aseet.  ~   Kuri.   —   Palkinnot  —  Triumfi.  —  Sotajoukon  kokoominen. 

—  Harjoitukset. 

Ennenkuin  lähdemme  Rooman  valloituksista  kertomaan,  luomme 
silmäyksen  tasavallan  valtiolaitokseen  noin  v.  300  vaiheilla,  jolloin  sääty- 
luokkien  väliUä  vallinneet  riitaisuudet  kokonaan  olivat  päättyneet.  Niin- 
kuin Kreikassa,  niin  Roomassakin  valta  kuului  kansalle,  sillä  »mitä  kansa 
päättää,  on  laki»,  sanotaan  kahdentoista  taulun  laissa.  Se  on  varalli- 
suutensa mukaan  jaettu  eri  luokkiin,  mutta  jokaisella  on  samat  oikeudet 
lain  edessä,  jokainen  saattaa  tulla  valituksi  valtion  virkoihin.  Laeista 
kansa  päättää,  sodasta  ja  rauhasta  niinikään;  se  lausuu  tuomioita  siviili- 
ja  rikosasioissa,  tarkastaa  valtion  menot  ja  valitsee  virkamiehet.  Kansa 
kokonaisuudessaan  kokoontuu  valtion  asioita  päättämään,  niinkuin  Krei- 
kassakin, sillä  vanhan  ajan  kansat  eivät  tunteneet  meidän  aikuista  edus- 
tuslaitosta, jonka  mukaan  kansalaiset  valtuuttavat  valitsemansa  luotta- 
musmiehet oikeuksiansa  käyttämään. 

Koko  Rooman  elämän  keskustana  oli  forum  Capitoliumin  rintedlä, 
niinkuin  agora  oli  Atenassa.  Aamuisin  siellä  liikkui  runsaasti  väkei 
ostoksia  tekemässä,  mutta  puolenpäivän  jäljestä,  jolloin  auringon  helle 
oli  hiukan  heikentynyt,  saapuivat  sinne  tasavallan  virkamiehet  toimiansa 
suorittamaan  ja  tuomarit  asioita  tutkimaan  ja  ratkaisemaan.  Siellä  niin- 
ikään useimmiten  pidettiin  kansankokoukset,  joissa  äänestettiin  milkun 
kurioittain,  vaikka  nämät  kokoukset  kävivät  yhä  harvinaisemmiksi,  mil- 
loin taas  tribuksittain,  jolloin  alemmalla  kansalla  oli  päätösvalta.  Kan- 
santribuni  johtikin  näitä  comitia  tributa-nimisiä  kokouksia,  jotka  saivat 
yhä  suuremman  merkityksen,  sillä  useimmat  laMkysymykset  niissä  rat- 
kaistiin ja  alemmat  virkamiehet  myöskin  valittiin.  Ylemmät  virkamicM 
taas  valittiin  konsulein  johtamissa  centuriata-kokouksissa,  joita  pid^tiia 
kaupungin  ulkopuolella  olevalla  Mars-kentällä,  koska  kokoontunut  kan^ 
oli  silloin  aseilla  varustettuna,  eikä  se  sellaisena  saanut  Roomaan  talb> 
Torven  toitotuksella  kokouksiin  kutsutaan  ja  niiden  kestäessä  iiehim 
lippu  Janiculumin  kukkulalla. 

Kansalla   oli   siis  valta,  mutta  tämän  mahtinsa  se  uskoi  virkamies- 
ten käsiin,  jotka   valittiin  tavallisesti  vuodeksi.     Sen  vuoksi  olikin  Roo- 
man   virkamiehen    asema   sangen   mahtava;    ei  hän  ollut  pelkkä  valtion 
palvelija,  vaan  hallitsija;    hän  oli  loukkaamaton,  ja   vaikkapa  hän  val- 
taansa   väärinkin   käytti   ja   rikkoi   lakeja,   ei   häntä    saanut   vastuuseen 
saattaa    ennenkuin    virka-ajan    päätyttyä.      Ulkonaisestikin    virkamiehille 
osotettiin  suurta  arvoa  ja  kunnioitusta.    Pukuna  oli  heillä  pitkä  purppura- 
reunainen  viitta  (toga  praetexta)  ja  juhlatiloissa  oli  koko  viitta  purppu- 
ran värinen;  ylemmät  virkamiehet  istuivat  virkatoimia  hoitaessaan  norsun- 
luulla  koristetulla   istuimella   (sella  curulisj,  ja  kulkiessaan  ulkona  kävi 
heidän    edellään    n.    s.    liktoreja,   jotka   kantoivat   vitsakimppuja,  joihin 
kirves  oli  pistetty;    ne  olivat  vertauskuvia  osottamassa,  että  kansalaisten 
henki  ja  elämä  oli  viranpitäjän  vallassa.    Virat  olivat  niinkuin  Kreikassakin 
kunniavirkoja  eikä  niistä  maksettu  palkkaa,  vaikka  ne  myöhemmin  tuot- 
tivat monta  etua.    Tavalhsta  oli,  että  virkoihin  pyrittiin;  se  henkilö  joka 
tahtoi  tulla   valituksi,  ilmoittautui  näet  jo  viikkoja  ennen  vaalia  toimitta- 
valle   virkamiehelle,    ja    kokouksissa,   joissa    vaali   tapahtui,  esiintyi  hän 
kaikkien    nähtävänä.     Vaikka    kaikilla   kansalaisilla   oli  oikeus  tulla  vali- 
tuksi,  niin   käytännössä   olot  muodostuivat   sellaisiksi,  että  valittiin  vain 
varakkaimpien  sukujen  jäseniä ;  ja  ennen  pitkää  oli  vaan  satakunta  sukua, 
jotka  rupesivat  pitämään  valtion  virkoja  itselleen  kuuluvina.    Syntyi  uusi 
ylimystö,  jossa  oli  sekä  entisten  patriisein  että  plebejien  jälkeläisiä. 

Virkoja  on  monta  ja  ne  ovat  jonkinlaisessa  arvosuhteessa  toisiinsa 
verrattuina;   tavaksi  tuli,  että  virkoihin  aikovan  tuli  kulkea  eri  asteiden 
kautta.  Kun  nuori  ylimys  oli  palvellut  jonkun  aikaa  sotajoukossa,  ilmaantui 
hän  noin  31-vanhana  Roomaan  pyrkiäkseen  questoriksi;  niitä  oli  neljä,  — 
myöhemmin  lisättiin  heidän  lukunsa,  —  ja  ne  hoitivat  valtion  rahastoa. 
Kahden  vuoden  väliajan  perästä  hän  saattoi  pyrkiä  cedilin  virkaan,  joita 
niinikään  oli  neljä  (2  (BcLiles  plebis  ja  2  cediles  curules).    Nämät  olivat 
järjestyksen   valvojia,   pitivät   huolta   yleisistä    rakennuksista,   toimittivat 
viljanjaon    kansalle,   panivat   toimeen   yleisiä   juhlia,   kilpa-ajoja   sirkuk- 
sissa tai  gladiaattoritaisteluja,  joiden  kautta  he  varsinkin  saattoivat  hankkia 
Is^ansan  suosiota  ylempiin  virkoihin  päästäkseen.    Kansantribunin  toimi, 
jota  säätyriitojen  lakattua  aljettiin  pitää  valtion  virkana,  eikä  enää  yhden 
Icansanluokan,  oli  aedilin  viran  jäljestä  arvokkain.    Tämän  jälkeen  voitiin 
bakea  preettorin  virkaa,  johon  kuului  tuomioiden  lausuminen.    Niitä  oli 
jcaksi.     Molempien   censorien  tehtävä   oli  kansalaisten  varallisuuden  ar- 
vrioiminen,  jolloin  kaikki  kulkivat  Mars-kentällä  heidän  ohitsensa,  ilmoit- 
taen omaisuutensa,  jonka  mukaan  kukin  määrättiin  luokkaansa;   he  tar- 

kastivat  myöskin  senaattorien  listan.  Sitä  paitsi  olivat  he  osallisina  val- 
tion raha-asiain  hoidossa;  he  esim.  toimittivat  yleisiä  rakennustöitä  ja 
valvoivat  niitä.  Censoreja  valittiin  joka  viides  vuosi  ja  heidän  virka- 
aikansa  kesti  1  i  vuotta.  Ainoastaan  sellaisia  henkilöitä,  jotka  konsulina 
olivat  olleet,  valittiin  censorinvirkoihin.  Konsuleja,  joita  oU  kaksi,  pidet- 
tiin valtion  ensimmäisinä  virkamiehinä,  sillä  vaikkakin  heidän  valtansa 
uusien  virkojen  asettamisen  kautta  oli  alkuperäisestään  supistunut,  olivat 

he  vielä  sotajoukkojen  joh- 
tajia, eomitia  euriatan  esi- 
miehiä sekä  senaatissa  pu- 
heenjohtajia, ja  vuosikin 
nimitettiin  heidän  nimensä 
mukaan;  konsulit  olivat 
ikäänkuin  koko  hallistus- 
vallan  edustajia.  43-van- 
hana  Roomalainen  saattoi 
päästä  konsuliksi,  kun  hän 
oli  säännöllisesti  muut  vir- 
ka-asteet läpikäynyt. 

Vielä  on  muistettava 
yksi  virkamies,  joka  vaan 
ajoittain  määrättiin,  nimit- 
täin diktnattori.  Kun  val- 
tio oli  vaarassa  joko  ul- 
koisen vihollisen  uhatessa 
tai  sisällisten  puoluetais- 
telujen  hurjistuessa  käski 
senaatti  konsulia  määrää- 
mään diktaattorin.  Hänellä 
oli- rajaton  valta,  sillä  mui- 
Liktoreja.  (RoomaUinen  korkokuva.)  ^^^   virkamiesten  tuli  to- 

tella häntä  ja  24  liktoria  kulki  hänen  edellään  eli  yhtä  monta  kuin  ku- 
ninkaalla ennen  oli  ollut  (konsulilla  oli  12);  mutta  hänen  virka-aikansa 
kesti  korkeintaan  kuusi  kuukautta,  jonka  kuluttua  hänen  tuli  luopua  val- 
lastaan. 

Rooman  tasavaltaisessa  hallituksessa  oli  kuitenkin  yksi  mahti  edel- 
listen lisäksi,  jonka  vaikutus  oli  suurempi  kuin  minkään  muun,  nimittäin 
senaatti,  Romuluksen  asettamaksi  senaatti  sanotaan,  hän  kun  määräsi 
neuvoskuntaansa  100  jäsentä;  tasavallan  alkuaikoina  niitä  oli  300,  myö- 

hemmin  600,  jopa  900:kin.     Censori  määräsi  senaatin  jäsenet,  etupäässä 
entisistä  virkamiehistä,  joilla  valtion  asioissa  oli  suurempi  kokemus;  mutta 
ellei  niistä  tarpeeksi  jäseniä  saatu,  otettiin  muitakin  kansalaisia.    Senaatti 
kokoontui  eri  huoneistoihin,  tavallisesti  Curia  -ffo^tt/ia-nimiseen,  joka  oli 
forumin     varrella.      Penkeillä    senaattorit   istuvat   ilman   arvojärjestystä. 
Kun    esimies    tulee   sisään,    nousevat   kaikki    seisomaan    tervehtiäksensä 
häntä;    kokouksessa,  joka  alkaa  aamulla  varhain  eikä  saa  auringon  las- 
kun jälkeen   pitkittyä,   lukee  esimies  ensin   sotapäälliköiltä   tai   maakun- 
tain virkamiehiltä  tulleet  kirjeet  sekä  esittää  muut  tarpeelliset  asiat,  mutta 
jokainen  jäsen  saapi  niinikään  tuoda  esille  ehdotuksia.   Keskustelu  seuraa 
tavallisesti  ehdotuksen  jälkeen;  se  käypi  vakavasti  ja  tyynesti  ilman  häi- 
riötä ja  melua.   Senaatissa  Rooman  valtion  pääponsi  tosioloissa  oli,  vaikka 
se  kansankokouksella   oikeudellisesti   olisi   pitänyt  olla;  kansasta  välittä- 
mättä se  asioita  arvosteli  ja  useinpa  se  muutti  kansankokouksienkin  pää- 
töksiä.   Tuskin  milloinkaan  on  missäkään  hallituskunnassa  ollut  sellaista 
joukkoa  taitavia  ja  kokeneita  jäseniä  kuin  Rooman  senaatissa.    Jokainen 
tunsi  oman  arvonsa  sekä  tiesi  miten  valtiota  oli  johdettava,  ja  jokaisella 
oli  •  myöskin   päämaali  selvillä,   mihin    Rooma   pyrki.     Pyrros-kuninkaan 
lähettilään  Kineaan  mielestä   oli  ikäänkuin  paljaita  kuninkaita  olisi  Roo- 
man senaatissa  ollut,  niin  arvokkaalta  tämä  kokous  hänestä  näytti. 


Valtiolaitoksen  läheisessä  yhteydessä  oli  sotajoukko  ja  edellisen  rin- 
nalla   kehittyi    tämäkin.     Rooman    sotajoukko   oli   alkuansa    sama   kuin 
kansa,  sillä  kaikki  täysikäiset  kansalaiset  olivat  asevelvollisia,  ja  samaan 
tapaan    se   oli   muodostettukin,   kuin   valtiolliset   kokoukset   forumilla  tai 
Mars-kentällä.     Niinkauankuin   patriisit  yksinomaan   nauttivat  valtiollisia 
oikeuksia,   olivat   he   myöskin   yksinomaan   velvolliset   palvelemaan   sota- 
joukossa, joka   oli  järjestetty  sukujen  ja  kuriojen  mukaan.     Kun  varal- 
lisuus pantiin  valtiollisia  oikeuksia  määräämään,  niin  sotajoukossakin  jo- 
kainen  kansalainen   sai  samallaisen  aseman  kuin  hänellä  oli  valtion  asi- 
oita  kansankokouksissa   ratkaistaissa.     Ne  kansalaiset,  jotka  siellä  olivat 
vierekkäin    samassa    eenturiassa,   olivat   myöskin   sotajoukossa   toistensa 
rinnalla.    Varakkaimmat  suorittivat  raskaimmat  velvollisuudet  raskasasei- 
sina  ja  ratsuväkenä,   vähävaraisemmat  kevytaseisina,   mutta  köyhimmät 
eli  6:nnen  luokan  jäsenet  olivat  kokonaan  vapaat  sotapalveluksesta;  vasta 
V.  100  vaiheilla  e.  Kr.  s.  alkoi  Marius  ottaa  näitä  proletaareja  joukkoihinsa. 
V.    400   jälkeen   muodostettiin   Rooman   sotaväki   uudelle  kannalle, 
luultavasti    Furitis    Camilluksen    toimesta,   joka   oli   valloittanut  Vejin 
Yleinen  historia.  —  11. 

kaupungin  ja  karkottanut  Gallialaiset.  Z^^ioona-järjestelmä,  jolla  Rooma 
maailmanvallan  sai,  pantiin  nyt  alulle.  Rooman  kansalaisista  nekin  oli- 
vat muodostetut,  sillä  jokainen  oli  46:nteen  ikävuoteensa  asti  velvollinen 
sotaan   lähtemään.     Armeija   oli   säännöllisissä  oloissa  muodostettu  4:stä 

legioonasta,  mutta  joka  legioona 
muodosti  oikeastaan  erityisen 
täydellisen  armeijan^  sillä  siihen 
kuului  kaikkea  väkeä,  tavalli- 
sesti 3000  jalkamiestä  ja  300 
ratsumiestä,  mutta  nämät  luku- 
määrät kohosivat  myöhemmin 
kaksinkertaisiksikin ;  jokaiseen 
legioonaan  kuului  sitäpaitsi  käsi- 
työläisiä ja  ruokatavarain  kau- 
pustelijoita; sillä  oli  niinikään 
omat  soittoniekkansa,  jotka  tor- 
vea puhalsivat.  Legioona  taas 
oli  jaettu  manipuleihin  ja  cen- 
turioihin.  Taistelussa  legioona 
oli  järjestetty  kolmeen  riviin, 
siten  että  välimaita  oli  seuraa- 
vaan tapaan 

—  —     —     —    hdstati 
—     —     —        prindpes 

—  —     —     —     triarii 
Ensimmäisessä  rivissä,  jota 

nimitettiin  hastati,  olivat  nuo- 
rimmat miehet,  toisen  rivin  mie- 
het, prindpes,  olivat  vahvimmat 
ja  rotevimmat;  kolmas  rivi,  tri- 
arii, oli  koottu  vanhemmista. 
Välimaissa  oli  kevytaseista  jal- 
kaväkeä ja  sivuilla  ratsuväki. 
Ylipäällikkyys  oli  yhdellä  kon- 
sulilla tai  preettorilla,  jolla  oli  rajaton  valta  armeijassa;  legatit,  jotka  hän 
valitsi,  olivat  alapäälliköitä,  ja  niiden  alapuolella  olivat  centuriot  Vii- 
meksimainittu kantoi  sotamerkkiä,  joka  alkuansa  oli  keihään  päähän 
pistetty  heinätukko;  sittemmin  ne  vaihtelivat;  niinpä  susi,  hevonen,  ku- 
rotettu  käsi   oli   sotamerkkinä,   kunnes   Marius  saattoi  yleiseksi  hopeisen 


Legloonatoturi. 
Aseet  Ja  varustukset  ovat  Jäänntfksii  roomalaisajalta. 

kotkan,  joka  piti  salamaa  kynsissään.    Rooman  joukoilla  ei  ollut  lippuja, 
jommoisia  nykyaikana  käytetään. 

Sotureilla  oli  kypäri  päässä ;  heidän  muut  aseensa  olivat  kilpi  ja  pans- 
sari sekä  miekka  ja  keihäs.  Piiritystä  varten  oli  useanlaisia  koneita,  joista 
tavallisin  oli  pässinpään  muotoinen  muurinsärkijä ;  sillä  kun  työnnettiin 
vasten  valloitettavan  paikan  muuria,  olivat  työntäjät  sen  ympärille  ra- 
kennetussa tornissa  suojassa  vihollisen  heittokeihäiltä. 

Sotajoukon  liikkeellä  ollessa  asetuttiin  joka  ilta  varustettuun  leiriin, 
jonkun  lähteen  tai  metsän  läheisyyteen.    Leiri  oli  neliskulman  muotoinen 

ja  säännöllisesti  järjestetty,  kapeat  käytävät  ja  välimaat  erottivat  siinä 
teltat  toisistaan. 

Hyvä  järjestys  oli  Rooman  sotajoukossa,  samoin  kuin  sen  valtio- 
laitoksessa,  vallitsemassa.  Ei  Rooman  mies  saanut  paeta,  vaan  hänen 
täytyi  voittaa  tai  kaatua,  niinkuin  Spartan  kansankin  sääntö  oli;  eikä 
vuosisatoihin  pelkuruutta  Roomassa  tavatakaan.  Jokainen  taisteli  vel- 
vollisuudesta, ylpeydestä  ja  kunniantunnosta,  jonka  vuoksi  Roomalaisten 
urhoollisuus  herättikin  toisten  kansojen  huomiota.  Pyrros  sai  falan- 
gillaan  voiton  Roomalaisista,  mutta  nähdessään  heidän  kaikkien  kaatuneen 
kasvot  vihollisiin  päin,  hän  lausui:  »vielä  sellainen  voitto  ja  minä  olen 
hukassa.»  Ja  niin  kävikin;  sekä  hän  että  koko  kreikkalais-makedonia- 
iainen  sotataito  oli  pakotettu  tämän  voiman  edessä  väistymään. 

Jos  sotamies  jollakin  tavalla  poikkesi  järjestyksestä  tai  laiminlöi 
päällikön  käskyt,  otettiin  häneltä  palkka  tai  osansa  saaliista,  joka  tavaili- 


164  YLEINEN   HISTORIA. 

sesti  jaettiin;  saattoipa  hän  saada  ankarammankin  rangaistuksen,  vieläpä 
henkensäkin  menettää.  Ylipäällikön  käskyä  ei  saanut  rikkoa.  Sodassa 
Latinalaisia  vastaan  oli  sotajoukon  johtajan,  konsuli  Manlius  Torqvatuksen, 
poika  ryhtynyt  kaksintaisteluun  erään  vihollisen  kanssa,  sai  voiton  ja  tali 
riemuiten  vastustajansa  sota-asu  mukanaan  leiriin;  mutta  isä  tuomitsi 
hänet  kuolemaan,  sillä  tämä  teko  oli  vastoin  hänen  määräystään.  Niin 
ankarasti  kuria  pidettiin  Rooman  suuruuden  aikana. 

Mutta   palkinnolta   oli   myöskin  monellaisia;   sotamiehet  ja  upseerit 
saivat   kaulavltjoja,   kuvia  tai   erilaisia    seppeleitä;    niinpä  annettiin  n.  s. 
corona  muralis  sille  sotamiehelle,  joka  ensimmäisenä  oli  astunut  muurin 
yli   vihollisen   kaupunkiin;    corona  castrensis   sille,   joka   ensimmäiseksi 
kiipesi    vihollisen    leiri  varustuksen    yli  j.  n.  e.     Ylipäällikkö   taas    saattoi 
saada   triumfin,  joka  oli   korkein    sotilaallinen    kunnianosotus,   ja   aino- 
astaan   senaatin    määrättävissä.      Senaatin    jäsenet   ja    korkdmmat    vir- 
kamiehet  menivät   tällöin    Rooman   portille  vastaan    kotiin   palaavaa  so- 
tajoukkoa,    asettuen     joukon     etupäähän    kaupunkiin    tultaissa.      Sitten 
kulkivat  vaunut,  joissa  oli  ylipäällikön  voittojensa  kautta  saamia  esindtä, 
esim.  taideteoksia  ja  kalliita  kaluja,  sitten  kuljetettiin  tauluja,  joissa  hänen 
toimistansa   oli   kerrottu,   senjälkeen   tulivat  vangitut  kuninkaat,  prinssit 
ja    muut    ylhäiset    henkilöt,    kahleisiin    sidottuina    ja   katselevan  yleisön 
naurun    esineenä.     Papit    olivat    myöskin    kulkueeseen   liittyneet,   pitäen 
kullatuista   sarvista    härkää,   jonka  triumfin  saaja  aikoi  uhrata  jumalille. 
Sitten    tuli    itse   juhlan    sankari,  päässä  laakeriseppele,  kädessä  valtikka, 
neljän   hevosen  vetämissä  vaunuissa,  joiden  ympärillä  hyvää  hajua  suit- 
susi ja  huutoja  kaikui.    Capitoliumin  kukkulalle  koko  kulkue  meni,  sidlä 
uhri  toimitettiin  Jupiterille,  jonka  jälkeen  juhlalliset  pidot  pidettiin.    Tasa- 
vallan   viimeisinä    aikoina    triumfit   olivat   tavallisia,   mutta  ensi    aikoina 
tämä  kunnia  suotiin  vaan  harvoille. 

Armeija  ei  aina  ollut  koossa,  vaan  joka  kerta  kun  retkelle  oli  läh- 
dettävä, määräsi  senaatti  kuinka  paljon  väkeä  oli  koottava.  Kansalaiset 
kokoontuivat  silloin  Capitoliumille  tribuksiin  jaettuina,  ja  tässä  tilaisuu- 
dessa otettiin  sopivimmat  miehet;  ne,  jotka  huudettaissa  eivät  olleet  saa- 
puvilla, saivat  ankaria  rangaistuksia,  joskus  tehtiin  sellaisista  orjiakin. 
Joka  kerta  sekä  upseerit  että  sotamiehet  vannoivat  kuuliaisuusvalan  ko- 
mentavalle konsulille. 

Kauan  aikaa  täytyi  sotamiesten  omalla  kustannuksellaan  ylläpitäl 
sotavarustuksensa  ja  palveluskin  oli  maksutonta,  mutta  Vefin  kaupunkia 
piiritettäissä,  joka  kesti  10  vuotta,  aljettiin  maksaa  palkkaa,  niinkuin 
edellä  mainitsimme,  ja  sen  kautta  saattoivat  joukot  olla  kauemmin  koossa. 

Rauhan  aikanakin  pysytettiin  sotaista  henkeä  ja  kuntoa  vireillä  ah- 
kerilla harjoituksilla,  niinkuin  Spartassakin  oli  tapana.  Yhtä  myötään 
oli  Mars-kentällä  keihäänheittäjiä  kilpailemassa,  siellä  taisteltiin  miekalla, 
juostiin  kilpaa  tai  uimalla  mentiin  Tiberin  yli.  Ylhäisimmät  henkilöt, 
senaattorit,  konsulit,  vieläpä  triumfikunniankin  saaneet  tulivat  sinne  kil- 
pailemaan muiden  kansalaisten  kanssa,  osottaen  siten,  että  hekin  olivat 
sukkelia  ja  notkeita,  kuin  tavalliset  sotilaat. 


XXL 

Italian  valloitus. 

Roomalaiset  —  soturikansa.  —  Rooman  herruus  Latiumissa.  —  Porsennan  sota.  — 
Vejin  vaUoltus.  —  Gallialaisten  hyökkäys.  —  Latinalaisten  kapina.  —  Samnilaisso- 
dat.  —   Pyrros-kuninkaan   sota.   —  Italia  joutuu  Rooman  valtaan.  —  Roomalaiset 

järjestävät  olot  Italiassa. 

Roomalaisten  vakava  ja  jäykkä  luonne,  järkähtämätön  lujuus,  lain- 
kuuliaisuus sekä  ankara  kuri  tekivät  heistä  soturikansan,  jonka  vertaista 
ei  maailmanhistoriassa  toista  tavata.  Rooman  legioonat  voittavat  kansan 
toisensa  jälkeen,  kulkevat  maasta  maahan,  ja  voittojen  perästä  Rooman 
järjestys  ja  valtiolliset  laitokset  seuraavat.  Senaatti,  johon  valtion  johto 
ikäänkuin  itsestään  on  siirtynyt,  ohjaa  viisaalla  menettelyllä  ja  älyllä 
sekä  rautaisella  johdonmukaisuudella  politiikkaa,  muodostellen  ja  laajen- 
taen olojen  mukaan  suunnitelmia,  mutta  aina  päämaali  selvällä,  mihin 
kulloinkin  oli  pyrittävä. 

Aluksi  oli  Rooma  kaupunkivaltio,  johon  ympärillä  olevat  maaseudut 
myöskin  kuuluivat.  Mutta  jo  kuningasvallan  aikana  olemme  nähneet 
sen  saavuttavan  valtiollisen  johdon  Latiumin  maakunnassa.  TasavaUan 
alkuaikoina  on  tuo  herruus  kuitenkin  kauan  aikaa  horjuvalla  kannalla, 
sillä  kaikki  naapurikansat  tahtovat  käyttää  hallitusmuodon  muutoksesta 
syntynyttä  sekasortoa  vapautuaksensa  Rooman  alamaisuudesta,  ja  kar- 
kotettu kuningaskin  toivoo  heidän  avullaan  saavansa  valtansa  takaisin. 
Niinpä  kertovat  tarunomaiset  tiedot,  että  etruskilainen  kuningas  Porsenna 
Clusiumin  kaupungista  tuli  Roomaa  hätyyttämään,  jolloin  Roomalaisten 
joukot   niin  kiireesti  pakenivat  kaupunkiinsa,  että  Tiberin  yli  vievä  silta 

jäi    suojelematta;    mutta    silloin  muuan  Horatvus  Cocles  kahden  toverin 
kanssa  asettui  sillalle  taistelemaan  ja  esti  vihoUisen  pääsemästä  yli  siksi 
kun  toiset  hänen  takanaan  olivat  joutuneet  sitä  hajoittamaan,  jolloin  hän 
hyppäsi  jokeen,  mutta  pelastui  rantaan  uimalla.    Saman  sodan  tapahtumiin 
kuuluu   myöskin   kertomus   urhoollisesta  Mueiuksesta,  joka  lähti  Etrus- 
kien   leiriin    murhatakseen    kuningasta,    mutta    epähuomiossa    työnsikin 
murha-aseensa    erääseen    kuninkaan   kirjuriin.     Vangittuna    hän    lausui 
joitakuita  hämäriä  uhkauksia,  jonka  johdosta  hänet  kiduttamalla  piti  pa- 
kotettaman  tekemään  selvää  aikeistaan ;  mutta  osottaakseen  kuinka  vähän 
hän   tuskista   huoli,   pisti   hän   oikean   kätensä  palavaan  uhrivalkeaan  ja 
antoi    sen    siinä   hiiltyä,  jonka  johdosta  häntä  sittemmin  kutsuttiin  Sccb- 
voldksi    (vasenkätinen).     Ihmetellen    tällaista   miehuutta   laslci   Porsenna 
hänet   vapaaksi,   joUoin    Mucius   taas   ilmoitti,   että  300  Rooman  nuoru- 
kaisista  oli   liittoutunut   surmatakseen   kuninkaan,  ja  että  arpa  oli  ensin 
määrännyt   hänet  tähän   työhön,   vaikkei  se  ollut  onnistunut.     Porsenna 
tästä  tiedosta  muka  pelästyi  ja  tarjosi  Roomalaisille  rauhaa  sekä  vetHytyi 
pois   piirittämästä   kaupunkia,   jossa   kova  puute  oli  vallitsemassa,  piirit- 
täjät  kun  estivät  kaiken  tuonnin.    Karkotettu  Tarqvinius  sai  nyt  Latina- 
laiset kapinoimaan,  mutta  heidätkin  voitettiin  i^^^i7/z^^-järven  luona  (496). 
Koko  5:nnen  vuosisadan  kuluessa  täytyy  Rooman  vielä  puolustautua 
naapurikansoja  vastaan,  joista  varsinkin  Volskit  ja  Eqvit  sitä  tuon  tuos- 
takin tulevat  hätyyttämään  ja  saavat  joitakuita  voittojakin.    Etruskilaisen 
kaupunkivaltion    Vefin  joukot   ahdistelivat   myöskin   Roomaa   ja    surma- 
sivat   kerran    (477)    300   jäsentä    Fabiuksen    suvusta,    josta    ainoastaan 
yhden  pojan  sanotaan  pelastuneen.     Mutta  vuosisadan  lopulla  olosuhteet 
muuttuvat;  v.  406  lähtee  Roomasta  joukkoja  jo  piirittämään  tätä  rikasta 
ja    mahtavaa  kaupunkia,  jonka  edustalla  heidän  kuitenkin  täytyi  olla  10 
vuotta  ennenkuin  se  saatiin  valloitetuksi,  niinkuin  muinoin  Kreikkalaisten 
Trojan   muurien    edustalla.     Vihdoin  v.  396   se  joutui  heidän   valtaansa 
siten   että  Furius  Camillus,  joka  oli  diktaattoriksi  valittu,  kaivatti  kau- 
punkiin maanalaisen   käytävän,  jota   myöten  valiojoukko  tunkeutui  sinne 
samaan   aikaan   kuin   muu   joukko  teki  ryntäyksen.     Voitetusta   kaupun- 
gista,  jota  koko  Rooman  kansa  sai  tulla  ryöstämään,  saatiin  suunnaton 
saalis,  ja  Camillus  vietti  komean  triumfin.    Mutta  kun  hän  tUssä  esiintyi 
liian    kopeasti,   neljän    valkoisen    hevosen    vetämissä    vaunuissa    kulkien, 
jolla  hän  muka  tahtoi  Jupiteria  jäljitellä,  ja  koska  häntä  vielä   syytettiin 
siitä,   että   oli   salaa  anastanut  itselleen  osan  saaliista,  täytyi  hänen,  kun 
eräs   kansantribuni   oli    nostanut    häntä   vastaan   syytteen,  lähteä    maan- 
pakoon. 

Etruskien  valta  oli  tähän  aikaan  kokonaan  häviämässä,  sillä  paitsi 
Roomalaisia  ahdistivat  heitä  Etelä-Italian  Kreikkalaiset,  varsinkin  Syra- 
kusan tyranni  Hiero,  joka  hävitti  heidän  laivastonsa  (494);  pohjoisesta 
taas  hyökkäsivät  Keltit  eli  Gallialaiset  heidän  maahansa.  Mutta  viime- 
mainitut ovat  Roomankin  vallan  hävittämäisillään. 

Suuttuneena   muka   siitä,   että  Rooman  kolme  lähettilästä  oli  liitty- 
nyt Clusiumin   joukkoihin   taistelemaan    heitä    vastaan,  hyökkäsivät  Gal- 
lialaiset   Latiumiin    ja    hajoitti vat    roomalaisen   sotajoukon    ^ Z/ia- virran 
luona    (890).     Rooman   asukkaat   pakenivat   naapurikaupunkeihin ;   aino- 
astaan   senaatin   jäsenet   sekä   pieni   soturijoukko   asettuu    Capitoliumille, 
jota  paitsi  muutamat  kunnianarvoiset  vanhukset  jäävät  istumaan  forum- 
ille,  tahtoen   itsensä   uhraamalla   kääntää   jumalien   vihan    isänmaastaan. 
Kaupunkiin   saavuttuaan   huomasivat  Gallialaiset  sen  autioksi,  ja  ainoas- 
taan  nuo   merkilliset   ukot   forumilla   herättivät   heidän   kummastustaan; 
heidän   mielestään   he  olivat  paremmin  kuvapatsaiden  kuin  ihmisten  nä- 
köisiä, mutta  kun  joku  sattui  koskemaan  yhden  partaan,  löi  tämä  suut- 
tuneena  sauvallaan   Gallialaista,   jonka  johdosta  heidät  kaikki  surmattiin 
ja  kaupunki   poltettiin.     Capitolium   ainoastaan   säilyi,  vaikka  he  7  kuu- 
kautta  sitä   piirittivät.     Kerran   oli   sekin  jo  joutumaisiUaan  Gallialaisten 
käsiin,    kun   he   keksivät   polun,  jota   myöten   voitiin  päästä  kiipeämällä 
kukkulalle.     Eräänä  yönä  heitä  jo  sinne  tuli,  mutta  silloin  JunoUe  pyhi- 
tetyt hanhet  muka  huudollaan  herättivät  erään  Marcus  Manliuksen,  joka 
sai   vaaranalaisen   paikan  puolustetuksi,  kunnes  apua  saapui.  —  Ruoka- 
varoista tuli  pian  puute  sekä  Gallialaisille  että  Roomalaisille,  jonka  vuoksi 
tehtiin   sellainen   sopimus,   että   Gallialaisille  annettaisiin    kultasumma,  ja 
he   lähtisivät   pois.     Punnitessa   huomasivat  Roomalaiset   vihollisen  käyt- 
tävän  vääriä   painoja,  mutta  kun  heidän  päällikköänsä  Brennusta  tästä 
huomautettiin,   viskasi   tämä   kopeasti   vielä   miekkansakin  vaakaan,  huu- 
dahtaen:   »Voi    voitettuja!»    (Vae    victisfj.     Samassa    saapui    kuitenkin 
Camillus,  joka   oli  saatu  diktaattoriksi  nimitetyksi  siten  että  eräs  rohkea 
Roomalainen   oli   salaa   hiipinyt   Capitoliumille  senaatin  määräystä  siihen 
pyytämään.      Camillus    julistaa    nyt    tehdyn    sopimuksen    mitättömäksi, 
hyökkää   Gallialaisten    kimppuun,   voittaa   heidät  ja.  ryöstää  heidän  kul- 
tansa   takaisin.     Gallialaiset    tekivät    vielä    tämän    jälkeen    hyökkäyksiä 
Rooman   alueelle,   mutta   heidät   voitettiin   helpommin  kuin  ensimmäisellä 
kerralla.   Mitäkään  valtiollista  merkitystä  ei  näillä  retkillä  oUut,  mutta  ne 
estivät  Roomaa  yhtämittaa  jatkamasta  jo  alottamiansa  valloituksia.   Noin 
puoli   vuosisataa   Allian   tappelun  jäljestä  kului  näet  Rooman  kaupungin 
uudelleen   rakentamiseen  ja  sisäisten  olojen  järjestämiseen,  ennenkuin  se 

taas  pääsee  taisteluihin  ryhtymään,  mutta  silloin  (343)  me  tapaammekin 
Rooman  kilvoittelemassa  koko  Italian  niemimaan  herruudesta. 

Apenninien  vuorimaissa  Keski-Italiassa  asui  voimakas  ja  sotaisa 
Samnilaisten  kansa,  joka  kuului  suureen  sabellilaisheimoon.  Saman 
heimon  kansoja  oli  vuosisatojen  kuluessa  muuttanut  laajaUe  Italiaan 
(ks.  luk.  XVIII),  ja  4:nnellä  vuosisadalla  Samnilaisetkin,  kyllästyneinä 
karuun  maahansa  tahtoivat  anastaa  itselleen  hedelmällisen  tasankomaan 
Campanian,  jossa  oli  rikas  Capuan  kaupunki.  Campanialaiset  voitettiin 
mutta  he  kääntyivät  apua  pyytämään  Rooman  senaatin  puoleen,  joka  kui- 


oosoooooooo 


o  o  o  o  o  o 


Kotiinpalaavia  samnilaissotureja. 
(Kuva  erään  samnllaissoturin  haudasia.) 

tenkin  ensin  hylkäsi  heidän  pyyntönsä.  »Kieltäydyttekö»,  sanoivat  silloin 
lähettiläät,  «auttamasta  niitä,  jotka  teidän  valtaanne  kuuluvat?  Capua 
antautuu  teidän  turviinne.»  Silloin  senaatti  suostui,  ja  pitkä  ja  ankara 
taistelu  alkoi. 

Aluksi  ei  sota  kuitenkaan  näyttänyt  varsin  sitkeältä,  sillä  jo  kahden 
vuoden  perästä  (341)  se  taukosi,  kun  Roomalaiset  olivat  saaneet  herruu- 
tensa Campaniassa  tunnustetuksi.  Mutta  syynä  rauhan  tekoon  Rooman 
puolelta  oli  luultavasti  se,  että  sen  läheisimmät  liittolaiset.  Latinalaiset, 
nostivat  kapinan,  joka  vielä  kerran  uhkasi  hajoittaa  koko  roomalaisvallan. 
Puolet  armeijan  sotureista  olivat  Latinalaisia;  he  olivat  tottuneet  samaan 
sotatapaan,   kuriin  ja  järjestykseen  kuin  Roomalaiset,  jonka  vuoksi  tällä 

taistelulla  olikin  melkein  kansalaissodan  luonne.  Plebejien  esimerkkiä 
seuraten  he  vaativat  suorittamainsa  velvollisuuksien  palkinnoksi  valtiollisia 
oikeuksia  Roomassa;  toinen  konsuli  oli  Latinalaisista  valittava  ja  puolet 
senaatin  jäsenistä  oli  niinikään  heidän  joukostaan  otettava.  Konsuli 
Manlius  vastaa  suuttuneena  heidän  pyyntöönsä,  että  hän  omalla  kädel- 
lään surmaa  ensimmäisen  Latinalaisen,  joka  tulee  senaattiin  istumaan. 
Sen  johdosta  alkoi  sota,  joka  ankarien  ponnistusten  jälkeen  kääntyi 
Rooman  eduksi.  Ankarinta  sotakuria  ja  suurinta  itsensä-uhraavaisuutta 
todistavia  tapahtumia  kerrotaan  tämän  sodan  ajalta.  Jo  ennen  mainitun 
kuolemantuomion  julisti  tällöin  päällikkö  —  konsuli  Manlius  Torqvatus  — 
pojalleen,  kun  tämä  ilman  hänen  määräystään  oli  ryhtynyt  erään  Latina- 
laisen kanssa  taisteluun,  vaikkakin  hän  oli  vastustajansa  voittanut.  Ve- 
suviuksen juurella  syntyi  ankara  tappelu,  jossa  Manliuksen  virkakump- 
panin,  toisen  konsulin  Deciics  MusHn^  johtama  armeijan  toinen  siipi 
alkoi  horjua,  mutta  silloin  konsuli,  peittäen  päänsä  togaansa,  vihkiytyy 
kuolemaan  voiton  saavuttamiseksi,  ja  Manalan  jumalille  uhratakseen  vi- 
hollisen joukot.  Ennustusmerkit  olivat  näet  ilmoittaneet,  että  toisen  kon- 
sulin kuolemalla  ainoastaan  olisi  voitto  saatavissa.  Hän  ratsastaa  kes- 
kelle vihollisen  rintamaa,  jossa  hän  saapi  surmansa,  mutta  hänen  jouk- 
konsa voittavat  Sota  päättyi  v.  338,  Latinalaisten  täytyi  uudelleen  liittyä 
Roomaan,  vaikka  heidän  entisiä  oikeuksiaankin  supistettiin. 

Samnilaiset  olivat  sodan  aikana  olleet  levollisina  ryhtymättä  autta- 
maan Latinalaisia,  mutta  kun  he  huomasivat,  miten  Roomalaiset  yhäti 
levittivät  valtaansa,  alkoivat  he  v.  328  uudelleen  sodan.  Tämä  oli  pisin 
ja  tuimin  kaikista  sodista,  joita  Roomalaiset  Italian  kansojen  kanssa  kä- 
vivät, se  kun  kesti  304:ään  asti.  Samnilaisetkin  näkivät,  että  tässä  oli 
kysymys  joko  häviöstä  tai  Italian  herruudesta,  jonka  vuoksi  hekin  pa- 
nivat liikkeelle  kaiken  voimansa.  Voitot,  joita  suurien,  veristen  tappelujen 
kautta  saadaan,  vaihtelevat  puoleUe  ja  toiselle.  Alussa  ovat  Rooman 
joukot  voitolla,  mutta  v.  321  saapi  Samnilaisten  päällikkö  Pontitis  neljä 
legioonaa  saarretuksi  Caudiumin  vuorensolaan.  He  pääsivät  vapaiksi 
kulkemalla  kolmesta  keihäästä  muodostetun  ikeen  alitse,  jota  pidettiin 
hyvin  häpeällisenä,  ja  konsulien  ensin  suostuttua  Samnilaisille  edulliseen 
rauhansopimukseen.  Suuttuneena  tästä  häpeästä,  ei  senaatti  vahvistanut 
sopimusta,  koska  konsuleilla  ei  muka  ollut  oikeutta  Rooman  kansan  ni- 
messä sellaista  tehdä.  »Purkakaa  sopimus»,  sanoi  Pontius  harmistuneena 
»mutta  lähettäkää  sitte  legioonat  takaisin  Caudiumin  solaan.»  Tähän 
oikeutettuun  vaatimukseen  ei  senaatti  kuitenkaan  suostunut,  vaan  samat 

soturit   taistelivat   edelleen    Samnilaisia    vastaan,   joiden    v.   304  vihdoin 
täytyi  pyytää  rauhaa,  luvaten  tunnustaa  Rooman  yliherruutta. 

Vielä  kerran  (298)  he  kuitenkin  alkoivat  taistelun,  sitä  ennen  muo- 
dostettuaan  suuren  liittokunnan,  johon  Etruskit,  Sabinit,  Umbrilaiset  ja 
julmat  Gallialaisetkin  yhtyivät,  koska  kaikki  huomasivat  että,  Rooma  ennen 
pitkää  rupeisi  heiltäkin  itsenäisyyttä  riistämään.  100,000  miestä  asetettiin 
nyt  Roomassa  jalkeille,  ja  tuo  suuri  liittokunta  hajosi,  kun  joukot  kär- 
sivät ankaran  tappion  Sentinumin  luona  (293),  jossa  Decitis  Mtis,  äsken 
mainitun  poika,  isänsä  esimerkkiä  seuraten,  uhrasi  itsensä  voiton  saavut- 
tamiseksi. Curitis  Dentatus  voitti  lopullisesti  Samnilaiset  (290)  ja  sai 
voittojensa  johdosta  viettää  kaksi  triumfiretkeä  samana  vuonna. 

Tämän  jälkeen  Roomalaiset  rupesivat  ahdistamaan  Etelä-Italiassa  asu- 
via Kreikkalaisia.  Tarentumin  suuren  ja  rikkaan  kaupungin  kanssa  tuli  heille 
riita,  koska  sen  asukkaat  olivat  loukanneet  Roomalaisia  ja  vielä  ivalli- 
sesti kohdelleet  heidän  lähettiläitään,  sillä  Kreikkalaisten  mielestä  Rooma- 
laiset olivat  raakalaisia  heihin  verrattuina.  Veltostuneet  Kreikkalaiset  eivät 
kuitenkaan  itse  ryhtyneet  aseisiin,  vaan  tahtoivat  rahalla  puolustaa  it- 
seään, kutsuen  Epeiroksen  kuninkaan  Pyrroksen  avukseen.  Pyrros  oli 
tuollainen  seikkailijaruhtinas,  jollaisia  Aleksanteri  suuren  kuoleman  jälken 
oli  useita  hellenisessä  maailmassa.  Tarentumiin  saavuttuaan  25,000 
miestä  mukanaan,  hän  suljetti  kylpylaitokset  ja  teaatterit  ja  pakotti  asuk- 
kaat muutkin  huvitukset  heittämään  sekä  ryhtymään  aseisiin.  Tästä 
ankarasta  menettelystä  Tarentumilaiset  hämmästyivät  ja  monet  pakeni- 
vatkin. 

Nyt  joutui  makedonialainen  falangi  ja  roomalaiset  legioonat  vastak- 
kain, joista  edellinen  vie  vielä  v^ton.  Pyrroksella  on  myöskin  elefantteja, 
joita  Roomalaiset  eivät  olleet  ennen  nähneetkään  ja  jotka  saattoivat  häi- 
riötä aikaan  heidän  sotajoukossaan.  Mutta  Roomalaisilla  oli  urhoollisuutta 
ja  kuntoa  enemmän,  ja  vaikka  Pyrros  ensin  pääseekin  voitolle,  täyty}- 
hänen  tunnustaa  vihollisensa  etevyys;  HeraJclean  tappelun  jälkeen  (280) 
katsellessaan  kaatuneita  Roomalaisia,  joita  oli  7000,  huudahti  hän:  »Jos 
olisin  heidän  kuninkaansa,  olisin  jo  koko  maailman  valloittanut.» 

Opittuaan  tuntemaan  Roomalaisten  jäykkyyden  ja  urhollisuuden, 
tahtoi  Pyrros  lopettaa  sodan  niin  pian  kuin  suinkin,  koettaen  saada 
keskusteluilla  rauhaa  aikaan;  mutta  sama  jäykkyys  kuin  taistelukentällä 
kohtasi  häntä  tässäkin.  Hän  lähetti  puhuja  Kineaan  Roomaan  esittä- 
mään kunniakasta  rauhaa;  tämä  kuljetti  mukanaan  kalliita  lahjoja  se- 
naattoreille ja  heidän  vaimoilleen  annettavaksi.  Mutta  lahjat  eivät  kenel- 
lekään kelvanneet  ja  mitä  rauhansopimukseen  tulee,  antoi  senaatti  sokean 

Appius  Claudiuksen  vaikutuksesta  vastauksen,  ettei  se  rupea  keskus- 
telemaan vihollisen  kanssa,  joka  on  Italiassa.  Fabridusta,  jonka  senaatti 
lähetti  Pyrroksen  luo  keskustelemaan  vankien  vaihtamisesta,  koetti  tämä 
niinikään  rahaUa  saada  houkutelluksi,  ja  kun  se  ei  onnistunut,  pelotti 
hän  häntä  suurella  elefantilla  erään  keskustelun  aikana,  se  kun  vedetyn 
esiripun  takaa  mölisten  pitkän  kärsänsä  kurotti  hänen  päätänsä  kohden. 
»Sinun  rahasi  eivät  minua  eilen  saaneet  horjumaan,  eikä  sinun  eläimesi 
saa  sitä  tänään,»   lausui  Fabricius  tyynesti. 

Pyrroksen  oli  sen  vuoksi  uudelleen  ryhdyttävä  sotaan,  ja  hän  voit- 
tikin vielä  Askulu7nin  luona  (279),  mutta  voitto  oli  sellainen,  että  se 
ennusti   tuhoa   hänelle  itselleen.     »Vielä   yksi   sellainen   voitto,   niin  olen 


Pyrroksen  sodan  muistoksi  lyöty  raha. 

hukassa!»  oli  hän  itsekin  lausunut  tappelun  jäljestä.  —  Oltuaan  kolme 
vuotta  Sisiliassa  taistelemassa,  tuli  hän  vielä  Italiaan,  mutta  silloin  kon- 
suli Curius  Dentatus,  joka  Samnilaisetkin  oli  kukistanut,  voitti  hänet 
perin  pohjin  Beneventumin  luona  (275).  Voittaja  sai  osakseen  komean 
triumfin,  jossa  neljä  elefanttia  herätti  suurta  huomiota;  mutta  Pyrros 
palasi  takaisin  Kreikkaan. 

Tarentum  antautui  v.  272  Rooman  valtaan,  ja  sen  jälkeen  muutkin 
kreikkalaiset  kaupungit.  Niidenkin  pohjoisessa  osassa  niemimaata  asu- 
vien kansojen,  jotka  eivät  vielä  olleet  sen  vallassa,  täytyi  heittää  itsenäi- 
syytensä, niin  että  v.  270  vaiheilla  koko  Italia  Rubiconin  jokeen  asti  kuu- 
lui Rooman  valtaan. 

Mutta  Roomalaiset  eivät  ainoastaan  valloittaneet  maita,  vaan  he 
osasivat  myöskin  pitää  huolta  siitä,  että  h^dän  valtansa  vakaantui  ja 
että  voitetut  kansat  todella  sulautuivat  siihen.  Assyrialaiset  ja  Babylo- 
nialaiset eivät  tunteneet  muuta  keinoa  valtansa  ylläpitämiseksi  kuin  kul- 
jettaa    voitettuja    kansoja    omaan     maahansa,    ja    Atena   ja    Spartakin 

asettuivat   liian   jyrkästi  voittajan  kannalle,  kohdellen  ankarasti  ja  tylysti 
voitettuja,  koettamatta  lähennellä  ja  sulattaa  niitä  itseensä.    Rooman  käy- 
tännöllinen   valtioviisaus   kävi   siihen   suuntaan,   että  voitetuille  annettiin 
suuremmassa  tai  pienemmässä  määrässä  samallaisia  oikeuksia  kuin  Roo- 
man   kansalla   itsellään   oli,   ja    siten   heille  avautui  mahdollisuus  päästä 
itse    voittajien   tasalle.     Roomalaisten    menettely    erosi    täten    kokonaan 
tuosta   ankarasta  kohtelusta,  joka   vanhalla  ajalla  voitettujen  osaksi  tulL 
Jo  aikaisin  myönsi  senaatti  useille  kaupungeille  ja  maaseutujenkin  asuk- 
kaille   Latiumissa,   Etelä-Etruriassa   ja    Campaniassa   täydet   kansalaisoi- 
keudet; heidät  jaettiin  tribuksiin,  jotta  niiden  lukumäärä  kohosi  yhteensä 
entisten  kanssa  35:een.    Muut  Italian  kansat  olivat  »liittolaisten*  (sodi) 
nimellisinä   liitetyt   Roomaan;    kaikkien    sellaisten   tuli  asettaa  sotamiehiä 
Rooman    joukkoihin    ja    suorittaa    valtiolle   vissi    veromäärä;    valtiollinen 
itsenäisyys  sitä  vastoin  heiltä  puuttui,  siliä  omin  päinsä  eivät  he  saaneet 
mitäkään   toimia   ja   liittojen   tekeminen   oli   heiltä  kielletty.     Mutta  oike- 
uksiensa puolesta  he  olivat  eri  asteisiin  järjestetyt,  kuitenkin  ilman  mitä- 
kään säännöllistä  järjestelmää.     Laajimmat  olivat  Latinalaisten  oikeudet, 
sillä  he  saivat  valita  omat  virkamiehensä  ja  itse  hoitaa  paikalliset  asiansa 
sekä   pääsivät   helposti   Rooman   kansalaisiksi;    kaikki   virkamiehet  esim. 
saivat  nämät  oikeudet  virka-aikansa  päätyttyä. 

Italiassa  oli  vielä  paljon  kaupunkikuntia,  joiden  asukkailla  oli  sa- 
mallainen  asema  kuin  ennen  plebejeillä,  s.  o.  he  noudattivat  Rooman  sivii- 
lilakia ja  suorittivat  kansalaisvelvollisuudet,  mutta  eivät  saattaneet  tulla 
virkoihin  valituiksi  eivätkä  olleet  äänivaltaisia.  Näitä  kutsuttiin  muni- 
sipioiksi.  Toisiin  taas  lähetettiin  joka  vuosi  roomalainen  virkamies, 
prefekti,  oikeutta  käyttämään  ja  hallintoa  hoitamaan,  jonka  vuoksi  sel- 
laisia nimitettiin  prefektureiksi.  Muutamilla  ei  ollut  minkäänlaisia  oike- 
uksia ja  ne  olivat  kokonaan  senaatin  mielivallan  alaisia.  Eikä  yksinomaan 
kaupunkikunnille  kokonaisuudessaan  erilaisia  oikeuksia  annettu,  vaan 
yksityinenkin  henkilö  tai  joku  kansanluokka  saattoi  sellaisia  saada.  Voi- 
tettujen yhteiset  harrastukset  ja  edut  tahtoi  Rooman  senaatti  tällä  tavalla 
tehdä  tyhjäksi;  hajoittaa  ja  sen  kautta  hallita  (^divide  et  impera^J  oli 
sen  johtavana  sääntönä.  Jokaiselle  tehtiin  toiselta  puolen  mahdolliseksi 
päästä  Rooman  kansalaiseksi,  jos  osotti  intoa  ja  oikeata  harrastusta  roo- 
malaisvallan  hyväksi. 

Mutta  vielä  suoranais*emminkin  Rooma  lujitti  valtaansa  Italiassa, 
nimittäin  perustamalla  koloniioja.  Köyhiä  plebejiä  ja  vanhoja  soturia 
lähetettiin  asumaan  kukistettujen  kansojen  keskuuteen;  niinpä  6000  asettui 
Beneventumiin    Campanian    asukkaita   silmällä   pitääkseen,   20,000    Apu- 

lian  kaupunkiin,  Venusiaan,  Kreikkalaisia,  Samnilaisia,  Apulian  ja  Lu- 
kanian  asukkaita  vartioimaan;  ennen  v.  200  oli  53  koloniiaa  olemassa 
Rooman  valtaa  lujittamassa  Italian  niemimaalla,  sekä  samassa  levittä- 
mässä Rooman  kieltä  ja  tutustuttamassa  liittolaiskansoja  sen  tapoihin  ja 
lakeihin.  Koloniiat  olivat  kuin  vartioväkeä  eri  osissa  Italiaa,  ja  saadak- 
seen yhdysliikkeen  niiden  kanssa  helpoksi  ja  voidakseen  tarpeen  tullessa 
kuljettaa  legioonia  sinne,  missä  niitä  kulloinkin  tarvittiin,  rakennettiin 
suuria  ja  lujia  maanteitä;  ensimmäinen  oli  Via  appia^  jota  censori 
Appius  alkoi  rakennuttaa  Rooman  ja  Capuan  välille;  toinen  tie  johti 
Corfiniumin  kaupunkiin  Apeuninien  vuorimaahan;  kolmas  kulki  Etrurian 
rantamaata  pitkin,  ja  yksi,  via  amilia,  rakennettiin  myöhemmin  Po-virran 
rannoille  asti. 

Viisailla  säädöksillään  Roomalaiset  ikäänkuin  uudeUeen  valloittivat 
rauhallisesti  ennen  aseilla  voittamansa  maat,  ja  vasta  tämä  toinen  val- 
loitus teki  Rooman  valtion  vankaksi  ja  lujaksi,  sillä  se  vähitellen  sulatti 
yhdeksi  kansaksi  Italian  kaikki  asukkaat. 


XXII. 
Taistelut  maailman  herruuden  saavuttamiseksi. 

Rooman  politiikka  Italian  valloituksen  päätyttyä.  —  Rooma  ja  Kartago  toisiinsa 
verrattuina.    —  Mamertinit  pyytävät  Roomasta  apua.  —  Ensimmäinen  punilaissota. 

—  Kartagolaiset  valloittavat  Espanjan.  —  Hannibal.  —  Toinen  punilaissota  alkaa. 

—  Hannibalin  retki  Italiaan.  —  Hänen  voittonsa.  —  Qvintus  Fabius  Maximus.  — 
Cannaen  tappelu.  —  Toimenpiteet  Roomassa  tappelun  jälkeen.  —  Sota  muuttuu 
Roomalaisille  edulliseksi,  Senan  tappelu.  —  Sodan  loppu.  —  Rooman  suhteet  Ma- 
kedoniaan ja  Kreikkaan.  —  Makedonia  kukistetaan.  —  Kreikka  liitetään  Rooman 
valtakuntaan.  —  Rooman  valta  leviää  Aasiassa.  —  Kartagon  hävitys.  —  Espanjan 
valloitus.  —  Provinsien  asema  ja  hallinto.  —  Publlkanit.  —  Asukasten  huono  tila. 

Italian  valloitettuaan  oli  Rooma  päässyt  suurvallaksi,  jonka  arvo 
ja  vaikutus  oli  laajalti  tunnustettu.  Niinpä  Egyptin  kuningas  Ptolemaios 
Filadelfos  tahtoi  tehdä  sen  kanssa  liiton  v.  278.  Sivistyneen  maailman 
herruus  oli  tähän  aikaan  jakaantunut  kolmelle  eri  valtioryhmälle;  Väli- 
meren länsimaissa  oli  kaksi  suurvaltaa,  Rooma  ja  Kartago,  ja  idässä 
taas    oli    useita    hellenisiä    valtioita,   ajan   korkeimman    sivistyksen    pää- 

paikkoja,  mutta  valtiollisessa  suhteessa  ensinmainituita  heikommat.  Tuskin 
en  kuitenkaan  puoltatoista  vuosisataa  joutunut  kulumaan,  ennenkuin 
Rooma  yksin  on  valtiaana.  Kun  Rooman  senaatti  kerran  oli  päättänyt 
lähettää  legiooniansa  Italian  ulkopuolelle,  muodostuu  Välimeren  maiden 
valloittaminen,  joka  oli  sama  kuin  maailman  herruuden  saavuttaminen, 
sen  päämaaliksi;  samaa  lujaa  johdonmukaisuutta  kuin  Italian  kansojen 
kukistamisessa  se  tässäkin  osottaa;  sota  synnyttää  toisen,  yhden  valtion 
häviö  ennustaa  toiselle  samaa  kohtaloa,  kunnes  kaikki  ovat  masennetut. 
Idässä  olevat  sivistyksen  veltostuttamat  kansat  eivät  suurestikaan  saat- 
taneet olla  esteenä  Rooman  herruuden  laajentamiselle,  Espanjan  ja. Gal- 
lian hajanaiset  kelttiläis-heimot  taas,  jotka  eivät  sivistyskansoihin  kuuluneet, 
eivät  Rooman  säännöllistä  ja  kehittynyttä  sotalaitosta  vastaan  saata  ajan 
pitkään  puoliansa  pitää.  Ainoa  valtio,  jonka  kanssa  täydellä  todella  oli 
kamppailtava  maailman  herruudesta,  oli  Kartago.  Se  olikin  Rooman  lä- 
heisin naapuri. 

Olemme  jo  ennen  (ks.  luk.  III)  kertoneet,  että  Kartago  oli  anas- 
tanut meriherruuden  Välimeren  länsiosissa;  sen  alusmaihin  kuuluivat 
useat  Välimeren  saaret  ja  Espanjan  eteläinen  osa;  kauppakonttooreja  oli 
siUä  sitä  paitsi  muidenkin  maiden  rannikoilla.  Kauppa  oli  tuottanut 
sille  suuria  rikkauksia,  ja  korkea  sivistyskin  oli  siellä  kehittynyt,  vaikka 
Kartagolaisten  kirjallisuudesta  sekä  heidän  tieteensä  ja  taiteensa  tuotteista 
ei  paljon  tietoja  jälkimaailmalle  ole  säilynyt,  koska  Roomalaisten  katkera 
viha  hävitti  ne  kaikki.  Mutta  vaikka  suuri  ja  rikas,  oli  Kartago  kui- 
tenkin monessa  suhteessa  höllä  ja  heikko  valtio.  Sen  hallitusmuoto  oli 
epämääräinen,  valta  kun  horjui  eri  mahtien,  kahden  suffetin,  senaatin  ja 
kansan  välillä.  Suurin  vaikutus  oli  rikkailla  kauppiailla,  joilla  ei  ollut 
sellaista  elävää,  itsekkäisyydestä  vapaata  katsantotapaa  kuin  Rooman  se- 
naatilla; sodista  he  odottivat  aineellista  hyötyä,  ja  ainoastaan  oman 
etunsa  vuoksi  he  tahtoivat  uhrauksia  tehdä.  Kartagon  herruus  vieraiden 
kansojen  yli  taas  oli  pakollista  ja  horjuvaa,  sillä  sellaisilla  järjestelmillä, 
kuin  Rooman  senaatti,  ei  sen  hallitus  osannut  valtaansa  lujittaa.  Kartagon 
sotajoukolla  ei  myöskään  ollut  sitä  lujuutta  ja  pontta  kuin  Rooman  le- 
gioonilla. Rooman  joukot  olivat  valtion  kansalaisia,  jotka  taistelivat  yh- 
teisen hyvän,  valtionsa  suuruuden,  puolesta,  Kartagon  joukot  taas  olivat 
palkkasotureja,  joita  pestattiin  eri  maista;  ne  taistelivat  rahan  edestä 
eikä  sen  suuremman  päämaalin  saavuttamiseksi.  Kartago  oli  merivalta, 
Rooman  voima  taas  perustui  maajoukkoihin.  Tästä  taistelusta,  joka  nyt 
alkoi,  riippui  maailman  herruus,  sillä  toisen  tai  toisen  täytyi  kukistua; 
mutta  siitä  riippui  myöskin  historian  seuraava  kehitys;  semiläinen  kansa 

oli  tässä  arjalaista  vastassa,  itämaalaisuus  uskontoineen  katsantotapoineen 
länsimaisuutta  vastassa.  Näitä  sotia  nimitetään  punilaissodiksi,  koska 
Kartagolaisia  sanottiin  myöskin  punilaisiksi,  joka  sana  on  muunnos 
foinikialaisnimestä. 

Rooman  ja  Kartagon  keskinäiset  suhteet  olivat  aina  oUeet  ystäväl- 
lisiä, siksi  kun  tuo  kiivas  taistelu  alkoi,  sillä  niiden  edut  eivät  olleet 
joutuneet  ristiriitaan;  useita  kauppasopimuksia  oli  heidän  välillään  tehty 
eri  aikoina;  Capuan  valloituksen  johdosta  (340)  saapui  onnentoivotus 
Roomaan  Kartagostakin ;  Pyrroskin  oli  vielä  ollut  heidän  yhteinen  vihol- 
lisensa. Mutta  senjälkeen  suhde  muuttui.  »Minkä  ihanan  taistelukentän 
me  jätämme  Roomalaisille  ja  Kartagolaisille»  oli  Pyrros  Sisiliasta  läh- 
teissään huudahtanut,  oikein  ennustaen,  että  tätä  saarta  ei  kumpikaan 
valta  toiselleen  ilman  tais- 
telua jättäisi.  Kartago  oli 
jo  monasti  koettanut  sitä 
valloittaa,  mutta  Kreikka- 
laiset olivat  sen  estäneet, 
viimeiseksi  Pyrros-kunin- 
gas,  ja  nyt  tulivat  Roo- 
malaiset heidät  kokonaan 
karkottamaan  sieltä. 

Sodan  lähin  syy  oli 
seuraava.  Muuan  Camp- 
panialaisista  muodostunut  palkkasoturijoukko,  joka  kutsui  itseänsä  Ma- 
mertineiksi,  oltuaan  Syrakusan  hallitsijan  palveluksessa,  anasti  petok- 
sella Messanan  kaupungin,  josta  se  teki  rosvoretkiä  pitkin  saarta. 
Siitä  tahtoi  Syrakusan  hallitsija  Hiero  tehdä  lopun,  ja  kun  Mamertinit 
eivät  yksin  voineet  häntä  vastaan  puoliansa  pitää,  päättivät  he  pyytää 
apua;  eri  mieliä  kuitenkin  ilmaantui,  oliko  Kartagon  vai  Rooman  puoleen 
käännyttävä.  Jälkimmäinen  mielipide  sai  enemmistön,  jonka  vuoksi  lä- 
hetettiin lähetyskunta  Roomaan  asiata  esittämään.  Tämä  oli  tärkeimpiä 
kysymyksiä,  mitä  Rooman  senaatissa  ja  kansankokouksissa  milloinkaan 
oli  ollut  harkittavana,  sillä  jos  apua  annettiin,  synnytti  se  sodan  mah- 
tavan Kartagon  kanssa,  mutta  toisaalta  taas,  ellei  sitä  annettaisi  Roo- 
masta, tulisi  se  Kartagosta,  ja  sen  johdosta  saataisiin  tuo  mahtava 
valtio  lähimmäksi  naapuriksi.  Ja  läheisten  saarien  omistaminen  pi- 
dettiin nähtävästi  tarpeellisena  itse  Italian  turvallisuudelle.  Mamertinein 
pyyntöön  siis  suostuttiin;  mutta  Hiero  taas  sai  Kartagon  liittolaisekseen. 


Syrakusalainen  raha. 

Toisella  puolen  eräs  merenjumalatar,  toisella  kilpa-ajovaunut,  joiden 

yllä  voltonjumalatar  llihoittelee. 

V.  264  alkoi  sota.  Maalla  Roomalaiset  saivat  voittoja,  mutta  ku- 
kistaakseen Kartagon  vallan,  oli  merivoima  välttämätön.  Sen  hankkimi- 
seen ryhdyttiinkin;  laivoja  rakennettiin  ja  sotamiehet  saivat  maalla  ope- 
tella airoja  käyttämään,  kokonaan  tottumattomia  kun  olivat  merenkulkuun. 
Mutta  koska  he  eivät  sittenkään  saattaneet  ohjata  laivojaan  tappelussa 
niin  taitavasti  kuin  mereen  tottuneet  Kartagolaiset,  keksittiin  laskusiltoja, 
joilla  laiva  kiinnitettiin  vihollisen  laivaan,  ja  silloin  taisteleminen  kävi 
kuin  maalla.  Ensimmäisen  merivoiton  Roomalaiset  täten  saavat  konsuli 
Duiliuksen  johdossa  v.  260  Mylen,  erään  Sisilian  pohjoisrannikolla  ole- 
van niemen  luona.  Rohkea  konsuli  Reguhis  purjehti  (v.  256)  jo  Airi- 
kaan, 330  laivalla,  aikoen  tehdä  pikaisen  lopun  Kartagon  vallasta;  mutta 
kreikkalainen  palkkasoturipäällikkö  Xantippos  tuhoaa  perin  pohjin  hänen 


Roomalainen  sotalaiva. 

joukkonsa,  ja  itse  konsuli  joutui  vangiksi.  Kun  Roomalaiset  v.  250  olivat 
saaneet  Panormoksen  luona  Pohjois-Sisiliassa  suuren  voiton,  lähetti 
Kartagon  hallitus  Reguluksen  Roomaan  esittämään  rauhaa;  mutta  hän 
itsekin  kielsi  senaattia  ja  kansaa  suostumasta  Kartagolaisten  ehdotuksiin, 
jotka  hyljättiinkin.  Antamansa  lupauksen  mukaan  palasi  hän  sitte  takai- 
sin Kartagoon,  ystäviensä  ja  senaatin  pyynnöistä,  sekä  vaimonsa  ja  las- 
tensa itkusta  huolimatta.  Suuttuneina  kerrotaan  Kartagolaisten  surman- 
neen hänet  kauheimmalla  tavalla,  silmäluomet  kun  ensin  häneltä  leikat- 
tiin, jonka  jälkeen  hän  asetettiin  paahtavaan  auringonpaisteeseen,  kiusat- 
tiin nälällä  ja  pantiin  vihdoin  piikkitynnöriin,  joka  työnnettiin  jyrkkää 
mäkeä  alas  vierimään. 

Sisiliassa  senjälkeen  sota  jatkuu  vaihtelevalla  onnella;  Kartagon 
voimat  riittävät  pitämään  puoliaan,  varsinkin  kun  sen  joukot  saivat  (v. 
247)  taitavan  ylipäällikön,  Hamilkar  Barkasin,  Mutta  kun  konsuli 
Lutatius    CatuliLS   v.   241   sai  suuren  merivoiton  j&^a^e«-saarten  luona. 

oli   Kartagon   suostuminen   rauhaan,  jossa  se  luopui  Sisiliasta  ja  maksoi 
sitä  paitsi  3,200  talenttia. 

Rauhaa  ei  kuitenkaan  kummaltakaan  puolelta  arvattu  pysyväiseksi, 
ja  23  vuoden  perästä  sota  taas  alkaakin  vielä  kiihkeämpänä  kuin  ensi 
kerralla.  Tätä  väliaikaa  Roomalaiset  käyttivät  valtaansa  laajentaakseen, 
ottamalla  Kartagolta  Sisilian  lisäksi  Korsikan  ja  Sardinian  saaren  sekä 
kukistamalla  Po-virran  laaksossa  asuvat  gallialaisheimot,  tehden  siten 
lopun  heidän  hyökkäyksistään  Italiaan.  Kartagossa  taas  valmistaudutaan 
uuteen  taisteluun  ja  johtajana  on  äskenmainittu  sotapäällikkö  Hamilkar 
Barkas.  Kartagon  itsekäs  ja  lyhytnäköinen  neuvoskunta  ei  hänen  tuu- 
miaan  auttanut,  mutta  kansan,  johon  hän  koetti  saada  kansallista  henkeä 
herätetyksi,  hän  sai  puolelleen,  ja  nerollaan  osasi  hän  muodostaa  palkka- 
soturijoukosta kelvollisen  armeijan,  jonka  kuntoa  hän  lähti  Espanjaan 
koettelemaan.  .  Hän  tahtoi  näet  laskea  täällä  asuvat  kelttiläiset  ja  iberi- 
läiset  kansanheimot  Kartagon  vallan  alle  sekä  anastaa  niiden  metalleista 
rikkaan  maan  korvaukseksi  Roomalle  menetetyistä  Välimeren  saarista. 
8  vuotta  tääUä  taisteltuaan  hän  kaatui  (v.  228),  jonka  jälkeen  hänen 
vävynsä  Hasdrubal  jatkaa  valloitustyötä,  kunnes  salamurhaaja  (v.  220) 
tekee  lopun  hänenkin  elämästään.  Nyt  tulee  Kartagon  joukkojen  joh- 
tajaksi Hamilkarin  poika  Hannibal,  nerokkain  kaikista  kolmesta  ja 
maailman-historian  suurimpien  päällikköjen  joukkoon  kuuluva.  Hän  se 
vasta  tulee  johtamaan  tuota  jättiläistaistelua,  joka  Rooman  ja  Kartagon 
kohtalon  oli  ratkaiseva.  Siinä  oli  suuri  päällikkö  suurta  kansaa  vastassa. 
Ensimmäisen  punilaissodan  aikana  syntyneenä  (v.  247)  oli  Han- 
nibal lapsuudestaan  asti  kuullut  sodasta,  vihasta  ja  kostosta  Roomalaisia 
vastaan,  ja  9-vanhana  kerrotaan  hänen  isänsä  ennen  Espanjaan  lähtö- 
änsä, tavan  mukaan  jumalille  uhratessaan,  höyryävien  uhrieläinten  ääressä 
alttarin  luona  vannottaneen  häntä  aina  vihaamaan  Roomalaisia.  19-van- 
hana  tuli  hän  Espanjaan,  ottaakseen  osaa  sotaan.  Sotamiesten  erino- 
maiseen suosioon  hän  heti  pääsi,  sillä  jo  ulkomuodoltaan,  ryhdiltään  ja 
käytökseltään  hän  elävästi  muistutti  isäänsä.  Kaikkiin  vaaroihin  hän 
antautui,  kärsien  nälkää  ja  vilua  kuin  tavallinen  sotamies;  tappelussa 
hän  oli  ensimmäinen.  V.  220  valitsi  sotajoukko  hänet  Hasdrubalin  jäl- 
keen ylipäälliköksi,  jonka  vaalin  Kartagon  hallitus  vahvisti;  ja  nyt  hän 
näyttäytyi  yhtä  nerokkaaksi  kenraaliksi,  kuin  ennen  urhoolliseksi  sota- 
mieheksi;  hän  huomasi  nopeasti  ja  selvästi  vaikeudet,  mitkä  vastassa 
olivat  ja  ymmärsi  käyttää  kaikki  mahdolliset  edut  hyväkseen;  hän  oli 
sukkela  ja  viekas  missä  tarvittiin  ja  petollinenkin,  joka  kuului  hänen 
kansansa  luonteenominaisuuksiin.  Hannibal  käsitti  myöskin  sen  tais- 
Yleinen  historia.  —  12. 

telun  merkityksen,  minkä  hän  tahtoi  saada  alkamaan,  käsitti,  että  siinä 
oli  ratkaistava  kummankin  kansan  elämä  ja  kuolema. 

Eartagolaisten  voitot  Espanjassa  olivat  saattaneet  Roomalaiset  le- 
vottomiksi, jonka  vuoksi  he  niiden  jatkumista  estääkseen  tekivät  liiton 
Saguntumin  kanssa,  joka  oli  kreikkalainen  kaupunki  Ebrosta  etelään 
Välimeren  rannalla.  Tästä  huolimatta  Hannibal  lähti  sitä  piirittämään, 
jonka  johdosta  lähetyskunta  Roomasta  pantiin  Kartagoon  vaatimaan,  että 
Hannibal  jätettäisiin  Roomalaisille.  Siihen  ei  suostuttu,  vaan  neuvoskunta 
koetti  puolustella  sotapäällikkönsä  menettelyä;  vihdoin  eräs  lähetyskunnan 
jäsenistä  tuskastui;  hän  käänsi  togansa  lievettä,  sanoen,  että  hän  siitä 
voisi  pudistaa  sodan  tai  rauhan.  Hänen  käskettiin  itse  valita.  Hän 
valitsi  sodan,  ja  Hannibal  oli  siis  saanut  aikaan  mitä  hän  tahtoi. 

Hannibalin  sotasuunnitelma  oli  suuremmoinen ;  hän  päätti  näet 
siirtää  taistelun  Italiaan,  itse  Rooman  kaupungin  läheisyyteen.  Merta 
myöten  ei  saattanut  sinne  päästä,  sillä  meri  oli  jo  Roomalaisten  vallassa, 
jonka  vuoksi  hän  johti  joukkonsa  sinne  maitse  sangen  vaikeita  teitä 
pitkin.  Ensin  oli  kuljettava  korkeiden  Pyreneain  vuorten  yli  ja  sitten 
vielä  vaikeampikulkuisten  Alppien.  Mieshukka  olikin  matkalla  sangen 
suuri.  Lähtiessään  liikkeelle  oli  Hannibalin  sotajoukossa  90,000  jalka- 
miestä,  12,000  ratsumiestä  ja  37  elefanttia.  Jo  Espanjassa  taistelles- 
saan muutamia  Ebron  pohjoispuolella  olevia  itsenäisiä  helmoja  vastaan 
menetti  hän  20,000  miestä  ja  jätti  10,000  voitetun  maan  suojaksi.  Ete- 
lä-Galliassa olevat  kansat  tekivät  hänelle  myöskin  haittaa,  mutta  Alppien 
yli  kulkeminen  oli  kuitenkin  vaikein  osa  matkasta.  Ahtaat  vuorisolat 
ja  jyrkät  nousut  olisivat  jo  tuottaneet  kyllin  hankaluutta,  mutta  vuoristo- 
kansat  tekivät  kulun  vielä  vaarallisemmaksi,  he  kun  edeltäpäin  varustivat 
solat  estääkseen  Hannibalin  joukkoja  pääsemästä  läpi  tai  vierittivät 
kiviä  kukkuloilta  heidän  päällensä.  Kun  vihdoin  oli  päästy  korkeimmalle 
paikalle,  mistä  Po-virran  hedelmällinen  laakso  näkyi,  koetti  Hannibal 
sinne  viitaten  rohkaista  sotamiehiänsä.  Mutta  alaspäin  kulku  oli  yhtä 
hankala  ja  vaarallinen;  jäätiköt  ja  lumi  tekivät  tiet  huonoiksi,  ja  vuorilla 
vallitsevaan  kylmyyteen  eivät  kuuman  Afrikan  ja  Espanjan  miehet  olleet 
tottuneet.  15  päivää  kului  Alppien  yli  menemiseen,  mutta  30,000  miestä 
oli  sillävälin  joutunut  häviämään,  ja  ainoastaan  Hannibalin  nero  ja  sota- 
miesten rajaton  luottamus  häneen  saivat  retken  ollenkaan  onnistumaan; 
vaan  20,000  jalka-  ja  6,000  ratsumiestä  oli  hänellä  Pohjois-Italiaan  tul- 
lessaan; mutta  useat  vasta  kukistetut  gallialaisheimot  liittyivät  siellä  häneen. 

Roomalaiset  eivät  käsittäneet  sitä  vaaraa,  mikä  heidän  valtaansa 
uhkasi,   sillä   paraat   joukot   Publius   Comelius  Scipion  johdossa  olivat 

lähetetyt  Espanjaan  Kartagon  vasta  saatuja  alueita  valloittamaan.  Han- 
nibal  hävittää  nyt  joukon  toisensa  perästä,  ensin  Pohjois-Italiassa  Tiet- 
nicS'  ja  7V^Wa-jokien  luona,  seuraavana  vuonna  (217)  Etruriassa  TVa- 
simenus-iäT^ven  rannoilla,  jossa  konsuli  Fktminius  itse  ja  15,000  miestä 
kaatui  ja  melkein  koko  muu  armeija  otettiin  vangiksi. 

Tämän  kovanonnen-iskun  johdosta  Roomassa  määrättiin  diktaattori, 
joksi  kansa  valitsi  Qmntus  Fabitis  Maximuksen.  Hän  vältti  tappeluita, 
pysytellen  kartagolaisen  joukon  kintereillä  ja  tehden  sille  monellaista 
haittaa.  Hannibal  ei  uskaltanut  marssia  Etruriasta  Roomaan  päin,  vaan 
kulki  Etelä-Italiaan  saadakseen  Rooman  liittolaiskansat  luopumaan.  Mutta 
he  pysyivät  vielä  kuitenkin  Roomalle  uskollisina,  sillä  Hannibal  oli  sit- 
tenkin vieras  valloittaja,  josta  heille  vaan  sortaja  olisi  koitunut.  Kulki- 
essaan paikasta  toiseen  joutui  hän  kerran  sangen  tukalaan  asemaan, 
kun  hän  oli  joukkoineen  tullut  saarretuksi  erääseen  vuorensolaan  Cam- 
paniassa.  Mutta  silloin  hän  osotti  kekseliästä  sukkeluutta,  joka  toi  pelas- 
tuksen; hän  ajatti  näet  pimeänä  yönä  joukon  nautaeläimiä  palavat  vit- 
sakimput  sarviin  sidottuina  erästä  vuoriharjannetta  kohti,  ja  kun  solan 
suuta  vartioitsevat  Roomalaiset  kuulivat  eläinten  äänen  ja  näkivät  outoa 
kulkua,  luulivat  he  Kartagolaisten  rientävän  sinnepäin  paetakseen.  He 
jättivät  nyt  asemansa  mennäkseen  tätä  estämään,  mutta  silloin  Hannibal 
veikin  joukkonsa  solasta  pois. 

Fabiuksen  sodankäynti  herätti  kuitenkin  monella  taholla  tyytymät- 
tömyyttä, kun  koko  Italia  sen  kautta  joutui  kauhean  hävityksen  alai- 
seksi, ja  häntä  aljettiin  sen  johdosta  ivalla  kutsua  cunctatoriksi  (»vit- 
kastelija»).  Tämän  vanhan  päällikön  menettelytapa  osottautui  kuitenkin 
ennen  pitkää  ainoaksi  oikeaksi  silloisissa  oloissa.  V.  216  olivat  Teren- 
titcs  Varro  ja  Aemilius  Paullus  konsuleina  ja  siis  myöskin  sen  uuden, 
yli  80,000  miehen  suuruisen  sotajoukon  päällikköinä,  joka  oli  Roomassa 
sillä  välin  saatu  varustetuksi.  Edellinen  oli  halpaa  syntyperää  ja  vastoin 
ylimystön  ponnistuksia  kansan  suosion  avulla  päässyt  tasavallan  kor- 
keimpaan virkaan,  ja  nyt  hän,  saadakseen  mainetta  ja  kunniaa,  tahtoi 
vastoin  toisen  konsulin  mieltä  ryhtyä  ratkaisevaan  taisteluun.  Pienen 
Aufidus-joen  varrella  olevan  Cannaen  kaupungin  luona  Apuliassa  aset- 
tuivat molemmat  sotajoukot  taistelurintamaan  v.  216  eräänä  päivänä, 
jolloin  VarroUa  oli  ylipäällikkyys.  Molemmissa  joukoissa  oli  ratsuväki 
siipijoukkoina ;  rintamansa  keskustaan,  jota  hän  itse  johti,  asetti  Han- 
nibal gallialaiset  ja  espanjalaiset  kevytaseiset  ja  niiden  kummallekin  puo- 
lelle vanhat  tottuneet  afrikalaiset  raskasaseiset.  Kartagon  ratsujoukko, 
joka    oli    Rooman    ratsuväkeä    etevämpi,   sai   ensin  voiton  siivillä,  minkä 

jälkeen  se  takaapäin  rupesi  ahdistamaan  legioonia,  jotka  tappelun  alussa 
olivat  voiton  puolella  olleet,  samaan  aikaan  kuin  afrikalainen  jalkaväen 
osasto  sivultapäin  rupeaa  heitä  hätyyttämään.  Täten  he  joutuivat  sul- 
lotuiksi yhteen  sivulta  ja  takaa  hyökkäävien  Kartagolaisten  väliin,  ja  voi- 
matta itseänsä  puolustaa  heidät  armotta  surmattiin.  Aemilius  PauUus 
itse  kaatui  sekä  noin  50,000  soturia,  ja  20,000  joutui  vangiksi;  ainoas- 
taan noin  10,000  miestä  tuosta  suuresta  armeijasta  pelastui.  Hannibalin 
sotavoima  Cannaen  tappelussa  oli  roomalaista  pienempi,  50,000  miestä, 
mutta  näistä  kaatui  vaan  5,500,  joista  4,000  oli  Gallialaisia. 

Tällainen  tappio  olisi  masentanut  minkä  muun  kansan  hyvänsä, 
mutta  Roomalaisia  se  kiihotti  yhä  uusiin  ponnistuksiin;  eivät  he  osotta- 
neet  pienimmässäkään  määrässä  taipuvaisuutta.  Vaarassa  ja  vastoin- 
käymisissä luonteen  suuruus  tuleekin  aina  näkyviin.  Roomassa  ryhdyt- 
tiin ensi  hämmästyksen  haihduttua  moniin  varokeinoihin.  Fabius  kielsi 
naisia  kotoaan  liikkumasta,  etteivät  itkullaan  ja  valituksillaan  laimentaisi 
rohkeutta;  kaikki  asekuntoiset  miehet  kutsuttiin  isänmaan  puolustukseen; 
senaattorit  komennettiin  kulkemaan  pitkin  katuja  ja  julkisia  paikkoja 
järjestystä  valvoakseen,  vahteja  asetettiin  kaupungin  porteille  estämään 
ketäkään  kaupungista  lähtemästä,  ja  surupukujen  pitäminen  tappelussa 
kaatuneiden  johdosta  säädettiin  ainoastaan  30  päiväksi.  Suuttuneita  ju- 
maliakin koetettiin  sovittaa  mitä  kauheimmilla  uhreilla,  sillä  kaksi  Vestan 
neitsyttä,  jotka  olivat  rikkoneet  lupauksensa,  tuomittiin  kuolemaan,  ja  kaksi 
Gallialaista  sekä  kaksi  Kreikkalaista  haudattiin  elävänä.  Hannibal  puo- 
lestaan osasi  antaa  arvoa  Rooman  voimalle  ja  sitkeydelle  eikä  hän,  niin- 
kuin olisi  saattanut  odottaa,  Cannaen  tappelun  jälkeen  marssinut  Roomaa 
ahdistamaan,  kukistaakseen  kokonaan  sen  vallan,  vaan  päinvastoin  hän 
lähetti  sinne  lähettilään  rauhaa  tarjoamaan.  Rooman  senaatti  pysyi  kui- 
tenkin Appius  Claudiuksen  periaatteissa,  ettei  Italiassa  olevan  vihollisen 
kanssa  ryhdyttäisi  keskusteluihin;  se  lähetti  liktorin  tuota  lähettilästä 
vastaan  kaupungin  ulkopuolelle  kieltämään  häntä  tulemasta  Rooman 
piiriin.  Hannibalin  esitykseen  vangittujen  sotamiesten  lunastamisesta 
annettiin  samoin  mitä  suurinta  jyrkkyyttä  ja  säälimättömyyttä  todistava 
vastaus;  senaatti  näet  lausui,  ettei  se  siihen  ryhdy;  menkööt  Sisiliaan 
pakkotyöhön  siksi  kuin  Hannibal  on  karkotettu,  se  arveli.  Mutta  tuota 
halpasukuista  konsuli  Varroa,  joka  varomattomuudellaan  oli  tappion  ai- 
kaan saanut,  meni  senaatti  kansanjoukon  etupäässä  vastaanottamaan, 
kiittääkseen  häntä,  ettei  hän  ollut  menettänyt  luottamustaan  valtion 
pelastamisesta. 

Hannibalin  täytyi  myöskin  nyt  ryhtyä  uusiin  hankkeisiin  sotaa 
varten.  Hänen  veljensä  Mago  lähti  Kartagoon  pyytämään  lisäjoukkoja, 
tyhjentäen  samalla  neuvoskunnan  eteen  suuren  astiallisen  kultasormuksia, 
joita  kaatuneilta  ritareilta  ja  senaattoreilta  oli  otettu.  Kartagon  hallitus 
päättikin  hankkia  uusia  apujoukkoja,  vaikka  suurin  osa  lähetettiin  Es- 
panjaan. Useat  Rooman  liittolaiskansoista  Italiassa  liittyivät  Hannibaliin 
Cannaen  tappelun  jälkeen,  muun  muassa  Capuan  kaupunki;  Syrakusa 
Sisiliassa  luopui  niinikään  Roomasta;  Makedonian  kuningas  Filippos 
teki  myöskin  liiton  hänen  kanssaan.  Mutta  sittenkin  Roomalaiset  pääsi- 
vät voitolle;  Rooman  valtion  luja  perustus,  kansan  rohkeus  ja  uhraavai- 
suus  ja  hallituksen  järkähtämättöm3rys  sen  tekivät 
mahdolliseksi.  Hannibalin  suuri  nero  ja  voitot 
eivät  riittäneet  sitä  kukistamaan,  koska  hänellä 
kansastaan  ja  hallituksestaan  ei  ollut  riittävää 
tukea  toimissaan.  Kartagon  hallitus  jätti  hänet 
ilman  apua,  sillä  sota  oli  pitkällinen  eikä  siitä 
tullut  aineellista  hyötyä.  Makedonian  kuninkaan 
taas  Rooman  hallitus  esti  Hannibalin  avuksi  tule- 
masta yllyttämällä  Kreikkalaisia  häntä  vastaan 
muodostamaan  liittokunnan. 

Rooman  joukot  eivät  ryhtyneet  suureen 
taisteluun,  vaan  valloittivat  luopuneita  kaupunkeja 
ja  pakottivat  entisiä  liittolaiskansoja  kuuliaisuuteen. 
Hannibalin  joukot  taas  käyvät  yhä  heikommiksi. 
Espanjasta  hän  odottaa  apua  veljeltään  Hasdru- 
balilta,  mutta  Rooman  joukot  Seipio-veljesten 
johdossa  taistellen  estävät  häntä  sieltä  sotavoimiaan  viemästä;  v.  212 
he  molemmat  kaatuvat,  ja  toisen  poika  Publius  Cornelius  Scipio  tulee 
silloin  ylipäälliköksi.  Valloittaen  Kartagon  vallanalaisia  kaupunkeja  ja 
voittaen  v.  208  Hasdrubalinkin,  ei  hän  kuitenkaan  saanut  tätä  estetyksi 
lähtemästä  Italiaan  veljeänsä  auttamaan.  Saatuansa  Pohjois-Italiassa 
gallialaisia  apujoukkoja  oli  Hasdrubalin  armeija  60,000  miehen  suuruinen. 
Roomaa  uhkasi  uudelleen  suuri  vaara,  sillä  jos  molemmat  joukot  olisivat 
päässeet  yhtymään  toisiinsa,  olisi  Hannibal  taas  saattanut  ruveta  ruhjo- 
maan Rooman  legioonia,  ja  Rooma  tuskin  olisi  enää  voinut  sellaisia 
vaurioita  kestää.  Mutta  yhtyminen  saatiin  estetyksi.  Rooman  molemmat 
konsulit  yhdessä  voittivat  näet  Hasdrubalin  Umbriassa  Sena  gallican 
tappelussa,  Hannibalin  ollessa  Apuliassa;  56,000  miestä  kaatui,  niiden 
joukossa  päällikkö  itse.     ClaudiiLS  Nero,  toinen  konsuleista,  lähti  silloin 

heti  Apuliaan,  josta  hän  oli  tullutkin,  ja  heitätti  Hasdrubalin  pään  Kar- 
tagolaisten  leiriin.  »Nyt  näen  Kartagon  kohtalon»,  lausui  Hannibal 
kaihomielin  tämän  nähdessään.     Kaikki  toivo  oli  häneltä  n3rt  mennyt. 

Viisi  vuotta  hän  kuitenkin  vielä  viipyi  Italiassa,  kunnes  hän  v.  202 
sai  Kartagon  hallitukselta  kutsun  saapua  Afrikaa  puolustamaan.  Espan- 
jassa valloitettuansa  kaikki  Kartagon  alusmaat,  oli  nimittäin  nuori  Scipio 
tullut  Roomaan  ja  esittänyt  sodan  siirtämistä  itse  Kartagon  alueelle; 
senaatti  vastusti,  mutta  hän  lähti  sittenkin  ja  sai  nyt  Hannibalista  Za- 
man  luona  loistavan  voiton  (v.  202).  Masennettuna  oli  Kartago  pakotettu 
suostumaan  voittajien  määräämiin  rauhanehtoihin;  sen  täytyi  luopua 
kaikista  Afrikan  ulkopuolella  olevista  alusmaistaan,  jättää  Roomalaisille 
sotalaivansa  paitsi  10,  vapauttaa  ottamansa  vangit,  maksaa  10,000  ta- 
lenttia  (50  vuoden  kuluessa  200  kunakin)  ja  vihdoin  sitoutua  olemaan 
sotaan  ryhtymättä  ilman  Rooman  suostumatta,  s.  o.  luovuttaa  valtiollinen 
riippumattomuutensa.  Rooman  herruus  oli  nyt  vankalla  pohjalla  Väli- 
meren maissa.  Komeimman  triumfin,  kuin  siihen  asti  oli  nähty,  sai 
Scipio  Roomaan  palatessaan  viettää  ja  varsinaisiin  nimiinsä  hän  liitti 
Africanuksen  kunnianimen. 

Roomalaisten  ja  Kai'tagolaisten  vielä  paraillaan  taistellessa  oli 
muuan  kreikkalainen  puhuja  lausunut  kuulijakunnalleen:  »luuletteko,  että 
Kartago  tai  Rooma  voittonsa  jälkeen  tyytyy  Italiaan  ja  Sisiliaan?»  Hän 
ennusti  epäilevällä  kysymyksellään  aivan  oikein,  sillä  tuskin  oli  tuo  jät- 
tiläistaistelu  Kartagon  kanssa  päättynyt,  ennenkuin  Rooman  legioonia 
on  idässä  oleviin  maihin  kulkemassa. 

Jo  Pyrroksen  sodasta  asti  olivat  Rooman  valtiolliset  suhteet  kreik- 
kalais-makedonialaisten  valtioiden  kanssa  alkaneet,  ja  kun  he  ennen  toisen 
punilaissodan  alkua  olivat  kukistaneet  Illyrialaiset,  tehden  lopun  heidän 
merirosvouksestaan  Adrianmerellä,  oli  kaupan  johdosta  yhteys  tullut 
entistä  vilkkaammaksi.  Roomalla  oli  siellä  liittolaisia,  joiden  eduista  se 
piti  huolta,  ja  vihollisia,  joita  se  tahtoi  masentaa.  Makedoniakin  oli  ollut 
yhteydessä  Hannibalin  kanssa;  hän  se  vielä  Syriassa  toimieli  Rooma- 
laisia vastaan,  ja  sittemmin  Bityniassa.  Näyttääpä  melkein  siltä,  kuin 
tähän  suureen  mieheen  olisi  koko  vastarinta  keskittynyt  Rooman  tais- 
tellessa maailmanvallasta.  Hannibalin  Liittolaisia  rangaistakseen  Rooman 
hallitus  ryhtyikin  sotiin  ja  häntä  itseään  se  vainosi,  kunnes  hän  otta- 
malla myrkkyä  teki  elämästään  lopun  (188). 

Sodissa  idässä  olevain  valtioiden  kanssa  ei  voimain  ponnistusta 
tarvittu,  sillä  omaan  heikkouteensa  monet  valtiot  sortuivat,  ja  Rooman 
senaatin  mahtisana   oli   usein  tarpeeksi  sen  vallan  saavuttamisella     Lal- 

meus  ja  velttous  alkaakin  pian  tulla  näkyviin  sodankäynnissä;  päälliköt 
ovat  välinpitämättömiä  ja  kuri  höllempi  entistään,  saalis  ja  rikkaus  suu- 
riarvoisemmat  kuin  valtion  kunnia  ja  maine. 

Makedonian  valtakunta  oli  vahvin,  sillä  sen  verrattain  köyhä  kansa 
oli  säilynyt  karaistuna  ja  sotaisena  sekä  kuninkaalleen  uskollisena;  se 
oli  niinikään  maantieteellisesti  ehjempi  kuin  muut  tähän  valtioryhmään 
kuuluvat  valtakunnat.  Kuninkaana  oli  Makedoniassa  toisen  punilaissodan 
aikana  Filip  III,  joka  tavotteli  jonkinlaista  yhteyden  aikaansaamista  idän 
valtioiden  kesken  Makedonian  johdossa,  taistellaakseen  Roomaa  vastaan. 
V.  197  konsuli  FUxmininus  kuitenkin  voittaa  hänet  ja  pakottaa  hänet 
luovuttamaan  kaikki  Makedonian  ulkopuolella  olevat  maat  sekä  lupaa- 
maan, ettei  hän  ilman  Rooman  suostumatta  sotaa  alkaisi.  Fihp  tuumi 
kostoa,  puuhaten  uusia  varustuksia,  jotka  kuitenkin  kuolema  keskeytti, 
ja  joita  sitte  hänen  poikansa  Perseus  jatkoi  varustamalla  suuria  sota- 
joukkoja ja  tekemällä  liittoja;  hän  lähetti  muun  muassa  Kartagoon  lähet- 
tiläitä, joita  sen  senaatti  öiseen  aikaan  otti  vastaan.  Pergamos  valtion 
kuningas  Eumenes,  joka  oli  Rooman  liittolainen,  antoi  tietoja  senaatille 
näistä  varustuksista,  jonka  johdosta  sota  julistettiin.  Joitakuita  vuosia 
sitä  käytiin  veltosti,  mutta  Aemilius  Paullus  saattoi  uudestaan  kurin 
legiooniin  ja  voitti  perinpohjin  Pydnan  luona  (v.  168)  Perseuksen 
joukot;  koko  falangi,  20,000  miestä,  jäi  tappelutanterelle  ja  11,000  joutui 
vangiksi;  mutta  Roomalaiset  menettivät  vaan  100  miestä.  Makedonia 
jaettiin  nyt  neljään  osaan,  jotka  eivät  saaneet  liittyä  toisiinsa  ja  olivat 
Roomalle  veronalaisia.  Kaikkia  Makedonian  liittolaisia  rangaistiin  anka- 
rasti; Epeiroksessa  esim.  hävitettiin  70  kaupunkia  ja  150,000  asukasta 
myytiin  orjiksi.  V.  146,  kun  vapautusyrityksiä  oli  huomattu,  tehtiin 
Makedonia  kerrassaan  Rooman  provinsiksi. 

Samaan  aikaan  Kreikankin  kohtalo  ratkaistiin.  Sen  entinen  kunto 
ja  siveellinen  voima  oli  jo  aikoja  sitten  hävinnyt;  Atena  on  kyllä  vielä 
sivistyksen  tyyssija,  mutta  se  on  välinpitämätön  muusta  Kreikasta;  sen 
sotavoimat  ovat  rappiolla,  laivastossa  esim.  on  ainoastaan  3  laivaa; 
Spartalaisten  sotainen  henki  on  niinikään  kadonnut;  ainoastaan  palkka- 
sotureihin senkin  voima  tähän  aikaan  perustuu.  Olemme  jo  aikaisemmin 
maininneet  (luk.  XVII),  että  Aitolian  ja  Akaijan  kaupungit  olivat  muo- 
dostaneet liittokuntia,  jotka  kumpikin  pyrkivät  Kreikan  johtoon,  mutta 
taistelut  ovat  siitä  seurauksena.  Rooma  esiintyy  ensin  jalomielisenä 
tässä  vanhassa  si^stysmaassa,  kun  Flamininus  v.  196  Makedonian  sodan 
jälkeen  Korintin  kannaksella  pidetyssä  istmiläisjuhlassa  julisti,  että  »kaikki 
Europan  ja   Aasian   Kreikkalaiset  ovat   vapaat».     Ääretön   riemu  syntyi 

tämän  johdosta  kaikkialla,  mutta  ennen  pitkää  huomasivat  Kreikkalaiset 
olevansa  Rooman  käskyjen  alaisina;  senaatti  kielsi  Kreikan  valtioita  teke- 
mästä keskenään  liittoja,  ja  v.  190  konsuli  Fulvius  pakotti  Aitolian  kau- 
pungit tunnustamaan  Rooman  kansan  yliherruutta.  Niitä,  joita  epäiltiin 
osallisiksi  Perseuksen  vehkeissä,  rangaistiin;  1,000  Atenalaista  vietiin 
Italiaan  vangittuna  ja  yhtä  suuri  lukumäärä  Akaijan  liittokunnan  jäse- 
niä. Vihdoin  kun  sama  liittokunta  vastoin  Rooman  senaatin  käskyä 
ryhtyi  Spartaa  vastaan  sotaan,  lähetettiin  sinne  sotajoukkoja  Makedo- 
niasta Metelluksen  johdossa,  joka  voitti  Akaijan  liitokunnan  joukot;  sen 
jälkeen  konsuli  Mummius  sai  vielä  voiton,  ja  Kreikka  tehtiin  provinsiksi 
Akaijan  nimellä  (146). 

Aasian  valtioissakin  on  Rooman  valtiotaito  Kreikan  ja  Makedonian 
sotien  aikana  päässyt  vaikuttamaan.  Laajin,  mutta  heikoin  kaikista  idän 
suurista  valloista  oli  Seleukidein  Syrian  valtakunta,  jossa  Antiokus  III 
hallitsi.  Roomalaisten  vaatiessa  toisen  punilaissodan  jälkeen,  että  Kar- 
tagon  senaatin  piti  karkottaa  Hannibal,  pakeni  tämä  Syriaan,  jonka  ku- 
ningasta hän  kehotti  sotaan  Roomalaisia  vastaan.  »Antakaa  minulle 
10,000  miestä  ja  100  laivaa,  sanoi  hän  Antiokukselle,  niin  minä  nostatan 
Italian  ja  koko  maailman  aseisiin.»  Hannibalin  neuvoja  ei  noudatettu. 
Antiokus  toi  kuitenkin  joukkojaan  Kreikkaan  (v.  191),  mutta  voitettiin 
siellä,  ja  seuraavana  vuonna  Magnesian  luona  Vähässä  Aasiassa,  jonne 
roomalainen  sotajoukko  oli  tullut  L,  Comelius  Scipion  johdossa;  52,000 
Syrialaista  surmattiin  tai  vangittiin,  mutta  Roomalaisia  kaatui  ainoastaan 
350.  Antiokus  pyysi  nyt  rauhaa,  jonka  hän  saikin,  mutta  hänen  täytyi 
luopua  Vähästä-Aasiasta  ja  maksaa  suuri  rahasumma  (180  milj.  mkaa). 
Hannibalin  hän  myöskin  lupasi  jättää  Roomalaisille,  mutta  tämä  pakeni, 
niinkuin  jo  mainittiin,  Bitynian  kuninkaan  luo. 

Tämän  lyhyen  sodan  kautta  pääsi  Rooma  Aasian  valtioita  johta- 
maan; senaatin  lähettämät  lähettiläät  kulkevat  siellä^  sekaantuen  kunin- 
kaiden asioihin,  vaatien  heiltä  suuria  lahjoja,  estäen  heitä  sotia  käymästä 
ja  ottaen  panttivankia  heidän  uskollisuutensa  osotukseksi.  Rooman  mahtia 
kuvaa  erään  lähettilään,  Popiliuksen,  menettely  Syrian  kuningasta  Antio- 
kus Epifanesta  kohtaan.  Viimemainittu  oli  valloittanut  muutamia  Egyp- 
tin maita  ja  piiritti  Aleksandriaa,  kun  Popilius  tuli  kieltämään  häntä 
sotaa  jatkamasta.  Sen  johdosta  kuningas  pyysi  muutaman  päivän  aikaa 
miettiäkseen  asiaa,  mutta  silloin  lähettiläs  miekallaan  veti  piirin  hiekkaan 
lausuen:  »ennenkuin  tästä  piiristä  lähdet,  tulee  sinun  antaa  senaatille 
vastauksesi».    Kuningas  taipui  tähän  mahtisanaan.  —  V.  133  kun  Rooman 

ystävä  Pergamoksen  kuningas  Attalos  kuoli,  peri  Rooma  hänen  valta- 
kuntansa,  joka  Aasian  provinsin  nimellä  liitettiin  tasavallan  maihin. 

Rooman  tapa  oli  ensin  masentaa  valtiot  sekä  ottaa  niiltä  valtiolli- 
nen itsenäisyys  pois  ja  sittemmin  vasta  anastaa  ne  kokonaan  omaan 
haltuunsa.  Puoli  vuosisataa  oli  tuo  entinen  vaarallinen  kilpailija  Kai*ta- 
gokin  saanut  elää  ahtaissa  oloissaan,  kun  se  tarkoin  noudatti  Rooman 
V.  201  säätämiä  rauhanehtoja.  Se  kehittyi  ja  vaurastui  kuitenkin  Roo- 
man mielestä  pelottavassa  määrässä,  ja  saattoihan  siitä  vieläkin  vaara 
koitua.  Sen  vuoksi  sitä  pidettiin  Roomassa  tarkoin  silmillä;  usein  se- 
naatissa keskusteltiin  »Kartagon  kysymyksestä»,  ja  vanhimmat  valtio- 
miehet, jotka  vielä  muistivat  Hannibalin  matkaansaattamaa  hävitystä  ja 
kauhua,  kehottivat  ankarimpaan  menettelyyn  sitä  kohtaan.  Vanha  Cato 
tästä  aina  muistutti;  sanoilla  »muuten  arvelen,  että  Kartago  on  hävitet- 
tävä» lopetti  hän  kaikki  lausuntonsa,  koskivatpa  ne  mitä  asiata  hyvänsä. 
Tämä  mielipide  pääsikin  voitolle,  ja  idän  puolella  perustettuaan  valtansa 
ryhtyi  Rooman  hallitus  Kartagon  kohtaloa  ratkaisemaan.  Säälimättö- 
myys, petollisuus  ja  kateus  tässä  osottautuu  selvemmin  kuin  kenties 
missäkään  muussa  senaatin  toimissa. 

Kartagon  naapurina  oli  Numidian  valtakunta,  jonka  kuningas  Mds- 
sinissa  oli  Rooman  ystävä,  ja  tämän  ystävyytensä  nojassa  hän  hätyytteli 
Kartagoa,  riistäen  siltä  maa-alan  toisensa  perästä.  Kun  Kartago  ei  itse 
saanut  alkaa  sotaa  puolustakseen  itseänsä,  valitti  se  asiasta  Rooman 
senaatille;  mutta  tästä  ei  apua  lähtenyt.  Vihdoin  se  omin  uhin  lähetti 
Massinissaa  vastaan  sotajoukon,  jonka  tämä  kuitenkin  voitti.  Nyt  saivat 
Roomalaiset  toivotun  tekosyyn  tekemään  tuosta  vihatusta  kaupungista 
lopun;  sotajoukko,  jossa  oli  80,000  miestä,  lähetettiin  Afrikaan.  Lähet- 
tiläitä saapuu  vielä:  »Kartagolaiset  jättävät  itsensä  Rooman  kansan  ar- 
moihin», sanovat  he.  Heille  myönnetään  oikeus  säilyttää  omaisuutensa,  la- 
kinsa ja  vapautensa,  mutta  vaaditaan  300  panttivankia  Roomaan  lähetettä- 
väksi sekä  lupaus,  että  konsulien  vasta  annettavia  käskyjä  noudatettaisiin. 
Konsulit  vaativat  ensin,  että  Kartagolaiset  jättäisivät  kaikki  aseensa; 
2,000  heittokonetta  ja  200,000  varustusta  kuljetetaan  sen  johdosta  Roo- 
malaisten leiriin.  Sitten  he  ilmoittavat,  että  Kartago  oli  hävitettävä  ja 
asukasten  siirryttävä  1\  penikulmaa  meren  rannalta;  elämä  olisi  muka 
paljon  edullisempaa  kaukana  petollisesta  merestä,  jonka  näkeminen  he- 
rätti heissä  vaarallisia  mielihaluja  ja  toiveita,  lisäsivät  konsulit  ivaten. 

Tämä  julma  ja  kohtuuton  vaatimus  herätti  Kartagossa  suuttumusta 
ja  saattoi  samassa  hereille  isänmaallisen  innostuksen,  jommoista  tuo 
itsekäs  kansa  ei  milloinkaan  ollut  näyttänyt.     Rooman  puoluelaiset  kau- 

pungissa  surmattiin^  portit  suljettiin,  temppelit  muutettiin  pajoiksi,  joissa 
yöt  päivät  valmistettiin  aseita;  naiset  leikkasivat  palmikkonsa  jousen  jän- 
teiksi; orjatkin  vapautettiin  ja  pantiin  sotaväkeen.  Kun  siis  Roomalaiset 
alkoivat  piirityksen,  huomasivat  he  olevansa  lujasti  varustetun  kaupungin 
edustalla,  vaikka  olivat  sen  varsin  avuttomana  luulleet  tapaavansa. 
Kaksi  vuotta  (149  ja  148)  Kartagoa  piiritettiin,  mutta  saamatta  mitäkään 
aikaan,  sillä  kuri  oli  huono  ja  johto  veltto  Rooman  joukoissa.  Vasta 
kun  nuori  Publius  Comelius  Scipio  Aemiliantis  vuodeksi  147  konsu- 
liksi valittuna  sai  ylipäällikkyyden,  tapahtui  muutos.  Kaupunkia  aljettiin 
nyt  ahdistaa  sekä  maan  että  meren  puolelta;  Kartagolaiset  rakensivat 
vanhoista  aineksista  laivoja  ja  kaivoivat  toisen  kanavan  satamaansa, 
sillä  varsinaisen  väylän  olivat  Roomalalaiset  sulkeneet;  mutta  laivasto 
voitettiin.  Kerran  taas  ui  muutamia  Kartagolaisia  yöllä  sytyttämään 
tuleen  Scipion  varustamia  muurinsärkijöitä.  Vihdoin  saatiin  kuitenkin 
kaupunki  täydellisesti  suljetuksi,  jonka  johdosta  nälkä  rupesi  hätyyttä- 
mään puolustajia.  Silloin  alkoi  Scipio  ryntäyksen;  mutta  vielä  muurien  yli 
päästyään  {kohtasi  Roomalaisia  joka  kadulla  ankara  vastarinta.  7  päi- 
vää kesti  taistelua,  kunnes  vihdoin  jäljellä  olevat,  50,000  miestä  sekä 
vaimoja  ja  lapsia,  jotka  olivat  vetäytyneet  vanhaan  j^r^a-nimiseen  kau- 
punginlinnaan,  antautuivat;  taistelun  johtaja  Hasdrubal  joutui  vangiksi, 
mutta  hänen  puolisonsa  viskasi  ensin  molemmat  poikansa  palavan  temp- 
pelin liekkeihin  ja  heittäytyi  itse  jäljessä.  Scipio  tahtoi  ainoastaan 
ryöstää  kaupungin,  mutta  senaatti  määräsi,  että  se  oli  perustuksia  myö- 
ten hävitettävä;  17  vuorokautta  kesti  sen  palo,  ja  auralla  kynnettiin 
vako  kaupungin  paikalle  merkiksi,  ettei  siihen  enää  toista  saisi  syntyä, 
ja  vielä  kerrotaan  pappien  lausuneen  kirouksen  kaupungin  paikalle. 
Kartagon  alue  muutettiin  sitte  Rooman  provinsiksi,  jonka  pääkaupungiksi 
tuli  Utika,     Scipio  sai  voittonsa  johdosta  Afru^ntLs-nimevL. 

Toisen  punilaissodan  aikana  olivat  Roomalaiset  laskeneet  valtansa 
alle  useita  Espanjan  kelttiläisiä  ja  iberiläisiä  kansoja;  mutta  herruuden 
säilyttäminen  täällä  oli  vaikeampi  kuin  voittojen  saavuttaminen.  Rooman 
ylimykset,  jotka  Espanjassa  hallintoa  pitivät  tai  johtivat  sotajoukkoja, 
kohtelivat  tylysti  voitetulta  kansoja,  tahtoen  lielposti  saada  rikkauksia 
ja  mainetta.  Siitä  syntyi  yhtämittaisia  kapinoita,  jotka  rauha  usein 
saattoi  taukoamaan,  mutta  jotka  ennen  pitkää  alkoivat  uudelleen.  Niinpä 
V.  154  Lusiianit  (nykyisessä  Portugalissa)  ja  Arevakit  (ny k.  Kasti- 
liassa) nousivat  kapinaan,  voittaen  useita  kertoja  roomalaiset  joukot  ja 
kerrankin  surmaten  6,000  miestä.  Taistelu  kävi  varsinkin  vakavaksi  sen 
jälkeen  kuin  eräs  köyhä  paimen  Viriatus  tuli  johtajaksi;  hän  sai  voiton 

toisensa  jälkeen,  ja  Lusitanit  valitsivat  hänet  kuninkaakseen.  Kerran 
hän  sai  suuren  roomalaisen  joukon  konsulineen  saarretuksi,  mutta  laski 
sen  vapaaksi,  toivoen  jalomielisyydellä  voivansa  Roomalaisiin  vaikuttaa. 
Siitä  eivät  he  kuitenkaan  tahtoneet  tietää;  vaan  halpamaisesti  heidän 
päällikkönsä  Caepio  lahjoi  muutamia  Yiriatuk^en  miehiä,  jotka  eräänä 
yönä  murhasivat  hänet  (v.  139).  Lusitanit  antautuivat  tämän  jälkeen, 
mutta  Arevakien  luja  kaupunki  Numantia  teki  vielä  vuosikausia  vasta- 
rintaa, kunnes  Kartagon  voittaja  Scipio  lähetettiin  siiine;  nälkään  nään- 
nyttämällä ankaran  piirityksen  kautta  sai  hän  vihdoin  kaupungin  an- 
tautumaan (v.  133).  Numantia  hävitettiin  niinkuin  Kartagoldn  ja  voit- 
taja sai  vielä  uuden  kunnianimen  Numantirms.  Kooman  valta  ulottui 
nyt  Atlantinmereen  asti.  —  V.  125  valloitettiin  eteläosa  Gallia  transal- 
pinosta,  jonka  kelttiläiset  heimot  pakotettiin  Rooman  herruutta  tunnus- 
tamaan. 

Toisen  vuosisadan  alkupuoliskolla  oli  Roomasta  näin  tullut  maail- 
manvalta sen  valloitettua  Välimeren  ympärillä  olevat  maat.  Sen  mukaan 
kuin  voitetut  maat  liitettiin  Rooman  valtioon,  järjestettiin  niiden  oikeu- 
dellinen asema  ja  määrättiin  asukkaille  niiden  velvollisuudet.  Kaikkia 
Italian  ulkopuolella  olevita  maita  kutsuttiin  provinseiksi,  joita  yllä  ker- 
rottujen sotien  jälkeen  oli  8.  Sisilian  saari  oli  ensimmäinen  (v:sta  241) 
jonka  jälkeen  Sardinia  ja  Korsika  muodostettiin  yhdeksi  provinsiksi 
(238);  Espanja  taas  jaettiin  kahden  maaherran  hallittavaksi  (206),  mutta 
Makedoniaan  kuului  myöskin  Akaija  eli  entinen  Kreikka  (146);  Kartagon 
entisestä  alueesta  tehtiin  Afrika-niminen  (146)  ja  Vähästä  Aasiasta  Aasian 
provinsi  (133);  vähän  myöhemmin  (125)  liitettiin  se  osa  Galliasta,  joka 
oli  Pyreneain  ja  Alppien  välillä,  Rooman  provinsien  joukkoon.  Samaa 
suopeutta  oikeuksien  jakamisessa,  kuin  Italian  kansoille,  ei  provinsien 
väestölle  osotettu,  vaan  ne  joutuivat  paljon  epäedullisempaan  suhteeseen 
Roomaan.  Vanhan  ajan  katsantotavan  mukaan  voitettu  maa  ja  kansa 
joutuivat  kokonaan  voittajan  mielivaltaan,  mutta  Roomalaiset  sallivat 
provinsien  asukkaitten  pitää  uskontonsa,  lakinsa,  virkamiehensä,  vieläpä 
kokoontumisoikeudenkin ;  heille  määrättiin  veroja  maksettavaksi,  mutta 
sotamiehiä  ei  otettu;  osa  muutamien  yksityisten  maasta  otettiin  koloniioja 
varten  sekä  kaikki  entiset  kuninkaiden  tai  valtion  maat  omistettiin  Roo- 
man valtiolle,  vieläpä  metalli-  ja  suolakaivoksetkin,  missä  sellaisia  oli. 
Mutta  oikeuksien  myöntämisessä  noudatti  senaatti  samallaista  hajoittamis- 
politiikkaa,  kuin  näimme  sen  noudattaneen  Italiassa.  Provinseissa  oli 
kaupunkeja,  jotka  olivat  vapaat  verojen  suorittamisesta,  niinkuin  Atena, 
toisille   taas    senaatti   määräsi    raskaat    veromäärät.     Tärkeimmät   näistä 

olivat:  henkivero  (tributum),  jonka  jokainen  suoritti  omaisuutensa  mu- 
kaan, maaverona  (vectigal)  suoritettiin  kymmenys  maantuotteista ;  kol- 
mantena olivat  tullimaksut  (portoria).  Mutta  näitä  valtiolle  tulevia 
veroja  ei  hallitus  virkamiehillänsä  koonnut,  vaan  vuokrasi  niiden  kannon 
Rooman  rikkaille  rahamiehille,  jotka  sitoutuivat  edeltäpäin  suorittamaan 
määräsumman  valtion  rahastoon.  Luonnollista  oli,  että  vuokramiehet 
koettivat  kaikin  tavoin  saada  itselleen  hyötyä,  jonka  vuoksi  he  vääryy- 
delläkin hankkivat  ylimääräisiä  ja  laittomia  tuloja.  Nämät  veronvuok- 
raajat, joita  kutsuttiin  publikaneiksi,  olivatkin  siitä  syystä  vihattuja  ja 
halveksittuja  maakunnissa,  niinkuin  Raamatustakin  tiedämme.  Suurem- 
pana vitsauksena  provinsien  väestölle  oli  kuitenkin  itse  maaherra,  joka 
siellä  Rooman  valtaa  edusti  ja  ylläpiti.  Jokaiseen  provinsiin  määräsi 
senaatti  vuosittain  hallitusmieheksi  yhden  preettorin  tai  konsulin,  jonka 
virka-aika  Roomassa  oli  päättynyt;  sellaisia  nimitettiin  j9ropr««^^oriA:9t  tai 
prokonsuliksi.  Hän  oli  itsevaltias  provinsissaan.  Heti  sinne  tultuaan 
julkaisi  maaherra  ediktin,  jossa  hän  ilmoitti  ne  perusteet,  joita  hän  hal- 
linnossaan aikoi  noudattaa;  sotaväen  päällikkyys  oli  hänen  hallussaan, 
hän  oli  korkein  tuomari,  valvoi  yleistä  turvallisuutta,  järjesti  yleiset  työt 
j.  n.  e.  Hänen  seurueseensa  kuului  useita  alempia  virkamiehiä,  joista 
qvestori  eli  rahavarojen  hoitaja  oli  tärkein,  mutta  siinä  oli  vielä  lääkä- 
rejä, tulkkeja,  sekä  koko  joukko  ystäviä.  Ja  kaikki  nämät  elivät  maa- 
kuntalaisten kustannuksella;  maaherran  hoviin  täytyi  asukasten  kuljettaa 
tarvittavat  ruokavarat,  mutta  sen  lisäksi  saattoi  tunnoton  maaherra,  jol- 
laisia useimmat  olivat,  rajattoman  valtansa  nojassa  kohdella  haUittaviaan 
melkeinpä  miten  hyvänsä;  hänen  mielivallastaan  riippui  kokonaan  maa^ 
kunnan  olot  ja  väestön  tila.  Tavallista  oli,  että  asianomaiset  maaherrat 
tulivat  provinseihinsa  varoja  kokoamaan  saadakseen  velkansa  maksetuksi 
ja  vastaisia  tarpeita  varten  pääomia  hankkiakseen,  ja  rikastumisen  täytyi 
käydä  nopeasti,  koska  virka-aika  oli  ainoastaan  yksi  vuosi.  Hän  vaati 
siis  varsinaisten  tulojensa  lisäksi  n.  k.  vapaehtoisia  veroja,  kalliita  lah- 
joja, ottipa  hän  usein  kuolleiden  esineiden  lisäksi  asukkaitakin,  jotka  hän 
lähetti  Roomaan  kansan  huviksi  taistelemaan  näyttämöllä  leijonien  tai 
tiikerien  kanssa.  Kiskomisten  johdosta  olivat  asukkaat  pakotetut  lainaa- 
maan rahoja,  joita  he  kyllä  saivatkin,  mutta  vaan  suunnattomia  korkoja 
vastaan,  roomalaisilta  rahamiehiltä,  jotka  provinseissa  oleskelivat  Tämän 
johdosta  useat  kaupunkikunnat  olivat  niin  velkaantuneita,  että  joutuivat 
koronkiskurien  mielivaltaan. 

Provinsien   tila   sen   johdosta  huononi  huononemistaan.     Roomaan 
voitiin   kyllä    valittaa    vääryyksien    johdosta,    joihin   asianomaiset    olivat 

tehneet  itsensä  syypäiksi,  ja  v.  149  asetettiin  vakinainen  tuomioistuin 
näitä  valituksia  tutkimaan.  Mutta  tuomarit  olivat  itse  virkamiehiä,  jotka 
eivät  mielellään  virkakumppaniausa  ryhtyneet  rankaisemaan,  ja  asiat 
raukesivat  enimmäkseen  tyhjiin  ja  väärinkäytökset  jatkuivat.  Tämä  me- 
nettely todistaa  Rooman  ylimystön  itsekkäisyyttä  ja  turmeltunutta  siveel- 
listä katsantotapaa.  Senaatti  taas  ei  ryhtynyt  mihinkään  toimenpiteisiin 
provinsien  turvaamiceksi,  eikä  niiden  asukkaita  tahdottu  saattaa  voittajia 
lähemmäksi,  niinkuin  Italian  kansojen  suhteen  oli  menetelty,  vaan  voit- 
tajat tahtoivat  ikäänkuin  korvaukseksi  ponnistuksillaan  saaduista  voi- 
toista riistää  provinsien  asukkaiden  omaisuuden  ja  onnen. 


XXIII. 
Rooman  olot  suurten  sotien  päätyttyä. 

Vieraiden  kansojen  vaikutus.  —  Uusia  jumalia.  —  Backanaliot.  —  Kreikkalaisen 
filosofian  vaikutus.  —  Muuttunut  kasvatus.  —  Kirjallisuus  pääsee  alullensa.  — 
Ylellisyys  lisääntyy.  —  Vanhoillinen  puolue,  Porcius  Cato.  —  Sotien  vaikutus  yhteis- 
kunnallisiin oloihin.  —  Pikkutilalliset  menettävät  maansa.  —  Orjan  työ.  —  Uusi  yli- 
myskunta.  —  Orjien  tila.  —  Orjakapinoita.  —  Yhteiskunnalliset  parannuspuuhat.  — 

Liittolaiskysymys. 

Roomassa  oli  tapana  joka  viisivuotiskauden  eli  n.  k.  lustrumin 
päättyessä  viettää  Mars-kentällä  suurta  sovitus-  ja  puhdistusjuhlaa,  jossa 
muun  muassa  rukoiltiin  jumalia,  että  he  tekisivät  tasavallan  entistä  suu- 
remmaksi ja  voimakkaammaksi;  mutta  censorina  ollessaan  Eartagon  ja 
Numantian  voittaja  Scipio  Africanus  minor  sai  tämän  kaavan  muute- 
tuksi sellaiseksi,  että  rukoiltiin  jumalia  tasavaltaa  säilyttämään  ehjänä 
ja  vanhingoittumattomana.  Roomalaiset  olisivat  jo  muka  valloittajina 
tehtävänsä  suorittaneet,  liitettyään  yhteen  kaikki  Välimeren  ympärillä 
olevat  kansat.  Mutta  tuota  kerran  vauhtiin  päässyttä  menoa  ei  voitu 
seisahtaa;  sodat  jatkuvat  yhäti  ja  Rooman  rajat  siirtyvät  yhä  ulommaksi. 
Pääponsi  valtion  toimissa  ei  kuitenkaan  enää  ole  sodissa  ja  valloituksissa, 
vaan  sisällisten  olosuhteiden  järjestämiseen  huomio  jälleen  etupäässä 
kiintyy. 

Rooman  kansa,  sellaisena  kuin  sen  tapaamme  suurten  sotien  jäl- 
keen, ei  enää  ole  samallainen,  kuin  sen  esi-isät,  jotka  olivat  taistelleet 
Samnilaisia  ja  Pyrrosta  vastaan.  Saavuttamansa  kunnian  ja  maailman- 
herruuden korvaukseksi  oli  Rooman  täytynyt  uhrata  entinen  kuntonsa 
ja  se  vakava  roomalaishenki,  jolla  tuo  suuruus  oli  saavutettu.  Miekal- 
laan Roomalaiset  laskivat  kansoja  valtansa  alle,  mutta  kukistetut  kansat 
vaikutuksellaan  vieroittavat  voittajat  heidän  vanhoista  hyveistään,  siten 
valmistaen  heidän  häviötään.  Vieraat  kansat,  vieraat  uskonnot,  tavat  ja 
laitokset  seuraavat  voittojen  mukana  Roomaan  ja  vaikuttavat  sekä  elä- 
mäntavoissa että  katsantokannassa  suuren  muutoksen.  Varsinkin  ysm- 
hoista  sivistysmaista.  Kreikasta  ja  Aasiasta,  paljon  uusia  aineksia  ilmestyy 
sinne.  Kreikkalaisia  rupeaa  yhä  enemmän  näkymään  Roomassa;  toisia 
kuljetetaan  orjina,  toiset  siirtyvät  vapaehtoisesti  sinne  asumaan,  matkoil- 
laan useat  siellä  jonkun  aikaa  viipyvät.  Heidän  taitonsa,  sivistyksensä 
ja  hieno  käytöksensä  avaavat  heille  tien  kaikille  aloille;  ylimykset  jättä- 
vät lastensa  opetuksen  heidän  huostaansa,  heitä  otetaan  kirjureiksi,  työn- 
johtajiksi, rakennusmestareiksi,  heitä  käytetään  ruoanlaittajina.  Siten 
pääsee  heidän  sivistyksensä,  heidän  uskonnolliset  käsitteensä,  heidän 
hyveensä,  mutta  myöskin  heidän  paheensa  yhä  enemmän  Roomalaisissa 
vakaantumaan. 

Vieraita  uskontoja  kohtaan  Roomalaiset  aina  osottivat  suurta  su- 
vaitsevaisuutta ja  olivat  halukkaita  itseUeenkin  muiden  kansojen  jumalia 
omistamaan.  Onhan  se  muutenkin  luonnollista,  että  jumalien  lukumäärän 
lisääminen  käy  helposti  päinsä,  kun  jumaluus  on  pirstaantunut  moni- 
naiseksi; käytännöllisille  Roomalaisille  oli  viisastakin  ottaa  vastaan  uusia 
tulokkaita,  sillä  saattoihan  vieras  jumala  olla  omia  entisiä  mahtavampi. 
Jo  Camillus  saattoi  voitetusta  Vejistä  Roomaan  Junon,  jota  pidettiin 
hyvin  voimakkaana  kaupungin  suojelijana.  Ensimmäisen  punilaissodan 
jälkeen  aljettiin  kreikkalaisille  jumalille  kunnioitusta  osottaa,  ja  vanhat 
jumalat  syrjäytettiin  tai  sekaantuivat  tulokkaiden  kanssa ;  niinpä  Minervaa 
ja  Pallasta  aljettiin  pitää  samana  jumaluutena.  Senaatin  vallassa  muu- 
ten oli  määrätä,  mitä  jumalia  Roomassa  oli  palveltava  ja  saatiin  temp- 
peleihin laskea;  se  antoi  vieraille  jumalille  kansalaisoikeuden,  niinkuin 
voitetuille  kansoillekin.  Mutta  Itämailtakin  jumalat  tunkeusivat  sinne  jo 
aikaisemmin  kuin  legioonat  olivat  siellä  käyneet;  niinpä  v.  203  Frygi- 
asta  kotoisin  oleva  jumalien  äiti,  Kybele,  tuotiin  loistavilla  menoilla  Roo- 
maan. Aistillisia,  riettaita  juhlia  uhrineen  ja  eunukki-papistoineen  nähtiin 
tästä  lähin  Roomassakin  vietettävän.  Vielä  hurjemmat  olivat  viinin  ju- 
malan  Backuksen  kunniaksi  öiseen  aikaan  pidetyt  juhlat,  joissa  tavattiin 

nuoria  naisia  ja  miehiä  ylhäisimmistä  perheistä;  viinan  huumaamana 
palavien  soihtujen  valossa  niissä  harjoitettiin  törkeintä  kevytmielisyyttä 
ja  pidettiin  rietasta  menoa.  Murhia,  testamenttien  väärennystä  y.  m. 
rikoksia  huomattiin  näissä  uskonnon  menojen  suojassa  harjoitetun,  kun 
V.  186  senaatin  käskystä  toimitettiin  niiden  johdosta  ankara  tutkimus, 
ja  loppupäätökseksi  tuli,  että  7,000  miestä  ja  vaimoa,  jotka  olivat  näihin 
salaisiin  seuroihin  vihkiytyneet,  tuomittiin  kuolemaan  tai  kovaan  van- 
keuteen. Mutta  suurella  vaivalla  ainoastaan  saatiin  näitä  baekanalioita 
estetyiksi,  sillä  paitsi  Roomassa,  vietettiin  niitä  muissakin  Italian  kau- 
pungeissa. 

Uskonnolhnen  vakavuus  katosi  entisten  jumalien  mukana;  mutta 
vielä  suuremmassa  määrässä  vaikutti  siihen  kreikkalainen  filosofia,  joka 
ei  olettanut  jumalia  olevaksikaan  tai  selitti  ne  vaan  luonnonvoimiksi. 
Virallisesti  puhuttiin  kyllä  jumalista  ja  heidän  suojeluksestaan,  mutta 
yksityisesti  usein  naurettiin  niille.  Niinpä  eräs  Laelius  ilkkui  taikaus- 
koisia ihmisiä,  noita  pienten  lasten  kaltaisia,  jotka  luulevat  kaikki  prons- 
sipatsaat eläviksi  ja  olettavat  niitä  ihmisiksi;  mutta  forumilla  sama  mies 
kauniilla  sanoilla  puolusti  vanhoja  uskonnollisia  laitoksia,  joita  Numa- 
kuningas  oli  säätänyt. 

Roomalaisen  kasvatus  oli  alkuaan  ollut  hyvin  yksinkertainen ;  ensin 
äidiltään,  sitten  isältään,  ja  myöhemmin  elämästä  hän  oli  oppinsa  saanut. 
Mutta  tästälähin  tavataan,  ainakin  varakkaimmissa  perheissä,  kreikka- 
lainen opettaja,  joka  paitsi  lukemista  ja  kirjoitusta  selitti  nuorisolle 
kreikkalaisen  kirjailijan,  filosofin  tai  puhujan  teoksia,  tai  luetti  oppi- 
lailleen Homeroksen  runoja.  Useinpa  vielä  kotiopetuksen  päätyttyä  Roo- 
man nuorukainen  oleskelee  jo  akun  vuoden  sivistyksen  pääpaikassa 
Atenassa. 

Kreikkalaisten  vaikutusta  oli  sekin,  että  kirjallisuus  Roomassa  pääsi 
alullensa.  Tuskin  muualla,  kuin  laissa  ja  asetuksissa,  oli  sitä  ennen 
latinankieltä  käytetty,  mutta  jo  3:nnella  vuosisadalla  eräs  vapautettu 
orja  Livius  Andronicus  kääntää  Odysseian  tälle  kielelle.  Kertomukset 
Rooman  vanhimmista  vaiheista  syntyvät  myöskin  näihin  aikoihin.  Kreik- 
kalaisten taruston  tapaan  muodostettuina.  Suuremmoiset  sodat  herättävät 
kansaUisen  innostuksen  ja  saattavat  runouden  alulle;  niinpä  Naevius, 
joka  itse  oli  ottanut  osaa  ensimmäiseen  punilaissotaan,  kertoo  runomi- 
talla tämän  sodan  tapahtumia;  Enniits,  Scipioiden  ystävä,  ottaa  runois- 
saan esittääkseen  koko  Rooman  historian.  Plauius,  joka  oli  Umbriasta 
syntyisin,  ja  Terentius,  joka  oli  ollut  kartagolainen  orja,  mutta  saanut 
vapauden,  kirjoittivat  ensimmäiset  pilanäytelmät,  ottaen  mallikseen  kreik- 

kalaisia  kirjailijoita.  Kaunopuheisuutta  aljetaan  niinikään  harrastaa 
kreikkalaisten  opettajien  johdossa.  Sanalla  sanoen,  kreikkalainen  hen- 
kinen elämä  eri  muodoissaan  alkaa  Roomassa  yhä  enemmän  voittaa  alaa. 
Mutta  sivistyksen  ohessa  myöskin  ylellisyys,  loisto  ja  hienous  tun- 
kevat syrjään  entisten  tapojen  yksinkertaisuuden  ja  vaatimattomuuden. 
Entisiin  vaatimattomiin  asuntoihin  tuotiin  pronssilla  ja  kullalla  koristet- 
tuja huonekaluja,  kalliita  mattoja,  hienoja  kankaita  ja  verhoja;  ruoka- 
pöydille ilmaantuu  kulta-  ja  hopea-astioita,  jotka  ennen  olivat  olleet  koko- 
naan kielletyt,  sekä  monellaiset  herkut,  jotka  eri  maista  hankittiin.  Syö- 
dessä oli  Roomalaisten  tapana  olla  lepäävässä  asennossa  hienoilla  soh- 
villa,   ja    ateriain    aikana    käytettiin    laulajia    ja    soittajia    huvittamassa 


Triumfisaatto. 
(Roomalaisen  korkokuvan  mukaan.) 

vieraita.  Ulkonaisessa  esiintymisessä  oli  sama  loisto.  Kreikkalainen  his- 
toriankirjoittaja Polybios,  joka  kauan  aikaa  oleskeli  Roomassa,  mainitsee, 
että  kun  Scipion  puoliso  lähti  temppeliin,  nousi  hän  loistavaan  vaunuun 
mitä  komeimpaan  pukuun  puettuna.  Hänen  edessään  kuljetettiin  juhlalli- 
sesti uhriin  tarvittavat  astiat,  jotka  olivat  kullasta  ja  hopeasta;  suuri 
palvelija-  ja  orjajoukko  seurasi  mukana.  Koko  maailmasta  ryöstetyt 
aarteet  tämän  ylellisyyden  tekivät  mahdolliseksi,  sillä  satumaisia  summia 
virtasi  Roomaan  toisen  punilaissodan  jälkeen;  Kreikan  ja  Syrian  sotien 
aikana  tuli  10  vuoden  kuluessa  ainakin  noin  300  miljoonaa  markkaa. 
Kalliita  esineitä  ja  taideteoksia  tuotiin  niinikään;  niinpä  Scipion  trium- 
fissa oli  muun  muaass  1,231  norsunhammasta  nähtävissä;  Flaminiuksen 
triumfissa  kuljetettiin  yli  500  marmori-  ja  vaskipatsasta  j.  n,  e.  Toisi- 
naan otettiin  kaikki  millä  vaan  arvoa  oli;  niinpä  eräs  Acilius  otti  Syrian 
kuninkaan  omia  vaatteitakin;  eräs  Manlius  toi  kynttilänjalkoja  ja  ruoka- 

kaappeja;  muuan  Fulvius  ei  jättänyt  Ambrokiassa  muuta  kuin  »paljaat 
muurit».  Sotien  jälkeenkin  virtasi  voitetuista  maista  yhä  rikkauksia 
Roomaan  maaherrojen  kautta,  niinkuin  edellisessä  luvussa  olemme 
kertoneet. 

Mutta  ilman  vastarintaa  ei  tuo  ulkomaalaisuus  kuitenkaan  päässyt 
Roomaan  leviämään.  Täällä  oli  kaksi  puoluetta,  joista  toinen  suosi  kreik- 
kalaisuutta, koettaen  sen  avulla  edistää  Rooman  kehitystä,  toinen  taas 
sitä  vastusti,  tahtoen  entiseen  kuntoon  ja  yksinkertaisuuteen  perustuen 
kehittää  Rooman  suuruutta.  Edelliseen  kuuluivat  etupäässä  Seipion  ja 
Aemiliuksen  suvut;  jälkimmäisen  suurin  mies  oli  Marcus  Pordus  Cato, 
joka  kaikin  tavoin  tahtoi  pitää  Roomassa 
vanhaa  henkeä  vireillä.  Cato  ei  vastus- 
tanut sivistyksen  hyviä  puolia,  vaan  sitä 
turmelusta  ja  ylellisyyttä,  joka  sen  mu- 
kana kulki.  y.  195  konsulina  ollessaan 
hän  kiivaasti  puolusti  erästä  toisen  pu- 
nilaissodan  aikana  hyväksyttyä  lakia,  joka 
kielsi  Rooman  vaimoja  käyttämästä  puolta 
unssia  enemmän  kultaa  vaatteittensa  ko- 
ristuksiin sekä  pitämästä  kirjavia  pukuja 
ja  käyttämästä  Roomassa  vaunuja.  Ky- 
symys oli  näet  nyt  sen  peruuttamisesta. 
»Te  olette  usein  kuulleet  minun  muistut- 
tavan, että  kaksi  vastakkaista  pahetta, 
ylellisyys  ja  ahneus,  heikontavat  valtion 
perustusta»,  lausuu  hän  innoissaan  fo- 
rumille kokoontuneelle  kansalle.  »Nämät  samat  vitsaukset  ovat  hävittä- 
neet monta  suurta  valtakuntaa.  Mitä  loistavammaksi  ja  onnellisemmaksi 
sentähden  meidän  asemamme  muodostuu,  sitä  enemmän  minä  pelkään. 
Olemme  jo  tunkeutuneet  Kreikan  ja  Aasian  maihin,  jotka  ovat  vaarallisia 
kiusauksia  täynnänsä;  meidän  hallussamme  on  jo  monien  kuninkaiden 
rahastot.  Eikö  ole  syytä  pelätä,  että,  vaikka  meidän  tulisi  olla  näiden 
rikkauksien  herroja,  me  tulemme  niiden  orjiksi?  Uskokaa  minua,  Rooman 
onnettomuudeksi  on  Syrakusasta  mestariteoksia  Rooman  muurien  sisä- 
puolelle kuljetettu.  Atenan  teoksia  ja  Korintin  patsaita  kuulen  sangen 
monen  kehuvan  ja  pilkkaavan  meidän  jumalien  savesta  tehtyjä  kuvia. 
Minä  puolestani  pidän  parempana  näitä  jumalia,  jotka  ovat  meitä  suo- 
jelleet ja  tulevat  suojelemaan  vastedeskin,  jos  jätämme  heidät  asemilleen.» 
Tässä  puheessa  Cato  toi  esiin  Roomassa  paraillaan  tapahtuvaa  muutosta. 
Yleinen  historia.  —  13. 


Quinaari. 


Settertti. 
Roomalaisia  raitoja.    (Oilceassa  Icoostaan.) 

ennustaen  vastaista  turmelusta  tavalla,  minkä  myöhempi  aika  osotti  pää- 
asiassa oikeaksi. 

Samallaista  intoa  hän  osotti,  kun  v.  156  Roomaan  oli  tullut  Erei 
kasta  eräs  lähetystö  pyytämään  senaatilta  vähennystä  Atenalle  määrä 
tystä  sakkomaksusta.  Se  sai  jonkun  aikaa  odottaa  vastausta,  ja  tällä 
aikaa  yksi  sen  jäsenistä,  Carneades,  rupesi  Rooman  nuorukaisille  puhu- 
maan oikeudesta  ja  todistamaan  taas  sitä  vastaan,  niinkuin  sofistien 
tapa  oli.  Kun  Cato  tästä  kuuli,  riensi  hän  senaattiin  ja  kysyi:  »Minkä- 
tähden  niin  kauan  pidätätte  näitä  lähettiläitä?  He  voivat  meille  vakuuttaa 
kaikkea  mitä  tahtovat  Ratkaiskaa  heidän  asiansa,  lähettäkää  h^dät 
takaisin  omiin  kouluihinsa  väittelemään  Kreikkalaisten  lasten  kanssa,  että 
jättäisivät  Roomalaisten  lapset  lakeja  oppimaan  ja  virkamiehiä  tottele- 
maan, niinkuin  ennenkin.»  Senaatti  päättikin  heti,  että  Atenalaisten 
maksu  vähennettiin  500:sta  talentista  100:aan.  —  Suurta  Scipiota,  Han- 
nibalin  voittajaa  vastaan,  joka  oli  kreikkalaisuuden  harras  suosija,  Cato 
ankarasti  taisteli  ja  sai  hänet  vihdoin  Roomasta  lähtemäänkin.  Censo- 
rina  ollessaan  (v.  184)  hän  pani  toimeen  ankaria  säädöksiä,  joiden  kautta 
hän  tahtoi  saada  uudistumaan  vanhaa  roomalaishenkeä ;  hän  esim.  kielsi 
kuninkaita  tulemasta  Roomaan,  koska  heidän  hovinsa  aina  jotakin  tur- 
melusta jälkeensä  jättäisi;  hän  karkotti  7  senaattoria  senaatista.  Hänen 
takanaan  oli  suuri  puolue,  joka  suosi  tätä  ankaruutta;  mutta  tarkoituk- 
sensa perille  hän  ei  päässyt,  sillä  yhä  enemmän  Rooma  vieraantui  enti- 
sistä oloistaan,  kulkien  edelleen  alkuun  päässyttä  suuntaa. 

Rooman  yhteiskunnallisissakin  oloissa  pitkälliset  sodat  vaikuttivat 
suuren  muutoksen.  Tasavallan  ensimmäisinä  vuosisatoina  oli  patriisien 
ja  plebejien  väli  tasaantunut,  ja  plebejeistä  virtasi  uutta  voimaa  ja  kuntoa 
valtion  virkamiesjoukkoon  ja  senaattiin.  Tosin  ei  kaikkien  sukujen  jä- 
seniä milloinkaan  päässyt  valtion  virkoihin,  vaan  suurin  osa  kansalaisista 
muodosti  jonkinlaisen  keskisäädyn,  jonka  jäsenet  olivat  pienien  maatilojen 
omistajia.  Mutta  tämä  lukuisa  keskisääty  oli  enemmistönä  forumilla 
kansankokouksissa;  siinä  roomalainen  kunto,  vakavuus  ja  luja  lainkuu- 
liaisuus säilyi  ja  siitä  legioonat  suurimmaksi  osaksi  muodostettiin.  Mutta 
sodat,  varsinkin  toinen  punilaissota,  jolloin  Hannibal  oli  Italiassa,  har- 
vensivat sen  lukua  arveluttavassa  määrässä.  Suurten  sotien  aikana  oli 
kansalaisoikeutta  nauttivien  lukumäärä  vaan  noin  320,000,  joista  noin 
40,000  miestä  oli  tavallisesti  aina  aseissa  eli  joka  kahdeksas  kaikista, 
joka  on  monta  vertaa  raskaampi  meidän  ajan  asevelvollisuutta,  sillä 
joka  sadannen  henkilön  osaksi  tulee  nykyajan  valtioissa  se  suoritetta- 
vaksi.    Palvelusaika   on    nykyajan    valtioissa    2 — 5  vuotta,   mutta   Roo- 

massa  saatettiin  sama  henkilö  kutsua  palvelukseen  parikymmentä  kertaa. 
Alituinen  sodassa-olo  esti  sotamiehiä  maataan  viljelemästä,  jonka  vuoksi 
heidän  vähitellen  oli  pakko  luopua  tiloistaan.  Hannibalin  Italiassa  olo 
vaikutti  toisellakin  tavalla  haitallisesti  pikkutilallisien  asemaan.  Useat 
Italian  asukkaat  luopuivat,  niinkuin  edellä  on  mainittu,  Roomasta  ja 
liittyivät  häneen,  ja  tästä  rangaistukseksi  otti  senaatti  heiltä  tilat  pois^ 
jotka  joutuivat  Rooman  ylhäisille  suvuille.  Täten  kerääntyi  maaomaisuus 
yhä  enemmän  muutamien  rikkaiden  käsiin.  Ne  pikkutilalliset  taas,  jotka 
vielä  olivat  jääneet,  eivät  saattaneet  kilpailla  suurtilallisten  naapuriensa 
kanssa,  jotka  käyttivät  suunnattoman  paljon  orjia  työssään.  Sen  vuoksi 
hekin  olivat  pakotettuina  myymään  talonsa.  Toisinaan  taas  rikas  tilan- 
haltija keinotteluilla  tai  pakotuksella  karkotti  pikkutilallisen  naapurinsa 
ja  yhdisti  hänen  maansa  omaansa.  Eräs  kirjoittaja  mainitsee,  miten 
muuan  rikas  maanomistaja  hävitti  höyhän  naapurinsa  mehiläispesät, 
koska  ne  häntä  muka  häiritsivät.  Köyhä  mies  tahtoi  silloin  sijoittaa 
mehiläishoitonsa  toiseen  paikkaan,  mutta  hän  ei  löytänyt  sellaista  pientä 
alaa,  jossa  hänellä  ei  rikasta  miestä  olisi  ollut  naapurina. 

Näin  yksityismaa  kerääntyi  muutamille  ylhäisille  henkilöille,  eikä 
myöskään  vanhan  Lieiniuksen  peltolain  säädöstä  valtiomaista  enää  nou- 
datettu. Tämän  muutoksen  kautta  hävisi  myöskin  maanviljelys  Italiassa, 
sillä  suurten  maatilain  omistajat  muuttivat  pellot  karjalaitumiksi,  joissa 
orjat  paimensivat  suuria  lammaslaumoja.  Se  oli  näet  edullisempaa  ja 
mukavampaa,  kuin  peltojen  hoito.  Vilja  tuotiin  Afrikasta  tai  Sisiliasta 
Italiaan. 

Maansa  menettäneet  pikkutilalliset  muuttivat  tavallisesti  Roomaan. 
Olisihan  heistä  siellä  saattanut  tulla  käsityöläisiä  tai  muita  työntekijöitä, 
mutta  orjan  työ  oli  Roomassakin  kilpailemassa;  rikkaissa  perheissä  olivat 
ruoanlaittajat,  muurarit,  kirjurit,  maalarit,  kultaajat,  vieläpä  arkkitehdit 
ja  lastenopettajatkin  ostettuja  orjia;  joka  temppelillä  oli  orjajoukkonsa, 
joka  yhdistys  omisti  niinikään  heitä;  hallituskin  käytti  orjia  yleisiin  töi- 
hin, niinkuin  vesijohtojen  kunnossa  pitämiseen,  aseiden  valmistamiseen, 
laivojen  rakentamiseen  y.  m.  Orjan  työ  tuli  helpommaksi,  kuin  vapaan; 
orja  oli  kyllä  ostettava,  mutta  hänen  ruokansa,  asuntonsa  ynnä  muut 
tarpeensa  olivat  vähäiset.  Vapaata  työmiestä  ei  tarvittu  sellaisessa 
yhteiskunnassa. 

Mutta  Rooman  kansalainen,  vaikka  köyhäkin,  saattoi  pääkaupun- 
gissa saada  työttömänäkin  toimeentulonsa.  Komeita  juhlia,  joissa  kansaa 
kestitettiin,  pidettiin  tavan  takaa  rikkaiden  ylimysten  toimesta;  trium- 
feissa,  uskonnollisissa   juhlissa   oli  köyhälläkin  kansalaisella  jotakin  saa- 

tavana.  Näytelmissä  hän  myöskin  sai  olla  läsnä.  Valtio  puolestaan 
rupesi  niinikään  pitämään  huolta  köyhistä  jakamalla  heille  viljaa  yhtei- 
sistä varastoista.  Caesarin  aikana,  noin  v.  50  e.  Kr.  s.,  oli  400,000  kansa- 
laisesta 320,000  sellaista,  jotka  elivät  valtion  kustannuksella.  Mutta  tuo 
köyhä  kansalainen  oh  maailmanvaltion  kansan  jäsen,  joka  sai  forumilla 
olla  asioita  päättämässä  ja  virkamiehiä  valitsemassa,  ja  tästä  muodostui 
ennen  pitkää  tulolähde,  virkaan  pyrkijät  kun  alkoivat  ostaa  heidän  ääni- 
änsä. Nämät  kaikki  seikat  vaikuttivat  sen,  että  elämä  pääkaupungissa 
kävi  mukavammaksi  ja  hauskemmaksi  kuin  siirtyminen  johonkin  kolo- 
niiaan,  johon  hänellä  oli  aina  tilaisuus;  hänen  elämänsä  olffii  kyllä  ollut 
siellä  arvokkaampaa,  mutta  siellä  olisi  ollut  työtä  tekeminen.  Luonnol- 
lista on,  että  Rooman  valtio  tällaisten  olojen  kautta  menetti  suuresti  en- 
tistä siveellistä  voimaansa. 

Samassa  kuin  tuo  maataviljelevä  keskisääty  supistuu  pienemmäksi, 
lisäten  köyhälistön  lukumäärää,  kohoavat  muutamat  suvut  taas  yhä 
korkeammalle,  eivätkä  nämät  köyhiä  kansalaisia  pidä  vertaisinaan,  vaan 
ala-arvoisena  joukkona.  He  kutsuvatkin  itseänsä  nimellä  nobiles  (s.  o. 
jalosukuiset)  tai  optimates  (paraat),  alempi  väestö  on  plebs.  Noin  200 
sukua  muodosti  tuon  vähitellen  kehittyneen  uuden  ylimysluokan,  jonka 
jäsenistä  useimmat  polveutuivat  entisistä  plebejeistä,  mutta  vähempi  osa 
myöskin  patriiseista.  Heidän  esi-isänsä  olivat  päässeet  valtion  virkoja 
hoitamaan,  ja  tavaksi  tuli,  että  samojen  sukujen  jäseniä  yksinomaan  va- 
littiin, ja  vihdoin  he  alkoivat  pitää  niitä  itselleen  kuuluvina.  Harvoin 
enää  saattoi  sellainen  virkaan  päästä,  jolla  ei  kuuluisia  esi-isiä  ollut; 
vastarintaa  se  aina  kohtasi  ja  halveksimalla  häntä  kutsuttiin  ho7no  noviLS 
(s.  o.  uusi  ihminen).  Noita  herroja  varten  näkyi  siis  koko  maailman 
herruus  saavutetun,  sillä  he  määräsivät  kansojen  kohtalot,  heille  yksin 
kaikkien  maiden  rikkaudet  kuuluivat;  komeissa  taloissaan,  joita  kullakin 
oli  sekä  Roomassa  että  maaseuduilla,  he  nauttivat  mukavassa,  ylellisessä 
elämässä  tätä  esi-isien  hankkimaa  onneansa.  Esi-isäin  kuvat  (imagines), 
joita  vahasta  tehtyinä  säilytettiin  perheen  huoneistossa  (atriumissa), 
ja  joita  jotakuta  suvun  kuollutta  jäsentä  haudattaisää  kannettiin  hauta- 
jaissaatossa, olivat  kyllä  muistuttamassa  entisiä  hyveitä  ja  kuntoa,  mutta 
vaikka  ne  oUvatkin  suvun  ylpeytenä,  niin  nuo  ominaisuudet  joutuivat 
polvesta  polveen  yhä  enemmän  unohduksiin.  Suuremmoista  uhrautu- 
mista valtion  edun  hyväksi,  jota  aikaisemmin  oli  tavattu,  ei  enää  ole, 
paitsi  harvoissa,  näkyvissä;  sotajoukosta  on  ankara  kuri  ja  vakava  henki 
kadonnut,  johto  on  velttoa;  valtion  lakeja  ei  tarkoin  noudateta,  sen  va- 
roja omistetaan,  valtion  maa  on  kokonaan  taas  joutunut  yhmystön  valtaan; 

tuomiot  ovat  puolueellisia  heidän  edukseen.  Velttous  ja  löyhyys  velvol- 
lisuuksiensa täyttämisessä  sekä  itsekkäisyys  ja  ahneus  on  uuden  yli- 
mystön tunnusmerkkinä. 

Vasta  mainitsimme,  että  suurena  syynä  yhteiskunnallisissa  oloissa 
tapahtuneisiin  muutoksiin  oli  orjien  pitäminen,  joka  tuli  yhä  yleisem- 
mäksi. Vanhimpina  aikoina  viljeli  tilanomistaja  vaan  yhden  tai  parin 
orjan  avulla  maatansa;  mutta  suurten  valloitusten  kautta  niitä  virtaili 
tuhansittain  yhfaikaa  Italiaan.  Sodassa  jäi  voittajan  mielivaltaan  voi- 
tettu maa  ja  sen  kansa,  jota  voitiin  sodan  ankaran  menon  mukaan  koh- 
della miten  hyvänsä.  Tappeluissa  vangiksi  joutuneet  tehtiin  orjiksi  ja 
usein  kapinan  yrityksissä  tai  muissa  luvattomissa  vehkeissä  tavatut  jou- 
tuivat saman  kohtalon  alaisiksi.  Orjalla  ei  oikeata  ihmisoikeutta  ollut 
paremmin  kuin  Kreikassakaan,  vaan  luettiin  hän  omaisuuteen  kuuluvaksi 
tavaraksi.  Orjamarkkinoilla  niitä  oli  runsaasti  halullisten  saatavissa; 
orjakauppias  asetti  yleisön  nähtäväksi  musta-  ja  valkeaihoiset,  miehet, 
vaimot  ja  lapset,  tarjoillen  niitä  ostajalle,  joka  taas  tarkasteli  niitä  niin- 
kuin haluamaansa  tavaraa  ainakin,  koetteli  raajojen  vankkuutta,  tiedusteli 
ikää  j.  n.  e.  Hinta  vaihteli  luonnollisesti  suuresti;  nuori  ja  vankka 
mies  oli  kalliimpi  kuin  ikäkulu  vanhus,  oppinut  Kreikkalainen  maksoi 
enemmän  kuin  gallialainen  barbaari.  Toisinaan  maksettiin  orjasta  7,000 
markan  hinta,  mutta  keskimääräinen  oli  4—500  markkaa.  Suuren  voiton 
jälkeen,  jolloin  niitä  suurissa  joukoissa  myytiin,  voitiin  niitä  saada  polku- 
hinnasta. Aemilius  Paullus  esim.  myi  15,000  Epeirolaista  yhdellä  kertaa 
ja  Scipio  Africanus  35,000  Kartagolaista.  Kun  orja  oli  ostettu,  sijoitettiin 
hän  kaupungintalossa  olevien  entisten  joukkoon  tai  vietiin  maakartanoon, 
jossa  hän  sai  ryhtyä  joko  karjojen  paimentamiseen  tai  peltotyöhön.  Vii- 
memainittujen asema  oli  epäedullisempi  kuin  edellisten  ja  heidän  työnsä 
raskaampi.  Voudin  valvoessa  ajettiin  orjalauma  työhön,  jossa  sen  her- 
keämättä täytyi  olla  koko  päivä;  ruoka  oli  huonoa  ja  niukkaa;  laiskaa 
rangaistiin  piiskalla  niinkuin  juhtaa.  Yöksi  taas  sullottiin  suuret  joukot 
kurjaan,  ahtaaseen  majaan.  »Orjan  täytyy  joko  olla  työssä  tai  maata», 
sanoo  Cato;  hänellä  ei  ollut  mitäkään  virkistystä  tai  lepoa,  ei  edes  juhla- 
päivinäkään. Toisinaan  heitä  kuitenkin  vapautettiin,  sillä  isäntä  saattoi 
sen  tehdä. 

Mutta  nuo  äärettömät  orjajoukot  kävivät  joskus  vaarallisiksi,  sillä 
huono  ja  tyly  kohtelu  saattoi  heidän  vihansa  isäntää  vastaan  puhkea- 
maan ilmi,  jolloin  levottomuuksia  syntyi.  Niinpä  v.  134  syntyi  kapina 
erään  syrialaisen  orjan  Ennuksen  johdossa  Sisiliassa.  Orjien  joukko  kasvoi 
200,000  miehen  suuruiseksi,  ja  he  ottivat  useita  kaupunkiakin  haltuunsa, 


200  YLEINEN   HISTORIA. 

muun  muassa  Messinan,  sekä  voittivat  neljä  preettoria  ja  yhden  konsulin. 
Muissa  osissa  valtakuntaa  ilmaantui  samaan  aikaan  samallaisia  vapautus- 
yrityksiä:  Delos-saarella,  joka  oli  itämaisen  orjakaupan  pääpaikka,  Atti- 
kassa,  vieläpä  Campaniassa  ja  Latiumissakin.  Mutta  nämät  seudut  olivat 
etäällä  toisistaan  ja  merten  erottamana,  niin  etteivät  kapinannostajat 
päässeet  yhteisesti  toimimaan.  Se  oli  Rooman  onni,  ja  niin  v.  183  eräs 
tarmokas  päällikkö  tukahutti  yrityksen.  Mutta  30  vuoden  perästä  syntyi 
taas  suuri  kapina,  jossa  satojatuhansia  orjia  surmattiin.  Väkivallalla  eivät 
he  kuitenkaan  asemaansa  saaneet  parannetuksi,  päinvastoin  annettin  yhä 
ankarampia  määräyksiä,  joiden  avulla  heitä  koetettiin  kurissa  pitää;  niinpä 
kiellettiin  heitä  pitämästä  minkäänlaista  asetta,  ei  edes  keihästä,  jolla 
paimenet  puolustivat  itseään  metsän  pedoilta. 

Orjien  aseman  parantamista  ei  kukaan  ajatellut  Roomassa  enempää 
kuin  Kreikassakaan,  sillä  heidän  kurjuuttaan  pidettiin  luonnollisena. 
Yhteiskunnalliset  reformit  koskivat  ainoastaan  vapaita,  mutta  sellaisinakin 
olivat  ne  Rooman  valtiossa  tarpeellisia,  ja  tulivatkin  l:llä  vuosisadalla 
«e.  Kr.  s.  tärkeimmäksi  kysymykseksi.  Rikkaiden  ja  köyhien,  ylhäisten 
ja  alhaisten  välillä  vallitsevan  juovan  tasoittaminen  oli  yhteiskunnallisten 
parannuspuuhajien  ensimmäinen  tehtävä.  Riidat  ovat  siitä  seurauksena, 
sillä  ylimystö  ei  tahdo  luopua  valta-asemastaan  ja  saamistaan  eduista. 
Samoin  kuin  tasavallan  ensimmäisinä  vuosisatoina  on  taas  ylimystö, 
vaikka  entistä  siveellisessä  suhteessa  turmeltuneempi,  ja  kansa,  niinikään 
esi-isiään  huonompi,  toisiansa  vastassa.  Jalomieliset  ylimykset  asettuvat 
kansan  tilaa  parantamaan,  nojautuen  kansankokouksiin,  ylimysten  tuki 
ja  voima  taas  on  senaatissa,  jonka  vuoksi  siitä  syntyy  kiista  itse  valtio- 
mahtien välillä,  edelliset  kun  tahtovat  siirtää  vallan  pääpainon  forumille 
kansankokouksiin,  joille  se  lakien  mukaan  kuuluukin,  jälkimmäiset  taas 
pysyttää   sen  senaatilla,  joka  oikeastansa  oli  aina  ollut  valtion  johtajana. 

Tämän  kysymyksen  yhteyteen  liittyy  toinenkin,  kun  Rooman  liitto- 
laiskansat  rupeavat  vaatimaan  kansalaisoikeuksia.  He  palvelivat  Rooman 
sotajoukossa,  ja  olivat  sen  kautta  tehokkaasti  olleet  avullisina  maailman- 
vallan luomisessa,  mutta  mitäkään  etuja  he  eivät  olleet  korvaukseksi 
saavuttaneet.  Päinvastoin  heidän  palveluksensa  joutuivat  unohduksiin, 
kun  ei  heitä  enää  välttämättömästi  tarvittu,  ja  kohtelu  oli  usein  hyvinkin 
tylyä  ja  mielivaltaista.  Niinpä  Cajus  Gracchus  kertoi  forumille  kokoon- 
tuneelle kansalle,  mitenkä  muuan  konsuli  eräässä  Teanumin  kaupungissa 
käydessään  oli  ilmoittanut  qvestorille,  että  hänen  vaimonsa  tahtoi  mennä 
miesten  kylpyhuoneeseen  kylpemään,  jonka  vuoksi  tämä  määräsi  erään 
kaupungin  arvokkaimmista  asukkaista,  Marius-nimisen,  toimittamaan  kyl- 

pyhuoneen  tyhjäksi;  mutta  koska  tässä  vähän  viivyteltiin,  harmistui  kon- 
sulin vaimo,  jonka  johdosta  konsuli  käski  liktoriensa  ottamaan  tuon  Mariuk- 
sen  kiinni,  riisua  hänet  alasti,  sitoa  julkisella  paikalla  olevaan  paaluun  ja 
ruoskia  häntä.  Kerran  taas,  mainitsi  sama  puhuja,  oli  muuan  Venusian 
mies  kysynyt  leikillisesti  vastaantulevilta  orjilta,  jotka  kantotuolissa  kul- 
jettivat nuorta  miestä:  »kuljetatteko  te  kuollutta ?«  Mutta  tämä  kysy- 
mys täytyi  hänen  sovittaa  hengellänsä,  sillä  herransa  käskystä  orjat  piek- 
sivät hänet  sauvoillaan  kuoliaksi.  Ainoa  keino  tällaisen  mielivaltaisuuden 
ehkäisemiseksi  oli  kansalaisoikeuksien  saaminen,  sillä  Rooman  kansalaista 
suojeli  laki.  Sen  vuoksi  liittolaiskansat  aina  tahtovat  Roomassa  ilmesty- 
vien riitakysymyksien  yhteyteen  saada  tämänkin  liitetyksi.  Samoin  kuin 
ennen  oli  tasoitettu  patriisien  ja  plebejien  välinen  juopa,  samoin  piti 
plebsin  ja  liittolaisten  välinen  juopa  nyt  saataman  tasoitetuksi. 

Provinsien  asukasten  huonoa  tilaa  ei  vielä  otettu  keskustelun  alai- 
seksikaan; vasta  keisarivallan  aikana  siihen  ryhdyttiin. 

Ankaria  taisteluja  riehuu,  ennenkuin  nämät  kysymykset  saadaan 
ratkaistuiksi,  ja  taistelujen  aikana  Rooman  tasavaltainen  hallitusmuoto 
alkaa  yhä  enemmän  lähennellä  yksinvaltaa.  Kaikki  tapahtumat  alkavat 
ilmeisesti  keskittyä  johtaviin  henkilöihin,  jotka  eivät  yritä  saada  aikaan 
yksinomaan  parannuksia,  vaan  myöskin  itselleen  valtaa.  Tasavallan  suu- 
ruuden aikana  oli  Roomassa  kyllä  ollut  eteviä  miehiä,  mutta  heidän  mai- 
neensa ja  suuruutensa  sulautuu  valtion  suuruuteen,  eivätkä  he  muuta 
tarkoitakaan.  Mutta  tästä  lähin  johtavat  miehet  rikkovat  lakimääräyksiä, 
asettuen  ikäänkuin  valtion  yläpuolelle;  oman  vallan  ja  kunnian  saavut- 
taminen on  tärkeämpi,  kuin  se  asia,  jota  he  ajavat.  Vallankumouksen  tie 
tulee  yhä  tavallisemmaksi,  kunnes  vihdoin  tasavalta  siihen  häviää. 

XXIV. 

Sisällisten  riitojen  ailca.    Gracchus-veljelcset. 
Marius  ja  Sulia. 

Gracchus- veljesten  äiti.  —  Tiberius  Gracchuksen  ehdotukset  —  Laiton  menettely.  — 
Hän  saapi  surmansa.  —  Cajus  Gracchus.  —  Hänen  reformipuuhansa.  —  Liittolais- 
kysymys.  —  Hän  ryhtyy  väkivaltaan.  —  Senaatin  veltto  hallitus.  —  Jugurtan 
sota.  —  Gajus  Marius.  —  Hän  voittaa  Kimbrit  ja  Teutonit.  —  Mariuksen  toimeen- 
panemat muutokset  sotajoukossa.  —  Hänen  valtiollinen  toimintansa.  —  Mitridates.  — 
Sulia  saapi  ylipäällikkyyden.  —  Mariuksen  puoluelaisten  hirmuhallitus.  —  Sullan 
paluu.  —  Proskriptsioonit.  —  Sullan    toimeenpanemat   muutokset  hallitusmuodossa. 

—  Hänen  kuolemansa. 

Rooman  yhteiskunnallisia  oloja  parantamaan  esiintyivät  ensim- 
mäisinä öraccAwÄ-veljekset,  jotka  kuuluivat  korkeimpaan  ylimystöön. 
Heidän  äitinsä  Comelia  oli  kuuluisan  Hannibalin  voittajan  Scipio  Afri- 
canuksen  tytär.  Jo  nuorena  hän  oli  jäänyt  leskeksi,  ja  sittemmin  hyl- 
jännyt erään  Egyptin  kuninkaan  naimistarjoumuksen,  saattaakseen  pitää 
huolta  yksinomaan  poikiensa  kasvatuksesta.  Scipion  suku  oli,  niinkuin 
edellä  mainittiin,  harras  kreikkalaisen  sivistyksen  suosija,  ja  kreikkalai- 
seen kirjallisuuteen  oli  Corneliakin  täysin  perehtynyt;  samansuuntaisen 
hienon  kasvatuksen  hän  antoi  pojilleenkin.  Suuri,  ylevä  maailmankatso- 
mus oli  nerokkaalla  äidillä  ja  saman  hän  koetti  istuttaa  poikiinsakin ; 
suuria  kansalaisia,  Rooman  valtion  uudistajia  heistä  piti  kasvaman. 

Tiberius  Gracchus,  vanhempi  veli,  oli  kyllä  ylimysten  tapaan  ottanut 
osaa  sotiin  sekä  Afrikassa  Kartagoa  piiritettäessä  että  myöhemmin  Es- 
panjassa. Mutta  Espanjan  sodan  loputtua  hän  jätti  tämän  uran  sekä 
vieraantui  yhä  enemmän  itsekkäästä  ylimystöstä.  Espanjaan  matkus- 
taessaan oli  hän  nähnyt  suuria  maa-aloja  Italiassa,  joita  orjat  viljelivät; 
mutta  vapaat  kansalaiset  olivat  hävinneet.  Tämän  seikan  hän  piti  val- 
tiolle turmiollisena,  jonka  vuoksi  se  oli  korjattava  ja  vapaa  maatavilje- 
levä  kansanluokka,  johon  Rooman  voima  oli  perustunut,  uudestaan 
henkiin  herätettävä.  V.  133  kansantribuniksi  valittuna  ehdotti  hän  sen 
vuoksi  vanhan  unohtuneen  Liciniuksen  lain  uudistamista,  jonka  mukaan 
ei  kukaan  saisi  yhteistä  valtion  m.aata  omistaa  500  auranalaa  enempää, 
lisäten  kuitenkin,  että  se  jolla  oli  poika  saisi  250  sen  lisäksi,  ja  jos  oli  2 
poikaa,  kaksi  sen   vertaa.     Loistavalla   kaunopuheliaisuudella   hän  koetti 

taivuttaa  itsekkäitä  ylimyksiä  myöntymään  ehdotukseensa.  »Jättäkää 
vähän  rikkaudestanne»,  sanoi  hän,  »ellette  tahdo  kerran  nähdä,  että  kaikki 
teiltä  riistetään.  Villieläimillä  on  luolansa,  mutta  ne  miehet,  jotka  verensä 
vuodattavat  Italian  puolesta,  eivät  omista  muuta  kuin  taivaan  ilmaa  ja 
valoa.  Ilman  suojaa  ja  turvaa  kulkevat  he  ympäri  vaimoineen  ja  lap- 
sineen. Sotapäälliköt  valehtelevat  kehottaessaan  heitä  taistelemaan  juma- 
lien temppelien  ja  esi-isäin  hautakumpujen  puolesta.  Tuskin  yhdelläkään 
on  isän  hautaa  tai  kotialttaria.  He  taistelevat  ja  kuolevat  ainoastaan 
kartuttaakseen  muutamien  ylellisyyttä  ja  rikkautta.  Heitä  kutsutaan 
maailman  herroiksi  eikä  heillä  kuitenkaan  ole  maatilkkuakaan  omanaan.» 
Mutta  Tiberius  poikkesi  innossaan  vallankumouksen  tielle.  Ylimykset 
saivat  erään  hänen  virkakumppaninsa,  Octaviuksen,  puolelleen,  joka  veto- 
sanallansa  teki  Tiberiuksen  esityksen  tyhjäksi.  Silloin  Tiberius  esitti 
kansankokoukselle,  että  Octavius  erotettaisiin  kansantribunin  virasta, 
koska  hän  vastusti  kansan  parasta.  Hän  erotettiinkin,  mutta  sen  kautta 
oli  myöskin  ensi  kerran  rikottu  kansantribunin  loukkaamattomuutta,  joka 
oli  koko  valtiolaitoksen  kulmakiviä. 

Lakiehdotus  nyt  hyväksyttiin,  mutta  yksi  laittomuus  vei  pian  toisiin. 
Tiberius  tahtoi  näet  toisen  kerran  tulla  kansantribuniksi  valituksi,  voidak- 
seen myöskin  panna  lain  käytäntöön,  sillä  hän  näki,  että  hänen  koko 
työnsä  menisi  hukkaan,  ellei  hän  saisi  sitä  jatkaa,  ja  yksityisenä  mie- 
henä hänellä  ei  vaikutusta  ollut,  ja  lain  mukaan  samaa  virkaa  ei  kuiten- 
kaan sama  henkilö  saanut  yhtä  vuotta  kauemmin  pitää.  Ylimyspuolueen 
jäsenet  vastustivat  hänen  valitsemistaan;  syytettiin  hänen  jo  pyrkivän 
itsevaltiaaksi.  Silloin  Tiberius,  luottaen  kansan  kannatukseen,  ryhtyi 
väkivaltaisuuteen.  Vaalipäivänä  hän  antoi  merkin  ystävilleen  hyökkää- 
mään vastustajien  päälle,  ja  heidät  karkotettiin  Capitoliumilta,  jossa 
kokous  pidettiin.  Mutta  kun  senaattiin,  joka  piti  samaan  aikaan  koko- 
usta, tuotiin  tästä  tieto,  nousee  senaattori  Scipio  Nasica  paikaltaan  ja 
huutaa:  »Kun  ensimmäinen  virkamies  vehkeilee  tasavaltaa  vastaan,  seu- 
ratkoot ne  minua,  jotka  tahtovat  lakeja  suojella».  Senaatin  jäsenet  läh- 
tevät silloin  hänen  johdollaan  Capitoliumille.  Kahakka  syntyy;  Tiberius 
itse  sekä  300  hänen  puoluelaistaan  saapi  surmansa.  Ensi  kerran  riita- 
kysymys Roomassa  v|Lkivallalla  ratkaistiin. 

Kymmenen  vuotta  myöhemmin  alkoi  nuorempi  veli,  Cajus  Oracchtis, 
seurata  veljensä  jälkiä.  Hän  oli  luonteeltaan  tulisempi  ja  kunnianhimoi- 
sempi sekä  suurempi  puhuja  ja  etevämpi  valtiomies  kuin  veljensä;  hän 
oli  nerokas  ja  toimekas,  ja  osotti  pian  omaavansa  kansanjohtajan  kaikki 
ominaisuudet.     Cajus   Gracchus   antoikin   uudistuspuuhilleen   paljon   laa- 

jemman  muodon  kuin  Tiberius  oli  ehdotuksillaan  tarkoittanut,  sillä  niillä 
ei  ollut  yksinomaan  sosiaalinen  vaan  valtiollinenkin  tarkoitus.  —  Hän 
ehdotti,  että  köyhälle  kansalle  valtion  puolesta  kuukausittain  jaettai- 
siin halvasta  hinnasta  joku  määrää  viljaa,  jota  provinseista  saatiin. 
Tällaista  menettelytapaa  pidettiin  oikeutettuna  sen  perustuksella,  että 
voittajien  täytyi  nauttia  etuja  voitettujen  kustannuksella,  eivätkä  myö- 
hemminkään muut  kuin  kansalaisoikeuden  saaneet  saattaneet  näistä 
jaoista  tulla  osallisiksi.  Oli  odotettava,  että  tämän  johdosta  yhä  lukui- 
sampia väkijoukkoja  kerääntyisi  Roomaan  joutilasta  elämää  viettämään, 
mutta  Cajuksen  tarkoitus  oli  kenties  saada  sen  kautta  itselleen  puolue- 
laisia, jotka  äänestäisivät  forumilla  hänen  ehdotuksiensa  puolesta,  arvellen 
voivansa  tämän  epäkohdan  korjata,  kun  senaatin  valta  vaan  oli  saatu 
masennetuksi,  tai  jätti  hän  tuon  vaaran  huomioon  ottamatta.  Hän  uudisti 
niinikään  veljensä  peltolain,  jota  toimeenpanemaan  erityinen  toimi- 
kunta asetettiin.  Päätettiin  myöskin  perustaa  useita  koloniioja,  joihin 
Roomasta  joutilasta  väkeä  voisi  muuttaa  maata  viljelemään;  niinpä  Ta- 
rentumiin,  Korintiin,  vieläpä  entisen  Kartagon  asemallekin  oli  niitä  perus- 
tettava. Vielä  hän  tahtoi  sotapalvelusta  huojentaa;  sotaväen  varustamisen 
ottaisi  valtio  huolekseen,  ja  teitä  piti  rakennettamaan,  jotta  maantuotteita 
helpommin  olisi  Roomaan  saatu.  Mutta  hänen  lakiehdotuksensa  ulottuivat 
Roomaa  ja  Rooman  kansalaisia  ulommaksikin,  nimittäin  Itahan  kansoihin, 
joille  kansalaisoikeus  oli  myönnettävä.  Tämän  kautta  olisi  itse  asiassa 
oikeutettu  vaatimus  täytetty,  mutta  Cajus  olisi  samalla  sen  kautta  suu- 
ressa määrässä  lisännyt  puoluelaistensa  lukua,  jotka  kiitollisuudella  hä- 
neen olisivat  liittyneet. 

Saadakseen  nämä  reforminsa  käytännössä  toteutetuiksi,  täytyi  Grae- 
chuksen  taistella  mahtavaa  ylimystöä  vastaan.  Sen  vuoksi  oli  tämän 
mahti  murrettava.  Ylimystössä  oli  kaksi  eri  luokkaa,  senaattorit,  joiden 
hallussa  oli  sotaväen  päällikkyys  ja  virat  Roomassa  sekä]  provinsien 
hoito,  ja  ritarit,  jotka  olivat  rahamiehiä,  valtion  verojen  vuokraajia  ja 
pankkiireja.  Saadakseen  hajaannusta  näiden  luokkien  kesken  hän  esitti 
lain,  jonka  mukaan  oikeusistuinten  jäseniä,  jotka  tutkivat  ja  tuomitsivat 
virkamiehiä  ja  provinsien  maaherroja,  ei  niinkuin  tähän  asti  valittaisi 
senaattoreista,  vaan  ritareista.  Itse  asiassa  eivät  tuomioistuimet  sen 
kautta  olisi  puolueettomiksi  tulleet,  sillä  ritareihin  kuuluvat  publikanit 
olisivat  sen  kautta  myöskin  tulleet  näiden  säätyveljiensä  tuomionalaisiksi, 
jotka  tietysti  säästäisivät  heitä,  ja  toisaalta  taas  maaherra  ei  olisi  tahtonut 
estää   publikanien    mielivaltaisuutta,   koska   pelkäsi  joutuvansa   ritarituo- 

marien  koston  uhriksi;  mutta  Cajus  sai  ehdotuksensa  kautta  ritarit 
puoluelaisiinsa  liitetyiksi,  ja  se  oli  hänelle  tärkeintä. 

Täten  arveli  Cajus  asemansa  vankaksi,  kun  suuri  osa  kansalaisista, 
liittolaiset  ja  ritarit  olivat  hänen  tukenaan,  ja  hän  esiintyikin  kuin  val- 
tias ainakin  forumilla,  jonne  hän  senaatista  tahtoi  siirtää  vallan  pääpainon. 
Ei  hän  kansantribunina  enää  antanut  senaatille  sellaista  arvoa  kuin 
vanhastaan  tapana  oli;  lakiehdotukset  hän  toi  esille  suorastaan  kansan- 
kokouksissa, vaikka  tavallista  oli,  että  kansantribuni  niistä  ensin  senaatin 
kanssa  sopi.  Mutta  hänen  asemansa  oli  sittenkin  heikolla  pohjalla.  V. 
122  hän  kyllä  oli  toisen  kerran  tullut  kansantribuniksi  valituksi,  pelas- 
tuen siis  siitä  pulmasta,  joka  hänen  veljellensä  oli  maksanut  hengen; 
mutta  kolmanneksi  vuodeksi  (121)  ei  häntä  enää  valittukaan.  Kansa 
ei  näet  ollut  hyvillään  siitä,  että  liittolaisille  kansalaisoikeus  annettaisiin, 
sillä  se  olisi  saattanut  sen  Italian  kansojen  tasalle,  joka  olisi  alentanut 
sen  arvoa.  Senaatin  puolue  koetti  myöskin  kaikin  keinoin  vehkeillä 
häntä  vastaan.  Eoloniian  perustaminen  Kartagon  asemalle,  johon  hän 
itse  oli  lähtenyt  saattamaan  6,000  kansalaista,  oli  muka  jumalatonta, 
koska  koko  paikka  oli  manalan  jumalille  jätetty;  ja  sen  lisäksi  saatiin 
nyt  toinen  tribuni  Liviics  Drusus  tarjoomaan  vielä  suurempia  etuja 
kansalle.  Yksityisenä  kansalaisena  oli  Cajus  voimaton;  senaatin  puolue 
alkaisi  silloin  peruuttaa  hänen  lakejansa,  jonka  johdosta  hän  päätti  niin- 
kuin velikin  ryhtyä  väkivaltaan.  Kun  Kartagon  asemalle  perustetun 
koloniian  peruuttamisesta  oli  kansankokouksessa  äänestettävä,  saapui  hän 
forumille  aseilla  varustettu  seurue  mukanaan.  Yksi  vastapuolueesta  sur- 
mattiin, jonka  vuoksi  kokous  hajaantui.  Yöllä  varustauduttiin  molemmin 
puolin;  konsuli  Opimius  asetti  sotaväkeä  Capitoliumille  ja  Gracchukseu 
puoluelaiset  ottivat  Aventinus-kukkulan  haltuunsa.  Aamulla  syntyi  ka- 
hakka, jolloin  Graccbuksen  miehet  karkotettiin  asemastaan;  3,000  saapi 
surmansa,  ja  Gracchus  pakenee  itse  kaupungista  erääseen  pyhään  leh- 
toon, jossa  hän  orjallansa  surmauttaa  itsensä.  Hänen  päänsä  tuotiin 
konsulille,  joka  lupauksensa  mukaan  suoritti  siitä  sen  oman  painomäärän 
kultaa,  mutta  tuoja  olikin  täyttänyt  sen  lyijyllä. 

Niinkuin  4:nnellä  ja  3:nnella  vuosisadalla  oli  taas  kansantribuni 
virkamahtinsa  nojassa  alkanut  kansan  etuja  ylimyskuntaa  vastaan  ajaa, 
mutta  tappiolle  hän  oli  joutunut  ja  senaatti  edelleen  jäänyt  valtion  joh- 
tajaksi. Gracehuksien  kohtalo  osotti,  että  kansankokouksissa  ei  ollut  tar- 
peeksi tukea  johtajalle,  vaikkakin  kansan  suosio  oli  tärkeä  valtaan  pyr- 
kijälle. Seuraavat  johtajat  hankkivat  sen  vuoksi  itselleen  sotajoukon, 
johon  voivat  tarvittaessa  vedota. 

Voitolle  päästyänsä  peruuttaa  senaatti  Gracchuksien  säädökset;  pelto- 
lain  toimeenpanemista  varten  asetettu  toimikunta  jättää  jonkun  ajan  kulut- 
tua työnsä  kesken  ja  riidanalainen  valtiomaa  julistetaan  varsinaisen  lain 
kautta  ylimysten  omaksi.  Velttous  ja  saamattomuus  tulee  yhä  enemmän  nä- 
kyviin valtion  johdossa,  ja  ylimystö  näyttäytyy  kykenemättömäksi  torjumaan 
valtiota  uhkaavia  vaaroja.  Laajan  valtakunnan  sisällä  sekä  sen  rajoilla  il- 
maantuu näet  näihin  aikoihin  turmiollisia  vihollisia,  joita  vastaan  Rooman 
täytyy  ryhtyä  puolustamaan  itseänsä.  Orjat  olivat  v.  104  Italiassa  alkaneet 
toisen  suuren  kapinan,  hävittäen  sotajoukkoja  ja  kaupunkeja  valloittaen  vii- 
den vuoden  kuluessa.  Välimerellä  vilisi  merirosvoja,  joiksi  on  ruvennut  kai- 
kista kansoista  erilaisia  aineksia,  karanneita  orjia,  seikkailijoitay.m.,  ja  jotka 
hätyyttelivät  matkustajia,  ottaen  heitä  vangiksi  ja  kiristäen  heiltä  suuria 
lunnaita,  sekä  ryöstäen  itse  Italiankin  rannikoita;  Kilikian  ja  Kretan  vuo- 
riset rantamaat  he  ottavat  turvapaikoikseen.  Afrikassa  taas  Numidian 
kuningas  Jugurta  vehkeilee  mielensä  mukaan  pitkän  aikaa  Rooman  hal- 
litusta vastaan;  Aasiassa  ilmaantuu  Pontoksen  kuningas  Mitridates,  jota 
on  sanottu  Hännibalin  jälkeen  Rooman  vaarallisimmaksi  viholliseksi. 
Näiden  sotien  aikana  alkaa  Roomassa  taas  puoluetaistelu  riehua  entistä 
hurjempana;  Oajus  Marius  ja  L,  Comelius  Sulia  ovat  nyt  vastakkain, 
kummallakin  puolue  takanaan. 

Numidian  valtakunta,  entisen  Kartagon  läntinen  naapurimaa,  oli 
Rooman  vasallivaltio  toisen  punilaissodan  ajoista  asti,  mutta  kuningas 
Micipsan  kuoltua  v.  118,  alkaa  siellä  vallanhimoinen,  urhoollinen,  älykäs, 
mutta  viekas  ja  julma  Jugurta  omin  päinsä  toimia.  Hän  murhauttaa 
serkkunsa,  Micipsan  pojat,  ja  anastaa  yksin  koko  maan,  vaikka  kunin- 
gas-vainaja oh  jakanut  sen  kaikkien  kolmen  kesken.  Senaatti  lähettää 
kaksi  eri  kertaa  lähetystöjä  sovittamaan  riitoja,  mutta  Jugurta  tiesi  millä 
tavalla  oU  Roomalaisten  kanssa  meneteltävä;  hän  lahjoi  ne  ja  jatkoi  oma- 
valtaista menettelyään.  Kutsuttuna  Roomaan  vastaamaan  rikoksistaan 
ja  mielivaltaisista  teoistaan  uskalsi  hän  sinnekin  tulla,  sillä  lahjoilla  toivoi 
hän  saavansa  asiansa  ajetuksi  hyvin  sielläkin.  Ja  niin  kävikin.  Yksi 
kansantribuni  vaati  häntä  vastaamaan  häntä  vastaan  tehtyjen  syytöksien 
johdosta,  mutta  toinen  tribuni,  joka  oli  lahjottu,  kielsi  häntä  puhumasta. 
Erään  sukulaisensa,  josta  olisi  saattanut  tulla  hänelle  kilpailija,  toimitti 
Jugurta  Roomassa  ollessaan  hengiltä.  »Rahalla  olisi  sinut,  kaupunki, 
saatavissa,»  huudahti  hän  ivallisesti  Rooman  portista  lähteissään,  »ostaja 
ainoastaan  puuttuu!»  Legioonia  lähetettiin  kyllä  Afrikaan  Jugurtaa 
nöyryyttämään  (111)  mutta  huonon  kurin  ja  velton  johdon  vuoksi  kär- 
sivät ne  tappioita,  ja  kerran  Jugurta  pakotti  voittamansa  armeijan  ikeenkin 

alitse  käymään.  V.  109  tapahtui  kuitenkin  muutos,  kun  taitava  ja  re- 
hellinen Q.  Caecilius  Metelltis  sai  ylipäällikkyyden,  sillä  nyt  Jugurta 
voitettiin,  vaikka  sodan  lopetti  vasta  Oajus  Marius,  josta  nyt  alkaa 
kohota  Kooman  huomatuin  henkilö. 

Marius  oli  köyhän  päiväläisen  poika  eräästä  Arpinumin  kylästä 
Latiumista.  Hienoa  sivistystä  ei  hän  ollut  voinut  saada,  niinkuin  yli- 
mystön tapa  siihen  aikaan  oli  itselleen  hankkia,  mutta  hänessä  ei  myöskään 
ollut  niiden  paheita.  Marius  oli  jo  nuorena  soturina  Numantian  piirityksen 
aikana  herättänyt  huomiota  intonsa  ja  taitonsa  kautta,  varalliseksi  oli  hän 
tullut  onnistuneilla  kauppayrityksillä,  sekä  naimisensa  kautta  arvokkaaseen 
Julioiden  sukuun  kuuluvan  naisen  kanssa  päässyt  ylimyskunnankin  yh- 
teyteen. Kansantribunin  ja  preettorin  viroissa  hän  jo  oli  ollut,  mutta 
hänen  kunnianhimonsa  ei  siitä  vielä  tyydytystä 
saanut;  konsulin  virkaan  oli  kuitenkin  sangen 
vaikea  päästä,  sillä  ylimystö  ei  tahtonut  laskea  täl- 
laista »uutta  ihmistä «  korkeimpaan  valtion  virkaan. 
Meteliuksen  alapäällikkönä  Numidiassa  ollessaan 
pyysi  Marius  tältä  lomaa  päästäkseen  Roomaan 
konsulin  vaalissa  ehdokkaaksi  asettuakseen.  »Heitä 
mielestäsi  tuollaiset  haaveilemiset»,  vastasi  ylpeä 
Metellus,  »ja  sovita  vaatimuksesi  asemasi  mukaan». 
Tämä  kopeus  kiihotti  Mariuksen  vihaa  ylimyskun- 
taa  kohtaan  yhä  suuremmaksi.  Hän  pääsi  kui- 
tenkin lähtemään  ja  valittiin  v:ksi  106  konsuliksi, 
annettiinpa     hänelle    kansankokouksen     päätöksen 

johdosta  vielä  ylipäällikkyys  Jugurtan  sodassa  senaatin  tahtoa  vastaan. 
Jugurta  senjälkeen  voitettuna  pakeni  Mauretanian  kuninkaan  Boccuksen 
luo,  joka  jätti  hänet  Roomalaisille.  Hän  tuotiin  nyt  Roomaan  ja  viskat- 
tiin kurjaan  vankihuoneeseen,  jossa  hän  kuoli  nälkäkuolemaan  (v.  104). 
Numidiasta  tehtiin  provinsi. 

Samana  vuonna  uskottiin  Mariukselle,  joka  uudelleen  oli  konsu- 
liksi valittu,  toinen  tehtävä,  joka  hänen  maineensa  kohotti  vielä  suurem- 
maksi. Italian  pohjoisrajoille  oli  v.  113  ilmaantunut  germanilaisia 
kansanheimoja,  jotka  tällöin  Kimbrien  ja  myöhemmin  heihin  liittyneiden 
Teutonien  nimellä  ensi  kerran  historiassa  esiintyvät.  Nykyiseltä  Juutin- 
niemimaalta  olivat  he,  kenties  liian  suureksi  kasvaneen  väenpaljouden 
vuoksi,  lähteneet  vaimoineen  lapsineen,  joita  vankkureissa  kuljetettiin, 
sekä  karjalaumoineen,  uusia  asuinpaikkoja  etsimään.  Eräs  Rooman 
konsuli  kieltäytyi  heille  maata  antamasta,  mutta  silloin  he  kuuden  vuoden 

kuluessa  hävittivät  Rooman  legioonia  toisen  toisensa  jälkeen  Etelä-Gral- 
liassa;  kerrankin  lähes  100,000  miestä  kaatui.  Pelko  rupesi  Roomassa 
vallitsemaan;  Gallialaisten  kauhut  palautuivat  mieleen.  Kun  Marius  sai 
ylipäällikkyyden,  ei  hän  heti  ryhtynyt  tappeluun,  vaan  hän  totutti  sota- 
miehensä  kuriin  sekä  olemaan  barbaarien  läheisyydessä,  sillä  heidän  ruma 
ulkomuotonsa  ja  julma  huutonsa  oli  herättänyt  heissä  kauhua.  V.  102 
voitti  hän  Teutonit  Aqvae  Sextiaen  luona  Etelä-Galliassa  sekä  seuraa- 
vana vuonna  Kimbrit,  jotka  olivat  Alppien  yli  tulleet  Pohjois-Italiaan, 
Vercellaen  luona.  60,000  otettiin  vangiksi  ja  jätettiin  Italian  orjamark- 
kinoilla myytäväksi.  Mariuksen  maine  oli  nyt  korkeimmillaan;  häntä 
kutsuttiin  kolmanneksi  Romulukseksi  —  Camillus  oli  toinen  —  ja  neljä 
vuotta  oli  hän  perättäin  ollut  konsulina. 

Jo  V.  104,  ennenkuin  Marius  lähti 
Kimbrejä  vastaan,  pani  hän  tärkeän  muu- 
toksen toimeen  sotaväessä.  Maataviljelevä 
kansanluokka,  josta  legioonat  tähän  asti  oli- 
vat olleet  muodostetut,  oli  vähentynyt  siinä 
määrässä,  ettei  siitä  voitu  saada  tarpeeksi 
sotamiehiä,  jonka  vuoksi  Marius  luopui 
Servius  Tulliuksen  lakimääräyksestä,  jonka 
mukaan  tilaton  kansa  oli  oleva  vapaa  sota- 
palveluksesta, ja  otti  legiooniinsa  myöskin 
proletaareja.  Näiden  soturien  katsantokanta 
oli  luonnollisesti  toisellainen,  kiun  entisten 
kansalaisjoukkojen ;  valtion  edut  ja  lait  eivät  heitä  huolettaneet,  vaan 
tärkeämmät  olivat  palkka  ja  saalis;  he  eivät  olleet  liittyneet  niin  lujasti 
valtioon  kuin  päällikköönsä.  Ja  päälliköllä  oli  myöskin  helppo  tilaisuus 
muodostaa  itsellensä  uskollinen  sotajoukko.  Marius  lisäsi  myöskin  le- 
gioonan lukumäärän  6,000:teen  ja  jakoi  sen  kohortteihin,  jossa  kussakin 
oli  600  miestä,  entisten  manipulein  asemasta.  Sotamerkiksi  otettiin 
kotka,  joka  sittemmin  säilyi  Rooman  armeijassa. 

Marius  ei  kuitenkaan  tyytynyt  yksinomaan  soturikunniaan,  vaan 
tahtoi  myöskin  esiintyä  valtiomiehenä,  johon  hänellä  ei  ollut  kykyä.  Kansan- 
kokouksissa forumilla  hän  oli  jo  aikaisemmin  purkanut  vihaansa  ylimys- 
töä vastaan.  »Nämät  henkilöt  halveksivat  minun  sukuani»,  sanoi  hän 
kerran,  »minä  taas  heidän  paheitansa;  he  unohtavat,  että  jalosukuisin 
on  urhoollisin.  Sanotaan,  että  minä  olen  raaka,  koska  en  osaa  juhlia 
järjestää  ja  koska  pidän  työntekijää  suuremmassa  arvossa  kuin  kokkia 
ja  näyttelijää.    Myönnän  sen  kernaasti,  sillä  olen  isältäni  ja  muilta  hen- 

kiloilta  oppinut,  että  hienous  kuuluu  naisille,  mutta  miehille  työ,  ja  että 
aseet  ovat  meille  paras  kaunistus.»  Tähän  tapaan  hän  kauan  jatkoi 
puhettaan  optimaattien  ahneutta,  tyhmyyttä  ja  ylpeyttä  ruoskien;  nämät 
kolme  vikaa,  sanoi  hän,  ne  olivat  Jugurtaa  suojelleet.  Kimbriläissodan 
jälkeen  liittyi  hän  kahteen  kansanjohtajaan,  joiden  toimesta  hän  kuu- 
dennen kerran  valittiin  konsuliksi  (v.  100).  He  esittivät  nyt  uusia  lakeja, 
joiden  mukaan  köyhille  kansalaisille  ilmaiseksi  jaettaisiin  viljaa  valtion 
puolesta;  koloniioja  päätettiin  perustaa  Sisiliaan,  Makedoniaan  ja  Kreik- 
kaan; Mariuksen  vanhoille  sotureille  taas  oli  hankittava  maatiloja  Italiassa. 

Marius  oli  kuitenkin  liian  horjuva  puolueenjohtajana;  peläten  Cajus 
Gracehuksen  kohtaloa  hän  jätti  kumppaninsa  pulaan  ja  osotti  taipuvai- 
suutta  senaatin  ehdotuksiin.  Mutta  sen  kautta  hän  menetti  kaikkien 
luottamuksen;  hänen  valtiollinen  vaikutuksensa  oli  nyt 
oikeastaan  lopussa.  Häntä  mahtavammaksi  pääsee  La- 
oitis  Comelvus  Sulia,  ja  ylimyspuolue  saapi  nyt  ko- 
konaan johdon  käsiinsä. 

Mariuksen  ja  hänen  ystäviensä  avulla  olivat 
liittolaiskansat  toivoneet  saavansa  etuja,  mutta  Ma- 
riuksen kumppanit  murhattiin,  ja  saman  surman 
sai  niinikään  kansantribuni  Livius  DrusuSy  joka  v. 
91  esitti  kansalaisoikeuksien  antamista  heille.  Hänen 
murhansa  oli  kapinan  merkki;  useimmat  kansat  ryh- 
tyivät aseisiin  ja  päättivät  erota  Roomasta.  He  aikoivat 
perustaa  Italian  valtakunnan,  jonka  pääkaupunki  olisi 
Corfinium.  Sota  oli  julma  ja  verinen,  sillä  samoin  kuin  v.  343  Latina- 
laisten kanssa,  niin  Roomalaisten  tässäkin  täytyi  taistella  entisten  sota- 
kumppaniensa  ja  vertaistensa  kanssa,  joilla  oli  samat  aseet,  sama  kuri 
ja  taito.  Marius  osotti  innostuksen  puutetta,  jota  vastoin  Sullan  ansioksi 
koko  sodan  menestys  luettiin.  Senaatti  päätti  jo  sodan  ensimmäisenä 
vuonna  antaa  vaaditut  kansalaisoikeudet  niille,  jotka  luopuivat  sodasta, 
sekä  uskollisina  pysyneille.  Siten  saatiin  heidän  voimansa  heikonnetuksi, 
ja  V.  88  sota  loppuL  Italia  ei  kuitenkaan  päässyt  rauhoittumaan,  sillä  sa- 
mana  vuonna  alkoi  ensimmäinen  sota  itse  Rooman  kansalaisten  kesken. 

Idässä  Aasian  puolella  oli  Rooma  saanut  vaarallisen  naapurin,  jo 
äsken  mainitun  Pontoksen  kuninkaan  Mitridateen,  V.  120  oli  tämä 
merkillinen  mies,  puoliksi  kreikkalainen,  sillä  hänen  äitinsä  oli  Syrian 
kuninkaan  tytär,  puoliksi  barbaari,  perinyt  isänsä  pienen  Mustanmeren 
etelärannalla  olevan  valtakunnan.  Sekä  ruumiinvoimiensa  ja  kauneu- 
tensa että  hengenlahjojensa  kautta  on  Mitridates  saavuttanut  suuren 
Yleinen  historia.  —  14. 

maineen.  Hän  osasi  muun  muassa  22  eri  kieltä  puhua;  hän  oli  älykäs, 
kavala,  vallanhimoinen,  lujatahtoinen  sekä  väkivaltainen,  joten  hän  saattoi 
heikkojen  naapurivaltioiden  kanssa  menetellä  melkein  tahtonsa  mukaan; 
niinpä  hän  otti  haltuunsa  Kolkis-maan,  Taurian  niemimaan  (nykyisen 
Krimin),  määräsi  Bitynian  valtakuntaan  mieleisensä  kuninkaan,  anasti 
Kappadokian  ja  Frygian.  Rooman  senaatin  kielloista  hän  ei  huolinut; 
ja  rohkenipa  hän  ruveta  ahdistamaan  itse  Roomankin  valtaa,  sisälliset 
sodat  kun  näyttivät  olevan  hänen  puuhilleen  eduksia  Hän  lähetti  lähet- 
tiläitänsä Egyptiin  ja  Foinikiaan  laivamiehiä  värväämään,  Skytalaisista, 
Trakialaisista,  vieläpä  kelttiläisheimoistakin,  jotka  asuivat  Tonavan  ran- 
noilla, hän  kokosi  300,000-miehisen  sotajoukon.  Vähän-Aasian  valtakunnat 
hän  pakotti  hittoonsa,  saipa  lähettUäidensä  kautta  Kreikassakin  kapinan 
syntymään.  Ja  vihdoin  hän  samana  päivänä  ja  samalla  hetkellä  mur- 
hautti kaikki  Vähässä-Aasiassa  olevat  Roomalaiset  ja  Italialaiset  saadak- 
seen sen  kansat  itseensä  liittymään.  150,000  miestä  hän  sitten  toi  Kreik- 
kaan (v.  88). 

Kenelle  annettaisiin  Roomassa  ylipäällikkyys  sodassa  tätä  vaarallista 
vihollista  vastaan?  Se  oli  vastuunalainen,  mutta  tärkeä  ja  kunniakas 
toimi.  Senaatti  jätti  sen  Sullalle,  joka  lähtikin  Roomasta  legiooniensa  luo. 
Mutta  pian  hänelle  tuotiin  Campaniaan  sana,  että  kansankokous  oli  anta- 
nut päällikkyyden  Mariukselle.  Tämä  olisi  näet  mielellään  tahtonut  saman 
toimen  saadakseen  itselleen  uskollisen  armeijan,  ja  hän  pani  ystäviensä 
avulla  levottomuuksia  toimeen,  joiden  kestäessä  kansankokous  määräsi  hä- 
nelle päällikkyyden.  SuUan  sotamiehet  raivostuvat,  tappavat  sanansaattajan 
ja  pyytävät  päällikköänsä  viemään  heitä  Roomaan.  Sitä  SuUa  toivoikin. 
Ja  nyt  ensi  kerran  lähtee  sotajoukko  kansankokouksen  päätöstä  kumoa- 
maan. Tasavallan  aseman  perustus  oli  sen  kautta  järkähytetty,  sillä 
nyt  oli  sotilasvalta  määräämässä.  Sulia  pakotti  kansankokouksen  peruut- 
tamaan päätöksensä.  Marius  taas  pakeni  Roomasta  ja  pelastui  hädin 
tuskin  monien  seikkailujen  perästä  Afrikan  rannalle.  Sulia  puolestaan^ 
käyttäen  hyväkseen  voittoisaa  asemaansa,  laajensi  senaatin  oikeuksia 
sekä  vannotti  vasta  valitut  konsulit,  joista  toinen,  Cinna,  kuului  kansan- 
puolueeseen, pitämään  hallitusmuotoa  muuttamatta.  Sen  jälkeen  vei  hän 
laivoilla  sotaväkensä  Kreikkaan,  ryhtyi  Atenaa  piirittämään  ja  sai  sea 
valtoihinsa  (v.  87),  voitti  kahtena  seuraavana  vuonna  Kaironeian  ja 
Orkomenoksen  tappeluissa  Mitridateen  sotavoimat  ja  lähti  sitten  Aasian 
puolelle,  jossa  pakotti  hänet  rauhaan  (v.  84). 

Sillä  aikaa  oli  Roomassa  ollut  hirmun  ajat.  Vastoin  lupaustaan 
rupesi   konsuli   Cinna   kansanvaltaisia   muutoksia  puuhaamaan,  koettaea 

aseilla  varustetun  seuralaisjoukkonsa  avulla  saada  ne  hyväksytyiksi;  ja 
forumilla  syntyi  kahakka,  jossa  tuhannet  Cinnan  puoluelaiset  menettivät 
henkensä,  ja  itse  täytyi  hänen  lähteä  Roomasta.  Hän  sai  kuitenkin  yhden 
armeijanosaston,  joka  oli  Italiassa  koossa,  puolelleen  ja  vei  sen,  Sullan 
esimerkkiä  seuraten,  Roomaan  senaattia  muka  kukistamaan.  Mariuskin 
saapui  Afrikasta,  sai  Etruriassa  kootuksi  6,000  miestä  seikkailijoista  ja 
karanneista  vangeista  ja  lähti  hänkin  niiden  johtajana  Roomaan,  jonka 
täytyi  antautua.  Nyt  alkoi  mitä  hirvein  kosto  ylimyksiä  kohtaan.  Or- 
jista muodostetun  henkivartijajoukkonsa  kanssa  kulki  Marius  pitkin 
Rooman  katuja,  murhauttaen  jokaisen  vastenmielisen  henkilön.  Kerro- 
taan, että  se  vastaantulija,  jota  hän  ei  tervehtinyt,  sai  surmansa  hänen 
seuralaisiltaan.  Surmattujen  ruumiit  jäivät  kaduille  likaan  tallattaviksi. 
Viisi  päivää  tätä  kesti. 

Marius  ja  Cinna  ottivat  vuodeksi  86  ilman  vaalia  konsulin  virat; 
mutta  hurja  elämä  tuotti  edelliselle  kuoleman.  Viimeiseen  asti  hän  ku- 
vitteli sotaista  kunniaa,  sillä  hourupäissään  hän  teki  kaikkia  liikkeitä, 
kuin  tappelutantereella,  komensi  ja  päästi  voitonhuutoja.  —  Cinna  ja 
Sertoritcs  olivat  nyt  kansanpuolueen  johtajia. 

V.  83  saapui  Sulia,  päätettyään  Mitridateen  sodan.  Italiaan.  Cinna 
aikoi  mennä  estämään  hänen  maallenousuansa,  mutta  matkalla  hänen 
omat  sotamiehensä  surmasivat  hänet.  Sulia  taas  vie  soturinsa  Roomaa 
vastaan;  muutamat  ylimyspuolueen  jäsenet,  niinkuin  Pompejus  ja  Me- 
tellus,  tuovat  hänelle  apujoukkoja;  Mariuksen  puoluelaiset  nuoren  Mariuk- 
sen  ja  Sertoriuksen  johdossa  voitetaan,  ja  Rooma  joutuu  Sullan  hal- 
tuun (v.  82). 

Nyt  alkoivat  samallaiset  kauhun  ajat  kuin  viisi  vuotta  aikaisemmin 
Mariuksen  toimesta.  Mutta  Sulia  oli  valtiomies  ja  valtiollisista  syistä 
hän  murhia  pani  toimeen;  niissä  ainakin  koetettiin  noudattaa  jonkin- 
laista säännöllisyyttä.  »Olen  merkinnyt  kaikki,  jotka  olen  muistanut», 
sanoi  hän  kerran  kansalle,  »mutta  monta  olen  unohtanut;  heidän  nimensä 
kirjoitetaan  sen  mukaan  kuin  ne  mieleen  tulevat».  Tavan  takaa  julis- 
tettiin tällaisia  n.  k.  proskriptsioonilistoja;  ne,  joiden  nimet  niihin  oli- 
vat piirretyt,  olivat  lakien  ulkopuolella.  Joka  sellaisen  tappoi,  sai  pal- 
kinnon, mutta  joka  suojeli,  häntä  uhattiin  kuolemalla.  Intohimot  pääsivät 
tämän  johdosta  täyteen  valtaan;  palvelijat  ilmiantoivat  herrojansa,  toiset 
henkilöt  sukulaisiansa,,  vihamiehiänsä  tai  velkojiansa ;  usein  sellaisetkin  mie- 
het, jotka  valtiollisesta  elämästä  kauan  olivat  olleet  erillään,  saivat  surmansa. 
Murhattujen  päät  vietiin  ensin  Sullalle,  ja  ruumiit  viskattiin  Tiberiin. 
Mariuksen    luut   kaivettiin   haudastaan  ja  heitettiin   Anio-virtaan.     Pros- 

kriberattujen  omaisuus  otettiin  takavarikkoon  ja  myytiin  huutokaupassa. 
Yli  4y000  henkeä  kerrotaan  täten  saaneen  surmansa,  ja  heidän  lapsensa 
ja  lastenlapsensa  menettivät  oikeutensa  päästä  valtion  virkoihin.  Monta 
Italian  kansoista,  jotka  olivat  Mariukseen  liittyneet,  rangaistiin  kokonai- 
suudessaan. 

Tasavaltainen  hallitus  oli  nyt  oikeastaan  jo  lopussa,  ja  Sullaa  voi- 
pikin  pitää  Rooman  ensimmäisenä  itsevaltiaana.  Hän  nimitytti  itsensä 
diktaattoriksi  epämääräiseksi  ajaksi,  ja  vapautetuista  orjista  muodostettu 
10,000-miehinen  henkivartijajoukko  oli  hänen  valtansa  tukena.  Mutta 
tasavaltaista  hallitusmuotoa  hän  ei  suinkaaan  tahtonut  hävittää,  vaan 
koetti  päinvastoin  perinpohjaisilla  muutoksilla  lujittaa  sitä,  ylimyskun- 
nalle  hän  vaan  tahtoi  vallan  siirtää.  Kansankokouksien  oikeuksia  supis- 
tettiin; kansantribuni  ei  saanut  ilman  senaatin  hyväksymistä  ehdottaa 
lakeja;  veto-oikeutta  hän  sai  käyttää  ainoastaan  muutamissa  asioissa. 
Senaatin  oikeuksia  taas  lisäiltiin  ja  sen  jäsenten  lukumäärä  oli  tästä 
lähin  oleva  600;  tuomarin  virat  joutuivat  taas  ritariluokalta  senaattoreille. 
Senaatti  oli  suuremmassa  määrässä  kuin  milloinkaan  ennen  valtion  pää; 
lainsäätämisvalta  oli  sillä  Roomassa,  hallinto  maakunnissa,  joihin  se 
määräsi  prokonsulit  ja  propreettorit,  joiden  valtaa  Sulia  supistL 

Kyllästyneenä  sotiin,  valtaan  ja  pääkaupunkiin  luopui  SuUa  v.  79 
diktaattorin  toimesta,  jättäen  valtion  kulkemaan  säätämiensä  lakien  mu- 
kaan. Itse  hän  vetäytyi  maatilalleen,  jossa  hän  vuoden  aikaa  vielä  eli, 
metsästäen,  kalastaen,  kirjoittaen  muistiinpanojansa,  lukien  Aristoteleen 
tai  jonkun  muun  kreikkalaisen  kirjailijan  teoksia,  mutta  myöskin  ylelli- 
sissä, yöllisissä  hurjissa  juhlissa  tai  näyttelijättärien  parissa  voimiansa 
kuluttaen.  Hän  kuoli  v.  72.  Komean  hautajaissaaton  läsnäollessa  pol- 
tettiin hänen  ruumiinsa  Mars-kentällä. 

XXV. 

Kilpailua  ylcsinvallasta.    Pompejus  ja  Caesar. 

Tasavaltainen  hallitusmuoto  on  Roomalle  sopimaton.  —  Cneius  Pompejus  kohoaa 
ensimmäiseksi  mieheksi.  —  Orjakapinan  kukistus.  —  Pompejus  voittaa  merirosvot. 
—  Kolmas  Mitridateen  sota,  Licinius  LucuUus.  —  Pompejus  Aasiassa.  —  Catilinan 
salaliitto.  —  M.  T.  Cicero.  —  C.  J.  Caesarin  luonne;  hänen  päämaalinsa.  —  Pom- 
pejus ja  Crassus  senaatin  syrjäyttäminä.  —  Ensimmäinen  triumviraatti.  —  Caesarin 
toiminta  konsulina.  —  Gallian  valloitus.  —  Caesarin  ja  Pompejuksen  väli  käy  huo- 
noksi. —  Kansalaissota.  —  Pompejus  saapi  surmansa.  —  Caesarin  triumfi.  —  Hänen 
valta-asemansa.  —  Hänen  toimintansa.  —  Hän  murhataan. 

Kahdesti  oli  puolen  vuosisadan  aikana  jo  koetettu  Rooman  valtion 
oloja  parantaa;  Gracchus- veljekset  olivat  sitä  yrittäneet  tasoittamalla  eri 
säätyluokkien  välillä  vallitsevaa  suurta  epätasaisuutta  ja  herättämällä 
uudelleen  eloon  lukuisan  keskisäädyn,  johon  valtion  voima  ja  kunto  pää- 
asiassa oli  perustunut;  Sulia  taas  koetti  ylimysvaltaa  kartuttamalla 
saada  valtion  järjestykseen;  senaatilla,  joka  Rooman  suuruuden  aikana 
oli  johtanut  valtion  asioita,  tuli  olla  melkein  yksinomainen  valta.  Ei 
kumpikaan  yritys  onnistunut.  SuUa  saattoi  kyllä  vähäksi  ajaksi  olot 
rauhallisiksi,  mutta  ainoastaan  sotaväen  avulla  hän  sen  saapi  aikaan. 
Heti  hänen  kuoltuaan  ovat  epäjärjestys,  riidat  ja  levottomuudet  entisel- 
lään. Sekä  kansa  että  ylimyskunta  oli  näin  osottanut  itseänsä  kykene- 
mättömäksi valtiota  johtamaan,  ja  vähitellen  tultiin  huomaamaan,  että 
ainoastaan  yksinvalta  saattoi  Rooman  pelastaa.  Suuri  kansalaisjoukko, 
jolle  oikeastaan  valta  kuului,  ei  saattanut  koko  maailman  asioita  käsi- 
tellä ja  niistä  päättää.  Tällainen  hallitustapa  soveltuu  ainoastaan  kau- 
punkivaltioille, jommoisia  Atena  ja  Sparta  sekä  Roomakin  alkuaikoinaan 
olivat  olleet  Sen  vuoksi  oli  jo  mahtavuuden  aikana  senaatti  itse  asiassa 
Roomaa  johtanut.  Mutta  niinkin  lukuisalle  kokoukselle,  kuin  senaatti 
oli,  oli  Rooman  valtio  liian  suuri  hallittavaksi.  Niin  kauan  kuin  sen  valta 
rajoittui  Italiaan,  kävi  se  vielä  päinsä,  mutta  kaikista  Välimeren  ympä- 
rillä asuvista  kansoista  se  ei  saattanut  tarpeellista  huolta  pitää.  Rooman 
tasavaltainen  hallitusmuoto  oli  siis  käynyt  sopimattomaksi  muuttuneiden 
olosuhteiden  vuoksi  Valtio  tarvitsi  lujempaa  hallitusta,  joka  ainoastaan 
yksinvaltiaan  tahdon  alle  heittäytymällä  oli  saatavissa.  Ja  siihen  kehitys 
veikin   ikäänkuin  olojen  pakosta.     SuUa  oli  jo  perustanut  valtansa  sota- 

joukkoihin,  ja  hänen  jälkeensä  esiintyy  taas  miehiä,  jotka  pyrkivät  valtion 
hallitusta  johtamaan.  Cneitcs  Pompefus  koettaa  saada  johtajavallan  Rooman 
lakien  nojassa,  kansan  suosioon  luottaen,  niinkuin  Perikles  Atenassa ;  Cajus 
JuUvs   Caesar  pyrkii  niinikään   kansan  suosioon,  mutta  hän    turvautuu 


Pompejuksen  marmorinon  kuvapatsas. 

myöskin  uskolliseen  sotajoukkoon  sekä  luottaa  suureen  neroonsa  ja  koettaa 
toiminnallaan  viehättää  kaikki  puolelleen.  Samaan  aikaan  ilmesty  y  Lucius 
Sergius  Catilina,  jolla  on  myöskin  itsevaltaiset  harrastukset,  mutta  hän 
tahtoo  salajuonilla  ja  mullistusten  kautta  ne  toteuttaa.  Marcus  Tulitus 
Cicero  taas,  suuri  puhuja,  koettaa  sovittaa  puolueet,  luottaen  tasavaltaisen 

hallitusmuodon  elinvoimaan.  Näihin  miehiin  liittyvät  Rooman  valtiolliset 
vaiheet  Sullan  kuoleman  jälkeen. 

Jo  ensimmäisen  kansalaissodan  aikana  oli  Gn.  Pompejus  saavuttanut 
mainetta;  hän  kuului  Sullan  puolueeseen,  joka  jo  oli  antanut  tälle  nuo- 
relle miehelle  nimen  Magnus,  s.  o.  suuri.  Triumfin  oli  Sulia  niinikään 
hänelle  myöntänyt,  vaikkapa  vastenmielisesti.  Kun  SuUa  oli  kuollut, 
jätti  senaatti  hänen  tehtäväkseen  tärkeimmät  toimet  Niinpä  hän  (v.  77) 
lähetettiin  Espanjaan  kukistamaan  Mariuksen  puoluelaisia,  jotka  olivat 
paenneet  sinne  johtajansa  Sertoriuksen  mukana  ja  yllyttäneet  sen  kan- 
sat kapinaan.  Kun  Sertorius  oli  salaa  murhattu,  saikin  hän  kapinan 
-kukistetuksi. 

y.  71  Pompejus  palasi  sieltä,  ja  Alppein  yli  kulkiessaan  tapasi  hän 
joukon  Italiasta  karanneita  orjia;  ne  olivat  jäännös  suuresta  orja-armeijasta, 
joka  kaksi  vuotta  oli  Italian  maakuntia  häirinnyt  ja  hävittänyt.  V.  73 
oli  näet  täällä  syntynyt  tavallista  suurempi  kapina  erään  trakialaisen 
Capuan  kaupungista  karanneen  gladiaattoriorjan,  Spartacuksen,  johdossa. 
Kymmeniä  tuhansia  kerääntyi  eri  paikoista  hänen  joukkoonsa,  ja  useita 
Rooman  armeijoja  voitettiin.  Spartacuksen  tarkoitus  oli  viedä  jouk- 
konsa Alppien  yli;  mutta  voitoistaan  ylpeät  orjat  eivät  malttaneetkaan 
lähteä,  vaan  halusivat  ryöstää  Italian  kaupunkeja  ja  itse  Roomaakin. 
Yleinen  pelko  vallitsi  Italiassa,  ja  senaatti  päätti  jo  kutsua  takaisin  Pom- 
pejuksen  Espanjasta.  Mutta  sitä  ennen  eräs  toinen  Rooman  etevistä 
miehistä,  rikkaudestaan  kuuluisa  Crassus,  ennätti  voittaa  heidät  perin- 
pohjin Etelä-Italiassa;  6,000  vangittua  orjaa  ristiinnaulittiin  Rooman  ja 
Capuan  välisen  tien  varsille;  5,000  pääsi  pakenemaan,  ja  nämät  Pom- 
pejus kohtasi  Alppi-solissa  ja  surmautti  heidät  Tämän  viimeisen  orja- 
joukon  voittajana  Pompejus  nyt  tahtoi  kunnian  koko  sodasta.  »Crassus 
on  voittanut  Spartacuksen»,  kirjoitti  hän  senaatille,  »mutta  minä  olen 
kitkenyt  sodan  juuret  pois;  sellaista  ei  enää  synny». 

Kolme  vuotta  myöhemmin  Pompejus  pelasti  Rooman  valtion  eräästä 
toisesta  vitsauksesta,  joka  rupesi  käymään  sangen  tukalaksi,  nimittäin 
jo  ennen  mainituista  merirosvoista.  Välimerellä  oli  ruvennut  yhä  enem- 
män risteilemään  heidän  laivojansa,  jonka  kautta  kulku  tuli  melkein 
mahdottomaksi.  Merirosvojen  suurta  valtaa,  mutta  samassa  Rooman  val- 
tiossa piileytyvää  heikkoutta  ja  tarmon  puutetta  osottaa  se,  että  he  olivat 
ottaneet  haltuunsa  viidettä  sataa  kaupunkia  ja  saaneet  omakseen  toista 
tuhatta  laivaa.  Kaikilla  rannoilla  oli  heillä  varustettuja  paikkoja,  joihin 
he  ahdistettaissa  pääsivät  piiloutumaan,  mutta  Kreetan  saaren  ja  Kilikian 
maakunnan  vuoriset  rantamaat  olivat  heidän  varsinaiset  turvapaikkansa. 

Kaksi  Rooman  preettoria  liktoreineen  ottivat  he  vangiksi;  Caesarkin  oli  ker- 
ran heidän  käsiinsä  joutunut,  Gaetan  kaupungin  he  ryöstivät,  vieläpä  aivan 
Rooman  läheisyydessä  olevan  Ostiankin.  Useita  kertoja  oli  taisteltu  näitä 
turvallisuuden  häiritsijöitä  vastaan,  mutta  heitä  ei  oltu  saatu  hävitetyksi. 
Muuan  kansantribuni  esitti  nyt  Pompejukselle  annettavaksi  diktaattorin 
vallan  kolmeksi  vuodeksi  koko  valtakunnan  rantamailla. 

Kun  rosvot  saivat  tämän  sanoman  kuulla,  lähtivät  he  pakenemaan 
Italian  rannikoilta,  jonka  johdosta  viljan  hinta  heti  aleni.  Rohkeimmat 
merirosvoista  kokoontuivat  kuitenkin  ryhtyäkseen  taisteluun,  mutta  heidät 
voitettiin,  ja  heidän  mahtinsa  murtui.  Pompejus  otti  heidän  kaupunkinsa 
ja  linnoituksensa  valtaansa,  1,300  laivaa  poltettiin  ja  20,000  rosvoa  otet- 
tiin vangiksi.  Ainoastaan  kolme  kuukautta  hän  tarvitsi  tähän  puhdistus- 
työhön, jonka  kautta  Välimeri  saatiin  turvalliseksi  (v.  67). 

Jo  seuraavana  vuonna  tapaamme  Pompejuksen  Aasiassa  taistele- 
massa Mitridatesta  vastaan.  Samoin  kuin  ennen  Hannibal,  oli  Mitridateskin 
tehnyt  elämänsä  päämaaliksi  Roomalaisten  vallan  vastustamisen,  ja  sama 
leppymätön  viha  oli  häneenkin  juurtunut,  sillä  vasta  kuolema  sen 
sammutti.  Edellisen  sodan  päätyttyä  oli  hän  10  vuoden  kuluessa  varus- 
tautunut uutta  sotaa  varten ;  hänen  vävynsä,  Armenian  kuningas  Tigranes 
oli  häneen  liittynyt  ja  kaikki  Kaukasus-  ja  Haemus-  (Balkan-)  vuorten 
välillä  asuvat  barbaarikansat  antoivat  hänelle  apujoukkoja;  Espanjassa 
taistelevan  Sertoriuksen  kanssa  hän  oli  keskusteluissa,  vieläpä  meriros- 
vojenkin kanssa  hän  oli  yhteydessä;  kaikki  Rooman  viholliset  Mitridates 
näin  oli  koettanut  saada  yhdessä  toimimaan.  V.  74  lähti  häntä  vastaan 
Kilikian  prokonsuli  Lidnius  Lucullus,  hienosti  sivistynyt  ylimys,  joka 
etenkin  ylellisistä  pidoistaan  ja  herkuttelemisestaan  on  kuuluisan  nimen 
saanut,  mutta  joka  myöskin  oli  taitava  sotapäällikkö.  Hän  hyökkää 
Pontokseen,  josta  Mitridateen  täytyy  niin  kiireesti  paeta  (v.  72),  että  hän 
ainoastaan  aarteitaan  kylvämällä  pitkin  teitä  sai  vihollisen  estetyksi  itse- 
ään hätyyttämästä.  Armeniaan,  jonne  hän  pakeni,  lähtee  Luculluskin 
häntä  takaa  ajaamaan  pienellä  joukolla,  jossa  oli  11,000  miestä.  »Jos 
he  tulevat  lähettiläinä»,  sanoi  Tigranes,  »on  heitä  paljon,  mutta  jos  vi- 
hollisina, on  heitä  sangen  vähän.»  Tigraneella  oli  itsellään  250,000 
miestä,  mutta  sittenkin  hän  voitettiin,  ja  Roomalaisia  sanotaan  taistelussa 
kaatuneen  ainoastaan  5  miestä  ja  haavoittuneen  100,  mutta  barbaareja 
sai  surmansa  ainakin  100,000.  Äärettömät  rikkaudet,  muun  muassa 
8,000  talenttia,  joutui  voittajille,  ja  jokainen  sotamies  sai  runsaan  osan 
saaliista.  Mutta  eteenpäin  lähtemään  jylhille  vuorimaille  taistelemaan, 
jossa  saalista  ei  ollut  saatavissa,  eivät  upseerit  eivätkä  sotilaat  suostuneet, 

vaikka  LucuUus  tahtoi  valloituksia  jatkaa;  syntyi  kapinallinen  mieliala, 
joka  pakotti  hänet  jättämään  puolieräiseksi  työnsä;  molemmat  kuninkaat 
saivat  jälleen  valtakuntansa.  Sen  lisäksi  olivat  vielä  publikanit,  joiden 
mielivaltaisia  kiskomisia  Lucullus  oli  koettanut  ehkäistä,  saaneet  vehkeil- 
lään kansan  päättämään,  että  hän  erotettiin  ylipäällikkyydestä  ja  Pompe- 
jukselle  annettiin  Aasian  maissa  rajaton  valta,  jollainen  hänellä  vastikään 
oli  ollut  Välimerellä. 

Pompejus  teki  nyt  nopeasti  lopun  Mitridateen  sotavoimista  ja 
seurasi  hänen  jälkiänsä  etäiseen  Kolkis-maahan  asti.  Vielä  kerran  tuo 
voitettu  kuningas  yritti  sotaa,  tahtoen  päästä  Europan  puolitse  Trakiaan, 
koota  siellä  barbaarilaumoja  ja  viedä  ne  Italiata  ahdistamaan;  mutta 
sotamiehet,  peläten  hänen  liian  suuria  suunnitelmiaan,  tekivät  hänen  oman 
poikansa  Famakeen  kehotuksesta  kapinan,  jonka  johdosta  Mitridates, 
pelastuakseen  Roomalaisten  kostolta,  antoi  erään  gallialaisen  palkkasoturin 
lävistää  itsensä  miekalla  (v.63).  Tigranes  heittäytyi  nyt  Pompejuksen  armoi- 
hin ja  sai  pitää  maansa,  mutta  Rooman  vasallina.  Suurin  osa  Pontoksesta, 
Bityniasta  ja  Kappadokiasta  liitettiin  provinsina  Rooman  valtioon,  ja  Syri- 
ankin  valtakunnan,  jossa  oli  suuri  sekasorto  vallitsemassa,  otti  Pompejus 
Seleukideiltä  ja  muutti  senkin  provinsiksi  (v.  63). 

Palestinassa  hän  niinikään  laski  perustuksen  Rooman  herruudelle. 
Makkabilaisten  johdossa  oli  tämä  maa  päässyt  itsenäiseksi  Seleukidein 
vallasta  v.  165,  mutta  sen  jälkeen  siellä  oli  alituisesti  sisäisiä  riitoja  us- 
konnollisten puolueiden,  farisecdaisten  ja  saddukealaisten,  välillä,  jotka 
kiistelivät  samassa  maansa  johdosta.  Kaksi  Makkabilaissukuun  kuuluvaa 
veljestä,  Hyrkanos  ja  Aristobulos,  olivat  tähän  aikaan  toisiansa  vastassa; 
edellinen,  jolla  takanaan  oli  farisealainen  puolue,  oli  karkotettu,  ja  Aris- 
tobulos päässyt  kuninkaaksi.  Mutta  Pompejus  asettui  Hyrkanoksen  puo- 
lelle, ja  kun  vastapuolue  silloin  ryhtyi  häntä  vastaan  taisteluun,  ottaen 
haltuunsa  temppelin  vuoren,  alkoi  Pompejus  sitä  piirittää.  Roomalaiset 
olivat  kummeksien  huomanneet,  että  tämä  kansa  oli  työttömänä  joka 
seitsemännen  päivän,  ja  tätä  he  käyttivät  edukseen  tehden  sellaisena 
hyökkäyksen.  Juutalaiset  voitettiin  perin  pohjin,  ja  Pompejus  meni  itse 
temppelin  pyhimpään^  mutta  sielläkään  ei  minkäänlaisia  jumalankuvia 
löytynyt,  mikä  Roomalaisissa  herätti  yhä  suurempaa  ihmettelyä  tätä  mer- 
killistä kansaa  kohtaan,  joka  kiihkeästi  palveli  jumalaansa,  jota  ei  kuiten- 
kaan näkyvässä  muodossa  ollut.  Temppelin  kalleudet  Pompejus  jätti 
paikoilleen.  Hyrkanoksen  hän  asetti  ylimmäisenä  pappina  hallitsemaan 
maata,  mutta  veroa  hänen  täytyi  maksaa  Roomalle.  Eräs  idumealainen 
Antipater  sai  kuitenkin  Hyrkanoksen  ministerinä  vallan  itselleen,  ja  hänen 

poikansa  Herodes  pääsi  kuninkaaksikin  (v.  37)  Roomaa  yliherruuden 
alaisena.  —  Pompejus  teki  Eufrat-virran  Rooman  valtakunnan  rajaksi 
idässä,  ja  sellaisena  se  vastedeskin  pysyi. 

Pompejuksen  Aasiassa  vielä  ollessa  oli  Luciics  Sergius  Catilina 
yrittänyt  päästä  valtaan  käsiksi.  Gatilinan  ja  hänen  rikoskumppaniensa 
puuhat  ovat  tuollainen  anarkinen  salahanke,  jossa  kuvastuu  Rooman 
yhteiskunnassa  tähän  aikaan  vallitseva  mädännys  ja  siveellinen  turmelus. 
Catilina  on  noita  kevytmielisiä,  turmeltuneita  henkilöitä,  siveellistä  puolta 
vailla,  joita  välistä  historiassa  tavataan.  Hän  oli  kyllä  kyvykäs,  rohkea 
ja  urhoollinen,  mutta  kaikki  luonnonlahjansa  hän  käytti  pahuuden  pal- 
velukseen. Sullan  proskriptsioo- 
neissa  hän  oli  ollut  avullisena,  mur- 
hauttaen sukulaisiansa,  vieläpä  puo- 
lisonsa ja  poikansakin  päästäkseen 
uusiin  naimisiin.  Veljensä,  jonka 
hän  ennen  jo  oli  surmauttanut, 
pyysi  hän  saada  merkityksi  pros- 
kriptsioonilistoille.  Propreettorina 
Afrikassa  ollessaan  hän  oli  tavatto- 
massa määrässä  kiskonut  veroja  sen 
asukkailta;  kanne  nostettiin  tämän 
"7  johdosta  häntä  vastaan,  jonka  vuoksi 

^:  häntä     konsuliksi    pyrkiessään    ei 

päästetty  ehdollekaan.  Catilinan 
elämä  ja  rikokset  olivat  yleisesti 
tunnetut  Roomassa,  mutta  siellä 
hän  vaan  oleskeli,  hakipa  vielä  vir- 
kojakin, esiintyen  vielä  hyvin  röyhkeästi.  »Rooman  kansa  on  voimakas 
ruumis,  mutta  ilman  päätä;  minä  olen  tuleva  sen  pääksi «,  oli  hän  kerran 
senaatin  kokouksessa  lausunut.  Mutta  kun  hän  ei  saanut  valtaa  lailli- 
sella tavalla,  ryhtyi  hän  salaliittoa  puuhaamaan  ja  saikin  sen  sangen 
laajaksi  ja  vaaralliseksi.  Roomassa  oli  useita  virkamiehiä  sekä  nuoria 
ylimyksiä  hänen  vehkeissään  osallisina,  ja  varsinkin  kansanpuolueen 
miehiä  siihen  liittyi;  he  toivoivat  näet  uusia  proskriptsiooneja  ja  siten 
rikkauksia  päästäkseen  veloistaan  sekä  valtaa.  Italian  maakunnissa  taas 
kiihotettiin  vanhoja  sotilaita  aseisiin  Roomaa  vastaan.  Vuodeksi  62  Cati- 
lina uudestaan  pyrki  konsuliksi,  mutta  joutui  vaalissa  tappiolle.  Nyt 
oli  kumoushankkeista  täysi  tosi  tehtävä.  Italian  maakunnista  kerättiin 
sotilaita    Pohjois-Etruriaan ;     Roomassa    suunniteltiin    tulipaloja,    useita 

vaikuttavia  henkilöitä  piti  murhattaman.  Kaikki  oli  valmiina.  Mutta 
nyt  esiintyy  konsuli  Marcus  Tullvus  Cicero  Catilinaa  vastaan  ja  estää 
hänen  turmiolliset  hankkeensa  toteutumasta. 

Cicero  oli  samoin  kuin  Marius  ^»homo  novus»,  mutta  oppinsa  ja 
puhujataitonsa  kautta  hän  saavutti  mainetta.  Soturina  ei  hän  ole  kun- 
nostanut itseänsä,  niinkuin  Roomassa  yleistä  oli,  ja  vaikka  hän  valtio- 
miehenä  tahtoi  esiintyä,  ei  hänen  kykynsä  siinäkään  suuri  ollut;  hän  oli  näet 
epäkäytännöllinen  ja  arka,  missä  tositointa  tarvittiin.  Mutta  asianajajana 
hän  kaunopuheliaisuudellaan  herätti  huomiota  ja  pääsi  sen  kautta  virka- 
uralla kohoamaan.  Cicero  oli  rehellinen  tasavaltalainen,  oikea  isänmaan 
ystävä;  kuUanhimoa  ja  muita  paheita,  jotka 
olivat  ylimyskunnan  tunnusmerkkinä,  ei 
hänessä  tavata;  mutta  arvostaan  ja  ansiois- 
taan hän  oli  lapsellisen  arka,  muistuttaakin 
niistä  tavan  takaa.  Optimaattien  avulla 
hän  oli  vuodeksi  63  päässyt  konsuliksi, 
koska  nämätkin  pelkäsivät  Catilinan  veh- 
keitä ja  tiesivät  Ciceron  niitä  kokonaan 
vastustavan.  Hän  saapi  nyt  selvät  tiedot 
ja  vakuuttavat  todistukset  valtiota  vastaan 
suunnitellusta  salahankkeesta,  ilmaisee  sen 
senaatissa  ja  käyttää  koko  kaunopuheliai- 
suutensa  voimaa  paljastaakseen  Catilinan 
rikoksia.  )> Oi  aikoja,  oi  tapoja!»  huudahtaa 
hän  kerran;  »kaikki  nämät  vehkeet  tuntee 
senaatti,  konsuli  ne  näkee,  ja  tämä  mies 
saapi  vielä  elää».  Vihdoin  Catilina,  Cice- 
ron häväisemänä,  lähtee  vihapäissään  se- 
naatista, lausuen  uhkauksia  mennessään.  Hän  jättää  Roomankin  ja 
menee  sotajoukkonsa  luo  Etruriaan.  Roomasta  lähetetään  toinen  konsuli 
Antonius  häntä  vastaan.  Taistelussa,  joka  syntyy  Etruriassa,  Catilina 
kaatuu ;  hänen  pahimmat  rikoskumppaninsa  senaatti  tuomitsee  kuolemaan, 
jonka  jälkeen  ne  kiireesti  mestataan.     Rooma  oli  pelastettu  (v.  63). 

Näihin  aikoihin  rupesi  Roomassa  huomiota  herättämään  eräs  nuori 
ylimys,  jonka  yleiseen  arveltiin  olleen  salaisesti  osallisena  Catilinan  kapi- 
naliitossakin,  CajtLS  Julius  Caesar.  Hänelle  onnistui  yksinvallan  saa- 
vuttaminen, mikä  edellisille  valtaanpyrkijöille  ei  ollut  onnistunut,  sillä 
hän  oli  suurin  ja  nerokkain  kaikista.  Caesarissa  ilmenevät  Rooman 
kansan  kaikki  ominaisuudet  ikäänkuin  persoonoittuna ;  häntä  onkin  eräs 


.  Caesar. 

suuri  historiankirjoittaja  sanonut  »suurimmaksi  roomalaiseksi».  Nuoruu- 
dessaan hän  kyllä  eleli,  niinkuin  muutkin  Rooman  nuoret  ylimykset,  huo- 
letonna  kuluttaen  rahoja  loistoon  ja  nautintoihin  ja  tehden  velkoja.  Mutta 
hänen  harrastuksensa  kääntyivät  vähitellen  vakavampiin  seikkoihin. 
Caesar  oli  toimelias,  voimakas,  ikäänkuin  luotu  hallitsemaan.  Hänen 
suurta  vaikutusvaltaansa  ihmisiin  osottaa  tunnettu  kertomus,  miten  hän 
merirosvojen  vankina  ollessaan  pakotti  rosvot  palvelemaan  itseänsä, 
komensi  heitä,  uhkasikin  vielä;  20  talenttia  he  vaativat  hänestä  lunnaita, 
mutta  hän  käski  heitä  vaatimaan  50  hänen  moisestaan  miehestä.  Vapaaksi 
päästyään  sitte  otti  hän  heidän  laivansa  ja  hirtätti  heidät,  niinkuin  oli 
uhannut.  Suuruutta  hän  ennen  muuta  halusi,  ja  hänen  ystävänsä  sa- 
novat nähneensä  hänen  itkevän  Aleksanteri  suuren  kuvapatsaan  edessä, 
lausuen:  »Minun  iässäni  olit  sinä  valloittanut  maailman,  minä  en  ole 
vielä  tehnyt  mitään!»  »Mieluummin  olisin  ensimmäisenä  tuossa  kylässä», 
sanoi  hän  kerran  Espanjaan  matkalla  ollessaan  erästä  huonoa  kylärähjää 
osottaessaan,  »kuin  toisena  Roomassa».  Caesarin  tekoja  ei  kuitenkaan 
ollut  yksinomaan  turhamainen  kunnianhimo  määräämässä,  vaan  hänessä 
vakaantui  myöskin  yhä  varmemmaksi  se  tieto,  että  yksinvalta  oli  tai*peel- 
linen  Rooman  valtiolle.  Ja  tätä  kohti  hän  suuntasi  alusta  pitäin  toimin- 
tansa; hänen  suuri  neronsa  ja  valtiollinen  tarkkanäköisyytensä  oivalsi 
myöskin  miten  se  oli  saavutettava. 

Kansan  suosio  oli  ensimmäinen  ehto,  sillä  sen  kautta  saatiin  virkoja. 
Kansan  suosion  saavuttamiseksi  taas  olivat  anteliaisuus,  juhlien  ja  pitojen 
toimittaminen  tarpeen.  Caesar  osottikin  ääretöntä  anteliaisuutta;  esim. 
V.  68  sedilinä  ollessaan  hän  toimitti  laatimissaan  huveissa  300  gladiaattori- 
paria,  kaikki  kullatuissa  aseissa,  taistelemaan;  toisen  kerran  taas  ruokit- 
tiin tuhansia  kansalaisia  hänen  kustannuksellaan.  Tästä  kertyi  hänelle 
suunnattomat  velat,  v.  62  oli  niitä  850  talenttia  (lähes  5  miljoona  mark- 
kaa). Vielä  enemmän  kansaa  suosittaakseen  kohotti  hän  Capitoliumin 
portille  muistopatsaan  Mariukselle,  jonka  johdosta  muuan  Gatulus  huu- 
dahti: »Ei  Caesar  enää  salaisilla  miinoilla  hätyytäkään  hallitusta,  vaan 
hyökkäyskoneilla».  Itse  hän  oli  Cinnan  tyttären  kanssa  naimisissa,  joten 
hän,  vaikka  kuuluikin  ylhäisimpään  ylimyskuntaan,  samalla  oli  liittynyt 
kansan  puolueeseen.  Caesar  ei  pettynytkään  toiveissaan.  Hänestä  tehtiin 
jo  nuorena  pontifex  maximus,  jonka  kautta  kaikki  uskonnon  toimet  olivat 
hänen  huostassaan.  Preettoriksi  hän  valittiin  v.  63,  jonka  jälkeen  hän 
sai  Espanjan  maakunnakseen.  Siellä  hän  kokosi  niin  paljon  varoja,  että 
sai  velkansa  suoritetuksi  ja  vielä  suuren  omaisuuden  vastaisia  tarpeita 
varten  kootuksi. 

Caesarin  kilpailijana  Roomassa  oli  kaksi  muuta  mahtavaa  miestä, 
jo  ennen  mainitut  Pompejus  ja  Crassus,  jotka  niinikään  pyrkivät  yksin- 
valtaan; mutta  molemmat  olivat  tyytymättömiä  senaattiin,  koska  eivät 
olleet  mielestään  saaneet  ansioitaan  palkituiksi. 

Pompejus  oli,  niinkuin  mainitsimme,  mielensä  mukaan  järjestänyt 
Aasian  olot  ja  palannut  v.  61  Roomaan.  Hänen  maineensa  oli  nyt  kor- 
keimmillaan ja  häntä  pidettiin  valtakunnan  etevimpänä  miehenä.  Kaksi 
triumfia  hän  jo  ennen  oli  viettänyt  ja  nyt  senaatti  myönsi  hänelle  kol- 
mannen, edellisiä  suuremmoisemman.  Tauluihin,  joita  riemusaatossa  kulje- 
tettiin, oli  piirretty  15  kansan  nimet,  jotka  hän  oli  voittanut;  1,000  valloi- 
tettua linnaa,  noin  900  kaupunkia  y.  m.  oli  niinikään  niissä  lueteltuna ;  kai 
leuksien  joukossa  oli  33  helmikruunua  ja  kultaisia  astioita  suunnattomat 
määrät.  Voittajan  edellä  kulki  324.  ylhäistä  vankia,  joiden  joukossa  viisi 
Mitridateen  lasta.  Pompejus  ajoi  itse  viimeiseksi  jalokivistä  loistavissa 
vaunuissa,  yllään  Mitridateelta  otettu  varustus,  jota  suuren  Aleksanterin 
sanottiin  aikoinaan  käyttäneen. 

Pompejus  oli  turhamainen  ja  loistoa  rakastava  mies,  ja  nämät  mie- 
lihalunsa hän  sai  tyydytetyksi,  mutta  valta  ja  vaikutus  hänen  käsistään 
lipui  pois  pikemmin  kuin  hän  oli  luullutkaan.  Hänessä  ei  ollut  valtio- 
miehen tarkkanäköisyyttä  ja  älyä  siinä  määrässä,  että  hän  olisi  voinut 
oivaltaa  mitä  vallan  saavuttamiseen  oli  tarpeen.  Hänen  ei  tarvinnut, 
niinkuin  SuUan  kahtakymmentä  vuotta  aikaisemmin,  Aasiasta  palatessaan 
ryhtyä  kansalaissotaan,  mutta  sotajoukon  tarvitsi  asemansa  tueksi  ken 
hyvänsä  valtaan  tahtoi  päästä.  Pompejus  luuli  kuitenkin  pelkän  sota- 
maineensa  nojassa  voivansa  valtion  asioita  johtaa,  jonka  tähden  hän  Ita- 
liaan tullessaan  heti  hajoitti  sotajoukkonsa.  Hänen  suhteensa  puolueihin 
oli  niinikään  ollut  horjuva,  sillä  hän  tahtoi  asettua  välittäjäksi  ja  siten 
vallita  molempia.  Sullan  aikana  hän  auttoi  optimaatteja,  mutta  hänen 
kuoltuaan  hänen  vaikutuksestaan  peruutettiin  useita  Sullan  säätämiä  la- 
keja; niinpä  kansantribunit  saivat  entiset  oikeutensa  takaisin,  jonka 
vuoksi  senaatti  taas  vieraantui  hänestä.  Ja  nyt  kun  hän  triumfinsa  oli 
viettänyt,  huomasi  hän  mieliharmikseen,  että  hänen  mahtinsakin  oli  lo- 
pussa; senaatti  ei  esim.  hyväksynyt  niitä  toimenpiteitä,  joilla  hän  Aasiassa 
oli  maiden  ja  kansojen  suhteita  Roomaan  järjestänyt.  Kansan  suosio 
taas  oli  jo  ennenkin  petolliseksi  osottautunut,  niin  ettei  siihenkään  ollut 
perustamista. 

Crassus  oli  voittanut  orjajoukot  ja. sen  kautta  pelastanut  Rooman 
uhkaavasta  vaarasta,  ja  sitä  paitsi  hän  oli  Rooman  rikkain  mies;  hänellä 
oli   muun   muassa  20,000  orjaa  ja  hän  omisti  monta  kaupunginkorttelia 

Roomassa.      Senaatti    oli   hänetkin    syrjäyttänyt,    jonka   vuoksi   hän   oli 
tyytymätön. 

Nämät  kolme  mahtavaa  miestä  liittyivät  nyt  toisiinsa  ja  lupa- 
sivat valalla  vakuuttaen  käyttää  vaikutusvaltaansa  ainoastaan  keskinäistä 
etuaan  silmällä  pitäen  sekä  olla  puhumatta  ja  toimimatta  muuta  kuin 
liiton  hyödyksi.  Caesar  kuitenkin  sai  alusta  alkaen  suurimmat  edut 
tämän  triumviraatin,  s.  o.  kolmiliiton,  kautta.  Hän  esiintyi  heti  forumilla 
valkeassa  togassa  ehdokkaana  konsulinvirkaan,  ja  Pompejus  ja  Crassus 
olivat  mukana   puuhaten  kaikin  keinoin  hänen  hyväkseen.     Hänet  välit- 


Gallialainen  maja. 

tiinkin  vuodeksi  59.  Ensi  toimenaan  hän  luki  senaatissa  lakiehdotuksen, 
jonka  mukaan  valtion  maata  Italiassa  jaettaisiin  köyhille  kansalaisille,  ja 
ellei  valtion  maa  riittäisi,  lunastettaisiin  lisää  yksityisiltä.  Se  oli  siis 
Tib.  Gracchuksen  peltolain  uudistamista.  »En  minä  pelkää  lakia»,  huu- 
dahti innokas  senaatinpuolueen  mies  Cato,  »vaan  sitä  hintaa,  joka  kansan 
täytyy  siitä  maksaa».  Suuttuneena  hänen  kiivaista  sanoistaan  Caesar 
vangitutti  hänet;  eikä  hän  tämän  jälkeen  enää  lakiehdotuksiaan  senaatille 
esittänyt.  Kun  sama  laki  oli  äänestettävänä  kansankokouksessa,  yrittivät 
ylimykset  Caesarin  virkakumppanin  Bibuluksen  avulla  asian  menon  kes- 
keyttää, mutta  väkivaltaa  käyttämällä  heidän  vehkeensä  tehtiin  tyhjäksi; 
Cato  esim.  karkotettiin  kaksi  kertaa  puhujalavalta  ja  kaksi  tribunia  haa- 

voitettiin.     Senjälkeen   sai    Caesar    Pompejuksen    toimeenpiteet    Aasiassa 
hyväksytyiksi.     Hän  johti  nyt  mielensä  mukaan  päätöksien  tekemisen. 

Virkavuotensa  päätyttyä  annettiin  Caesarille  molemmat  Gallian  pro- 
vinsit  ja  Illyria  hallittavakseen,  vieläpä  viideksi  vuodeksi.  Tämän  pää- 
töksen johdosta  huusi  Cato,  ennustaen  oikein:  »Tyranni vallan  te  varus- 
tatte aseilla,  ja  te  teette  sen  lujaksi  meidän  päämme  päälle». 

Caesar  sai  näet  tämän  kautta  tilaisuuden  hankkia  itselleen  hyvän, 
harjaantuneen  ja  itseensä  kiintyneen  sotajoukon,  sillä  hän  käsitti,  että 
sekin  oli  tarpeellinen  päästäkseen  päämaaliinsa.  Mutta  hänellä  oli  sen 
ohessa  toinen  suuri  tarkoitusperä;  hän  tahtoi  laa- 
jentaa Rooman  maailmanvaltaa  liittämällä  siihen 
Gallian  kelttiläiset  heimot,  sillä  ainoastaan  eteläinen 
osa  Alppien  toisella  puolen  olevasta  Galliasta  vasta 
kuului  Rooman  valtaan. 

Gallialaisilla  ei  enää  ollut  sitä  sotaista  luon- 
netta ja  tarmoa  kuin  aikaisemmin  heidän  Roomaa 
hätyyttäessään,  eivätkä  he  myöskään  olleet  osan- 
neet liittyä  lujaan  valtioyhteyteen,  vaikka  he*  muu- 
ten olivatkin  jossakin  määrin  omistaneet  itselleen 
sivistystä.  Heimokunnittain  eläen,  mahtavan  ja 
urhoollisen,  mutta  vallattoman  ylimyskunnan  joh- 
dossa, he  aina  taistelivat  keskenään  ja  tekivät 
sen  vuoksi  vieraan  vallottajan  tehtävän  helpom- 
maksi. Idästäpäin  Rhein-virran  yli  pyrkivät  Ger- 
manilaiset  jo  tähän  aikaan  siirtymään  Gallian 
maahan  ja  toisaalta  taas  Roomalaiset.  Toisen  tai 
toisen  valtaan  täytyi  Gallialaisten  antautua;  sivis- 
tyksen  tai  barbaarisuuden  välillä  oli  ratkaistava. 

Nykyisessä  Sweitsissä  asuvat  kelttiläissukuiset  Helvetialaiset,  jotka 
Germanilaisten  häty3rttäminä  olivat  lähteneet  liikkeelle  Galliasta  uusia  asuin- 
paikkoja hakemaan,  Caesar  pakotti  palaamaan  maahansa;  sen  jälkeen 
hän  voitti  germanilaiskuninkaan  Ariovistuksen,  joka  suurilla  joukoilla  oli 
Keski-Galliaan  tullut,  ja  pakotti  hänetkin  kääntymään  takaisin.  Ensimmäi- 
senä vuonna  (58)  oli  suuri  osa  Galliasta  tämän  kautta  joutunut  Rooman 
suojeluksen  alaiseksi.  Seuraavana  vuonna  hän  voitti  pohjois-osassa  asu- 
vat Belgit  ja  Nerviläiset,  kukisti  Armorikan  (nyk.  Bretagnen)  vuoris- 
tossa asuvat  heimot,  sekä  v.  56  länsirannikkon  Venetit,  jotka  harjoittivat 
meriliikettä.  Saadakseen  vielä  valloittamansa  maan  naapureilta  turva- 
tuksi, Caesar  teki  Rheinin  yli  retkiä  Germaniaan  sekä  kanaalin  yli  Britan- 

niaan,  jonka  kelttiläisheimot  olivat  yhteydessä  (rallian  kansojen  kanssa. 
Rooman  valtaa  hän  ei  tahtonnt  saada  näissä  maissa  tunnustetuksi,  vaan 
ainoastaan  herättää  niissä  kunnioitusta  ja  pelkoa  sitä  kohtaan  sekä  etäi- 
sillä retkillä  hankkia  omalle  nimelleen  suurempaa  loistoa. 

Gallialaiset  eivät  kuitenkaan  näin  vähällä  heittäneet  vapauttaan. 
Caesarin  täytyi  kukistaa  useita  kapinoita  eri  osissa  maata,  ja  vihdoin 
talvella  vv.  53 — 52  eräs  nuori  ylimys  Arvernein  heimosta,  Verdngetorix, 
ryhtyi  koko  Gallian  vapautusta  ajamaan.  Caesar  kokoaa  talvimajoista 
legioninsa,  mutta  ei  saata  saada  valtoihinsa  Arvernein  pääkaupunkia, 
Gergoviaa,  joka  vielä  lisäsi  kapinallisten  lukua.  Pian  sen  jälkeen  hän 
tapaa  Vercingetorixin  joukkoineen,  joissa  oli  100,000  miestä;  pienen  ka- 
hakan perästä  se  vetäytyi   Alesian  varustettuun  kaupunkiin,  jota  Caesar 

nyt  60,000  miehen  suu- 
ruisella armeijallaan  al- 
kaa piirittää.  Hän  on 
jo  valtaansa  saamaisil- 
laan sen,  kun  hän  huo- 
maa, että  hänen  oma 
joukkonsa  on  tullut 
saarretuksi.  Koko  Gal- 
liasta oli  näet  kerään- 
tynyt väkeä,  yhteensä 
250,000  miestä,  Vercin- 
getorixia  auttamaan,  ja 
samaan  aikaan  kun  he  ulkoapäin  ahdistivat  Roomalaisten  joukkoa,  tehtiin 
kaupungistakin  hyökkäys;  mutta  Roomalaisten  etevä  sotataito  ja  Caesarin 
nerokkaat  toimenpiteet  tekivät  kaikki  tyhjäksi.  Gallialaiset  voitettiin, 
Alesia  antautui,  ja  Verdngetorix  itse  saapui  Caesarin  leiriin,  langeten 
sanaa  sanomatta  hänen  jalkainsa  juureen.  Monta  vuotta  hän  oli  van- 
gittuna Caesarin  triumfia  odottamassa,  ja  sen  jälkeen  hänet  mestattiin. 
Vuoden  51  kuluessa  koko  Galliassa  kapina  taukosi;  Rooman  provinsiksi 
muutettuna  se  verrattain  nopeasti  roomalaistui. 

Nyt  oli  Caesarilla  sotaista  mainetta,  rikkautta,  harjaantunut  ja  pääl- 
likölleen uskollinen  armeija.     Ratkaisun  hetki  oli  tullut. 

Roomassa  oli  Caesarin  poissa  ollessa  ollut  paljon  häiriöitä  ja  levot- 
tomuuksia. Pompejus,  joka  siellä  oleskeli,  ei  kyennyt  oloja  johtamaan, 
ja  senaatti  sekä  kansankokoukset  olivat  jo  aikoja  sitten  näyttäytyneet 
voimattomiksi  V.  56  olivat  trium  virit  uudistaneet  liittonsa,  jossa  sovit- 
tiin, että  Caesar  saisi  vielä  viideksi  vuodeksi  Gallian  provinsit  ja  Pompejus 

ja  Crassus  taas  pääsisivät  vuodeksi  55  konsuleiksi,  jonka  jälkeen  Pom- 
pejus  saisi  Espanjan  ja  Crassus  Syrian  hallittavakseen.  Crassus  läh- 
tikin V.  54  Syriaan.  Tahtoen  hänkin  sotamainetta,  hän  teki  sotaretken 
Fartilaisia  vastaan,  mutta  hänen  joukkonsa  hävisi  ja  hän  itse  sai  sur- 
mansa V.  53.  Fompejus  taas  huomasi  ennen  pitkää  oman  maineensa 
himmenevän  Caesarin  rinnalla,  jonka  vuoksi  hän  yhä  enemmän  kallistui 
senaatin  puolelle,  joka  jo  kauan  oli  Caesarin  aikeita  pelännyt. 

Kun  Rooma  näin  oli  puoluetaistelujen  ja  niistä  johtuvan  sekasorron 
valtaan  joutunut  eikä  hallitus  voinut  järjestystä  aikaansaada,  määräsi  se- 
naatti Pompejuksen  v.  52  konsuliksi  ilman  virkakumppania,  joten  hän  näytti 
saavan  haluamansa  yksinvallan.  Caesar  taas  pyysi  saada  hakea  konsu- 
linvirkaa v:ksi  48,  vaikkakaan  hän  ei  Roomassa  ollut  saapuvilla,  joka 
oli  vanhaa  tapaa  vastaan.  Hänen  pyyntönsä  hyljättiin.  Tarkoitus  oli  pa- 
kottaa hänet,  kun  hänen  määräaikansa  Gallian  prokonsulina  v.  49  oli 
päättynyt,  luopumaan  sotajoukostaan  sekä  asettumaan  yksityiseksi  hen- 
kilöksi ja  siten  tehdä  loppu  hänen  mahdistaan,  niinkuin  Pompejuksen 
Aasiasta  palatessaan  v.  61  oli  käynyt.  Mutta  senaatin  toiveet  eivät  to- 
teutuneet. Caesarilla,  oli  Roomassa  puolenpitäjiä  ja  asiansa  ajajia,  joitä 
hän  suurilla  rahasummilla  oli  hankkinut  ystäviksensä.  Varsinkin  eräs 
kyvykäs  kansantribuni  Curio  taitavasti  vastusti  senaatin  ja  Pompejuksen 
suunnitelmia,  mutta  Caesarin  sanotaankin  maksaneen  hänelle  noin  16 
milj.  markkaa  vastaavan  rahasumman.  Kolmen  vuoden  kuluessa  riidan- 
aiheita ilmestyi  toinen  toisensa^  jälkeen  näiden  mahtimiesten  välillä;  laitto- 
muutta, niinkuin  jo  usein  ennenkin,  käytettiin  molemmin  puolin.  Roo- 
massa huhuttiin  v.  49,  jolloin  Caesarin  virka-aika  Galliassa  oli  päättyvä, 
että  hän  kokosi  sotajoukkoja  Pohjois-Italiaan,  ja  sen  johdosta  konsuli 
Marcellus  kehottaa  Pompejustakin  rupeamaan  sotavoimia  varustamaan; 
hän  siihen  suostuu,  vaikka  senaatti  ei  sitä  hyväksy.  Mutta  silloin  Curio, 
joka  myöskin  oli  tätä  vastustanut,  pakenee  Caesarin  luo  ja  vaatii  häntä 
ryhtymään  aseisiin  kostaakseen  kansantribunia  vastaan  käytettyä  väki- 
valtaa. Aseiden  oli  siis  taas  ratkaiseminen,  kenelle  valta  tulisi  kuulumaan. 
Pompejus  luuli  olevansa  voimakkaampi,  ja  suurempi  voiton  mah- 
dollisuus hänellä  olisi  pitänyt  ollakin.  Rooman  laillinen  hallitus  oli  hänen 
takanaan,  valtion  rahasto  oli  hänen  käytettävänään.  Espanja  oli  hänen 
provinsinsa.  Italia,  vieläpä  itäiset  maakunnatkin  olivat  hänen  määrättä- 
vissään; mutta  hän  oli  ollut  toimeton,  luottaen  vaan  entiseen  suuruu- 
teensa, ja  koko  hänen  puolueensa  oli  viimeiseen  asti  epäröivällä  kannalla; 
sotavarustuksiin  oli  liian  myöhään  turvauduttu  eikä  sotajoukkoa  ollut 
tarpeen  tullessa  ainoastaan  jalkaa  maahan  polkemalla  saatavissa,  niinkuin 
Yleinen  historia.  —  15. 

Pompejus  oli  kerskaillut.  Caesarilla  ei  ollut  oikeastaan  muuta  tukea, 
kuin  sotajoukko,  mutta  se  oli  harjaantunut  ja  hänelle  uskollinen.  Siinä 
ei  enää  ollut  paljonkaan  Rooman  kansalaisia,  vaan  enimmäkseen  pro- 
vinsien  asukkaita  ja  värvätyitä  barbaareja,  etenkin  Germanilaisia,  eivätkä 
he  luonnollisesti  välittäneet  ketä  vastaan  tai  minkä  asian  puolesta  taiste- 
livat; isänmaata  ei  heillä  ollut  muuta  kuin  leiri;  päällikkö,  voitot  ja  saalis 
olivat  päämaali,  jonka  vuoksi  he  taistelivat.  Caesar  kulkee  näiden  legiooni- 
ensa  kanssa  halki  koko  roomalais  valtakunnan,  ja  neljän  vuoden  kuluessa 
on  hän  niiden  avulla  päässyt  sen  valtiaaksi  (vv.  49—45). 

Huomattuaan  sodan  välttämättömäksi  Caesar  vei  legiooninsa  Rubi- 
conin  pienen  joen  yli,  joka  erotti  hänen  maakuntansa  Italiasta.  Pompejus 
pakeni  silloin,  ylhäisimmät  senaattorit  mukanaan,  meren  yli  Kreikkaan,  ja 
60  päivässä  joutuu  Italia  Caesarin  valtaan.  Hän  ottaa  haltuunsa  Roo 
man,  mutta  proskriptsiooneja  hän  ei  Mariuksen  ja  Sullan  tapaan  pane 
toimeen,  niinkuin  yleensä  pelättiin,  vaan  jalomielisen  ruhtinaan  tavoin 
hän  antaa  anteeksi  vastapuoluelaisilleen,  asettuen  kaikkien  puolueiden 
yläpuolelle.  Hän  menee  sitten  Espanjaan,  joka  oli  Pompejuksen  maa- 
kunta, voittaa  siellä  olevat  legioonat,  palaa  taas  Italiaan,  mutta  lähtee 
pian  meren  yli  Kreikkaan.  Ensimmäisessä  taistelussa,  joka  tapahtuu 
Dyrdcchiumin  luona,  jää  voitto  ratkaisematta,  mutta  pian  sen  jälkeen 
Farsaloksen  luona  Caesar  saapi  suuren  voiton  (48).  Pompejus  pakenee 
silloin  Egyptiin,  jossa  hän  saapi  kavalasti  surmansa  Egyptin  kuninkaan 
Ptolemaioksen  toimesta,  joka  siten  toivoo  pääsevänsä  Caesarin  suosioon; 
hän  oli  näet  riidassa  sisarensa,  kuuluisan  Kleopatran  kanssa,  ja  luuli 
Caesarin  ratkaisevan  asian  hänen  edukseen.  Caesar  ei  kuitenkaan  Egyp- 
tiin tultuansa  murhamiehiä  palkinnut,  vaan  määräsi  Kleopatran  hallitsi- 
jaksi Rooman  yliherruuden  alla. 

Egyptistä  Caesar  teki  retken  Farnakesta  vastaan,  joka  oli  saanut 
pitää  osan  isänsä  valtakunnasta,  mutta  nyt  ruvennut  sitä  laajentamaan. 
Viidessä  päivässä  hän  voitti  hänet  ja  otti  hänen  maansa.  Tästä  retkestä 
hänen  sanotaankin  ilmoittaneen  senaatille  ainoastaan  kolmella  sanalla: 
»veni,  vidi,  viet»  (»tulin,  näin,  voitin»). 

Mutta  vaikka  Caesar  Pompejuksen  kuoleman  kautta  olikin  päässyt 
varsinaisesta  vastustajastaan,  täytyi  hänen  vielä  taistella  tasavallan  puo- 
lustajia vastaan.  Numidiassa,  jonka  kuningas  Juba  oli  heihin  liittyn3rt^ 
hän  voitti  heidät  v.  46  Thapsoksen  luona;  sitten  hän  palaa  Roomaan^ 
mutta  seuraavana  vuonna  45  hän  Espanjassa  kukistaa  heidän  viimeiset 
voimansa.  Nyt  oli  koko  roomalainen  maailma  hänelle  kuuliainen,  vaik* 
kapa  monet  yksityiset  olivatkin  tyytymättömiä  hänen  herruuteensa. 

Jo  palatessaan  Roomaan  Afrikasta  v.  46  oli  Caesar  viettänyt  neb'n- 
kertaisen  triumfin,  nimittäin  Galliasta,  Egyptistä,  Farnakeesta  sekä  Nu- 
midian  kuninkaasta  Jubasta  saamiensa  voittojen  johdosta.  Mutta  Pompe- 
juksen  puoluelaisista  saaduista  voitoista  ei  mitään  mainittu  eikä  vankien 
joukossakaan  ollut  Roomalaisia,  sillä  se  olisi  useita  loukannut.  Niiden 
joukossa  nähtiin  sen  sijaan  Kleopatran  sisar,  Juban  poika  ja  Gallialaisten 
johtaja  Vereingetorix.  Rahoja  ja  ruokavaroja  jaettiin  runsaasti;  22,000 
pöytää  oli  aterioita  varten  hankittu;  suuria,  komeita  näytäntöjä  ja  juh- 
lia oli  runsaasti.  »Leipää  ja  huvia»  tästä  lähin  kansalle  annettiinkin 
menetetyn  vapauden  asemasta.  Jokainen  sotilas,  joka  oli  kansalaissotaan 
osaa  ottanut,  sai  lähes  6,000  markkaa  triumfijuhlassa. 

Caesar  antoi  kansan  juhlia,  mutta  itse  hän  ryhtyi  suuren  henkensä 
voimalla  järjestämään  Rooman  valtion  oloja  uuteen  tapaan,  ja  kahden 
vuoden  kuluessa  (46 — 44)  hän  on  tällä  sisällisellä  uudistustyöllään 
saanut  aikaan  yhtä  suuremmoisia  tuloksia  kuin  ennen  sodillaan.  Caesar 
lopetti  oikeastaan  vallankumousmiesten  sarjan,  joita  Gracchuksien  ajoista 
asti  Roomassa  oli  esiintynyt  yksi  toisensa  perästä;  hän  sai  sen  toteute- 
tuksi, mitä  useat  muut  olivat  yrittäneet,  vaikka  hänenkin  vielä  täytyi 
hengellään  häviöön  tuomittu  tasavalta  sovittaa.  Se  asema,  minkä  Caesar 
Rooman  hallituksessa  sai,  oli  melkein  yksinvaltiaan;  v.  46  oli  hän  kym- 
meneksi vuodeksi  saanut  diktaattorin  vallan ;  censorin  toimi  liitettiin  tähän 
lisäksi;  kansantribunin  valta  annettiin  hänelle  niinikäään  elinajaksi,  jonka 
kautta  hän  tuli  koko  kansan  edustajaksi;  konsuliksi  hänet  valittiin  vii- 
deksi vuodeksi.  Täten  tasavallan  tärkeimmät  virkatoimet,  jotka  ennen 
olivat  olleet  jaettuina  useille  henkilöille,  yhdistettiin  hänen  käsiinsä  ja  sen 
kautta  hän  sai  koko  valtiomahdin;  toimivalta  oli  hänellä  kokonaan  ja 
tärkein  sanottava  lainsäädännössäkin,  valtion  rahastoa  hän  sai  mielin 
määrin  käyttää;  pontifex  maximuksena  hän  oli  uskonnon  menojen  val- 
vojana, ja  sotajoukot  olivat  niinikään  hänen  määrättävissään.  Muuten 
tasavallan  ulkomuoto  säilytettiin:  senaatti,  kansankokoukset,  virkamiehet, 
mutta  ne  olivat  voimattomia.  Senaatin  asemassa  tapahtui  suuri  muutos, 
sillä  se  ei  enää  ollut  johtava  virkakunta,  vaan  ainoastaan  neuvoskunta, 
joka  lausui  Caesarille  neuvoja.  Itse  hän  oli  siinä  ensimmäinen  jäsen 
(princeps  senatus),  ja  hänen  istuimensa  oli  molempien  konsulien  paik- 
kojen välissä;  äänestettäissä  hän  ensimmäisenä  lausui  mielipiteensä,  vai- 
kuttaen sen  kautta  muidenkin  äänestykseen, '  sillä  hänen  ajatuksestaan 
eivät  muut  juuri  poikenneet.  Senaatin  jäsenluku  kohotettiin  900:aan,  ja 
hän  kutsui  sinne  myöskin  provinsien  asukkaita,  varsinkin  Gallialaisia  ja 
myöskin  Espanjalaisia.    Kansankokouksissa  ainoastaan  hyväksyttiin  Cae- 

sarin  ehdottamia  lakeja,  ja  useinpa  hän  siellä  määräsi  virkamiesehdok- 
kaatkin,  joita  toivoi  valittaviksi. 

Aleksanteri  suuri  oli  tahtonut  tehdä  voitetut  Persialaiset  saman- 
arvoisiksi voittajien  Makedonialaisten  kanssa,  ja  samoin  tahtoi  Caesar 
saada  tasa-arvoisuutta  aikaan  vallitsevien  Roomalaisten  ja  provinsien  asuk- 
kaiden välillä.  Jo  äsken  mainittu  toimenpide,  jonka  kautta  Gallialaisia 
ja  Espanjalaisia  senaattiin  otettiin,  sitä  osottaa;  maakunnissa  hän  piti 
tarkkaa  valvontaa  ja  määräsi  useihin  maaherrat,  jonka  kautta  entinen 
mielivalta  suuresti  väheni.  Kaikille  Gallia  cisalpinan  asukkaille  hän 
hankki  kansalaisoikeuden;  etäisimpiin  maihin  perustettiin  koloniioja,  joi- 
den asukkailla  oli  kansalaisoikeus,  ja  niidenkin  kautta  Italian  ja  muiden 
maiden  väli  tasaantui.  Koloniioihin  lähetettiin  varsinkin  köyhiä  kansa- 
laisia, joiden  lukumäärää  hän  muutenkin  vähensi;  320,000  kansalaista 
nautti  tähän  aikaan  valtion  vilja-apua,  mutta  hän  supisti  niiden  määrän 
150,000:teen.  Gracchus-veljesten  tapaan  hän  maata  jakamalla  koetti 
saada  orjien  asemasta  vapaita  työntekijöitä  maata  viljelemään,  mutta 
vallitsevat  olot  olivat  siksi  juurtuneet,  ettei  niitä  hävitetyiksi  saatu.  Uutte- 
ralla lainsäädännöllään  tahtoi  Caesar  saada  Rooman  valtion  sekä  valti- 
ollisessa että  yhteiskunnallisessa  suhteessa  uudistetuksi;  siveellisesti  pa- 
rantunut kansa  oh  Roomassa  muodostuva. 

Caesar  oli  todellinen  ja  monipuolinen  valtiomies,  joka  saattoi  seurata 
ja  järjestää  kaikellaisia  asioita,  suuria  ja  vähäpätöisiä;  samaan  aikaan 
kuin  hän  suunnitteli  Rooman  maailmanvallan  oloja,  piti  hän  mielessään 
Rooman  kaupungin  rakennuksia,  katuja  ja  puistoja,  antaen  määräyksiä 
niidenkin  järjestämisestä;  mutta  häneltä  hikeni  aikaa  kirjallisiin  ja  tieteel- 
lisiinkin harrastuksiin;  sodistaan  hän  kirjoitti  selvän  ja  sujuvan  kerto- 
muksen; aleksandrialaisen  Socigeneen  avulla  hän  paransi  entisen  kalen- 
terin; kielitieteeseen  hän  niinikään  oli  mieltynyt.  Puhujanakin  hän  oli 
suurimpia  Roomassa. 

Mutta  useat  hänen  suurista  aikeistaan  jäivät  toimeenpanematta. 
Soturina  hän  tahtoi  hankkia  vielä  entistä  suurempaa  mainetta;  hän  suun- 
nitteli näet  retkeä  Partilaisia  vastaan  Crassuksen  kuolemaa  kostaakseen; 
Indus- virtaan  asti  hän  tahtoi  tunkeutua;  Skytalaiset  ja  Germanilaiset  oh- 
vat  kukistettavat.  Vielä  suurempi  sotakunnia  oli  hänen  osakseen  tuleva, 
kuin  Aleksanteri  suuri  oli  saanut.  Kulun  helpottamiseksi  Länsi-  ja  Itä- 
maiden välillä  oli  Korintin  kannaksen  poikki  kanava  kaivettava,  aije, 
joka  vasta  meidän  päivinämme  on  toteutunut.  Italiassa  olivat  suuret  Pon- 
tinoii  suot  kuivattavat;  roomalaiset  lait  piti  järjestettämän,  jonka  tuuman 
Justinianus  pani  toimeen  enemmän  kuin  500  vuotta  myöhemmin;  yhteen 

suureen  kirjastoon  olivat  kaikki  ihmishengen  tuotteet  koottavat.  80,000 
siirtokuntaa  piti  perustettaman  levittämään  Rooman  kieltä  ja  sivistystä 
kaikkiin  kansoihin.     Sellaisia  jättiläisaikeita  oli  Caesarin  mielessä. 

Tultuansa  Rooman  valtiaaksi  Caesar  alkoi  yhä  enemmän  halveksia 
vanhoja  tasavaltaisia  muotojakin,  osottaen  että  hän  tavotteli  yksinvaltaa 
muodollisestikin;  hänellä  oli  oikeus  pitää  erityistä  pukua  ja  laakerisep- 
pelettä päässään;  hän  istui  senaatissa  kultaisella  tuolilla;  hänen  kuvansa 
asetettiin  temppeleihin,  joissa  sitä  aljettiin  tehdä  palveluksen  esineeksi, 
ja  hänen  ystävänsä  rupesivat  jo  valmistamaan  mieliä  siihen  suuntaan, 
että  hänestä  tulisi  kuningas.  Mutta  kuninkaan  nimi  oli  yleensä  vielä 
vihattu,  ja  Roomassa  oli  vielä  suuri  joukko  innokkaita  miehiä,  jotka  tah- 
toivat pelastaa  tasavallan.  Nämät  huhut  saattoivat  tuon  liikkeen  kasva- 
maan ja  mielet  yhä  enemmän  kiihtymään. 

Nuo  haaveksivat  vapauden  ystävät  eivät  saattaneet  käsittää  muut- 
tuneita oloja  ja  ajan  tarvetta,  vaan  uneksivat  tasavallan  entistä  aikaa 
palaavaksi,  jos  tyranni  saataisiin  pois.  Salaliitto  muodostui  sentähden 
Caesaria  vastaan;  Brutxis,  Caton,  tuon  innokkaan  tasavaltalaisen  suku- 
lainen, sekä  Cassius  olivat  sen  johtajina.  Vdikeet  tunnettiin  salaliitto- 
laisten piirin  ulkopuolellakin.  Caesaria  varotettiin;  mutta  hän  ei  uskonut 
noita  huhuja.  »Rooma  on  enemmän  kuin  minä  itse  minun  elämääni 
kiintynyt»,  sanoi  hän,  kun  hänelle  vehkeistä  puhuttiin.  Mutta  hän  joutui 
ennen  pitkää  salaliiton  uhriksi.  V.  44  Maaliskuun  15  p:nä  Caesar  saapui 
senaatin  istuntoon;  siellä  tunkeutui  heti  salaliiton  jäseniä  hänen  ympä- 
rilleen. Ensin  hän  aikoi  puolustaa  itseänsä,  mutta  kun  hän  näki  Bru- 
tuksenkin,  jota  oli  pitänyt  ystävänänsä,  kohottavan  tikariansa  häntä 
kohden,  kääriytyi  hän  togaansa  ja  kaatui  kuoliaana  maahan  useita  haa- 
voja saatuaan. 


/• 

XXVI. 

Octavianus  ja  Antonius.    Tasavallan  loppu. 

Kansa  ei  hyväksy   Caesarin   murhaa.  —   Marcus  Antonius.  —  Caesarin  hautajaiset. 

—  Octavianus  asettuu  senaatin  puolelle.  —  Toinen  triumviraatti.  —  Proskriptsioonit. 

—  Ciceron  kuolema.  —  Brutus  ja  Cassius  voitetaan.  —  Valtakunta  jaetaan.  —  An- 

tonius ja  Kleopatra.  —  Octavianus  saapi  yksinvallan. 

Caesarin  murhaajat  olivat  liian  lyhytnäköisiä,  kun  he  luuhvat  teol- 
lansa voivansa  pelastaa  tasavallan;  he  saattoivat  vaan  Rooman  uudelleen 
levottomuuksien,  riitojen  ja  taistelujen  valtaan.  »Tyranni  on  kuollut», 
huusivat  he  forumilla  palatessaan  kuriasta,  jossa  murha  oli  tapahtunut. 
Mutta  kansa  ei  osottanut  hyväksyvänsä  murhaa, 
sillä  Caesar  oli  ollut  kansan  ystävä;  senaatilla  taas 
ei  ollut  tarpeeksi  päättäväisyyttä  ja  pontta  ottaakseen 
vallan  ja  johdon  käsiinsä.  Kaikki  olivat  ikäänkuin 
lamauksissa  ja  tiedottomina,  mitä  olisi  tehtävä.  Cicef o, 
joka  silloin  oleskeli  maatalossaan  Tusculumissa  kir- 
jailijatoimeen   antautuneena,  saapuu  Roomaan,  tulee 

Anttniut. 

senaatin  istuntoon  ja  kehottaa  sitä  käyttämään  tilai- 
suutta pelastaakseen  tasavallan.  Mutta  Caesarin  määräyksiä  senaatti  ei 
peruuttanut,  julisti  vaan  anteeksiannon  murhaajille.  Näiden  täytyi  kui- 
tenkin, kansan  vihaa  peläten,  vetäytyä  suojaan  CapitoliumiUe.  Näin  oli 
johdon  puutetta  ja  epävarmuutta  kaikkialla. 

Tätä  tilaa  käytti  hyväkseen  Caesarin  entinen  alapäällikkö  ja  ystävä, 
Marcus  Antonius,  joka  Caesarin  kuollessa  oli  hänen  konsulikumppaninsa. 
Hän  sai  kansan  yhä  enemmän  kiihotetuksi  lukemalla  Caesarin  testamen- 
tin, jossa  tämä  oli  määrännyt  laajat  puistonsa  kansalle,  säätänyt  kullekin 
köyhälle  kansalaiselle  rahamäärän;  olipa  hän  useita  murhamiehistäänkin 
muistanut.  Mutta  korkeimmilleen  suuttumus  nousi  Caesarin  hautajaisissa. 
Hänen  ruumiinsa  tuotiin  forumille  paarilla,  jonka  ääressä  Antonius  puhuu 
lämpimästi,  muistuttaen  Caesarin  ystävällisyyttä,  jaloutta  ja  suuria  töitä; 
hän  luki  myöskin  samassa  senaatin  päätökset,  joissa  Caesar  oli  julistettu 
pyhäksi,  loukkaamattomaksi  ja  isänmaan  isäksi;  ja  lausuessaan  nämät 
viimeiset  sanat  hän  kääntyi  ruumispaariin  päin  lausuen :  »Tuossa  näette 
todistuksen  heidän  lempeydestään !  Hänen  luonaan  löysivät  kaikki  varman 
turvan,   ja   itse   hän   ei   kuitenkaan   saattanut   itseään   pelastaa;  he  ovat 

hänet  murhanneet!  He  olivat  kuitenkin  vannoneet  jumalien  kautta 
puolustavansa  häntä.»  Ojentaen  sitten  kätensä  Capitoliumia  kohden  jatkoi 
hän:  »Oi,  sinä  Jupiter,  tämän  kaupungin  suojelija,  ja  te  kaikki  taivaan 
jumalat,  minä  lupaan  teille:  olen  valmis  valassani  pysymään,  olen  valmis 
kostamaan».  Peite  otettiin  nyt  ruumiin  päältä  pois,  ja  kansa  sai  nähdä 
hänen  veriset  vaatteensa  ja  hänen  haavojen  ruhjoman  ruumiinsa.  Suut- 
tumus muuttui  silloin  vihaksi  ja  raivoksi  murhaajia  kohtaan,  joiden  nyt 
täytyi  lähteä  pakoon  Roomasta.  Senaatti  oli  voimaton;  valta  oli  Anto- 
niuksen käsissä,  joka  esiintyi  ikään- 
kuin Caesarin  tahdon  täyttäjänä  ja 
perijänä.  Hän  jakeli  maita  ja  maa- 
kuntia ja  antoi  virkoja  j.  n.  e.  »Ty- 
ranni on  kuollut,  mutta  tyranni  elää 
vielä»,  sanoi  kaihomielisenä  Cicero. 

Antonius  ei  kuitenkaan  kauan 
saanut  vallasta  nauttia.  Caesarin  pe- 
rijänä ilmaantui  pian  hänen  sukulai- 
sensa Octavianus,  jonka  hän  testa- 
mentissaan oli  määrännyt  ottopojak- 
seen  ja  perillisekseen.  Nuorena,  vasta 

19-vuotiaana,  tuli  hän  Caesarin  mur-       \  ; 

hasta  kuultuaan  Roomaan  vaatimaan 
kasvatusisänsä  perintöä  ja  tavotellak- 
seen  hänen  asemaansa.  Octavianus 
esiintyi  varovasti  ja  viisaasti,  käyttäen 
asianhaaroja  hyväkseen.  Ensin  hän 
asettui  senaatin  puolelle  Antoniusta 
vastaan,  jota  Cicero  näihin  aikoihin 
ruoski  kuuluisissa  filippiläisissä  puheissaan;  näitä  on  näet  verrattu 
Demosteneen  puheisiin  Makedonian  Filipposta  vastaan,  kun  tämä  pyrki 
hävittämään  Kreikan  vapautta.  Cicero  arveli  tasavallan  saavan  tukea 
tästä  «pojasta»,  joksi  hän  Octavianusta  kutsui.  Mutta  tämä  liitto  oli 
vaan  väliaikainen,  sillä  heti  kun  Antonius  oli  voitettu,  joutui  Octavianus 
riitaan  senaatin  kanssa,  tämä  kun  tahtoi  nyt  syrjäyttää  hänet  kokonaan. 

Hän  oli  odottanut  saavansa  armeijan  ylipäällikkyyden,  mutta  senaatti 
antoi  sen  Decimus  Brutukselle;  Caesarin  murhaajille  M.  Brutukselle  ja  Cas- 
siukselle taas  jätettiin  sotaväen  johto  itäisissä  provinseissa.  Octavianus 
ei  kuitenkaan  sallinut  kasvatusisänsä  murhaajien  voitolle  päästä;  kun  se- 
naatti  ei    suostunut   hänen  pyyntöönsä,  että  hän  nuoresta  iästään  huoli- 


Octavianut  nuorena. 

matta  saisi  pyrkiä  konsuliksi,  vei  hän  legioninsa  Rooman  portille  asti 
ja  kulki  kansan  riemuitessa  kaupunkiin.  Senaatin  täytyi  nyt  suostua 
kaikkiin  hänen  vaatimuksiinsa ;  hän  valittiin  konsuliksi,  ja  Caesarin  mur- 
haajat tuomittiin  kuolemaan.  Mutta  Antonius  oli  tähän  aikaan  liittyii3rt 
Gallian  maaherraan  LepidukseeUj  joka  oli  Caesarin  entinen  ratsuväen 
päällikkö,  ja  heidän  sotavoimansa  olivat  niin  suuret,  ettei  Octavianus 
katsonut  voivansa  ryhtyä  taisteluun,  jonka  vuoksi  hän  päätti  jakaa  vallan 
heidän  kanssaan.  Täten  syntyi  toinen  triumviraatti  (v.  43).  Sotajouk- 
kojen nähden  tapasivat  he  toisensa  erään  pienen  Renus-nimisen  Pon  syr- 
jäjoen  saarella  Bononian  kaupungin  lähellä  Pohjois-Italiassa ;  keskusteluja 
kesti  kolme  päivää.  Muun  muassa  suostuivat  he  viiden  vuoden  kuluessa 
rajattomasti  hallitsemaan  Rooman  valtakuntaa ;  heidän  sotamiehillensä 
jaettaisiin  Italiassa  maatiloja.  Mitä  valtiollisiin  vihamiehiinsä  tulee,  eivät 
he  noudattaneet  Caesarin  sovinnollista  menettelytapaa,  vaan  päättivät 
proskriptsiooneilla  toimittaa  heidät  tieltään.  Octavianus  piti  velvollisuu- 
tenaan rangaista  Caesarin  murhaajia,  ja  intohimoinen  Antonius  tahtoi 
niinikään  saada  kostaa  vihamiehillensä,  etupäässä  Cicerolle.  Kaikkiin 
tasavaltalaisiin  tuo  vaino  siis  ulotutettiin.  »Caesarin  kohtalosta  viisas- 
tuneina», sanovat  he  julistuksessaan,  »yllätämme  me  vihamiehemme,  en- 
nenkuin he  joutuvat  meihin  käsiksi.  Koska  olemme  aikeessa  lähteä  soti- 
maan merten  toiselle  puolelle  isänmurhaajia  vastaan,  emme  saata  jättää 
taaksemme  vihollista.»  Vielä  sanotaan,  että  se,  joka  auttaa  kuolemaan 
määrättyä,  joutuu  itse  kuoleman  omaksi.  Murhattujen  päät  olivat  tuo- 
tavat kolmimiehille,  jotka  lupaavat  niistä  suuria  palkintoja;  vapaa  mies 
oli  saava  noin  28,000  markan  suuruisen  summan  kuolemaan  määrätyn 
surmaamisesta,  orja  taas  noin  10,000  markkaa  sekä  vapauden  ja  kan- 
salaisoikeuden. Noin  300  senaattoria  ja  2,000  ritaria  sai  surmansa; 
vanha  Cicerokin  joutui  Antoniuksen  koston  uhriksi.  Hän  oli  yrittänyt 
paeta  laivalla  meren  yli,  mutta  ennenkuin  hän  joutui  rannalle,  saatiin 
hänet  kiinni.  Hänen  päänsä  tuotiin  Antoniukselle  tämän  juuri  ruoalla 
ollessa,  ja  kun  hän  näytti  sitä  puolisolleen,  julmalle  Fulvialle,  otti  tämä 
sen  käteensä  ja  lävisti  hiusneulalla  kielen,  joka  niin  monta  katkeraa 
sanaa  oli  heistä  molemmista  lausunut;  sittemmin  naulattiin  se  Rooman 
puhujalavalle.  Monet  muut  pääsivät  pakenemaan,  sillä  Välimeri  oli 
tasavaltalaisten  hallussa.  Eräs  Pompejuksen  poika  Sexttis  sitä  laivoil- 
laan vallitsi. 

Itämaat  olivat  myöskin  tasavaltalaisten  hallussa,  jonka  vuoksi  ne 
olivat  sodalla  voitettavat.  Antonius  ja  Octavianus  lähtivät  sentähden 
Kreikkaan,   jonne   Brutus  ja  Cassius  olivat  suuren  sotajoukon  koonneet. 

V.  42  syntyi  taistelu  Pilippoin  luona.  Noin  80,000  Roomalaista  taisteli 
kummallakin  puolella.  Voitto  jäi  triumvireille,  jonka  johdosta  ensin  Brutus 
ja  sitten  Cassius  surmasivat  itsensä.  Heitä  on  kutsuttu  viimeisiksi  Roo- 
malaisiksi, he  kun  viimeisinä  luottaen  tasavallan  vapauteen  tahtoivat 
sitä  puolustaa.  Mutta  he  taistelivat  aikansa  kehitystä  vastaan,  ja  heidän 
täytyi  sentähden  sortua.  Useat  muutkin  tasavaltalaiset  surmasivat  it- 
sensä mieluummin  kuin  jäivät  elämään  vapauden  hävittyä. 

Triumvirit  jakoivat  nyt  valtakunnan  siten  että  Octavianus  sai  län- 
siosan, Antonius  itäiset  maat  ja  Lepidus  Afrikan.  Mutta  11  vuoden 
kuluttua  on  ensinmainittu  yksinvaltiaana.  Hän  osotti  suurempaa  tarmoa, 
kykyä  ja  tointa  kuin  hänen  kumppaninsa;  niinpä  hän  voitti  Sextus  Pom- 
pejuksen,  jonka  meriherruus  oli  Italialle  sangen  haitallinen,  hän  kun 
esti  viljan  tuonnin  .meren  yli.  Kun  Lepidus  vaati  itselleen  Sisiliaa,  pa- 
kotti Octavianus  hänet  luopumaan  Afrikastakin,  ja 
hän  sai  pitää  ainoastaan  pontifex  maximuksen  toi- 
men, joka  hänen  kuoltuaan  sekin  siirrettiin  Octa- 
vianukselle.  Antonius  taas  Itämailla  ei  osannut 
omaansa  eikä  Rooman  arvoa  ylläpitää.  Jo  nuo- 
ruudessaan hän  oli  heittäynyt  kaikellaisiln  nautin- 
toihin, ja  nyt  ItämaiUe  jouduttuaan  hän  uudelleen 
joutui   niiden   valtaan.  —  Suunnattoman   kalliisiin  Kleopatra 

ja  ylellisiin  juhliin  ja  pitoihin  tarvittavat  rahat 
hän  kiskoi  Aasian  kansoilta;  niinpä  hän  kerran  vaati  yhdeksän  vuoden 
verot  yhdeUä  kertaa  maksettaviksi,  ja  monen  henkilön  omaisuuden  hän 
kokonaan  riisti.  Kyökkimestarilleen,  joka  oli  kerran  hyvän  ruokalajin 
valmistanut,  lahjoitti  hän  erään  Magnesian  asukkaan  talon.  Varsinkin 
sen  jälkeen  kuin  hän  Egyptin  kuulun  kuningattaren  Kleopatran  pau- 
loihin oli  joutunut,  heittäytyi  Antonius  kokonaan  välinpitämättömäksi  va- 
kavista asioista.  Tällä  naisella  oli  äärettömän  suuri  viehätysvoima,  mutta 
sydän  hänellä  oli  itsekäs  ja  kylmä.  Jo  Caesar  oli  Egyptissä  ollessaan 
häneen  mieltynyt,  ja  nyt  hän  valtasi  Antoniuksen. 

Kleopatra  oli  antanut  Cassiukselle  sotajoukkoja  ja  rahoja,  jonka 
vuoksi  Antonius  vaati  häntä  tilille.  Hän  noudattikin  tämän  kutsua  ja 
saapui  Tarsoksen  kaupunkiin,  jossa  Antonius  silloin  oli.  Kerrotaan,  että 
Antoniuksen  ollessa  asioita  järjestämässä  kaupungin  torilla,  ilmoitetaan 
hänelle  eräänä  päivänä,  että  uusi  Afrodite  (rakkauden  jumalatar)  tuli 
tervehtimään  uutta  Dionysosta.  Samassa  kulkee  hiljaa  pientä  Kydnos- 
virtaa  ylöspäin  kullattu  vene,  purppurapurjeiden  ja  hopeoittujen  airojen 
kuljettamana;    lumoavaa    soittoa    kuuluu.     KuUanloistavan   katoksen  alla 

lepäsi  Kleopatra  Venukseksi  puettuna.  Rakkauden  jumalia  esittäviä  pieniä 
poikia  oli  hänen  ympärillään  viuhkoillaan  leyhyttelemässä  hänelle  viileyttä, 
ja  sulottariksi  sekä  meren  neidoiksi  puettuja  orjattaria  oli  laivan  reu- 
nuksilla; kannella  poltetusta  suitsutuksesta  levisi  hyviä  hajuja  ilmaan. 
Antonius  hurmaantui,  hän  seurasi  Kleopatra  Aleksandriaan,  jossa  kum- 
pikin koetti  saada  voittoa  toisestaan  hienojen  pitojen  pitämisessä  ja  nau- 
tintojen hankkimisessa.  Tosin  Antonius  yritti  sotaretkeä  Partilaisia 
vastaan,  mutta  Rooman  maine  pilaantui  vaan  sen  kautta.  Kleopatran 
pojille  hän  jakeli  maita,  joka  herätti  Roomassa  suuttumusta,  ja  Octavia- 
nus  kehotti  nyt  senaattia  julistamaan  sodan  Egyptiä  vastaan.  Kleopatran 
mukana  purjehti  Antonius  laivastolla  Italiata  kohden.  Ratkaiseva  tais- 
telu on  merellä  Äctiumin  niemen  luona  v.  31.  Kleopatra  pakenee  tap- 
pelun alussa;  Antonius  seuraa  jäljessä,  ja  Octavianuksen  sotapäällikölle 
Agripalle  jää  voitto.  Antonius  surmaa  itsensä;  sen  jälkeen  Kleopatrakin 
riistää  itseltään  hengen  päästäkseen  olemasta  Octavianuksen  triumfia 
kaunistamassa.     Nyt  oli  tasavalta  lopussa,  Octavianuksella  on  yksinvalta. 


XXVII. 
Augustuksen  yksinvalta  ja  ensimmäiset  keisarit  v:teen  180. 

Yksinvallan  luonne.  —  Uudet  virkamiehet.  —  Provinsit.  —  Rauhalliset  olot.  —  Au- 

gustus   harrastaa   kansan  siveellistä  kohottamista.  —  Sodat.  —  Augustuksen  luonne 

ja  kuolema.   —   Tiberius.    —   Caligula  ja  Claudius.  —  Neron  hallitus.  —  Vespasia- 

nus,  Titus  ja  Domitianus.  —  Espanjalaiset  keisarit. 

Roomalaisten  valtio-oikeudellisen  käsitystavan  mukaan  oli  kansalla 
valta,  niinkuin  aikaisemmin  olemme  maininneet;  mutta  kansa  jätti  vallan 
käytännön  valitsemilleen  virkamiehille,  joita  oli  monta  ja  joiden  virka- 
aika  oli  lyhyt,  tavallisesti  ainoastaan  vuosi.  Tästä  laillisesta  menosta 
oli  kuitenkin  jo  vuosisadan  kuluessa  usein  poikettu;  Tib.  Gracchus  ob* 
ensimmäinen,  joka  tahtoi  tribu nivaltaan sa  ulotuttaa  toiseksikin  vuodeksi; 
hänen  veljensä  sai  jo  tuon  onnistumaan;  Sulia  nimitytti  itsensä  diktaat- 
toriksi epämääräiseksi  ajaksi  ja  C.  J.  Caesar  vihdoin  järjesti  hallituksen 
itsevaltaiseksi  omistamalla  itselleen  tasavallan  tärkeimmät  virat.  Samalla 
tavalla    Octavianuksenkin    yksinvalta    muodostui;    tuo  valta,   joka  ennen 

oli  jaettu  useille  virkamiehille  lyhyeksi  ajaksi,  yhdistettiin  nyt  yhden 
miehen  käsiin  ja  elinajaksi.  Siinä  koko  hallitusmuodon  muutos.  Octa- 
vianus  luopui  v.  27  siitä  ylimääräisestä  valta-asemasta,  jonka  hän  trium- 
virinä  oli  anastanut,  jättäen  vallan  takaisin  senaatille  ja  kansalle;  mutta 
hän  valitutti  sen  jälkeen  itsensä  konsuliksi  viideksi  vuodeksi,  joka  uudis- 
tettiin, kunnes  hän  v.  19  määrättiin  siihen  toimeen  elinajaksi.  Konsulina 
hänellä  oli  toimivalta;  kansantribunina  oli  hän  loukkaamaton  sekä  kansan 
edustaja  ja  sai  laatia  lakiehdotukset;  eensorina  hän  valvoi  tapoja  sekä 
määräsi  senaatin  jäsenet;  korkein  tuomiovalta  annettiin  hänelle  niinikään, 
ja  Lepiduksen  kuoltua  v.  12  e.  Kr.  s.  sai  hän  pontifex  maximuksena 
uskonnon  johdon  käsiinsä.  Sotajoukko  oli  hänen  komennossaan  imperaat- 
torin  arvon  nojassa,  jonka  senaatti  muiden  lisäksi  hänelle  antoi.  Provin- 
sitkin  joutuivat  hänen  valvontansa  alaisiksi  sen  kautta,  että  hän  oli  niiden 
ainainen  prokonsuli.  Rooman  hallitus  oli  siis  luonteeltaan  ja  oikeudelli- 
sesti tasavaltainen  ja  Octavianus  tasavallan  virkamies,  jollaisena  hänen 
seuraajansakin  pysyivät  vielä  kolmen  vuosisadan  kuluessa.  Itämaiden 
hallitsijoiden  itsevaltius  perustui  heidän  jumalalliseen  alkuperäänsä  tai 
olivat  he  jumalien  sijaisia;  mutta  Rooman  keisarien  valta  johtui  kan- 
sasta, jonka  edustaja  hän  oikeastaan  oli;  korkein  valta,  koko  valtiolaitos, 
oli  keisarissa  ikäänkuin  persoonoittuna,  jonka  vuoksi  hänelle  ruvettiin 
jumalallista  kunnioitusta  osottamaan.  Olivathan  Roomalaisten  jumalat 
aina  olleet  valtiolaitokseen  läheisesti  liittyneinä,  joten  keisarinkin  juma- 
lallisuus helposti  saatiin  soveltumaan  heidän  uskonnolliseen  katsanto- 
tapaansa. Jo  Caesar  oli  kuolemansa  jälkeen  julistettu  pyhäksi,  ja  Octa- 
vianukselle  aljettiin  pystyttää  patsaita,  joilla  uhria  toimitettiin;  samoin 
seuraavillekin  hallitsijoille.  Siten  muodostui  jonkinlainen  » keisarikultti «, 
joka  tuli  miltei  jumalanpalveluksen  tärkeimmäksi  osaksi  pakanuuden 
viimeisinä  vuosisatoina,  jolloin  uskonnolliset  käsitteet  yhä  enemmän 
hämmentyivät. 

Octavianus  tyytyi  mainituista  viroista  johtuvaan  todelliseen  valtaan 
eikä  pyrkinyt,  niinkuin  Caesarin  luultiin  tehneen,  ulkonaisesti  ja  muo- 
dollisesti itsevaltiutta  omistamaan.  Kruunua  hän  ei  tahtonut,  vaan 
käytti  laakeriseppelettä  päässään  sekä  tasavallan  virkamiesten  arvon- 
merkkejä  (ks.  luk.  XX);  imperaattoriarvonsa  nojassa  sai  hän  käyttää 
purppuraviittaa,  jota  aljettiin  pitää  keisariarvon  ulkonaisena  tunnusmerk- 
kinä. Varsinaista  arvonimeäkään  hänellä  ei  ollut  valtaansa  osottamassa; 
mieluimmin  hän  käytti  vaatimatonta  nimeä  princeps,  s.  o.  ensimmäinen 
sekä  senaatissa  että  valtiossa,  ja  siitä  nimitetään  tavallisesti  hänen  hal- 
litusvaltaansa  prinsipaatiksi.      Princeps-sanasta    johtuu    uusiin    kieliin 

Auguttut  keisarina.    (Triumfi-muistopatsas  Vatilcanin  musaossa*) 

prinssi-mmiijs,  Imperaattori-mmitys  kuului  hänelle  sotapäällikkönä ; 
siitä  ranskankieli  on  muodostanut  ylintä  hallitsijaa  osottavan  nimityksen 
empereur,  Caesar-nimeä  käyttivät  Octavianus  ja  hänen  seuraajansa 
Caesarin  sukulaisina  ja  seuraajina.   Siitä  on  muodostunut  keisari-inmitys. 

Ja  vihdoin  antoi  senaatti  hänelle  kunnianimen  Augustus,  s.  o.  kunnioi- 
tettava, jolla  nimellä  häntä  historiassa  kutsutaan. 

Entiset  virkamiehet,  konsulit,  questorit,  aedilit  y.  m.,  valittiin  Roo- 
massa niinkuin  ennenkin;  senaattikin  pysyi  toimessaan,  ja  Augustus 
osotti  sille  suurta  kunnioitusta,  vaikka  hän  siitä  karkotti  arvottomat  jä- 
senet ja  vähensi  niiden  lukumäärän  entiseen  600:aan;  kansankokouksia 
pidettiin  niinikään  entiseen  tapaan  forumilla,  vaikka  ei  niillä  ollut  muuta 
merkitystä,  kuin  vahvistaa  Augustuksen  määräyksiä  ja  vaaleja.  Varjo 
tasavallasta  oli  säilynyt,  mutta  todellinen  valta  oli  Augustuksella,  joka 
käytti  sitä  asettamillaan  uusilla  virkamiehillä.  Hänellä  oli  senaatin  rin- 
nalla neuvosto,  johon  hän  kutsui  mielensä  mukaan  jäsenet;  Rooman  kau- 
pungissa järjestystä  ylläpitämään  hän  asetti  valvontansa  alla  olevan 
prefektin;  eräs  toinen  prefekti  asetettiin  pitämään  öisin  valvontaa,  ja 
kolmas  taas  pitämään  huolta  ruokatarpeitten  tuonnista  Roomaan;  vihdoin 
praefecius  praetorio  oli  hänen  henki  vartija  joukkonsa  päällikkö,  johon 
kuului  10,000  miestä  ja  joka  oli  sijoitettu  Rooman  kaupungin  läheisyy- 
teen. 300,000  sotamiestä,  legiooniin  jaettuina,  oli  vakinaisissa  leireissä 
valtakunnan  rajamailla.  Provinsit  jaettiin  kahteen  ryhmään;  Augustus 
itse  otti  hoitoonsa  rajoilla  olevat  10,  määräten  niihin  virkamiehet,  joita 
kutsuttiin  legateiksi  ja  prokuraattoreiksi;  toiset  valtakunnan  sisäosissa 
olevat  10  provinsia  hän  jätti  senaatin  hoitoon,  vaikka  hänellä  niissäkin, 
niinkuin  edellä  mainittiin,  oli  valvontaoikeus.  Sen  vuoksi  oli  kaksi  ra- 
hastoakin: a^rarium,  johon  senaatin  valvonnassa  olevien  provinsien 
verorahat  tulivat,  ja  fisctis,  johon  keisarin  provinsien  tulot  koottiin, 
vaikka  Augustus  saattoi  kumpaakin  käyttää. 

Augustuksen  toimeenpanema  hallitusmuodon  muutos  kävi  helposti 
päinsä,  joka  todistaa,  että  se  oli  tarpeen  vaatima  ja  yleisen  mielipiteen  kan- 
nattama. Joitakuita  murhayrityksiä  häntä  vastaan  tehtiin  kyllä,  mutta  en- 
tistä tasavaltaa  ei  täydellä  todella  monikaan  ajatellut.  Levottomat  ajat 
ja  sisälliset  sodat,  joihin  jo  oli  kyllästytty,  loppuivat  nyt;  rauha  ja  tur- 
vallisuus teki  vilkkaamman  aineellisen  kehityksen,  varsinkin  kaupan 
alalla,  mahdolliseksi.  Eräänä  päivänä  kun  Augustus  purjehti  Puteolin 
lahden  rannalla,  saapuivat  muutamasta  Aleksandriasta  tulevasta  laivasta 
matkustajat  ja  laivamiehet  valkeissa  vaatteissa  ja  kukilla  koristettuina 
häntä  tervehtimään;  he  suitsuttivat  hajuaineita  hänen  edessään  ikään- 
kuin jumalan  edessä  ja  huusivat:  »Sinun  ansiosi  on  se,  että  elämme, 
sinun  ansiostasi  olemme  vapaat;  sinua  tulee  meidän  kiittää  rikkauksis- 
tamme ja  turvallisuudestamme».  Provinseissa  varsinkin  olot  suuressa 
määrin    paranivat;    itse   Augustus    teki    useita    matkustuksia    eri   osissa 

valtakuntaa,  ottaakseen  selvää  epäkohdista;  hallinto  tuli  entistä  säännöl- 
lisemmäksi,  sillä  virkamiesten  täytyi  noudattaa  kansoille  ja  kaupungeiUe 
annettuja  oikeuksia,  ja  palkan  he  saivat  valtiolta,  joten  mielivaltaiset 
kiskomiset  loppuivat.  Italian  ja  provinsien  väli  tasaantui,  sillä  keisari 
piti  huolta  kaikista;  uusi  maan-arvio  ja  väenlasku  toimitettiin  kohtuulli- 
semman verotuksen  aikaansaamiseksi;  koloniioja  perustettiin  niinikään 
valtakunnan  etäisimpiinkin  osiin,  maanteitä  ja  siltoja  rakennettiin  yhdys- 
liikettä  helpottamaan,  ja  sen  vuoksi  roomalaistuminen  kävi  jotenkin  no- 
peasti, varsinkin  Espanjan  ja  Gallian  kelttiläisissä  kansoissa.  Roomaa 
kaunistettiin  useilla  uusilla  rakennuksilla,  joiden  rakentamista  taitava 
sotapäällikkö  Agrippa  johti;  hänellä  oli  240:stä  orjasta  muodostettu  insi- 
nöörikunta, jonka  avulla  nuot  suuret  työt  saatiin  aikaan.  Muun  muassa 
on  laskettu  Agripan  toimesta  Roomaan  rakennetun  105  suihkulähdettä, 
2  vesijohtoa  ja  170  kylpylaitosta,  joissa  kansa  sai  maksuttomasti  kylpeä; 
16  uutta  temppeliä  rakennettiin  niinikään  Augustuksen  toimesta.  Roo* 
man  kaupunki  tuli  entistä  komeammaksi,  ja  hän  itse  sanookin,  että  hän 
sai  tiilikaupungin,  mutta  jättää  marmorikaupungin  jälkeensä. 

Valtiollista  vapautta,  jonka  Rooman  kansa  Augustuksen  kautta  oli 
lopullisesti  menettänyt,  ei  se  suurestikaan  kaivannut,  sillä  velttous,  halut- 
tomuus ja  nautinnonhimo  oli  yhä  enemmän  päässyt  siinä  valtaan.  Toiset 
saivat  tyydytystä  valmistaessaan  itseään  keisarin  asettamiin  virkoihin, 
toiset  taas  kohotessaan  sotaväessä,  useat  varakkaat  jälleen  ainoastaan 
saadusta  rauhantilasta,  voidessaan  ylellisyydessä  nauttia  elämästä.  Köy- 
hästä kansasta  pidettiin  huolta  viljaa  jakamalla  ja  huvia  toimittamalla, 
jotka  molemmat  toimet  tulivat  tarkan  huolenpidon  alaiseksi  hallituksen 
puolelta. 

Tätä  velttoa  ja  ikäänkuin  uupunutta  kansaa  Augustus  kuitenkin 
koetti  henkisesti  ja  siveellisesti  parantaa.  Lainsäädännöllään  hän  tahtoi 
saada  ylhäisten  kesken  yhä  enemmän  tavaksi  tullutta  naimattomuutta 
ehkäistyksi;  etuoikeuksia  annettiin  perheille,  joissa  oli  vähintäin  kolme 
lasta;  rangaistuksia  määrättiin  liiallisesta  ylellisyydestä;  senaattoreja  kiel- 
lettiin arenalla  esiintymästä  ja  ritareja  näyttämöllä  näyttäytymästä  sekä 
naisia  olemasta  läsnä  atleettien  kilpataisteluissa.  Yleistä  uskottomuutta 
ja  jumalien  halveksimista  hän  tahtoi  saada  autetuksi  herättämällä  henkiin 
kunnioituksen  Rooman  vanhoihin  jumaliin,  rakentamalla  temppeliä,  pap- 
pisvirkakuntia  uudestaan  järjestämällä  ja  vanhoja  uskonnollisia  juhlia 
toimeenpanemalla.  Kirjailijoitakin  hän  koetti  saada  apulaisiksi  harras- 
'  tuksissaan.  Horatius  ylistää  muutamissa  runoissa  Roomalaisten  entistä 
köyhyyttä,  yksinkertaisuutta  ja  heidän  hyveitään ;  Vergiliuksen  runoudessa 

on  vanhan  Rooman  ylistys  läpikäyvänä  aiheena.  Mutta  mahdotonta  oli 
vanhaan  roomalaisuuteen  saada  uutta  siveellistä  voimaa,  varsinkin  kun 
uskonnolliset  ja  siveelliset  käsitteet  yhä  enemmän  sekaantuivat  ja  häm- 
mentyivät sen  kautta,  että  eri  Hansallisuudet  tulivat  yhä  läheisempään  ja 
vilkkaampaan  yhteyteen  toistensa  kanssa.  Vasta  uusi  uskonto  uusine 
siveysoppineen  ja  maailmankatsantoineen  voi  saada  aikaan  muutoksen  ja 
parannuksen,  ja  Augustuksen  aikana  tämän  perustaja  syntyikin,  vaikka 
silloin  ei  vielä  kukaan  voinut  aavistaa,  että  vähäpätöisen  Judan  kansan 
keskuudessa  vaeltavan  Messiaan  opista  tulisi  maailmaa  uudistava  voima. 


Kaikille  jumalille  pyhitetty  Panteon-temppeii  Roomassa. 
(Rakennettu  Augustuksen  aikana  Roomalaisille  omituiseen  pyöreftän  tyyliin.) 


Sotia  ei  Augustus  ylimalkaan  valtion  alaa  laajentaakseen  tahtonut 
käydä,  ja  Actiumin  tappelun  jälkeen  v.  31  hän  sulki  Januksen  temppe- 
linkin merkiksi  että  rauhan  aika  oli  alkanut.  Espanjan  pohjoisosissa 
asuvat  Kantabrilaiset  ja  Asturialaiset,  jotka  olivat  jääneet  itsenäiselle  kan- 
nalle, kuitenkin  kukistettiin;  niinikään  laskettiin  Alppimaissa  asuvat 
monet  kelttiläiset  kansat  Rooman  valtaan,  joten  Retiä  (nyk.  Tyrooli), 
Vindelicia  (nyk.  eteläinen  osa  Baijerista),  Noricum  (nyk.  Itävalta)  ja 
Pannonia  (Lounais-Unkari)  siihen  yhdistettiin.  Aijottu  sota  Partilaisia  vas- 
taan jäi  sikseen,  mutta  Kelttiläisten  takana  asuvia  Germanilaisia  aljetaan 
kukistaa;  Augustuksen  poikapuolien  Dmsuksen  ja  l^heriuksen  johdossa 

legioonat  tunkeutuvat  Rheinin  yli  ja  Rooman  valta  ulottui  jo  Elbeen 
asti.  Mutta  Tiberiuksen  jälkeen  sinne  lähetetty  maaherra  Qmntilvus 
Vancs,  joka  ennen  Syriassa  ollessaan  oli  tottunut  Itämaiden  velttoja  kan- 
soja mielin  määrin  kohtelemaan,  saattoi  tylyllä  kohtelullaan  vapaudestaan 
arat  Oermanilaiset  kapinaan  erään  keruskilaisheimoon  kuuluvan  ylimyksen 
Hermannin  johdossa,  joka  oli  ollut  Rooman  palveluksessa  ja  oppinut 
tuntemaan  Roomalaisten  sotatapoja  ja  järjestystä.  Teutoburgin  metsässä 
V.  9  j.  Kr.  s.  hän  perinpohjin  tuhosi  Rooman  legioonat,  ja  sen  kautta  Roo- 
man valta  väistyi  Oermanilaisten  alueelta.  Tuskan  valtaamana  kuultuaan 
häviöstä  Augustus  löi  päätänsä  seinään,  huutaen:  »Varus,  Varus,  anna 
takaisin  legioonani!»  Mutta  yhteistoiminnan  puutteesta  eivät  Germani- 
laisetkaan  puolestaan  voineet  enempää  aikaan  saada. 

V.  14  j.  Kr.  s.  kuoli  Augustus  76  vuoden  ikäisenä.  Sitä  aika- 
kautta, jolla  hän  eli,  on  kutsuttu  hänen  nimensä  mukaan,  joka  osottaa, 
mikä  vaikutus  hänellä  siihen  on  ollut.  Terävällä  valtiomiehenälyllään  hän 
oli  saanut  yksinvallan  muodostetuksi  ja  viisaalla  menettelyllään  hän  sai 
sen  vakaannutetuksi.  Triumvirina  hän  oli  juhna,  mutta  Augustuksena 
hän  osotti  suopeutta  ja  sovinnollisuutta;  ei  viha  eivätkä  intohimot  mil- 
loinkaan päässeet  hänen  toimiansa  määräämään,  vaan  kylmä  järki  ja 
tarkoin  punnittu  harkinta;  hän  oli  toimelias  ja  uuttera  viimeiseen  asti. 
Hänen  elämänsä  toiminta  oli  niin  täsmällisesti  suunniteltu,  että  hän  kutsuu 
sitä  draamaksi;  ja  kun  hän  tunsi  loppunsa  lähenevän,  valmistautui  hän 
siihen  hiuksiansa  järjestämällä  ja  poskiansa  kaunistuttamalla ;  luokseen 
kutsutuille  ystävilleen  hän  lausui:  »Enkö  ole  elämäni  näytelmää  hyvin 
näytellyt?  Jos  se  teitä  on  miellyttänyt,  niin  taputtakaa  käsiänne!»  Sen 
jälkeen  hän   sanoi  jäähyväiset  puolisolleen  Livialle  ja  kuoli  rauhallisesti. 

Augustus  ei  ollut  yksinvaltias  sanau  oikeudellisessa  merkityksessä 
eikä  hän  sen  vuoksi  myöskään  saattanut  jälkeläisilleen  hallitusta  jättää. 
Mutta  Rooman  olot  olivat  jo  muodostuneet  sellaisiksi,  että  hallitus  oli 
uskottava  yhden  miehen  käsiin,  ja  senaatti  tarjosi  sen  nyt  Augustuksen 
vanhimmalle  poikapuolelle  Tiberiukselle,  sillä  miespuolisia  perillisiä  hä- 
nellä itsellään  ei  ollut.  Tiberius  on  historiassa  saanut  julman  tyrannin 
nimen,  mutta  tavallisesti  on  jätetty  hänen  hyviä  puoliansa  lukuunotta- 
matta; hänellä  oli  kuitenkin  taitavan  sotapäällikön  ja  valtiomiehen  ominai- 
suuksia, joita  hän  jo  Germanian  sodassa  oli  osottanut;  hänellä  oli  tarkka 
oikeudentunto  ja  täsmällinen  hän  oli  velvollisuuksiensa  täyttämisessä. 
Mutta  hän  oli  samassa  ylpeä  hallitsija-arvostaan  sekä  epäluuloinen,  joka 
saattoi  hänet  ihmisiä  halveksimaan  ja  julmuudella  kohtelemaan.  Augus- 
tuksen  aikana,   joka   hänestä   ei  pitänyt,  hän  oli  elänyt  syrjäytettynä,  ja 

valtaan  päästyänsä  hän  näki  ympärillään  kadehtijoita  tai  liehakoitsijoita, 
jotka  seikat  yhä  enemmän  vaikuttivat  hänen  epäluuloiseen  mieleensä. 
Ja  vihdoin  pretorianein  päällikkö  Sejanus,  jota  Tiberius  piti  ystävä- 
nään,  kiihotti  hänen  huonoja  taipumuksiansa.  Majesteettilaki,  joka  tuo- 
mitsi kuolemaan  kaikki,  jotka  vaan  jollakin  tavalla  keisarin  persoonaa 
loukkasivat,  tuli  nyt  Tiberiuksen  epäluuloisuuden  ja  julmuuden  välikap- 
paleeksi. Senaatti  sai  tehtäväkseen  sen  valvomisen,  ja  Rooman  turmel- 
tuneessa  kansassa   oli  kylliksi    niitä,   jotka   koston   halusta,   rikkauksien 


oikealla  Tiberius  Ja  hänen  äitlnsft  Livia,  vasemmalla  Claudius  ja  hänen  puolisonsa  Agrippina. 
(Roomalainen  kaiverrettu  jalokivi.) 

himosta  ilmiantajan  häpeälliseen  toimeen  antautuivat.  Täten  luuli  Tibe- 
rius olevansa  turvassa.  Mutta  hän  erehtyi,  sillä  hän  tuli  huomaamaan, 
että  juuri  Sejanus,  joka  häntä  oli  muita  vastaan  julmuuteen  kiihottanut, 
pyrki  itse  hallitukseen.  Hän  ja  koko  hänen  perheensä  joutui  nyt  kuo- 
leman omaksi.  V:sta  27  Tiberius  yhtä  mittaa  oleskeli  pienellä  Caprin 
saarella  Neapelin  ulkopuolella,  lähettäen  vaan  yhä  julmempia  määräyksiä 
Roomaan.  V.  37  hän  vihdoin  kuoli.  Kerrottiin,  että  Sejanuksen  seu- 
raaja Macro  olisi  hänet  patjojen  alle  tukehduttanut. 

Ilon  tunne  valtasi  Roomalaiset  kuullessaan  Tiberiuksen  kuolemasta, 
sillä  he  toivoivat  nyt  saavansa  hallitsi jaksecn  suositun  Germanikuksen  po- 

jan  Cajukserij  jota  tavallisesti  kutsutaan  Caliguläksi,  minkä  nimen  sota- 
miehet olivat  hänelle  antaneet  hänen  lapsena  käyttämiensä  pienten  soti- 
lassaappaitten  johdosta  (Caligulae).  Mutta  Caligulaan  liittyneissä  toiveissa 
petyttiin,  sillä  tämä  nuorukainen,  tietoisena  siitä  että  hän  oli  koko  maa- 
ilman herra,  alkoi  osottaa  mahtiansa  sellaisissa  hurjissa  töissä,  jotka 
ovat  mielipuolisuuden  rajamailla;  mitä  mielettömyyksiä  hyvänsä  hän  piti 
itselleen  luvallisina.  Kerran  hän  esim.  rakennutti  sillan  Bajaen  ja  Pu- 
teolin  välillä  olevan  merenlahden  poikki  ja  ratsasti  sen  yli  triumfisan- 
karina,  jonka  jälkeen  hän  kutsui  katsojat  luokseen,  mutta  sillalle  pääs- 
tyä antoi  hän  työntää  ne  mereen.  Itselleen  hän  rakennutti  komean 
temppelin  ja  lempihevoselleen  suojan,  jossa  seimi  oli  norsunluusta;  sille 
hankittiin  purppurapeitteitä  ja  helmiä  ripustettiin  kaulaan,  ja  kerrotaanpa, 
että  hän  aikoi  sen  konsuliksikin  nimittää.  Britanniaan  hän  oli  tekevi- 
nään  valloitusretken,  mutta  antoi  sotamiesten  Gallian  rannalla  poimia 
simpsukoita,  jotka  hän  sitte  palatessaan  toi  Roomaan  muka  valtameren 
saaliina.  Tuhlattuaan  Tiberiuksen  jättämän  valtiorahaston,  ryösti  hän 
rikkaiden  omaisuutta  ja  useinpa  murhautti  ne  samassa.  Kerran  hän 
suuttuneena  lausui  hartaasti  toivovansa,  että  Rooman  kansalla  olisi  aino- 
astaan yksi  pää,  jotta  sen  yhdellä  iskulla  voisi  katkaista.  Neljä  vuotta 
kestäneen  hallituksen  jälkeen  (37—41)  surmasi  Caligulan  eräs  sota- 
tribuni,  jota  hän  oli  loukannut,  ja  tämän  jälkeen  hänen  setänsä  Clau- 
dius otettiin  keisariksi.  Hän  oli  oppinut  ja  hyvää  tarkoittava  mies,  mutta 
heikko,  jonka  vuoksi  hänen  puolisonsa,  siveetön  Messalina  ja  vallan- 
himoinen Agrippina,  saivat  vallan  käsiinsä.  Jälkimmäinen  myrkytti  vih- 
doin hänet  saadakseen  edellisestä  avioliitosta  syntyneen  poikansa  halli- 
tukseen. Agrippina  saikin  aikeensa  toteutetuksi,  sillä  pretorianit  huusivat 
nyt  Neron  keisariksi  (v.  54). 

Tämän  nimen  kun  kuulee  mainittavan,  kuvastuu  mieleen  julman, 
sydämmettömän  ja  kevytmielisen  tyrannin  kuva.  Ja  kuitenkin  Neron 
hallituksen  alkuaika  oli  onnellisimpia,  mitä  Roomalla  oh  ollut;  keisari 
itsekin  osotti  monta  jaloa  ja  hyvää  ominaisuutta;  hän  tahtoi  esim. 
lieventää  orjien  tilaa;  ihastuneena  Kreikan  taiteeseen,  tahtoi  hän  to- 
tuttaa Roomalaisetkin  siihen  sekä  vieroittaa  heidät  raaoista  gladiaat- 
torinäytelmistä.  Oppinut  ja  syvämietteinen  filosoofi  Seneca  sekä  pre- 
torianein  päällikkö  Burma  olivat  hänen  neuvonantajiaan.  Mutta 
ennen  pitkää  Rooman  ylimyskunnassa  vallitseva  turmelus  vei  Ne- 
ronkin mukaansa,  jolloin  hän  Caligulan  tavoin  maailmanherruutensa 
nojassa  saattoi  hurjimmilla  teoilla  intohimojansa  tyydyttää.  Hänen 
velipuolensa  Britannicus  vaipui  kuolleena  maahan  keisarin  ruokapöydässä 


244 


YLEINEN   HISTORIA. 


ollessaan,  Neron  myrkyttämänä,  niinkuin  yleensä  luultiin,  koska  hän 
pelkäsi  hänestä  vallan  kilpailijaa.  Hän  tahtoi  erota  puolisostaan  pääs- 
täkseen uuteen  avioliittoon  ystävänsä  Othon  sydämmettömän  vaimon 
Poppaea  Sabinan  kanssa.  Kun  hänen  äitinsä  Agrippina  tätä  vastusti,  toi- 
mitti Nero  hänetkin  Sabinan  kehotuksesta  hengiltä.  Teeskennellen  hartainta 
rakkautta  tavatessaan  hänet  Bajaen  läheisyydessä,  hän  saatatti  hänet 
pois  komealla  laivalla,  mutta  joka  oli  niin  laadittu,  että  se  merelle  pääs- 
tyä hajosi.  Agrippina  pelastui  kui- 
tenkin uimalla  rannalle,  mutta 
Nero  lähetti  sinne  sotamiehiä  sur- 
maamaan hänet.  Tästä  lähin  hän 
alituisten  tunnonvaivojen  hätyyt- 
tämänä  koetti  saada  hurjissa  juo- 
mingeissa ja  kevytmielisissä  me- 
noissa rauhaa;  ja  epäillen  hen- 
keänsä vainottavan  hän  Tiberi- 
uksen  tapaan  pani  vakoojat  ja 
ilmiantajat  hikkeelle.  Rooman  se- 
naattoreja ja  muita  ylimyksiä, 
vieläpä  sotamiehiäkin  vietiin  kuo- 
lemaan; Burrus  ja  Seneca  eivät 
soveltuneet  nyt  enää  ^eron  ho- 
viin, josta  he  vetäytyivät  pois; 
mutta  hekin  menettivät  myöhem- 
min henkensä.  Neron  toimeen- 
panemaksi sanottiin  myöskin  sitä 
suurta  tulipaloa,  joka  v.  64  hä- 
vitti Roomaa;  hän  tahtoi  muka 
saada  sen  uudestaan  rakentamalla 
turhamaisuutensa  tyydytetyksi.  Jälkimaailma  on  kuitenkin  huomannut 
hänet  syyttömäksi  tähän.  Kääntääkseen  syyn  itsestänsä  hän  tahtoi  tehdä 
siitä  epäluulonalaisiksi  kristityltä  voidakseen  niitä  vainota.  Tervattuihin 
säkkeihin  käärittyinä  heitä  muun  muassa  käytettiin  valosoihtuina  keisarin 
puutarhoissa  hänen  yöllisissä  pidoissaan.  Apostplien  Paavalin  ja  Pietarin 
arvellaan  muiden  muassa  saaneen  Neron  aikana  surmansa.  Äärettömän 
suuren  ja  loistavan  palatsin  hän  nyt  rakensi  itselleen,  n.  k.  »Neron  kul- 
taisen huoneen»,  jossa  päärakennusta  ympäröivä  pilarisali  oli  1  ^  km 
pituinen;  katto  ja  seinät  olivat  kullalla,  norsunluulla  tai  jalokivillä  koris- 
tetut.   Taiteilijan  mainetta  Nero  etenkin  halusi,  jonka  vuoksi  hän  esiintyi 


Nero,  runoilijaksi  soppelöityni. 
(Roomalainen  voittokuva.) 

näyttämölläkin,  ottaen  vastaan  ne  suosionosotukset,  joita  orjamainen 
kansa  hänelle  omisti.  Ja  v.  66  hän  lähti  Kreikkaan,  kilpaillak- 
seen Olympiassa,  jossa  hänelle  annettiinkin  voitonseppele,  vaikka  hän  kes- 
kellä kilpakenttää  kaatui.  Vihdoin  sotaväessä  syntyi  kapinallinen  mieli- 
ala, sillä  hänen  hallituksensa  oli  maakunnissa  raskas  ja  mielivaltainen. 
Pohjois-Espanjan  maaherra  Galba  nosti  kapinan,  ja  pretorianitkin  aset- 
tuivat   Neroa    vastaan.     Hän   pakeni   nyt  Roomasta  erääseen  maataloon. 


Colosseum. 

jossa    hän    surmasi    itsensä,    valittaen,    että   maailma    hänessä    menetti 
suuren  taiteilijan. 

Augustuksen  suku  oli  nyt  sammunut  ja  legioonat  ottivat  oikeuden 
keisarien  määräämiseen.  Seitsemän  kuukautta  vaan  hallitsi  Galba,  jonka 
jälkeen  Neron  ystävä  Otho  julistettiin  hallitsijaksi,  mutta  samassa  Rheinin 
varrella  olevat  legioonat  huusivat  päällikkönsä  Vitelliuksen  Caesariksi. 
Hänkin  menetti  kuitenkin  valtansa,  kun  Syrian  legioonat  korottivat  kei- 
sariksi päällikkönsä  I^tus  Flatnics  Vespaaianuksen  (v.  69),  joka  pa- 
raillaan  oli  kukistamassa  Juutalaisten  nostamaa  kapinaa.  Vespasianuksen 
ja  hänen  poikansa  ja  seuraajansa  Tituksen  hallitessa  (v.  79—81)  oli 
Roomalla  parempi  aika.  Edellinen  saattoi  kuntoon  valtion  rahaston, 
jossa   edellisten   keisarien   tuhlauksien   kautta  oli  ilmestynyt  noin  7  mii- 

jaardin  Suomen  markan  suuruinen  vaiilinki.  Niinikään  hän  koristi 
Roomaa  uusilla  komeilla  rakennuksilla,  joista  varsinkin  on  mainittava 
amfiteaatterirakennus,  Colosseum,  johon  mahtui  87,000  katsojaa.  Hänen 
aikanansa  hävitti   Titus   perinpohjin   Jerusalemin   (v.   70);    koko   Judan 


Trajanus  puhujan  asennotta.    (Roomalainen  marmoripatsas.) 


maa  tehtiin  nyt  provinsiksi,  ja  temppelin  pyhät  astiat  kuljetettiin  Tituksen 
triumfisaatossa  Roomaan,  jonka  jälkeen  ne  asetettiin  rauhan  temppeliin. 
Hallitsijana  Titus  osotti  suurta  lempeyttä  ja  ihmisystävyyttä.  :» Ystäväni, 
olen  menettänyt  päivän»,  lausui  hän  kerran  illallispöydässä  muistaessaan, 
ettei  hän  päivän  kuluessa  ollut  mitäkään  hyvää  työtä  tehnyt.  Mutta  hänen 
veljensä   ja   seuraajansa    Domitianus   (81 — 96)    taas   oli   tyranni,    joka 

uudisti  vakooja-järjestelmän  ja  sitä  seuraavat  kuoleman  tuomiot.  Mität- 
tömistä syistä  saattoi  henkensä  menettää;  niinpä  eräs  sotapäällikkö  tuo- 
mittiin kuolemaan,  kun  hän  oli  sallinut  erästä  uutta  keihäslajia  nimitettä- 
vän nimensä  mukaan.  Vihdoin  hän  joutui  salaliiton  uhriksi,  ja  senaatti 
jätti  vallan  eräälle  vanhalle  iVigrva-nimiselle  senaattorille  (v.  96 — 98),  joka 
itse  oli  tuohon  salaliittoon  osaa  ottanut. 

Nyt  alkaa  sarja  hyviä  keisareja,  joiden  hallitusaikaa  pidetään  on- 
nellisimpana koko  Rooman  historiassa.  Julmuus  ja  tyrannius,  joka 
edellisinä  aikoina  ja  myöhemminkin  keisarien  itsevaltiutta  seurasi,  oli 
heille  vierasta,  jota  vastoin  kansojen 
hyvinvointi  olij  heidän  pääharrastuk- 
senaan.  Trajanus  (v.  98 — 117),  jonka 
Nerva  oli  perillisekseen  määrännyt,  oli 
Espanjasta  syntyisin  ja  ensimmäinen 
provinsista  kotoisin  oleva  keisari.  Hal- 
litukseen tultuansa  karkotti  hän  suu- 
ren joukon  vakoojia  autioille  saarille 
sekä  kielsi  majesteettilakia  käyttä- 
mästä. Sitä  paitsi  hän  on  tunnettu 
sekä  soturina  että  sisällisen  hallinnon 
järjestäjänä  ja  suurten  rakennusten 
puuhaajana.  Hänen  seuraajansa  Ha- 
driamcs{y.  117 — 138),  niinikään  es- 
panjalainen, oli  lahjakas,  sivistynyt 
ja  velvollisuuksissaan  tarkka  hallitsija, 
joka  kulki  halki  valtakunnan  laajoilla 
matkoilla  saadakseen  selvän  eri  mai- 
den tarpeista.  Hän  harrasti  rauhaa, 
luopuen  edeltäjänsä  valloituspolitii- 
kasta;  mutta  Juutalaisten  viimeinen  kapina  hänen  täytyi  kukistaa.  Had- 
rianus  tahtoi  näet  riistää  heiltä  toivon  Messiaan  tulosta  hävittämällä  itse 
Jerusalemin  nimenkin,  jonka  paikalle  hän  perusti  Aelia  Capitolina- 
nimisen  roomalaisen  koloniian.  Mutta  siiloin  Juutalaiset  hurjistuneina 
liittyivät  erääseen  Bar  Kokba'an,  joka  sanoi  olevansa  odotettu  Mes- 
sias. Edellisen  sodan  kauhut  uudistuivat  nyt  (v.  135).  Koko  maa 
hävitettiin;  580,000  Juutalaista  sai  surmansa,  loppu  kansasta  tehtiin 
orjiksi,  ja  heitä  kiellettiin  Jerusalemin  alueelle  tulemastakin;  aino- 
astaan kerran  vuodessa  he  saivat  käydä  pyhän  kaupunkinsa  raunioilla 
laulamassa  profeettainsa  valitusvirsiä.  —  Hadrianuksen   ruumis   haudat- 


Hadrianut.    (Roomalainen  marmorhrolttos.) 

tiin  hänen  rakentamaansa  suureen  hautakammioon,  jota  sittemmin  keski- 
aikana käytettiin  linnoituksena  Si.  Angelon  nimisenä. 

Hänen  seuraajansa  Antaninus  (y.  138 — 161)  jatkoi  samaa  rau- 
hallista hallitusta,  mutta  häneltä  puuttui  edeltäjänsä  tarmoa;  Marcus 
Aurelius  (v.  161 — 180)  oli  filosoofi,  joka  piti  hallitsijatointa  rasituk- 
sena, mistä  hän  olisi  tahtonut  päästä;  mutta  hän  katsoi  sen  jumalien 
hänelle  määräämäksi  yelvollisuudeksi,  jonka  hän  miehuullisesti  täytti 
Hyväntekeväisyyslaitoksia,  joita  Trajanus  oli  perustanut,  hän  innok- 
kaasti suosi,  mutta  samoin  kuin  Trajanus  hänkin  kiivaasti  vainosi 
kristinuskon  tunnustajia,  vaikka  hänen  oma  ihmisystävällinen  katsanto- 
tapansa oli  tätä  oppia  hyvin  lähellä. 

Marcus  Aureliuksen  kuoltua  loppuu  keisarikunnan  »kultainen  aika», 
joksi  sen  toista  vuosisataa  on  kutsuttu. 


XXVIII. 
Rooman  valtakunnan  olot  keisarikunnan  aikana. 

Viimeiset   valloitukset.    —    Valtakunnan    rajat    —    Kansat  sulautuneet.  —  Rooman 
kaupunki.    —    Hovi.    —    Senaattorien    luokka.    —  Roomalaisen  talo.  —  Ritarit.  — 
Kansa.  —  Huvit.  —  Maakunnat  roomalaistuneet.  —  Kulkutiet.  —  Kauppa.  —  Val- 
takunnan kaikki  asukkaat  ovat  samanarvoisia. 

Augustuksen  jälkeen  ei  Kooman  valtakunnan  ala  paljoa  laajen- 
tunut; Germanilaisia  vastaan  kyllä  taisteltiin  senkin  jälkeen,  mutta  kukis- 
tetuksi ei  heitä  saatu,  ja  jo  ennen  v.  200  j.  Kr.  s.  täytyy  Roomalaisten 
ruveta  puolustamaan  itseänsä  heidän  hyökkäyksiltään.  Britannian  kelt- 
tiläiset kansat  sitä  vastoin  liitettiin  Rooman  valtaan,  sillä  Claudius  kei- 
sarin aikana  lähetettiin  sinne  legioonia,  ja  Vespasianuksen  lähettämä 
sotapäällikkö  Agricola,  kuuluisan  historiankirjoittajan  Tacituksen  appi, 
ulotutti  Skottlannin  vuorimaihin  asti  valtakunnan  rajan.  Ikusian  (ny- 
kyisen Rumanian)  Trajanus  keisari  laski  valtansa  alle  ja  lähetti  sinne 
lukuisasti  roomalaisia  uutisasukkaita,  joiden  vaikutus  oli  niin  suuri, 
että  kansa  siellä  kokonaan  roomalaistui,  ja  vielä  nytkin  siellä  puhu- 
taan latinasta    muodostunutta   kieltä.     Idässä   taisteltiin    Partilaisia   vas- 

taan,  mutta  samoin  kuin  Germanilaiset  Europan  puolella,  niin  Partilaiset 
Aasiassa  estivät  Rooman  vallan  laajenemista;  Trajanus  tosin  pakotti 
heidät  luovuttamaan  Assyrian  ja  Mesopotamian,  mutta  Hadrianus  jätti 
nämä  maat  takaisin  rauhan  saadakseen. 

Rooman  valtakunta  oli  tähän  aikaan  suurin  siihen  asti  olleista,  eikä 
myöhemminkään  niin  suurta  osaa  ihmiskunnasta,  ole  samaan  valtioon 
kuulunut  Atlantinmeri  oli  lännessä  sen  rajana,  Skottlannin  vuorimaat 
pohjoisessa,  Rheinin  ja  Tonavan  virrat  erottivat  sen  Germaniasta,  Mus- 
tameri ja  Kaukasus-vuori  oli  kauempana  idässä  sen  pohjoisena  rajana, 
idässä  taas  Eufrat-joki,  kaakossa  Arabian  erämaa  ja  etelässä  Niilin  pu- 
toukset Egyptissä  sekä  Saharan  erämaa.  Luonnolliset  rajat,  joet  ja 
vuoret,  olivat  monella  taholla  suojana,  mutta  myöskin  ihmiskäsillä  ra- 
kennettuja rajavarustuksia  tavattiin;  niinpä  oli  Skottlannin  vuorikan- 
sojen  hyökkäyksiä  estämään  rakennettu  vallivarustuksia  Forth-  ja  Glyde- 
lahtien  välille;  toista  vallia  Tonavan  ja  Rhein-virran  välille  alkoi  jo 
Drusus  rakentaa;  se  ulottui  nykyisestä  Goblenzin  kaupungista  Regens- 
burgiin  asti  eli  noin  560  kilometrin  matkan.  Sitä  paitsi  rakennettiin 
useaan  paikkaan  linnoituksia,  ja  legioonat  olivat  aina  rajoilla  varuste- 
tuissa leirissä,  joiden  asema  oli  niin  sopivasti  valittu,  että  niiden  ase- 
mille myöhemmin  syntyi  suuria  kaupunkeja;  niinpä  Wien,  Passau,  Re- 
gensburg  y.  m.  m.  Rheinin  ja  Tonavan  varsilla  olevista  kaupungeista  ovat 
Rooman  legioonien  entisiä  leiripaikkoja.  Näillä  seuduin  olivatkin  sota- 
voimat tarpeellisempia  sotaisten  germanilaiskansojen  vuoksi,  etelärajoilla  Af- 
rikassa sitävastoin  oli  vähäpätöisiä  hajanaisia  heimoja,  joista  ei  pelkoa  ollut. 

Mutta  Rooman  valtio  oli  myöskin  sisällisen  järjestyksensä  puolesta 
ja  rakenteeltaan  vankempi  kuin  mikään  valtio  sitä  ennen.  Aleksanteri 
suuri  ei  ollut  joutunut  saamaan  voittamiansa  kansoja  sulautumaan  voit- 
tajien kanssa,  mutta  Roomalaiset  saivat  sen  aikaan.  Kansallisuudet  hä- 
viävät, kansojen  tavat  ja  laitokset  joutuvat  unohduksiin,  kun  Rooma- 
laiset tuovat  uusia  sijaan;  vieläpä  heidän  kielensäkin  väistyy  Rooman 
kielen  rinnalta,  varsinkin  länsiosissa;  idän  vanhoissa  sivistysmaissa  sitä 
vastoin  säilyy  kreikankieli  ja  helleninen  sivistyskin.  Imperium  Ro- 
manum,  Rooman  valta,  oli  jättiläisrakenne,  jommoista  ei  toista  ole  ollut, 
ja  toisella  vuosisadalla,  vastamainittujen  keisarien  aikana,  se  oli  kehit- 
tynyt täysimmilleen,  eikä  rappeutuminenkaan  ollut  vielä  suuresti  näky- 
vissä, paitsi  Italiassa,  päinvastoin  kehitys  on  yhäti  ollut  käymässä. 

Maailman  keskustana  oli  Tiberin  rannalla  »seitsemän  kukkulan 
kaupunki»,  jonka  laaja  ala,  komea  ulkomuoto  ja  väenpaljous  antoivat  sille 
maailman  kaupungin  leiman.    Sen  asukasluku  nousi  kahteen  miljoonaan; 

Mareus  Aurelius  armahtaa  germanilaispäälliktfitä.    (Roomalainen  korkokuva.) 


siellä  tapasi  ihmisiä  kaikista  kansallisuuksista,  siellä  maailman  asiat  rat- 
kaistiin ja  siellä  uutisia  maailman  eri  tahoilta  saatiin  kuulla;  kaikkien 
maiden  merkillisyydet  olivat  sinne  kerääntyneet,  siellä  kaupan  ja  teolli- 
suuden hienoimmat  tuotteet  olivat  saatavissa.  Komeita  puutarhoja  ja 
puistoja   oli   kaupungin    eri   osissa;    mahdottoman   suuria   yleisiä  ra  ken- 

nuksia  sinne  oli  varsinkin  keisarivallan  aikana  ilmestynyt;  Trajanuksen 
tori  Capitoliumin  ja  Qvirinalis-kummun  välillä  oli  kaupungin  kauniimpia 
paikkoja ;  sen  keskellä  kohosi  43  metrin  koil^uinen  Trajanuksen  patsas; 
Aventinuksen  ja  Palatintiksen  välillä  oli  jo  kuningasvallan  aikana  ra- 
kennettu Circus  maximus,  suunnikkaan  muotoinen  kummastakin  päästä 
pyöreä  kenttä,  jonka  katselijariveille  mahtui  150,000  ihmistä;  suuri  Pom- 
pejuksen  teaatteri,  Colosseum,  Panteon^  jossa  säilytettiin  kaikkien  kan- 
sojen jumalien  kuvapatsaita,  useita  kymmeniä  temppeleitä,  joista  Jupiterin 
temppeli  Capitollumilla  oli  mahtavin,  sekä  komeita  kylpyhuoneita  oli  kau- 
punkia somistamassa.  Palatinus-kukkulan  rinteellä  oli  keisarien  asunto, 
palatium,  josta  palatsi  nimitys  uusiin  kieliin  on  tullut. 

Hallitsijan  hovi  oli  luonnollisesti  Rooman  keskuspiste;  siellä  o% 
paljon  hovipalvelijoita,  siellä  liikettä  ja  vilkkautta.  Hovitavat  eivät  vielä 
olleet  vakaantuneet,  mutta  yhä  enemmän  ne  alkoivat  yksinvaltiaan  hovin 
tapoja  lähennellä;  eri  keisarit  kohtelivat  eri  tavalla  alamaisiaan,  ja  heidän 
elämäntapansa  olivat  myöskin  erilaiset.  Korkeimmat  virkamiehet  pääsivät 
aina  heidän  puheilleen,  ja  keisarin  kohtelu  oli  tavallisesti  ystävällistä. 
Mutta  myöskin  paljon  muita  henkilöitä  pääsi  hänen  luokseen;  ja  aina 
vastaanottopäivinä  oli  suuri  ihmispaljous  keisarin  etehisessä;  mikä  tahtoi 
jättää  jonkun  pyyntikirjoituksen,  joka  oli  useimpien  asia,  mikä  tahtoi 
virkaa  pyytää,  mikä  vaan  käydä  hallitsijaa  tervehtimässä. 

Valtakunnan  asukkaat  eivät  suinkaan  kaikki  ole  samanarvoisia, 
vaan  jyrkkä  eroitus  on  senaattorien,  ritarien  ja  plebsin  välillä,  ei  enää 
valtiollisten  oikeuksien  puolesta,  vaan  yhteiskunnallisessa  asemassa  ja' 
varallisuudessa.  Senaattorien  luokkaan,  joka  on  sama  kuin  korkein 
ylimystö,  ei  kuulu  enää  paljon  Rooman  vanhojen  sukujen  jäseniä,  sillä 
useiden  keisarien  vainot  olivat  suuresti  niiden  lukumäärää  vähentäneet;  sen 
sijaan  provinsien  etevimpiä  henkilöitä  oli  tullut  niiden  lukua  lisäämään; 
komealla  elämällä,  virkoja  hankkimalla,  huveja  toimittamalla  sekä  koet- 
tamalla sukutaulujen  avulla  johtaa  alkuperänsä  niin  kaukaa  muinaisuu- 
desta kuin  mahdollista  se  tahtoo  vanhojen  sukujen  tasalle  päästä.  Se- 
naattorien luokkaan  kuuluvalla  tuli  olla  vähintäin  1  milj.  sestersin 
(210,000  Suomen  markan)  omaisuus.  Sekä  kaupungissa  että  maaseu- 
duilla oli  hänellä  talo,  jossa  kummassakin  oli  komeat  huoneet. 

Kun  ulkoa  tultiin  rikkaan  Roomalaisen  asuntoon,  oli  etehisen  takana 
atrium,  joka  oli  avara  veistoku villa  koristettu  sali;  isäntä  otti  siinä  vas- 
taan vieraat  ja  klienttinsä.  Atriumin  perällä  oli  tablinum,  jossa  perheen 
muistot  nyt  säilyiettiin ;  siellä  oli  kirjoituksia  ja  esi-isäin  kuvia.  Vanhimpina 
aikoina   ei   Roomalaisen  asuntoon  muuta  kuulunut,  mutta  Kreikkalaisten 

tapaan  liitettiin  tähän  toinen  osasto,  jossa  perhe  oleskeli,  nimittäin  pe- 
ristyle,  johon  kuului  suuri  sali,  sekä  lisäksi  useita  muita  huoneita,  työ-, 
makuu-,  ruokahuone  y.  m.  Rakennusten  takana  oli  puisto.  Orjat  asuivat 
ylemmässä  kerroksessa.  Meidän  ajan  rakennuksista  Roomalaisten  ero- 
sivat siinä,  etteivät  ne  olleet  ulkopuolelta  koristetut,  jota  vastoin  sisällä 
oli  kauniita  maalauksia  seinissä  sekä  permantona  mosaiikkia;  taiteelli- 
sesti valmistettuja  esineitä  tavattiin  runsaasti  rikkaan  miehen  huoneissa: 


Kaupungin  katu  roomalaitaikana.    (Kuva  Pompejin  raunioitta.) 
Kaduilla  oli  vaan  yksi  ajoraido  vaunuja  varten.    Taloissa  oi  ollut  Ikkunoita  kaduilla  piin. 


marmori-  ja  pronssi-patsaita,  vaaseja,  komeita  kynttiläjalkoja  y.  m.  roo- 
malaisen taiteen  teoksia. 

Köyhät  Roomalaiset  asuivat  meidän  aikamme  tapaan  suurissa  raken- 
nuksissa, joissa  oli  monta  kerrosta.  Niissä  saatiin  vuokrata  huon^stoja 
tai  yksityisiä  huoneita.     Vuokrat  olivat  ylimalkaan  kalliita. 

Toinen  luokka,  ritarit,  olivat  varakkaita  teollisuuden  ja  kaupan 
harjoittajia ;  upseeriksi  ja  myöskin  hovin  virkoihin  otettiin  tämän  luokan 
miehiä;  kultasormus  sormessa  ja  purppurareunainen  tooga  oli  heidän 
arvomerkkinsä.  Vähintään  400,000  sestersin  (84,000  Suomen  markan) 
omaisuus  vaadittiin  ritariluokan  jäseneltä. 

Mutta  suurin  osa  Rooman  kansalaisista  oli  köyhää  ja  toimetonta 
väkeä,  joka  odotti  vaan  keisarin  varastoista  viljaa  sekä  huveja,  joihin 
se  jo  aikoja  sitten  oli  tottunut.  Noin  200,000  köyhän  kansalaisen  nimet 
oli  luetteloihin  merkitty,  ja  kaikki  ne  saivat  kuukausittain  valtion  puolesta 
viljaa,  jota  erityinen  virkamies  jakeli.  Maakuntalaisilta  otettiin  tätä  var- 
ten eri  viljavero.  Huveja  oli  jotenkin  taajaan;  on  laskettu,  että  vuodessa 
oli  166  päivää,  jolloin  yleisiä  juhlia  pidettiin.  Keisarin  rahastoa  ne 
paljon  kuluttivat,  sillä  sieltä  menot  useimmiten  suoritettiin.  Huveja  oli 
useanlaisia:    sirkuksessa    tottuneet    ajajat    vaunuissaan    ohjasivat  2 — 4 


Gladiaattoreja  talstoiematta  viilipetojon  kanssa.    (Roomalainen  korkokuva.) 

hevosta,  kiistellen  kuka  nopeudessa  voiton  saisi.  Palmuseppele,  metalli- 
kruunu,  kalliit  vaatteet  tai  rahasumma  olivat  voittajien  palkintona.  Am- 
fiteaattereissa  taas  taistelivat  komeapukuiset  gladiaattorit  katsojien  huviksi. 
Ne  olivat  sotavankeja  tai  kuolemaan  tuomittuja  orjia,  joskus  kurjuuteen 
joutuneita  Roomalaisiakin,  jotka  tätä  varten  eri  kouluissa  olivat  harjoi- 
tetut. Gladiaattorit  taistelivat  arenalla  eli  näyttämöllä  toisiansa  vastaan 
erilaisilla  aseilla,  toisinaan  taas  leijonain  tai  muiden  villieläinten  kanssa. 
Välistä  laskettiin  näyttämölle  vettä  ja  pidettiin  jonkinlaisia  meritaisteluja. 
Hurjat  mieltymyksen  osotukset  kaikuivat  silloin  tällöin  katsojien  pai- 
koilta. Kun  verinen  taistelu  oli  päättynyt  siten,  että  joukko  gladiaatto- 
reja oli  arenalle  vaipunut,  niin  esiintyi  siellä  Manalan  lauttamieheksi 
Karoniksi    puettu      mies,    joka    koetteli    hehkuvalla   raudalla,   oliko   tuo 

leikki  täydellä  todella  loppunut,  olivatko  taistelijat  todella  kiioUeet,  jonka 
jälkeen  hengettömiksi  huomatut  vietiin  pois.  Tällaiset  veriset  näytelmät, 
joissa  todellisesti  elämästä  ja  kuolemasta  kamppailtiin,  miellyttivät  Roo- 
malaisia, jota  vastoin  Kreikkalaisten  sivistyttävät  näytelmät  eivät  mil- 
loinkaan päässeet  Roomassa  perehtymään. 

Muualla  Italiassa  ei  ollut  nähtävissä  sellaista  vireätä  elämää  kuin 
Roomassa,  sillä  tämä  maa  oli  enimmin  kärsinyt  kansalaissotien  aikana 
sekä  myöskin  monien  keisarien  julmuudesta.  Mutta  provinseihin  sitä 
vastoin  keisarivallan  aikana  sivistys  ja  roomalaisuus  yhä  enemmän  oli 
levinnyt,   varsinkin   läntisiin.     Britannian  länsipuoli  oli  vielä  osaksi  erä- 


Julianus-keisarin  rakennuttama  kylpylaitos  Pariisissa. 
(Uudelleen  suunniteltu  viime  vuosisadalla  löydettyjen  jiinnttsten  mukaan.) 

maata  mutta  saaren  itäosissa  roomalainen  sivistys  oli  Antoninuksen  ai- 
kana päässyt  hyvälle  alulle.  Galliasta  oli  muodostunut  kukoistava  maa, 
jossa  oli  suuria  kaupunkeja,  niinkuin  Lugdunum  (nyk.  Lyon),  Massilla 
(nyk  Marseille),  Tolosa  (nyk.  Toulouse)  sekä  niissä  komeita  temppeleitä, 
teaattereita,  sirkuksia  ynnä  muita  suuria  rakennuksia;  eteviä  kouluja, 
joissa  tieteitä  viljeltiin,  tavattiin  niinikään.  Massihan  koulu  esim.  oli 
niin  kuuluisa,  että  sinne  kerääntyi  opiskelevia  etäisistäkin  maista.  Latinan 
kieU  oli  tullut  yleiseksi  koko  maassa,  ja  ainoastaan  syrjäisissä  seuduissa 
puhuttiin  vielä  Kelttien  kieltä;  sellaisissa  syrjäseuduissa  vanha  druidien 
uskontokin  oU  säilynyt.  Espanja  oh  niinikään  kokonaan  roomalaistunut ; 
siellä    oli   jo   noin   400   tärkeätä   kaupunkia,  joissa  mainioita  kouluja  oli 

sivistystä  levittämässä;  Espanjasta  olikin  jo  aikaisemmin  kuin  muista 
maakunnista  kuuluisia  miehiä  ilmestynyt,  jommoisia  olivat  jo  ennen  mai- 
nittu filosoofi  Seneca,  puhuja  Qvintilianus,  runoilija  Martialis;  ja  vihdoin 
kaksi  Rooman  etevimmistä  keisareista,  Trajanus  ja  Hadrianus,  olivat 
myöskin  Espanjasta  kotoisin. 

Augustuksen    aikana    valloitetut   Alppimaakunnat    sitävastoin    eivät 
vielä  olleet  joutuneet  roomalaisiksi  muuttumaan,  mutta  siellä  olevat  legi- 


Roomalalsten  rakentaman  vesQohdon  JiinnSktii  Espanji 

oonat  sekä  niihin  perustetut  kaupungit  pitivät  vireillä  samaa  sulattamis- 
työtä  niissäkin.  Vieläpä  Daeiassakin  roomalaistuminen  oli  hyvällä 
alulla;  jo  v.  157  esim.  rakennettiin  amfiteaatteri  sen  pohjois-osassa 
olevan  Porolissum-nimiseen  kaupunkiin,  jossa  roomalainen  prokuraat- 
tori asuL 

Pohjois-Afrikassa  vielä  nytkin  löjrtyvät  rauniot  ovat  todistuksena 
suuremmoisista  rakennuksista,  joita  keisarivallan  aikana  siellä  tavattiin; 
komeita  amfiteaattereita,  pitkiä  vesijohtoja,  suuria  kasarmirakennuksia 
legioonia  varten  siellä  nähtiin;  roomalainen  Kartago  oli  tärkein  kau- 
pungeista.   Kreikka  sitävastoin  oli  suuresti  kuihtunut  entisestään,  vaikkei 

siellä  henkinen  elämä  vieläkään  ollut  sammunut;  keisarien  suosimana 
Atena  säilytti  entisen  maineensa  sivistyksen  pääpaikkana.  Mutta  muuten 
Krakkalaisia  siirtyi  valtakunnan  kaikkiin  maihin,  joissa  he  elivät  mikä 
taiteilijana,  mikä  lääkärinä,  puhujana  tai  opettajana,  vieläpä  käsitöiden 
harjoittajanakin.  Aasian  maissa  ei  latinankieli  päässyt  perehtymään, 
vaan  siellä  säilyi  kreikankieli  ja  helieninen  sivistys;  asukkaat  olivat 
puoleksi  kreikkalaisia,  puoleksi  itämaalaisia.  Sinne  siirtyneiden  sivisty- 
neiden roomalaisten  virkamiestenkin,  lääkärien,  upseerien  ja  kauppiasten 
täytyi  oppia  latinan  rinnalla  myöskin  kreikankieltä. 

Rooman  vallan  kautta  olivat  kaukana  toisistaan  olevat  seudut  jou- 
tuneet läheiseen  yhteyteen  toistensa  kanssa.  Atlantin  merestä  aina  Eu- 
frat- ja  Tigris -virtoihin  asti  voitiin  hyviUä  kulkuteillä  matkustaa  tai  tava- 
roita kuljettaa.  Etupäässä  sotajoukkojen  kuljetusta  varten  olivat  Rooma- 
laiset näitä  teitä  rakentaneet.  Italiassa  niitä  ilmaantui  heti  kun  se  oli 
valloitettu.  Augustus  paransi  entisiä  ja  toimitti  uusia  rakennetuksi; 
niinpä  yksi  tie  kulki  halki  Gallian,  toinen  Espanjan  halki  aina  Cadiziin 
asti.  Trajanus  rakennutti  Rheinin,  Tonavan  ja  Tajon  yli  siltoja.  Teiden 
varsilla  määrätyn  matkan  päässä  oli  majapaikkoja  (stationes),  joissa 
hevosia  vaihdettiin  ja  matkan  tarpeita  saatiin.  Meriliikkeen  vilkastutta- 
miseksi perustettiin  uusia  satamakaupunkeja,  niinkuin  Ancona  ja  dvita 
Vecchia  Italiassa,  jotka  vieläkin  ovat  olemassa.  Tällaisia  suuria  töitä 
suoritettiin  erityisten  työmiesyhdistysten  kautta,  jotka  olivat  legioonain 
tapaan  järjestetyt;  ylin  johtaja  oli  senaattorien  arvoluokasta  valittu  mies. 

Kulkuneuvojen  kehittyessä  kauppa  vilkastui  sekä  maalla  että  me- 
rellä. Vanhoja  karavaaniteitä  pitkin  Arabian,  Intian  ja  Kiinankin  tava- 
roita kuljetettiin  Länsimaihin;  Välimerellä,  Mustallamerellä,  vieläpä  Atlan- 
tillakin purjehti  Roomalaisten  laivoja;  roomalaisia  kauppiaita  oli  asettunut 
kaikkiin  merikaupunkeihin  sekä  Europan  että  Aasian  maihin.  Alek- 
sandria ja  Antiokia  olivat  idän  tärkeimmät  kauppakaupungit  Palmyra, 
joka  oli  syntynyt  Syrian  erämaan  keitaalle,  kohosi  niinikään  suureen 
rikkauteen,  jota  sen  rauniot  vieläkin  todistavat  Byzantzionillakin  oli  tärkeä 
merkitys;  vilkas  kauppa  kulki  samoin  Naxos-  ja  Rodos-saarten  kautta; 
Delos-saari  oli  vanhastaan  orjakaupan  keskusta.  Lännessä  taas  olivat 
Massilla  (nyk.  Marseille)  Etelä-Galliassa  sekä  Cadiz  Espanjassa  suuria 
kauppapaikkoja.  Babylonista  tuotiin  hienoja,  monenvärisiä  mattoja  ja 
kankaita.  Persiasta  ja  Kiinasta  silkkiä  ja  nahkatavaroita;  Arabiasta  ja 
Intiasta  haettiin  kalliita  kiviä,  kultaa,  norsunluuta,  ha j  naineita,  meri- 
simpsukoita  y.  m.;  Egyptistä  papyrosta;  Tyroksesta  saatiin  sen 
vanhastaan    tunnettuja   purppurakankaita,   jotka   olivat   sangen   kalliita; 

Kreikasta  taas  tuotiin  taideteoksia  ja  hienoja  kankaita.  Kolkis-maa  oli 
tärkeä  orjain  tuontipaikka ;  Afrikasta  tuotiin  viljaa,  hedelmiä  ja  villieläi- 
miä; Espanjasta  hienoa  villaa,  hunajaa,  vahaa  ja  suolaa;  Galliasta  karjaa, 
öljyä,  rautatavaroita,  lyijyä  ja  tinaa;  Britanniasta  myöskin  tinaa.  Kaupan 
kautta  lisääntyi  ylellisyys,  ja  äärettömiä  rahasummia  kaupassa  liikkui. 
Kirjailija  Plinius  kertoo,  että  vuosittain  tuotiin  yksin  Arabiasta  ja  Inti- 
asta tavaroita  100  miljoonan  sestersin  arvosta  (lähes  21  milj.  markkaa). 
Rauha  ja  yleinen  turvallisuus  teki  kaupan  mahdolliseksi  ja  vilkastutti  sitä. 


Tiberin  satama.    (Roomalaisen  Icorlcolcuvan  mukaan.) 

Myöskin  oikeudellisessa  suhteessa  tasaantui  valtakunnan  eri  maissa 
asuvien  kansojen  väli  keisarikunnan  aikana.  Jo  ennen  Augustuksen 
aikaa  olivat  Italian  kansat  saaneet  kansalaisoikeudet,  ja  Caesar  oli  jo 
kutsunut  senaattiinkin  Gallialaisia.  Augustus  jatkoi  samantapaista  me- 
nettelyä, samoin  hänen  seuraajansa,  jonka  vuoksi  kansalaisten  lukumäärä 
kasvoikin  suuressa  määrässä,  ja  niitä  tavattiin  etäisimmissäkin  maissa. 
Augustuksen  aikana  oli  Rooman  kansalaisia  16 — 17  miljoonaa,  mutta 
pari  vuosikymmentä  myöhemmin  noin  25  miljoonaa.  Roomalaiset  olivat 
tuota  oikeutta  ennen  pitäneet  erikoisoikeutenaan,  joka  antoi  heille  muiden 
kansojen  rinnalla  valta-aseman,  ja  sen  vuoksi  he  eivät  mielihyvällä  kei- 
Yleinen  historia.  —  17. 

sarien  politiikkaa  katsoneet.  Niinpä  Tacitus  kertoo,  että  Rooman  yli- 
mykset paheksuivat  Claudius-keisarin  menettelyä  hänen  kutsuessaan 
Gallian  ylimyssukujen  jäseniä  Rooman  senaattiin,  se  kun  muka  oli  heidän 
nöyryyttämistään ;  mutta  sen  johdosta  keisari  senaatissa  piti  merkillisen 
puheen,  jossa  hän  huomauttaa,  että  tätä  menettelyä  oli  Rooma  aina  nou- 
dattanut; patriisit  olivat  myöntäneet  plebejeille  kansalaisoikeudet  ja  paäsön 
senaattiin,  myöhemmin  olivat  Italian  kansat  päässeet  samaan  asemaan; 
ja  nyt  oli  aika  kutsua  senaattiin  eteviä  maakuntalaisia;  oli  näet  tarpeel- 
lista liittää  kaikki  kansat  yhteen  isänmaahan  ja  siten  sulattaa  yhteen 
voittajat  ja  voitetut.  Samaa  vapaamielistä  valtioviisautta  myöhemmätkin 
keisarit  noudattivat,  ja  vihdoin  keisari  Caracalla  v.  214  antoi  julistuk- 
sen, jossa  kaikille  vapaille  Rooman  valtakunnassa  annettiin  kansalais- 
oikeus. Eikä  keisarejakaan  enää  oteta  yksinomaan  Roomalaisista,  vaan 
provinseista  niitä  tulee  aina  Trajanuksen  ajoista  asti,  vieläpä  jonkinlai- 
sessa järjestyksessä.  Espanjalaisten  keisarien  jälkeen  on  valtaistuimia 
sarja  afrikalaisia,  joista  Septimvus  ja  Aleksanteri  Severus  ovat  ete- 
vimmät,  sen  jälkeen  syrialaisia  ja  vihdoin  Galliasta  ja  lUyriasta  tulleita. 
Joka  maa  on  ikäänkuin  yhtä  oikeutettu  antamaan  maailmalle  hallitsijoita. 


XXIX. 

Kirjallisuus  ja  filosofiset  opit.    Kristinoppi. 

Kirjailijat  tasavallan  loppuaikana.  —  v Kultainen  aikakausi».  ->  Myöhemmät  kir- 
jailijat. —  Stoalainen  ja  epikurolainen  filosofia.  —  Uusplatoninen  oppi.  —  Uskon- 
noUinen   kaipuu.   —   Kristinoppi.  —  Se  on  ristiriidassa  entisten  uskontojen  kanssa. 

—  Vainot.  —  Marttyyrit. 

Roomalaiset  olivat  soturi-  ja  valtiollinen  kansa,  joka  muodosti  laa- 
jimman valtakunnan,  mikä  vanhalla  ajalla  tavataan  sekä  laeilla  järjesti 
sen  olot;  mutta  henkisellä  alalla  eivät  he  jälkimaailmalle  ole  suurtakaan 
perintöä  jättäneet;  eikä  silläkään,  minkä  he  loivat,  ole  omintakeista  alku- 
perää. Taide,  tiede  ja  varsinainen  kirjallisuus  olivat  Kreikasta  tullutta  lai- 
natavaraa, ja  kreikkalaisuuteen  ne  myöhemminkin  perustuivat  Olemme 
jo  aikaisemmin  maininneet  muutamia  Rooman  ensimmäisistä  kirjailijoista^ 
jotka    toisella    vuosisadalla    alkoivat    latinankieltä   käyttää  kaunokirjalli- 

suuden  ja  runouden  kielenä.  Tasavallan  loppuaikoina  jatkuu  sama 
suunta,  ja  kuuluisin  kirjailija  on  silloin  M,  T,  Cicero,  jonka  valtiomies- 
toimesta  jo  olemme  kertoneet.  Hänen  pitämänsä  useat  puheet  sekä  hänen 
filosofiset  kirjoituksensa  ovat  kielen  puolesta  roomalaisen  kirjallisuuden 
paraat  tuotteet.  C,  J.  Caesarin  monipuolinen  nero  osottautui  myöskin 
hänen  kirjailijatoimessaan ;  hän  sekä  Salluatius  ja  Cornelius  Nepos  ovat 
historioitsijoina  saavuttaneet  tunnetun  nimen. 

Aug^ustuksen  aikaa  kutsutaan 
Rooman  kirjallisuuden  »kultaiseksi  ai- 
kakaudeksi,» koska  se  hallitsijan  suo- 
siosta silloin  kohosi  korkeimmilleen. 
Runoilija  Vergilius  esittää  Aeneidls- 
sään  Rooman  syntyä,  jossa  Home- 
roksen runot  ovat  nähtävästi  olleet 
hänellä  esikuvana.  Horatius  jäljit- 
telee lyyrillisissä  runoissaan,  Odeissa, 
kreikkalaisia  runoilijoita,  ja  sisällys- 
kin on  monessa  Kreikkalaisilta  lai- 
nattua; hän  ylistää  nautintoja  ja  maa- 
elämän  tyyntä  rauhallisuutta,  mutta 
myöskin  Roomalaisten  vanhaa  kun- 
toa ja  entisiä  hyveitä  sekä  moittii 
oman  aikansa  turmelusta.  Ovidltis 
on  kirjoittanut  »Metamorfoses^-m" 
misen  runokokoelman,  jossa  hän  esit- 
tää vanhoja  taruja  jumalista  ja  ihmi- 
sistä, jotka  muuttuivat  eläimiksi  tai 
kasveiksi;  siitä  nimikin,  joka  merkitsee  muutoksia.  T.  Livius  kirjoitti 
lavean  historian  Rooman  varhaisimmista  ajoista  aina  Augustuksen  ai- 
koihin asti;  se  on  kooltaan  laajin  Rooman  historia  ja  jaettu  142:een 
kirjaan. 

Seuraavan  kahden  vuosisadan  aikana  tavataan  vielä  kirjailijoita, 
jotka  ovat  jälkimaailmalle  tunnettuja.  Keisari  Trajanuksen  aikana  eli 
suuri  historioitsija  Ta^itus,  joka  kirjoitti  ensimmäisten  keisarien  historian. 
Tässä  hän  osottaa  suurta  kykyä  asioita  arvostellessaan  sekä  luonteen 
puhtautta  esittäessään  vanhaa  roomalaista  kuntoa.  Hän  kirjoitti  niinikään 
lyhyen  kuvauksen  Germanian  asukkaista,  jossa  hän  jonkinlaisella  myö- 
tätuntoisuudella  kertoo  näiden  luonnonkansojen  yksinkertaisista  oloista 
ja      hyvistä      ominaisuuksista,      verraten      niitä      Rooman      sivistyksen 

kuluttamaan  kansaan.  Saman  kirjan  viimeisessä  luvussa  mainitaan  ensi 
kerta  suomalaisista  kansoista,  jotka  asuivat  Veiksel-virran  seuduilla.  Niitä 
Taeitus  kuvailee  sangen  raaoiksi,  heillä  kun  ei  ollut  asuntoja  eikä  me- 
talliaseitakaan,  vaan  luusta  ja  kivestä  tehtyjä;  eläinten  nahoista  tehdyt 
vaatteet  olivat  heidän  ruumistaan  verhoomassa;  jumalia  he  eivät  osan- 
neet palvella  j.  n.  e.  Runoilijat  Persius  ja  Juvenalis  Augustuksen  seu- 
raajien aikana  pilkkasivat  runoissaan,  joita  nimitetään  satiireiksi,  aikansa 
turmelusta,  naisten  kevytmielisyyttä,  miesten  kunnottomuutta,  itsekkäi- 
syyttä,  ahneutta  ja  halpamaisuutta.  Espanjassa  syntyneet  Qvintiliamts 
ja   Seneca  olivat  saman   ajan  etevimpiä  miehiä;  edellinen  oli  puhuja  ja 


Roomalainen  koulu. 


kirjoitti  puhujataidosta  teoksen,  jälkimmäinen  syvämietteinen  filosofi, 
tunnettu  Nero-keisarin  opettajana,  joka  kuitenkin  myöhemmin  oli,  kei- 
sarin vainoa  peläten,  pakotettu  surmaamaan  itsensä.  Plinius  vanhempi 
oli  suuri  luonnontutkija  ja  kuolikin  v.  79  tapaturmaisesti  Vesuviuksen 
purkauksessa  tiedonhalussaan  tultuaan  sitä  liian  lähelle.  Hänen  veljen- 
poikansa  nuorempi  Plinius  oli  taas  kaikilla  aloilla  omistanut  itselleen 
aikansa  tiedot;  hän  on  sepittänyt  suuren  joukon  kirjeitä,  enemmän  pitäen 
silmällä  jälkimaailmaa  kuin  niiden  saajia;  Trajanuksen  hyvänä  ystävänä 
hän  kirjoitti  tästä  keisarista  ylistyspuheen. 

Latinankielisen  kirjallisuuden  ohessa  osotti  kreikankielinen  elinvoi- 
maa, valtakunnan  itä-osassa  varsinkin.  Etevien  miesten  elämäkertojen 
kirjoittajana  on  Plutarkos  tunnettu ;  Josefus  kirjoitti  Jerusalemin  hävi- 
tyksen vaiheista;  Lukianos  oli  runoilija,  joka  hyvin  sukkelalla  tavalla 
ivaa  vanhaa  jumaluustarustoa. 


KIRJALLISUUS  JA   FILOSOFISET   OPIT.      KRISTINOPPL  261 

Suuremman  käytännöllisen  merkityksen  kuin  kaunokirjallisuus  sai 
filosofia^  joka  myöskin  oli  lainattu  Kreikasta.  Usko  vanhoihin  jumaliin 
oli  aikoja  sitten  ruvennut  horjumaan,  varsinkin  kun  niiden  luku  karttui 
karttumistaan.  Sivistyneet  koettivat  saada  sen  sijaan  tyydytystä  hen- 
gelleen filosofiasta.  Jo  tasavallan  loppuaikoina  oli  sitä  harrastettu,  niin- 
kuin Cicerosta  nähtiin;  mutta  tasavaltaisen  hallitusmuodon  hävittyä  etsi- 
vät monet  henkilöt  vapaudenkin  korvausta  siitä.  Kaksi  eri  suuntaa  oli 
siinä  vallalla,  jotka  molemmat  johtuivat  Sokrateen  ja  Platonin  opeista: 
nimittäin  stoalainen  ja  epikurolainen  (ks.  luk.  XV);  molemmissa  oli 
siveellinen  ja  käytännöllinen  puoli  pääasia.  Käytännölliset  Roomalaiset 
eivät  syvää  oppia  halunneet,  vaan  he  tahtoivat  saada  ohjeita  elämän- 
tiellä; he  tahtoivat  saada  lohdutusta  ja  voimaa  vastoinkäymisiä  ja  hallit- 
sijan mielivaltaisia  oikkuja  kestääkseen,  usein  myöskin  kuoleman  va- 
ralle; stoalainen  oppi  soveltui  paraiten  roomalaisluonteeseen.  Se  käski 
halveksimaan  kaikkia  olevia  oloja  ja  asettumaan  niiden  yläpuolelle.  Ih- 
miset etsivät  kunniaa,  rikkautta  ja  terveyttä,  mutta  se  on  älyttömyyttä, 
sanoo  stoan  oppi;  kaikki  kunnia  ja  virat  riippuvat  keisarin  mielivallasta, 
rikkaus  voipi  milloin  hyvänsä  haihtua,  terveys  kadota.  Meistä  itsestämme 
eivät  siis  nämät  seikat  riipu.  Mutta  kun  me  halveksimme  tai  olemme 
välinpitämättömät  tuollaisista  seikoista,  niin  me  vapaudumme  maailman  pe- 
tollisuudesta ja  kurjuudesta.  Iloa  ja  surua  on  tyynesti  kestettävä.  Hyve 
on  ainoa,  jota  ihmisen  on  tavotteleminen.  Jos  elämä  tuntuu  liian  tuka- 
lalta, saapi  ihminen,  joka  on  oma  herransa  ja  töistään  yksin  vastuun- 
alainen, siitä  itse  tehdä  lopun.  Tähän  oppiin  tasavallan  viimeiset  ystävät 
liittyivät;  Cato  murhasi  itsensä,  kun  Caesar  pääsi  voitolle,  Brutus  ja 
Cassius   surmasivat  itsensä   niinikään,  kun  tasavallan  näkivät  loppuvan. 

Epikurolaisuudessa  on  myöskin  käytännöllinen  puoli  tärkein.  Ih- 
misen tulee  pyrkiä  tyytyväisyyteen  ja  onnellisuuteen,  joka  saavutetaan 
ruumiin  ja  hengen  tarpeita  tyydyttämällä.  Mutta  kaikkia  haluja  ei  saa 
tyydyttää,  nimittäin  sellaisia,  joista  olisi  tuskia  ja  vastuksia  seurauksena; 
ei  myöskään  pahaa  saa  tehdä.  Elämänsä  oikein  sovittaminen,  niin  että 
se  onnelliseksi  muodostuisi,  on  hyve;  viisas  elää  levollisessa  rauhassa, 
hän  on  iloinen,  silmäilee  mielihyvällä  menneisyyttä,  nauttii  nykyisyydestä 
ja  katselee  ilman  pelkoa  tulevaisuuteen;  kuolemaa  ei  hän  pelkää,  sillä 
kun  elämä  sammuu,  loppuu  kaikki.  —  Itsekkäisyys,  välinpitämättömyys 
muista,  oli  tässäkin  opissa  pääpontena. 

Syvempi  ja  suuremmoisempi  oli  uusplatoninen  oppi,  joka  syntyi 
hellenisessä  maailmassa.  Se  koetti  yhdistää  kaikki  vanhan  maailman 
uskonnot  ja  filosofiset  opit  yhteen  järjestelmään,  siten  muka  saadakseen 

ihmishengen  syvimmillekin  vaatimuksille  tyydytystä.  Yhden  jumalan 
tämän  opin  edustajat  opettivat  olevan,  se  oli  kolmiyhteinen;  kaikki  mitä 
on  olemassa,  on  saanut  alkunsa  tästä  jumalallisesta  alkulähteestä.  Jumalan 
ja  ihmisten  välillä  on  henkiolentoja  eli  daimooneja;  aineellinen  maailma 
taas  on  kauimpana  jumalasta.  Ihmisen  tarkoitus  on  pyrkiä  tuohon 
alkulähteeseen,  ja  hyvällä  sekä  pyhällä  elämällä  hän  siihen  pääseekin. 
Ihminen  saattaa  pyhyyttä  harrastamalla  ikäänkuin  päästä  jumalan  yh- 
teyteen, olla  henkisesti  häneen  liittyneenä.  Uusplatonisessa  opissa  on, 
niinkuin  näkyy,  paljon  aineksia  kristinopistakin  ja  samaan  aikaan  se 
syntyikin.  Aleksandria  oli  sen  pääpaikka.  Eräs  juutalainen  FilOy  Kris- 
tuksen aikalainen,  on  sen  perustaja,  Plotinos  ja  Porfyrios  y.  m.  sitä 
kehittivät. 

Mutta  ainoastaan  sivistyneet  saattoivat  syventyä  filosofisiin  oppeihin 
ja  niistä  hankkia  viihdykettä  henkensä  kaipuulle  sekä  lohdutusta  ajan 
epävakaisissa  oloissa;  eikä  niistäkään  ollut  saatavissa  täydellistä  tyydy- 
tystä; järjen  vaatimukset  ne  voivat  täyttää,  mutta  sydämen  uskonnollinen 
tarve,  joka  kaipaa  rakkautta,  jäi  tyydyttämättä.  Oppimattomat,  köyhät 
ja  orjat,  siis  kansan  suurin  enemmistö,  jäivät  kokonaan  tätäkin  lohdutusta 
vaille.  Vanhoja  jumalia  vielä  kyllä  palveltiin,  entisiä  menoja  noudatettiin, 
mutta  ne  menivät  totutun  tavan  mukaan,  ja  tuskin  kukaan  enää  uskoi  nii- 
hin. Yhä  uusia  jumalia  oli  Roomaan  tuotu ;  Syriasta  oli  tullut  Baalin  ja  Per- 
siasta Mitran  palvelus;  foinikialaista  Astartea  kunnioitettiin  niinikään; 
Egyptin  Isis-jumalan  kunniaksi  pidettiin  juhlakulkueita;  Serapis-jumalalle, 
joka  oli  Egyptissä  pääjumalana  Ptolemaiojen  aikana,  rakennettiin  temppe- 
leitä Roomassa,  vieläpä  Galliassa  ja  Espanjassakin^.  Näistä  Itämaiden  juma- 
lista ja  uskonnonmenoista  koetettiin  saada  lohdutusta,  sillä  sitä  kaikkialla 
kaivattiin.  Ihmiset  vihkiytyivät  kaikellaisiin  salaisiin  seuroihin,  joissa 
he  salaperäisillä  menoilla  ja  opeilla  luulivat  totuuden  perille  pääsevänsä. 
Sellaisia  olivat  taurobolit.  Keskiyön  aikana  astuu  vihittävä  valkeisiin 
vaatteisiin  puettuna  reikiä  täyteen  puratuilla  laudoilla  katettuun  hau- 
taan; reikien  läpi  juoksutetaan  uhrieläimen  veri  hänen  päällensä,  jonka 
jälkeen  hän  puhdistuksen  merkkinä  käyttää  näitä  verisiä  vaatteita.  Ih- 
meiden tekijöitä  kulki  ympäri  maita,  ja  näiden  temppuihin  ihmiset  us- 
koivat; unienselittäjät  olivat  myöskin  suuressa  arvossa;  tähdistä  ennus- 
tettiin tulevia  asioita;  loihtulukujakin  pidettiin  tehokkaina  keinoina.  Eikä 
yksin  oppimaton  kansa,  vaan  sivistyneetkin  luottivat  näihin  taikamenoi- 
hin.  Itse  keisaritkin  kääntyivät  ennustajien  ja  loitsijoiden  puoleen;  niinpä 
Marcus  Aurelius,  hallitsija-filosofi,  ennenkuin  lähti  retkelle  Markomanneja 
vastaan,   kokosi  kaikista  kansoista  pappeja,  loihtijoita  ja  tietäjiä,  saadak- 

seen  erilaisia  taikakeinoja  retken  varalle;  hänen  poikaansa,  julmaa  Corn- 
modusta,  syytettiin  siitä,  että  hän  loihduilla  vaaraa  itsestään  torjuakseen 
oli  uhrannut  lapsia;  Septimius  Severus  ja  Caracalla  käyttivät  kaikel- 
laista  salaista  viisautta,  taikuutta  ja  ennustustaitoa.  Vanhojen  Kaldea- 
laisten astrologinen  viisaus,  Gallian  druidein  ennustustaito  ja  loihtukaavat 
otettiin  käytäntöön.  Vanhan  ajan  pakanuus  oli  ikäänkuin  epätoivossaan 
omistanut  kaikki  mahdolliset  keinot  ylläpitääkseen  asemaansa,  kun  tuo 
entinen  alkuperäinen  usko  jumaliin  oli  ihmisten  mielistä  hävinnyt. 

Epätietoisena,  usein  toivotonna  oli  siis  ihmishenki;  se  haki  ja  hapuili 
lohdutusta  joka  taholta,  filosofiasta  ja  taikauskosta;  mutta  sitä  se  ei 
saanut.  Kaivattiin  uutta  ja  parempaa.  »Aika  oli  täytetty»;  Kristuksen 
julistama  oppi  ainoastaan  saattoi  antaa  tyydytystä  sille  kaipuulle,  mikä 
ihmisten  sieluissa  vallitsi. 

Vähäpätöisen  Judan  kansan  keskuudessa  tuo  uusi  uskonto,  joka 
koko  maailman  oli  voittava,  sai  alkunsa.  Keisari  Augustuksen  aikana  maa- 
ilman vapahtaja  siellä  syntyi,  ja  hänen  opetuslastensa  kautta  hänen  oppinsa 
sitten  alltoi  levitä,  herättämättä  kuitenkaan  alussa  suurtakaan  huomiota.  Ei 
älytty  sitä  uutta  katsantotapaa  ja  siveellistä  voimaa,  mikä  siinä  oli  kät- 
kettynä; Kristuksen  julistama*  oppi  oli  rakkauden,  oikeuden,  nöyryyden 
ja  veljeyden  oppia,  joka  soveltui  kaikille  kansoille,  kaikille  säätyluokille, 
huolimatta  heidän  yhteiskunnallisesta  asemastaan.  Kaikki  ihmiset  olivat 
sen  mukaan  samanarvoisia;  mies  ja  vaimo,  orja  ja  vapaa  olivat  yhtä 
kalliita  Jumalan  valtakunnassa.  Tämä  jo  soti  koko  vanhan  ajan  kat- 
santotapaa vastaan,  jonka  mukaan  orjalla  ei  ihmisarvoa  ollut.  Vanha 
katsantotapa  oli  opettanut  vihollista  vihaamaan,  ja  muukalainen  ja  vi- 
hollinen oli  tavallisesti  sama.  »Teille  on  sanottu»,  sanoo  vapahtaja,  »rakasta- 
kaa lähimmäistänne  ja  vihatkaa  vihamiestänne,  mutta  minä  sanon  teille: 
tehkää  hyvää  niille,  jotka  teitä  panettelevat,  rukoilkaa  niiden  puolesta,  jotka 
teitä  vainoovat».  Tämä  uusi  oppi  ei  rajoittunut  myöskään  mihinkään  kan- 
sallisuuksiin, vaan  se  oli  koko  ihmiskunnalle  tarjona;  »tässä  ei  ole  Juutalai- 
nen tai  Kreikkalainen»,  sanoo  apostoli  Paavali.  Mutta  tämä  oli  niinikään 
vanhan  ajan  uskonnollista  käsitystä  vastaan,  sillä  vanhan  ajan  kansojen 
jumalat  olivat  kansallisia  tai  paikallisia.  Ammon-Ra,  Baal,  Ariman,  Zeus,  Ju- 
piter, Pallas  Atena  kuuluivat  vaan  omalle  kansalleen  tai  ohvat  omaan 
paikkakuntaansa  kiinnitetyt;  itse  Jehovakin  oli  ainoastaan  »valitun  kan- 
san» jumala.  Roomalaiset  hävittivät  eri  kansaUisuudet  ja  muodostivat 
kaikki  roomalaisiksi,  ja  samoin  he  muuttivat  niiden  jumalatkin  rooma- 
laisiksi. Rakennettiin  eri  temppeleitäkin,  panteoneja,  jotka  olivat  kaik- 
kien  jumalien   kokouspaikkoja.     Tämän   suvaitsevaisuuden   korvaukseksi 

vaati  Rooma,  että  kansat  tunnustaisivat  sen  vallan  ja  oso1i;aisivat  sen 
ylläpitäjälle,  keisarille,  jumalallista  kunnioitusta.  Uskonto  ja  valtio  olivat 
yhteensulautuneet,    jumalat    valtion    jumalia,  ja   valtion   välityksellä  oli 

niiden  puoleen  käännjttävi. 
Kristuksen  oppi  sitä  vastoin 
oli  valtiosta  riippumaton.  »Mi- 
nun valtakuntani  ei  ole  tästä 
maailmasta»,  sanoo  vapahtaja. 
Hän  opetti  taivaan  valtakun- 
nasta, joka  niille,  jotka  isän 
tahdon  täyttävät,  avautuu  hau- 
dan toisella  puolella.  Ihmisen 
ja  Jumalan  välistä  suhdetta 
yhdistämään  ei  tarvita  valtion 
välitystä,  sillä  jokainen  ihmi- 
nen saapi  suoranaisesti  kään- 
tyä hänen  puoleensa.  Mutta 
maallisen  vallan  olemassa  oloa 
ei  Kristus  kuitenkaan  tahdo 
hä  vittää ;  »  antakaa  keisarille 
mitä  keisarin  on,  Jumalalle 
mitä  Jumalan  on»,  on  hänen 
neuvonsa. 

Kristinoppi  erosi  liian 
jyrkästi  koko  edellisestä  kat- 
santotavasta voidakseen  olla 
joutumatta  ristiriitaan  sen 
kanssa.  Juutalaiset  odottivat 
kyllä  Messiasta,  mutta  he  ku- 
vittelivat häntä  Israelin  maal- 
lisen suuruuden  perustajaksi; 
Kristuksen  henkistä  valtakun- 
taa he  eivät  käsittäneet.  Hei- 
dän kesken  yleinen  farisealai- 
nen  suunta,  joka  pani  arvoa  vaan  ulkonaisiin  menoihin,  oli  niinikään  Kris- 
tuksen ylevää  ja  puhdasta  siveysoppia  jyrkästi  vastassa,  joka  vaati  ih- 
miseltä sisällistä  puhtautta,  nöyryyttä  ja  rakkautta.  Ankarat  sanat,  joilla 
vapahtaja  paljasti  heidän  tekopyhyyttään,  ja  ne  tuomiot,  jotka  hän  lausui 
Juutalaisten  oloista,    loukkasivat    heitä.     Häntä    aljettiin    vihata,  ja  viha 

muuttui  vainoksi;  nostettiin  syytös  häntä  vastaan  uskonnon  häpäisemi- 
sestä, ja  vihdoin  tahdottiin  hänet  saada  hengiltä.  Mutta  ilman  Rooman 
maaherran  suostumusta  he  eivät  saata  surmata  häntä,  jonka  vuoksi 
käännyttiin  hänen  puoleensa;  Kristus  oli  kutsunut  itseänsä  Juutalaisten 
kuninkaaksi,  jolla  hän  muka  loukkasi  Rooman  valtion  yliherruutta,  tehden 
itsensä  siis  syylliseksi  valtiorikokseen.  Pilatus,  Rooman  prokuraattori, 
myöntyi  vihdoin  heidän  kiihkeisiin  vaatimuksiinsa ;  ja  ristinpuussa  hän 
sovitti  ihmiskunnan. 

Kristuksen  opetuslasten  kautta  rupesi  uusi  oppi  leviämään,  ensin 
Palestinaan,  mutta  pian  sen  ulkopuolellekin.  Oli  kuitenkin  opetuslap- 
sillekin  aluksi  epätietoista,  tarkoittiko  heidän  mestarinsa  oppi  ainoastaan 
Juutalaisia  ja  olivatko  Juutalaisten  entiset  menot  kristityillekin  välttämät- 
tömät. Kristus  oli  kuitenkin  jo  selvään  osottanut,  ettei  hänen  oppinsa 
ollut  riippuvainen  juutalaisuudesta,  hän  kun  seurusteli  publikanien,  s.  o. 
Roomalaisten  kanssa,  ja  sai  monta  harrasta  tunnustajaakin  pakanoista. 
Se  tulikin  pian  yleiseksi,  ja  Paavali  on  pakanain  ensimmäinen  apostoli. 
Hän  matkustaa  maasta  toiseen,  ensin  Aasiassa,  sittemmin  Europan  puo- 
lella, ja  saapuu  vihdoin  itse  Roomaan.  Erinomaisella  uskoninnoUa  ja 
vakuutuksella  hän  saarnaa  mestarinsa  oppia  ja  perustaa  seurakuntia,  ja 
lähetyskirjeillään  hän  ylläpitää  niiden  uskoa  ja  johtaa  niitä.  Elävää 
uskoa,  rakkautta,  veljeyttä,  nöyryyttä  ja  puhtautta  hän  koettaa  saada 
niissä  vallitsemaan. 

Kristinoppi  tyydytti  ajan  uskonnollista  tarvetta;  varsinkin  köyhät 
ja  orjat  liittyivät  siihen,  sillä  surkean  ja  kovan  maallisen  elämän  jälkeen 
se  lupasi  paremman  haudan  toisella  puolella,  jossa  köyhä  ja  rikas  oli 
samanarvoinen.  Vieläpä  Rooman  valtakunta  tarjosi  ulkonaisia  etujakin 
kristinuskon  leviämiselle.  Eri  maat  olivat  vilkkaassa  yhteydessä  tois- 
tensa kanssa,  joten  uudet  aatteetkin  pääsivät  helposti  leviämään;  kreikan- 
kieli  oli   yleinen,   joten   oli  helppo  saada  uutta  oppia  laajalti  tunnetuksi. 

Lähes  kolme  vuosisataa  vapahtajan  esiintymisen  jälkeen  kuitenkin 
kului,  ennenkuin  hänen  oppinsa  saavutti  laillistetun  aseman.  Olemme 
monasti  maininneet,  mitenkä  Roomalaiset  osottivat  suvaitsevaisuutta 
kaikkien  kansojen  uskontoja  kohtaan;  kaikki  saivat  rauhassa  jumaliaan 
palvella  sekä  omissa  uskonnonraenoissaan  pysyä,  kun  vaan  ulkonaisesti 
ottivat  osaa  valtion  säätämiin  juhliin  sekä  pystyttivät  keisarille  alttareita 
ja  niillä  uhrasivat.  Mutta  kristinoppi  ei  soveltunut  vanhojen  pakanal- 
listen uskontojen  rinnalle,  eikä  se  myöskään  Rooman  valtiouskonnon 
vaatimuksiin  saattanut  mukaantua.  Kristityt  eivät  näet  vakaumukseltaan 
voineet  osottaa  keisarille  jumalallista  kunnioitusta,  sillä  ainoastaan  Juma- 

lalle  se  kuului.  Mutta  tämän  kautta  he  ikäänkuin  asettuivat  valtion 
ulkopuolelle;  he  kuuluivat  toiseen  valtakuntaan,  henkiseen,  joka  oli  Roo- 
man maallista  valtaa  ylevämpi.  Roomalaiset  taas  pitivät  valtiotaan  kor- 
keimpana ja  täydellisimpänä,  jonka  vuoksi  kristittyjen  katsantotapa  oli 
heidän  kannaltaan  katsoen  valtiorikosta.  Kristinopin  tunnustajat  vetään- 
tyivät  niinikään  erilleen  yleisistä  toimista  ja  viroista,  koska  ne  olivat 
yhteydessä  pakanallisten  uskonmenojen  kanssa;  yleisiin  uhreihin  ja  juh- 
liin he  eivät  saattaneet  osaa  ottaa,  julmia  näytäntöjä  he  eivät  käyneet 
katsomassa,  avioliittoon  pakanain  kanssa  menemistä  he  välttivät;  sanalla 
sanoen  pakanain  ja  kristinopin  tunnustajien  välillä  oli  niin  perinpoh- 
jainen erilaisuus  koko  elämän  katsantotavassa,  etteivät  ne  saattaneet 
mitenkään  yhteensulautua.  Siinä  syntyi  ankara  ottelu,  jossa  uuden 
opin  täytyi  osottaa,  kuinka  lujalle  pohjalle  se  oli  laskettu. 

Koska  siis  kristinoppi  ei  oikeastaan  soveltunut  Rooman  valtioon, 
niin  tahdottiin  sitä  hävittää,  ja  10  suurta  vainoa  luetaan  yhteensä  vai* 
tiovaUan  puolelta  pannuksi  toimeen  kristityltä  vastaan.  Nero  alotti  vai- 
nojen sarjan,  vaikka  hänellä  tuskin  oli  muuta  vaikutinta  kuin  raa'aii 
tyrannin  murhanhalu.  Domitianus-keisari  oli  kuullut  huhuna  kerrottavan, 
että  kristityt  Davidin  suvusta  odottivat  mahtavaa  hallitsijaa,  jonka  vuoksi 
hän  tutkitutti  Davidin  sukutaulua.  Keisarin  eteen  tuotiin  sen  johdosta 
kaksi  miestä,  jotka  olivat  vapahtajan  veljen  Judaan  pojanpoikia;  mutta 
kun  hän  kuuli,  että  heillä  oli  ainoastaan  pieni  maatila,  jota  itse  viljelivät, 
sekä  että  tuo  toivottu  valtakunta  vasta  päivien  päätyttyä  toteutuisi,  joK 
loin  taivasten  kuningas  tulisi  tuomitsemaan  eläviä  ja  kuolleita,  katsoi 
hän  heitä  vaarattomiksi  haaveilijoiksi  ja  laski  heidät  vapauteen.  Rik- 
kaita ja  vaikuttavassa  asemassa  olevia  henkilöitä  sitä  vastoin  Domitianus 
vainosi,  vieläpä  omia  sukulaisiaankin,  joita  kristityiksi  oli  syytetty.  Tra- 
Janus  antoi  määrättyjä  ohjeita,  joiden  mukaan  virkamiesten  tuli  koh- 
della kristittyjä;  omin  päinsä  heidän  ei  tarvinnut  niitä  ruveta  hätyyttä- 
mään, ainoastaan  ilmi  annettaessa  oli  heitä  syytteeseen  pantava.  Ensin 
oli  tuollainen  syytetty  vaadittava  uhraamaan  keisarin  kuvapatsaan 
ääressä,  ja  jos  hän  sen  teki,  oli  hän  vapautettava,  mutta  jos  hän  kid- 
täytyi,  oli  hän  rangaistava.  Tämän  kautta  kristityt  joutuivat  kokonaan 
maaherrojen  mielivaltaan;  jos  maaherra  halusi  jonkun  kristityn  rikka- 
uksia tai  joku  yksityinen  vihamies  syytti  jotakuta,  oli  uskosta  luopununen 
tai  marttyyrikuolema  edessä.  Marcus  Aurelius  sääsi,  että  kaikki  uusien 
uskontojen  levittäjät,  joiden  kautta  häiriötä  valtakunnassa  saattaisi  syn- 
tyä, olivat  maanpakoon  tai  kuolemaan  tuomittavat,  jonka  vuoksi  hänen 
kuolemaansa    asti    kristittyjen     vainoja    jatkettiin.      Septimius    Sevenis 

kielsi  kristinuskoon  kääntymistä  ja  pani  myöskin  toimeen  julmia  vainoja, 
vaikka  hän  hallituksensa  alussa  oli  osottanut  suurta  suopeutta  kristittyjä 
kohtaan,  ottaen  esim.  pojalleen  Caracallalle  kristityn  imettäjän. 

Decitts-keisarin  aikana  (249 — 251)  tuli  kristittyjen  tila  entistä  tu- 
kalammaksi, sillä  hän  määräsi,  että  virkamiesten  tuli  virkansa  puolesta 
ryhtyä  pakottamaan  kristittyjä  uhraamaan  valtion  jumalille;  -vaino  tuli 
sen  johdosta  yleiseksi  koko  valtakunnassa.  Oallienus  vasta  teki  tästä 
lopun,  jonka  kautta  syntyi  rauhan  aika,  kunnes  Diokletianus  ja  Galerius 
toimittivat  viimeisen  suuren  vainon  (v.  303 — 305);  tämä  oli  laajin  kai- 
kista, sillä  se  oli  pantava  toimeen  yli  koko  valtakunnan;  kristittyjen  ju- 
malanpalvelus kiellettiin,  pyhät  kirjat  käskettiin  polttaa  ja  kirkot  hävittää, 
tutkittaessa  oli  käytettävä  kiduttamista  tunnustukseen  pakottamista  varten. 

Hädän  hetkinä  kristityt  vetäytyivät  syrjäisiin  paikkoihin,  niinkuin 
metsiin  tai  vuorenluoliin,  Jumalataan  palvelemaan,  ja  varsinkin  olivat 
katakombit  heidän  olopaikkojansa.  Ne  olivat  maanalaisia  käytäviä,  ta- 
vallisesti kaupunkien  läheisyydessä,  joita  he  olivat  kaivaneet  kuolleita 
varten.  Rooman  ympärillä  oli  kolmannella  vuosisadalla  25  tai  26  sel- 
laista hautauspaikkaa.  Elämässä  ja  kuolemassa  tahtoen  olla  yhdessä, 
he  kokoontuivat  näihin  komeroihin  lukemaan  pyhiä  kirjoja  ja  laulamaan 
virsiä.  Joskus  ankaran  vainon  aikana  saattoi  käydä  niinkin,  että  nuot 
Jumalaansa  palvelevat  joutuivat  sivukomeroon  suljetuiksi,  jotkut  sota- 
miehet kun  virkamiesten  käskystä  muurasivat  käytävänsuun  umpeen. 

VainoiUa  ei  kuitenkaan  ollut  toivottua  vaikutusta,  päinvastoin  ne 
vaan  hankkivat  kristinuskolle  lisää  tunnustajia.  Tuollaista  lujuutta  ja 
luottamusta,  jota  kristityt  osottivat,  ei  oltu  ennen  nähty;  halpa  sivisty- 
mätön henkilö  meni  kuolemaan,  toivoessaan  sen  vaan  olevan  tien  autuu- 
teen. Toisinaan  kristityt  melkein  tunkeutumalla  tahtoivat  kuolemaan 
päästä,  jonka  johdosta  opettajien  täytyi  kehottaa  heitä  henkeänsä  sääs- 
tämään. Tämä  tulevaisen  elämän  toivo  herätti  kummastusta  ja  vaikutti 
moneen  oppineeseenkin,  niin  että  hän  liittyi  heidän  joukkoonsa.  Mart- 
tyyrit kohosiva  pian  uskonsankareiksi,  todellisiksi  ihanneihmisiksi,  joi- 
den arveltiin  kuolemankin  jälkeen  voivan  auttaa  uskovaisia  rukoilemalla 
Jumalan  luona  heidän  puolestaan.  Sen  vuoksi  aljettiin  heidän  haudoil- 
laan toimittaa  rukouksia,  joka  oli  alku  pyhimysten  palvelukseen. 

Kaikista  ponnistuksista  huolimatta  ei  vanha  pakanuus  saattanut 
kristinoppia  hävittää,  sillä  se  oli  aikansa  elänyt  ja  kuolemaan  tuomittu, 
jota  vastoin  kristittyjen  oppi  tarjosi  ihmissielulle  sen  lunastuksen,  rauhan 
ja  toivon,  jota  se  kaipasi. 

XXX. 

Viimeiset   koko    valtakunnan    keisarit   ja    keisarikunnan 
jako.  Uusi  liallintojärjestelmä.  Länsi-Rooman  liäviö. 

Sotilaat  määräävät  keisareja.  —  Diokletianus  ja  Konstantinus  suuri.  —  Valtakunta 
jaetaan.  —  Despoottinen  hallitusmuoto.  —  Hallintojärjestelmä  ja  virkamiehet.  — 
Kunnallinen  itsehallinto.  —  Raskaat  verot.  —  Kristinoppi  julistetaan  luvalliseksi. 
—  Kirkon  hallinto.  —  Oppiriidat.  —  Julianus  Apostata.  —  Länsi-Rooman  valta- 
kunta häviää. 

Kaksi  ensimmäistä  vuosisataa  Rooman  keisarikunnan  aikana  olivat 
olleet  verraten  onnellisia,  ja  varsinkin  toinen  vuosisata  Kr.  s.  j.  on  on- 
nellisimpia koko  ihmiskunnan  historiassa.  Mutta  Marcus  Aureliuksen 
kuoltua  V.  180  olot  muuttuvat;  tämän  jälkeen  ovat  useimmat  keisarit 
heikkoja,  huonoja,  julmia  ja  kevytmielisiä;  sotaväki  niitä  määrää  ja  työn- 
tää taas  pois  hallituksesta  mielensä  mukaan.  Kun  Marcus  Aureliuksen 
julma  ja  kevytmielinen  poika  Commodus  oli  murhattu,  niin  tarjosivat 
pretorianit  keisarikruunun  huutokaupaDa ;  kaksi  kilpailijaa  ilmestyi,  joista 
toinen,  vanha  senaattori  Didius  Julianu8,  lupasi  enemmän,  nimittäin 
6,250  drakmaa  (noin  5,000  Suom.  markkaa)  kullekin  sotamiehelle.  Ja 
kun  kauppa  oli  tehty,  saattoivat  sotamiehet  hänet  palatsiin;  senaatti  hy- 
väksyi tämän  vaalin.  Julianus  ei  kuitenkaan  saattanut  lupaamaansa 
maksua  suorittaa,  jonka  vuoksi  hän  vielä  samana  vuonna  murhattiin. 
Rajoilla  majailevat  legioonat  rupesivat  nyt  kilvan  keisareja  määräämään, 
ja  yksi  heistä  Septimius  Severus  (v.  193 — 211),  jonka  Illyriassa  ole- 
vat legioonat  olivat  huutaneet,  pääsi  verisen  sisällissodan  jälkeen  hallit- 
semaan. Hänen  hallituksensa  oli  edellisiä  voimallisempi  ja  parempi, 
mutta  hänen  poikansa  ja  seuraajansa  Caraealla  oli  julma  mies,  joka 
surmautti  veljensä  oman  äitinsä  sylissä,  niinkuin  kerrotaan,  koska  pel- 
käsi hänen  pyrkivän  valtaan,  sekä  20,000  henkeä,  jotka  kuuluivat  hänen 
puolueeseensa.  Suuri  lakimies  Papinianus  surm^tiin  niinikään,  kun  hän 
kieltäytyi  kirjoittamasta  puolustusta  veljenmurhan  johdosta.  Caracallan 
toinen  seuraaja,  Elagabal  (v,  218—222),  oli  kevytmielinen  ja  hurja 
tyranni;  Itämailta  kotoisin  kun  oli,  ei  hän  tuntenut  Rooman  tapoja  ja 
oloja.  Hän  antoi  valtakunnan  tärkeimmät  virat  tanssijoilleen  ja  partu- 
reilleen, muodosti   naisista  senaatin,  täytti  kerran  kalalammikon  ruusuve- 

della  kylpeäkseen  siinä,  sekä  sirkus-näyttämön  viinillä,  jossa  sitten  meritais- 
teluja pidettiin;  vihdoin  hän  pukeutui  naisten  vaatteisiin,  kehräsi  villoja 
ja  käski  kutsumaan  itseänsä  keisarinnaksi;  keisarina  siihen  aikaan  oli 
välisti  erään  kyökkimestarin  poika,  välistä  muuan  sirkusajaja.  V.  222 
hänkin  surmattiin  ja  parempi  keisari  Aleksanteri  Severus  saatiin  si- 
jaan (v.  222—235). 

Samaan  aikaan  barbaarit  entistä  ankarammin  ahdistivat  rajamaita. 
Europan  puolella  olivat  Germanilaiset,  jotka  liittokunniksi  muodostuneina 
olivat  voimakkaampia  kuin  ennen.  Jo  ennen  mainittu  Decius-keisari  sai  sur- 
mansa heitä  vastaan  taistellesaan  (v.  251).  Idässä  taas  oli  Partilais val- 
takunnan sijaan  v.  226  tullut  Uus-Persian  eli  Sassanidein  valtakunta, 
jonka  kuninkaat  tunkeutuivat  Rooman  maakuntiinkiin.  Mutta  myöskin 
valtakunnan  sisäosissa  syntyy  kapinoita;  maakunnat  irtaantuvat,  maa- 
herrat pyrkivät  itsenäisiksi,  sotapäälliköt  julistavat  itsensä  keisareiksi,  ja 
V.  260  vaiheilla  niitä  oli  noin  30,  jonka  vuoksi  tätä  aikaa  nimitetään 
39  tyrannin  ajaksi.  Kuuluisin  näistä  maakuntakeisarelsta  on  Palmjran 
naishallitsija  Zenobia,  joka  anasti  valtaansa  koko  Syrian. 

Muutamat  voimakkaat  keisarit,  Aurelianus  (v.  270 — 275)  ja 
Probus  (276 — 282),  tekivät  tästä  sekasorrosta  lopun  ja  voittivat  myös- 
kin rajoille  tunkeilevat  naapurikansat.  Ja  v.  284  tuli  voimakas  Dio- 
kletianus  keisariksi,  jolloin  Roomalle  alkoi  uusi  parempi  aika.  Diokle- 
tianus  huomasi,  ettei  niin  laajaa  valtakuntaa  kuin  Rooma  oli,  saattanut 
yksi  mies  hallita,  jonka  vuoksi  hän  v.  285  otti  hallitsijakumppanikseen 
länsi-osaan  Masimianuksen.  Ennen  pitkää  ottivat  vielä  nämät  n.  k. 
Augustukset  itselleen  kumpikin  apulaisen,  jota  kutsuttiin  Caesariksi,  jotta 
maakuntien  hoitoa  ja  hallintoa  paremmin  voitaisiin  valvoa.  Täten  oli 
valtakunta  jaettu  4:jään  osaan. 

Mutta  Diokletianuksen  jälkeen  (v.  305)  syntyi  riitoja,  koska  oli 
monta  valtaan  pyrkijää.  Konstantintis,  jota  kutsutaan  suureksi,  saapi 
vihdoin  kaikista  kilpailijoistaan  voiton  ja  hallitsee  koko  valtakuntaa  vv. 
323 — 337.  Hänen  kuoltuaan  valtakunta  milloin  on  jakaantuneena,  mil- 
loin yhden  miehen  hallussa.  Mahtava  espanjalainen  keisari  Teodositcs 
on  viimeinen  koko  Rooman  valtakunnan  herra ;  hänen  kuollessaan  v.  395  se 
ainiaaksi  jakaantuu  kahteen  osaan,  siten  että  Länsi-Roomaan  kuuluu 
Italia,  Gallia,  Britannia,  Espanja  ja  Pohjois-Afrikan  läntinen  puoli;  Itä- 
Roomaan  taas  Kreikka,  Makedonia,  Trakia,  Aasian  maat  ja  Egypti  seka 
itäinen  osa  Pohjois-Afrikan  rantamaista,  siis  jotenkin  entinen  kreikkalais- 
maailma;  helleninen  sivistys  siinä  vallitsikin  ja  kreikankieli  oli  yle- 
nen;   Länsi-Roomassa  taas  oli  roomalaisuus  puhtaampi  ja  latina  yleinen 

kieli.     Konstantinopoli,   jonka    Konstantinus    suuri   oli  tehnyt  hallituspai- 
kakseen,  oli  Itä-Rooman  pääkaupunki,  Rooma  taas  läntisen  valtakunnan. 

Diokletianuksen  aikana  Rooman  valtakunnan  hallitus  muuttui  enti- 
sestään. Keisarit  olivat  alkuansa,  niinkuin  ennen  on  mainittu,  oikeudelli- 
sesti tasavallan  virkamiehiä,  ja  senaatiUakin  oli  jonkun  verran  oikeuksia. 
Diokletianus  hävitti  kaikki  mikä  tasavaltaa  muistutti  ja  järjesti  hallinnon 
itämaisen  despotismin  kaltaiseksi;  Konstantinus  täydensi  hänen  alkuun 
panemaansa  järjestelmää.  Keisari  esiintyy  tästä  lähin  itämaiseen  tapaan 
suuressa  loistossa;  kulta- 
diadeemi  on  hänen  otsal- 
laan ja  hänen  vaatteensa 
ovat  kullalla  koristetut; 
hän  on  erillään  muista  ja 
äärettömän  suuri  ero  on 
hänen  ja  ylhäistenkin  vä- 
lillä; joka  hänen  luokseen 
pääsee,  lankee  polvilleen 
hänen  eteensä.  Hän  on 
melkein  kuin  jumala;  pu- 
huteltaissa  käytetään  sel- 
laisia nimityksiä  kuin  *  Tei- 
dän ikuisuutenne»  tai  »Tei- 
dän jumalallisuutenne».  .^j 
Keisarin  vallalla  ei  enää  ole  ' 
mitään  rajoja,  sillä  hänen 
sanansa  on  laki;  hän  on 
korkein  tuomari,  määrää 
verot,  komentaa  sotaväkeä, 
sanalla  sanoen,  hän  on 
hallituksen    pää   ja    ulkonainen    loisto   on    hänen   valtaansa  osottamassa. 

Hallitusta  laajassa  valtakunnassa  keisari  hoitaa  lukuisien  virka- 
kuntien ja  virkamiesten  kautta.  Rooman  valtakunta  on  tästä  puoleen 
järjestetty  virkamiesvaltioksi,  jossa  viranhoitajat  ovat  asteittain  toisistaan 
riippuvaisia.  Keisari  on  kaikkien  ylinnä  ja  ikäänkuin  tuon  täsmällisen 
ja  säännöllisen  koneiston  käyntiin  panija  ja  valvoja;  lähinnä  häntä  on 
Consistorium  principis,  johon  kuuluu  korkeimmat  virkamiehet:  yh- 
dellä on  lakimääräysten  valmistaminen  tehtävänään,  toisella  valtakunnan 
rahasto  hoidossaan,  kolmannella  verojen  jakaminen  eri  maakuntien  kes- 
ken j.  n.  e.;  yhteensä  niitä  on  7,  ja  kullakin  on  apunaan  useita  alempia 

virkamiehiä,  jotka  muodostavat  eri  virastoja.  Näiden  alapuolella  on  4 
prefektiä  eri  osissa  valtakuntaa;  prefektuurit  ovat  jaetut  piirikuntiin 
eli  dioeseseihin  ja  nämät  taas  maakuntiin  eli  promnseihin.  Kullakin 
eri  dioesesillä  ja  provinsilla  on  päämiehensä  ja  hänellä  oma  virastonsa 
lukuisine  virkamiehineen  ja  kirjurineen.  Virkamiesten  kesken  vallitsi 
ankara  arvojärjestys,  ja  luettiinkin  ne  asemansa  ja  virkojensa  nojassa 
eri  arvoluokkiin.  Konsuleja,  joiden  virka  oli  enää  tyhjä  arvo,  prefektejä 
ja  ministereitä  kutsutaan  illustres  (s.  o.  kuuluisat);  prokonsulit  y.  m. 
ovat  spectabiles  (huomattavat),  keisarin  sukulaiset  nobilissimi  (s.  o. 
jalosukuisimmat)  j.  n.  e. 

Diokletianuksen  ja  Konstantinuksen 
toimeenpaneman  hallintojärjestelmän  kautta 
sulivat  valtakunnan  eri  osat  lähemmin  toi- 
siinsa, sillä  kaikki  maat,  Italiakin,  olivat 
nyt  samanarvoisia;  Rooman  valtio  sai  sen 
kautta  niinikään  lujan  keskitetyn  halli- 
tuksen, joka  jätti  kansan  kokonaan  virka- 
miesten holhouksen  alaiseksi.  Uuden  ajan 
suuret  valtiot  ovat  saman  järjestelmän 
mukaisesti  hallinnon  muodostaneet,  sillä 
sen  kantta  hallituksen  mahti  tulee  kai- 
kissa kohdissa  tuntuvaksi  ja  voimakkaaksi 
Rooman  veltostuneelle  kansalle  tällainen 
keskitys  oli  tarpeen  vaatima,  sillä  ainoas- 
taan luja  hallitus  saattoi  valtion  vielä  jon- 
kun aikaa  pysyttää  koossa. 
Kaupunkikunnat  olivat  kuitenkin  säilyttäneet  jonkummoisen  kun- 
nallisen itsehallinnon  tasavallan  ajoilta.  Ne  saivat  valita  omat  virka- 
miehensä, niinkuin  Rooman  kansalaiset  ennen;  niillä  oli  oma  senaattinsa 
eli  maistraattinsa.  Maistraatin  jäsenet,  dekurionit,  johtavat  kuntansa 
asioita  ja  pitävät  huolta  kouluista,  yleisistä  rakennuksista,  järjestyk- 
sestä y.  m.  Mutta  nuo  luottamusvirat,  jotka  ennen  olivat  haluttuja 
ja  usein  tuottivat  kansalaisoikeudenkin,  muuttuivat  despotismin  johdosta 
rasitukseksi,  josta  kaikki  koettivat  päästä  vapaaksi.  Sen  sai  etenkin  ai- 
kaan ankarat  verot.  Loistavaan  hoviin,  lukuisain  virkamiesten  palkkaa- 
miseen sekä  suuren  sotajoukon  ylläpitämiseen  tarvittiin  yhä  enemmän 
varoja,  jonka  vuoksi  veroja  täytyi  lisätä.  Tärkein  vero  oli  niinkuin  en- 
nenkin capitatiOf  joka  suoritettiin  kaikesta  omaisuudesta.  Verot 
määrättiin   siten,  että  keisari  sääsi  kunkin  maakunnan  osuuden  luettelon 


Konsuli  virkapuvussaan. 

mukaan,  jossa  asukasten  varallisuus  oli  merkitty;  maaherrat  määräsivät 
taas  kunkin  kunnan  veron  suuruuden,  jonka  jälkeen  kaupungin  virka- 
miehet jakoivat  tämän  summan  asukasten  kesken.  Elleivät  asukkaat 
saattaneet  kaikkea  suorittaa,  oli  virkamiesten  itsensä  maksettava  omista  va- 
roistaan, sillä  he  olivat  vastuunalaiset  veroista.  Usein  he  sen  saivat 
tehdäkin,  ja  sen  vuoksi  rikkaat  maanomistajat  määrättiin  dekurioneiksi, 
joka  toimi  vielä  meni  perintönä  heidän  pojilleenkin.  Mutta  se  teki 
tuon  luottamustoimen  vastenmieliseksi  ja  herätti  vihaa  Rooman  valtaa 
vastaan.  Tavallisesti  siitä  sentähden  koetettiin  vetäytyä  erilleen,  mutta 
hallitus     esti     senkin.      Ylhäiset     virkamiehet    ja    heidän    jälkeläisensä, 


Roomalainen  vilia  meren  rannalla. 


n.  k.  senaattorien  luokka,  olivat  vapaat  veroista,  samoin  oppineet,  ja 
Konstantin  us  vapautti  myöskin  papit  verojen  suorittamisesta.  Koko 
verokuorma  tuli  näin  kaupunkilaisten  ja  maanomistajien  niskoille.  Vii- 
memainittujen lukumäärä  vähenikin  verokuorman  tähden;  sillä  pienet 
vapaat  maanviljelijät  luopuivat  maastaan,  jättivät  sen  rikkaille  naapureil- 
leen ja  rupesivat  koloneiks^i,  joutuen  siten  jonkinlaisen  vuokramiehen 
asemaan,  joka  maksoi  omistajalle  veroa  maastaan,  ei  ollut  enää  vapaa, 
mutta  ei  myöskään  orjan  asemassa  ja  seurasi  maan  mukana,  ollen  siis 
samallainen  kuin  keskiajan  maaorja. 

Maaomaisuus    kerääntyi  täten   yhä  enemmän  rikkaalle  senaattorien 
luokalle.     Sellainen    herra    asui    komeassa    kartanossaan,   jota    kutsuttiin 
villaksi;  mahtava  rakennus  oli  peltojen,  niittyjen,  viinamäkien  ja  metsien 
Yleinen  historia.  —  18. 

ympäröimä;  paljon  väkeä,  jota  vouti  johti,  oli  talon  läheisyydessä. 
Ulompana  talosta  taas  asustivat  kolonit  Isäntä  vallitsee  alustalaisiaan 
kuin  itsevaltias;  arvoasemansa  nojalla  hän  pääsee  hoviin,  saapi  käyttää 
komeata  pukua  ja  on  vapaa  veroista  ja  rasittavista  kunnallisviroista. 

Tämän  lukuisan  valtion  virkamiesluokan  rinnalla  on  samaan  aikaan 
kasvanut  monilukuinen  virkamiehistö  kristillisessä*  kirkossa,  jonka  Roo- 
man valtio  on  lailliseksi  tunnustanut.  Valtion  kanssa  se  oli  kolme  vuo- 
sisataa ollut  vihamielisissä  väleissä  ja  edellinen  oli  voimiensa  mukaan 
koettanut  sitä  hävittää.  Mutta  yhtyminen  lopultakin  tapahtui,  siten  että 
kirkko  liittyi  valtioon.  Vainoista  huolimatta  oli  kristinopin  tunnustajien 
lukumäärä  yhä  lisääntynyt.  Ja  Konstantinus  päästessään  keisariksi  näki 
kristillisen  seurakunnan  suuren  sisällisen  voiman,  näki  että  Itämaiden 
asukkaista  olivat  enemmän  kuin  puolet  kristittyjä;  hänen  äitinsä,  joka 
oli  ollut  Nikomediassa  ravintolanpalvelijana,  kuvitteli  hänelle  valtakuntaa, 
jonka  voima  ja  mahti  perustuisi  piispojen  suosioon.  Konstantinus  älysi 
itse,  että  valtiolle  tulisi  kristinopista  etua,  ja  hän  toivoi  siitä  saavansa 
uutta  siveellistä  voimaa  veltostuneeseen  roomalaisuuteen.  Sen  vuoksi 
hän  V.  313  antoi  Milanossa  julistuksen,  jossa  se  tehtiin  luvalli- 
seksi Rooman  valtakunnassa.  Pakanallista  uskontoa  ei  kielletty,  mutta 
se  riutui  yhä  enemmän,  sillä  valtiollisten  etujenkin  tähden  monet  kään- 
tyivät kristinoppiin,  koska  keisarit  sitä  suosivat. 

Kristinopin  vaikutus  tuli  pian  näkyviin;  lainsäädäntö  tuli  inhimilli- 
semmäksi; julmat  gladiaattoritaistelut  kiellettiin;  köyhiä  ja  leskiä  ruvet- 
tiin auttamaan,  orjien  asemaa  parannettiin;  Konstantinus  lupasi  palkinnon 
sotamiehille,  jotka  toisivat  elävänä  vihollisen.  Itse  hän  kuitenkin  oli 
etupäässä  valtiomies;  kristinopin  henki  oli  hänelle  vieras,  ja  vasta  kuo- 
linvuoteellaan hän  siihen  kääntyi. 

Jo  ennenkuin  kristinopille  suotiin  laillinen  asema  Rooman  valta- 
kunnassa, oli  kirkko  ulkonaisesti  järjestynyt  valtion  hallinnollisen  järjes- 
telmän mukaan.  Vanhimmassa  seurakunnassa  olivat  kaikki  jäsenet  olleet 
yhtä  oikeutettuja  sarnaamaan  ja  muita  uskonnollisia  menoja  toimittamaan; 
erityistä  esimiestä  ei  oUut,  sillä  Kristus  oli  kirkon  päämies.  Mutta  vä- 
hiteUen  saavat  vanhimmat  (presbyterit)  johtoaseman;  sitten  vanhimpien 
esimiehet  eli  piispat  (episkopoi)  kohoavat  arvonsa  puolesta  mahtavim- 
miksi;  ja  piispojenkin  kesken  syntyy  myöhemmin  eri  arvoasteita;  arkki-- 
piispat  olivat  muita  etevämmät;  näistä  taas  kohosivat  muutamat,  joita 
nimitettiin  patriarkoiksi^  toisia  mahtavammiksi,  ja  vihdoin  näistäkin 
yksi,  nimittäin  Rooman  patriarkka^  rupesi  jo  aikaisin  saavuttamaan  kor- 
keamman arvon  kuin  muut.    Valtakunnan  hallinnollinen  järjestys  kehitti 

NTINVSAV' 


Konstantinus  tuuri.    (Roomalainen  jättilälMuurI  kuvapatsas.) 

tuota  järjestelmää.  Jokainen  kaupunki  ympäristöineen  muodosti  yhden 
piispan  alueen,  sillä  kaupunki  oli  aina  kirkon  pääpaikka;  ja  kun  sen 
asukkaat  ottivat  kristinuskon,  seurasivat  pikku  kaupungit  esimerkkiä, 
samoin  kuin  maaseudutkin ;  etäisimmät  kylät  pysyivät  kauemmin  vanhassa 

uskonnossa,  josta  nimitys  pagani  (pakanat),  oikeastaan  maakyläläiset, 
johtuu.  Maakunnan  pääkaupungissa  asuva  piispa  sai  sitte  johtovallan 
muiden  piispojen  yli;  hän  oli  arkkipiispa;  ja  vihdoin  suurimpien  kau- 
punkien piispat  olivat  vielä  muita  etevämmät.  Samallainen  astejärjes- 
telmä  siis  kuin  maallisessa  hallinnossa  tuli  kirkossakin  vallitsemaan. 
Edellinen  häviää  pian,  mutta  kirkossa  se  pysyy  lujana  halki  koko  kes- 
kiajan. 

Kirkonmiehet  saavuttivat  muutenkin  tärkeän  aseman.  He  saivat 
veron  vapauden,  heillä  oli  eri  .tuomioistuin ;  piispoilla  oli  suuri  valtioUinen 
merkitys  siinä  kaupungissa,  jossa  he  asuivat;  he  olivat  näet  sen  johtajia  ja 
heitä  nimitettiinkin  defensoreiksi  (puolustajiksi).  Rikkauksia  rupesi  niin- 
ikään kirkolle  kerääntymään.  Mutta  näillä  maallisilla  eduilla  oli  myöskin 
huonot  puolensa,  sillä  kirkko  rupesi  niiden  tähden  vieraantumaan  alkupe- 
räisestä puhtaXidestaan. 

Oppiriidat  häiritsivät  myöskin  aikaisin  kristillisen  kirkon  rauhaa. 
Kreikkalainen  filosofia  liittyi  kristinoppiin  ja  sen  avulla  koetettiin  selvittää 
syvimpiäkin  opin  käsitteitä;  mutta  siten  syntyi  erilaisia  mielipiteitä  kris- 
tinuskon oppikappaleista,  ja  mielipiteiden  mukaan  ihmiset  jakaantuivat 
eri  puolueisiin,  jotka  ankarasti  toisiansa  vihasivat  ja  vainosivat.  Puo- 
luejako tapahtui  nyt  uskonasioiden  perustuksella,  kun  erilaisista  valtiol- 
lisista harrastuksista  itsevaltiuden  tähden  ei  voinut  olla  puhetta.  OnoS" 
tilaisia,  montanisteja,  ebionitefa  y.  m.  oli  jo  ensimmäisinä  vuosisa- 
toina ItämaiUa  ollut,  ja  siihen  aikaan,  kuin  kirkon  asema  tehtiin  lailli- 
seksi, kiisteltiin  kiivasti  Kristuksen  jumaluudesta.  Eräs  ^mo^-niminen 
Aleksandrian  pappi  kielsi  nimittäin  Kristuksen  jumaluuden,  ja  Atana- 
^'t^-piispa  häntä  ankarasti  vastusti.  Riidan  ratkaisemista  varten  Kon- 
stantinus  kutsui  kirkonmiehet  yleiseen  kokoukseen  Nikaiaan  v.  325. 
Päätökseksi  tuli  siellä  Atanasiuksen  mielipiteen  hyväksyminen,  vaikka 
senkin  jälkeen  Itämaiden  kirkossa  oli  paljon  Areioksen  opin  tunnustajia, 
ja  Konstantinopelin  keisaritkin  sitä  suosivat.  Myöhemminkin  pidettiin 
useita  samallaisia  yleisiä  eli  oikumenisia  kokouksia,  joiden  päätöksien 
kautta  kristillisen  kirkon  opinkappaleet  muodostuivat  seUaisiksi,  kuin  ne 
meidän  aikaamme  asti  kaikissa  kirkkokunnissa  ovat  säilyneet. 

Kerran  vielä  kuitenkin  yritettiin  kristinoppia  tukahuttaa.  Keisari 
Julianus,  joka  hallitsi  vv.  361 — 363,  oli  kyllä  saanut  kasvatuksen  kris- 
tittyjen opettajien  johdossa,  mutta  hänen  mieleensä  oli  tuosta  opista  kiin- 
tynyt vaan  uskonriidat  ja  se  ankaruus  ja  pintapuolisuus,  maallistuminen 
ja  itsekkäisyys,  joka  monessakin  kirkonmiehessä  tähän  aikaan  oli  nähtä- 
vissä,   ja    se   vaikutti   hänessä    vastenmielisyyttä    kristinoppiin.     Toiselta 


KRISTILLINEN    KIRKKO. 


277 


puolen  oli  hän  Atenassa  pakanallisten  filosofein  ja  puhujien  koulussa 
tutustunut  vanhaan  kreikkalaisuuteen  ja  pakanalliseen  uskontoon  ja  siihen 
suuresti  mieltynyt.  Hallitukseen  päästyään  hän  sentähden  alkoi  kaikin 
tavoin  suosia  pakanuutta ;  temppelit  avattiin  jälleen,  Olympoksen  jumalille 
ruvettiin  taas  uhraamaan  ja  kaadetut  kuvapatsaat  pystytettiin  uudelleen. 
Mutta  Julianus  lainasi  kristinuskosta  jälleen  honkiin  herätettävään 
pakanuuteen  ihmisellisemmän  siveysopin,  varsinkin  hyväntekeväisyyden. 
Väkivaltaa  ja  vainoa  hän  ei  käyttänyt  aikeitansa  toteuttaakseen,  toivoi 
vaan  kristittyjen  keskinäisissä  riidoissaan  itse 
tekevän  lopun  uskonnostaan.  Vielä  hän  kielsi  kris- 
tittyjä opintoja  harjoittamasta  pakanallisissa  pu- 
hujakouluissa,  estääkseen  heitä  sen  kautta  hank- 
kimasta itselleen  ajan  tieteellistä  sivistystä.  Ivalla 
ja  ylenkatseella  hän  kristittyjä  kohteli,  vaikka 
hän  muuten  oli  lempeä,  hyvä  ja  sivistynyt  mies. 
Mutta  pakanuuden  aika  oli  mennyt ;  uutta  henkeä 
Julianus  ei  siihen  saanut,  sillä  hän  toimi  aikaansa 
vastaan.  »Sinä  olet  voittanut  Galilealainen», 
sanotaan  hänen  huudahtaneen  kaatuessaan  Par- 
tilaisia  vastaan  alkamassaan  sodassa,  tunnustaen 
siten  itsekin  harrastuksensa  toivottomaksi. 


Rooman  kansa  oli  tehtävänsä  tehnyt  ja  sen 

voima    oli    auttamattomasti    kulunut.       Se    oli   yh-        JuUanus  kreikkalaisen  filotefin 

distänyt  kaikki  vanhan  ajan  sivistyskansat  yhteen         (MarmDrinM"k^apatia8.) 
ja   liittänyt   vielä   Kelttiläisetkin  historian  piiriin; 

se  oli  luonut  täsmällisen  valtiojärjestyksen;  kaikkien  asukkaiden  oikeu- 
dellinen asema*  oli  niinikään  lain  määräyksillä  tarkoin  järjestetty;  puoli- 
vapaiden  kolonien  ja  orjienkin  olemassa  oloa  oli  laeissa  muistettu, 
vaikka  he  muuten  olivat  oikeastaan  yhteiskunnan  lapsipuolia.  Rooman 
lainsäädännön  suuri  historiallinen  merkitys  olikin  siinä,  että  se  oli  mää- 
rännyt kunkin  ihmisen  aseman  ja  suhteen  yhteiskunnassa  ja  valtiossa. 
Mutta  yleisiin  asioihin  ei  kansalla  enää  ole  harrastusta;  oma  etu, 
mukavuus,  nautinnonhalu  on  tullut  sijaan.  Kristinoppi  on  kyllä  elin- 
voimainen; se  tarjoo  lohdutusta  sorretuille,  miettimistä  totuutta  haluavalle 
hengelle  ja  tyydytystä  jalosydämiselle  ihmiselle.  Mutta  se  on  Rooman  val- 
tiolle oikeastaan  vieras,  sillä  kristityn  uskolle  on  maallinen  valta  vähäarvoi- 
sempi,  sen  tarkoitus  on  valmistaa  ihmistä  taivaalliseen  valtakuntaan.  Roo- 

Germanilaisia  ratsumiehiä  ja  roomalaisia  legioonasotureita  taistelussa.    (Roomalainen  korkokuva.) 


man  yhteiskunnassa  on  niinikään  paljon  kohtuuttomuutta;  rikkaat  elivät 
toimettomina  ja  veroista  vapaina,  jota  vastoin  vähävaraiset  olivat  liian 
raskaan  taakan  alaisiksi  lasketut.  Suurien  verojen  tähden  maanviljelijät 
jättivät  maansa,  jonka  vuoksi  suuria  aloja  jäi  autioksi.  Epärehellisyys 
on  virkamiehissä  vallalla;  lapsistaan  eivät  vanhemmat  aina  pidä  lukua, 
sillä    usein   heidät  jätetään  avutta  kuolemaan.     Velttous,  turmelus,  välin- 

pitämättömyys,  itsekkäisyys  on  kaikkialla  vallalla.  Vaikka  valtioruumis 
onkin  vielä  koossa,  on  siitä  elähyttävä  henki  kadonnut.  Miekalla  oli 
Rooman  valtio  syntynyt,  ja  miekalla  se  myös  oli  ylläpidettävä.  Mutta 
rappiotila  oli  suuri  sotajoukossakin.  Veltot  Roomalaiset  eivät  vaivalloiseen 
leirielämään  enää  tahtoneet  antautua;  ne  jotka  armeijaan  menivät,  eivät 
viitsineet  sen  vaivoja  kestää,  vaan  veivät  hempeät  tapansa  mukaansa. 
Raskaat  aseet  heitettiin  pois;  sotamiehet  taas  karkasivat  suuressa  mää- 
rässä, jonka  vuoksi  kuumalla  raudalla  poltettiin  merkki  heidän  käsivar- 
teensa tai  jalkaansa,  jotta  heidät  tunnettaisiin.  Kansalaisista  ei  enää  pitkiin 
aikoihin  legiooniin  miehiä  saatu,  vaan  avonaiset  paikat  täytettiin  barbaa- 
reilla. Jo  Caesar  oli  muodostanut  ratsujoukon  Grermanilaisista,  Augustus 
ja  Tiberius  käyttivät  niitä  henki  vartioin  aan,  seuraavat  keisarit  noudattivat 
samaa  tapaa,  ja  Konstantinuksen  ajoista  asti  oli  suurin  osa  sotamiehistä 
Germanilaisia.  Mutta  vaarallisekt;i  kävi  näitä  kansoja  vastaan  puolustaa 
valtakuntaa  heidän  omien  kansalaistensa  avulla.  He  ilmaisivat  usein 
sotasuunnitelmat  maamiehillensä,  pakolaiset  taas  opettivat  heille  Rooman 
sotataitoa  ja  hankkivat  heille  parempia  aseita.  Koko  järjestelmä  oli  luon- 
noton. Ja  ennen  pitkää  sen  vaikutus  tulee  näkyviin.  Barbaarit  tekevät 
lopun  Länsi-Rooman  valtakunnasta  v.  476;  ainoastaan  Itä-Rooma  säilyy 
niiden   hyökkäyksiltä   ja  pysyy  vielä  1,000  vuotta  pystyssä  sen  jälkeen. 


KE8KI-AIKA 


I. 

Germanilaiset. 

Kehitys  on  mahdoton  Rooman  valtakunnassa.  —  Germanian  kansat  —  Heidän  val- 
tiolaitoksensa.  —  Yksityisihmisen  vapaus.  —  Germanian  ulkomuoto.  —  Kansa.  — 
Germanilaiset  siirtyvät  länteen  ja  eteläänpäin.  —  Rauhallinen  yhteys  Roomalaisten 
kanssa.  —  Liittokunnat  muodostuvat.  —  Germanilaisten  uskonto.  —  Kristinoppi  alkaa 
levitä.  —  Slavilaisten  kansojen  asuinpaikat  —  Suomalais-ugrilaiset  kansat. 

Kun  Rooma  oli  yhdistänyt  valtaansa  kaikki  Välimeren  ympärillä 
asuvat  kansat  ja  muuttanut  ne  roomalaisiksi  sekä  vielä  vanhan  ajan 
sivistyskin  sen  vaikutuksesta  oli  levinnyt  niihin,  luuli  se  perustaneensa 
ijäti  pysyvän  valtiolaitoksen  sekä  valmistaneensa  ihmiskunnalle  rauhan, 
turvallisuuden  ja  onnen  ajan.  Mutta  historian  kehitys  ei  pysähdy  ku- 
lussaan; se  ei  jätä  ihmiskuntaa  rauhassa  nauttimaan  edellisten  suku- 
polvien luoman  työn  hedelmiä,  vaan  tahtoo  rientää  eteenpäin  saadakseen 
sivistyksen  olomuodot  yhä  monipuolisemmiksi  ja  täydellisemmiksi.  Jär- 
jestyksensä ja  ulkonaisten  laitostensa  puolesta  Rooman  keisarikunta  oli 
mallikelpoinen,  mutta  elähyttävä  henki  oli  poissa,  sillä  ylen  raskaaksi 
käynyt  valtiorakenne  tukahutti  kaiken  toiminnan  ja  kuoletti  ihmisten 
harrastukset.  Sellaisessa  valtiossa  ei  edistys  enää  ollut  mahdollinen. 
Tarvittiin  uusia  kansoja  uutta  kehitysmuotoa  aikaansaamaan. 

Ulkonaisestikaan  ei  Rooman  valtakunta  ollut  3:nnelta  vuosisadalta 
asti  suinkaan  turvattu.  Rooma  kutsui  kyllä  itseänsä  maailman  herraksi, 
vaikka  se  tiesi,  etfeivät  maanpinnan  rajat  soveltuneet  Rooman  vallan 
rajoihin,  ja  että  viimemainittujen  takana  oli  monta  kansaa,  joiden  kanssa 
melkein  alituinen  sotatila  oli  olemassa  puolustusta  varten.  Pohjoisessa 
oli  germanilaisia  kansoja,  niiden  naapureina  slavilaisia,  ja  kauempana 
Aasiasta  myöhemmin  tulleita  suomensukuisia  heimoja,  idässä  oli  vankka 
Uus-Persian  valtakunta,  jonka  kanssa  monta  sotaa  oli  käyty,  eteläisen 
rajan  takana  kuljeskeli  arabialaisia  ja  maurilaisia  heimoja,  joista  ei  niin 

suurta  haittaa  ja  vaaraa  ollut.    Germaniau  kansat  olivat  voimakkaimmat, 
ja  niille  historian  johto  Roomalaisilta  siirtyykin. 

Germanilaiset  olivat  arjalaiseen  eli  indoeuropalaisen  kansanryhmään 
kuuluva  osakunta,  joka  samoin  kuin  muutkin  sen  haarat  olivat  luulta- 
vasti Aasiasta  siirtyneet  Europaan.  Jo  varhain  he  olivat  ottaneet  asuin- 
paikakseen laajan  alan  Tonavan,  Pohjois-Jäämeren  sekä  Weikselin  ja  Rhei- 
nin  välillä.  Myöhemmin  Elben  ja  Weikselin  välinen  ala  kuitenkin  joutui 
slavilaisille  kansoille,  germanilaiset  kun  siitä  siirtyivät  lännemmäksi.  Germa- 
nilaiset jakaantuivat  varhain  kolmeen  ^ääryhmlk^uiItä-Gernianilatsiin  eli 


Germanilaisperhe.    (Korkokuva  Antoniuksen  pylväästi.) 

Goteihin  Odervirran  itäpuolella,  LänH-Germanilaisiin  Oderin-  ja  Rheinin 
välillä,  sekä  Pohjoisiin  Germanilais^iin  jotka  asuivat  Skandinaviassa. 
Kukin  ryhmä  jakaantui  vielä  moneen  kansakuntaan.  Valtiolaitos  oli 
vasta  kehittymässä  silloin  kuin  Germanilaiset  ensin  historiassa  esiintyvät ;  se 
oli  siis  höllä  ja  heikko  verrattuna  Rooman  kehittyneeseen  valtiojärjes- 
telmään. 

Perhe  oli  yhteiskunnan  pohjana;  sukulaisperheet  olivat  liittyneet 
heimoksi,  sillä  heimolaisuus  oli  alkuperäinen  yhdysside,  ja  sen  pohjalle 
valtiokin  perustui.  Mutta  tältä  kannalta  olivat  Germanilaiset  kehittyneet 
edelleen  jo  Roomalaisten  yhteyteen  tullessaan.  Oli  näet  jo  kansakuntia 
(folk,  fylken)y  jotka  taas  olivat  jakaantuneet  sataJcuntiin  (härad  eli  hun- 
dare);  mutta  valtioside  oli  niin  höllä,  että  usein  joku  satakunta  erosi 
kansakunnastaan     liittyäkseen     toiseen.       Hallitus     oli     kokonaan    kan- 

san  eli  vapaiden  miesten  tasa-arvoiseile  oikeudelle  perustettu.  Sata- 
kunnan miehet  kokoontuivat  määräaikoina  yhteisiin  kokouksiin  päättä- 
mään asioistaan;  niissä  yhteinen  peltomaa  jaettiin  perheiden  kesken, 
riita-asiat  ratkaistiin  ja  sakot  rikoksista  tuomittiin.  Kokoukset  pidettiin 
taivasalla  valitun  esimiehen  johdossa.  Samaten  saapuivat  kansakunnankin 
vapaat  miehet  määrättynä  pyhänä  päivänä  uuden-  tai  täysikuun  aikana 
käräjäpaikalleen,  jossa  taivasalla  istutaan  suurilla  kivillä,  jotka  ovat  puo- 
liympyrän  muotoisessa   kehässä.     Niissä   toimitetaan    aseiden    katselmus. 


Germanilaisen  neuvoston  kokous.    (Korkokuva  Antoniuksen  pylviistä.) 

sillä  kaikki  täysikäiset  ovat  asevelvollisia,  kuuluen  yhteiseen  sotajouk- 
koon (heribann);  nuorukainen  julistetaan  asekuntoiseksi,  jonka  kautta 
hän  pääsee  kansakunnan  jäseneksi;  sodasta  ja  rauhasta  siellä  päätetään, 
riita-asiat  ratkaistaan,  ja  päämiehet  valitaan.  Muutamissa  kansoissa  oli 
päämiehinä  kuningas  (kuning,  ruots.  konung,  josta  sana  kuningas  joh- 
tuu), joka  valittiin,  mutta  samasta  suvusta;  toiset  kansat  valitsivat  aino- 
astaan herttuoita  (herzog)  jostakusta  arvokkaasta  suvusta.  Säätyerotus 
oli  jo  varhain  Germaniassakin  nähtävissä,  sillä  muutamat  suvut  vapaiden 
joukosta  olivat  rikkautensa,  esi-isäin  osottaman  urhoollisuuden  tai  jonkun 
muun  ansion  tähden  kohonneet  jonkinlaiseksi  aatelistoksi.  Heille  oso- 
tettu    kunnioitus    ja    arvo    oli    kuitenkin   vaan   siveellistä    laatua  ja  huo- 

mattavana  ainoastaan  yleisessä  mielipiteessä,  sillä  oikeuksiensa  puolesta 
kaikki  olivat  samanarvoisia.  Jonkun  tällaisen  etevän,  urhoollisuudestaan 
tunnetun  miehen  ympäri  keräänt3ri  usein  suuri  joukko  sodanhaluisia 
miehiä,  jotka  hänen  johdossaan  lähtivät  sotaretkelle.*  Tällainen  sotajoukko, 
jota  nimitettiin  seurueeksi  (eomitattisj,  oli  valtiosta  kokonaan  riippu- 
maton; urhoollinen  päällikkö  oli  yhdysside,  joka  asetoverit  yhteen  liitti; 
kaikki  olivat  valmiit  henkensä  uhraamaan  hänen  puolestaan. 

Verojen  suorittaminen,  joka  Rooman  valtiossa  oli  käynyt  sietämät- 
tömäksi rasitukseksi,  oli  Germanilaisille  tuntematonta;  vapaat  miehet  pi- 
tivät sitä  orjuuden  merkkinä.  Kuninkaat  ja  Satakuntain  esimiehet  saivat 
pääasiallisesti  toimeentulonsa  maatiluksistaan,  niinkuin  muutkin,  mutta 
sen  lisäksi  osan  sakkorahoista ;  kunnian-  ja  suosionosotukseksi  saivat  he 
niinikään  vapaaehtoisia  lahjoja.  Mutta  valtion  hoitoon  ei  varoja  tarvittu- 
kaan, virkamiehiä  kun  puuttui  ja  sotapalvelus  oli  kunkin  vapaan  miehen 
velvollisuus. 

Rooman  täsmällisen  valtiojärjestelmän  rinnalla  oli  Oermanilaisten 
valtiolaitos  puutteellinen  ja  höllä,  voimmepa  sanoa:  sen  täydellinen 
vastakohta.  Sillä  ei  ollut  sitä  mahtia  ja  voimaa  jäsentensä  yli  kuin 
Rooman  virkamiesvaltiolla,  mutta  ei  myöskään  huomattu  sitä  painostavaa 
ja  lamauttavaa  sortoa.  Yksityisen  vapaus  valtiossa  oli  niin  suuri,  että 
hän  saattoi  siitä  erotakin,  liittyä  toiseen  valtioon,  tai  ryhtyä  sotaan  omin 
päinsä;  rikoksien  sovittaminenkin  oli  yksityisten  asia,  ja  murhastakin 
voitiin  päästä  sakkorahoilla,  jotka  suoritettiin  murhatun  sukulaisilla 
Kreikassa  ja  Roomassa  oli  ihminen  olemassa  valtiota  varten;  hän  oli 
kuin  hieno  säije  valtion  elimistössä,  joka  siitä  erotettuna  ei  ollut  min- 
käänarvoinen;  mutta  Germaniassa  hän  oli  oma  itsensä;  ihmisellä  on 
vapaus  ja  hänen  arvonsa  tunnustetaan  huolimatta  hänen  asemastaan 
valtion  jäsenenä.  Kristinusko  oli  maailmaan  tuonut  saman  käsityksen 
ihmisen  arvosta,  ja  tämä  katsantotapa  vaikuttaa  suuresti  seuraavaan 
kehitykseen. 

Myöskin  maan  ulkomuoto  ja  luonto  oli  Germaniassa  luonnollisesti 
erillainen  kuin  Rooman  vanhoissa  sivistysmaissa;  kaupunkeja,  komeita 
rakennuksia,  laajoja  peltoja  ja  karjalaitumia  ei  ollut;  suurin  osa  maasta 
oli  aarniometsän  peittämä,  jossa  ainoastaan  pieniä  viljelykselle  raivattuja 
aukkoja  siellä  täällä  pilkisti.  Perhekunnat  asuivat  enimmiten  yksikseen, 
mutta  toisin  paikoin  oli  kyhä,  joihin  useita  perheitä  oli  asettunut  lähet- 
täin  asumaan.  Rakennukset  olivat  valmistetut  savesta  tai  puusta,  mutta 
hyvin  puutteellisia  ne  ohvat.  Metsästys  ja  karjanhoito  olivat  kauan  aikaa 
Germanilaisten  pääelinkeinoja,  ja  tämä  saattoi  heidät  usein  asuinpaikkoja 

muuttamaan;  mutta  maanviljelys  alkoi  jo  voittaa  alaa,  varsinkin  kasken- 
poltto, ja  vähitellen  pellonviljelyskin.  Maaomaisuus  oli,  niinkuin  jo  mai- 
nittiin, yhteistä,  ja  jaettiin  vuosittain  yksityisten  perheiden  kesken ; 
vasta  myöhenmiin  kukin  vapaa  mies  sai  omistusoikeuden  maaosuuteensa. 
Vapaa  germanilainen  piti  kuitenkin  häpeällisenä  itse  ruumiilliseen  työhön 
ryhtyä;  verellä  eikä  hiellä  hänen  arvonsa  vaati  häntä  omaisuutta  ja  rik- 
kauksia hankkimaan.  Vaimot  ja  orjat,  joita  viimemainitulta  saatiin  sota- 
vangeista, ne  toimittivat,  mutta  hän  itse  kulki  metsästämässä,  ellei  hän 
sodassa  ollut,  tai  kulutti  aikaansa  hurjissa  juomingeissa,  joissa  arpapeli 
oli    tärkein    ajanvietto.     Tässä    hän    saattoi    siihen    määrään  kiihtyä,  että 


GermanilaiskylS. 

hän,  menetettyään  kaiken  omaisuutensa,  antoi  arvan  kulkea  vielä  omasta 
vapaudestaankin,  jolloin  hän  saattoi  tulla  voittajan  orjaksi.  Juominen 
ja  arpapeli  olivat  tämän  vapaan  ja  raikkaan  kansan  turmiona. 

Levottomat  ja  rauhattomat  olosuhteet  näkyvät  vallinneen  (Jerma- 
niassa  kauan  ennen  varsinaisia  kansainvaelluksia;  kansat  jättävät  asuin- 
paikkansa joko  liiaksi  paisuneen  väenpaljouden  vuoksi,  jonka  tarpeita 
vaillinaisesti  hoidettu  maanviljelys  ei  voinut  tyydyttää;  toisten  kansojen 
ahdistamina  täytyi  usein  liikkeelle  lähteä,  tai  oli  myöskin  sodan-  ja  mai- 
neenhalu  retkeilyyn  syynä.  Tuo  vaellus  kulkee  ylimalkaan  länteen  ja 
eteläänpäin,  jonka  vuoksi  Kelttiläiset,  jotka  asuivat  heistä  länteen  ja  etelään- 
päin, menettävät  ensiksi  maansa  Rheiniin  ja  Tonavaan  asti;  sen  jälkeen 
Oermanilaiset  alkavat  pyrkiä  Rooman  alueelle.  Kimbrien  ja  Teutonein 
hurjat  joukot  ensiksi  tutustuttavat  Roomalaiset  Germanian  kansoihin; 
heidät  voitetaan  kuitenkin  lopuksi.   Ariovistus  pyrkii  Galliaan  asettumaan, 

mutta  hänetkin  Caesar  työntää  joukkoineen  Rheinin  yli  takaisin.  Augus- 
tuksen aikana  olemme  nähneet  Rooman  legioonain  jo  alkavan  laskea 
germanilaisia  kansoja  Rooman  vallan  alle,  mutta  Teutoburgin  metsässä 
saapi  valloitusyritys  surkean  lopun  (v.  9.  j.  Kr.  s).  Nyt  seuraa  rauhan 
aika,  mutta  syynä  on  vaan  se,  että  Roomalaisten  lujat  rajapaikat  ja  Rheinin 
ja  Tonavan  varsilla  majailevat  legioonat  tekevät  Germanilaisten  pääsön 
mahdottomaksi. 

Vilkas  on  silti  yhteys  nytkin  Rooman  ja  (Jermanian  välillä;  suuret 
rajaseuduille  muodostuneet  kaupungit,  niinkuin  Wien,  Basel,  Mainz  y.  m. 


Germanilaisten  ja  Reemalaitten  sedittä:  Vangittuja  Geteja.    (Kericekuva  Teedesiuksen  patsaasta.) 

ovat  molempien  kansojen  yhtymäpaikkoja ;  Rooman  kauppiaat  käyvät 
tavaroineen  Germanian  etäisimmilläkin  seuduilla  asti,  levittäen  sivistyk- 
sensä etuja,  mutta  myöskin  sen  huonoja  puolia.  Germanian  asukkaat 
saavat  parempia  aseita,  he  alkavat  pukeutua  Roomasta  ja  Kreikasta 
tuotuihin  vaatteisiin,  he  oppivat  käyttämään  rahaa,  sillä  vaan  vaihto- 
kauppaa oli  ennen  tavattu;  mutta  he  oppivat  myöskin  viiniä  juomaan, 
joka  ennen  oli  tuntematonta,  ja  muitakin  ylellisyystavaroita  leviää  heidän 
maahansa.  Usein  siirtyy  Germanian  miehiä  Rooman  alueelle,  asettuen 
koloneina  maata  viljelemään,  ja  vielä  tavallisempaa  on  heidän  sotapal- 
veluksensa Rooman  legioonissa. 

Tällä    monenmoisella   yhteydellä   oli   suuri  vaikutus  Germanilaisten 
oloihin;    he   oppivat   Rooman  sotataitoa,  he  näkivät,  mitä  lujempi  valtio- 
yhteys  saapi  aikaan,  ja  ottivat   tästä  oppiaksensa.     Ja  kun  toisen  vuosi- 
Yleinen  historia.  —  19. 

sadan  lopussa  Roomalaisten  ja  Germanilaisten  välinen  taistelu  alkaa 
uudelleen,  ovat  jälkimmäiset  ahdistamassa,  ja  entistä  paremmin  järjes- 
tettyinä ja  varustettuina.  Useat  heimot  ovat  näet  yhtyneet  sotaista  toi- 
mintaa varten,  ja  siten  muodostui  suuria  liittokuntia  (federatsiooneja), 
joiden  kanssa  Marcus  Aureliuksen  jo  täytyi  taistella.  Böömissä  ja  Mää- 
rissä asuvat  Markomannit  ja  Qvadit  yrittivät  näet  silloin  tunkeutua 
Tonavan  yli.  Saksilaisten  mahtava  liittokunta  asui  Pohjanmeren  etelä- 
puolella; länteenpäin  niistä  Rheinin  suuhaarain  ympärille  syntyi  Fran- 
kien liittokunta,  josta  eteläänpäin  Älemannit  asuivat;  vihdoin  idässä 
Tonavan  aliosan  ja  Mustanmeren  pohjoispuolella  oli  Götien  suuri  kansa, 
joka  jakaantui  kahteen  kansaan,  Länsi-  ja  Itä-Goteihin.  Näiden 
ohessa  oli  Germanian  sisäosissa  useita  pienempiä  kansakuntia,  niinkuin 
Baijerilaiset  etelässä,  Hermundurit  ja  Herulit  keski-osissa,  FTiisit 
pohjoisessa,  Vandalit,  Burgundit  ja  Longohardit  idempänä;  Tanskan 
niemimaalla  asuivat  Änglit  ja  Juutit,  Danit  taas  Tanskan  saarilla  sekä 
Svealaiset  ja  Götalaiset  Ruotsissa. 

Germanilaisten  uskonto  muodostui  heidän  sotaisen  luonteensa  ja 
maineenhalunsa  mukaiseksi.  Alkuansa  sekin  oli  luonnonvoimien  palve- 
lemista, niinkuin  muidenkin  arjalaisten  kansojen.  Pääjumala  Wod€tn  eli 
Odin,  joka  asui  taivaassa,  oli  auringon,  mutta  myös  viisauden  jumala; 
hän  antoi  sodassa  onnea,  ja  hänen  luokseen  JValkallaan  pääsivät  so- 
dassa kaatuneet  urhoolliset  miehet.  Siellä  sankarit  yhtä  mittaa  taistelivat 
ja  joivat  simaa.  Ukkosen  nuolia  viskasi  ja  jyryä  matkaansaattoi  Donar 
eli  Thor,  joka  myöskin  oli  urhoollisuuden  ja  voiman  edustaja.  Nais- 
jumalia oli  Freija,  rakkauden  jumalatar,  sekä  kaunis  ja  siveä  Hulda^ 
joka  kylvi  lumen  maahan  kulkeissaan  talviöinä.  Alempien  jumaluusolen- 
tojen  joukko  oli  Germanilaisillakin  lukematon;  vuoret,  lehdot,  lähteet, 
norot  ja  järvet  olivat  haltiain  ja  henkien  asumia,  vieläpä  maan  alla  ja 
vuorten  rotkoissakin  oli  kääpiöolentoja ;  ja  näiden  vastakohtina  loi  kan- 
san mielikuvitus  suuria  olentoja,  jättiläisiä,  jotka  erämaissa  tai  muissa 
salaisissa  paikoissa  liikkuivat.  Jumalien  tahtoa  Germanilaiset  tiedusteli- 
vat samaan  tapaan  kuin  Kreikkalaiset  ja  Roomalaiset:  hevosen  hirnun- 
nasta, lintujen  huudosta  saatiin  siitä  selvä,  tai  arvalla,  siten  että  hedelmiä 
kantavasta  puusta  leikattiin  oksa,  siitä  veistettiin  pieniä  puikkoja,  joihin 
kaikellaisia  merkkiä  piirrettiin,  nämät  viskattiin  puhtaalle  peitteelle  ja 
otettiin  yksitellen  siitä  pois  ja  seUtettiin  merkkien  mukaan.  Papit  tun- 
sivat salaisuudet,  mutta  myöskin  naisia  käytettiin  ennustajina,  sillä  Ger- 
manilaiset pitivät  naista  suuressa  kunniassa ;  he  luulivat  näet,  että  hänessä 
oli  jotakin  jumalallista.     Sodassakin  naiset  kulkivat  mukana  ja  tappelun 

Sivu  Ulfiltan  raamatun  käsikirjoituksetta. 


alkaissa  ja  sen  kestäessä  kiihottivat  miehiä  urhoollisuuteen.  Runoilijat, 
joita  nimitettiin  bardeiksi,  pidettiin  myöskin  suuressa  kunniassa,  he  kun 
lauluissaan  ylistivät  ja  ikuistivat  urhojen  sankaritöitä.  »Kaikki  häviää  , 
sanovat   Germanilaiset,    »ainoastaan   kuolleista  lausuttu  tuomio  ei  häviä. ^ 

Urotöistä  pidoissa  aina  laulettiin,  ja  kiihottivat  nekin  sotaista  halua  ja 
kuoleman  halveksimista. 

Yhteys  Rooman  kanssa  hävitti  kuitenkin  tämän  uskonnon  pian  sen 
jälkeen  kuin  kristinusko  oli  Rooman  valtakunnassa  päässyt  vallitsevaksL 
Ja  jotenkin  helposti  tuo  näkyy  käyneen.  Germanilaisten  uskonnollinen 
katsantotapa  oli  puhtaampi  ja  aatteellisempi  kuin  Kreikkalaisten  ja  Roo- 
malaisten; heidän  jumalillaan  ei  ollut  sitä  lujaa  ja  vakaata  pohjaa  kuin 
Kreikan  jumaluustarustossa  ja  taiteessa.  Heillä  oli  myöskin  jotenkin 
selvä  kuolemattomuudenoppi  ja  he  uskoivat,  että  koko  maailma  kerran 
hukkuu,  vieläpä  itse  jumalatkin  häviävät.  Siinä  oli  jotakin  yhteyttä 
kristinopin  kanssa,  joka  helpotti  sen  leviämistä.  Kristityt  vangit  ja  Roo- 
massa olleet  Oermanilaiset  tekivät  uuden  opin  tutuksi;  mutta  myöskin 
lähetyssaarnaajia  lähetettiin.  Niinpä  piispa  Ulfilas  saarnasi  kristinoppia 
Gotein  joukossa  ja  käänsi  raamatun  heidän  kieleensä,  joka  käännös 
vieläkin  on  osaksi  tallella.  Tätä  kallisarvoista  käsikirjoitusta  säilytetään 
Upsalan  yliopiston  kirjastossa,  jonne  se  30-vuotisen  sodan  aikana  sota- 
saaliina Saksasta  tuotiin.  Gotein  kautta  levisi  kristinusko  muihin  kan- 
soihin, joten  suuri  osa  niistä  olivat  pakanuuden,  ainakin  ulkonaisesti, 
jättäneet  siihen  aikaan  kuin  he  alkoivat  asettua  Rooman  valtakunnan 
maihin.  Mutta  he  saivat  kristinuskon  Areioksen  oppina,  joka  Itä-Rooman 
valtakunnassa  neljännellä  vuosisadalla  oli  yleiseen  tunnustettu,  ja  tämä 
seikka  tuotti  heille  myöhenunin  paljon  haittaa  ja  kärsimyksiä  joutuessaan 
Länsi-Rooman  väestön  joukkoon  asumaan,  sillä  siellä  sitä  vihattiin  ja 
vainottiin  kerettiläisyytenä,  jonka  vuoksi  yhteensulautuminenkin  kävi 
oikeauskoisten  Roomalaisten  kanssa  vaikeaksi. 

Germanilaisten  naapurina  idässäpäin  olivat  Slavilaiset,  joiden  asuma 
ala  ulottui  Tonavan  suun  seuduilta  ja  Mustastamerestä  Volgan  ja  Nie- 
men-virran latvoille  asti;  Dniepr- virta  oli  idässä  rajana  ja  lännessä  he 
ottivat  Itämeren  etelärannikot  haltuunsa,  tunkeutuen  Elbe-virran  seu- 
duille asti.  Slavilaiset  olivat  jakaantuneina  moneen  kansakuntaan  ja 
elelivät  toisistaan  erillään  ilman  valtiollista  yhteyttä  vielä  silloin  kuin 
Germanilaiset  jo  olivat  päässeet  sivistyksen  alkuun;  eivätkä  slavilaiset 
kansat  vielä  historiassa  esiinny kään. 

Uloimpana  pohjoisessa  Urali-vuoren  ja  Laatokan  sekä  Suomen  lah- 
den välisellä  laajalla  tasangolla  asui  suomalais-ugrilaisia  kansanheimoja; 
Aasian  puolelta  nekin  olivat  muuttaneet  varhaisena  aikana,  jota  ei  osata  mää- 
rätä. He  viettivät  puoleksi  kuljeskelevaa  elämää,  ja  metsästys  ja  kalastus  oli- 
vat heidän  elinkeinonsa;  sukulaisuuden  pohjalle  syntynyt  yhteiskunta  oli 
pitämässä  jonkun  verran  koossa  samaan  heimoon  kuuluvat  jäsenet. 

Kaikki  nuo  kansat  olivat  jo  vuosisatoja  olleet  liikkuvalla  kannalla, 
mutta  vasta  4:nnellä  vuosisadalla  varsinaiset  kansainvaellukset  saavat  al- 
kunsa. Koko  Europa  on  silloin  kuin  merenaaltojen  liikuttama;  kansa  jättää 
asuinpaikkansa,  tunkeutuu  toisen  alueelle,  jonka  taas  on  liikkeelle  lähte- 
minen. Noin  kolme  vuosisataa  tuota  levotonta  menoa  kestää,  ja  Sillä- 
aikaa on  Länsi-Rooman  valtakunta  hävinnyt  ja  uusia  valtioita  syntynyt. 


IL 
Kansainvaellukset. 

Hunnit.  —  Länsigotit  asettuvat  Itä-Rooman  valtakunnan  alueelle.  —  Alarikin  retket 
—  Barbaarien  kulku.  —  Burgundit,  Alanit,  Svevit,  Vandalit.  —  Attila.  —  Tappelu 
Katalaunisten  kentällä.  —  Attilan  retki  Italiaan.  —  Vandalit  ryöstävät  Roomaa.  — 
Länsi-Rooman  valtakunta  loppuu.  —  Itägotien  valtakunta.  Teodorik.  —  Longo- 
bardlt  tulevat  Italiaan.  ^~  Frankkilaisvallan  synty.  Klodvig.  —  Syyt  Germanilaisten 
perustamien  valtioiden  häviöön. 

Aasian  mantereen  suurilta  aromailta  on  usean  kerran  ilmaantunut 
raakalaiskansoja  sivistyneiden  valtioiden  rauhaa  häiritsemään.  Sieltä 
Skytalaiset  jo  muinaisuudessa  tulivat  Assyriata  ahdistamaan;  Hunnit 
taas  tunkeutuivat  neljännellä  vuosisadalla  j.  Kr.  s.  Kaspianmeren  ja 
Urali- vuoren  välisen  tasangon  kautta  Itä-Europaan;  myöhemmin  ilmaan- 
tuivat Bulgarit,  jotka  olivat  Hunnien  jälkeläisiä,  Avarit,  Magyarit,  Mon- 
golit ja  Turkkilaiset.  —  Hunnit  kuuluivat  suureen  suomalais-ugrilaiseen 
kansanryhmään.  Jo  vuosisatoja  aikaisemmin  olivat  he  hätyyttäneet  Kii- 
nan valtakuntaa,  vaan  osa  heistä  sitten  ruvennut  samoamaan  länteen- 
päin, asettuen  joksikin  aikaa  nykyisen  Etelä-Venäjän  aroille  asumaan. 
Heidän  ulkomuotoaan  kuvataan  sangen  rumaksi ;  heillä  oli  leveät  kasvot, 
poskiluut  hyvin  ulkonevat,  pienet  silmät,  litteä  nenä,  ihonväri  ruskean- 
Iäinen,  ja  raa'at  elintavat  olivat  sopusuhteessa  tuon  inhottavan  ulko- 
muodon kanssa.  Heidän  ruokansa  olivat  kasvien  juuret  ja  raaka  liha, 
joka  tehtiin  mureaksi  siten  että  sitä  ratsastettaessa  pidettiin  hevosen 
selässä  satulan  alla.  Liinakankaasta  ja  rotannahoista  tehtyjä  vaatteitaan 
he  eivät  milloinkaan  muuttaneet  eivätkä  pesseet,  vaan  niitä  pidettiin 
siksi  kuin  ne  repaleina  putoilivat  pois ;  päähineenä  oli  karvalakki.    Miehet 

ajoivat  aina  hevosen  selässä,  eivätkä  he  makuuta  vartenkaan  tarvinneet 
parempaa  vuodetta,  sillä  hevosen  kaulaan  nojautuen  he  nukkuivat; 
vaimot  ja  lapset  kuljetettiin  suurissa  vankkureissa.  Jo  ulkomuoto  ja 
puku  olivat  omansa  herättämään  kauhua,  mutta  julmasti  huutamalla  he 
koettivat  sitä  vielä  lisätä.  Luukärjiilä  varustettuja  nuolia  Hunnit  sangen 
tarkasti  ampuivat  pitkänkin  matkan  päähän,  ja  vihollisen  lähelle  tultuaan 
he  käyttivät  miekkaa.  Kun  tappelu  oli  voitettu,  surmattiin  kaikki  ihmiset 
ja  hävitettiin  mitä  eteen  sattui.  Germanilaiset  ja  Roomalaiset  katselivat 
pelolla  ja  kauhulla  näitä  uusia  tulokkaita  eivätkä  pitäneet  heitä  oikeina 
ihmisinäkään,  vaan  sanoivat  heitä  Manalan  henkien  ja  Skytian  aromaiden 
noitien  sikiöiksi;  roomalainen  historiankirjoittaja  Ammianus,  joka  kertoo 
heistä,  kutsuu  heitä  kaksijalkaisiksi  pedoiksi. 

Tämä  kansa  pani  nuot  suuret  kansainvaellukset  alkuun.  Rooman 
rikkaus,  josta  maine  oli  kulkenut  etäisiin  maihin  asti,  houkutteli  heitä 
yhä  kauemmaksi  länteenpäin.  Suuri  gotilaisvaltakunta  Mustanmeren 
ja  Itämeren  välillä,  johon  kuului  useita  kansoja,  —  vieläpä  muutamat  Itä- 
meren rantamailla  asuvat  suomalaisetkin  kansat  joutuivat  sen  yhteyteen  — 
hävitettiin  (v.  375).  Sen  vanhan  kuninkaan  HermannariMn  kerrotaan 
surmanneen  itsensä  taistelussa,  kun  huomasi  joutuvansa  häviölle.  Useat 
kansat  tulivat  tämän  kautta  Hunnien  alamaisiksi,  jotka  nyt  asettuivat 
asumaan  Pannoniaan  Theiss-virran  seuduille,  pysyen  siinä  seitsemän 
vuosikymmentä  rauhassa.  Heidän  valtakuntansa  ulottui  näiltä  seu- 
duilta aina  Wolga-virtaan  asti,  sillä  kaikki  kansat  tällä  alalla  suorittivat 
heille  veroa. 

Hermannarikin  hallitsemiin  kansoihin  kuuluivat  myöskin  Ldnsi- 
gotit,  mutta  he  eivät  alistuneet,  niinkuin  muut  kansat.  Hunnien  valtaan, 
vaan  pyysivät  Itä-Rooman  keisarilta  asumapaikakseen  Tonavan  eteläpuo- 
lella olevan  Moesian  maakunnan  (nykyisen  Bulgarian).  Keisari  Valens 
suostui  heidän  pyyntöönsä,  varsinkin  koska  he  jo  olivat  kristityltä.  Rooma 
menetteli  muuten  tässä  samalla  tavalla  kuin  sen  vanha  valtioviisaus 
ennen  oli  tottunut  tekemään;  se  arveli  näet  voivansa  sulattaa  itseensä  Ger- 
manilaiset, samoin  kuin  ennen  Latinalaiset,  Kelttiläiset  y.  m.  kansat.  Mutta 
Rooman  voima  oli  mennyt;  barbaarit  eivät  enää  tuoneet  sille  uutta  voi- 
maa, niinkuin  toivottiin,  vaan  häviötä.  Länsigotitkin,  Roomalaisten  up- 
seerien loukkaamina,  nousivat  kapinaan  jo  v.  378,  lähtivät  pääkaupunkia 
kohden  ja  voittivat  AdrianopeUn  luona  Valens-keisarin,  joka  kaatui.  Hänen 
seuraajansa,  voimakas  ja  viisas  TeodosiuSy  palautti  heidät  takaisin 
Moesiaan  ja  lupasi  maksaa  heille  palkkaa,  jos  he  puolustaisivat  val- 
takuntaa. 

Mutta  Länsigotit  lähtevät  pian  uudestaan  liikkeelle,  koska  palkkaa 
ei  maksettu  ja  Rooman  virkamiehet  muutenkin  tylysti  kohtelivat  heitä 
(v.  395).  Suuri  -4/ariÄ:-kuningas  johti  heitä  halki  Trakian,  Makedonian 
ja  Hellaan  aina  Peloponnesokseen  asti ;  hävittäen  ja  ryöstäen  he  kulkivat 
eteenpäin;  ainoastaan  sivistyksen  vanhan  pesäpaikan  Atenan  he  jättivät 
hävittämättä.  Arkadiassa  Länsi-Rooman  suuri  sotapäällikkö  Siilikö  saar- 
taa heidät,  mutta  he  pääsevät  pelastumaan,  jonka  jälkeen  ArcadiiL8'\iQ\- 
sari,  Teodosiuksen  poika,  antaa  Illyrian  Alarikin  hoitoon. 


Stiliko  puolisoineen.    (Koricoicuvt  Stiiiicon  rinimlsaricutta.) 

Mutta  täällä  hän  ei  kauan  viihdy,  sillä  v.  401  tapaamme  hänet 
Italiassa,  jonka  hän  tahtoo  valloittaa.  Stiliko  karkottaa  hänet  kyllä 
täältä,  mutta  v.  408  hän  tulee  uudestaan  tuohon  onnettomaan  maahan, 
jota  toiset  germanilaisjoukot  Radagaisoksen  johdossa  olivat  sillä  välin 
hävittäneet.  Stilikokin,  itse  germanilainen,  joka  oli  ollut  Länsi-Rooman 
turva,  oli  epäluuloisen  Honoriuksen  käskystä  surmattu.  Gotilaisjoukot 
kulkevat  nyt  Rooman  porteille  asti;  keisari  Honorius  oli  jo  ennen  muut- 
tanut Ravennaan  asumaan,  joka  oli  lujenmiin  varustettu  kuin  pääkau- 
punki. Rooman  asukkaat  lähettävät  edustajia  pyytämään  rauhaa,  huo- 
mauttaen   Rooman    suuruudesta   ja    väenpaljoudesta.      »Mitä    tiheänmiin 

ruoho  kasvaa,  sitä  parempi  on  sitä  niittää»,  vastasi  Alarik  ivaten.  Suuret 
paloverot  saatuaan  hän  kuitenkin  tällä  kertaa  jätti  Rooman  rauhaan, 
mutta  palasi  vielä  sitä  hätyyttämään,  valloitti  sen  ja  ryösti  sitä  julmasti 
kolmen  päivän  kuluessa.  Ainoastaan  kristittyjen  temppelit  jätettiin  ryös- 
tämättä. Alarik  oli  siis  päässyt  ikuiseen  kaupunkiin  asti,  jonne  Pyrros 
ja  Hannibal  suotta  olivat  pyrkineet.  Hän  aikoi  sen  jälkeen  vielä  viedä 
väkensä  kauemmaksi,  Sisiliaan  ja  Airikaan  asti,  mutta  silloin  hän  äkki- 
arvaamatta kuoli  (v.  410).  Hänen  ruumiinsa  kätket- 
tiin Cosenza- virran  pohjaan  kaivettuun  hautaan,  ja 
suuret  saaliit  pantiin  sen  mukaan.  Hänen  seuraajansa 
AtauV  vei  sitte  Gotit  Italiasta  pois,  Etelä-Galliaan, 
jonne  he  jäivät  vakinaisesti  asumaan.  Pyreneain 
vuorten  ja  Loire-virran  välinen  ala  kuului  täällä  hei- 
dän valtaansa;  Tolosa  oli  sen  pääkaupunki.  Espanjaan 
ja  sieltä  Afrikaan  he  tahtoivat  vielä  tunkeutua,  mutta 
toiset  germanilaiskansat  sen  estivät. 

Samaan  aikaan,  kuin  Länsigotit  täten  retkeilivät 
Rooman  päämaissa,  olivat  monet  muut  kansat  kulke- 
massa sen  etäisempiin  maakuntiin.  Kaikki  tiet  olivat 
kansan  joukkoja  täynnä.  Miehet  kulkivat  ratsujen  se- 
lässä edellä,  ja  jäljessä  seurasivat  vaimot  ja  lapset 
härkien,  aasien  tai  hevosten  vetämissä  vankkureissa, 
joissa  omaisuus  ja  saalis  myöskin .  kuljetettiin.  Siinä 
oli  näet  koko  kansakunta  muuttamassa,  johon  2 — 
300,000  henkeä  tavalUsesti  kuului.  Kauhulla  ja*  pe- 
lolla Roomalaiset  katselivat  näitä  joukkoja,  kun  he 
heidän  maahansa  tulivat;  vastarintaa  ei  kuitenkaan 
enää  voitu  tehdä,  sillä  etäisemmistä  maakunnista  oli 
Stiliko  jo  kutsunut  legioonat  Italiaa  puolustamaan ;  vel- 
tostunut kansa  taas  ei  vastarintaa  yrittänytkään.  Juo- 
mingeissa asukkaat  joskus  koettivat  tuskaansa  tukahuttaa;  niinpä  Kölnin 
asukkaat  toimittivat  suuret  pidot,  kun  Frankit  heidän  kaupunkiinsa  tuli- 
vat, ja  viinan  huumaamina  heitä  surmattiin  tyhjien  viina-astioitten  kes- 
kellä. »Rooman  kansa  kuolee  ja  nauraa»,  sanoo  eräs  senaikainen  kir- 
jailija. Epätoivo,  toiminnan  puute  ja  hämmästys  vallitsee  kaikkialla. 
Sen  vuoksi  barbaarien  anastus  kävikin  helposti.  Burgundit  siirtyivät 
Itämeren  etelärannoilta  ja  asettuivat  asumaan  Kaakkois-GaUiaan  Rhone- 
virran  ympärille  (407).  Alanit,  Svevit  ja  Vandalit  kulkevat  samaan 
aikaan  halki  Gallian  ja  Pyreneain  yli  Espanjaan.    Vandalit  —  noin  80,000 


:-r.^^ 


Lintlgotllalten  kunin- 
kaan kruunu,  löydetty 
Espanjasta. 

henkeä  —  kulkevat  vielä  Gibraltarin  yli  v.  419  ja  perustavat  valtakun- 
nan entisen  Eartagon  alueelle  v.  439.  Rhein-virran  seuduilta  Frankki- 
laisheimot  siirtyvät  vähitellen  Pohjois-Oalliaan.  Anglit  ja  osa  Saksilaisista 
taas  kulkevat  laivoillaan  Pohjanmeren  poikki  ja  anastavat  Britannian  v.  450 
vaiheilla.  Täten  on  koko  Länsi-Rooma  barbaarien  hallussa  paitsi  Italiaa, 
jota  maata  he  jo  myöskin  ovat  hävittäneet,  ja  se  Rooman  heikko  valta 
mikä  vielä  oli  Italiassa  jäljellä,  perustuu  sekin  yksinomaan  germanilaisiin 
sotureihin. 

Mutta  pian  uhkaa  vaara  kaikkia  Länsimaita,  sekä  Roomaa  että  vasta 
perustettuja  germanilaisvaltioita.  Hunnien  hurjat  joukot  lähtevät  näet 
taas  V.  451  liikkeelle,  ja  koko  maailman  valloitus  on  heidän  kuninkaansa 
Attilan  päämaali.  Jonkun  verran  he  olivat  entisestään  ulkonaisesti 
muuttuneet,  mutta  Rooman  sivistys  ei  ollut  heihin  pystynyt,  vaan  he 
halveksivat  sitä. 

Äärettömän  laajan  alan  Theissin  ja  Tonavan  välisellä  tasangolla 
peittivät  heidän  telttansa,  joissa  he  aina  asuivat;  kuningas  itse  asui 
puusta  tehdyssä  palatsissa.  Kopeus  ja  oman  arvon  ja  mahtavuuden 
tunteminen  oli  heissä  suuresti  paisunut;  Itä-Roomaa  ja  sen  hallitsijaa 
esim.  he  halveksivat,  pitäen  itseään  parempana.  Kun  Konstantinopelin 
keisarin  Attilan  luo  lähettämät  lähettiläät  tahtoivat  pystyttää  telttansa 
korkealle  paikalle,  eivät  he  saUineet,  että  nämät  muka  olisivat  heitä  ylem- 
pänä. Aterioissa  oli  tarkka  arvojärjestys.  Mahtavat  Hunnit  olivat  ko- 
measti puetut  kullalla  ja  hopealla  koristettuihin  vaatteisiin  ja  söivät  kulta- 
ja  hopea-astioista  herkkuruokia.  Attila  itse  oli  yksinkertaisessa  puvussa, 
hänen  ruoka-  ja  juoma-astiansa  olivat  puusta  tehdyt,  ja  liha  oli  hänen 
tärkein  ruokansa.  Hän  tahtoi  näet  säilyttää  Hunnien  vanhat  tavat. 
Puisella  istuimella  hän  ottaa  vastaan  Kreikan  keisarin  lähettilään,  joka 
Hunnien  oloista  on  yllämainittuun  tapaan  kertonut  näkemänsä  perus- 
tuksella. Mutta  Attila  luuli  itsessään  olevan  jotakin  jumalallista  ja  kut- 
suikin itseänsä  jumalan  vitsaksi,  lisäten  vielä  että  ruoho  ei  saata  kasvaa 
hänen  hevosensa  jäljissä.  Luulipa  hän  saaneensa  itse  sodanjumalan 
miekan,  jonka  eräs  paimen  muka  oli  löytänyt  ja  antanut  hänelle.  Ja 
vaikka  hän  oli  raakalainen,  niin  oli  hänessä  kuitenkin  valtiomiehentaitoa ; 
hän  olikin  keskusteluissa  kaikkien  Välimeren  ympärillä  asuvien  kansojen 
kanssa,  ja  sitä  varten  oli  hänellä  oma  kansliakin. 

Hunnien  kopea  kuningas  aikoo  lähteä  ensin  Itä-Roomaa  vastaan, 
mutta  äkkiä  hän  kääntyy  länteenpäin.  Äärettömät  joukot,  noin  600,000 
miestä,  kulkevat  hänen  mukanaan  ja  käyvät  Rheinin  yli;  Belgia  hävite- 
tään,   samoin    Pohjois-Oallian    kaupungit.     Hän    on   jo   saapunut  Loire- 

virralle  asti  ja  ryhty- 
nyt piirittämään  Orle- 
ansin kaupunkia,  jonka 
anastamalla  hän  saisi 
Etelä-Gallian  haltuun- 
sa. Kaupungin  piispa 
koettaa  ylläpitää  asu- 
kasten rohkeutta.  Ja 
kerran  hänen  juuri 
rukousta  toimittaes- 
saan, huomaavat  asuk- 
kaat pienen  tomupil- 
ven  taivaan  rannalla. 
»Se  on  Jumalan  lä- 
hettämä apu^,  sanoo 
piispa.  Rooman  suuri 
sotapäällikkö  Äetius 
siellä  toikin  apua  kau- 
pungille. Hän  oli  saa- 
nut vasta  vihollisina 
tulleet  Grermanilaiset- 
kin  yhtymään  Rooman 
joukkoihin:  Länsigotit, 
Saksilaiset  ja  Frankit, 
sillä  Attilan  hurjat 
joukot  uhkasivat  heitä 
kaikkia. 

Attila     peräytyy 
nyt  Orleans'ista  ja  va- 
litsee   taistelupaikaksi 
n.    k.  Katalaunisten 
kentän^    lähellä    Tro- 
yesMn  kaupunkia  Koil- 
lis-Ranskassa.   Tärkeä 
seikka    oli   täällä    rat- 
kaistavana,    nimittäin 
olivatko    Länsimaat   joutuvat   Hunnien  valtaan  ja  sivistys  häviävä.     Kii- 
vaasti taisteltiin  ja  tappelun  päätyttyä  160,000  ruumista  peitti  tantereen; 
mutta  Attilan  täytyi  voitettuna  vetäytyä  vankkurien  ympäröimään  leiriinsä. 


Afitius.    (Norsunluinen  samanaikainen  korkokuva.) 

Täällä  hän  satuloista  oli  antanut  valmistaa  suuren  rovion  keskelle  leiriä, 
kertoo  gotilainen  historiankirjoittaja  Jornandes;  itse  hän  on  asettunut 
rovion  päälle,  ja  muita  Hunneja  on  sen  juurella  tulisoihdut  kädessä. 
Jos  vihollinen  tunkeutuisi  leiriin,  piti  heidän  syt^^ttää  se  palamaan. 
Näin  ei  kuitenkaan  käynyt,  vaan  Hunnit  pääsivät  peräytymään  takaisin 
Germaniaan. 

Seuraavana  vuonna  Attila  hyökkäsi  hävittämään  Italiata.  Sota- 
voimia ei  ollut  siellä  puolustukseen  käytettävänä,  mutta  Rooman  piispa 
Leo  suuri  tuli  keisarin  lähettiläiden  kanssa  Attilan  luo;  hänelle  luvataan 
suuria  lahjoja  ja  veroakin  suorittaa.  Attila  palasi  silloin  Pannonian  ta- 
sangoille takaisin,  mutta  kuoli  jo  seuraavana  vuonna  453.  —  Hunnien 
valtakunta  hajosi  pian  sen  jälkeen,  sillä  ylimykset  taistelevat  kruunusta 
ja  kukistetut  kansat  vapautuvat.  Se  oli  tuollainen  raakalaisten  perustama 
valtio,  joka  nopeasti  syntyy,  mutta  yhtä  pian  häviää;  oikeata  järjestystä 
ja   hallitusta  ei  siihen  osattu  luoda.     Hunnien  nimikin  pian  häviää. 

Italia  ei  kuitenkaan  saanut  kauan  pysyä  rauhassa,  sillä  Attilan 
liittolainen,  Vandalien  kuningas  Genserik,  tuli  sinne  laivoillaan  v.  455. 
Leo  koettaa  nytkin  saada  pyynnöillään  Vandaleja  lähtemään  pois,  mutta 
suotta.  14  päivän  aikana  oli  Rooman  kaupunki  mitä  hurjimman  ryös- 
tön alaisena;  uusiin  kieliin  on  sana  vandalismi  tullut  heidän  nimestään 
merkitsemään  raakaa  ja  julmaa  hävittämistä.  Välimeren  herruus  on 
seuraavina  vuosinakin  Vandalien  hallussa. 

Rooman  keisarikunta  oli  vielä  olemassa  Italiassa,  mutta  se  oli  vaan 
tyhjä  varjo;  Germanilaiset  siellä  oikeastaan  vallitsivat,  ja  heidän  päälli- 
könsä  asettivat  lopulta  mielensä  mukaan  keisareja.  Länsigotien  kuningas 
asetti  erään  Avituksen  valtaistuimelle  (455),  mutta  sveviläinen  Ricimer  antoi 
keisarin  arvomerkit  taas  eräälle  senaattorille,  jonka  hän  kuitenkin  itse 
ennen  pitkää  v.  461  murhautti,  asettaen  sitte  11  vuoden  kuluessa  perät- 
täin  kolme  keisaria,  vaikka  antoi  valtaistuimen  olla  jonkun  aikaa  tyhjä- 
näkin. Vihdoin  muuan  pannonialainen  Orestes  asetti  alaikäisen  poi- 
kansa Romutus  Augustuluksen  keisarin  arvoon.  Hän,  joka  nimellänsä 
muistutti  Rooman  kaupungin  perustajaa  ja  yksivallan  muodostajaa, 
—  ivallinen  salliman  oikku  —  oli  Länsi-Rooman  viimeinen  keisari.  Bar- 
baarit, vaikka  sotavoimillaan  olivatkin  valtakunnan  herroja,  olivat  tähän 
asti  pitäneet  vanhan  Rooman  nimeä  ja  arvoa  kunniassa;  mutta  v.  476 
germanilaisjoukkojen  päällikkö  Odoaker  otti  valtaansa  Ravennan  ja  Roo- 
man kaupungit;  keisari  viedään  erääseen  maahoviin  ja  senaatti  lähettää 
keisarin  arvomerkit:  purppuraviitan,  valtikan  ja  kruunun  Konstantinope- 
liin    Itä-Rooman    keisarille.      Siten    päättyi   Länsi-Rooman   keisarikunta; 

se    hävisi   ikäänkuin  olojen  pakosta  eikä  se  aikalaisissa  paljon  huomiota 
herättänyt. 

Odoaker  ei  tahtonut  omistaa  keisarin  arvoa,  vaan  hänen  sotilaansa 
huusivat   hänet   Italian   kuninkaaksi;    Itä-Rooman  keisarilta  Zenolta  hän 

pyynnöstään  sai  patriisin  arvonimen.  Kon- 
stantinopelin  keisari  tunnustettiin  jonkin- 
laiseksi yliherraksi  entisen  Länsi-Rooman- 
kin alueella.  Ja  sellaisena  hän  itsekin  piti 
itseänsä. 

Saman  Zeno-keisarin  suostumuk- 
sella Italia  joutui  pian  toisen  valloit- 
tajan omaksi,  nimittäin  itägotilaiskunin- 
kaan  Teodorikin.  V.  488  lähti  näet 
tämä  kuningas  koko  kansoineen  liik- 
keelle Pannoniasta,  jossa  Itägotit  olivat 
asuneet  Hunnien  vallan  alaisina.  Yhteensä 
oU  heitä  noin  200,000  henkeä.  Miehet 
kulkivat  ratsain,  vanhukset,  vaimot  ja 
lapset  tulivat  elikkoineen  ja  tavaroineen 
jäljessä.  Alppisolien  kautta  tämä  suuri 
joukko  saapui  Pohjois-Italiaan,  jossa  Odo- 
aker voitettiin  useassa  taistelussa.  Vihdoin 
he  sopivat  keskenään  Italian  herruuden 
jakamisesta,  mutta  Teodorik  surmasi  Odo- 
akerin  eräissä  pidoissa  omalla  miekallaan 
(v.  493)  ja  sai  siten  yksin  koko  hallituk- 
sen haltuunsa.  Itä-Rooman  keisari  hyväk- 
syi Teodorinkin  vallananastuksen. 

Teodorik  on  kuuluisin  germanilais- 
kansojen  hallitsijoista.  Hän  oli  nuorena 
ollut  Konstantinopelin  keisarin  hovissa 
panttivankina,  oli  oppinut  Rooman  sivis- 
tystä ja  sen  oloja  tuntemaan  sekä  niihin 
mieltynyt.  Hän  oli  suuri  vaiti  omies  ja  saavuttikin  johtovallan  koko  Länsi- 
maissa. Hänen  omaan  valtakuntaansa  kuului  paitsi  Italiaa :  Sisilia,  Alppi- 
maat, Norieum  ja  Retiä,  Pannonia  ja  Illyria  sekä  Gallian  eteläinen  osa ;  pää- 
sipä hän  vähäksi  ajaksi  Länsigotienkin  kuninkaaksi  ja  tuli  siten  hallitse- 
maan suurta  osaa  Galliaa,  ja  pitkälle  Espanjaan  asti  ulottui  hänen  valtansa. 
Baijerin  herttuat  maksoivat  hänelle  veroa ;  Alemannit  pyysivät  häneltä  apua 


Gotilalnen  soturi 

Teodorik! 

Frankkeja  vastaan.  Sukulaisuussuhteessa  hän  oli  Frankkien  kuninkaan 
Klodvigin  kanssa  naituaan  hänen  sisarensa;  oman  sisarensa  hän  naitti 
Vandalien  kuninkaalle,  yhden  tyttäristään  Länsigotien,  toisen  Burgundin 
kuninkaalle.  Teodorik  oli  koko  barbaarimaailman .  johtaja;  Länsi- 
Rooman  valta  näytti  uudistuvan  hänen  kauttaan.  Hän  pyysikin  Itä- 
Rooman  keisarilta  Odoakerin  lähettämät  vallanmerkit  takaisin  ja  saikin 
ne.  Itägotien  kuningas  ei  tahtonut  enää  olla  barbaari,  vaan  roomalainen; 
hän  heitti  germanilaispukunsa  ja  otti  Rooman  purppuran;  hänen  hovis- 
saan oli  entiset  keisarin  kunnia  virat;  hallinto  muodostettiin  samallaiseksi 
virkavaltaiseksi,  kuin  Rooman  aikuinen  oli  ollut.  Itse  hän  asui  Raven- 
nassa, mutta  Roomassa  oli  senaatti,  jonka  mielipidettä  hän  usein  tiedus- 
teli.    Rooman    oikeutta    Teodorik  salli  käyttää  ja  tahtoi,  että  kaikki  siitä 


Ttodorikin  valtakunnan  piikaupungin,  Ravennan  linnoitettu  satama.    (Meeaikkikuva). 

lainturvaa  saisivat.  Eräs  vaimo  oli  kauan  aikaa  ajanut  jotakuta  asiaa 
saamatta  sitä  loppuun.  Teodorik  vaati,  että  tuomarit  ottaisivat  asian 
käsitelläkseen,  ja  muutamassa  päivässä  he  sen  ratkaisivatkin.  Kunin- 
kaan lähettämät  lähettiläät  kulkivat  maakunnissa  oikeutta  ja  järjestystä 
valvomassa. 

Italia  näytti  Teodorikin  hallitessa  kaikin  puolin  toipuvan  pitkälli- 
sestä hävitystilastaan.  Teitä,  jotka  olivat  rappiolle  joutuneet,  parannet- 
tiin; hävinneet  yleiset  rakennukset,  teaatterit,  kylpylaitokset  ja  vesijohdot 
pantiin  kuntoon,  kirkkoja  ja  palatseja  rakennettiin;  autioksi  jäänyt  maa 
otettiin  uudestaan  viljeltäväksi.  Teollisuus  kehittyi  jälleen;  kaupan  tur- 
vaamiseksi merirosvoilta  hankittiin  vahva  laivasto  Välimerelle.  Tieteet 
ja  taiteetkin  elpyivät  taas,  sillä  hän  suosi  niitä,  ja  vaikkei  hän  itse  osan- 
nut edes  kirjoittaa,  kutsui  hän  aikansa  oppineita  miehiä  luokseen.  Piispa 
Boetius  ja  Cassiodorus,  joka  oli  hänen  ministerinsä,  ovat  tunnetut  kir- 

jailijoina.  Teodorik  tahtoi  olla  rauhan  ruhtinas.  »Toiset  kuninkaat  hu- 
vittelevat itseänsä  ryöstämällä  kaupunkeja»,  sanoi  hän;  »he  kokoovat  suun- 
nattomat saaliit;  minä  puolestani  tahdon  valtani  sellaiseksi,  että  voitetut 
kansat  eivät  huomaisi  olevansa  kukistettuja».  Teodorik  tahtoi  kuitenkin, 
että  Gotit  pysyisivät  erillään  Roomalaisista,  koska  hän  pelkäsi  heidän 
muuten  veltostuvan.  He  saivat  maatiloja  Italiassa,  heitä  tuomittiin  omien 
lakiensa  mukaan,  ja  heidän  tuli  ylläpitää  sotaista  kuntoaan.  Hänen  val- 
takunnassaan tuli  olla  kaksi  ainesta:  Gotit  muodostaisivat  sotaisen,  voi- 
makkaan osan,  johon  valtakunnan  turvallisuus  perustuisi,  Roomalaiset 
taas  sivistyneen  osan;  siviilivirat  kuuluivat  heille.  Mutta  olosuhteita  ei 
saatu  tuolla  tavalla  järjestetyksi.  Jo  hänen  aikanaan  oli  armeijassa  roo- 
malaisia kenraaleja,  ja  muutenkin  rupesivat  nuot  molemmat  kansat  su- 
lautumaan toisiinsa.  Eikä  tämä  valtakunta,  josta  näkyi  rauhan  aika 
koituvan  Länsimaille,  säilynyt  kauan.  Teodorik  kuoli  v.  526,  jonka 
jälkeen  alkaa  sisällisiä  riitoja;  ja  30  vuoden  perästä  ei  Itägotein  valta- 
kuntaa enää  ole  olemassa.  Itä-Rooman  keisarin  Justinianuksen  sotapääl- 
liköt Belisarius  ja  Narses  tekivät  siitä  lopun  v.  555. 

Itä-Rooman  herruus  Italiassa  ei  kuitenkaan  kestänyt  muuta  kuin 
13  vuotta,  sillä  jo  v.  568  sinne  saapui  Alppien  toiselta  puolen  uusi 
raaka  germanilaiskansa,  Longohardit,  jotka  kuninkaansa  Alhoinin  joh- 
dossa ottivat  haltuunsa  Pohjois-  ja  Keski-Italian ;  ainoastaan  eteläinen 
osa  sekä  Ravenna  ympäristöineen  Adrianmeren  rannalla  jääpi  edelleen 
Konstantinopelin  keisarin  valtaan.  Maaherra,  jota  kutsutaan  eksarkiksi, 
on  hänen  puolestaan  sitä  hallitsemassa.  Muu  Italia  joutui  taas  hävi- 
tyksen alaiseksi,  sillä  Longobardit  ja  ennen  mainitut  Vandalit  olivat  raa- 
iiripia  kaikista  germanilaiskansoista. 

Samaan  aikaan  kuin  Itägotien  mahtava  valtakunta  rupeaa  riutu- 
maan, kohoaa  Frankkien  valtakunta  Galliassa  muita  germanilaisvaltakuntia 
mahtavammaksi,  ja  se  jääpi  myöskin  pysyväiseksi.  Frankit  olivat  moneen 
heimoon  jakaantuneina,  mutta  eräs  tuollaisen  pikkuheimon  kuningas 
Klodivig,  joka  kuului  Merovingien  sukuun,  yhdisti  kaikki  valtansa  alle, 
ensin  n.  k.  Saalalaiset  Frankit,  jotka  asuivat  nykyisessä  Hollannissa 
ja  Belgiassa,  ja  myöhemmin  Ripuariset  Frankit,  jotka  asuivat  heistä  ete- 
läänpäin Rheinin  varsilla.  Klodvig  (v.  481 — 511)  oli  barbaari,  mutta 
hänellä  oli  tuollaista  vaistomaista  valtiotaitoa,  jota  raakalaisissakin  silloin 
tällöin  on  huomattavissa;  hän  oli  viekas,  sukkela,  väkivaltainen,  milloin 
tarvittiin,  sekä  keinoista  välittämätön ;  vallanhimo  oli  hänen  pääominai- 
suutensa ja  kaiken  toimintansa  kiihottajana.  Eteläänpäin  Galliaan  hän 
ensin  vei  miehensä,  joita  ei  ollut  enemmän  kuin  4 — 5000,  ja  valloitti  viimeisen 

jäännöksen  Länsi-Roomasta,  sillä  Koillis-Galliassa  oli  muuan  maaherra 
Syagrius  sitä  vielä  ylläpitänyt.  Hänet  voitettiin,  ja  hänen  maansa  joutui 
Klodvigille,  joka   otti  Pariisinkin  haltuunsa,  tehden  siitä  pääkaupunkinsa 


Teodorikin  hauta-muistomerkki  Ravennassa.    (Käytetään  nykyään  kirkkona.) 

(v.  486).  Tähän  aikaan  Klodvig  otti  puolisokseen  erään  Burgundin  ku- 
ninkaan tyttären  Klotildan,  joka  oli  kristitty,  ja  tämä  vaikutti  epäilemättä 
puolisoon  sakin,  joka  vielä  oli  pakana  samoin  kuin  kaikki  Frankit.     Hän 

kuunteli  näet  hartaasti  kertomuksia  vapahtajan  vaiheista  ja  kärsi- 
myksistä sekä  antoi  opettaa  itselleen  kristinuskon  opinkappaleet;  mutta 
ainoastaan  valtiollisten  etujen  vuoksi  Klodvig  hylkäsi  pakanalliset  juma- 
lansa. Roomalaiset  kaupungit  antautuivat  näet  helpommin  hänen  valtaansa, 
jos  hän  olisi  kristitty.  Jouduttuaan  taistelemaan  Alemannien  kanssa, 
jotka  Rheinin  toiselta  puolen  hyökkäsivät  Galliaan,  hän  on  menettämäi- 
sillään  tappelun,   mutta  silloin  hän  kutsuu  avukseen  Klotildan  Jumalan, 


Frankkllalnen  piiiiikkS. 


luvaten  ruveta  häntä  palvelemaan,  jos  hän  saapi  voiton.  Voitto  kääntyi 
hänen  puolelleen,  ja  lupauksensa  mukaan  hän  taistelun  jälkeen  kastatti 
itsensä,  ja  3,000  Frankkilaista  noudatti  kuninkaansa  esimerkkiä.  Suurella 
juhlallisuudella  toimitti  Rheimsin  piispa  kasteen  kaupungin  tuomiokir- 
kossa jouluna  V.  496.  Kaupungin  kadut  olivat  puhdistetut,  kirkko  val- 
koisilla esiripuilla  somistettu  ja  kynttilöillä  valaistu.  »Kumarra  pääsi,» 
sanoi  piispa  kuninkaalle,  »ja  kunnioita,  mitä  ennen  olet  vainonnut,  ja 
vainoa,  mitä  ennen  olet  kunnioittanut  v.  Roomalaisissa  herätti  Klodvigin 
kääntymys  yleistä  riemua,  sillä  hän  kääntyi  oikeauskoiseen  oppiin,  jonka 
turva  ja   puolustaja   hänestä   nyt   tuli  vihattua  Areioksen  oppia  vastaan, 


KANSAINVAELLUKSET.  305 

jota  muut  Germanilaiset  tunnustivat.  Tämä  tapahtuma  olikin  yhtä  tärkeä 
katoliselle  kirkolle  kuin  frankkilaisvallalle,  sillä  molemmat,  täten  ikään- 
kuin liiton  tehtyään,  tukevat  ja  auttavat  vastedes  toisiansa.  Burgundien  ja 
Itägotien  valtakuntien  roomalaiset  piispat  alkavat  kääntyä  Klodvigin  puo- 
leen, ja  kun  hän  muka  oikeauskoisen  opin  puolustajana  lähtee  sotimaan 
näitä  valtoja  vastaan,  helpottaa  roomalaisen  papiston  suosio  suuresti  hänen 
menestymistään.  Burgundin  kuninkaan  hän  pakottaa  suorittamaan 
veroa,  ja  v.  507  hän  voittaa  Länsigotit  sekä  ottaa  Etelä-Gallian  heiltä 
omakseen.     Melkein  koko  Gallia  oli  täten  joutunut  Klodvigin  valtaan. 

Klodvigin  kuoltua  jaetaan  valtakunta  hänen  neljän  poikansa  kesken; 
Germanilaiset  eivät  näet  tunteneet  lujaa  valtioyhteyttä,  niinkuin  Roomalaiset, 
vaan  kuninkaat  pitivät  valtakuntaa  kuin  yksityisomaisuuttaan,  jota  saattoi 
jakaa.  Jaoista  on  seurauksena  heikkous  sekä  sisälliset  riidat  ja  taistelut 
eri  osien  välillä.  Kaksi  kertaa  on  koko  valtakunta  vielä  yhden  kunin- 
kaan kädessä;  viimeisen  kerran  hallitsee  sitä  kuningas  Dagobert  vv. 
628 — 638.  Merovingikuninkaat  sen  lisäksi  veltostuvat,  niinkuin  barbaa- 
reissa tavallista  oli.  Valta  joutuu  eräälle  korkealle  hovivirkamiehelle, 
major  domukselle^  ja  kuninkaalla  on  ainoastaan  nimi  jäljellä,  kunnes 
sekin  otetaan  häneltä  pois  v.  752,  jolloin  viimeinen  kuningas  Kilderik  sul- 
jetaan luostariin. 

Kansainvaellukset  pidetään  loppuneena  Longobardien  asettumisen 
jälkeen  Italiaan  v.  568.  Europan  yhteiskunnalliset  ja  valtiolliset  olot 
olivat  niiden  kautta  muuttuneet  aivan  toisellaisiksi.  Länsi-Rooma  oli 
hävinnyt  ja  Germanilaiset  anastaneet  sen  maat.  Slavilaiset  heimot  olivat 
niinikään  muuttaneet  asuinpaikkoja,  osa  tunkeutuen  pohjoisemmaksi,  ny- 
kyiseen Keski-Venäjään.  Suomalaisiin  tämä  taas  vaikutti  sen,  että  hei- 
dänkin täytyi  lähteä  liikkeelle  aikaisemmilta  asuinpaikoiltaan.  Arvellaan 
näet,  että  Suomalaisten  siirtyminen  nykyiseen  Suomeen  ja  Suomenlahden 
etelärannalle  alkoi  näihin  aikoihin,  vaikka  varmoja  tietoja  ei  näistä  ta- 
pahtumista ole.  Slavilaiset  ja  Suomalaiset  pysyvät  kuitenkin  vielä  kauan 
aikaa  historiallisten  tapahtumien  ulkopuolella,  mutta  Germanilaiset  tästä 
lähin  saavat  Europassa  johtavan  aseman.  He  perustivat,  niinkuin  olemme 
nähneet,  useita  valtioita,  vaikka  ne  olivat  heikkoja,  ja  monet  niistä  pian 
hävisi vätkin.  Odoakerin  perustama  Italian  kuningaskunta  kesti  vaan  17 
vuotta,  Itägotien  kaikkiaan  noin  60;  Vandalien  Afrikaan  perustamasta 
valtiosta  teki  Itä-Rooman  sotapäällikkö  Belisarius  lopun  v.  534,  sen  ol- 
tua voimassa  noin  100  vuotta;  Burgundien  valtakunta  oli  jotenkin 
samanikäinen,  Länsigotien  kesti  noin  kolme  vuosisataa,  Longobardien 
kaksi.  Germanilaiset  olivat  tulleet  kylmemmästä  ilmanalasta,  hedelmättö- 
Yleinen  historia.  —  20. 

mästä  maasta,  Gallian,  Italian,  Espanjan  ja  Afrikan  auringon  paahta- 
miin ja  rikkaisiin  maihin.  Siinä  oli  liian  äkkinäinen  muutos;  ilmanala 
herpaisi  ja  veltostutti  heidät;  nautinnot  ja  ylellinen  elämä,  johon  he  antau- 
tuivat rikkaissa  maissa,  kulutti  nopeasti  heidän  voimaansa.  Sen  lisäksi 
äkkiä  sivistyksen  yhteyteen  tulleet  raakalaiskansat  eivät  saata  sitä  sietää, 
vaan  häviävät,  niinkuin  Intianien  kävi  Amerikassa  Europalaisten  sinne 
tultua.  Pieni  joukko  Germanilaisia  asettui  asumaan  tavallisesti  paljon 
lukuisamman  roomalaisväestön  keskelle,  joka  vihasi  heitä,  varsinkin 
uskonnon  tähden,  sillä  Germanilaiset  olivat,  niinkuin  ennen  on  mai- 
nittu, Areioksen  opin  tunnustajia.  Kaikki  nuot  seikat  vaikuttivat,  että 
parin  kolmen  miespolven  perästä  Germanilaisten  suuri  voima  ja  kunto  oli 
haihtunut.  Ainoastaan  Frankkien  valtakunta  säilyi,  sekä  Anglien  ja 
Saksilaisten  muodostamat  pikkuvaltiot  Britanniassa,  vaikka  niidenkin  asema 
kävi  tukalaksi  Tanskasta  tulleiden  merirosvojen  tähden. 


III. 

Germanilaisvaltakuntien  sisälliset  olot. 

Germanilaisia  asettuu  roomalaisväestön  joukkoon  asumaan.  —  Roomalaisen  väestön 
asema.  —  Germanilaisten  lait  ja  oikeuslaitos.  —  Kuningasvalta.  —  Kuninkaan  seurue 
ja  virkamiehet.  —  Ylimyskunta  muodostuu.  —  Höllä  valtio.  —  TeolUsuus  ja  kauppa 
häviävät.  —  Henkinen  elämä  rappeutuu.  —  Papiston  ja  kirkon  asema  kohooa.  — 
Kristinoppi  on  pintapuolista.  —  Siveellinen  turmelus. 

Kun  Germanilaiset  tulivat  Rooman  maihin,  asettuivat  he  asumaan  en- 
tisen roomalaisen  väestön  keskuuteen,  jota  he  lukumääränsä  puolesta 
olivat  paljon  pienemmät.  Galliaan  asettuneita  Länsigoteja  esim.  oli  noin 
200,000,  Burgundeja  80,000,  Frankkeja  kenties  saman  verran,  mutta  en- 
tisiä asukkaita  arvellaan  Galliassa  olleen  noin  7  tai  8  miljoonaa.  Tulok- 
kaat asuivat  ensin  kesteinä  Roomalaisten  taloissa,  mutta  sittemmin  he 
vaativat  itselleen  osan  näiden  pelloista,  niityistä,  puutarhoista  ja  muista 
tiloihin  kuuluvista  maista.  Eri  kansat  ottivat  eri  paljon;  Vandalit  ja 
Longobardit,  jotka  olivat  raaimpia,  anastivat  kaiken  paraan  maan,  Län- 
sigotit  ottivat  f,  Burgundit  ^,  ja  Frankit  ottivat  myöskin  määrätyn  osan, 
ei  tiedetä  varmaan  kuinka  suuren.    Soturit  saivat  kukin  tilan,  jolle  he  aset- 

tuivat  asumaan;  kuningas  taas  sai  haltuunsa  entiset  valtionmaat,  joita 
oli  hyvin  paljon  pitkin  valtakuntaa.  Loppuosa  maasta  ja  kaupungit  jäivät 
entisten  asukkaiden  haltuun.  Germanilaiset,  jotka  olivat  tottuneet  asu- 
maan maaseuduilla,5f siirtyivät  sinne,  ja  roomalaiset  ylimykset  jättivät 
myöskin  heidän  esimerkkiään  seuraten  kaupungit  ja  asettuivat  maakar- 
tanoihin  asumaan.  Siten  kaupungit  joutuivat  vähäpätöisiksi  ja  monin 
seuduin  varsin  rappiolle.  Itse  kuninkaatkin  asuskelivat  tavallisesti  maa- 
kartanoissaan,  joita  heillä  oli  eri  osissa  maata.  Niissä  oli  eri  raken- 
nuksia heitä  itseään  varten  sekä  heidän  virkamiestensä  ja  seuralaistansa 
tarpeiksi,  ja  ulompana  taas  olivat  kaikellaisten  käsityöläisten  asunnot,  jotka 
tarvittiin  kuninkaan  taloudessa.  Päämerkitys  oli  siis  vaUitsevan  germa- 
nilaiskansan  kautta  siirtynyt  kaupungeista  maaseudulle. 

Mutta  vaikka  Grermanilaiset  olivat  vaUitsijoita,  eivät  entiset  Roomalai- 
setkaan vapauttaan  menettäneet,  he  pääsivät  päinvastoin  sivistyksensä 
nojalla  tärkeisiin  toimiin,  kuninkaan  virkamiehiksikin.  Mutta  saman- 
arvoisina kuin  Germanilaisia  ei  heitä  kuitenkaan  pidetty.  Se  näkyy  esim. 
sovintosakoista,  joita  murhasta  suoritettiin;  murhan  saattoi  näet  sovittaa 
murhatun  sukulaisille  suoritetulla  sakolla,  ja  tässä  oli  eri  henkilöistä 
ikäänkuin  eri  hinta.  Vapaan  frankkilaisen  miehen  murhasta  maksettiin 
200  solidusta  (lähes  2,000  Suomen  markkaa),  mutta  Roomalaisesta  mak- 
settiin vaan  puolet  siitä;  kuninkaan  seuralaisesta  maksettiin  600  soli- 
dusta (noin  6,000  markkaa),  ja  sama  hinta  suoritettiin  piispan  murhasta, 
sillä  kirkonmiehiä,  vaikka  olivatkin  Roomalaisia,  pidettiin  suuressa  ar- 
vossa. Letit,  jotka  samoin  kuin  entiset  Rooman  aikuiset  kolonit  olivat 
maahan  kiinnitettyjä  maanviljelijöitä,  olivat  eriarvoisia,  riippuen  synty- 
perästä; vieläpä  germanilaissukuiset  orjatkin  olivat  kallisarvoisempia 
kuin  roomalaiset. 

Keskinäisissä  suhteissaan  saivat  Roomalaiset  noudattaa  entisiä  la- 
kejansa, mutta  barbaareilla  oli  omansa,  joiden  mukaan  heidän  asiansa 
ratkaistiin.  Länsigotein,  Burgundeinj  Ripuaristen  ja  Saalalaisten  Frank- 
kien lait  kirjoitettiin  myöhemmin  latinankielellä.  Tunnusmerkkinä 
näissä  kaikissa  on  se,  että  ne  käsittelevät  vaan  rikoksia,  seikka,  joka 
todistaa  kehittymätöntä  ja  väkivaltaista  yhteiskuntaa.  Toinen  Roomalai- 
sille ja  meidän  ajallemme  vieras  käsitys  on  se,  että  murhan  ja  loukkauksen 
saapi  sovittaa  loukatun  sukulaisille  suoritetulla  rahalla  fWekrgeld),  joka 
seikka  taas  todistaa  höllää  yhteiskuntalaitosta ;  meidän  aikamme  käsittää 
tuollaiset  yhteiskunnan  loukkauksiksi,  joka  sen  vuoksi  niistä  rankaisee- 
kin.  Syytetty  taas  saapi  käyttää  viattomuuttaan  todistamassa  sukulai- 
siansa  tai   ystäviänsä,   jotka   valallaan  vakuuttavat  asianomaisen  syyttö- 

myyden.  Niitä  nimitetään  apu  vannojiksi.  Rikoksen  ilmisaamiseksi  käy- 
tettiin n.  k.  jumalantuomioita  eli  ordalioita,  joita  oli  monta  lajia  ja 
jotka  pysyivät  käytännössä  halki  koko  keskiajan;  kaksintaistelu  oli  va- 
paiden kesken  tavallisin  sellainen;  se,  joka  voitti,  oli  muka  oikeassa.  Jos 
nainen  oli  toinen  riitapuoli,  sai  hän  valita  miehen  puolestaan  taistele- 
maan, tai  taistella  itse,  mutta  silloin  mies  vastusta  ja  pantiin  kyynärän 
syvyiseen  kuoppaan,  jonka  reunalta  nainen  häntä  ahdisteli.  Toisia  ju- 
malantuomioita oli  vesikoetus,  jolloin  syytetty  viskattiin  kädet  sidottuna 
jokeen;  jos  hän  upposi^  oli  hän  syytön,  sillä  vesi,  joka  oli  pyhä,  ei  saat- 
tanut syyllistä  ottaa  omakseen. 
Kiehuvalla  vedellä  täytetystä  as- 
tiasta määrättiin  syytetty  myös- 
kin hakemaan  sormus,  jonka 
tuomari  sinne  viskasi.  Tulista 
rautaa  hän  sai  kantaa  paljain 
käsin  muutamia  askeleita.  Ellei 
kädessä  kolmen  päivän  perästä 
ollut  vammoja  tai  vammalla  oli 
määrätty  muoto  ja  väri,  oli  asian- 
omainen syytön.  Jumala  tässä 
itse  oli  asian  ratkaisemassa,  niin 
uskottiin.  Orjat,  jotka  tuomit- 
tiin rikokseen  syyllisiksi,  saivat 
ruumiillista  rangaistusta ;  aino- 
astaan vapaat  pääsivät  yllämai- 
nituilla sovintosakoilla. 

Kuningasvalta  oli  Germa- 
nilaisilla  hyvin  pieni,  niinkuin  jo  olemme  maininneet  (ks.  luk.  I),  mutta 
Roomalaisten  vaikutuksen  kautta  muodostui  se  ensi  aluksi  laajemmaksi; 
heissä  oli  näet  vielä  eleillä  keisarivallan  muistot,  jotka  nyt  liittyivät  uuteen 
kuningaskuntaan ;  piispat  taas,  ollen  hyvässä  sovussa  kuninkaiden  kanssa, 
antoivat  ylevän  ja  korkean  merkityksen  niiden  vallalle.  Germanilaiset 
kuninkaat  puolestaan  pyrkivät  vapautumaan  entisestä  asemastaan  ja  al- 
koivat jäljitellä  Rooman  oloja.  Teodorikin  hallituksessa  olemme  sen  jo 
nähneet,  hän  kun  otti  keisarin  arvomerkitkin  itselleen.  Klodvig  otti  niin- 
ikään mielellään  Itä-Rooman  keisarilta  vastaan  konsulin  nimen;  niinkuin 
ennen  Rooman  virkamiehet  otti  hänkin  purppura-togan  puvukseen;  hän 
istui,  kuten  Rooman  preettorit  ennen,  marmori-istuimella.  Kuninkaita  ru- 
vetaan   kutsumnan    »korkeudeksi»    ja    >/ majesteetiksi».     Kuningas   säätää 

lait,  määrää  sodan  ja  rauhan.  Mutta  tämä  roomalainen  käsitystapa  ei 
kuitenkaan  kokonaan  hävittänyt  entistä  germanilaista.  Niinpä  kuninkaan 
tuli  edelleen  tiedustella  vapailta  miehiltä  heidän  ajatustaan  valtion  asi- 
oissa, sillä  kansalla  oli  valta.  Mitenkä  kuningastakin  saattoi  tavallinen 
soturi  kohdella,  osottaa  eräs  tapaus  Klodvigin  historiasta.  Taistelun  jäl- 
keen Syagriusta  vastaan  koottiin  tavan  mukaan  kaikki  saalis  yhteen 
kasaan  ja  jaettiin  soturien  kesken.  Elodvig  pyysi  silloin,  että  hän  saisi 
paitsi  omaa  osuuttaan  erään  kirkon-astian,  joka  oli  Rheimsin  kirkosta 
ryöstetty,  mutta  jonka  hän  piispan  pyynnöstä  tahtoi  antaa  hänelle  ta- 
kaisin. Kaikki  näyttivät  pyyntöön  suostuvan,  mutta  yksi  frankkilainen 
sotamies  kohotti  sotatapparansa,  löi  sillä  astian  rikki  ja  sanoi:  »Sinun 
ei  pidä  saaman  muuta  kuin  mitä  oikeuden  mukaan  osaksesi  tulee». 
Tämän  Klodvig  kuitenkin  kosti;  sillä  seuraavana  vuonna  tarkastellessaan 
sotamiehiänsä,  tempasi  hän  sotatapparan  tuon  saman  miehen  kädestä  ja 
viskasi  sen  maahan,  ja  kun  soturi  kumartui  sitä  ottamaan,  löi  Klodvig 
hänen  päänsä  halki  omalla  tapparallaan,  sanoen:  »Noin  sinäkin  teit  Rheim- 
sin kirkon-astialle».  —  Mutta  kun  valtakunta  oli  entistä  laajempi  ja 
vapaat  miehet  hajaantuneet  asumaan  kauaksi  toisistaan,  oli  niitä  vaikea 
kutsua  neuvotteluihin.  Sen  sijaan  neuvottelee  kuningas  tavallisesti  muu- 
tamien etevien  miesten,  sekä  maallisten  ylimysten  että  piispain  kanssa. 
Näistä  paisuu  ajan  pitkään  ylimyskunta,  joka  pian  saattaa  koko  kunin- 
gasvallankin varjoon. 

Kuninkaalla  oli  sodassa  ollut  uskollinen  joukko  eli  seurue,  joka 
taisteli  hänen  rinnallaan,  ja  rauhan  jälkeenkin  se  jäi  hänen  luonaan  asu- 
maan. Näistä  n.  k.  kuninkaan  pöytäkumppaneista  eli  antrustioneista, 
otettiin  hovin  virkamiehiä,  joita  Rooman  keisarin  hovin  tapaan  oli  hyvin 
monta:  kansleri,  rahastonhoitaja,  juomanlaskija,  major  domus,  joka  hoiti 
kuninkaan  kartanoita,  y.  m.  alempia.  Mutta  hovissa  kävi  myöskin  muita 
mahtavia  henkilöitä.  Ja  näiden  kaikkien  kanssa  kuningas  neuvotteli.  Ne 
muodostivat  siis  kuninkaan  kanssa  valtakunnan  keskihallituksen.  Maa- 
kuntiin kuningas  taas  määräsi  valtaansa  edustamaan  kreivejä,  joiden 
tehtävä  oli  sangen  laaja.  Kreivi  tuomitsee  sekä  Roomalaisia  että  Ger- 
manilaisia,  kumpiakin  omien  lakiensa  mukaan,  hän  kutsuu  vapaat  miehet 
aseisiin,  milloin  tarvitaan;  hän  kokoo  verot,  jotka  roomalaiset  asukkaat 
suorittavat  samaan  tapaan  kuin  ennen  Rooman  vallan  aikana,  mutta  joista 
Germanilaiset  ovat  vapaat;  ainoastaan  asekatselmuksissa  he  antoivat  lahjoja: 
aseita,  hevosia,  turkiksia.  Tärkein  tulo  oli  kuninkailla  kuitenkin  maa- 
kartanoistaan  sekä  sakkorahoista,  niinkuin  ennen  Germaniassa. 

Tämä  ylimyskunta,  joka  on  saanut  kuninkaalta  virat  haltuunsa^ 
paisuu  myöskin  aineellisessa  suhteessa  mahtavaksi,  maaomaisuus  kun 
suureksi  osaksi  joutuu  sen  omaksi,  ja  maaomaisuudella  yksin  oli  arvoa 
Germanilaisten  mielestä.  Jo  valloitettua  maata  jaettaessa  olivat  mahtavat 
miehet  saaneet  suuria  tiluksia,  jollaisia  roomalaiset  ylimyksetkin  ennen 
olivat  viljelleet  koloneilla  ja  orjilla.  Mutta  sen  jälkeen  rupeaa  vielä  ku- 
ningas omista  suurista  maatiluksistaan  jakelemaan  osia  uskollisille  pal- 
velijoilleen  palkinnoiksi;    saaja   lupasi   olla   vastakin  kuninkaan  palvelija 


Merovinglialskartano. 


ja  hänelle  uskollinen,  ja  sen  hän  valalla  vannoi.  Toisaalta  taas  pienet 
tilat  alkoivat  kerääntyä  rikkaiden  käsiin,  johon  syynä  oli  osaksi  sama, 
mikä  Roomassa  toisella  vuosisadalla  e.  Kr.  s.,  pikkutilalliset  kun 
sotapalveluksen  tähden  eivät  voineet  taloansa  hoitaa,  vaan  olivat 
pakotetut  luovuttamaan  sen  mahtavalle  naapurille.  Mutta  sen  lisäksi 
ajan  levottomat  olot,  jolloin  sota  ja  ryöstö  olivat  jokapäiväisiä  ilmiöitä, 
tekivät  pienen  tilan  omistajalle  mahdottomaksi  puolustaa  itseänsä,  eikä 
höllästä  hallituksesta  apua  ollut.  Tämäkin  pakotti  hänet  kääntymään 
voimakkaamman  naapurin  tai  kirkon  puoleen,  jolle  niinikään  yhä  enem- 
män alkoi  maita  kerääntyä;  usein  mielivaltainen  ylimys  pakottikin  vähä- 
väkisennaapurin  jättämään  itselleen  tilansa.  Entinen  omistaja  sai  kyllä  vast- 
edeskin viljellä  samaa  tilaa,  mutta  hän  ei  enää  ollut  sen  oikeudellinen  omis- 


GERMANILAISVALTAKUNTIEN    SISÄLLISET   OLOT.  311 

taja,  ja  hän  itsekin  oli  tuon  herran  eli  senjörin  (latinalaisesta  senior) 
»mies»,  s.  o.  hänen  tuli  sodassa  palvella  häntä  sekä  uskollisuuden  siteellä 
olla  häneen  liittyneenä.  Nämät  n.  k.  vasallit  olivat  siis  samassa  suhteessa 
ylimyksiin,  kuin  ylimykset,  jotka  kuninkaalta  olivat  maita  saaneet,  kunin- 
kaaseen. Paitsi  näitä  oli  paljon  puolivapaita  talonpoikia,  jotka  suorittivat 
verona  maantuotteita  viljelemästään  maasta.  Viimemainittujen  lukumäärä 
karttui  yhä  enemmän,  sillä  entisistä  vapaistakin  monet  jättäytyivät  niiden 
joukkoon.  Valtiollinen  kansa  supistuu  täten  harvalukuiseksi  ylimyskun- 
naksi,  jonka  asema  on  tullut  sangen  mahtavaksi.  Se  asuu  hovissaan, 
sillä  on  suuri  joukko  virkamiehiä  ympärillään,  niinkuin  kuninkaillakin, 
sillä  on  uskollisia  miehiä,  jotka  ovat  herraansa  liittyneet.  Roomalaiset 
alistuivat  valtioaatteen  alle  ja  Rooman  virkamiehet  olivat  valtion  palveli- 
joita,   mutta   germanilaisessa    valtiossa    persoonallinen  suhde   liittää    sen 


Koruattla  eriin  gotllalskunlnkaan  aartehfttosia.    (Llydvtty  Rumanlasta.) 

jäsenet  toisiinsa  ja  pitää  valtion  koossa.  Se  saattaa  kuitenkin  hel- 
posti rikkoutua,  ja  silloin  on  turvautuminen  voimaan.  Siitä  seurauksena 
ovat  alituiset  pikkusodat,  jotka  saattavat  valtion  sekasorron  valtaan. 

Kun  yhteiskunnalliset  olot  täten  muuttuivat,  niin  vaikutti  se  myös- 
kin aineelliseen  ja  henkiseen  elämään.  Rooman  aikana  kehittynyt  teolli- 
suus hävisi,  kun  kaupungit  menettivät  merkityksensä ;  teollisuuden  tarpeita 
jokainen  tilanomistaja  teetti  alustalaisillaan,  mutta  hienoa  ja  hyvää 
sellaiset  käsityöläiset  eivät  saattaneet  valmistaa.  Sen  vuoksi  olikin 
vaikea  saada  käsityöntuotteita,  ja  ne  olivat  äärettömän  kalliita;  rinta- 
haarniska  maksoi  kaksitoista  kertaa  enemmän  kuin  lehmä;  kuolaimet 
maksoivat  usein  yhtä  paljon  kuin  hevonen.  Kauppa  oli  niinikään  hä- 
vinnyt, ja  Juutalaiset  anastavat  sen  nyt  käsiinsä;  he  kiertelevät  pitkin 
maita  ja  koettavat  pitää  jonkinlaista  yhteyttä  Itämaidenkin  kanssa.  Levoton 
tila  ja  alituiset  melskeet  tekevät  kaupankäynnin  hankalaksi  ja  kohottavat 
tavaroiden  hintaa. 

Henkinen  elämä  surkastuu  samoin;  runoja  ei  enää  ilmesty  eikä  mui- 
takaan kirjallisuuden  tuotteita,  niinkuin  keisarikunnan  aikana.  Ainoa  him- 
meä valo,  mikä  kirjallisella  alalla  tavataan,  on  kirkon  suojassa.  Niinpä  oli 
Klodvigin  aikana  Tours'in  kaupungissa  eräs  etevä  piispa,  Gregorius, 
joka  esiintyy  ajan  etevimpänä  valtiomiehenä,  mutta  monien  toimiensa 
ohessa  joutui  kirjoittamaan  omasta  ajastaan  laajan  esityksen,  pääasialli- 
sesti kosketellen  kirkon  oloja.  Kirkko  oli  muutenkin  ainoa  sivistyksen 
ylläpitäjä  ja  se  yksin  kykeni  olemaan  barbaarisuudelle  vastapainona. 
Kuninkaat  ja  ylimykset  taipuivat  sen  käskyjä  noudattamaan;  se  saattoi 
pahimmatkin  väkivallan  harjoittajat  pelottaa  sulkemalla  heidät  yhteydes- 
tään eli  julistamalla  heidät  pannaan,  se  piti  huolta 
köyhistä  ja  vainotuista,  ottaen  heidät  suojaansa; 
se  perusti  armeliaisuuslaitoksia  sekä  lievensi  or- 
jien asemaa.  Kirkonmiehet  olivat  sivistyksensä 
vuoksi  etevin  osa  yhteiskunnassa.  Ja  niiden  val- 
tiollinen merkityskin  oli  sangen  suuri.  Piispa 
on  paikkakuntansa  johtava  mies  maallisissakin 
asioissa ;  kuninkaiden  ylhäisten  virkamiestenkin 
joukossa  on  piispoja.  Kirkko  saa  paljon  maati- 
luksia;  se  ottaa  myöskin  pienitilallisia  turvaansa, 
sillä  on  koloneja  ja  orjia,  niinkuin  maallisilla  yli- 
myksillä. Se  on  joutunut  maallisiin  olosuhteisiin 
takertumaan  ja  koettaa  siinä  olla  ylevämpänä 
kohtuullisempana  ja  siveeUisempänä  aineksena 
»maan  suolana».  Sillä  oli  omat  tuomioistuimet, 
jotka  sen  asioita  ratkaisivat,  ja  oma  lakinsa. 

Usein  piispat  pitivät  yleisiä  kokouksia,  joissa 
he  päättivät  kirkon  asioista,  sen  etua  ja  vaikutusta  silmällä  pitäen. 
Niinpä  Maeonissa  v.  585  pidetyssä  kokouksessa  päätettiin,  että  kaikkien 
piti  tuloistaan  maksaa  kymmenys  ikuisen  pannajulistuksen  uhalla.  Orle-" 
ansin  kokous  v.  511  päätti  ottaa  kirkolle  suojelusoikeuden,  joka  yleisen 
turvattomuuden  aikana  olikin  tarpeellinen.  Mutta  pääsi  barbaarisuus 
kirkkoonkin  tunkeutumaan.  Kuninkaat  nimittivät  näet  usein  piispoja, 
vaikka  se  oikeus  vanhan  tavan  mukaan  kuului  seurakunnalle,  ja  silloin 
pääsi  näihin  virkoihin  kaikellaisia  miehiä,  jotka  eivät  raakoja  tapojaan 
saattaneet  kirkon  palvelukseen  ryhdyttyään  heittää. 

Kristinoppi  oli  vaan  nimeksi  barbaarien  omaisuutena.  He  kun- 
nioittivat ulkonaisesti  kirkkoa,  antoivat  sille  lahjoja,  pelkäsivät  sen  ran- 
gaistuksia   ja    pappien    opettamaa    Jumalaa.     Mutta  kristinopin  henki  oli 


Piispa  kosliiaian  alliupuolelta. 

heille  vieras.  Klodvig  ei  ottanut  uutta  uskoa  sen  vuoksi,  että  hän  oli 
vapahtajan  opista  ja  sovituskuolemasta  vakuutettu,  vaan  sen  vuoksi,  että 
se  tuotti  hänelle  voiton.  Näin  oli  Frankkien  ja  Alemannien  välinen  tais- 
telu ikäänkuin  kaksintaistelu  vanhojen  jumalien  ja  kristittyjen  Jumalan 
välillä,  jossa  viimemainittu  pääsi  voitolle.  Klotar-kuningas  taas  tun- 
nustaa Jumalan  suurta  voimaa  huudahtaessaan  kuolinvuoteellaan:  »Kuinka 
suuri  on  Jumala,  kun  hän  saattaa  niin  mahtavan  kuninkaan  kuin  minun 
tappaa»!  Mutta  elämä  ja  tavat  eivät  suinkaan  muodostuneet  uuden 
opin  mukaan;  näyttääpä  melkein  siltä,  kuin  barbaarit  olisivat  omistaneet 
vaan  Rooman  sivistyksen  varjopuolet.  Rikokset,  törkeimmätkin,  ovat 
tavallisia.  Merovingilaisen  kuningassuvun  jäsenet  vainoovat  ja  surmaavat 
toisiansa ;  se  on  rikoksellisempia  mitä  historia  tuntee.  Niinpä  Klodvig  ka- 
valalla tavalla  surmautti  Ripuaristen  Frankkien  pikkukuninkaita,  omia 
sukulaisiansa,  saadakseen  heidän  maansa.  Hän  kehotti  esim.  erästä  ku- 
ninkaanpoikaa  surmaamaan  isänsä  sanoen:  :> Isäsi  on  vanha,  hän  ontuu 
kipeällä  jalalla,  jos  hän  kuolee,  saat  sinä  hänen  valtakuntansa».  Tästä 
kiihottuneena  poika  surmasi  isänsä  tämän  maatessa  teltissään  metsästys- 
retkellä. Murhaaja  lähetti  nyt  ilmoittamaan  Klodvigille,  että  isä  oli  kuol- 
lut ja  tarjosi  hänelle  isänsä  aarteista  mitä  hän  tahtoi.  Klodvigin  lähet- 
tiläät saapuivat  hänen  luokseen;  tämä  näyttää  heille  muun  muassa  yhden 
arkun,  jossa  aarteita  löytyi.  »Pistäkää  kätenne  pohjaan  asti,  voidak- 
semme nähdä  kaikki,»  kehottivat  nämät  prinssiä.  Kun  hän  kumartui  sitä 
tekemään,  löi  yksi  lähettiläistä  hänen  päänsä  murskaksi.  Klodvig  kutsui 
nyt  Ripuariset  Frankit  luokseen,  vakuuttaen  viattomuuttaan;  hän  sanoi: 
»En  voi  milloinkaan  vuodattaa  sukulaisteni  verta,  sillä  se  on  rikos». 
Samassa  hän  kehotti  heitä  yhtymään  hänen  valtaansa,  jonka  he  teki- 
vätkin, kohottaen  hänet  kilvelle,  sillä  siten  Germanilaiset  vanhan  tavan 
mukaan  kuninkaansa  valitsivat.  Samantapaista  kavaluutta  ja  väkivaltaa 
Klodwig  käytti  muitakin  sukulaiskuninkaitansa  kohtaan.  Ja  kuitenkin 
antoi  kirkko  hänelle  nimen  »kristillinen  majesteetti».  Se  antoi  arvoa 
vaan  Klodvigin  oikeaoppisuudelle,  mutta  rikokset  se  jätti  huomioonsa 
ottamatta,   joka   todistaa   kirkonmiesten  löyhää  siveellistä  katsantotapaa. 

Klodvigin  jälkeen,  kun  hänen  seuraajansa  jakavat  valtakunnan,  on 
yhtämittaisia,  joka  vuosi  uudistuvia,  sotia  sen  eri  osien  välillä.  Saaliin- 
halu,  väkivalta  ja  vallanhimo  on  prinssien  vaikuttimina ;  mutta  ei  mitä- 
kään  valtiollista  tarkoitusta  ole  huomattavana.  Siveellisyyden  luonnoUi- 
simpiakaan  vaatimuksia  ei  noudateta.  Sukulaiset  raatelevat  toisiansa 
hiUitsemättömästi.  Eräs  Kramm  kapinoitsee  isäänsä  Klotaria  vastaan; 
mutta  tämä  ottaa  hänet  vangiksi,  sulkee  hänet  vaimoineen  lapsineen  erääseen 

majaan,  sytyttää  sen  sitten  tuleen  ja  poltattaa  heidät  Kuuluisimmiksi 
rikoksistaan  on  tullut  kaksi  intohimoista  naista,  Fredegunda  ja  Brun- 
hilda.  Edellinen  oli  Soissons'in  kuninkaan  Kilperikin  jalkavaimo,  jonka 
kehotuksesta  hän  oli  tappanut  oikean  puolisonsa  Oalesvintan;  Brunhilda 
taas  oli  Metzin  kuninkaan  Sigebertin  puoliso  ja  murhatun  Oalesvintan 
sisar.  Molemmat  olivat  he  Länsigotien  kuninkaantyttäriä  Espanjasta. 
Rikoksen  johdosta  alkaa  ankara  vaino  ja  kostosota  valtakunnan  länsi- 
ja  itäosan,  Neustrian  ja  Austrasian,  välillä.  Brunhildan  ja  Sigebertin 
puoli  on  ensin  voitolla,  mutta  Fredegundan  lähettämät  salamurhaajat 
tappavat  Sigebertin  keskellä  kansankokousta,  ja  Brunhilda  vangittiin. 
Nyt  seurasi  murha  toisensa  perästä;  erään  piispan  Fredegunda  mur- 
hautti, puolisonsa  hänen  epäiltiin  murhanneen,  tyttärensä  hän  aikoi  sur- 
mata kuristamalla  hänet  arkun  ja  sen  kannen  väliin,  mutta  tytön  huu- 
dosta muuan  palvelija  tuli  apuun.  Erään  ylimyksen,  joka  tuli  haasta- 
maan häntä  julmista  töistään  edesvastuuseen, 
murhasi  hän  niinikään  antamalla  hänelle  väke- 
vällä myrkyllä  sekotetun  viinimaljan.  Murha- 
miehiä lähetettiin  tällaisia  hirmutöitä  toimeen 
panemaan,  ja  ken  suorittamatta  palasi,  häneltä 
kädet  ja  jalat  silvottiin.  Brunhilda,  jonka  Fre- 
degunda myöskin  tahtoi  surmata,  raivosi  samalla 
Kiiderikin  tinetti.  tavalla  Austrasiassa.   Vallanhimoisena  tahtoi  hän 

itse  hallita,  ja  voidakseen  sen  tehdä  hän  antoi 
poikansa  kasvaa  irstaitten  naisten  seurassa.  Tikaria  ja  myrkkyä  käyte- 
tään ylimyksiä  vastaan.  —  Fredegunda  eli  vanhaksi  ja  kuoli  luonnolli- 
sen kuoleman,  mutta  Brunhildan  sitoivat  Austrasian  suuttuneet  ylimykset 
villin  hevosen  häntään  ja  antoivat  sen  laahata  häntä  pitkin  kenttää. 

Ylimysten  tavat  ja  elämä  ovat  samallaiset;  he  käyvät  ryöstä- 
mässä rikkaita  seutuja  ja  kaupunkeja,  vievät  saaliina  vaatteita,  aseita, 
rahoja  ja  muita  kalleuksia,  ja  mitä  eivät  mukanaan  kuljeta  he  hävit- 
tävät. Riidat,  sodat,  ryöstöt,  intohimot  ja  niistä  johtuva  rauhattomuus 
ja  turvattomuus  ovat  kaikkialla  koko  yhteiskunnassa  vallitsemassa. 

Sitä  ajanjaksoa,  joka  seurasi  Länsi-Rooman  häviötä,  onkin  sanottu 
synkimmäksi  ihmiskunnan  historiassa,  ja  täydellä  syyllä.  Vanha  roomalainen 
sivistys  oli  joutunut  Germanilaisten  alkuperäisten  kehittymättömien  olojen 
yhteyteen,  ja  tästä  yhteydestä  syntyi  aluksi  tuollainen  sekasorto  ja  siveellinen 
rappiotila.  Nuo  molemmat  ainekset  olivat  toisilleen  liian  vieraat  voidakseen 
sulautua  yhteen.  Roomalainen  asui  Germanilaisen  naapurina,  mutta  hänellä 
oli  eri  kieli,  eri  sivistys,  hän  tuomittiin  eri  lakien  mukaan,  hänellä  oli  eri 

oikeuskäsitteet.  Kuningas  tahtoo  tavotella  Rooman  keisarin  asemaa, 
mutta  siinä  germanilainen  katsantotapa  on  vastassa.  Kristinuskon  kä- 
sitys on  barbaareilla  alhainen,  sillä  sen  aatteellista  puolta  he  eivät 
tajua;  entinen  pakanuus  ei  ole  heistä  vielä  hävinnyt.  »Silloinen  yh- 
teiskunta ei  ollut  pakanallinen  eikä  kristitty»,  sanoo  muuan  historian- 
kirjoittaja. Roomalaisuus  ja  barbaarisuus,  sivistys  ja  raakuus,  pakanuus 
ja  kristinoppi  ovat  vastakkain,  eivätkä  vielä  tajua  toisiansa,  voidakseen 
muodostaa  ehjää  sivistysmuotoa.  Ulkopuoli  pyrkii  roomalaiseksi,  mutta 
sisäinen  henki  on  raaka.  Nykyiset  Ranskan,  Italian,  Espanjan  kansat 
ja  niiden  luoma  sivistys  ovat  kehittyneet  näistä  kahdesta  aineksesta, 
mutta  vuosisatoja  tarvittiin,  ennenkuin  se  kehitys  tuotti  valmiita  tuloksia. 


IV. 
Itä-Rooman  keisarikunta.    Justinianus-keisari. 

Itä-Rooma  säilyy  barbaareilta,  -r-  Sotajoukko.  —  Puolueriidat.  —  Keisari.  —  Jus- 
tinianuksen  tarkoitusperä.  —  Sodat  Persian  kanssa.  —  Bulgarit  ja  Avarit.  —  Län- 
si-Rooman entisiä  maita  valloitetaan.  —  Roomalainen  laki.  —  Tksi  uskonto.  —  Sofian 
kirkko.  —  Keisarin  palatsi.  —  Teodora.  —  Hippodromi.  —  Nika-kapina.  —  Pää- 
kaupunki. —  Valtion  heikkous.  —  Itä-Rooman  merkitys. 

Viidennen  vuosisadan  lopulla  oli  Länsi-Rooma  kokonaan  joutunut 
Oermanilaisten  haltuun,  mutta  Itä-Rooma  pelastui  vielä  vuosituhanneksi. 
Kuljeskelevat  barbaarit  hätyyttelivät  kyllä  sitäkin,  mutta  lievemmästi, 
sillä  pahimmat  iskut  se  pääsi  välttämään.  Niinpä  Attila  aikoi  ensin 
hyökätä  Itä-Rooman  maihin,  joita  hän  jo  hävittelikin,  mutta  Vandahen  ku- 
ninkaan Genserikin  kehotuksesta  hän  veikin  suuret  joukkonsa  Länsimai- 
hin; samoin  Teodorik  aikoo  Itägoteineen  samota  Itä-Rooman  alueelle, 
mutta  Zeno-keisari  sai  hänet  muuttamaan  suuntaa  lupaamalla  hänelle 
Italian.  Maantieteellisen  asemansa  puolesta  oli  Itä-Rooman  valtakunta 
myöskin  paremmin  turvattu,  ollen  Tonavan  ja  Balkanin  vuorten  suojele- 
mana. Siinä  oli  niinikään  enemmän  elinvoimaa,  kuin  läntisessä  keisari- 
kunnassa, sillä  kreikkalaisuus  elpyi  siellä  uuteen  eloon  ja  toi  sille  jonkun 
verran  uutta  virkeyttä.  Kreikankieli  syrjäytti  latinankielen,  kreikan- 
kielistä   kirjallisuutta    viljeltiin.    Kreikkalaisten   vanhat  laitokset  ja  juhlat 

jatkuivat  entiseen  tapaan.  Valtiota  aljetaankin  kutsua  Kreikkalaiseksi 
keisarikunnaksi  tai  Byzantionin  valtioksi,  koska  sen  pääkaupungin  Kon- 
stantinopelin  entinen  kreikkalainen  nimi  oli  Byzantion. 

Mutta  yhteen  sulanutta  kansallisuutta  ei  kuitenkaan  täälläkään  ta- 
vata, vaan  nuot  monet  kansat:  Kreikkalaiset,  Makedonialaiset  Illyrialaiset, 
Armenialaiset  y.  m.  ovat  säilyttäneet  omituisuutensa,  ja  lisäksi  on  vielä 
paljon  barbaareja  valtakunnan  alueelle  asettunut.  Sotajoukossa  on  mel- 
kein  yksinomaan    barbaareista  pestattuja  miehiä:    Goteja,  Heruleja,  Van- 

daleja,  Longobardeja,  Armenia- 
laisia, Slavilaisia,  Hunneja,  Per- 
sialaisia ja  myöhemmin  Mau- 
rejakin. Hyvin  järjestetty  hal- 
lintolaitos on  kuitenkin  perin- 
tönä Roomalta  säilynyt. 

Kansalla  ei  luonnollisesti 
ollut  valtiollisia  oikeuksia;  mutta 
sama  kiistanhalu  ja  puolue- 
viha,  joka  ennen  oli  ilmaan- 
tunut Kreikan  valtioissa,  ilmes- 
tyy vieläkin,  vaikka  se  nyt  on 
kohdistunut  uskonnollisiin  asi- 
oihin ;  sellaiset  kysymykset 
kuin  Kristuksen  luonnosta, 
onko  niitä  yksi,  ainoastaan  ju- 
malallinen, vaiko  kaksi,  juma- 
lallinen ja  ihmisellinen,  tai  onko 
hänellä  kaksi  tahtoa  vai  yksi 
j.  n.  e.  jakavat  ihmiset  eri  puo- 
lueisiin, jotka  hurjuuteen  asti 
toisiaan  vihaavat  ja  vainoovat.  Varsinkin  Konstantinopeli,  joka  muu- 
tenkin on  valtakunnan  pääpaikka,  on  kiistojen  ja  niistä  johtuvien  into- 
himojen tyyssija;  sirkus  taas  on  pääkaupungin  keskusta,  sillä  siellä 
kaikki  käyvät,  ja  siellä  puoluehurjuus  kiihtyy  korkeimmilleen. 

Keisarin  valta  on  rajaton,  niinkuin  Roomassakin  oli  ollut,  ja  kei- 
sariksi saattaa  päästä  minkä  kansan  mies  hyvänsä,  joka  valtakunnan 
piirissä  asui,  ja  usein  valtaistuimelle  kohoaa  halpasäätyisiäkin  henkilöitä, 
kun  heillä  vaan  on  kykyä.  Mutta  useimmiten  hovin  naiset,  suosikit  ja 
eunukit  johtavat  asioita,  vaikuttaen  virkamiesten  nimityksiin  ja  pitäen 
huolta    vaan    omista    eduistaan;    pretorianit    tuntevat    merkityksensä   ja 


ttiroomalainen  keisari  ratsun  seiissi. 

näyttävätkin  sen  usein  työntämällä  vastenmielisen  hallitsijan  valtaistui- 
melta ja  asettaen  toisen  sijaan.  Sillä  välin  barbaarit  rajoilla  hätyyttelevät 
rajamaakuntia;  kyvykkäämpi  keisari  voipi  työntää  ne  takaisin,  mutta, 
heikomman  hallitessa  ne  palaavat  takaisin.  Kuudennella  vuosisadalla 
Itä-Rooma  kuitenkin  osotti  vielä  entiseen  vivahtavaa  suuruutta,  ja  Jus- 
tinianuS'\iQ\s^v\  tahtoi  liittää  Länsimaatkin  uudelleen  sen  yhteyteen.  Yksi 
valtio,  yksi  laki  ja  yksi  uskonto  oli  se  tarkoitus,  jota  hän  pyrki  toteuttamaan. 
Justinianuksen  hallitus  (527 — 565)  oli  etupäässä  sotaisa,  sillä  kai- 
killa valtakunnan  rajoilla  hän  legiooniansa  käytti;  idässä  ja  pohjoisessa 
olivat  sodat  tarpeen  puolustusta  varten,  mutta  lännessä  hän  tahtoi  valloittaa 


Juttinianin-kelsari,  Ravonnan  arkkipittpa  Maximiani»  muutamia  liovlmieliiä  seurattaan  teki  lienkivartijoHa. 
(Mosalkki  eräätU  Ravennan  kirkotta). 

Keisari  on  kuvattu  tarjoomassa  lahjaa  kirkolle.    Eräs  henkivarUja  kantaa  Kristuksen  nimikirjaimilla 

varustettua  kiipeä. 

Länsi-Rooman  entiset  maat.  Idässä  uudistuivat  tavan  takaa  sodat  Per- 
sian kuninkaiden  kanssa,  joista  keisari  rahasummillakin  toisinaan  osti 
itsensä  vapaaksi;  niinpä  v.  528  aljettu  sota  saatiin  päättymään  Belisa- 
riuksen,  Justinianuksen  suuren  sotapäällikön,  toimesta;  mutta  kun  uusi 
kuningas  tuli  Persiata  hallitsemaan  ja  aikoi  ryhtyä  uudestaan  sotaan, 
maksoi  Justinianus  hänelle  11,000  kultanaulaa,  minkä  johdosta  vannot- 
tiin ikuista  ystävyyttä,  joka  ei  kuitenkaan  kestänyt  kahdeksaa  vuotta 
kauemmin.  V.  544  sota  taas  päättyi,  mutta  uudistui  kymmenen  vuoden 
perästä.     Ratkaisevaa  voittoa  ei  kummallakaan  puolen  saatu. 

Pohjoisrajan  yli  hyökkäsi  Bulgarein  raakalaiskansa,  joita  pidetään 
Hunnien  jälkeläisinä,  sillaikaa  kun  valtakunnan  sotajoukot  olivat  Aasiassa 
ja  Italiassa.  Konstantinopelin  läheisyyteen  he  jo  olivat  tunkeutuneet 
{w,    559),    mutta    Belisarius    karkotti    heidät   kuitenkin  takaisin  Tonavan 

toiselle  puolelle.  Toinenkin  raaka  kansakunta,  Avarit,  ilmestyi  tähän 
aikaan  idästäpäin  Tonavan  seuduille.  Näistä  toivoi  Justinianus  saavansa 
valtakunnan  rajan  suojelijoita,  he  kun  asettuivat  Daciaan,  mutta  heistä 
koituikin  julmimmat  ja  vaarallisimmat  viholliset. 

Parempi  menestys  oli  Itä-Rooman  sotajoukoilla  germanilaisvaltioita 
vastaan  sodittaissa.  V.  534  lähti  Belisarius  600:11a  laivalla,  joissa  oli 
20,000  merimiestä  ja  15,000  soturia,  ahdistamaan  Vandalien  kuningasta 
Gelimeriä,  joka  vainosi  valtakuntansa  oikeauskoisia  asukkaita;  hän  voi- 
tettiin ja  Pohjois-Afrika  liitettiin  Itä-Roomaan.  Sitkeämpi  oli  Itägotien 
vastarinta  Italiassa,  sillä  siellä  kesti  taistelua  18  vuotta  (535 — 553).  Ur- 
hoollisten kuninkaidensa  Vitigeen,  Totilaan  ja  Tejaan  johdossa  osotti- 
vat  he  entistä  uljuutta  ja  kuntoa;  mutta  vihdoin  täytyi  heidän  lan- 
nistua. Osa  Espanjastakin  otettiin  Länsigoteilta  ja  liitettiin  Justinia- 
nuksen  maihin,  joten  entinen  keisarikunta  todella  näkyi  uudistuvan. 
Mutta  valloitetut  maat  menetettiin  pian  jäUeen,  ja  Itä-Rooma  jäi  elämään 
entisten  rajojensa  sisässä. 

Tärkein  kaikista  Justinianuksen  toimista  on  hänen  lainsäädäntö- 
työnsä, sillä  sen  kautta  hän  saattoi  jättää  jälkimaailmalle  perinnön, 
joka  aina  tulee  säilymään.  Kahdentoista  taulun  lait  olivat  ensimmäiset 
Roomassa,  mutta  niiden  pohjalla  oli  lainsäädäntö  aikojen  kuluessa  suu- 
resti kehittynyt;  kansankokouksien  päätöksiä,  preettorien  ja  keisarien 
ediktejä  eli  julistuksia  oli  vuosisatojen  kuluessa  joukottain  ilmestynyt, 
mutta  ne  olivat  ilman  yhteyttä.  Jo  Caesar  oli  aikonut  koota  kaikki  ylei- 
seksi lakikirjaksi;  keisarivallan  aikana  olivat  useat  lainoppineet  niinikään 
työskennelleet  niiden  järjestämiseksi  sekä  antaneet  niihin  selityksiä,  ja 
Hadrianus-keisari  julkaisi  v.  131  kokoelman  preettorien  antamia  määrä- 
yksiä (edictum  perpetuum),  joiden  mukaan  provinseja  piti  haluttaman. 
Se  oli  jonkinlainen  alku  kokoomistyöhön,  mutta  vasta  Justinianuksen 
käskystä  muutamat  etevät  lainoppineet,  joista  kuuluisin  oli  TribonianuSy 
tuon  jättiläistyön  suorittivat.  Corpus  juris,  joksi  tuota  suurta  lakiko- 
koelmaa sanottiin,  sisältää  yhteenkoottuna  ja  järjestettynä  roomalais- 
hengen  luoman  selvän  ja  täsmällisen  lakiviisauden.  Tähän  hittyy  vielä 
lainoppineiden  lausuntoja  ja  selityksiä  (Digesta  eli  PandectaeJ,  lainopin 
oppikirja  (institutiones),  jossa  esitettiin  roomalaisen  lain  perusaatteet, 
sekä  Justinianuksen  itsensä  antamia  uusia  määräyksiä  (novellaej.  Laeissa 
vallitseva  katsantotapa  ja  henki  oli  luonnollisesti  aikojen  kuluessa  enti- 
sestään suuresti  muuttunut;  yksinvalta  siihen  vaikutti,  filosofian  ja  kris- 
tinopin vaikutus  siinä  myöskin  tulee  näkyviin.  Lausutaan  esim.  se 
suuri   ihmisyyttä  todistava    periaate,    että    kaikki    ihmiset    ovat   vapaita. 

Orjuutta  ei  periaatteellisesti  hyväksytä,  vaan  se  on  epäkohta,  joka  yhteis- 
kuntaan on  päässyt  valtaan.  Rooman  laki  on  varsin  toisellainen  kuin  edel- 
lisessä luvussa  mainitsemamme  Oermanilaisten ;  viimemainittu  etupäässä 
käsittele  rikoksia  ja  määrää  niistä  rangaistuksia;  Rooman  laki  taas  etu- 
päässä ihmisten  suhteita  yhteiskunnassa ;  Oermanilaisten  lait  ovat  rikosla- 
keja, Rooman  laissa  taas  on  tärkeämpänä  osana  siviililaki,  joka  on  ke- 
hittyneen yhteiskunnan  tunnusmerkki.  Kaikissa  Europan  valtioissa  on 
Justinianuksen  lakiteos  vielä  nytkin  lainsäädännön  pohjana  ja  perustuk- 


Sofian  kirkko,  nykyiin  turkkiiainon  moskoija;  kuvasta  on  kuitonkin  minarMit  jitotty  poio. 


sena,  ja    sen   tunteminen    on    laintutkijalle   ensimmäinen   opittava,   koska 
siihen  muut  lait  perustuvat. 

Justinianus  tahtoi  niinikän  saada  yhden  uskonnon  valtiossaan  val- 
litsemaan. Pakanuus  ei  vielä  ollut  hävinnyt.  Atenassa  oli  entisten  jat- 
kona filosofi-  ja  puhujakouluja,  joissa  Platonin  ja  Aristoteleen  kirjoituksia 
selitettiin.  Niissä  kävi  kristityitäkin ;  ja  näiden  koulujen  vaikutuksesta 
muodostuivat  monet  opinkappaleet  kristillisessä  kirkossa,  siUä  kristin- 
opille ruvettiin  aikaisin  antamaan  tieteellinen  rakenne  ja  muoto.  Jus- 
tinianus sulki  nämä  filosofikoulut,  ja  niiden  opettajat  muuttivat  pois 
Kristinopin  tuli  olla  yksin  valtakunnan  uskontona.  Ja  sen  loiston  hän 
tahtoi  saada  niin  suuremmoiseksi  iPUin  mahdollista.  Kirkkoja  rakennet- 
tiin,   Konstantinopeliin    yksin   25,   joista  suurin   ja    kaunein  oli  Haghia 

Sofia  eli  Sofian  kikkko,  10,000  työmiestä  työskenteli  sen  rakentamisessa 
useita  vuosia  kahden  kuuluisan  arkitehdin,  trallelaisen  Antemiuksen  ja 
miletolaisen  Isidoroksen  johdossa.  Ristinmuotoon  rakennetusta  kirkosta 
kohoaa  sen  keskikohdalta  kupooli,  joka  lepää  paksujen  pylväiden  päällä. 
Kirkon  keskusta  eli  laiva  oli  kuorista  aitauksella  erotettu,  jonka  kum- 
massakin päässä  oli  keisarin  ja  patriarkan  valtaistuimet.  Seinät  olivat 
loistavalla  marmorilla  peitetyt;  kultaa,  hopeata  ja  kalliita  kiviä  oli  run- 
saasti käytetty,  yksin  alttarin  koristusta  varten  40,000  naulaa.  Hävite- 
tyistä pakanatemppeleistä  pylväät,  marmori  ja  kulta  oli  otettu.  Sofian 
kirkon  komeus  on  maankuulu,  ja  itse  Justinianus  hämmästyen  sen  kome- 
utta huudahti:    ^Minä  olen  voittanut  sinut,  Salomo  >. 


Keisarinna  Toodora  hovinaislensa  keskellä  tuomassa  lahjoja  kirkolle. 
(INosaikkikuva  erääsU  Ravennan  kirkosta.) 

Paitsi  kirkkoja  rakensi  sama  keisari  paljon  linnoja  ja  varustuksia 
rajoille,  yhteensä  noin  700.  Keisarin  palatsin  hän  laitatti  entistä  kome- 
ammaksi; siinä  oli  torneja  ja  vahvoja  muureja,  joiden  suojassa  keisari 
saattoi  kansan  raivon  uhatessa  piileskellä;  siihen  kuului  saleja,  kirkkoja, 
joissa  oli  kullatut  kuputornit,  sekä  huoneistoja,  joita  puutarhat  erottivat 
toisistaan;  puutarhoissa  taas  suihkulähteet  viskasivat  vettä  korkealle 
ilmaan.  Tässä  komeassa  linnassa  oleskelee  keisari  itämaiseen  tapaan 
alamaisistaan  erillään.  Suurina  juhlina  hän  esiintyy  kullasta  raskaassa 
puvussaan,  johon  on  kuvailtu  panttereja  ja  metsästäjien  hätyyttämiä 
karhuja  tai  uskonnollisia  seikkoja  esittäviä  koristuksia.  Suuri  hovimies- 
joukko  on  hänen  ympärillään;  siinä  konsuleja,  piispoja,  eunukkeja,  toiset 
pitäen  käsissään  vilvoitinta,  toiset  kultakalpaa.  Keisarin  puoUsoUa  on 
toinen    palatsi,    joka    on    yhtä  loistava;    hänellä  on  kultainen  valtaistuin, 


ITA-ROOMAN    KEISARIKUNTA.      JUSTINIANUS-KEISARI. 


321 


kruunu  on  hänen  päässään,  ja  puku  mitä  loistavin.  Justinianuksen  puoliso 
Teodora  oli  alhaista  sukuperää  (hänen  isänsä  oli  amfiteaatterin  karhujen  var- 
tija, ja  nuoruudessaan  hän  oli  ollut  tanssijattarena  sekä  elämässään  kev3rtniie- 
linen;  mutta  keisarin  puolisona  hänellä  oli  suuri  vaikutus  hallitusasioihinkin. 
Jumalalle  oli  keisari  rakentanut  Pyhän  Sofian  kirkon,  itselleen  pa- 
latsin, kansalle  hän  taas  rakensi  hippodromin  eli  kilpa-ajorakennuksen. 
Se  oli  paikka,  jossa  keisari  ja  kansa  toisensa  tapasivat,  sillä  täällä  kei- 
sarikin   hovineen  kävi  katsomassa  hevosajajien  hurjaa  kilpailua.     Ennen 


Kilpa-tjaja  hippodromissa.    (Kankaalle  Itudotiu  Icuva.) 

pitkää  se  tuli  kansan  kiihkon  ja  intohimojen  pääpaikaksi.  Se  oli  puolueiden 
temmellyspaikka,  ja  riidat  siirtyivät  joskus  siitä  ulommaksikin.  Tavallista 
oli  näet,  että  katsojat  asettuivat  eri  ajajien  puolelle,  joilla  oli  eriväriset 
puvut  tai  merkit.  Alkuaan  oli  ollut  neljä  väriä  ja  yhtä  monta  puoluetta, 
mutta  Justinianuksen  aikana  oli  vaan  kaksi,  sinisten  ja  vihreiden,  puo- 
lueet. Muitakin  seikkoja,  niinkuin  uskonnolliset  riitakysymykset,  tuli 
Usäksi  puoluekiihkoa  lietsomaan.  Näiden  johdosta  syntyneen  kapinan 
tähden  oli  voimakas  Justinianuskin  menettämäisillään  valtansa.  Hän 
oli  asettunut  sinisten  puolelle,  mutta  vihreät,  joita  edelliset  kei- 
sarit olivat  kannattaneet,  nostivat  suutuksissaan  kapinan,  jota  sen 
huudon  mukaan,  jolla  voittajaa  kilpa-ajoissa  tervehdittiin,  nimitetään  Nika, 
s.  o.  voitto  (532).  Sirkuksessa  se  alkaa,  mutta  kiihtyy  kaupungissa,  ja 
Tleinen  historia.  —  21. 

itse  keisarin  linnaa  hurjat  kansanjoukot  ahdistavat.  Keisari  aikoo  jo 
lähteä  laivalla  pois,  mutta  silloin  hänen  puolisonsa  Teodora  esiintyy  roh- 
keana ja  päättäväisenä,  sanoen:  »Minä  jään;  vanhojen  tapaan  ajattelen, 
että  valtaistuin  on  kunniakas  hauta».  Keisarikin  rohkaisi  nyt  itsensä. 
Belisarius  tunkeutuu  3,000  sotamiestä  mukanaan  sirkukseen  ja  surmaa 
siellä,  niinkuin  kerrotaan,  30,000  ihmistä.  Vielä  kapinan  kukistettua  pantiin 
ankara  tutkinto  toimeen,  ja  moni  ylhäinen  virkamies  sekä  vanhojen 
patriisi-sukujen  jäsen  tuomittiin  kuolemaan.  Synkkyys  ja  kolkkous 
vallitsi  koko  tuossa  suuressa  pääkaupungissa,  josta  suuri  osa  oli  kapinan 
aikana  sytytetyn  tulipalon  kautta  muuttunut  raunioiksi.  Itse  hippodro- 
missakin vallitsi  kolkko  hiljaisuus  monta  vuotta;  pelko  ja  kauhu  oli  ih- 
misten mielet  vallannut. 


Byzantiltinen  asuinrakennus. 

Konstantinopeliin  oli  Itä-Rooman  valtakunnan  elämä  kokonaan  kes- 
kitetty; se  oh  melkein  sama  kuin  koko  valtakunta.  Se  ei  ollut  yksin- 
omaan hallituksen  pääpaikka,  vaan  myöskin  kirjallisen,  taiteeUisen  ja 
uskonnollisen  elämän  keskusta ;  sinne  kerääntyi  ihmisiä  kaikista  eri  kansoista, 
jotka  keisarikuntaan  kuuluivat;  sivistyneet  Kreikkalaiset  ja  barbaarikansat 
siellä  toisensa  tapasivat,  se  ikäänkuin  liitti  toisiinsa  Aasian  ja  Europan, 
idän  ja  lännen,  sillä  sehän  on  rakennettukin  molempiin  maanosiin;  By- 
zantion  on  Europassa  ja  Skutari  Aasian  puolella.  Väkilukunsa  puolesta 
Konstantinopeli  oli  maailmankaupunki,  sillä  sen  asukasmäärä  oli  vielä 
suurempi  kuin  vanhan'  Rooman  oli  ollut.  Näihin  aikoihin  se  oli 
myöskin  tärkeä  kauppakaupunki,  joka  välitti  Itämaiden  tavaroiden  kul- 
jettamista Länsimaihin.  Kiinasta  asti  tuotiin  sinne  karavaaniteitä  myöten 
Persian  halki  tavaroita,  varsinkin  silkkiä;  mutta  koska  tämä  kauppa  ali- 

tuisten  Persian-sotien  vuoksi  kävi  vaikeaksi,  koetti  Justinianus  saada 
silkinviljelyksen  omaan  valtakuntaansa,  ja  se  onnistuikin  siten,  että  kaksi 
munkkia  ontoissa  sauvoissaan  toi  silkkiäisperhosen  munia  Konstantino- 
peliin  (552).    Siitä  alkaen  tätä  kallista  tavaraa  on  voitu  Europassa  saada. 

Tuo  suuruus,  johon  Justinianus  oli  kohottanut  Itä-Rooman  valta- 
kunnan, ei  kauan  kestänyt.  Despotismi  oli  hävittänyt  kansan  voiman, 
ja  sitä  rasittivat  suuret  verot,  joita  täsmällisesti  toimivan  virkamies- 
koneiston kautta  saatiin  säännöllisesti  kootuksi;  valtion  asioista  välittä- 
mättä ihmiset  kiintyivät  syvämietteisiin  uskonnon  asioihin,  joiden  joh- 
dosta syntyneet  riidat  ovat  ikäänkuin  viimeisenä  hämäränä  kajastuksena 
entisen  Kreikan  ihanteellisesta  elämästä,  samoin  kuin  hurjat  kilpailut 
hippodromissa  isänmaallisten  kilpajuhlien  raakana  jälkikaikuna.  Mutta 
tuo  "kansa  haaveili  kuitenkin,  heikkouttaan  tunnustamatta,  entistä  suu- 
ruuttaan, se  piti  itseänsä  maailman  paraana  kansana,  »Jumalan  ainoana 
valittuna;»  ja  keisarikunta  taas  oli  koko  asuttu  maailma,  sillä  muualla 
ei  ollut  paitsi  »erämaata».  Monet  sadat  linnoitukset  rajoilla  olivat  kui- 
tenkin todistuksena  valtakunnan  voimattomuudesta,  eikä  niidenkään  avulla 
voitu  vieraita  kansoja  kauan  estää  sen  omiin  maihin  tunkeutumasta. 
Italian  Itä-Rooma  suurimmaksi  osaksi  menetti  Longobardeille  jo  v.  568; 
seuraavan  vuosisadan  alussa  Persian  kuningas  Kosroes  II  valloittaa  Sy- 
rian,  ottaa  Jerusaleminkin  haltuunsa  sekä  vie  sieltä  mukanaan  pyhän 
ristinpuun,  jossa  vapahtaja  oli  riippunut.  Ileraklius-keisRri  (610 — ^641), 
joka  oli  voimakkain  Justinianuksen  jälkeisistä  hallitsijoista,  lähtee  kui- 
tenkin kostamaan,  voittaa  ja  tuopi  ristin  takaisin.  Mutta  kymmenen 
vuotta  sen  jälkeen  ilmestyvät  Arabialaiset  hänen  Aasian  puoleisiin  mai- 
hinsa, joita  hän  ei  enää  voi  suojella.  He  ottavat  valtaansa  Syrian  ja 
V.  640  Egyptinkin  sekä  sen  jälkeen  koko  Afrikan  pohjoisen  rannikon. 
Tonavan  yli  taas  pohjoisesta  tulevat  Bulgarit  ja  anastavat  sen  maan, 
jota  vieläkin  kutsutaan  heidän  nimensä  mukaan.  Näin  keisarikunta 
supistuu  supistumistaan,  kunnes  ainoastaan  Konstan tinopeli,  Arkipelagin 
rantamaat  ja  saaret  sekä  Vähän- Aasian  läntinen  osa  siitä  on  jäljellä. 

Mutta  vaikkapa  Byzantionin  keisarikunta  olikin  näin  riutunut,  oU 
siUä  kuitenkin  myöhemminkin  keski-ajalla  historiallinen  merkitys.  Se 
näet  säilytti  ja  viljelikin  vielä  vanhan  ajan  sivistystä  aikana,  jolloin  se 
Länsimaissa  joutui  barbaatien  hävityksen  alaiseksi.  Siellä  oli  kirjaili- 
joita, jotka  eivät  tosin  alkuperäistä  luoneet*,  mutta  jotka  kuitenkin  pitivät 
hengissä  tiedon  valoa  entisen  hellenisen  sivistyksen  pohjalla ;  sillä  Kreikan 
kirjailijat  olivat  heidän  esikuvinaan  ja  kreikankieltä  he  itsekin  käyttivät. 
Taide    oli    niinikään   tarpeeseen,    varsinkin    kirkkojen    rakennuksissa,    ja 

sekin  perustui  vanhan  Kreikan  taiteeseen.  Sopusuhtaiseen  muotoon 
mikä  oli  ollut  sen  tunnusmerkkinä,  liitettiin  kristinuskon  ylevä  aatteelli- 
suus ja  se  jumalallinen  majesteetti,  jota  uusi  uskonto  tahtoi  saada  ilme- 
nemään. Byzantionissa  syntyi  siten  eri  rakennustapa  eli  tyyli,  jonka 
etevin  tuote  on  äskenmainittu  Sofian  kirkko.  Sama  suunta  levisi  sieltä 
ulommaksikin.  Itämaiden  kirkot  osottavat  sen  vaikutusta  itäänpäin,  ja 
Venäjälle,  joka  sai  kristinuskon  Byzantionista,  tuli  taide  sen  mukana; 
Venäjän  suuret  kirkot  komeine  kupolineen  ovat  samaan  tyyliin 
rakennettuja.  Etelä-Italiassa,  Venetsiassa,  vieläpä  Ranskassakin  tava- 
taan Byzantionin  tyyliin  rakennettuja  kirkkoja.  —  Kirkonrakennuksessa 
tulee  keski-ajalla  Itä-Rooman  vaikutus  etupäässä  näkyviin  muissa  maissa, 
mutta  sen  jälkeen  kuin  Turkkilaiset  tekevät  keisarikunnasta  lopun,  leviää 
sen  kulttuuri  useammassa  muodossa  Europan  Länsimaihin. 


Byzantionin  taidetta. 

Moisaikldinaalaufl,  esittävtt  Kristusta  valtaistuimella.    Hänen  edessään  on  eräs  keisari  simfi  asemassa  millä 
hovitavan    mukaan    hallitsijaa  oli    lähestyttävä.     Puitteissa  valtaistuimen   molemmin   puolin  ovat   neitsyt 

V. 

Muhammedilaiset. 

Arabian  maa  ja  kansa.  —  Muhammedin  uskonpuhdistus.  —  Eorani.  —  Islamin 
oppi.  —  Ulkonaiset  työt.  —  Paratiisi.  —  Islamin  oppi  verrattuna  kristinoppiin.  — 
Korani  on  myös  lakikirja.  —  Islami  on  yleinen  uskonto.  —  Arabialaiset  valloit- 
tavat Länsi-Aasian  maita  ja  Pohjois-Afrikan.  —  Eonstantinopelin  piiritys.  —  Es- 
panja valloitetaan.  —  Poitiers4n  tappelu.  —  Kalifikunnan  laajuus.  —  Uskonnollisia 
lahkoja  syntyy.  —  —  Abbassidit.  —  Bagdadin  kaupunki.  —  Sotainen  into  lai- 
menee. —  Kalifikunta  hajoaa.  —  Tieteiden  harrastus.  —  Rakennustaide.  —  Haan- 
viljelys.    —    Teollisuus.    —    Kauppa.    —   Matkustajia.  —  Arabialaisten  sivistyksen 

luonne  ja  merkitys. 

Oermanilaiset  olivat  pohjoisesta  päin  tulleet  ahdistamaan  Rooman 
valtakuntaa  ja  tekivät  sen  länsi-osasta  lopun;  etelästä  Arabialaiset  muutamia 
vuosisatoja  myöhemmin  ilmestyivät  äkkiarvaamatta  erämaistaan  ja  uh- 
kasivat loppua  sekä  riutuneelle  Byzantionin  keisarikunnalle  että  haja- 
naisille germanilaisvalloille.  Keisarikuntaa  he  enemmän  ahdistivat,  mutta 
kesti  se  tämänkin  puuskan. 

Arabialaiset  olivat  7:nnen  vuosisadan  alkuun  asti  eläneet  omissa 
oloissaan  esiintymättä  historiassa.  Heidän  maansa,  Aasian  mantereesta 
länteen  päin  ulkoneva  laaja  niemimaa,  on  suurimmaksi  osaksi  hiekkaista 
erämaata,  jossa  vaan  vuorten  harjanteet  paikoin  katkaisevat  tasaisen  hiek- 
ka-aavikon yksitoikkoisuutta.  Aurinko  paahtaa  ankarasti  tätä  muutenkin 
kuivaa  maata;  sade  on  harvinaista,  ja  kun  joskus  sataa,  nielee  kuiva 
maa  veden  pian.  Siellä  täällä  ainoastaan  on  keitaita,  jotka  tekevät  ih- 
miselämän mahdolliseksi.  Kasvullisuus  on  köyhä;  ainoastaan  eteläinen 
rantamaa.  Onnellinen  Arabia,  on  viljava;  siellä  viihtyvät  etelämaiden 
kasvit;  hajuaineita  sieltä  saatiin  jo  vanhalla  ajalla,  ja  kahvin  kotimaa 
on  sama  seutu.  Maan  luonto  oli  myöskin  painanut  leimansa  kansaan. 
'  Köyhänä  se  eleli  erämaissaan,  mutta  tulinen  luonto  kuin  auringon  polttava 
paahde  sillä  oli;  se  oh  sotaista,  kostonhimoista,  sekä  rosvoelämään  taipu- 
vaista. Suuremmoinen  mieUkuvitus  kuului  niinikään  Arabialaisten  sielun- 
ominaisuuksiin ;  satuja,  arvoituksia,  intohimoisia  runoja  oli  jo  vanhastaan 
heillä  syntynyt.  —  Sellainen  oli  erämaan  kansa,  Beduinit,  joka  oli 
suurin  ja  tärkein  osa  Arabian  asukkaista.  Meren  rannikolla  oli  Hedjas- 
kansa  .vakinaisilla  asuinpaikoilla  varustettu  ja  maataviljelevä  heimo. 

Arabialaiset  kuuluvat  semiläisiin  kansoihin  ja  johtavat  alkuperänsä 
Abrahamin  pojasta  Ismaelista.  Heidän  valtiolaitoksensa  oli,  niinkuin  Isra- 
elin kansallakin  höllä;  heimokunnittain  he  elivät  päällikköjensä,  scheikien 
tai  emirien,  johdossa,  käyden  alituisesti  sotaa  toisia  heimoja  vastaan. 
Uskonnossa  oli  niinikään  suuri  hajanaisuus  vallitsemassa.  Mutta  samoin 
kuin  hajanaisella  kreikkalaismaailmalla  oli  yhdyssiteensä,  oli  Arabialai- 
sillakin. Oli  näet  Mekan  kaupungissa  yhteinen  pyhä  temppfeli  Kaba, 
jossa  säilytettiin   taivaasta   pudonnutta  mustaa  kiveä,  ja  tätä  kaikki  hei- 


^m\^v 

Kaba  Mekassa  nykyään. 

mot  kunnioittivat  ja  sinne  tehtiin  koko  maasta  pyhiinvaelluksia.  Eräs 
pappissuku,  Koreisehilaiset,  pitivät  huolta  tästä  kansallisesta  pyhätöstä. 
Kilpailujakin,  jotka  muistuttavat  Olympian  leikkejä,  pidettiin  lähellä  Mek- 
kaa. Siellä  runoilijat  lukivat  runojansa,  voittajan  nimi  piirrettiin  Kabaan, 
ja  runot  kulta-kirjaimilla  kirjoitettuina  ripustettiin  temppelin  muureille.' 
Näiden  juhlien  aikana  oli  rauha  kaikkialla  vallitsemassa. 

Muhammed  kuitenkin  vasta  sai  aikaan  valtiollisen  ja  uskonnollisen 
yhteyden  Arabiassa  ja  teki  sen  kautta  Arabialaisista  historiallisen  kansan. 
Hän  oli  kotoisin  Mekasta  ja  arvokkaan  Koreisch-suvun  jäsen.  Nuorena 
hän  oli  kauppias  ja  kulki  kauppamatkoilla  pitkin  Arabiaa,  mutta  myös- 
kin   Syriassa  ja  Palestinassa.     Päästyään   hyviin  varoihin,   hän    antautui 

uskonnollisiin  mietiskelyihin.  Muhammed  oli  luonteeltaan  haaveksiva, 
melkeinpä  sairaalloinen;  hänellä  sanotaan  olleen  kaatuvataudin  kohta- 
uksia, ja  tiedottomassa,  tilassa,  johon  hän  ajoittain  joutui,  hän  näki  nä- 
kyjä ja  kuuli  ääniä,  joita  hän  luuli  ylenluonnoUisten  henkien  ilmoituk- 
siksi. Hän  vetäytyi  usein  yksinäisyyteen  lähellä  Mekkaa  olevalle  Hira- 
vnorelle,  jossa  hän  sanoi  saaneensa  ilmestyksensä  itse  arkkienkeli 
Gabrielilta.  V.  611  hän  vihdoin  oli  saanut  Jumalalta  käskyn  ryhtyä 
totuutta  opettamaan,  ja  totuus  ilmeni  siinä  uudessa  uskonnossa,  jonka 
hän  pääkohdissaan  nyt  oli  valmiiksi  muodostanut.  Hän  kutsuu  sitä 
islamiksi,  joka  merkitsee  antautumista  Jumalan  tahtoon.  Ensin  hän 
ilmoitti  uskonpuhdistusaikeensa  vaimolleen  Kadidja^llCj  serkulleen  Alille 
ynnä  muille  sukulaisilleen,  jotka  tunnusti vatkin  hänen  jumalallisen  kut- 
sumuksensa   sekä    liittyivät    häneen;    mutta  Koreischilaisten    suku,    jota 


Muhammed  valloittaa  erään  linnan. 
(Miniatyyri  eräättä  arabiaiaisetU  historiasta.) 


hän  myöskin  tahtoi  käännyttää,  rupesi  häntä  vainoamaan.  Kaban  temp- 
peliin ei  hän  saattanut  mennä  saamatta  hä väisty ssanoj a  kuulla.  Hänen 
tunnustajansa  pakenivat  vainottuina  Abessiniaan,  joka  oli  kristitty  maa, 
ja  Muhammed  itsekin  pakeni  v.  622  Jatribin  kaupunkiin,  jonka  asuk- 
kaat, ollen  Mekkalaisten  kilpailijoita,  ottivat  hänet  mielihyvällä  vastaan. 
Kaupunki  otti  pian  nimekseenkin  Medinet-el-Nabi,  s.  o.  profeetan  kau- 
punki, eli  Medina,  Täällä  Muhammed  sai  puoluelaisia  yhä  enemmän; 
hän  voitti  tappelussa  Koreischilaiset,  palasi  Mekkaan  629,  ja  seuraavana 
vuonna  Kaban  temppelistä  otettiin  epäjumalankuvat  pois.  »Totuus  on  tul- 
lut», sanottiin,  »valhe  hävitköön».  Vähitellen  koko  Arabian  heimot  liittyivät 
hänen  oppiinsa,  ja  helposti  kävikin  käännyttäminen  kerran  alkuun  päästyä. 
Muhammedilla  ei,  niinkuin  kristillisessä  kirkossa,  ollut  saarnaajia,  jotka  julis- 
tivat hänen  oppiansa,  vaan  siihen  pakotettiin  väkivallalla.  Ja  monet  heimot 
epäilemättä  ottivat  uuden  uskon,  niinkuin  Klodvig  ja  Frankit  kristinopin,  tar- 

kemmin  sitä  tuntematta.  Näin  syntyneellä  uskonnon  yhteydellä  oli  suuri 
valtiollinenkin  merkitys,  se  kun  liitti  hajanaiset  heimot  yhteen,  ja  sea 
kautta  syntyi  mahtava  Arabia.  Suuret  tulevaisuuden  toiveet  kenties 
useassa  vaikuttivatkin  kääntymisen.  V.  632  kuoli  Muhammed,  ja  silloin 
hän  jo  oli  aikeessa  lähteä  Arabian  ulkopuolelle  oppiaan  levittämään. 

Islamin  oppi  on  kirjoitettuna  koranissa,  joka  on  Arabialaisten 
raamattu.  Vasta  suuren  profeetan  kuoleman  jälkeen  se  muodostui  siten, 
että  hänen  lauselmiansa  ja  mietteitänsä,  jotka  kirjuri  oli  piirtänyt  pal- 
mun lehdille  tai  lampaan  luihin,  koottiin  yhteen;  mutta  niiden  ohessa 
pääsi  siihen  pujahtamaan  muidenkin  henkilöiden  lisäyksiä.  Tällainen 
synty  vaikutti,  että  teoksen  eri  osat  ovat  hyvin  vähän  toistensa  yhtey- 
dessä ja  että  paljon  ristiriitaisuuksia  tavataan.  Korani  on  jaettu  114:aan 
lukuun  eli  surcuin,  ja  jokainen  sura  taas  on  yhteensommiteltu  useista 
värsyistä.  Islamin  opissa  on  aineksia  kristinopista  sekä  Juutalaisten 
uskonnosta,  joka  jo  ennen  Muhammedia  oli  Arabiassa  tunnettu;  mutta 
monessa  kohden  se  niistä  eroaa.  Kun  Korani  esiytyy  Jumalan  tahdon 
ilmaisuna,  on  sen  esitystapa  erittäin  varma  ja  voimakas;  erehty- 
mättömyyden ja  totuuden  leima  on  sen  kaikkiin  lauselmiin  painettu.' 
Allah,  s.  o.  Jumala,  on  yksi  ja  Muhammed  hänen  korkein  profeet- 
tansa, on  tärkein  opinkappale.  Yksijumaluuden  käsitys  on  erit- 
täin täsmällinen,  ja  kristinuskon  kolmiyhteyden  se  sanookin  uudeksi 
monijumaluudeksi.  Ihmismuodossa  ei  Jumala  ole  maan  päällä  oUut, 
vaan  hän  on  ilmestyn3rt  profeettainsa  kautta  aina  määräaikojen  päästä; 
Aatami,  Noak,  Mooses,  Elias  ja  Kristus  olivat  sellaisia  Jumalan  tahdon 
ilmaisijoita,  mutta  Muhammed  on  viimeinen  ja  suurin.  Näiden  kuuden 
suuren  profeetan  ohessa  opetti  se  olleen  vähäpätöisempiä  200,000:teen 
asti.  Jumalan  palvelijoina,  jotka  hänen  nimeänsä  ylistävät,  ovat  enkelit. 
Ollen  puhtaasta  tulesta  syntyneet  heissä  ei  sukupuolierotusta  tavata. 
Enkeleistä  ovat  neljä  muita  tärkeämmät,  n.  k.  arkkienkelit:  Gabriel,  Mi- 
kael, Azrail  ja  Isfrahil,  joka  viimemainittu  ylösnousemuksen  päivänä  pu- 
haltaa pasuunaa.  Toiset  enkelit  taas  seuraavat  kuolevaisten  ihmisten 
toimia  sekä  ilmoittavat  niistä  Jumalalle.  Löytyy  paha  enkelikin  Eblis, 
joka  joutui  muista  erotetuksi  sen  vuoksi,  että  hän  epäuskonsa  tähden 
kieltäytyi  Aatamia  kunnioittamasta,  sittenkuin  tämä  oli  luotu,  vaikka  Ju- 
mala oli  kaikkia  enkeliä  siihen  kehottanut. 

Islamin  oppi  vaatii  ihmiseltä,  jotta  hän  tulisi  autuaaksi,  ainoastaan 
ulkonaisia  töitä,  mutta  sisällinen  mielentila,  joka  kristinopissa  on  pääasia, 
jää  syrjään.  Tärkeimmät  velvollisuudet  ovat:  uskoa  että  Jumala  on 
yksi  ja  Muhammed  hänen  profeettansa,  toimittaa  viisi  rukousta  päivässä 

S.  O.  kunnioittaa  Allahia  kasvot  pyhään  Mekkaan  päin  kääntyneinä,  antaa 
köyhiUe  almuina  kymmenes  osa  omaisuudestaan,  pitää  pyhänä  suurta 
Rhamadanin  juhlaa,  joka  kestää  neljäkymmentä  päivää  joka  vuosi  au- 
ringon noususta  sen  laskuun,  ja  vihdoin  käydä  ainakin  kerran  eläissään 
Mekassa  pyhiinvaelluksella.  Näitä  määräyksiä  Arabialaiset  nimittivät 
uskon  viideksi  pylvääksi.  Mutta  toisaalta  Korani  opettaa,  että  kaikkien 
ihmisten  kohtalot  ovat  edeltäpäin  määrät3rt;  sillä  sallimaa  ei  saattanut 
kukaan  välttää.  Tämä  oppi  sallimuksesta  syntyi  käytännöllisistä  syistä, 
koska  Muhammed  tahtoi  saada  Arabialaisista  pelkäämättömiä  sotilaita;  sillä 
miksikäpä  joku  tappelussa  henkeänsä  tahtoisi  pelastaa  tai  ruttoa  pelkäisi, 
jos  hänen  kohtalonsa  ennakolta  oli  määrätty?  »Se  on  kirjoitettu»,  sa- 
novat Moslemit  (s.  o.  uskovaiset),  jolla  nimellä  Islamin  tunnustajia  kut- 
sutaan. Se  joka  taistelussa  kaatuu,  sanoo  Korani,  pääsee  paratiisiin 
kuoleman  jälkeen.  Taivaita  on  seitsemän  toinen  toistaan  korkeammalla, 
helvettejä  on  niinikään  seitsemän  toinen  toistaan  alempana,  ja  mitä  alempana 
kukin  niistä  on,  sitä  kauheampi  se  on,  samoin  kuin  taivaan  ihannuus  on  suu- 
rempi, jota  korkeammalla  se  on.  Kuolleiden  ylösnousemus  ja  viimeinen  tuomio 
on  kristinopista  lainattu,  mutta  haaveilevan  mielikuvituksen  kaunistama 
tapahtuma.  Tuomiopäivänä  on  ilma  täynnä  liiteleviä  ihmissieluja,  jotka 
ruumistaan  etsivät;  korkeutta  kohti  kiitävät  uskovaiset,  mutta  maahan 
jäävät  uskottomat.  Arkkienkeli  Gabriel  punnitsee  vaajalla  jokaisen  teot, 
asettaen  toiselle  puolelle  hyvät  ja  toiselle  pahat,  jonka  jälkeen  kuljetaan 
helvetin  syvyyden  yli  vievän  ai  Äera^nimisen  sillan  yli.  Syntiset  siinä 
syöksyvät  alas,  mutta  hurskaat  jatkavat  matkaansa  paratiisin  nautin- 
toihin. Siellä  ikuinen  kevät  vallitsee,  siellä  on  viileitä  lehtoja,  kauniita 
kasveja,  timantteja  ja  smaragdeja  sekä  hienoja  silkkimattoja;  kirkas  vesi, 
joka  on  makea  kuin  hunaja  ja  viileä  kuin  lumi,  siellä  vuotaa,  ja  ken 
sitä  juopi,  ei  enää  janoa;  viiniäkin,  jonka  nauttiminen  maan  päällä  oli 
kielletty,  on  siellä  tarjona;  siellä  on  niinikään  elämänpuu  Taba,  jossa 
kaikellaisia  hedelmiä  kasvaa,  ja  joka  on  niin  suuri,  että  juoksijahevonen 
tarvitsee  sata  vuotta  sen  siimeksen  haUd  kiitääkseen.  Ilma  on  hyviä 
hajuja  täynnä,  suloinen  musiikki  soi  alituisesti.  Telteissä  uskovaiset 
asuvat,  ja  vaimot  ovat  saaneet  nuoruuteensa  jälleen;  palvelijoina  on  kau- 
niita mustasilmäisiä  impiä  (hourefaj.  Sanalla  sanoen,  paratiisi  on  aistil- 
listen nautintojen  tyydytyspaikka. 

Islamin  oppi  on  yksinkertainen  ja  sen  vaatimuksia  on  helppo 
täyttää,  jonka  vuoksi  se  on  saanutkin  lukuisasti  tunnustajia.  Itämaiden 
uskonnollisissa  oloissa  sen  kautta  tapahtui  edistys,  mutta  kristinoppiin 
verrattuna   on    se   suuressa  määrin  alempiarvoinen.     Itse  Jumala  ei  ole 

armosta  rikas  isä,  vaan,  niinkuin  itämaisen  valtion  despootti,  ankara  ja 
mielivaltainen  hallitsija,  jonka  määräyksestä  toiset  ihmiset  joutuvat  armotta 
kadotukseen,  toiset  taas  autuuteen.  Kristinoppi  lausuu  kaikki  ihmiset 
samanarvoiaiksi,  mutta  Muhammed  ei  antanut  naiselle  samaa  asemaa 
kuin  miehelle,  kun  hän  julisti  monivaimoisuuden  luvalliseksi.  Perhe- 
elämä  ja  äidin  vaikutus  lapsiinsa  on  sen  kautta  tehty  tyhjäksi.  Orjuutta 
hän  ei  poistanut,  vaikka  hän  määrää  sääntöjä,  joiden  mukaan  orjia  piti 
kohdeltamaan  sekä  sanoo  vapauttamisen  olevan  Jumalalle  mieluisan  työn. 
Koko  henki  Islamin  opissa  on  pintapuolisempaa,  ulkonaisiin  sääntöihin 
»e  tyytyy,  ja  aistilliset  nautinnot  ovat  tulevassa  elämässä  palkintona; 
kristinopin  syvempi,  aatteellisempi  ja  jalompi  henki  on  sille  vierasta. 

Mutta  Muhammed  ei  säätänyt  ainoastaan  uutta  uskontoa,  vaan 
hän  antoi  myöskin  lain,  jonka  mukaan  uskovaisten  yhteiskunnalliset  olot 
piti  järjestettämän ;  Korani  on,  paitsi  uskonnollinen  kirja,  myöskin  laki- 
kirja. Niinpä  perheen  jäsenten  suhteet  siinä  ovat  järjestetyt;  nainen 
sai  osan  perinnöstä,  jonka  kautta  hänen  asemansa  jossakin  määrin  pa- 
rani. Lapsia  kielletään  elävänä  hautaamasta,  jota  julmaa  tapaa  ennen 
oli  noudatettu,  vaan  käsketään  pitämään  heistä  huolta.  Varkaudesta, 
koronkiskomisesta,  petoksesta  ja  väärästä  valasta  säätää  korani  ankaria 
rangaistuksia.  Ja  koska  Muhammed  julisti  ilmoittaneensa  Jumalan  tah- 
don täydellisesti,  ovat  islamin  tunnustajat  olleet  pakotettuina  pysymään 
vuosisatojen  kuluessa  hänen  säätämissään  määräyksissä,  joten  kehitys 
on  heidän  yhteiskunnallisissa  oloissaan  mahdoton.  Kristinoppi  sitävastoin 
oli  vaan  uskonto  ja  jätti  yhteiskunnalliset  ja  valtiolliset  olot  vapaasti 
kehittymään. 

Samoin  kuin  kristinoppi  oli  islamikin  yleinen  uskonto,  joka  ei 
kuulunut  yksinomaan  Arabialaisille,  ja  tärkeimpiä  keinoja  autuuden  saa- 
vuttamiseksi oli  sen  levittäminen,  sillä  jokaisen  uskovaisen  velvollisuus 
on  miekalla  sitä  saattaa  kaikkiin  kansoihin. 

Arabian  kansa,  joka  tähän  asti  oli  pysynyt  syrjässä,  käyttämättä 
voimiaan  sivistyksen  edistämiseksi,  osottikin  tässä  äärettömän  suurta 
tarmoa.  Koranin  antamat  toiveet,  sen  lausumat  uhkaukset  saattoivat 
sen  miekka  kädessä  tunkeutumaan  maasta  toiseen.  Se  tulinen  intohi- 
moisuus  ja  viha,  joka  ennen  oli  purkautunut  eri  heimojen  välisissä  tais- 
teluissa, on  nyt  kääntynyt  muita  kansoja  ja  uskontoja  vastaan. 

Muhammedin  seuraajat,  kalifit,  olivat  samassa  valtion,  sotaväen 
ja  uskonnon  esimiehiä;  maallinen  ja  hengellinen  ylijohto  ei  täällä  ollut 
erotettu,  niinkuin  Länsimaissa  keisarin  ja  paavin  välillä.  Jo  ensinunäiset 
niistä,    AbU'Bekr,  Omar,  Otman  ja  Ali,  jotka  kaikki  olivat  Muhamme- 

din  sukulaisia,  vievät  Arabian  joukot  oman  maan  rajojen  ulkopuolelle.  Ensin 
hyökätään  Itä-Hooman  keisarikunnan  omistamiin  Syriaan  ja  Palestinaan. 
Keisarin  joukot  voitetaan  v.  636.  Jerusalem  antautuu,  ja  Omar  ratsastaa 
kamelin  selässä  yksinkertaisessa  kamelinkarvoista  tehdyssä  puvussa  kau- 
punkiin; satulan  edessä  on  hänellä  pussillinen  viljaa,  toinen  taateleja,  ja 
nahkaleilissä  vettä;  ja  tästä  halvasta  ruokavarastostansa  tarjoaa  hän  kai- 
kille vastaantulijoille.  Salomon  temppelin  paikalle  hän  rakennutti  komean 
^Omarin  moskeijan^. 


Omarin  moskeija  Jerusalemitta. 


Sitten  hävitettiin  Persian  valtakunta,  jota  Roomalaiset  eivät  kos- 
kaan olleet  saattaneet  valloittaa.  150,000  soturia  ei  voinut  vastustaa 
30,000  Arabialaista  Kadesian  tappelussa,  joka  kesti  kolme  päivää  (636). 
Egypti  joutui  sotapäällikkö  Amrun  haltuun  v.  640,  ja  sieltä  Arabialaisten 
joukot  kulkivat  länteenpäin  Pohjois-Afrikan  rantamaita  myöten  aina  At- 
lantinmerelle  asti.  Valloitusta  helpotti  suuresti  asukkaiden  tyytymättö- 
myys Itä-Rooman  keisarin  hallitukseen,  joka  sorti  heitä  suurilla  veroilla; 
monissa  paikoissa  he  kutsuivatkin  Arabialaisia  tulemaan  ja  antautuivat  hei- 
dän valtaansa.  Kristinoppi  ja  roomalainen  sivistys,  jonka  tärkeimpiä  seu- 
tuja Pohjois-Afrikan    maat   olivat,    hävisivät    näistä  pitkiksi  ajoiksi,   sillä 

sen  jälkeen  ne  ovat  olleet  puoliksi  raakalaismaina  meidän  aikoi- 
himme asti. 

Europan  maihin  Arabialaiset  nyt  alkavat  kiihkoiset  joukkonsa  tuoda. 
Kahta  tietä  he  sinne  saattoivat  tulla,  Vähän-Aasian  kautta  Hellespontoksen 
salmen  yli  Kreikkalaiseen  keisarikuntaan  ja  Gibraltarin  yli  Espanjaan. 
Europan  itäosaan  he  ensin  pyrkivät,  sillä  laivaston  hankittuaan  he  v. 
672  ilmestyvät  Konstantinopelia  piirittämään,  jossa  viipyivät  seitsemän 
vuotta,  saamatta  sitä  kuitenkaan  valtaansa.  Erään  syrialaisen  Kaliini- 
koksen  keksimällä  »kreikkalaisella  tulella»,  joka  paloi  vedessäkin,  saatiin 
näet  Arabialaisten  laivasto  karkotetuksi.  Sama  keino  pelasti  kaupungin 
toisenkin  kerran  v.  717,  joUoin  120,000  miehen  suuruinen  armeija  1,800 
laivalla  oli  tullut  sitä  piirittämään.  Sen  jälkeen  se  jäi  Arabialaisilta 
hätyyttämättä. 

Europan  läntiseen  päähän  Arabialaiset  sitä  vastoin  pääsivät  aset- 
tumaan. Pyreneain  niemimaalla  oleva  Länsigotien  valtakunta  oli  heikko 
ja  hajanainen,  mikä  ilmiö  oli  muissakin  germanilaisvaltioissa  nähtävissä. 
Sotapäällikkö  Tarik  tuli  salmen  yli  v.  711;  hänen  nimestään  johtuu 
Gibraltar  (JDjebel-al-Tarik,  Tarikin  vuori).  Länsigotien  kuningas  Ro- 
derik  tulee  häntä  vastaan,  mutta  joutuu  XeresHn  luona  tappiolle,  jonka 
jälkeen  Arabialaiset  valloittavat  koko  niemimaan.  Nyt  he  aikovat  levittää 
valtansa  vielä  kauemmas.  Pyreneain  vuorten  yli  he  tulvivat  Frankkien 
valtakuntaan  ja  pääsivät  Poitiers'in  seuduille  asti.  Yhteinen  vaara  saattoi 
nyt  niinkuin  Attilan  aikana  useat  kansat  toisiinsa  yhtymään:  Frankit, 
Saksilaiset,  Baijerilaiset,  Alemannit  ja  Friisit;  Frankkien  major  domus 
Kaarle  Martel  johti  tätä  suurta  armeijaa.  Tulisen  innon  valtaamana  hyökkä- 
sivät Arabialaiset  tapansa  mukaan  kristittyjä  vastaan,  mutta  Germanilaisten 
rivit  olivat  »kuin  liikkumaton  muuri»,  sanoo  muuan  kertoja.  300,000 
Arabialaista  jäi  kaatuneena  tappotantereella,  sanovat  vanhat  kronikan- 
kirjoittajat,  ja  islamin  opin  täytyi  väistyä.  Poitiers'in  tappelun  v.  732 
saatamme  asettaa  Salamiin,  Senan  ja  Katalaunisten  kentän  taistelujen 
rinnalle.  Niissä  kaikissa  itämaalaisuus  ja  länsimaalaisuus  olivat  vastak- 
kain; kristinoppi,  arjalaisten  kansojen  sivistys  ja  valtiolaitos  on  näiden 
kautta  pelastettu  hukkumasta. 

Sata  vuotta  oli  Arabialaisten  valloituksia  kestänyt,  ja  sillä  ajalla 
he  olivat  muodostaneet  valtakunnan,  johon  kuului  maita  kolmessa  maan- 
osassa. Idässä  olivat  sen  rajana  samat  seudut  Indus-virran  varsilla 
kuin  Aleksanteri  suuren  valtion,  pohjoisessa  Turkestanin  aromaat,  Kas- 
pianmeri ja  Kaukasusvuoret  sekä  Välimeri,  jossa  Rodos,  Kypros  ja 
Balearien  saaret  siihen  kuuluivat,  edelleen  Pyreneain  vuoret  ja  Cevennit, 

sillä  kaakkoisosa  Galliasta  jäi  Arabialaisille;  lännessä  oli  Atlantin  meri 
rajana  ja  etelässä  Afrikan  erämaa,  Etiopia  ja  Intianmeri  aina  Etu-In- 
tian niemimaahan  asti.  Mutta  ensi  alusta  alkaen  tuo  valtakunta  oli 
heikko.  Itämaiden  kansat  saattavat  äkkiä  miekallaan  luoda  suuria  val- 
tioita, mutta  he  eivät  osaa  järjestää  niitä  ja  tehdä  niitä  pysyviksi.  Niinpä 
riitoja  ja  vallankumouksia  syntyi  kalifikunnassakin.  Ali  murhattiin,  ja 
omaijalainen  suku,  joka  siirsi  pääkaupungin  Mekasta  Syrian  kaupun- 
kiin Damaskokseen,  anastaa  kalifivallan  v.  661.  Ei  täyttä  vuosisataa 
sekään  saanut  hallita.  Sillä  oli  paljon  vastustajia,  koska  sen  sukuperä 
ei  johtunut  profeetasta.  Abul  Abbas,  Abbassidien  suvusta,  joka  väitti 
polveutuvansa  profeetan  sedästä,  anasti  vallan  v.  750.  Omaijalaisen 
suvun  jäsenet  murhattiin  julmalla  tavalla.  Abul-Abbas  kutsui  kerran 
heidät  pitoihin,  joihin  90  prinssiä  saapui,  mutta  ilon  vallitessa  il- 
mestyi murhamies  jokaisen  taakse,  ja  prinssit  saivat  kaikki  surmansa 
paitsi  yksi,  Abderraman,  joka  pääsi  pakenemaan  Espanjaan.  Abbassidit 
hallitsivat  sitte  kalifikunnan  loppuun  asti  v.  1258  Bagdadissa  Tigris- 
virran  rannalla,  jonka  he  tekivät  pääkaupungikseen. 

Uskonnon  asioista  syntyi  niinikään  riitoja,  jonka  vuoksi  eri  lah- 
koja muodostui.  Jo  aikaisin  oli  schitien  ja  sunnitien  välillä  erimieli- 
syyttä, joka  meidän  päiviimme  saakka  on  jakanut  muhammedilaismaa- 
ilman  kahteen  osaan.  Edelliset  pitävät  korania  ainoana  pyhänä  kirjana 
uskonnon  asioissa  ja  profeetan  sukulaisia  (Alia  ja  Fatimaa)  uskovaisten 
oikeina  johtajina;  Alin  vastustajat,  sunnitit,  jotka  pääsivät  voitolle,  an- 
tavat Koranin  ohessa  arvoa  myöskin  suusanaisille  keriomuksille.  Tässä 
ilmenee  samantapainen  erilaisuus,  kuin  protestanttisen  ja  katolisen  kirk- 
kokunnan välillä  kristimaaihnassa.  Monet  eri  kansat,  jotka  olivat  pako- 
tetut yhtymään  tuohon  suureen  valtakuntaan,  eivät  myöskään  saattaneet 
yhteensulautua  heittämällä  erikoisharrastuksensa  ja  omituisuutensa.  Ja 
vihdoin  Arabialaisten  uskonkiihko  ja  sotaisa  into  laimenee,  kalifit  antau- 
tuvat rauhan  toimiin  tai  vaipuvat  nautintoihin,  mistä  valtion  rappeutu- 
minen ja  siitä  johtuva  hajoaminen  on  seurauksena. 

Kalifikunnan  loistoaika  oli  ensimmäisten  Abbassidein  aikana;  Abul- 
Abbasin  seuraajat  Al-Manzor,  Harun-al-Raschid  ja  Al-Mamun  (754 
— 833)  kuuluvat  Itämaiden  mahtavien  hallitsijoiden  joukkoon.  Bagdad 
on  kasvanut  suureksi  ja  komeaksi  maailmankaupungiksi,  muinoisen  Ba- 
bylonin ja  Niniven  vertaiseksi.  Korkea  muuri,  josta  163  tornia  kohoaa, 
oli  sitä  suojelemassa  vihollisten  hyökkäyksiltä;  10,000  moskeijaa  sano- 
taan siellä  olleen,  600  kanavaa  rakennettiin  Tigriin  tulvien  varalle.  Ko- 
meita   rakennuksia   ja   puistoja  oli  pitkin  kaupunkia.     Suuremmoisin  oli 

kalifin  palatsi  kaupungin  vieressä ;  siihen  kuului  seitsemän  [pihamaata, 
joita  monellaiset  rakennukset  ympäröivät.  Salien  kattoja  olivat  komeat 
marmoripylväät  kannattamassa  ja  seinät  olivat  kirjaillut  kalliilla  puu- 
ja  poslinikoristuksilla  tai  olivat  niitä  kalliit  ja  loistavat  kangasverhot 
peittämässä.  Vastaanottohuoneessa  oli  kullasta  ja  hopeasta  tehty  puu, 
jonka  oksilla,  tuulen  niitä  häilyttäessä,  taidolla  tehdyt  linnut  rupesivat 
laulamaan.  Tähän  palatsiin  kuului  7,000  eunukkia  sekä  700  palvelijaa; 
100  leijonaa  pidettiin  kahfin  huviksi  kahlehdittuna  sen  läheisyydessä. 
Yksinkertaisuus,  jota  ensimmäiset  kalifit  elintavoissaan  osottivat,  on  nyt 
hävinnyt;  vanhan  Assyrian  ja  Persian  kuninkaiden  loisto  on  heitä 
ympäröimässä;  ja  he  pitävätkin  itseänsä  Jumalan  sijaisina  maan  päällä. 
Hovissa  on  suuri  joukko  virkamiehiä,  joista  tärkein  on  visiiri,  ensim- 
mäinen ministeri,  ja  runsas  rahasto  on  heillä  varattuna;  Al-Manzor 
esim.  kokosi  noin  750  miljoonaa  markkaa  vastaavan  summan.  Harun- 
al-Raschidin  aikana  käytiin  vielä  voitokkaita  sotia,  mutta  pian  velttous 
ja  ylellisyys  seurasi  rikkautta  ja  loistoa,  niinkuin  ennen  vanhoissa 
Itämaiden  valtioissa.  Al-Mamunin  seuraaja  Motassem  muodostaa 
50,000  turkkilaisesta  orjasta,  jotka  hän  oli  Tatareilta  ostanut,  kaartin 
valtansa  turvaksi.  Mutta  ennen  pitkää  tästä  tuli  samallainen  mielival- 
tainen joukko  kuin  pretorianit  olivat  Roomassa  olleet,  sillä  he  työntävät 
kalifeja  valtaistuimelta  ja  asettavat  toisia  sijaan.  Tässäkin  uudistuu 
sama  ilmiö,  joka  aina  historiassa  tavataan,  kun  vakinainen  sotajoukko  on 
asetettu  suojelemaan  itsevaltiasta. 

Kalifikunta  ei  ensimmäistenkään  Abbassidein  aikana  ole  yhtenä, 
sillä  Espanja  siitä  erosi  v.  755.  Tuo  verilöylystä  pelastunut  omaija- 
lainen  prinssi  Abderraman  pakeni  näet  sinne  ja  perusti  sinne  eri  ka- 
lifikunnan, jota  pääkaupunkinsa  mukaan  sanotaan  Kordovan  kalifikun- 
naksi. Pohjois-Afrikassa  taas  muodostui  mahtava  valtio,  jonka  pääkau- 
punkina oli  Kairo.  Sen  hallitsijasuku  johti  alkuperänsä  Alista  ja  Fati- 
masta.  Siten  oli  yksi  valtakunta  kussakin  maanosassa,  mutta  ennen  pitkää 
muodostuu  itsenäisiä  valtioita  vielä  Syriassa,  Mesopotamiassa,  Iranin 
maissa,  Marokossa,  Tunisissa  j.  n.  e.  Tavallisesti  nekin  ovat  lyhytikäi- 
siä, mutta  kun  yksi  häviää,  syntyy  toinen  sijaan.  Ja  vihdoin  ei  Bag- 
dadin kalifilla  ole  hallittavanaan  muuta  kuin  pääkaupunki  ympäristöineen. 
Kordovan  kalifikuntakin  hajoaa,  kun  omaijalainen  suku  loppui  (1031), 
siten,  että  maaherrat  jokaisessa  makunnassa  rupeavat  itsenäisiksi  ruh- 
tinoiksi.  Kolmen  vuosisadan  kuluttua  syntynsä  jälkeen  oli  tuo  suuri 
valtio  pirstaleina. 

Suuremman  merkityksen  kuin  valtiollisessa  suhteessa  ovat  Arabia- 
laiset saavuttaneet  sivistyksen  harrastajina  ja  kehittäjinä.  Uskonkiihkos 
saan  he  kyllä  aluksi  halveksivat  tarpeettomana  ja  vihasivat  kaikkea 
mitä  koranissa  ei  ollut  kirjoitettuna,  mutta  kun  se  oli  laimennut,  ryh- 
tyivät he  tieteisiin  ja  taiteisiin  melkein  samalla  innolla,  jota  he  vastikään  so- 
dassa olivat  osottaneet.  Ja  8 — 12:nnen  vuosisadan  aikana,  jolloin  Europan 
Länsimaat  olivat  raakuuden  ja  tietämättömyyden  valtaan  vaipuneet,  olivat 
Arabialaiset  korkeimman  sivistyksen  kannattajia;  Bagdad,  Bassora,  Sa- 
markand  ja  Damaskos  Aasiassa,  Kairo,  Kairwan  ja  Fez  Afrikassa,  Kor- 
dova  ja  Granada  Espanjassa  ovat  sivistyksen  pääpaikkoja.  Omintakeista 
pohjaa  heidän  kulttuuriltaan  tosin  puuttui,  sillä  valloittamissaan  van- 
hoissa sivistysmaissa  tapaamaansa  helleniseen  se  perustui,  mutta  he 
kehittivät  sitä  monessa  kohden,  ja  Arabialaisten  kautta  Länsimaidenkin 
kansat  jälleen  siihen  tutustuivat. 

Jo  ennenkuin  Arabialaiset  valloituksiensa  kautta  olivat  tulleet  Per- 
sialaisten ja  Kreikkaisten  yhteyteen,  oli  heillä  jonkinlainen  kirjallisuus. 
Heidän  kielensä  oli  sangen  rikas,  varsinkin  kirjakieli,  jonka  vertaista 
tuskin  toista  löytyy.  Samoja  esineitä  ja  käsitteitä  ilmaisemaan  oli  satoja 
eri  sanoja;  niinpä  sanovat  he  omaavansa  80  eri  nimitystä  hunajata 
ilmaisemaan,  200  käärmettä,  leijonaa  500,  mutta  kameelilla  on  1,000 
nimitystä,  miekalla  yhtä  monta,  ja  paha-käsitettä  he  ilmaisevat  neljällä 
tuhannella  eri  nimityksellä.  Tavaton  muisti  on  Arabialaisilla  voidakseen 
hallita  ja  käyttää  sellaista  sanapaljoutta.  Heidän  vilkas  ja  haaveksiva 
mielikuvituksensa  pukeutui  runoihin,  sananlaskuihin  tai  arvoituksiin. 
Päästyään  korkeinmian  sivistyksen  yhteyteen,  sai  se  uusia  aineksia  ja 
vaikuttimia  sekä  kehittyi  sen  johdosta.  Siten  syntyi  esim.  maailman- 
kuulu satukokoelma  »Tuhat  yksi  yötä»,  joka  on  intialais-persialaista 
alkuperää,  mutta  Arabialaisten  muodostama  omalle  kielelleen.  Kalifi 
Harun-al-Raschidin  aikana  syntyivät  nämä  sadut  ja  aiheutuivat  niistä 
seikkailuista,  joihin  hän  valepuvussa  ystävänsä  Dschafarin  kanssa  öisin 
Bagdadissa  kulkiessaan  oli  joutunut.  Viisaan  Lokmanin  satujen  nimellä 
tunnetut  ovat  niinikään  Itämaiden  kansojen  taruaarteista  saaneet  alkunsa 
ja  tulleet  Europassakin  tunnetuiksi. 

Korania  Arabialaiset  ensin  yksinomaan  tutkivat,  mutta  jo  omaija- 
laisten  kalifien  aikana  he  rupesivat  tunkeutumaan  helleniseen  tieto- 
piiriin. Filosofiaa  he  alkoivat  harrastaa  opittuaan  tuntemaan  Aristote- 
leen teokset,  joihin  he  perustivat  oman  viisaustieteensä ;  ja  sen  vuoksi 
oikeaoppiset  teologit  filosofeja  vihasi vatkin.  Historian  kirjoittamista, 
joka   sai   alkunsa    sen    kautta,   että    profeetan   elämäkertaa   tutkittiin   ja 

kirjoituksissa  esitettiin,  kielitiedettä  ja  oikeustiedettä  he  niinikään  harras- 
tivat, mutta  tärkein  tiede  oU  heillä  matematiikka,  jossa  he  perustuivat 
Eukleideen  tutkimuksiin.  Algebran  taas  Arabialaiset  lainasivat  Intialaisilta ; 
ne  numerot,  jotka  kaikki  kansat  ovat  käytäntöön  ottaneet,  ovat  Arabia- 
laisten perintöä,  jotka  taas  olivat  saaneet  ne  Intialaisilta. 

Tähtitiedettä  he  myöskin  innolla  harrastivat,  jatkaen  Babyloni- 
laisten  ja  Kreikkalaisten  tutkimuksia;  he  laskivat  esim.  eron  aurinko- 
vuoden  ja  tähtivuoden  välillä.  Keksittiin  paljon  uusia  koneita,  joilla  tai- 
vaankappaleita tarkastettiin;  Samarkandissa  oli  suuri  observatorio. 
Lääketieteen  alalla  oli  Arabialaisten  oppineilla  suuri  maine;  sellaisia 
olivat  esim.  Averroes  ja  Avicenna,  jotka  myöskin  harrastivat  filosofiaa. 
He  perustuivat  tässäkin  Kreikkalaisiin,  Hippokrateen  ja  Gallienoksen  kir- 
joituksiin, mutta  tekivät  myös  monta  tärkeätä  keksintöä,  joilla  vieläkin 
on  suuri  merkitys;  esim.  veden  destilloiminen  sekä  alkoholi  ovat  heidän 
keksimiänsä;  useita  lääkkeitä  he  ensiksi  alkoivat  käyttää,  niinkuin  kam- 
ferttia  ja  elohopeata. 

Mutta  paljon  oli  myöskin  taikaa  heidän  tieteessään.  Niinpä  Ara- 
bialaisilta on  kotoisin  alkemia,  joka  keskiajalla  oli  Europan  Länsimais- 
sakin yleinen.  Itämaalaisten  luonne  on  ylipäänsä  taipuvainen  salaperäi- 
seen ja  merkilliseen,  ja  siitä  tämäkin  harhatiede  johtui;  koetettiin  näet 
monellaisia  metallia  yhteensulattamalla  ja  samassa  loihtuja  lukemalla 
saada  kultaa  keksityksi  ja  n.  k.  >> viisasten  kiveän  löydetyksi.  Samoin 
he  tähtien  asemasta  ennustivat  ihmisten  kohtaloita  ja  tulevia  tapahtumia 
niinkuin  vanhan  Babylonin  papit  ennen.  Mutta  tämän  taikaopin  ohessa 
tehtiin  monta  tärkeätä  keksintöä  näidenkin  tieteiden  alalla. 

Eivät  ainoastaan  yksinäiset  harrastajat  olleet  perehtyneet  tieteisiin, 
vaan  kouluja  ja  yliopistoja  perustettiin  suurimpiin  kaupunkeihin,  ja 
suuria  kirjastoja,  kokoelmia  ja  museoita  oli  niiden  yhteydessä.  Kairoon 
esim.  fatimidi-hallitsijat  perustivat  kirjaston,  jossa  oh  120,000  nidettä 
kirjoja,  ja  yliopisto  siellä  oli,  jossa  usein  oli  12,000  oppilasta;  Kordo- 
vassa  oli  kirjasto,  jossa  oli  noin  400,000  nidettä. 

Kuvaamataiteet  sitävastoin  eivät  saattaneet  suuresti  kehittyä  Ara- 
bialaisissa, sillä  korani  kielsi  kuvaamasta  ihmismuotoa,  s.  o.  teki  mah- 
dottomaksi kuvanveiston  ja  maalauksen.  Rakennustaiteessa  kehittyi  kui- 
tenkin eri  tyyli,  jossa  Arabialaisten  suuremmoinen  mielikuvitus  ilmenee. 
Sopusuhde  ja  säännöllisyys,  joka  Kreikan  taiteessa  oli  tunnusmerkkinä, 
on  Arabialaisten  rakennuksissa  vierasta,  vaikkakin  päämuodot,  puoliym- 
pyrä kaari  ja  pylväät,  byzantilaisesta  taiteesta  lainattiin.  Samassa 
rakennusryhmässä,    varsinkin     palatseissa,    on    pyöreitä    kupoleja    hoik- 

kia  torneja  ja  porttikäytäviä  vierettäin.  Puutarhoja  ja  suihkukaivoja  on 
pihoissa  rakennusten  välillä;  komeita  köynnöskasveja  taas  rakennusten 
seinämillä.  Sisäpuob'  rakennuksissa  on  loistava.  Seinät,  joissa  ei  saanut 
olla  maalauksia,  koristettiin  n.  k.  arabeskeilla,  monellaisilla,  eri  tavalla 
sommitelluilla  piirroksilla,  jotka  alkuansa  olivat  kirjainmerkkejä.  Komeim- 
mat rakennukset  olivat  moskeijat  eli  kirkot,  jotka  oUvat  neliskulmaisia 
muodoltaan  ja  kupoolikattoisia.  Niissä  oli  suuri  rukoushuone,  huone,  jossa 
korania  säilytettiin,  puhdistusta  varten  kaivo  ja  minareetti  eli  torni, 
josta    kutsuttiin   uskovaisia   rukouksiin.     Komeimpia  moskeijoja  oli  Kor- 


Alhtmbran  »Jeljonapiht",  josta  12  leijonat  ktnntttaa  vesitllllttti. 

Alhambra,  joka  oli  samalla  palatsi  ja  linna,  rakennettiin  13:nnen  vuosisadan  loppupuolella. 

dovan  päämoskeija,  jossa  oli  1093  marmoripylvästä.  Jerusalemissa  oli 
jo  ennenmainittu  Omarin  moskeija.  Palatseista  oli  kalifien  asunto 
Bagdadissa  suuremmoisin ;  kuuluisa  on  myöskin  Alhambra  Etelä-Es- 
panjassa, jonka  rauniot  vieläkin  todistavat  arabialaisen  rakennustaiteen 
somuutta  sekä  loistoa. 

Hikkaan  henkisen  elämän  rinnalla'  kehittyivät  myöskin  elinkeinot. 
Arabialaiset  olivat  hyviä  ja  uutteria  maanviljelijöitä;  he  esim.  osasivat  taidok- 
kaasti auringon  paahtamissa  seuduissa  hankkia  kosteutta  ;niinpä  Eufrat- 
ja  Tigris-virtojen  laaksoon  samoin  kuin  Niilin  maihin  kaivettiin  taajaan  ka- 
navia, joten  nämät  seudut  tuhvat  yhtä  viljaviksi  kuin  ne  vanhalla  ajalla 
Yleinen  historia.  —  22. 

olivat  olleet.  Myöskin  vesijohtojen  avulla  he  kostuttivat  peltojansa  ja 
puutarhojansa.  Puutarhanhoitoa  he  uutterasti  harrastivat,  ja  varsinkin  Es- 
panjassa se  oli  laajalti  levinn3rt.  Ennen  näillä  seuduin  tavattuja  viljalajeja 
ja  hedelmiä  hekin  viljelivät ;  ainoastaan  viinin  viljelys  hävisi,  koska  viinin 
nauttiminen  oli  koranissa  kielletty;  mutta  riisi,  safrani,  kahvi  ja  so- 
kuriruoko,  joita  ei  ennen  näissä  maissa  tavattu,  tulivat  heidän  kauttaan 
tunnetuiksi. 

Teollisuutta  Arabialaiset  myöskin  uutterasti  harrastivat.  Nuot  suu- 
ret kaupungit  olivat  paitsi  tieteen  myöskin  teollisuuden  pääpaikkoja.  Hienoja 
kankaita  valmistettiin  itäosissa,  Babylonissakin  vielä;  Mosulin  kaupungista, 
joka  oli  Tigriin  varrella,  esim.  johtuu  yleisesti  tunnettu  musliinikan- 
gas;  silkin  viljelystä  ja  siitä  syntynyttä  teollisuutta  kalifikunnassa  suuressa 
määrässä  harjoitettiin.  Lasiteollisuus,  joka  oli  vanhastaan  tunnettu  Foi- 
nikiassa ja  Egyptissä,  kehittyi  entisestään;  aseita  valmistettiin,  varsinkin 
Damaskoksessa  ja  Toledossa;  Kordovassa  valmistettuja  haarniskoita,  sa- 
tuloita ja  nahkatavaroita  levisi  kaikkiin  Europan  maihin,  ja  niistä  mak- 
settiin suuret  hinnat. 

Luonnollista  oli,  että  myöskin  kauppa  kehittyi  tuossa  laajassa  val- 
takunnassa. Bagdadin  basaari  (kauppiasten  kaupunginosa)  oli  maa- 
ilman kaupan  keskusta.  Entiset  karavaanitiet  liittivät  kalifikunnan  Itä- 
maihin; arabialaiset  kauppiaat  kulkivat  Intiassa,  Sumatran  saarella, 
Kiinassa  asti,  toivat  niiden  tavaroita  itselleen  ja  lähettivät  niitä  taas  Länsi- 
maihin. He  olivat  niinikään  aikaisin  kauppayhteydessä  Itä-Europassa  asu- 
vien kansojen,  etenkin  Bulgarien  kanssa,  jotka  asuivat  Volgan  keskijuoksun 
varsilla;  vieläpä  kauemmaksi  ulottui  heidän  kauppansa,  Bjarmien  maahan 
Wienan  meren  rannalle  ja  Suomeen  asti,  sillä  Suomessakin  on  löydetty 
arabialaisia  rahoja,  jotka  tuota  kauppayhteyttä  todistavat.  Etelämaista 
he  toivat  kalliita  metalleja,  jalokiviä,  ylellisyystavaroita,  pohjoisesta  he 
taas  saivat  turkiksia.  Kauppamatkoillaan  he  oppivat  tuntemaan  maita 
ja  kansoja,  joita  ei  aikaisemmin  oltu  tunnettu.  Monta  tiedonhaluista 
matkustajaa  kulki  sangen  laajalti  vieraissa  maissa,  joista  he  ovat  kirjoit- 
taneet kertomuksiakin.  Sellaisia  oli  Edrisij  joka  matkusteli  12:nnellä  vuosi- 
sadalla ja  Ibn-Batouta  14:nnellä  vuosisadalla.  Viimemainittu  matkus- 
teli Pohjois-Afrikassa,  Mesopotamiassa,  Konstan tinopelissa,  mutta  myöskin 
Etelä-Venäjällä,  Intiassa,  Sumatran  ja  Javan  saarella  hän  kävi,  vieläpä 
Kiinassa  ja  sen  pääkaupungissa  Pekingissä.  Ne  kertomukset,  jotka 
syntyivät  näiden  matkojen  johdosta,  ovat  tärkeitä  tietolähteitä  keski-ajan 
maantieteen  tuntemiseen. 

Arabialaisten  sivistys  kohosi  äkkiä  suureen  loistoon,  niinkuin  hei- 
dän valtionsakin ;  mutta  samantapainen  heikkous  ja  höllyys  siinäkin 
ilmenee.  Valtiolaitostaan  he  eivät  osanneet  kehittää  vapaaseen  suun- 
taan, vaan  alkuperäiseen  itämaiseen  despotismiin  se  jääpi  tympistymään; 
siveellinen  voima,  joka  sitä  alussa  oli  kannattanut,  häviää,  jolloin  kapi- 
nat vievät  hajaannukseen.  Sivistys  taukoaa  niinikään  kesken  kehitystään 
muutaman  vuosisadan  kuluttua,  osottaen  sekin  syvän  elinvoiman  puu- 
tetta, eivätkä  uudet  kansatkaan,  jotka  myöhemmin  muodostivat  valtioita 
ja  omistivat  islamin  uskonnon,  ole  voineet  sitä  kehittää,  päinvastoin 
taantuminen  on  ollut  siinä  huomattavissa.  Mutta  vaikutuksetta  ei  Ara- 
bialaisten kulttuuri  kuitenkaan  ole  ollut.  Länsimaiden  kansat,  jotka 
Rooman  hävittyä  olivat  ikäänkuin  tietämättömyyden  horrostilaan  jou- 
tuneet, heräsivät,  tähän  tutustuttuaan,  vireyteen  ja  toimintaan.  Es- 
panjan kautta  muhammedilaismaailma  oli  Länsimaiden  kanssa  yhtey- 
dessä, vaikka  eri  uskonnon  vuoksi  tuota  tahdottiin  välttää.  Ristiret- 
killä  ollessaan  Europalaiset  tulivat  paremmin  tuntemaan  Arabialaisten 
sivistystä,  joka  monessa  kohden  tuli  vaikuttamaan  heidän  omien  olo- 
jensa  kehitykseen. 


VL 

Kaarle  suuri. 

Kolme  valtioryhmää.  —  Germanilaisvaltlot.  —  Frankkilaisvaltakunta  yilmeisten 
MeroYingien  aikana.  —  Pipinin  suku  saapi  vallan.  —  Kaarle  suuri.  —  Sota  Ita- 
liassa. —  Saksilaiset  kukistetaan.  —  Avarlt  voitetaan.  —  Kaarle  suuren  maailman- 
valta. —  Hänet  kruunataan  keisariksi.  —  Hallitus.  —  Majkentät.  —  Sotalaitos  ja 
verot.  —  Kreivit  —  Missi  dominici.  —  Kaarlen  osanotto  hallitukseen.  —  Sivistys- 
harrastus.  —  Hovikoulu  ja  oppineet  miehet.  —  Kaarle  suuren  valta-asema  ja  merkitys. 

Islamin  oppi  oli  pyrkinyt  valtaamaan  koko  sivistyneen  maailman, 
mutta  sille  ei  tulevaisuus  tullut  kuulumaan,  onneksi  epäilemättä  ihmis- 
kunnalle. Laajan  alan  se  kuitenkin  riisti  itselleen,  sillä  Kreikkalainen  kei- 
sarikunta menetti  sille  kolmannen  osan  maistaan  ja  germanilaismaailma 
Pyreneain  niemimaan.  Täten  oli  8:nnen  vuosisadan  puolivälistä  alkaen 
historiassa   kolme   valtioryhmää  erilaisine  sivistyksineen  ja  valtiolaitoksi- 

neen.  Vanha  roomalainen  valtakunta  oli  yhä  edelleen  olemassa,  vaikka  riu- 
tuneena; islamin  maailmassa  kehittyi  korkea  sivistys,  mutta  se  alkoi  pian 
myöskin  häviöönsä  päin  kääntyä;  germanilaiskansoissa  oli  hajanaisuus  ja 
sekasorto  suurempi  kuin  muualla,  mutta  kristinopin  ja  germanilaisrooma- 
laisen  valtiolaitoksen  pohjalla  on  niissä  nähtävissä  kehitys,  vaikkakin  se 
kulki  hitaasti. 

Frankkien  valtakunta  oli  suurin  Länsimaiden  valtioista,  mutta  ja- 
kaantuneena eri  osiin,  jotka  usein  olivat  riidassa  keskenään.  Britan- 
niassa olivat  Anglit  ja  Saksilaiset  saaneet  alkuasukkaat,  kelttiläiset  Britit  ja 
Skotit,  tungetuiksi  pohjoisiin  ja  läntisiin  vuorimaihin,  Rooman  paavin 
Gregorius  suuren  toimesta  oK  heille  ruvettu  saarnaamaan  kristinuskoa 
jo  6:nnen  vuosisadan  lopussa,  ja  pian  he  osottivat  suurta  uskonnollista 
harrastusta,  joka  tulee  näkyviin  lähetystoimessa.  Mutta  valtiollinen  ha- 
janaisuus oli  täälläkin,  siliä  seitsemään  valtakuntaan  Anglosaksit  anas- 
tamansa  maan  jakoivat;  siitä  tulee  nimitys  heptarkia.  Italian  pohjois- 
ja  keskiosissa  oli  Longobardien  valta  vakaantunut  ja  se  tahtoi  päästä 
laajenemaan  etelämmäksikin,  vieläpä  Rooman  kaupunkia  he  haluavat 
Mutta  paavit,  jotka  kirkollisen  asemansa  tueksi  tahtoivat  saada  myöskin 
maallista  valtaa,  koettivat  tätä  estää.  Etelä-Italia  ja  Ravennan  seudut 
koillisessa  kuuluivat  vielä  Itä-Rooman  keisarin  maihin.  Germaniassa  olevat 
Alemannit,  Tiiringit  ja  Baijerilaiset  olivat  frankkilaiskuninkaiden  ala- 
maisia, vaikka  tämä  herruus  oli  heikko,  samoin  kuin  kristinoppikin.  Ja 
varsin  itsenäinen  sekä  pakanallinen  oli  Saksilaisten  mahtava  kansa 
Pohjanmeren  eteläpuolella,  samoin  Tanskan  ja  Skandinavian  niemimailla 
asuvat  Germanilaiset.  Elbestä  alkaen  itäänpäin  elivät  Slavilaiset  heimot 
vapaissa  oloissaan,  ja  niiden  naapureina  olivat  A^)arit  nykyisessä  Unka- 
rissa, sekä  idempänä  Bulgarit,  joita  pidetään  Hunnien  jälkeläisinä.  Ava- 
rit  olivat  julmilla  ryöstöretkillään  Länsimaiden  vitsauksena,  niinkuin  Hun- 
nit kolmea  vuosisataa  aikaisemmin. 

Tuohon  hajanaiseen  ja  riitaiseen  maailmaan  ilmestyy  nyt  oloja  jär- 
jestämään yksi  historian  suurimpia  miehiä,  Frankkien  kuningas  Kaarle. 
Näytti  siltä,  että  rauhan  ja  järjestyksen  aika  hänen  kauttansa  alkaisi. 
Ajaksi  se  tapahtuikin. 

Olemme  edellisessä  nähneet,  mitenkä  Merovingien  kuningassuku 
Frankkien  valtakunnassa  huononemistaan  huononi;  kuninkaat  oleskelivat 
toimettomina  ja  ilman  valtaa  maakartanoissaan ;  ainoastaan  kerran  vuo- 
dessa he  näyttäytyivät  kansalleen,  kun  he  härkien  vetämissä  vaunuissa 
tulivat  kansankokouksiin,  n.  k.  MarskentäUe.  Mutta  hallitustoimet  olivat 
major  domuksella.  Aluksi  oli  kullakin  valtakunnan  osalla  omansa;  mutta 

sittemmin  virka  yhdistettiin  yksiin  käsiin.  Itä-osan  eli  Austrasian  sekä 
Länsi-osan  eli  Neustrian  välillä  oli  vanhastaan  riitoja  ja  kilpailua,  johon 
pääasiallisesti  rotuviha  oli  syynä,  sillä  Neustrian  Germanilaiset  olivat 
Roomalaisiin  sulautuneet,  ja  sen  kautta  entinen  germanilainen  kuntokin 
oli  hävinnyt;  Austrasian  asukkaat  taas  olivat  puhtaita  Germanilaisia  ja 
muodostivat  voimakkaamman  osan  Frankeista.  Sen  vuoksi  voitto  tuli 
heille,  kun  Austrasian  major  domus  Pipin,  HeristalUn  herra,  vei  mie- 
hensä taisteluun  Neustrialaisia  vastaan.  Testryn  tappelussa  v.  687  hän 
voittaa,  ja  Frankit  kulkevat  taas  melkein  kuin  Klodvigin  aikana  länteen- 
päin, ottaen  Gallian  uudelleen  haltuunsa;  Pipin  tulee  koko  valtakunnan 
major  domukseksi. 

Tästä  tapahtumasta  Pipinin  suvun  herruus  frankkilaisvaltiossa 
saapi  alkunsa.  Pipinin  poika  Kaarle  Martel 
pelastaa  Poitiers'in  voitolla  (v.  732)  Länsi- 
maat Arabialaisten  vallasta,  ja  hänen  seuraa- 
jansa Pipin  lyhyt  uskaltaa  tehdä  merovingi- 
laiskuninkaitten  vallasta  ulkonaisestikin  lopun. 
Omin  päin  hän  ei  kuitenkaan  tähän  vallan- 
kumoukseen ryhdy,  vaan  pyytää  Rooman 
piispaa  antamaan  suostumuksensa  siihen,  että 
se,  joka  hallituksen  toimet  hoiti,  myöskin  saisi 
kuninkaan  nimen.  Tähän  myöntyi  paavi 
Sakarias,  ja  Kilderik  III  pakotettiin  mene- 
mään luostariin.  Pipinin  poika  Kaarle,  joka 
on  suuren  nimen  historiassa  saanut,  on  ete- 
vin sukunsa  jäsenistä,  ja  hänen  nimensä  mukaan  sukuakin  tavallisesti 
kutsutaan  Karolingien  suvuksi.  V.  768  Kaarle  peri  frankkilaisvalta- 
kunnan  ja  hallitsi  v:teen  814. 

Kaarle  suuri  on  niitä  historian  henkilöitä,  joihin  oman  aikansa 
kaikki  tapahtumat  kohdistuvat  ja  jotka  toimillaan  suuresti  vaikuttavat 
seuraavaankin  aikaan.  Hänellä  on  keski-ajan  historiassa  samallainen 
merkitys  kuin  Aleksanteri  suurella  kreikkalaismaailmassa  ja  Caesarilla 
Roomassa;  nerokkain  mies  oli  päässyt  korkeimpaan  asemaan.  Kaarle 
käsitti  aikansa  tarpeet,  hänen  tarkka  silmänsä  näki,  mikä  oli  mahdol- 
lista saada  toteutetuksi.  Ja  kun  tarkoitusperä  oli  selväksi  suunniteltu, 
oli  hän  nopea  toimissaan,  tarmokas  ja  luja  saattamaan  tahtonsa  täytän- 
töön. Sodissa,  joilla  hän  suuren  valtakunnan  muodosti,  hän  osotti 
suuren  sotapäällikön  taitoa  ja  valtakunnan  olojen  järjestämisessä  suuren 
valtiomiehen  ominaisuuksia.    Mutta  näiden  toimiensa  lomassa  oli  hänellä 

aikaa  vielä  luku-  ja  kirjoitustaidon  opettelemiseen  sekä  muihin  sivistys- 
harrastuksiin,  vaikka  maallikoille  näitä  pidettiin  joutavina.  Usein  yöl- 
läkin kun  unesta  heräsi,  nousi  hän  kirjoitusta  harjoittamaan.  Ruoalla  olles- 
saan hän  luetti  itselleen  jotakuta  teosta;  vaatteita  päällepukiessaan  hän  kuun- 
teli riitakysymyksiä  ja  ratkaisi  ne  samassa.  Hänen  työkykynsä  ja  toi- 
mintahalunsa  näyttää  melkein  rajattomalta.  Saadakseen  monellaiset  asiat 
suoritetuiksi,  hän  oli  tarkoin  jakanut  päivän  eri  toimia  varten.  Hän 
noudatti  säännöllisyyttä  elintavoissa,  kohtuutta  ruoassa  ja  juomassa.  Juop- 
poutta hän  ei  kärsinyt,  eikä  hän  ylellisyyttäkään  rakastanut.  Tavallisissa 
oloissa  hän  käytti  sellaisia  vaatteita,  joihin  hänen  tyttärensä  oli  kutonut 
kankaan;  ainoastaan  suurissa  kirkkojuhlissa  tai  vieraiden  valtioiden 
lähettiläitä  puhutellessaan  hän  esiintyi  loistavassa  puvussa.  Suuri,  terve 
ruumis   hänellä  oli,  ja  ratsastamisella,  uimisella  sekä  metsästyksellä  hän 

Pipin  lyhyen  nlmiklrjoHut. 

ylläpiti  sen  reippautta  ja  voimaa.  Matkoilla  Kaarle  suuri 
oli  alituisesti  rauhankin  aikana,  sillä  varsinaista  pääkau- 
punkia, niinkuin  Konstantinopeli  Itä-Rooman  keisarilla  ja 
Bagdad  kalifeilla,  ei  hänellä  ollut,  vaan  hän  kuUd  yhdeltä 
tilukseltaan  toiselle,  niinkuin  Merovingit  ennen;  Rheinin 
seutujen  kaupungeissa  Aachenissa,  Ingelheimissä  ja  Nijmvegenissä  hän 
mielellään  oleskeli,  varsinkin  hallituksensa  loppuaikoina.  Kuninkaan 
mukana  oli  perhe  ja  hovi,  johon  ei  kuulunut  ainoastaan  ylhäisiä  virka- 
miehiä, vaan  myöskin  oppineita,  joiden  kanssa  Kaarle  joutohetkinä 
mielellään  keskusteli.  Niiden  joukossa  oli  myöskin  eräs  Eginhard,  joka 
on  historiassaan  jättänyt  tarkan  kuvan  tästä  suuresta  hallitsijasta. 

Kaarle  suuren  toimet  ovat  kolmenlaisia:  sodat,  joilla  hän  muodosti 
suuren  valtakunnan  taistelemalla  Italiassa  Longobardeja  vastaan,  islamin- 
uskoisia vastaan  Espanjassa  sekä  idässäpäin  olevia  pakanallisia  germa- 
nilaisia  ja  slavilaisia  heimoja  vastaan;  toiseksi  hallintotoimet,  joiden 
kautta  laaja  valtakunta  saatiin  järjestetyksi,  sekä  kolmanneksi  toimen- 
piteet sivistyksen  edistämiseksi,  joilla  hän  tahtoi  kohottaa  kansojansa 
raakuuden  tilasta. 

Olemme  ennen  maininneet,  että  Longobardit  tulivat  viimeisinäval- 
loittajina  Italiaan  (568)  ja  anastivat  pohjoisen  osan  siitä,  jota  nimi  Lom- 
bardia vielä  muistuttaa.  Mutta  he  tahtoivat  anastaa  koko  niemimaan 
valloittamalla  myöskin  Itä-Roo- 
man eksarkatin,  joksi  Itä-Rooman 
omistamaa  alaa  kutsuttiin,  vie- 
läpä Rooman  kaupunginkin.  Paavi 
Stefanus  II  kääntyi  silloin  Itä- 
Rooman  keisarin  puoleen,  ja  kun 
häneltä  ei  tullut  apua,  hän  pyysi 
Frankkien  kuninkaalta  suojaa. 
Pipin  teki  sen  johdosta  kaksi 
retkeä  Italiaan  ja  pakotti  Longo- 
bardien  kuninkaan  luopumaan 
eksarkatista,  jonka  hän  antoi  paa- 
ville. Sen  kautta  paavin  maal- 
linen valta  sai  alkunsa.  Paavi 
nimitti  Pipinin  Rooman  patriciuk- 
seksi,  jonka  kautta  hän  sai  suo- 
jelusoikeuden  tässä  kaupungissa. 
Kaarle  suuri  sai  saman  arvon,  ja 
sama  hyvä  suhde  säilyy  muuten- 
kin frankkilaiskuninkaan  ja  Py- 
hän Pietarin  seuraajan  välillä. 
Kun  nyt  Longobardien  kuningas 
Desiderius  alkaa  taas  hätyyttää 
paavin  alueita,  kutsuu  jälkimmäi- 
nen Kaarlen  avukseen,  joka  v. 
773  vei  joukkonsa  Alppisolien 
kautta  Pohjois-Itahaan,  saarsi 
Longobardien  kuninkaan  Pavian 
kaupunkiin,  sekä  pakotti  hänet 
antautumaan.  Desideriuksen  lap- 
sineen täytyi  mennä  luostariin, 
ja  koko  hänen  valtakuntansa  lop- 
pui. V.  774  Kaarle  kruunautti  itsensä  Italian  kuninkaaksi  laske- 
malla päähänsä  Longobardien  kuninkaiden  käyttämän  rautakruunun.  Nea- 
pelin    seuduille   asti  ulottui  näin  Frankkien  valtakunta,  mutta  muutamia 

Rooman  ympärillä  olevia  seutuja  annettiin  kuitenkin  paaville  hänen  edel- 
listen alueittensa  lisäksi. 

Jo  vuotta  ennen  Italian  retkeänsä  Kaarle  oli  alkanut  sodan  Saksi- 
laisia vastaan,  jotka  asuivat  Rheinin  ja  Elben  välillä.  Heissä  oli  ger- 
manilaiskansojen  luonnonvoima  ja  tuoreus  vielä  jäljellä,  jonka  vuoksi 
taistelu  tuli  sitkeäksi  ja  pitkäksi.  Kristinuskon  ja  sivistyksen  levittäjänä 
Frankit  tähän  sotaan  lähtivät,  mutta  Saksilaiset  pitivät  lujasti  kiinni 
vapaudestaan  ja  vanhasta  uskonnostaan.  Kaarle  hävitti  heidän  pyhät 
uhrilehtonsa  sekä  linnoituksensa,  kukisti  Irminsulin,  joka  oli  pyhänä 
pidetty  isänmaallinen  muistomerkki  Germanian  vapauttajasta  Herman- 
nista, rakennutti  heidän  maahansa  temppeleitä,  asetti  sinne  piispoja  ja 
määräsi  kymmenyksiä  maksettavaksi  kirkolle.  Mutta  kun  hän  oli  toi- 
saalla, alkoi  kapina;  kirkot  poltettiin,  piispat  ja  saarnaajat  surmattiin, 
kymmennykset  ja  muut  verot  jätettiin  suorittamatta.  Kaarle  rupesi  sen 
vuoksi  käyttämään  ankaruutta,  jopa  julmuutta.  Voitettuaan  uudestaan 
Saksilaiset  hän  yhdellä  kerralla  murhautti  4,500  panttivankia  (v.  782); 
kolmen  vuoden  kuluessa  hän  poltti  metsiä  ja  hävitti  kyliä,  tehden  maita 
autioksi.  V.  785  antautui  heidän  urhoollinen  päällikkönsä  Wittekind  Kaar- 
len armoihin  ja  antoi  kastaa  itsensä.  Kun  Saksilaiset  viimeisen  kerran  v. 
793  alkoivat  kapinan,  koska  heitä  oli  vaadittu  sotapalvelukseen,  pakotti  hän 
useita  perhekuntia  muuttamaan  Galliaan  ja  sijoitti  Slavilaisia  heidän  maa- 
hansa. Ankarilla  säädöksillä,  joissa  kuolemanrangaisti^s  oli  melkein  jokai- 
sessa uhkana,  hän  koetti  pitää  kuria.  Ei  yksin  rikoksista  kuolema  seurannut, 
vaan  vähäpätöisistä  kirkon  määräysten  laiminlyömisistäkin;  jos  paastoa- 
misen laiminlöi,  jos  kasteesta  kieltäytyi,  jos  ruumis  poltettiin,  niin- 
kuin ennen  oli  tehty,  oli  kuolema  rangaistuksena.  Seuraus  tästä  an- 
karuudesta oli  Saksilaisten  kukistuminen.  V.  804  jälkeei\  ei  enää  rauha 
rikkunut.  Heidän  maassaan  vallitsi  nyt  kristinusko,  siellä  kohosi  kirk- 
koja, siellä  asui  piispoja,  luostareja  ja  kaupunkeja  siellä  ilmestyi;  sanalla 
sanoen  Saksilaisten  maa  liittyi  sivistyneeseen  maailmaan. 

Samaan  aikaan  kuin  Kaarle  pakotti  Saksilaisia  kasteeseen  ja  val- 
tansa alle  taipumaan,  kävi  hän  toisaallakin  sotaretkillä.  Hänen  iso-isänsä 
Kaarle  Martel  oli  taistellut  Arabialaisia  vastaan,  hänen  isänsä  valloitti  heiltä 
Kaakkois-Gallian,  ja  Kaarle  taas  lähti  heitä  vastaan  taistelemaan  Pyreneain 
eteläpuolelle.  Muuan  arabialainen!  emiri,  joka  ei  tahtonut  tunnustaa  Kordo- 
van  kalifin  herruutta,  pyysi  näet  Kaarlelta  apua.  V.  778  vei  hän  sen  johdosta 
joukkonsa  Pohjois-Espanjaan  ja  valloitti  muutamia  kaupunkeja,  mutta 
hän  ei  saanut  liittolaisiltaan  niin  suurta  apua,  kuin  oli  toivonut,  jonka 
vuoksi  hän  palasi  takaisin.    Tämä  retki  on  tullut  kuuluisaksi  sen  vuoksi, 

että  paluumatkalla  Pyreneain  vuoristossa  hukkui  Roland,  baskilaiset 
vuorikansat  kun  hyökkäsivät  jälkijoukon  kimppuun.  Keskiajan  sankari- 
runoudessa  tästä  tapahtumasta  Roncevallin  laaksossa  paljon  laulettiin  ja 
Rolandia  ylistettiin  kristinuskon  ritariksi.  Vielä  tekivät  Frankit  kuusi 
retkeä  Espanjaan,  jonka  pohjoinen  osa  Ebro-virtaan  asti  valloitettiin  ja 
liitettiin  Kaarle  suuren  valtakuntaan. 

Germanilaiskansojen  asutus-alan  itäpuolellekin  Kaarle  johti  sota- 
joukkonsa slavilaisia  heimoja  kukistaakseen  ja  sen  kautta  estääkseen 
niiden  hyökkäyksiä  hänen  valtakuntaansa.  Elben  ja  Oder-virran  välillä 
asuvat  heimot  voitettiin  v.  789,  Samoin  pakotettiin  Tanskalaiset  pysy- 
mään niemimaallaan  Eider-virran  takana. 

Kauheampia  hävitysretkiä  kuin  Slavilaiset  tekivät  suomensukuiset 
Avarit  näinä  aikoina  sekä  Itä-Rooman  keisarikuntaan  että  Italiaan  ja  Frank- 
kien valtakuntaan.  He  ryöstivät  äärettömiä  aarteita  ja  kuljettivat  ne 
asuinpaikoilleen  Pannoniaan,  jossa  Attilakin  muinoin  oli  vallinnut.  Ava- 
reilla  oli  yhdeksän  ympyrän  muotoon  puunrungoista  ja  kivistä  raken- 
nettua varustusta,  joiden  välillä  oli  laajoja  aloja  kylineen  ja  asukkaineen. 
Siellä  nuo  pitkin  maailmaa  ryöstetyt  tavaratkin  säilytettiin.  Avarien 
kesken  oli  tähän  aikaan  hajaannus  vallitsemassa,  kun  he  olivat  syösseet 
valtaistuimelta  kaganinsa  eli  hallitsijansa.  Frankit  tekivät  seitsemän  ret- 
keä heidän  maahan  ja  tunkeutuivat  monelta  eri  taholta  heidän  kehä- 
varustuksiinsa,  joista  toinen  toisensa  perästä  valloitettiin.  Siten  loppui 
Avarien  valtakunta,  ja  Kaarle  liitti  heidän  maansa  omiinsa  v.  796. 

Noin  V.  800  vaiheilla  oli  Kaarle  melkein  kaikki  valloituksensa  lop- 
puun suorittanut.  Hänen  valtakuntansa  ulottui  Atlantinmerestä  Oder- 
virtaan,  Theissiin  ja  Adrianmereen  asti,  sekä  Eider-virrasta  Neapelin 
seuduille  ja  Ebroon  asti  etelässä.  Siihen  olivat  melkein  kaikki  germa- 
nilaiskansat  yhdistetyt,  paitsi  Anglosaksien  saarivaltioita,  mutta  siinä  oli 
Slavilaisiakin.  Se  ei  enää  ollut  kansallinen  valtio,  vaan  maa  ilman  valtio, 
jonka  vuoksi  sen  hallitsijakaan  ei  enää  saattanut  olla  yksinomaan  Frank- 
kien kuningas,  vaan  hänen  täytyi  saada  tuota  suuruutta  osottava  arvonimi, 
samoin  kuin  Aleksanteri  suuri,  joka  Persian  valloitettuansa  ei  enää  saat- 
tanut tyytyä  Makedonian  kuninkaan  arvoon.  Tuollainen  arvonimi  olikin 
vanhastaan  olemassa,  nimittäin  keisarin  arvo,  joka  Länsi-Rooman  hävittyä 
yhä  oh  säilynyt  ihmisten  mielissä  jonkinlaisena  aatteellisena  oliona  ja 
jonka  nyt,  kun  melkein  kaikki  Länsi-Roomaan  kuuluneet  maat  olivat  taas 
yhteen  kootut,  saattoi  jäUeen  uudistaa.  Yleinen  mielipide  kansoissa 
kannatti  sitä,  ja  varsinkin  kirkonmiehet  toivoivat  saavansa  tukea 
ja   turvaa   tuollaiselta   maailmanhallitsijalta.     Kaarle   ei  ottanutkaan   sitä 

omin  päin,  vaan  hän  sai  sen  kirkolta,  samoin  kuin  hänen  isänsä  ku- 
ninkuuden. Joulun  aikana  v.  800  Kaarle  oli  Roomassa.  Joulupäivänä 
kun  hän  Pyhän  Pietarin  kirkossa  parhaillaan  hartauttaan  toimitti,  tulee 
paavi  Leo  III  ja  asettaa  keisarikruunun  hänen  päähänsä,  kolmasti  lau- 
suen: »Onnea  ja  voiton  siunausta  Jumalan  kruunaamalle  suurelle  ja 
rauhaa  rakastavalle  Roomalaisten  Imperaattorille  Kaarle  Augustukselle». 
Samaan  toivotukseen  yhtyivät  kaikki  kirkossa  olijat.  Tällä  tapahtumalla 
oli  suuri  historiallinen  merkitys  koko  kesM-ajan  valtiollisissa  oloissa; 
Kaarle  suuri  ja  hänen  jälkeläisensä  pitivät  itseänsä  Rooman  keisarien 
jälkeläisinä,  s.  o.  koko  Länsimaiden  hallitsijoina;  Rooman  paavi,  joka  oli 
laskenut  keisarikruunun  Kaarle  suuren  päähän,  oli  suorittanut  vaan  us- 
konnollisen toimituksen,  niinkuin  Rheims'in  piispa  kastaessaan  Klodvigin, 
mutta  seuraavat  paavit  omistivat  itselleen  tämän  johdosta  valtiollisen 
oikeuden,  pitäen  itseänsä  oikeutettuna  antamaan  keisariarvon.  Ja  koko 
keski-ajan  kuluessa  se  olikin  ainoastaan  Roomassa  saatavissa.  Monet 
kiistat  ja  taistelut  tästä  johtuivat. 

Rooman  keisariarvon  ottaessaan  Kaarle  suuri  omisti  myöskin  valtio- 
yhteyden  aatteen,  jonka  nojassa  Rooma  oli  valloittamansa  maat  yhteenliittä- 
nyt;  mutta  yksivaltiuden  periaatetta  hän  ei  noudattanut  hallituksessaan, 
jonka  vuoksi  sen  paino  ei  käyn3rt  niin  raskaaksi  Iniin  ennen  Rooman  kei- 
sarien; päinvastoin  Kaarlen  koko  hallitusjärjestelmä  on  germanilai- 
selle  vapaudelle  perustettu.  Hän  tahtoi  liittää  lujan  roomalaisen  vai- 
tioaatteen  ja '  germanilaisen  vapauden  toisiinsa,  vaikka  se  ei  vielä  hänen 
vaikutuksestaan  saattanut  tulla  pysyväiseksi. 

Hallituksen  keskusta  on  kuninkaan  hovi,  jolla  ei,  niinkuin  mai- 
nittu, ollut  vakinaista  paikkaa.  Hoviin  kuuluu  useita  virkamiehiä,  joita 
kuningas  piispojen  ja  kreivien  joukosta  valitsee;  arkkikansleri  otetaan 
piispoista  ja  hänen  johdossaan  työskentelee  suuri  joukko  kirjureita;  hovin 
kreivillä  on  tärkeimmät  tuomiot  ratkaistavanaan ;  konnetabeli,  kamariherra, 
juomanlaskija  y.  m.  olivat  näiden  lisäksi.  Hovissa  nähtiin  aina  myöskin 
valtakunnan  kaikista  osista  henkilöitä,  jotka  olivat  tulleet  asioitaan  toi- 
mittamaan, minkä  vuoksi  väen  paljous  oli  sangen  suuri.  Melskeitä  ja 
tappelidta  näkyy  usein  näiden  kesken  syntyneen,  jonka  vuoksi  kuningas 
eräässä  asetuksessa  kieltää  niitä  toimeenpanemasta,  ja  muuan  vanha 
historiankirjoittaja  kertoo,  että  Kaarle  oli  Aachenissa  rakentanut  asu- 
muksensa siten,  että  hän  saattoi  siitä  joka  taholle  nähdä  mitä  lähei- 
syydessä tapahtui. 

Germaniassa  ohvat  kaikki  vapaat  miehet  määräaikoina  saapuneet 
yleisiin  kokouksiin  päättämään  kansakunnan  yhteisistä  asioista,  ja  samalle 


Kirkollinen  esitys  Kaarlen  keisariksi  vihkimisesti.    P.  Pietari  ojentaa  Kaarlelle  lipun  Ja  Leo  lll:lle  n.  s. 
„sto1an".    (Mosaikkikuva  Lateraanikirkosta  9  vuosis.) 

periaatteelle  oli  Kaarle  suuren  hallituskin  laskettu.  Kaksi  yleista  koko- 
usta pidettiin  joka  vuosi,  toinen  keväällä,  toinen  syksyllä.  Kevätkokoukset, 
majkentät,  ovat  tärkeämmät,  sillä  niihin  saapuu,  paitsi  kreivejä  ja  piis- 
poja, sotureita  ja  maanomistajia.  Siellä  kuningas  esittää  hyväksyttäviksi 
sellaiset  lakimääräykset,  joita  hän  oli  koko  valtakuntaa  varten  säätänyt, 
n.  k.  kapitulariot,  sillä  näiden  ohessa  oli  eri  kansoilla  omat  lakinsa,  niin- 
kuin burgundilainen,  saalalainen  ja  ripuarinen  laki,  joita  kukin  kansa 
yksin  noudatti.  Samoissa  kokouksissa  hän  niinikään  tiedusteli  monien 
kansojensa  tarpeita  ja  toivomuksia,  oliko  kapinan 
hankkeita  tekeillä,  tai  otti  selvän  naapurikansojen 
aikeista;  hän  lausui  samassa  myöskin  tahtonsa 
heille  ja  antoi  ohjeita  miten  oli  erji  tilaisuuksissa 
toimittava.  Lahjat,  joita  vanhaan  tapaan  hallit- 
sijalle tuodaan,  hän  kokoukseen  saapuneilta  mie- 
hiltä ottaa  vastaan. 

Majkenttien  kokouksissa  tarkastettiin  myös- 
kin sotaväki  eli  heribann,  johon  kaikki  ne  oli- 
vat velvolliset  ottamaan  osaa,  joilla  oli  tarpeeksi 
suuri  maaomaisuus.  Jos  taas  maaomaisuus 
oli  pienempi,  yhtyi  3 — 4  tilallista  yhdessä  aset- 
tamaan sotamiehen,  siten  että  yksi  lähti  sota- 
mieheksi,  mutta  toiset  hankkivat  aseet  ja  ruo'an. 
Suurimmat  maanomistajat  hankkivat  ratsumie- 
hen. Sotapalvelus  riippui  siis  maaomaisuudesta 
eikä  ollut  persoonallista  laatua,  jonka  vuoksi  se 
luonteeltaan  oli  samallainen  kuin  Kaarle  XI:nnen 
järjestämä  ruotu jakolaitos  Ruotsissa.  Se  tuli  hal- 
vaksi kuninkaalle,  koska  ylläpitäminenkin  kuului 
maanomistajille.  Virkamiehet  saivat  niinikään  toi- 
meentulonsa viroistaan,  sillä  ei  valtio  palkannut  heitäkään.  Yleiset  tiet, 
sillat  ja  rakennukset  olivat  samoin  maanomistajain  ylläpidettävät.  Vero- 
järjestelmä ei  ollutkaan  roomalaiseen  tapaan  kehittynyt;  yaan,  samoin 
kuin  Merovingikuninkaat,  sai  Kaarlekin  päätulonsa  omista  tiluksistaan, 
joita  hänellä  oli  sangen  paljon.  Vapaat  miehet  toivat  lisäksi  vapaaeh- 
toisia lahjoja,  ja  voitetuilta  kansoilta  otettiin  veroja  luonnontuotteissa. 

Valtakunta  oli  entiseen  tapaan  jaettu  kreivikuntiin,  ja  kreivit,  joita 
kuningas  määräsi,  olivat  niissä  häntä  edustamassa.  Samoin  kuin  Me- 
rovingien aikana  on  kreiveillä  sangen  laaja  valta;  he  hoitavat  hallintoa, 
pitävät  huolta  kuninkaan  tiluksista,  joita  kreivikunnassa  oli,  he  kokoavat 

verot  sekä  valvovat,  että  kuninkaan  lakimääräyksiä  noudatetaan.  Kreivi 
on  sitä  paitsi  tuomari,  sillä  hän  on  esimies  tuomioistuimessa,  jossa  jä- 
seninä on  vapaita  miehiä,  n.  k.  scabini,  jotka  kreivi  määrää.  Koko 
kansa  kun  ei  enää  ollut  asioita  ratkaisemassa,  olivat  nämät  sen  edustajia, 
niinkuin  lautakunta  meidän  oikeuslaitoksessamme.  Sotamiesten  kokoaminen 
kreivikunnasta,  kun  sotaretkelle  oli  lähdettävä,  kuului  niinikään  kreivin 
toimiin,  ja  hän  johtaa  heitä  sodassa.  Kreivin  käsiin  on  siis  yhdistetty 
siviili-,  tuomarin-  ja  sotatoimet;  hän  on  kuin  kuningas  alueellaan.  Niin- 
kauan  kuin  oli  jäntevä  mies,  sellainen  kuin  Kaarle,  valtakunnan  johdossa, 
kävi  kaikki  säännöllisesti,  mutta  seuraavana  aikana  kreivien  valta  tuli 
vaaralliseksi  hallitusvallalle,  ja  sen  kautta  valtakunnan  yhteys  suuressa 
määrässä  hävisikin,  he  kun  rupesivat  pitämään  itseänsä  itsenäisinä. 
Pfaltzkreivejä  oli  hoitamassa  keisarien  tiluksia  ja  linnoja;  rajamaakun- 
tiin asetettuja  kreivejä  kutsuttiin  markkreiveiksi,  joiden  toimi  oli  etu- 
päässä sotainen.  Heidän  alubellaan  oli  paljon  linnoja  ja  varustuksia 
sekä  sotaväkeä;  heidän  tuli  etupäässä  suojella  valtakuntaa  vihollisten 
hyökkäyksiltä.  Sellaisia  markkreivikuntia  olivat  Bretagne,  Espanja,  Friaul 
Koillis-Italiassa,  Pannonia  ja  Brandenburg. 

Tarkasti  valvoi  Kaarle,  että  hänen  käskyjänsä  kreivikunnissa  nou- 
datettiin ja  että  kaikki  kävi  säännöllisesti.  Neljä  kertaa  vuodessa  kulki 
kaksi  kuninkaan  lähettämää  tarkastajaa,  joista  toinen  oli  piispa,  toinen 
kreivi,  n.  k.  missi  dominici,  maakunnissa  ottamassa  selvää  kansan  toi- 
vomuksista ja  poistamassa  väärinkäytöksiä.  He  pakottivat,  jos  tarvittiin, 
kreivin  antamaan  kaikille  oikeutta.  »Jos  kreivi  ei  noudata  oikeutta 
kaikkia  hallitta viaan  kohtaan»,  sanotaan  eräässä  Kaarlen  laissa,  »asettu- 
koot meidän  lähettiläämme  hänen  taloonsa  ja  eläkööt  hänen  kustannuk- 
sellaan siksi  kuin  oikeus  on  saatu. "» 

Kaarle  suuren  hallituksessa  on  voimaa  ja  virkeyttä,  sillä  kuningas 
itse  puuttui  joka  kohtaan  lakimääräyksillään.  Hänen  säätämiään  kapi- 
tularioita  löytyy  yhteensä  1151,  jotka  käsittelevät  mitä  erilaisimpia 
seikkoja.  Hän  koettaa  niiden  kautta  vastustaa  ylimysten  paisuvaa  valtaa 
sekä  estää  pienempien  vapaiden  tilallisten  häviämistä;  hän  kieltää  jaka- 
masta kuninkaan  tiluksia;  mutta  hän  pitää  myöskin  huolta  orjistaan, 
etteivät  nälkään  kuolisi;  hän  tahtoo  kerjäämistä  estää;  hän  säätää  miten 
kirkonkymmenykset  olivat  käytettävät;  hän  määrää  kaupassa  käytettävät 
mitat  ja  painot;  koettaa  varkautta  ehkäistä  ankarilla  rangaistuksilla;  en- 
simmäisestä kerrasta  puhkaistiin  silmä,  toisesta  reväistiin  nenä  ja  kol- 
mannesta oli  rangaistuksena  kuolema.  Sanalla  sanoen  joka  kohtaan 
hänen    määräyksensä    ulottuivat.     Mutta    hän   olikin   itse   aina  toimessa; 

ylhäisten  miesten  kanssa  hän  neuvotteli  valtakunnan  tarpdsta,  mutta 
hän  johti  myöskin  piispain  kokouksia,  joissa  kirkon  asioista  keskustel- 
tiin: kuvien  pitämisestä  kirkoissa  tai  jostakin  harhaopista.  Koko  hallitus 
oli  kuninkaan  mahtavan  olennon  elähyttämä  ja  johtama.  Mutta  kun 
hän  oli  poissa,  tuli  entinen  heikkous  näkyviin.  Ylimysten  valta  kasvaa 
entiseen  tapaan;  kreivit  rupeavat  pitämään  itseänsä  kreivikuntainsa  her- 
roina; pienet  maanomistajat  jättävät  maansa  ja  rupeavat  mahtavan  miehen 
vasalleiksi;  kuninkaan  maatilukset  lahjoitetaan  hänen  palvelijoilleen  ja 
virkamiehineen.  Sama  ilmiö  on  taas  huomattavissa  kuin  Merovingien 
aikana.  Kaarle  suuren  aikanakin  tällaista  poikkeustiloissa  tava- 
taan, sillä  ei  hänkään  voi  asioiden  menoa  muuttaa;  hän  saattaa  vaan 
pidättää  sitä  pääsemästä  suurempaan  vauhtiin. 

Suuremman  maineen  ja  merkityksen,  kuin  sodillaan  ja  valtiotoi- 
millaan,  on  Kaarle  suuri  kuitenkin  saavuttanut  sivistysharrastuksensa 
kautta.  Hänen  valtakuntansa  hajosi,  hänen  luomansa  hallintojärjestelmä 
höltyi,  mutta  sivistys,  minkä  hän  oli  alulle  pannut,  kehittyi  halki  keski- 
ajan, sillä  se  sekasorron  aika,  mikä  seurasi  hänen  kuolemansa  jälkeen, 
ei  saanut  sitä  häviämään  muuta  kuin  pinnalta,  mutta  juuret  säilyivät 
ehjänä.  Raakoihin  kansoihin  hän  koetti  saada  hengen  viljelyksen  alulle, 
ja  koska  kaikki  henkinen  sivistys  oli  yksinomaan  kirkon  piirissä  tavat- 
tavana, kartutti  hän  sen  vaikutusta  ja  valtaa  suuressa  määrässä,  seikka, 
joka  pian  hänen  kuoltuaan  näytti  varjopuolensa,  kirkonmiehet  kun  tah- 
toivat kohota  ruhtinasvallankin  yläpuolelle.  Kaarle  suuri  sitävastoin 
kyllä  piti  piispat,  vieläpä  paavinkin,  palvelijoinaan,  vaikkakin  hän  heille 
paljon  etuja  antoi.  Kelvollisia  ja  oppineita  pappeja  ainoastaan  pääsi 
luostarien  abboteiksi,  sillä  heidän  tuli  kansan  opetusta  valvoa.  Kaikkien 
luostarien  ja  tuomiokirkkojen  yhteyteen  perustettiin  kouluja,  jotka  säi- 
lyivät oppilaitoksina  halki  keski-ajan  kaikissa  katolisissa  maissa;  munk- 
kien ja  pappien  velvollisuus  oli  niissä  opettaa.  Kuningas  itse  kävi  joskus 
niitä  tarkastamassa,  otti  selvän  oppilaiden  kyvystä  ja  edistymisestä,  ja 
kun  hän  huomasi  köyhien  pojat  rikkaiden  poikia  etevämmiksi  ja  ahke- 
rammiksi, nuhteli  hän  jälkimmäisiä,  sanoen:  »Te  luotatte  isäinne  ansioihin, 
mutta  tietäkää,  että  he  ovat  palkkansa  saaneet,  eikä  valtio  pidä  lukua 
muista,  kuin  sellaisista,  jotka  ovat  ansiollisiksi  itsensä  tehneet».  Hän 
antoikin  ansiollisille  ja  oppineille  miehille  paraat  piispanvirat. 

Hoviinsa  Kaarle  maodosti  korkeimman  koulun,  jonkinlaisen  aka- 
temian, johon  hän  koetti  saada  aikansa  oppineimmat  miehet  kaikista 
maista.  Italiasta  tuli  sinne  Pietari  Piisalainen,  Alkuin,  aikansa  kenties 
oppinein  mies,  oli  anglosaksilainen,  Angilbert,  Paulus  JVamefrid,  Rha- 

banus  Maurus  kuuluivat  niihin,  samoin  Eginhard,  Kaarlen  elämäkerran 
kirjoittaja.  Itse  kuningas  monien  sotiensa  ja  hallitustointensa  lomassa 
edistyi  siinä  määrässä  opinnoissaan,  että  hän  osasi  puhua  latinaa  varsin 
sujuvasti  sekä  ymmärsi  kreikankieltä;  kielioppiakin  hän  opetteli  ja  alkoi 
kirjoituttaa  äidinkielen  kielioppia;  hänen  toimestaan  aljettiin  myöskin  koota 
vanhoja  sankarirunoja ;  tähtitiedettä  hän  niinikään  harrasti.  Ymmärsipä 
hän  lauluakin.  Roomalaisten  ja  gallialaisten  kirkkolaulajien  välillä  oli 
syntynyt  kiista,  jälkimmäiset  kun  väittivät  laulavansa  kauniimmin  kuin 
edelliset.  Kuningas  ratkaisi  asian  roomalaislaulun  eduksi,  ja  sen  mukaan 
kaikissa  kirkoissa  piti  laulua  opetettaman.  Paavi  Hadrianus  lähetti 
hänelle  kaksi  parasta  kirkkolaulajaa.  —  Usein  hän  itse  istui  noiden  oppi- 

neiden  miesten  parissa  keskustellen  heidän  kanssaan;  kukin  tässä  piirissä 
käytti  jonkun  tunnetun  miehen  nimeä.  Kaarle  oli  David,  Alkuin  Hora- 
tius,  Angilbert  Homeros  j.  n.  e.  Alkuin  mainitsee  hänen  kerran  huu- 
dahtaneen: »Ah!  jospa  ympärilläni  olisi  kaksitoista  niin  kaikissa  tieteissä 
oppinutta  miestä  kuin  Hieronymus  ja  Augustinus  olivat!* — Tästä  »hovi- 
koulustaan»  kuningas  lähetti  oppineita  piispoja  ja  abboteja  valtakun- 
tansa eri  osiin.  Mutta  useat  muutkin  koulut,  Tours*in,  Orleansin, 
Metz'in,  Mainz4n  y.  m.  saavuttivat  suuren  maineen. 

Kaarle  suuri  oli  aikansa  etevin  hallitsija,  eikä  hän  ainoastaan  ni- 
meksi ollut  Länsimaiden  keisari.  Hänen  hovissaan  Aachenissa,  kertoo  Egin- 
hard, oli  alituisesti  vieraita  kuninkaita  tai  heidän  lähettiläitään;  Essexin 
kuningas  Egbert  siellä  oleskeli,  Skottlannin  ja  Asturian  kuninkaat  tun- 
nustivat hänet  jonkinlaiseksi  yliherrakseen ;  Konstantinopelin  keisari 
hänelle  usein  kirjoitti,  ja  Itämaiden  kuuluisien  kalifien  Abul-Abbasin  ja 
Harun-al-Raschidin   lähettiläitä  kulki  hänen  hovissaan.     Siellä  oli  nähtä- 

vänä  heidän  lähettämiään  lahjoja:  Abul  Abbasin  lahjoittama  elefantti, 
komea  arabialainen  huviteltti,  sekä  muuan  merkillinen  messingistä  tehty 
vesikellOy  jonka  Harun-al-Raschid  oli  hänelle  lahjoittanut. 

Tämä  loistava  ja  suuri  valtakunta  ei  kuitenkaan  ollut  pitkäikäinen. 
Sen  voima  riippui  yhdestä  tarmokkaasta  miehestä,  ja  kun  hän  kuoli 
Tammikuun  28  p.  814,  rupesi  se  hajoamaan.  Mutta  ei  kaikki  hänen 
työnsä  katoa.  Valloituksillaan  hän  liitti  historian  yhteyteen  Saksanmaan^ 
niinkuin  Caesar  muinoin  Gallian,  siten  historian  alalla  laajentaen;  sivistys- 
harrastuksillaan  hän  yhdisti  roomalaisen  kulttuurin  myöhempään  aikaan. 
Kaarle  suurella  ei  siis  ole  yksin  Frankkien  kuninkaana  merkitystä,  vaan 
hän  on  maailmanhistoriallinen  henkilö. 


VII. 
Frankkilaisvallan  hajoaminen. 

ErikoiBharrastukset  frankkilaisvaltakunnassa.  —  Ludvig  hurskas.  —  Kirkonmiesten 
valta  paisuu.  —  Ludvig  taistelee  poikiensa  kanssa.  — Verdun*in  sovinto.  —  Saksan 
ja  Ranskan  synty.  —  Hajaantuminen  jatkuu.  —  Herttuat  ja  kreivit.  —  Sarasenien 
hyökkäykset  —  Magyarien  ryöstöretket.  —  Normannien  retket.!  —  He  ryöstävät 
Ranskaa.  —  Hastings.  —  Gänge  Rolf.  —  Kaarle  suuren  suku  sammuu 

Kaarle  suuren  historia  osottaa,  kuinka  paljon  yksi  ainoa  mies  saat- 
taa aikansa  oloihin  vaikuttaa.  Hallitukseen  tullessaan  hän  oli  tavannut 
vihamielisiä  kansoja  ja  hajanaiset,  epävarmat  olot.  Mutta  hän  liitti  nuo 
kansat  yhteen  ja  saattoi  järjestyksen  sekä  turvallisuuden  laajaan  valta- 
kuntaansa. Pysyväiseksi  hän  ei  kuitenkaan  saanut  luomaansa  valtiojär- 
jestystä, sillä  hajanaisuus  ja  turvattomuus  on  hänen  kuolemansa  jälkeen 
Länsimaissa  taas  nähtävissä.  Monilla  kansoilla,  jotka  Kaarle  suuren 
valtaan  kuuluivat,  oli  eri  syntyperä,  eri  kieli,  eri  tavat  ja  laitokset,  eikä 
muuta  yhteyttä,  kuin  hallitsijan  mahtava  persoona.  »Kaarle  suurta  ym- 
päröivä suuri  loisto»,  sanoo  muuan  St.  Gallenin  luostarin  munkki,  »vai- 
kutti sen,  että  Gallialaiset,  Aqvitanialaiset,  Burgundit,  Alemannit  ja  Bai- 
jerilaiset pitivät  kunnianaan  olla  liitettynä  Frankkien  nimeen.»  Mutta 
kun  hän  oli  poissa,  olivat  erikoisharrastukset  ylinnä;  joka  kansa  tahtoo 
oman    kuninkaansa,    jokainen   prinssi    oman    kuningaskuntansa,    suuret 

maanomistajat  ja  virkamiehet  pyrkivät  itsenäisiksi.  Kaarle  suuren  jäl- 
keläisten aikana  tapaamme  siten  saman  ilmiön,  kuin  viimeisten  Mero- 
vingien aikana.  Keisarikunta  hajaantuu  hajaantumistaan;  mutta  nyt  se 
tapahtuu  säännöllisemmin  ja  vakaammin,  ja  lopputulos  on  keski-ajan 
valtiotila,  feodaalilaitos. 

Kaarle  suuri  ei  itsekään  lujaa  roomalaista  valtiokäsitettä  osannut 
omistaa,  sillä  hänkin  hajoitti  valtiotaan  erottamalla  siitä  pojilleen  kunin- 
gaskuntia; yksi  sai  Aqvitanian,  toinen  Italian,  mutta  näiden  tuli  kui- 
tenkin kuulua  valtion  yhteyteen;  jaon  tarkoitus  oli  vaan  lujemman  hal- 
lituksen aikaansaaminen.  Hänen  kuoltuaan  peri  koko  valtakunnan  hänen 
ainoa  elossa  oleva  poikansa  Ludvig,  jonka  isä  jo  eläissään  oli  hallitsija- 
kumppanikseen  kruunauttanut.  Ludvig  oli  hyvänluontoinen,  hurskas  ja 
tavoiltaan  puhdas,  mutta  suuren,  valtakunnan  kuninkaaksi  hän  ei  so- 
pinut, sillä  häneltä  puuttui  tarmoa  ja  voimaa.  Kaarle  suuri  osotti  suurta 
auliutta  kirkolle,  mutta  ei  hurskasta  heikkoutta,  niinkuin  Ludvig.  Kei- 
sarikruunun  hänen  päähänsä  laskiessaan  lausui  paavi  Stefanus  IV:  »Pyhä 
Pietari  pitää  kunnianaan  antaa  sinulle  tämän  lahjan,  koska  sinä  vakuutat 
hänelle  ne  vapaudet  ja  oikeudet,  jotka  hänelle  kuuluvat. »  Keisariarvo  oli  siis 
kirkon  lahja.  V.  822  Ludvig  kutsui  paljon  piispoja,  abboteja  ja  ylimyksiä 
kokoukseen,  jossa  hän  tahtoi  sopia  henkilöiden  kanssa,  joita  vastaan  hän 
oli  rikkonut.  Etenkin  veljenpoikaansa  Bernhardia,  joka  isänsä  Pipinin 
kuoltua  oli  saanut  hänen  kuningaskuntansa  Italian,  hän  oli  pahoin  koh- 
dellut; hän  kun  oli  tehnyt  kapinan,  puhkaistiin  hänen  silmänsä,  jonka 
johdosta  hän  kuoli.  Kuningas  teki  nyt  julkisen  katumuksen,  mutta  sen 
kautta  hän  heikonsi  omaa  arvoansa,  sillä  se  ei  ollut  ainoastaan  kirkol- 
linen katumus  ja  tunnustus,  kun  se  tapahtui  valtiollisessa  kokouksessa. 
Piispat  saivat  yhä  suuremman  merkityksen  ja  sekaantuivat  näihin  val- 
tiollisiin riitaseikkoihin,  jotka  nyt  alkavat. 

V.  817  Ludvig  oli  jakanut  hallituksen  poikiensa  kanssa  siten  että 
vanhin  poika  Lotar  tuli  hänen  hallitsijakumppanikseen,  jota  vastoin 
nuoremmat  Pipin  ja  Ludvig  saivat  kuningaskuntia.  Mutta  kun  keisari 
muutti  tämän  järjestelmän  saadakseen  nuorimmalle,  toisesta  avioliitosta 
syntyneelle  pojalleen  ÄoarfeZZ^ÄrtT^  kuningaskunnan,  ryhtyivät  vanhemmat 
pojat  kapinaan  isäänsä  vastaan.  Kapinan  johtaja,  vanhin  poika  Lotar, 
pakottaa  isänsä  eroamaan  hallituksesta,  mutta  papit  asettuvat  nyt  kei- 
sarin puolelle,  ja  hän  saapi  heidän  välityksellään  valtansa  takaisin  (v.  830). 
Kolmen  vuoden  perästä  on  kuitenkin  hurskas  keisari,  voitettuna  »Vale- 
kentällä»  Elsassissa,  taas  joutunut  poikiensa  valtaan,  jotka  nyt  toisen 
kerran  pakottavat  hänet  eroamaan  vallasta;  paavi  oli  heidän  puolellaan, 
Yleinen  historia.  —  23. 

ja  vanhan  keisarin  täytyi  julkisesti  lukea  pitkä  luettelo  pahoista  töistään; 
hän  oli  muka  saattanut  kansan  väärän  valan  tekijäksi,  aikaansaanut 
toimillaan  murhaa  ja  ryöstöä  sekä  sisällisiä  sotia  j.  n.  e.  Piispat  tu- 
livat kuitenkin  juhlallisesti  vapauttamaan  keisarin  näistä  synneistä,  ja 
hän  itsekin  osotti  sellaista  katumusta  ja  nöyrtymistä,  ettei  hän  ottanut 
valtansa  merkkiä,  ennenkuin  oli  saanut  piispojen  suostumuksen  (v.  834). 
Vielä  tämänkin  jälkeen  oli  riitoja  ja  taisteluja  aina  Ludvigin  kuolemaan 
asti  V.  840.  Hurskaan  nimen  on  jälkimaailma  antanut  tälle  kuninkaalle, 
ottaen  huomioon  hänen  uskonnollisen  mielensä,  mutta  unohtaen  hänen 
heikkoutensa  hallitsijana. 

Rauhan  aika  ei  nytkään  tullut,  sillä  veljekset  jatkoivat  keskenään 
taisteluja.  Valtakunta  oli  ollut  jaettuna  jo  neljä  eri  kertaa  Ludvig  hurs- 
kaan aikana,  ja  hänen  kuoltuaan  Lotar  otti  keisarin  arvon  ja  koetti 
edustaa  yleisvaltion  aatetta,  mutta  muut  veljet  eivät  tahtoneet  hänen 
valtansa  alle  alistua.  V.  841  päätettiin  asia  ratkaista  taistelussa,  joka 
oli  oleva  ikäänkuin  jumalantuomio.  Siinä  eri  kansat  samassa  taistelevat 
keisariutta  vastaan.  Ludvig,  jota  saksalaiseksi  kutsuttiin,  toi  taisteluun 
Saksan  kansakunnat,  Kaarle  kaljupää  taas  Neustrialaiset,  Aqvitanialaiset 
ja  Burgundialaiset,  sillä  nämät  kuuluivat  hänen  valtakuntaansa;'  Lotaria 
ja  hänen  harrastuksiaan  puolustivat  ainoastaan  Italialaiset  Fontane- 
tumin  luona  Burgundissa  Lotar  joutui  tappiolle  (841),  mutta  vielä  kaksi 
vuotta  kesti  sotaa,  kunnes  vihdoin  v.  843  Verdun'i88ä  tehtiin  sovinto. 
Keisarikunta  häviää  n3rt,  ja  sijaan  alkaa  muodostua  valtioita  kansalli- 
suuksien perustuksella,  vaikkakaan  kansallinen  yhteistunne  ei  vielä  ollut 
läheskään  itsetietoisena  voimana  näitä  muodostettaissa.  Läntinen  osa, 
Neustria  ja  Aqvitania,  tuli  Kaarle  kaljupään  valtakunnaksi,  Itä-Frankki- 
lainen  valtakunta  Ludvig  saksalaiselle,  ja  Lotar  taas  sai  pitää  keisari- 
arvon,  ja  valtakunnaksi  hänelle  annettiin  Italia  sekä  lisäksi  Välimeren  ja 
Pohjanmeren  välinen  maakaistale,  jota  nimitettiin  Keski-Frankkilaiseksi 
valtakunnaksi.  Siihen  kuului  suurin  osa  Sweitsiä,  nykyisestä  Rans- 
kasta Rhone-  ja  Saone-virtojen  itäpuolella  oleva  maa-ala,  Elsass  ja  Lot- 
ringi,  Schelden  itäpuolella  oleva  osa  Belgiasta,  Luxemburg,  Rheinin  maa- 
kunnat ja  Pohjanmeren  rantamaa  Weseriin  asti. 

Tästä  tapahtumasta  suuret  Ranskan  ja  Saksan  valtakunnat  saavat 
alkunsa.  Kansa,  joka  asui  Kaarle  kaljupään  valtakunnassa,  oli  jo  ruven- 
nut eroamaan  muista,  sillä  Kelttiläiset,  Roomalaiset  ja  Germanilaiset  ovat 
sulautuneet  yhteen,  joten  Ranskan  kansa  on  saanut  alkunsa;  ranskankieli 
alkoi  muodostua  näiden  eri  kansojen  kielien  yhteensulautumisesta,  vaikka 
pääasiallisena  aineksena  siinä  tuli  olemaan  vanha  Roomalaisten  kieli.  Ludvig 

saksalaisen  maissa  taas  oK  sekoittumattomia  germanilaiskansoja,  joista 
Saksan  kansa  on  muodostunut.  Ensi  kerran  käytettiin  julkisesti  ranskan- 
ja  saksankieltä  v.  842,  jolloin  molemmat  kuninkaat  ja  sotajoukot  Strass- 
burgissa  kumpikin  omalla  kielellään  vannoivat  taistelevansa  uskollisesti 
Lotaria  vastaan. 


Miniatyyri   kesiciailtaisetta  kitiitirjoituicsetta,  tsittien  Kaarle  kaijupiiti  Istuen  valtaistuimella.    Ylhiilll  on 

4  naista,  Jotka  esittävit  neljiä  kuninkaan  hyvetti,  sivulla  2  enkeliä;  alhaalla  ehki  kuningatar 

seuranalsineen  ja  2  sotilasta. 


Mutta  Lotarin  valtakunta  ei  pysynyt  koossa.  Italiassa  kyllä  muo- 
dostui oma  kansallisuus,  vaikka  valtiollista  yhteyttä  sielläkään  ei  ole 
syntynyt  ennenkuin  meidän  päivinä ;  mutta  Keski-Frankkilainen  valtakunta 
jakaantuu  vähitellen  Ranskan  ja  Saksan  välillä.  Ensin  siihen  syntyy 
eri  kuningaskuntia:  Ylä-  ja  Ala-Burgundin    valtiot  etelässä,  jotka  yhdis- 

tettiin  v.  932,  sekä  pohjoisessa  Lotringi,  joka  annettiin  Lotar  I:sen  kuoltua 
(855)  hänen  toiselle  pojalleen  Lotar  II:lle,  josta  se  maa  nimensäkin  sai; 
se  oli  jonkun  aikaa  itsenäinen,  mutta  sitte  siitä  syntyy  riitamaa  Saksan 
ja  Ranskan  välillä,  jollaisena  se  meidän  päiviimme  asti  on  ollut. 

Näiden  varsinaisten  päämaiden  lisäksi  pyrkivät  monet  muutkin  osat 
itsenäisiksi.  Aqvitanialaiset  tahtovat  oman  kuninkaan,  Bretagnen  asuk- 
kaat pyrkivät  myöskin  vapaiksi,  ja  Baskilaisten  johtaja  etelässä  tahtoo 
niinikään  ottaa  kuninkaan  nimen.  Kaarle  kaljupää  on  heikko  eikä  voi 
yhteyttä  ylläpitää.     Pysyviä  valtioita  ei  näistä  kuitenkaan  syntynyt. 

Mutta  ei  siinä  kylliksi,  että  Kaarle  suuren  keisarikunta  näin  ja- 
kaantuu moneksi  kuningaskunnaksi,  vaan  tuo  hajaantuminen  jatkuu  vielä 
eri  valtioiden  piirissäkin.  Kuningas  menettää  valtansa  ja  ylimykset  sen 
perivät  samaan  tapaan  kuin  olemme  nähneet  merovingilaiskuninkaitten 
aikana  tapahtuneen.  Kaarle  suuri  oli  ollut  eri  osissa  valtakuntaa  olevien 
suurten  maatilusten  omistaja,  joista  hän  oli  saanut  pääasialliset  tulonsa^ 
mutta  hänen  seuraajansa  antoivat  kappaleen  toisensa  perästä  sotureilleen 
ja  virkamiehineen,  sillä  tämä  oli  ainoa  keino,  jolla  he  voivat  saada  miehiä 
pysymään  palveluksessaan.  Hallitsijan  tulot  vähenivät  tämän  kautta,  ja  sa- 
massa hänen  mahtinsa  ja  arvonsakin,  sillä  monellaisia  oikeuksia  jaettiin 
niinikään  noille  lääninsaajille.  Kreivien  virat  eivät  myöskään  enää  ole 
niinkuin  Kaarle  suuren  aikana  hallitsijan  määrättävissä,  vaan  virkojen 
omistajat  alkavat  pitää  niitä  perinnöllisenä  omaisuutenaan  ja  myöskin 
sitä  alaa,  jossa  he  hallintoa  pitävät,  lääninä,  joka  menee  perintönä.  V.  877 
Kaarle  kaljupää  antaakin  Kiersy'n  kapltulariolla  suostumuksensa  tähän 
'  perinnöllisyyteen.  Suurimpia  läänejä  sanottiin  herttuakunniksi,  joiden 
omistajat,  herttuat,  olivat  alkuansa  olleet  heimokuntien  itsenäisyyden 
edustajia  sekä  sittemmin  useampien  kreivikuntien  hallintomiehäL;  kreivien 
joukossa  oli  niinikään  monta  mahtavaa  miestä;  ja  vähitellen  nämät  her- 
rat anastivatkin  itselleen  kaikki  oikeudet,  jotka  ennen  olivat  kuuluneet 
kuninkaalle.  Saksassa  varsinkin  oli  mahtavia  herttuoita,  niinkuin  Saksin^ 
Frankin  ja  Sehwabin  herttuat,  jotka  olivatkin  oikeastaan  noiden  entisten 
heimokuntapäälliköiden  jälkeläisiä;  Ranskassa  taas  olivat  Normandian  ja 
Burgundin  herttuat  sekä  Toulousen,  Auvergnen,  Flanderin  ja  Cham- 
pagnen  kreivit  muita  mahtavammat.  Viimeiset  karolingisukuiset  kunin- 
kaat eivät  mahtinsa  puolesta  olleet  näiden  vertaisia,  sillä  heidän  hallus- 
saan ei  lopulta  ollut  muuta  kuin  Laonkin  kaupunki;  niin  tyystin  he 
olivat  jakaneet  ylimyksille  maaomaisuutensa. 

Levottomat  ajat  olivat,  niinkuin  mainittu,  vaikuttamassa  olojen  ke- 
hittymiseen   mainittuun    suuntaan.      Kaarle    suuren    kuoleman    jälkeen 


FRANKKILAISVALLAN   HAJOAMINEN. 


357 


uudistuvat  raakalaiskansojen  hyökkäykset,  ja  viimeinen  jakso  kansain- 
vaelluksista on  nyt  vasta  suoritettavana.  Sarasenit  eli  Arabialaiset  ovat 
saaneet  Välimeren  haltuunsa;  Pohjois-Af rikasta  he  purjehtivat  Sisiliaan, 
ottaen  sen  haltuunsa,  tulevat  Italiaan,  ryöstävät  kerran  itse  Pietarin 
kirkkoa  Roomassa,  ja  Etelä-Ranskassa  heillä  on  Marseilleen  lähellä  varus- 
tettu turvapaikka,  josta  saattavat  tehdä  hävitysretkiä  pitkin  maata.  Idäs- 
täpäin  slavilaiset  kansat  tekevät  retkiä  läntisiin  maihin,  ja  vihdoin  9:nnen 
vuosisadan  lopulla  ilmestyy  julma  ratsastajakansa,  joka  muistuttaa  Hunneja 
ja  Avareja.  Magyarit  eli  Unkarilaiset  olivat  noin  v.  890  asettuneet  Pan- 
noniaan  ja  sieltä  he  nopeilla  ratsuillaan  tekivät  ryöstöretkiä  Saksaan,  Rans- 
kaan ja  Italiaan;  ihmisten  pelko  ja  kauhu  heitä  kohtaan  oli  yleinen.    Ei 


Vilkinkilaiva. 


heitä  vastaan  voitu  taistellakaan,  sillä  nopeasti  kiitäen  heidän  joukkonsa 
tulivat  ja  yhtä  nopeasti  ne  saaliinensa  taas  palasivat  kotimaahansa.  Suurin 
vitsaus  kuitenkin  tuli  pohjoisesta  päin.  Skandinavian  kansat  esiintyvät 
nyt  ensi  kerran  historiassa  Normannien  eli  Pohjanmiesten  nimellä. 

Varhaisina  aikoina  oli  germanilaisia  kansoja  muuttanut  Tanskaan, 
Norjaan  sekä  Etelä-  ja  Keski-Ruotsiin.  Varsinaisissa  kansainvaelluksissa 
ei  heitä  tavata,  sillä  vasta  8:nnella  vuosisadalla  heistä  aljetaan  historiassa 
mainita.  Hurja  rohkeus  ja  suuri  maineenhalu  oli  heidänkin  luonteensa 
pääominaisuutena.  Ollen  pakanoita  he  palvelivat  Odinia  ja  Toria 
ynnä  muita  germanilaiskansojen  jumalia;  Walhallaan  taisteluissa  kaatu- 
neet uroot  toivoivat  pääsevänsä  nauttimaan  Odinin  luona  sankarin 
palkkaa.  Vielä  lisäksi  väestön  karttuminen,  köyhät  olot  ja  perintölaki, 
joka  määräsi  koko  omaisuuden  ainoastaan  perheen    vanhimmalle   pojalle, 

saattoivat  Pohjanmiehet  lähtemään  merta  myöten  kaukaisiin  maihin  saaliin 
hakuun.  Kesän  alussa  työnnettiin  keveät  lohikäärmeen  muotoiset  draMcit, 
jotka  olivat  vastatuulessa  helpot  soutaa,  vesille.  Joku  arvokkaampi  mies, 
n.  k.  »merikuningas»,  oli  joukon  johtaja,  vaikka  hän  muuten  oli  jotenkin 
toisten  arvoinen.  Syksyllä  palattiin  usein  takaisin,  ja  talvi-iltoina  simaa  ja 
olutta  suurista  sarvista  juotaissa  kerrottiin  sankarien  urotöistä.  Itämeren 
ympärillä  olevat  rantamaat  joutuivat  heidän  ryöstettävikseen.  Pohjan- 
meren rannikko  niinikään;  Keski-Europaan,  vieläpä  Välimerelle  asti  he  us- 
kalsivat purjehtia.  Ruotsin  miehet  kävivät  etupäässä  idässäpäin  Suomen, 
Viron-  ja  Liivinmaan  rannikoilla  sekä  Slavilaisten  alueilla;  he  perustivat 
Nowgorodin  kaupungin,  josta  Venäjän  valtakunta  sai  alkunsa,  ja  kulkivat 
.Venäjän  virtoja  pitkin  Mustallemerelle  ja  aina  Konstantinopeliin  asti, 
jossa  heitä  tavataan  Itä-Rooman  keisarin  henkivartijajoukossakin.  Tanska- 
laiset taas  suuntasivat  matkansa  etupäässä  Pohjanmeren  poikki  Britan- 
niaan ja  sen  ympärillä  oleville  saarille;  9:nnellä:  vuosisadalla  he  ottivat 
herruuden  anglosaksilaisvaltakunnan  koillis-osassa  ja  asettuivat  siihen 
asumaan,  ja  10:nnellä  vuosisadalla  Tanskan  kuninkaat  ottavat  koko  val- 
takunnan joksikin  aikaa  haltuunsa. 

PääasiaUisesti  Norjasta  ja  Tanskasta  tulivat  ne  Norrmannit,  jotka 
Frankkien  valtakunnan  maita  alkoivat  ryöstää.  Kolmessa  vuorokaudessa 
he  saattoivat  ennättää  kotirannoiltaan  tänne.  He  astuivat  maalle,  pitivät 
Odinille  tai  Torille  juhlan,  ja  sitten  lähdettiin  ryöstöön;  he  vainosivat 
saarien  suojassa,  salmissa  tai  pienissä  lahdelmissa  olevia  kauppalaivoja, 
mistä  jotkut  johtavat  heidän  nimityksensä  »Viikingit»,  s.  o.  lahden  lap- 
set. Usein  he  kulkivat  sisämaahankin  virtoja  pitkin  ja  ottivat  varustetut 
paikat  haltuunsa,  mutta  eUei  se  onnistunut,  vetivät  he  veneensä  niiden 
sivuitse.  Kaarle  suuren  sanotaan  ennustaneen  näistä  kovia  aikoja  näh- 
dessään heidän  laivojansa  kaukana  merellä  purjehtivan.  Ludvig  hurs- 
kaan aikana  niitä  ilmestyy,  ensin  pohjois- osiin  Frankkien  valtakuntaa, 
jossa  Waleheren'in  saari  Hollannin  rannikoUa  oli  heidän  turvapaikkansa 
v:sta  836.  Schelde-,  Somme-,  Seine-,  Loire-  ja  Garonne- virtoja  myöten 
he  soutavat  laivojansa,  suuriakin  kaupunkeja,  niinkuin  Orleans'ia  ja 
itse  Pariisiakin,  he  ryöstävät;  Burgundiin,  Cevennien  ja  Vogesien  vuo- 
ristoihin saakka  heidän  rosvouksensa  ulottuivat.  Kaikki  tarmo  ja  yhteys 
puuttui  Frankkien  valtakunnassa;  yksi  seutu  ei  pitänyt  väliä,  miten 
toisen  kävi,  Rouen  oli  välinpitämätön  Bordeauxin  kovista  onnettomuuk- 
sista, Orleans  ei  huolinut  Pariisista,  ja  päinvastoin.  Ja  kertoopa  eräs  sen 
ajan  kronikoitsija,  että  oli  kristittyjä  asukkaita,  jotka  luopuivat  uskostaan 
ja    liittyivät   heihin   yhdessä  ryöstääksensä,  sekä  söivät  heidän  kanssaan 

Odinille  ja  Torille  uhrattua  hevosen  lihaa.  Kuningas  Kaarle  kaljupää, 
joka  oli  voimaton  aseilla  saamaan  mitään  aikaan,  koetti  kullalla  saada 
heitä  poistumaan;  mutta  sillä  hän  enemmän  vaan  kiihotti  heidän  ah- 
neuttaan. 

Kuuluisimpia  viikinkipäälliköitä  oli  muuan  Hastings,  joka  vv.  844  ja 
850  välillä  ryösteli  Loire-  ja  Garonne- virtojen  seutuja;  Espanjaan,  vie- 
läpä Italiaan*  asti  hän  kulki,  tahtoen  päästä  itse  Roomaakin  ryöstämään. 
Hän  oli  jo  miehineen  saapunut  Lunan  kaupunkiin,  jonka  he  luulivat 
Roomaksi,  ja  lähetti  kaupungin  piispalle  ja  kreiville  sananviejiä  ilmoit- 
tamaan, etteivät  he  aikoneet  mitäkään  pahaa 
tehdä,  paikata  vaan  laivojansa,  ja  että  itse 
Hastings  halusi  päästä  kirkon  helmaan. 
Tätä  ei  kielletty,  ja  Hastings  kastettiin, 
mutta  kaupungin  portit  pidettiin  yhä  sul- 
jettuina. Vähän  ajan  kuluttua  kuuluu  Nor- 
mannien leiristä  kovia  valitushuutoja;  Has- 
tings on  muka  kuoleman  kielissä.  Ilmoite- 
taan, että  hän  oli  määrännyt  kaiken  saa- 
liinsa kirkoUe,  jos  hän  haudattaisiin  siunat- 
tuun maahan.  Kohta  kuuluu  kuolon  sa- 
noma. Hänen  ruumiinsa  viedään  nyt  kau- 
pungin kirkkoon  ja  kumppanit  seuraavat 
sitä ;  mutta  samassa  kuin  se  lasketaan  kuo- 
riin, nousee  se  ylös,  lyö  piispan  maa- 
han, ja  muut  Normannit  vetävät  piilossa 
olleet  aseensa  ja  tappavat  papit  ja  sotilaat. 
Vasta  saatuaan  kaupungin  haltuunsa,  huo- 
masi Hastings  erehdyksensä ;  Rooman  sanot- 
tiin olevan  vielä  pitkän  matkan  päässä  eikä 

niin  helposti  saatavissa,  jonka  vuoksi  hän  palasi]  takaisin  Loiren  seu- 
tuja ryöstämään.  Vihdoin  hän  sai  Chartres'in  kreivikunnan  omakseen,  sillä 
muuten  ei  hänestä  päästy.  —  Vv.  885 — 886  toinen  tavallista  suurempi 
normannilaisjoukko,  jolla  oli  700  laivaa  mukanaan,  piiritti  Pariisia,  jota 
kaupungin  piispa  ja  kreivi  Odo  lujasti  puolusti;  keisari  Kaarle  paksu 
saapui  vihdoin  apuun,  mutta  taistelemaan  hän  ei  lähtenyt,  vaan  maksa- 
malla 700  hopeanaulaa  hän  sai  heidät  lähtemään.  Silloin  he  kulkivat 
sisämaahan  ja  hävittivät  talven  kuluessa  Burgundia. 

10:nnen   vuosisadan  alussa  loppuvat  viikinkiretket  sen  kautta,  että 
eräs  heidän  päällikkönsä  Oänge  Rolf  v.  911  sai  luvan  asettua  miehineen 


Viikinkiliismiektn  kthvt,  jout  näkyy 

Skandintvitlaisten  omKuitet 

koristemuodst. 


360  YLEINEN   HISTORIA. 

Normandie-maakuntaan.  Silloinen  kuningas  Kaarle  yksinkertainen  teki 
samalla  tavalla  kuin  Rooman  viimeiset  keisarit  ottaessaan  barbaareja 
alueeUeen  suojelemaan  valtakuntaa  muita  barbaareja  vastaan;  Oinge 
Rolfin  miehineen  piti  myöskin  puolustaa  maata  muita  Normanneja  vas- 
taan sekä  kääntyä  kristinuskoon. 

Joka  suunnalta  siis  raa'at  viholliskansat  ahdistavat  Frankkien  val- 
takuntaa samaan  aikaan  kuin  Kaarle  suuren  jälkeläiset  eivät  kykene 
puolustamaan  sitä,  vaan  heidän  valtansa  vaipuu  vaipumistaan.  Rans- 
kassa Kaarle  kaljupään  kuoltua  v.  877  hallitsee  Karolingien  suku  v:teen 
887y  jolloin  äskenmainittu  Kaarle  paksu,  Saksan  ja  Italiankin  hallitsija, 
erotetaan  kuninkuudesta.  Pariisin  kreivi  Odo  valitaan  Ranskan  kunin- 
kaaksi, ja  Saksalaiset  valitsevat  hallitsijakseen  Amulfin,  Kaarle  paksun 
äpäräpojan.  Mutta  uudestaan  Karolingit  pääsevät  Ranskassa  hallitse- 
maan (898),  ja  vasta  v.  987  koko  suku  siellä  sammuu.  Saksassa  se 
oli  loppunut  jo  V.  911.  Italiassa  oli  useita  ruhtinaita,  jotka  johtivat 
sukuperänsä  Kaarle  suuresta  ja  kiistelivät  vallasta  ja  keisariarvosta, 
joka  tietysti  oli  vaan  tyhjä  nimi,  kunnes  Saksan  mahtava  kuningas 
Otto  I  laskee  maan  valtansa  alle  ja  uudistaa  keisarikunnan. 


VIII. 
Läänityslaitos. 

Läänityslaitos  vakaantuu.  —  Feodaalinen  valtio  verrattuna  Rooman  valtioon.  — 
AUodiumi  ja  benefieiumi.  —  Lääniherra  ja  vasalli.  —  Läänin  antaminen.  —  Lääni- 
herran  ja  vasallin  välinen  suhde.  —  Lääniherrojen  suuri  valta.  —  Valtiollinen 
kansa.  —  Feodaaliherran  linna.  —  Turnajaiset.  ~  Alustalaiset  (villanit  ja  maaorjat^ 
— •  Heidän  velvollisuutensa.  —  Epävarmat  olot.  —  Feodaalilaitoksen  merkitys. 

Neljännen  vuosisadan  lopusta  asti  olivat  Länsi-Europan  olot  olleet 
alituisten  muutosten  alaisina.  Kansakunta  toisensa  jälkeen  ilmaantuu 
häiritsemään  rauhaa,  tehden  vakaantumisen  mahdottomaksi :  Hunnit,  mo- 
net germanilaiskansat,  Slavilaiset,  Avarit,  Bulgarit,  Arabialaiset  ja  vihdoin 
Normannit  ja  Magyarit  olivat  vuoronsa  perään  olleet  liikkeellä.  Vasta 
10:nnellä  vuosisadalla,  kun  molemmat  viimeksi  mainitut  kansat  asettuvat 

rauhassa  elämään,  loppuvat  kansainvaeUukset  Samaan  aikaan  ja  osaksi 
edeUisten  seikkojen  vaikutuksesta  on  Länsi-Europan  kansojen  valtio-  ja 
yhteiskuntalaitos  myöskin  ollut  epävakaa  ja  muodostuksen  alainen. 
Kaarle  suuri  koetti  kyUä  saada  olot  vakaantuneiksi  luomaUa  maailman- 
valtion ,  joka  oli  laskettu  roomalaisen  lujan  valtioaatteen  pohjaUe,  mutta 
jossa  germanilaiseUe  vapaudelle  myöskin  oli  annettu  arvoa.  Nuo  mo- 
lemmat katsantotavat  olivat  kuitenkin  aivan  vastakkaiset,  jonka  tähden 
ne  eivät  voineet  liittyä  toisiinsa  muodostaakseen  sopusuhtaista  valtio- 
laitosta;  germanilainen  katsantokanta  on  voimakkaampi,  kuin  roomalai- 
nen, ja  se  viepi  hajaantumiseen.  Edellisessä  luvussa  olemme  kertoneet, 
mitenkä  tuo  suuri  valtakunta  hajoaa  hajoamistaan  yhä  pienempiin  osiin, 
ja  10:nnellä  vuosisadalla  valtiolliset  olot  ovat  joutuneet  lopullisesti  kehit- 
tymään, ja  keski-ajan  läänitys-  eli  feodaalilaitos  on  valmis. 

Rooman  lujalle  valtiolle  on  feodaalinen  valtio  täydellinen  vasta- 
kohta; Roomalaiset  alistuivat  yleisen  abstraktisen  valtioaatteen  alle  ja 
tottelivat  valtiomahdin  edustajia,  virkamiehiä,  joko  niitä  oli  useita,  niin- 
kuin tasavallan  aikana,  tai  ainoastaan  yksi,  niinkuin  oli  keisarivaUan 
aikana.  Mutta  germanilaiskansat  eivät  tahdo  tunnustaa  tuollaista  näky- 
mätöntä, kaikkea  yhdistävää  ja  velvoittavaa  valtiomahtia,  vaan  korkein 
valta,  samoin  kuin  valtion  maakin,  jakaantuu  tuhansiin  käsiin,  ja  ainoas- 
taan henkilöitten  välinen  suhde  on  yhteyttä  ylläpitämässä.  Ranskassa 
feodaalilaitos  kehitt3ri  täydellisimmin,  jonka  vuoksi  pidämme  sen  oloja 
silmällä  tätä  esittäissämme. 

Edellisessä  luvussa  on  jo  nähty,  mitenkä  koko  valtion  maa  oli  jou- 
tunut ylimysten  käsiin  sen  kautta,  että  pienet  maanomistajat  jättivät 
maansa  rikkaalle  naapuriUeen,  tai  sen  johdosta,  että  kuninkaat  olivat 
jakaneet  maaomaisuutensa.  Siten  vapaa  maa,  johon  omistajalla  oli  täy- 
dellinen omistusoikeus,  n.  k.  allodiumi,  häviää,  ja  ainoastaan  benefi- 
e^^^m^-maata  tavataan,  s.  o.  sellaista,  joka  saattaa  omistajansa  toisesta 
riippuvaisuuteen.  Oikeuskäsityksen  mukaan  beneficiumi-maan  omistajalla 
oli  siihen  vaan  nautinto-oikeus,  sillä  maan  varsinainen  herra  oli  toinen, 
jolta  hän  oli  sen  saanut  tai  ajateltiin  saaneen.  Kuningas  oli  ylin  maan- 
omistaja ja  lääniherra,  ja  feodaalisen  käsityksen  mukaan  hän  oli  ikään- 
kuin jakanut  koko  valtion  maan  vasalleille,  mutta  nämät  olivat  taas  an- 
taneet samalla  tavalla  osan  lääneistään  vasalleille,  jotka  vielä  pitkittivät 
tuota  jakamista.  Jokainen  oli  pidättänyt  vaan  osan  itselleen  välittö- 
mässä hoidossaan;  siinä  hänen  viljelyksensä  olivat,  siinä  asuivat  hänen 
alustalaisensa,  jotka  suorittivat  häneUe  veroa  ja  kävivät  hänen  tiluksil- 
laan päivätöitä  tekemässä. 

Läänin  omistajat  olivat  siis  joko  siczeränejä  eli  lääniherroja  tai 
vasalleja  eli  lääninsaajia;  suurimmat  lääniherrat  olivat  kruununva- 
sallit,  joiden  suzeräni  oli  itse  kuningas;  Burgundin  ja  Aqvitanian  hert- 
tuat sekä  Flanderin  ja  Champagnen  kreivit  olivat  muiden  muassa  kiuu- 
nunvasalleja.  Säännöllistä  järjestystä  ei  feodaalisessa  arvojärjestelmässä 
kuitenkaan  tavata,  vaan  kehittyi  se  monta  kertaa  hyvinkin  mutkikkaaksi; 
herttua  saattoi  olla  kreivin  vasalli,  jos  oli  häneltä  maata  saanut,  sama 
henkilö  saattoi  olla  kahden  tai  useammankin  lääniherran  vasalli,  ja  sat- 
tuipa niinkin,  että  lääniherra  tuli  oman  vasallinsa  vasalliksi;  Ranskan 
kuningas  esim.,  joka  oli  koko  valtakunnan  ylin  lääniherra,  oli  kuitenkin 


Kuningas  vastaanottaa.  vHalliluptuksen.    (Keskiaikaisesta  käsikirjoituksesta.) 

S:t  Denis'in  luostarin  vasalli,  koska  hänellä  oli  lääninä  sille  kuuluva 
tila.  Tämän  johdosta  syntyi  usein  vaikeuksia  molemminpuolisten  vel- 
vollisuuksien täyttämisessä. 

Kun  lääniherra  jätti  läänin  tulevalle  vasallilleen,  tapahtui  se  mää- 
rätyillä menoilla,  joita  oli  kolme.  Lääninsaaja  astuu  ensin  lääninantajan 
eteen,  laskeutuu  polvilleen  hänen  eteensä,  laskee  kätensä  hänen  käsiensä 
väliin,  ja  lupaa  tuUa  »hänen  miehekseen».  Tämä  oli  hommage  eli»  mie- 
heksi lupautuminen».  Valassaan,  joka  nyt  seuraa,  hän  lupaa  uskolli- 
suutta ja  kuuliaisuutta  tulevalle  herraUeen.  Sen  jälkeen  seuraa  invesH- 
tura,  jonka  kautta  lääniherra  jättää  läänin  vasallin  haltuun,  antaen 
tämän  merkiksi  hansikkaan,  puunoksan,  turpeen  tai  suuremmista  lää- 
neistä lipun. 

Lääniherran  ja  vasallin  keskinäinen  suhde  perustui  molemminpuo- 
liseen   uskollisuuteen.     Velvollisuuksia   oli   monellaisia;    vasallin   tärkein 


LÄlNITYSLAITOS.  363 

velvollisuus  oli  sotapalvelus;  oli  määrätty,  montako  päivää  —  tavalli- 
sesti 60,  40  tai  30  —  hänen  tuli  lääniherran  joukossa  palvella  ja  pal- 
jonko väkeä  mukanaan  tuoda.  Entinen  heribann-Iaitos,  joka  oli  muo- 
dostettu vapaista  maanviljelijöistä,  oli  kokonaan  hävinnyt  samassa 
kuin  vapaat  maanviljelijätkin.  Vasallin  tuli  niinikään  maksaa  lun- 
naita lääniherransa  vapauttamiseksi,  jos  tämä  oli  joutunut  vankeuteen, 
hän  suoritti  myöskin  apurahoja,  kun  herran  vanhin  tytär  meni  naimi- 
siin tai  vanhin  poika  lyötiin  ritariksi  tai  hän  itse  lähti  Pyhään  maahan. 
Lääniherransa  hoviin  täytyi  vasallin  saapua  hänen  toimittamiinsa  pitoihin 
tai  ottamaan  osaa  kokoukseen,  jossa  lääniherran  johdossa  vasallit  lau- 
suivat tuomioita  keskinäisissä  riidoissaan.  Niinikään  kuului  lääniherran 
oikeuksiin  valita  vasallin  tyttäriUe  puoliso,  ellei  tämä  rahasummalla  siitä 
vapautunut.  Toiselta  puolen  tuli  vasallin  tarvitessaan  saada  lääniherralta 
apua  ja  turvaa  eikä  lääniä  saanut  riistää  häneltä  paitsi  jos  hän  oli  ollut 
petollinen.     Jos  lääni  jäi  perillisettä,  joutui  se  takaisin  lääniherralle. 

Tällaiset  persoonalliset  velvollisuussuhteet  liittivät  läänien  omistajat 
toisiinsa,  mutta  muuta  yhteyttä  ei  valtiossa  ollutkaan.  Kuningas  oli 
kyllä  ylin  lääniherra,  mutta  hänen  valtansa  ei  silti  ollut  suurempi,  sillä 
hänkin  oli  vaan  »ensimmäinen  vertaistensa  joukossa  ^(prirrvus  inter  pa- 
res),  samoin  kuin  muutkin  lääniherrat  vasalliensa  rinnalla.  Olipa  sel- 
laisiakin herroja,  jotka  kutsuivat  itseänsä  hallitsijoiksi  »Jumalan  ar- 
mosta», välittämättä  ollenkaan  kuninkaan  olemassa  olosta.  »Kuka  sinut 
on  tehnyt  kreiviksi?»  kysyi  Ranskan  kuningas  Hugo  Capet  eräältä  Ete- 
lä-Ranskan kreiviltä,  »Kuka  sinut  on  kuninkaaksi  tehnyt?»  oli  tyly 
vastaus.  »Jumalan  ollessa  Ranskan  kuninkaana»,  oli  Etelä-Ranskan 
feodaaliherrojen  tapana  kirjoittaakin  nimensä  jälkeen. 

Täten  oli  koko  Ranska  pirstaantunut  lääneihin,  suurempiin  ja  pie- 
nempiin, jotka  olivat  ikäänkuin  pieniä  valtioita  ja  joita  yhteensä  oli 
noin  70,000.  Siinä  oli  herttuakuntia,  kreivikuntia,  paroonikuntia,  linna- 
kuntia, piispakuntia,  abbottikuntia  y.  m.  Suurempien  läänien  omista- 
jilla oli  täydet  hallitsijanoikeudet;  he  saivat  alkaa  sotia,  tehdä  sopimuksia, 
lyödä  rahaa,  tuomita  lääninsä  asukkaita  j.  n.  e.  Kuningas  oli  näet  an- 
tanut heille  tällaisia  oikeuksia,  jonka  kautta  hänen  oma  vaikutuksensa 
joutui  läänissä  kokonaan  mitättömiin.  Pienemmät  herrat  eivät  olleet 
saaneet  kaikkia  näitä  omistetuksi.  Lääniherralla  on  niinikään  oma  ho- 
vinsa, omat  virkamiehensä,  niinkuin  kuninkaallakin;  hän  ajaa  omia  ete- 
jansa,  hänellä  on  oma  politiikkansa.  Monissa  lääneissä  puhutaan  eri 
Jcielimurteita  ja  on  ikäänkuin  erilainen  kansallisuus  muodostumassa. 
Kilpailu    on    suuri   mahtavien  herrojen   kesken,  naapurit   joutuvat   tuon 

tuostakin  sotiin,  ja  varsin  tavallista  on,  että  lääniherran  ja  vasallin  vä- 
linen uskollisuuden  side  ratkeaa,  jolloin  ryhdytään  aseisiin,  koska  mikään 
korkeampi  mahti  ei  ole  sitä  estämässä. 

Läänien  omistajat,  suzeränit  ja  vasallit,  mahtavasta  herttuasta  vS- 
häpätöisimpään  ritariin  asti,  muodostavat  erikoissäädyn  eli  sen  osan  kan- 
sasta, joUa  on  valtiollinen  merkitys.  Sille  yksin  kuuluu  aseiden  käyt- 
täminen, joka  pidetään  vapaan  miehen  arvonmukaisena  oikeutena.  Ris- 
tinimensä  jälkeen  hän  liittää  lääninsä  nimen,  de-,  (saksaksi  von,  ruots. 
af)  sanan  erottamana  edellisestä,  ja  samojen  pikkusanojen  kautta  ilmais- 
taan usein  vieläkin  aatelisarvon;  erityistä  vaakunaa  ja  kilpeä  hän  niin- 
ikään rupeaa  käyttämään  sukunsa  ulkonaisena  tunnusmerkkinä. 

KuUakin  herralla  oli  oma  lujasti  varustettu  linnansa,  joka  alituisten 
sotien  tähden  olikin  tarpeellinen.  Tavallisesti  sen  asemaksi  valittiin  vuoren 
törmä  tai  korkea  kumpu,  josta  voitiin  laajalle  ympäristöön  nähdä.     Syvä 
vallihauta    oli   linnaa   ympäröimässä,   ja  sen   poikki   päästiin   ainoastaan 
vipusiltaa  myöten,  joka   tavallisesti  oli  ylös  vedetty;  vallihaudan  takana 
oli   paksut   muurit,  ja  lujan  portin  kautta  tultiin  linnan  pihalle.     Monel- 
laisia  rakennuksia  oli  muurien  suojassa:  talleja,  aittoja,  kyyhkyiskoppeja, 
varastohuoneita,  joihin  oli  ruokavaroja  koottu  pitkän  piirityksen  varalle; 
ja    keskellä   kohosi   muita   korkeampana  itse  päälinna,  luja  torni,  jonka 
korkeimmassa   osassa   oli   pieni   suoja,   mistä   kauas  voipi  lähestyvää  vi- 
hollista   silmällä   pitää    tai   tähystellä   linnan   herran   ja   naisten   paluuta 
metsästysretkeltä   tai   linnaan  pyrkivää   trubaduuria  ja  ilveiden   tekijää; 
keskellä   on    arkistoa  ja  rahastoa   varten   lujasti  varustettu  huone.     Sen 
lisäksi  kuuluu  siihen  suuri  sali,  useita  kammareita,  ja  alimpana  maaker- 
roksessa  on   vankihuone,   jonne  uppiniskaisia  alustalaisia  tai  vangittuja 
vihollisia  suljetaan.  Säännöllistä   rakennustapaa  ei  tavata,  sillä  tarkoituk- 
sena   on    vaan    kestävyys   ja   lujuus  vaaran  uhatessa.     Lasiakkunoita  ei 
ole,   vaan   valo  tulee  pienistä  reijistä,  ja  yöksi  nekin  suljetaan;    kapeita 
pimeitä   käytäviä  pitkin  päästään  kerroksesta  toiseen  nousemaan.     Tässä 
linnan    herra   perheineen   elää   yksitoikkoista   elämäänsä,   muusta   maail- 
masta   erotettuna.     Sinne   tulevat   vaan    silloin   tällöin   hänen    vasallinsa 
kokousta    varten,   sinne   saapuu    myöskin   joskus   trubaduureja   sankari- 
tai  lemmenlauluillaan  linnan  väkeä  huvittelemaan  pitkinä  talvi-iltoina,  tai 
jonglörejä  eli  kierteleviä  ilveilijöitä  tanssittamaan  apinoita,  näätiä  ja  kar- 
huja.    Linnasta    lähtiessään    herra   joko   käy   koirineen    ja   haukkoineen 
metsästämässä,   mutta   ennen   muuta  rakastaa  hän  sotia,  jotka  ovat  mel- 
kein   jokavuotisia;    toisinaan    hän    ajaa    ratsuineen    tumajaisiin,   jotka 
olivat  feodaaliaateliston  suurimmat  juhlat. 


Vutllin  linna  noin  13:nnelU  vuMltadtltt,  sllt  Jo  tangon  kehittynytti  tyylll.    (Nykyaikana  suunnHoKu  kuva.) 


•%6  YLEINEN    HISTORIA. 

Turnajaiset  pidettiin  aitauksen  ympäröimässä  paikassa,  jonka  ta- 
kana oli  lava  ja  siinä  suuri  joukko  katsojia,  miehet  alempana  ja  naiset 
ylempänä;  kilpailuun  ilmoittautuneet  ritarit  ratsujensa  selässä  istuen 
hyökkäävät  vastakkaiselta  taholta  toisiaan  vastaan;  tarkat  säännöt  mää- 
räsivät, millä  tavalla  taistelun  piti  tapahtua.  Kun  keihäät  taistelussa 
taittuivat,  käytiin  miekkaan  käsiksi,  mutta  ei  saanut  lyödä  muualle  kuin 
käsien  ja  jalkojen  välimaille  eikä  useampia  kertoja  iskeä  kuin  kilpailu- 
tuomarit määräsivät.  Joka  sääntöjä  rikkoi,  menetti  aseensa  ja  ratsunsa. 
Voittaja,  joka  oli  saanut  kilpailijansa  satulasta  työnnetyksi,  sai  tavalli- 
sesti hänen  kypärinsä  ja  miekkansa,  mutta  sen  lisäksi  jonkun  jalosu- 
kuisen kaunottaren  kädestä  kulta  vitjat,  miekan,  sormuksen  tai  muun 
samantapaisen  palkinnon.  Paljon  kokoontui  turnajaisiin  prinssejä  ja 
linnanherroja,  mutta  usein  heistä  joku  kuoleman  kielissä  tai  kuolleena 
vietiin  paikalta  pois. 

Linnan  vallihaudan  ulkopuolella  on  koko  joukko  puusta  tehtyjä 
olkikattoisia  hökkeleitä,  joissa  linnanherran  alustalaiset  asuvat  He  muo- 
dostavat sen  osan  kansasta,  joka  on  ulkopuolella  vapaata  ihmisluokkaa, 
vaikkei  heidänkään  kaikkien  asema  ole  samallainen.  Paras  asema  oli 
n.  k.  vUlaneilla,  jotka  olivat  vapaita  maanviljelijöitä  ja  suorittivat  her- 
ran antamasta  maasta  määrätyn  maaveron  (censHn)  sekä  tekivät  linnaan 
vuosittain  noin  40 — 50  päivätyötä.  Herra  ei  siis  oikeastaan  saanut 
mielinmäärin  villania  verottaa,  mutta  oikeutta  ei  ole  hänelläkään  saa- 
tavissa, jos  hänen  herransa  vaatii  kohtuuttomia  veroja;  herralla  on 
korkein  tuomiovalta  hänen  ylitsensä.  »Sinun,  villani,  ja  herrasi  välillä 
ei  ole  muuta  tuomaria  kuin  Jumala»,  sanoo  feodaalilaki. 

Huonompi  oli  varsinaisten  maaorjien  asema,  siUä  niitä  herra  saattoi 
mielensä  mukaan  verottaa  ja  vaatia  heiltä  päivätöitä  vaikka  joka  vuoden 
päivänä;  maaorja  ei  ole  omaisuutensa  omistajakaan,  vaan  herra  saattoi 
sen  milloin  hyvänsä  häneltä  ottaa.  Kun  orja  kuolee  lapsia  jättämättä, 
joutuu  hänen  omaisuutensa  herralle,  jonka  vuoksi  sanottiin,  että  hänellä  oli 
»kuollut  käsi»  (main  morte).  Herra  antaa  hänelle  naimaluvan,  jota  ilman 
hän  ei  saanut  naimisiin  mennä,  n.  k.  /brmarm^^-oikeuden  nojalla.  Lap- 
set jaetaan  kahden  herran  kesken,  jos  vanhemmat  ovat  eri  herran  alus- 
talaisia; jos  on  vaan  yksi  lapsi,  joutuu  se  äidin  herralle.  Keskiajan 
maaorja  on  siis  orjan  asemassa,  mutta  eroaa  kuitenkin,  vanhan  ajan  or- 
jasta siinä,  ettei  häntä  erotettu  vaimostaan  ja  lapsistaan  sekä  että  hän 
asuu  maalla  ja  on  maahan  kiinnitetty. 

Mainittujen  velvollisuuksien  lisäksi  on  kaikiUa  alustalaisilla  paljon  mui- 
takin; heidän  täytyy  jauhattaa  viljansa  herransa  myllyssä  (myllyoikeus), 

paistaa  leipänsä  hänen  uunissaan,  pusertaa  viininsä  hänen  pusertimes- 
saan,  josta  kaikesta  oli  vero  maksettava;  heidän  täytyy  vaadittaessa 
antaa  yösijaa  herraUe  sekä  hänen  seuralaisilleen  j.  n.  e.  Velvollisuuk- 
sien luku  on  loppumaton  ja  ne  ovat  eri  paikoilla  erilaiset  Vaaditaanpa 
joutavia  ja  hullunkurisiakin  veroja.  Tavallista  oli  esim.,  että  alustalaiset 
veivät  juhlallisesti  neljän  hevosen  vetämillä  vaunuilla  pienen  linnun- 
kuvan  tai  nauhoilla  koristetun  kukkaissalon  herralle  kerran  vuodessa. 
Italiassa,  Bolognassa,  maksoi  erään  abbotin  alustalainen  verona  keitetyn 
kukon,  mutta  omituisella  tavalla;  vuosittain  hän  kuljetti  kukon  kahden 
vadin  välissä  abbotinsa  eteen,  aukaisi  vadit  ja  kun  höyry  oli  noussut 
ilmaan,  oli  vero  suoritettu;  kukon  hän  vei  takaisin. 

Mutta  herralla  on  useita  muitakin  oikeuksia  läänissään.  Hän  ottaa 
maksua  yhteisillä  laitumilla  käyvästä  karjasta,  siltarahoja  sillan  yli  kul- 
kijoilta, toriveroa  kauppiailta  j.  n.  e.  Hän  yksin  saapi  metsästää  kaik- 
kina vuodenaikoina,  ja  usein  hän  seuralaisineen  tallauttaa  hevosillaan  vil- 
lanien  kukoistavat  viljapellot,  mutta  siitä  ei  hänellä  ole  edesvastuuta. 

Tällaiset  olot  tekivät  elämän  tukalaksi  sekä  maalaisille  että  kau- 
punkilaisille, sillä  viimemainitut  kuuluivat  myöskin  lääniherrojen  alus- 
talaisiin. Alituiset  sodat  hävittävät  maanviljelyksen,  jonka  vuoksi  kato- 
vuodet ja  nälänhätä  olivat  alituisia  vieraita.  Kaupankäynti  oli  yleisen 
turvattomuuden  vuoksi  tukalaa,  sillä  tienvieret  olivat  täynnä  rosvoja 
ja  linnanisännätkin  pitivät  rosvoamista  tapanaan.  Teollisuus  on  taan- 
tumistilassa;  alustalaisillaan  herra  teettääkin  mitä  hän  tarvitsee.  Kansan- 
sivistystä ei  ole  nimeksikään,  sillä  talonpoika  tuskin  muuta  joutaa  aja- 
telemaankaan  kuin  jokapäiväistä  leipäänsä  henkensä  ylläpitämiseksi. 

Feodaalijärjestelmällä  oli  monta  varjopuolta,  se  kun  hävitti  valtion 
yhteyden  ja  saattoi  alituisen  sotatilan  säännöksi  sekä  sulki  yhteiskun- 
nan ulkopuolelle  suurimman  osan  kansasta.  Mutta  toi  se  kuitenkin 
hyvääkin  mukanaan.  Ihmisarvo,  jonka  Rooman  jyrkkä  despotismi  oli 
sortanut  mitättömiin,  pääsee  jälleen  kunniaansa,  vaikkapa  vaan  aate- 
liston keskuudessa.  Yksinäisessä  •  olossaan  linnassaan  linnanherra  oppii 
luottamaan  itseensä,  ja  siveellisessä  suhteessa  keskiajan  aatelisto  on 
veltostuneita  Roomalaisia  paljoa  ylempänä;  kunniantunto  ja  annetun 
lupauksen  pitäminen  ovat  pyhiä  aatelisherralle.  Perhe-elämän  kehitty- 
misellä oli  tällä  ajaUa  suuri  merkitys.  Vanhalla  ajalla  valtio  teki  per- 
heen merkityksen  jotenkin  vähäpätöiseksi.  Kreikan  ja  Rooman  miehet, 
olivat  alati  kotinsa  ulkopuolella  yleisissä  toimissa;  he  eivät  paljon  per- 
heessään vaikuttaneet,  ja  oikeudellisesti  vaimo  ja  lapset  olivat  miehen 
mielivallassa;  Merovingien  aikana  taas  monivaimoisuus  ja  kevytmielisyys 

olivat  yleisiä.  Mutta  linnanherra  oleskeli  aina  perheensä  kanssa,  johon 
hän  sen  kautta  läheisesti  liittyi;  vaimolle  annetaankin  suurempi  arvo 
kuin  vanhan  ajan  kansoissa,  ja  ennen  pitkää  nainen  tulee  jonkinlaisen 
runollisen  jumaloimisen  esineeksi.  Vasallilla  taas  on  oikeuksia  herransa 
rinnalla;  hän  saapi  itse  olla  velvollisuuksiaan  määräämässä,  eikä  lakia 
saa  hänelle  laatia  ilman  hänen  suostumustaan.  Siitä  johtuu  myö- 
hemmin valtioelämään  se  katsantotapa,  että  hallitsijan  tuli  tiedustella 
alamaisten  mieltä  asioissa,  jotka  heitä  koskivat,  mikä  vielä  meidänkin 
aikana  on  valtio-oikeuden  tärkeimpiä  kohtia.  Feodaaliaika  korottaa  siis 
yksityisihmisen  ja  perheen  asemaa  ja  laskee  pohjan  kansojen  valtiolli* 
sille  oikeuksille. 


IX. 
Katolisen  kirkon  vallan  kasvaminen. 

Kristillinen  kirkko  korvaa  feodaalivaltion  puutteellisuuden.  —  Kirkon  mahti  kohoaa. 

—  Kirkko  menettää  alkuperäisen  puhtautensa.  —  Hajaantumisen  vaara.  —  Rooman 
paavin  arvo  kasvaa.  —  Paavin  riippuvaisuus  maallisista  hallitsijoista.  —  Gregorius 
suuri.  —  Areioksen  opista  luovutaan.  —  Lähetystoimi.  —  Anglosaksit  käännetään 
kristinuskoon.  —  Bonifaciuksen  lähetystoimi  Germaniassa.  —  Skandinavian  kansat 
kääntyvät  kristinuskoon.  —  Kristinopin  leviäminen  slavilaisiin  kansoihin  ja  Unka- 
riin. —  Luostarilaitos.  —  Luostarin  synty  ja  sen  merkitys.  —  Tärkeimpiä  luostareja. 

—  Itsensä  kiduttaminen.  —  Katolinen  kristikunta.  —  Jumalan  rauha.  —  Kirkko  ja 

maallinen  valta.  —  Ritarisuus. 

Järjestyksen  valvominen  ja  turvallisuuden  hankkiminen  asukkailleen 
on  kaikkina  aikoina  ollut  valtion  tärkeimpiä  tehtäviä;  keskiajan  feodaali- 
laitos  ei  kuitenkaan  tätä  tarkoitusta  voinut  toteuttaa,  sillä  se  teki  halli- 
tuksen voiman  tyhjäksi,  jättäen  siten  kunkin  melkein  oman  onnensa 
nojaan.  Mutta  tämän  valtiolaitoksen  rinnalla  kehittyy  maailmassa  toinen 
valta,  joka  koettaa  korvata  sen  mikä  edelliseltä  puuttuu,  nimittäin  kris- 
tillinen kirkko.  Se  liittää  kaikki  kansat  ja  valtiot  yhteiseen  johtoon  ja 
tahtoo  evankeliumin  puhtaalla,  ylevällä  moraalilla  jalostuttaa  yhteiskunnan 
laitoksia  sekä  puhdistaa  kansojen  raakoja  tapoja  ja  levottomina  aikoina 
hankkia  rauhaa  sekä  turvaa  ja  suojaa  sitä  tarvitseville. 
Yleinen  historia.  —  24. 


^ 

Kristinuskon  ensi  aikoina  olemme  nähneet  sen  tunnustajien  vetäy- 
tyvän maailmasta  erilleen  ja  asettuvan  valtion  suhteen  välinpitämättö- 
mäUe  kannalle,  sillä  heidän  harrastuksensa  tarkoittivat  vaan  tulevaa 
elämää.  Mutta  kun  Konstantinus  julistaa  kristinuskon  luvalliseksi  Roo- 
man valtakunnassa  ja  keisarit  alkavat  sitä  suosia,  muuttuu  kirkon  asema 
toisellaiseksi ;  se  liittyy  nyt  läheisesti  valtion  yhteyteen  ja  saapi  siinä 
suuren  merkityksen.  Hallitsijat  käyttävät  piispoja  neuvonantajinaan ; 
piispa  on  tärkein  henkilö  siinä  kaupungissa,  missä  hän  asuu;  kirkon- 
miehet pääsevät  veroista  vapaiksi  ja  saavat  muitakin  oikeuksia;  kirkon- 
hallinto  järjestyy  Rooman  valtiollisen  hallintojärjestelmän  mukaiseksi,  ja 
sen  aineellinen  valta  kasvaa  vuosi  vuodelta  runsaitten  lahjoitusten  ja 
testamenttien  kautta,  joilla  hurskaat  ihmiset  ovat  alkaneet  kirkkoa  rikas- 
tuttaa. Jo  Rooman  vallan  aikana  on  kristilliseUä  kirkolla  sellainen  mahti^ 
että  itsevaltiaat  keisaritkin  nöyrtyvät  sen  edessä.  Barbaarien  hävittäessä 
tämän  valtakunnan  on  kirkon  lujuus  ja  elinvoima  niin  suuri,  että  se 
maallisen  vallan  kukistuessa  jää  seisomaan  ja  taivuttaa  raa'at  valloitta- 
jatkin itseensä  liittymään.  Sen  suojassa  jäi  roomalainen  sivistys  elä- 
mään näinä  väkivallan  aikoina. 

Paljon  menetti  kirkko  kuitenkin  maaUiseen  valtaan  liityttyään  alku- 
peräisestä puhtaudestaan.  Vallan  ja  maallisten  etujen  tavotteleminea 
pääsi  kirkonmiehiin  vaikuttamaan;  pakanalliset  Roomalaiset,  jotka  usein 
joukoissa  kastattivat  itsensä,  eivät  silti  entisestä  katsantokannastaan  saat- 
taneet luopua,  vaan  toivat  pakanuuden  taikauskoa  mukanaan.  Samoin 
täytyi  kristinopin  mukaantua  ja  muodostua  Germanilaisten  käsityskannan 
mukaan,  jonka  kautta  se  suuresti  vieraantui  alkuperäisestä  henkisestä 
luonteestaan;  ulkonaiset  menot,  pintapuolinen  jumalisuus,  pyhien  palvele- 
minen, taikausko  y.  m.  tulivat  sen  sijaan  ja  säilyivät .  halki  koko  keski- 
ajan. Siveellinen  kanta  oli  myöskin  alhainen  Germanilaisissa,  niinkuin 
olemme  Merovingien  historiassa  nähneet. 

Vielä  lisäksi  oli  kirkon  ulkonainen  yhteys  häviämässä  kansainva- 
ellusten aikakaudella,  joka  oli  kirkonkin  tukalin  aika;  oppiriidat  riehuivat; 
areiolaiset  ja  oikeauskoiset  olivat  vastakkain,  donatistien  mahtava  lahko 
vallitsi  Pohjois-Afrikassa  sekä  monet  muut  eri  maakunnissa;  pakanain 
hallussa  oli  vielä  useita  maita,  niinkuin  Britannia,  jossa  kristinusko  Roo- 
man vallan  aikana  oli  tunnustettu,  mutta  Anglosaksien  sinne  siirryttyä 
hävinnyt.  Valtiollinen  hajaantuminen  eri  kuningaskuntiin  vaikutti  sen, 
että  kirkkokunnatkin  tahtoivat  muodostua  saman  jaon  mukaan  kansallis- 
kirkoiksi. Mutta  silloin  alkaa  Roomasta  taas  ilmestyä  mahti,  joka  liittää 
kaikki    yhteen    lujalla    hallinnollisella   ja   uskonsiteellä ;     Rooma    voittaa 

toisen    kerran    maailman,   täUä   kertaa    ei   soturilegioonain   avulla,   vaan 
hengen  voimalla. 

Jo  Rooman  vallan  aikana  oli  Rooman  kaupungin  piispa  saanut 
suuremman  merkityksen  kuin  muut  Länsimaiden  piispat;  jo  hänen  asuin- 
paikkansa maailman  pääkaupungissa  keisarin  läheisyydessä  antoi  hänelle 
jonkinlaisen  johto-oikeuden  muiden  yli.  Hän  vetosi  siihenkin,  että  hän 
oli  Pyhän  Pietarin  jälkeläinen,  joka  muka  oli  ollut  Rooman  ensimmäinen 
piispa;    Pietarille  vapahtaja  taas  oli  antanut  »taivaan  valtakunnan  avai- 


P  Pielarin  istuin.    Oilceastatn  4—5  vuosisadalta.    (P.  Pietarin  i(iri(ossa  Roomassa.) 


met»  ja  sanonut:  »mitä  sinä  maan  päällä  sidot,  sen  pitää  sidottuna  ole- 
man taivaissa,  ja  mitä  sinä  päästät  maan  päällä,  sen  pitää  oleman  pääs- 
tetyn taivaissa».  Itämaiden  mahtavimpien  piispojen  patriarkka-nuniiysiä 
hän  ei  käytä,  vaan  alkaa  kutsua  itseänsä  paaviksi,  joka  johtuu  latina- 
laisesta sanasta  papa  (isä).  Rooman  piispat  asettuvat  niinikään  Nikaian 
uskontunnustuksen  jyrkiksi  puolustajiksi  kaikkea  lahkolaisuutta  vastaan, 
pitäen  sitä  ikäänkuin  muuttumattomana  lakina,  jonka  vuoksi  he  saavut- 
tivat maineen  oikeaoppisuuden  asianajajina.  Siten  he  jo  neljännellä  vuo- 
sisadalla olivat  päässeet  Italian  kirkon  johtajiksi  ja  keisari  Valentianus  III 

tunnusti  kirkon  ylimmän  johdon  kuuluvan  heille.  Niinkuin  ennen  Roo- 
man senaatti,  niin  keski-ajaUa  Rooman  paavit  noudattavat  älykästä,  joh- 
donmukaista ja  tarmokasta  politiikkaa,  joka  tuloksena  tuottaa  heille  maa- 
ilman herruuden.  Leo  suuri  on  ensimmäinen  todellinen  valtias  Länsimaiden 
kirkossa,  sillä  hänen  säätämiään  dekretaaleja  eli  asetuksia  noudatetaan 
kaikkialla,  ja  barbaarikuninkaatkin  kunnioittavat  häntä;  Attilan  hän  saa 
kääntymään  takaisin  Rooman  muurien  ulkopuolelta  (452)  ja  Vandaleja 
hän  pidättää  Roomaa  kokonaan  hävittämästä. 

Mutta  Rooman  paavi  ei  vielä  ole  maallisesta  hallitsijasta  riippuma- 
ton,  sillä   v:teen   476,   joUoin    Länsi-Rooman   valtakunta   loppui,  hän  oli 


Pyhin  Ptavtlln  bHillkt  Roomani.  Vanhin  kirkkorakennuamuoto.  Alettiin  rakentaa  Teodotiukson  aikana  v.  386. 


Rooman  kdsarin  vaUanalainen,  ja  sen  jälkeen  pidettiin  Konstantinopolin 
keisaria  Länsimaiden  yliherrana;  hän  antaa  nyt  paavillekin  virka  vahvis- 
tuksen. Varsinkin  Justinianus  keisari,  joka  todellisesti  hallitsikin  Italiaa, 
osotti  Rooman  piispaan  nähden  suuresti  mahtiansa.  Itä-Rooman  valta 
rajoittuu  kuitenkin  pian  hyvin  pieneen  alaan,  kun  Longobardit  ottavat 
haltuunsa  suurimman  osan  tästä  niemimaasta,  ja  paavitkin  vapautuvat 
samassa  suhteessa  yhä  enemmän  keisarin  vallasta,  alkaen  omin  päinsä 
toimia  huolimatta  Konstantinopolista  tulleista  määräyksistä.  Tämän  joh- 
dosta syntyy  huono  suhde  Rooman  ja  Konstantinopelin  välillä,  joka  ke- 
hittyi Länsi-  ja  Itämaiden  kirkkojen  väliseksi  riidaksi,  ja  vihdoin  ll:nnellä 
vuosisadalla  ne  lopullisesti  erosivat  toisistaan. 

LoDgobardien  kuninkaista  tulee  paavin  itsenäisyydelle  uusi  vaara, 
sillä  8:nnella  vuosisadalla  he  tahtovat  vallata  koko  Italian.  Sen  vuoksi 
oli  apua  etsittävä,  ja  Frankkien  valtakunnasta,  joka  oli  Länsimailla  mah- 
tavin, se  saatiinkin,  niinkuin  ennen  on  mainittu.  Pipin  estää  Longo- 
bardien  valloitushankkeet,  Kaarle  suuri  tekee  lopun  heidän  valtakunnas- 
taan, ja  molemmat  antavat  paaville  maa-alueita,  s.  o.  paavista  tulee  nyt 
maallinen  ruhtinas.  Samallainen  hyvä  suhde  maallisen  ja  hengellisen 
vallan  välillä,  joka  Rooman  keisarien  ja  piispojen  välillä  oli  ollut  ole- 
massa, uudistuu  jälleen.  Kirkon  ja  paavinkin  korkein  suojelija  oli  tois- 
taiseksi Rooman  keisari  ja  Frankkien  kuningas,  mutta  tästäkin  vallan- 
alaisuudesta paavi  ennen  pitkää  pääsee  irtaantumaan. 

Paavin  valta  on  varsinkin  7:nnen  vuosisadan  alusta  saakka  yhäti 
kasvamassa,  sillä  Gregorius  suuri  (590—604)  laski  sille  vankan  pohjan. 
Eräästä  Rooman  vanhasta  patriisilaissuvusta  syntyneenä  hän  ensin  toimi 
ylhäisissä  maallisissa  toimissa,  ollen  keisarin  prefektinäkin  Roomassa; 
mutta  ajan  uskonnollisen  hengen  elähyttämänä  hän  sitte  jakoi  omaisuu- 
tensa, jätti  virkatoimensa  sekä  vetäytyi  pois  maailman  rauhattomuudesta 
luostariin.  Mutta  esimiestensä  vaatimuksesta  hänen  täytyi  ryhtyä 
monellaisiin  toimiin  kirkon  hyväksi,  ja  vihdoin  hän  vastoin  tahtoansa 
valittiin  paaviksi.  »Jumalan  palvelijoiden  palvelijaksi»  (servus  servo- 
rum  Dei)  hän  kutsui  itseänsä,  tahtoen  sillä  osottaa  nöyryyttä,  mitä 
häneen  itseensä  tuli;  mutta  kirkon  vaikutuksen  kohottamisen  ja  sen 
johdon  hankkimisen  paaville  hän  teki  toimiensa  tarkoitusperäksi.  Kato- 
linen jumalanpalvelus  tuli  hänen  toimestaan  entistä  loistavammaksi,  var- 
sinkin kirkkoveisuun  ja  soiton  parantamisen  kautta;  kirkko  omaksui 
niinikään  tärkeän  kiirastuli-opin,  jonka  mukaan  kaikki  katoliseen  kirkkoon 
kuuluvat  henkilöt  ovat  kadotuksesta  pelastetut,  mutta  ne,  jotka  kuolles- 
saan eivät  ole  täysin  puhtaita,  joutuvat  kiirastuleen  puhdistettaviksi; 
rukouksilla  ja  messuilla,  jotka  heidän  puolestaan  toimitettiin,  kirkko 
saattoi  heidän  kärsimyksiään  lieventää.  Kirkon  ulkopuolella  ei  pelastusta 
ollut,  niin  opetettiin,  ja  paavi  taas  saattoi  taivaan  valtakunnan  avaimien 
omistajana  sulkea  kirkon  yhteydestä  henkilöitä  pois  n.  k.  pannajulistuk- 
sella, joka  samassa  syöksi  heidät  autuuden  osallisuudesta.  Siinä  oli  pe- 
lottava valta,  joka  suuresti  lisäsi  kirkon  ja  paavin  vaikutusta. 

Ennen  olemme  maininneet,  että  kaikki  germanilaiskansat,  paitsi 
Frankkeja,  kuuluivat  areiolaiseen  oppiin,  minkä  johdosta  oikeaoppiset 
roomalaiset  asukkaat  liittyivät  lähemmin  toisiinsa,  alistuen  paavien  suo- 
jaan; ja  vähitellen  areiolaisetkin  kääntyivät  siihen,  varsinkin  Gregorius 
suuren   vaikutuksesta;    niinpä  Länsigötit  heittivät  Areioksen  opin  v.  600 


374  YLEINEN   HISTORIA. 

vaiheilla  ja  Longobardit  vähän  myöhemmin,  jonka  johdosta  hekin  joutui- 
vat Rooman  paavin  kirkollisen  herruuden  alaiseksi. 

Lähetystoimiy  jonka  kautta  pakanallisia  kansoja  käännettiin  kristin- 
uskoon, vaikutti  myöskin  sangen  tehokkaasti  paavin  vallan  kasvamiseeD, 
sillä  he  asettuivat  sitä  johtamaan;  ja  ensimmäisenä  siinäkin  oli  Grego- 
rius  suuri.  Munkkina  ollessaan  hän  oli  nähnyt  Rooman  torilla  muutamia 
nuorukaisia,  jotka  olivat  orjiksi  myytävinä.  Ihmetellen  heidän  vaaleata 
tukkaansa  ja  ihoväriänsä,  hän  kyseli  mihin  kansaan  ne  kuuluivat;  kuul- 
lessaan, että  ne  olivat  Angleja,  hän  sanoi  heidän  olevankin  enkelien  nä- 
köisiä ja  pitäisi  heidän  kansansa  päästä  enkelien  kumppaniksi  taivaaseen. 
Sen  vuoksi  hän  tahtoi  itse  lähteä  sitä  käännyttämään.  Itse  hän  ei 
kuitenkaan  lähtenyt,  mutta  paaviksi  tultuaan  hän  lähetti  joukon  munk- 
keja Augustinuksen  johdossa  Britanniaan  evankeliumia  saarnaamaan. 
Tämän  maan  kelttiläinen  väestö  oli  jo  kolmannelta  vuosisadalta  asti  ollut 
kristitty,  jonka  vuoksi  Anglosaksien  käännyttäminen  heidän  avuliaan 
kävi  nopeasti.  Britannian  kirkko  järjestettiin  säännöllisesti  Canterburyn 
arkkipiispan  johtoon,  joka  taas  oli  Rooman  paavin  vallan  alainen.  Ir- 
lannin kirkon  miehet  kieltäytyivät  kauan  aikaa  tunnustamasta  paavin 
herruutta,  he  kun  niinikään  3:nnelta  vuosisadalta  olivat  tottuneet  itse 
olojansa  järjestämään;  ja  monessa  kohden  he  poikkesivatkin  katolisen 
kirkon  menoista ;  mutta  v.  664  saatiin  sovinto  aikaan,  jonka  johdosta  Suur- 
Britanniasta  muodostettiin  ensimmäinen  Rooman  paavin  vallan  alainen 
kirkkoprovinsi. 

Kristinoppi  ja  sen  mukana  seuraava  henkinen  elämä  kehittyi^sit- 
temmin  Britanniassa  sangen  vireäksi;  sen  luostareissa  harjoitettiin  ahke- 
rasti kirjallista  työtä;  monta  oppinutta  miestä  tavattiin  munkkien  jou- 
kossa, joista  kuuluisimman  nimen  on  saanut  kirkkohistorian  kirjoittaja 
Beda  (f  735).  Britannian  luostareista  lähti  myöskin  8:nnelta  vuosi- 
sadalta alkaen  innokkaita  lähetyssaarnaajia  sekä  Oermaniaan  että  myö- 
hemmin Skandinavian  maihin,  sillä  Frankkien  valtakunnassa  oli  Mero- 
vingien aikana  yleinen  hajaannus  ja  turmelus  vallalla,  jonka  vuoksi  ei 
sieltäpäin  kristinuskon  levittämiseenkään  voitu  ryhtyä.  Niinpä  anglo- 
saksilainen  munkki  Willibrord  saarnasi  ensiksi  evankeliumin  oppia 
Pohjanmeren  rannalla  asuvien  Friisien  keskuudessa;  mutta  tärkeämpi  oli 
Vinfridin  eli  Bonifaciuksen  vaikutus,  jota  sanotaankin  Germanian  apos- 
toliksi. Rooman  paavin  valtuuttamana  sekä  Frankkien  major  domuksen 
Kaarle  Martellin  suojelemana  ja  auttamana  hän  Rheinin  itäpuolella  ole- 
viin germanilaiskansoihin  levitti  uutta  oppia.  Kessissä  hän  hakkasi 
maahan    ukkosen    jumalalle    pyhitetyn    tammen.      Suotta    hämmästynyt 


Gregoriua  suuri  likeltii  saarnaajia  Anglosalcsien  maalian. 
(Miniatyyrimaalaus  900-luvulta.) 

kansa  odotti  jumalan  tulta  tuhoamaan  väkivallan  tekijöitä.  Pyhän  puun 
mukana  hävisi  pakanuus  koko  seudussa,  ja  sen  rungosta  Eonifacius 
rakensi  rukoushuoneen.  —  Kaikki  nämät  seudut  järjestettiin  uuden  kirkko- 
hallinnon mukaan,  ja  Bonifacius  tuli  Saksan  kirkon  ensimmäiseksi  ark- 
kipiispaksi, asettuen  Mainzin  kaupunkiin  (745).  Paavin  yliherruuden 
alle  tietysti  hänkin  alistui.  Samassa  kuin  hän  pakanoille  oli  kris- 
tinopin totuuksia  opettanut,  oli  hän  myöskin  Rooman  paavin  asemaa 
kirkossa  terottanut. 

Vielä  vanhana  ukkona  heräsi  Bonifaciuksessä  halu  lähteä  käännytys- 
retkelle  Friisein  luo.  Saavuttuaan  heidän  maahansa  hän  kaatoi  epäju- 
malain kuvia  ja  hävitti  temppeleitä  sekä  rakensi  kirkkoja  niiden  sijaan. 
Mutta  tämän  johdosta  suuttuneet  pakanat  hyökkäsivät  hänen  päällensä 
ja  surmasivat  hänet  (755).  Hänen  kumppaninsa  tahtoivat  puolustaa 
häntä,  mutta  hän  kielsi,  sanoen:  »me  emme  saa  kostaa  pahaa  pahalla, 
vaan  hyvällä,  niinkuin  pyhä  sana  neuvoo».  Rukoillen  ja  evankeliumi- 
kirja päänsä  päällä  hän  sai  kuoleman  iskun. 

Normannien  ryöstöretkistä  päästäkseen  Länsi-Europan  kansat  al- 
koivat puuhata  rauhan  opin  levittämistä  heidänkin  maahansa.  9:nnellä 
vuosisadalla  lähetystoimi  Pohjoismaissa  alkaa,  ja  useimmat  lähetyssaar- 
naajat ovat  Saksasta  tai  Englannista  kotoisin.  Retkillään  viikingit  jo 
olivat  oppineet  tuntemaan  uutta  oppia  sekä  vieneet  siitä  tietoa  kotimaa- 
hansakin;  monet  olivat  antaneet  kastaakin  itsensä,  jonka  vuoksi  siemen 
oli  jo  itämässä  silloin  kuin  ensimmäinen  lähetyssaarnaaja  heidän  luok- 
seen saapui.  Kerrotaanpa  heidän  itse  pyytäneenkin  kristinopin  julistajia 
luokseen.  Keisari  Ludvig  hurskaan  luo  oli  muka  saapunut  Ruotsista 
lähettiläitä,  jotka  muiden  asioiden  ohessa  ilmoittivat,  että  moni  heidän 
kansassaan  tahtoisi  kääntyä  kristinuskoon  sekä  ettei  heidän  kuninkaansa 
vastustaisi  saarnamiehiä,  joita  sinne  yleensä  toivottiin  tulevan.  Silloin 
eräs  hurskas  munkki  Corbeyn  luostarista  Vestfalista  nimeltä  Ansgarius 
lähti  julistamaan  kristinuskoa  Pohjoismaihin,  ensin  Tanskaan  (v.  826)  ja 
sittemmin  (v.  830)  Svealaisten  maahan  Ruotsiin.  ^irA;a-nimiseen  kauppa- 
kaupunkiin, joka  oli  eräällä  Mälarin  saarella,  hän  ensin  saapui.  Kuningas 
Björn  otti  hänet  ystävällisesti  vastaan,  sallien  hänen  esteettömästi  saar- 
nata uutta  oppia,  mikä  hänelle  Tanskassakin  oli  suotu.  Ludvig  hurskas 
perusti  sitte  Pohjoismaita  varten  arkkihiippakunnan,  jonka  pääkaupunki 
ensin  oli  Hampuri,  mutta  myöhemmin,  kun  viikingit  olivat  sen  röystäneet 
ja  hävittäneet,  Bremen.  Ansgarius  oli  ensimmäinen  arkkipiispa,  ja  pala- 
valla innolla  sekä  suurella  taidolla  hän  osasi  taivuttaa  pakanallisia  Tans- 
kalaisia  ja   Svealaisia  luopumaan  Odinin  ja  Torin  palveluksesta.     Mutta 

pakanuutta  hän  ei  kuitenkaan  saanut  hävitetyksi,  sillä  siksi  syvälle  oli 
sen  katsantokanta  Skandinavilaisiin  juurtunut.  Ansgariuksen  kuoltua 
v.  865  hänen  ystävänsä  ja  seuraajansa  Rimbert  jatkoi  käännytystyötä, 
mutta  sittemmin  se  pitkäksi  ajaksi  keskeytyi.  Kauan  aikaa  tarvittiinkin, 
ennenkuin  uusi  oppi  Skandinaviassa  pääsi  vakaantumaan,  sillä  vasta  v. 
1150  vaiheilla  voidaan  Ruotsia  sanoa  kristityksi  maaksi.  Englantilaisia 
lähetyssaarnaajia  siellä  pääasiallisesti  tavataan  evankeliumia  julistamassa; 
sellaisia  oli  Sigfrid  eli  Sigurd,  joka  eli  v.  1,000  vaiheilla;  myöhemmin 
12:nnella  vuosisadalla  olivat  englantilaiset  David  ja  Eskil  sekä  saksa- 
lainen Stefan  Ruotsin  apostoleja;  viime  mainittu  levitti  kristinoppia 
Norrlannissa  ja  sai  siellä  marttyyrikuoleman.  Tanska  ja  Etelä-Ruotsi 
eli  Götanmaa  omisti  aikaisemmin  kristinuskon,  sillä  nämät  olivat 
lähempänä  kristityltä  maita  sekä  vilkkaassa  yhteydessä  niiden  kanssa; 
Svealaiset  sitä  kauemmin  vastustivat,  toimittaen  yhä  pakanalliset  uhrinsa 
Upsalassa,  joka  oli  valtakunnan  sekä  valtiollinen  että  uskonnollinen  pää- 
paikka. Vasta  V.  1150  vaiheilla,  jolloin  Erik  IX*  pyhä  halhtsi  Ruotsia, 
saattaa  kristinopin  pitää  Svealaisten  maassa  vakaantuneena.  Lundin, 
Skaran  ja  Upsalan  kaupunkeihin  tuli  nyt  piispan  asuntopaikat  ja  kir- 
kollinen järjestys  säädettiin  vähitellen  samallaiseksi,  kuin  se  muissakin 
Länsimaissa  oli. 

Saksasta  kristinusko  levisi  vuorostaan  itäänpäin  slavilaisiin  kan- 
soihin ja  Unkariin.  Otto  suurella  (936 — 973)  on  kristinuskon  ja  sivis- 
tyksen levittämisessä  näihin  kansoihin  sama  merkitys  kuin  Kaarle  suu- 
rella Saksilaisiin  nähden.  Hän  voitti  Unkarilaiset  ratkaisevasti  Augsburgin 
tappelussa  v.  955,  jossa  heitä  sanotaan  100,000  kaatuneen,  eikä  heitä  sen 
jälkeen  enää  hävitysretkillä  tavatakaan.  He  asettuvat  nyt  vakinaisesti 
maahansa  asumaan  ja  rupeavat  sitä  viljelemään;  saksalaisia  lähetyssaar- 
naajia tulee  kristinoppia  julistamaan  heidän  luokseen,  ja  v.  1000  vaiheilla 
heidän  kuninkaansa  Tapani  pyhä  kääntyy  kristinuskoon.  Maa  jaetaan 
sitte  hiippakuntiin  katolisen  kirkon  tapaan.  Samoin  Slavilaisten  alueella 
ilmestyy  piispan-istuin  toisensa  jälkeen  yhä  idemmäksi ;  Magdeburg,  Bran- 
denburg, —  siihen  aikaan  Slavilaisten  asutusalueella  —  sekä  Posen  tulevat 
eri  hiippakunniksi,  Böömin  Slavilaisetkin  kääntyvät  ja  samoin  Weikselin 
ympärillä  asuvat  heimot,  joiden  keskuudessa  syntyy  Puolan  valtakunta. 
Puolan  herttuat,  samoin  kuin  Unkarin  kuninkaat,  tunnustavat  ajoittain 
Saksan  kuninkaiden  yliherruutta. 

Suuri  merkitys  kristinopin  levittäjänä  ja  sen  mukana  seuraavan 
sivistyksen  edistäjänä  sekä  paavin  vallan  tukena  on  Länsimaissa  ollut 
luostarilaitoksella.    Se  on  Itämailta  kotoisin,  mutta  levisi  nopeasti,  kerran 

alkuun  päästyään,  myöskin  Länsimailla;  niinpä  jo  6:nnella  vuosisadalla 
oli  Galliassa  238  luostaria.  Alussa  munkit  elivät  ilman  yleisiä  sääntöjä, 
ja  muutamat  antautuivat  ylenmääräisiin  hartaudentöihin,  niinkuin  eräs 
/Simon-niminen,  joka  kesät  talvet  paljain  jaloin  seisoi  patsaan  päässä; 
siitä  nimitys  stylites  eli  patsas-pyhimys.  Mutta  länsimainen  luostari- 
laitos sai  ennen  pitkää  käytännöUisemmän  suunnan  pyhän  Benediktus 
Nursialaisen  kautta,  joka  v.  530  vaiheilla  perusti  Monte  Cassinon  luos- 
tarin Italiaan  ja  laati  munkeille  säännöt,  joiden  mukaan  heidän  tuli  elää. 
Joutava  kidutukseen  johtava  hurskaus  poistettiin,  ja  rukoukset,  käsityöt 
sekä  käsikirjoitusten  kopioiminen  määrättiin  munkkien  velvollisuudeksi. 
Ja  viimemainitulle  toimelle  annettiin  yhtä  suuri  arvo  kuin  ensimmäi- 
sillekin, sillä,  sanoo  eräs  abbotti,  »perkeleeseen  pistetään  yhtä  monta 
haavaa,  kuin  paperille  piirretään  kirjaimia».  Luostarin  johtajalla,  abbo- 
tilla,  joka  valittiin,  oli  rajaton  valta  kaikkien  munkkien  yli;  sääntöjen 
133:ssa  luvussa  sanotaan,  »ettei  luostariveljellä  saata  olla  omassa  vallas- 
saan omaa  ruumistaan  eikä  tahtoaan».  Maailmasta  oli  sen  henkilön  ko- 
konaan luopuminen,  joka  luostarin  asukkaaksi  rupesi.  Köyhyys,  nai- 
mattomuus ja  kuuliaisuus  olivat  ne  kolme  lupausta,  joita  jokaisen  oli  an- 
nettava. Yksityisomaisuutta  ei  ollut,  vaan  luostarin  asukkaat  muodostivat 
vanhimpain  kristillisten  seiirakuntien  tapaan  yhteisen  perhekunnan,  jonka 
jäsenet  luopuivat  maallisista  tavaroistaan. 

Erinomainen  innostus  ja  hurskaus  saattoi  munkit  mitä  suurimpaan 
uhraavaisuuteen.  Pyhllt  legendat  kertovat,  miten  munkit  asuskelivat  erä- 
maissa jylhien  metsien  keskellä,  taistellen  metsän  eläimien  kanssa  tai 
opetuksellaan  ja  hurskaudellaan  taivuttaen  rosvot  ja  pakanat  kristin- 
uskoon. Näissä  kertomuksissa  on  paljon  kansan  mielikuvituksen  luomaa, 
mutta  niiden  ydin  on  tosi,  sillä  sivistyksen  raivaajan  toimessa  luostarin 
asukkaat  kulkivat  etupäässä.  Munkki  asetti  majansa  kauas  erämaahan, 
sen  ympärille  kokoontui  ihmisiä,  joita  hän  ravitsi  ja  suojeli,  luostari 
kohosi  pian  paikalle  ja  sen  viereen  viljavia  peltoja,  puutarhoja,  kylä, 
kauppala,  vieläpä  kaupunkikin.  Luostarin  läheisyyteen  kerääntyi  näet 
paljon  asukkaita,  sillä  se  oli  turvapaikka,  jonka  suojaan  levottomana 
aikana  voitiin  vetäytyä.    Ainoastaan  raa'at  Normannit  havittelivat  niitäkin. 

Luostari  oU  täydellinen  vastakohta  sen  ulkopuolella  olevalle  elä- 
mälle; siellä  itsekkäisyys,  raakuus  ja  taistelu  riehui,  täällä  oli  nöyryys, 
veljeys,  rauha  ja  sivistyksen  harrastaminen  elämän  tarkoitus.  Luostarin 
laaja  ala  oli  samoin  kuin  feodaaliherran  linna  vailitorneilla  varustetun 
muurin  ympäröimä,  jonka  sisäpuolella  oli  monellaisia  rakennuksia:  kirkko, 
munkkien   asuinpaikat,   kirjastohuone   ja   abbotin  rakennus;  vielä  siihen 

kuului  käsityöläisten  rakennukset,  navettoja,  aittoja,  leipomoita,  myllyjä, 
viininpuristushuoneita,  tiilinvalmistuspaikkoja  y.  m;  se  oli  melkein  kuin 
pieni  kaupunki.  Portin  päällä  paloi  pieni  lamppu,  josta  matkamies  jo 
kaukaa  tiesi  olevansa  luostarin  lähellä,  missä  hän  saattoi  saada  yösijan, 
ruokaa    sekä  ystävällistä   kohtelua.  —  Cluny'n  luostari  Burgundissa  saa- 


Ciieaux'n  luostari.    Rakennettu  12:lla  vuoalsadalla.    (Vanhan  pHruttukaen  mukaan.) 

vutti  suuren  maineen  ja  vaikutuksen  10:nnellä  vuosisadalla,  jolloin  tur- 
melus oli  päässyt  kirkonkin  piiriin,  sen  vakavan  ja  ankaran  hengen 
vuoksi,  joka  siellä  oli  vallitsemassa;  siellä  lienee  ollut  munkkina  kuuluisa 
Hildebrand,  joka  sittemmin  paavina  Gregorius  VII:nnen  nimellä  pani 
koko  kirkossa  puhdistuksen  toimeen.  Clteaux'n  luostari  pohjoisempana 
oli  myöskin  tunnetuimpia;  senkin  munkeista  lähti  monta  hurskaudestaan 

kuuluisaa  miestä,  muuu  muassa  pyhä  Bernhard,  joka  itse  perusti  Clair- 
vaux^n  luostarin,  määräten  sen  munkeille  vielä  ankarampia  sääntöjä 
noudatettavksi.  Gorbeyn  ja  Hildesheimin  munkit  Saksassa  sekä  S:t 
Gallenin  luostarin  munkit  Sweitsissä  olivat  ahkeria  kronikankirjoittajia 
sekä  vanhojen  käsikirjoitusten  jäljentäjiä. 

Mutta  luostarielämäkään  sellaisenaan  ei  tyydyttänyt  kaikkia  henki- 
löitä, jotka  täydellisesti  tahtoivat  maalinaan  menosta  erossa  olla;  jos  he 
jäivät  luostariin,  elivät  he  yksinänsä  kammiossaan,  yhtämittaisilla  ruos- 
kimisilla ja  paastoilla  lihaansa  kuoUettaen.  Niinpä  eräs  nunna  Westfalissa 
oleskeli  64  vuotta  kammiossaan  lian  peittämänä.  Toiset  taas  vetäytyivät 
erämaihin,  vuoren  rotkoihin  yksinäistä  elämätä  viettääkseen  samallaisen 
itsensä  kiduttamisen  alaisena;  niinpä  eräs  italialainen  erakko  piti  rauta- 
vöitä ruumiinsa  ympärillä  ja  riisui  ne  pois  ainoastaan  silloin  kuin  hän 
ruoski  itseänsä,  ja  saman  miehen  kerrotaan  40  päivän  kuluessa  lyöneen 
ruoskalla  ruumistaan  kolme  miljoonaa  kertaa,  samalla  kertaa  polvillaan 
rukoillen.  Keski-ajan  ihmisten  käsityksen  mukaan  tällainen  askeettisuus  oli 
suurinta  jumalisuutta,  ja  nuo  itsensä  kiduttajat  taas  heikontuneen  ruu- 
miinsa vuoksi  joutuivat  hermostuneeseen  kiihtymystilaan,  mutta  tätä 
pidettiin  juuri  palkintona  siitä,  sillä  se  oli  ikäänkuin  taivaallisen  elä- 
män esimakua. 

Sama  kristinusko  oli  tullut  monien  kansojen  yhteiseksi  omaisuu- 
deksi ja  samassa  ne  olivat  liittyneet  tarkoin  järjestetyn  kirkon  yhtey- 
teen. Katolinen  kristikunta  muodosti  laajan  hengellisen  valtion,  joka 
ulottui  Italian  etelä-osasta  Pohjois-Jäämereen  asti,  sekä  Atlantinmerestä 
lännessä  Karpatien  ja  Dnieperin  seuduille  asti.  Paavi  oli  sen  päämies, 
ja  hänen-  valtansa  oli  vuosisatojen  kuluessa  kohonnut  yhä  suuremmaksi; 
häntä  aljettiin  pitää  kaikkien  piispojen  ja  kuninkaiden  tuomarina;  sel- 
lainen oikeus  lausuttiin  hänelle  kuuluvan  eräässä  flSeAr^^aa/^kokoelmassa, 
joka  kulki  erään  kuuluisan  Sevillan  piispan  Isidoruksen  nimellä,  vaikka 
se  vasta  paljoa  myöhemmin  Rheims'in  seudun  piispojen  laatimana  oli 
syntynyt.  Katolinen  kirkko  hyväksyi  nämä  dekretaalit  ja  piti  niitä  sään- 
töinään. Kaikki  erikoisharrastukset  eri  maissa  tukahutettiin ;  piispat  tu- 
levat saamaan  paavilta  vahvistuksensa,  vaikka  he  jo  ennen  ovat  valitut, 
ja  virkamerkiksi  antaa  hän  heille  n.  k.  palliumin,  valkeavillasen  kau- 
luksen, johon  oli  neulottu  ristinkuvia.  Paavit  pyrkivät  muutenkin  kaikin 
tavoin  heikontamaan  piispojen  valtaa;  tuomiokapituleja,  joita  Kaarle 
suuren  ajoista  piispojen  rinnalla  tavataan,  he  suosivat,  koska  ne  heikon- 
tavat  heidän  valtaansa;  munkkikunnat  riippuvat  yksin  paavista,  ja  Roo- 
masta  lähetetyt   paavin    legaatit  kulkevat  pitkin  maita  hänen  asioitansa 

ajamassa  ja  tarkastamassa  sekä  järjestämässä  vasta  kirkkoon  liitettyjä 
maita.  Rooma  on  taas  maailman  pääkaupunki,  vaikka  hengellinen  valta 
sieltä  nyt  ohjaa  maita  ja  kansoja;  piispat  ynnä  muut  hengelliset  ovat 
kirkon  itsevaltiaan,  paavin,  virkamiehiä.  Paavikunta  on  hyvin  järjestetty 
valtio,  niinkuin  vanha  Rooma  ennen;  ja  tähän  järjestykseen  senkin 
voima  perustuu.  Aseet,  joita  paavit  yhä  useammin  alkaavat  käyttää,  ovat 
panna ']?L  inter dikti;  edellisen  kautta  suljettiin  yksityinen  henkilö  kirkon  yh- 
teydestä, jälkimmäisellä  koko  valtakunta,  jolloin  kaikki  kirkolliset  toimitukset 
lakkasivat;  sellaisessa  maassa  ei  jumalanpalvelusta  saanut  pitää,  ei  kastetta 
toimittaa,  ei  häitä  eikä  hautajaisia  viettää.  Tällainen  tila  oli  kauh^, 
eikä  sitä  kauan  voitu  sietää. 


Paavin  hovi.   (Englantilaitetta  Idaiicirjomilctetta.) 


Sitä  suurta  vaikutusta,  minkä  kirkko  näin  oli  saavuttanut,  koetti  se 
monella  tavalla  käyttää  raa'an  ja  sotaisan  maallisen  yhteiskunnan  jalostami- 
seksi, ja  epäilemättä  sen  vaikutus  siihen  olikin  sangen  terveellinen.  Useassa 
kymmenessä  kokouksessa  kirkonmiehet  määräsivät,  että  sodat  olivat  keske- 
ytettävät muutamiksi  viikon  päiviksi  ja  vuoden  ajoiksi.  Niinpä  v.  1095  pide- 
tyssä Clermonfin  kokouksessa,  jossa  ristiretki,  s.  o.  x>Jumalan  sota*,  päätet- 
tiin tehtäväksi,  suostuttiin  myöskin  »Jumalan  rauhasta*.  Ainaisesti  rauhoi- 
tettuja olivat  kylien  virkamiehet  asuntoineen,  kymmenyksien  kokoojat,  papit, 
munkit  ja  matkustajat  sekä  kirkot,  hautuumaat,  työjuhdat,  lehmät  ja  lam- 
paat; muut  paikat  ja  henkilöt  olivat  rauhan  suojassa  keskiviikko-illasta 
auringon  laskusta  maanantai-aamuun  auringon  nousuun,  Adventista  Loppi- 
aiseen sekä  paaston  aikana  ennen  Pääsiäistä.  Rauhanrikkoja  julistettiin 
pannaan,    ajettiin    seitsemäksi    vuodeksi    maanpakoon   ja   hänen  linnansa 

hävitettiin.  Muodostettiinpa  erityisiä  liittojakin,  joiden  jäsenet  valalla 
vannoivat  olevansa  apuna  rauhan  rikkojia  vastaan. 

Kirkon  siveellinen  voima  oli  keski-ajalla  suuri  ja  tärkeä,  ja  valtiolb'- 
sessakin  suhteessa  sen  vaikutus  kasvaa  kasvamistaan.  Korkeamman  sivis- 
tyksensä kautta  piispat  pääsivät  kuninkaiden  virkamiehiksi  ja  muihin 
tärkeihin  toimiin;  Kaarle  suuren  olemme  nähneet  osottavan  heille  suurta 
luottamusta;  toinen  hänen  lähettiläskreiveistään  esim.  on  aina  piispa; 
piispat  tuomitsevat  Ludvig  hurskaan  kuninkuudesta  ja  asettavat  hänet 
jälleen  valtaistuimelle;  v.  859  he  uhkaavat  syöstä  Kaarle  kaljupään  val- 
taistuimelta, eikä  hän  sitä  voi  vastustaa,  sillä,  sanoo  hän  itsekin,  piispoilla, 
jotka  kuninkaan  ovat  vihkineet  virkaansakin,  on  oikeus  hänet  tuomita. 
Mutta  siveellisen  ja  valtiollisen  merkityksensä  ohessa  oU  kirkolla  suuri 
aineellinen  ja  sotainenkin  voima  käytettävänään,  sillä  feodaalilaitoksen 
muodostuessa  kietoutuu  sekin  siihen.  Piispa  oli  vanhastaan  kaupunkinsa 
defensori,  ja  hänestä  tehtiin  usein  kreivi,  joten  hän  yhdisti  maallisen  ja 
hengellisen  vallan  käsiinsä;  kaikki  hänen  hiippakunnassaan  asuvat  sen- 
jörit  tulivat  siten  hänen  vasalleiksensa.  Samoin  kuin  hallitsijat  lahjoittivat 
maitaan  maallikoille,  niin  antoivat  he  niitä  kirkollekin,  ja  samoilla  feodaali- 
ehdoilla;  hurskaat  ihmiset  lahjoittivat  niinikään  osan  tiluksistaan  kirkoUe 
tai  luostarille.  Kirkot  ja  luostarit  taas  antoivat  maallikoille  maistaan 
läänityksiä,  joiden  saajat  sitoutuivat  aseilla  puolustamaan  sitä  sekä  suo- 
rittamaan muut  velvollisuudet;  kirkolla  oli  myöskin  villaneja  ja  maa- 
orjia niinkuin  maallikkoherroilla.  Sanalla  sanoen,  kirkko  oli  tullut  kyt- 
ketyksi feodaaliseen  yhteiskuntaan;  ja  sen  merkitys  siinä  oli  sangen 
suuri,  sillä  Ranskassa  ja  Englannissa  oli  keskiajalla  enemmän  kuin  vii- 
des osa  maasta  sen  hallussa.  Saksassa  lähes  kolmas  osa.  Eikä  se  hu- 
kannut omaisuuttaan,  niinkuin  kuninkaat,  vaan  päinvastoin  se  aikaa 
myöten  yhä  karttui.  Mutta  tämän  maallisen  vallan  kautta  kirkko  oli 
joutunut  kahtalaiseen  asemaan;  kirkonmiehet  olivat  hengellisiä  virka- 
miehiä, joilla  oH  oma  lakinsa  ja  omat  tuomioistuimensa  ja  jotka  olivat 
Rooman  paavista  riippuvaisia,  mutta  toisaalta  taas  oli  kirkonmies  lääninsä 
kautta  riippuvainen  maallisesta  hallitsijasta,  jolla  oli  oikeus  läänin  avoi- 
meksi tultua  antaa  sekä  maa  että  sitä  seuraavat  oikeudet  kenelle  hän 
tahtoi.  Näiden  vaatimuksien  johdosta  maallinen  ja  hengellinen  valta, 
keisari  ja  paavi,  joutuvat  toisiansa  Vastaan  taisteluun,  joka  on  merkilli- 
simpiä tapahtumia  keskiajan  historiassa. 

Kirkon  vaikutuksesta  feodaalilaitoskin  sai  jalomman  luonteen  rita- 
risuuden  kautta,  jonka  tarkoitus  oli  kehittää  jalosukuisten  miesten  sotai- 
sia  harrastuksia;    mutta    nuo   harrastukset   olivat    kohdistettavat   jaloon 

toimintaan.  Tavallista  oli  ollut,  että  ritarit  olivat  osottaneet  rohkeuttaan 
ja  käyttäneet  voimiaan  tavaroiden  ryöstöön  tai  hurjaan  hävitystyöhön,  mutta 
raakuuden  ja  itsekkäisyyden  sijaan  kirkko  asetti  ritareille  uskonnollisia  ja 
siveellisiä  velvollisuuksia;  oikeuden,  kunnian  ja  rakkauden  palvelukseen 
oli  miekkaa  käytettävä  ja  miehuutta  osotettava.  Ainoastaan  vapasukuiset 
saattoivat  ritareiksi  päästä,  ja  tuo  ritarikunta  muodosti  jonkinlaisen  vel- 
jesseuran,  jolla  oli  omat  sääntönsä  ja  johon  pitkän  valmistusajan  pe- 
rästä voitiin  päästä.  Meidän  ajan  ritarikuntamerkit  ovat  sen  viimeiset 
jäännökset. 

Jo   seitsemännestä   ikävuodestaan   ritariksi   kasvatettava  otettiin  äi- 
tinsä huostasta  ja  jätettiin  jonkun  urhoollisen  ritarin  haltuun,  joka  hänelle 


Ritarikti  pukeminen.   (Ketki^ikaisetU  kiaikirjeitukseaU.) 


opetti  hyviä  avuja  ja  velvollisuuksia,  joita  hänen  vastaisuudessa  tuli  nou- 
dattaa. Vasalli  tavallisesti  lähetti  poikansa  lääniherransa  luo.  14:t6en 
ikävuoteensa  hän  oli  hovipoikana  eli  paashina,  jolloin  hän  seurasi  lin- 
nanherraa metsästyksillä,  laskien  metsästyshaukan  lentoon  ja  kutsuen  sen 
takaisin,  totutteli  itseänsä  keihään  ja  miekan  käyttämiseen  sekä  voimiaan 
ponnistellen  karkasi  ruumistaan  vastaisen  sotaisen  elämän  varalle.  Talvi- 
iltoina  taas  hän  linnan  salissa,  jonka  seinillä  suvun  vanhoja  aseita  riip- 
pui muistoja  ylläpitämässä,  kuunteli  kertomuksia  ritarien  urotöistä  tai 
trubadurein  lauluja  Kaarle  suuren  ja  Artur-kuninkaan  ritareista,  jotka 
olivat  omiansa  herättämään  hänen  mielikuvitukseensa  ritari-ihanteen,  jota 
hän  vastaisuudessa  koetti  toteuttaa.  14  vuoden  vanhana  hän  pääsi  ase- 
mieheksi,  jolloin  hän  ratsain  seurasi  linnan  isäntää  tai  hänen  puoliso- 
ansa,   ruokapöydässä   oh    heitä    palvelemassa    tai  kantoi   herran   aseita. 

sillä  tällaisiakin  toimia  ruvettiin  pitämään  jalosukuisille  kuuluvina.  Yhä 
hän  karkasi  ruumistaan  sekä  totutti  itseänsä  rohkeuteen,  juosten  syvän 
vallihaudan  poikki  tai  kiiveten  muurin  yli;  uskonnon  pääoppien  omista- 
minen kuului  ruumiin  harjoitusten  ohessa  kasvatukseen.  Jaloluontoisia, 
hartaita,  uskonnollisia  ja  rohkeita  ritareja  kasvoikin  keski-ajalla,  niinkuin 
Gottfrid  Bouillon'in  kreivi  ja  Ranskan  kuningas  Ludvig  IX.  —  17  vanhana 
aseenkantaja  lähti  matkoille  mainetta  saadakseen;  käden  tai  jalan  ym- 
pärillä oleva  sormus  oli  osottamassa,  että  hän  oli  luvannut  jonkun  lois- 
tavan työn  suorittaa,  ennenkuin  ritariksi  pyrkisi.     21-vuotiaana  tapahtui 


Nainen  ritirikunnan  suojeluksena.    (Kuva  keskiaikaisesta  kisikirjeltuksesta.) 


asemiehen  juhlallinen  ritariksi  vihkiytyminen  monine  symboolisine  toimi- 
tuksineen.  Kylpy,  sielun  ja  ruumiin  puhtauden  symbooli,  oli  ensim- 
mäinen valmistustoimi.  Sitten  hänen  tuli  paastota  ja  valvoa  yön  kir- 
kossa; aamulla  hän  teki  synnintunnustuksensa  ja  sai  papilta  synnin- 
päästön. Valkeisiin  vaatteisiin  puettuna  saattoi  hänet  kaksi  ritaria,  jotka 
olivat  hänen  kumminsa  tässä  uudistumistoimituksessa,  alttarin  hio,  pappi 
luki  messun  ja  siunasi  hänen  miekkansa,  jonka  jälkeen  joku  vanha 
ritari  löi  häntä  miekan  lappeella  sanoen:  »Teen  sinut  ritariksi  nimeen 
Isän,  Pojan  ja  Pyhän  Hengen».  Ritariksi  vihitty  vannoi  silloin 
käyttävänsä  aseensa  heikkojen  ja  sorrettujen  puolesta,  ja  miekka  sidot- 
tiin hänen  vyötäisilleen;  kummit  pukivat  hänen  päällensä  rautaisen  rita- 
Yleinen  historia.  —  25. 

riasun,  johon  kuului  kypäri,  haarniska  ja  keihäs;  kultaiset  vitjat  ja  kan>- 
nukset  hän  myöskin  sai;  kilvessä  oli  suvun  vaakuna  kuvattuna.  Toi- 
mitus päättyi  tavallisesti  turnajaisilla  (ks.  edel.  luk.). 

Ristiretkien  aikana  muodostui  erityisiä  hengellisiä  ritarikuntia, 
joissa  ritarisuus  ja  kristinoppi  olivat  vielä  paljon  enemmän  lähennelleet 
toisiansa,  sillä  niiden  jäsenet  olivat  sotureita,  mutta  myöskin  munkki- 
lupauksen  tehneitä.    Näistä  kerromme  tuonnempana. 


X. 

Saksilaiset  ja  franl<l<ilais6t  l<6isarit.    H6nril<  IV  ja 
Gregorius  VII. 

Saksa  on  lääneihin  jakaantunut.  —  Herttuat  ja  kreivit.  —  Vaalikuninkuus.  —  Otto 
suuri  pakottaa  herttuat  kuuliaisuuteen.  —  Saksalaisuus  leviää  slavilaiselle  alueelle. 
—  Böömi  ja  Määri  liitetään  Saksaan.  —  Puola  ja  Unkari  vapautuvat  —  Italian, 
olot  10:nnellä  vuosisadalla.  —  Otto  tulee  ensi  kerran  Italiaan.  —  Keisarivalta  uu- 
distetaan. —  Otto  suuren  jälkeiset  keisarit.  —  Kirkon  maallistuminen.  —  Puhdistus- 
liike.  —  Qregorius  VII:nnen  luonne  ja  tarkoitusperä.  —  KardinaalikoUeegio.  —  Nor- 
mannit saavat  Etelä-Italian  paavilta  läänitykseksi.  —  Gelibaatti-laki.  —  Gregorius 
pyrkii  ruhtinaiden  yliherraksi.  —  Riita  alkaa  Henrik  lYinnen  kanssa.  —  Keisari  Ca- 
nossassa.  —   Taistelu  alkaa  uudelleen.  —  Gregoriuksen  kuolema.  —  Wormsin  kon- 

kordaatti. 

Bonifaciuksen  lähetystoimen  ja  Kaarle  suuren  valloitusretkien  kautta 
olivat  Germanian  kansat  kääntyneet  kristinoppiin  ja  samassa  liittyneet 
sivistyneeseen  maailmaan.  Verdunin  sovinnossa  (843)  Ludvig  saksalai- 
nen sai  tämän  maan  valtakunnakseen,  ja  vasta  sen  jälkeen  saattaa 
Saksan  valtakunnasta  puhua,  sillä  sama  kuningas  sen  järjestikin  sivis- 
tyneen valtion  mukaiseksi.  Hänen  seuraajiensa  aikana  Saksa  joutui 
samallaisen  sekasorron  valtaan  ja  hajaantumistilaan,  minkä  Ranskassa 
olemme  nähneet  vallitsevan  viimeisten  Karolingien  aikana;  barbaari- 
kansat hätyyttävät  idästä  ja  pohjoisesta  ja  kuninkaan  valta  heikkonee 
heikkonemistaan.  lOmnellä  vuosisadalla  ei  Saksakaan  ole  muuta  kuin 
monien  läänien  välillä  vallitseva  höllä  liitto-yhteys,  mutta  läänit  ovat  laa- 
jempia kuin  Ranskassa  eikä  niiden  lukumäärä  ole  niin  suuri.  Mahtavat 
herttuat  ja  kreivit  olivat  täälläkin  alkuansa  olleet  hallitsijoiden  asettamia 

virkamiehiä,  mutta  he  alkoivat  vähitellen  pitää  itseänsä  hallittavansa 
maan  omistajina  ja  omistivat  itselleen  kaikki  haUitsijan  oikeudet;  ja  hei- 
dän asemansa  tuli  vielä  itsenäisemmäksi  sen  kautta,  että  useiden  läänit 
käsittivät  entisten  itsenäisten  heimokuntien  maa-alan;  niinpä  Saksin  hert- 
tuan maa  oli  Rheinin  ja  Elben  välillä,  jossa  tuo  jäykkä  saksilaisheimo 
vieläkin  asui;  Alemannian  eli  Schwabin  herttuakunta  taas  käsitti  ny- 
kyisen Wiirtembergin  ja  Badin;  Frankin  herttuakuntaan  kuuluivat 
Rheinin  itäpuolelle  jääneet  Frankit,  jotka  asuivat  Mainin  ja  alisen  Neeka- 
rin  välillä;  Baijerin  herttuakunnan  alalla  asui  myöskin  entinen  itse- 
näinen heimokunta;  Lothringi  taas  oli  jäännös  Lotarin  valtakunnasta 
Rheinin,  Schelden  ja  Moselin  välillä.  Näiden  ohessa  oli  pienempiä  kan- 
sakuntia, niinkuin  Thuringiläiset  Frankkien  ja  Saksilaisten  välillä  sekä 
Friisit  Pohjanmeren  rannalla.  Kaikki  nuo  heimot  olivat  säilyttäneet  omat 
lakinsa  ja  tapansa  ja  puhuivat  omaa  kielimurrettansa.  Maallisten  rin- 
nalla tavattiin  monta  mahtavaa  kirkonruhtinasta,  jotka  arvonsa,  valtansa 
ja  oikeuksiensa  puolesta  olivat  kohonneet  heidän  vertaisikseen ;  Mainzin, 
Trierin  ja  Kölnin  arkkipiispat,  Magdeburgin,  Speierin  ja  Bremenin 
piispat,  S:t  Oallenin  ja  Fuldan  luostarien  abbotit  ovat  näistä  mai- 
nitta vimmat. 

Mutta  vaikka  Saksa  olikin  noin  moneen  erikoisvaltaan  jakaantu- 
neena, oli  siellä  kuitenkin  olemassa  sen  verran  yhteistunnetta,  että  kaik- 
kien yläpuolella  oleva  päämies  pidettiin  tarpeellisena;  roomalaisvaltio, 
jonka  Kaarle  suuri  oli  uudistanut,  ei  ollut  herttuoidenkaan  mielestä  haih- 
tunut; ja  sen  lisäksi  kirkonmiehet  kannattivat  innokkaasti  kuninkaan 
valtaa,  sillä  siitä  oli  heillä  turvaa  mahtavaa  maallista  ylimystöä  vastaan. 
Ranskassa  kuninkaan  valta  meni  perintönä  samassa  suvussa,  mikä  tuotti 
sille  suurta  etua,  koska  se  perinnöllisyyden  nojassa  kävi  vankemmaksi 
ja  alennustilastaan  saattoi  yhtämittaa  kohota  kohoamistaan;  mutta  Saksan 
herttuat  eivät  päästäneet  hallitsijanvaltaa  perinnölliseksi,  vaan  se  tuli 
karolingilaissuvun  loputtua  (v.  911)  vaalin  alaiseksi,  vaikkakin  vanhaan 
germanilaiseen  tapaan  saman  suvun  jäseniä  useimmiten  valittiin.  Vaali 
toimitettiin  Frankin  herttuakunnassa,  koska  sitä  pidettiin  valtakunnan 
päämaana.  Saksa  kun  oli  frankkilaisvallasta  saanut  alkunsa.  Mainzin 
—  myöhemmin  Frankfurt  am  Mainin  —  kaupunkiin  kokoontuivat  ku- 
ninkaan kuoltua  uutta  valitsemaan  arvokkaimmat  ruhtinaat,  joihin  luet- 
tiin paitsi  herttuoita,  piispat  ja  luostarien  abbotit,  jotka  olivat  suorastaan 
valtiosta  riippuvaisia,  sekä  ne  vasallit,  joiden  arvo  perustui  valtion  vir- 
kaan, niinkuin  markkreivit  ja  pfaltzkreivit  y.  m.  Vaalin  jälkeen  kunin- 
gas   kruunattiin    Aachenissa,   mutta    varsinaista   pääkaupunkia   ei   vielä 

ollut,   vaan    kuninkaat    oleskelivat    entisten    hallitsijain    tapaan    suurilla 
tiluksillaan. 

Mahtavien  herttuoiden  joukosta  kuningas  valitaan,  mutta  kuninkuus 
siirtyy  aika  ajoittain  suvusta  toiseen,  joten  ei  pysyväistä  dynastiiaa  pää- 
see muodostumaan.  V.  911  valitaan  Frankin  herttua  Konrad  kunin- 
kaaksi, mutta  hänen  kuoltuaan  (918)  saapi  Saksin  herttua  Henrik  ku- 
ninkaan arvomerkit,  jotka  pysyvät  hänen  suvussaan  aina  vuoteen  1024; 
silloin  valitsijat  taas  siirtävät  ne  frankkilaissukuun,  jonka  herttuat 
ovat  kuninkaina  sata  vuotta  (v:teen  1125). 

Saksilaisten  kuninkaiden  aikana  Saksa  rupeaa  muodostumaan  lu- 
jaksi vallaksi,  ja  sen  arvo  ja  voima  näyttäytyy  kaikkialla.  Aineellisena 
tukena  oli  kuninkailla  kyllä  oma  herttuakuntansa,  mutta  voimallaan  he 
saivat  muutkin  herttuat  valtaansa  tunnustamaan.  Henrik  I  (918 — 936) 
ei  paljon  sekaantunut  muiden  herttuoiden  asioihin,  mutta  hänen  seuraa- 
jansa Otto  I,  joka  on  saanut  nimen  suuri,  ei  tyjrtynyt  paljaaseen  arvo- 
nimeen. Kaarle  suuren  esimerkkiä  noudattaen  hän  kruunautti  itsensä 
Aachenissa  kuninkaaksi,  ja  kun  herttuat  alkoivat  itsenäisyysharrastuksla 
osottaa,  ryhtyi  hän  sotavoimalla  pakottamaan  heitä  kuuliaisuuteen;  Fran- 
kin herttua  kun  oli  sodassa  saanut  surmansa,  piti  Otto  itse  hänen  hert- 
tuakuntansa; hän  asetti  toisiin  sukulaisiansa  tai  liitti  noita  mahtavia  va- 
salleja naimisliitoilla  sukuunsa.  Kirkonmiehiä  Otto  niinikään  auttoi; 
edellisinä  levottomina  aikoina  olivat  maalliset  ylimykset  tahtoneet  riistää 
sen  maita,  mutta  nyt  siitä  tehtiin  loppu,  ja  kuningas  antoi  kirkolle  vielä 
lisääkin  maita  sekä  oikeuksia  ja  etuja.  Hän  tahtoi  samoin  kuin  Kaarle 
suurikin  saada  kirkon  henkistä  voimaa  jalostamaan  raakaa  yhteiskuntaa; 
mutta  itse  hän  valvoi  sitä  ja  asetti  tärkeimpiin  kirkonvirkoihin  hoitajat. 
Täten  Otto  sai  koko  valtakunnan  itselleen  kuuliaiseksi,  ja  Kaarle  suuren 
tapaan  hän  lähetti  tarkastusmiehiä,  joita  nimitettiin  palatsikreiveiksi, 
kaikkiin  valtakunnan  maihin  kuninkaallista  valtaansa  ylläpitämään,  vir- 
kamiesten toimia  valvomaan  ja  epäkohtia  poistamaan  missä  niitä  tavat- 
tiin. »Länsi-Europaa  hän  hallitsi  kuin  perheenisä»,  sanoo  muuan 
kirjailija;  hänen  vaikutuksensa  ulottui  Ranskaankin,  jonka  kuningas  Lud- 
vig IV  d'Outre-Mer  ja  mahtava  Francian  herttua  Hugo  suuri  olivat 
hänen  lankojansa. 

Tähän  aikaan  Saksalaiset  alkoivat  osottaa  suurta  harrastusta  kris- 
tinopin levittämisessä,  niinkuin  jo  edellisessä  luvussa  olemme  kertoneet, 
ja  samassa  saksalaisuus  myöskin  leviää  oman  asutusalansa  ulkopuolelle, 
jota  liikettää  jatkuu  myöhemminkin  14:teentoista  vuosisataan  asti.  Idäs- 
säpäin    Elbe-virrasta    alkaen    asui  silloin  slavilaisia  heimoja,  joita  Kaarle 


Otte  l:n  ja  hinen  puoliMnta  kuvapattaal  Magdeburgfn  tiMnieiciricMsa. 

suuri  oli  alkanut  kukistaa,  mikä  työ  hänen  jälkeensä  oli  keskeytynyt. 
Henrik  I  taas  rupeaa  jatkamaan  sivistyksen  ja  samassa  saksalaisvallan 
levittämistä  näihin  seutuihin;  rajoilla  järjestetään  entiset  markkreivi- 
kunnaty  joista  tärkeimmät  olivat  n.  k.  Nordniark  Saksin  itäpuolella  ja 
Miania  (Meissenj  sitä  etelämpänä,  sekä  Ostmark  Baijerista  itäänpäin. 
Kaikista  näistä  on  myöhemmin  syntynyt  valtioita,  joista  kaksi  meidän 
aikanamme  on  Europan  suurvaltoja;  Nordmark  oli  näet  Brandenburgin 
alku,  josta  taas  Preussi  on  kehittynyt,  ja  Ostmark  on  Itävallan  perus- 
maa; Misniasta  jälleen  syntyi  Saksin  kuningaskunta.  Näihin  rajamaa- 
kuntiin perustettiin  useita  lujia  linnoituksia,  joissa  lähiseudun  maan- 
omistajat olivat  velvoitetut  palvelemaan,  siten  että  yksi  yhdeksästä  oli 
aseissa,  mutta  muut  kahdeksan  saivat  viljellä  maatansa.  Saksilaisia  uutis- 
asukkaita  siirtyi  linnojen  turvissa  yhä  kauemmaksi;  alku-asukkaista 
tehtiin  orjia,  kirkkoja  rakennettiin,  pappeja  ilmestyi  kymmennyksiä  vaa- 
timaan, ja  vähitellen  slavilainen  kansallisuus  hävisi  kokonaan  ja  koko 
maat  saksalaistuivat ;  niin  ovat  Brandenburg,  Saksi  (nyk.  kuningaskunta), 
Mecklenburg  ja  Pommeri  tulleet  saksalaisiksi  maiksi. 

Böömissä  ja  Määrissä  asui  niinikään  slavilaisia  heimoja,  jotka 
Tshekkien  nimellä  olivat  sinne  kansainvaellusten  aikana  siirtyneet;  Kaarle 
suuri  oli  näitäkin  vastaan  taistellut,  mutta  hänen  seuraajiensa  aikana  ne 
olivat  vapautuneet,  ja  9:nnen  vuosisadan  lopulla  oli  siellä  syntyn3rt  mah- 
tava valtakunta,  jota  villit  Magyarit  kuitenkin  heikonsivat.  Henrik  I 
laski  Tshekit  valtansa  alle,  pakottaen  heidän  herttuansa  uudestaan 
liittymään  Saksaan;  useasti  Tshekit  koettivat  kapinoilla  päästä  va- 
paaksi, mutta  onnistumatta.  Tshekkiläinen  kansallisuus  ei  kuitenkaan 
Böömissä  ole  kokonaan  milloinkaan  hävinnyt,  vaan  on  se  aika  ajoin 
puhjennut  esille  ja  osottanut  virkeyttä;  keski-ajan  lopulla  saavutti  Böömi 
joksikin  aikaa  itsenäisyydenkin.  Meidän  aikanamme  Tshekit  taas  koet- 
tavat saada  itselleen  erikoisemman  aseman  Itävallan  monarkiassa,  jonka 
vuoksi  kiivas  taistelu  on  paraillaan  käymässä. 

Vielä  ehjempänä  ovat  ne  slavilaisheimot,  jotka  asuivat  Weikselin 
ympärillä,  säilyneet  saksalaistumasta.  9:nnellä  vuosisadalla  liittyivät  he 
yhteen  voidakseen  voimakkaammin  taistella  Saksalaisia  vastaan,  jonka 
kautta  Puolan  valtakunta  sai  alkunsa.  Otto  suuri  kyllä  voitti  Puolan 
herttuan  Mieczislamin  (v.  950)  ja  pakotti  hänet  tunnustamaan  hänen 
herruuttaan  sekä  kääntymään  kristinuskoon,  mutta  tuo  yUherruus  vähi- 
tellen hävisi.  Saloin  kävi  Unkarissakin,  sillä  kun  Henrik  I  ja  Otto 
olivat  Magyarit  voittaneet  Saksassa  (ks.  edell.  luk.),  pakotettiin  heidät 
Saksan  herruuteen  ja  kristinuskoon,   mutta  edellinen  ei  sielläkään  pysy- 

väiseksi  jäänyt.  Näillä  saksilaissuvun  kuninkaiden  sotaretkillä  ja  heidän 
suosimallaan  lähetystoimeUa  oli  se  suuri  merkitys,  että  mainitut  kansat 
sen  kautta  tulivat  roomalais-katolisen  kirkon  yhteyteen  ja  täten  liittyivät 
Länsimaihin,  jota  vastoin  itäiset  Slavilaiset  saivat  kristinuskon  Konstanti- 
nopelista.  ja  kreikkalais-katolisen  uskonsa  kautta  vieraantuivat  länsi- 
maisesta sivistyksestä.  Mutta  saksalaisuus  herkesi  pian  osottamasta  tällä 
puolen  yhtä  suurta  voimaa  kuin  alussa,  ja  kuninkaat  jättivät  nämät 
seudut  syrjään,  sillä  heidän  huomionsa  kääntyy  yhä  enemmän  Italiaan. 
Otto  suuren  aikana  alkaa  Saksan  kuninkaiden  herruus  Alppien  toisella 
puolellakin. 

Italiassa  oli  10:nnellä  vuosisadalla  sekasorto  ja  hajanaisuus  vielä 
suurempi  kuin  Saksassa.  Siellä  oli  monta  valloittajaa  käynyt,  jonka 
vuoksi  siellä  tavattiin  useita  kansallisuuksia;  pohjoisessa  oli  germani- 
lainen  kansanaines,  Longobardit  ja  Frankit,  voitolla;  keskiosassa  taas, 
Kirkkovallassa,  roomalainen;  eteläosa  jälleen  oli  Kreikkalaisen  keisarin  hal- 
lussa, mutta  Sarasenejäkin  sinne  tunkeutui  Sisilian  kautta  Pohjois-Afri- 
kasta.  Paljon  pieniä  valtioita  on  tämän  kansallisen  erilaisuuden  ohessa; 
maallisista  herroista  ovat  Friaulin  herttua  Lombardian  itäosassa,  Ivrean 
markiisi  länsiosassa,  Spoleton  herttua  niemimaan  keskiosassa,  Bene- 
ventin,  Salernon  ja  Capuan  herttuat  sen  eteläosassa  mahtavimmat;  kir- 
konruhtinaista  taas  on  tietysti  paavi  mahtavin,  mutta  myöskin  Milanon 
arkkipiispalla,  Pavian,  Veronan  ja  Turinin  piispoilla  on  suuret  maa-alat. 
Näiden  lisäksi  on  vapaita  kaupunkeja,  niinkuin  Venetsia,  G^nua,  Gaeta 
ja  Amalfi.  Italian  ruhtinaista  ei  kukaan  saattanut  saada  aikaan  järjes- 
tystä, eikä  Konstantinopelin  keisarikaan,  jonka  hallussa  eteläinen  osa  nie- 
maasta  oli,  voinut  herruuttaan  täällä  lujentaa.  Rooman  paavi  oli  myös- 
kin 10:nnellä  vuosisadalla  kaiken  arvonsa  menettänyt.  Italian  kuningas- 
kruunusta  ja  keisarinarvosta  taistelivat  Friaulin  ja  Spoleton  herttuat  sekä 
Ivrean  markiisi  joko  keskenään  tai  Burgundin  kuninkaiden  kanssa  (ks.  luk. 
VII),  jotka  Alppien  toiselta  puolen  sinne  tulivat.  Kauhdta  rikoksia  harjoite- 
taan, myrkkyä  ja  tikaria  käytetään  julkisen  taistelun  ohessa.  Sama  tur- 
melus kuin  muualla  on  Roomassa,  itse  kirkon  keskustassa,  päässyt  valtaan. 
Paavin  määräsivät  Rooman  kaupungin  kevytmieliset  ja  turmeltuneet  ylimys- 
suvut mielensä  mukaan,  ja  puolen  vuosisadan  ajan  (904 — 955)  kaksi 
kevytmielistä  ylhäissukuista  Rooman  naista,  Teodora  ja  hänen  tyttärensä 
Marozia,  asettavat  paavinistuimelle  mitä  kelvottomimpia  miehiä,  lenunitty- 
jänsä,  poikiansa  ja  muita  suosikkejansa.  Niinpä  eräs  paavi  Johannes  X 
kuristettiin  vankihuoneessa  ja  Marozian  poika  pääsi  paavinistuimelle 
v.  932. 

Tällaisten  olojen  vallitessa  Saksan  kuningas  Otto,  joka  jo  oli  voit- 
tanut monta  vihollista,  tulee  v.  951  Italiaan.  Samana  vuonna  oli 
eräs  Berengar  II,  Ivrean  markiisi,  myrkyttänyt  kilpaiUjansa  Lotarin  ja 
anastanut  kuninkuuden,  ja  saadakseen  sen  varmasti  pojallensa  perintönä 
menemään  hän  tahtoo  naittaa  Lotarin  lesken,  Adelheidin,  pojalleen.  Mutta 
silloin  Adelheid  pakenee  Lombardiassa  olevaan  Canossan  linnaan  ja  pjytSS 
Saksan  kuningasta  avukseen.  Otto  noudattaa  kutsua  ja  Italialaiset  otta- 
vat hänet  mielihyvällä  vastaan,  sillä  ruhtinasten  alituisiin  taisteluihin  oli 
kyllästytty.  Toivottiin  rauhaa  ja  järjestystä  mahtavalta  ruhtinaalta,  mutta 
samassa  arveltiin  sellaisen  kuninkaan  herruutta  lieväksi,  joka  asui  toi- 
sella puolella  Alppien.  Siinä  .  kohden  Italialaiset  kuitenkin  erehtylTät, 
siUä  Saksan  kuninkaat  eivät  tyytyneet  tyhjään  nimeen,  vaan  he  vaatirat 
myöskin  todellisen  vallan. 

Toisen  kerran  Otto  saapui]  Italiaan  v.  962,  jolloin  hän  julistutti 
itsensä  Milanossa  Italian  kuninkaaksi  ja  sai  Roomassa  keisarikruunun. 
Tämän  kautta  hän  sai  Italian  herruuden,  ja  itse  paavikin  joutuu  kei- 
sarin holhotiksi,  sillä  Rooman  asukkaat  lupaavat,  etteivät  valitse  paavia 
saamatta  keisarin  suostumusta  vaaliinsa;  mutta  keisariarvo  tuottaa  her- 
ruuden kaikissa  Länsimaissa,  sillä  onhan  keisari  Konstantinuksen,  Teodo- 
siuksen  ja  Kaarle  suuren  jälkeläinen.  Tämä  oli  kuitenkin  vaan  aatteel- 
linen valta,  sillä  todellisuudessa  keisarivalta  ennen  pitkää  vaipui  vähfi- 
pätöiseksi  eikä  pitkillä  taisteluillakaan  ollut  saavutettavissa. 

Otto  suuren  luoma  mahtava  valtakunta  säilyi  kuitenkin  vielä  hä- 
nen seuraajiensa  Otto  Ilsen  (f  983),  Otto  IILnnen  (f  1002)  sekä 
Henrik  ILsen  (f  1024)  aikana,  jotka  niinikään  kuuluivat  saksilaiseen 
sukuun,  ja  voimakkaita  olivat  seuraavat  frankkilaiskeisaritkin  Konrcul  II 
(1024—1039),  ja  varsinkin  Henrik  lll  (1039—1056),  jonka  aikana 
valtakunta  oli  mahtavimmillaan.  Mutta  hänen  seuraajansa  Henrik  IVmnen 
aikana  alkaa  keisarivalta  heikontua  ja  maailman  herruus  siirtyä  hengel- 
liselle valtiaalle,  Rooman  paaville. 

Edellisessä  luvussa  kerroimme,  miten  kirkon  valta  oli  yhäti  kas- 
vanut ja  kirkonmiehet  saaneet  suuren  merkityksen  maallisten  mahti- 
miesten rinnalla.  Mutta  näimme  myöskin,  miten  kirkko  oli  samassa  yhä 
enemmän  vieraantunut  ylevästä  tehtävästään  ja  alkanut  maallistua;  läft- 
niensä  kautta  olivat  piispat  ja  abbotit  joutuneet  samaan  suhteeseen  kuin 
maallisetkin  vasallit  lääniherraansa,  ja  Otto  suuren  ajoista  asti  itse  kir- 
kon päämies  oli  Saksan  keisarista  riippuvainen,  sillä  tämä  vahvisti 
Booman  papiston  ja  kansan  toimittaman  vaalin,  mutta  määräsi  usein 
itsekin   Pyhän   Pietarin   istuimelle  kenen  hän  tahtoi  ja  erotti  mielestänsä 

kelvottomia  paaviudesta.  Kirkko  oli  siis  joutunut  maallisen  vallan  riip- 
puvaisuuteen, joka  kaikkialla  näkyikin.^  Ruhtinaat  antoivat  kirkonläänit 
sellaisille  miehille,  jotka  olivat  sopivimpia  feodaalivelvoUisuuksia  täyttä- 
mään,   huolimatta    heidän    sopivaisuudestaan    sielunpaimenina,  ja    useim- 


Otte  III,  seurassaan  vattakunnanniMlnasten,  aatelin  ja  papiston  edustajat.    (Keskiaikainen  miniatyyri.) 

miten  ne  olivat  ylimyssukujen  nuorempia  jäseniä,  jotka  antautuivat  vaan 
läänin  tähden  hengelliseen  säätyyn,  sukulääni  kun  meni  perintönä  van- 
himmalle miespuoliselle  jäsenelle.  Käytettiinpä  sellaistakin  tapaa,  että 
lääniherra   jätti   viran    enimmän  maksavalle,  joten  läänittäminen  muuttui 

kaupaksi.  Tätä  väärinkäytöstä  kutsuttiin  simoniaks^i,  se  kun  muka  oU 
samallainen  synti,  kuin  se,  johon  apostolien  tekoraamatussa  mainitta 
Simon  Magus  teki  itsensä  syypääksi  pyytäessään  hengen  lahjoja  rahoilla 
ostaa.  Kirkonmiehet  muuttuivatkin  vähitellen  tapojensa  puolesta  maal- 
listen ylimysten  kaltaisiksi;  miekka  vyöllä  hekin  kulkivat  taisteluissa  va- 
salliensa  etupäässä;  niinpä  8  Saksan  piispaa  30  vuoden  kuluessa  kaatui 
taistelussa  pakanoita  vastaan.  Eräs  piispa  käytti  ainoastaan  sotanuljaa 
aseenaan,  koska  ei  muka  tahtonut  verta  vuodattaa.  Mutta  myöskin  kes- 
kinäisissä  taisteluissa    kirkonmie- 


HtnncT^^ 


quarmi^ 


het  olivat  valmiit  aseitaan  käyttä- 
mään, ja  menipä  villiytyminen 
joskus  niinkin  pitkälle,  ettei  kir- 
konkaan pyhyyttä  kammottu  lou- 
kata; niinpä  kerrotaan  Fuldan 
luostarin  abbotin  ja  Hildesheimin 
piispan  joulupäivänä  v.  1063  ju- 
malanpalveluksen aikana  joutuneen 
kirkossa  miekan  mittelöön  kes- 
kenään, ja  verta  vuoti  itse  alt- 
tarille. 

Maalliset  läänit  olivat  jo  muut- 
tuneet perinnöllisiksi  kaikissa  Län- 
simaissa, ja  kehitys  nä3rtti  johta- 
van siihen,  että  myöskin  kirkon 
läänit  samaan  asemaan  joutuisivat, 
sillä  samoin  kuin  maalliset  herrat 
tahtoivat  piispatkin  pojilleen  jät- 
tää lääninsä  ja  virkansa.  Mutta 
tämä  olisi  tietysti  vielä  suurem- 
massa määrässä  vaikuttanut  kir- 
kon maallistumiseen  ja  siten  muodostunut  suljettu  pappiskasti,  joka 
vaan  omia  etujaan  olisi  ajanut. 

Mutta  llrnnellä  vuosisadalla  syntyy  katolisessa  kirkossa  valtava 
puhdistusliike,  joka  tahtoo  saada  sen  erilleen  maallisen  vallan  vaikutuk- 
sesta. Se  sai  alkunsa  jo  ennen  mainitusta  Clunyn  luostarista,  jonka 
säännöt  otettiin  noudatettaviksi  useissa  länsimaisissa  kirkoissa.  Munkkien 
elämä  muuttui  ankarammaksi  ja  puhtaammaksi,  ja  samaa  puhdistuksen 
asiaa  he  rupesivat  ajamaan  koko  kirkossa.  Clunylaisen  hengen  elähyt- 
tämänä   oli   munkki    Hildebrand,   joka   paavina  on  tunnettu  Gregorius 


Henrik  IV.   (Miniatyyrikuva.) 

VILnnen  nimellä;  ja  tähän  mieheen  etupäässä  liittyy  tuo  suuri  uudis- 
tustoimi,  jonka  kautta  katolinen  kirkko  pyrkii  saamaan  koko  maailman 
johtoonsa. 

Hildebrand  oli  alhaista  sukuperää  —  työmiehen  poika  Toskanasta  — 
mutta  halpa  sääty  ei  ollut  esteenä  kirkon  viroissa.  Käytyään  eräässä 
luostarikoulussa  Roomassa  joutui  hän  20-vuotiaana  Saksaan  ja  oli  ken- 
ties munkkina  Clunyn  luostarissa,  vaikka  varmuudella  ei  tiedetä,  oliko 
hän  ollenkaan  munkkilupauksiin  sitoutunut.  V.  1049  hän  tuli  Henrik 
Illmnen  asettaman  paavin  Leo  IX:nnen  mukana  Italiaan  ja  sai  papin 
viran  Roomassa.     Mutta  pian  hän  tuli  koko  kirkon  johtavaksi  mieheksi, 


Paavin  palatsi  Reematta  14:niMn  vuotltadan  alussa.    Taustalla  en 
Lateraanlkirkko,  vasemmalla  paavin  asunto. 

sillä  neljän  paavin  aikana  hän  jo  vallitsi,  ennenkuin  vihdoin  v.  1073  itse 
nousi  Pyhän  Pietarin  istuimelle.  Hän  toimi  legaattina,  oli  arkkidiakoo- 
nina,  mutta  paaviksi  hän  ei  tahtonut  tulla,  ja  kun  hän  vihdoin  oli  vas- 
ten tahtoansa  siksi  valittu,  sanotaan  hänen  kärsineen  suuria  tuskia  ja 
olleen  kaksi  päivää  vuoteen  omanakin.  Gregorius  pelkäsi  nähtävästi 
sitä  suurta  vastuunalaisuutta,  mikä  hänellä  kristikunnan  päämiehenä 
tulisi  olemaan ;  mutta  kun  hän  kerran  oli  tähän  asemaan  joutunut,  niin 
hän  lujan  henkensä  koko  voimalla  ryhtyi  periaatteitaan  toteuttamaan. 
Kasvultaan  hän  oli  pieni,  ulkomuodoltaan  ruma  ja  muuten  vähäpätöisen 
näköinen,  mutta  suuret  maailmaa  mullistavat  tuumat  olivat  hänen  mie- 
lessään. Hänen  mielensä  oli  haaveksivan  uskonnollinen,  pyhää  neitsyttä 
hän   rukoili   sekä  apostoli  Pietaria,  jonka  kanssa  hän  oli  vakuutettu  ole- 

vansa  henkisessä  yhteydessä.  Selvällä  johdonmukaisella  ajatuskyvyllään 
hän  muodosti  tuon  suuren  hengeUisen  valtakunnan  rakenteen,  jonka  hän 
esteistä  huolimatta  intohimoisella  luonteellaan  tahtoi  saada  ihmisten  kes- 
ken aikaan.  Maailmassa  oli  vaan  rauhattomuutta,  väkivaltaa  ja  turme- 
lusta, sanoi  hän,  mutta  rauha  ja  autuus,  joka  oli  kristinopin  ihanne,  oli 
saatava  sen  sijaan  vallitsemaan.  Ja  tämä  oli  ainoastaan  kirkon  kautta 
mahdollista,  sillä  hänen  käsityksensä  mukaan  oli  katolisen  kirkon  val- 
taan päästyä  tuo  onnellisuuden  aika  tuleva.  Noiden  aatteiden  toteutta- 
misessa hänellä  oli  monta  etua  puolellaan,  sillä  ajan  henki  oli  kirkolle 
edullinen;  ihmiset  olivat  pelon  ja  kunnioituksen  valtaamina  heittäytyneet 
kirkon  johdettaviksi,  se  hallitsi  heidän  sielujansa  välittäen  heidän  suh- 
dettaan Jumalaan  ja  ikäänkuin  hallitsi  tuota  näkymätöntä  henkimaail- 
maa, joka  oli  heikon  ihmislapsen  yläpuolella.  Valtiolliset  olosuhteetkin 
olivat  hänelle  edulliset,  sillä  feodaalilaitos  hävitti  tähän  aikaan  kaiken 
hallitsijavallan,  jonka  vuoksi  kirkolla  oli  hyvä  tilaisuus  koota  kaikki 
yhteen  omaan  suojaansa,  puhdistaa  se  kristinopin  moraalilla,  hankkia 
oikeutta  ja  turvaa  jokaiselle  ja  saattaa  rakkaus  väkivallan  sijaan.  Siinä 
oli  suuremmoinen  tarkoitusperä  suuren  miehen  kunnianhimolle. 

Ensimmäinen  tehtävä  oli  hengellisen  vallan  irrottaminen  maallisen 
vallan  riippuvaisuudesta.  Sitä  varten  hän  Nikolaus  II:  sen  aikana  v. 
1059  toimitutti  määräyksen,  jonka  mukaan  n.  k.  kardinaxilikolleegion 
tulisi  valita  paavi.  Siihen  kuului  Rooman  korkeimpia  pappeja  ja  sen 
ympäristön  piispoja.  Vaalin  jälkeen  saisi  Rooman  kansa  ja  alempi  pa- 
pisto antaa  suostumuksensa  ja  keisarilla  olisi  oikeus  se  vahvistaa.  Täten 
loppui  Saksan  keisarin  määräämisvalta  kirkon  päämiestä  asetettaessa. 

Konstantinopelin  keisarikunnasta  Rooman  paavi  jo  aikoja  sitte  oU 
päässyt  kokonaan  riippumattomaksi,  ja  viimeinenkin  side  molempien 
kirkkokuntien  välillä  katkesi  nyt,  kun  hän  julisti  Konstantino- 
pelin patriarkan  pannaan,  riita  kun  oli  syntynyt  siitä,  kävisikö  Pyhä 
Henki  ulos  ainoastaan  Isästä,  niinkuin  itämainen  kirkko  opetti,  vai  myös- 
kin Pojasta,  jota  käsitystä  Rooman  paavi  puolusti.  Itä-Rooman  keisari 
menetti  myöskin  tähän  aikaan  viimeisen  maa-alansa  Etelä-Italiassa,  ja 
uusista  valloittajista  Oregorius  tahtoi  saada  aineellista  tukea  paavin  Tal- 
lalle. Tänne  oli  näet  Normandiasta  tullut  Normanneja,  joiden  seikkailu- 
halu  ei  vieläkään  ollut  loppunut,  vaikka  he  n3rt  sitä  tyydyttivät  käymällä 
PyhällämaaUa  muka  hartauttaan  harjoittamassa.  Näillä  retkillä  poik- 
kesi heitä  Apuliaan  ja  Ealabriaan,  jossa  he  palkkasotureina  ottivat  osaa 
taisteluihin  Maurilaisia  vastaan,  jotka  Sisilian  kautta  tunkeutuivat  sinne. 
Mutta   ennen   pitkää   he  itse,  niinkuin  ennen  Rooman  keisarikunnan  hit- 

tolaiset,  alkoivat  anastaa  näitä  rikkaita  ja  hedelmällisiä  maakuntia. 
Useita  normannilaispäälliköitä  täällä  tavataan  taistelemassa,  mutta  kuu- 
luisin on  urhoollinen  ja  sukkela  Robert  Guiscard.  Hänestä  tuli  nor- 
mannilaisvallan  varsinainen  perustaja.  Etelä-Italian  asukkaat  nostivat 
haikeita  valituksia  näiden  puolibarbaarien  julman  menettelyn  johdosta, 
jonka  vuoksi  paavi  Leo  IX,  joka  vielä  pelkäsi  omien  maidensa  joutuvan 
heidän  saaliikseen,  ryhtyi  heitä  vastaan  sotaan.  Hän  voitettiin  kuitenkin 
ja  joutui  itse  vangiksi  (v.  1053).  Polvistuneina  Normannit  ottivat 
pyhän  vankinsa  vastaan,  pyytäen  häneltä  siunausta,  mutta  pitivät  hänet 
kuitenkin  vankeudessa,  koska  hän  ei  suostunut  heidän  vaatimuksiinsa. 
Syntyi  kuitenkin  pian  sovinto;  kirkon  päämies  suostui  antamaan  Etelä- 
ltähän Normanneille,  he  kun  ottivat  sen  vastaan  paavin  lääninä;  Gre- 
gorius  toivoi  näet  heistä  tukea  vastikään  Saksan  keisarin  vallasta  irtaan- 
tuneelle paavinistuimelle.  Keisari  Eonstantinus  oli  muka,  niin  oli  jo 
aikaisemmin  väitetty,  Konstantinopeliin  muuttaessaan  jättänyt  Rooman 
ja  Itahan,  vieläpä  kaikki  Länsimaat,  paavin  omaksi.  Tämän  oikeuden 
perustuksella  hän  nyt  Etelä-Italian  lääniherruuden  anasti. 

Paaviksi  tultuaan  oli  Gregoriuksen  toiminta  entistä  innokkaampi; 
hän  kutsui  tavan  takaa  piispoja  ja  abboteja  kaikista  maista  Roomaan 
neuvottelemaan  parannuksista;  hänen  legaattinsa  kulkivat  maasta  toiseen 
panemassa  hänen  käskyjänsä  toimeen  ja  järjestämässä  kirkon  oloja;  itse 
hän  oU  usein  matkoilla;  kirjeenvaihto  oli  sangen  vilkas  piispojen  ja  hal- 
litsijoiden kanssa.  Uusia  määräyksiä  lähetettiin,  joiden  kautta  uudistuk- 
sen asiaa  ajettiin.  Celibaatti-lailla  Gregorius  määräsi  papit  elämään  nai- 
mattomina; V.  1075  näet  kiellettiin  naineita  pappeja  messuja  toimitta- 
masta ja  kirkon  tuloja  kokoomasta,  eivätkä  maallikotkaan  saaneet  sel- 
laisten puoleen  kääntyä.  Naimattomuutta  oli  jo  kristikunnan  vanhim- 
milta ajoilta  asti  pidetty  erittäin  ansiokkaana,  ja  useissa  synodeissakin 
oli  pappeja  siihen  velvotettu,  mutta  vasta  Gregorius  pani  sen  ankaruu- 
della käytäntöön.  Taistelu  oli  kova,  sillä  piispat  eivät  tahtoneet  virois- 
taan luopua,  mutta  eivät  myöskään  vaimoaan  ja  lapsiaan  heittää,  ja  var- 
sinkin Itahassa  oli  vastustus  sitkeätä,  sillä  kauempana  oli  kunnioitus 
paavia  kohtaan  suurempi  kuin  lähellä.  Celibaatti>lain  kautta  olivat  papit 
kokonaan  erotettavat  maallisista  huohsta,  sillä  yksinomaan  kirkon  eduksi 
heidän  tuli  työskennellä. 

Toisella  säädöksellä  Gregorius  ankarasti  kieltää  simonian  ja  vieläpä 
maallikkojen  oikeuden  antaa  kirkon  virkoja,  s.  o.  investituran.  Hän 
ohsi  saattanut  saada  asian  ratkaistuksi  jättämällä  läänit  maallikkojen 
haltuun    ja    erottamalla     siten    hengellisen    viran     niistä;     mutta     hän 

ei  tahtonut  kirkon  suunnattomista  maista  luopua,  sillä  siinä  oli  valUn 
kysymys  niinikään;  viides  osa  Englannin  ja  Ranskan  maasta  ja  kolmis 
osa  Saksasta  olisi,  niinkuin  edellä  on  mainittu,  sen  kautta  joutunut  paa- 
vin valtapiiristä  erilleen.  Päinvastoin  hän  tahtoi  kaikkialla  saada  maal- 
lisen vallan  hengellisen  alaiseksi.  »Ken  tietää»,  kirjoittaa  hän  kerran, 
»vaikka  kuninkaat  ja  herttuat  olisivat  saaneet  alkunsa  niistä,  jotka  Jumi- 
Iata  tuntematta  röyhkeydellä,  petoksella,  murhilla  ja  muilla  perkeleen  kei- 
noilla ovat  tavotelleet  valtaa  vertaistensa  yli.»  Kirkko  oli  nyt  puhdistava 
tuon  saastaisen  yhteiskunnan,  jonka  sen  vuoksi  oli  pappisvallan  alle  alis- 
tuminen. Gregorius  esiintyykin  ikäänkuin  hallitsijoiden  ja  valtakuntiai 
ylimpänä  määrääjänä.  Ranskan  kuninkaan  Filip  I:sen  hän  uhkaa  ju- 
listaa paunaan,  koska  hän  myi  kirkon  virkoja ;  Vilhelm  valloittajalle  oli 
paavi  Aleksanteri  II  hänen  kehotuksestaan  lahjoittanut  Englannin;  Unka- 
rin kuningasta  hän  pitää  vasallinaan,  koska  hänen  edeltäjänsä  Silvester  II 
oli  antanut  kuningaskruunun  Tapani  pyhälle;  Espanjaan  hänellä  oli 
oikeus,  koska  se  maa  oli  uskottomilta  valloitettu.  N.  k.  Pietarin  pen- 
ninkiä hän  sääsi  kaikissa  maissa  maksettavaksi  varsinaisena  IdrkoUe 
tulevana  verona. 

Europan  muodostaminen  paavin  itsevaltaisen  herruuden  alaiseksi 
pappisvallaksi  ei  kuitenkaan  ilman  taistelua  ollut  saavutettavissa,  sillä 
hallitsijoiden  valta  olisi  siitä  liiaksi  heikontunut.  Keisarin  valta,  joka 
saksilaisten  ja  frankkilaisten  hallitsijoiden  aikana  oli  lujaksi  muodostunut, 
joutui  etupäässä  ristiriitaan  hengellisen  vallan  kanssa,  ja  siitä  syntyi  pit- 
källinen ja  kiivas  taistelu.  Gregorius  Vllrnnen  ja  Henrik  lYrnnen  ai- 
kana se  saapi  alkunsa. 

Henrik  IV  ei  kuitenkaan  ollut  sellainen  ruhtinas,  joka  näin  valta- 
vassa taistelussa  olisi  saattanut  voitolle  päästä.  Hänen  kasvatuksensa 
oli  ollut  huono,  sillä  hänen  isänsä  oli  kuollut  pojan  ollessa  6-vuotiaana, 
ja  12-vuoden  vanhana  hän  oli  joutunut  äitinsäkin  holhuunalaisuudesta 
Mainzin  itsekkään  ja  juonikkaan  arkkipiispan  kasvatettavaksi,  joka  väki- 
vallalla oli  saanut  hänet  haltuunsa.  Henrik  IV:nnestä  koitui  sentähden 
ylpeä  ja  ajattelematon  ruhtinas,  joka  näiden  luonteenominaisuuk- 
siensa johdosta  monesti  joutui  pulaan,  josta  hän  kuitenkin  kekseliäi- 
syydellään usein  pääsi  pelastumaan.  Keisarivallan  hän  tahtoi  saada 
lujaksi,  sillä  hänen  alaikäisyytensä  aikana  herttuat  jälleen  olivat 
päässeet  entistä  suurempaan  itsenäisyyteen;  varsinkin  saksilais- 
heimon  hän  tahtoi  masentaa,  rakennuttaen  linnoja  heidän  maahansa 
j.  n.  e.  Hän  onkin  hyvällä  alulla,  kun  Gregorius  VII  julkaisee  investi- 
turakieltonsa.  Henrik  ei  kuitenkaan  tottele  ja  hän  saapi  puolta  Saksaa 
piispoista,  joiden  maalliset  edut  joutuivat  vaaraan  paavin  reformipuuhien 

kautta.  V.  1076  keisari  saa  piispat  julistamaan  Oregoriuksen  virkansa 
menettäneeksi.  Paavi  julistaa  silloin  keisarin  pannaan;  pannakirjan  joh- 
dosta keisari  toimittaa  vastakirjoituksen,  jossa  hän  kehottaa  Hildebrandia, 
petollista  munkkia,  jättämään  Pyhän  Pietarin  istuimen,  jonka  hän  väki- 
vallalla on  anastanut.  »Toinen  mies»,  kirjoittaa  hän,  »nouskoon  Pyhän 
Pietarin  istuimelle,  sellainen,  joka  ei  hurskaudella  väkivaltaansa  salaa, 
vaan  julistaa  Pyhän  Pietarin  oikeata  oppia!  Minä  Henrik,  kuningas  Ju- 
malan armosta,  kaikkien  piispojeni  kanssa  yhdessä  sanon  sinulle:  Jätä 
Pyhän  Pietarin  istuin,  jätä,  sinä  ikuiseen  kadotukseen  tuomittu.» 


KHoingM  iolmfttaa  piispan  investituran.    (KMlci-ailiaitMta  IcitiltirjettHlcsesta.) 

Äkkiarvaamatta  keisari  kuitenkin  mahtinsa  menettää;  piispa  toisensa 
perästä  luopuu  hänestä,  Saksilaiset  alkavat  uudestaan  kapinan,  ja  ruhti- 
naat uhkaavat  erottaa  hänet  hallituksesta.  Itse  paavi  on  tulossa  Sak- 
saan voidakseen  siellä  tehokkaammin  yhdessä  keisarin  vihollisten  kanssa 
toimia  häntä  vastaan  ja  kukistaa  koko  keisarivallan  perustuksia  myöten. 

Silloin  Henrik,  nähdessään  asemansa  tukaluuden,  nöyrtyi.  Seu- 
raavan vuoden  (1077)  tammikuussa  on  hän  Canossan  linnan  edustalla 
Pohjois-Italiassa,  jonne  Gregorius  oli  vetäytynyt,  ei  kuitenkaan  sotajoukon 
mukana,  vaan  yksinään;  paljain  jaloin,  villapaitaan  puettuna  hän  port- 
tien ulkopuolella  talvikylmässä  odottaa  päästäksensä  katuvaisena,  synti- 
senä  kirkon  yhteyteen  jälleen.     Tämä  tapahtuma  on  räikeä  todistus  kir- 

kon  mahdista  keski-ajalla ;  maailman  mahtavin  hallitsija  rukoilee  armoa 
toskanalaisen  työmiehen  pojalta.  Neljäntenä  päivänä  paavi  vapauttaa 
hänet  pannasta,  jolloin  keisari  myöskin  suostuu  hyväksymään  paavin 
hänen  ja  ruhtinasten  välisen  riidan  ratkaisijaksi. 

Keisari  palasi  nyt  Saksaan,  mutta  taistelu  alkoi  heti  uudestaan, 
sillä  useat  ruhtinaista  valitsivat  vastakuninkaan,  osottaen  sillä,  että  he 
eivät  pannajulistuksen  vuoksi  olleet  aikaisemminkaan  ryhtyneet  häntä 
vastaan  kapinoimaan.  Paavi  asettuu  ruhtinasten  puolelle,  julistaa  Hen- 
rikin  uudelleen  pannaan   ja  esiintyy  sellaisilla  vaatimuksilla,  että  monet 


K.fi5(l»4!c\i>i{T<4fl«K 

Henrik  IV  Canossassa.     (Kuningas  polvistuu  Toskanan  kreivlttiren  Matildan  edessA, 
anoen  liänen  puolustustaan.    Puolueellinen  kuva,  otettu  Matildan  elimikerrasta.) 

hänen  puolenpitäjistään  suuttuneina  alkoivat  keisarin  asiata  ajaa.  Muun 
muassa  hän  pääsiäisaamuna  v.  1080  Pietarin  kirkossa  jumalanpalvelusta 
toimittaessaan  lausui  kokoontuneelle  seurakunnalle,  että,  ellei  keisari  pa- 
rantaisi itseään,  hän  ennen  määräpäivää  kuolisi  tai  ainakin  virkansa 
menettäisi,  esiintyen  siten  ikäänkuin  kaitselmuksen  johtajana. 

Taistelussa  saapi  vastakuningas  Rudolf  schwabilainen  surmansa, 
suuri  joukko  piispoja  julistaa  paavin  virastaan  erotetuksi,  ja  keisari  lähtee  v. 
1081  Italiaan  sotajoukon  seuraamana.  Hän  ryhtyy  piirittämään  Roomaa, 
mutta  hän  saapi  sen  haltuunsa  vasta  v.  1084,  jolloin  Gregorius  vetäytyy 
lujan  S:t  Angelon  muurien  suojaan.  Vastapaavi  Clemens  III  kruunaa  Hen- 
rikin   keisariksi,   jonka    jälkeen   tämä   lähtee  Roomasta  pois.     Mutta  heti 

sen  jälkeen  saapuu  Roomaan  Robert  Guiscard  36,000  miestä  mukanaan, 
sillä  jo  aikaisemmin  paavi  oli  py3rtänyt  tältä  vasalliltaan  apua  keisaria 
vastaan.  Roomaa  ryöstivät  Guiscardin  sotilaat  niin  julmasti,  ettei  Gre- 
gorius,  joka  heidät  oli  kutsunut,  enää  uskaltanut  jäädä  sinne  olemaan, 
vaan  lähti  heidän  mukanaan  Salernoon,  jossa  hän  v.  1085  kuoli,  lop- 
puun asti  vakuutettuna  siitä,  että  hän  oli  ajanut  oikeata  asiata.  »Minä 
olen  rakastanut  oikeutta  ja  vihannut  vääryyttä;  sentähden  kuolen  maan- 
paossa», olivat  hänen  viimeiset  sanansa. 

Gregorius  VII  ei  ollut  saanut  tuota  suurta  tarkoitustansa  täysin 
toteutetuksi;  Henrik  IV:nnen  sitkeä  vastarinta  oli  kirkon  liian  suuret 
vaatimukset  tyhjiksi  tehnyt,  mutta  suuressa  määrässä  paavi  kuitenkin  oli 
kirkon  asemaa  kohottanut.  Taistelu  jatkuu  kuitenkin,  vaikka  seuraavat 
paavit  eivät  esiinny  Gregoriuksen  mahdilla  ja  vaatimuksilla.  Henrik  IV 
taistelee  myötäänsä,  ja  kaksi  hänen  pojistaankin  liittyy  paavien  toimesta 
keisarin  vihollisten  riviin,  kunnes  hän  v.  1106  kuolee  katkeralla  mie- 
lellä, toivoen  Jumalan  rankaisua  isänmurhaajille.  Hänen  ruumiinsa  pidet- 
tiin viisi  vuotta  hautaamatta,  sillä  vasta  silloin  kirkon  kirous  peräytettiin. 
Henrik  V,  joka  oli  kapinoinut  isäänsä  vastaan,  nousee  nyt  valta- 
istuimelle, mutta  hänkään  ei  tahdo  luovuttaa  paaville  investitura-oikeut- 
taan.  Paavi  Calixtus  11:11a  taas  ei  ollut  Gregoriuksen  suuria  tarkoitus- 
periä eikä  tarmoa.  Sopimus  saatiin  sentähden  toimeen  siten,  että  mo- 
lemmin puolin  tehtiin  myönnytyksiä.  Kuuluisassa  Wormsin  konkordaa- 
tissa  V.  1122  määrättiin,  ettei  keisari,  mutta  ei  paavikaan,  saisi  asettaa 
piispoja  ja  abbotteja,  vaan  ne  valittaisiin  vapaasti  »ilman  sortoa  ja  väki- 
valtaa;» piispojen  vaalin  toimittaisivat  tuomiokapitulit,  joissa  oli  pappeja. 
Kirkko  saisi  pitää  lääninsä,  mutta  virkaan  asettaminen  erotettiin  läänin 
investiturasta,  sillä  paavin  tuli  antaa  valitulle  sormus  ja  sauva  hengel- 
lisen vallan  merkiksi,  keisarin  taas  valtikka  läänittämisen  merkiksi. 

Ensimmäinen  jakso  keisarin  ja  paavin  välisestä  taistelusta  päättyi 
Wormsin  konkordaatin  kautta;  kolme  vuotta  sen  jälkeen  (v.  1125)  kuoli 
Henrik  V  ja  häneen  loppui  frankkilainen  hallitsi jasuku. 


Yleinen  historia.  —  26. 

XL 

Hohenstaufien  ja  paavien  välinen  riita. 

Hohenstaufit  ja  welfit.  —  Fredrik  Barbarossan  käsitys  keisarinvallasta  ja  vaitioLli- 
nen  tarkoitusperä.  —  Lombardian  vapaat  kaupunkikunnat.  —  Arnold  Brescialainen 
ja  Rooman  tasavalta.  —  Fredrik  Barbarossa  ottaa  Rooman  haltuunsa.  —  Ankara 
menettely.  —  Rooman  kansan  ja  paavin  vaatimukset  —  Keisari  perustaa  oikeutensa 
roomalaiseen  lakiin.  —  Milano  hävitetään.  —  Paavi  rupeaa  kaupunkien  puolelle.  — 
Legnanon  tappelu.  —  Fredrikin  viimeiset  hallitusvuodet.  —  Hän  hukkuu  ristiret- 
kellä.  -  -  Innoceutius  III:nnen  periaatteet.  —  Hänen  valtansa  ruhtinaiden  yli.  —  Hän 
määrää  keisareja.  —  Fredrik  II.  —  Taistelu  uudistuu  paavin  ja  keisarin  välillä.  — 
Fredrik  julistetaan  pannaan.  —  Katkerat  riitakirjoitukset.  —  Taistelu  jatkuu.  — 
Fredrik  Ilisen  kuolema.  —  Hohenstaufien  suku  sammuu.  —  Saksa  ja  Italia  ovat 
hajaantuneet.  —  Keisari  ja  paavi  ovat  ylenmäärin  kuluttaneet  voimiansa. 

Frankkilaisen  hallitsijasuvun  loputtua  esiintyy  kaksi  mahtavaa  su- 
kua kilpailemaan  keisarinarvosta,  saksilainen  ja  hohenstaufilainen,  jonka 
viimeksi  mainitun  hallussa  olivat  Schwabin  ja  Frankin  herttuakunnat. 
Loiar  saksilaisesta  suvusta  saapi  valitsijoiden  enemmistön,  jonka  vuoksi 
hän  tunnustetaan  keisariksi.  Saadakseen  tukea  hohenstaufeja  vastaan 
Lotar  liittyy  mahtavaan  welfien  sukuun,  jolla  on  Baijerin  herttuakunta 
hallitta  vanaan ;  hän  naittaa  tyttärensäkin  Henrik  kopealle,  jonka  nojalla 
tämä  saapi  Saksinkin  herttuakunnan  Lotarin  kuoltua,  Lotarilla  kun  ei 
miespuolista  perilUstä  ollut.  Koska  welfeillä  Italiassakin  oli  suuria  ti- 
luksia, oli  Henrik  kopea  paljon  mahtavampi  kaikkia  muita  ruhtinaita; 
mutta  sentähden  ei  hän  Lotarin  jälkeen  saanutkaan  keisari narvoa,  vaikka 
hän  oli  sitä  toivonut,  vaan  hänen  kilpailijansa  Konrad  III  hohenstaufU 
lainen  valitaan  (v.  1138).  Tämän  johdosta  alkoi  pitkällinen  kiista  näi- 
den molempien  sukujen  välillä,  sillä  welfien  päämiehet  ja  heidän  puolue- 
laisensa eivät  tahdo  taipua  hohenstaufien  herruuden  alle.  Mutta  tuo 
puoluejako  sai  pian  laajemmankin  merkityksen,  sillä  welfejä  pidettiin 
paavinvallan  kannattajina  hohenstaufeja  vastaan,  jotka  ajoivat  keisarieki 
yliherruutta.  Saksasta  siirtyi  tämä  puoluejako  ja  siitä  johtuneet  nimi 
tykset  Italiaankin;  guelfit  ja  ghibellinit  (hohenstaufilaispuolueen  nimi- 
tys, joka  johtuu  eräästä  tämän  suvun  Waiblingen-nimisestä  hnnasta) 
taistelivat  siellä  toisiansa  vastaan,  edelliset  puolustaen  keisarinvaltaa, 
jälkimmäiset    taas    vapaata    Italiata    ja    samassa    paavinvaltaa.     Henrik 

kopea,  jolta  Konrad  keisari  tahtoo  riistää  hänen  molemmat  herttuakun- 
tansa,  puolustaa  oikeuksiansa  kuolemaansa  asti  (v.  1139),  jonka  jälkeen 
hänen  poikansa  Henrik  Leijona  jatkaa  taistelua.  Sopimus  saadaan 
kuitenkin  aikaan  sillä  ehdolla,  että  Konrad  suostuu  jättämään  Henrikille 
Saksin  herttuakunnan.  Myöhemmin  uudistui  kuitenkin  näiden  mahtavien 
sukujen  välinen  riita. 

Konradin  jälkeen  valitaan  keisariksi  hänen  veljensäpoika  Fredrik  I, 
jota  historiassa  kutsutaan  Barbarossaksi  (punaparraksi),  minkä  nimen 
Italialaiset  antoivat  hänelle  (1152 — 1190).  Tämä  mies  on  täydellä  syyllä 
luettu  keski-ajan  kuuluisimpien  hallitsijoiden 
joukkoon;  vielä  hänen  kuoltuaankin  säilyi 
hänen  muistonsa  Saksan  kansassa  keisari- 
ihanteena.  Hänen  komea  ulkomuotonsa,  luja 
luonteensa,  ritarillisuutensa,  ja  suuret  ja  ihan- 
teelliset periaatteensa,  joiden  toteuttamiseksi 
hän  koko  hallitusaikansa  taisteli,  antavat  hä- 
nelle runollisen  suuruuden  leiman.  Keisarin- 
vallan loisto  ja  mahti  oli  Fredrik  Barbaros- 
san päämaalina.  Gregorius  VII  tahtoi  saada 
paavin  koko  kristikunnan  päämieheksi,  ja 
samallaista  yleisvaltiota  Fredrik  likin  tavot- 
teli,  mutta  sen  päämiehenä  tuli  olla  keisari; 
Saksa  ja  Italia  olivat  yhdistettävät  hänen 
valtaansa,  mutta  Ranskan,  Englannin  sekä 
muiden  valtioiden  kuninkaatkin  olivat  keisa- 
riin verraten  ainoastaan  jonkinlaisia  maakun- 
tahallitsijoita,  joiden  ylin  herra  hän  oli.  Tätä 
suuremmoista  tarkoitusperää  Fredrik  kuitenkaan  ei  onnistunut  saavutta- 
maan, vaikkakin  hän  käytti  siihen  kaikki  loistavat  luonnonlahjansa;  sillä 
hänellä  oli  aikansa  kehitys  ja  katsantotapa  vastassa.  Saksassa  ja  Ita- 
liassa oli  luja  hallitsijan  valta  käynyt  yhä  vieraammaksi  ja  vast^nmieli- 
semmäksi,  sillä  edellisten  keisarien  aikana  oli  ruhtinasten  itsenäisyys  pai- 
sunut entistä  suuremmaksi,  ja  Italiassa  olivat  vielä  kaupunkikuntien 
itsenäisyysharrastukset  hänelle  esteenä;  keski-ajan  uskonnollinen  käsitys- 
tapa tarjosi  taas  paavin  vallalle  tukea  keisarin  harrastuksia  vastaan. 

Fredrik  Barbarossa  ei  ryhtynyt  Saksassa  mahtiin  päässeitä  ruhti- 
naita kukistamaan,  vaan  hän  oli  tyytyväinen  siihen,  että  he  tunnustivat 
hänet  korkeimmaksi  lääniherrakseen.  Mahtavalle  Henrik  Leijonalle  hän 
antoi  Baijerinkin  takaisin.      Hänen  huomionsa  kiintyi  etupäässä  Italiaan, 


Konrad  III. 
(Kuvapatsas  Bambergin  tuomiokirkossa.) 

jonka  herruus  lähimmin  liittyi  keisarlnarvoon.  Mutta  täällä  ei  ollut  ai- 
noastaan paavi  häntä  vastassa,  vaan,  niinkuin  mainittiin,  myöskin  kau- 
punkikunnat, jotka  investiturariidan  aikana  olivat  saavuttaneet  entista 
suuremman  itsenäisyyden,  s.  o.  ne  olivat  päässeet  vapaiksi  feodaaliher- 
rojen vallasta,  ja  vanhat  Rooman  aikuiset  muistot  ja  silloinen  hallitus- 
tapa rupesi  niissä  elpymään.  Milano,  Genua,  Florens,  Pisa  y.  m.  olivat 
tällaisia  kaupunkivaltioita.  Kaupunginhallitus  oli  niissä  konsuleilla,  joita 
oli  eri  kaupungeissa  eri  monta,  12,  6  tai  4;  näiden  rinnalla  oli  senaatti, 
ja  vihdoin  vapaat  kansalaiset,  jotka  kirkon  kellojen  soitolla  kutsuttiin 
yleiselle  paikalle  asioita  päättämään.  Niinkuin  ennen  Roomassa  oli  tääl- 
läkin kansalla  korkein  valta.  Itse  Rooman  kaupungissakin  sen  vanha 
suuruus  alkaa  hurmata  ihmisten  mieliä;  eräs  munkki,  Arnold  Brescia- 
lainen,  ilmestyy  siellä  reformaattorina  v.  1144,  ja  paavi  Innocentius  II 
karkotetaan,  sillä  paaville  kuului 'muka  vaan  hengellinen  valta.  Hänen 
seuraajansa  Lucius  II,  joka  väkivoimalla  tahtoi  saada  takaisin  valtansa, 
viskattiin  Capitoliumin  kukkulalta  alas  v.  1145.  Senaatti,  johon  kuului 
56  jäsentä,  asetettiin  entiseen  tapaan,  ja  nimitys  Senatus  populusque 
romanus  (senaatti  ja  Rooman  kansa)  oli  kaikissa  virallisissa  asia- 
kirjoissa. 

Asiain  näin  ollen  on  Fredrikin  aluksi  helppo  saada  Italia  herruu- 
tensa alaiseksi.  Paavi,  Roomasta  karkotettuna,  kääntyy  hänen  puoleensa 
apua  pyytäen;  Arnold  vetoaa  myöskin  häneen,  kutsuen  häntä  Caesariksi, 
Augustukseksi,  Konstantinukseksi  ja  Justinianukseksi  sekä  anoo,  että  hän 
soisi  Roomalle  sen  entiset  oikeudet.  V.  1154  keisari  saapuu  Alppien  yli^ 
voittaa  Lombardian  kaupungit  ja  ottaa  seuraavana  vuonna  Rooman  hal- 
tuunsa, jossa  Arnold  Brescialainen  poltetaan  ja  hänen  tuhkansa  viska- 
taan tuulen  vietäväksi,  jottei  kansa  saisi  siitä  kunnioituksen  esinettä; 
keisarin  sotamiehet  surmaavat  tuhat  kapinallista  asukasta.  Mutta  keisarin 
ankaruus  vieroittaa  pian  Italialaiset,  ja  itse  paavikin  asettuu  häntä  vas- 
taan. Rooman  asukkaat  lähettävät  Fredrikille  lähetyskunnan  sanomaan, 
että  Rooma  kuului  heille,  sekä  lupaavat  maksaa  lahjana  5,000  hopea- 
naulaa,  jos  saavat  pitää  entiset  oikeutensa  ja  tapansa.  Keisari  vastasi: 
>Te  ylpeilette  kaupunkinne  vanhasta  maineesta,  minkä  saatan  hyvin  kä- 
sittää, mutta,  niinkuin  eräs  kirjailijoistanne  mainitsee,  se  on  ollut  ja 
mennyt.  Teidän  Roomanne  on  meidän.  Teidän  senaattinne,  konsulinne 
ja  ritarinne  ovat  nyt  Saksalaisten  joukossa.  Kaarle  suuri  ja  Otto  ovat 
valloittaneet  teidän  valtionne.  Teidän  velvollisuutenne  on  totella.»  Paavi 
myöskin    vaatii    oikeutenaan    estää    keisarin    virkamiestä   tulemasta   Roo- 

maan  ilman  hänen  suostumustaan.  Keisari  vastaa:  »Mitä  oli  kirkolla 
Konstantinuksen  ajalla  ennen  keisarien  lahjoituksia?  Ylpeyden  henki 
hiipii  Pyhän  Pietarin  istuimelle.»  Mutta  paavi  vastaa  kopeasti:  »Keisari 
ottaa  itselleen  saman  vallan  kuin  me,  ikäänkuin  meidän  valtamme  oUsi 
supistettu  johonkin  pieneen  maankolkkaan  niinkuin  Saksa,  pienin  kunin- 
gaskunnista, kunnes  paavit  sen  kohottivat.  Eivätkö  Frankkien  kuninkaat 
kulkeneet  niinkuin  filosofit  härkien  vetämissä  .vaunuissa,  ennenkuin  Sa- 
karias  oli  kruunannut  Kaarle  suuren?»  Rooman  kansa,  paavi  ja  kei- 
sari siis  kaikki  vetoavat  entisyyteensä  ja  vaativat  sen  perustuksella 
valta-asemaa.  Rooman  kansa  oli  kuitenkin  vaan  tyhjä  aavekuva  ilman 
todellista  perustusta,  mutta  keisarin-  ja  paavinvalta  olivat]  tosioloissa 
olemassa  ja  niiden  välillä  oli  yliherruudesta  taisteltava. 

Fredrik  perustaa  vaatimuksensa  roomalaiseen  oikeuteen,  jonka  mu- 
kaan hänen  valtansa  oli  oleva  rajaton,  niinkuin  Rooman  keisarien  ennen 
oli  ollut.  Roncagliassa  lähellä  Piacenzaa  hän  Italiaan  toisen  kerran  tul- 
tuaan V.  1158  pitää  suuren  kokouksen,  jonne  hän  kutsuu  Italian^ va- 
sallit ja  kaupunkien  edustajat  kuulemaan  lakia,  jonka  alle  heidän  oli 
taipuminen.  Kaupunkeihin  hän  asettaa  podesta-nimisiä  virkamiehifi, 
jotka  keisarin  puolesta  laajalla  valtuutuksella  ohjaavat  kaupungin  asioita. 

Lombardian  kaupungeissa  nousee  kuitenkin  suurta  tyytymättö- 
myyttä keisarin  vaatimuksien  johdosta,  ja  ennen  pitkää  ovat  useat 
niistä  ilmikapinassa,  taistellen  suurimmalla  sitkeydellä  vapautensa  puo- 
lesta. Niinpä  Creman  pientä  kaupunkia  sen  vähälukuinen  porvarijoukko 
puolustaa  seitsemän  kuukautta  Fredrikin  armeijaa  vastaan.  Suuttuneena 
tästä  hän  saatuaan  sen  valtaansa  hävitti  sen  perustusta  myöten.  Milanon 
piiritystä  kesti  kaksi  vuotta,  kunnes  sen  vihdoin  v.  1162  oli  nälän  pakot- 
tamana antautuminen.  Milanolaisten  kuuluisat  härkien  vetämät  vaunut, 
Garroccio,  jossa  heidän  sotalippunsa  pitkän  salon  päähän  kiinnitettynä 
kuljetettiin,  tuotiin  keisarin  eteen,  joka  itse  irrotti  lipun;  kaupungin 
asukkaat  paljain  jaloin,  nuora  kaulassa  ja  tuhkaa  pään  päällä,  lankesivat 
polvilleen  keisarin  eteen,  joka  komealla  valtaistuimella  otti  heidät  vas- 
taan, ja  konsulit  rukoilivat  armoa  kaupungille.^  »Te  olette  kaikki 
lain  mukaan  kuolemaan  vikapäät»,  sanoo  hän,  »mutta  saatte  henkenne 
pitää;  minä  teen  kuitenkin  teidät  kykenemättömiksi  enää  rikoksia  har- 
joittamaan». Milanon  kävi  kuin  Creman;  se  hävitettiin  perinpohjin,  ja 
ainoastaan  kirkot  säästettiin;  asukkaat  taas  hajoitettiin  neljään  eri  paik- 
kaan. —  Paavi  Aleksanteri  III  on  sillä  välin  mennyt  kaupunkien  puoleUe 
ja  V.  1160  julistanut  keisarin  pannaan,  mutta  hänenkin  täytyi  v.  1162 
paeta  Ranskaan. 

Fredrik  Barbarossan  valta  oli  nyt  korkeimmillaan^  mutta  kauan  se 
ei  kestänyt,  sillä  paavi  palaa  taas  Roomaan  ja  Lombardian  kaupungit 
muodostavat  liiton;  keisari  tulee  kyllä  uudestaan  Italiaan,  ottaa  Roo- 
mankin haltuunsa,  Aleksanteri  III  pakenee  ja  keisarin  aettama  paavi 
vihitään  virkaan  Pyhän  Pietarin  kirkossa.  Mutta  kun  ruttotauti  pääsee 
hänen  sotajoukossaan  leviämään,  täytyy  hänen  lähteä  pois,  ja  olot  pa- 
lautuvat entiselleen. 

V.  1174  Fredrik  viidennen  kerran  saapuu  Italiaan;  ainoastaan 
puolet   Saksan   sotavoimista  on  hänellä  mukanaan,  sillä  mahtava  Henrik 


San  Gimignano.    (Pieni  kaupunkitasavatta  Keski-ltaliasta. 
Säilynyt  jotenkin  semmoisenaan  nykyaikaan  asti.) 


Leijona  ei  seurannut  häntä,  vaikkapa  keisarin  sanotaan  polvillaan  pyytä- 
neen tätä  mahtavaa  vasalliaan.  Onni  jättääkin  hänet  nyt,  sillä  v.  1176 
hän  joutuu  tappiolle  Legnanon  tappelussa  luoteiseen  Milanosta;  itse  hän 
harhailee  useita  päiviä  taistelun  jälkeen  Alpeilla,  ja  jo  huhuttiin  hänen 
kuolleenkin.  Keisarin  oli  nyt  nöyrtyminen;  v.  1177,  ummelleen  100 
vuotta  Canossan  tapahtuman  jälkeen,  hän  yhtyi  paavin  kanssa  Venet- 
siassa, jossa  hän  käyttäytyi  »niinkuin  nöyrä  ja  uskollinen  poika 
rakastettua  ja  kunnioitettua  isäänsä  kohtaan  :e^.  V.  1183  hän  Constanzin 
rauhassa  tekee  myönnytyksiä  paaville  ja  Italian  kaupungeille;  kaupunki- 

laiset  saivat  pitää  itsenäisyytensä,  keisari  vaan  lähettiläänsä  kautta  vah- 
visti heidän  virkamiestensä  vaalit. 

Viimeiset  hallitusvuotensa  Fredrik  Barbarossa  eli  sovussa  sekä  Ita- 
lialaisten että  Saksalaisten  kanssa  ja  kaikkien  kunnioittamana.  Kun 
hän  Mainzissa  v.  1184  piti  juhlallisen  kokouksen,  jossa  hän  antoi  tun- 
nustaa poikansa  Henrikin  Rooman  kuninkaaksi  ja  keisarinarvon  perijäksi, 
saapui  sinne  noin  70,000  ritaria,  joiden  joukossa  oli  saksalaisia,  italia- 
laisia ja  slavilaisia;  Espanjan,  Englannin,  Ranskan,  Tanskan,  Böömin  ja 
Unkarin  kuninkaiden  lähettiläät  tulivat  hänelle  niinikään  kunnioitusta 
osottamaan;  itse  hän,  vaikka  63-vuotias,  otti  turnajaisiin  osaa. 

Kristikunnan  valtiollisena  päämiehenä  hän  katsoi  velvollisuudekseen 
vielä  ryhtyä  sen  puolesta  taistelemaan  uskottomia  vastaan,  jonka  vuoksi 
hän  V.  1189  lähti  kolmannelle  ristiretkelle.  Hän  ei  kuitenkaan  ehtinyt 
Pyhäänmaahan  saakka,  sillä  matkalla  hän  hukkui  Kalykadnos-jokeen 
Kilikian  maakunnassa.  Kansan  luulon  mukaan  hän  kuitenkin  oli  vaan 
vetäytynyt  maan  päältä  pois;  pitkine  partoineen  hän  makasi  kivipöydän 
ääressä  Äy/TÄä^Ä^-vuoressa,  mutta  vielä  kerran  hän  valveutuisi  ja 
palaisi  silloin  saattamaan  keisariuden  entiseen  loistoonsa. 

Keisarin  ja  paavin  välinen  taistelu  ei  kuitenkaan  ollut  lopussa, 
sillä  kolmas  jakso  oli  siitä  vielä  suorittamatta.  Tässä  esiintyy  taas  suu- 
ret henkilöt  kummallakin  puolen,  keisari  Fredrik  II  ja  taistelun  alussa 
paavi  Innocentiiis  III. 

Innocentius  III  on  paavien  sarjassa  Gregorius  Vllinnen  rinnalle 
asetettava;  hänessä  oli  lakimiehen  selvä  äly  ja  hengellisen  miehen  into 
yhdistettynä,  ja  niinkuin  Gregorius  oli  hänkin  vakuutettu  paavin  rajat- 
toman vallan  oikeudesta.  »Samoin  kuin  aurinko  ja  kuu  ovat  sijoitetut 
taivaanlaelle,^  sanoo  Innocentius  III,  »suurempi  näistä  valaisemaan  päivää, 
pienempi  yötä,  samoin  on  kirkossa  kaksi  valtaa,  paavin  valta,  joka  on 
suurempi,  koska  se  pitää  sieluista  huolta,  ja  kuninkaanvalta,  joka  on 
pienempi,  koska  sen  ei  ole  huolehdittava  muusta  kuin  ruumiista.  >  37- 
vuotiaana  paaviksi  valittuna  v.  1198  hän  erinomaisella  voimalla  ja  lujuu- 
della ryhtyi  näitä  periaatteita  toteuttamaan.  Gregorius  VII  oli  alottanut 
taistelun  maailman  herruudesta,  Innocentius  III  tämän  herruuden  saa- 
vutti ja  hallitsi  täydellä  vallalla  koko  katolista  kristikuntaa,  eikä  yksin 
kirkkoa,  vaan  myöskin  hallitsijat  alistuivat  hänen  käskyjensä  alle.  Hän 
hankki  itselleen  vallan  Italiassa,  Ranskan  kuninkaan  Filip  II  Augustin 
hän  pakotti  ottamaan  takaisin  hylkäämänsä  puolison.  Kastilian  ja  Por- 
tugalin kuninkaan  hän  velvotti  tekemään  rauhan  Maurilaisten  kanssa, 
Englannin   kuninkaan   Juhana   maattoman   hän   pakotti  jättämään  valta- 

kuntansa  paavin  lääniksi,  Norjassa  hän  julisti  pannaan  erään  kruunun- 
tavottelijan,  Unkarin  kuningasta,  joka  oli  pidättänyt  hänen  legaattinsa, 
hän  uhkasi  sillä,  että  ottaisi  perintöoikeuden  hänen  pojaltaan.  Panna 
ja  interdikti  olivat  hänen  aseinansa,  joita  ei  säästetty  silloin  kuin  pyhän 
istuimen  etu  sen  vaati.  Innocentius  ratkaisee  myöskin  Saksan  valta- 
kunnan riita-asiat. 

Fredrik  Barbarossan  jälkeen  hallitsi  täällä  hänen  poikansa  Hen- 
rik VII  ainoastaan  seitsemän  vuotta  (1190 — 1197),  ja  hänen  kuoltuaan 
ruhtinaat  keisarinvaalissa  jakaantuivat  kahteen  puolueeseen,  jonka 
vuoksi  tuli  kaksi  keisaria,  toinen  hohenstaufien  suvusta,  Fredrik,  toinen 
sen  kanssa  kilpailevasta  welfien  suvusta,  Otto  IV,  Paavi  asettui  jäl- 
kimmäisen puolelle,  koska  wellit  olivat  osottautuneet  paavinvallalle  suo- 
peammiksi. Mutta  ennen  pitkää  Otto  IV  ryhtyi  samaa  politiikkaa  aja- 
maan kuin  edellisetkin  keisarit,  sillä  ei  hänkään  saattanut  luopua  kei- 
sarille kuuluvista  oikeuksista;  keisarin  ja  paavin  välinen  riita  oli  peri- 
aatteellista laatua;  ei  keisari  saattanut  olla  guelfi,  eikä  paavi  ghibellini. 
Näiden  molempien  puolueiden  välillä  Italian  kaupungit  ja  asukkaat  tähän 
aikaan  olivat  jakaantuneet,  hurjasti  vihaten  toisiansa.  Paavi  julistaa 
nyt  Oton  pannaan,  erottaa  hänet  keisarinarvosta  ja  asettaa  Henrik 
VII:nnen  nuoren  pojan  Fredrik  ILsen  hänen  sijaansa  (v.  1215),  siis 
hohenstaufin.  Mutta  Fredrik  oli  ollut  Innocentius  III:nnen  kasvatti  ja 
sen  vuoksi  toivottiin,  että  hänestä  tulisi  oikea  paavinvallan  ystävä, 
»pappien  kuningas».  Hänen  aikanaan  taistelu  kuitenkin  tuli  entistä 
kiivaammaksi. 

Fredrik  oli  kasvanut  Italiassa,  sillä  Neapelin  kuningaskunta,  joka 
V.  1194  oli  naimisen  kautta  joutunut  hohenstaufien  suvulle,  oli  hänen 
perintömaansa.  Täällä  hän  oli  saanut  hienon  sivistyksen,  ja  oli  kenties 
aikansa  oppinein  mies  sekä  vapaa  aikansa  ahdasmielisyydestä.  Latinan, 
kreikan,  italian,  saksan  ja  arabian  kieliä  hän  osasi  puheessa  käyttää. 
Hänen  seuranansa  oli  arabialaisia  ja  kreikkalaisia  oppineita,  joiden 
viisautta  hän  mielellään  kuunteli;  hän  teki  luonnontieteellisiä  kokeita, 
kokosi  harvinaisia  eläimiä,  aukaisi  ihmisruumiita  tutkiakseen  ruuansula- 
tusta; Salernon  yliopisto  tuli  hänen  aikanaan  eteväksi  opintopaikaksi 
lääketieteilijöille.  Mutta  tällaiset  harrastukset  ja  seurustelu  uskottomien 
kanssa  saattoivat  hänet  munkkien  ja  pappien  vihoihin;  se  oli  muka  yl- 
peyttä ja  jumalattomuutta;  luonnontieteet  olivat  yleisen  mielipiteen  mu- 
kaan noituutta.  Näistä  seikoista  paavikin  sai  yhä  enemmän  riidan- 
aihetta häntä  vastaan.  Taistelu  ei  nyt  rajoittunut  yksinomaan  valtiollisiin 
asioihin,  vaan  siinä  vedottiin  myöskin  uskonnollisiin  seikkoihin,  vaikkapa 

Fredrik  ei  milloinkaan  näyttänyt  tahtovansa  luopua  kirkosta,  vaan  pysyi 
uskollisena  sen  helmassa;  hän  vaan  soti  sen  maallista  valtaa  vastaan. 

Innocentius  III  kuoli  jo  v.  1216,  ja  seuraavan  paavin  Honorius 
IILnnen  kanssa  osasi  keisari  pysyä  sovussa.  Mutta  kun  80- vuotias 
kiivas  Oregorius  IX  oli  paaviksi  valittu,  syntyi  taistelu.  Sisilian  kunin- 
gaskunnan omistajana  keisarilla  oli  vielä  suurempi  valta  Italiassa,  ja  sen 
vuoksi    Innocentius    III   jo    kruunauksessa    oli    vaatinut   Fredrik   II:sta 


Fredrik  llisen  keisarisinetti. 

erottamaan  Saksan  ja  Neapelin  kruunut  toisistaan;  samoin  keisari  oli 
luvannut  lähteä  ristiretkelle.  Mutta  kumpaakaan  lupausta  hän  ei  täyt- 
tänyt, jonka  vuoksi  paavi  julisti  hänet  pannaan.  V.  1228  hän  vihdoin 
lähtee  pannanalaisena  PyhäDemaalle,  laskee  omalla  kädellään  Jerusalemin 
kuningaskruunun  päähänsä,  koska  ei  kukaan  pappi  tohtinut  kirkon  yh- 
teydestä suljettua  kruunata.  Sillä  aikaa  syntyy  kapina  Italiassa,  jossa 
kaupungit  olivat  uudistaneet  liittonsa.  Palattuaan  ristiretkeltä  hän  voittaa 
ne  ja  saapi  rauhan  joksikin  aikaa. 

Mutta    V.    1237    Lombardian    kaupungit    Gregorius   IXrnnen   keho- 
tuksesta   taas    alkavat    sodan,    sillä    Fredrik    tahtoo   ne   uudelleen   laskea 

keisarinvallan  alle,  ja  Fredrik  julistetaan  jälleen  pannaan  (v.  1239). 
Vanhan  paavin  hurja  viha  häntä  kohtaan  tulee  räikeästi  esille  hänen 
selityksessään,  että  keisari  muka  oli  ilmestysraamatussa  mainittu  peto. 
»Katsokaat  petoa,  joka  nouseepi  meren  pohjasta,  suu  täynnä  kirouksia», 
sanotaan  paavin  bullassa,  »karhun  kynsiUä  ja  leijonan  raivolla  on  se 
varustettu,  ruumis  leopardin  näköinen.  Se  aukaisee  kitansa  syytääkseen 
häväistyksiä  Jumalata  vastaan;  herkeämättä  se  viskaa  keihäitänsä  Her- 
ran temppeliä  ja  taivaan  pyhiä  vastaan.»  Toisessa  kirjoituksessa  paavi 
syyttää  keisaria  siitä,  että  hän  tahtoo  saattaa  kristinuskoon  pakanal- 
listen kansojen  menoja  ja  »pysyen  temppelissä  hävittää  pappistoimet». 
Fredrik  puolestaan  vastasi,  että  papit  vanhimmassa  kristillisessä  kirkossa 
olivat  hartaita  uskonnon  palvelijoita,  auttoivat  heikkoja  ja  »hallitsivat 
kuninkaita  pyhällä  elämällään  eikä  aseiden  voimalla.  Nyt  sitävastoin 
maallisuuteen  antautuneina  ja  nautintojen  huumaamina,  he  unohtavat 
Jumalan ;  he  ovat  sangen  rikkaat  ja  rikkaus  tukahuttaa  heissä  uskonnon 
Rakkauden  työnä  on  pidettävä  heidän  vapauttamistaan  rikkauksistaan, 
jotka  ovat  heiUe  rasitukseksi  ja  joiUa  he  tuomion  päälleen  vetävät.»  Paitsi 
aseita  käytettiin  kummallakin  puolen  kirjoituksia,  joissa  maailmalle  omaa 
asiaa  puolustettiin  ja  vastustajaa  soimattiin  ja  häväistiin. 

V.  1241  on  keisari  päässyt  voitolle,  sillä  sotajoukollaan,  johon  kuu- 
lui uskottomia  Sarasenejäkin,  hän  oli  voittanut  Lombardian .  kaupungit 
jo  V.  1237,  ja  nyt  hän  piirittää  Roomaa,  jolloin  hän  muiden  muassa 
saa  vangiksi  kaksi  kardinaalia,  muutamia  piispoja  ja  abbotteja,  jotka 
hän  kultakahleisiin  kietoo.     Gregorius  IX  kuolee  surusta. 

V.  1243  valitaan  eräs  ghibellinien  puolueeseen  kuuluva  kardinaali 
Sinibaldi  Fieschi  Innocentius  IV:nnen  nimellä  paaviksi;  mutta  vaalista 
kuultuaan  ennusti  Fredrik  aivan  oikein  sanoessaan:  > Sinibaldi  on  ollut 
ystäväni;  paavina  on  hän  oleva  leppymätön  vihamieheni.  >  Paavi  läh- 
tikin Italiasta  pois  voidakseen  vapaamihin  toimia  ja  kutsui  v.  1245  kir- 
kolliskokouksen Lyon'in  kaupunkiin,  jossa  keisari  tuomittiin  kruununsa 
menettäneeksi.  Tuota  hurjaa  taistelua  jatkui  yhä,  ja  Fredrik  vetosi  £u- 
ropan  muihin  hallitsijoihin,  sanoen:  »Jos  minä  hukun,  hukutte  kaikki!» 
Hän  kokosi  yhä  uusia  joukkoja,  paavi  taas  vehkeiii  etupäässä  munkkien 
avulla,  yllyttäen  I^ombardian  kaupunkeja  kapinaan.  Turhaan  Ranskan 
kuningas  Ludvig  IX  pyhä  yritti  asettua  välittämään.  Vasta  kun  Fred- 
rikin  lempipoika  Emio  oli  joutunut  Bolognan  porvarien  käsiin  (v.  1249), 
jotka  eivät  millään  lunnailla  häntä  jättäneet  takaisin,  näkyy  keisari  mur- 
tuneen epätoivon  valtaamana.  Hän  tarjosi  sovintoa,  mutta  Innocentius 
IV   tahtoo    hävittää  »kyykärmeiden    sikiöt»  kokonaan,  eikä  huoli  rauhan 

tarjouksista.  Fredrik  varustautuu  sen  johdosta  taistelua  jatkamaan, 
mutta  kuolee  kesken  puuhiaan  v.  1250. 

Hänen  poikansa  Konrad  IV  ajaa  samaa  asiaa  vuoteen  1254,  jol- 
loin hänkin  kuolee.  Konradin  pojan  Konradinin,  viimeisen  hohenstaufin 
pää  katkaistaan  (v.  1266)  Neapelin  torilla;  hän  oli  näet  Beneventin  tap- 
pelussa joutunut  Anjoun  herttuan  Kaarlen  vangiksi,  jonka  paavi  oli  kut- 
sunut Neapelin  kuningaskunnan  hallitsijaksi. 

Tuo  jättiläistaistelu  oli  nyt  lopussa.  Hohenstaufien  keisariuden  aate 
ei  ollut  toteutunut,  sillä  se  oli  jyrkässä  ristiriidassa  keski-ajan  valtiollisen 
katsantokannan    kanssa;    he    olivat    sen    johdosta    vaan    saaneet    aikaan 

Konradin  haukkajahdllla.    (Keski-aikaisesta  käsikirjoKuksesla.) 


kiivaita  taisteluita,  jotka  tekivät  keisarinvallan  entistä  heikommaksi. 
Italia  jäi  hajanaiseksi,  jollaisena  se  ennenkin  jo  oli  ollut;  guelfit  ja  ghi- 
bellinit  siellä  yhä  eteenkinpäin  taistelevat,  vaikka  taistelulla  ei  enää  ole 
alkuperäistä  tarkoitusta.  Myöskin  Saksan  valtiollinen  hajanaisuus  on  en- 
tisestään lisääntynyt,  sillä  keisarien  Italiassa  taistellessa  feodaaliherrat 
ovat  vahvistaneet  valtaansa;  herttuakunnat,  kreivikunnat,  abboti-  ja  piis- 
pakunnat  sekä  vapaat  kaupungit  ovat  nyt  melkein  itsenäisiä.  Saksan 
vaikutus  itäänpäin  on  myöskin  heikontunut  Italian  riitojen  aikana.  Un- 
karissa ja  slavilaisissa  kansoissa  oli  sen  herruus  12:nnellä  vuosisadalla 
hyvällä  alulla,  mutta  sekä  Puolan  että  Unkarin  kansat  saavat  nyt  itse- 
näisyytensä   pelastetuksi.  —  Tuo    hajanaisuus  on  sittemmin  molemmissa 

maissa   pysynyt  meidän  aikoihin  asti,  ja  vasta  joku  vuosikymmen  sitten 
on  kumpikin  maa  saavuttanut  valtiollisen  yhteytensä. 

Paavinvalta  näyttää  ensi  silmäykseltä  päässeen  tarkoituksensa  pe> 
riUe,  kun  sen  kilpailija  maailman  herruudesta  oli  kukistunut.  Mutta  tuo 
voitto  oli  petollinen.  Taistelujen  aikana  oli  paavinvalta  osottanut 
sellaista  itsekkäisyyttä  ja  vallanhimoa,  että  sen  jumalallinen  alkuperä  ja 
luonne  joutui  epäilyksen  alaiseksi.  Sillä  ei  enää  ole  samaa  pyhyyden 
leimaa  kuin  ennen,  kansanhenki  rupeaa  nousemaan  sitä  vastaan,  ja  roo- 
malainen oikeus,  johon  hohenstaufit  jo  olivat  vedonneet,  opettaa  maal- 
lisen hallitsijan  rajattoman  vallan  oikeaksi.  Sekä  keisarin-  että  paavin- 
valta olivat  näissä  pitkissä  taisteluissa  voimaansa  ylenmäärin  kuluttaneet 


XII. 
Ristiretket. 

Ristiretkissä  ilmenee  taistelu  itämaalaisuuden  ja  länsimaalaisuuden  välillä.  —  Sei- 
dshukit  —  Länsimaiden  ritarisuus  saapi  ylevämmän  päämaalin.  —  Vaellukset  pj- 
hille  paikoille.  —  Pyhiinvaeltajia  kohdellaan  tylysti.  —  Clermont*in  kirkolliskokous. 
—  Amiens'in  Pietari.  —  Ensimmäisen  risti  joukon  lähtö.  —  Varsinainen  ristiar- 
meija  ja  sen  johtajat.  —  Saavutaan  Konstantinopeliin.  —  Nikaian  piiritys.  —  Dory- 
laion'in  tappelu.  —  Ristiretkeläiset  Antiokiassa.  —  Jerusalemin  valloitus.  —  Länsi- 
mainen kuningaskunta  muodostetaan.  —  Jerusalemin  kuningaskunnan  vaaraUinen 
asema.  —  HengeUiset  ritarikunnat.  —  Toinen  ristiretki.  —  Jerusalem  joutuu  uskot- 
tomien haltuun.  —  Kolmas  ristiretki.  —  Latinalainen  keisarikunta.  —  Viimeiset 
ristiretket.  —  Uusi  kehitys  alkaa  Europassa.  —  Suvaitsevaisuus.  —  Uusia  elämän- 
tarpeita. —  Uusia  viljelyskasveja.  —  Teollisuustuotteita.  —  Tieteet  ja  taiteet  kehittyvät 

Keski-ajan  uskonnollinen  henki,  joka  oli  kannattanut  paavinvaltaa 
taistelussa  keisarinvallan  kanssa,  ilmenee  vielä  suuremmassa  määrässä 
niissä  sodissa,  joissa  kirkon  päämiehet  samaan  aikaan  johtavat  katolista 
kristikuntaa  islamin  maailmaa  vastaan.  Ristiretkissä,  joiksi  näitä  sotia 
kutsutaan,  ovat  Länsimaat  ja  Itämaat  vastakkain,  niinkuin  ne  monesti 
ennenkin  historiassa  ovat  olleet,  sillä  syvällinen  erilaisuus  molempien 
katsantokannan  ja  sivistysolojen  välillä  on  aina  ollut  olemassa.  Kris- 
tityt kansat  ja  islamin  opin  tunnustajat  olivat  jo  aikaisemmin  koetelleet 
voimiansa;     Konstantinopelin    edustalta    oli    kalifien    laivaston    täytynyt 

peräytyä,  ja  Poitiers^in  tappelu  oli  estänyt  Muhammedin  uskon  kauem- 
maksi Länsimaille  tunkeutumasta.  8:nnella  vuosisadalla  olivat  nuot  mo- 
lemmat ryhmät  olleet  jotenkin  tasaväkiset,  ja  maailman  herruus  jakaantui 
ikäänkuin  hiljaisuudessa  heidän  kesken.  Vielä  ll:nnellä  vuosisadalla  on 
koranin  oppi  vallitsemassa  Pyreneain  vuoristosta  Ganges-virtaan  asti 
Europa  taas  on  kristinuskon  vallassa,  lukuunottamatta  Espanjata  sekä 
niitä  pakanakansoja,  jotka  maanosamme  pohjois-  ja  itä-osassa  olivat  si- 
vistyneen maailman  ulkopuolella. 


Sarrasenilaisjoukko.    (Arabialaisesta  Icäslkirjoituksesta.) 

Islamin  maailma  oli  kuitenkin  heikko  valtiollisessa  suhteessa,  sillä 
8:nnelta  vuosisadalta  alkaen  se  oli  ruvennut  hajaantumaan.  Mutta  Mu- 
hammedin uskonto  on  aina  osottanut  voivansa  voittaa  raakalaiskansoja 
puoleensa,  ja  näistä  uusista  tulokkaista  se  on  saanut  uutta  tarmoa  ja 
voimaa,  kun  entiset  uskonnon  kannattajat  ovat  velttouteen  uupuneet. 
Niinpä  Aasian  sisäosista  Altai-vuoren  seuduilta,  josta  aikaisemmin  Hunnit 
olivat  tulleet,  lähti  vähän  myöhemmin  turkkilaisia  heimoja,  jotka  ll:nnellä 
vuosisadalla  islamin  horjuvaa  herruutta  virkistivät.  Jo  6:nnella  vuosi- 
sadalla   he   olivat    perustaneet   suuren    valtakunnan    Keski-Aasiassa.      Se 

hajaantui  kuitenkin  pian,  mutta  Arabialaisten  yhteyteen  jouduttuaan  he 
halukkaasti  ottivat  heidän  uskontonsa  ja  rupesivat  sotilaiksi  heidän  jouk- 
koihinsa. Ennen  pitkää  v.  1055  Bagdadin  kalifi  ottaa  palvelukseensa 
erään  Togrul-Beg  nimisen  johtajan,  joka  polveutui  Seldshuk-nimisestä 
suvusta,  jonka  vuoksi  hänen  jälkeläisiään  nimitettiin  Seldshukeiksi. 
Togrul-Beg  sai  emir-aZ-o7wra-arvon,  s.  o.  kalifien  koko  maallisen  vallan,  ja 
hän  sekä  hänen  seuraajansa  Alp-Arslan  ja  Malek-Schah  liittävät  uudel- 
leen Bagdadin  kahfikuntaan  ennen  menetetyt  maat:  Armenian,  Syrian, 
Mesopotamian  ja  Palestinan;  Konstantinopelin  keisarilta  riistetään  lisäksi 
Vähä-Aasia,  johon,  valtion  taas  pian  alkaessa  hajaantua,  muodostui  Iko- 
nionHn  valtakunta.  Bosporoksen  rannalle  saakka  oli  islamin  usko  täten 
ll:nnellä  vuosisadalla  edennyt  ja  Itä-Rooman  keisarin  Europa n-puoleiset 
maat  olivat  joutuneet  vaaraan.  Tämä  valtio  oli  liian  heikko  omin  voimin 
suojelemaan  itseänsä,  vaikkakin  v:sta  1081  uusi  voimakas  Komnenein 
hallitsijasuku   oli   noussut    valtaistuimelle.     Länsimaiden   apu  oli  tarpeen. 

Ristiretket  ovat,  niinkuin  jo  mainittiin,  koko  roomalaiskatolisen 
kristikunnan  pyhää  sotaa  islamin  uskoa  vastaan,  mutta  etupäässä  Rans- 
kan, Saksan  ja  Englannin  ritareja  niihin  ottaa  osaa.  Länsimaiden  val- 
tioissa oli  tuoreutta  ja  voimaa,  jonka  avulla  tuollainen  suuremmoinen 
yritys  voitiin  toteuttaa.  Tähän  asti  olivat  ritarit  sotineet  keskenään  ja 
kuluttaneet  voimiansa  joutaviin  itsekkäisiin  tarkoituksiin,  mutta  nyt  he 
omistivat  itselleen  suuren  ja  ylevän  päämaalin,  jonka  saavuttamiseksi 
he  yhdessä  rupeavat  taistelemaan.  Keski-ajan  uskonnollinen  henki  ja 
feodaaliaateliston  sodan-  ja  seikkailunhalu  liittyvät  nyt  yhteen,  ja  siten 
syntyvät  ristiretket,  jotka  sattuvasti  kuvaavat  keski-ajan  henkeä  ja  kat- 
santotapaa, ja  ne  ovatkin  koko  tämän  aikakauden  ytimenä. 

Keski-ajan  kristinoppi  oli  muuttunut  pintapuoliseksi,  sillä  sen  todel- 
linen syvä  henki  oli  jäänyt  yhä  enemmän  *  syrjään ;  ulkonaiset  menot, 
paastot,  hyvät  työt  sitä  vastoin  olivat  tulleet  pääasioiksi.  Niinpä  pyhille 
paikoille  vaeltamista  oli  jo  vanhastaan  pidetty  sangen  suurena  autuuden 
tuottajana.  Sellaiset  paikat,  joissa  pyhät  miehet  olivat  eläneet  ja  toimi- 
neet tai  mihin  he  olivat  haudatut,  muodostuivat  ihmisten  mielikuvituk- 
sessa runollisiksi  paikoiksi,  jonne  kerran  pääseminen  oli  korkein  toivo, 
mikä  kuolevaisella  ihmisellä  saattoi  olla.  Vaellettiin  Pyhän  Jaakobin  hau- 
dalle Compostellaan,  joka  oli  Espanjan  pohjois-osassa,  samoin  Roomaan,  jossa 
Pyhä  Pietari  oli  kuollut;  mutta  Jerusalem,  Betlehem,  Öljymäki,  Gol- 
gata y.  m.  vapahtajan  elämässä  tunnetut  paikat  olivat  kuitenkin  muita 
arvokkaimmat.  Onnellinen  oli  se,  joka  sai  nähdä  Jerusalemin,  ja  vielä 
onnellisempi,  jos   sieUä   kuoli!    Aluksi   ainoastaan  harvat  pyhissä  vaeltajat 

sinne  asti  pääsivät  ja  palattuaan  he  muille  kertoivat  näkemiään;  mutta 
yhä  suuremmaksi  kasvoi  niiden  luku,  jotka  Pyhällemaallekin  lähtivät 
V.  1064  esim.  7,000  vaeltajaa  saapui  Jerusalemiin.  Kristittyjä  oli  siellä 
aljettu  kohdeUa  hyvin  tylysti,  ja  matkustaminen  sinne  kävi  vaaralliseksi 


Urban  II  Clermonfin  kirkolliskokouksessa.    (Senaikuinen  kuva.) 


sen  jälkeen  kuin  äsken  mainitut  Turkkilaiset  olivat  Palestinan  vallanneet, 
jota  vastoin  ennen  siellä  vallinneet  Arabialaiset  olivat  olleet  heille  ystä- 
vällisiä. Valituksia  levisi  palaavien  erakkojen  kautta;  oli  häpeä,  sanoivat 
he,  että  kristityt  sallivat  uskottomien  pitää  pyhiä  paikkoja  hallussaan; 
ne  olivat  otettavat  heiltä  pois.  —  Ristiretki-into  kasvoi  kasvamis- 
taan, ja  Pyhänmaan  valloittaminen  muodostui  melkein  uskonnolliseksi 
Yleinen  historia.  —  27. 

tarpeeksi.  Jo  paavi  Gregorius  VII  tahtoi  käyttää  tätä  innostusta  hy- 
väkseen, sillä  hän  aikoi  itse  lähteä  tuohon  »pyhään  sotaan»,  mutta  tais- 
'  telu  Henrik  IVinnen  kanssa  esti  hänet  siitä.  Paavi  Urban  II  sai  retken 
aikaan.  Hän  kutsui  v.  1095  yleisen  kirkolliskokouksen  Clermonfiin, 
jossa  ensin  ratkaistiin  useita  kirkkoa  koskevia  asioita;  sen  jälkeen  hän 
lukuisasti  kokoontuneelle  kansalle  piti  innostusta  hehkuvan  puheen  ke- 
hottaen »Kristuksen  haudalle  jälleen  hankkimaan  kunnioitusta;»  hän  vetosi 
evankeliumin  sanoihin,  joka  velvoitti  jokaisen  ottamaan  ristin  päälleen, 
ja  vakuutti,  että  osanottajat  saisivat  katoomattomia,  taivaallisia  aarteita 
vaarojen  ja  kärsimysten  palkinnoksi.  »Jumala  sen  tahtoo»  kaikui  puheen 
päätyttyä  kaikkien  suusta,  ja  innostuksen  valtaamina  monet  tuhannet 
heti  ottivat  ristinmerkin;  punainen  risti  näet  kiinnitettiin  lupauksen  teh- 
neen rintaan.  Kirkko  otti  kaikki  sellaiset  turviinsa,  ja  heidän  omaisuu- 
tensa oli  Jumalan  rauhan  suojelemana;  sielun  autuus  luvattiin  palkin- 
noksi retkelle  lähtijöille,  mutta  sen  lisäksi  paljon  maallisia  etuja;  niinpä 
maaorja  sai  vapauden.  Ritarit  taas  saivat  seikkailuhalunsa  tyydytetyksi, 
jota  paitsi  he  toivoivat  saavansa  suuria  läänejä  Itämailla  valloitetuista 
maista.  Epäilemättä  maalliset  edut  vaikuttivat  moneen  enemmän  kuin 
kuoleman  jälkeen  tuleva  palkinto. 

Paavin  lähettämät  munkit  ja  papit  kulkivat  maasta  toiseen  risti- 
retkeä saarnaamassa,  levittäen  siten  tuota  harrastusta  yhä  laajemmalle^ 
kansan  alempiinkin  kerroksiin.  Kuuluisimmaksi  näistä  saarnaajista  on 
tullut  eräs  P/e/aH-niminen  erakko,  joka  oli  kotoisin  Amiens'ista.  Tämä 
pieni  ruskeaihoinen,  paastojen  ja  kidutusten  kuihduttama  mies,  joka  oli 
puettuna  ainoastaan  villatakkiin  ja  nuoralla  sidottuun  munkkikaapuun, 
mutta  ilman  housuja  ja  paitaa,  kulki  aasin  selässä  paikasta  toiseen. 
Hänen  puheellaan  oli  ääretön  vaikutus;  suuret  ihmisjoukot  seurasivat 
häntä  ja  osottivat  hänelle  melkein  jumalallista  kunnioitusta,  pitäen  hänen 
sanojaan  Jumalan  äänenä.  Etelä-Ranskasta  hän  lähti  ja  kulki  pohjoiseen 
päin  Rheinin  seuduille,  ja  vaikk'ei  hän  milloinkaan  ollut  Pyhällä  hau- 
dalla käynyt,  kerrottiin  kuitenkin,  että  Kristus  itse  oli  Pyhän  haudan 
kirkossa  ilmestynyt  hänelle  ja  kehottanut  häntä  vaikuttamaan  Länsi- 
maiden kansoihin,  että  he  lähtisivät  vapauttamaan  Jurusalemin  uskotto- 
mien käsistä. 

Keväällä  v.  1096  alkoi  tuo  kansainvaellus  lännestä  itäänpäin,  joka 
kesti  kaksi  vuosisataa,  sillä  silloin  läksi  jo  toistasataa  tuhatta  henkeä 
kaikellaista  kansaa  liikkeelle;  koko  perheet  olivat  matkalla,  vanhukset, 
vaimot  ja  lapsetkin,  joista  pienimmät  kuljetettiin  härkien  vetämissä  vau- 
huissa.     Ä7rtiens'in  Pietari  ja  eräs  köyhä  normannilainen  ritari  WdUer 

tyhjäJcätinen  johti  heitä.  Mutta  tarpeellisia  valmistuksia  matkan  varalle 
ei  oltu  tehty,  eikä  tämä  joukko  saanutkaan  mitään  aikaan;  kuljettaissa 
Saksan  ja  Unkarin  kautta  Konstantinopoliin  surmattiin  Juutalaisia,  otet- 
tiin väkivallalla  asukkailta  ruokavaroja  ja  ryöstettiin  teiden  varsilla 
olevia  taloja.  Ristiretkeläisistä  tuli  siten  kansoille  maanvaiva,  jonka 
vuoksi  ne  alkoivat  aseilla  karkottaa  heitä  maastaan.  Suuri  osa  sai  näin 
jo  Europassa  surmansa  ja  Vähään-Aasiaan  päästyään  melkein  kaikki 
joutuivat  Turkkilaisten  surmattavaksi  Nikaian  luona.  Ainoastaan  harvat 
eloon  jääneet  liittyivät  varsinaiseen  ristiarmeijaan,  joka  syksyllä  samana 
vuonna  lähti  liikkeelle. 


Nikaian  valloitus.    (Ristiretkien  aikainen  lasimaalaus.) 


Lukuisan  kuin  taivaan  tähdet  ja  meren  santa  sanoo  muuan  aika- 
lainen ristijoukon  olleen,  ja  lasketaan  noin  100,000  ritaria  ja  600,000 
jalkamiestä  siihen  kuuluneen.  Suurin  osa  oli  Ranskan  ritareja.  Eri 
joukoissa  j>a  eri  teitä  he  kulkivat  Konstantinopoliin,  jossa  kaikkien 
piti  yhtyä.  Pohjois-Ranskalaiset  lähtivät  kuuluisan  Gottfridin,  Bouil- 
lonHn  herttuan,  johdossa  Saksan  ja  Unkarin  kautta;  hänen  molemmat 
veljensä  Eustachius  ja  Balduin  olivat  samassa  joukossa;  Toulouse'n 
rikkaan  ja  mahtavan  kreivin  Raimund'in  johdossa  kulkivat  Etelä- 
Ranskalaiset  Alppien  yli,  sekä  sitte  Dalmatian,  Slavonian  ja  Trakian 
kautta;  Normandian  herttua  sekä  Blois^n,  Flanderein  ja  Vermandois^n 
kreivit  yhtyivät  Etelä-Italian  Normanneihin,  joiden  johtaja  oli  Tarentin 
kreivi  Bohemund  ja  hänen  veljensä  Tankred,  ja  purjehtivat  Adrianmeren 
poikki  Etelä-Italiasta. 

Kun  tuo  suuri  joukko  oli  saapunut  Kreikkalaisen  keisarikunnan  pää- 
kaupunkiin, rupesi  Alexios-keisari  pelkäämään,  että  siitä  voisi  koitua 
vaaraa  hänen  omalle  valtiolleen,  jonka  vuoksi  hän  pian  toimitti  sen 
Aasian  puolelle.  Ristiretkeläiset  suuntaavat  nyt  kulkuansa  Nikaian  suurta 
kaupunkia  kohti,  jonka  läheisyydessä  he  tapaavat  niin  paljon  Amiens*in 
Pietarin  joukosta  jääneitä  ihmisruumiita,  että  oli  vaikea  tietä  erottaa. 
Kaupunkia  ruvetaan  piirittämään,  suunnattoman  suuri  joukko  telttejä 
pystytetään  Nikaian  ympärillä  olevalle  tasangolle,  ja  eri  kansallisuudet 
asettuvat  eri  ryhmiin.  Kaupunkia  vastaan  tehdään  jo  väkirynnäkkökin, 
mutta  kreikkalaiset  joukot,  jotka  olivat  ristiretkeläisten  mukana,  pääste- 
tään petoksella  kaupunkiin,  jonka  jälkeen  portit  heti  suljetaan.  Tämä  juoni 
herätti  ristijoukossa  sellaista  vihaa  Konstantinopolin  keisaria  kohtaan,  että 
hänen  täytyi  maksaa  suuri  rahasumma  sen  lepyttämiseksi.  Nikaian 
luota  jatketaan  matkaa  Vähän-Aasian  kautta  Syriata  kohden;  Frygiassa 
voitetaan  Ikonionin  sulttaani  Kilidish-Arslan  Dorylaionin  tappelussa 
(v.  1097),  jonka  kautta  Seldshukien  mahti  murtui.  Mutta  ristijoukko- 
kin  harvenee;  sekä  kuuma  ilma  että  veden  puute  ja  nälkä  tekevät 
tuhoja  sen  keskuudessa;  esim.  yhtenä  päivänä  kuoli  500  henkeä  janoon. 
Vihdoin  syksyllä  v.  1097  saavutaan  Antiokian  edustalle,  jota  piiritetään 
kauemmin  kuin  puoli  vuotta.  Viimein  se  otetaan  väkirynnäköllä,  ja  huu- 
dettaissa  »Jumala  sen  tahtoo»  rynnätään  kaupunkiin. 

Mutta  ennen  pitkää  on  200,000  Turkkilaista  Bagdadin  kalifin  sota- 
päällikön Kerbogan  johdossa  kristityltä  Antiokiaan  piirittämässä;  epä- 
toivo rupeaa  jo  ristiretkeläisissä  pääsemään  valtaan  ja  nälänhätäkin 
alkaa  uhkaavaksi  tulla.  Silloin  eräs  Marseille'sta  kotoisin  oleva  pappi 
Pietari  Bartolomeus  tulee  kertomaan  päällikölleen  Raimund'ille,  että 
Pyhä  Andreas  oli  unessa  ilmoittanut  hänelle  sen  keihään,  jolla  Kristuksen 
kylki  lävistettiin,  olevan  kaupungin  kirkon  pääalttarin  alla  ja  että,  jos 
se  kaivettaisiin  esille,  se  tuottaisi  kristityille  voiton.  Mennään  kaivamaan 
osotettuun  paikkaan,  ja  pappi  laskeutuu  ainoastaan  paita  yllään  kaivet- 
tuun kuoppaan  kehottaen  toisia  hartaasti  rukoilemaan.  Hän  tuopikin 
sieltä  keihään;  se  huumaa  risti  joukot;  hyökätään  kaupungista  ja  Ker- 
boga  karkotetaan. 

Vihdoin  ristijoukko  saapui  Jerusalemin  edustalle,  mutta  noin 
20,000:teen  oli  se  silloin  sulautunut;  osa  oli  kuitenkin  jätetty  valloi- 
tettuihin paikkoihin  suojelusväeksi.  »Jumala  sen  tahtoo»  ja  »Jerusalem» 
huutoja  kuului  kaikkialla  kun  pyhä  kaupunki  ensi  kerran  tuli  näkyviin; 
ristiretkeläiset  kurottivat  käsiään,  laskeutuivat  polvilleen  ja  syleilivät 
maata.     Heinäkuun    15  p.  1099   hyökättiin  kaupunkiin;*  kauhea  taistelu 

ja  murhaaminen  alkoi  silloin  pitkin  katuja  ja  huoneissakin;  puolustajat 
vetäytyivät  viimeiseksi  Omarin  moskeijaan,  jossa  oli  niin  paljon  verta, 
että  hevoset  siinä  polviaan  myöten  kahlasivat.  Vähäksi  ajaksi  keskeytet- 
tiin murhaaminen,  jolla  välin  käytiin  avojaloin  ja  ilman  aseita  Pyhällä 
haudalla  rukoilemassa;  mutta  sitten  se  alkoi  jälleen  ja  kesti  koko  viikon. 
Julmuus  ja  hartaus  vierekkäin,  se  oli  muka  Jumalan  tahto,  sillä  Kris- 
tuksen valtakunta  oli  siten  toteutettava.  Siinäkin  näkyy  tuo  ulkonainen, 
pintapuolinen   uskonnollisuus,   joka  oli  koko  keski-ajan  tunnusmerkkinä. 

Nyt  muodostetiin  länsimainen  valtioiaitos  Itämailla.  Lakikirja 
Assises  de  Jerusalem  on  täydellisesti  feodaalijärjestelmän  periaatteiden 
mukaan  laadittu,  ja  se  onkin  paras  lähde  tämän  valtiolaitoksen  tutustu- 
miseen. Ensimmäiseksi  hallitsijaksi  valittiin  yksimielisesti  Gottfrid  Bouil- 
lon'in  herttua,  vaikkei  hän  tahtonut  kultaista  kuninkaan  kruunua  kantaa 
siellä  missä  kuningasten  kuningas  oli  kantanut  orjantappurakruunua. 
Hän  otti  nimekseen  »Pyhän  haudan  suojelija».  Mutta  hänen  seuraajansa 
ottivat  kuninkaan  nimen.  Jerusalemin  kuningaskunta  oli  jaettu  useihin 
lääneihin,  joista  tärkeimmät  olivat  Edessan  ja  Antiokian  ruhtinaskunnat, 
Tripoliksen  kreivikunta,  Tyroksen  markkiisikunta  y.  m.,  sillä  koko  maa 
aina  Eufrat-jokeen  asti  oli  valloitettu.  Aatelislinnoja  rakennettiin  pitkin 
valtakuntaa  länsimaiseen  tapaan,  ja  kirkkoja  rupesi  kohoamaan,  sillä 
kristinopin  haltuun  koko  valtakunta  oli  omistettava. 

Mutta  feodaalinen  valtioiaitos  ja  länsimaiset  olot  olivat  liian  vieraat 
Itämailla  voidakseen  siellä  päästä  juurtumaan.  Kristittyjen  asema  Jeru- 
salemin kuningaskunnassa  alkoi  myöskin  pian  käydä  vaaranalaiseksi; 
huono  sopu  vallitsi  alusta  alkaen  Konstantinopolin  keisarin  ja  ristiretke- 
läisten  välillä,  edellinen  kun  tahtoi  saada  valloitettuihin  maihin  ulotetuksi 
yliherruuttaan,  jota  ristiretkeläiset  eivät  tahtoneet  tunnustaa.  Syrian  ja 
Mesopotamian  seldshukkilaisvaliat  olivat  sille  alituisena  uhkana;  Egyp- 
tissä oli  Fatimidein  valtio  vielä  heikko,  kunnes  se  11:nnen  sataluvun 
lopulla  sai  uutta  voimaa,  kun  Saladin  sen  oli  anastanut.  Hurja  vihol- 
linen oli  niinikään  päässyt  ihan  kuningaskunnan  rajamaille  järjestymään. 
Syrian  vuorimaihin  Tripoliksen  ja  Antiokian  välille  oli  näet  eräs  persia- 
lainen uskonkiihkoilija,  joka  kuului  schitein  uskonlahkoon,  perustanut 
kamalan  Assassinein  veljeskunnan,  jonka  tarkoitus  oli  salamurhilla  tais- 
tella sekä  kristityltä  että  sunnitein  lahkoon  kuuluvia  islamin  tunnustajia 
vastaan.  Vahvoissa  luoksepääsemättömissä  kalliolin  noissa  he  olivat  hy- 
vässä turvassa  ja  heidän  esimiehensä,  jota  kutsuttiin  »vuoren  vanhim- 
maksi», osasi  ylläpitää  tuota  julmaa  intohimoista  kiihkoa,  niinkuin  ker- 
rotaan,  siten   että   heitä    siiloin   tällöin  nukutettiin  keinotekoisella  tavalla 

huumaavaan  uneen,  jossa  he  luulivat  nauttineensa  paratiisin  riemuja  ja 
hekumaa.  Monta  kristittyä  joutui  heidän  käsissään  surman  omaksi,  ja 
heidän  nimensä  jäi  ranskankieleen  merkitsemään  salamurhaajaa. 

Ritarit  lähtevät  toinen  toisensa  jälkeen  kotimaahansa,  väsyneinä 
vuosikausia  kestäneisiin  vaivoihin,  jonka  vuoksi  puolustus  kävi  heikoksi. 
»Älkää  unohtako»,  sanoivat  itkusilmin  ne  jotka  jäivät  poislähteville, 
»älkää  unohtako  veljiänne,  jotka  te  jätätte  maanpakoon;  Europaan  tul- 
tuanne kiihottakaa  kristityltä  käymään  pyhillä  paikoilla,  joita  olemme 
vapauttaneet;  kehottakaa  sotureja  tulemaan  tänne  taistelemaan  kanssamme 
uskottomia  kansakuntia  vastaan «.  Mutta  ristiretki-into  laimeni  pitkäksi 
ajaksi,  sillä  ensimmäisen  retken  ponnistukset  ja  uhraukset  olivat  olleet 
liian  suuret.     Puoli  vuosisataa  kului  ennenkuin  uusi  retki  tehtiin. 

Jerusalemin  kuningaskunnan  paraana  tukena  olivat  n.  k.  henget-' 
liset  ritarikunnat,  jotka  täällä  sen  suojelemiseksi  muodostuivat.  Uskon- 
nollisen ja  ritarillisen  hengen  yhteisvaikutuksesta  oli  ristiretkiaate  syn- 
tynyt ja  hengellisissä  ritarikunnissa  nämät  molemmat  aatteet  ilmenevät 
oleeUisessa  muodossa.  V.  1118  kaksi  ranskalaista  ritaria  seitsemän  ystä- 
vänsä kera  teki  Jerusalemin  patriarkalle  kolme  munkkilupausta,  mutta 
niiden  lisäksi  he  lupasivat  aseillaan  puolustaa  pyhiä  paikkoja  uskottomia 
vastaan  sekä  suojella  pyhissä-vaeltajia.  Kuningas  Balduin  II  antoi  heille 
asuinpaikan  lähellä  entistä  Salomon  temppeliä,  jonka  johdosta  heitä 
aljettiin  kutsua  Temppeliherroiksi,  Paavitkin  vahvistivat  heidän  sään- 
tönsä. Ritarikuntaan  kuului,  sen  valmiiksi  kehityttyä,  varsinaisia  sotu- 
reita, joilla  oli  valkea  punaisella  ristillä  varustettu  kaapu,  sekä  pappeja 
ja  palvelevia  veljiä.  Suurmestari,  joka  suorastaan  oli  paavista  riippu- 
vainen, oli  heidän  päämiehensä,  ja  hänen  rinnallaan  oli  neuvoskunta, 
mutta  tärkeimmissä  asioissa  tuli  kuulustella  n.  k.  kenraalikapitulia. 
Suuria  rikkauksia  sai  ritarikunta  omakseen  ruhtinailta  ja  hurskailta  ihmi- 
siltä; ei  ainoastaan  Itämailla,  vaan  useissa  Europankin  maissa  oli  sillä 
maaomaisuutta,  varsinkin  Ranskassa.  Näistä  se  sai  suuret  tulot,  mutta 
sitä  paitsi  se  ryhtyi  kauppayrityksiin,  otti  kuljettaakseen  laivoillaan 
pyhissä-vaeltajia  Palestinaan  j.  n.  e.  Ritarien  lukumäärä  sen  mahta- 
vimmillaan  ollessa  nousi  aina  30,000:teen. 

Samaan  aikaan  muodostui  Johannitain  ritarikunta  sekä  myö- 
hemmin V.  1218  Saksalainen  ritarikunta,  joiden  järjestys  ja  tarkoitus  oli 
sama,  kuin  Temppeliherrainkin. 

Apua  oh  kuitenkin  tarpeen  Europasta,  jos  tahdottiin  kristittyjen 
herruutta  Pyhällämaalla  säilyttää.  Eräs  Mosulin  hallitsija  Zenki  oli  liittä- 
nyt valtaansa  useita   Syriassa  olevia  muhammedilaisia  pikkuvaltioita,  ja 

siten  saatuaan  suurempia  voimia  hän  alkoi  kääntää  niitä  kristittyjä  vas- 
taan. Siitä  pelottava  vaara,  jonka  torjumiseksi  uusi  ristiretki  oli  tar- 
peen. Samoin  kuin  Amiens^in  Pietari  v.  1096  kehotti  ihmisiä  pyhään 
sotaan,  niin  nyt  pyhä  Bernhard,  Clairvaux'n  luostarin  kuuluisa  abbotti, 
tulisella  innolla  ja  kaunopuheliaisuudella  sai  ihmisten  mielet  kiintymään 
uuteen  retkeen. 

Ensimmäisellä  ristiretkellä  ei  Europan  hallitsijoita  ollut  ollenkaan 
mukana,  mutta  kun  sanoma  levisi  Europaan,  että  Zenki  oli  valloittanut 
Edessan  v.  1144  ja  uhkasi  Palestinaa,  päättivät  Saksan  keisari  Konrad 


Temppeliherra  taistelupuvussa.    Kilvessi  fa  haarniskassa  on  ristinmerkid. 
(Keski-aikaisesU  käsikirjoituksesta.) 

III  ja  Ranskan  kuningas  Ludvig  VII  lähteä  kristittyjä  auttamaan.  Jäl- 
kimmäinen oli  eräässä  taistelussa  Champagne'n  kreiviä  vastaan  polttanut 
Vitryn  kaupungin,  jossa  tilaisuudessa  1,300  kirkkoon  paennutta  ihmistä 
oli  hukkunut  tulipalossa,  ja  tämän  rikoksen  sovittaakseen  hän  otti  osaa 
ristiretkeen.  Ranskan  kansassa  näkyy  ristiretki-into  kuitenkin  jo  suu- 
resti laimentuneen,  siliä  eräs  ylimääräinen  vero,  jonka  Ludvig  retkeä 
varten  otti,  herätti  yleistä  mielipahaa,  ja  »sadattelujen  keskellä  lähti 
kuningas  retkelle*,  sanoo  eräs  aikalainen.  Mitään  hyötyä  ei  toisesta 
ristiretkestä  (1147 — 1149)  ollut,  sillä  Konrad  III:nnen  joukot  hävisivät 
jo  Vähässä- Aasiassa,  etenkin  Kreikkalaisten  petollisuuden  vuoksi;  Ranskan 
kuningas    taas    saapui    mahtavan    Damaskoksen    edustalle   asti,   mutta  ei 

saanut    sitä    valtaansa,    jonka    vuoksi    hänenkin    täytyi    tyhjin   toimin 
palata. 

Islamin  valta  pääsi  yhä  vankemmaksi  kristittyjen  rinnalla.  Zenkin 
poika  Nureddin  lähettää  urhoollisen  kenraalinsa  Saladinin  valloitta- 
maan Egyptiäkin;  tämä  riistää  Fatimidein  hallitsijasuvulta  Niilin  maan, 
ja  kun  Nureddin  v.  1174  kuoli,  niin  hän  anastaa  sen  itselleen.  Tämä 
urhoollinen  mies  on  saavuttanut  kuuluisimman  maineen  kristittyjen  vihol- 
lisista, ei  yksinomaan  urhoollisena,  taitavana  sotapäällikkönä,  vaan  myöskin 
ritarillisena,  rehellisenä,  jalomielisenä  vihollisena.  Jerusalemin  kuninkaan 
Guidon  kanssa  hän  joutui  vastakkain  sen  johdosta,  että  eräs  tämän  vasal- 

Fredrik  Barbtrosta  stksalaisen  rittfritarin  puvussa.    (Kaskl-alkalsesta  kisikirjottuksesta.) 


leista  oli  ryöstänyt  karavaanin,  jossa  Saladinin  sisarkin  oli.  Kun  ei 
Guido  tämän  johdosta  antanut  hyvitystä,  niin  Saladin  vannoi  omalla 
kädellä  riistä vänsä  ryöväriltä  hengen.  Hän  lähtee  sotajoukolla  Jeru- 
salemia vastaan,  voittaa  perinpohjin  kristittyjen  joukon,  itse  kuningas 
joutuu  vangiksi  ja  pyhä  kaupunki  on  pakotettu  antautumaan  hänelle 
(v.  1187).  Ristinmerkit  poistetaan  nyt  pyhiltä  paikoilta,  mutta  asukkaita 
Saladin  kohtelee  suopeasti;  ainoastaan  Temppeliherrat  ja  Johannitat 
surmataan. 

Yleinen  harmi  ja  suru  syntyi  Länsimailla,  kun  sanoma  Jerusalemin 
valloituksesta  oli  sinne  saapunut.  Europan  kolme  mahtavinta  ruhtinasta, 
Saksan  keisari  Fredrik  Barbarossa,  Ranskan  kuningas  Filip  II  August  ja 

Englannin  kuningas  Richard  Leijonamieli,  lähtee  nyt  ristiretkelle 
(1189—1191).  Keisari  kulki  maata  myöten  Vähän-Aasian  kautta,  mutta 
hukkui  matkalla  Kilikiassa,  niinkuin  ennen  on  mainittu,  ja  hämmästyneenä 
keisarin  kuolemasta  hänen  armeijansa  hajosi,  niin  että  100,000:sta  miehestä 
ainoastaan  5,000  tuli  Pyhällemaalle.  Filip  August  ja 
^'.  Richard    Leijonamieli  lähtivät   laivoilla,  edellinen  Ge- 

nuasta,  jälkimmäinen  Marseille' stä,  ja  olivat  molemmat 
talvea  Sisiliassa,  mutta  täällä  he  jo  riitaantuivat  keske- 
nään. Englannin  kuningas  kun  oli  Ranskan  kunin- 
kaan vasalli.  Tämä  huono  väli  jo  ennakolta  teki  retken 
hedelmät  tyhjiksi.  Molemmat  he  kyllä  saapuivat  Pales- 
tinaan  ja  alkoivat  piirittää  Akren  eli  PtolemaisMn  lin- 
naa, jota  piiritystä  kesti  kaksi  vuotta.  9  taistelua 
taisteltiin  sen  edustalla,  ennenkuin  se  antautui.  Rans- 
kan kuningas  läksi  sen  jälkeen  kotimaahansa  takaisin, 
syyttäen  kivulloisuuttaan,  mutta  mielessä  hänellä  oli 
kumppaninsa  Richardin  Ranskassa  olevat  läänit, 
joita  hän  palattuaan  heti  rupesi  ahdistamaan.  Urhool- 
linen, mutta  oikullinen  ja  julma  Englannin  kuningas 
jäi  nyt  yksin  taistelemaan,  mutta  hän  ei  saanut  mitä- 
kään  todellista  hyötyä  aikaan.  Kauhua  ja  pelkoa  hän 
kuitenkin  herätti  vihollisissaan,  ja  vielä  kauan  aikaa 
jäljestäpäin  oli  äitien  tapa  pelotella  lapsiaan  Richard 
Leijonamielen  nimellä.  Niinpä  hän  surmautti  2,000 
Akren  valloituksessa  otettua  vankia,  koska  Saladin 
ei  voinut  määräajalla  suorittaa  lupaamiansa  lunnaita; 
»oikea  risti»,  jonka  Saladin  Jerusalemista  oli  tuonut 
mukaansa,  jäi  sen  vuoksi  hänen  haltuunsa,  sillä  sen 
takaisin  jättäminen  kuului  myöskin  sopimuksen  ehtoi- 
hin. Richard  kulkee  joukkoineen  paikasta  toiseen; 
kaksi  kertaa  hän  on  lähdössä  Jerusalemia  vapauttamaan, 
mutta  heittää  aikeensa  kesken.  Hänen  soturinsa  suut- 
tuvat tuohon  menoon,  joukko  hajaantuu,  ja  v.  1192 
lähtemään    paluumatkalle.    —    Saladin    kuoli    seuraa- 


Richard  Uijonamieli. 
(Kuva  hinen  hauta- 
arfckunta  kannetta.) 


on    hän    pakotettu 
vana  vuonna. 

Kun  mahtava  paavi  Innocentius  III  oli  paavinistuimelle  päässyt, 
alkoi  hän  tarmolla  ristiretki-innostusta  uudelleen  herättää.  Mutta  niin 
puhtaana  ja  hartaana  kuin  sata  vuotta  aikaisemmin  se  ei  enää  ihmisten 
mielessä   ole;    maalliset  edut,   voitonpyynti,   valloitukset  ja   seikkailuhalu 

ovat  päässeet  ensi  sijaan.  Niinpä  v.  1202  lähti  taas  koko  joukko  ritareja, 
etupäässä  Ranskasta,  retkelle.  He  saapuivat  Venetsiaan,  josta  pyysivät 
laivoja  viemään  heitä  meren  yli,  mutta  Venetsialaiset,  kauppakansa  kun 
olivat,  vaativat  85,000  hopeanaulaa  (noin  4  miljoonaa  markkaa)  kor- 
vaukseksi. Koska  ritarit  eivät  saattaneet  tätä  summaa  suorittaa,  suostui- 
vat Venetöialaiset  siihen,  että  he  valloittaisivat  heille  erään  Dalmatian 
rannalla  olevan  Zara-nimisen  kaupungin,  joka  oli  Unkarin  kuninkaan  hal- 
lussa. Laivat  saatiin  ja  ohjattiin  ensin  Zaraan  ja  sieltä  Konstantinopo- 
liin, sillä,  vakuuttivat  Venetsialaiset,  Jerusalemin  omistaminen  vaati  välttä- 
mättömästi  Konstantinopolin  tai  Kairon  omistamisen  ollaksensa  turvattu, 
mutta  itse  asiassa  he  tahtoivat  saada  Aigeian-  ja  Mustanmeren  kaupan 
haltuunsa.  Sitä  paitsi  valtaistuinriidat  antoivat  ristiretkeläisille  hyvän 
tilaisuuden  sekaantua  Itä-Rooman  asioihin.  Eräs  Alexios  prinssi  pyysi 
heitä  avukseen  setäänsä  vastaan,  joka  oli  työntänyt  hänen  isänsä  valtaistui- 
melta. Apu  annetaan  ja  karkotettu  ruhtinas  asetetaan  jälleen  valtaistuimelle, 
mutta  kun  ristiretkeläiset  eivät  saa  luvattua  palkkaansa,  vaan  heidät  käske- 
tään lähtemään  pois,  suuttuvat  he  ja  viha  puhkeaa  ilmi.  Konstantinopoli  val- 
loitettilnkin  ja  ryöstettiin  suuret  saaliit,  jotka  jaettiin  osanottajien  kesken. 
Toinen  feodaalivaltakunta  perustettiin  nyt  länsimaiseen  tapaan ;  Flanderein 
kreivi  Balduin  valittiin  keisariksi,  Montferrafin  markiisi  Bonifacius  tuli 
Makedonian  kuninkaaksi;  herttuoita  asetettiin  Atenaan  ja  Naxos-saarelle, 
Tebestä  tuli  senjörikunta  j.  n.  a;  Venetsia  sai  yhden  korttelin  Kons- 
tantinopolista omakseen  sekä  valtakunnan  satamat  ja  saaret.  Tämäkään 
n.  k.  Latinalainen  keisarikunta  ei  kauan  saattanut  pystyssä  pysyä;  v. 
1261  se  hävisi  ja  entinen  keisarikunta  alkaa  taas  elämäänsä  uudestaan. 

Seuraava,  viides,  ristiretki  (1219 — 1221)  oli  niinikään  hyödytön; 
Unkarin  kuningas  Andreas  II  ja  paavin  legaatti  Pelagius  yrittivät  val- 
loittaa Egyptin,  koska  uskottomat  sieltä  aina  saivat  sotavoimia.  Da- 
mietten  satamakaupunki  valloitettiin,  mutta  sekin  oli  pian  jätettävä  takaisin. 

V.  1228  teki  pannaan  julistettu  keisari  Fredrik  II  kuudennen  risti- 
retken; hän  sai  Jerusalemin  valtaansa,  mutta  ennen  pitkää  se  taas  mene- 
tettiin. Ranskan  hurskas  kuningas  Ludvig  IX  teki  molemmat  viimeiset 
ristiretket,  mutta  hänkään  saamatta  niillä  mitään  suurempaa  aikaan.  V. 
1249,  seitsemännellä  ristiretkellä,  hän  valloitti  Damietten,  mutta  joutui 
sen  jälkeen  itse  vangiksi  ja  pääsi  ainoastaan  suuret  lunnaat  suorittamalla 
vapaaksi.  Damietten  hän  heitti  vihollisilleen  ja  oleskeli  vielä  neljä  vuotta 
Syriassa  ja  Palestinassa  varustaakseen  kristittyjen  rappiolle  joutuneita 
linnoituksia.  Hän  teki  toivioretken  Genesaretin  järven  seuduille  asti, 
mutta    Jerusalemia    hän    ei    nähnyt.    —    V.    1270    sama  kuningas    lähti 

otuleik;  retket,  aikoen  valloittaa  Tniiis'iiif  mutta  piiritTks^i  aikana  kfrisi 
rutto  hänen  sotajoukossaan,  ja  se  vei  hänetkin  Manalan  rajcHlle. 

Vidä  parikjminentä  vuotta  tämän  jälkeen  kristityt  omistivat  muu- 
tamia paikkoja  Palestinassa,  mutta  v.  1291  Akren  linnoitus  heiltä  vaUoi- 
tettiin,  ja  sen  mukana  koko  kristittyjen  valta  loppui,  fiitarikuntienkin 
täytyi  nyt  lähteä  pois  Pyhältämaalta;  Saksalainen  ritankunta  oli  jo  aikai- 
semmin v.  1228  siirtynyt  Koillis-Saksaan  Itämeren  rannoille  käännyttä- 
mään pakanallisia  Preussilaisia;  Johannitat  muuttivat  nyt  Rodos-saa- 
relle,  jossa  olivat  v:teen  1522,  jolloin  Turkkilaiset  karkottivat  heidät 
sieltä;  he  saivat  silloin  Saksan  keisarilta  Kaarle  V:nneltä  Maltansaaren,  ja 
siellä  tämä  ritarikunta  pysyi  aina  v:teen  1798,  jolloin  Napoleon  teki  siitä 
,  lopun.  Temppeliherrat  taas  siirtyivät  Ranskaan,  mutta  jo  v.  1314  kavala 
kuningas  Filip  IV  hävitti  heidän  ritarikuntansa  ja  anasti  heidän  suuret 
rikkautensa. 

Lähes  kahden  vuosisadan  kuluessa  oli  ristiretkiliike  kestänyt,  satoja 
tuhansia  urhoollisia  ritareja  ja  äärettömän  paljon  muutakin  kansaa  oli 
näillä  retkillä  surmansa  saanut;  jonkun  laskun  mukaan,  mikä  tosin  on 
epävarma,  olisi  ristiretkillä  hukkunut  noin  6  miljoonaa  Europan  väes- 
töstä. Mutta  tarkoitettua  päämaalia  ei  kuitenkaan  saavutettu,  sillä  Pyhä 
hauta  jäi  uskottomien  haltuun.  Suotta  ei  näitä  äärettömiä  ponnistuksia 
kuitenkaan  oltu  tehty,  sillä  ne  saattoivat  Europan  kansojen  kehityksen 
kokonaan  uusille  urille,  eikä  mitäkään  edistystä  saada  aikaan  ilman 
uhrauksia.  Ristiretkeläiset  kulkivat  monissa  maissa  ja  oppivat  tunte- 
maan monia  kansoja,  mikä  laajensi  heidän  tietopiiriään  ja  katsantotapaansa; 
se  vilkas  yhteys,  joka  näiden  retkien  kautta  syntyi  Länsi-  ja  Itämaiden  välillä, 
vaikutti  oloissa  ja  tavoissa  muutoksia;  Europan  kansat  irtaantuivat  siitä 
umpinaisuudesta,  joka  niissä  ennen  oli  vaUinnut.  Uskonkiihko  heidät  oli 
näille  retkille  saattanut,  multa  he  tottuivat  kuitenkin  suvaitsemaan  muun- 
kin uskoisia;  vaikka  kristityt  ja  muhammedilaiset  olivat  toistensa  veri- 
vihollisia, niin  he  vuosikausia  toistensa  läheisyydessä  ollen  oppivat  sietä- 
mään toisiaan  ja  näkemään  toisissaan  hyviäkin  ominaisuuksia.  »Me  emme 
olo  ilman  uskontoa»  sanovat  vangitut  museimannit,  polvillaan  rukoilles- 
saan henkeään  Richard  Leijonamieleltä,  »me  polveudumme  Abrahamista, 
ja  kutsumme  itseämme  Saraseneiksi  hänen  vaimonsa  Saran  nimen 
mukaan».  Jerusalemin  kuningaskunnassa  oli  muhammedilaisilla  uskon- 
vapaus,  ja  kristityt  saivat  niinikään  sen  naapurimaissa  vapaasti  uskon- 
toaan harjoittaa,  Saladinin  ritarillisuutta  ja  rehellisyyttä  kristitytkin  pitivät 
suurossa  arvossa;  keisari  Fredrik  II  oli  ihastunut  muhammedilaisten 
sivistykseen    ja    kutsui    hoviinsa    heidän    joukostaan    oppineita   miehiä; 

kristityt  ja  muhammedilaiset  vaihtoivat  lahjoja  keskenään,  avioliittojakin 
joskus  rakennettiin,  ja  vaihtoipa  joku  uskontoakin.  Tämäntapainen  suvait- 
sevaisuus oli  ollut  ennen  Europan  kansoille  tuiki  tuntematonta. 

Itämaiden  olot  olivat  monessa  suhteessa  kehittyneemmät  kuin  Länsi- 
maiden; Europan  ritarit  näkivät  kalifein  komeita  palatsia  ja  somia 
puutarhoja  monenlaisine  hedelmäpuineen ;  vastakohtana  heillä  oli  kotimaassa 
kömpelösti  rakennetut  linnat,  joissa  ei  minkäänlaista  somuutta  eikä  muka- 
vuutta ollut.  Nyt  aljetaan  niihinkin  hankkia  lasipeilejä,  uusia  hienompia 
huonekaluja,  joista   sohva  oli  ennen  tuntematon;  mattoja  levitetään  per- 


Httoneen  slnittus  rKarlllnnasst  ristiretkien  Jiliceen.    Nylcyiin  suunniteltu  i(uv«;  melicein  i(aii(i(i  liuoneictlut 

ovat  muinaisjainntflcsiiL 

mannoUe  ja  kirjavia  tapetteja  ripustetaan  verhoamaan  karkeita  seiniä. 
Vilkkaan  kaupan  kautta,  jota  etupäässä  Venetsia,  Genua  ja  Pisa  yllä- 
pitivät Itämaiden  kanssa,  levisi  Länsimaihin  uusia  nautintoaineita,  ja 
monia  uusia  viljalajejakin  opittiin  nyt  vasta  tuntemaan;  niinpä  maissin 
viljelys  sai  Europassa  alkunsa,  ja  vasta  tähän  aikaan  riisin  viljelys  tuU 
yleiseksi.  Monia  hedelmiä,  niinkuin  sitruunia,  pomeranssia  ja  luumuja 
ristiretkeläiset  tapasivat  Syriassa  ja  Palestinassa,  josta  he  toivat  niitä 
palatessaan  Europaan;  sokuriruokoa  oli  kyllä  ennen  viljelty  Sisiliassa, 
vaan  joutunut  unohduksiin,  mutta  nyt  sen  viljelys  taas  tuli  käytäntöön; 
ristiretkien  aikana  kahvikin  opittiin  Europassa  tuntemaan.  Hamppu, 
liina  ja  puuvilla  olivat  myöskin  Europalaisille  ennen  outoja  kasveja. 
Uusia    teollisuustuotteita    opittiin    Itämailla    tuntemaan;    niinpä   puuvilla- 

kankaat,  musliini  (nimitys  johtuu  Mosulin  kaupungista),  hienot  silkki- 
kankaat, satiini  ja  sametti  olivat  Itämailla  yleisiä,  mutta  vasta  ristiretkien 
aikana  ne  tulivat  Europassa  käytäntöön.  Paperin  valmistus,  jonka  Ara- 
bialaiset luultavasti  olivat  Kiinalaisilta  oppineet,  lienee  tähän  aikaan  myös- 
kin tullut  Europassa  tunnetuksi.  Uusia  pukumuotejakin  lainattiin  Ara- 
bialaisilta; esim.  kauhtana,  pitkä  koruompeluDla  neulottu  päällysnuttu, 
jota  Ranskassa  aljettiin  käyttää,  oli  arabialaista  alkuperää.  Parran  käyttä- 
minen oli  Itämailla  yleistä,  mutta  Länsimailla  oli  tapana  ajella  se;  risti- 
retkien jälkeen  Europassakin  tavataan  parrakkaita  miehiä.  Lämpimät 
saunat  ovat  Itämailta  alkuisin;  helminauhat,  joita  munkit  keski-ajalla 
käyttivät  rukouksiensa  määrää  lukiessaan,  tulivat  Itämailta  Europaan; 
alkuansa  Buddanuskoiset  Intiassa  niitä  käyttivät. 

Monet  tieteet,  varsinkin  astronomia,  matematiikka  ja  lääketiede, 
kehittyivät  suuresti  arabialaisen  vaikutuksen  johdosta;  arabialaisia  nume- 
roita, jotka  alkuansa  olivat  Intiasta  kotoisin,  aljettiin  käyttää  entisten 
roomalaisten  numeroitten  asemasta.  Vieraita  kieliä  opittiin  tuntemaan  ja 
sen  johdosta  aljettiin  niitä  tutkia;  kreikankielen  tutkiminen,  joka  oli 
unohduksiin  joutunut,  pääsi  jälleen  alullensa,  ja  jo  v.  1255  tulivat  ensim- 
mäiset oppineet  Konstantinopolista  Pariisiin.  Itämaalaisuuden  suuri  vai- 
kutus tulee  siinäkin  näkyviin,  että  useita  lainasanoja  omistettiin  persian- 
ja  arabiankielistä.  Taiteet,  varsinkin  rakennustaide,  kehittyi  uudelle 
uralle;  kansankielinen  kirjallisuus  pääsi  niinikään  alullensa.  (Tästä  ker- 
romme viimeisessä  luvussa).  Sanalla  sanoen.  Arabialaisten  luomasta 
sivistyksestä  liittyy  ristiretkien  johdosta  valtaava  aines  Länsimaiden  kehi- 
tykseen. Mutta  tämä  uusi  vilkas  kehitys  ennusti  myöskin  ihmishengen 
irtaantumista  kirkon  ahtaasta  holhouksenalaisuudesta ;  kirkko,  joka  risti- 
retkiä oli  johtanut,  oli  niiden  kautta  saanut  ensimmäisen  iskun  lujaan 
rakenteeseensa.  Ne  kohottivat  kyllä  paavinvallan  korkeimmilleen,  mutta 
sen  häviön  alku  oli  samassa  päässyt  itämään.  Kansan  kieli  alkaa  esiin- 
tyä yksinvaltiaan  latinan  rinnalla, .  kansojen  itsetietoisuus  oli  kehittynyt, 
koska  monien  muiden  kansallisuuksien  joukossa  saman  kansan  jäsenet 
olivat  tunteneet  olevansa  toisiansa  lähempänä.  Kansat  asettuvat  taas 
kirkon  päämiehen  ylivaltaa  vastaan,  jonka  kautta  kansallinen  kuninkuus 
varttuu.  Elpyneen  kaupan  ja  teollisuuden  kautta  syntyy  uusi  kansan- 
luokka, porvaristo,  aatelin  ja  papiston  rinnalle,  ja  tästä  kolmannesta  sää- 
dystä saapi  kansallinen  kuningasvalta  parhaan  tuen  murtaessaan  keski- 
ajan feodaalisen  valtiolaitoksen  ja  paavinvallan. 


SKANDINAVIAN  VALTAKUNNAT  KESKI-AJÄN  ALKUPUOLISKOLLA.       431 

XIII. 
Skandinavian  valtal<unnat  kesl<i-ajan  alkupuoliskolla. 

Skandinavian  kansojen  varhaisin  yhteys  sivistyskansojen  kanssa.  —  Kristinusko 
vakaantuu.  —  Vanhin  valtiolaitos.  —  Fylkesvaltiot  häviävät.  —  Kuninkaanvalta.  — 
Vapaat  miehet.  —  Talonpoikien  oikeudet  supistuvat.  —  Maallinen  rälssisääty  ja 
ratsupalvelus.  —  Hengellinen  rälssi.  —  Katolinen  kirkko  Ruotsissa.  —  Kuninkaan 
vaali.  —  Talonpoikien  asema  muuttuu  huonommaksi.  —  Lainsäädäntö.  —  Tanskan 
mahtavuuden  aika,  Knut  suuri.  —  Valdemarien  aika.  —  Norjan  valtiolliset  olot 
varhaisempana  keski-aikana.  —  Ruotsissa  on  sisällisia  riitoja. 

Ne  germanilaisheimot,  jotka  olivat  muuttaneet  Skandinavian  mai- 
hin asumaan,  liittyvät  myöhemmin,  kuin  heidän  etelämpänä  asuvat  suku- 
laiskansansa, sivistyskansojen  joukkoon.  Jo  roomalaisvallan  aikana  oli- 
vat kyllä  Skandinavilaisetkin  olleet  kaupan  kautta  yhteydessä  Etelä-Euro- 
pan  kanssa,  jota  maasta  löydetyt  roomalaiset  rahatkin  todistavat,  mutta 
Rooman  valta  ei  ulottunut  tänne  saakka  eikä  sen  vaikutus  täällä  muuten- 
kaan ollut  suuriarvoinen.  Hurjilla  viikingiretkillä  he  taas  esiintyvät 
ihmisten  kauhuksi  8:nnella,  9:nnellä  ja  lOinnellä  vuosisadalla,  jolloin 
muut  germanilaiskansat  jo  olivat  kristinopin  omistaneet;  mutta  näillä 
retkillään  hekin  ensin  oppivat  tuntemaan  rauhan  evankeliumia  ja  kehitty- 
neempiä oloja  (ks.  luk.  IX).  Useat  jäivät  kokonaan  kotimaahansa  palaa- 
matta, perustaen  uusia  valtioita,  niinkuin  Gänge  Rolf  Normandiassa  ja 
Rurik  veljineen  Venäjällä.  Lähetyssaarnaajia  tuli  heidän  omaan  maa- 
hansakin,  vaikka  hitaasti  uusi  oppi  pääsi  siellä  leviämään;  Odinin,  Torin, 
Freijan  palvelusta  ja  pakanallisia  uhreja  tavataan  12:teen  vuosisataan  asti. 
Aikaisemmin  kristinusko  pääsee  juurtumaan  Tanskaan,  sillä  Saksan  keisa- 
rin Otto  suuren  aikana  jo  perustettiin  hiippakuntia  Sehleswigiin,  Ribeen 
ja  Aarhus'iin ;  v.  982  kastatti  kuningas  Harald  Blätand  itsensä  Ingels- 
heimin  valtiopäivillä,  tehden  kristinopin  valtionuskonnoksi.  —  Norjalaiset 
sitävastoin  olivat  9:nnellä  ja  lOinnellä  vuosisadalla  vielä  pakanoita,  sillä 
ainoastaan  harvat  olivat  ulkomailla  ollessaan  kastattaneet  itsensä;  lähetys- 
saarnaajia ei  myöskään  tavata  niin  varhain  kuin  Tanskassa.  Kansa  vas- 
tustaakin  sitkeästi  kristinuskon  valtaanpääsemistä,  jota  muutamat  hallit- 
sijat edistävät;  niinpä  kuningas  Haakon  hyvän  yritys  lOrnnellä  vuosi- 
sadalla ei  onnistunut.  Olavi  Tryggvenpoika  (995 — 1000),  joka  samoin 
kuin     vastamainittu     Haakon     oli    Englannissa     saanut    kasvatuksensa, 

toimitti  englantilaisia  ja  saksalaisia  lähetyssaarnaajia  kaikkiin  valtakunnan 
osiin;  mutta  kun  hän  oli  Svolderin  tappelussa  kaatunut,  pääsee  pakanuus 
taas  valtaan,  kunnes  Olavi  pyhä  väkivallalla  sen  hävittää  llinnen  vuosi- 
sadan alussa.  —  Ruotsissa  kesti  pakanuuden  valta  vielä  kauemmin; 
Svealaiset,  joiden  maassa  Upsalan  temppeli  oli  pakanallisen  jumalan- 
palveluksen pääpaikkana,  pysyivät  pakanuudessa  senkin  jälkeen,  kuin 
Götalaiset  jo  olivat  siitä  luopuneet.  Vasta  Erik  IX:nnen  aikana,  joka  on 
saanut  pyhän  nimen  ja  kuoltuaan  kohotettiin  pyhimysten  joukkoon,  se 
vakaantui  Svealalsten  maassakin  (v.  1150  vaiheilla). 


N.  s  Rttntkivl.  t.  o.  kivi,  Jolion  on  liikattu  molnaisskandliiavitn  kirjoltutta,  krittityltilaitHa. 


Pakanuuden  häviön  mukaan  muuttui  myöskin  yhteiskuntalaitos 
entisestään.  Perhe  oli  yhteiskunnan  pohjana  niinkuin  muillakin  Germani- 
laisilla,  ja  useat  sukulaisperheet,  jotka  toistensa  läheisyydessä  asuvat,  liit- 
tyvät jonkinlaiseksi  sukulaisvaltioksi.  Skandinavian  maissa  oli  pakanuu- 
den aikana  tästä  alkuperäisestä  patriarkallisesta  hallintotavasta  kehitytty 
kauemmaksi;  maa  on  näet  pieniä  valtioita  täynnänsä,  ja  jokaisen  valtion, 
n.  k.  fylken,  päämiehenä  on  kuningas  (fylkeskuningcLs),  jonka  velvolli- 
suus on  johtaa  valtaansa  kuuluvat  vapaat  miehet  sotaan,  uhrata  jumalille 
kansan  puolesta  sekä  pitää  oikeudesta  ja  järjestyksestä  huolta;  muuten 
hän  on  muiden  vapaiden  kanssa  jotenkin  samanarvoinen.  Valtio  on 
jaettu  eri  piireihin,  häradeihin  eli  satakuntiin,  jonka  johtajaa  sanotaan 
häradshöfdingiksi.     Pakanuuden   loppuaikana    fylkesvaltiotkin    häviävät 


SKANDINAVIAN  VALTAKUNNAT  KESKI-AJAN  ALKUPUOLISKOLLA.       433 

ja  yksi  kuningas  yhdistää  koko  valtakunnan  johtoonsa.  Maakuntien,  s.  o. 
entisten  pikkuvaltioiden,  erikoisasema  on  kuitenkin  senkin  jälkeen  hyvin 
suuri;  niinpä  oli  Ruotsissa  eri  maakunnilla  omat  lakinsa,  joita  käytettiin 
14:nnen  vuosisadan  puoliväliin  asti.  Saduissa,  jotka  kertovat  Ingjald 
Illrädan  surmanneen  kaikki  pikkukuninkaat,  jotka  hän  oli  luoksensa 
kutsunut,  hämärtää  tämä  yhdistämistoimi  Ruotsissa.  Ingjald  Illräda  eU 
V.  650  vaiheilla.  Tanskassa  ja  Norjassa  tapahtui  yhdistyminen  vasta  9:nnellä 
vuosisadalla,  jolloin  useat  tyytymättömät  pikkukuninkaat  lähtivät  maasta 
viikinkiretkille;  sellaisia  lienee  Gänge  Rolf  ollut;  Norjasta  niitä  lähti  var- 
sinkin Islantiin,  jossa  pakanuus  ja  sen  mukana  vanhat  tarut  ja  runot 
säilyivät  vielä  kauan  sen  jälkeen  kuin  ne  Skandinaviassa  olivat  hävinneet. 
Kuningas,  liittäessään  koko  maan  valtansa  alle,  sai  entistä  suurem- 
man arvon,  mutta  hän  oli  kuitenkin  hallituksessaan  kansasta  riippu- 
vainen. Kaikki  vapaat  talonpojat,  odalmiehet,  kokoontuivat  entisen  tavan 
mukaan  maakuntiensa  asioita  päättämään,  ja  heidän  valitsemansa  laa- 
manni oli  heidän  johtajansa;  kokouksissa  hän  selitti  lakia  ja  ajoi  myös- 
kin kuninkaan  luona  maakunnan  asioita.  Kuningas  asetti  myöskin  maa- 
kuntiin omia  virkamiehiään,  mutta  niiden  toimena  oli  vaan  hoitaa  kunin- 
kaan tiluksia,  koota  hänen  tulonsa  sekä  kutsua  kansa  aseisiin,  milloin 
tarvittiin.  Hänen  asemansa  oli  siis  jotenkin  samallainen  kuin  frankkilais- 
kuninkaiden  asettamain  kreivien.  Tiluksistaan  sai  kuningas  tärkeimmät 
tulonsa  ja  niiden  lisäksi  sakkorahat;  kansa  antoi  hänelle  vaan  lahjoja. 
Ainoastaan  maan  puolustaminen  sekä  laivojen  ja  soturien  varustaminen 
oli  sen  velvollisuutena.  Norjassa  kuningas  saavutti  suuremman  vallan 
sen  kautta  että  tämä  arvo  meni  perintönä,  mutta  Ruotsissa  ja  Tanskassa 
kansa  valitsi  hänet,  vaikkakin  tavallisesti  samasta  suvusta,  niinkuin 
muissakin  germanilaisissa  kansoissa  oli  ollut  tapana. 

Alkuansa  kaikki  vapaat  maanomistajat  ovat  samanarvoisia,  mutta 
jo  pakanuuden  aikana  jonkinlainen  säätyerotus  on  päässyt  alullensa, 
sillä  muutamat  suvut  lukevat  syntyperänsä  etevistä,  ansiokkaista  esi- 
isistä,  toiset  jumalista  asti,  ja  tällaisilla  on  johtoasema  kokouksissa,  ja 
niistä  kuninkaatkin  valitaan;  siinä  on  siis  sukuaateliston  alkua.  Toisaalta 
taas  kuninkaiden  sukulaiset  tai  ne  jotka  kuuluivat  hänen  seurueeseensa 
kohoavat  muiden  rinnalla  korkeampaan  arvoon;  he  saavat  korkeita  vir- 
koja ja  suuria  tiluksia,  mutta  mitäkään  erikoisoikeuksia  heillä  ei  vielä  ole. 
—  Vapaiden  miesten  ohessa  oli  epävapaita  eli  orjia,  jotka  olivat  sodassa 
otettujen  vankien  jälkeläisiä;  yleisissä  kansankokouksissa  saatetaan  heitä- 
kin vapaiksi  julistaa,  joka  silloin  tällöin  tapahtuikin. 
Yleinen  historia.  —  28. 

Kansanvapaus  on  tunnusmerkkinä  Skandinavian  kansojen  valtio- 
laitoksessa;  valtioside  on  verraten  höllä,  mutta  yksityisen  vapaus 
suuri.  Ulkomaalaisen  vaikutuksen  kautta  kuitenkin  olot  alkavat 
kehittyä  samaan  suuntaan  kuin  Keski-  ja  Länsi-Europassa  aikaisemmin 
oli  tapahtunut.  Olemme  nähneet  Frankkien  historiassa,  miten  kuningas- 
valta aluksi  rupeaa  kohoamaan  Rooman  vaikutuksen  johdosta,  mutta 
miten  ennen  pitkää  mahtava  ylimysluokka  sen  tekee  heikoksi.  Sama 
ilmiö  on  Skandinavian  maissa  nähtävänä  12:nnellä  ja  13:nnellä  vuosisa- 
dalla. Talonpoikain  valtiolliset  oikeudet  supistuvat  yhä  enemmän;  monel- 
laisia  asioita  he  eivät  kykenekään  ratkaisemaan,  ja  sitä  myöten  kuin 
koko  kansa  vieraantuu  yleisistä  asioista,  joutuu  valta  muutamien  kä- 
siin; kuningas  rupeaa  vähitellen  määräämään  maakuntiin  laamanneja, 
ja  heitä  aljetaan  pitää  kuninkaan  luottamusmiehinä,  eikä  enää  kansan. 
Veroja  määrätään  kansaa  kuulematta  ja  kuningas  säätää  lakeja  kansalle 
niitä  esittämättä.  Hän  rupeaa  sitä  vastoin  neuvottelemaan  ainoastaan 
muutamien  arvokkaimpien  henkilöiden  kanssa,  samoin  kuin  Kaarle  suu- 
rella oli  tapana.  Näitä  kutsuttiin  herroiksi,  ja  ne  alkoivat  yhä  enemmän 
vieraantua  talonpojista.  Välistä  hän  tiedusteli  ainoastaan  harvalukuista 
kokousta,  johon  hän  kutsui  etevimpiä  henkilöitä,  etupäässä  omia  virka- 
miehiänsä,  joista  jaarli,  drotsi,  marski  ja  kansleri  olivat  tärkeimmät 
Näitä  henkilöitä  kutsuttiin  Ruotsissa  neuvosherroiksi,  ja  he  muodostivat 
kuninkaan  neuvoston,  joka  ensin  oli  vaan  satunnaisissa  tilaisuuksissa 
koossa,  milloin  kuningas  oli  sen  kutsunut,  mutta  vähitellen  se  muuttui 
vakinaiseksi  virkakunnaksi.  Lukuisampaa  kokousta  sanottiin  herrain- 
päiviksi,  joita  kuningas  kutsui  milloin  tärkeitä  asioita  oli  esiteltävänä. 

Vapaiden  talonpoikien  asemasta  olivat  nyt  siis  vaan  herrat,  s.  o. 
maalliset  ja  hengelliset  ylimykset,  edustamassa  kansan  tahtoa  kuningas- 
vallan rinnalla.  Herrasluokka  oli  muodostunut  osaksi  varakkaista  talon- 
pojista, osaksi  kuninkaan  seurueesta  ja  sukulaisista.  Varsinkin  länsi- 
europalaiseen  tapaan  järjestetty  sotalaitos,  nimittäin  ratsupalvelus,  oli 
omansa  kehittämään  säätyerotusta. 

Sotapalvelus  oli  ennen  Ruotsissakin  ollut  kunkin  vapaan  miehen 
velvollisuus,  mutta  nyt  se  muuttui  ammatiksi,  ja  ratsumiehet  rautapukui- 
neen  muodostivat  13:nneltä  vuosisadalta  alkaen  Ruotsin  sotajoukossa 
pääosan,  niinkuin  keski-ajalla  muissakin  Europan  maissa.  Ratsain  pal- 
veleminen oli  kallista,  jonka  tähden  siitä  piti  saada  huojennusta;  v.  1280 
sääti  sen  vuoksi  Maunu  Latolukko,  että  ne,  jotka  ratsain  kuningasta  pal- 
velivat, saisivat  talonsa  veroista  vapaiksi.  Siten  sai  maallinen  rälssi  (sanasta 
frälsa  ^=  vapauttaa)  eli  aatelissääty  alkunsa.    Se  perustui  siis  palvelukseen; 

mutta  jos  palvelus  laiminlyötiin,  menetettiin  rälssioikeuskin,  ja  alkuaikoina 
lieneekin  usein  tapahtunut,  että  rälssimies  joutui  uudelleen  veroa  suorit- 
tavien talonpoikien  joukkoon.  Mutta  tavaksi  tuli,  että  ratsupalvelusta 
toimitettiin  samassa  suvussa,  joten  rälssioikeuskin  meni  perintönä  aina 
isältä  pojalle,  ja  merkiksi  aljettiin  ulkomaiseen  tapaan  antaa  rälssimie- 
hille  vaakuna  ja  kilpi.  Juhana  III  ja  Kustaa  II  Adolf  kuitenkin  vasta 
aatelissäädyn  tekivät  perinnölliseksi  ja  sen  oikeudet  ratsupalveluksesta 
riippumattomiksi. 

Maallisen  rälssin  ohessa  kehittyi  Skandinavian  maissa  myöskin 
hengellinen  rälssi,  johon  kuuluivat  kirkonmiehet.  Ritarit  puolustivat 
miekallaan  valtakuntaa  ja  sen  asukkaita,  papit  ja  munkit  taas  ajoivat 
Jumalan  luona  kansan  asiaa  hengen  voimalla,  jonka  vuoksi  hekin  saivat 
etuja  siitä  palkakseen.  Tiluksensa  sai  kirkko  veroista  vapaaksi  v.  1200 
vaiheilla ;  kymmenyksiä  aljettiin  samaan  aikaan  ottaa,  ja  senaikuinen 
Ruotsin  kuningas  Sverker  Kaarlenpoika,  joka  koetti  papiston  suosion 
saavuttamalla  vahvistaa  asemaansa  hallitsijana,  antoi  sille  senkin  oikeuden, 
että  kirkonmiehet  rikosasioissa  tuomittiin  kanonisen  lain  mukaan  ja  olivat 
siis  riippumattomia  maallisesta  tuomioistuimesta.  Cehbaatti-laki  määrättiin 
V.  1248  noudatettavaksi.  Paavien  lähettämiä  legaattejakin  täällä  kulki, 
vaikka  harvemmin,  kirkon  oloja  tarkastamassa  ja  järjestämässä,  paavin 
bullat  tänne  pohjan  penUe  niinikään  hänen  tahtonsa  ja  käskynsä  ilmoittivat. 
Piispat  olivat  tuomiokapitulin  valittavat,  mutta  paavi  antoi  heille  vahvistuk- 
sensa; munkkikuntiakin  tänne  perustettiin  ja  luostarit  saivat  lahjoja  hurs- 
kailta ihmisiltä.  Mutta  ollen  etäällä  Roomasta  pysyi  Ruotsin  kirkko  vapaam- 
massa asemassa,  kuin  muiden  maiden  kirkot;  kanoninen  lakikaan  ei  päässyt 
täällä  milloinkaan  täydellisesti  käytäntöön,  eivätkä  papit  noudattaneet 
tarkoin  naimattomuuden  sääntöä.  Piispat  saivat  suuren  merkityksen, 
mutta  sellaisia  mahtavia  kirkkoruhtinaita,  kuin  Saksan  suuret  arkkipiispat 
olivat,  ei  Ruotsissa  tavata.  Valtakunta  oli  jaettu  hiippakuntiin  ja  kaikki 
pohjoismaat  kolmeen  kirkkoprovinsiin,  joiden  päämiehinä  olivat  arkki- 
piispat; Ruotsissa  oli  Upsalan  piispalla  tämä  arvo  vuodesta  1164. 

Ylimyssääty,  maallinen  ja  hengellinen,  siis  kuninkaan  kanssa  on 
saanut  valtiolliset  oikeudet.  Ainoastaan  kuninkaan  vaalissa,  jolla  ei  itse 
asiassa  suurta  merkitystä  ole,  saavat  talonpojatkin  olla  saapuvilla.  Van- 
han tavan  mukaan  valittiin  näet  kuningas,  vaikka  kruunu  meni  perintönä 
edellisen  vanhimmalle  pojalle,  siis  niinkuin  muissa  germanilaisissa  kan- 
soissa. Moran  kivien  luo  lähelle  Upsalaa  tuli  tällöin  joka  maakunnasta 
laamanni  ja  12  talonpoikien  edustajaa.  Suomikin  sai  v.  1362  oikeuden 
olla    edustettuna    tässä    tilaisuudessa,    jonka    kautta    maamme   tasa-arvo 

Ruotsin  rinnalla  tunnustettiin  täydelliseksi.  Kun  vaali  oli  tapahtunut, 
tuli  kuninkaan  tehdä  kiertokulkunsa  (rida  erikagata)  kussakin  maa- 
kunnassa, jolloin  maakunnan  väestö  tunnusti  hänet  hallitsijakseen.  Sen 
jälkeen  hän  Upsalan  tuomiokirkossa  kruunattiin,  jonka  kautta  hän  sai 
kirkon  siunauksen.  Mutta  muuten  talonpojat  joutuivat  valtiollisesta 
elämästä  kokonaan  syrjään,  ja  heidän  tilansa  muutenkin  huononi  samassa 
kuin  aateliston  ja  papiston  mahtavuus  paisuL  Tanskassa,  joka  oli  lähem- 
pänä Keski-Europaa,  he  joutuivat  vähitellen  maaorjuuteen;  mutta  Norjassa 
ja  Ruotsissa  ei  tuo  kehitys  huonompaan  päin  mennyt  niin  pitkälle,  sillä 
näissä  maissa  talonpojat  säilyttivät  aina  vapautensa,  joskin  heidän  asemansa, 
ylimysten  mielivaltaan  kun  olivat  joutuneet,  oli  usein  hyvinkin  tukala. 

Kristinopin  kautta  liittyivät  Skandinavian  maat  sivistyneen  maailman 
yhteyteen;  kirkko  toi  tänne  mukanaan  lujan  ja  ankaran  holhouksen, 
mutta  se  pani  myöskin  alulle  uuden  kehityksen.  Kirkonmiehet  edustivat 
hengen  viljelystä,  hävittivät  pakanalliset  tavat  ja  laitokset,  mutta  heitä 
seurasi  myöskin  aineellinen  edistyminen,  niinkuin  muissakin  maissa. 
Maanviljelystä  he  harrastivat,  teitä  rakennettiin  heidän  toimestaan,  maja- 
taloja ilmestyi;  luostari  muuttui  täälläkin  virkeän  elämän  pesäpaikaksi, 
tavallisesti  synnyttäen  kylän  tai  kaupungin  ympäristöönsä.  Kristin- 
opin vaikutus  tulee  varsinkin  lainsäädännössä  näkyviin.  Ruotsin 
lainsäädäntö  12:nnellä  ja  13:nnellä  vuosisadalla  onkin  todistuksena  siitä, 
että  yhteiskunta  silloin  vielä  oli  alkuperäisellä  kannalla,  jossa  raadat  tavat 
olivat  vallitsemassa.  Niinpä  Birger  Jarl  sääsi  n.  k.  rauhanlait  (ed-söre), 
joiden  mukaan  se  henkilö,  joka  rikkoi  kotirauhan,  naisrauhan,  kirkko* 
tai  käräjärauhan,  joutui  lakien  suojeluksen  ulkopuolelle  ja  menetti  omai- 
suutensa. Hänen  sanotaan  myöskin  poistaneen  keski-ajalla  yleisen  rauta - 
koetuksen,  jolla  syytetty  kuumaa  rautaa  kantamalla  todisti  syyttömyyttään. 
Sen  hän  myöskin  määräsi,  etteivät  köyhät  henkilöt  saisi  myydä  itseänsä 
toisen  orjiksi;  hän  sääsi  niinikään  perintölain,  jonka  mukaan  tytär  peri 
puolet  siitä  kuin  pojat,  joka  laki  viime  aikoihin  asti  on  meillä  ollut 
käytännössä;  vanhimpina  aikoina  tytär  ei  ollut  perinyt  mitään.  Maunu 
Latolukko  on  myöskin  tunnettu  lainsäätäjänä;  hän  kielsi  esim.  pakko- 
majoituksen  eli  sen  tavan,  että  matkustajat  väkisin  tunkeutuivat  talon- 
poikien taloihin  ja  vaativat  heiltä  majanpitoa  ja  kestitystä;  sen  estämiseksi 
oli  majataloja  hankittava.  Ylimalkaan  turvallisuutta  ja  järjestystä  koe- 
tettiin edistää  ja  varsinkin  talonpoikien,  yhteiskunnan  heikkojen,  oikeuksia 
pitää  silmällä.  Maunu  Liehakko  jatkoi  lainsäädäntöä;  hänen  toimestaan 
yleinen  maanlaki  valmistettiin  (1347),  vaikka  se  vasta  v.  1442  muutettuna 
tuli  yleisesti  käytäntöön. 

Vielä  senkään  jälkeen  kuin  Skandinavian  kansat  olivat  pakanuuden 
heittäneet  ei  entinen  seikkailu-  ja  sotahalu  heistä  hävinnyt,  se  kääntyy 
vaan  säännöUisempiin  ja  suurempiin  yrityksiin;  ryöstöretkien  asemasta 
tehdään  nyt  valloitusretkiä  tai  uuden  uskon  innostamina  käännetään 
voimat  uskottomia  ja  pakanoita  vastaan.  Tanska,  joka  aikaisemmin 
kehittyi,  esiintyy  myöskin  varhaisemmin  voimakkaampana  kuin  Norja  ja 
Ruotsi.  Kuningas  Sven  kaksiparta,  joka  yhdessä  Ruotsin  kuninkaan 
Olavi  sylikuninkaan  kanssa  v.  1000  oli  Svolderin  meritappelussa  voit- 
tanut  Norjan  kuninkaan  Olavi  Tryggvenpojan,  laski  myöskin  Englannin 


Olavi  syiikuninkun  hauta  LinsigStlannista. 

valtansa  alle.  Siellä  olivat  näet  Tanskalaisten  retket  jatkuneet  ja  paljon 
oli  heitä  jäänyt  maahan  asumaan,  mutta  Anglosaksit  surmasivat  v.  1002 
petollisesti  suuren  osan  heistä;  sen  johdosta  Sven  meni  kostamaan  ja 
otti  koko  maan  haltuunsa.  Hänen  poikansa  Knut,  jota  kutsutaan  suu- 
reksi (1014 — 1035),  oli  aikansa  mahtavin  hallitsija,  sillä  paitsi  Tanskaa 
ja  Englantia  hän  hallitsi  Norjaakin;  Roomaan  hän  teki  retken  osottaak- 
seen  hurskauttaan.  KnutMn  kuoltua,  hänen  perustamansa  pohjoismaiden 
suurvalta  häviää  sisällisten  riitojen  johdosta,  kunnes  12:nnen  vuosisadan 
puolivälissä  Valdemar  I  suuri  (v.  1157)  alkaa  Tanskan  toisen  mahta- 
vuuden ajan.  Valdemar  sekä  hänen  seuraajansa  Knut  VI  (1182—1202) 
ja    Valdemar  II  seier  (voittaja)    (1202 — 1241)    laajentavat     Tanskan 

valtaa  itäänpäin^  käännyttäen  samassa  pakanoita  kristinuskoon;  heidän 
sotansa  ovat  myöskin  ristinsotia,  ja  heidän  aikansa  onkin  ristiretkien 
aikakausi.  Itämeren  etelärannalla,  Pommerissa  ja  Mecklenburgissa,  asuvat 
slavilaiset  kansat  pakotetaan  vallanalaisuuteen.  Valdemar  I:sen  aikana 
Slavilaisten  Riigenin  saarella  oleva  pääpyhättö  Arkonan  temppeli  Svantevi- 
tin  kuvineen  hävitetään,  ja  Knut  VI  kutsuu  itseänsä  Slavilaisten  kunin- 
kaaksi. Valdemar  II  jatkaa  Pohjois-Saksassa  valloituksia,  joten  Tanskan 
herruuteen  kuului  koko  Itämeren  rannikko  Eider-joesta  Danzigin  seuduille 
asti;  hän  teki  ristiretken  Virolaisten  maahankin  v.  1219,  laski  pohjoisen 
osan  siitä  valtansa  alle  ja  perusti  Räävelin  eli  Tallinnan  (s.  o.  Tanskan 
linnan).  Koko  Itämeri  oli  joutumaisillaan  Tanskan  valtapiiriin;  mutta 
yhfäkkiä  tuo  valta  taas  hajosi.  —  Valdemar  II  oli  vanhimman  poikansa 
kanssa  metsästysmatkalla  eräällä  pienellä  saarella  Fyenin  eteläpuolella, 
jolloin  he  teltassaan  maatessaan  äkkiarvaamatta  vangittiin.  Eräs  saksa- 
lainen vasalli,  jota  kuningas  oli  loukannut,  käytti  tätä  tilaisuutta  kostaak- 
seen. Molemmat  vietiin  Saksaan.  Siitä  tiedon  saatuaan  useat  alamai- 
suuteen pakotetut  ruhtinaat  luopuivat  uskollisuudestaan,  ja  kun  Valdemar, 
kovilla  ehdoilla  vapaaksi  päästyään,  yritti  asevoimalla  saada  menettämänsä 
takaisin,  niin  hän  joutui  tappiolle  (v.  1227).  Muut  voittomaat  erosivat 
silloin  paitsi  Viroa,  joka  v:teen  1346  kuului  Tanskalle.  SisäUisiä  riitoja 
tulee  Valdemarin  jälkeen  lisäksi  valtakuntaa  heikontamaan,  joten  se  on 
kokonaan  hajoamaisillaan. 

Norjan  kuninkaat  purjehtivat  myöskin  usein  valloitusretkiUe ;  niinpä 
eräs  Harald  Härdräde  v.  1066  aikoi  valloittaa  Englannin,  mutta  kaatui 
tappelussa  samana  vuonna  kuin  Vilhelm,  Normandian  herttua,  kukisti 
Hastings'in  tappelun  voitettuaan  Anglosaksien  valtion.  Irlantiin  saapui 
eräs  Magnus  Barfot,  mutta  hänkin  sai  surman  retkellään  (v.  1103);  hänen 
poikansa  Sigurd  kulki  Jerusalemiin  asti,  jonka  vuoksi  häntä  kutsuttiin 
nimellä  Jorsalafarare  (s.  o.  Jerusalemissa  kävijä).  V:den  1130  jälkeen, 
jolloin  Sigurd  kuoli,  alkaa  Norjassakin  sisällisiä  riitoja  kruununtavotteli- 
joiden  kesken,  sillä  kuninkaiden  pojat  kiistelevät  oikeuksistaan,  jokainen 
kun  tahtoisi  päästä  hallitsemaan  tai  ainakin  saada  osan  valtakunnasta. 
V.  1240  ne  vihdoin  loppuvat,  ja  tämän  jälkeen  Norjan  sotavoimat  taas 
kääntyvät  oman  maan  ulkopuolelle;  Islanti  pakotetaan  vallanalaisuuteen 
ja  samoin  Grönlanti,  joten  Norja  13:nnen  vuosisadan  puolivälissä  on 
ma  htavimmillaan. 

Pakanuuden  aikana  olivat  Ruotsalaisten  retkeilyt  kulkeneet  itään- 
päin Slavilaisten  ja  Suomalaisten  maihin,  Viroon,  Liiviin  ja  Suomeen ;  vielä 
10:nnellä    vuosisadalla   kertovat    ajantiedot   Erik   voitollisen    saattaneen 

Suomen  valtansa  alle,  vaan  sen  jälkeen  retket  keskeytyvät.  SisäUiset 
riidat  tulivat  Ruotsissa  kansan  voimia  kuluttamaan.  Pakanuus  ja  kristin- 
usko jakavat  kansan  puolueihin,  sillä  Svealaiset  pysyivät  pakanoina, 
Götalaiset  taas  kääntyivät  aikaisemmin  kristinuskoon.  Tähän  tuli  lisäksi 
vielä  kilpailu  vallasta  näiden  molempien  heimojen  välillä.  Taistelua  kestää 
Stenkilin  hallitsi j  asu vun  aikana,  josta  v.  1060  kuningas  valitaan,  kun 
vanha  hallitsijasuku,  jonka  alkuperä  johdettiin  Odinista,  oli  loppunut; 
ja  sitä  jatkuu  vielä  Sverkerin  ja  Erikin  sukujen  välillä,  jotka  v.  1130 
alkavat  kilpailla  vallasta,  edellinen  ollen  kotoisin  Götalaisten  maasta,  jäl- 
kimmäinen taas  Svealaisten  maasta.  V.  1150  vaiheilla,  jolloin  EHk  IX  on 
kuninkaaksi  päässyt,  vakaantuu  kristinusko  vihdoin  myöskin  Svealaisten 
joukossa,  niinkuin  ennen  on  mainittu.  Erik  IX,  jonka  isä  vanhan  kronikan 
kertomuksen  mukaan  oli  »hyvä  ja  rikas  talonpoika»,  on  Ruotsin  keski-ajan 
kuuluisimpia  kuninkaita,  vaikka  hänen  hallituksensa  varmojen  tietojen 
puutteesta  on  hämärän  peittämä.  Hurskautensa  vuoksi  hän  kuoltuansa 
korotettiin  Ruotsin  suojeluspyhimykseksi,  ja  »pyhän»  nimen  hän  on 
historiassakin  saanut.  Hän  alkaa  myöskin  jälleen  valloitusretket  idässä- 
päin,  vaikkei  saaliinhimo  ja  maineenhalu  ole  niinkuin  ennen  niitä 
vaikuttamassa,  vaan  uuden  opin  levittämisen  into  pakanallisiin  Suomalai- 
siin. Heikoksi  jäi  kuitenkin  Ruotsin  valta  maassamme  pitkiksi  ajoiksi 
Erikin  retken  jälkeen,  sillä  rjidat  uudistuivat  Ruotsissa,  ja  vasta  kun 
voimakas  FoUcungein  suku  on  päässyt  valtion  johtoon,  jatketaan  valloi- 
tusta, ja  Suomi  liittyy  lujemmin  Ruotsiin  (v.  1300  vaiheilla). 


XIV. 

Slavilaiset  kansat.    Venäjän  valtakunnan  synty. 

Slavilaisten  kansainvaellus.  —  Eri  ryhmät.  —  Läntiset  Slavilaiset  saksalaistuvat.  — 
Slavilaisten  perustamia  valtioita.  —  Puolan  valtakunnan  alku.  —  Katzarien  valta- 
kunta. —  Suur-Bulgaria.  —  Liettualaiset.  —  Slavilaisten  yhteiskuntalaltos.  —  Var- 
jagien  matkat.  —  Rurik  perustaa  Venäjän  valtakunnan.  —  Sen  ala  kasvaa.  — 
Pakanallinen  uskonto.  —  Venäläiset  kastetaan.  —  Kristinopin  vaikutus.  —  Venäjän 
ala.  —  Se  jakaantuu.  —  Mongolit.  —  Temudsin.  —  Mongolien  valloitukset.  — 
Venäjä  vieraantuu  Länsimaista. 

Germanilaiskansat   esiintyvät   Rooman   valtakunnan   hävittyä  histo- 
riallisen  kehityksen   ylläpitäjinä,  mutta   vähitellen  tulevat  heidän  itäpuo- 

lellansa  asuvat  Slavilaisetkin  historiassa  esille,  vaikkeivät  he  samaa  merki- 
tystä ole  vieläkään  saavuttaneet.  Slavilaisten  vanhin  asuinpaikka  Europassa 
olivat  nähtävästi  Dniepr-virran  alku-  ja  keskijuoksun  ympärillä  olevat  seu- 
dut, josta  he  rupesivat  jo  ennen  nykyistä  ajanlaskuamme  leviämään  sekä 
pohjoiseen  että  etelään  ja  länteenpäin.  Vähitellen  ja  hiljaisesti  tämä 
slavilainen  kansainvaellus  näkyy  käyneen;  sillä  heissä  ei  tavata  sellaista 
ripeätä  toimintaa  ja  rajua  voimaa  kuin  Germanilaisissa,  eikä  heillä  ole 
vaellustensa  ajoilta  kerrottavana  sellaisista  kuninkaista  kuin  Hermannarik, 
Alarik,  Teodorik  ja  Klodwig.  Eivätkä  he  yleensä  saaneet  pitkään  aikaan 
itsenäisiä  valtioita  muodostetuiksi,  vaan  olivat  toisten  kansain,  Hunnien, 
Avarien  tai  Germanilaisten  vallanalaisuudessa.  7:nnellä  vuosisadalla  j.  Kr.  s. 
heidän  vaelluksensa  päättyvät,  ja  heidän  asuma-alansa  ulottui  silloin  län- 
nessä Elbe-virtaan,  aina  nykyisen  Lybeckin  kaupungin  seuduille,  sekä 
Tyrolin  ja  Baijerin  rajamaille  asti;  eteläänpäin  he  olivat  tunkeutuneet 
Tonavan  yli  Balkanin  niemimaalle.  Slavilaiset  olivat  jaetut  erinimisiin  ryh- 
miin ja  kansakuntiin,  jotka  aikojen  kuluessa  olivat  vieraantuneet  toisistaan. 
Niitä  slavilaisia  kansoja,  jotka  asuivat  Elben  ja  Oderin  välillä  (nykyisessä 
Holsteinissa,  Mecklenburgissa  ja  Brandenburgissa)  kutsutaan  yhteisellä 
nimellä  Vendeiksi  eli  Polabeiksi,  (s.  o.  Laben  eli  Elben  luona  asuvat); 
heidän  itäpuolellaan  (nykyisestä  Pommerissa,  Puolassa,  Preussissa  ja 
Schlesiassa)  asuivat  Lekit  eli  Puolalaiset  (poZe-sanasta,  joka  merkitsee 
tasankoa,  siis  tasangolla  asuvat);  Tshekit  asuivat,  niinkuin  vieläkin 
Böömissä  ja  Määrissä;  luoteinen  osa  Unkarista  oli  Slovakein  hallussa. 
Nykyiset  Itävallan  maat:  Steiermark,  Kärnti  ja  Krain,  olivat  eri  ryhmän 
asumat,  ja  Balkanin  Slavilaisista  olivat  Serbit  tärkeimmät.  Pohjoisessa  päin 
Venäjän  Slavilaiset  muuttivat  aina  Peipus-  ja  Ilma-järven  sekä  Wolga- 
virran  latvan  ympärillä  oleviin  seutuihin  asti,  joista  ennen  asuneet  suo- 
malaiset heimot  nyt  siirtyivät  heidän  tieltään. 

Lännimpänä  asuvat  Slavilaiset  menettivät  itsenäisyytensä  ja  kansalli- 
suutensa sen  jälkeen  kuin  kristinuskoa  ruvettiin  heihin  levittämään; 
niinpä  jo  Kaarle  suuri  liitti  valtaansa  nykyisessä  Itävallassa  asuvat 
Slavilaiset  8:nnella  vuosisadalla.  Näiden  heimojen  mukaan  on  tältä  ajalta 
Slavilaisten  nimestä  johtunut  orja-merkitys  useisiin  Europan  kieliin  (ransk. 
Esclave,  Saks.  Sklave,  ruots.  Slaf.)  Kaarle  suuri  alkoi  jo  myöskin  laskea 
valtansa  alle  Elben  takana  asuiria  heimoja,  ja  hänen  jälkeensä  Saksan 
keisarit  jatkoivat  samaa  menettelyä  (ks  luk.  X).  Ristiretkien  aika  tuotti 
uutta  innostusta  pakanallisten  slavilaisheimojenkin  käännyttämiseen,  ja 
V.  1143  perustivat  Saksalaiset  Lybeckin  kaupungin  slavilaiselle  alueelle. 
Fredrik    Barbarossan    mahtava    vasalli.    Saksin    herttua   Henrik   Leijona, 

varsinkin  levitti  12:nnella  vuosisadalla  kristinuskoa  ja  samassa  saksalai- 
suutta Itämeren  Slaviiaisiin,  sillä  hänen  tarkoituksensa  oli  muodostaa  täällä 
suuri  itsenäinen  valtio  heidän  alueelleen.  Myöskin  Tanskan  kuninkaat 
vähän  myöhemmin  jatkoivat  käännyttämistä,  ja  v.  1200  vaiheilla  nämät 
heimot  kuuluivat  Tanskan  valtioon,  josta  ne  kuitenkin  pian  irtaantuivat. 
(Ks.  edell.  luk.)  Saksalaisuus  nämät  maat  lopulta  anasti,  sillä  Slavilaisten 
kieli  hävisi,  ja  saksalaisiksi  maiksi  muuttuivat  Saksi,  Meeklenburg,  Pom- 
meri,  Brandenburg  ja  Schlesia  (ks.  luk.  X). 


Bulgarilainen  ruhtinas  puolisoineen  ja  lapsineen.    (Miniatyyrikuva). 


Böömin  ja  Määrin  Slavilaiset  muodostivat  valtion  8:nnella  vuosisadalla, 
mutta  jo  seuraavan  vuosisadan  lopulla  se  hävisi,  ja  Böömi  joutui  Saksan 
yhteyteen,  vaikka  tshekkiläinen  kansallisuus  ei  milloinkaan  ole  siellä 
hävinnyt.  Karpatien  eteläpuolella  asuvat  Slavilaiset  samoin  kuin  Määrissä 
olevat  joutuivat  Unkarilaisten  vallanalaisuuteen. 

Serbit  ja  Kroatit  perustivat  myöskin  valtioita  Balkanin  niemi- 
maalla, ja  edellisten  varsinkin  oli  mahtava  14:nnellä  vuosisadalla,  jolloin 
sen  hallussa  oli  suurin  osa  Balkanin  niemimaasta,  vieläpä  Kreikkakin. 
Mutta  ei  näilläkään  suurempaa  merkitystä  ole  ollut;  Turkkilaiset  tekivät 
myöhemmin  niistä  lopun  ja  vasta  meidän  päivinä  taas  ne  ovat  päässeet 
itsenäisiksi. 

Ainoastaan  kaksi  pysyvää  ja  tärkeätä  valtiota  muodostui  slavilais- 
kansojen  kesken:  Puola  ja  Venäjä.  Ne  slavilaiset  heimot,  jotka  asuivat 
Weikselin  ympärillä,  liittyivät  yhteisen  hallitsijan  johtoon,  joten  Puolan 
valtakunta  syntyi.  Varhaisimmat  tähän  kuuluvat  tapahtumat  ovat  koko- 
naan tarujen  vallassa;  ruhtinas  Mstislaiu  (f  992)  on  ensimmäinen,  josta 
on  varmoja  tietoja  olemassa.  Hän  taisteli  Saksan  keisaria  vastaan,  ja 
hänen  poikansa  Boleslatv  rohkea  jatkoi  samaa  taistelua.  Tämä  yhteen- 
liittyminen pelasti  nämä  heimot  sulautumasta  Saksaan,  vaikka  vaara  oli 
sittenkin  suuri,  sillä  ll:nnellä  vuosisadalla  Saksalaiset  toivat  tänne  kris- 
tinuskon ja  Puolan  ruhtinaiden  täytyi  tunnustaa  Saksan  keisarin  yli- 
herruutta. Tämä  herruus  kävi  kuitenkin  heikoksi,  ja  investitura-riitojen 
aikana  Puola  pääsi  kokonaan  vapautumaan  Saksasta.  Se  liittyi  kuitenkin 
länsimaiseen  sivistykseen  roomalais-katolisen  kirkon  kautta,  mutta  Balkanin 
Slavilaiset  ja  Venäläiset  vieraantuivat  siitä,  koska  kreikkalais-katolinen 
usko  pääsi  heidän  kesken  valtaan. 

Suurin  ja  mahtavin  slavilaisvaltioista  on  Venäjän  valtakunta.  Sla- 
vilaisista  aineksista  se  ei  kuitenkaan  yksinomaan  ole  muodostunut,  vaan 
useiden  eri  kansojen  yhteensulautumisesta,  joista  Slavilaiset  pääsivät 
vallitseviksi. 

Itä-Europan  kautta  oli  keski-ajalla  kulkenut  äärettömän  paljon 
kansoja,  suomalaisia  ja  turkkilaisia,  ja  monta  valtakuntaa  oli  siellä  ollut. 
Niinpä  7:nnellä  vuosisadalla  oli  Mustanmeren  pohjoispuolella  mahtava 
Katzarien  valtio,  jotka  olivat  turkkilaiskansa;  he  olivat  kohonneet  joten- 
kin korkeaan  sivistykseen ;  kaupunkeja  oli  heidän  maassaan,  vilkas  kauppa 
kulki  sen  kautta  Itämaiden  kanssa,  hallitus  oli  hyvin  järjestetty;  uskonto 
oli  Juutalaisten  usko,  ja  mikäli  tiedetään  ovat  Katzarit  ainoa  kansa,  joka 
tämän  uskonnon  on  omistanut;  Konstantinopolin  kanssa  oli  vilkas  yhteys, 
ja  ottivatpa  Itä-Rooman  keisarit  puolisoitakin  Katzarein  prinsessoista.  — 
Wolgan  mutkan  ympärillä  taas  oli  Bulgarien  mahtava  valtio.  Tämä  kansa 
oli  aikaisemmin  jakaantunut  kahteen  osaan,  joista  toinen,  asettuen  Tonavan 
seuduille,  oli  suurena  rasituksena  Kreikkalaiselle  keisarikunnalle;  vielä 
nykyään  Bulgarian  maa  on  heidän  nimeänsä  muistuttamassa.  Tonavan  Bul- 
garit  sulautufvat  nopeasti  sikäläisiin  Slavilaisiin,  ja  Bulgarian  valtakunta- 
kin, johon  10:nnellä  vuosisadalla  kuului  suuri  osa  Balkanin  niemimaasta, 
oli  slavilainen.  Wolgan-Bulgarien  valtakuntaa  sanotaan  Suur- Bulgariaksi, 
Se  oli  suuri  kauppavaltio,  sillä  sen  kautta  kulki  karavaanikauppa  Khivaan 
ja  Bokharaan;  toisia  tavaroita  taas  tuotiin  Katzarein  maasta  Volgan 
suussa  olevasta  ItiPin  kaupungista  joko  maitse  tai  laivoilla  Volgaa  myöten. 
Bolgar-nimisessä    pääkaupungissa    oli    10,000    asukasta;    heillä    oli    oma 

rahansakin.  Islamin  uskonto  pääsi  vallitsevaksi  ja  Arabialaiset  kirjailijat, 
varsinkin  kuuluisa  matkustaja  Ibn-Batouta,  on  jättänyt  tietoja  tästä 
kansasta. 

Slavilaisten  naapureina  lännessä  olivat  Liettualaiset  ja  Lättiläiset, 
joiden  asuma  ala  ulottui  Veikselin  suusta  Kuurinmaan  keskiosiin  ja 
itäänpäin  Memel-virran  alkujuoksun  ja  Wäinä-joen  keskijuoksun  seuduille 
asti.  Liettualaiset  kuuluivat  suureen  indo-europalaiseen  kansanheimoon, 
ja  heidän  kieltään  tutkimalla  on  tultu  huomaamaan  sen  olevan  Intian 
sanskriitin  kieltä  lähempänä  kuin  muiden  Europan  kansojen  kielet. 
Niitä  Liettualaisia,  jotka  asuivat  Itämeren  rannoilla,  kutsuttiin  Pretissi- 
laisiksi,  josta  heidän  maansa  on  nimensä  saanut.  Hajanaisina  hei- 
moina, joita  pienet  ruhtinaat  johtivat,  he  elivät,  ja  vasta  myöhemmin, 
kun  heidän  uskontoansa  ja  itsenäisyyttään  aljettiin  ahdistaa,  he  liittyivät 
lujemmin  yhteen. 

Suomensukuisia  kansoja  asui  koko  sillä  laajalla  alalla,  joka  on 
Uralin  ja  Suomenlahden  välillä  ja  etelään  aina  Wolgaan  ja  sen  syrjä- 
jokeen  Okahan  asti.  Toisia  heimoja  asui  vielä  Urali-vuoren  itäpuolella 
Siperiassa. 

Näiden  monien  kansojen  keskessä  asuivat  ne  slavilaiset  heimot,  joita 
myöhemmin  kutsuttiin  Venäläisiksi,  ja  niille  tulikin  aikaa  myöten  herruus 
koko  tuolla  laajalla  Itä-Europan  tasangolla;  mutta  eivät  hekään  itse  kyen- 
neet valtiota  muodostamaan.  He  elivät  hajallaan  kyläkunnittain,  ja  tämä 
jako  perustui  sukulaisuuteen;  kyläkunta,  mir,  muodosti  oikeudellisessa 
suhteessa  erikoispiirin ;  perheen  isät  lausuivat  tuomiot  yhteisissä  kokouk- 
sissaan; kyläkunta  oli  kaiken  maan  omistaja,  ja  kokouksissa  jaettiin 
määräajoin  pellot  ja  niityt  perheiden  kesken.  Yksityistä  maaomaisuutta 
ei  ollut,  vaan  ainoastaan  nautinto-  ja  viljelys-oikeus.  Alkuaan  on  sama 
tapa  ollut  kaikilla  Europan  kansoilla,  mutta  aikaisin  se  muualla  hävisi, 
Venäjällä  se  on  vieläkin.  —  Muutamat  naapurikyläkunnat  muodostivat 
piirikunnan,  volostin,  jota  myös  valitut  vanhimmat  johtivat,  ja  vaaran 
tullen  saman  kansakunnan  volostit  saattoivat  yhtyä  yhteisen  johtajan  alle. 
Muutamilla  heimoilla  oli  omat  ruhtinaansa  (knjäsja),  jotka  muita  asuk- 
kaita mahtavampina  myöskin  omistivat  maata.  Mutta  muuten  oli  vapaus 
Slavilaisille  rakas.     Germanilaisten  avulla  vakioyhteys  saatiin  aikaan. 

Skandinavian  miehet,  joita  täällä  nimitettiin  Varjageiksi,  purjeh- 
tivat laivoillaan  vuosittain  Suomenlahden  toiselle  puolelle  Suomalaisia 
hätyyttämään,  mutta  tulivat  myöskin  Slavilaisten  alueelle.  Samoin  kuin 
Länsi-Europassa,  niin  he  täälläkin  kulkivat  keveillä  laivoillaan  jokia 
myöten    sisämaahan   tai  Suomenlahdesta    Neva-jokea   pitkin   Laatokkaan, 

sieltä  Olhova-jokea  myöten  kuljettiin  Ilma-järvelle  ja  sen  yK  päästyä 
jatkettiin  usein  matkaa  virtoja  myöten;  virtojen  välillä  olevien  taipaleiden 
yli  vedettiin  laivat  Dniepr- virran  vesille  ja  siten  päästiin  Mustallemerelle; 
sen  poikki  soudettiin  Konstantinopoliin,  jota  Varjagit  nimittivät  Miklagdr- 
diksi  (s.  o.  suureksi  kartanoksi).  Kun  Slavilaiset  eivät  saattaneet  puolus- 
tautua Varjageja  vastaan,  niin  he  käyttivät  samaa  tapaa,  kuin  viimeiset 
Karolingit  Ranskassa,  päästäkseen  heistä  vapaaksi.  Vanhat  kronikat  ker- 
tovat näet,  että  he  lähettivät  lähettiläitä  Varjagien  kotimaahan  pyytämään 
ruhtinaita  Ros-kansalta,  jolla  tarkoitetaan  luultavasti  Ruotsia.    Sieltä  tulikin 


SvJatoslaw  perheineen.    (Kuva  venäläisesti  Idsllcirjoitulcsesla  vuodeita  1073.) 

kolme  veljestä,  Rurik,  Sineus  ja  Truvor,  jotka  asettuivat  eri  heimojen 
keskuuteen  hallitsemaan,  Nowgorodiin,  Laatokan  ja  Valget-järven  seu- 
duille. Sineus  ja  Truvor  kuolivat  ennemmin,  ja  Rurik  yhdisti  valtaansa 
heidänkin  maansa.  Täten  syntyi  Venäjän  valtakunta  eli  Ryssien  valta, 
joka  nimitys  johtuu  Roseista  (Ruotsista).  Nowgorod  oli  sen  pääkaupunki, 
ja  perustusvuotena  pidetään  vuotta  862. 

Rurik  hallitsi  kuolemaansa  asti  v.  879.  Hänen  seuraajansa  Oleg, 
Igor  ja  Svjatoslav)  ovat  hurjia  sotureita,  joissa  viikinkiluonne  on  nähtä- 
vänä. Eteläänpäin  slavilaisheimojen  alueelle  valtakunnan  ala  etenkin 
kasvaa  ja  pääkaupungiksi  tehdään  Kiewi;  Itä-Rooman  valtiota  ruvetaan 
niinikään  ahdistamaan  ja  Konstantinopolia  piiritetään;  Buigarit  ja 
Katzarit  pakotetaan  veron  alaisuuteen.    Venäjän  hallitsijat  ovat  oikeastaan 

viikinkipäälliköitä,  jotka  esi-isiensä  tapaan  riehuvat;  vanhasta  kotimaasta 
saapuu  vuosittain  uusia  joukkoja  heidän  palvelukseensa,  ja  Normannit 
muodostavat  kauan  aikaa  sotaisan  ja  vallitsevan  osan  valtakunnan  väes- 
töstä, sillä  samoin  kuin  germanilaiskansojen  kuninkailla  oli  sotaisat 
seurueensa,  oli  myöskin  Venäjän  ruhtinailla.  Yhteys  Skandinavian 
kanssa  lakkaa  kuitenkin  vähitellen;  JVladimir,  taistellessaan  veljiensä 
kanssa  vallasta,  pakeni  Ruotsiin  ja  toi  sieltä  väkeä,  jonka  avulla  hän  sai 
voiton  vastustajistaan  v.  980;  hänen  jälkeensä  Jaroslaw  seuraavan  vuosi- 
sadan alussa  teki  samoin,  mutta  se  lienee  ollut  viimeinen  kerta.  Vähitellen 
aljetaan  myöskin  Slavilaisia  ja  Suomalaisia  käyttää  sotaväessä  sen  mukaan 
kuin  sulautuminen  tapahtuu. 

Wladimirin  aikana  tapahtuu  myöskin  muutos  Wenäjän  uskonnossa 
ja  sivistyksessä.  Wladimir  suuren  hallitukseen  asti  Venäläiset  olivat  olleet 
pakanoita,  palvellen  luonnonvoimia.  Vanhin  jumaluusolento  oli  Svarog, 
taivaan  ja  valon  jumala;  mutta  tästä  korkeimmasta  olennosta  haaraantui 
aikaa  myöten  tavattoman  paljon  muita;  sellaisia  oli  Perun,  ukkosen 
jumala  ja  Dagh-Bog,  auringon  jumala  ja  luonnon  synnyttäjä;  läntisillä 
Slavilaisilla  olivat  tunnetuimmat  jumalat  Bjelibog  eK  valkea  jumala  ja 
Tachemobog  eK  musta  jumala.  Mielikuvituksessa  muodostuivat  järvet, 
joet,  lähteet,  puut,  metsät  ja  vuoret  haltioiden  asumiksi,  ja  haltiansa  oli 
kodillakin,  sama  ilmiö  siis  kuin  Kreikkalaisilla,  Roomalaisilla  ja  Germani- 
laisilla;  sillä  kun  jumaluusolento  kerran  rupeaa  jakaantumaan,  tapahtuu 
se  loppumattomiin  asti.  Jumalanpalvelus  oli  alkuperäisemmällä  kannalla 
kuin  vastamainituilla  kansoilla,  sillä  ainoastaan  kömpelösti  tehtyjä  jumalan- 
kuvia  palveltiin  ja  niille  uhrattiin  jonkun  mäen  törmällä  tai  pyhässä 
lehdossa,  mutta  temppeleitä  ei  rakennettu  heitä  varten  eikä  pappeja  tavata, 
vaan  kansan  johtajat  toimittivat  uhrit;  kuitenkin  tavataan  jonkinlaisia 
noitia  tai  tietäjiä,  joiden  neuvoja  usein  tiedusteltiin,  niinkuin  suomalai- 
sissa heimoissa. 

Slavilaisiin  kansoihin  ja  Katzareihin  oli  jo  9:nnellä  vuosisadalla 
aljettu  Itä-Roomasta  levittää  kristinoppia,  sillä  v.  850  vaiheilla  » Slavilaisten 
apostolit»,  veljekset  Kyrillos  ja  Metodios  kulkevat  saarnaamassa  heidän 
keskuudessaan,  ensin  Katzarien  maassa  ja  sittemmin  Böömissä  ja  Mää- 
rissä. Katzarit  kääntyivät  kuitenkin  juutalaisuuteen  ja  Määrin  ja  Böömin 
Slavilaiset  joutuivat  Rooman  kirkon  yhteyteen.  Mutta  sillä  välin  oli  jo 
Venäjälläkin  kristinoppi  tullut  tunnetuksi  sen  vilkkaan  yhteyden  kautta, 
joka  vallitsi  Konstantinopolin  kanssa.  Venäjällä  oli  omia  marttyyreja, 
joitakuita  kirkkoja  oli  rakennettu,  ja  Igorin  puoliso,  Wladimirin  iso-äiti, 
oli  Konstantinopolissa  käydessään  kääntynyt  kristinoppiin  v.  955.    Alku  oli 

siis  tehty  silloin  kuin  Wladimir  suuri  v.  990  vaiheilla  päätti  heittää  paka- 
nuuden. Wenäjän  vanhat  kronikat  kertovat,  että  Wladimir  bojarien  ja 
kaupunkien  vanhimpien  kehotuksesta  oli  lähettänyt  kymmenen  miestä 
tutkimaan  eri  uskontoja  Bulgarien  ja  Saksalaisten  luo  sekä  Konstanti- 
nopoliin. Heidän  kertomuksensa  johdosta  hän  valitsi  kreikkalais-katolisen 
uskonnon,  koska  sen  komeat  kirkonmenot  häntä  enin  miellyttivät.  V. 
988  hän  kastatti  itsensä,  ja  bojarit  ja  kansa  seurasivat  hänen  esimerkkiään, 
»sillä»,  sanoi  kansa  kronikan  kertomuksen  mukaan,  »ellei  se  hyvää  olisi, 
ei  ruhtinas  eivätkä  bojarit  olisi  sitä  tehneet».  Kiewissä  viskattiin  Perunin 
kuva  Dniepr'iin,  ja  lukematon  joukko  ihmisiä  kokoontui  uutta  oppia 
omistamaan;   »he  astuivat  jokeen  ja  seisoivat,  mikä  kaulaa  myöten,  mikä 


Uskonnollinen  Juhlakulkue  Novgorodissa.    (Kuva  vonäläisesti  kronikasta  n   1200-luvulta.) 


rintaan  asti  vedessä.  Toiset  pitivät  lapsia  käsissään.  Aikaihmiset  kahla- 
sivat ympäri,  papit  taas  seisoiv^it  ja  lukivat  rukouksia,  ja  tämän  näke- 
minen oli  suuri  ilo»,  lisää  sama  kronika.  Vähitellen  kristinusko  rupesi 
juurtumaan  ja  sen  mukana  sivistys  pääsi  alullensa;  kirkkoja  rakennet- 
tiin, luostareita  ja  kouluja  perustettiin;  kirjakieleksi  tuli  Slavilaisten  kieli, 
joka  jo  Tonavan  Slavilaisilla  oli  muodostunut  ja  sieltä  nyt  Wenäjälle 
lainattiin.  Kristinoppi  vaikutti  suuressa  määrässä  eri  kansojen  yhtymi- 
seen, jota  Wladimir  oli  tarkoittanutkin. 

Rurikin  aikana  oli  suurin  osa  valtakunnan  väestöstä  ollut  suoma- 
laista alkuperää;  siihen  kuului  Wepsäläisiä,  Merjalaisia,  eräs  heimo,  joka 
on  kokonaan  hävinnyt,  Karjalaisia  y.  m.,  mutta  jo  pääkaupungin  siirto 
Kiewiin,  joka  oli  slavilaisella  alueella,  saattoi  tämän  aineksen  valtaan,  ja 
kirkon   mukana    slavilaisuus   myöskin   levisi,   koska  sen  kieli  tuli  kirkon 

kieleksi.  Tämä  muutos  ei  kuitenkaan  äkkiä  tapahtunut,  vaan  vähitellen, 
ja  vielä  meidän  päivinäkin  sitä  jatkuu,  sillä  vasta  pakanuutensa  heittä- 
mällä Tseheremissi  tai  Votjakki  jättää  kansallisen  leimansa;  kristin- 
uskon kautta  hän  muuttuu  Venäläiseksi,  mutta  kääntymällä  islamin  oppiin 
tulee  hänestä  Tatari.  Suuri  valtiollinen  merkitys  oli  siis  kristinopilla 
Venäjän  valtion  muodostumisessa,  mutta  toisaalta  se  vieroitti  sen  sekä 
lännessä  asuvista  slavilaisista  sukulaisistaan  että  koko  Länsimaista,  sillä 
Länsi-  ja  Itämaiden  kirkot  olivat  eronneet  toisistaan  ja  vieraantuivat  yhä 
enemmän,  vieläpä  kilpailu  ja  vihakin  oli  niiden  kesken  vallitsemassa, 
ja  kirkolla  keski-ajalla  oli  koko  sivistys  hallussaan  ja  sen  lisäksi  valtiolli- 
nenkin merkitys;.  Itämaalaisuus  pääsi  jo  sen  kautta  alulle,  mutta  vielä 
suuremmassa  määrässä  vaikuttivat  siihen  valtiolliset  olot. 

Vladimirin  aikana  oli  Venäjä  alaltaan  sangen  laaja;  idässä  oli  raja 
siirtynyt  Volgan  seuduille  saakka,  sillä  Katzarein  ja  Bulgarein  itsenäi- 
syydestä oli  tehty  loppu,  pohjoisessa  se  ulottui  Laatokan,  Äänisjärven  ja 
Valget-järven  seuduille  asti,  lännessä  Weikselin  keskijuoksuun  ja  Karpa- 
teihin  ja  etelässä  Dniepr^in  alajuoksun  seuduille  asti,  josta  kosket  alkavat. 
Joka  taholle  oli  siis  valtaa  laajennettu,  ja  siis  aljettu  se  suunta,  jota 
nykyaikoihin  asti  on  jatkettu.  Venäjä  oli  alkuaikoinaan  merestä  erotet- 
tuna sisämaassa  monen  suuren  joen  lähteiden  ja  latvojen  ympärillä, 
mutta  tästä  umpinaisesta  asemasta  se  alusta  alkaen  on  pyrkinyt  laaje- 
nemaan, anastaen  suurten  virtojen:  Wolgan,  Donin,  Dniepri'n,  Väinän  y.  m. 
koko  juoksun  haltuunsa,  päästäkseen  meren  yhteyteen.  Itäänpäin  se  kävi 
helposti,  mutta  lännessä  oli  kehittyneempi  germanilaisuus  vastassa. 

Venäjän  valtakunta  oli  kuitenkin  höllä  ja  heikko,  vaikka  alaltaan 
suuri.  Slavilaiset  eivät  tunteneet  lujan  valtioyhteyden  tarvetta  eivätkä  War- 
jagitkaan;  samoin  kuin  Länsi-Europan  Roomasta  levisi  oppi  hallitsijan 
suuresta  vallasta,  samoin  Konstantinopolista  tulleet  papitkin  opettivat 
kristinuskon  ohessa  myöskin  Rooman  lakia  sekä  sen  mukana  haUitsijan 
korkeata  asemaa  ja  valtaa;  mutta  sitä  ei  saatettu  idässä  sen  enempää 
kuin  lännessäkään  omistaa.  Valtiota  ei  käsitetty  elimelliseksi  kokonai- 
suudeksi, vaan  se  oli  kuin  perheomaisuus,  joka  jaettiin  mielin  määrin. 
Tavaksi  tuli,  että  hallitsijat  jakoivat  valtakunnan  maat  poikiensa  kesken, 
niinkuin  Merovingit  ja  Karolingit  antoivat  läänejä  joko  pojilleen  tai  herroille. 
Puolan  kuningas  Boleslaw  III  jakoi  v.  1138  valtakuntansa  neljään  osaan; 
Venäjän  taas  jakaa  Wladimirin  poika  Jaroslaw  v.  1054  poikiensa  kesken, 
ja  hänen  kuolemansa  jälkeen  jakaminen  yhä  jatkuu,  niin  että  lopulta  on 
70  ruhtinaskuntaa,  jotka  keskenään  kilpailevat  ja  taistelevat ;  Kiewin  suuri- 
ruhtinaalla  tuli   kyllä   olla   yliherruus,  niinkuin   Länsimailla  kuninkaalla, 

mutta  hänen  ylivaltansa  oli  vaan  nimeksi;  sodat  ovat  joka-aikaisia  niin- 
kuin feodaalimaailmassa,  vieraita  kansojakin  kutsutaan  apuun  keskinäisiin 
taisteluihin,  valtio  on  hajaantunut  ja  sekasorto  on  vallitsemassa.  Ruhtinas- 
valta  idässä  vastaa  Länsimaiden  feodaalilaitosta.  Tämä  hajanaisuus  helpotti 
Mongolien  valloitusta,  joka  vielä  enemmän  vieroitti  Venäjän  Länsimaista. 

V.  1200  vaiheilla  tuli  tämä  raakalaiskansa  Aasiasta  sivistykselle 
turmiota  tuottamaan.  Hajanaisina  heimoina  karjalaumojaan  paimentaen 
olivat  Mongolit  asuneet  Kiinan  pohjoispuolella  Amur-joen  latvojen 
varsilla.  Mutta  ne  yhdistyivät  saman  hallitsijan  eli  khaanin  alle.  Te- 
rnudsin,  jonka  valtaan  tullessa  useat  heimot  olivat  irtaantuneet,  uudisti 
ja  lujensi  entisestään  khaanin  vallan.  Hän  on  julmimpia  hallitsijoita  mitä 
historia  tuntee,  ja  Mongolien  menettely  sodassa  mitä  kauheinta.  70  heimo- 
päällikköä, jotka  olivat  irtaantuneet  hänen  vallastaan,  hän  heitätti  kiehu- 
vaan veteen  täytettyihin  kattiloihin,  sen  jälkeen  hän  kutsui  kaikki  heimot 
yhteiseen  kokoukseen,  jossa  hän  tunnustettiin  hallitsijaksi,  ja  samassa 
tilaisuudessa  eräs  kuuluisa  shamaani  eli  tietäjä  esiintyy  alastomana  julis- 
tamaan, että  taivaallinen  ilmoitus  oli  hänelle  lausunut  Temudsinista  tulevan 
koko  maailman  herran  ja  että  häntä  tulee  sen  vuoksi  kutsua  Dsingiskhaaniksi, 
s.  o.  kaikkein  khaaniksi.  Valloitusretkille  hän  heti  lähtee:  Kiinan  pohjois- 
osa valloitettiin  ensin,  sitten  kulki  Dsingiskhaani  Keski-Aasian  läpi  ja 
saapui  islamin  valtioihin,  joista  Kovaresmien  oli  kuuluisin.  400,000  Kova- 
resmia  vastaan  oli  Jaksartes-virran  luona  700,000  Mongolia,  jotka  viime- 
mainitut pääsivät  voitolle.  Koko  Itä- Aasia  joutui  heidän  valtaansa.  V.  1227 
kuoli  Temudshin,  mutta  känen  seuraajansa  jatkavat  valloitusta.  Bag- 
dadin kalifikunnasta  he  v.  1258  tekivät  lopun;  Syriaan  ja  Vähään-Aasiaan 
asti  he  tunkeutuvat.  Islamin  sivistyksen  sijaan  näkyy  nyt  raakuus  ja 
hävitys  tulevan;  ihmisiä  murhattiin  joukottain,  vangittuja  survottiin 
rikki  suurissa  rautahuhmareissa  tai  keitettiin  kiehuvassa  vedessä,  kirjastot 
poltettiin  ja  kirjastohuoneet  muutettiin  talleiksi;  Kiinan  kaikki  asukkaat 
sanoi  Dsingiskhaani  tahtovansa  surmata  muuttaakseen  maan  laitumeksi 
Mongolien  karjalaumoille. 

V.  1223  tuli  osa  tästä  kauheasta  kansasta  Kaukasos-vuorten  yli 
Venäjälle;  jonkinlainen  yhteys  saatiin  aikaan  Venäjän  ruhtinasten  kesken; 
vieläpä  Polowzitkin,  jotka  asuivat  Etelä- Venäjällä,  liittyivät  heihin.  Mutta 
Azowin mereen  laskevan  pienen  Kalka-joen  luona  Venäläiset  kärsivät 
tappion;  heidän  joukkonsa  hajaantuivat,  ja  seuraavina  vuosina  pakotettiin 
kaikki  ruhtinaskunnat  Mongolien  yliherruutta  tunnustamaan,  ainoastaan 
Nowgorodin  valtio  luoteisosassa  jäi  vapaaksi.  Myöskin  Puolan  ja  Unkarin 
Mongolit    hävittivät,    mutta     Schlesiassa    he    kohtaavat    kehittyneemmän 

saksalaisen  sotataidon,  joka  pakottaa  heidät  palaamaan.  Puola  ja  Unkari 
vapautuvat  myöskin,  mutta  Venäjä  jääpi  kahdeksi  vuosisadaksi  Mongolien 
valtaan.  Tämän  johdosta  se  yhä  enemmän  vieraantui  Länsimaista.  Sen 
ruhtinaat  saivat  pysyä  asemillaan,  mutta  heidän  täytyi  olla  khaaneille 
alamaisia  ja  maksaa  veroa.  Dsingiskhaanin  pääkaupunki  oli  Karakorum 
Itä-Siperiassa,  josta  hän  hallitsi  koko  tuota  jättiläisvaltiota,  joka  ulottui 
melkein  halki  koko  Aasian  mantereen.  Mutta  pian  se  jakaantuu,  niin- 
kuin Itämaiden  valtioiden  tapana  on  ollut;  muodostuu  neljä  pääosaa,  joista 
kolme  on  Aasiassa,  ja  neljänteen  kuuluu  Europan  maat  eli  Venäjä. 
Se  on  KaptschaMn  khaanikunta,  jonka  pääkaupunki  oli  Sarai  Volga- 
joen  suussa;  sieUä  asuu  »kultaisen  lauman»  khaani  komeassa  teltassaan, 
jonne  Venäjän  ruhtinaat  tulevat  uskollisuuttaan  vakuuttamaan  ja  asioitaan 
ajamaan;  alamaisuuden  merkiksi  täytyy  heidän  niinkuin  muidenkin  ala- 
maisten langeta  maahan  khaanin  edessä,  kunnianosotus,  joka  Itämailla 
on  tavallinen.  Venäjä  oli  nyt  itämainen  eli  aasialainen  valtio  eikä  sen 
vaikutus  Europan  asioihin  tule  vuosisatoihin  näkyviin. 


XV. 

Suomalaiset  heimot.  —  Kristinuskon  tuonti  Itämeren 

Suomalaisille. 

Suomen  suvun  kansat  —  Heidän  asuinpaikkansa.  —  Varsinaiset  Suomalaiset.  — 
Muutto  Suomenlahden  kummallekin  puolelle.  —  Bjarmien  valtakunta.  —  Suoma- 
laisten elinkeinot.  —  Kauppayhteys.  —  Uskonto.  —  Yhteiskuntaolot.  —  Suomen 
suvun  kansat  joutuvat  eri  kansojen  vallanalaisuuteen.  —  Kristinuskon  tuonti  Liiviin 
ja  Viroon.  —  Kalparitaristo.  —  Erik  IX:nnen  ja  Henrik  piispan  retki  Suomeen.  — 
Henrikin  surma.  —  Karjalaisten  ja  Venäläisten  ryöstöretket.  —  Tuomas  piispa.  — 
Birger  Jaarlin  ja  Torgils  Knutinpojan  retket.  —  Pähkinäsaaren  rauha.  —  Pirkkalai- 
set —  Kirkollinen  hallinto.  —  Jumalanpalvelus.  —  Suomen  seurakunnat  —  Luos- 
tarit —  Maallinen  hallinto,  verot,  lainkäyttö. 

Indo-europalaisen    kansanryhmän   rinnalla,  johon  kaikki  ennenmai- 
nitut   Europan    sivistyskansat    kuuluvat,    on    ural-altailaisella    ryhmällä 
verraten    pieni    merkitys    historiassa.      Ainoastaan    harvat    siihen    kuu- 
luvista   kansoista    voidaan    ollenkaan    historiallisiin    kansoihin    lukea,    ja 
Yleinen  historia.  —  29. 

ne,  jotka  ovat  kohonneet  sivistykseen,  ovat  verraten  myöhään  siihen  pääs- 
seet. Suomalaiset  kansat,  jotka  myöskin  kuuluvat  tähän  ryhmään,  tule- 
vat vasta  ristiretkien  aikana  sivistyneiden  kansojen  yhteyteen,  jonka 
vuoksi  heidän  historiansa  vasta  silloin  alkaa.  Vanhimmat  tiedot  heistä  ovat 
hämärät,  mutta  muinaistutkimuksen  sekä  vertailevan  kielitieteen  avulla  on 
koetettu  saada  selvää  heidän  historiantakaisista  oloistaan  sekä  sukulais- 
suhteestaan. Sen  perustuksella  jaetaan  Suomen  suku  eri  ryhmiin :  suoma- 
laiseen^ johon  varsinaiset  Suomalaiset,  Karjalaiset,  Aunuksen  asukkaat, 
Vepsäläiset,  Vatjalaiset,  Virolaiset  ja  Liiviläiset  kuuluvat,  mordvalaiseen 
ja  (seremissiläiseen,  joissa  kummassakin  on  kaksi  eri  kansaa,  lappalai- 


Laatokan  seuduilta  Itfydettyjä  Muinais-Suomalaisten  kiviaseita. 


seen,  joita  on  useita  eri  kansoja,  permalaiseen,  johon  Syrjäänit,  Perma- 
laiset  ja  Votjakit  kuuluvat,  obilaiseen,  johon  Ostjakit  ja  Vogulit  luetaan, 
sekä  unkarilaiseen,  johon  Unkarin  kansa  kuuluu.  Ainoastaan  Unkari- 
laiset ja  Itämeren  rannoilla  asuvat  Suomalaiset  ovat  kehittyneet  korkeam- 
paan sivistykseen. 

Aasiasta  luultavasti  suomalaiset  kansat  ovat  tulleet  länteenpäin,  ja 
Uralin  länsipuolella  he  vähitellen  ottivat  haltuunsa  maan  aina  Itämereen 
asti,  sillä  Kristuksen  syntymän  aikana  oli  suuri  osa  nykyisestä  Venä- 
jästä heidän  hallussaan.  Magyarein  kansa  eli  Unkarilaiset  muuttivat 
myöhemmin  vielä  lännemmäksi,  ottaen  9:nnen  vuosisadan  lopulla  hal- 
tuunsa sen  maan,  jossa  he  vieläkin  asuvat.  Varsinaiset  Suomalaiset 
kansat  asuivat  muista  lännempänä  sillä  laajalla  alalla,  joka  on  Suomen- 
lahden, Laatokan,  Äänisjärven,  Valgetjärven,  Ilma-  ja  Peipsen järvien  välillä, 

jo  silloin  jakaantuneena  kahteen  pääheimoon,  Hämäläisiin  ja  Karjalai- 
siin, edelliset  asuen  etelämpänä,  jälkimmäiset  pohjoisempana.  Mutta  täältä 
he  lähtivät  vielä  lännemmäksi  kulkemaan,  luultavasti  slavilaisten  kansojen 
pakottamina,  jotka  etelästä  tunkeutuivat  heidän  asuinpaikoilleen.  Suuret 
kansainvaellukset  nähtävästi  ulottivat  vaikutustaan  tänne  asti,  sillä  kun 
Hunnit  idästä  hyökkäsivät  slavilaisheimojen  alueelle,  läksivät  näistä  osa 
länteen-,  osa  Pohjoiseenpäin  (ks.  edell.  luk.).  V.  450  vaiheilla  arvellaan 
Suomalaisten  muuton  alkaneen,  mutta  se  tapahtui  vähitellen  ja  kesti 
arvattavasti  jonkun  vuosisadan;  perhe  tai  sukukunta  siirtyi  kerrassaan 
ja  valitsi  itselleen  sopivan  asuinpaikan  jonkun  joen  laaksossa  tai  järven 
rannalla,  sillä  tällaisiUe  seuduille  he  mieluimmin  asettuivat  Karjalaiset 
ottivat  haltuunsa  Laatokan  länsi-  ja  pohjoispuolella  olevat  laajat  maat, 
laajentaen  alaansa  aina  Vienanmeren  rannoille  asti;  Suomenlahden  etelä- 
puolelle siirtyivät  Kuurilaiset,  Liiviläiset  ja  myöhemmin  Virolaiset,  saman 
lahden  pohjoispuolelle  taas  kulkivat  Varsinais- Suomalaiset,  Hämäläiset  ja 
Savolaiset.  Aluksi  joutui  heidän  haltuunsa  ainoastaan  eteläinen  osa 
maasta  meren  rannikolta  Kokemäenjokeen,  Näsijärven,  Päijänteen  ja  Sai- 
man vesistöihin  asti;  Lappalaiset,  jotka  aikaisemmin  olivat  Suomessa 
asuneet,  samoilivat  vieläkin  pohjoisempana.  N.  s.  Jättiläiset  eli  Jatulit, 
eräs  toinen  kansa,  joka  Suomessa  ennen  oli  asunut  ja  jonka  syntyperästä 
ollaan  epävarmoja,  häviää  tietämättömiin  Suomalaisten  muuton  jälkeen; 
taruissa  kerrotaan  heidän  paenneen  maanluoliin  ja  kallionrotkoihin. 

Suomalaiset  heimot  olivat  verraten  vähälukuiset  ja  myöskin  vähä- 
väkiset; he  elivät  laajalla  alalla  hajallaan  toisistaan  ja  ilman  valtiollista 
yhteyttä,  jonka  vuoksi  he  eivät  saattaneet  saada  aikaan  mitään  yhteis- 
toimintaa eivätkä  esiintyä  yhtenä  kansana.  Ainoastaan  yksi  suomalainen 
valtio,  Bjarmien  valtakunta  Vienanmeren  rannoilla,  muodostui  ja  saa- 
vutti Pohjoismaissa  suuren  kuuluisuuden.  Skandinavian  vanhoissa  taruissa 
kerrotaan  paljon  tästä  maasta,  sillä  Norjan  viikingit  kulkivat  siellä  kauppa- 
ja  ryöstöretkillä ;  9:nnellä  vuosisadalla  he  ensi  kerran  tänne  lienevät 
tulleet,  sillä  silloin  muuan  0/^er-niminen  mies  kertoo  Englannin  kunin- 
kaalle Alfred  suurelle  purjehtineensa  sinne  Pohjois-Norjasta.  Sen  jäl- 
keen kulki  sinne  useita  joukkoja,  Bjarmien  rikkaudet  kun  heitä  houkutte- 
livat. Viena-joen  suussa  oli  heidän  pyhä  kalmistonsa,  jossa  oli  temppeli 
ja  siinä  kuuluisa  jumalankuva,  jonka  kaulan  ympäri  oli  kultaketjut  ja 
polvilla  astia  täynnä  kultarahoja,  joita  jumalalle  oli  uhrattu.  Samoin  oli 
kalmistossa  paljon  aarteita,  sillä  Bjarmien  tapana  oli  kuolleen  mukana 
kätkeä  osa  hänen  omaisuudestaan.  Näitä  viikingit  halusivat,  ja  kerran  eräs 
Torer  Hund  ja  Kaarti  seurueineen  ryöstivät  tuon  pyhän  paikan.   Kaupat 

suoritettuaan  he  purjehtivat  pois,  mutta  yön  tullen  he  palasivat  takaisin. 
Kun  kalmiston  vartijat  olivat  poissa,  hyökätään  aidan  yli  sinne;  hauta- 
kumpuja kaivetaan  ja  jumalalta  lyödään  pää  poikki  ja  kultaketjut  sekä 
uhrirahat  riistetään.  —  Bjarmit  olivat  kauppakansaa,  ja  kaupasta  he  rik- 
kautensa saivat.  Turkiksia  ja  mursu nhampaita  heidän  maastaan  vietiin 
etelään,  ja  Bulgarian  kautta  he  taas  saivat  Etelämaiden  tavaroita,  joita 
Aasiasta  asti  tuotiin  (ks.  edell.  luk.).  Heidän  alkuperästään  ei  olla  var- 
moja; tavaUisesti  heitä  pidetään  Karjalaisina,  ja  muutamat  tutkijat  arvelevat, 
että  Kalevalan  runot  olisivat  siellä  syntyneet  Bjarmien  mahtavuuden  aikana. 
Jo  pakanuuden  aikana  suomalaiset  esi-isämme  kohosivat  jossakin 
määrin  alkuperäisestä  luonnontilasta,  sillä  vuosisatoja  he  olivat  olleet 
monien  naapurien,  Slavilaisten,  Liettualaisten,  Götien  ja  Skandinavi- 
laisten  kanssa  yhteydessä,  jota  monet  suomenkieleen  tulleet  lainasanat 
todistavat.  Pääelinkeinona  oli  heillä  Suomenniemelle  asetuttuaan  yhäti 
metsästys  ja  kalastus;  keihäillä,  nuolilla  ja  jousilla  he  kaatoivat  karhuja, 
näätiä,  oravia  ja  muita  metsäneläimiä  tai  pyydystivät  nuotalla,  rysillä, 
merroilla,  katiskoilla,  atraimella  ja  koukuilla  kaloja,  mutta  jo  alku  maan- 
viljelykseenkin oli  heillä,  nimittäin  kaskenpoltto.  Ohra,  joka  nopeasti 
kypsyy,  oli  heidän  alkuperäinen  viljalajinsa,  juurikasveista  taas  nauris; 
mutta  jo  ruista  ja  vehnääkin  ruvettiin  viljelemään  sekä  pellavaa.  Vanhin 
kotieläin  oli  peni  eli  koira,  mutta  jo  pakanuuden  aikana  heillä  oli  hevo- 
sia, lehmiä,  lampaita  ja  sikoja,  joita  naapureiltaan  olivat  oppineet  tuntemaan. 
Kaupankäyntiä  ylläpidettiin  idässäpäin  asuvien  kansojen  kanssa,  sillä  niitl 
tavaroita,  joita  Volgaa  pitkin  tuotiin  Arabialaisilta,  levisi  Laatokan  seuduille 
asti ;  arabialaiset  rahat,  joita  on  löydetty  Vuoksen  seuduilta,  ovat  tätä  kauppa- 
yhteyttä  todistamassa.  Mutta  lännestäpäin  kävi  toinen  kauppatie  Suomen 
rannoille;  Saksalaisten  laivoja  Lybeckistä  tai  Wisbystä  kulki  näet  vuo- 
sittain Suomenlahdella  Neva-joen  suuhun  ja  siitä  Nevaa  myöten  Laatok- 
kaan ja  Olhovaa  myöten  Nowgorodiin,  joka  kohosi  suureksi  kauppa- 
kaupungiksi; mutta  matkoillaan  ne  poikkesivat  Suomenkin  satamiin,  joista 
tärkein  lienee  ollut  Aura-joen  suussa;  Hämäläisten  satama  oli  toinen, 
kenties  Kokemäenjoen  suussa,  ja  Karjalaisten  satama  Koivistossa  kolmas. 
Suomesta  he  saivat  pääasiallisesti  metsäneläinten  nahkoja.  Näitä  suoma- 
laiset käyttivät  rahan  asemestakin  niinkuin  näkyy  siitä,  että  raha-sanan 
alkumerkitys  on  metsäneläimen  nahka.  Ulkomaalta  taas  tuotiin  vaatteita, 
koristuksia,  aseita;  saksansaappaista  puhutaan  esim.  Kalevalassa.  Suoma- 
laisten teollisuus  oli  kuitenkin  jotenkin  korkealle  kehittynyt;  kehrääminen 
ja  kankaiden  kutominen  oli  yleistä,  aseita  sekä  monellaisia  koristuksia 
valmistettiin,  ja  seppä  oH  kunnianimi. 

Pakanallisten  kansojen  tapaan  Suomalaiset  palvelivat  alkuansa  luon- 
non-esineitä mutta  sittemmin  erotettiin  luonnosta  siinä  vaikuttavat  juma- 
luusyoimat,  joten  uskonto  sai  henkisemmän  luonteen.  Jumaluusolennoita 
oli  useita,  ylempiä  ja  alempia,  joilla  kullakin  oli  oma  toimintapiirinsä. 
Korkein  jumala  oli  Ukko,  joka  asui  taivaassa;  ukkonen,  tuulet  ja  säät 
olivat  hänen  vallassaan,  ja  sen  nojassa  hän  antoi  vuodentulonkin.  Ruoho- 
partainen  ja  vaahtivaippanen  Ahti  ja  hänen  puolisonsa  Vellamo  asuivat 
Ahtolassa^  joka  oli  meren  pohjassa  ja  jossa  he  hallitsivat  veden  valta- 
kuntaa. Metsän  isäntä  oli  Tapio,  joka  puolisoineen  ja  muine  väkineen 
asui  synkän  ,  metsän  sisässä  Tapioto-nimisessä  linnassaan.  .  Kolkossa 
Manalansa,  joka  oli  leveän  virran  erottamana  elävien  maailmasta,  vallitsi 
tyly  Tuoni  eli  Mana,  Mutta  varsinaisten  jumalien  ohessa  oli  kaikilla 
taivaankappaleilla,  puilla,  lähteillä  sekä  muilla  esineillä  omat  haltijansa; 
Päivätär,  Kuutar,  Suvetar j  Pihlajatar,  Katajatar  olivat  sellaisia.  Juhlia 
pidettiin  jumalien  kunniaksi,  jolloin  heille  tarjottiin  uhreja  osottamastaan 
suosiosta  tai  sen  vuoksi,  että  he  olisivat  vastaisuudessa  suosiollisia;  niinpä 
maamies  uhrasi  Ukolle  saadakseen  hyvää  vuodentuloa,  metsämies  taas 
kääntyi  lupauksilla  ja  uhrilla  Tapion  puoleen.  Temppeleitä  ei  Suomalai- 
silla ollut,  vaan  uhrit  toimitettiin  pyhissä  lehdoissa  tai  vuorten  kukku- 
loilla; ruokaa  ja  juomaa  uhreissa  tarjottiin  jumalille,  vieläpä  hevosia, 
härkiä  ja  muita  eläimiä,  joskus  kenties  uhrattiin  sotavankikin  heille 
sovitukseksi. 

Vaikka  jumalat  ja  haltijat  vallitsivat  luontoa  ja  sen  voimia,  oli 
ihmiselläkin  suuri  voima  sen  yli,  sillä  henkensä  voimalla  luultiin  hänen 
voivan  tunkeutua  luonnon  salaisuuksiin  ja  siten  saada  sitä  ohjatuksi 
tahtonsa  mukaan;  lausumalla  syntysanat  ja  loihtuluvuilla  manaamalla 
saattoi  ihminen  näet  häätää  taudit  ja  muunkin  pahan.  Kaikki  eivät  tätä 
kuitenkaan  kyenneet  aikaansaamaan,  vaan  ainoastaan  tietäjät  eli  loihtijat, 
jotka  olivat  muita  viisaammat.  Loihtiminen  olikin  kaikilla  suomensukui- 
silla kansoilla  yleinen,  ja  tietäjää  pidettiin  suuressa  arvossa;  niinpä  Väi- 
nämöinen, suurin  tietäjä,  esiintyy  Kalevalan  pääsankarina.  Hän  käyttää 
ainoastaan  sanan  ja  laulun  voimaa  loihtiessaan,  mutta  suomensukuisilla 
kansoiUa,  esim.  Lappalaisilla,  oli  myöskin  noitarumpuja,  joita  tietäjät 
käyttivät  välikappaleena  selvittäessään  tulevia  tapahtumia.  —  Tällaista 
uskontoa  sanotaan  shamanismiksi. 

Yhteiskuntalaitos  oli  samantapainen  kuin  kaikilla  kansoilla  alku- 
peräisessä tilassaan.  Sen  pohjana  oli  perhe,  missä  perheenisä  vallitsee; 
vaimo  saadaan  ryöstämällä  tai  ostamalla  toisesta  heimosta,  mutta  häntä 
kohdellaan  kuitenkin  hyvin  ja  hänen  asemansa  perheessä  on  tärkeä.    Ne 

perheet,  jotka  olivat  sukulaisuudessa  keskeDään,  muodostivat  kyläkunnan, 
jolla  oli  yhteiset  peltomaat,  mitkä  jaettiin  arvalla  perheiden  kesken.  Samoin 
kuin  Slavilaisilla  Venäjällä  ei  siis  Muinais- Suomalaisillakaan  ollut  yksi- 
tyistä omistusoikeutta  maahan,  vaan  ainoastaan  nautinto-oikeus.  —  Kihla- 
kuntaan taas,  jonka  asiat  ratkaistiin  käräjissä,  kuului  useita  kyläkuntia. 
Samoin  kuin  Germanilaiset,  kokoontuivat  vapaat  perheenisät  määrätyille  kä- 
räjäpaikoille  taivasalla  päättämään  aijotusta  sotaretkestä  sekä  ratkaisemaan 
syntyneitä  riitoja  ynnä  muita  yhteisiä  asioita.  Virolaisilla  ja  Liiviläisillä 
oli  jonkinlaisia  päälliköitä  eli  johtajia,  mutta  Suomalaisilla  ei  niitä  tiedetä 
olleen ;  sotaan  lähdettäissä  tai  vihollista  vastaan  puolustauduttaissa  johtaja 
kuitenkin  oli  tarpeen.  Heimojen  väliset  sodat  tai  oikeammin  ryöstöretket 
olivat  tavallisia,  mutta  toisinaan  tehtiin  sellaisia  kauemmaksikin.  Kun 
viikingiretket  loppuvat,  alkavat  Suomalaiset  purjehtia  laivoillaan  Ruotsin 
rannikoita  ryöstääkseen ;  ja  varsinkin  Karjalaisten  retkistä  ajantiedot 
mainitsevat.  Nämät  olivatkin  tärkeänä  syynä  siihen,  että  Suomalaisia 
aljettiin  käännyttää  kristinuskoon. 

Suomen  suvun  kansat  asuivat  laajalla  alalla  ilman  keskinäistä 
yhteyttä  ja  toisistaan  suuresti  vieraantuneina,  jonka  vuoksi  he,  ollen 
vielä  alhaisella  sivistyksen  asteella,  eivät  osanneet  itselleen  itsenäistä  val- 
tiollista asemaa  hankkia,  vaan  vähitellen  joutuivat  muiden  kansojen  val- 
lanalaisuuteen. Idempänä  olevat  kansat  tulevat  Venäläisten  yhteyteen 
ja  rupeavat  sulautumaan  niihin,  heittäen  oman  kansanluonteensa ;  vuosi- 
satoja on  siihen  kuitenkin  tarvittu,  eivätkä  kaikki  kansat  vieläkään  ole 
hävinneet.  Itämeren  Suomalaisista  ovat  Suomen  ja  Viron  kansat  parem- 
min osanneet  omintakeisuutensa  säilyttää,  vaikka  hekin  ovat  muukalais- 
ten vallanalaisuudessa  olleet.  Suomenlahden  molemmin  puolin  asettuneina 
joutuivat  he  Slavilaisten  ja  Germanilaisten  rajamaille;  Slavilaiset  tahtoivat 
idästäpäin  levittää  Itämerelle  asti  valtaansa ;  saksalaisuus  taas  osotti  keski- 
ajalla erinomaisen  suurta  elinvoimaa;  olemme  jo  nähneet  sen  anastavan 
suuren  alan  Slavilaisilta,  ja  Saksalainen  ritarikunta  tuli  13:nnen  vuosisadan 
alkupuolella  käännyttämään  Preussilaisia,  muuttaen  heidänkin  maansa  sak- 
salaiseksi ;  Ruotsalaiset  taas  Itämeren  toiselta  puolen  olivat  jo  pakanuuden 
aikana  käyneet  silloin  tällöin  Suomalaisia  verottamassa,  ja  pyrkivät  taas 
kristinuskon  saatuansa  uudistamaan  valtaansa  näillä  mailla.  Tärkeätä 
oli  näiden  Suomen  heimojen  vastaiselle  kehitykselle,  miltä  taholta  kristin- 
usko ja  herruus  heille  tulisi ;  Venäjällä  oli  kreikkalais-katolinen  kirkko  tar- 
jona sekä  valtio-  ja  yhteiskuntalaitos,  joka  oli  itämaalaiseksi  muuttu- 
massa, lännestä  taas  roomalais-katolinen  kirkko  ja  sen  mukana  ajan  kor- 
kein  sivistys   sekä  Länsimaiden  valtio-  ja  yhteiskuntalaitos,  Saksassa  jo 

kehittynyt  alemman  kansan  sorroksi,  mutta  Ruotsissa  vielä  koko  kansan 
vapauden  pohjalla  säilyneenä.  Saman  vieraan  valtaan  eivät  kaikki  Itä- 
meren rannoilla  asuvatkaan  Suomalaiset  joutuneet,  vaan  yksi  kansa 
yhden,  toinen  toisen,  joka  seikka  heidät  vielä  enemmin  toisistaan  vieroitti. 
Venäjän  ruhtinaat  alkavat  jo  aikaisin  tehdä  retkiä  Virolaisten  ja  Liivi- 
läisten alueelle,  pakottavat  heidät  veroa  maksamaan  ja  perustavat  linno- 
jakin heidän  maahansa;  niinpä  suuriruhtinas  Jaroslaw  tekee  v.  1030 
sinne  retken  ja  perustaa  valtansa  tueksi  Jurjewin  (Tarton)  linnan.  Mutta 
hänen  kuoltuaan  Virolaiset  vapautuvat  v.  1060.  Seuraavat  ruhtinaat 
kukistavat  heidät  uudelleen,  mutta  pian  Virolaiset  hävittävät  linnat  ja 
kyökkäävätpä  joskus  Venäläisten  alueellekin.  Venäjän  ruhtinaat  eivät 
osanneet  valtaansa  lujittaa  hallinnollisilla  toimilla  ja  voittamiansa  kansoja 
itseensä  liittää.  Heidän  herruutensa  oli  samantapainen  kuin  Skandina- 
vian viikingien,  jotka  aikaisemmin,  9:nnellä  ja  lOinnellä  vuosisadalla, 
olivat  näillä  seuduin  käyneet;  he  ottivat  veroa  maahan  tultuaan,  mutta 
kun  lähtivät  pois,  jätettiin  vero  suorittamatta.  Venäjän  sivistys  oli  vielä 
niin  alhaisella  kannalla,  että  se  ei  saattanut  lujaa  herruutta  perustaa,  vielä 
vähemmän  kilpailla  germanilaisuuden  kanssa,  joka  lännestäpäin  tuli  sitä 
vastaan.  Germanilaiset  eivät  .ainoastaan  maita  valloittaneet,  vaan  he  osa- 
sivat myöskin  niitä  hallita;  herruus  ei  jäänyt  yksin  pinnalle  veronmak- 
sun muodossa,  vaan  se  painoi  leimansa  syvälle  yhteiskunnalliseen  ja  val- 
tiolliseen järjestykseen,  josta  ei  voitu  päästä  yhtäkkiä  irtaantumaan. 

Saksalaisia  kauppiaita  Lybeckistä  sekä  Wisbystä  Gotlannin  saarelta 
oli  jo  kauan  aikaa  käynyt  kauppaa  tekemässä  Väinä-joen  suussa  paka- 
nallisten Liiviläisten  kanssa;  keväällä  he  tulivat,  viipyivät  kesän  siellä  ja 
syksyn  tullen  palasivat  kotimaahansa.  Kauppiasten  laivoilla  saapui  v. 
1186  eräs  hurskas  munkki  Meinhard^  joka  oli  Holsteinista  kotoisin, 
ja  rupesi  kristinuskoa  saarnaamaan  sekä  perusti  ensimmäisen  seura- 
kunnan. Meinhard  oli  uuttera  ja  sävyisä  mies,  mutta  hänen  seuraajansa 
Bertold  koetti  väkivallalla  levittää  uutta  oppia.  Silloin  kastetut  Liivi- 
läiset Väinä-joessa  pesivät  kasteen  pois  ja  alkoivat  taas  uhrata  vanhoille 
jumalilleen.  Vasta  piispa  Albert,  joka  v.  1200  tuli  Väinä-joen  suulle, 
tuoden  mukanaan  paljon  saksalaisia  ritareja,  saattoi  evankeliumin  opin 
vakaalle  pohjalle.  Luopiot  pakotettiin  uudestaan  kasteeseen  ja  väki- 
vallalla kristinoppia  levitettiin  laajemmallekin.  Oman  valtansa  ja  uuden 
opin  tueksi  Albert  perusti  Riika-nimisen  kaupungin,  joka  tuli  piispan 
asuinpaikaksi,  ja  saadakseen  lujempaa  aineellista  voimaa  hän  v.  1202 
muodosti  hengellisen  ritarikunnan,  jota  kutsuttiin  Kalparitaristoksi; 
paavi  Innocentius  III  vahvisti  sen  säännöt,  jotka  olivat  samallaiset  kuin 

Temppeliherrain  ritarikunnan  Pyhässämaassa.  Ritarit  sitoutuivat  uhraa- 
maan toimensa  ja  elämänsä  pakanoiden  käännyttämiseen,  ja  monta  kym- 
mentä vuotta  heidän  täytyikin  taistella  Liiviläisten,  Lättiläisten  ja  Viro- 
laisten kanssa,  ennenkuin  he  saivat  ne  valtansa  alle  taipumaan.  Mutta 
taistelu  ei  ollut  yksinomaan  kristinopin  herruudesta,  vaan  myöskin  maalli- 


Riian  tuomiokirkko. 

sesta  vallasta;  pakanat  eivät  menettäneet  ainoastaan  uskontoansa,  vaan 
myöskin  vapautensa;  heitä  pakotettiin  maksamaan  veroa  ja  tekemään 
päivätöitä  linnojen  rakennuksissa,  jotka  heidän  sortonsa  ylläpitäjiksi  koho- 
sivat. Osa  Liiviläisistä  taipui  piankin;  niinpä  jo  v.  1206  kävi  yksi  hei- 
dän etevimmistä  johtajistaan,  Kaupo,  erään  lähetystön  mukana  Roomassa 
itse   Innoeentius    III:nnen    puheilla,   joka   kohteli    häntä   ystävällisesti   ja 

antoi  hänelle  suuria  lahjoja,  kun  hän  palasi  kotimaahansa.  Kaupo  oli  jo 
niin  vieraantunut  sukulaisistaan,  että  hän  taisteli  Saksalaisten  kanssa 
Virolaisia  vastaan,  jotka  paljon  sitkeämmin  vapauttaan  puolustivat.  Hei- 
dän kuuluisin  päällikkönsä  oli  Lemmitty,  joka  koetti  saada  koko  kansan 
taisteluun.  Mutta  v.  1217  hän  kaatui  ja  Saksalaiset  saivat  voiton.  — 
Tähän  aikaan  (v.  1219)  saapui  niinikään  Tanskan  kuningas  Valdemar  II 
suurella  laivastolla  Pohjois-Viron  rannalle,  valtaansa  laajentaakseen  ja 
kristinoppia  levittääkseen ;  Räävelin  eli  Tallinnan  kaupunki  perustettiin, 
ja  rannikon  ulkopuolella  oleva  Saarenmaa  valloitettiin  (ks.  luk.  XIII). 
Mutta  Tanskankin  herruus  oli  epävakaalla  pohjalla,  sillä  Virolaiset  teki- 
vät usein  kapinoita;  v.  1223  esim.  papit  ja  muukalaiset  surmattiin  tai 
vangittiin,  linnoja  hävitettiin  ja  kutsuttiinpa  vielä  Venäläisiäkin  apuun. 
Tanskan  valta  olikin  häviämässä,  mutta  silloin  Riian  piispa  tulee  kukis- 
tamaan kapinan.  Pohjoisosa  Virosta  jäi  Tanskalle,  mutta  eteläinen  osa 
sekä  Liivinmaa  joutui  KalparitaristoUe,  joka  pian,  vv.  1230 — 1231,  myös- 
kin pakotti  Kuurilaiset  kristinuskoon  ja  valtansa  alle. 

Liiviläisten  ja  Virolaisten  maahan  muodostui  näin  hengellinen  valtio, 
joka  tunnusti  paavin  ja  Saksan  keisarin  yliherruutta.  Muukalaiset  rita- 
rit olivat  maan  herroina,  jotka  saatuaan  kansan  kukistetuksi  rupesivat 
linnoissaan  elämään  huolettomina,  jota  vastoin  entiset  omistajat  viljelivät 
korkeata  vuokraa  vastaan  maataan  ja  tekivät  päivätöitä  linnan  herralle. 
Pukuna  oli  ritareilla,  niinkuin  Temppeliherroilla,  pitkä,  ylhäältä  avonainen 
valkea  takki,  ja  hartioilla  valkea  viitta,  jossa  oli  punainen  risti  ja  miekka 
kuvattuna;  sodassa  heillä  oli  raskas  rautapuku  yUänsä;  kilpi,  miekka  ja 
keihäs  olivat  heidän  aseensa.  Paitsi  näitä  ritariveljiä  kuului  veljeskun- 
taan pappisveljiä  ja  palvelevia  veljiä,  jotka  kaikki  olivat  tehneet  nuot 
neljä  lupausta,  köyhyyden,  naimattomuuden  ja  kuuliaisuuden  sekä  lupauk- 
sen taistella  pakanoita  vastaan,  niinkuin  Pyhänmaan  hengellisten  ritari- 
kuntien jäsenet.  Johto  oli  suurmestarilla,  joka  asui  Riiassa;  hän  oli 
ylipäällikkö  sodassa;  mutta  maan  hallituksesta  kilpaili  hänen  kanssaan 
Riian  arkkipiispa,  jolla  oli  kirkon  ylin  johto.  Maasta  oli  osa  piispoilla 
ja  kirkolla  hallussaan,  mutta  ritareilla  oli  suurin  osa. 

Viljelys  oli  maahan  tullut;  peltoja  ja  niittyjä  oli  entistä  tiheämmin, 
metsät  harventuneet,  teitä  rakennettu  liikkeen  helpottamiseksi;  vanhat 
puulinnat,  joita  pakanalliset  Suomalaiset  olivat  itsenäisyytensä  turvana 
pitäneet,  olivat  hävinneet,  ja  niiden  sijaan  kohosi  luostareja  ja  kirkkoja 
sekä  lujia  kivilinnoja,  jotka  olivat  järjestyksen  turvana,  mutta  samassa 
entisten  asukasten  vallanalaisuuden  ja  sorron  ulkonaisena  merkkinä. 
Riian  ja  Räävelin  kautta  oltiin  vilkkaassa  yhteydessä  Saksan  kanssa. 

Mutta  tuo  uusi  valta  tuntui  kansasta  kovalta;  päivätöiden  tekemi- 
nen, kymmenyksien  suorittaminen  kirkolle,  herrojen  lausumat  tuomiot 
ynnä  monet  muut  seikat  saattoivat  Virolaiset  kapinanyrityksiin,  ja  vihdoin 
V.  1343  tehtiin  yleinen  kapina,  johon  kaikkien  piti  osaa  ottaa  ja  johon 
vielä  Suomestakin  apua  toivottiin.  Mutta  Saksalaisten  ritarien  sotataito 
ja  paremmat  aseet  senkin  tukahuttivat.  Vapaus  oli  mennyt;  orjuus  sen 
sijaan  vakaantunut.  —  V.  1346  luovutti  Tanskakin  pohjoisen  Viron  Kalpa- 
ritaristolle. 

Suotuisammaksi  muodostui  niiden  hämäläis-  ja  karjalaisheimojen 
tulevaisuus,  jotka  olivat  Suomenlahden  pohjoispuolelle  muuttaneet  ja  jotka 
saivat  Ruotsista  kristinuskon.  Ruotsin  puolelta  oli  jo  viikingiretkien  aika- 
kaudella kuljettu  Suomessakin  veroa  ottamassa,  mutta,  niinkuin  jo  mainit- 
tiin, olivat  nämä  retket  kristinuskon  vaikutuksesta  loppuneet.  Suoma- 
laiset puolestaan  taas  kävivät  Ruotsin  puolella  ryöstöretkillä,  tullen  sen 
ranta- asukkaille  kovaksi  vitsaukseksi.  Valtakunnan  turvallisuuden  vuoksi 
oli  niistä  loppu  tehtävä,  ja  sen  vuoksi  olivat  Suomalaiset  kukistettavat. 
Mutta  se  pyhä  innostus,  minkä  uusi  oppi  oli  vasta  kääntyneessä  kan- 
sassa herättänyt,  tuli  tähän  lisäksi  antamaan  retkelle  aatteellisemman 
luonteen.  Ruotsissa  oli  vastikään  (v.  1152)  käynyt  muuan  paavin  legaatti 
järjestämässä  sen  oloja  muiden  katolisten  maiden  mukaisiksi  ja  hän  lienee 
myöskin  kehottanut  hurskasta  Erik  Jedvardinpoikaa  retkelle.  Katolisen 
kirkon  etu  vaati,  että  tältä  puolen  oli  käännytystyöhön  ryhdyttävä,  sillä 
idän  puolelta  saattoi  kreikkalais-katolinen  kirkko  ennen  pitkää  tulla  liittä- 
mään nämät  kansat  yhteyteensä,  ja  kilpailu  oli  vallitsemassa  näiden  kirkko- 
kuntien välillä.  Nämät  tapahtumat  ovat  muuten  hyvin  hämärässä,  sillä 
luotettavia  lähteitä  ei  ole  käytettävinä;  muutaman  vanhan  kronikan  ja 
myöhemmin  syntyneiden  legendojen  kertomuksista  ei  saata  erottaa,  mikä 
on  tositapauksiin  perustuvaa,  mikä  hurskaan  mielikuvituksen  luomaa. 

Pyhä  Erik,  niin  nuot  ajantiedot  kertovat,  kokosi  sotureita  ja  pappeja 
laivoihinsa  ja  purjehti  Itämeren  poikki  Suomen  rannikolle.  Upsalan 
piispa,  Henrik,  joka  oli  Englannista  kotoisin,  oli  tärkein  mies  kuninkaan 
rinnalla.  Nuo  kaksi  »ristiveljeä  jaloa»,  joksi  heitä  kansanrunossa  kutsu- 
taan, astuivat  maalle  Aura-joen  suussa,  joka  oli  vanha  satamapaikka  ja 
jossa  sen  vuoksi  oli  paljon  kansaa  tavattavissa.  Retken  arvellaan  tapah- 
tuneen V.  1157.  Legenda  kertoo  Erikin  tarjonneen  rauhaa  ja  kristin- 
oppia Suomalaisille,  mutta  he  eivät  suostuneet  siihen  sovinnolla,  jonka 
vuoksi  hän  ryhtyi  väkivaltaan.  Tappelussa  Ruotsin  ritarit  saavat  voiton, 
ja  paljon  Suomalaisia  kaatuu,  joita  hurskas  kuningas  itkien  katselee, 
koska  he  kristinuskoon  kastamattomina  muka  eivät  saattaneet  taivaaseen 


Kuva  P.  Henrikin  Icenotafiumin  (s.  o.  tylijän  ruumisarlcun)  Icannefta  Nousiaisten  Icirlcossa.  (Flandrllaltta  telcoa.) 

päästä.  Henkiin  jääneet  pakotettiin  kasteeseen,  joka  toimitettiin  Kupit- 
taan lähteessä  Turun  lähellä.  Tämä  oli  Ruotsin  vallan  alku  Suomessa, 
ja  sen  tueksi  Erik  perusti  Aura-joen  suuhun  linnan,  jonka  jälkeen  hän 
palasi  Ruotsiin.  Henrik  piispa  taas  lähti  kauemmas  saarnaamaan  uutta 
oppia  ja  tuli  matkoillaan  aina  Kokemäenjoen  seuduille  asti,  jossa  vielä- 
kin on  säilyneenä  huone,  missä  hän  tarun  mukaan  olisi  saarnannut. 
Seuraavana  vuonna  hän  ilkeän  Lallin  surmaamana  heitti  henkensä  Köy- 
liönjärven jäällä.  Mutta  kuolemansa  jälkeen  hän  korotettiin  Suomen 
suojeluspyhimykseksi,  jonka  puoleen  voitiin  rukouksilla  kääntyä;  monta 
ihmettä  kerrottiin  hänen  tehneen  kuolemansa  jälkeen,  sillä  kansan  käsi- 
tyksessä tuollaiset  henkilöt  muuttuivat  yliluonnollisiksi  olennoiksi.  Jokai- 
sessa kirkossa  oli  keski-ajalla  hänen  kuvansa,  mutta  hänen  luunsa  säily- 
tettiin kalliissa  arkussa  Turun  tuomiokirkossa  v:teen  1720  asti,  jolloin 
Venäläiset  veivät  ne  pois. 

Mutta  Pyhän  Erikin  ja  Henrik  piispan  toiminnan  hedelmät  näytti- 
vät hukkaan  haihtuvan,  sillä  tuo  pieni  Suomen  kristillinen  seurakunta 
joutui  Henrikin  kuoltua  tukalaan  asemaan;  pakanalhset  Hämäläiset  ja 
Karjalaiset,  vieläpä  Venäläisetkin,  ahdistelivat  sitä,  tehden  tuon  tuostakin 
ryöstöretkiä  heidän  maahansa  aina  Turkuun  asti;  niinpä  vanhat  ajan- 
tiedot kertovat  Rodulf-nimisen  Suomen  kirkon  esimiehen  saaneen  sur- 
mansa (1178);  V.  1187  karjalainen  retkikunta  kulki  laivoillaan  Ruotsiin 
asti  ja  tuli  Mälarin  järveä  pitkin  pääkaupungin  Upsalan  läheisyyteen, 
polttaen  Sigtunan  vanhan  kauppakaupungin,  ja  Upsalan  piispakin  mur- 
hattiin; V.  1198  Venäläiset  taas  polttivat  Turun  kaupungin.  Kristityt 
olivat  liian  vähälukuisia  voidakseen  torjua  näitä  raakoja  vihoUisia,  ja 
Ruotsin  hallitus  taas  ei  9Ö:neen  vuoteen  Erikin  retken  jälkeen  lähettänyt 
tänne  uusia  voimia,  sillä  sisällisten  riitojen  vuoksi  se  ei  voinut  kääntää 
huomiotaan  Suomen  oloihin. 

Mahtava  ja  toimelias  paavi  Innocentius  III,  joka  vahvisti  Kalparitaris- 
ton  vallan  Liivinmaalla,  ryhtyi  Suomestakin  huolta  pitämään,  lähettäen  tänne 
piispaksi  erään  englantilaisen  dominikaanimunkin  Tuomaan,  joka  oli  tun- 
nettu jänteväksi  ja  tarmokkaaksi  mieheksi.  Hän  vakaannutti  kristinuskon 
Varsinais- Suomessa  ja  levitti  sitä  Hämäläistenkin  maahan,  jotka  vastikään 
olivat  ryöstäneet  ja  surmanneet  kastettuja  lapsia  sekä  uhranneet  juma- 
lilleen täysikasvaneita  ihmisiä,  ensin  raastettuaan  sisälmykset  heidän  ruu- 
miistaan, puhkaisseet  papeilta  silmät  sekä  polttaneet  heidät,  niinkuin 
eräässä  paavin  kirjeessä  mainitaan.  Mutta  Suomen  seurakunta  ei  voinut 
olla  turvattu,  ennenkuin  Karjalaiset  ja  Venäläiset  olivat  kukistetut,  jonka 
vuoksi     Tuomas    varusti    suuren    retken     heitä    vastaan;     suomalaisia, 

ruotsalaisia  ja  norjalaisia  ritareja  kerääntyi  hänen  joukkoonsa,  ja  Viron 
puolelta  tuli  vielä  Kalparitarejakin  hänen  avukseen.  Tuo  suuri  risti- 
armeija  joutui  kuitenkin  tappiolle  Neva-joen  rannalla,  jossa  Nowgorodin 
ruhtinas  Aleksanteri  Jaroslaivinpoika  sen  voitti  (1240),  ja  jonka  voiton 
johdosta  hän  sai  kunnianimen  Newskij  (Nevalainen).  Tämä  tapahtuma 
vaikutti  masentavasti  Tuomas  piispaan,  sillä  pakanoiden  voima  rupesi  taas 
lisääntymään  eikä  hän  saattanut  sitä  masentaa;  hänellä  oli  sitä  paitsi 
omantunnon  vaivoja,  hän  kun  kiivaudessaan  oli  silponut  erään  ihmisen 
kuoliaaksi  ja  vielä  väärentänyt  paavin  kirjeen.  Sen  vuoksi  hän  pyysi 
paavilta  eroa  piispan  toimesta,  tunnustaen  samassa  katuvaisena  nuot  rikok- 
set. Paavi  suostui  hänen  pyyntöönsä.  Hän  lähti  v.  1245  Suomesta,  eläen 
vielä  sen  jälkeen  kolme  vuotta  Wisbyssä  Gottlannin  saarella. 

Ruotsin  hallitus  saattoi  taas  ryhtyä 
uudelleen  käännytystyöhön,  sillä  olot  olivat 
vakaantuneet,  ja  13:nnen  vuosisadan  toi- 
sella puoliskolla  siellä  oli  eteviä  valtiomie- 
hiä,  jotka  muutenkin  kohottivat  Ruotsin 
asemaa  ja  kehittivät  sen  oloja.  Birger  Jaarli 
on  ensimmäinen,  hänen  poikansa  Maunu 
Latolukko  sekä  marski  Torgils  Knutin- 
poika  hänen  jälkeensä.  —  Birger  Jaarli  tekee 
V.  1249  toisen  ristiretken  Hämäläisten  maa- 
han, laskee  sen  valtansa  alle  sekä  perus- 
taa sinne  Kronoborgin  linnan  eli  Hämeen- 
linnan. V.  1293  Torgils  Knutinpoika  pur- 
jehtii Karjalaisten  maahan  ja  kukistaa  heidän  itsenäisyytensä.  Viipurin 
linna  perustetaan  Ruotsin  vallan  tueksi.  Torgils  Knutinpoika  aikoo  ottaa 
vielä  Neva-joen  seudutkin  eli  Inkerinmaan  Ruotsin  valtaan,  sulkeakseen 
Venäläiset  kokonaan  Itämeren  yhteydestä;  mutta  sitä  hän  ei  saanut 
aikaan.  V.  1300  hän  kyllä  teki  sinne  retken  ja  perusti  Landskrona- 
nimisen  linnankin,  mutta  ennen  pitkää  Nowgorodilaiset  sen  hävittivät. 
Vasta  Kusta  II  Adolf  nämät  seudut  liitti  Ruotsin  valtaan  kolme  vuosi- 
sataa myöhemmin. 

Molemminpuolisia  hävitysretkiä  kesti  vielä  jonkun  aikaa,  kunnes 
rauha  saatiin  aikaan;  se  tehtiin  Pähkinäsaaressa  v.  1323,  ja  siinä  mää- 
rättiin ensi  kerran  raja,  joka  erotti  Suomen  heimot  eri  valtioiden  yhtey- 
teen. Raja  pantiin  kulkemaan  etelässä  Siestar joesta,  josta  se  nytkin 
alkaa;  sieltä  se  kulki  Vuoksen  seuduille,  josta  se  jatkui  luoteeseen  päin 
nykyisen    Savonhnnan    ohi    Pohjanlahden    rannalle    asti    Pyhäjoen   suun 


Maunu  Latolukon  sinetti  vuodelta  1275 

kohdalle.  Laatokan  seudut,  Pohjois-Karjala  ja  pohjoinen  osa  Pohjan- 
maastakin jäivät  siis  Nowgorodin  valtaan.  Kreikkalais-katolinen  oppi  oli- 
kin täällä  jo  alkanut  levitä,  sillä  v:sta  1227  olivat  Venäläiset  alkaneet  sitä 
Karjalaisille  saarnata. 

Pähkinäsaaren  rauhan  kautta  oli  Suomessa  asuvien  heimojen  vas- 
tainen asema  pitkiksi  ajoiksi  määrätty.  Eri  valtioiden  ja  uskontojen  vai- 
kutuksen alaisiksi  jouduttuaan  Suomen  suvun  eri  kansojen  kehitys  kulki 
nyt  eri  suuntaan  ja  sen  kautta  ne  yhä  enemmän  vieraantuivat  toisistaan. 
Niistä  heimoista,  jotka  joutuivat  Ruotsin  yhteyteen,  muodostui  Suomen 
kansa,  sillä  ne  alkoivat  järjestetyn  hallituksen  kautta  sulautua  yhteen,  ja 
tästä  alkaen  vasta  Suomen  kansasta  varsinaisesti  saattaa  puhua. 

Suomalaisten  asutus  rajoittui  näihin  aikoihin  eteläosaan  maata,  ja 
tiheimmin  asutut  olivat  Lounais-Suomi  ja  myöskin  rannikot;  pohjoisissa 
ja  sisäosissa  samoilivat  vielä  Lappalaiset,  ja  ainoastaan  kesäisin  kulki  vilje- 
lysseuduilta kalastajia  ja  metsästäjiä  saaliin  hakuun  näihin  erämaihin.  Vasta 
V.  1300  vaiheilla  rupeaa  vakinainen  asutus  leviämään  Pohjanmaalle,  johon 
Pirkkalaisia  siirtyi  niinkuin  arvellaan  Hämeestä  Pirkkalan  ja  Rengon 
pitäjistä.  He  oUvat  kauppamiehiä  ja  saivat  sittemmin  hallitukselta  oikeuden 
ottaa  veroa  Lappalaisilta.  Myöskin  Ruotsin  puolelta  siirtyi  Keski-Pohjan- 
maan  rannikolle  samaan  aikaan  uudisasukkaita,  ja  heidän  asuma  alansa 
ulottui  aina  Kokemäenjoen  seuduille  asti  etelässä,  vaikka  Satakunnan  ran- 
nikon Ruotsalaiset  sittemmin  ovat  sulautuneet  Suomalaisiin;  Pohjanmaan 
rantapitäjät  sitävastoin  ovat  vieläkin  ruotsalaisen  väestön  hallussa.  —  Jo 
aikaisemmin,  luultavasti  jo  pakanuuden  aikana,  oli  Ahvenanmaalle  ja 
Uudenmaan  rannikolle  muuttanut  ruotsalaisia  uudisasukkaita. 

Lähes  puolitoista  vuosisataa  Suomen  valloitus  kesti,  ja  sen  kuluessa 
Ruotsin  valta  vitkaan,  mutta  varmasti  täällä  vakaantui;  pakanalliset 
uskonnonmenot  ja  vanhat  yhteiskuntaolot  väistyivät  vähitellen  uusien 
tieltä.  Suomi  liitettiin  Rooman  kirkkoon,  joka  vasta  näihin  .aikoihin 
emämaassakin  järjestyi;  maamme  muodostettiin  eri  hiippakunnaksi,  ja 
piispanistuin  oli  ensin  Nousiaisissa,  josta  se  siirrettiin  Rantamäelle  ja 
vihdoin  v.  1300  vaiheilla  Turkuun.  Suomen  ensimmäisenä  piispana  on 
Tuomasta  pidettävä,  sillä  Henrik  oli  Upsalan  piispa,  ja  hänen  jälkeisensä 
kirkon  päämiehet  eivät  tätä  arvoa  olleet  saaneet.  Tuomas  piispan  jälke- 
läiset olivat  ruotsalaisia,  jotka  Ruotsin  kuningas  määräsi,  mutta  jo  v. 
1291  saapi  suomalainen  mies  ensi  kerran  hiipan,  kun  Maunu  I  valitaan 
piispaksi.  Kuningas  ei  enää  myöskään  näitä  aseta,  vaan  muiden  kato- 
listen maiden  tapaan  on  v.  1276  Turkuun  muodostettu  tuomiokapituli, 
jolle   muun   muassa  kuului  piispan  valitseminen.     Tuomiokapitulin  muo- 

dosti  neljä  kaniikkia  eli  tuomioherraa,  jotka  otettiin  lähipitäjien  kirkko- 
herroista. Turun  tuomiokirkko,  jota  luultavasti  jo  Tuomas  piispa  oli 
alkanut  rakentaa,  tuli  koko  maan  tärkeimmäksi  temppeliksi;  piispa  oli 
sen  korkein  pappi;  siellä  säilytettiin  Pyhän  Henrikin  luut,  joita  joka 
taholta  tultiin  palvelemaan,  siellä  oli  runsaasti  pappeja,  ja  jumalanpalve- 
lus rupesi  vähitellen  saavuttamaan  samantapaista  loistoa  kuin  rikkaam- 
missa maissa.  Hurskaat  ihmiset  alkoivat  antaa  sille  lahjoja,  joten  sillä 
keski-ajan  lopulla  oli  paitsi  paljon  kulta-  ja  hopea-astioita  ynnä  muuta 
irtainta  omaisuutta  suuri  joukko  taloja  monessa  pitäjässä,  joista  se  sai 
käyttää  tulot  tarpeisiinsa. 


R&ntämäen  kirkko. 

Kirkkoja  rupesi  kohoamaan  myöskin  maaseuduilla,  etupäässä  ran- 
nikkomaakunnissa, ja  niiden  mukaan  muodostettiin  kirkkopitäjiä,  joiden 
johdossa  oli,  niinkuin  nytkin,  kirkkoherroja;  niinpä  1300-luvun  alkupuo- 
lella oli  Varsinais- Suomessa  ja  Satakunnassa  paitsi  Turun  seurakuntaa 
10  pitäjää;  Uudellamaalla  oli  5,  joista  ainoastaan  yksi,  Lohja,  oli  sisä- 
maassa; Pohjanmaalla  4;  Hämeen  eteläosassa  tavataan  niinikään  4 
kirkkoa;  sisämaat  sitävastoin  olivat  erämaina,  ja  vielä  keski-ajan  lopulla 
oli  Savossa  ja  Karjalassa  kirkkoja  niin  harvassa,  että  talonpoikien  täy- 
tyi 15  penikulman  päästä,  vieläpä  kauempaakin,  tulla  kirkkoon,  jonka 
vuoksi  he  harvoin  saattoivat  sinne  päästä.  Lapset  esim.  voitiin  kastaa 
vasta  sitten  kuin  suksilla  itse  kykenivät  vanhempiensa  mukana  kirk- 
koon kulkemaan. 

Suomeen  perustettiin  myöskin  luostareja,  joista  ensimmäinen  Tur- 
kuun  jo   V.  1249,   ja   myöhemmin    keski-ajan    kuluessa  tuli  viisi  lisäksi, 

jiimittäin  Viipuriin,  Porvooseen,  Raumalle,  Kökariin  Ahvenanmaalle, 
ja  vihdoin  Naantaliin.  Kaksi  näistä  kuului  dominikaanimunkistoon, 
jonka  jäseniä  kutsuttiin  mustiksi  veljiksi,  kolme  oli  fransiskaaniluostaria, 
jonka  munkkeja  kutsuttiin  harmaiksi  veljiksi,  ja  Naantalissa  oli  brigittais- 
luostari,  jonka  emäluostarin  Pyhä  Brigitta  oli  Vadstenaan  Ruotsiin  perus- 
tanut. Vähän  tiedetään  Suomen  luostarien  vaiheista,  mutta  arvattavasti 
niiden  asujamet  olivat  täällä  niinkuin  muuallakin  viljelyksen  ja  sivistyk- 
sen tienraivaajia. 

Maallisessa    suhteessa    liitettiin    Suomi   maakuntana   Ruotsin   valta- 
kuntaan,   mutta   kansa  ei  menettänyt   maataan  eikä  vapauttaan,  niinkuin 


Turun  linna  nykyiin. 


Virossa  ja  Liivissä;  sen  täytyi  vaan  taipua  järjestetyn  hallituksen  alai- 
seksi ja  suorittaa  veroja,  mutta  siltä  ei  vaadittu  niitä  enenimän,  kuin 
valloittajakansakaan  maksoi.  Samallaiset  virkamiehet,  samallainen  hal- 
linto ja  samat  lait,  kuin  emämaassa  oli,  pantiin  täälläkin  käytäntöön. 
Korkeimpina  virkamiehinä  Suomessa  olivat  llnnanisännät,  joita  oli 
kolme,  yksi  kussakin  linnassa:  Turussa,  Hämeenlinnassa  ja  Viipurissa; 
linnat  olivat  näet  hallinnon  pääpaikkoja,  kaupunkeja  kun  ei  vielä  ollut. 
Linnanisännälle  ei  kuulunut  yksinomaan  siviilihallinto,  vaan  hän  oli 
myöskin  linnassa  olevan  sotaväen  päällikkö,  jonka  tuli  pitää  huolta  maan 
puolustuksesta.  Vasta  Kaarle  IX:nnen  ja  Kustaa  II:sen  Adolfin  aikana  ero- 
tettiin siviilihallinto  sotapääUiköitten  toimialasta,  ja  asetettiin  eri  maaherroja 
sitä  varten.    Voudit  ja  nimismiehet  kokosivat  kruunulle  tulevat  verot,  joista 

heidän  tuli  vuosittain  tehdä  tili  hallitukselle;  täsmällisyys  ja  säännöllisyys 
oli  kuitenkin  hyvin  puutteellinen,  ja  mielivaltaakin  voitiin  harjoittaa. 

Veroja  suoritettiin  sekä  kirkolle  että  valtiolle,  eri  paikkakunnilla 
erilaisia;  raha  oli  harvinaista,  jonka  vuoksi  ne  maksettiin  luonnontuot- 
teissa; Hämeessä  esim.  maksettiin  piispankymmenykseksi  kolme  tai  neljä 
oravannahkaa  joka  »jouselta»,  s.  o.  täysi-ikäiseltä  mieheltä,  joka  jousen 
jaksoi  jännittää.  Vilja  oli  kuitenkin  tavallisin  verolaji,  ja  rantaseutulaiset 
Varsinais- Suomessa  ja  Uuddilamaalla  suorittivat  veronsa  voissa,  koska 
karjanhoito  oli  heidän  pääelinkeinonsa. 

Oikeuslaitos  niinikään  järjestyi  vähitellen;  kihlakunnassa  hoiti  tuo- 
mari oikeutta,  ja  hänen  yläpuolellaan  oli  laamanni,  jollainen  virkamies 
v:sta  1324  tavataan  Suomessa.  Mutta  kihlakunnan-tuomarin  ja  laa- 
manninkin rinnalla  tavataan  germanilaiseen  tapaan  kansan  edusmiehiä 
eli  lautakunta,  tavallisesti  12  miestä.  Kuningas  on  vanhan  lain  mukaan 
valtion  korkein  tuomari  ja  hän  itse  tai  drotsi  kulkee  aika  ajoin  maakun- 
nissa n.  k.  tutkintokäräjiä  pitämässä,  joissa  alioikeuksista  vedotut  asiat  rat- 
kaistaan. Yhteistä  lakia  koko  valtakunnalla  ei  ollut  ennen  kuin  v:sta  1347, 
vaan  Ruotsissa  oli  eri  maakunnilla  omat  lakinsa,  ja  Suomessakin  aljettiin 
käyttää  samoja  maakuntalakeja,  eri  lakia  eri  paikkakunnilla,  mutta  niiden 
ohessa  noudatettiin  vanhoja  Suomalaisten  käyttämiä  oikeustapoja. 

Puutteellisia  olivat  olot  monessa  suhteessa  Suomessa  Ruotsin  vallan 
ensi  aikoina,  mutta  silloin  laskettiin  hyvä  pohja,  jolle  seuraava  kehitys 
saattoi  perustua. 


Yleinen  historia.  —  30. 

XVI. 
Kaupunkikuntien  synty.    Kauppa  ja  teollisuus. 

Kaupungit  ovat  keski-ajan  alussa  feodaaliherrojen  vallanalaisuudessa.  —  Alustalaiset 
valmistavat  teollisuustarpeet.  —  Luostarien  merkitys.  —  Käsityöläiset  saavat  suu- 
remman arvon.  —  Pohjois-Italian  kaupungit  —  Saksan  kaupungit.  —  Ranskan 
kaupungit  Joutuvat  kuninkaan  vallanalaisuuteen.  —  Kolmas  sääty.  —  Hollannin, 
Englannin  Ja  Espanjan  kaupungit.  —  Skandinavian  maiden  kaupungit  ovat  vähä- 
pätöisiä. —  Kaupunkien  rakennukset  ja  ulkomuoto.  —  Ammattikunnat.  —  Suuret 
teollisuuspaikat  —  Kaupankäynnin  hankaluus.  —  Kaupunkien  muodostamat  Uitto- 
kunnat  —  Länsi-  Ja  Itämaiden  väliset  kauppatiet  —  Venetsia.  —  Kauppatavarat  — 
.  Hansaliiton  merkitys.  —  Markkinat.  —  Raha.  —  Rahamiehiä.  —  Porvariston  merkitys. 

Rooman  valtiossa  olivat  kaupungit  valtiollisen  ja  yhteiskunnallisen  elä- 
män keskustana  niinkuin  meidänkin  aikanamme;  mutta  germanOaisvaltioissa 
ne  joutuivat  syrjään  ja  rappiotilaan,  kun  hallitseva  kansa  ei  niihin  aset- 
tunut asumaan,  vaan  tiloillensa  maaseuduille.  Ne  kaupungit,  jotka  vielä 
säilyivät,  joutuivat  samantapaiseen  suhteeseen  feodaaliherraan  kuin  maa- 
seudutkin; niiden  asukkaat  olivat  herrojen  alustalaisia,  maksoivat  heille 
veroa,  ja  herran  asettama  vouti  hallitsi  niitä.  Toisinaan  oli  kreivi  kau- 
pungin herra,  toisinaan  piispa,  ja  sattuipa  joskus  niinkin,  että  sama  kau- 
punki oli  jaettu  piispan  ja  kreivin  välillä  »Feodaalisessa  yhteiskunnassa 
olikin  ainoastaan  kaksi  kansanluokkaa,  joilla  oli  täydet  ihmisoikeudet: 
papit,  jotka  rukoilivat  ja  aateliset,  jotka  taistelivat.»  Heitä  paljon  lukui- 
sampi muu  väestö  oli  kauaksi  heistä  erotettuna.  9:s  ja  10:s  vuosisata, 
jolloin  feodaalinen  yhteiskunta  on  valmiiksi  kehittynyt,  on  tukalin  näille 
syrjään  sysätyille,  sekä  maalais-  että  kaupunkilaisväestölle.  Yleinen 
epävarmuus  ja  levottomuus  vaikeutti  suuresti  maanviljelystä,  sillä  pellot 
olivat  alituisen  sotatilan  vallitessa  aina  vaarassa  joutua  vihollisen  tallatta- 
viksi, jonka  vuoksi  ne  usein  jätettiin  kylvämättä.  Nälkävuodet  olivat 
sen  johdosta  hyvin  tavallisia.  Eri  seutujen  välinen  yhdysliike  oli  samasta 
syystä  melkein  mahdoton;  Ranskassa  kerrotaan  olleen  tavallista,  että 
henkilö,  joka  lähti  matkalle  toisen  herran  lääniin,  teki  sitä  ennen  testa- 
menttinsa, sillä  matkan  varrella  sattuvien  vaarojen  vuoksi  oli  paluu  aina 
epävarma.  Mutta  ristiretkien  aikana,  jolloin  ritarien  sotainen  into  oli 
Itämaille  kääntynyt,  oli  kotimaassa  entistä  turvallisempi;  Jumalan  rauha- 
kin  oli   silloin   vallitsemassa.     Ja  tämä   vaikutti   sen,  että  rauhan  toimet 

taas  pääsivät  elpymään.  Silloin  myöskin  työtä  tekevä  ihmisluokka  rupeaa 
vaatimaan  itselleen  parempaa  yhteiskunnallista  asemaa;  nyt  alkaa  näet 
pitkällinen  taistelu,  joka  kestää  seitsemän  vuosisataa.  Kaupunkien  asuk- 
kaat saivat  kyllä  jo  keski-ajan  kuluessa  vapaan  aseman  aateliston  ja 
papiston  rinnalla,  mutta  talonpoikien,  jotka  tavan  takaa  kapinoita  nosta- 
malla yrittivät  tilaansa  parantaa,  ei  onnistunut  päästä  vapaiksi  herro- 
jensa  vallanalaisuudesta;  paikoittain  niiden  asema  jossakin  määrin  parani, 
mutta   vasta   Ranskan   suuri  vallankumous   asetti  heidät  muiden  tasalle. 

Se  yhteiskunnallinen  taistelu,  joka  ll:nnellä  vuosisadalla  saapi  al- 
kunsa, tarkoittaa  samassa  kuin  uuden  säätyluokan  henkiin  herättämistä 
myöskin  vapaan  työn  arvoon  saattamista.  Vanhan  ajan  kansat.  Kreikan  ja 
Roomankin,  eivät  oikeastaan  pitäneet  ruumiillista  työtä  valtion  kansalaiselle 
kuuluvana,  sillä  valtion  toimet  ja  sotiminen  yksin  olivat  heidän  arvonsa 
mukaiset;  mutta  orjat  hoitivat  tavalliset  työt.  Germanilainen  piti  niin- 
ikään vapaan  miehen  arvoa  alentavina  muut  toimet  kuin  sotimisen  ja 
metsästyksen;  orjat  ja  vaimot  viljelivät  maata  ja  suorittivat  muut  tar- 
vittavat työt.  Tarpeet  eivät  olleetkaan  keski-ajan  alkupuoliskolla  moni- 
naisia, jonka  vuoksi  feodaaliherrakin  saattoi  orjajoukkonsa  valmistamilla 
tuotteilla  tulla  toimeen;  hänen  alustalaisissaan  olikin  eri  käsityöläisiä. 
Luostareissa  kuitenkin  tavataan  jo  aikaisin  vapaata  työtä,  ja  siellä  anne- 
taan sille  arvoa.  Munkit  viljelivät,  niinkuin  tiedämme,  maata,  hoitivat 
puutarhoja,  mutta  tekivät  myöskin  käsitöitä;  värjärin,  nahkurin,  suutarin, 
puusepän  työhuoneita  tavataan  luostareissa  myllärien,  leipurien  ja  oluen- 
valmistajien  työhuoneiden  rinnalla.  Ja  luostarien  asukkaat  saattoivat  sitä 
suuremmalla  menestyksellä  harjoittaa  ammattejaan,  koska  he  tunsivat 
tieteiden  salaisuudet  ja  voivat  kemiaa  ja  fysiikkaa  käyttää  näissä  avukseen. 

Kaupungeissa  kuitenkin  työ  kohosi  varsinaiseen  arvoonsa.  Rooman 
vallan  ajoista  oli  useita  kaupunkeja  säilynyt  Italiassa,  Etelä-Ranskassa 
sekä  Tonavan  ja  Rheinin  rannoilla  Saksassa;  mutta  pohjoisemmissa 
osissa  Europaa  ne  syntyivät  vasta  keski-ajalla,  useimmiten  kirkkojen 
ja  luostarien  tai  varustettujen  linnojen  turvissa.  Kirkon  luona  oli 
turvaa  tarjona  ja  siellä  muutenkin  käytiin;  tavaroita  tuotiin  sinne 
samalla  kaupiteltaviksi;  puoteja  alkoi  ilmestyä,  ja  siten  sen  ympäristöstä 
muodostui  markkinapaikka,  jossa  varsinkin  vissinä  aikoina,  etenkin 
juhlina,  oli  vilkas  liike;  sen  vuoksi  markkinoita  kutsuttiinkin  »mes- 
suiksi». Turvallisuuden  vuoksi  ympäröittiin  kauppa-ala  muureilla,  ja 
alkuaan  satunnaista  tilaisuutta  varten  pystytetyt  puodit  muutettiin  huo- 
neiksi, ja  kun  väkeä  muutti  muurien  suojaan  yhä  enemmin  asumaan, 
muodostui  kaupunki.    Herrat  suosivat  useimmiten  kaupunkien  kasvamista 

alueillaan,  sillä  he  tahtoivat  saada  sinne  väkeä  ja  varallisuutta  sen  mu- 
kana. Elämäntarpeet  alkoivat  myöskin  ristiretkien  aikana  käydä  moni- 
naisemmiksi, kuin  ennen;  entistä  komeampia  vaatteita,  uusia  aseita,  koris- 
tuksia sekä  monellaisia  mukavuuksiin  kuuluvia  tuotteita  ruvettiin  käyttä- 
mään, eikä  niitä  enää  saatettu  valmistaa  tavaUisilla  alustalaisilla.  Mutta 
kaupungeista,  joissa  työ  rupesi  jakaantumaan  ammattikunnittain,  voitiin 
niitä  saada.  Kaupunkien  työmiehille  aljettiin  sen  vuoksi  antaa  suurem- 
paa arvoa,  kuin  muille  alustalaisille,  ja  he  alkoivat  itsekin  vaatia  itselleen 
oikeuksia,  tuntien  oman  merkityksensä.  Siten  kehittyi  kaupunkielämä, 
vaikka  hitaasti.  Näin  muodostuu  porvaristo  eli  kolmas  sääty,  vaikka  eri 
maissa  kehitys  käypi  eri  tavalla.  Hallitsijat  ovat  ylimalkaan  suopeita 
sen  pyrinnöille  ja  auttavat  sitä,  sillä  mahtavaa  aatelistoa  ja  papistoa 
vastaan  he  saavat  porvaristosta  liittolaisen. 


Carcassonnen  kaupunki  Ranskassa,  rakennettu  13:nnellä  vuosisadalla,  säilynyt  tähän  asti  melkein  sellaisenaan. 

Olemme  jo  Fredrik  Barbarossan  historiassa  nähneet  Pohjois-Italiassa 
12:nnellä  vuosisadalla  olleen  mahtavia  kaupunkikuntia.  Täällä  samoin 
kuin  Etelä-Ranskassa  ei  vanha  roomalainen  kunnalliselämä  ollut  koko- 
naan sammunut;  kaupunkilaisilla  oli  itse  valitsemansa  virkamiehet,  joita 
Rooman  aikuiseen  tapaan  tavallisesti  kutsuttiin  konsuleiksi.  Paavien  ja 
keisarien  välisen  investitura-riidan  aikana  heidän  valtansa  kasvoi  siihen  mää- 
rin, että  Lombardiassa  muodostui  itsenäisiä  tasavaltoja.  Lähiseutujen  aate- 
listokin asettui  kaupunkeihin  asumaan  ja  pääsi  niitä  ensi  alussa  johta- 
maan. Mutta  jo  Hohenstaufien  aikana  kaupunkien  porvarit  ovat  anasta- 
neet ylimyksiltä  vallan,  ja  nyt  he  päättävät  kaupungin  torilla  yhteiset 
asiat;  porvarit  muodostavat  sotajoukonkin.  Koko  Lombardia  on  13:nnellä 
vuosisadalla  täynnä  pieniä  kaupunkilaistasa valtoja,  joissa  on  sangen  vir- 
keä elämä;  kauppa  ja  teollisuus  tuottaa  varallisuutta;  keisari  on  tuskin 
muuta  kuin  nimeksi  heidän  hallitsijansa.  Näyttää  siltä  kuin  vanha  Kreikka 
olisi  uudestaan  ilmaantunut,  sillä  samallainen  valtiolaitos  ja  pikkuvaltaisuus 

Katu  Nyrnbergissi  keskl-ajalla.    Nykyään  suunnKeHu  kuva. 


on  täällä.  Oenua,  Venetsia  ja  Milano  ovat  muita  rikkaammat  ja  mahta- 
vammat, mutta  myöskin^ Terona,  Pavia  y.  m.  saavuttivat  tärkeän  ase- 
man. Florens  Keski-Italiassa  kohoaa  niinikään  mahtavuuteen.  (Näistä 
kerromme  myöhemmin.) 

Italiassa   siis   kaupunkikunnat    saivat   valtiollisen   itsenäisyyden,   ja 
samaan  suuntaan  ne  kehittyivät  Saksassakin,  keskihallitus  kun  kummas- 

sakin  maassa  heikkoni  heikkonemistaan.  Alussa  keisarit,  niinkauankuin 
heillä  oli  valtaa,  auttoivat  kaupunkien  vapautumista  feodaaliherrojen  ala- 
maisuudesta, sillä  he  toivoivat  niistä,  niinkuin  Ranskan  kuninkaat,  saavansa 
apua  aatelistoa  ja  papistoa  vastaan,  koska  kaupunkikunnat,  vapauden 
saatuaan,  tulivat  suorastaan  keisarista  riippuvaisiksi.  Mutta  keisarinvallan 
heikontuessa  pääsivät  Saksan  kaupunkikunnat  itsenäisiksi;  niissä  syntyy 
erikoisharrastuksia  eikä  tuollaista  yhteisharrastuksilla  yhteenhittynyttä 
säätyluokkaa,  niinkuin  Ranskassa.  Tärkeimmät  kaupungit  olivat  Rheinin 
seuduilla:  Mainz,  Köln,  Koblenz,  Bonn  ja  Aachen;  Magdeburg  Sak- 
sissa; etelässä  Regensburg,  Augaburg  ja  Ulm,  ja  pohjoisessa  Hamburg, 
Bremen  ja  Lybeck»  Myöhemmin  keski-ajalla  täytyi  kaupunkien  kaup- 
pansa suojaamiseksi  lähemmin  liittyä  toisiinsa,  jotta  syntyi  useita  liittoja, 
joista  kohta  puhumme. 

Etelä-Ranskassa  kaupunkielämän  elpyminen  kävi  rauhallisesti  ja 
muodostui  samaan  tapaan  kuin  Pohjois-Italiassa;  entiset  Rooman  aikui- 
set muistot  heräsivät;  senaatti,  konsulit  ja  sedilit  johtivat  kaupungin 
hallitusta.  Pohjois-Ranskassa  taas,  jossa  roomalaisen  kunnallis-elämän 
muistot  olivat  kokonaan  haihtuneet,  oli  oikeuksien  saavuttaminen  vai- 
keampaa. Paikoittain  kaupunkien  asukkaat  kuitenkin  rauhallisella  tavalla 
hankkivat  itselleen  oikeuksia,  tavallisesti  siten,  että  feodaaliherra  suostui 
antamaan  vapaaehtoisesti  tai  rahasummalla  oikeuskirjan  eli  kartan,  jossa 
hän  myönsi  heille  oikeuden  valita  määrinsä  eli  pormestarinsa,  valamiehet 
ja  tuomarin,  sekä  järjestää  omat  olonsa  ja  kauppansa  mielensä  mukaan. 
Mutta  usein  aatelisto  asettui  jyrkästi  vastustamaan  kaupunkilaisten  vaati- 
muksia, ja  silloin  kaupunkien  asukkaiden  täytyi  käyttää  väkivaltaa;  he 
liittyvät  keskenään,  hankkivat  aseita  ja  pakottavat  herrat  myönnytyksiin. 
Laonkin  kaupungissa  esim.  oli  herrana  ankara  ja  sotainen  piispa, 
joka  vaati  suuria  veroja  asukkailta  ja  jakeli  ne  kirkon  muiden  virka- 
miesten sekä  kaupungissa  olevan  aateliston  kesken;  aatelismiehet  vielä 
lisäksi  harjoittivat  väkivaltaa  ja  rosvoamista,  joten  kaduillakin  oli  vaaral- 
lista liikkua.  Piispan  orja  esim.  kiusasi  kauhealla  tavalla  kaikkia,  jotka 
vähänkin  uskalsivat  hänen  toimenpiteitään  moittia.  Asukkaat  liittyivät 
nyt  ja  maksoivat  piispalleen  rahasumman  hänen  hyväksymästään  kar- 
tasta. Mutta  ennen  pitkää  piispa  peräytti  lupauksensa;  silloin  syntyi, 
meteli,  jossa  hän  menetti  henkensä,  ja  kaupunkilaiset  saivat  siten  ase- 
mansa turvatuksi.  —  AmiensMssa,  RheimsMssä  y.  m.  oli  samantapaisia  tais- 
teluita. Täten  syntyi  toinen  toisensa  jälkeen  kaupunkikuntia  eli  Aowmwn^a. 
Suuri  muutos  oli  yhteiskunnassa  tapahtunut.  Entisen  herran  mieli- 
vallan  sijasta  kaupunkilaisilla  oli  turvallisuus  henkensä  ja  omaisuutensa 

puolesta;  heidän  itsensä  valitsemat  virkamiehet,  määrit  eli  pormestarit, 
valamiehet  ja  muut  maistraatin  jäsenet  johtivat  kaupungin  asioita  enti- 
sen herran  tai  hänen  voutinsa  asemasta,  ja  olipa  heillä  oma  sotaväkensä- 
kin.  Mutta  valtiollista  itsenäisyyttä  eivät  Ranskan  kommunit  saaneet, 
niinkuin  Pohjois-Italian  ja  Saksan  kaupungit;  sen  esti  kuningasvalta, 
joka  näihin  aikoihin  tässä  maassa  oli  kohoamassa.  Ranskan  kuninkaat 
asettuvat  kaupunkilaisten  puolelle,  antavat  omalla  alueellaan  heille  oikeuk- 
sia, välittävät  muualla  riitoja,  ja  kaupunkilaiset  myöskin  usein  kääntyvät 
heidän  puoleensa  pyynnöillään.  Kuninkaat  alkavatkin  vähitellen  karttoja 
antaa  yli  koko  valtakunnan;  Ludvig  VI  antoi  ensimmäiset,  yhteensä  9, 
mutta  hänen  toinen  seuraajansa  Filip  II  August  antoi  jo  78,  Ludvig  IX 
pyhä  20  j.  n.  e.,  ja  ennen  pitkää  vakaantuu  se  käsitys,  että  kuninkaalla 
yksin  on  oikeus  karttojen  antamiseen.  Eräs  lainoppinut  Beaumanoir 
14:nnellä  vuosisadalla  sanoo,  »ettei  kukaan  saata  kommunia  järjestää 
kuninkaan  suostumatta».  Mutta  samassa  kuin  kuningas  antaa  kaupun- 
geille oikeuksia,  niin  hän  myöskin  liittää  ne  oman  valtansa  alaisiksi  eikä 
päästä  niitä  kehittymään  Italian  ja  Saksan  kaupunkien  tapaan.  Hän 
määrää  kolmesta  ehdokkaasta  määrin,  asettaa  voudin  (prevofin)^  tarkas- 
tuttaa usein  niiden  rahastoja,  ja  vähitellen  kaikki  kommunit  joutuivat 
hallitsijan  valtaan.  Ranskassa  muodostuu  sen  vuoksi  tuollainen  yhtenäi- 
nen porvaristo  eli  kolmas  sääty  kuninkaanvallan  turvissa  ja  sille  uskolli- 
sena sen  taistellessa  maallisia  ja  kirkon  ylimyksiä  vastaan.  Se  saikin 
kuninkaalta  valtiolliset  oikeudet,  sen  edustajia  kun  kutsuttiin  valtiopäiville, 
niinkuin   kuningasvallan  kehityksestä  puhuessamme  tulemme  näkemään. 

Saksan  ja  Ranskan  kaupunkien  ohessa  kohosivat  Alamaiden  kau- 
punkikunnat, joista  varsinkin  Oent,  Antwerpen  ja  Brugge,  Amsterdam 
ja  Lötven  tulivat .  teollisuuspaikkoina  kuuluisiksi. 

Englannissa  saivat  kaupunkikunnat  12:nnella  ja  13:nnella  vuosi- 
sadalla suuren  merkityksen;  karttoja  myönnettiin,  eivätkä  herrat  ja 
kuninkaatkaan  uskaltaneet  vaatia  heiltä  veroja,  vaan  he  pyysivät;  vähä- 
varaisempi  aatelistokin  liittyi  kaupunkilaisiin,  niinkuin  Italiassa.  Mutta 
täällä  kaupunkilaisten  asema  tuli  toisellaiseksi.  Italiassa  ja  Saksassa, 
jossa  keskihallitus  oli  heikko,  tulivat  ylimystö  ja  kaupunkilaiset  toistensa 
kilpailijaksi  ja  joutuivat  siis  vihamieliselle  kannalle;  Ranskassa  taas,  jossa 
kuninkaat  taistelivat  feodaaliaatelistoa  vastaan,  liittyivät  kaupungit  edelli- 
siin ;  mutta  Englannissa  oli  kuningasvalta  vahva,  ja  siitä  uhkasi  tulla  vaara 
sekä  aatelille  että  kaupungeille,  jonka  vuoksi  nämä  yhdessä  liittyivät  sitä 
vastustamaan.  Kaupunkien  edusmiehet  pääsevät  aikaisin  parlamenttiin; 
ja  Englannin  valtiollinen  vapaus  saapi  alkunsa  tästä  yhtymisestä. 

Espanjassa  taas  yhtämittainen  taistelu  Maureja  vastaan  herätti  kau- 
punkikunnat eloon.  Rajoilla  näet  perustettiin  linnoituksia  ja  linnoitusten 
suojaan  kaupunkeja,  joiden  asukkaat  urhoollisuudestaan  saivat  oikeuksia 
palkakseen. 

Skandinavian  maissa  ja  Suomessa  ei  tuollaista  taistelua  tavata,  sillä 
feodaalilaitos  ei  ollut  täällä  niin  lujaksi  kehittynyt  kuin  Saksassa  tai  Rans- 
kassa, eikä  myöskään  kaupunkikunnilla  ollut  niitä  vaurastumisen  edelly- 
tyksiä kuin  Länsi-Europassa;  täällä  ei  suurestikaan  valmistettu  teollisun- 
dentuotteita  eikä  kauppakaan  tuottanut  rikkauksia,  päinvastoin,  niinkuin 


YpernMn  kaupungin  raatihuone  Belgiatta.    Rakennettu  1200-luvulla  goettiiaiteen  tyyliin. 
Käytetlin  lOOO-luvulta  atti  kauppahallina. 

kohta  näemme,  oli  näiden  maiden  kauppa  Saksalaisten  käsissä.  Saksan 
mallin  mukaan  kaupunkikunnat  täällä  muodostuivatkin;  niillä  oli  omat 
pormestarinsa  ja  raatimiehensä,  jotka  kaupungin  asioita  hoitivat  ja  sitä 
edustivat,  ja  usein  niillä  oli  omat  oikeusmenonsa,  kunnes  yhteinen  kau- 
punkilaki ilmestyi.  Mutta  kuninkaan  puolesta  oli  kaupungissa  vouti, 
joka  valvoi  järjestystä  ja  elämää.  Ruotsin  kaupungeista  oli  IVisby  Grott- 
lannin  saarella  tärkein,  mutta  se  oli  oikeastaan  saksalainen  kaupunki; 
Tukholma  ja  Kalmar  olivat  myöskin  tärkeitä  kauppakaupunkeja.  —  Suo- 
men kaupungeista  kerromme  tuonnempana  (ks.  luk.  XXIV). 

Täten  oli  uusi  kansanluokka  syntynyt  Länsi-Europan  kaikissa  maissa 
aateliston  ja  papiston   rinnalle.     Kaupungit  kohosivat  muureineen  ja  ra- 

kenDuksineen  feodaaliherrojen  linnojen,  luostarien  ja  piispojen  palatsien 
oheen,  eikä  kehitys  liiku  yksinoman  enää  edellisten  piirissä  eikä  valta  ole 
enää  yksinomaan  heidän  käsissään.  Kaupungit  olivat  tietysti  monellaisia 
sekä  ulkomuotonsa  että  merkityksensä  puolesta.  Italian  sekä  ne  Ranskan 
kaupungit,   jotka   olivat   säilyneet   Rooman   ajoilta,   olivat  jäykännäköisiä 


Romaanilaisiyylinen  rikkaan  yksityismiehen  talo  Etelä-Ranskassa. 

meidän  aikamme  kaupunkeihin  verrattuina.  Rakennukset  olivat  tavallisesti 
kivestä  valmistetut  ja  valkeaksi  maalatut,  katot  laakeat;  kaupungissa  asuvat 
ylimykset  varustivat  asuntonsa  samaan  tapaan  kuin  feodaaliherrojen  linnat 
olivat  varustetut ;  paksut  muurit,  joissa  ampumareiät  ammottivat,  olivat  niitä 
ympäröimässä,  ja  useinpa  metelien  aikana  ne  olivat  tarpeellisia.  Kirkkojakin 
varustettiin  samalla  tavalla.  Vanhoja  Rooman  aikuisia  suuria  [rakennuksia 
tai  ainakin   niiden  jäännöksiä  tavattiin  kaikissa  vanhoissa  kaupungeissa. 

Saksan  kaupungeissa  oli  etupäässä  puurakennuksia.  Ainoastaan  rikkaat 
kauppiaat  rakentelivat  täälläkin  kivestä.  Komeiden  kirkkojen  rakenta- 
misessa kaupungit  kilpailivat  keskenään.  Torin  varrella  oli  muhkea  raati- 
huone, koko  kaupungin  keskusta.  Muuten  olivat  asumukset  hyvin  ahtaa- 
seen alaan  sullotut,  sekä  kadut  kapeat  ja  väärät,  jollaisia  vielä  nytkin 
noiden  kaupunkien  vanhimmissa  osissa  on  nähtävänä.  Kukin  voi  näet  raken- 
taa mielensä  mukaan,  ja  ahtaassa  oli  turvallisempi  elää,  eikä  muuria,  joka 
kaupunkia  ympäröitsi,  tarvinnut  niin  laajalti  rakentaa.  Muurista  kohosi 
suippupäisiä  vartiotornia,  joista  voitiin  lähenevää  vihollista  tähystellä. 
Kaupungin  kaduilla  vallitseva  turvallisuus  oli,  varsinkin  pimeän  tultua, 
huono;  lyhdyt  kädessä  kuljettiin  ja  vieläpä  teräsaseitakin  mukana;  Ranskan 
kaupungeissa  oli  tapana  panna  rautaketjuja  katujen  poikki  salvoiksi  estä- 
mään katumeteleitä. 

Kaupungeissa  oli  elämä  vilkas  ja  asukkaat  toimeliaita.  Teollisuu- 
den harjoittajat  olivat  jaetut  eri  ammattikuntiin,  siten  että  saman  amma- 
tin harjoittajat  liittyivät  toisiinsa  veljeskunnaksi,  jonka  jäsenet  auttoivat 
toisiansa  tarvittaissa;  ammattikunta  piti  kokouksia,  joissa  sen  asiat  rat- 
kaistiin; esimies  eli  oldermanni,  joksi  Ruotsissa  ja  Suomessa  häntä  kut- 
suttiin, oli  johtaja,  ja  oma  rahastonsa  oli  kullakin  ammattikunnalla  niin- 
ikään, ja  keski-ajan  tapaan  oli  kullakin  oma  suojelijapyhimyksensä.  Työn 
valmistaminen  ei  ollut  yksityisen  mielivallassa,  vaan  koko  ammattikunta 
valvoi  sitä;  eikä  omin  päin  saanut  hintaakaan  tavaralle  määrätä, 
vaan  kaikilla  oli  sama  taksa,  joka  ammattikunnan  kokouksessa  oli  hyväk- 
sytty. Säännöissä,  jotka  hallitus  vahvisti,  oli  kaikki  tarkoin  määrätty. 
Mestariksi  pääseminen  oli  sangen  vaikeata;  ensin  oli  pitkä  oppi-aika  ja 
sitten  kisälli-aika,  jonka  kuluttua  vihdoin  saattoi  päästä  mestariksi;  mutta 
niidenkin  määrää  tahtoivat  entiset  mestarit  rajoittaa;  ja  näiden  poikien  oli 
helpompi  päästä  kuin  muiden.  Tällainen  yhteistyö  ja  ankara  valvonta 
oli  tarpeellinen  teollisuuden  alkaessa,  sillä  se  kehitti  sitä  ammattikuntien 
suojassa,  mutta  nuo  määräykset  muuttuivat  myöhemmin  ehkäiseviksi 
siteiksi.  Keski-ajan  käsityöläisjärjestelmässä  oli  monta  hyvää  puolta; 
niinpä  oli  läheinen  suhde  työnantajan  ja  työntekijän  välillä  vallitsemassa, 
oppipoika  oli  mestarin  perheen  jäsen,  ja  mestari  ja  kisälli  työskentelivät 
toinen  toisensa  vieressä;  heidän  sivistyskantansa  oli  jotenkin  samallainen, 
eikä  varallisuus  päässyt  kerääntymään  muutamien  käsiin,  joka  seikka 
meidän  aikana  on  suurteollisuuden  haitallisimpia  seurauksia,  vaan  keski- 
ajan teollisuus  on  pikkuteoUisuutta,  jossa  pieniä  pääomia  käytetään. 

Kaikissa  Länsimaissa  muodostui  teollisuus  ammattikunnittain;  Ruot- 
siin  ja    Suomeenkin   sama   järjestelmä   tuli   Saksasta,   ja   se  pysyi  vielä 

uudella  ajallakin  joka  maassa.  Ranskan  suuri  vallankumous  sen  vasta 
hävitti  muiden  keski-ajan  laitosten  mukana,  ja  meidän  maassa  se  vasta 
V.  1879  annetun  elinkeinolain  kautta  kokonaan  hävisi. 

Mutta  jo  keski-ajalla  tavataan  suuria  teollisuuspaikkoja,  jotka  vas- 
taisivat meidän  aikamme  suuria  tehdaskaupunkeja.  Italiassa  oli  sellaisia 
Florens,  jossa  13:nnellä  vuosisadalla  oli  yksin  200  villakehruutehdasta, 
jotka  hankkivat  raaka-aineet  pääasiallisesti  Espanjasta,  ja  niiden  lisäksi 
muita  suuria  teollisuuslaitoksia;  Milanossa  oli  niinikään  suuria  silkki-  ja 
samettikangastehtaita ;  Venetsiassa  valmistettiin  lasia,  jota  nyt  aljettiin 
peilinäkin  käyttää  entisten  kiillotettujen  metallilevyjen  asemasta.  Italian 
kaupungeista  ylimalkaan  hienoimmat  teollisuustuotteet  tuotiin  Europan 
muihinkin  maihin.  Toinen  tärkeä  teollisuuskeskusta  oli  Flanderi  ja  Bra- 
bant  eli  nykyiset  Alamaat  ja  Belgia,  joiden  kaupungeissa  kangasteollisuus 
oli  tärkein;  Lowenin  kaupungissa  esim.  oli  v.  1382  4000  kangastehdasta, 
joissa  150,000  ihmistä  saivat  toimeentulonsa.  Illalla  kun  he  työstään 
palasivat  kotiansa,  soitettiin  suurta  kelloa,  että  vanhemmat  tietäisivät 
kaduilta  lapsensa  korjata,  koska  he  muuten  ahdingossa  olisivat  saattaneet 
tuUa  runnelluiksi.  Englannista,  jossa  lammashoito  oli  suureen  mittaan 
päässyt,  tuotiin  villa  näihin  kaupunkeihin,  sillä  Englanti  ei  keski-ajalla 
vielä  ollut  teollisuusmaa. 

Vaikeammassa  asemassa  kuin  käsityöläiset  olivat  kauppiaat,  mutta 
he  saattoivat  asiain  onnistuessa  saada  paljon  suurempia  rikkauksia.  Mei- 
dän aikamme  kauppamies  kirjoittaa  konttoorissaan  tilauksiansa,  vaikkapa 
mihin  maahan  hyvänsä,  ja  jonkun  ajan  perästä  pyydetty  tavara  saapuu 
hänelle  ilman  muita  mutkia;  mutta  keski-ajan  kauppamiehen  täytyi  itse 
kulkea  tavaroitaan  hakemassa  muista  maista  ja  olla  monen  hankaluuden 
ja  vaaran  alaisena.  Teitä  oli  harvassa,  ja  ne,  mitkä  olivat,  huonoja, 
siltoja  tuskin  ollenkaan  edes  Etelä-Europassa,  vaan  kahlaamalla  tai 
lautoilla  kuljettiin  jokien  poikki.  Maalla  matkusti  kauppias  aseilla  varus- 
tettuna hevosen  selässä,  tavaravaunuja  tai  lastattuja  muuleja  mukanaan, 
joten  muodostui  pieni  joukkue;  aina  täytyi  hänen  olla  varoillaan,  ettei 
rosvo  tai  rosvoritari  hyökkäisi  hänen  päällensä.  Virtoja  pitkin  taas  kul- 
jettiin veneillä;  mutta  tässäkin  oli  vastuksia;  rosvolinnoja  oli  näet  jokien 
varsilla,  varsinkin  Rheinin,  ja  ainakin  täytyi  maksaa  tulleja  tavan  takaa, 
sillä  kukin  feodaaliherra  vaati  alueensa  rajalle  tultaissa  tullimaksut; 
Garonnea  kun  kuljettiin,  oli  10  kertaa  tullia  suoritettava,  Rhönella  ja 
Saönella  maksettiin  60  kertaa,  Loire-virran  alkujuoksusta  Nantes'iin  74  eri 
kertaa.  Merellä  taas  kauppiaat  olivat  merirosvojen  ahdistamina;  ja  jos 
haaksirikko   sattui,   sai   sen  maan  omistaja,  jonka  rannalla  onnettomuus 

oli  tapahtunut,  tavarat  omakseen  n.  k.  rantaoikeuden  nojalla;  ja  monelle 
tämä  oli  suuri  tulolähde;  niinpä  eräs  Bretagnen  lääniherra,  osottaen 
rannikollaan  muuanta  salakaria,  sanoi:  »tuossa  minulla  on  kalliimpi  kivi 
kuin  timantit,  jotka  kaunistavat  kuninkaiden  kruunua».  Näitä  kaikkia 
vastuksia  välttääkseen  liittyivät  kauppiaat  keskenään;  niinpä  Ranskan 
kaupungeissa  syntyi  kauppaseuroja,  joihin  kuului  rikkaita  kauppiaita  ja 
laivainvarustajia,  ja  13:nnella  vuosisadalla  ne  muodostuivat  suuriksi 
komppaniioiksi;  Pariisissa,  Bordeaux^ssa,  Lontoossa  y.  m.  muodostui  täl- 
laisia hansoja.  Saksassa  näitä  yhdistyksiä  sanottiin  kiltoiksi  fgillen). 
Mutta  keisarinvallan  heikontuessa  Hohenstaufein  suvun  loputtua  kaupun- 
git joutuivat  kokonaan  turvattomiksi  feodaaliherrojen  mielivaltaa  vas- 
taan, jonka  vuoksi  useat  kaupungit  muodostivat  keskenään  varsinaisia 
valtiollisia  liittokuntia.  V.  1247  esim.  Mainzin,  Trierin  ja  Kölnin  arkki- 
piispat tekivät  liiton  60  Rheinin  varrella  olevan  kaupungin  kanssa  yhtei- 
sen turvallisuuden  ylläpitämiseksi.  Tämän  n.  k.  Rheinin  liittokunnan 
jäsenet  kokoontuivat  joka  kolmas  kuukausi  yhteisiin  neuvotteluihin,  ja 
he  pitivät  600  varustettua  laivaa  Rheinin  virralla.  Etelä-Saksassa  taas 
syntyi  Schtvabin  kaupunkien  liitto.  Kuuluisin  ja  Pohjoismaissakin 
tärkeä  oli  hansaliitto,  joka  sai  alkunsa  13:nnen  vuosisadan  alussa, 
siten  että  Lybeck  ja  Hamburg  tekivät  keskenään  puolustusliiton.  Mutta 
pian  sen  jäsenten  lukumäärä  karttui,  eikä  yksinomaan  Saksassa,  vaan 
kaikissa  Pohjoismaissa.  Lontoosta  Nowgorodiin  asti  oli  sen  jäseniä;  Ala- 
maissa, Englannissa,  Norjassa  oli  sillä  konttooreja,  joiden  katonharjalla 
hansan  lippu  liehui.  Pohjanmerellä  ja  Itämerellä  purjehti  yksinomaan 
hansan  laivoja.  V.  1350  vaiheilla  oli  siinä  52  kaupunkia  ja  vuosisadan 
lopulla  80;  pääpaikka  oli  Lybeck,  jossa  yhteiset  hansapäivät  pidettiin; 
mutta  liitto  oli  muuten  jaettu  neljään  eri  piiriin,  joilla  oli  oma  hallin- 
tonsa kullakin. 

Näin  suojeltuna  ja  varustettuna  kehittyi  keski-ajan  kauppa  yhä 
vilkkaammaksi.  Välimeren  rannoilla  Italiassa  ja  Etelä-Ranskassa  oli 
suuria  satamakaupunkeja,  joihin  Itämaiden  tavaroita  kokoontui;  Amalfi 
ja  Pisa  olivat  varhaisimmat  kauppapaikat  Italiassa,  sitten  Venetsia  ja 
Oenua;  Etelä-Ranskassa  oli  Marseille  ja  Narbonne.  Kaikki  nämä  kadeh- 
tivat toisiansa  ja  kUpailivat  keskenään.  Itämailla  taas  oli  Syrian,  Egyp- 
tin, Vähän-Aasian  ja  Mustanmeren  rannikoilla  sekä  Pohjois-Afrikassa 
kauppapaikkoja,  joihin  karavaanit  kuljettivat  Intian,  Kiinan,  Babylonin 
ja  Arabian  tavaroita.  Jo  hellenisellä  aikakaudella  oli  näitä  karavaaniteitä 
käytetty;  itäinen  kulki  haUri  Keski- Aasian  ja  jatkui  Oxus- virtaa  sekä 
Kaspianmertä  pitkin  Volga-virran  suuhun,  jossa  se  haaraantui  siten,  että 

yksi  tie  kulki  pohjoiseen,  toinen  Don-virran  suuhun,  jossa  oli  Venetsia- 
laisten Tana-nimmen  kauppapaikka.  Konstantinopoli  oli  niinikään  tärkeä 
kauppapaikka.  Varsinkin  neljännen  ristiretken  jälkeen,  jonka  kautta 
Venetsia  sai  koko  kauppaherruuden  näillä  vesillä,  oli  tämä  tie  yleinen. 
Mutta  kun  v.  1261  Kreikkalainen  keisarikunta  uudistui  ja  Genua  pääsi 
sen  kautta  Kreikan  vesille  laivoineen,  niin  kääntyivät  Venetsialaiset  tava- 
roita noutamaan  Aleksandriaan,  jonne  ne  Intianmeren  yli  ja  Punasen- 
meren  kautta  tuotiin.  Kiinaan  asti  ulottui  Venetsialaisten  kauppayhteys ; 
eräs  Marco  Polo  matkusti  14:nnellä  vuosisadalla  kauppaetujen  vuoksi 
halki  Aasian  aina  Pekingiin  asti. 


Kauppamatkue  lihdössi  Lybeckin  portista.    Kuva  1400-luvun  alulta. 


Kauppatavarat  olivat  keski-ajalla  etupäässä  teollisuustuotteita;  välttä- 
mättömiä tarvetavaroita,  esim.  viljaa,  ei  kaupassa  paljon  tavattu;  tahdot- 
tiin näet  estää  viemästä  sitä  maasta  puutteen  pelosta.  Niinpä  Itämailta 
tuotiin  silkkikankaita,  hienoja  mattoja  ja  vaippoja  sekä  ryytejä;  Egyptistä 
sokeria,  jota  Etelä-Italiassa,  Sisiliassa  ja  Etelä-Ranskassakin  aljettiin 
13:nnella  vuosisadalla  viljellä,  Marokosta  nahka-  ja  villatavaroita,  Kyp- 
rosta ja  Kreikasta  viinejä,  Aleksandriasta  puuvillakankaita  j.  n.  e.  Vielä 
on  huomattava  yksi  tavaralaji,  jota  kauppaankin  ilmaantui,  nimittäin  pyhät 
esineet;  niinpä  kaupiteltiin  Kristuksen  ristin  kappaleita,  hänen  tai  marttyy- 
rien vaatteita;  Kreikan  keisarikunnasta  niitä  varsinkin  saatiin,  ja  Venetsia 
oli  tämän  kaupan  välittäjä.  —  Italian  satamista  kävivät  vuorostaan  Saksan 
ja  Ranskan  kauppiaat  tavaroita  ostamassa ;  Regensburg  ja  Ulm  olivat  To- 
navan varrella  tärkeitä  kaupunkeja;  Rheinin  varrella  oli  Mainzissa  rik- 
kaita kauppiaita;  Kölnissä  asui  enemmän  kuin  500  kauppiasta  kaupungin 

muurien  suojassa;  Frankfurt  oli  niinikään  tärkeä  kauppapaikka.  Flan- 
derin ja  Brabantin  suuret  teollisuuskaupungit  olivat  myöskin  kaupan 
pääpaikkoja.  Hansalliton  kaupungeilla  Pohjois- Saksassa  oli  sama  merki- 
tys Itämerellä  kuin  Venetsialla  ja  Genualla  Välimerellä.  Lybeck,  Ham- 
burg ja  Saksalaisten  perustama  JVisby  Gottlannin  saarella  näillä  vesillä 
etupäässä  tavaroita  kuljettivat. 

Paitsi  kaukaisen  idän  tavaroita  Saksan  kauppiaat  levittivät  myöskin 
Italian,  Flanderin  ja  Brabantin  kaupungeissa  valmistettuja  kankaita,  Rheinin 
ja  Ranskan  viinejä  sekä  Saksassa  valmistettuja  koristeita  ja  aseita.  Raaka- 


KauppalMvl.    Miniatyyrikuva. 

aineita  taas  tuotiin  niistä  maista,  joissa  teollisuus  ei  ollut  kehittynyt; 
niinpä  Englannista  tuotiin  viUoja,  joista  Alamaiden  kaupungeissa  valmis- 
tettiin kankaita;  lyijyä  ja  tinaa  saatiin  sieltä'  niinikään;  meripihkaa 
Preussista;  viljaa,  vahaa  ja  hunajaa  Puolasta;  Venäjältä  taas  vuotia,  ja 
Suomen  satamista  niinikään  saatiin  metsäneläinten  nahkoja,  hevosia,  voita, 
lihaa,  kaloja  ja  traania.  Riian  ja  Räävelinkin  kautta  kulki  vilkas 
kauppa;  Nowgorod  kuului  niinikään  hansaliittoon,  ja  Tanskan  ja  Norjan 
kaupungeissa  oli  heidän  konttoorejansa  ja  asiamiehiänsä.  Ruotsissa  oli 
Birger  Jaarli  tehdyn  sopimuksen  mukaan  jättänyt  koko  valtakunnan 
kaupan  heidän  haltuunsa.  Turussa  ja  Wiipurissa  oli  Räävelin,  Danzigin 
ja  Lybeckin  saksalaisilla  kauppiailla  asiamiehiä,  joita  nimitettiin  »kesteiksi». 

Heidän  kaupustelemisensa  ei  kuitenkaan  ollut  vapaa,  vaan  paljon  määräyk- 
siä oli  olemassa,  joita  heidän  tuli  noudattaa;  niinpä  he  eivät  saaneet 
myydä  tavaroitaan  muille  kuin  kaupunkilaisille,  eikä  sittenkään  vähissä 
määrissä;  sillä  kaupunkilaisten  oikeus  taas  oli  maalaisille  niitä  kaupitella. 
Ja  kun  laiva  tuli  satamaan,  tuli  ensiksi  tarjota  tavarat  kuninkaan  vou- 
dille, sillä  hänellä  oli  etuoikeus  ostoon,  jos  hän  tahtoi.  Näissä  kau- 
pungeissa  oli   kyllä  oman  maan  kauppiaitakin,  jotka  joskus  purjehtivat 


Korkokuva  Nyrnbergin  tulliportissa,  oslttivft  tavarain  punnitsemista  ja  tuliin  suoritusta. 


Saksan  kaupunkeihin,  mutta  Saksalaisten  merkitys  oli  silti  sangen  suuri, 
jota  sekin  määräys  osottaa,  että  puolet  kaupunkien  maistraattien  jäsenistä 
piti  oleman  Saksalaisia.  Vasta  vanhempi  Sten  Sture  kumosi  15:nnen 
vuosisadan  lopulla  tämän  määräyksen. 

Vilkkaamman  kaupan  aikaansaamiseksi  kokoontui  kauppiaita  eri 
maista  markkinoille,  joita  määräpaikoissa  pidettiin.  Italiassa  oli  omat 
markkinapaikkansa;  Ranskassa  niinikään  pidettiin  niitä  Pariisin  lähellä 
Kesäkuussa,  tai  Beaucaire'ssa,  jota  sanottiin  »kauppiasten  kokouspaikaksi». 

Barcelonasta,  Genuasta,  Venetsiasta,  Konstantinopolista,  Aleposta,  Alek- 
sandriasta, Tunisista,  Marokosta  tuli  niille  kauppiaita  vaihtamaan  Italian 
teollisuustuotteita  ja  Itämaiden  kauppatavaroita  viineihin,  puuvilla-  ja 
viUakankaihin,  joita  oli  valmistettu  Etelä-Ranskassa  ja  Alamaissa.  Cham- 
pagne-maakunnassa  olivat  kuuluisimmat  markkinat.  Lääniherratkin  koet- 
tivat edistää  niitä  hankkimalla  suojelusjoukkoja  kauppiaille  heidän  mat- 
koillaan, sillä  kaupasta  he  saivat  suuria  tullirahoja.  Markkinat  kestivät 
useita  päiviä,  vieläpä  viikkojakin,  Ranskassa  tavallisesti  48  päivää;  eikä 
kauppa  rajoittunut  yksinomaan  kaupungin  torille,  vaan  koko  kaupungissa 
oli  liikettä;  joka  talo  oli  kauppapaikka.  Eri  päivinä  myytiin. eri  tavara- 
lajia, siten  että  esim.  10  ensimmäisenä  päivänä  myytiin  kankaita,  10 
seuraavana  oli  nahkatavaroita  kaupan  j.  n.  e.  Kun  kaupat  olivat  päät- 
tyneet, tuli  huvien  päivät,  jolloin  kauppiaat  kuuntelivat  trouverien  lauluja 
tai  katselivat  jonglörien  ilveitä,  jotka  esiintyivät  yleisillä  paikoilla. 

Suurta  hankaluutta  kaupassa  tuotti  liikkeessä  oleva  monellainen 
raha,  jokainen  suurempi  feodaaliherra  kun  piti  oikeutenaan  sitä  lyödä. 
Ranskassa  esim.  oli  80  eri  lajia  rahaa.  Sen  vuoksi  oli  erityisiä  rahan- 
vaihtajia, joiden  luona  kauppiaat  markkinain  lopulla  pientä  maksua 
vastaan  suorittivat  rahanvaihdon.  Nämä  vaihtajat  olivat  rahamiehiä 
ja  koettivat  kaikin  tavoin  hyötyä;  koronkiskominen  alkoi  syntyä,  vaikka 
kirkko  koetti  sitä  estää.  Juutalaiset  varsinkin  tätä  elinkeinoa  rupesivat 
käyttämään,  mistä  ankara  viha  syntyi  heitä  vastaan.  Usein  hallitsijat 
karkottivat  heidät  maastaan  tai  antoivat  heidän  sinne  jäädä  ainoastaan 
sillä  ehdolla,  että  he  suorittivat  suuria  rahasummia.  Rahaliikkeen  helpot- 
tamiseksi aljettiin  myös  käyttää  vekseleitä,  joita  ensin  tavataan  Pohjois- 
Italian  kaupungeissa.  V.  1156  perustettiin  Venetsiassa  ensimmäinen  pankki. 

Kaupan  ja  teollisuuden  kautta  oli  Europassa  syntynyt  uusi  kansan- 
luokka, ja  samassa  liikkuva  eli  irtain  omaisuus  saapi  suuremman  merki- 
tyksen, eikä  feodaaliherrojen  maaomaisuus  enää  ole  yksinomaisena  varalli- 
suutena. Suurissa  kauppa-  ja  teollisuuskaupungeissa  liikutellaan  sangen 
suuria  rahasummia,  varsinkin  Venetsiassa  ja  Florensissa;  niinpä  eräs 
Venetsian  doge  arvostelee  500,000  dukaatiksi  (noin  25  milj.  markkaa) 
sen  rahasumman,  minkä  hänen  kansalaisensa  yksin  Egyptin  kaupassa 
tarvitsivat;  Florensissa  kehittyi  pankkiliike  suureen  mittaan,  ja  sen  raha- 
miehet  antoivat  itse  hallitsijoillekin  lainoja;  sellaisia  pankkiirisukuja  oli 
Peruzzit  ja  Bardit,  sekä  myöhemmin  Medicit,  joista  tuli  Florensin  hallitsija- 
suku.  Samat  pankkiirit  välittivät  myöskin  paavien  saatavien  perimistä 
eri  maista,  ottaen  annaattien  ja  kymmenyksien  ynnä  muiden  tulojen 
kokoamisen  vuokralle,  josta  suuret  voitot  tietysti  jäivät  heille.    Hollannin 

ja  Brabantin  samoin  kuin  Pohjois-Saksan  kaupungeissa  oli  rikkaita 
porvareja,  jotka  omistivat  suuria  verkatehtaita,  joiden  tuotteet  levisivät 
ympäri  Europaa,  sekä  laivoja,  jotka  kulkivat  pitkin  virtoja  ja  meriä;  he 
omistivat  vielä  kalastuspaikkoja,  vuorikaivoksia  sekä  maatiluksiakin. 

Mutta  tuo  arvoon  kohonnut  porvarissääty  ei  askaroinut  yksinomaan 
elämän  tarveaineiden  ja  mukavuuksien  hankinnassa  sekä  rahan  liikuttele- 
misessa, vaan  se  kehitti  myöskin  uusia  mielipiteitä  ja  edusti  entisestä 
poikkeavaa  katsantotapaa  ja  sivistystä.  Perintöoikeus  esim.  feodaali- 
maailmassa  oli  kohtuuton,  koska  koko  omaisuus  meni  vanhimmalle  pojalle; 


Venetsialainen  kauppagaieeri  15:nnelift  vuosisadalla. 

porvaristossa  taas  omaisuus  jaettiin  tasan  kaikkien  lasten  kesken.  Por- 
variston jäseniä  tavataan  ennen  pitkää  tutkimassa  tieteitä,  etenkin  rooma- 
laista oikeutta,  jonka  pääpaikka  oli  Bolognan  yliopisto,  mutta  joka  sieltä 
levisi  Alppien  yli.  Oppi  taas  oikeutti  heidät  pääsemään  vaikuttaviin  toi- 
miin. Hallitsijat  halusta  käyttivät  näitä  lakimiehiä  apunaan,  sillä  he 
opettivat  hallitsijan  kaikkivaltaisuutta  Rooman  oikeuden  mukaan.  Näitä 
n.  k.  legistefä  tavataankin  jo  13:nneUä  vuosisadalla  Ranskan  kuninkaan 
parlamentissa,  josta  feodaaliherrat  alkavat  vetäytyä  syrjään ;  Rooman  lakia 
aljetaan  kaupungeissa  noudattaa  ja  se  työntää  vähitellen  syrjään  myöskin 
feodaaliset  lait.  Pitkä  taistelu  alkaa  roomalaisen  oikeuden  ja  feodaalisen 
oikeuden  välillä,  hallitsijan  vallan  ja  aristokratian  välillä,  vakioyhteyden  ja 
hajanaisuuden  välillä.  Kolmas  sääty  on  tässä  tärkeänä  apuna  kuninkaan- 
vallalle,  joka  useissa  maissa  hävittää  feodaalisuuden ;  ja  siten  muodos- 
tuvat kansalliset  valtiot. 


Yleinen  historia.  —  31. 

XVII. 

Ranskan  valtion  kehittyminen  kapetingilaisen 
kuningassuvun  aikana. 

Kansalliset  valtiot  alkavat  kehittyä.  —  Ranskan  kuninkaan  valta  on  heikko  10 — 
12:nnellä  vuosisadalla.  —  Kirkko  puolustaa  lujempaa  kuninkaanvaltaa.  —  Ludvig 
yi:nnen  taistelu  feodaaliherroja  vastaan.  —  Filip  II  August  ja  Juhana  maaton.  — 
Porvaristo  kuninkaan  apuna.  —  Kuulukaan  uudet  virkamiehet  (prevoVitj  baillit).  — 
Ludvig  IXinnen  lainsäädäntö.  —  Parlamentin  synty,  legistit.  —  Filip  IVinnen  luonne 
ja  päämaali.  —  Hänen  väkivaltaiset  toimensa.  —  Temppeliherrain  ritarikunta  hävi- 
tetään. —  Paavi  Bonifacius  VIII.  —  Hänen  ja  Filip  IVinnen  välinen  riita.  —  En- 
simmäinen säätykokous.  —  Paavi  otetaan  vangiksi.  —  Clemens  V  muuttaa  Avigno- 
niin.  —  Kuninkaanvallan  kasvaminen  keskeytyy.  —  Ranskan  ja  Englannin  välinen 
perintösota.  —  -Englannin  sotavoimat  verrattuna  Ranskan  joukkoihin.  —  Ranska- 
laisten tappiot.  —  Calais^n  valloitus.  —  PoitiersMn  tappelu.  —  Porvaristo  aikoo  ottaa 
vallan.  —  Jm  Jaequene-kApinsi.  —  Kaarle  Vinnen  hallitus  on  onnellisempi.  —  Puo- 
luetaistelut  Kaarle  Vlinnen  aikana.  —  Levottomat  ajat  Pariisissa.  —  AzincourtMn 
tappelu.  —  Englannin  kuningas  saamaisillaan  Ranskan  kruunun.  —  Orleansin  neit- 
syt. —  Englantilaiset  joutuvat  tappiolle.  —  Kaarle  VII  järjestää  sotalaitoksen  ja 
määrää  vakinaisen  veron.  —  Ludvig  XI:nnen  taistelu  mahtavia  herroja  vastaan.  — 
Ranskan  kuninkaan  valta  kcski-ajan  lopulla. 

Ristiretkien  aikana  heräsi  kaupunkielämä  entistä  virkeämpään  toimin- 
taan, jonka  johdosta  niiden  asukkaista  syntyi  uusi  kansanluokka  aatelin  ja 
papiston  rinnalle.  Samat  retket  vaikuttivat  myöskin  suuressa  määrin 
kansallisten  valtioiden  kehittymiseen,  jotka  feodaalilaitos  oli  hävittänyt. 
Jo  huomautimme,  mitenkä  näillä  retkillä,  joihin  useita  eri  kansoja  otti 
osaa,  saman  kansan  jäsenet,  jotka  puhuivat  samaa  kiellä,  tunsivat  mui- 
den joukossa  olevansa  lähempänä  toisiansa;  syntyi  yhteistunne,  jota  ei 
ennen  oltu  tavattu;  kansan  kieli  rupeaa  vähitellen  pääsemään  arvoon 
kirjallisuudessakin.  Ristiretkien  jälkeen  alkavat  kansat  pyrkiä  valtiolli- 
seenkin yhteyteen,  yhtäältä  hävittämällä  feodaalisuuden  luomat  erikois- 
harrastukset,  toisaalta  taas  vapautumalla  siitä  holhunalaisesta  ase- 
masta, jossa  paavit  kirkon  päämiehinä  olivat  tottuneet  heitä  ja  heidän 
hallitsijoitaan  pitämään.  Valtiolliseen  yhteyteen  eivät  kaikki  kansat  kui- 
tenkaan keski-ajalla  pääse,  sillä  Itahassa  ja  Saksassa  hajanaiset  olot  yhä 
enemmän  vakaantuvat;  mutta  muissa  Europan  läntisissä  maissa  kehitys 
kulkee     vastamainittuun    suuntaan,     vaikka    eri    kansoissa    eri    tavalla, 

vallitsevista  olosuhteista  riippuen.  Ranskassa  kansallinen  yhteys  syntyy 
lujan  kuninkaanvallan  suojassa  ja  sen  ympärille.  Englannissa  taas  kan- 
sanvapauteen  perustuen  muodostuu  Englannin  valtio. 

Olemme  edellisessä  nähneet  (ks.  luk.  VII),  miten  kuninkaan  valta 
heikkoni  heikkonemistaan  viimeisten  Karolingien  aikana,  ja  sen  sijaan 
ilmestyi  itsenäisiä  mahtavia  herttuoita,  kreivejä,  arkkipiispoja  y.  m.  lääni- 
herroja.  »Kuningas  oli  olemassa,  mutta  kuninkaan  valta  oli  kuollut»  Karo- 
lingien suvun  sammuessa  Ranskassa  v.  987,  ja  samallaisenä  se  pysyi 
seuraavan  kapetingilaisen  suvun  alkuaikoina;  lOmnestä  12:teen  vuosisa- 
taan asti  ei  kuninkaanvaUasta  oUut  paljon  tietoa  Ranskassa.  Neljä  ensim- 
mäistä kapetingikuningasta  olivat  yhtä  voimattomia  kuin  viimeiset  Karo- 


Heittokone.    Ketki-ajalta. 

llngit  Mutta  12:nnen  vuosisadan  alussa  Ludvig  VImnen  ajasta  alkaen 
(1108 — 1137)  on  muutos  huomattavissa. 

KapetingikuninkaiUa  oli  perintölääninä  Pohjois-Ranskassa  Pariisin 
ympäristöllä  oleva  Francian  laaja  herttuakunta,  johon  heidän  voimansa 
ja  valtansa  perustui;  sen  herttuoina  he  olivat  samassa  asemassa  kuin 
muutkin  suuret  lääniherrat,  eikä  heillä  juuri  muuta  arvoa  ollutkaan. 
Mutta  tästä  alkaa  kuninkaan  valta  tunkeutua  ikäänkuin  säteinä  yhä 
kauemmaksi  kaikkiin  suuntiin  Ranskan  eri  osiin;  Francian  herttuakunta 
on  kuin  keskipiste,  jonka  ympärille  nykyinen  Ranska  muodostuu  vuosi- 
satojen kuluessa. 

Kapetingikuninkaat  asettuivat  läheiseen  ja  hyvään  suhteeseen  kirk- 
koon,    seuraten     siis    merovingi-    ja    karolingihallitsijoiden     politiikkaa; 

Rheims^in  tuomiokirkossa  he  saivat  kirkon  siunauksen,  kun  arkkipiispa 
pyhällä  öljyllä  voiteli  heidät  kuninkaaksi;  kirkko  opetti  vielä  niinkuin 
5:nnellä  ja  6:nnella  vuosisadalla  kuninkuuden  suurta  valtaa;  sekin  tar- 
vitsi sen  apua  väkivaltaista  feodaaliaatelistoa  hillitsemään,  ja  kirkon  vai- 
kutuksesta kansakin  alkoi  pitää  kuninkuutta  oikeuden  ja  turvallisuuden 
suojelijana  sekä  väkivallan  kostajana.  Tässä  kohden  kuningas  oli  suur- 
tenkin feodaaliherrojen  yläpuolella.  Roomalainen  laki,  jota  12:nnella 
vuosisadalla  aljettiin  tutkia,  tuli  vielä  kuninkaanvallalle  avuksi,  sillä  se 
opetti,  että  hallitsijalla  on  valtiossaan  rajaton  valta. 

Turvallisuuden  suojelijana  Ludvig  VI  esiintyy  lähtiessään  taistelemaan 
muutamia  rosvoherroja,  niinkuin  Coucyn  linnanisäntää  ja  Tuomas  de 
Marlea,  vastaan,  jotka  ryöstelivät  asukkaita,  varsinkin  matkustavia  kaup- 
piaita, joita  he  pitivät  linnansa  komeroissa  vankina.  Heidän  linnansa 
hävitettiin.  Mutta  hän  lähtee  taistelemaan  jo  suuriakin  herroja,  niinkuin 
Champagnen  ja  Flanderin  kreivejä,  vastaan  sekä  tahtoo  kuninkaanvaltansa 
nojassa  ratkaista  herrojen  kesken  syntyneitä  riitoja.  Samaan  suuntaan 
jatkaa  hänen  poikansa  Ludvig  VII  (1137 — 1180),  jolla,  niinkuin  hänen 
isällään,  oli  suuri  valtiomies  abbotti  Suger  apuna.  Hänen  seuraajansa 
Filip  II  August  (1180 — 1223)  on  rohkea  ja  uljas  ritari,  mutta  samassa 
viekas,  kavala  ja  kostonhaluinen  valtiomies.  Olemme  jo  ennen  tavanneet 
hänet  kolmannella  ristiretkellä  sekä  nähneet,  miten  hän  täältä  palasi 
kotimaahansa  ahdistamaan  kumppaninsa  Englannin  kuninkaan  Richard 
Leijonamielen  maita.  Englannin  kuningas  oli  näet  Ranskan  kuninkaan 
mahtavin  ja  vaarallisin  vasalli,  sillä  koko  läntinen  osa  maasta,  Norman- 
die,  Bretagne  ja  Aquitania,  olivat  hänen  hallussaan,  ja  koska  Englanti 
oli  saman  miehen  hallussa,  oli  hän  mahtavampi  kuin  itse  Ranskan  ku- 
ningas, hänen  lääniherransa  (ks.  seur.  luk.)  Filip  H  August  alkoi  tais- 
telun tätä  valtaa  vastaan  ja  hyvällä  menestyksellä.  Richardin  kanssa  hän 
taisteli,  kun  tämä  pääsi  vankeudestaan,  johon  hän  oli  Pyhältämaalta 
palatessaan  joutunut,  mutta  kärsi  monta  tappiota;  vasta  kun  Richard 
oli  kuollut  V.  1199  ja  ylpeä,  taitamaton  ja  petollinen  Juhana  maaton 
tuli  hallitsemaan  Englantia,  Filip  II  August  saapi  voiton.  Juhana  maa- 
ton surmauttaa  veljensäpojan  Arturin,  jolla  vanhemman  veljen  poikana 
oli  parempi  oikeus  kruunuun  kuin  hänellä.  Sen  johdosta  Filip  August 
lääniherrana  vaatii  häntä  vastaamaan  kruununvasallien  eli  paarien  tuo- 
mioistuimen eteen;  mutta  kun  hän  ei  tulekaan,  tuomitaan  hänet  menettä- 
mään lääninsä.  Filip  valloittaa  suuren  osan  niistä,  ja  v.  1206  täytyy 
Juhanan  luopua  kaikista  Loire- virran  pohjoispuolella  olevista  maista; 
Aquitania  jäi  vielä  hänelle.  —  V.  1214  yrittää  Englannin  kuningas  kuitenkin 

saada  takaisin  menettämänsä  maat.  Useita  Pohjois-Ranskan  herroja  liit- 
tyy häneen,  vieläpä  Saksan  keisari  Otto  IV:kin,  mutta  Ranskan  kuningas 
saapi  voiton  Bouvinea^n  luona.  Tämän  taistelun  kautta .  Ranskan  kunin- 
gas sai  turvatuksi  omistusoikeutensa  anastamiinsa  maihin;  mutta  hänen 
arvonsa  ja  mahtinsa  kohosi  muidenkin  feodaaliherrojen  silmissä;  he  esiin- 
tyivät entistä  nöyrempinä  ja  kuuliaisina  kuninkaan  käskyiUe. 

Filip  Augustin  aikana  alkoi  Etelä-Ranskassa  julmat  albigensisodat, 
joiden  johdosta  Ranskan  kuningas  saapi  valtansa  sinnekin  laajennetuksi. 
(Näistä  kerromme  myöhemmin  luv.  XXII.) 


Ranskan  kuningasten  palatsi  Pariisissa  1300-iuvitn  aiussa.    Rakennettu  useiden  kuningasten  aikana. 
(Nykyiin  suunnitoitu  kuva.) 


Tärkeä  Ranskan  kuninkaanvalian  kehityksessä  oli  myöskin  porva- 
riston apu,  niinkuin  jo  edellisessä  luvussa  olemme  huomauttaneet,  siUä 
kuningas  sai  siitä  uskollisia  liittolaisia  taistelussaan,  ja  kommunioikeuksia 
myöntämällä  pääsi  hänen  vaikutuksensa  juurtumaan  pitkin  maata.  Filip 
August  alkoi  myöskin  kutsua  porvarissäädyn  miehiä  virkoihin,  sillä  roo- 
malaista lakia  kun  olivat  tutkineet,  oli  heillä  se  käsitys,  että  »kuningas 
on  keisari  valtakunnassa».  Ja  kun  kuninkaalle  kuuluva  alue  jo  Filip 
Augustin  aikana  oli  lisääntynyt  toista  vertaa  entistä  laajemmaksi,  tarvit- 
tiin paljon  virkamiehiä  sitä  hoitamaan.  Koko  kuninkaan  maa-ala  jaettiin 
piirikuntiin,  joissa  hallinto  oli  hänen  asettamillaan  virkamiehillä, /?r^'0^Vt7/a, 

jotka  kokosivat  verot;  he  olivat  myöskin  tuomareita  ja  kutsuivat  sota- 
joukkoihin kuninkaan  alamaiset.  Prevofien  yläpuolella  taas  oli  n.  k. 
baillVt  tai  senechaVit  Nämät  virkamiehet  olivat  siis  samantapaisia  kuin 
Merovingien  ja  Karolingien  asettamat  kreivit,  mutta  kapetingikuninkaat 
pitivät  siitä  huolta,  etteivät  he  saaneet  itsenäistä  asemaa;  niinpä  Ludvig 
IX  pyhä  antoi  v.  1254  säännön,  ettei  bailli  saanut  ottaa  hallittaviltaan 
lahjoja,  hän  ei  saanut  avioliitolla  liittäytyä  hallittaviinsa  eikä  omistaa 
piirissään  maaomaisuutta.  Virka-aikansa  päätyttyä  tuli  hänen  olla  vielä 
40  päivää  piirissään  vastaamassa  niistä  syytöksistä,  joita  häntä  vastaan 
mahdollisesti  voitiin  tehdä.  Mainittujen  virkamiesten  yläpuolelle  ase- 
tettiin vielä  neljä  ylempää  bailli'a  heidän  toimiaan  valvomaan,  ja  usein 
kävivät  vielä  kuninkaan  lähettämät  toimimiehet  (enqveteursj  tarkastus- 
matkoilla, niinkuin  muinoin  Kaarle  suuren  missi  dominici. 

Tämän  virkamiehistön  kautta  kuninkaan  vaikutus  laajeni  laajene- 
mistaan yhä  kauemmaksi  ja  sen  voima  tuli  tuntuvammaksi;  kuninkaan 
prevoti  oli  kaupunginkin  etevin  virkamies;  hänen  tuli  valvoa  ja  vahvis- 
taa porvarien  toimittamia  maistraatin  jäsenten  vaaleja,  tarkastaa  heidän 
rahastoaan  ja  johtaa  heidän  sotajoukkoaan ;  siten  kommunit  jou- 
tuivat kuninkaan  valtaan.  Senjörienkin  alueelle  ulottui  bailli'en  vaikutus. 
Sillä  herrat  olivat  alkaneet  samaan  tapaan  läänejään  hallita,  kuin  kunin- 
gaskin; mutta  samoin  kuin  kuningas  oli  senjöriä  arvokkaampi,  samoin 
olivat  hänen  virkamiehensä  senjörin  asettamia  arvokkaammat,  ja  he 
saivat  jonkinlaisen  valvonnan  näiden  yli. 

Ludvig  IX  pyhä,  Filip  II:sen  Augustin  toinen  seuraaja  (1226 — 
1270),  joka  viimeksimainitut  määräykset  oli  antanut,  oli  oikea  keski-ajan 
ruhtinas,  hurskas  ja  nöyrä,  reliikkien  kokooja  ja  niiden  palvelija,  hurs- 
kaiden miesten  ja  munkkien  kanssa  seurustelija ;  kaksi  ristiretkeä  hän 
teki,  ja  kuolemansa  jälkeen  hän  julistettiin  pyhimykseksi.  Mutta  hän  oli 
myöskin  valtiomies,  joka  ymmärsi  kuninkuuden  tehtävän,  ja  hänen  aika- 
naan se  melkoisesti  laajentui.  Ludvig  IX  ei  käyttänyt  halpamaisia  kei- 
noja, ei  petosta  eikä  väkivaltaa,  vaan  rehellisyydellä  ja  lainsäädännöllä 
hän  asiata  edisti.  Englannin  kuninkaalle  hän  esim.  antoi  takaisin  osan 
Filip  Augustin  anastamista  alueista  Loiren  eteläpuolella.  Mutta  vasaUeja 
hän  pakotti  noudattamaan  kuninkaan  määräyksiä;  omalla  alueellaan  hän 
kielsi  kaksintaistelun  oikeudenkäynnissä;  »ei  tappelu  ole  oikeuden  tie»,  sanoi 
hän.  Niinikään  hän  kaikille  vasalleille  antoi  määräyksen,  jonka  mukaan 
40  päivää  piti  odotettaman  riidan  synnyttyä,  ennenkuin  sota  sai  alkaa, 
ja  sillä  välin  tuli  rauhallisella  tavalla  kuninkaan  välityksellä  koettaa 
se   ratkaista  (la  quarantaine-de-roi).     Feodaaliherroilla   oli  tuomiovalta 

lääneissään,  mutta  Ludvig  IX  vaati,  että  niiden  lausumat  päätökset  piti 
alistettaman  kuninkaan  tuomioistuimen  tarkastettaviksi.  Ja  vaikka  hän 
oli  hurskas  ja  kirkon  ystävä,  niin  hän  kuitenkin  suojeli  valtion  oikeuksia 
kirkon  vaatimuksiltakin.  Kirkonmiehet  olivat  maallisesta  oikeudesta  ja 
laista  riippumattomat,  noudattaen  vaan  kanonista  lakia,  jonka  mukaan 
kirkolliset  tuomioistuimet  tuomionsa  lausuivat;  mutta  he  vaativat  myöskin 
useita  maallikkojen  asioita  ratkaistavikseen,  sellaisia,  jotka  muka  luon- 
teensa puolesta  kuuluivat  uskonnon  piiriin,  niinkuin  avioliittoa  koskevat. 


Ludvig  IX  pyhft  vaHaittuimelltan.    (Miniatyyrikuva.) 


väärät  valat  y.  m.,  ja  näiden  lukua  he  koettivat  kaikissa  maissa  laajen- 
taa yhä  enemmän,  selittäen  ne  uskonnon  alalle  kuuluviksi.  Ludvig  IX 
esti  tämän  ja  määräsi,  että  ainoastaan  vääräoppisuus,  kielletjrt  avioliitot 
ja  koronkiskominen  kuuluivat  kirkon  tuomiovaltaan.  Kuningas  otti  itse 
osaa  riita-asioiden  ratkaisemiseen,  ja  kuka  hyvänsä  sai  hänen  puoleensa 
kääntyä;  VineeunesMn  puiston  tammien  juurella  hän  usein  istui  tuomioita 
lausumassa. 

Kuninkaan  tuomioistuin,  joka  oli  jo  vanhastaan  olemassa,  sai  näihin 
aikoihin  toisellaisen  muodon.  Ennen  olemme  maininneet,  että  feodaali- 
herrat vasalliensa  kanssa  ratkaisivat  keskinäiset  riita-asiansa;  myös- 
kin kuninkaalla  oli  sellainen  tuomioistuin,  jossa  suurvasallit  olivat  jäseninä; 

siinä  esim.  Juhana  maaton  tuomittiin  Ranskan  maat  menettäneeksi.  Se 
oli  kuitenkin  ollut  vaan  satunnaisesti,  milloin  tarvittiin,  koossa;  mutta 
Ludvig  IX  muutti  sen  vakinaiseksi,  sillä  asioita  alkoi  paljon  kerääntyä 
kuninkaanvallan  kohotessa.  Vasallit  eivät  voineet  aina  olla  saapuvilla,  ja 
monellaisia  asioita  he  eivät  myöskään  kyenneet  ratkaisemaan,  koska  eivät 
olleet  lakimiehiä.  Sen  vuoksi  aljettiin  siihen  kutsua  oppineita  laintunti- 
joita, n.  k.  legistefä,  ensin  avuksi  herroille.  Kun  he  kuuluivat  porva- 
ristoon, täytyi  heidän  istua  matalalla  istuimella  herrojen  jalkain  juurella. 
Mutta  vähitellen  herrat  jäivät  pois,  ja  legistit  saivat  heidän  paikkansa. 
Siten  muodostui  Ranskan  parlamentti,  joka  siis  alkuansa  oli  ollut  va- 
sallien tuomioistuin,  mutta  nyt  tuli  koko  valtakunnan  korkeimmaksi 
tuomioistuimeksi.     Entisen   feodaalisen   lain   sijaan  aljettiin  siinä  käyttää 


Ludvig  IX:nnen  antama  karttakirja;  reunassa  on  kiinnitattynft  kaikkien  niiden  seniSrian  sinttit. 
Jotka  olivat  pftitöstt  tekemästft. 

roomalaista  lakia,  jota  legistit  olivat  tutkineet  ja  jonka  kautta  kuninkaan- 
valta  sai  yhä  uutta  tukea,  koska  tuomiot  julistettiin  hallitsijan  rajatto- 
maan valtaan  perustuen.  »Mitä  kuningas  tahtoo,  tahtoo  lakikin»,  oli 
perussääntönä. 

Ludvig  IX:nnen  toinen  seuraaja  Filip  IV  kaunis  (1285 — 1314), 
oli  isoisänsä  vastakohta,  kavala,  petollinen,  väkivaltainen  ja  julma,  mutta 
hän  kehitti  suuresti  kuninkaanvaltaa  jo  ennen  aljettuun  suuntaan  näillä 
ominaisuuksillaan.  Useita  avonaiseksi  tulleita  läänejä  liitettiin  kunin- 
kaan maihin,  ja  hän  itse  nai  Navarran  ja  Champagnen  perijän;  Flan- 
derin kaupunkeja  vastaan  hän  taisteli  ja  vehkeili  Englannin  kuningasta 
vastaan,  tämä  kun  vielä  oli  Etelä-Ranskan  maiden  puolesta  hänen  vasal- 
linsa. Filip  IV  näkyy  yrittäneen  saada  Ranskalle  samat  luonnolliset 
rajat,  Rhein-virran  ja  Alpit,  kuin  Gallialla  ennen  oli  oUut,  vaikka  hän  ei 
sitä   aikaan   saanut,   ja   aikoipa   hän   veljelleen   hankkia   Saksan  keisarin 

arvon  saadakseen  kapetingisuvuUe  koko  Europan  herruuden,  niinkuin 
Kaarle  suurella  oli  ollut.  Aikansa  mahtavin  ruhtinas  hän  oli  ja  valtansa 
tueksi  hän  alkoi  muodostaa  uusia  sotajoukkoja.  Edellisillä  hallitsijoilla 
oli  oUut  vaan  feodaalisotajoukko,  mutta  se  oli  höllä,  sillä  vasalli  saattoi 
määräpäivät  palveltuaan  palata  kotiinsa,  eikä  kaikkiin  ollut  aina  luotta- 
mistakaan. Lisäksi  olivat  jalkajoukot  alkaneet  saavuttaa  taisteluissa 
entistä  suuremman  merkityksen,  mutta  aatelisherrat  palvelivat  ainoastaan 
ratsain.  Filipillä  oli  siitä  kokemusta,  sillä  v.  1302  flamantilaiset  porva- 
rit, joita  hän  tahtoi  kukistaa,  voittivat  perinpohjin  hänen  feodaalisen 
sotajoukkonsa;  4000  kultakannusta,  jotka  otettiin  kaatuneilta  ritareilta, 
ripustettiin  voiton  merkkinä  Courtrai'n  tuomiokirkkoon.  Hän  salli  sen 
vuoksi  vasallien  lunastaa  itsensä  vapaaksi 
sotapalveluksesta  maksamalla  korvaukseksi 
rahasumman,  ja  hankki  niiden  sijaan  palkka- 
sotureja, jotka  olivat  luotettavia  ja  taitavam- 
pia sodassa  kuin  herrat.  Rahan  tarpeessa 
usein  kun  oli,  vaati  hän  kaupungeilta  suuria 
veroja,  otti  pakkolainoja,  joita  hän  ei  milloin- 
kaan maksanut,  ja  kiskoi  rahasummia  Juu- 
talaisilta, jotka  jo  silloin  olivat  rikkaita  raha- 
miehiä, mutta  vihatulta;  Filip  uhkasi  näet 
karkottaa  heidät  pois  maasta,  mutta  salli 
heidän  jäädä,  kun  sai  osan  heidän  aarteis- 
taan. Ludvig  IX  oli  määränn3rt  kuninkaan 
lyömän  rahan  käymään  koko  valtakunnassa, 
mutta  Filip  väärensi  sitä  usean  kerran,  siten 
että  hän  metalliseosta  huonontamalla  alensi  sen  arvoa  uusia  lyödessään. 
Hän  alkpi  myöskin  alustalaisilleen  myöntää  vapautuksia  orjuudesta,  mutta 
ainoastaan  ostamalla  he  sen  saivat;  hän  sääsi  vielä  suola  veron  (la  ga- 
belle),  joka  alusta  alkaen  oli  vihattu,  mutta  joka  kuitenkin  pysyi  vallan- 
kumoukseen asti.  Ja  vihdoin  hän  ryösti  Temppeliherrain  ritarikunnan 
rikkaudet  tekemällä  lopun  koko  ritarikunnasta.  Sen  jäsenet  olivat  risti- 
retkien jälkeen  asettuneet  Ranskaan,  jossa  heillä  oli  suuria  rikkauksia; 
he  omistivat  muun  muassa  10,000  taloa  ja  lujan  Temppelitornin  Parii- 
sissa, maatiloja  pitkin  Ranskaa  sekä  rahoja  ja  paljon  kalleuksia  lisäksi. 
Filip  tahtoi  saada  ne  itselleen,  varsinkin  koska  ritarikunnalla,  johon  kuu- 
lui 15,000  ritaria,  palvelijoita  lukuunottamatta,  ei  enää  ollut  mitään  teh- 
tävää. Heitä  vastaan  nostettiin  kaikellaisia  syytöksiä  huonosta  elämästä; 
ja  vihdoin  kuningas  lähetti  kaikille  virkamiehilleen  käskyn  vangita  samana 


Filip  IV  kaunis. 

Veistoteos,  joka  enoon  sijaitsi  Pariisin 

Notre-Dame  kirkossa. 

yönä  ritarit.  Heidät  tuotiin  oikeuden  eteen,  missä  heitä  kidutettiin  ja 
rääkättiin,  kunnes  he  lausuivat  kaikellaisia  tunnustuksia,  jonka  jälkeen 
useita  poltettiin ;  Pariisin  etukaupungissa  esim.  yhtenä  päivänä  poltettiin 
54  ritaria.  Itse  heidän  suurmestarinsa  Jaakko  Molay  heitti  roviolla 
henkensä,  jonka  jälkeen  ritarikunta  hävitettiin  (1814).  Tähän  antoi 
paavikin  suostumuksensa.  Jo  sitä  ennen  Filip  näet  oli  saanut  kirkon 
päämiehen  valtoihinsa  ja  samassa  antanut  koko  paavinvallalle  ankaran 
iskun.  Sen  minkä  Fredrik  Barbarossa  ja  Fredrik  II  olivat  yrittäneet, 
sen  Filip  IV  sai  aikaan.  Hänen  ja  Bonifdcius  VIILnnen  välinen  riita 
on  viimeinen  jakso  maallisen  ja  hengellisen  vaUan  suuressa  taistelussa 
keski-ajalla. 

Bonifacius  VIII,  joka  v.  1294  oli  tullut  paaviksi,  oli  kopea  ja 
vallanhimoinen  mies,  joka  tahtoi  ylläpitää  samaa  arvoa  ja  korkeata  ase- 
maa, kuin  Innocentius  III  ynnä  muut  suuret  paavit  aikanaan.  Riemu- 
vuonna  1300,  jolloin  100,000  toivioretkeläistä  tuli  Roomaan  pyytämään 
hänen  siunaustaan,  kohosi  hänen  ylpeytensä  korkeimmilleen ;  hän  esiintyi 
kansan  edessä  keisarin  asussa,  valtikka  ja  miekka,  maallisen  vallan 
merkit,  kädessä.  Mutta  Rooman  kaupungissa  oli  useita  mahtavia  ylimys- 
sukuja, jotka  paavia  vastustivat,  varsinkin  Colonnan  suku,  ja  eräs  siihen 
sukuun  kuuluva  mies,  joka  oli  ollut.  Filipin  opettaja,  oli  jo  aikaisin 
herättänyt  tässä  ruhtinaassa  vihaa  paavinvaltaan.  . 

Riita  syntyi  nyt  kirkon  ja  kuninkaan  välisistä  oikeuksista.  Filip, 
mielivaltainen  kun  oli,  rupesi  näet  verottamaan  kirkon  tiloja,  mutta  paavi 
kielsi  sen;  paavi  määräsi  erääseen  Etelä-Ranskan  hiippakuntaan  kunin- 
kaan vihamieheksi  tunnetun  miehen  piispaksi  ja  nimitti  hänet  vielä  legaa- 
tikseen  Ranskaan;  mutta  Filip  vangitutti  tämän.  Bonifacius  lähettää 
silloin  bullan,  jota  alkusanoistaan  kutsutaan  Aicsculta,  filif  (kuule, 
poikani!),  ja  jossa  hän  moittii  kuningasta  kansansa  rasittamisesta,  rahan- 
väärennyksestä, kirkon  oikeuksien  loukkaamisesta  y.  m.  Läpeensä  tulee 
bullassa  esiin  paavin  korkea  ajatus  asemastaan;  »Jumala  on  määrännyt 
meidän,  vaikka  arvottoman»,  sanotaan  siinä,  »kuninkaiden  ja  valtioiden  yli; 
älä  siis  laske  mieleesi  sellaisia  ajatuksia,  että  olisit  meitä  korkeampi,  etfet 
olisi  kirkon  hallitukselle  alamainen;  joka  niin  ajattelee  on  mieletön,  joka 
sitä  puolustaa  on  jumalaton».  Paavi  piti  siis  oikeutenaan  tuomita  Filipiä 
hänen  mielivaltaisista  toimistaan,  jotka  muka  sotivat  kristinuskoa  vastaan, 
kuningas  taas  legistein  opettaman  roomalaisen  lain  nojassa  piti  itsensä 
valtakunnassaan  itsevaltiaana.  Bulla  poltettiin  juhlallisesti  ja  kuningas 
lähetti  paaville  kirjeen,  joka  alkaa:  »Filip,  Jumalan  armosta  Ranskalais- 
ten  kuningas,   Bonifaciukselle,   joka   kutsuu   itseänsä  paaviksi,  vähän  tai 

ei  ollenkaan  terveyttä.  Teidän  suuri  tyhmyytenne  tietäköön»  j.  n.  e. 
Saadakseen  koko  kansaltaan  tukea,  kutsui  kuningas  valtakunnasta  v. 
1302  Notre- Damen  kirkossa  pidettävään  kokoukseen  edusmiehiä,  joiden 
joukossa  ensi  kerran  tavataan  kolmannen  säädyn  edustajia.  Tätä  koko- 
usta pidetään  ensimmäisenä  säätykokouksena  Ranskassa  (les  itats  g^e- 
raux).  Kuningas  turvautuu  siis  kolmanteenkin  säätyyn  taistelussaan 
kirkon  valtaa  vastaan,  niinkuin  edelliset  kuninkaat  taistellessaan  feodaali- 
herrojen   kanssa.     Paavi   taas   julisti    Filipin    pannaan   uudella   bullalla, 


Bonifacius  VIII.    Giotton  maalaukten  mukaan. 


selittäen  siinä,  että  kirkko  muodostaa  yhden  ainoan  ruumiin,  jolla  on 
yksi  pää;  sillä  on  käytettävänään  kaksi  miekkaa,  hengellinen  ja  maalli- 
nen, mutta  jälkimmäistäkin,  vaikka  se  oli  annettu  kuninkaille  ja  paroo- 
neille,  tuli  kirkon  hyödyksi  käyttää.  Samassa  hän  valmistautui  erotta- 
maan Filipiä  hallituksesta.  Mutta  tämä  oli  sukkelampi.  Hän  lähetti 
erään  lakimiehen  Vilhelm  de  NogareVn  Italiaan,  jossa  hän  sai  paavin 
vihollisen,  Sciarra  Colonnan,  puolelleen.  Eräänä  aamuna  hyökätään 
Bonifaciuksen  asuntoon  400  miehen  mukana  ja  huudetaan :  »kuolema  paa- 
ville!   Eläköön  Ranskan  kuningas!  >    Mutta  86-vuotias  paavi  ei  osottanut 

heikkoutta,  vaan  pukeutuneena  apostoliseen  pukuunsa,  tiara  päässä,  sekä 
risti  toisessa  ja  Pyhän  Pietarin  avaimet  toisessa  kädessä,  hän  odotti 
murhamiehiä^  »Saatanan  poika !>  huusi  Colonna,  »heitä  pois  tiara,  jonka 
olet  vääryydellä  anastanut».  »Tässä  on  kaulani,  tässä  pääni»,  vastasi 
paavi,  »jos  minun  on  kuoleminen,  kuolen  ainakin  paavina».  Colonna 
tempasi  hänet  istuimeltaan,  löi  häntä  sotahansikkaallaan  kasvoille  ja  olisi 
hänet  surmannut,  ellei  Nogaret  olisi  tullut  sitä  estämään.  Hän  vangit- 
tiin kuitenkin,  vaikka  kansa  hänet  pian  vapautti.  Mutta  muutaman 
päivän  perästä  hän  karsimastaan  loukkauksesta  kuoli. 

Tämän  tapahtuman  johdosta  hävisi  Rooman  paavien  ylpeä  mahti, 
joka  aikanaan  oli  antanut  keisarin  Canossan  linnan  pihalla  kolme  päivää 
seisoa  paljain  jaloin  ja  sen  jälkeen  kolmatta  vuosisataa  oli  ollut  Europan 
valtiaana.  Ranskan  kuningas  sen  oli  masentanut,  ja  hän  käytti  myöskin 
voittoaan  hyväkseen  toimittamalla  erään  suosikkinsa  paaviksi,  joka  suos- 
tui muuttamaan  Roomasta  Ranskan  rajalla  olevaan  Avignoniin.  Clemens  - 
V  oli  ensimmäinen  Avignonin  paaveista,  ja  seitsemän  hallitsi  vielä  hänen 
jälkeensä  siellä  vv.  1309—1376.  Tätä  aikaa  kirkon  historiassa  kutsu- 
taan sen  Babelin  vankeudeksi,  koska  paavit  silloin  olivat  Ranskan  kunin- 
kaasta riippuvaisia. 

Ranskan  kuninkaan  valta  oli  tämän  kautta  kohonnut  voimakkaaksi 
14:nnen  vuosisadan  alussa.  Feodaaliaatelisto  tunnusti  hänen  herruuttaan, 
paavista  hän  oli  saanut  voiton,  kaupunkikunnat  tottelivat  hänen  käsky- 
jänsä. Liittymällä  kirkkoon  parooneja  vastaan  tai  toisen  kerran  taas 
parooneihin  kirkkoa  vastaan  ja  aina  kolmannen  säädyn  kannattamina 
olivat  kapetingikuninkaat  kansallisen  ja  valtiollisen  yhteyden  asiata  ajaneet. 

Keski-ajan  valtiolaitos  ei  vielä  kuitenkaan  ollut  läheskään  hävinnyt, 
kun  tämä  hyvällä  alulla  oleva  kehitys  keskeytyy  koko  vuosisadaksi.  Syn- 
tyy näet  uudestaan  pitkällinen  jakso  sotia  Ranskan  ja  Englannin  välillä 
(1339 — 1453);  riita  koski  tällä  kertaa  Ranskan  kruunua. 

V.  1328  sammui  näet  kapetingisuvun  vanhin  haara  ja  valtaistui- 
melle tuli  silloin  Filip  IVinnen  veljenpoika  Filip  VI,  Valoisan  kreivi; 
mutta  Englannin  kuningas,  Edward  III,  joka  oli  saman  kuninkaan  tyt- 
tärenpoika, piti  itseänsä  oikeutetumpana  saamaan  Ranskan  kruunun. 
Ranskalaiset  kyllä  väittivät,  että  n.  k.  saalalainen  laki,  jonka  mukaan 
naiset  eivät  saaneet  periä  läänejä,  estäisi  Englannin  kuningasta  saamasta 
Ranskaa,  koska  samaa  lakia  oli  tässäkin  noudatettava;  mutta  Edward 
III  ei  tästä  huolinut,  selittäen,  että  jospa  tuo  laki  koskikin  hänen  äitiänsä, 
ei  sen  vaikutus  ulottunut  häneen  itseensä.  Aseiden  oli  siis  ratkaiseminen. 
Edward  III  sai  puolelleen  Flanderin  ja  Brabantin  rikkaat  porvarit,  jotka 

olivat  Englannista  riippuvia,  koska  villa,  josta  he  verkoja  valmistivat, 
tuotiin  suureksi  osaksi  sieltä.  Saksan  keisari  asettui  myöskin  Englan- 
nin puolelle  jo  siitäkin  syystä,  että  Avignonissa  asuva  paavi  oli  tietysti 
Ranskan  kuninkaan  puolella. 

Voitot  alkoivat  heti  alussa  kallistua  Englannin  kuninkaan  puolelle, 
sillä  hänellä  oli  harjaantunutta  kansallista  sotaväkeä.  Englannissa  oli 
näet  jonkinlainen  pakollinen  asevelvollisuus  olemassa,  joka  koski  maatilain 
omistajia.  Varsinkin  Englannin  jousimiehet  olivat  hyvin  harjaantuneita. 
Ranskan  kuninkaalla  taas  oli  melkein  yksinomaan  feodaalinen  sotajoukko 
lukuisine  ritareineen,  jossa  ei  ollut  lujaa  yhtejrttä  ja  johtoa,  ja  joka  ei  ollut 
tarpeeksi  harjaantunut.  Ensimmäiset  kuninkaat  Valoisan  suvusta  olivat 
kyllä  ritarillisia  keski-ajan  ruhtinaita,  mutta  eivät  antaneet  kolmannelle 
säädylle  paljon  arvoa,  niinkuin  Filip  II  August  ja  Ludvig  pyhä,  eivätkä 
porvarijoukoistakaan  sodassa  välittäneet.  Tässä  sodassa  käytetään  ensi 
kerran  tykkejä,  jotka  vasta  käytäntöön  tulleen  ruudin  avulla  »viskaavat 
suurella  jyskeellä  rautakuulia  vihollista  vastaan.  Jyskeen  sanotaan 
Olleenkin  suuremman  kuin  ampumisen  aikaansaaman  vahingon. 

Sluis^n  meritappelussa  Ranskalaiset  ensin  hävisivät  v.  1340,  ja 
Crecyn  luona  voitettiin  heidän  paljon  lukuisampi  sotajoukkonsa  v.  1346; 
2  herttiiata,  11  prinssiä,  2  arkkipiispaa,  80  paroonia,  1200  ritaria  ja 
80,000  sotamiestä  jäivät  kaatuneina  tappelutantereelle  Ranskan  kuninkaan 
sotajoukosta;  ja  Calais^n  tärkeä  linnoitus  joutui  v.  1347  Edwardin  val- 
taan. Kauhea  musta  surma,  jonka  kiertäessään  koko  Europaa  arvellaan 
surmanneen  ^  sen  väestöstä,  keskeytti  nyt  sodan  joksikin  aikaa.  Mutta 
jo  V.  1356  taitava  ^Musta  prinssi»  Edward,  Englannin  kuninkaan  poika, 
taas  saa  suuren  voiton  Poitiers*in  luona;  ritareja  kaatuu  tässä  taiste- 
lussa sadoittain  ja  itse  kuningas  Juhana  hyvä  joutuu  vangiksi.  V.  1360 
täytyy  Ranskan  sentähden  luovuttaa  koko  läntinen  osa  valtakunnasta 
Englannin  kuninkaalle,  vieläpä  täydellä  omistusoikeudella,  ilman  feodaa- 
lista vasallivelvoUisuutta. 

Poitiers*in  tappelun  jälkeen  tulee  vielä  yleinen  sisällinen  sekasorto 
Ranskan  kurjuutta  lisäämään.  Tuo  vastikään  valtiollisia  oikeuksia  saa- 
vuttanut porvaristo  pyrkii  nyt  päästäkseen  valtion  asioita  johtamaan;  se 
tahtoo  esiintyä  maan  pelastajana,  kun  kuningas  oli  vankina  ja  kruunun- 
perillinen eli  daufin  (joksi  perintöprinssiä  kutsuttiin  suureen  vallan- 
kumoukseen asti  Daufin^-maakunnan  nimen  mukaan)  oli  19-vuotias  koke- 
maton nuorukainen,  eikä  siis  vakaata  hallitusta  ollut.  Pariisin  kauppias- 
yhdistyksen  esimies  Tapani  Marcel  on  tämän  liikkeen  johtaja,  ja  häneen 
liittyy  Laonkin  piispa  Robert  le  Cocq  sekä  eräs  kaunopuhelias  raatimies 

Toussac,  Daufin  Kaarle,  joka  väliaikaisesti  hoiti  hallitusta,  hajoitti 
kokoon  kutsutut  valtiopäivät,  mutta  muutaman  viikon  perästä  hän  rahan 
puutteen  tähden  oli  pakotettu  kutsumaan  ne  uudestaan.  Silloin  edus- 
kunta toi  daufinille  hyväksyttäväksi  erään  80-miehisen  valiokunnan  laati- 
man ehdotuksen,  jonka  mukaan  veroja  ei  saisi  määrätä  säätyjä  kuule- 
matta, ja   näiden   asettamat  toimimiehet  ne  kokoaisi vat;  säädyt  kokoon- 


Crecyn  tappelu.    (Miniatyyrimaalaus.) 


tuisivat  kolme  kertaa  vuodessa  kutsumattakin,  ja  niillä  olisi  oikeus  tar- 
kastaa valtion  hallintoa.  Siinä  oli  määräyksiä,  jotka  Ranskasta  olisivat 
tehneet  vapaan  maan,  niinkuin  Englanti  oli.  Daufin  antoi  vaikka  vasten- 
mielisesti suostumuksensa  tähän  n.  k.  suureen  ordonnansiin;  mutta  pian 
hän  lupauksensa  peruutti,  saatuansa  aatelin  puolelleen,  joka  vielä  halveksi 
porvaristoa.  Marcel  kun  huomasi,  ettei  hän  yksin  kaupunkilaisiin  nojau- 
tuen saattanut  asiaansa  ajaa,  liittyi  talonpoikiin,  jotka  huonoon  oloonsa 
tuskastuneina   myöskin    tähän    aikaan  nousivat  kapinaan;  sillä  enemmän 

kuin  muut  olivat  he  sodasta  kärsineet.  Vihollisjoukot  ensin  ryöstivät 
heitä,  sitten  tuli  oma  sotaväki  vaatimaan  elatusvaroja,  ja  mitä  jäi  ottivat 
herrat,  heidän  isäntänsä;  heidän  täytyi  rakentaa  uudestaan  Englantilais- 
ten hävittämät  linnat,  palkata  sotamiehiä,  maksaa  lunnaat  vangiksi  jou- 
tuneista isännistään.  Kuultuaan  nyt,  että  porvarit  olivat  alkaneet  tais- 
tella oikeuksiensa  puolesta,  ryhtyivät  hekin  Pohjois-Ranskassa  aseisiin. 
Siten  syntyi  julma  la  Jdcquerie-^oisL,  joka  nimi  johtuu  Jacques  Bonhomme 
(tuhma  Jaakko)-nimityksestä,  joka  Ranskan  talonpojalla  yleensä  oli  pilk- 
kanimenä.  Talonpoikien  joukot  kasvoivat  suuriksi,  heitä  oli  pian  yli 
100,000;  he  ryöstivät  aatelin  linnoja,  raiskasivat  heidän  vaimojansa,  sur- 
masivat pieniä  lapsiakin,  sanalla  sanoen  osottivat  julmaa  ja  raakaa 
menettelyä,  joka  aina  seuraa  sivistymättömien  joukkojen  mukana.  Por- 
varijoukkoja  liittyi  heihin;  mutta  kuningas  ja  aatelisto  pääsivät 
kuitenkin  lopulta  voitolle,  ja  ankara  verinen  kosto  tuli  nyt  talonpoikien 
osaksi.  Tapani  Marcel,  joka  aikoi  toimittaa  erään  kuninkaan  sukulaisen 
valtaistuimelle,  sai  surmansa  kumppaninsa  kädestä. 

Porvariston  yritys  raukesi  siis  kokonaan,  ja  pitkiksi  ajoiksi;  sillä 
tällainen  kansan  vapaus  ei  vielä  soveltunut  Ranskan  kehitykseen;  se  oli 
käynyt  päinvastaiseen  suuntaan,  nimittäin  hallitusvallan  yksinvaltiutean 
päin.  Sen  vuoksi  tämä  oli  sille  vierasta,  ja  vasta  puoli  vuosituhatta 
myöhemmin  suuressa  vallankumouksessa  Tapani  Marcelin  tarkoittama 
päämaali  saavutettiin.  Silloin  vasta  kolmas  sääty  sai  valtion  asioiden 
johdon  itselleen. 

V.  1364  tuli  daufin  Kaarle  kuninkaaksi,  ja  kun  sota  alkoi  uudes- 
taan V.  1369,  oli  hänellä  parempi  onni  kuin  hänen  isällään  oli  ollut.  Eng- 
lantilaisilta otettiin  alueita  pois;  järjestys  saatiin  maahan  ja  olot  vakaan- 
tuivat.    Kansa  antoikin  Kaarlelle  kunnianimen  »viisas». 

Mutta  hänen  kuoltuaan  v.  1380  alkoi  uudelleen  melskeiden  ja  rii- 
tojen aika.  Kuningas  Kaarle  VI  oli  itse  usein  heikkomielinen,  jonka 
vuoksi  hänen  mahtava  setänsä,  Burgundin  herttua  Juhana  peloton,  ja 
veljensä,  OrleansHn  herttua,  kiistelivät  vallasta,  kummallakin  puolue 
takanaan.  Burgundin  puolueeseen  liittyivät  porvarit,  koska  herttua  oli 
osottautunut  heille  suosiolliseksi;  Pariisin  kuuluisa  yliopisto,  jossa  tähän 
aikaan  oli  noin  30,000  opiskelevaa,  liittyi  niinikään  häneen,  sillä  nämät 
olivat  syntyperänsä  puolesta  porvareja;  Orleans'in  puolue  taas  oli  aristo- 
kratinen  ja  halveksi  porvareja.  Murhia  ja  julmuutta  harjoitetaan;  niinpä 
Orleans'in  herttua  v.  1407  saa  surmansa  Pariisin  kadulla,  Burgundin 
herttua  taas,  joka  oli  daufinin  kanssa  tullut  keskustelemaan,  työnnetään 
keskustelun  aikana  Monterau'n  sillalta  virtaan  v.  1419.    Porvaristo  yrittää 

niinkuin  v.  1356  asettua  valtakunnan  pelastajaksi;  v.  1413  kutsu- 
tuilla valtiopäivillä  annetaan  suuri  258  pykälää  käsittävä  »cabochilai- 
nen  ordonnansi^,  siksi  nimitetty  erään  Simon  Caboche-mmls&i  teu- 
rastajan mukaan,  jolla  oli  suuri  vaikutus  Pariisissa;  yliopiston  miehet  ja 
legistit  sen  kuitenkin  olivat  laatineet,  toivoen  sen  vapailla  määräyksillä 
voivansa  maan  oloja  järjestää.  Mutta  siitä  ei  tullut  apua,  sillä  se  joutui 
pian  unohduksiin.  Pariisin  kaduilla  alemmat  porvarit  mellastavat  suu- 
rissa joukoissa,  hyökkäävät  milloin  Bastiljiin,  milloin  kuninkaan  asun- 
toon, pakottaen  hänet  erottamaan  vastapuolueeseen  kuuluvat  ministerit; 
kerran  he  pakottivat  daufinin  tulemaan  kuulemaan  heidän  puhujaansa, 
joka  muka  ilmaisi  kansan  äänen.  Sanalla  sanoen,  samallaisia  tapahtumia 
sattui  Pariisissa,  kuin  suuren  vallankumouksen  päivinä  lähes  neljä  vuosi- 
sataa myöhemmin. 

Sämän  sekasorron  lisäksi  tulee  Englannin  nuori  kuningas  Henrik 
V  taas  alkamaan  sotaa;  hän  saapi  suuren  voiton  AzincourtHn  luona  v. 
1415,  jossa  10,000  Ranskalaista  kaatuu;  Burgundin  herttua  Juhana 
hyvä,  isänsä  murhasta  suuttuneena,  liittyy  Englantilaisiin;  itse  kunin- 
gaskin tekee  hänen  kanssaan  sopimuksen,  jonka  mukaan  Englannin 
hallitsija,  naituaan  hänen  tyttärensä,  on  tuleva  Ranskan  perijäksi;  Rans- 
kan ja  Englannin  valtakunnat  liittyisivät  siten  saman  valtikan  alle. 
Molemmat  kuninkaat  kuolevat  kuitenkin  samaan  aikaan  (v.  1422),  ja 
sota  jatkuu. 

Seuraavan  kuninkaan  Kaarle  VILnnen  valtaan  kuuluu  ainoastaan 
Etelä-Ranska,  sillä  pohjoinen  osa  maasta,  Pariisikin,  tunnustaa  Eng- 
lannin kuninkaan  Henrik  VFcnnen  herruutta,  joka  kuitenkin  oli  pieni 
lapsi.  Englantilaiset  yrittävät  valloittaa  koko  Ranskan  ja  ovat  paraillaan 
V.  1429  Orleans'in  varustettua  kaupunkia  piirittämässä,  jonka  valloitet- 
tuaan he  pääsisivät  Etelä-Ranskankin  herroiksi,  kun  »Orleansin  neits^^i» 
ilmestyy  Ranskan  pelastajaksi.  Mitä  suuret  eivät  olleet  saaneet  aikaan, 
sen  saivat  pienet. 

Tuo  alennustila,  johon  Ranska  oli  joutunut,  oli  koko  kansassa 
herättänyt  surua  ja  mielipahaa;  kansallistunto  oli  ylimalkaan  heikko 
keski-ajalla,  oltiin  vaan  sen  tai  tämän  kaupungin  tai  maakunnan  asuk- 
kaita; mutta  nyt  Englantilaisten  rinnalla  tunsi  kansa  olevansa  ranska- 
laisia. Kärsimiset,  joita  Ranska  sai  kokea,  tuntuivat  kipeältä  koko 
maassa,  ja  kuninkaan  kohtaloa  säälittiin.  Nuo  hurjat  pucluetaistelut  ja 
vainot  tulivat  näkyviin  joka  paikassa  eivätkä  koskeneet  yksinomaan  yl- 
häisiä, vaan  koko  kansan  täytyi  niistä  kärsiä.  Sota,  tappelut,  vainot  ja 
hävitykset  olivat  lapsuudesta  asti  painuneet  Johanna  d'AreHnkin  mieleen 

pienessä  Domremyn  kylässä  Champagnen  ja  Lothringin  rajamailla. 
Sen  kylän  asukkaat  kuuluivat  armagnacilaiseen  puolueeseen,  jolla  nimellä 
entistä  Orleans'in  puoluetta  nimitettiin  johtajiensa  Armagnacin  kreivien 
mukaan,  mutta  naapurikylä  suosi  burgundilaista  puoluetta.  Usean  kerran 
oli  Domremyn  kylän  asukkaat  karkotettu  asunnoistaan,  ja  palatessaan 
he  olivat  nähneet  raunioita  asuntojensa  sijalla  ja  ystäviään  surmat- 
tuina. Tällainen  tila  herätti  säälin  tunteita  ja  monellaisia  ajatuksia 
Johanna  d' Areissa;  paimenessa  ollen  yksinäisyydessä  hänen  haaveileva 
mielikuvituksensa  kiihtyi,  ja  hän  luuli  usein  nähneensä  näkyjä  ja  ilmes- 
tyksiä; »Johanna,  ole  hyvä  ja  älykäs,  ja  käy  usein  kirkossa»,  kuuli  hän 
kerran   äänen  loistavan  valon  keskeltä  lausuvan  hänelle.     Toisen  kerran 


Johanna  d'Aro  ratsastaa  Chinonin  linnaan.    (Kankaalle  kudottu  kuva.) 

taas  hän  näki  tuossa  valossa  kauniita  olentoja,  joista  yksi  sanoi :  »Johanna, 
mene  vapauttamaan  Ranskan  kuningas  ja  antamaan  hänelle  hänen  valta- 
kuntansa». »Minä  olen  vaan  halpa  tyttöraukka;  en  osaa  johtaa  sota- 
miehiä», vastasi  hän.  »Pyhä  Katarina  ja  Margareta  auttavat  sinua», 
vastattiin.  Neljän  vuoden  aikana  hän  oli  tällaisia  kehotuksia  kuullut,  ja 
vihdoin  hän  arveli  täytyvänsä  niitä  noudattaa.  Isä  vastusti  lähtöä,  mutta 
erään  hänen  setänsä  välityksellä  paikkakunnan  päällikkö  päästi  hänet 
kuuden  miehen  saattamana  lähtemään  kuninkaan  hoviin.  Johanna  leikkasi 
pitkät  hiuksensa,  puki  miehen  vaatteet  yllensä,  ja  miekka  vyöllä  hevosen 
selässä  hän  lähti  kotikylästään  v.  1429  vanhempiensa  viimeiseen  asti 
kieltäessä.  Hänen  rohkeutensa  ja  varmuutensa  herätti  yleistä  innostusta, 
ja  vihdoin  hänet  päästettiin  kuninkaan  puheille,  hänen  neuvostonsa  kaksi 
päivää  asiasta  keskenään  neuvoteltua.  Oppineet,  papit  ja  munkit,  tutki- 
vat häntä,  oliko  hän  kenties  paholaisen  yllyttämä;  mutta  hänen  älykkäät 
Tlcincn  historia.  —  32. 

vastauksensa  eivät  antaneet  syytä  sellaiseen  epäilykseen.  »Johanna»,  sanoi 
yksi,  »sinä  sanot  Jumalan  tahtovan  vapauttaa  Ranskan  kansan;  jos  se 
on  hänen  tahtonsa,  eihän  siinä  sotaväkeä  tarvita».  » Sotamiehet  taistelevat, 
mutta  Jumala  antaa  voiton»,  sanoi  hän  hämmästymättä. 

Orleans'in  kaupungin  vapauttaminen  oli  hänen  ensi  työnsä.  Hän 
sai  joukon  johtoonsa,  pääsi  piiritett3ryn  kaupunkiin;  innostus  ja  toivo 
heräsi  piiritetyissä,  sillä  Ranskalaisten  silmissä  hän  oli  Jumalan  lähettämä 
pyhimys,  mutta  Englantilaiset  sadattelivat  häntä  noidaksi  ja  paholaisen 
riivaamaksi.  *  Hänen  johdollaan  heidät  karkotetaan  Orleans'in  ympäriltä. 
Sen  jälkeen  kuljetaan  kuningas  mukana  Rheims'iin,  jossa  hän  kruunat- 
tiin, sillä  vasta  sen  kautta  hän  kansan  käsityksessä  tuli  oikeaksi  hallit- 
sijaksi. Nyt  kaupunki  toisensa  jälkeen  valloitettiin,  ja  Englantilaisten 
valta  hävisi  nopeasti.  Johanna  d'Arc  joutui  kyllä  vangiksi,  ja  Englanti- 
laiset tuomitsivat  hänet  kerettiläisenä  kuolemaan  ja  polttivat  hänet  Rou- 
en'issa  (1431),  mutta  hänen  kauttaan  oli  Ranskalaisten  kansallistunto 
ja  luottamus  omaan  itseensä  herännyt,  ja  Englantilaisten  valta  hävisi  sit- 
tenkin; ainoastaan  Calais'n  linnoitus  jäi  heille. 

V.  1453  sota  loppui,  ja  rauhan  tultua  sama  kehitys  kansallista 
yhteyttä  kohti  alkaa  taas  kuninkaiden  toimissa  näkyä.  Kaarle  VII  oli 
vastoinkäymisten  aikana  osottanut  välinpitämättömyyttä  ja  toimettomuutta; 
hän  esim.  ei  edes  yrittänytkään  mitään  tehdä  pelastaakseen  Johanna  d' 
Arc'ia  kuolemasta,  mistä  häntä  moitittiin  täydellä  syyllä;  mutta  valtakun- 
nan saatuaan  hän  näyttäytyi  toimelliseksi  hallitsijaksi,  pannen  monta 
muutosta  toimeen.  Valtakuntaa  oli  sodan  aikana  suuresti  hävitetty,  ja 
vielä  rauhankin  jälkeen  kulki  raakoja  väkivaltaisia  palkkasotureita  pitkin 
maata,  kiusaten  talonpoikia.  Kuningas  teki  tästä  lopun  ja  lähetti  25000 
miestä  poikansa  johdossa  Saksan  keisarin  Fredrik  III:nnen  avuksi  hänen 
taistellessaan  Sweitsiläisiä  vastaan.  Sen  sijaan  hän  järjesti  vakinaisen 
sotalaitoksen  v.  1445,  siten  että  15  komppaniiaa,  yhteensä  9000  nuestä, 
muodostettiin  ratsuväeksi,  jossa  aatelisherrat  palvelivat;  v.  1448  määrät- 
tiin, että  kukin  pitäjä  asettaisi  yhden  jalkamiehen,  joten  syntyi  16000- 
miehinen  »vapaa- jousimies  joukko».  Rauhan  aikana  sotamies  sai  olla 
kotosalla,  ollen  vapaa  veroista.  Sodassa  oli  jousi  tärkein  ase;  nahka  varus 
oli  hänen  yllään  samoin  kuin  ratsumiehenkin,  jonka  tärkein  hyökkäysase 
oli  pitkä  keihäs.  Tykistöä  jo  käytettiin,  mutta  sen  merkitys  ei  vielä  ollut 
varsin  suuri;  samoin  oli  sotalaivaston  laita. 

Kaarle  VII:nnen  järjestämä  sotajoukko  oli  ensimmäinen  vakinainen 
koko  Europassa;  se  oli  harjaantunut  ja  luja  entiseen  feodaaliseen  sota- 
joukkoon verrattuna  ja  yksinomaan  kuninkaan  käytettävänä.    Mutta  sen 

ylläpitämiseksi  tarvittiin  vakinainen  vero,  johon  Kaarle  VII  sai  valtio- 
säädyt  V.  1439  suostumaan;  porvaristo  ja  talonpojat  sen  maksoivat 
tuloistaan,  aatelisto  ja  papisto  olivat  vapaat.  Ensin  tämä  n.  k,  »la 
taille^-yero  ob*  1,800,000  livreä,  mutta  sitä  lisäiltiin  tavan  takaa,  niin 
että  se  jo  Kaarle  VII:nnen  toisen  seuraajan  aikana  oli  4  milj.  —  Kaarle 


W^  -^^  ^ 


Kaarle  Vlhnnen  aikainen  ratsumies  tiysissi  varustuksissaan. 

yil:nnellä  oli  apumiehenä  toimissaan  eräs  rikas  kauppias  Jaakko  Coeur, 
jonka  hän  oli  ministerikseen  valinnut. 

Mutta  aatelisvalta  ei  vielä  ollut  hävinnyt.  Edelliset  kuninkaat  oli- 
vat melkoisesti  heikontaneet  sitä,  ja  satavuotisessa  sodassa  oli  suuri 
joukko  aatelismiehiä  saanut  surmansa,  mutta  uusi,  entistä  mahtavampi 
ja  vaativampi  ylimysluokka  oli  syntynyt  kuningassuvun  jäsenistä. 
Tavaksi   oli   näet   tullut,   että    kuninkaanpojille    annettiin    suuria   läänejä 

omaisuudeksi.  Ludvig  Xlmnen  v.  1461  tullessa  hallitukseen  isänsä 
Kaarle  Vllmnen  jälkeen  oli  Ranskassa  seitsemän  sellaista  kuninkaan 
sukulaishaaraa  ja  kunkin  hallussa  suuret  läänit.  Mahtavin  oli  Burgun- 
din  herttua,  josta  jo  äsken  kerroimme;  hänen  maitansa  oli  Burgundin 
suuri    herttuakunta   ja   Burgundin    vapaakreivikunta    (Franche   Comt^); 


Ludvig  XI.    (Morinin  tekeml  vaskipiirros.) 

mutta  lisäksi  hänelle  kuului  Alamaat,  joiden  rikkaat  kaupungit  jättivät 
keskenäiset  riitansa  hänen  ratkaistavakseen  ja  maksoivat  hänelle  suuret 
verot.  Hänen  hovinsa  Dijonin  kaupungissa  oli  loistavimpia  koko  Euro- 
passa;  se  oli  ritarisuuden  pääpaikka;  turnajaisista  ja  aseista,  sodasta 
Turkkilaisia  vastaan  siellä  keskusteltiin,  loistavia  juhlia  pidettiin.  Herttua 
esiintyi  kaikin  puolin  kuin  itsenäinen  hallitsija,  ja  Kaarle  rohkea,  joka 
V.   1467   peri   herttuakunnan,    alkoikin    muodostaa   maistansa   itsenäisen 

valtion,  jommoinen  Lothringi  oli  Karolingien  aikana  jonkun  aikaa  ollut. 
Orleans'in,  Anjoun,  Bourbonin  y.  m.  suvut  olivat  niinikään  suurien  läänien 
omistajia.  Näiden  kanssa  alkoivat  kuninkaat  nyt  taistella,  samoin  kuin 
Filip  II  August  ja  Filip  IV  ennen  mahtavaa  feodaaliaatelistoa  vastaan. 

Kaarle   Vilittä  vastaan   olivat  herrat  nostaneet  kapinan   »te  pr  a- 
guerie»,    jonka    kuningas    kukisti.     Mutta    kiivaammaksi    tuli    taistelu 


Kaarle  rohkea.    (Rogier  v.  d.  Weydenin  taulun  mukaan.) 

Ludvig  Xlinnen  aikana.  Vaikka  hän  isänsä  hallitessa  oli  yhdessä  her- 
rojen kanssa  vehkeillyt  tätä  vastaan,  tuli  hänestä  niiden  vaarallisin  vihol- 
linen. Ludvig  XI  menetteli  hallituksessaan  aivan  kuin  ei  oikeutta  ja 
rehellisyyttä  olisi  maailmassa  olemassakaan;  hän  oli  julma,  mutta  pelkuri; 
viekas  ja  kavala,  tehden  lupauksia  kun  oli  pulassa,  mutta  peruuttaen  ne 
taas  pulasta  päästyään;  oma  hyöty  oli  hänellä  päämääränä;  )» missä  etua, 
siinä  kunniaakin»,  sanoi  hän.  Ja  saadakseen  rauhan  soimaavalle 
omalletunnolleen     kulki     hän     kirkosta     toiseen,     notkistaen     polviansa 

pyhäinjäännösten  edessä;  ulkonainen  hartaus  oli  oleva  korvauksena 
tekemistään  vääryyksistä  ja  julmuuksista. 

Heti  hallitukseen  tultuaan  hän  joutui  suuraateliston  kanssa  riitaan; 
Kaarle  rohkea,  Burgundin  herttua,  oli  heidän  johtajansa;  >» yhteisen  hyvän 
liitoksi»  he  nimittivät  kuningasta  vastaan  tekemäänsä  sopimusta.  Mutta 
Ludvig  pääsee  voitolle,  ei  aseiden  avulla,  vaan  etupäässä  vehkeillä.  V. 
1465  jää  tappelu  herrojen  kanssa  ratkaisemattomaksi,  ja  Ludvig  tekee 
myönnytyksiä,  luvaten  muun  muassa  veljelleen  Kaarlelle  Normandian 
suuren  herttuakunnan.  Mutta  hän  kutsuu  sitte  valtiosäädyt,  jotka  hänen 
tahdostaan  päättävät,  että  Normandia  on  luovuttamaton  ala,  eikä  hän  sitä 
annakaan.  Hänen  asiamiehensä  yllyttävät  Kaarle  rohkean  alamaisia 
kapinaan;  hänen  oma  veljensä  kuolee  äkkiä  ja  kuningasta  epäiltiin  siihen 
syylliseksi,  ja  vihdoin  kun  Kaarle  rohkea,  jolle  Ludvig  hankki  kaikkialla 
väijyviä  vihollisia,  ryhtyy  suuriin  yrityksiin^  Lothringin  ja  Sweitsin  val- 
loittaakseen,  saa  hän  v.  1477  Nancyn  luona  surmansa.  Vaarallisin  vihol- 
linen oli  näin  poissa,  ja  Ludvig  korjasi  osan  hänen  maistaan  avonaisena 
lääninä  haltuunsa,  mutta  suurin  osa  joutui  Saksan  keisari  Maksimilianille, 
joka  meni  haimisiin  Kaarle  rohkean  tyttären  Marian  kanssa. 

Sen  jälkeen  saivat  useat  muut  suurvasallit  surmansa;  AlengonMn 
herttua  kuoli  vankeudessa,  Armagnacin  kreivi  murhattiin  j.  n.  e.,  ja 
kuningas  liitti  heidän  maansa  omiinsa.  Ainoastaan  muutamia  mahtavia 
herroja  oli  jäljellä,  niinkuin  Bretagnen  herttua.  Mutta  hekin  menettivät 
itsenäisyytensä;  he  eivät  saaneet  käydä  sotaa,  lyödä  rahaa  eivätkä  ilman 
kuninkaan  valvontaa  tuomita  alamaisiansa.  Kuninkaanvalta  oli  Ludvig 
XT:nnen  mielivaltaisella  menettelyllä  ruhjonut  Ranskan  keski-ajan  valtiolai- 
toksen  pirstaleiksi,  ja  ainoastaan  jäännöksiä  siitä  seuraavaan  aikaan  säilyi. 

Ludvig  XI  kuoli  v.  1483.  Hänen  hallitustaan  pidetään  Ranskan 
historiassa  keski-ajan  rajana  sen  vuoksi,  että  kansallinen  Ranska  silloin  jo 
oli  muodostunut  kuninkaanvallan  nojassa.  Ja  suuri  ero  onkin  edellisten 
kuningasten  aseman  ja  hänen  valtansa  välillä.  Klodvig  oli  vaan  soturi- 
seurueen  päällikkö,  ensimmäiset  Kapetingit  olivat  feodaaliherroja,  mutta 
Ludvig  XI  oli  kuningas,  joka  hallitsi  Ranskan  kansaa.  Se  valta,  joka 
oli  oUut  hajaantuneena  eri  käsiin,  oli  taas  yhdistynyt:  feodaaliaatelisto 
oli  masentunut,  kirkon  päämies  oU  nöyryytetty,  ja  sekä  Kaarle  VII  että 
*Ludvig  XI  tekivät  paavien  kanssa  eri  sopimuksia,  joiden  mukaan  kunin- 
kaan vaikutus  ulottui  Ranskan  kirkon  asioihinkin;  kuningas  esim.  ehdotti 
piispat,  joita  paavi  sai  vahvistaa  virkoihinsa.  Porvaristo  oli  aina  valmis 
noudattamaan  kuninkaan  tahtoa,  ja  valtiosäädyt,  joiden  mieltä  usein  tie- 
dusteltiin, antoivat  hänelle  tukea.   Vielä  oli  kuninkaalla  turvana  vakinainen 

sotajoukko,  ja  hän  sai  nostaa  vakinaisen  veron.  Palveluksessaan  hänellä 
oli  itse  valitsemiansa  virkamiehiä;  entinen  feodaalinen  tuomioistuin  eli 
kuninkaan  hovi  oli  joutunut  porvarissäädystä  kohonneiden  lakimiesten 
haltuun,  kun  herrat  olivat  jättäneet  sen.  Siitä  muodostui  Filip  IV:nnen 
aikana  kolme  eri  osastoa:  parlamentti  oli  korkein  tuomiolaitos  ja  valvoi 
koko  valtakunnan  oikeuslaitosta  (myöhemmin  perustettiin  muihinkin  kau- 


Kuningas  johtamassa  parlamentin  istuntoa.    (Miniatyyrimaalaus.) 

punkeihin  parlamentteja);  neuvoskunta  oli  toinen  hallituslaitos,  jonka 
kanssa  kuningas  neuvotteli  politiikasta  sekä  muista  valtakunnan  tärkeim- 
mistä asioista;  siihen  kuului  parooneja  sekä  piispoja;  kansleri,  jona 
tavallisesti  oli  piispa,  oli  neuvoston  puheenjohtaja  ja  pani  suuren  neljän 
tuuman  leveän  vahasinetin  päätösten  alle.  Kolmanneksi  oli  verohovi 
erotettuna,  jonka  jäsenten  oli  pitäminen  huolta  verolaitoksesta.  Verot 
otettiin  suurella  ankaruudella;  omaisuus  ryöstettiin,  ellei  niitä  heti  saatu, 
ja  niinkuin  mainittiin,  kuninkaat  yhtä  mittaa  lisäsivät  vakinaista  veroa, 
mutta    sen    lisäksi    keksittiin    useita    välillisiä    veroja,    niinkuin    suolasta, 

ylellisyystavaroista  y.  m.  —  Näiden  korkeimpien  virkakuntien  käskynalai- 
sinä  olivat  ennenmainitut  bailli't  ja  seneslial'it,  ja  näistä  riippuvaisia  taas 
prevofit  maakunnissa.  Oli  jo  alku  tuollaiseen  keskitettyyn  virkamies- 
järjestelmään,  joka  uudella  ajalla  lopullisesti  muodostui. 


XVIII. 
Englannin  valtiollisten  olojen  kehitys  keski-ajalla. 

Erilaisuus  Ranskan  Ja  Englannin  kehityksen  välillfi.  —  Britannia  ei  muutu  rooma- 
laiseksi. —  Anglosaksien  perustamat  valtiot.  —  Tanskalaisten  retket.  —  Alfred  suuri. 

—  Tanskalaismurha.  —  Sven  kakslparta  valloittaa  Englannin.  —  Knut  suuri.  — 
Tanskan  kuninkaiden  valta  loppuu.  —  Normandian  herttua  vaatii  Englannin  kruu- 
nua. —  Hastingsin  tappelu.  —  Vihamielisyys  Anglosaksien  ja  Normannien  vä- 
lillä. —  Maa   Joutuu  Normanneille.  —  Kuninkaan   suuri   valta.  —  Riitoja   syntyy. 

—  Henrik  II  Järjestää  hallinnon.  —  Riita  Tuomas  Becketin  kanssa.  —  Juhana 
maaton.  —  Magna  cbarta.  —  Henrik  III:nnen  taistelu  paroonien  kanssa.  —  Simon 
Montforfin  kapina.  —  Parlamentin  muodostuminen  ja  sen  merkitys.  —  Englannin 
kansallistunne  vahvistuu.  —  Sisällisiä  riitoja.  —  Wiklefin  oppi.  —  Wat  Tylerin 
kapina.  —  Lancasterin  suku  tulee  hallitukseen.  —  Tyytymättömyys  Ranskassa  kär- 
sittyjen  tappioiden  vuoksi.  —  Mahtava   aatelisto.  —  Ruusujen  sota.  —  Henrik  Tu- 

dorln  mielivaltainen  hallitus.  —  Itsevaltius  on  Englannissa  satunnaista  laatua. 

4. 

Ranskan  historia  12:nnen  vuosisadan  alusta  alkaen  on  feodaali- 
laitoksen  hajoittaman  valtakunnan  yhteen  liittymistä  yhä  kasvavan  ku- 
nlnkaanvallan  johdossa  ja  suojassa  sekä  kansallisen  valtion  siitä  johtuvaa 
kehittymistä.  Englannin  kansa  muodostuu  niinikään  keski-ajalla  useasta 
eri  kansanaineksesta  yhteensulautumalla,  mutta  samassa  kuin  yhteen- 
sulautuminen tapahtuu,  syntyy  taistelu  rajatonta  kuninkaanvaltaa '  vas- 
taan, jonka  kautta  kansa  hankkii  itselleen  päätukeet  vapaille  valtiollisille 
laitoksilleen,  jotka  sitten  aikojen  kuluessa  ovat  kehittyneet  ja  tehneet 
Englannista  Europan  vapaimman  maan.  Vapaan  valtiolaitoksen  varttu- 
tninen  on  pääydin  Englannin  historiassa. 

Alkuansa  asui  kelttiläisiä  heimoja  Britanniassakin,  niinkuin  Gal- 
liassa ja  Espanjassa;  Rooman  keisarit  kukistivat  niistä  osan,  mutta  poh- 
joisessa olevat  vuoristoheimot  jäivät  heidän  valtansa  ulkopuolelle,  ja 
pitkällä   muurilla  koetettiin  saada  suojaa  niiden  hyökkäyksiltä.     Rooman 

valta  ei  kuitenkaan  voinut  tähän  etäiseen  maahan  painaa  niin  syvälle 
leimaansa,  kuin  Espanjaan  ja  Gkdliaan,  vaan  väestökin  pysyi  kelttiläisenä 
eikä  muuttunut  roomalaiseksi.  Kansainvaellusten  aikana  saapui  tänne 
(v.  449)  laivoilla  Pohjanmeren  yli  Weser-virran  suun  seuduilta  saksilai- 
sia heimoja  sekä  Anglien  koko  kansa.  Pitkä  taistelu  syntyi  alkuasukasten 
kanssa,  joka  kuvastuu  keski-ajan  taruissa  Brittien  kuninkaasta  Arturista 
ja  hänen  pyöreän  pöydän  ritareistaan.  Sen  tuloksena  oli,  että  Britit 
vetäytyivät  Skottlannin  ja  Wales'in  vuorimaihin,  jossa  he  säilyttivät 
vapautensa;  mutta  eteläinen  ja  itäinen  osa  maasta  joutui  Anglosaksien 
haltuun,  joksi  yhteen  sulautunutta  kansaa  aljetaan  kutsua.    Anglosaksien 


Alfrod  suuren  valtikan  nuppi. 


perustama  valtiollinen  tila  on  kuitenkin  höllä  ja  heikko,  sillä  valloitettu 
maa  jaetaan  seitsemään  kuningaskuntaan  (heptarkia),  jotka  keskenään 
kilvoittelevat,  ja  vasta  Wessexin  kuningas  Egbert,  Kaarle  suuren  aika- 
lainen, joka  kolme  vuotta  oli  ollut  hänen  sotajoukossaan  sekä  oppinut 
tuntemaan  lujan  hallitustavan  tämän  suuren  kuninkaan  luona,  tekee  v. 
827  lopun  valtiollisesta  hajanaisuudesta  pakottamalla  kaikki  muutkin 
valtiot  tunnustamaan  herruuttaan. 

Mutta  pian  alkavat  Tanskalaisten  hävitysretket,  ja  Englannissa^nu^ 
Skandinavian  viikingit  saivat  suuremman  vallan  kuin  muissa  Länsimaissa, 
sillä  Anglosaksit  olivat  veltostuneet  ja  laimentuneet,  niinkuin  useat  muut- 
kin germaniiaiskansat,  jotka  olivat  hyökänneet  Rooman  alueelle.     Alfred 
suuren  aika  (871 — 901)  oli  kuitenkin  kunniakas  Anglosakseille.    Hän  on 


506  YLEINEN   HISTORIA. 

tämän  kansan  mainioin  hallitsija,  ja  hänet  mainitaan  usein  Kaarle  suuren 
rinnalla  keski-ajan  synkän  alkupuolen  suurena  miehenä.  Älyllä  ja  uljaalla 
rohkeudella  hän  sai  Tanskalaisista  voiton  ja  pakotti  heidän  kuninkaansa 
Gutrunin  ottamaan  kasteen  ja  palaamaan  kotimaahansa.  Koillinen  osa 
maasta  jäi  kuitenkin  Tanskalaisille. 

Samalle  kansanvaltaisuuden  pohjalle  kuin  mantereen  germanilais- 
valtioissa  oli  Anglosaksienkin  valtakunnassa  hallinto  laskettu,  ja  Alfred 
suuri  säilytti  entiset  laitokset,  mutta  pani  toimeen  täsmällisemmän  järjes- 
tyksen. Valtio  oli  jaettuna  kreivikuntiin  (county  shire),  ne  taas  sata- 
kuntiin  (hundreds)  ja  satakunnat  kymmenkuntiin  (tithingsj,  johon 
viimemainittuun  kuului  10  perhettä;  jokaisen  perheen  tuli  kuulua  johon- 
kin kymmenkuntaan.  Suuri  vapaus  oli  kansaUa  asioiden  käsittelyssä, 
sillä  »Englantilaisten  tulee  olla  vapaat,  niinkuin  heidän  ajatuksensakin», 
sanoi  Alfred.  Niinpä  kuntien  jäsenet  saivat  itse  tuomita  keskuudessaan 
syntyneet  riidat,  niinkuin  Gtermaniassa  ennen  vapaat  miehet,  ja  kuntien 
kesken  syntyneet  riidat  taas  ratkaisi  12:sta  vapaasta  maanomistajasta 
(freeholders)  muodostettu  tuomioistuin,  joka  on  kuuluisan  jury-oikeuston 
alku.  Kreivikunnan  johtajana  oli  ealdorman  eli  kreivi,  sekä  kuninkaan 
asioita  ajamassa  erityinen  virkamies,  sheriffi.  Ylimpänä  ja  koko  valta- 
kuntaa edustamassa  oli  tvittenagemot  (viisasten  kokous),  joka  alkuaan 
oli  kaikkien  vapaiden  miesten  kokous,  niinkuin  Frankkien  marskentät, 
mutta  myöhemmin  siihen  kuului  ainoastaan  ylhäisimmät  miehet  (thanit). 
Tästä  vapaasta  valtiolaitoksesta  jäi  aineksia  ja  muistoja  seuraavaan  aikaan. 

Samoin  kuin  Kaarle  suuri  kunnosti  Alfred  itseänsä  lainsäätäjänä 
ja  oikeuden  valvojana;  turvallisuus  olikin  hänen  aikanaan  niin  hyvä, 
että,  sanoo  muuan  kronikankirjoittaja,  matkustaja  saattoi  ripustaa  kulta- 
koristuksensa  puuhun  tien  varrelle  eikä  sitä  kukaan  uskaltanut  ottaa. 
Hartaana  sivistyksen-harrastajana  hän  koetti  kouluja  perustamalla  saada 
kansaansa  oppia  levitetyksi..  Itsekin  hän  on  kirjailijana  tunnettu;  muun 
muassa  hän  kirjoitti  maantieteen,  jossa  on  kerrottu  Otterin  matkasta 
Bjarmein  maahan. 

Tämä  turvallisuuden  aika  kestää  vielä  jonkun  aikaa  Alfredin  kuol- 
tua, sillä  Tanskalaiset  voitetaan,  kun  he  uudelleen  ovat  alkaneet  maata 
hätyyttää.  Mutta  kuningas  Ethelred  II,  kun  ei  kykene  asevoimalla 
puolustamaan  maatansa,  koettaa  toisia  keinoja.  Hän  maksaa  rahasum- 
man Tanskalaisille,  mutta  sen  kautta  hän  vaan  viekoittelee  heitä  enem- 
män maahansa.  Silloin  hän  antaa  määräyksen,  että  kaikki  Tanskalaiset 
surmattaisiin  samana  päivänä  koko  valtakunnassa  (v.  1002).  Tämä  julma 
teko    tuottaa    kuitenkin    pian    koston.     Sven  kuningas  tulee   Tanskasta, 

valloittaa  maan  ja  ottaa  v.  1013  Englannin  kuninkaan  nimenkin.  Hänen 
poikansa  Knut  suuri  on  mahtavimpia  hallitsijoita,  mitä  Pohjoismaissa 
milloinkaan  on  ollut,  sillä  Tanskan  ja  Norjan  kansat  olivat  hänen  ala- 
maisiansa ja  Englanti,  Skottlanti  sekä  Wales  kuuluivat  niinikään  hänen 
valtakuntaansa.  Knut  oli  alussa  julma  ja  ankara,  niinktun  isänsäkin; 
mutta  saatuansa  valtansa  vahvistetuksi,  hän  osottautui  lempeäksi,  sääsi 
suopeita  lakia  tai  uudisti  Alfred  suuren  säätämiä,  eikä  sallinut  Tanska- 
laisten sortaa  Anglosakseja.  Knut  oli  harras  kristitty  ja  esiintyi  nöyränä, 
kävi  pyhiinvaellusmatkalla  Roomassa  ja  jakeli  kulkeissaan  niin  anteliaasti 
lahjoja,  että  kaikki  teiden  varsilla  asuvat  huusivat:  »Herran  siunaus 
tulkoon  Knutille,  Englantilaisten  kuninkaalle»,  kertoo  eräs  saksalainen 
kronikan  kirjoittaja. 

Knut  suuren  perustama  suurvalta  ei  kauan  kestänyt;  v.  1035  hän 
kuoh,  ja  hänen  monet  valtakuntansa  eroavat  nyt  toisistaan;  Englannissa 
hänen  poikansa  hallitsevat  v:teen  1042,  mutta  silloin  Tanskan  herruus 
loppuu,  ja  anglosaksilainen  kuningas  Edvard  confessor  tulee  hallitse- 
maan. Hän  on  kuitenkin  viimeinen  sen  kansan  hallitsija;  sillä  taas  uusi 
valloittaja  laskee  Britannian  valtaansa,  nimittäin  Normannit,  joiden 
esi-isät  Gänge  Rolfin  johdossa  olivat  v.  911  asettuneet  Normandian  maa- 
kuntaan, jossa  he  jo  tähän  aikaa  olivat  muuttuneet  Ranskalaisiksi. 

Edvard  oli  äitinsä  puolelta  normannilaista  sukua  ja  suosi  heitä 
suuresti;  ja  Normandian  herttua  Vilhelm  väitti,  että  hän  oli  luvannut 
tehdä  hänet  valtakuntansa  perijäksi.  Wittenagemot  antoi  kuitenkin  Ed- 
vardin kuoltua  V.  1066  valtakunnan  eräälle  Haraldille,  joka  oli  anglo- 
saksilainen jaarli  ja  jo  Edvardin  hallitessa  oli  ollut  valtion  johtava  mies. 
Mutta  Vilhelm  alkaa  varustautua  valloittaakseen  Englannin;  hän  kääntyy 
paavinistuimen  puoleen,  jonka  politiikkaa  silloin  jo  Hildebrand  johti, 
väittäen  Haraldin  valapatoksi,  sillä  hänkin  oli  pyhäinjäännösten  arkulla 
kättänsä  pitäen  vannonut  puolustavansa  Vilhelmin  oikeutta,  mutta  selitti 
nyt  sellaisen  valan  tehottomaksi,  koska  hän  oli  tehnyt  sen  pakosta,  hän 
kun  oli  silloin  Normandiassa  Vilhelmin  luona.  Paavi  asettuu  Norman- 
dian herttuan  puolelle,  koska  Pietarin  rahaa  ei  oltu  Englannista  suori- 
tettu, julistaa  Haraldin  pannaan  sekä  lähettää  vielä  Vilhelmille  siunatun 
lipun,  sotaisen  investituran  merkin,  sekä  sormuksen,  jossa  oli  yksi  Pyhän 
Pietarin  hiuskarva  timantin  alla,  kirkollisen  investituran  merkkinä. 

Vilhelm  lähettää  silloin  yli  koko  Ranskan  julistuksia,  kehottaen 
ritareja  yhtymään  lippujensa  alle,  ja  halukkaita  ilmaantuu  kylliksi; 
60,000  miestä  on  hänen  mukanaan  kanaalin  yli  purjehtiessaan.  Hän 
voittaa   Haraldin  Haslingsin  tappelussa  v.  1066,  marssii  Lontooseen  ja 

kruunauttaa  itsensä   siellä   Englannin   kuninkaaksi.     Tämän  retken  joh- 
dosta on  häntä  kutsuttu   Vilhelm  valloittajaksi. 

Anglosaksit  eivät  kuitenkaan  antaudu  yhden  tappelun  hävittyään, 
vaan  monia  vuosia  kestää  pientä  taistelua  Normanneja  vastaan.  Jouk- 
koja kerääntyy  rohkeiden  päällikköjen  ympäri,  jollaisina  ovat  tulleet  tun- 
netuiksi Edvin  ja  Morkar,  Haraldin  langokset;  suoperäisissä  seuduissa 
Ouse- virran  suussa  saaren  itäosassa  muodostui  »pakolaisten  leiri»; 
Vilhelmin  joukot  piirittivät  heidät,  ja  vihdoin  v.  1072  täytyi  heidän  an- 


Vilhelm  valloHtajan  sinetti. 

tautua.  Varsinainen  sota  loppui  nyt,  mutta  kiivasta  vihamielisyyttä 
ilmaantuu  senkin  jälkeen.  Surma  on  aina  vaanimassa  muukalaisia; 
metsistä  heitä  ammutaan,  kun  sattuvat  ohi  kulkemaan,  ja  tuollaista  sissi- 
sotaa ja  rotuvihaa  kestää  toista  vuosisataa.  Eivätkä  Vilhelmin  ankarat 
laitkaan  saaneet  sitä  taukoamaan;  murhamiehiä  hätyytettiin  ja  juhstet- 
tiin  lakien  suojeluksen  menettäneeksi;  piirikunta,  jossa  Normanni  oli 
murhattu,  tehtiin  kokonaisuudessaan  vastuunalaiseksi  murhasta  siten  että 
asukasten  kahdeksan  päivän  kuluessa  tuli  ottaa  murhamiehestä  selvä  tai 
muuten  suorittaa  47  hopeamarkkaa.  Mutta  kun  asukkaat  rupesivat 
hävittämään  kaikki  ulkonaiset  tunnusmerkit  murhatulta,  julistettiin  kaikki 

murhatut  Ranskalaisiksi.  Vasta  vähitellen  tuo  ankara  viha  haihtui,  ja 
valloittajat  sulautuivat  entisiin  asukkaisiin,  joten  muodostui  Englannin 
kansa.  Tuohon  lähentelemiseen  vaikutti  suuresti  kuninkaanvallan  sorto, 
siUä  itse  vallitsevallekin  kansalle  kävi  se  tuskalliseksi.  Jo  Vilhelm 
järjesti  hallituksen  siihen  tapaan,  että  kaikki  valta  tuh  kuninkaalle. 


Normannilalirttarl.    (Piirretty  sSllyneiden  aseiden  jolidolla.) 


Feodaalilaitoksen,  joka  oli  vallitsemassa  Vilhelmin  kotimaassa,  hän 
valloittamassaan  maassakin  pani  toimeen.  Itse  hän  otti  anglosaksilais-ku- 
ninkaiden  rahaston  ja  kirkoltakin  riisti  hän  kalleuksia  sekä  pidätti  valta- 
kunnan maasta  itselleen  suuria  aloja.  Muu  maa  joutui  hänen  sotureilleen, 
sillä  Anglosaksit,  entiset  isännät,  menettivät  kaikki.  Ranskasta  tulleet 
paroonit   karkottivat   tai   surmasivat    heidät  ja  menivät   toisinaan   heidän 

leskiensä  kanssa  naimisiin,  asettuen  hyvällä  tai  pahalla  heidän  linnoihinsa 
asumaan.  Moni  halpasäätyinen  Ranskalainen,  joku  teurastaja  tai  muu 
käsityöläinen,  pääsi  siten  parooniksi  ja  sai  maata,  linnan  ja  alustalaisia. 
Kaikki  nuo  läänit  ja  tilukset  kirjoitettiin  Vilhelmin  käskystä  erityiseen 
maakirjaan,  jota  Anglosaksit  kutsuivat  Domesdaybookiksi,  s.  o.  tuomio- 
päivänkirjaksi,  koska  se  ikäänkuin  lopullisesti  vahvisti  tuon  heille  on- 
nettoman maanjaon;  sen  mukaan  oli  Englannissa  600  paroonikuntaa  ja 
60,000  ritarikuntaa.  —  Kirkon  virat  otettiin  niinikään  entisiltä  omista- 
jilta ja  annettiin  Ranskalaisille;  niinpä  kuuluisa  Lanfraneus  tuli  Canter- 
buryn arkkipiispaksi. 

Mutta  vaikka  tuo  valtiojärjestelmä  oli  ulkomuodoltaan  samallainen, 
kuin  Ranskassa,  oli  Vilhelm  niin  järjestänyt,  ettei  parooneilla  ja  ritareilla 
ollut  mitään  itsenäisyyttä.  Kaikki  lääninsaajat,  suuret  ja  pienet,  tekivät 
näet  kuninkaalle  uskollisuusvalan,  joten  jokainen  oli  ensi  sijassa  kunin- 
kaan alamainen  eikä  jonkun  muun  lääniherran;  valtakunnan  joka  osassa 
hän  oli  pidättänyt  itselleen  linnoja,  metsiä  y.  m.  alueita;  hänen  asetta- 
mansa virkamiehet,  sheriffit,  pitivät  kreivikunnissa  hänen  eduistaan 
vaaria.  Ja  vihdoin  kirkonkin  miehet,  jotka  kuningas  oli  asettanut,  olivat 
hänen  vallassaan.  Siten  olivat  Vilhelm  ja  hänen  seuraajansa  miltei  itse- 
valtiaita. Ranskalainen  sivistys  ja  Ranskan  tavat  tulivat  Normannien 
mukana  ja  ranskankieli  oli  virallinen  kieli.  Vieläkin  tavataan  Englan- 
nissa nimiä,  jotka  muistuttavat  ranskalaista  alkuperää.  Vasta  14:nnellä 
vuosisadalla,  jolloin  Anglosaksit  ja  Normannit  sulautuvat  yhdeksi  kan- 
saksi, muodostuu  englanninkielikin. 

Mutta  tuo  lujaksi  laadittu  valtio  joutui  pian  monien  pitkällisten 
riitojen  ja  taistelujen  valtaan.  Siinä  syntyy  riitoja  kruunuunpyrkijöiden 
kesken,  kun  Vilhelm  valloittajan  suku  loppuu  v.  1135.  Ranskasta  tulee 
hallitsemaan  v.  1154  sukulaisuuden  nojaUa  uusi  Plantagenefn  suku, 
josta  Henrik  II  on  ensimmäinen.  Sen  kautta  lisääntyy  vielä  Englannin 
kuninkaiden  valta  Ranskassa,  siUä  suvun  perintömaa  on  Anjou  ja  Tou- 
raine,  ja  Henrik  II  liitti  näihin  vielä  naimisensa  kautta  Aqvitanian  eli 
suurimman  osan  Etelä-Ranskaa.  Täten  oli  Englannin  kuninkaalla  toista 
vertaa  laajemmat  maat  Ranskassa,  kuin  Ranskan  kuninkaalla,  hänen 
lääniherrallaan.  Siitä  johtui  taistelua  ja  kilpailua  Ranskan  kuninkaiden 
kanssa,  josta  jo  edellisessä  luvussa  kerroimme.  Kuningassuvun  jäsenten 
välillä  syntyy  niinikään  riitoja,  ja  kuninkaan  ja  kirkon  sekä  kuninkaan 
ja  paroonien  välillä  on  taisteluja.  Loppupäätös  näistä  kiistoista  on,  että 
kuninkaiden  täytyy  jossakin  määrin  masentua;  he  menettävät  Ranskan 
maat  ja  Englannissa  rajattoman  valtansa. 

Henrik  II  (1135 — 1154)  palautti  Englantiin  järjestyksen,  joka 
sisällisten  sotien  aikana  oli  siellä  kokonaan  hävinnyt;  hän  hävitti  rosvo- 
linnat,  joita  pitkin  maata  oli  ilmaantunut,  sekä  karkotti  maasta  pois 
suuret  palkkasoturijoukot,  jotka  sinne  olivat  tulleet  ja  muuttuneet  kan- 
saUe  vitsaukseksi.  Mutta  hän  kehitti  myöskin  säädöksillään  Vilhelm 
valloittajan  hallitusjärjestelmää.  Hän  esiintyi  itse- 
valtiaana niinkuin  Vilhelmkin  ja  teki  kuninkuu- 
den vielä  vankemmaksi  järjestämäUään  virka- 
miehistöllä. Kuninkaan  vasallienkokous  (curia 
regis),  joka  mantereen  valtioissakin  tavataan, 
sai  Englannissa  aikaisemmin  kuin  muualla 
virkakuntaluonteen ;  se  tarkasti  kreivikuntien 
sheriffien  veronkantoa  ja  oli  korkein  lainvalvoja. 
Henrik  II:sen  aikana  se  jakaantui  toimiensa 
vuoksi  kahteen  osastoon:  hovioikeuteen  ja  vero- 
kamariin;  edelliselle  kuului  kaikkien  alempien 
tuomioistuinten  lausumien  tuomioitten  tarkasta- 
minen, joka  heikonsi  suuresti  feodaalista  tuomio- 
oikeutta.  Henrik  II  salli  myöskin  maksua  vas- 
taan {scutagium  =  kilpiraha)  herrojen  vapau- 
tua sotapalveluksesta,  jonka  kautta  Englannin 
aatelisto  menetti  sotaisen  luonteensa;  mutta 
tästä  verosta  saamallaan  rahalla  hän  palkkasi 
sotureita,  jotka  sekä  taitonsa  että  luotettavaisuu- 
tensa  puolesta  olivat  ritareja  parempia.  Jokai- 
sen vapaan  miehen  oli  kuitenkin  ottaminen  osaa 
maan  puolustukseen,  jonka  kautta  entinen  heri- 
bann-velvollisuus  uudistettiin.  Koettaessaan  saada 
kirkkoonkin  järjestystä,  hän  joutui  ankaraan 
riitaan  sen  kanssa,  eikä  saanut  papistoa,  niin- 
kuin aateliston,  kuninkaanvallan  riippuvaisuuteen. 

Vilhelm    valloittaja    oli,    niinkuin     mainit- 
simme,   antanut    Normanneille    kirkon    virat   ja 

samassa  laajat  oikeudet,  varsinkin  laajan  tuomio-oikeuden,  menetellen 
siis  samaan  tapaan  kuin  Kaarle  suuri,  toivoen  hänkin  kirkosta  hyvää 
liittolaista  kuninkaanvallaUe.  Mutta  kirkon  virkoihin  oli  päässyt  kelvotto- 
miakin miehiä,  mistä  rappeutuminen  oli  seurauksena ;  murhia,  ryöstöjä  sekä 
kaikeilaisia  häpeällisiä  tekoja  harjoitettiin  kirkon  piirissä;  niinpä  sanotaan 
Henrik   II:sen   hallituksen   alkupuolella   Englannissa  olleen   sata  murhan 

tehnyttä  pappia;  tuomiot,  joita  he  itse  lausuivat,  olivat  verraten  lieviä. 
Kirkko  rupesi  muuttumaan  rikoksien  turvapaikaksi  sen  sijaan  että  sen 
tuli  olla  sorrettujen  ja  heikkojen  suojana.  Henrik  II  tahtoi  tässä  saada 
parannusta  aikaan ;  mutta  silloin  syntyy  riita  kuuluisan  TuomcLS  Becketin 
kanssa.  Tämän  miehen  vanhempain  elämänvaiheita  on  runollisen  ihana 
seikkailu  kaunistamassa.  Isä  Gilbert  Becket  oli  Lontoon  porvari,  joka 
PyhällämaaUa  käydessään  oli  joutunut  erään  muhammedilaisen  orjaksi; 
mutta  isännän   tyttäressä   S3rttyy   orjaan   tulinen   rakkaus,  jonka   vuoksi 

hän  vapautetaan.  Gilbert  palaa  Lon- 
tooseen, mutta  tuo  nuori  tyttö  ei 
saattanut  ilman  häntä  elää,  vaan  lähti 
etsimään  häntä,  kulkien  Palestinasta 
Lontooseen  asti  osaamatta  muuta 
kristittyjen  kielestä  kuin  kaksi  sanaa: 
Lontoo  ja  Oilbert.  Hän  löysi  kui- 
tenkin Gilbertin,  kääntyi  kristinoppiin, 
ja  Gilbertin  puolisona  hän  tuli  Tuo- 
mas Becketin  äidiksi.  —  Tuomas  sai 
hyvän  kasvatuksen,  kohosi  kirkon 
viroissa  ja  pääsi  vihdoin  Henrik  II:sen 
kansleriksi;  nimittämällä  hänet  Can- 
terburyn arkkipiispaksi  kuningas 
luuli  saavansa  hänestä  hyvän  apu- 
laisen reformiensa  toimeenpanemi- 
sessa. Mutta  Tuomas  asettui  heti 
jyrkästi  kirkon  kannalle  ja  sen  etuja 
puolustamaan.  Kuningas  esittää  v. 
1164  Clarendonissa  suuressa  piispain- 
kokouksessa vahvistettaviksi  muuta- 
mia sääntöjä,  joiden  mukaan  papit 
tuomioistuimen  alaisia,  eivätkä  saisi 
kuninkaan  suostumatta  lähteä  maasta;  ja  vielä  pidätettiin  niiden  mukaan 
tulot  avonaisiksi  joutuneista  hiippakunnista  kuninkaalle.  Becket  asettuu 
vastarintaan;  »niinkuin  kulta  on  halpaa  lyijyä  kalliimpaa,  niin  on  hen- 
gellinen valta  maaUista  valtaa  arvokkaampi»,  sanoo  arkkipiispa.  Hän 
pakenee  Ranskaan,  ja  vasta  seitsemän  vuoden  kuluttua  Ludvig  VII  saapi 
aikaan  sovinnon  hänen  ja  Henrik  II:sen  välillä.  Tuomas  palaa  Eng- 
lantiin, mutta  asettuu  yhtä  jyrkästi  entiselle .  kannalle,  julistaen  muun 
muassa    pannaan    Yorkin    arkkipiispan,    joka    oli    asettunut    kuninkaan 


Canterburyn  arkkipiispan  sinetti,  jossa  on  kuvattu 
Becketin  murliakohtaus. 


rikosasioissa     olisivat    maallisen 

puolelle.  Suuttuneena  Henrik  lausuu  uhkauksia  ja  moitteita,  jonka  joh- 
dosta neljä  ritaria  surmaa  Becketin  itse  kirkon  alttarilla  (v.  1170). 
Henrik  osotti  kuitenkin  sittemmin  katumusta  ja  antoi  ruoskia  itseänsä 
Becketin  haudalla  sekä  peruutti  Clarendonin  säännöt.  Kirkko  pääsi  siis 
voitolle. 

Viimeiset  vuotensa  täytyi  Henrikin  taistella  kapinoitsevia  poikiansa 
vastaan,  kunnes  hän  v.  1189  kuoli,  ja  kuninkaaksi  tuli  seikkailija- ritari 
Richard,  joka  taisteli  ensin  Pyhässämaassa  ja  sitten  Hanskassa  omista- 
missaan lääneissä  Filip  II:sta  Augustia  vastaan.  Vihdoin  hän  erään  vähä- 
pätöisen linnan  edustalla  sai  surmansa  (1199).  »Hänen  mukanaan  pei- 
tettiin ritarisuuden  loisto  ja  kunnia  hautaan  >,  sanoivat  hänen  aikalaisensa. 

Richardin  veli  Juhana,  jota  kut- 
sutaan maattomaksi,  peri  nyt  valta- 
kunnan. Hänen  hallituksensa  on  tär- 
keä Englannin  kehitykselle,  sillä  tähän 
aikaan  asti  täytyy  palata  Englannin 
vapaan  valtiolaitoksen  perustusta  hake- 
maan. Juhana  oli  mielivaltainen,  julma, 
hillitön  ja  oikullinen;  lupauksensa 
hän  rikkoi  milloin  luuli  voivansa  sen 
tehdä;  lahjomalla  hän  toisinaan  koetti 
asiaansa  ajaa.  Veljensäpojan  Arturin 
hän  surmautti;  Englannin  kirkkoa  hän 
tahtoi  mielensä  mukaan  johtaa,  määrä- 
ten Canterburyn  arkkipiispankin.  Mutta 
paavi  Innocentius  III  asetti  tähän  virkaan  toisen  miehen,  Tapani  Lang- 
ionin,  jota  Juhana  ei  kuitenkaan  laskenut  Englantiin  tulemaan;  ja  viha- 
päissään  hän  vannoi  »Jumalan  hampaiden  kautta»  katkasevansa  nenän 
kaikilta  Roomalaisilta,  jotka  hänen  valtakuntaansa  tulivat,  ja  uhkasi  vis- 
kata mereen  koko  Englannin  papiston.  Mutta  uhkaustaan  hän  ei  voi 
panna  toimeen;  päinvastoin  hän  menettää  kaikki.  Ranskan  kuningas 
ottaa  hänen  lääninsä  mantereella  (ks.  edell.  luk.),  ja  paavi  lahjoittaa 
hänelle  vielä  Englanninkin,  julistaen  Juhanan  pannaan,  hän  kun  sodan 
aikana  oli  anastanut  kirkon  omaisuutta,  ja  laskee  koko  maan  interdiktin 
alaiseksi.  Juhana  oli  nyt  todellakin  »maaton>.  Hän  nöyrtyy  silloin  ja 
ottaa  polviaan  notkistaen  paavin  legaatin  edessä  Englannin  paavilta  vas- 
taan lääninä.  Nyt  yrittää  hän  kuitenkin  saada  Ranskan  läänit  takaisin, 
mutta  häviää  Bouvines^in  tappelussa  v.  1214. 
Yleinen  historia.  —  33. 


Juhana  maattoman  sinetti. 
(Magna  cliartasta.) 

Hänen  mantereelta  palattuaan  Englannin  paroonit  alkavat  taistelun 
häntä  vastaan,  suuttuneina  hänen  mielivallastaan  ja  niistä  häpeällisistä 
ja  nöyryyttävistä  ehdoista,  joihin  hän  oli  suostunut.  Tapani  Langton 
on  vastarintaa  johtamassa.  Aseilla  varustettuina  he  esiintyvät  kuninkaan 
eteen  jouluna  v.  1214  ja  vaativat  häntä  hyväksymään  laatimansa  asetuk- 
sen; kuningas  pyytää  miettimisaikaa,  mutta  kieltäytyy  lopulta  antamasta 
suostumustaan.  »He  tahtovat  kuningaskuntani v,  huusi  hän  vihasta 
punaisena.  Silloin  paroonit  ryhtyvät  aseisiin,  ja  nyt  Heinäk.  19  p.  v. 
1215  täytyy  kuninkaan  piirtää  nimensä  Magna  chartan  alle,  joka  on 
Englannin  vapauden  pohja-asetus.  Siinä  määritellään  kuninkaan  asema 
ja  hänen  oikeutensa  alamaisten  suhteen;  hän  lupaa  kunnioittaa  kirkon 
oikeuksia,  varsinkin  vaalioikeutta,  ja  samoin  vahvistetaan  paroonien  feo- 
daalioikeudet ;  veroja  ei  saisi  määrätä  ilman  »yleisen  neuvoskunnan» 
suostumatta,  eikä  tämä  sääntö  koskenut  yksinomaan  ylhäisiä  säätyjä 
vaan  koko  kansaa;  ketäkään  vapaata  miestä  ei  saisi  vangita  eikä  ran- 
gaista paitsi  vertaistensa  tuomion  nojassa.  Persoonallinen  turvallisuus 
oli  sen  kautta  taattu. 

Taistelua  kestää  vielä  tämänkin  jälkeen;  Juhana  rikkoo  lupauk- 
sensa, ja  sisällinen  sota  on  jo  syntymässä,  mutta  hän  kuolee,  ennenkuin 
se  joutuu  puhkeamaan  (v.  1216).  Hänen  poikansa  Henrik  III  (1216 — 
1272)  suututtaa  Englantilaisia  suosimalla  ranskalaisia  parooneja  ja  jättä- 
mällä kirkon  virkoja  Roomalaisille,  jonka  kautta  paljon  rahaa  vietiin 
maasta  pois.  Vielä  lisäksi  Henrik,  vaikka  neljä  eri  kertaa  oli  valallsl 
vakuuttanut  noudattavansa  Magna  chartan  määräyksiä,  sääsi  mielin 
määrin  veroja.  Oxfordissa  pitävät  paroonit  sen  johdosta  v.  1258  koko- 
uksen, joka  pakottaa  kuninkaan  luovuttamaan  melkein  koko  valtansa 
heille;  paroonien  asettama  valiokunta  saisi  vuosittain  asettaa  tärkeimmät 
valtionvirkamiehet,  niinkuin  kanslerin,  rahastonhoitajan'  ja  tuomarit; 
linnojen  isännätkin  se  nimittäisi;  parlamentti  taas  olisi  joka  kolmas 
vuosi  kutsuttava  kokoon. 

Kuningas  tahtoo  kuitenkin  päästä  antamistaan  lupauksista,  mutta 
silloin  paroonit  Leicesterin  kreivin  Simon  MontforVin  johdossa  nouse- 
vat aseelliseen  vastarintaan.  Tappelussa  joutuu  kuningas  ja  perintö- 
prinssi  Edvard  vangiksi  v.  1264,  ja  nyt  on  Montfort  Englannin  todellinen 
hallitsija.  Saadakseen  lujempaa  tukea  hän  kutsuu  kokoon  parlamentin 
V.  1265,  mutta  paroonien  ja  piispojen  lisäksi  siihen  saapuu  myöskin 
ritarikunnista  edustajia  sekä  porvareja  kustakin  kaupungista.  Hän  ei 
kuitenkaan  saanut  nauttia  tuloksia  uuden  parlamentin  toiminnasta,  sillä 
hän  kaatui  samana   vuonna  (1265)  Eveshamin  tappelussa  taistellessaan 

Edvardia    vastaan,   joka   oli   päässyt  vankeudesta   pakenemaan.     Henrik 
pääsee  nyt  uudelleen  hallitsemaan. 

Henrikin  seuraajat  Edvard  I,  Edvard  II \^  Edvard  III {1212— 1211), 
asettuivat  hallitsemaan  sovinnossa  parlamentin  kanssa,  ja  sen  oikeudet  yhä 
lisääntyivät  näinä  aikoina.  Englannissa  tämä 
edustuslaitos  muodostui  toisella  tavalla  kuin 
Hanskassa,  tullen  koko  kansan  eduskunnaksi, 
jota  vastoin  mantereen  valtioissa  säätykokouk- 
set  olivat  säätyluokkien  edustajia. 

Alkuaan  olivat  ainoastaan  paroonit  eli 
ylin  aatelisto  saaneet  valtiolliset  oikeudet,  sillä 
niitä  ainoastaan  tarkoitettiin  Magna  chartan 
»yleisellä  neuvoskunnalla».  Mutta  Englannissa 
oli  myöskin  suuri  joukko  ritareja  eli  pienien 
läänien  omistajia,  joita  ei  saattanut  syrjään 
jättää;  ja  näiden  rinnalla  oli  vielä  aatelittomia 
maanomistajia,  jotka  olivat  vapaita,  muodostaen 
vapaan  maataviljelevän  keskisäädyn,  jollaista 
Europan  mantereella  ei  ollut.  Mutta  tämä 
luokka  alkaa  ennen  pitkää  lähennellä  aatelista 
ritariluokkaa,  viimemainitun  jäsenet  kun  esim. 
tahtovat  päästä  sotapalveluksesta  vapaiksi 
maksamalla  n.  k.  kilpiveron  kuninkaille.  Tä- 
män johdosta  he  menettivät  sotaisen  luonteensa 
ja  muuttuivat  rauhallisiksi  maanviljelijöiksi, 
niinkuin  aatelittomat  vapaat  olivat.  Tällä  luo- 
kalla oli  suuri  merkitys  kreivikuntien  oikeus- 
laitoksessa ja  hallinnossa,  jonka  vuoksi,  kun 
taistelu  v.  1254  alkaa  uudestaan,  molemmat 
riitapuolet  katsovat  tarpeelliseksi  saada  tämänkin 
osan  kansaa  tuekseen,  ja  silloin  kutsutaan 
ylimysten  kokoukseen  myöskin  kaksi  ritaria 
kustakin  kreivikunnasta. 

Mutta  kaupunkien  porvaristo  on  myöskin  jo  alkanut  kohota  sellai- 
seen varallisuuteen  ja  arvoon,  että  senkin  osanotto  yleisiin  päätöksiin 
levottomina  aikoina  katsottiin  tärkeäksi;  v.  1265  heidät  ensi  kerran  kut- 
sutaan vattiokokoukseen  ja  v:sta  1295  kaupungit  säännöllisesti  lähettä- 
vät kaksi  edustajaa  kukin.    Sheriffit  toimittavat  kuninkaan  käskystä  vaalit 


Henrik  III. 
(Hauta-arkun  kansikuva.) 


5i6 


YLEINEN   HISTORIA. 


kreivikunnissa   ja   kaupungeissa,   mutta   lordit  kuningas  kutsuu  yksityi- 
sesti kokoukseen  saapumaan. 

Siten  olivat  Englannin  kansan  eri  ainekset  edustettuina.  Mutta 
jonkun  aikaa  oltiin  epävarmalla  kannalla,  miten  eri  kansanluokat  kokouk- 
sissa liittyisivät  toisiinsa;  alussa  olivat  säädyt  erikseen,  siten  että  ritarit 
liittyivät   parooneihin,   muodostaen  siis  aatelin,  papit  äänestivät  erikseen, 


Lordien  huoneen  istunto  Edvard  l:sen  ailcana.    (Miniatyyril(uva.) 


ja  porvarit  samoin,  joten  oli  muodostumassa  samantapainen  säätykokous 
kuin  Ranskassa.  Mutta  paroonit  ja  prelaatit  olivat  lähimpänä  toisiaan, 
he  kun  olivat  suurien  läänien  omistajia  ja  saapuivat  ilman  vaalia  parla- 
menttiin; ritarit  ja  kaupunkilaiset  taas  olivat  valittuja  edusmiehiä  kum- 
matkin ja  muutenkin  varallisuutensa  ja  sivistyksensä  puolesta  toisiaan 
lähellä,  jonka  vuoksi  he  liittyivät  yhteen.  Siten  muodostui  Englan- 
nin parlamentti  kaksijakoiseksi.  Ensimmäinen  kamari  oli  lordien  huone 
eli  ylähuone,  toinen  kommunien  huone  eli  alahuone.  Englannin  parla- 
mentti ei  siis  muodostunut  jyrkän  säätyjaon  perustukselle,  eivätkä  säätyedut 

saattaneet  siis  olla  kokouksen  päätöksiä  määräämässä,  vaan  kun  kummassa- 
kin kamarissa  oli  eri  säätyryhmiä,  aatelisia  ja  pappeja  ylähuoneessa  sekä 
aatelisia  ja  porvareja  alahuoneessa,  tuli  kansan  eduskunnan  kumpikin 
osasto  edustamaan  koko  maata,  ja  siitä  sen  suuri  merkitys  ja  voima  man- 
nermaan eduskuntiin  verrattuna  johtui.  V.  1341  tiedetään  ensi  kerran 
kaksijakoa  käytetyn.  Itseverotusoikeuden  sai  parlamentti  v.  1309,  ja 
muissakin  tärkeimmissä  valtion  asioissa  sen  lausuntoa  pyydettiin;  lakia  ei 
saanut  ilman  sen  suostumusta  muuttaa,  ja  hallituksen  toimia  se  sai  tar- 
kastaa sekä  panna  syytteeseen  kuninkaan  neuvonantajia. 

Tämän  taistelun  kestäessä  nuot  ennen  vihamieliset  kansat  sulau- 
tuvat yhdeksi,  ja  englanninkieltä  aljetaan  käyttää  ranskankielen  ase- 
masta. Niinpä  kirjailija  Chaucer  kirjoittaa  englanninkielellä  Edvard 
III  aikana  »Canterburyn  kertomuksensa».  —  Jonkun  aikaa  on  Englanti 
myöskin  erillään  mantereen  asioista,  kun  se  Juhana  maattoman  aikana 
oli  Ranskan  läänit  menettänyt  ja  Edvardit  koettivat  liittää  koko  Britan- 
nian saaren  valtaansa.  Henrik  II  oli  jo  laskenut  Irlannin  Englannin 
vallanalaisuuteen,  Wales'in  kelttiläiset  heimot  Edvard  I  laski  valtansa 
alle,  hävittäen  vanhat  laitokset  ja  järjestäen  sen  hallinnon  Englannin 
tapaan.  Tämän  tapauksen  muistoksi  hän  antoi  pojalleen  WalesMn  prins- 
sin nimen,  joksi  sen  jälkeen  Englannin  kruununperillistä  on  kutsuttu. 
Sama  kuningas  hankki  Skottlannissakin  itselleen  herruuden,  mutta  hei- 
kon Edvard  II:sen  aikana  se  jälleen  menetettiin.  Edvard  III  sen  kui- 
tenkin taas  uudisti.  Skottlannilla  oli  kyllä  vastedeskin  oma  kuningas- 
sukunsa, mutta  Englannin  hallitsijat  pitivät  itsensä  maan  läänih^roina. 

Edvard  III  suuntaa  uudelleen  Englannin  politiikan  Europan  man- 
tereelle, ryhtyessään  taistelemaan  Ranskan  kruunusta  (ks.  edell.  lukua). 
Tämän  pitkällisen  100-vuotta  kestävän  sotatilan  aikana  kiihtyi  näiden 
molempien  kansojen  välinen  vihamielisyys,  mutta  toisaalta  se  vahvisti 
kansallistunteen  entistä  itsetietoisemmaksi  kummassakin  maassa.  Ras- 
kaaksi kävi  kuitenkin  sota  Englannin  kansalle,  vaikkakin  se  tuotti  voit- 
toja, sillä  parlamentin  täytyi  tavan  takaa  myöntää  uusia  veroja  kuninkaille 
sitä  varten.  Tästä  syntyi  tyytymättömyjrttä,  johon  tuli  lisäksi  muitakin 
seikkoja. 

Englannissa  oli  jo  aikaisemmin  kuin  muissa  maissa  alustalals- 
talonpoikien  asema  muuttunut  edullisemmaksi  sen  kautta,  että  he  päivä- 
töiden verosta  saivat  suorittaa  sovitun  rahamäärän  herralleen;  maaorjuus 
alkoi  sen  johdosta  hävitä  ja  muodostui  vapaa  työmiesluokka,  joka  oli 
milloin  maanomistajien,  milloin  kaupunkilaisten  töissä.  Mutta  tämän 
johdosta   syntyneestä   kilpailusta   kohosivat  päiväpalkat,  mikä  huolestutti 


518  YLEINEN    HISTORIA. 

maanomistajia^  ja  sen  vuoksi  he  parlamentissa  saivat  aikaan  asetuksen, 
jonka  mukaan  hallitus  määräsi  päiväpalkkojen  suuruuden;  niinikään 
aljettiin  entiseen  tapaan  päivätyöjärjestelmää  uudistaa.  Tästä  työväki 
pahastui,  kääntäen  vihansa  aatelistoa  vastaan.  Kuuluisan  Oxfordin  yli- 
opiston professorin  Wiklefin  oppi  tuli  vielä  lisäksi  levottomia  mieliä  kii- 
hottamaan. Hän  oli  asettunut  katolista  kirkkoa,  paavin  ylivaltaa  ja 
kirkon  maallista  omaisuutta  vastustamaan,  ja  monet  hänen  oppilaansa, 
n.  k.  lollardit,  kulkivat  ympäri  maata,  sovittaen  Wiklefin  mielipiteitä 
maallisiin  oloihin;  he  saarnasivat  kansaUe  ihmisten  yhdenvertaisuutta, 
sanoen,  ettei  maailman  alussa  ollut  orjuutta.  »Kun  Aatami  muokkasi 
maata  ja  Eeva  kehräsi,  kukapa  oli  silloin  aatelismies?»  laulettiin  eräässä 
loUardi-papin  sepittämässä  runossa,  joka  oli  yleisesti  levinnyt.  Eräs 
seppä  Wat  Tyler,  jonka  tytärtä  muuan  verojenkokooja  oli  häväissyt, 
nosti  tuon  jo  ennen  kiihtyneen  kansan  kapinaan;  60,000  talonpoikaa 
(toiset  sanovat  niitä  olleen  100,000)  kulki  Etelä-Englannin  kreivikun- 
nista hänen  johdossaan  v.  1381  Lontoon  porteille  asti;  he  tunkeutuivat 
kaupunkiin,  jossa  surmasivat  kanslerin  ja  arkkipiispan,  muka  kansan 
sortajina;  he  vaativat  orjuuden  hävittämistä,  kauppavapautta  y.  m.  Itse 
kuningas  Richard  II  oli  vaarassa,  kun  Wat  Tyler  kohdatessaan  hänet 
tarttui  hänen  hevosensa  suitsiin,  pitäen  puukkoa  toisessa  kädessään. 
Silloin  Lontoon  pormestari  pisti  tikarilla  kapinoitsijan  kuoliaaksi.  Kun 
johtaja  oli  poissa,  lakkasi  kapina  itsestään. 

Richard  II  (1377 — 1399),  kuuluisan  Mustan  prinssin  poika,  oli 
väkivaltainen  kuningas,  joka  pakotti  parooneja,  pappeja  ja  porvareja 
lainaamaan  itselleen  rahoja;  10,000  jousimiestä  ympärillään  hän  hallitsi 
laeista  huolimatta.  Tästä  hallituksesta  hänen  serkkunsa  Lancasterin 
kreivi  teki  lopun  vangitsemalla  hänet.  Siten  Lancasterin  sukuhaara  tuli 
hallitukseen. 

Toisen  tämän  suvun  kuninkaista  Henrik  Yrnnen  näimme  jo  aijotun 
Ranskankin  kuninkaaksi,  mutta  hänen  heikon  poikansa  Henrik  VI:nneii 
aikana  Englannin  valta  Ranskassa  häviää;  ja  tämän  pitkän  verileikin 
perästä  seuraa  maassa  sisällinen  sota.  Ranska  pääsee  kehittymään  sata- 
vuotisen sodan  jälkeen,  mutta  Englanti  joutuu  30-vuotiseen  kansalais- 
sotaan. 

Lancasterin  suvun  valta  oli  kyllä  kansallinen,  sillä  parlamentti  oli 
antanut  vallan-muutokseen  suostumuksensa,  jonka  vuoksi  nämät  kunin- 
kaat olivat  olleet  hyvin  suopeita  kansaneduskunnalle,  halliten  siihen 
nojautumalla  sekä  lisäten  sen  vaikutusta.  Mutta  jokainen  sanoma,  joka 
ilmoitti  Englannin  häviöitä  Ranskassa,  lisäsi  nurinaa  ja  tyytymättömyyttä 

Henrik  Vlinteen  ja  hänen  ministereihin sä,  ja  vähitellen  aijettiin  tutkia 
Lancasterin  suvun  oikeuksia  kruunuun.  Kuningas,  heikkomielisen  Rans- 
kan kuninkaan  Kaarle  YI:nnen  tyttärenpoika,  oli  itse  usein  mielisairas. 
Hänen  puolisonsa  Margareta  Änjoulainen  oli  kyllä  jäntevä  nainen, 
mutta  jo  ranskalaisen  sukuperänsä  vuoksi  Englantilaisille  vastenmielinen 


Richard  ll:sen  sinetti. 


sekä  muutenkin  toimiensa  vuoksi  vihattu.  Aateliston  asema  oh  sodan 
aikana  käynyt  mahtavaksi;  suuri  joukko  oli  kuningassuvun  jäseniä, 
niinkuin  Ranskassakin;  sellaisia  oli  esim.  eräs  Nevillen  suku,  jonka 
jäseniä  10  oli  parlamentin  ylähuoneessa,  vaikka  siinä  yhteensä  oli  vaan 
35  jäsentä,  sekä  sotien  aikana  kuuluisa  Warrickin  kreivi.  Suuren 
sukunsa    nojassa    heidän    vaatimuksensa    yhä    kasvoivat.     Yksi,    Yorkin 

herttua  Richard,  joka  polveusi  Edvard  III:nnen  neljännestä  pojasta, 
mutta  sukulaisuuden  kautta  omisti  myöskin  toisesta  pojasta  polveutuvan 
sukuhaaran  oikeudet,  oli  'jonkun  aikaa  ensin  valtionhoitajana,  mutta  rupesi 
vaatimaan  kuninkuutta  itselleen.  Siitä  alkaa  tuo  julma  ruusujen  sota, 
joka  on  saanut  nimensä  molempien  sukujen  vaakunoista;  Lancasterin 
suvulla  oli  näet  punainen  ja  Yorkin  suvulla  valkoinen  ruusu  tunnus- 
merkkinä. 

Taistelun   kulku  on  vaihteleva;    alussa   Richard  kaatuu  v.  1460  ja 
hänen    poikkileikattu    päänsä    ripustetaan    paperikruunulla    koristettuna 


Katutaistelu  Lontoossa.    (Miniatyyrikuva.) 


Yorkin  kaupungin  portille.  Hänen  poikansa  Edvard  voittaa  kuitenkin 
Margaretan,  joka  johtaa  Lancasterin  puoluetta;  Towto7iin  tappelussa  v. 
1461  kaatuu  36,000  miestä,  joista  28,000  punaisen  ruusun  sotajoukosta. 
Edvard  pääsee  kuninkaaksi;  mutta  kun  mahtava  Warrickin  kreivi,  Ed- 
vardiin suuttuneena,  asettuu  Lancasterin  suvun  puolelle,  joutuu  hän  tap- 
piolle ja  menettää  jälleen  valtansa.  Hän  pääsee  kuitenkin  uudestaan  v.  1471 
valtaistuimelle  ja  hallitsee  kuolemaansa  asti  vuoteen  1483,  vaikka  sota 
yhä  jatkuu  yhtä  verisenä.  Eikä  rehelliset  taistelut  yksin  riitä,  vaan 
murhat,  vangitsemiset  ja  omaisuuden  ryöstöt  ovat  todistamassa  toisen 
puolueen     vihaa    toista    kohtaan;     »pyöveli    seurasi    aina    sotamiehiä». 

Henrik  VI  vangittiin  Barnetin  tappelun  jälkeen  v.  1471  ja  kuoli  pian 
sen  jälkeen  murhattuna,  niinkuin  yleisesti  arveltiin;  hänen  pojaltaan 
katkaistiin  kaula  Edvard  IV:nnen  nähden,  Margareta  suljettiin  vankilaan, 
ja  koko  Lancasterin  puolueen  jäsenet  surmattiin  tai  karkotettiin.  Viimei- 
sinä hallitusvuosinaan  Edvard  IV  surmautti  erään  veljensäkin.  Richard 
III,  Edvard  IVinnen  veli,  joka  tämän  kuoleman  jälkeen  anasti  valta- 
istuimen, on  teeskentelijän  ja  julmurin  perikuva,  ja  »häjyn»  nimen  hän 
historiassa  on  saanutkin.  Hän  julistutti  parlamentilla  Edvard  IVinnen 
avioliiton  laittomaksi,  koska  se  muka  noituuden  kautta  oli  syntynyt,  hän 
kun  oli  alemmasta  aatelistosta  ottanut  puolisonsa;  hänen  poikansa  olivat 
siis  äpärät.  Hän  sulki  heidät  torniin,  jossa  heidät  pian  tavattiin  kuol- 
leina, nähtävästi  murhattuina  Richardin  toimesta. 

V.  1485  loppui  kuitenkin  Richardin  hallitus;  eräs  Lancasterin 
suvusta  polveutuva  ylimys,  Henrik  Tudor,  tulee  Ranskasta  sotajoukoUa  ja 
voittaa  hänen  Bo8Worthin  tappelussa,  jossa  hän  hurjasti  taistellen  kaatuu. 

Sen  kautta  ruusujen  sodat  päättyvät  ja  Henrikin  mukana  uusi 
Tudorin  suku  tulee  Englantia  hallitsemaan. 

Uupuneena  ja  voimatonna  oli  Englannin  kansa  sotien  päätyttyä; 
se  halusi  rauhaa,  eikä  se  pitkään  aikaan  jaksanut  kuninkaiden  valtaa- 
kaan vastustaa.  Suuri  osa  ylimyksistä  oli  saanut  surmansa  sisällisissä 
sodissa  —  yksin  kuningassuvun  jäseniä  80,  muusta  aatelistosta  puhu- 
mattakaan; ja  Edvard  IV:nnen  aikana  sanotaan  viidennen  osan 
koko  valtion  maasta  joutuneen  kuninkaalle.  Ylimykset  juuri  olivat  par- 
lamentissa olleet  kuninkaanvallan  vastapainona,  mutta  nyt  ylähuone  ei 
enää  kyennyt  eikä  alahuoneen  jäsenillä  vielä  ollut  sellaista  arvoa  ja 
voimaa,  että  ne  olisivat  saattaneet  vastarintaan  asettua.  Parlamenttia  ei 
Henrik  VII  usein  kutsukaan  kokoon;  hän  määrää  itse  veroja,  ottaa  lai- 
noja j.  n.  e.;  ja  parlamentti  on  sen  mielipidettä  kysyttäissä  valmis  antamaan 
suostumuksensa  hänen  esityksiinsä.  Parlamentin  suostumuksella  Henrik 
VII  järjestää  kuuluisan  tähtikamarin,  tuomioistuimen,  jonka  jäsenet  olivat 
kuninkaan  määrättävissä,  ja  joista  sen  vuoksi  tuli  itsevaltiudelle  pelottava 
välikappale.  Useita  asioita  alistettiin  muista  tuomioistuimista  sen  rat- 
kaistaviksi, ja  sellaisten  henki  ja  omaisuus,  joita  kuningas  tahtoi  ahdis- 
taa, joutuivat  näin  hänen  tuomariensa  määrättäväksi.  Henrik  VII 
vähensi  myöskin  suuraateliston  valtiollista  merkitystä,  kieltäen  sitä  yhden 
johdossa  liittoon  ryhtymästä  yhteisiä  etuja  puolustaakseen.  Hän  oli 
myöskin  ahne  ja  myi  hovin  virkoja  rahaa  saadakseen,  ottipa  kirkon 
viroistakin  rahoja,  ja  niiden  omaisuuden,  jotka  ilman  perillisiä  kuolivat, 
hän  tahtoi  saada  valtiolle. 

Englannin  kuninkaanvalta  on  siis  keski-ajan  lopulla  rajaton,  niin- 
kuin Ranskankin,  mutta  täällä  tällä  ilmiöllä  on  kuitenkin  vaan  satun- 
nainen luonne,  jota  vastoin  se  Ranskassa  johtuu  vuosisatoja  tapahtu- 
neesta   kehityksestä.      Väsyneenä    valtiollisiin    taisteluihin    ja    ikäänkuin 


Henrik  VII.    (Lontoossa  olevan  maalauksen  mukaan.) 


välinpitämättömänä  jättäytyy  Englannin  kansa  kuninkaitten sa  mielival- 
taan; mutta  sen  sijaan  sen  huomio  tällä  ajalla  kääntyy  toisiin  harras- 
tuksiin, joihin  sen  suuruus  uudella  ajalla  perustuu,  nimittäin  kauppaan 
ja  teollisuuteen.  Keski-ajalla  ei  Englannilla  ollut  merkitystä  tässä  suh- 
teessa; se  hankki  silloin  pohjan  vapaalle  valtiolaitokselleen,  mutta  Tu- 
dorien  aikana  sen  suuruus  perustetaan  kaupan  ja  teollisuuden  alalla. 

XIX. 

Pyreneain  niemimaan  valtiot. 

Espanjan  kansan  erikoisasema.  —  Kristittyjen  valtioiden  muodostuminen.  —  liodrigo 
Diax.  —  Tolosan  tappelu.  —  Valtiolaitos.  —  Aatelisto  ja  papisto.  —  Kaupungit.  — 
Hengelliset  ritarikunnat.  —  Cortes.  —  Jtistixa.  —  Valtiollinen  hajanaisuus  vallalla. 
—  Ferdinand  ja  Isabella.  —  Granadan  valloitus.  —  Parempi  järjestys.  —  Aateliston 
valta  vähenee.  —  Hengelliset  ritarikunnat  joutuvat  Ferdinandin  johtoon.  —  Kau- 
pungit menettävät  erikoisasemansa.  —  CortesMn  valta  supistuu.  —  Inkvisitsiooni.  — 
Autodafeet.  —  Valtio  ja  kansa  keski-ajan  lopulla. 

Espanjan  kansa  oli  koko  keski-ajan  kuluessa  ollut  erillään  muista 
Europan  kansoista,  muodostaen  ikäänkuin  oman  maailman  omine  harras- 
tuksineen.  Sen  täytyi  askel  askelelta  valloittaa  maansa  takaisin  Arabia- 
laisilta eli  Maureilta,  joksi  heitä  aljettiin  nimittää,  sillä  tämä  oli  ensim- 
mäinen ehto  sen  kansalliselle  ja  valtiolliselle  muodostumiselle.  Pyreneain 
niemimaalla  oli  koko  keski-ajan  yhtämittaista  ristisotaa  uskottomia  vas- 
taan, sillä  muhammedilaisina  olivat  Maurit  vielä  enemmän  vihattuja  kuin 
muukalaisina  maananastajina.  Tämän  pitkän  taistelun  kestäessä  painui 
Espanjan  kansan  luonteeseen  sen  omituinen  leima,  kiihkoinen  uskoninto. 
Uskonto  valtasi  mielet  siihen  määrään,  että  valtiollisetkin  harrastukset 
jäivät  sen  rinnalla  syrjäseikoiksi.  Uskonto  olikin  ainoa  side,  joka  liitti 
niemimaan  eri  osat  toisiinsa.  Sama  uskonkiihkoinen  mieliala,  joka  jo 
keski-ajalla  Espanjassa  kansaan  juurtui,  on  uudella  ajallakin  ollut  sen 
tunnusmerkkinä. 

Kun  muhammedilaiset  8:nnella  vuosisadalla  olivat  valloittaneet  Pyre- 
neain niemimaan,  vetäytyi  pieni  joukko  Länsigoteja  pohjoisessa  olevaan 
Asturian  vuorimaahan,  josta  he  päällikkönsä  Pelayon  johdolla  alkoivat 
hätyytellä  Arabialaisia.  Vähitellen  muodostui  sinne  pieni  Asturian  kunin- 
gaskunta. Kaarle  suuri  valloitti  Pyreneain  ja  Ebro-virran  välisen  maan, 
muodostaen  siitä  Espanjan  markan  eli  rajamaakunnan,  joka  kuitenkin 
hänen  kuoltuaan  irtaantui  frankkilaisvaltakunnasta,  muodostuen  Kata- 
lonian kuningaskunnaksi.  Jatkettiin  yhä  valloituksia,  joita  helpotti  se, 
että  Kordovan  kalifikunta  heikontui  ja  jakaantui  v.  1031  9:ään  eri 
valtioon.  Kristittyjen  ala  laajeni  yhä  enemmän  eteläänpäin,  ja  uusia 
valtioita  muodostui.   Niinpä  syntyi  Navarran  valtio  pohjoisessa  Pyreneain 

rinteillä;  Asturian  valtio  laajeni  ja  muodostui  Leonin  kuningaskunnaksi, 
ja  y.  1032  siitä  itään  ja  eteläänpäin  syntyi  Kastilian  kuningaskunta, 
johon  Leonkin  sittemmin  yhdistyi.  Itäpuolella  niemimaata  sai  alkunsa 
Aragonian  kuningaskunta  (v.  1138),  ja  länsiosassa  tuli  Por^7i^a/ itsenäi- 
seksi kuningaskunnaksi  v.  1139,  saaden  Ranskan  Burgundista  kuninkaansa. 
—  Kastilla  oli  suurin  ja  tärkein  näistä  valtioista,  ja  Navarra,  joka  oli 
joutunut  suljetuksi  Aragonian  ja  Kastilian  väliin,  vähäpätöisin. 

Tämä  aika  on  Espanjan  kansan  sankariaika,  jota  myöhemmät  suku- 
polvet vielä  kaunistivat;  taisteluista  laulettiin  ja  suurista  sotureista  ker- 
rottiin sankarirunoissa,  joista  totuutta  on  vaikea  mielikuvituksen  lisää- 
mästä erottaa.  Suurimman  maineen  on  saavuttanut  muuan  Rodrigo  Diaz, 
joka  Cid  Campeadorin  nimellä  tuli  keski-aikaisen  ritarirunouden  sanka- 
riksi, mutta  joka  todellisuudessa  oli  ainoastaan  Kastilian  kuninkaan  Alfons 
VI:nnen  levoton  alamainen.  Suuttuneena  kuninkaaseensa  hän  lähti 
uskottomien  luo  ja  rupesi  heidän  kanssaan  taistelemaan  kristittyjä  vas- 
taan, ryöstäen  sekä  kirkkoja  että  moskeijoja.  Myöhemmin  hän  palasi 
takaisin  Kastillaan  ja  valloitti  Valencian  kaupungin  (v.  1094),  harjoittaen 
suurta  julmuutta  ja  halliten  sitä  kuolemaansa  asti  (v.  1099). 

Valtiollinen  hajanaisuus  heikonsi  kuitenkin  kristittyjen  toimintaa 
suuressa  määrin,  ja  Maurit  taas  saivat  Pohjois-Afrikassa  olevilta  uskon- 
veljiltään  apua.  Niinpä  Kastilialaiset  v.  1086  Zallaean  luona  kärsivät 
suuren  tappion  ja  olivat  pakotetut  heittämään  Toledon  suuren  kaupun- 
ginkin jälleen  uskottomien  haltuun.  Vielä  seuraavan  vuosisadan  lopussa 
(v.  1195)  hävisi  Kastilian  kuningas  Alfons  IX  suuressa  tappelussa. 
Voimakas  paavi  Innocentius  III  saattoi  kuitenkin  asiat  täälläkin  toiselle 
tolalle;  saarnauttamalla  ristinsotaa  Espanjaan,  hän  saa  80,000  ritaria 
Ranskasta,  Saksasta  ja  Itahasta  kokoontumaan  Pyreneain  niemimaalle. 
Suuri  osa  palasi  kuitenkin  takaisin  ryöstettyään  Toledossa  asuvien 
Juutalaisten  aarteita;  mutta  jäljelle  jääneet  yhtyivät  Kastilian,  Aragonian 
ja  Navarran  kuninkaiden  yhteen  liittyneihin  joukkoihin.  Afrikassa  taas 
Almohadein  uskonlahkon  johtaja  Muhamjned  kutsuu  uskolaisensa 
pyhään  sotaan  islamin  puolesta  ja  saapuu  suurella  soturijoukolla  Espan- 
jaan, saaden  vielä  Maurit  johtoonsa.  Tolosan  luona  (v.  1212)  joukot 
tapasivat  toisensa.  Muhammed  seisoo  korani  kädessä  ja  vihreä  turpaani 
päässä  eräällä  kukkulalla  valitun  muhammedilaisen  ritarijoukon  ympäröi- 
mänä, ja  joka  taholla  näkyy  hänen  suuria  soturilaumojansa.  Kastilian 
kuningas  Toledon  arkkipiispan  seuraamana,  joka  edessään  kuljetuttaa 
pyhää  ristiä,  tekee  rynnäkön  vihollisen  keskustaan;  Aragonian  ja  Navar- 
ran   joukot    ovat    sivustoilla.     Uskottomien    rivit   murretaan,   kukkulata 

kohden  hyökätään,  ja  Muhammed  pakenee,  kun  suurin  osa  hänen  väes- 
tään on  kaatunut  tai  hajaantunut.  Kristityt  saivat  täydellisen  voiton, 
joka  ikuisiksi  ajoiksi  heikonsi  uskottomien  voiman.  Heidän  loistava 
pääkaupunkinsa  joutuu  kristittyjen  valtaan  (v.  1289),  eikä  heillä  v.  1250 
vaiheilla  ole  muuta  jäljellä  kuin  eteläinen  osa  niemimaasta  eli  Granada, 


Aloaiar-linna  Segoviassa,  Maurien  rakentama. 


mutta  sekin  joutuu  jonkinlaiseen  riippuvaisuussuhteeseen  Kastilian  ku- 
ninkaasta. Taistelut  keskeytyvätkin  nyt  puoleksi  kolmatta  vuosisadaksi, 
ja  olot  pysyvät  samalla  kannalla,  kunnes  vasta  v.  1492  Granada  valloi- 
tetaan. 

Valtiolliset  olot  kehittyivät  Espanjassa  samansuuntaisiksi  kuin 
muissa  germanilaisvaltioissa.  Lujaa  yhteyttä  puuttui  täälläkin,  ei  yksin- 
omaan sen  kautta,  että  useita  keskenään  kilpailevia  valtioita  oli  syntynyt, 

vaan  senkin  johdosta,  että  monta  erikoisvoimaa  oli  kutakin  valtiota  heikon- 
tamassa.  Kuninkaanvalta,  joka  oh  ollut  taistelujen  johdossa,  oU  kyllä 
jotenkin  mahtava  ja  arvossa  pidetty,  mutta  kolme  suuria  oikeuksia  naut- 
tivaa säätyluokkaa  oli  sen  toimintaa  estämässä. 

Espanjan  valtioissa  oli  muodostunut  mahtava  yhmystö,  ricoshom- 
bres  eh  hidalgoa,  joilla,  samoin  kuin  Ranskan  kreiveillä  ja  Englannin 
parooneilla,  oli  suuria  läänejä  oikeuksineen  yhtäältä  kuninkaaseen  nähden 
ja  toisaalta  alustalaistensa  yh;  he  olivat  ylpeitä  ja  arkoja  omasta  arvos- 
taan ja  kunniastaan,  ja  käyttäen  hyväkseen  itsenäistä  asemaansa  he 
mielellään  kapinoitsivat  kuningastakin  vastaan.  Alempaa  aatelistoa  kut- 
suttiin nimellä  infanzones.  Kirkonmiehet,  jotka  etupäässä  kiihottivat 
ja  ylläpitivät  taistelua  Maureja  vastaan,  saivat  suuremman  merkityksen 
ja  enemmän  vaikutusta  itse  kansaan,  kuin  muissa  maissa.  Kaupunki- 
kunnat olivat  niinikään  jo  aikaisin  päässeet  arvoon.  Niitä  perustettiin 
tavallisesti  Maurien  rajamaille  ja  niiden  asukkaat  olivat  melkein  kuin 
siirtolaisia  vihollisten  läheisyydessä,  joita  vastaan  aina  täytyi  olla  varoil- 
laan; heillä  oli  tärkeä  J9  raskas  velvollisuus,  ja  sen  vuoksi  heille  annet- 
tiin myöskin  suuria  oikeuksia,  fueros;  niinpä  he  saivat  vahta  virka- 
miehensä, ja  heillä  oh  oma  porvarissotajoukkonsa,  niinkuin  Ranskan 
kommuneilla  ja  Italian  kaupunkikunnilla.  Voidakseen  paremmin  pitää 
puohansa  aateliston  väkivaltaa  vastaan  liittyivät  kaupungit  keskenään, 
muodostaen  n.  k.  hermandadeja  (veljesliittoja),  joilla  oh  omat  sotavoimat 
käytettävinään.  Eri  maakunnillakin  oli  omat  erikoisoikeutensa,  fueros, 
joista  he  sitkeästi  pitivät  kiinni;  Aragonian  ja  Katalonian  sekä  Baskien 
maakunnilla  Pyreneain  vuoristossa  oli  varsinkin  suuret,  ja  viimemainitut 
säilyttivät  niiden  nojassa  melkein  itsenäisen  aseman  vielä  uudella  ajalla. 
Mahtava  erikoisasema  oh  vielä  kolmella  hengeUisellä  ritarikunnalla,  jotka 
täällä  oUvat  muodostuneet:  Kalatravan  (v.  1158),  Kompostellan  eli 
St.  Jagon  (v.  1175)  ja  ÄUcantaran  (v.  1176)  ritarikunnilla;  heillä  oli 
kullakin  oma  suurmestarinsa;  paljon  ritareja  korkeimmasta  aatelistosta 
kuului  niihin.  Rikkauksia,  sekä  irtainta  että  maaomaisuutta,  oli  heille 
kertynyt,  niinkuin  Temppeliherroille  Ranskassa. 

Nämät  erikoisvoimat  estivät  kuninkaiden  vapaata  toimintaa,  ja 
vielä  lisäksi  he  ohvat  riippuvaisia  valtiopäivistä,  joita  Espanjan  valtioissa 
kutsuttiin  cortes^iksi.  Valtiopäivillä  oli  kolme  säätyä  edustettuna,  niinkuin 
Ranskassakin:  papisto,  aatelisto  ja  kaupunkilaiset.  CortesUn  tarkoitus 
oli  puolustaa  kansan  oikeuksia  ja  vapautta;  ne  määräsivät  verot,  päät- 
tivät sodasta  ja  rauhasta,  valvoivat  maan  hallintoa  ja  tarkastivat  tuo- 
mioita.   Aragonian  eduskunnan  oikeudet  olivat  laajemmat  kuin  Englannin 

parlamentin.  Mutta  sen  lisäksi  oli  Aragoniassa  vielä  kuninkaan  rinnalla 
eräs  korkea  yt^5^i2:a-niniinen  virkamies,  joka  oli  ylin  oikeudenvalvoja 
ja  ratkaisi  kuninkaan  ja  hänen  alamaistensa  välillä  syntyneet  riidat; 
justizan  persoona  oli  loukkaamaton  ja  hänen  valtansa  melkein  rajaton; 
saattoipa  hän  sekaantua  mihin  asiaan  tahansa  ja  keskeyttää  asioiden 
kulkuakin,  jos  tahtoi.  Kuninkaan  tuli  tärkeissä  asioissa  niinikään  neu- 
voteUa  hänen  kanssaan. 


Kaupunkirakennttt  Espanjatta. 
Valencian  kaupungin  pVrtti,  rakennettu  ketkl-ajaila. 


Tällainen  oli  Espanjan  tila  15:nnen  vuosisadan  loppupuoleen  asti. 
Mitäkään  kansallista  yhteistunnetta  ei  siellä  tavata,  vaan  paikallis-  ja 
yksityisharrastukset  ovat  kaikkialla  näkyvissä;  eivät  yksin  eri  kuningas- 
kunnat näitä  ylläpidä,  vaan  eri  maakunnat,  kaupungit,  ylimykset  ja 
ritarikunnat.  Ja  kuninkaanvalta  on  heikko  näiden  erikoisharrastuksien 
rinnalla.  Sanalla  sanoen  feodaalijärjestelmän  tunnusmerkit  ovat  huo- 
mattavina Espanjassa,  ja  sen  mukana  seuraava  levoton,  riitainen  ja 
epävarma  tila.  Maa  on  täynnä  linnoja,  joita  oli  rakennettu  sotien  aikana, 
mutta  jotka  nyt  sotien  loputtua  olivat  rosvoritarien  turvapaikoiksi  muut- 
tuneet; kaupunkilaiset  ja  ritarit  ovat  taistelussa  keskenään,  ja  talon- 
poikien tila  on  mitä  huonoin,  sillä  he  etupäässä  tulevat  ryöstön  ja 
hävityksen   alaisiksi.     Täysi   anarkia  on  täten   vallitsemassa  silloin   kuin 

Ferdinand,  Aragonian  kuningas,  ja  Kastilian  kuningatar  Isabella  tule- 
vat hallitsemaan,  edellinen  v.  1479,  jälkimmäinen  v.  1474.  Näiden  hal- 
litsijoiden vaikutuksesta  valtiollinen  hajanaisuus  loppuu  ja  Espanjan 
valtakunta  muodostuu. 

Valtiollinen  yhteys  Kastilian  ja  Aragonian  välillä  saapi  alun  sen 
kautta,  että  mainitut  hallitsijat  menevät  naimisiin  toistensa  kanssa  v. 
1469;  Ferdinand  valloittaa  lisäksi  Navarran  kuningaskunnasta  sen  osan, 
joka  on  Pyreneain  vuorten  eteläpuolella  ja  yhdistää  sen  Aragoniaan. 
Pohjoinen  eli  Ranskan  Navarra  sitävastoin  jää  Ranskan  valtakuntaan 
kuulumaan. 


Ferdinand. 


Eriisti  taulusta  15:nneltä  vuotitadalta. 


ItabeUa. 


Aragonian  ja  Kastilian  joukot  lähtevät  sen  jälkeen  yhdessä  Grana- 
daa vastaan.  Useita  paikkoja  oli  jo  valloitettu,  ennen  kuin  itse  pääkaupun- 
kia, Granadaa,  jossa  vielä  oli  200,000  asukasta,  aljettiin  piirittää.  Vihdoin 
9  Icuukauden  jäljestä  se  antautui  v.  1492,  kun  ei  apua  ollut  mistään 
toivottavissa.  Tämä  oli,  niinkuin  sanotaan,  viimeinen  »kolmesta  tuhan- 
nesta seitsemästä  sadasta  tappelusta»,  joita  Maurien  ja  kristittyjen 
välillä  oli  taisteltu.  Antaumissopimuksen  mukaan  piti  voitettujen  saada 
uskonvapaus  ja  oikeus  elää  omien  lakiensa  mukaan  sekä  pitää  omaisuu- 
tensa; mutta  pian  se  rikottiin.  Heidän  hallitsijansa,  viimeisen  Abence- 
ragin  BoabdiVin  sanotaan  Padulin  vuorelta,  josta  saattoi  Granadan 
nähdä,  kyyneleitä  vuodattaen  katselleen  menetettyä  valtakuntaansa. 
Poikani»,  sanoi  hänelle  silloin  hänen  äitinsä,  »sinulla  on  syytä  itkeä, 
niinkuin  nainen,  valtaistuinta,  jota  et  saattanut  puolustaa  niinkuin  mies.» 

Sekä  Aragoniassa  että  Kastiliassa  tuli  sisällinen  tila  nyt  myöskin  en- 
tistä paremmaksi;  keskinäiset  riidat  kiellettiin,  tarpeettomat  linnat  revittiin 
maahan  ja  ankaria  rangaistuksia  määrättiin  rikoksentekijöille;  tutkit- 
tiinpa  aikaisemminkin  tehtyjä  laittomuuksia,  ja  virkamiehet  toivat  esiin 
yhä  uusia  syytöksiä.  Moni,  peläten  tilintekoa,  jätti  kotimaansa;  niinpä 
4000  henkeä  lähti  Andalusiasta  joko  Portugaliin  tai  Maurien  luoksekin. 
Mutta  jotta  järjestys  saataisiin  pysyväiseksi,  täytyi  tehdä  tuosta  haja- 
naisesta valtiotilasta  loppu,  jonka  vuoksi  Ferdinand  ja  Isabella  ryhtyivät 
hävittämään  ne  erikoisvoimat,  joista  vasta  mainitsimme. 

Samoin  kuin  Ludvig  XI  Ranskassa,  niin  Espanjan  Ferdinand  kato- 
linen, jonka  kunnianimen  hän  paavilta  oli  saanut,  liitti  kuninkaanvaltaan 
koko  valtion  hallituksen.  Suuraatelisto  muodosti  Kastiliassa  kuninkaan 
neuvoskunnan,  samoin  kuin  Ranskassakin  12:nnella  vuosisadalla;  mutta 
nyt  aljettiin  kutsua  sinne  lakimiehiä  (letrados)  aateliston  rinnalle,  ja 
vähitellen  edelliset  saivat  kaiken  vaikutusvallan,  ja  aatelistolle  jäivät 
vaan  komeat  arvonimet,  joista  vaikutus  ja  toimi  oli  erotettu;  esim. 
amiraali,  jolla  tuli  olla  laivaston  ylipäällikkyys,  tehtiin  jonkinlaiseksi 
meriväen  ylituomariksi;  konnetabelia  taas,  vaikka  hänen  oikeastaan 
tuli  olla  sotajoukon  ylijohtaja,  ei  sodassa  tarvittu.  Toinen  tuntuva 
isku  aatelistolle  oli  se,  että  Ferdinand  valitutti  itsensä  kaikkien  ritari- 
kuntien suurmestariksi,  jonka  kautta  hän  sai  niiden  suuret  varat  ja 
voimat  hallituksen  alle  alistetuiksi.  Kirkon  tärkeimpiä  virkamiehiä  salli 
paavi  hallitsijoiden  määrätä,  eikä  Ferdinand  ottanut  niitä  yhmystöstä, 
niinkuin  ennen  oli  ollut  tavallista,  vaan  hän  valitsi  luostareista  kyvyk- 
käitä ja  isänmaallisia  munkkeja,  joiden  kautta  kirkon  virkoihin  saatiin 
entistä  kelvollisempia  miehiä.  Kaupunkikuntien  itsenäisestä  asemasta 
tehtiin  niinikään  loppu.  Hermandad-liittoja  Kastiliassa  kuningas  käytti 
hyväkseen  siten,  että  hän  yhdisti  samaan  liittoon  kaikki  valtion  kaupun- 
git ja  sai  liiton  johdon  itselleen;  kaupunkilaiset  ylläpitivät  2000  miestä 
turvallisuuden  ylläpitämistä  varten.  Sitä  paitsi  oli  hermandadilla  omat 
tuomarinsa,  jotka  langettivat  tuomiot  ryöväyksiä  ja  murhia  koskevissa 
asioissa.  Tarmokasta  toimintaa  näkyi  kaikkialla  ja  ankaria  rangaistuksia 
käytettiin;  kuolemanrangaistus  oli  tavallisin.  Mutta  kaupungit  menetti- 
vät myöskin  sen  itsenäisen  aseman,  jonka  sanoimme  niiden  saavuttaneen; 
kuningas  asetti  näet  niihin  omia  virkamiehiään  (corregidorejaj  valvo- 
maan virkamiesten  toimintaa,  ja  vaalioikeutta  supistettiin.  Mutta  hallitus 
piti  myöskin  tarkan  valvonnan  alaisina  omia  virkamiehiään,  etteivät  ne 
päässeet  itsenäiseen  asemaan. 
Yleinen  historia.  —  34. 

Cortes'iii  arvo  aleni  niinikään.  Ne  osottivat  vastauksissaan  suu- 
rempaa alamaisuutta  ja  nöyryyttä  hallitsijaa  kohtaan  kuin  ennen;  niitä  d 
myöskään  yhtä  usein  kuin  edellisinä  aikoina  kutsuttu  kokoon.  —  Joka 
taholla  siis  tulee  näkyviin  yhä  kasvava  kuninkaanvalta,  jonka  suojassa 
koko  valtion  hallitus  nyt  kulkee.  Samoin  kuin  Ranskan,  niin  Espan- 
jankin kansallinen  valtio  muodostuu  laajan  hallitsijanvallan  turvissa. 

Mutta  Ferdinand  ja  Isabella  eivät  tyytyneet  vielä  valtiollisten  eri- 
koisainesten  hävittämiseen,  vaan  he  tahtoivat  saada  aikaan  valtiossaan 
myöskin  uskonnollisen  yhteyden.  Espanjassa  oli  muhammedilaisia,  juuta- 
laisia ja  kristittyjä  sekaisin,  mutta  kaikki  piti  nyt  pakotettaman  samaan 
katoliseen  kirkkoon  yhtymään.  Sitä  varten  Ferdinand  muodosti  uuden 
inkvisitsioonin,  joka  v.  1480  järjestettiin  Kastiliassa  ja  neljä  vuotta 
myöhenmiin  Aragoniassa.  Kuningas  nimitti  itse  suurinkvisiittorin  sekä 
muut  tuomarit,  jonka  johdosta  laitos  uskonnollisen  tarkoituksensa  ohessa 
sai  valtiollisenkin  merkityksen.  Uskonnollisen  ahdasmielisyyden  ja  suvait- 
semattomuuden sekä  valtiollisen  vainon  välikappaleena  on  Espanjan 
inkvisitsiooni  kauheimpia  laitoksia,  mitä  maailman  historia  tietää  kertoa. 
Muulloinkin  on  fanatismi  synnyttänyt  kauhun  aikoja,  jotka  kuitenkin  ovat 
pian  loppuneet,  mutta  inkvisitsiooni  ylläpiti  tuota  kauhua  säännöllisesti  vuosi- 
satojen kuluessa.  Syytettyjä,  taikkapa  vaan  epäiltyjä  tuotiin  sen  tutkit- 
tavaksi; kaikellaisilla  sitä  varten  keksityillä  kidutuskoneilla  pakotettiin 
heitä  tunnustamaan  tai  näännytettiin  maanalaisiin  vankikomeroihin  sul- 
jettuina; uhkauksia  ja  kavaluutta  käytettiin  tämän  ohessa.  Ja  kaikkia 
yhteiskunnan  jäseniä,  ylhäisiä  ja  alhaisia,  vaimoja  ja  lapsiakin,  se  koh- 
teli samalla  tavalla.  Rangaistuksena  oli  syylliseksi  tuomitulle  kuolema 
polttoroviolla,  ja  vielä  tlTmäkin  tahdottiin  tehdä  niin  kauheaksi  kuin  suin- 
kin. Puettuna  vaaleaan  pukuun,  jossa  oli  kuvattuna  paholaisia  ja  hel- 
vetin kauhuja  tulen  liekkeineen,  tuotiin  uhri  julkiselle  paikalle,  jossa 
rovio  oli'  valmistettu;  tuomioistuimen  jäsenet,  maan  ylimyksiä  ja  pappeja 
oli  saapuvilla  sekä  paljon  kansaa  uteliaana  seisomassa  ympäri;  ja  saa- 
puipa usein  itse  kuningaskin  näihin  juhlatilaisuuksiin,  joita  kutsuttiin 
autodafeeiksi  (s.  o.  »uskontoimitus»).  Eikä  rangaistus  koskenut  yksin- 
omaan tuomittua,  vaan  hänen  vaimoansa,  lapsiansa  ja  koko  hänen  suku- 
ansa; hänen  omaisuutensa  riistettiin  ja  koko  suku  julistettiin  kunniansa 
menettäneeksi.  Cortes'it  ja  ylhäiset  sivistyneet  vastustivat  kyllä  tätä 
julmaa  menoa,  mutta  inkvisitsiooni  oli  kansan  kannattama  laitos,  sillä 
katkera  intohimoinen  viha  oli  800-vuotisen  taistelun  jälkeen  säilynyt 
siinä  kaikkia  muunuskolaisia  kohtaan  ja  muuttunut  melkein  sen  luon- 
teenominaisuudeksi.    Kristinuskoon    kääntyneitä  Juutalaisia   ja  Maureja, 

joiden  epäiltiin  salaisesti  pysyvän  entisessä  uskossaan,  joutui  inkvisit- 
sioonin  ensi  uhriksi,  sittemmin  myöskin  valtiollisista  syistä  epäiltyjä.  Jo 
V.  1481  Tammikuusta  Marraskuuhun  asti  tuomitsi  se  yksin  Sevillassa 
298  henkeä  polttoroviolle  sekä  Sevillan  ja  Cadizin  maakunnissa  yhteensä 


Autodafee,  eriin  taulun  mukaan,  jossa  p.  Dominicus  un  esitetty  johtamassa  autodafeeta. 

2000.  Ensimmäisen  suurinkvisilttorin,  dominikaanimunkki  Tuomas 
Torqvemadan,  aikana  18  vuoden  kuluessa  poltettiin  inkvisitsioonin  toi- 
mesta 8800  henkeä,  6500  poltettiin  kuvaannollisesti  tai  kuoleman  jälkeen, 
9000  tuomitsi  se  menettämään  kunnian  tai  omaisuuden  taikka  ikuiseen 
vankeuteen.      Juutalaisia    se    alkoi    hätyyttää    v.    1492,    kieltäen     heitä 

viemästä  maasta  kultaa  ja  hopeata,  —  ainoastaan  kauppatavaroita  he 
saivat  viedä,  —  jonka  johdosta  800,000  lähti  pois,  niinkuin  aikalaiset 
mainitsevat.  V.  1499  otettiin  Maureilta  uskonvapaus,  joka  v.  1492  oli 
heille  myönnetty.  Sen  johdosta  paljon  heitä  muutti  maasta  pois,  ja 
vihdoin  v.  1609  karkotettiin  kaikki  Maurit  Espanjasta. 

Ferdinand  katolisen  ja  Isabellan  hallitustoimien  kautta  saavuttaa 
Espanja  kansallisen  yhteyden;  sen  kansa  on  karaistunut  pitkällisissä 
taisteluissa,  siinä  tavataan  isänmaanrakkautta,  se  on  sotaista  ja  valmis 
itsensä  uhraamaan  maansa  puolesta,  mikä  myöhemminkin  tulee  näky- 
viin; runoudessaan  se  säilytti  vapaussotien  tapahtumat,  joiden  muisto 
siten  kulki  sukupolvesta  toiseen,  ollen  omiansa  edelleen  säilyttämään 
samaa  yhteistunnetta.  Vireyttä  ja  voimaa  siinä  tavataan,  ja  uskonsotien 
loputtua  se  kääntyy  niemimaan  ulkopuolelle.  Jo  14:nnellä  vuosisadalla 
oli  Italiassa  maita  hankittu,  ja  Ferdinand  katolinen  taistelee  siellä  vielä 
Ranskan  kuninkaan  kanssa.  Mutta  tärkeintä  Espanjalle  oli  uuden  maan- 
osan löytäminen,  josta  se  saapi  suuria  maita  ja  rikkauksia,  ja  joka  sen 
samalla  kohottaa  Europan  tärkeimmäksi  kauppavallaksi.  Mutta  tuo 
suuruus  on  lyhytaikuinen ;  uskonnollinen  kiihko,  jota  sekä  kansa  että 
hallitsija  kannattaa,  on  Espanjan  turmio.  Maurien  ja  Juutalaisten  kar- 
kottamisella se  hävittää  maan  teollisuuden,  ja  vihdoin,  yrittäessään  tuka- 
huttaa  uskonpuhdistuksen  koko  Europassa,  se  panee  suurvalta-asemansa 
alttiiksi. 


XX. 

Saksan  valtakunta  keski-ajan  loppupuoliskolla. 

Seuraukset  keisarien  ja  paavien  välisestä  taistelusta.  —  Laittomuuden  tila.  —  Ru- 
dolf, Habsburgin  kreivi,  valitaan  keisariksi.  —  Hänen  politiikkansa.  —  Sweitsiläi8- 
ten  taistelu  vapautensa  puolesta.  —  Seuraavat  keisarit.  —  Keisarinvalta  on  tyhjä 
arvo.  —  Kultainen  bulla.  —  Keisarin  vaali.  —  Keisarinvallan  ulkonainen  loisto.  — 
Mahtavimmat  ruhtinaat.  —  Saksan  hajanaisuus.  —  Wonn8in  valtiopäivät  —  Valtio- 

kamarioikeus. 

Melkein  kolme  vuosisataa  olivat  Saksan  keisarit  taistelleet  paavien 
kanssa  maailman  herruudesta,  mutta  tämän  taistelun  aikana  unohtaneet 
ne  maat   jotka  lähemmin  kuuluivat  heidän  valtansa  alle.    Sekä  Saksassa 

että  Italiassa  on  taistelun  päättyessä  keisarinvalta  menettänyt  mahtinsa  ja 
valtiollinen  hajanaisuus  on  päässyt  yhä  vakaammaksi  kehittymään.  Europan 
Länsimaissa  feodaalijärjestelmän  ennen  hajoittamat  valtiot  yhtyvät,  mutta 
Saksassa  ja  Italiassa  päinvastoin  keskihallitus  käy  heikommaksi  ja  voi- 
mattomammaksi, jota  vastoin  eri  osat  saavat  yhä  suuremman  itsenäisyyden. 
Se  aika,  joka  seurasi  Fredrik  II:sen  kuolemaa  v.  1250,  oli  varsin- 
kin omansa  lisäämään  erikoisharrastuksia.  Keisarinvallasta  ei  paljon  tietoa 
ollut;  ruhtinaat  olivat  keisareita  valitessaan  erimielisiä,  ottivat  lahjoja 
kruununehdokkailta  ja  antoivat  tuon  arvon  ulkomaalaisillekin  ruhtinaille; 
niinpä  Kastilian  kuningas  Alfons  X  ja  Englannin  kuninkaan  Henrik 
III:nnen  veli  Richard  olivat  samaan  aikaan  keisareina.  Edellinen  ei  edes 
käynyt  Saksassa;  Richard  taas  kyllä  oleskeli  jonkun  aikaa  valtakunnassa, 
piti  valtiopäiviäkin,  mutta  hänenkin  huomionsa  oli  kiintynyt  etupäässä 
kotimaansa  asioihin,  jossa  Henrik  III  paraillaan  oli  paroonien  kanssa 
kiistassa.  Tätä  aikaa  on  täydellä  syyllä  kutsuttu  Saksan  historiassa 
interregnumiksi  (välihallitukseksi).  Herttuat,  ruhtinaat  ja  kreivit  anas- 
tivat sen  kestäessä  itselleen  oikeuksia,  jotka  keisarille  ennen  olivat  kuu- 
luneet, sekä  myöskin  heille  kuuluvia  alueita,  joita  oli  siellä  täällä  valta- 
kunnassa; kaupungit  lakkasivat  entisiä  veroja  suorittamasta,  eikä  papisto 
maksanut  niitä  rahoja,  joita  sen  oli  määrä  keisarin  rahastoon  suorittaa. 
Sen  vuoksi  eivät  keisarin  tulot  interregnumin  päätyttyä  olleetkaan  muuta 
kuin  kolmas  osa  Hohenstaufein  aikuisista.  Itsenäisten  herrojen  luku- 
määrä karttui  myöskin  suuresti,  varsinkin  Frankissa  ja  Sehwabissa, 
jotka  olivat  olleet  Hohenstaufein  perintömaita,  mutta  jotka  nyt,  ilman 
hallitsijaa  ollen,  eivät  tunnustaneet  ketäkään  herrakseen.  Naapurivallat, 
Tanska,  Puola  ja  Unkari,  vapautuivat  kokonaan  Saksan  herruudesta,  ja 
Bööminkin  kuningas  Ottokar  II  tahtoi  esiintyä  jotenkin  itsenäisenä. 
Tässä  hajanaisessa  maailmassa  olivat  sodat,  ryöstöt  ja  muut  rikokset 
tavallisia;  ritarit  alkoivat  täälläkin  pitää  kauppiasten  ja  muiden  matkus- 
tajien ryöväämistä  luvallisena  elinkeinona,  jonka  vuoksi  tätä  aikaa  sano- 
taan myöskin  »nyrkkivallan  aikakaudeksi».  KuUanhimo  tukahutti  rita- 
rilliset tunteet  ja  katsantotavan.  »Ennen»,  sanoo  eräs  sen  ajan  kirjailija, 
»näin  minä  turnajaisia  ja  asemiehiä;  nyt  pidetään  kunniana  härkien  ja 
lampaiden  varastamista».  Aatelistosta  raadat  tavat  levisivät  alempiin 
kansankerroksiin.  Keisari,  joka  ei  saattanut  omaa  valtaansa  puolustaa, 
saattoi  vielä  vähemmin  tätä  rosvoelämää  ehkäistä.  Olemme  jo  ennen 
nähneet,  mitenkä  kaupungit  rupesivat  kauppansa  turvaamiseksi  muodos- 
tamaan liittoja,  joista  hansaliitto  oli  kuuluisin,  ja  aatelisto  toisaalta  liittyi 
niinikään  keskenään. 

Tuo  laittomuuden  tila  alkoi  vihdoin  kyllästyttää  maata;  haluttiin 
keisaria,  joka  edes  jossakin  määrin  saattaisi  turvallisuutta  valvoa.  Ja 
olipa  Saksassa,  niin  hajanainen  kuin  se  olikin,  jonkinlainen  yhteistunne, 
ei  sellaista  kuin  Ranskassa,  jossa  se  liittyi  hallitsi] asukuun,  vaan  jonkin- 
lainen epämääräinen  ja  hämärä.  Tahdottiin  keisaria,  joka  ainakin  vah- 
vistaisi kaikkien  erikoisoikeudet  eli  tuon  hajanaisen  tilan,  mutta  samassa 


Rudolf,  Habsburgin  kreivi.    (Ratsulcuva  Stratsburgin  tuomiol(lrl(Osta  vuodelta  1291.) 


edustaisi  koko  kristikunnan  korkeinta  maallista  valtaa,  sillä  sellaisena 
keisaria  vieläkin  tahdottiin  pitää.  Voimakasta  ja  mahtavaa  miestä  eivät 
ruhtinaat  halunneet;  »koko  maailma  tahtoo  hyvää  ja  viisasta  keisaria», 
kirjoittaa  Olmiitzin  piispa  paavi  Gregorius  Xmnelle,  »mutta  ei  kukaan 
huoli  mahtavasta  keisarista».  Tätä  näkökantaa  silmällä  pitäen  ruhtinaat 
V.  1273  valitsivat  Rudolfin,  Habsburgin  kreivin,  joka  oli  rohkea  ritari 
ja  hurskas  ruhtinas,  mutta  maittensa  puolesta  köyhä,  sillä  hänellä  oli 
vaan    hajanaisia    alueita    Elsassissa,    Sweitsissä   ja    Schwabissa.     Mutta 

sittenkin  ruhtinaat  koettivat  päästä  vasallivalaa  tekemästä,  joka  oli  taval- 
lista kruunauksen  jälkeen;  valtikkaa,  jonka  päällä  vala  tehtiin,  ei  näet 
löytynyt  niistäkään;  mutta  Rudolf  ottaa  alttarilta  ristin,  sanoen:  »Tämä 
on  meidät  kaikki  lunastanut;   käyttäkäämmepä  sitä   valtikan  asemasta». 

Rudolf,  samoin  kuin  hänen  jälkeisensäkin  keisarit,  toimivat  toiseen 
suuntaan  kuin  suuret  saksilaiset,  frankkilaiset  ja  hohenstaufilaiset  keisa- 
rit; Italian  asiat  olivat  tuottaneet  heille  turmiota,  jonka  vuoksi  ne  jätet- 
tiin. »Paljon  näen  sinne  menneiden  jälkiä»,  sanoi  Rudolf,  »mutta  en 
ollenkaan  sieltä  tulleiden.»  Saksassa  hän  koetti  saada  aikaan  rauhaa 
ja  turvallisuutta,  ehkäisi  rosvoamista,  vastusti  yksityisten  keskinäisiä 
sotia;  tahtoipa  hän  peruuttaa  keisarille  ennen  kuuluneita  maitakin  ja 
saada  takaisin  häneltä  anastettuja  oikeuksia,  siinä  kuitenkaan  onnistu- 
matta. Saadakseen  keisarinvallalle  aineellista  tukea,  rupesivat  tämän  ajan 
keisarit  hankkimaan  itselleen  perhemaita,  jotka  välittömästi  heille  kuului- 
sivat. Niinpä  Rudolf  joutui  sotaan  kopean  Ottokar  II:8en,  Böömin 
kuninkaan,  kanssa,  koska  tämä  ei  tahtonut  tehdä  hänelle  vasallivalaa,  ja 
otti  häneltä  Itävallan,  Steiermarkin,  Kärntin  ja  Krainin,  joista  muodos- 
tuivat Habsburgin  suvun  perintömaat.  Hänen  poikansa  Älbrekt  tahtoi 
vielä  lisätä  sukunsa  valtaa  Sweitsissä,  mutta  siellä  syntyi  ankara  vas- 
tustus, joka  osottaa  kuinka  paljon  pienikin  kansa  saattaa  saada  aikaan, 
kun  sillä  on  suuri  ja  ylevä  asia  ajettavana,  jonka  tärkeyden  kaikki 
elävästi  tuntevat. 

Sweitsin  vuorimailla  asui  vielä  vapaita  talonpoikia,  s.  o.  sellaisia, 
jotka  eivät  olleet  joutuneet  herrojen  alustalaisiksi,  vaan  olivat  suorastaan 
keisarin  alamaisia;  he  olivat  allodiumi-maan  omistajia,  joksi  keski-ajan 
alussa  vapaata  maata  nimitettiin.  Mutta  Habsburgin  kreivit,  joiden  alueet 
olivat  lähellä,  anastivat  suojelusherruuden  niiden  yli  ja  määräsivät  vou- 
teja, joiden  valta  rupesi  tuntumaan  yhä  raskaammalta  jo  Rudolfin  aikana, 
mutta  varsinkin  Albrektin.  Silloin  talonpojat  kolmessa  Vierwaldstädter- 
järven  ympärillä  olevassa  n.  k.  metsäkanttoonissa,  Schwiitzissä,  Urissa 
ja  Unterwaldenissa,  nousivat  kapinaan  vanhaa  vapauttaan  pelastaakseen. 
Varhaisimmat  tapaukset  ovat  tarujen  vallassa,  kertomukset  julmasta 
Gessler-voudista,  Riitlin  liitosta  ja  Vilhelm  Teliin  uskaliaista  töistä. 
Mutta  V.  1291  he  tekivät  liiton  keskinäistä  puolustusta  varten,  ja  v. 
1315,  kun  Leopold  herttua  tuli  sotavoimalla  pakottamaan  heitä  kuuliai- 
suuteen, saivat  talonpojat  hänestä  Morgartenin  vuorisolassa  täydellisen 
voiton,  kun  ensin  suuria  kivilohkareita  vierittämällä  oli  saatu  aikaan 
sekasortoa  vihollisen  joukoissa.  Tämän  kautta  Sweitsin  vapaus  pelastui,  ja 
sen  vuoksi  on  tätä  taistelua  kutsuttu  »Sweitsin  Maratoniksi».    Sen  jälkeen 

liittyi  viisi  kanttoonia  liittoon  lisäksi,  ja  155  vuotta  muodostivat  nämät 
n.  k.  kahdeksan  vanhaa  kanttoonia  Sweitsin  valaliiton.  —  Vieläkin  yrittivät 
Itävallan  herttuat  kukistaa  heidät,  sillä  v.  1886  toi  eräs  toinen  Leopold 
herttua,  edellisen  veljenpoika,  suuren  joukon  heitä  vastaan;  taistelu  syn- 
tyi Sempachin  luona,  jossa  urhoollisen  Arnold  von  Winkelriedin  kuo- 
lemaan antautumalla  sanotaan  valmistaneen  Sweitsiläisille  voiton;  676 
kreiviä  ja  ritaria  sekä  2000  jalkamiestä  sai  siinä  surmansa.  Talonpojat 
olivat  saaneet  kopeista  herroista  voiton;  kaksi  vuotta  myöhemmin  he 
Naefelin  luona  voittivat  kymmentä  kertaa  suuremman  itävaltalaisen  jou- 
kon. Sen  jälkeen  oli  Sweitsin  vapaus  turvattu,  ja  vähitellen  se  pääsi 
kokonaan  eroamaan  Saksan  yhteydestä  (v.  1499). 

Habsburgin  suku  oli  jo  Rudolfin  aikana  tullut  niin  mahtavaksi, 
etteivät  ruhtinaat  hänen  kuoltuaan  v.  1291  enää  valinneet  hänen  poi- 
kaansa keisariksi,  vaan  erään  vähäpätöisen  Nassaun  kreivin,  joka  kuiten- 
kin V.  1298  jätti  Rudolfin  pojalle  AlbrektiUe  vallan.  Ruhtinaatkin 
hyväksyvät  hänet  nyt  keisariksi;  mutta  kun  eräs  sukulainen  oli  hänet 
surmannut,  valitaan  (v.  1308)  Luxemburgin  kreivi  Henrik  VII  keisa- 
riksi. Hänelläkin  on  pienet  perintömaat,  jonka  vuoksi  hän  hankkii 
suvulleen  Böömin  kuningaskunnan  naittamalla  poikansa  sen  perijättären 
kanssa,  ja  siten  se  tuli  Luxemburgin  suvun  tärkeimmäksi  omaisuudeksi. 
Henrik  Vllmnen  kuoltua  v.  1813  tuli  Baijerin  ruhtinas  Ludvig  keisa- 
riksi, taisteltuaan  monta  vuotta  kilpailijansa,  Albrektin  veljen  Fredrik 
kauniin,  kanssa,  ja  voitettuaan  hänet  vihdoin  Miihldorfin  tappelussa 
(v.  1322);  ruhtinaat  olivat  näet  vaalissa  olleet  erimielisiä.  Paavi  ei 
kuitenkaan  tahdo  hyväksyä  häntä,  vaan  julistaa  hänet  pannaan,  määrä- 
ten Ranskan  kuninkaan  veljen  keisariksi;  paavit  asuivat  näet  tähän 
aikaan  Avignonissa  ja  heidän  politiikkansa  oli  Ranskan  kuninkaan  poli- 
tiikkaa. Saksalaisia  tämä  loukkasi,  varsinkin  sen  vuoksi,  että  he  siten 
välillisesti  joutuivat  Ranskan  kuninkaiden  johdettaviksi.  V.  1338  ruhti- 
naat sentähden  n.  k.  Frankfurtin  pragmatisessa  sanktsioonissa  irroittivat 
Saksan  kokonaan  paa vinvallasta ;  se  säätää,  että  keisarinarvo  johtuu 
ainoastaan  Jumalasta,  että  ruhtinaiden  valitsema  on  laillinen  keisari 
paavin  vahvistusta  tarvitsematta,  ja  ettei  paavinistuimella  ole  yliherruutta 
keisarikunnan  yli.  Siten  Saksa  muuttui  maalliseksi  vallaksi,  irtautuen 
kokonaan  paavin  yliherruudesta.  Jonkinlainen  kansallinen  itsetunto  tulee 
näissä  päätöksissä  näkyviin. 

Ludvig  Baijerilaisen  kuoltua  v.  1347  pääsee  Kaarle  IV,  Böömin 
kuningas,  joka  jo  oli  ollut  Ludvigin  kilpailija,  yksin  valtaan,  ja  hänen 
jälkeensä  hallitsee  Wenzeslaw  (1378—1400).     Mutta   suuttuneina  hänen 

kelvottomuuteensa  ruhtinaat  antavat  keisarinarvon  Pfaltzin  vaaliruhtinaalle 
Ruprechtille,  jonka  jälkeen  Wenzeslawin  nuorempi  veli  Sigismund  tulee 
keisariksi  (1410 — 1437).  Sen  jälkeen  valitaan  keisarit  Habsburgin  eli 
Itävallan  suvusta  yhtä  mittaa  Saksan  keisarikunnan  loppuun  asti  v.  1806. 

Fredrik  III,  toinen  keisari  Itävallan  suvusta,  hallitsi  yli  puolen 
vuosisataa  (1440 — 1493),  mutta  osottaen  heikkoutta  ja  kykenemättö- 
myyttä; lännessä  hän  teki  myönnytyksiä  Burgundin  herttualle  Kaarle 
rohkealle,  idästäpäin  Unkarin  mahtava  kuningas  Matias  Gorvinus  ah- 
disti hänen  maitansa,  pakottaen  keisarin  kerran  lähtemään  oinasta  pää- 
kaupungistaan Wienistä.  Itävallan  suvun  valta  kasvoi  kuitenkin  suuresti 
keski-  ja  uuden  ajan  vaihteessa,  sillä  naimisen  kautta  Fredrik  Illmnen 
poika  Maksimilian  sai  Alamaat  ja  Burgundin  kreivikunnan,  ja  vähän 
myöhemmin  liittyi  vielä  Espanjakin  saman  suvun  maihin,  jotta  tämä 
ruhtinassuku  uuden  ajan  alussa  oli  mahtavin  Europassa  perintömaidensa 
puolesta,  mutta  ei  Saksan  keisarinarvon  antaman  vallan  johdosta. 

Saksan  keisarin  nimi  oli  hohenstaufilaissuvun  loputtua  meikein 
tyhjä  arvo  ilman  todellista  valtaa,  ja  aikaa  myöten  hänen  mahtinsa  yhä 
enemmän  haihtui  ruhtinaille.  Keisarin  vaali,  joka  alkuansa  kuului 
kaikille  ruhtinaille,  rupesi  yhä  enemmän  joutumaan  mahtavimpien  oikeu- 
deksi, ja  vihdoin  Kaarle  IV  antoi  vaalilain,  n.  k.  kultaisen  bullan  (v. 
1356),  jonka  mukaan  se  jätettiin  seitsemälle  ruhtinaalle;  kohne  hengel- 
listä, Mainzin,  Trierin  ja  Kölnin  arkkipiispat,  sekä  neljä  maallikko- 
ruhtinasta,  Böömin  kuningas,  Saksin  herttua,  Brandenburgin  mark- 
kreivi  ja  Pfaltzin  kreivi,  saivat  sen  oikeuden,  jonka  vuoksi  heitä  nimi- 
tettiin vaali'  eli  kuuriruhtinaiksi. 

Mutta  vaikka  valta  oli  poissa,  oli  keisarin  ulkonainen  esiintyminen 
kuitenkin  sangen  loistava.  Ja  mitä  mitättömämpi  hallitsija  oli,  sitä 
suuremmoisemmalla  tavalla  hän  tahtoi  maailmalle  arvoansa  näyttää. 
Kaarle  lY,  jota  ei  laskettu  erään  kaupungin  ravintolasta  pois,  koska  hän 
ei  voinut  laskuansa  suorittaa,  ja  jonka  muuan  teurastaja  pidätti  Wormsiii 
kadulla  saatavaansa  vaatiakseen,  sanoi  kultaisessa  bullassa  »maailmaa 
hallitsevansa»  ja  »levittävänsä  kristityille  kansoille  rauhan  ja  turvalli- 
suuden hyvyyttä».  Valtiopäivillä  keisari  istuu  ruhtinaiden  ympäröimänä 
komeisiin  arvovaatteisiinsa  puettuna,  otsakoristeella  varustettuna  ja  val- 
lan merkit  kädessään.  —  Juhlallinen  oli  myöskin  keisarin  vaalL  Kun 
ruhtinaat  matkustivat  sitä  varten  Frankfurt  am  Mainin  kaupunkiin,  jossa 
vaali  tapahtui,  olivat  kaikki  sodat  matkan  varrella  keskeytettyinä;  ne 
ruhtinaat,  joiden  alueiden  kautta  he  kulkivat,  antoivat  heille  saattoväkeä,  ja 
kaupungit,  joihin  he  poikkesivat,  kestitsivät  heitä  yhteisellä  kustannuksella. 

Frankfurtista  karkotettiin  heidän  tullessaan  kaikki  muukalaiset,  sillä  kau- 
punki oli  vastuunalainen  heidän  turvallisuudestaan.  Vaalipäivän  aamulla 
he  kuuntelivat  messua  ja  pyysivät  Pyhää  Henkeä  »valaisemaan  heidän 
sydämmiänsä,  jotta  he  kristikansan  hyväksi  valitsisivat  hyvän  ja  hyö- 
dyllisen miehen».  Sitten  he  vannoivat  valitsevansa  »kristimaailman 
maallisen  päämiehen»  omantuntonsa  mukaan,  antamatta  minkäänlaisten 
sopimusten,  lahjojen  tai  lupausten  vaikuttaa  itseensä,  jonka  jälkeen  ryhdyt- 
tiin vaaliin.  —  Loistavan  seurueen  ympäröimänä  esiintyi  keisari  niinikään 
virallisella  matkalla  ollessaan;  ensin  ratsastaa  Trierin  arkkipiispa,  jonka 
edessä  kuljetetaan  Saksan  ja  Italian  kruunuja;  sitten  Saksin  herttua, 
joka  pitää  kohotettuna  ja  paljastettuna  valtakunnan-miekkaa,  vasem- 
malla puolella  on  Pfaltzin  kreivi  valtakunnan-omenaa  kantaen  ja  oikealla 
Brandenburgin   markkreivi   valtikka   kädessä;  sitten  tulee  keisari  Kölnin 


Kaarle  IV  kruunajaisaterialla,  •nsimmiisen  vaaliruhtinaan  ia  papiston  palvelemana. 
(Miniatyyrikuva  kuttaisotta  bullatta.) 

ja  Mainzin  arkkipiispojen  välissä  kulkien,  ja  hänen  takanaan  Böömin 
kuningas,  ja  vihdoin  jonkun  matkan  päässä  keisarin  puoliso  juhlavaat- 
teissa ja  hovineitojensa  seuraamana.  Paljon  juhlallisia  menoja  on  myös- 
kin virallisissa  päivällisissä;  keisarin  ruokapöytä  on  kuutta  jalkaa  kor- 
keammalla kuin  ruhtinasten;  kolme  arkkipiispaa  lausuu  ruokasiunauksen ; 
Brandenburgin  markkreivi  tuopi  vesiastian  ja  kauniin  pyyhinliinan  keisa- 
rille, joka  pesee  ja  pyyhkii  käsiään;  Böömin  kuningas  taas  kurottaa 
hänelle  maljan,  joka  on  täytetty  vedellä  ja  viinillä,  ja  jonka  keisari  tyh- 
jentää. Kun  kukin  on  velvollisuutensa  suorittanut,  asetutaan  aterioi- 
maan. Jokaisella  on  oma  pöytänsä,  joista  Trierin  arkkipiispan  on  keisa- 
rin edessä,  ja  saapi  hän  istua  »kasvot  Caesariin  päin».  Keisarin  puolison 
pöytä  on  kolmea  jalkaa  matalammalla  kuin  keisarin. 

Ulkonainen   loisto   oli   näin   suuri  ja  valtakin  oli  periaatteessa  sen 
veroinen;    keisari   oli   näet   koko   kristikunnan   päämies,    sillä    Ranskan, 

Englannin  ja  Espanjan  kuninkaat  olivat  hänen  alamaisiaan.  Mutta 
todellisuudessa  nämät  valtiot  olivat  kokonaan  eronneet  tästä  yleisvallasta, 
ja  vieläpä  valtakunnan  eri  osatkin  olivat  saaneet  jotenkin  itsenäisen 
aseman. 

Kaikki  nuot  monet  tuhannet  läänien  omistajat,  joita  Saksassa  oli, 
eivät  kuitenkaan  tuota  valtaa  päässeet  jakamaan,  vaan  ainoastaan  osa 
heistä.  Suurempien  läänien  omistajat  alkoivat  näet  valtaansa  lujittaa 
samaan  tapaan  kuin  koko  valtakunnan  hallitsijat  muissa  maissa:  lain- 
säätämisellä, verotuksella,  asettamillaan  virkamiehillä,  ja  tuekseen  he 
kutsuivat  eri  säätyluokista  edusmiehiä  yhteisiä  asioita  käsittelemään  n.  k. 
maapäiviUe.  Tämän  johdosta  ritarien  asema  kävi  varsin  vähäpätöiseksi, 
sillä  eivät  he  saattaneet  tällaisten  ruhtinasten  tasalla  pysyä.  Vähitellen 
he  rupesivatkin  ruhtinaita  palvelemaan,  joko  sotajoukossa  tai  muissa 
viroissa,  minkä  vuoksi  itsenäinen  ritaristo,  joka  välittömästi  oli  keisarin 
alamainen,  kävi  yhä  harvalukuisemmaksi.  Ruhtinaskunnista  muodostui 
taas  valtioita,  joilla  oli  oma  perinnöllinen  hallitsijasukunsa.  Vaaliruhti- 
nailla oli  suuremmat  oikeudet  kuin  muilla,  eikä  heidän  maltaankaan 
saanut  jakaa,  niinkuin  muiden  ruhtinasten  tapana  oli  tehdä.  Saksin  vaali- 
ruhtinas, jolle  nykyisen  Saksin  kuningaskunnan  alue  kuului,  oli  mahta- 
vimpia  ruhtinaita;  Brandenburgin  markkreivi,  joka  niinikään  oli  saanut 
vaaliruhtinaan  arvon,  oli  myöskin  jo  keski-ajalla  kohonnut  mahtavfiksi. 
Kun  vanha  askanilaissuku  oli  loppunut,  liitti  Kaarle  IV  sen  omiin  perintö- 
maihinsa,  mutta  Sigismund  antoi  sen  eräälle  Niirnbergin  linnakreiville, 
Fredrikille  (v.  1415).  Siten  pääsi  Hokenzollem'in  suku  sen  omista- 
jaksi, jonka  johdossa  se  yhä  kehittyi,  kunnes  siitä  on  tullut  koko  Sak- 
san valtias.  Pfaltzin  ruhtinas  oli  Länsi- Saksassa  voimakkain,  ja  etelässä 
taas  Baijerin  herttua.  Hohenstaufien  hävittyä  alkoivat  IVUrtefnbergin 
kreivit  ja  Badenin  markkreivit  niinikään  kohota  muita  mahtavammiksi 
Jo  ennen  mainitut  kolme  arkkipiispaa,  Mainzin,  Trierin  ja  Kölnin, 
omistivat  suuria  hiippakuntia  Länsi- Saksassa.  Mutta  näiden  mahtavien 
ohessa  tavataan  suuri  joukko  pienempiä,  sekä  maallisia  että  hengellisiä 
ruhtinaita,  ja  vielä  lisäksi  n.  k.  valtiokaupunkeja,  joissa  porvarit 
valitsemiensa  pormestarien  ja  raatimiesten  johtamina  hallitsivat. 

Samassa  määrässä  kuin  ruhtinasten  ja  kaupunkien  itsenäisyys 
kasvoi,  heikontui  valtioyhteys.  Valtiopäiville,  joilla  keisari  oli  esimiehenä, 
kokoontuivat  kyllä  ruhtinaat  ja  valtiokaupunkien  edustajat  keskustele- 
maan valtakunnan  yhteisistä  asioista  ja  tehtävistä  sekä  lakeja  säätämään, 
ja  valtiopäivien  päätöksiä  tuli  kaikkien  ruhtinasten  noudattaa.  Mutta 
näistä    päätöksistä    eivät   olleet    tietääkseenkään    sellaiset,   joita    ne   eivät 

miellyttäneet,  eikä  keisarilla  ollut  voimaa  heitä  pakottaa.  Sekasorto  oli 
sen  vuoksi  yhä  kasvamassa,  jonka  tähden  yksityiset  valtiot  olivat  pako- 
tetut ryhtymään  mitä  pontevimpiin  toimiin;  niinpä  Schwabin  ruhtinaat 
ja  kaupungit  v.  1488  liittoutuivat  keskenään  ja  hävittivät  muutamassa 
vuodessa  144  hnnaa,  joiden  omistajat  pitkiä  aikoja  olivat  tottuneet  hätyyt- 
tämään matkustajia  ja  ryöstämään  maalaisia.  Vihdoin  Maksimihan  kei- 
sari, Fredrik  Illinnen  seuraaja,  ryhtyi  asiaan,  esittäen  Wormsin  valtio- 
päivillä V.  1495  yleisen  maanrauhan  hyväksyttäväksi;  valtioiden  välisten 
sotien  piti  loppuman  ja  rauhanrikkoja  oh  juhstettava  valtionpannaan, 
s.  o.  lakien  ulkopuolelle  työnnettävä.  Riita-asioiden  ratkaisemista  varten 
asetettiin  erityinen  valtiokamarioikeus,  jonka  jäsenet  keisari  määräsi. 
Tämän  oikeuden  päätöksien  toimeenpanemista  varten  tehtiin  erityisiä 
säädöksiä.  Koko  Saksa  jaettiin  lOrneen  eri  piiriin,  joilla  kullakin  oh 
oma  johtajansa,  ja  johtajalla  oh  sotajoukko  käytettävänään. 

TodeUista  lujaa  valtiomahtia  ei  tämänkään  kautta  kuitenkaan  saatu 
aikaan,  vaan  Saksa  jäi  vastedeskin  löyhäksi  hittovaltioksi.  Yhteiset 
muistot,  samallaiset  tavat  ja  sama  kieU  olivat  siinä  tärkeämpinä  yhdistys- 
siteinä,  kuin  valtioUiset  laitokset. 


Saksalainen  kaupunki  MOO-luvulta. 
(PiiriMtus  vuadatta  1491.) 

Italian  olot  14:nnellä  ja  15:nnellä  vuosisadalla. 

Italia  on  jaettu  pieniin  valtioihin.  —  Pohjois- Italian  kaupunkivallat.  —  Palkka- 
soturit ja  kondottierit  —  Sodankäynti.  —  Yiscontit  ja  Sforzat  Milanossa.  —  Venet- 
sian suuruus.  —  Doge.  —  Neuvoskunnat  ja  kymmenmiehistö.  —  Inkvisiittorit.  — 
Ankarat  tuomiot.  —  Florens  on  teollisuuskaupunki.  —  Puolueriidat.  —  Ammatti- 
kunnat —  Hallitus.  —  Medicein  suku.  —  Savonarola.  —  Rooman  olot.  —  Kola 
di  Rienzin  yritys.  —  Neapelin  kuningaskunta.  —  Italia  on  sivistyksen  pääpaikka. 

Hohenstaufisuyun  loputtua  oli  Italia  kokonaan  vapautunut  Saksan 
keisarien  vallasta,  ja  kun  paavinistuin  14:nnen  vuosisadan  kuluessa 
(1309 — 1377)  oli  Roomasta  siirtynyt  Avignoniin,  olivat  ne  molemmat 
vallat,  jotka  olivat  kiistelleet  keskenään  yliherruudesta,  voimattomina  ja 
vielä  sen  rajojen  ulkopuolella.  Italiassa  taas  ei  ollut  sellaista  valtaa, 
joka  olisi  saattanut  johdon  ottaa;  Neapelin  kuningas  Kaarle  Anjoulainen, 
jonka  paavi  oli  Hohenstaufien  sijaan  kutsunut  Etelä-Italiaa  hallitsemaan, 
yritti  kyllä  saada  valtansa  koko  niemimaahan  ulottumaan;  mutta  se  ei 
onnistunut.  Eri  valtioiden  itsenäisyys  muodostui  täällä  sen  vuoksi  vielä 
suuremmaksi  kuin  Saksassa.  Kirjava  joukko  niitä  siellä  löytyikin: 
kreivikuntia,  markkiisikuntia,  herttuakuntia,  tasavaltoja  ja  kuningaskun- 
tia. Mutta  elämä  oli  vilkasta  näissä  pikkuvalloissa;  kaupan  ja  teolli- 
suuden pääpaikat  olivat  Italiassa.  Italia  oli  Europan  sivistynein  maa, 
ja  vanhan  klassillisuuden  uudistuminen  rupesi  näihin  aikoihin  pääsemään 
siellä  alulle. 

Pohjois-Italiassa  oli  12:nnellä  ja  13:nnellä  vuosisadalla,  niinkuin  jo 
ennemmin  olemme  nähneet,  melkein  jokainen  kaupunki  valtiollisen  elä- 
män keskusta;  isänmaa  ja  valtiolliset  harrastukset  ovat  niiden  asukkailla 
ahtaaseen  alaan  supistetut,  niinkuin  vanhan  ajan  Kreikassa.  Ja  samoin 
kuin  Kreikassa,  niin  täälläkin  elämä  on  vilkasta,  toimeliaisuus  ja  edistys 
suuri,  mutta  sen  ohessa  eripuraisuus,  sisälliset  riidat  ja  taistelut  yhtä- 
mittaisia; puolueviha  esiintyy  hurjimmassa  muodossa;  guelfit  ja  ghibel- 
linit  taistelevat  vielä  senkin  jälkeen,  kuin  näiden  taistelujen  alkuperäinen 
merkitys  on  hävinnyt.  Voittajat  eivät  tunne  sääliä  voitettua  puoluetta 
kohtaan;  valtiosta  karkottaminen  on  tavallisin  rangaistus.  Valtiomuoto 
muuttuu  hyvin  nopeasti.   Tasavaltainen  hallitusmuoto,  joka  Hohenstaufien 

aikana  oli  yleinen,  häviää  vähitellen  ja  sijaan  tulee  14:nnellä  ja  15:nnellä 
vuosisadalla  yksinvalta.  Rikkauden  pilaamat  asukkaat  vieraantuvat  pian 
sotapalveluksesta,  ja  aljetaan  yleiseen  pitää  palkkasotureita.  Sen  vuoksi 
palkkasoturijärjestelmä  muodostuu  täällä  aikaisemmin  ja  kehittyy  täsmälli- 
semmin kuin  muualla.  Ulkomaalaisia,  tavallisesti  Etelä-Saksasta  tulleita, 
soturit  alussa  olivat,  mutta  sittemmin  italialaisia;  heidän  johtajansa  ovat 
kondottierien  nimellä  tunnetut.  Eomppaniioihin  jaettuina  nuo  palkkalaiset 
kulkivat  valtiosta  toiseen,  ryhtyen  määräajaksi  enimmän  maksavan  palve- 
lukseen. Varakas  valtio  saattoi  siten  piankin  saada  suuren  sotajoukon. 
Mutta  tuollaisella  sotalaitoksella  on  aina  nurjat  puolensa.  Palkkasoturit 
taistelevat  rahojen  tähden,  eivätkä  minkään  ylevän  asian  vuoksi,  ja 
saattavat  milloin  hyvänsä  käydä  toiselle  puolelle,  jonka  vuoksi  ne  ovat 
epäluotettavia.  Vielä  päälliseksi  nuot  kondottierit  koettivat  pitkittää  sotaa 
kummallakin  puolella  niin  kauan  kuin  mahdollista,  koska  heidän  etunsa 
sen  vaati.  Niinikään  vaati  heidän  etunsa,  ettei  väkeä  hukkunut,  ja  usein 
taisteltiin  päiväkausi  yhdenkään  miehen  kaatumatta.  Rautapuku  oli 
hyvänä  suojana,  mutta  he  koettivat  myöskin  sotatempuilla  sekä  taitavilla 
liikkeillä  saada  toisistaan  voiton,  ja  tässä  kohden  Italian  palkkasoturit 
ovat  kehittäneet  sotataitoa.  Luonnollista  on,  että  he  olivat  maan  rasi- 
tuksena, sillä  vaikka  he  sodassa  toisiansa  säästivät,  niin  he  ahdistivat 
rauhallisia  asukkaita  missä  sattuivat  kulkemaan. 

Usein  kunnianhimoiset  kondottierit  anastivat  hallituksen  jossakussa 
kaupungissa,  jota  olivat  sitoutuneet  puolustamaan.  Niinpä  Lombardian 
mahtavin  kaupunki  Milano  joutui  erään  rikkaan  Viscontin  suvun  hal- 
littavaksi V.  1378;  mutta  v.  1450  kondottieri  Frans  Sforza  saapi  siellä 
vallan.  Ruhtinaat  eivät  kuitenkaan  tyydy  yhteen  kaupunkikuntaan,  vaan 
he  koettavat  laajentaa  alueitaan  heikompia  naapureitaan  kukistamalla. 
Useat  Lombardian  kaupunkivalloista  menettävät  siten  itsenäisyytensä  ja 
joutuvat  mahtavamman  naapurin  valtaan;  Milano  esim.  laajentaa  aluet- 
taan yli  suuren  osan  Keski-Lombardiaa.  Oenua  ja  Venetsia  taas  kiiste- 
levät keskenänsä  kauppaherruudesta  merellä;  sotaa  kestää  toista  vuosi- 
sataa, mutta  vihdoin  v.  1381  Venetsia  pääsee  voitolle  hävitettyään  kil- 
pailijansa laivaston,  ja  Genuan  suuruus  häviää  ikuisiksi  ajoiksi.  Venetsia 
ja  Keski-Italiassa  oleva  Florens  ovat  keski-ajan  toisella  puoliskolla  Italian 
tärkeimmät  valtiot;  molemmissa  Italian  toimeliaisuus  esiintyy  täydelli- 
simmin, samoin  kuin  valtiollisen  elämän  vaiheetkin.  Venetsia  oli  kauppa- 
valtio,  Florens  taas  etupäässä  teollisuuspaikka,  Venetsiassa  hallitusmuoto 
muodostui  ylimysvaltaiseksi,  jollaisena  se  pysyikin,  Florensissa  taas  pääsi 
kansanvalta  voitolle,  mutta  muodostui  vähitellen  yksinvallaksi. 

Venetsian  suuresta  meriliikkeestä  ja  kaupasta  Välimerellä  olemme 
jo  ennen  puhuneet  (ks.  luk.  XVI);  sen  kauppamiehet  johtivat  tuota 
maailman  kauppaa,  ja  he  myöskin  anastivat  valtion  johdon  itselleen,  vaikka 
se  alkuansa  oli  kuulunut  kaikille  asukkaille,  jotka  kansankokouksissa 
yhteisistä  asioista  päättivät.  i?o^^-niminen  virkamies  oli  valtion  etu- 
päässä tasavaltaa  edustamassa;  häntä  kutsuttiin  »loista vimmaksi  ruhti- 
naaksi» ja  hänen  ympäristössään  vallitseva  ulkonainen  loisto  oli  suurem- 
moinen;   se  vivahti  suuresti  itämaalaisuuteen.     Heti  kun  hän  on  valittu, 


Frans  Sforzt.    (MarmorUkorkokuvan  mukaan.) 


tulee  hän  Markus-torille,  jossa  hän  saa  komeasti  kirjaillun  viitan  yllensä 
ja  tasavallan  lippu  hänelle  annetaan;  arsenaalin  työmiehet,  joita  on  yhteensä 
16,000,  kulkevat  samassa  tilaisuudessa  torin  ympäri,  ja  hän  heitättää 
rahaa  kansalle,  joka  huutamalla  osottaa  suosiotaan.  Juhlatiloissa  kanne- 
taan hänen  edessään  paljastettua  miekkaa,  komeata  kantotuolia  ja  aurin- 
gon varjostinta ;  kaksi  virkamiestä  kannattaa  hänen  viittansa  lievettä.  Juh- 
lallisin hetki  on  kuitenkin  Kristuksen  taivaaseen  astumisen  päivänä,  jolloin 
doge  valtion  laivalla  kulkee  laguunisaarten  ulkopuolelle  ja  viskaa  kultasor- 
muksen mereen;  se  oli  vertauksellinen  toimi,  joka  osotti  Venetsian  ja 
meren  läheistä  suhdetta;  sormus  oli  liiton  panttina  heidän  välillään. 

Mutta  tähän  ulkonaiseen  loistoon  supistuikin  dogen  melkein  koko 
merkitys;  hänen  vapaa  toimintansa  oli  joka  taholla  sidottu;  sillä  kauppa- 
ylimystö  oli  vähitellen  ottanut  itselleen  koko  todellisen  vallan.  Toimivalta 
kuului  neuvoskunnalle  (signoria),  jossa  oli  paitsi  dogea  kuusi  jäsentä, 
muodostaen  ikäänkuin  jonkinlaisen  ministeristön.  Mutta  se  ei  saanut 
omin  päinsä  toimia,  vaan  ainoastaan  panna  täytäntöön  suuren  neuvos- 
ton päätökset,  jolla  oli  lainsäätäjä-valta.  Tämän  jäsenet  valittiin  ainoas- 
taan niiden  ylimyssukujen  jäsenistä,  joiden  nimet  olivat  kirjoitetut  ^kul- 
taiseen   kirjaan^.      Neuvoskuntien    rinnalla    oli    v:sta    1310    kuuluisa 


Dogin  palatsi.    (Rakennettu  keski-ajal.'a.) 


kymmenmiehistö,  joka  piti  ankaraa  valvontaa,  ettei  hallitusmuodon 
muuttamiseksi  mitään  yrityksiä  tehty.  Sen  valta  oli  sangen  laaja;  niinpä 
se  sai  ottaa  mielin  määrin  rahoja  valtion  rahastosta  sekä  vangita  kansa- 
laisia; apulaisina  oli  sillä  suuri  joukko  salaisia  urkkijoita.  Salaisia  ilmi- 
antojakin se  käytti  hyväkseen  syytöksiä  tehdessään,  ja  usein  nimeänsä 
ilmoittamattomat  henkilöt  pistivät  lippuja,  joihin  syytös  jotakuta  vastaan 
oli  kirjoitettu,  Markus-torilla  olevien  leijonien  suuhun,  josta  ne  sitten  otettiin. 
Tuomiot  lausuttiin  tavallisesti  todennäköisten  arvelujen  mukaan,  eikä 
täysiä  todistuksia  pidetty  välttämättöminä.  V.  1454  asetettiin  vielä  kolme 
valtioinkvisiittoria  valvomaan  kansalaisia  ja  kymmenmiehistöä  itseään.  — 
Venetsia  on  saavuttanut  kuuluisuuden  näiden  laitosten  kautta;  se  nopeus, 
Yleinen  historia.  —  35. 

jolla  rikokset  saatiin  ilmi,  sekä  salaiset  keinot,  ankaruus  ja  julmuus, 
jota  tuomarit  käyttivät,  herättivät  ihmisissä,  muukalaisissakin,  pelkoa  ja 
kauhua.  Epäluulonalaiset  henkilöt,  joiden  arveltiin  vehkeilevän  valtion 
laitoksia  muuttaakseen,  heitettiin  kauheisiin  vankikomeroihin,  joita  lyijy- 
kattonsa  vuoksi  kutsuttiin  »lyijykamareiksi».  »Huokausten  sillan»  yli 
nuo  onnettomat  niihin  kuljetettiin.  Oman  valtansa  säilyttämiseksi  Venet- 
sian ylimystö  uhrasi  kansalaisten  vapauden  ja  turvallisuuden,  saattaen 
valtion  ankarimman  tyranniuden  alaiseksi,  niinkuin  ennen  Spartan  kansa 
antautuessaan  eforeinsa  ankaraan  valvontaan.  Mutta  tuo  sama  ylimystö, 
vaikka  itsekäs,  kohotti  kuitenkin  Venetsian  mahtavaksi  vallaksi.  Kauppa- 
paikkoja sillä  oli  itäisen  Välimeren  kaikilla  rannoilla;  ja  sitä  paitsi  se 
valloitti  itselleen  itäisen  osan  Lombardiasta.  36,000  merimiestä  ja  3300 
laivaa  oli  sillä  meriä  kyntämässä. 

Itse  kaupunki  oli  maailman  komeimpia;  siellä  oli  suuremmoisia 
palatseja,  jotka  kohosivat  ikäänkuin  merestä;  Markus-torilla  oli  Konstan- 
tinopolista sotasaaliina  tuodut  leijonat,  sekä  pitkin  kaupunkia  suuri  joukko 
komeita  kirkkoja.  Pienet  gondoolit  liitelivät  ristiin  rastiin  kulkevilla 
kanavilla,  satama  oli  aina  täynnä  laivoja  liehuvine  purjeineen,  toiset 
vasta  tulleina  Itämailta,  toiset  taas  valmistaen  lähtöä.  Kansanhuveja 
pidettiin  tuon  tuostakin,  kilpapurjehduksia  pantiin  toimeen  ja  öiseen 
aikaan  oli  karnavaalia,  jolloin  naamarilla  varustetut  ihmiset  kulkivat 
iloiten  ja  tanssien  pitkin  katuja. 

Venetsiata  on  hallitusmuotoonsa  nähden  verrattu  vanhan  Kreikan 
Spartan  valtioon,  sillä  aristokratinen  ja  jäykkä  se  oli  kummassakin,  ja 
molemmissa  se  säilyi  muuttumatta,  niin  kauan  kuin  valtiotkin  olivat 
olemassa.  Vasta  menettäessään  itsenäisyytensä  v.  1797,  jolloin  Napoleon 
Bonaparte  sen  riisti,  Venetsian  aristokratinen  hallitusmuotokin  hävisi.  ' 

Florens  oli,  niinkuin  mainittu,  suuri  teollisuuskaupunki,  ja  valtaa 
siellä  yrittivät  pitää  rikkaat  teollisuudenharjoittajat,  jotka  vastustivat 
yhtäältä  aatelistoa  ja  toisaalta  taas  alempaa  kansaa.  Alituiset  taistelut 
ja  vallankumoukset  olivat  tästä  seurauksena,  niinkuin  muinoin  Atenassa, 
jota  Florens  suuresti  muistuttaa.  Runoilija  Dante,  suurin  Florensilai- 
nen,  vertasi  syntymäkaupunkiansa  kuumetta  sairastavaan  henkilöön, 
joka  saadakseen  hiukkasenkin  helpotusta  viskelee  itseänsä  vuoteellaan 
paikasta  toiseen.  14:nnen  vuosisadan  alkuun  asti  oli  hurja  taistelu 
guelfien  ja  ghibellinien,  eli  mustien  ja  valkoisien,  puolueen  välillä ;  v.  1301 
pääsivät  mustat  eli  guelfit  voitolle,  jolloin  vastustajat  karkotettiin  Flo- 
rensista;  karkotettujen  joukossa  oli  myöskin  äsken  mainittu  Dante, 
maailman  mainion  Divina  Gomedian  kirjoittaja.    Kun  suuri  osa  aatelistosta 

kuului  ghibellineihin,  tehtiin  sellainen  päätös,  etteivät  aateliset  pääsisi 
valtion  virkoihin;  mutta  jos  he  tahtoivat  kansalaisoikeuksia  nauttia,  oli 
heidän  aatelisuudestaan  luopuminen  ja  liittyminen  porvariston  muodosta- 


Palazzo  Vecchio.    Rorentin  entinen  kaupungintalo. 

niiin  ammattikuntiin.  Aateliston  jäsenet  taas  tekivät  liittoja  keskenään 
auttaakseen  toisiaan  riidoissa  ja  vaikeissa  oloissa;  mutta  silloin  hallitus 
vaati,  että  jokaisen  aatelisperheen  tuli  antaa  2000  livreä  vakuudeksi 
jäseniensä  käytöksestä,  ja  jos  joku  perheen  jäsenistä  teki  jonkun  rikoksen, 
otettiin  rahat  valtiolle.  Yleinen  huhu,  jonka  pari  tai  kolme  henkilöä  todisti 

oikeaksi,  oli  tarpeeksi  pätevä  aatelismiestä  syylliseksi  langettamaan. 
Rikkaiden  joukkoon  julistettiin  valtiolle  vaarallisina  pidetyt  henkilöt. 

Kaupunkikunnista  kertoessamme  näimme  teollisuudenharjoittajain 
keski-ajalla  olleen  jaettuina  eri  ammattikuntiin  sääntöineen  ja  erikois- 
harrastuksineen ;  niin  oli  Florensissakin  useita  ammattikuntia.  Arvok- 
kaimmat olivat  seuraavat  seitsemän  »suurta  ammattikuntaa» :  tuomarit, 
Calimalan  ammattikunta  eli  hienon  veran  valmistajat,  jotka  vuosittain 
valmistivat  noin  60  miljoonan  markan  arvosta  kankaita,  rahanvaihtajat  eli 
pankkiirit,  villatehtailijat,  lääkärit  ja  apteekarit,  silkkitehtailijat,  ja  vihdoin 
nahkateollisuuden  harjoittajat.  Näihin  liitettiin  vielä  viisi  ammattiyhdis- 
tystä, ja  kaikki  yhteensä  muodostivat  vallitsevan  kansan.  Tasavallan 
hallitus  oli  ammattikuntien  esimiesten  muodostaman  neuvoskunnan 
käsissä,  jonka  johtajaa  kutsuttiin  gonfalonier  della  justizia'ksi,  ja  jonka 
jäsenet  valittiin  ainoastaan  kahdeksi  kuukaudeksi  kerrallaan.  Kansan 
muodostama  suuri  neuvoskunta  äänesti  laeista  ja  valitsi  virkamiehet. 
Usein  tehtiin  muutoksia  hallituskoneistossa.  Yritettiinpä  sitäkin  tapaa, 
jota  Atenassa  oli  käytetty,  että  arvan  annettiin  määrätä  virkamiehet.  — 
Vaalintoimittajat  panivat  vaaliuurnaan  kaikkien  niiden  nimet,  jotka  saat- 
toivat tulla  valituiksi,  ja  ne,  joiden  nimet  ensimmäisinä  sieltä  nostettiin, 
pidettiin  valittuina.  Alemmat  ammattikunnat  ja  kansan  suuri  joukko, 
Ciompi,  olivat  suljettuina  pois  kaikista  hallitustoimista,  jonka  vuoksi  he 
alituisesti  tekivät  yrityksiä  päästäkseen  hallitsevien  tasalle.  Koko  14:nneQ 
vuosisadan  kuluessa  jatkui  riitoja,  kunnes  seuraavan  vuosisadan  alussa 
Medicein  rikas  suku,  joka  kuului  Calimalan  arvoisaan  ammattikuntaan, 
osasi  saada  sovinnon  aikaan,  mutta  samassa  itse  rupesi  syrjäyttämään 
porvaristoa  ja  valmistamaan  ruhtinaanvaltaa  tasavallan  sijaan.  Oiovanni 
(Juhana)  di  Medici  oli  ensimmäinen  kansanjohtaja;  hänen  poikansa 
Cosimo  karkotettiin  vallassa  olevan  porvariston  toimesta,  mutta  v.  1434  se 
itse  menetti  valtansa,  ja  Cosimo  hallitsi  Florensia  viteen  1464  ilman 
mitäkään  virallista  mahtia,  ainoastaan  persoonallisella  vaikutuksellaan, 
niinkuin  Perikles  ennen  Atenassa.  Hänen  pojanpoikansa  Lorenzo,  jota 
kutsuttiin  ^loistavaksi»  (il  magnifico),  oli  vielä  mahtavampi,  sillä  ei 
ainoatakaan  päätöstä  tehty  neuvoskunnassa  hänen  mielipidettään  kuu- 
lustelematta. Medicein  aikana  ja  heidän  suojelemanaan  tuli  Florens  tie- 
teiden ja  taiteiden  pääpaikaksi  Italiassa,  josta  taiteilijoita  ja  tiedemiehiä 
lähti  muihin  maihin. 

Lorenzon  kuoltua  v.  1492  yritti  eräs  kiihkoisa  dominikaanimunkki 
Savonarola  muuttaa  Florensin  olot  kokonaan  toiselle  kannalle.  Kristus 
julistettiin     Florensin     kuninkaaksi,     suurella    juhlallisuudella    poltettiin 

kaupungin  torilla  ylellisyysesineitä,  jotka  muka  sitoivat  ihmisten  mielet 
maailmaan,  ja  samassa  joutui  liekkien  uhriksi  paljon  taideteoksiakin. 
Mutta  kun  hän  kieltäytyi  alistumasta  tulikoetukseen,  jolla  oli  ratkaistava 
eräs  fransiskaanein  ja  dominikaanein  välinen  riita,  menetti  hän  kansan 
suosion.  Hän  kukistui,  ja  sittemmin  hän  v.  1498  poltettiin  kerettiläisenä, 
koska  hän  oli  paavinvaltaa  vastustanut,  ja  Medicit  pääsivät  jälleen  johtoon. 


K      ^._^ 


Lorenzo  Mediei.    (Terrtcottaveittokuva  Florentista.) 


Suuri  osa  Keski-Italiasta  kuului  paavien  maalliseen  valtaan,  jonka 
pääkaupunki  oli  Rooma.  Mutta  levottomuuksien  vallassa  tämäkin  kau- 
punki oli  tuon  tuostakin,  sillä  siellä  oli  mahtavia  patriisisukuja,  jotka 
keskenään  kiistelivät,  eivätkä  pyhälle  isällekään  antaneet  tarpeellista 
kunnioitusta.  Colonnan  suku  oli  paavien  vastustaja,  ja  siitä  Filip  IV 
sai  apua  Bonifacius  VIII:tta  vastaan  taistellessaan.  Avignonin  aikakau- 
della kaupunki  joutui  kokonaan  näiden  mahtimiesten,  Colonnan,  Orsinin 

y.  m.  mielivaltaan.  Silloin  esiintyy  siellä  eräs  alhaissukuinen  kirjuri, 
innokas  haaveilija,  Cola  di  Rienxi,  joka  tahtoo  kohottaa  Rooman  sen 
entiseen  suuruuteen,  sillä  tätä  hän  lapsuudesta  asti  oli  ihastuksella  muis- 
tellut. Pienen  puolueen  saatuansa  hän  kutsuu  kansan  GapitoliumiUe 
(v.  1347)  ja  esittää  sille  Rooman  tasavallan  uudistamisen,  tulisella 
kaunopuheliaisuudellaan  viehättäen  kaikki  puolelleen.  Hän  valitaan 
kansantribuniksi  ja  saapi  toimekseen  järjestää  tasavallan  hallituksen. 
Colan  aikeet  olivat  suuremmoiset,  sillä  Italian  yhdistämistä  ne  tarkoitti- 
vat. Mutta  saamaansa  mahtiasemaa  hän  oli  liian  heikko  pitämään;  hän 
tuli  näet  ylpeäksi,  kutsuen  muun  muassa  keskenään  kilpailevat  Saksan 
keisarit  Ludvigin  ja  Kaarlen  tuomioistuimensa  eteen,  ja  haaveillen  kei- 
sarinarvoa  itselleen.  Hän  tuli  lisäksi  naurunalaiseksi,  jonka  vuoksi  paavi 
uskalsi  julistaa  hänet  pannaan,  ja  Roomassa  syntyneen  levottomuuden 
johdosta  hän  pakeni  Saksan  keisarin  Kaarle  IV:nnen  luokse,  jolle  hän 
tarjosi  Italian  herruutta.  Tämä  lähetti  hänet  paavin  luo  Avignoniin, 
jossa  hän  pantiin  vankeuteen.  Eräs  toinen  paavi  lähetti  Colan  kuitenkin 
takai3in  Roomaan  hankkiakseen  jälleen  paaville  menetetyn  vallan ;  kansa  otti 
hänet  täällä  riemuiten  vastaan  (v.  1354),  mutta  kun  hän  nyt  osotti  jul- 
muuttakin, sai  hän  surmansa.  —  V.  1377  palasivat  paavit  sinne  Avignonista. 

Etelä-Italiassa  oli  alaltaan  muita  suurempi  valtio,  nimittäin  Neapelin 
.kuningaskunta,  jonka  Anjoun  Kaarle  oli  saanut  paavilta,  hänen  riistet- 
tyään  sen  hohenstaufisuvulta;  Sisilia  siitä  kuitenkin  jo  v.  1282  irtaantui 
n.  k.  Sisilian  iltamessun  kautta,  jolloin  kaikki  saarella  asuvat  Ranskalaiset 
surmattiin  Pääsiäispäivänä  iltakirkon  aikana.  Kuninkaan  mielivaltainen 
hallitus  oli  saanut  aikaan  tämän  kapinan.  Aragonian  kuningassuku  sai 
silloin  Sisilian,  ja  v.  1442  Neapelikin  joutui  saman  suvun  haltuun. 

Hajanaiset  olivat  siis  Italian  valtiolliset  olot  keski-ajan  jälkipuolis- 
kolla, mutta  sen  sivistys  oli  korkealla  kannalla.  SisäUisistä  riidoista  ja 
puoluetaisteluista  huolimatta  oli  näet  tämä  Italian  loiston  aika  sekä  aineel- 
lisessa että  henkisessä  suhteessa.  Dante,  Petrarca,  Boccaccio  ovat  tämän 
ajan  miehiä,  monta  muuta  mainitsematta.  (Näistä  kerromme  tuonnem- 
pana). Mutta  niinkuin  muinoin  Kreikan  loiston  aika  oli  lyhyt,  niin 
Itahankin.  Uuden  ajan  alussa  vieraat  ruhtinaat.  Ranskan,  Espanjan  ja 
Saksan  hallitsijat,  tulevat  sotajoukkoineen  valloittamaan  Italian  maita; 
hajanaisena  ollen  ei  se  voi  vierasta  valtaa  torjua,  vaan  sen  valtiollinen 
vapaus  häviää,  ja  henkinen  elämä  alkaa  samassa  tympistyä,  kunnes  se 
katolisen  kirkon  ahdasmielisten  ja  ankarien  toimenpiteiden  kautta  koko- 
naan loppuu. 

XXIL 
Paavin  valta  alkaa  rappeutua. 

Katolinen  kirkko  mahtayimmillaan.  —  Kerjfilälsmunkit.  —  Fransiscus  asBlsilainen 
ja  fransiskaanein  munkisto.  —  Dominikaanit.  —  Lahkolaisuus.  —  Pietari  Valdus. 
—  Albigensit.  —  Ristiretket  heitÄ  vastaan.  —  Inkvisitsiooni.  —  Sen  vaikutus.  — 
Paavien  vallanhimo  ja  ahneus.  —  Annaatit.  —  Kirkon  oikeuspiiriä  tahdotaan  laa- 
jentaa. —  Paavit  ratkaisevat  valtiollisia  asioita.  —  »Babelin  vankeus.»  —  Suuri 
skisma.  —  Pisan  kirkolliskokous.  —  LoUard.  —  Wiklef.  —  Hussin  oppi.  —  Kost- 
nitzin  kirkolliskokous.  —  Huss  poltetaan.  —  Viha  puhkeaa  Böömissä.  —  Hussilais- 
sodan  julmuus.  —  Sota  loppuu.  —  Baselin  kirkolliskokous. 

Ristiretket  olivat  uskonnon  sotia,  joihin  tuo  mahtavaksi  kehittynyt 
katohnen  maaihnanvaltio  ryhtyi  yhteisin  voimin  päämiehensä  paavin  joh- 
dossa. Kirkon  asema  ja  paavinvalta  olikin  tähän  aikaan  kohonnut  kor- 
keimmilleen,  koska  sen  kilpailijankin,  keisarin,  oli  täytynyt  masentua. 
Kaikki  Länsimaiden  kansat,  keskenään  vihamieliset  ja  erirotuiset,  eri- 
laisine harrastuksineen  se  oli  liittänyt  yhteen  suureen  perheeseen;  *yksi 
lammashuone  ja  yksi  paimen  »-aate  näytti  nyt  toteutuneen.  Korkeimman 
henkisen  sivistyksen  kirkko  oli  omistanut  itselleen  ja  tasoitti  sen  avulla 
kansojen  kesken  vallitsevaa  erilaisuutta.  Paavi  on  tuon  suuren  hengel- 
lisen valtakunnan  itsevaltias  haUitsija.  Hänen  tuomioistuimensa,  kuria, 
on  korkein  paikka,  missä  kirkon  asiat  ratkaistaan;  piispoja  hän  kutsuu 
luokseen  milloin  tahtoo,  usein  hän  määrää  niitä  mielensä  mukaan  vir- 
koihin, ja  luostarit  ovat  niinikään  hänen  johdossaan;  hänen  legaattinsa 
kulkevat,  kuin  Kaarle  suuren  lähettiläskreivit,  pitkin  laajaa  kristikuntaa 
hänen  asioitaan  ajamassa  ja  kirkon  oloja  järjestämässä.  SäännöUisyys, 
järjestys  ja  kuri  ovat  yhteyttä  ylläpitämässä.  Itse  paavi  valitaan  kardi- 
naalien neuvostossa  ja  tavallisesti  heidän  keskuudestaan;  kardinaalien 
joukkoon  taas  paavit  kutsuvat   etevimpiä   kirkonmiehiä   kaikista   maista. 

Tärkeän  apujoukon  paavinvalta  saapi  niistä  uusista  munkkikun- 
nista, jotka  ristiretkien  ajalla  syntyvät,  n.  k.  kerjäläismunkistoiata. 
Entiset  munkkikunnat  olivat  olleet  suljettuina  vahvojen  luostarimuurien 
sisäpuolelle,  mutta  näiden  tuli  kulkea  maasta  toiseen,  opettaen  kansaa  ja 
samassa  hakien  toimeentulonsa,  mistä  he  vastamainitun  nimityksen  sai- 
vatkin. He  muodostivat  ikäänkuin  liikkuvan  sotajoukon,  jota  paavi  voi 
käyttää  kaikissa  kristikunnan  maissa  asioitaan  ajamassa. 

Muuan  italialainen  Giovanni  Bemardone,  joka  yleisemmin  on 
tunnettu  Franciscus  assisilaisen  nimellä,  heitti  uskonnollisen  hartauden 
ja  ihmisrakkauden  valtaamaana  sukulaisensa  ja  omaisuutensa  ja  kulki 
maasta  toiseen  evankeliumin  oppia  saarnaamassa.  Hänelle  ilmestyi  ylen- 
luonnollisia  näkyjä,  mitkä  keski-ajalla  kiihottuneen  mielikuvituksen  synnyt- 
täminä  olivat  tavallisia,  ja  ruumiiseensa  hän  sai  ne  viisi  haavaa,  mitkä 
Kristuksen  ruumiissa  oli  ollut,  ilmiö,  jota  keski-ajalla  pidettiin  ihmeenä 
(n.  k.  stigmatiseraus),  mutta  jota  meidän  aikamme  selittää  mahdolliseksi 
hypnootisen    suggestioonin    kautta.     Tämän   hurskaan   miehen   esimerkki 


Kaksi  fransiskaanit.    (Giotton  maalauksesta.) 

saattoi  muitakin  samallaiseen  elämään,  ja  siten  syntyi  fransiskaanein 
munkkikunta,  jonka  jäsenet  tunnusmerkkinään  käyttivät  harmaata, 
säkinkaltaista  kauhtanaa  yllään,  köyttä  vyötäisillään  ja  kaulukseen  kiinni- 
tettyä päähinettä.  Pukunsa  vuoksi  kutsuttiin  heitä  myöskin  harmaiksi 
t^eljiksi.  Paavi  Innocentius  III,  joka  älysi  tällaisen  veljeskunnan  suuren 
merkityksen,  otti  sen  kirkon  suojaan  (v.  1210).  —  Samaan  aikaan  eräs 
espanjalainen  Dominicus  Guxman  perusti  munkkikunnan,  jota  hänen 
nimensä  mukaan  kutsutaan  dominikaani-veljeskunnaksi;  pukunsa  täh- 
den sanottiin  sen  jäseniä  myöskin  muistiksi  veljiksi.  V.  1216  paavi 
antoi  vahvistuksen  tällekin  veljeskunnalle,  jonka  ensimmäinen  ja  tärkein 
tehtävä  oli  hävittää  harhaoppi,  mikä  jo  12:Dnellä  vuosisadalla  oh  päässyt 
ilmaantumaan  katolisen  kirkon  piiriin,  uhaten  hajoittaa  sen  yhteyden. 

Aina  Tmneltä  vuosisadalta  asti,  jolloin  Areioksen  oppi  oU  lopulli- 
sesti hävinnyt,  germanilaiskansojen  siitä  luopuessa,  oli  katolinen  kirkko 
saanut  elää  rauhassa  harhaopeilta.  Mutta  se  valtava  uskonnollinen  mieliala, 
joka  paavinvallan  kohotti  korkeimmilleen,  toi  mukanaan  myöskin  lahko- 
laisuushengen  sekä  Italiaan  että  Saksaan;  mutta  varsinkin  Etelä-Rans- 
kassa ilmestyi  vastustuksen  henki  maallistunutta  paavin  kirkkoa  vastaan. 
Alppien  laaksoissa  tahtoivat  köyhät  paimenet  säilyttää  kristillisen  uskon 
puhtaampana  ja  yksinkertaisempana  kuin  miksi  se  kirkon  piirissä  oli 
kehittynyt.  Lyonissa  eräs  kauppias  Pietari  Valitus  alkoi  v.  1170  vai- 
heilla saarnata  evankeliumia  köyhille,  tahtoen  saada  kirkon  palautumaan 
apostolien  aikuiseen  puhtauteen.  Hän  käännätti  uuden  testamentin 
kansan  kielelle;  hänen  ympärilleen  kokoontui  suuri  joukko  samanmielisiä, 
joita  kaksittain  lähetettiin  kansaa  opettamaan.  Perustajansa  nimen  mukaan 
heitä  kutsuttiin  Valdolaisiksi,  mutta  itse  he  nimittivät  itseänsä  Lyonin 
köyhiksi.  Paavin  toimesta  heitä  kiellettiin  saarnaamasta  ja  heidät  julis- 
tettiin pannaan,  jonka  johdosta  he  vasta  erosivat  eri  lahkokunnaksi. 

ÄlMgensien  uskonlahko  taas,  joka  on  saanut  nimensä  Albyn  kau- 
pungista Etelä-Ranskasta,  oli  peräisin  kreikkalais-katoUsesta  kirkosta, 
josta  se  jo  7:nnellä  vuosisadalla  oh  levinnyt  Saksaan  ja  sieltä  Etelä- 
Ranskaan,  jossa  sen  tunnustajien  lukumäärä  kasvoi  hyvin  suureksi. 
Niinkuin  lahkolaiset  yleensä  he  pitivät  itseänsä  muita  täydellisempinä  ja 
puhtaina,  ja  kutsuivatkin  itseänsä  kreikasta  lainatulla  nimellä  katareiksi, 
s.  o.  puhtaiksi,  jota  nimeä  nyt  aljettiin  käyttää  kaikista  kirkosta  luopu- 
neista (kerettiläisnimitys  johtuu  tästä).  Heidän  oppinsa  erosi  suuresti 
kirkon  opista  ja  muistutti  monessa  kohden  Persian  Zend-oppia.  Kaksi 
voimaa,  hyvä  ja  paha.  Jumala  ja  perkele,  on  sen  mukaan  vastakkain; 
näkyväinen  maailma  on  perkeleen  luoma,  avioliitto,  jonka  kautta  ihmis- 
kunta säilyy,  on  myöskin  hänen  säätämänsä,  ja  samaa  alkuperää  on 
vanha  testamentti.  Kristus  on  Jumalan  lähettämänä  tullut  opettamaan, 
mitenkä  aineellisen  maailman  vallasta  on  päästävä,  mutta  lunastaja  hän 
ei  ole.  Uskovaisen  tulee  luopua  kaikista  lihan  töistä;  hän  ei  saa  tappaa, 
ei  valehdella,  ei  vannoa,  ei  yksityisomaisuutta  pitää,  sanalla  sanoen  hänen 
on  irtaantuminen  kaikesta,  mikä  hänet  maailmaan  sitoo.  Siitä  kokonaan 
luopumalla  hänestä  tulee  »täydellinen».  Rooman  kirkosta  he  antoivat 
ankaran  tuomion;  se  oli  muka  »ryövärien  luola»  ja  Ilmestysraamatun 
»Baabelin  portto». 

Katolinen  kirkko  ei  sallinut  helmassaan  tapahtua  hajaannusta, 
joka  lahkolaisuudesta  uhkasi  syntyä,  vaan  ryhtyi  tarmokkaasti  sitä  tuka- 
huttamaan.      Innocentius    III    lähettää     ensin    munkkeja    palauttamaan 

luopuneita  kirkkoon.  Mutta  se  keino  oli  turha,  ja  eräs  paavin  lähettiläs 
sai  Etelä-Ranskassa  surmansakin,  josta  Toulouse^n  mahtavaa  kreiviä 
Raimund  VI:tta  syytettiin,  hän  kun  muutenkin  oli  suopea  luopioita  koh- 
taan. Nyt  paavi  kehotti  käyttämään  väkivaltaa,  julistaen  ristinsodan 
harhaoppisia  vastaan;  synnit  saisivat  osanottajat  anteeksi,  niinkuin 
Pyhällemaalle  lähtijätkin;  eräs  kiihkoisa  abbotti  Arnold  Amaury  levitti 
tietoa  tästä  kansoihin.  Ristiarmeija  kerääntyikin,  sillä  saaliinhimo  kiihotti 
suuresti  ahnaita  ritareita,  ja  Etelä-Ranskan  rikkaissa  maissa  oli  tilaisuus 
sitä  tyydyttämään.  Julmuus  ja  kaikki  intohimot,  mitkä  uskonsodissa 
ilmenevät,  pääsevät  nyt  vallalleen;  Beziers'in  kaupunkia  valloitettaessa 
kehottaa  paavin  lähettiläs  surmaamaan  kaikki,  sekä  oikeauskoiset  että 
kerettiläiset;  »kyllä  Jumala  omansa  erottaa»,  arveli  hän.  Vallanhimoinen 
ja  urhoollinen  Simon  MontfortHn  kreivi,  joka  tuli  koko  retken  johta- 
jaksi, hävittää  kyliä  ja  kaupunkeja,  surmaa  ihmisiä,  ja  palkinnoksi  anne- 
taan hänelle  valloitetut  maat.  Hän  saapi  kuitenkin  v.  1218,  taistelun 
uudelleen  aljettua,  surmansa;  mutta  tämän  jälkeen  Ranskan  kuninkaat 
käyttävät  tilaisuutta  laajentaakseen  valtaansa  valtakuntansa  eteläisiinkin 
osiin.  Vihdoin  v.  1229  tehtiin  rauha,  jonka  mukaan  Toulouse'n  kreivin 
täytyi  luovuttaa  suurin  osa  maistaan  kuninkaalle. 

Paavi  oli  näin  päässyt  voitolle,  sillä  yleinen  mielipide  ei  vielä 
läheskään  ollut  kansoissa  kypsynyt  hänestä  irtaantumaan.  Languedoein 
varallisuus  ja  sivistys  oli  lahkolaisuuden  mukana  hävitetty,  eikä  truba- 
durein  runoja  siellä  enää  kuultu;  kuoleman  hiljaisuus  oli  entisen  vilkkaan 
elämän  sijasta  tullut  vallitsemaan,  ja  vapauden  mukana  oli  elämäkin 
tukahutettu.  Estääkseen  vastaisuudessa  tuollaisia  kapinoitsevia  henkiä 
ilmestymästä,  kiellettun  nyt  maaUikoita  raamattua  lukemasta,  sillä  siihen- 
hän he  olivat  perustaneet  väitteensä,  ja  sen  lisäksi  järjestettiin  kuuluisa 
inkvisitsiooni-tuomioistuin,  jonka  tarkoitus  oli  vaania  kaikkea  kerettiläi- 
syyttä, urkkia  ihmisten  salaisia  ajatuksia  ja  rangaista  syyllisiksi  huoma- 
tulta. Se  julmuus,  jota  tutkittaissa  käytettiin,  syytettyä  kun  kidutuksella 
pakotettiin  tunnustukseen,  ja  ankarat  rangaistukset,  joista  kuolema  oli 
tavallisin,  tekivät  inkvisitsioonista  tehokkaimman  välikappaleen  katolisen 
kirkon  ehjyyden  säilyttämiseksi,  mutta  myöskin  hirmuisimman  laitoksen 
ihmishengen  sortamiseksi.  Dominikaani-munkisto  sai  etupäässä  tehtäväk- 
seen kerettiläisten  vainoamisen  ja  myöskin  inkvisitsioonin  huostaansa 
uskotuksi.  Kirkko  rupesi  nyt  yhä  enemmän  muuttumaan  hirmuvallaksi, 
tahtoen  vaan  etujansa  suojella,  mutta  samassa  päästäen  opin  turmel- 
tumaan ja  siveellisyyden  höltymään,  sekä  sen  kautta  valmistaen  omaa 
häviötään. 

Vallanhimo  ja  maallisten  etujen  tavoittaminen  tulee  yhä  räikeäm- 
min kirkon  päämiestenkin  toimissa  näkyviin;  tavan  takaa  he  julkaisevat 
asetuksia  eli  dekretaaleja,  joiden  kautta  heidän  valtapiirinsä  laajenemis- 
taan laajenee.  He  alkavat  pitää  oikeutenaan  kirkon  virkoihin  määrää- 
misen kaikkiin  kristikunnan  maihin  huolimatta  toimitetuista  vaaleista; 
he  rupesivat  jo  viranomistajan  eläissä  tekemään  sopimuksia,  luvaten  viran 
avonaiseksi  tultua  jollekulle  toiselle.  Piispat,  jotka  tuomiokapitulit  olivat 
valinneet,  kävivät  paavin  vahvistusta  hakemassa,  mutta  ilman  rahoja  ei 
sitä  annettu,  vaan  saattoi  paavi  määrätä  toiseen  virkaan,  jos  hän  tahtoi. 
Eräs  Avignonin  paavi,  huonosta  elämästään  ja  ahneudestaan  kuulu 
Johannes  XXII,  joka  käsityöläisen  pojasta  oli  kohonnut  kirkon  päämie- 
heksi, alkoi  vaatia  kirkon  tiloista  yhden  vuoden  tulot  sen  jälkeen 
kuin  omistaja  oli  kuollut.  Nämät,  n.  k.  annaatit  tuottivat  paaville 
suunnattomia  tuloja,  minkä  helposti  saatamme  käsittää,  kun  muistamme 
että  esim.  Saksassa  kolmas  osa  maasta,  Englannissa  ja  Hanskassa  viides 
osa  oli  kirkon  hallussa.  Vastamainittu  paavi,  joka  oli  ollut  kaksi  vuosi- 
kymmentä Pyhän  Pietarin  istuimella,  jättikin  kuollessaan  17  miljoonaa 
kultaguldenia  perinnöksi  sukulaisilleen,  jota  paitsi  hopea-esineitä  ja  jalo- 
kiviä jäi  7  miljoonan  arvosta  hänen  aarrekammioonsa. 

Toisaalta  taas  kirkonmiehet  koettivat  saada  oikeuspiirinsä  yhäti 
laajennetuksi;  kaikki  kirkon  palveluksessa  olevat  henkilöt  olivat  maalli- 
sesta laista  riippumattomat,  sillä  heitä  tuomittiin  kanonisen  lain  mukaan; 
mutta  sen  alaisiksi  tulivat  nekin,  jotka  olivat  tehneet  jonkinlaisen  uskon- 
nollisen lupauksen,  esim.  luvanneet  lähteä  ristiretkelle,  ja  monet  asiat 
luettiin  luonteensa  puolesta  kirkon  oikeuspiiriin  kuuluviksi,  niinkuin 
avioerot,  koronkiskominen  y.  m.,  ja  näidenkin  joukkoon  papit  tahtoivat 
yhä  useampia  siirtää.  Monet  hallitsijatkin  suosivat  tätä  pyrkimystä,  sillä 
he  tahtoivat  nähtävästi  heikontaa  feodaaliherrojen  oikeuksia.  Mutta 
kirkon  päämies  pyrkii  moraalisen  johtovaltansa  nojassa  ratkaisemaan 
ruhtinaidenkin  välisiä  riitoja,  joilla  oU  valtiollinen  luonne,  sekä  erotta- 
maan heitä  ja  määräämään  toisia  mielensä  mukaan;  ja  tällaisen  oikeuden 
teroittaa  kanoninen  laki  paavilla  olevankin.  Juhana  maaton  oli  pako- 
tettu ottamaan  valtakuntansa  paavilta  lääninä,  Filip  August  julistettiin 
pannaan,  erästä  Unkarin  kuningasta,  joka  oli  pidättänyt  paavin  legaatin, 
hän  uhkaa  sillä,  että  ottaisi  hänen  pojaltaan  kruununperimisoikeuden ; 
erään  Norjan  kuninkaan,  joka  oli  hallituksen  väkivallalla  anastanut^  paavi 
niinikään  julistaa  pannaan;  Otto  IV:nnen  ja  Filip  Schwabilaisen  välillä 
vaUitsevan  riidan  hän  tahtoo  ratkaista  j.  n.  e.  Näyttipä  siltä,  että  kaikki 
Europan   kuningaskunnat  olivat  muuttumassa  paavin  lääneiksi  ja  niiden 

ruhtinaat  hänen  vasalleikseen ;  kirkollinen  yleisvaltio,  johon  koko  katoli- 
nen kirkkokunta  kuuluisi,  ja  jonka  pääkaupunki  oli  Rooma,  oli  muodos- 
tumaisillaan.  Mutta  ennenkuin  se  pääsi  vakaantumaan,  sai  se  ankaran 
iskun,  joka  ikuisiksi  ajoiksi  lamautti  sen  mahdin.  Filip  IV  kaunis 
vangitutti  ylpeän  Bonifacius  Villinnen.  Se  oli  häviön  alku  (ks.  luk.  XVII). 
V.  1309  alkaa  paavien  historiassa  »Babelin  vankeuden  aika»,  jolloin 
kirkon  päämiehet  olivat  pakotetut  asumaan  Avignonissa.  Seitsemän  paavia 
siellä  johti  kristikuntaa,  mutta  itsenäisesti  eivät  he  voineet  toimia,  vaan 


Paavien  palatsi  Avignonissa  l(es'(l-ajalla. 


he  olivat  Ranskan  kuninkaan  vaikutuksen  alaisina.  Niinpä  paavi  Bene- 
diktus  XII  itkusilmin  vakuutti  pannaan  julistetun  Saksan  keisarin 
Ludvig  Baijerilaisen  lähettiläälle,  että  hän  keisarin  mielellään  vapauttaisi 
pannasta,  mutta,  jos  hän  sen  tekisi,  työntäisi  Ranskan  kuningas  hänet 
pois  paavinistuimelta.  Yksissä  neuvoin  he  myöskin  kiskoivat  rahoja 
kaikista  kristikunnan  maista.  Tämä  meno  rupesi  vihdoin  suututtamaan 
kansoja,  jonka  vuoksi  aljettiin  vaatia  paavin  muuttoa  jälleen  Roomaan. 
Gregorius  XI  sinne  muuttikin  v.  1376,  mutta  kun  hän  kuoli  v.  1378 
ja  uusi  paavi  oli  valittava,  vaati  Rooman  kansa,  ympäröiden  vaalipaikan 
ja    sulkien    portit,    että    paaviksi    oli    valittava    italialainen    mies,    eikä 

ranskalaista,  joita  edelliset  paavit  olivat  olleet,  muuten  se  uhkasi  »teke- 
vänsä kardinaalien  päät  vielä  punaisemmiksi  kuin  heidän  hattunsa  olivat». 
Italialainen  valittiinkin,  nim.  Urbanus  VL  Mutta  ranskalaiset  ja  kolme 
italialaista  kardinaalia  julistivat  vaalin  mitättömäksi,  koska  siinä  oli  pak- 
koa käytetty,  sekä  valitsivat  ranskalaisen  miehen,  joka  otti  nimekseen 
Clemens  VII. 

Nyt  oli  siis  kaksi  paavia,  toinen  Roomassa,  toinen  Avignonissa, 
jotka  kiistelivät  keskenään,  julistaen  toisensa  pannaan  ja  vaatien  kumpi- 
kin laillisen  oikeutta  ja  asemaa.  Kristikunta  jakaantui  kahteen  osaan, 
siten  että  Englanti,  Saksa,  Unkari,  Böömi,  Hollanti  sekä  melkein  koko 
Italia  pitivät  Rooman  paavia  oikeana,  mutta  Ranska,  Espanja  ja  Skottlanti 
Clemens  VII:ttä.  Tämä  oU  suuren  skisman  eli  kirkonhajaannuksen 
aika,  jolloin  yleinen  hämmennys  oli  vallalla.  Ihmiset  eivät  tienneet, 
kumpaako  paavia  oli  toteltava;  piispat  olivat  epävarmoja,  kenen  virka- 
vahvistus  oli  laillinen.  Ranskan  yliopisto,  jonka  arvo  ja  maine  oli  hyvin 
suuri,  asettui  välittämään;  mutta  se  ei  onnistunut.  Pisan  kirkollis- 
kokouksessa V.  1409  koetettiin  saada  epäkohta  poistetuksi  sen  kautta, 
että  valittiin  uusi  paavi,  mutta  edeUiset  paavit  eivät  totelleet  kokouksen 
päätöstä,  vään  pysyivät  asemillaan,  joten  nyt  oli  saatu  kolme  kirkon 
päämiestä. 

Kirkon  ulkonainen  arvo  ja  kunnioitus  sitä  kohtaan  oli  melkoisesti 
haihtunut  kansojen  mielipiteessä  jo  häpeällisen  Avignonin  aikakauden 
kuluessa,  mutta  vielä  enemmän  suuren  skisman  aikana.  Ääniä  alkoi 
taas  kuulua  erehtymättömänä  pidettyä  kirkkoa  vastaan  eikä  itse  sen 
oppiakaan  enää  pidetty  pyhänä.  Julma  ristisota  oli  kyllä  tehnyt  lopun 
Valdolaisten  ja  Albigensien  harhaopista,  mutta  14:nnellä  vuosisadalla 
ilmestyi  uusia.  V.  1315  vaiheilla  oli  eräs  Lollard  Saksassa  saarnannut 
enkeleitä,  pyhimyksiä,  sakramentteja  ja  pappislaitosta  vastaan.  Hän 
kyllä  joutui  inkvisitsioonin  käsiin  ja  poltettiin  v.  1322,  mutta  monta 
hänen  oppilaistaan  pakeni  Englantiin  ja  Böömiin,  jossa  he  valmistivat 
alaa  Wiklefille  ja  Juhana  Hussille. 

Juhana  Wiklef  oli  englantilainen  munkki  sekä  Oxfordin  yliopiston 
professori,  joka  rohkeasti  alkoi  vastustaa  paavin,  piispojen  sekä  kirkon 
maallista  valtaa  ja  rikkauksia,  sillä,  sanoi  hän,  ne  olivat  olleet  kirkolle  vaan 
turmioksi  ja  vieroittaneet  sen  alkuperäisestä  apostolien  aikuisesta  puh- 
taudestaan, johon  se  oli  uudelleen  palautettava.  Paavi  vaati  Englannin 
kuninkaalta  veroa  sen  vallanalaisuuden  vuoksi,  johon  Juhana  maaton 
valtakuntansa  oli  saattanut;  mutta  Wiklef  vastusti  sitä.  Paavin  ja  piis- 
pojen valtaa  muiden  pappien  yli  hän  ei  hyväksynyt,  vaan  yhdenvertaisuus 

oli  vallitseva.  Mutta  hän  rupesi  myöskin  ankarasti  arvostelemaan  useita 
muitakin  opinkappaleita,  niinkuin  sakramentteja;  ja  vihdoin  hän  valis- 
taakseen  kansaa  käänsi  raamatun  englanninkieleUe.  Wikiefin  oppi  sai 
paljon  puoltajia,  mutta  hänen  itsensä  täytyi  jättää  opettajanpaikkansa 
yliopistossa  sekä  .oleskeli  sittemmin  kuolemansa  asti  v.  1384  erään 
Luttenvorth-nimisen  pitäjän  kirkkoherrana. 


Juhann  Wiklef.    (Knolen  maalaama  muotokuva.) 

Samansuuntaisia  mielipiteitä  kuin  Wiklef  Englannissa,  alkoivat 
Hieronymus  ja  Juhana  Huss  levittää  Böömissä.  Hieronymus  oli 
böömiläinen  ritari,  joka  oli  ollut  Oxfordin  yliopistossa  opintoja  harjoitta- 
massa ja  siellä  mieltynyt  Wiklefin  oppiin,  jota  hän  sitte  Pragissa  alkoi 
levittää.  Hussilla  oli  Pragin  yliopiston  professorina  suuri  vaikutus 
opiskeleviin;  hän  tahtoi,  että  pyhä  raamattu  olisi  ainoana  vankkana 
ohjeena  kirkossa,  hän  vaati  papistolta  puhtautta  elämässä  ja  tavoissa, 
ja  että  sen  tuli  luopua  maallisesta  omaisuudestaan.    Hän  tuomitsi  vääriksi 

useita  katolisen  kirkon  hyväksymiä  opinkappaleita,  niinkuin  kuvien  pal- 
velemisen, naimattomuuden  y.  m.;  paavia  ja  munkkeja  hän  kirjoituksis- 
saan ivasi.  Samoin  kuin  Wiklef  niin  Husskin  alkoi  käyttää  kansan  omaa 
kieltä,  tahtoen  siten  saada  koko  kansan  oppiinsa  liittymään.  Eikä  hänen 
esiintymisellään  olekaan  ainoastaan  uskonnollista  merkitystä,  vaan  myöskin 
kansallinen,  sillä  itse  ollen  tshekkiläinen  kirjoitti  hän  tshekinkielellä,  joka 
oli  kohotettava  valtaan  pyrkivän  saksankielen  yläpuolelle.  Pragin  yli- 
opistossa Saksalaiset  menettivätkin  v.  1409  vaikuttavan  asemansa,  jonka 
vuoksi  he  suuttuneina  lähtivät  pois  ja  perustivat  Leipzigiin  toisen  yli- 
opiston. Pragissa  oli  sitte  Hussin  aikana  tshekkiläisyys  vallitsemassa. 
Kun  hän  v.  1410  julistettiin  pannaan,  alkoi  hän  yhä  kiivaammin  ystä- 
vänsä Hieron3rmuksen  kanssa  paavin  valtaa  vastustaa. 

Katolisen  kirkon  yhteyttä  oli  siis  yhtäältä  suuri  skisma  hajoitta- 
massa,  toisaalta  taas  uskonpuhdistajat  saarnasivat  sen  vanhojen  pyhinä 
pidettyjen  laitosten  ja  opinkappalten  oikeutta  vastaan.  Vihdoin  päätti 
keisari  Sigismund  kristikunnan  päämiehenä  ryhtyä  parannusta  toimeen 
panemaan.  Yleinen  kirkolliskokous  kutsuttiin  v.  1414  Kostnitzin  kau- 
punkiin, jonne  keisari  itse  saapui  1000  seuralaista  mukanaan;  paavi 
Juhana  XXIII  tuli  sinne  niinikään  600  seuralaisen  kanssa,  ja  kardinaa- 
leja, arkkipiispoja,  piispoja,  abbotteja,  pappeja,  munkkeja,  ruhtinaita, 
yliopistojen  edustajia  y.  m.  sinne  saapui  yhteensä  noin  50,000  henkeä. 
Tämä  loistava  kokous  sopi  ensiksi  siitä,  että  paavinkin  tuli  alistua  sen 
päätösten  alle,  jonka  jälkeen  se  erotti  kaikki  kolme  paavia  virastaan 
sekä   määräsi  sijaan  erään  Martin  V:nnen.     Siten  loppui  suuri  skisma. 

Paavin  itsevaltius  kirkossa  oli  samassa  loppunut,  ja  siinä  kohden 
Kostnitzin  kirkolliskokouksella  on  suuri  merkitys.  Mutta  mitä  oppiin 
tulee,  se  pysyi  jyrkästi  entisellään.     Hussin  kohtalo  sen  osottaa. 

Sigismund  oli  kutsunut  hänet  kirkolliskokoukseen,  luvaten  suojella 
hänen  turvallisuuttaan.  Rohkeasti  Huss  puolusti  mielipiteitään,  vedoten 
yksinomaan  raamattuun,  niinkuin  Luther  vuosisataa  myöhemmin;  mutta 
kokous  ei  niitä  hyväksynyt,  päinvastoin  se  julisti  ne  vääriksi,  ja  Hussin 
kerettiläiseksi,  joka  oli  roviolla  poltettava.  Keisarikin  antoi  tähän  suostu- 
muksensa, koska  muka  kerettiläiselle  annettua  lupausta  ei  tarvinnut 
pitää,  niinkuin  hänelle  vakuutettiin.  Heinäk.  6  p.  v.  1415  Huss  elävänä 
poltettiin,  ja  seuraavan  vuoden  Toukok.  6  p.  kärsi  hänen  ystävänsä 
Hieronymus  saman  rangaistuksen,  sillä  hänkin  julistettiin  samaan  harha- 
oppiin syylliseksi. 

Vähiin  supistui  itse  asiassa  Kostnitzin  kokouksen  vaikutus.  Uusi 
paavi  Martin  V  antoi  tosin  ennen  kokouksen  loppua  muutamia  määräyksiä. 

jotka  koskettelivat  kirkon  tulojen  käyttämistä,  papiston  elämää  ja  sen 
pukuja,  mutta  kylvämällä  eripuraisuutta  eri  kansojen  kesken  hän  koetti 
tehdä  mitättömäksi  kokouksen  merkityksen.     Hussin  ja  Hieronymuksen 

HÄcfuiufRginquondam  ameraVilif  Hufsi, 

Dum  fuJk  pro  Chrifto  mtfmbra  trcmanda  dcciit^ 


Huss  polHoroviolla.    (Puupiirros  Huuin  tsheicicil&isestä  potiiliasta.) 


tuomio  taas  saattoi  julman  hussilaissodan  syntymään.  Pragin  yliopisto 
julisti  rehtorinsa  kärsineen  marttyyrikuoleman,  useissa  kirkoissa  papit 
saarnasivat  samaa,  ja  koko  Böömin  kansa  oli  samaa  mieltä.  Viha 
ilmaantui  pian  toiminnassa;  Roomalle  uskolliset  papit  karkotettiin,  herrat 

kävivät  kirkon  omaisuuteen  käsiksi  ja  kansaa  kerääntyi  uusien  pap- 
piensa  ympärille  Pragin  läheisille  kummuille.  Taborin  vuorelle  kokoontui 
40,000  miehen  suuruinen  joukko,  jonka  johtajaksi  tuli  eräs  vanha,  sak- 
salaisvihastaan tunnettu  ritari  Juhana  Ziska;  eräs  pappi  Prokopius 
järjesti  joukot  yhdessä  hänen  kanssaan.  Tuo  viha  ei  kohdistunut  yksin- 
omaan Rooman  kirkkoon,  vaan  se  oli  samassa  kansallisvihaa,  sillä 
Tshekit  olivat  Saksalaisia  vastassa. 

Eräänä   päivänä   tuli   Ziska   Taborin   vuorelta   joukkoineen  Pragiin 
ja  pysähtyi  kaupungintalon  eteen,  pyytäen  muutamien  vangittujen  Hussi- 


Ziska.    (Vanhan  vaskipiirroksen  mukaan.) 

laisten  vapauttamista.  Kun  maistraatti  ei  suostunut  tähän,  viskattiin 
pormestari  raatimiehineen  akkunasta  ulos  »esi-isäin  tavan  mukaan». 
Samallainen  tapahtuma  saattoi  kaksisataa  vuotta  myöhemmin  30-vuotisen 
sodan  puhkeamaan.     Tämä  taas  oli  hussilaissodan  alkuna. 

Sigismund  keisari  saarnautti  nyt  ristiretkeä  Böömiläisiä  vastaan 
ja  tunkeusi  100,000  miestä  mukanaan  heidän  maahansa.  Mitä  julmin 
menettely  kohtasi  Böömiä;  ihmisiä,  vieläpä  pieniä  lapsiakin,  rääkättiin  ja 
surmattiin,  ja  kyliä  poltettiin,  sillä  kaikkia  asukkaita  pidettiin  kerettiläi- 
sinä. Samalla  tavalla  Hussilaiset  puolestaan  kostivat  SaksalaisiUe.  »Hussi- 
laiset  ovat  Böömissä  surmanneet  enemmän  kuin  15,000  pappia  tai  kirkon- 
miestä kauhistuttavimmilla  kidutuksilla;  he  ovat  lävistäneet  heidän  ruu- 
miinsa ja  paistaneet  heitä  vartaisiin  pistettyinä  hiilillä,  pakottaneet  heitä 
Yleinen  historia.  —  36. 

nielemään  sulatettua  lyijyä;  neljän  hevosen  repimänä,  kivitettynä  tai  upotet- 
tuna on  heistä  usea  saanut  surmansa»,  sanoi  muuan  puhuja  joitakuita  vuo- 
sia myöhemmin  Sienan  kokouksessa.  Böömiläiset  pitivät  hyvin  puoliaan, 
sillä  heidän  joukoissaan  vallitsi  uskonnollinen  innostus,  isänmaanrakkaus 


RyllttSkohtaus  hutsllafssodassa.    (Kuva  keski-alkaisetta  kislkirjoHuksetta.) 

ja  hyvä  kuri.  Hussilaiset  karkottivat  Saksalaiset  maastaan  ja  hätyytti- 
vät heitä  Saksaan  asti,  menetellen  täällä  samalla  tavalla  kuin  Saksalaiset 
Böömissä;  v.  1430  he  polttivat  100  kaupunkia  ja  linnaa  sekä  1400 
kylää  ja  veivät  niin  suuren  saaliin,  että  sen  kuljettamiseen  tarvittiin 
3000  vaunua,  6,  8,  12,  vieläpä  14  hevosen  vetämiä;  surmattujen  lukua 
ei  kukaan  saata  laskea. 

Tällaista  julmaa  hävitystä  kesti  v:teen  1433  asti,  jolloin  saatiin 
sovinto  aikaan.  Baseliin  oli  näet  v.  1431  kutsuttu  taas  yleinen  kirkol- 
liskokous, joka  alkoi  hieroa  sovintoa  saadakseen  tuon  hurjan  menon  loppu- 
maan. Kokous  teki  myönnytyksiä  Hussilaisille;  niinpä  he  saivat  ehtool- 
lisessa käyttää  myöskin  viinaa  sekä  vapaasti  saarnata  Jumalan  sanaa. 
Osa  Hussilaisista,  n.  k.  Taborilaiset,  hylkäsivät  kuitenkin  nämät  myön- 
nytykset, mutta  heidät  voitettiin,  ja  heidän  johtajansa  Prokopius  sai 
surmansa. 

Baselin  kirkolliskokouksessa,  joka  kesti  v:teen  1449  asti,  vaikka 
se  välillä  oli  keskeytettynä,  ei  myöskään  saatu  parannuksia  aikaan, 
joita  kristikunnassa  yleensä  toivottiin.  Paavit  tahtoivat  näet  kaikin 
tavoin  säilyttää  asemaansa,  ja  ristiriita  heidän  ja  kokouksen  välillä  teki 
reformit  tyhjiksi.  Kuri  papistossa  ja  luostareissa  kävi  sillävälin  yhä 
höllemmäksi,  tavat  huononivat;  pintapuolinen  oppi  ei  enää  tyydyttänyt 
ajattelevia  ihmisiä  ja  paavien  sekaantuminen  valtiollisiin  asioihin  sekä 
rahojen  kiskominen  kaikista  maista  kyllästytti  ruhtinaita.  Mutta  kirkon 
voima  ja  valta  oli  vielä  15:nnellä  vuosisadalla  siksi  luja,  että  se  säilyi; 
vasta  16:nnellä  vuosisadalla  Luther  sai  sen  hajoamaan  ja  pani  uskon- 
puhdistuksen toimeen. 


XXIII. 
Aateliston  mahtavuuden  aika  Ruotsissa.  Kalmarin  uniooni. 

Kehityksen  luonne  Ruotsissa  verrattuna  Länsi-Europan  maihin.  —  Folkungein  suku. 
—  Birger  surmauttaa  veljensä.  —  Maunu  Liehakko.  —  Maanlaki.  —  Onneton  risti- 
retki Venäjälle.  —  Maunu  syöstään  hallituksesta.  —  Albrekt  Mecklenburgilainen.  — 
Aateliston  suuri  valta.  —  Läänit  ja  linnat.  —  Tärkeimmät  aatelissuvut.  —  Bo  Ju- 
honpoika Grip.  —  Margareta  kutsutaan  Ruotsiin.  —  Taistelu  Albrektin  kanssa.  — 
Kalmarin  uniooni.  —  Se  herättää  vihaa  Ruotsissa.  —  Kansallinen  liike.  —  Aatelisto 
on  unioonin  puolella.  —  Kapina  syntyy  Taalainmaassa.  —  Engelbrekt  Engelbrektin- 
poika.  —  Arbogan  valtiopäivät.  —  Kaarle  Knutinpojan  hallituskausi.  —  Vanhempi 
Sten  Sture  ja  Hahnu  kuningas.  —  Kalmarin  recessi.  —  Sten  Sture  nuorempi  ja 
Kristian  II.  —  Bogesundin  tappelu.  —  Tukholman  verilöyly.  —  Kustaa  Vaasan 
aikaisemmat   vaiheet.  —  Hän   kulkee   Taalainmaassa.  —  Vapautussota.  —  Kustaa 

Vaasa  valitaan  kuninkaaksi. 

Myöhemmin  kuin  Europan  länsi-  ja  etelämaissa  joutuu  varsinainen 
keski-aika     katolisuuksineen     ja     aatelistoineen     Skandinavian     maissa 

vakaantumaan.  Tanskassa  oli  kyllä  kehitys  tapahtunut  aikaisemmin, 
mutta  Norjassa  ja  Ruotsissa  myöhemmin,  sillä  näissä  maissa  se  vasta 
13:nnellä  vuosisadalla  pääsee  alullensa,  ja  seuraavilla,  14:nnellä  ja 
15:nnellä,  se  jatkuu  siihen  määrään,  kuin  se  täällä  ylimalkaan  joutuu 
jatkumaan.  Sitä  loistoa,  mikä  katolisella  kirkolla  oli  Ranskassa,  Sak- 
sassa ja  Italiassa,  ei  se  täällä  saavuta,  eikä  aatelisto  saata  omistaa 
itselleen  sellaista  vankkaa  asemaa,  kuin  feodaalisissa  maissa,  eikä  sitä 
myöskään  ole  kaunistamassa  samallainen  ritarisuuden  antama  loisto  ja 
viehätys  knin  Länsimaiden  aatelistoa.  Kaupunkielämässä  ei  myöskään 
tavata   samaa   vilkkautta,  toimeliaisuutta  ja  siitä  johtuvaa   varallisuutta. 


Herttua  Valdomar  Maununpolka.    (Sinettinti  mukaan.) 

kuin  Keski-  ja  Etelä-Europassa.  Pohjoismaiden  sivistysmuodoUa  on  sama 
pohja  ja  perustus,  kuin  Länsimaiden,  mutta  täällä  se  ei  joudu  kypsy- 
mään täyteen  mittaan,  ennenkuin  se  jo  uusien  kehitysolojen  ilmaannut- 
tua häviää.  Saksalaisuuden  vaikutus  oli  Skandinavian  maissakin  suuri, 
sillä  sama  leviämisvoima,  jota  se  idässä  osottaa,  muuttaen  Preussin 
saksalaiseksi  ja  anastaen  Viron  ja  Liivinmaat,  ulottuu  Pohjoismaihinkin. 
Kauppa  oli  kokonaan  hansakaupunkien  hallussa,  mutta  valtiollisessa 
suhteessakin  on  vaara  tarjona  14:nnellä  ja  15:nneUä  vuosisadalla; 
Tanskan  yrittävät  Holsteinin  herttuat  saada  haltuunsa,  ja  Ruotsia  taas- 
tavottelevat  Meeklenburgin  herttuat,  joista  Allrekt  pääsi  kuninkaaksikin. 
V.  1250  oli  mahtava,  mutta  rikoksistaan  kuulu  Folkungein  suku 
kohonnut  Ruotsia  hallitsemaan.     Sen   ensimmäinen   kuningas   Valdemar 

syöstiin  valtaistuimelta  veljensä  Maunu  Latolukon  toimesta  (v.  1275), 
ja  tämän  poika  Birger  (1290 — 1319)  oli  alituisesti  veljiensä,  Valdemar 
ja  ErUe  herttuoiden  kanssa  riidassa,  joka  päättyi  mitä  kauheimpaan 
rikokseen.  Kuningas  oli  jo  ennen  (v.  1306)  surmauttanut  etevimmän 
palvelijansa,  valtamarskin  Torgils  Knutinpojan,  sen  jälkeen  kuin  hän 
ensin  oli  häväissyt  häntä,  pakottaen  hänet  ratsastamaan  olkikruunu 
päässä  Tukholmaan.  Herttuat  olivat  näet  uskotelleet  kuningasta,  että 
marski  muka  oli  syynä  heidän  huonoon  sopuunsa.  Pian  herttuat  kuiten- 
kin petollisesti  vangitsevat  kuningasveljensä  ja  päästävät  hänet  vapaaksi 


Horttut  Erik  Maunonpoika.    (SInettinsi  mukaan.) 


vasta  sitten  kuin  hän  on  luvannut  heille  suuria  oikeuksia  ja  läänejä 
entisten  lisäksi.  Mutta  kuningas  hautoi  mielessään  kostoa,  ja  v.  1317 
hän  kutsuu  herttuat  luoksensa  Nyköpingin  linnaan,  jossa  hän  ottaa 
heidät  ystävällisesti  vastaan,  ja  iltaa  vietetään  iloisissa  pidoissa.  Koska 
linnassa  ei  muka  ollut  tilaa  herttuoiden  seurueille,  majoitettiin  ne 
yöksi  kaupunkiin,  joten  herttuat  jäivät  yksin  sinne.  Heidän  makuulle 
päästyään  suljetaan  linnan  portit,  ja  aseilla  varustettuja  miehiä  tunkeu- 
tuu heidän  huoneeseensa  ja  ottavat  heidät  vangiksi.  Molemmat  suljetaan 
linnan  tyrmään,  ja  kaupungista  lähteissään  viskaa  kuningas  tornin  avai- 
met virtaan,  joten  he  jäivät  nälkäkuolemaan  nääntymään.  Birger  oli 
kyllä    iloinen,    toivoen    nyt    saavansa    yksin    koko    valtakuntaa    hallita; 

mutta  tuo  julma  teko  herätti  yleistä  kauhua  ja  vihaa,  ja  häntä  vastaan 
tehtiin  kapina,  joka  riisti  häneltä  vallan.  Valtaistuimelle  korotettiin  nyt 
Erik  herttuan  3-vuotias  poika  Maunu. 

Folkungein  suvun  kuninkaat  olivat  suosineet  ylimyskunnan  kehi- 
tystä, antaen  yksin  sen  jäsenille  valtiolliset  oikeudet  (ks.  luk.  XIII) ;  mutta 
ennen  pitkää  se  paisuu  niin  mahtavaksi,  että  kuninkaanvalta  joutuu  sen 
rinnalla  voimattomaksi.  Maunu  Erikinpojan  aikana,  joka  tuli  v.  1319 
sekä  Norjan  että  Ruotsin  kuninkaaksi,  on  tämä  ilmiö  selvästi  näkyvissä. 
13-vuotinen  holhoojahallitus,  jossa  valtion  suurmiehet  olivat  johtamassa, 

lisäsi  suuresti  ylimystön  valtaa,  eikä 
sittemmin  Maunun  oma  hallitus  ollut 
omansa  vahvistamaan  kuninkuutta, 
päinvastoin  se  vielä  heikontui  enti- 
sestään. Lainsäätäjänä  hän,  niinkuin 
hänen  iso-isänsäkin,  on  saanut  arvok- 
kaan nimen,  sillä  hänen  toimestaan 
laadittiin  ensimmäinen  yleinen  maan- 
laki  (v.  1347),  jonka  hän  aikoi  panna 
koko  valtakunnassa  käytäntöön  entis- 
ten maakuntalakien  asemesta;  papisto, 
jonka  oikeuksia  siinä  sen  omasta 
mielestä  oli  liiaksi  supistettu,  sitä 
kuitenkin  vastusti,  eikä  se  sen  vuoksi 
yleisesti  tullut  hyväksytyksi  ennen- 
kuin V.  1442,  jonka  jälkeen  se  oli 
käytännössä  sekä  Suomessa  että 
Ruotsissa  v:teen  1734  asti.  Sen  ohessa  valmistettiin  yleinen  kaupunki- 
laki valtakunnan  kaupunkeja  varten.  Niinikään  hän  hävitti  viimeisen 
jäännöksen  orjuudesta,  säätäen,  ettei  orjia  saisi  olla  eikä  ketään  kutsua- 
kaan orjaksi. 

Mutta  ulkopolitiikassaan  Maunu  oli  onneton,  hän  kun  yritti  anastaa 
Inkerinmaata,  jota  jo  Torgils  Knutinpoika  oli  tavotellut,  sekä  vielä  kään- 
tää Nowgorodilaisia  roomalais-katoliseen  kirkkoon.  Suurta  tuumaansa 
toteuttaakseen  teki  hän  kaksi  ristiretkeä  Itämeren  toiselle  puolelle  saamatta 
siellä  mitäkään  aikaan,  joutuen  vaan  huonoihin  väleihin  kirkon  ja  paavin 
kanssa,  paavi  kun  oli  lainannut  häneUe  osan  kirkon  saatavista  ristiretkeä 
varten,  jota  summaa  kuningas  vaadittaessa  ei  saattanut  suorittaa  takai- 
sin. Kansa  taas  rupesi  häntä  vihaamaan  hänen  velton  ja  kevytmielisen 
elämänsä  vuoksi,  josta  häntä  yleisesti  syytettiin;  sanoivatpa  taikauskoiset 


Maunu  Erikinpoika.    (SInettinsi  mukaan.) 

ihmiset  kauhean  hirmukuolemaiiy  joka  v.  1350  vaiheilla  täällä  raivosi, 
tehden  paikoittain  koko  pitäjiä  tyhjiksi  ja  surmaten  ainakin  kolmannen 
osan  koko  väestöstä,  Jumalan  rangaistukseksi  kuninkaan  kevytmielisyy- 
destä. Suosikkien  pitäminen  herätti  myöskin  tyytymättömyyttä,  varsinkin 
aatelistossa,  jonka  vuoksi  häntä  ruvettiin  liehakoksi  kutsumaan.  Maunua 
vastaan  ruvettiin  kaiken  tämän  tähden  vehkeilemään,  ja  hänen  täytyi 
jakaa  valtakunta  poikiensa  kanssa.  Mutta  kun  vanhin  Erik  kuoli  ja 
toinen  poika,  Haakon,  joka  v.  1362  oli  valittu  kuninkaaksi,  oli  liiaksi 
taipuvainen  isänsä  tuumiin,  pyysivät  ylimykset  Maunun  langon  Mecklen- 
burgin  herttuan  Albrektin,  joka  salaisilla  vehkeillä  oli  lietsonut  eripurai- 
suutta Ruotsissa,  kuninkaaksi  (v.  1363);  ja  hansakaupunkien  avulla  hän 
pääsikin  valtaan  v.  1365,  kun  Maunu  kuningas  Enköpingin  tappelussa 
oli  joutunut  vangiksi. 

Mutta  Albrektin  mukana  tuli  Ruotsiin  paljon  saksalaisia  herroja, 
joille  hän  jakeli  linnoja  ja  läänejä,  ja  nuo  muukalaiset  alkoivat  Ruotsissa 
vallita  samaan  tapaan,  mihin  he  kotimaassaan  olivat  tottuneet,  kohdellen 
talonpoikia  kuin  maaorjia.  Sen  vuoksi  talonpojat  alkoivat  valmistaa 
kapinaa  pelastaakseen  maan  Saksalaisten  mielivallasta.  Nyt  tidevat 
kuitenkin  ruotsalaiset  herrat  väliin,  saaden  sovinnon  aikaan,  mutta 
käyttäen  samalla  tilaisuutta  omaksi  edukseen.  V.  1371  tehtiin  näet 
Albrektin  kanssa  sopimus,  jonka  mukaan  hän  tunnustettiin  kuninkaaksi, 
mutta  hän  sitoutui  luopumaan  Saksalaisista,  jättäen  sitä  vastoin  melkein 
koko  vallan  valtaneuvostolle,  johon  maan  mahtavimmat  ylimykset  kuu- 
luivat; se  sai  itse  täydentää  itsensä  sekä  asettaa  virkamiehet  valtakun- 
nan linnoihin  ja  lääneihin,  joista  se  pidätti  suuren  osan  itselleen. 

Albrektin  aikana  oli  Ruotsin  aatelisto  kohonnut  sellaiseen  valtaan, 
että  kuningas  sen  rinnalla  oli  kokonaan  voimaton.  Jo  aikaisemmin 
Folkungein  aikana  oli  kuninkaiden  ollut  tapana  jakaa  läänejä  pojilleen, 
veljilleen  ja  virkamiehilleen,  niinkuin  frankkilaisvaltakunnassakin  muinoin 
oli' tapana.  Kuninkaan  sukulaiset  saivat  suuria  läänejä,  tavallisesti  maa- 
kunnan tai  pari,  ja  näitä  kutsuttiin  herttuakunniksi ;  niinpä  Maunu 
Latolukon  pojista,  joista  vasta  mainittiin,  toinen,  Erik,  oli  saanut  isäl- 
tään Södermanlannin,  ja  toinen,  Valdemar,  Suomen  herttuakunnakseen. 
Virkamiehilleen,  jotka  uskollisesti  olivat  palvelleet  häntä,  tai  joilta  hän 
palvelusta  odotti,  antoi  kuningas  pienempiä  aloja  lääniksi.  Mutta  myös- 
kin lainaamansa  rahan  vastineeksi  Albrekt  jakeli  läänityksiä,  joista  saaja 
sai  ottaa  tulot  siksi  kuin  velka  tuli  suoritetuksi.  Sama  oikeus  oli  muu- 
tenkin läänin  omistajalla.  Läänien  lukumäärä  karttui  yhä  suuremmaksi, 
ja    valtion    tulot    vähenivät    samassa   määrässä.      Maan    vanha   hallinto- 

järjestelmäkin  alkoi  muuttua  tämän  läänitystavan  johdosta.   Vanhat  virka- 
miehet joutuivat   näet   syrjään  aatelisherrain  tieltä.     Varustettuja  linnoja 

alkoi  kohota  yhä  taajempaan,  sillä  tällainen  oli 
useimmiten  läänityksen  keskustana,  jossa  omis- 
taja asui  joukko  asemiehiä  turvanaan.  Niitä 
rakennettiin  kaupunkien  läheisyyteen  tai  suur- 
ten teiden  varsille  kukkulan  huipulle,  tai  valit- 
tiin sellainen  paikka,  jossa  vesi  tai  ainakin 
suoperäinen  maa  oli  ympärillä  suojana.  Ruotsin 
linnat  olivat  ylimalkaan  pienempiä,  kuin  Rans- 
kan ja  Saksan  herrojen  linnat;  nelisnurkkainen 
tornirakennus,  jossa  oli  useita  kerroksia  pienine 
akkunoineen,  oli  päärakennus,  jonka  lisäksi  oli 
palvelijoita  varten  eri  rakennuksia  sekä  koti- 
eläimille muita  suojia.  Jos  kuningas  määräsi 
puolestaan  hnnanpäällikön,  oli  tämä  velvollinen 
tekemään  kantamistaan  veroista  tiliä,  sekä  suo- 
rittamaan ne  kuninkaalle,  mutta  muuten  lääni- 
tettynä sai  läänin  herra  ne  pitää  ominaan. 
Mutta  usein  alkoivat  linnan-isännät,  kuninkaan- 
kin asettamat,  omin  päinsä  vaatia  talonpojilta 
veroja,  päivätöitä  y.  m.  velvollisuuksia,  jonka 
vuoksi  valituksia  tuon  tuostakin  tuotiin  kunin- 
kaalle, tai  ilmaantui  tyytymätön  mieliala  levot- 
tomuuksissa ja  kapinoissakin. 

Useita  mahtavia  sukuja  oli  Ruotsissa 
13:nnellä  ja  14:nnellä  vuosisadalla  joutunut 
muodostumaan  rälssimiesten  joukosta,  joiden 
jäseniä  aljettiin  kutsua  aatelisiksi.  Tavaksi  oli 
myöskin  tullut,  että  hallitsija  heidän  asemansa 
ulkonaiseksi  merkiksi  antoi  heille  vaakuna- 
kilven,  jommoisia  aatelisto  feodaalimaissa  risti- 
retkien aikana  rupesi  käyttämään,  ja  myöskin 
sukunimet  tulivat  käytäntöön.  Sparren,  Bjelr 
ken,  Natt  och  dagin,  Bonden,  Sturen,  Oxenstjernan,  Trollen  ja 
Vaasan  suvut  olivat  etevimpiä  keski-ajalla,  ja  Albrektin  aikana  oli  Oripin 
suku  muita  mahtavampi.  Valtionvirat,  valtaneuvoston,  linnanpäällikkö- 
jen,  laamannien  y.  m.,  olivat  heidän  hallussaan,  ja  suuret  tulot  oli 
niistä   saatavissa.     Albrektin  aikana  oli  varsinkin  Bo  Juhonpoika  Grip 


Ruotsalainen  ylimys  1300-liivulla. 

P.  Birgitan  isi,  laamanni  Birger 

Pietarin  peika. 

saavuttanut  sellaisen  aseman,  että  koko  valtakunnan  johto  oli  joutunut 
hänen  haltuunsa,  niinkuin  Frankkien  valtakunnassa  viimeisten  Merovingi- 
kuninkaiden  aikana  Pipinin  suvun  major  domuksille.  Hän  oli  koonnut 
suunnattomia  rikkauksia,  joilla  hän  hankki  läänejä  itselleen,  lunastaen  toi- 
silta suuren  joukon  pantiksi  jätettyjä  ennen  saamiensa  lisäksi;  koko  Suomi 
oli  siten  tullut  hänen  haltuunsa  ja  noin  kaksi  kolmannesta  Ruotsista; 
ainakin  15  linnaa  oli  hänen  vallassaan.  Väkivaltainen  ja  ahne  Bo  Juhon- 
poika oli,  niinkuin  saman  ajan  aatelisto  yleensä,  ja  loukkasipa  hän  siihen 
määrään  lakia  ja  uskonnon  säädöksiä,  että  hän  Upsalan  tuomiokirkon 
alttarin  edessä  surmasi  vihamiehensä,  joka  sinne  oli  paennut.  Saman- 
tapaista väkivaltaa  harjoittivat  muutkin.  Maanteillä  rosvottiin  matkustajia; 
niinpä  muuan  ritari  murhasi  Linköpingin  piispan  hänen  matkalla  olles- 
saan. Suurissa  joukoissa  kulkivat  aatelismiehet  pitkin  maata,  asettuen 
talonpoikien  taloihin  ja  vaatien  väkivallalla  mitä  tarvitsivat;  keskinäiset 
pikkusodat,  jotka  olivat  feodaaliherrojen  kesken  tavallisia,  alkoivat  Ruot- 
sissakin tulla  yleisiksi. 

V.  1386  kuoli  mahtava  Bo  Juhonpoika,  ja  tätä  tapahtumaa 
Albrekt  kuningas  tahtoo  käyttää  hyväkseen  riistääkseen  aatelistolta  sen 
mahdin.  Hän  vaatii  kruunulle  osan  hänen  lääneistään,  mutta  silloin 
aatelisto,  joka  tässä  luulee  huomaavansa  yhteisen  vaaran,  luopuu  Al- 
brektista  ja  kutsuu  uuden  hallitsijan,  Margareta  kuningattaren,  hänen 
sijaansa. 

Margareta  oli  kotoisin  Tanskasta.  Hänen  isänsä  oli  kuningas 
Valdemar  IV,  joka  oli  yhdistänyt  slsällisten  sotien  raateleman  ja 
monien  herrojen  kesken  jaetun  Tanskan  mahtavan  valtikkansa  alle, 
jonka  vuoksi  hänelle  annettiin  nimi  Atterdag,  s.  o.  taasen  päivä.  Nai- 
misissa Margareta  oli  Maunu  Liehakon  pojan  Haakonin  kanssa,  joka  oli 
Norjan  kuningas,  sillä  vanhan  norjalaisen  kuningassuvun  loputtua  v. 
1319  tämä  maa  oli  joutunut  Folkungeille.  Hänen  ja  Margaretan  poika 
Olavi  peri  Tanskan  v.  1375  Valdemarin  kuoltua  ja  Haakonin  kuoltua 
myöskin  Norjan.  Äiti  oli  kuitenkin  hänen  holhoojansa,  ja  kun  poika 
kuoli,  tunnustettiin  Margareta  molempien  maiden  hallitsijattareksi.  V. 
1389  hän  tuli  kutsuttuna  Ruotsiin;  mutta  ilman  taistelua  Albrekt  ei 
valtakunnastaan  luopunut  Hän  lähti  Saksaan,  palaten  kuitenkin  pian 
takaisin  sotajoukko  mukanaan,  jolla  hän  arveli  helposti  voittavansa 
»housuttoman  kuninkaan»,  joksi  hän  ivaten  Margaretaa  kutsui.  Falkö- 
pingin  luona  syntyi  taistelu,  jossa  Saksalaiset  perinpohjin  hävisivät,  ja 
Albrekt  joutui  vielä  vangiksi.  Sota  ei  kuitenkaan  siihen  loppunut,  sillä 
Saksalaiset  estivät  Margaretaa  saamasta  koko  valtakuntaa  haltuunsa  ja 

hiiiitslrät  mnntenJdn  ranbaa«  TnkholiiuiMa,  joka  oti  bddin  haltossamii 
r:ie(sn  l^KfH,  nakMalaiBei  kauppiaat  ottivat  eterimniit  motsalatsista  kaiq>- 
piai«ta  rangiksi,  kidnttivat  mtttttamia  heisti  knc^iaaksi  ja  polttiTat  toiset 
HrU%htsn  pnuhtumeetieeiL  Itämerdiä  taas  liikkiii  siniri  joukko  saksalaisia 
merirofroja,  n.  k.  mialianirveljeksiä,  jotka  otivat  muka  kuljettaTinaan 
elanto/tarpeita  Takholmaan,  mutta  itse  asiassa  ryöstdiTit  rantamaita  ja 
perustivat  piik>paikkoja9  joihin  roirmi  vetäjrtyä  vaaran  tullessa,  varsinkin 
Gotlannin  saarelle.  Ruotsalaiset  eivät  voineet  tätä  ehkäistä,  sillä  heillä 
el  ollut  laivastoa,  kauppa  kun  oli  hansakaupunkien  haUussa.    Vasta  kun 


Visbyn  ymplrytmuuri  Gttlannin  saarella. 

Tukholma  oli   antautunut,   sekä  Turun  linna  ynnä  sen   mukana  Suomi 
(v.  liM)9),  oli  Margareta  koko  valtakunnan  hallitsija. 

Margareta  on  Pohjoismaiden  älykkäimpiä  hallitsijoita,  sillä  hän 
tunsi  kansojensa  ja  aikansa  tarpeet  ja  vaatimukset  ja  osasi  mukaantua 
niiden  luonteen  ja  katsantokannan  vaatimuksiin.  Mutta  hän  taisi  myös- 
kin taivuttaa  ylimystön  jäsenet  myönnytyksiin;  niinpä  hän  sai  Ruotsin 
ylimykset  luovuttamaan  osan  tiluksistaan  kruunulle,  jota  Albrekt  turhaan 
oli  k(H>ttanut.  Tavallaan  hän  itse  kuului  kaikkiin  kolmeen  Skandinavian 
kansoihin,  sillä  hänen  isänsä  oli  Tanskan  kuningas,  ja  hän  oli  siis  syn- 
tynsä puolesta  tanskalainen,  Norjassa  hän  oli  kasvatettu,  ja  hänen  puo- 
lisonsa oli  Ruotsin  kuninkaan  poika.  Ja  nyt  kun  hän  oli  saanut  nuot 
kolme  valtakuntaa  haltuunsa,  tahtoi  hän  saattaa  ne  pysyväisempään 
yhteyt(H>n  kuin  ainoastaan  omaksi  elinajakseen.    Tanska,  Norja  ja  Ruotsi 

olivat  kukin  erikseen  liian  heikkoja  vastustamaan  ulkomaalaisuutta,  etu- 
päässä saksalaisuutta,  jonka  vaaran  alaisena  Skandinavia  tällöin  oli; 
mutta  yhteen  liitettyinä  ne  saattaisivat  olla  sille  voimakkaampana  vasta- 
painona. Se  oli  Margaretan  valtiollinen  tarkoitus.  Sen  lisäksi  olivat 
olot  kaikissa  kolmessa  maassa  jotenkin  samantapaiset;  kielet  eivät  olleet 
suuresti  erilaiset  eikä  erikoinen  kansallistunto  ollut  vielä  kehittynyt. 
Margareta  kutsui  sentähden  v.  1397  Kalmariin  kustakin  valtakunnasta 
ylimyksiä,  joille  hän  esitteli  unioonihankkeensa.  Kaikkien  kolmen  valta- 
kunnan tuli  ikuisiksi  ajoiksi  liittyä  yhteen  saman  kuninkaan  hallittavaksi; 


Margareta  kuningattaren  hauta-arkku.    ReeeUlden  tuomieklrkoesa. 


yhteisesti  ne  valitsisivat  kuninkaan,  etupäässä  edeUisen  kuninkaan  pojista; 
vieraita  valtioita  vastaan  niiden  tulisi  esiintyä  yhdessä,  sodat  olisivat 
yhteisiä;  mutta  kutakin  valtakuntaa  hallittaisiin  sen  omien  lakien  mukaan. 
Sellainen  oli  pääasiassa  Margaretan  ehdotus,  joka  ei  kuitenkaan  milloin- 
kaan saanut  laillista  vahvistusta.  Itse  hän  kuitenkin  hallitsi  sen  mukaan, 
ja  suurella  älyllä  ja  maltilla  hän  osasi  yhteyttä  pitää  sekä  hankkia 
Pohjoismaille  melkoista  valtiollista  arvoa. 

Mutta  Margaretan  kuoltua  v.  1412  muuttuu  uniooni  rasitukseksi 
ja  herättää  vihaa  eri  kansojen  välillä.  Sukulaisensa  Erik  XIILnnen 
Pommerilaisen,  jonka  hän  jo  Kalmarissa  oli  kruunauttanut  kuninkaaksi, 
oli  hän  koettanut  kasvattaa  valtiollisten  mielipiteittensä  mukaan,  jotka 
kuningas     kyllä     omistikin.      Mutta     Erik    oli    varomaton    ja    loukkasi 

alamaisiansa;  hän  oleskeli  melkein  yksinomaan  Tanskassa,  jonka  vuoksi 
kuninkaan  vaikutus  varsinkin  Ruotsissa  väheni,  ja  valta  joutui  etupäässä 
tanskalaisille  ja  saksalaisille  voudeille  ja  herroille,  jotka  itsekkäällä  tavalla 
sitä  käyttivät.  Uniooni  muuttui  nyt  jo,  niinkuin  myöhemminkin.  Tans- 
kan herruudeksi  ja  kansan  sorroksi.  Sen  johdosta  syntyy  Ruotsissa 
kansallinen  liike,  jota  isänmaalliset  miehet  johtavat,  käyttäen  talonpoikia 
avukseen. 

Ruotsin  talonpojat  olivat  säilyttäneet  yhteiskunnallisen  vapau- 
tensa, vaikka  heidät  olikin  valtiollisista  oikeuksista  syrjäytetty,  ja  sen 
vuoksi  he  nyt  voivat  ryhtyä  kansallisen  itsenäisyyden  asiaa  ajamaan. 
Länsi-Europan  maissa  porvaristo  yhdessä  kuninkaan  kanssa  toimi  kan- 
saUisen  valtion  muodostumiseksi,  mutta  Skandinaviassa  .  oli  kansallisen 
porvariston  asema  suhteellisesti  vähäpätöinen,  koska  kauppa  ja  kaupun- 
git olivat  Saksalaisten  vallassa.  Talonpojat  sitävastoin,  ollen  muualla 
maaorjia,  eivät  siellä  saattaneet  valtiollisiin  asioihin  vaikuttaa,  niinkuin 
Ruotsissa,  Samassa  kuin  taistellaan  unioonia  vastaan,  taistellaan  myös- 
kin aatelisvaltaa  vastaan,  joka  pyrkii  juurtumaan  yhä  lujemmaksL 
Aatelisto  ja  mahtava  papisto,  jonka  jäsenet  ovat  aatelistosta  lähte- 
neet, asettuvatkin  ylimalkaan  unioonin  puolelle,  itsekkäitä  etujaan  kun 
he  paremmin  saattavat  valvoa  ulkomaisen  hallitsijan  vallitessa,  joka  vielä 
asusti  valtakunnan  ulkopuolella.  Taistelu  kestää  lähes  vuosisadan,  ja 
valta  horjuu  milloin  toiselle,  milloin  toiselle  puolelle;  mutta  lopputulos 
on  kuitenkin  unioonin  häviö  ja  kansallisen  Ruotsin  muodostuminen. 
Talonpojat  ovat  samassa  saaneet  takaisin  ennen  menettämänsä  valtiolli- 
set oikeudet. 

Taalainmaa,  josta  ei  aikakirjoissa  sitä  ennen  paljon  puhuta, 
tulee  tuon  isänmaallisen  liikkeen  lähtökohdaksi  ja  pysyy  vastedes- 
kin sen  pääpaikkana.  Tässä  maakunnassa  ja  Vestmanlannissa  oli 
Erik  Pommerilaisen  aikana  julma  vouti  Jösse  EHkinpoika,  jonka 
kerrotaan  ensin  veroista  ottaneen  talonpoikien  ajojuhdat  ja  sitten  valjas- 
taneen heidät  itsensä  auran  eteen;  olipa  hän  hirtättänytkin  viisi  heistä* 
Tällaisesta  julmuudesta  syntyi  katkera  ja  levoton  mieli;  valituksia  lähe- 
tettiin kuninkaalle;  mutta  apua  ei  niistä  lähtenyt.  Aseilla  se  oli  hankit- 
tava, arvelivat  talonpojat.  He  kääntyivät  sen  vuoksi  erään  heidän  maas- 
saan asuvan  aatelismiehen,  Engelhrekt  Engelbrektinpojan,  puoleen. 
Joka  jo  oli  käynyt  kuninkaan  luona  heidän  asiaansa  ajamassa.  Hän 
suostuikin  rupeamaan  heidän  johtajakseen,  ja  Vesteroosiin,  jossa  Jösse 
Erikinpoika  asui,  talonpoikaisjoukko  kahdesti  suuntaa  kulkuansa,  mutta 
palaa  takaisin,  kun  valtaneuvokset  ovat  luvanneet  parannuksia  ja  oikeutta. 

Huomattuaan  lupaukset  tyhjiksi,  tekevät  he  kolmannella  kerralla  täyden 
toden;  eräs  for^ano^-niminen  Taalain-joen  varrella  oleva  linna,  jossa 
niinikään  asui  vouti,  hävitettiin;  Vesteroos  joutui  heidän  valtaansa,  he  saa- 
puivat jo  Upsalaan,  ja  yh  koko  maan  lähetettiin  talonpojille  kirjoituksia, 
joissa  heitä  kehotettiin  yhtymään  samaan  vapautustyöhön.  Monessa  pai- 
kassa noudatettiinkin  kehotusta;  muun  muassa  Korsholman  linnanisäntä 
Erik  Puke  nostatti  Pohjalaiset  aseisiin.  Valtaneuvokset  tosin  eivät  tahtoneet 


Ruotein  vattlMitinetti  v:iU  1436. 

antaa  liikkeelle  kannatusta,  mutta  Engelbrekt  pakotti  heidätkin  yhtymään 
siihen.  Hän  meni  talonpoikaisjoukon  kanssa  Vadstenaan,  jossa  neuvos- 
herrat  olivat  koossa,  esitti  heille  maan  kärsimykset  ja  pyysi,  että  he 
luopuisivat  uskollisuusvalastaan,  jonka  he  kuninkaalle  olivat  tehneet. 
Kun  he  vastasivat  tähän  kieltämällä,  tarttui  Engelbrekt  Linköpingin 
piispan  kaulukseen  raastaakseen  hänet  kiihottuneen  talonpoikaisjoukon 
käsiin  ja  uhkasi  tehdä  parille  muulle  piispalle  samalla  tavalla.  Silloin 
neuvosherrat  lupasivat  tehdä  mitä  vaan  Engelbrekt  vaati.  Ja  nyt 
laadittiin    kuninkaalle   lähetettävä   kirjoitus,  jossa   he  ilmoittivat   hänestä 

luopuvansa.  Muistakin  maakunnista  karkotettiin  voudit,  ja  lyhyemmässä 
ajassa  kuin  neljässä  kuukaudessa  oli  täten  koko  Ruotsi  vapautunut. 
Erik  kuningas  saapui  kyllä  Ruotsiin,  mutta  hänen  täytyi  palata  tyhjin 
toimin  takaisin.  Arbogan  kaupunkiin  kokoontui  v.  1435  edusmiehiä 
neljästä  säädystä,  myöskin  porvareista  ja  talonpojista,  jotka  nyt  ensi 
kerran  kutsuttiin  valtiolliseen  kokoukseen,  ja  Engelbrekt  valittiin  täällä 
»  valtion-päämieheksi » . 

Olot  eivät  kuitenkaan  pääs- 
seet vakaantumaan.  Erik  hieroo 
sovintoa,  ja  samana  vuonna  1435 
neuvoskunta  ottaakin  hänet  taas 
kuninkaaksi,  hän  kun  oli  luvannut 
hallita  valtakuntaa  ainoastaan  koti- 
maisten miesten  avulla.  Hän  rik- 
koo kuitenkin  pian  lupauksensa,  ja 
Ruotsalaiset  hylkäävät  hänet  uudel- 
leen V.  1436.  Mutta  Engelbrektiä 
ei  toisilla  Arbogan  valtiopäivillä 
valitakaan  valtionhoitajaksi,  vaan 
eräs  mahtava  ylimys  Kaarle  Knu- 
tinpoika  Bonde;  valta  jaettiin 
kuitenkin  ennen  pitkää  hänen  ja 
Engelbrektin  kesken,  joka  jälleen 
oli  ryhtynyt  talonpoikien  johtajana 
karkottamaan  Erikin  asettamia 
vouteja. 

Mutta  vielä  samana  kevännä 

(v.  1436)  Engelbrekt  sai  surmansa 

eräällä     Hjelmari-järven     saarella, 

jonne   hän   oli  matkalla   ollessaan 

poikennut  yötä  viettämään.    Muuan 

hänen  vihamiehensä  saapuu  myöskin  veneellä  saareen,  ja  Engelbrekt  pahaa 

aavistamatta    menee    häntä    vastaanottamaan,    mutta    silloin   tämä    lyöpi 

kirveellä  hänet  kuoliaaksi. 

Kun  tuo  mahtava  talonpoikain  johtaja  oli  poissa,  päättivät  herrat 
käyttää  tilaisuutta  ottaakseen  itselleen  vallan  syrjäyttämällä  sekä  kunin- 
kaan että  talonpojat.  He  riitaantuivat  kuitenkin  keskenään,  ja  kerran 
vielä  Erik  saapi  kuninkuuden,  mutta  karkotetaan  lopullisesti  v.  1438, 
ja  seuraavana  vuonna  hylkäävät  Tanskalaisetkin  hänet.    Hän  liittyi  silloin 


Kaarle  Knutinptjan  kuva  r.lta  1 

Itämerellä   liikkuvan   merirosvoihin,   ottaen   osaa  entisten  valtakuntiensa 
rantamaiden  ja  asukasten  ryöstämiseen. 

Samanlaatuista  levotonta  aikaa,  sotatilaa  ja  epävarmuutta  jatkuu 
vastedeskin.  Tanskalaiset  valitsevat  v.  1439  kuninkaaksi  erään  Kristof- 
ferin,  joka  oli  kotoisin  Baijerista,  ja  Ruotsin  ylimyksetkin,  luopuen  v. 
1438  valitsemastaan  valtionhoitajasta  Kaarle  Knutinpojasta,  mielellään 
yhtyvät  häneen,  kun  hän  lupaa  säilyttää  Ruotsin  itsenäisen  aseman. 
Mutta  Kristofferin  kuoltua  v.  1448  pääsee  kansallinen  puolue  voitolle, 
sillä  nyt  valitaan  kotimainen  kuningas,  vasta  mainittu  Kamrle  Knutin- 
poika  Bonde,  Hänen  aikansa  on  kuitenkin  sangen  levoton,  sillä  aatelisto 
vehkeilee  häntä  vastaan,  vastenmielisesti  alistuen  omasta  keskuudestaan 
kohonneen  miehen  hallittavaksi;  piispatkin,  varsinkin  Upsalan  arkkipiispa 
Juho  Pentinpoika,  ottavat  osaa  vehkeisiin.  Itse  Kaarle  Knutinpoika  ei 
ollut  tarpeeksi  älykäs  valtiomies  tällaisissa  oloissa  hallitusta  johtamaan. 
Kahdesti  hänen  täytyy  luopua  kuninkuudesta,  ja  vasta  kolmannen  kerran 
päästyään  valtaan  (v.  1467)  saapi  hän  olla  kuninkaana  kuolemaansa 
asti  (v.  1470).  Kuolinvuoteellaan  sanotaan  hänen  ystävälleen  Sten 
Sturelle  antaneen  sen  neuvon,  ettei  tämä  milloinkaan  kuninkaan  arvoon 
pyrkisL  —  Sten  Sture  vanhempi  tuli  nyt  v.  1470  kansanpuolueen  johta- 
jaksi ja  valittiin  valtionhoitajan  nimellä  hallitsemaan  Ruotsia;  valta  oli 
sama  kuin  kuninkaalla,  nimi  vaan  toinen.  Hän  osasi  taitavammin  ja 
voimakkaammin  kuin  Kaarle  Knutinpoika  ylläpitää  Ruotsin  itsenäisyyttä, 
nojautuen  etupäässä  talonpoikiin.  Tästä  aatelisto  kyUä  oli  hänelle  vihois- 
saan ja  koetti  saada  unioonia  jälleen  uudistetuksi.  Mutta  v.  1471  Sten 
Sture  voitti  suuressa  Brunkebergin  tappelussa  Tanskan  kuninkaan 
Kristian  Lsen  Oldenburgilaisen,  joka  asevoimalla  oli  tullut  oikeuk- 
siaan valvomaan.  Sen  jälkeen  oli  vähän  aikaa  rauha.  Ruotsin  aatelisto 
ei  kuitenkaan  tahdo  alistua  Sten  Sturen  hallitukseen,  ja  v.  1483  se 
tekee  Kristianin  pojan  Hannu  kuninkaan  kanssa  kuuluisan  Kalmarin 
recessin,  joka  Sten  Sturenkin  täytyi  viimein  hyväksyä.  Siinä  herrat 
lupasivat  tunnustaa  Hannun  Ruotsinkin  hallitsijaksi,  ja  tämä  puolestaan 
myönsi  herroille  niin  suuria  oikeuksia,  ettei  Ruotsin  aatelilla  milloinkaan 
aikaisemmin  tai  myöhemmin  sellaisia  ole  ollut;  neuvoskunta,  johon  yksin- 
omaan kuuluisi  kotimaisia  herroja,  saisi  päättää  tärkeimmistä  asioista, 
niinkuin  läänien  antamisesta;  aatelisto  saisi  varustaa  linnansa,  ottaa  suo- 
jaansa kenen  tahtoi  ja  estää  linnoihinsa  tulemasta  kenen  tahtoi,  vaikkapa 
itse  kuninkaan.  Jos  kuningas  valansa  rikkoisi,  olisi  aseellinen  vastustus 
luvallinen.     Nämät    ovat    samallaisia    oikeuksia,   joita    Länsi-   ja    Keski- 

Europan  feodaaliaatelistolla  oli,  ja  tämä  sopimus  todistaa,  että  Ruotsinkin 
aatelisto  pyrki  samaan  asemaan. 

Kauan  aikaa  Sten  Sture  kuitenkin  osasi  estää  Hannu  kuninkaan 
tuloa  Ruotsiin,  mutta  vihdoin  v.  1497  hänen  täytyi  luopua  hallituksesta. 
V.  1501  hän  kuitenkin  pääsi  takaisin  ja  oli  nyt  kuolemaansa  asti  v.  1503 
valtionhoitajana,  jolloin  Svante  Sture  tuli  hänen  sijaansa.  Tämä  taisteli 
yhtä  mittaa  Tanskalaisia  vastaan  kuolemaansa  asti  v.  1512. 

Svante  Sturen  jälkeen  ovat  Sten  Sture  nuorempi  ja  Hannu 
kuninkaan  poika  Kristian  II  Ruotsin  herruuden  omistamisesta  toisiansa 
vastassa.  Edellinen  oli  20-vuotiaana  nuorukaisena  päässyt  valtionhoita- 
jaksi, ja  ylevän  katsantotapansa,  jalomielisyytensä  sekä  ystävällisen 
kohtelunsa  kautta  saavuttanut  luottamusta  ja  kunnioitusta.  Urhoolli- 
suutta hän  osotti  taistelussa,  sovinnollisuutta  ja  ritarillisuutta  kotimaisia 
vihamiehiään  kohtaan.  —  Upsalan  arkkipiispat  olivat  olleet  kansanpuo- 
lueen johtajien  pahimpia  vastustajia,  ja  Kustaa  Trollesta  sai  Sten 
Sturekin  katkerimman  vihamiehen.  Valtionhoitaja  esitti  kyllä  Upsalan 
tuomiokirkossa  sovinnon  tekemistä,  mutta  kopeasti  ja  halveksien  arkki- 
piispa sen  hylkäsi  sekä  liittoutui  valtionhoitajan  muihin  vastustajiin, 
luottaen  Tanskasta  tulevaan  apuun,  jota  oli  luvattu.  Trollen  vehkeet 
saatiin  ilmi,  mutta  kun  hän  ei  sittenkään  sovintoon  taipunut,  päättivät 
Ruotsin  valtiopäivät  hävittää  maan  tasalle  arkkipiispan  varustetun  Stäket- 
nimisen  linnan,  jossa  hän  oleskeli.  Päätös  pantiin  toimeen,  ja  TroUe 
suljettiin  luostariin.  Mutta  Rooman  paavi  ei  tätä  hyväksynyt,  ja  Kns- 
tian  II:sen  pyynnöstä  valtionhoitaja  puoluelaisineen  julistettiin  pannaan 
ja  koko  Ruotsin  valtakunta  interdiktin  alaiseksi.  Tanskan  kuningas  tuli 
tuomiota  toimeenpanemaan. 

Kristian  II,  joka  v.  1513  isänsä  kuoltua  oli  tullut  Tanskan  kunin- 
kaaksi, oli  monessa  kohden  etevä  mies,  selväjärkinen  ja  lujatahtoinen, 
ja  jo  isänsä  eläissä  hän  oli  osottanut  taitoa  sodan  johdossa.  Mutta 
hänen  luonteessaan  oli  samalla  hurjuutta  ja  intohimoisuutta,  joka  saattoi 
hänet  julmiin  tekoihin.  Valtiollisena  päämaalina  hänellä  nähtävästi  oli 
kuninkaanvallan  kohottaminen,  jota  varten  mahtava  aatelisto  oli  kukis- 
tettava; mutta  porvareja  hän  sen  sijaan  suosi.  Siitä  säädystä  hän  otti 
neuvonantajansa  ja  apulaisensa,  syrjäyttäen  kokonaan  valtaneuvoskun- 
nan.  Suuri  vaikutus  oli  varsinkin  eräällä  Sigbrit-nim\se\\Si  hollantilai- 
sella naisella,  jonka  tytär  Dyveka  oli  kuninkaan  lemmitty.  Sigbrit,  joka 
oli  varsin  lahjakas  nainen,  hoiti  jonkun  aikaa  Tanskan  raha-asioita  mel- 
kein yksinään.  Nurjaa  mieltä  ilmaantui  sen  vuoksi  Tanskan  aatelistossa 
Kristiania  kohtaan,  mutta  taistelu  Ruotsin  kanssa  esti  sen  ilmi  puhkeamasta. 

Ruotsi  oli  myöskin  unioonin  perustuk^eUa  liitettävä  Kristianin 
vallanalaisuuteen.  —  Kaksi  retkeä  hän  jo  laivastolla  oli  tehnyt  Tukholman 
edustalle,  mutta  hänet  oli  pakotettu  palaamaan  takaisin;  vasta  kolmas 
onnistui  paremmin.  Hän  lainasi  rahoja,  otti  suuria  veroja  ja  vaati 
puolisonsa  myötäjäisrahoja  Kaarle  Vrnneltä,  jonka  sisaren  hän  oli  nainut; 
Hanskasta  ja  Skottlannista  hän  rahoillaan  hankki  palkkasotureja.   V.  1520 


.1  *  1^* 

Kristian  II. 


tuotiin  sotajoukko  Ruotsiin;  Sten  Sture  lähti  sitä  vastaan  Länsi-Götan- 
maahan  ja  järjesti  sotavoimansa  Bogesundin  luona  taistelurintamaan. 
Onnettomuudeksi  hän  tappelun  alussa  saapi  vaarallisen  haavan,  jonka 
vuoksi  hänet  täytyi  viedä  taistelutantereelta  pois,  ja  ilman  johtoa  Ruotsa- 
laiset joutuvat  tappiolle.  Valtionhoitaja  kuolee  vielä  reessä  kulkeissaan  Mä- 
larin  jäällä.  Tanskan  joukko  rientää  nyt  Tukholmaa  kohden,  jota  se  rupeaa 
piirittämään;  mutta  Sten  Sturen  nuori  leski  Kristina  Gyllenstjema  joh- 
taa puolustusta  monta  kuukautta,  .ja  ainoastaan  keskusteluilla  ja  viekkailla 
Yleinen  historia.  —  37. 

lupauksilla  Kristian  vihdoin  saa  hänet  antautumaan,  jonka  kautta  Ruotsi 
joutui  hSnen  valtaansa. 

Näin  uniooni  oli  taas  uudistunut,  ja  Kristianin  pakottamana  Ruot- 
sin valtaneuvosto  tunnusti  hänet  vielä  perinnölliseksi  kuninkaaksi.  Tuk- 
holmalaiset osottivat  taipuvaisuutta  ja  kohteliaisuutta  pakosta  saadulle 
kuninkaalleen,  ja  kolmen  päivän  kuluessa  vietettiin  komeata  kruunaus- 
juhlaa,  jonka  yhteydessä  pidettyihin  pitoihin  Ruotsin  •  miehiä  ja  naisia 
oli  kutsuttu.  Mutta  juhlallisuudet  päättyivät  kauheaan  Tukholman 
verilöylyyn. 

Marraskuun  7  p.  v.  1520  kutsuttiin  useita  aatelismiehiä,  pappeja  ja 
porvareja,  sekä  naisiakin  kuninkaalliseen  linnaan.  Heidän  sinne  saa- 
puessaan istuu  kuningas  valtaistuimellaan,  ja  hänen  eteensä  tulee  Kustaa 
TroUe  anomaan  oikeutta  ja  hyvitystä  karsimastaan  vääryydestä,  esittäen 
syytöskirjoituksen  ja  muistuttaen  kuningasta  tehdystä  valastaan,  jossa 
hän  oli  luvannut  kirkkoa  puolustaa.  Niinikään  luettiin  pannakirje,  jonka 
kautta  Sten  Sture  puoluelaisineen  oli  kirkon  yhteydestä  suljettu.  Kunin- 
gas kysyi,  toivoiko  arkkipiispa  sovintoa,  vai  tahtoiko  hän  lain  anka- 
ruutta käytettäväksi.  Jälkimmäistä  hän  vaati.  Kaikki  läsnäolevat  häm- 
mästyivät ja  joutuivat  pelon  valtaan.  Rohkea  Kristina  Gyllenstjerna 
huomautti  kuitenkin,  että  sen,  mikä  arkkipiispalle  oli  tapahtunut,  olivat 
koko  maan  säädyt  päättäneet,  jonka  vuoksi  koko  valtakuntaa  oli  ran- 
gaistava, jos  rangaistuksesta  puhe  olisi.  Valtiopäiväpäätösten  allekirjoit- 
tajia, jotka  saapuvilla  olivat,  aljettiin  tutkia,  mutta  yöksi  kaikki  suljettiin 
vankihuoneisiin.  Seuraavana  päivänä  tutki  jonkinlainen  hengellinen 
tuomioistuin  heitä  ja  julisti  heidät  kerettiläisiksi. 

Tuskin  oli  tutkiminen  päättynyt,  kun  jo  aljettiin  vangittuja  kuljet- 
taa  kaupungin  suurelle  torille,  jossa  pyöveli  kirveineen  oli  heitä  odotta- 
massa. Eräs  tanskalainen  valtaneuvos  kehotti  väkeä  olemaan  hämmästy- 
mättä, sillä  ne  kaikki,  jotka  nyt  henkensä  menettäisivät,  olivat  kirkkoa 
vastaan  rikkoneet,  ja  arkkipiispa  oli  kolmesti  polvillaan  rukoillen  pyytänyt 
heitä  rangaistaviksi.  Muutama  piispa  ja  raatimies  ilmoittivat  syytöksen, 
valheeksi  ja  pyysivät  laillista  tutkintoa.     Siitä  ei  huolittu. 

Mestaus  alkoi.  Strengnäsin  iäkäs  piispa  tuotiin  ensin  mestaus- 
pölkyn  luo;  sen  jälkeen  katkaistiin  Skaran  piispan  pää.  Useita  aateUs- 
miehiä,  kolme  Tukholman  pormestaria,  14  raatimiestä  ja  useita  porvareja 
oli  mestattujen  joukossa;  eräs  porvari,  joka  alkoi  vuodattaa  kyyneleitä 
nähdessään  murhaamista,  menetti  itse  henkensä;  eräs  parturi  tuotiin 
äkkiarvaamatta  työhuoneestaan  mestattavaksi.  Yhteensä  82  henkeä  sai 
Marraskuun   8   p.   surmansa.      Mutta    murhia    jatkettiin    seuraavinakin 


AATELISTON  MAHTAVUUDEN  AIKA  RUOTSISSA.    KALMARIN  UNIOONI.  579 

päivinä,  ja  lähetettiin  käskyjä  tai  asiamiehiä  valtakunnan  eri  osiin  samaa 
julmuutta  harjoittamaan.  Suomeen  lähetettiin  eräs  ruotsalainen  piispa 
Hemming  Gadd,  joka  oli  ollut  Kristianin  vankina,  mutta  sitte  kään- 
tynyt hänen  puolelleen  ja  ruvennut  hänen  asiaansa  ajamaan.  Hän  sai 
kuitenkin  itse  surmansa,  sillä  Kristian  nähtävästi  pelkäsi  tätä  älykästä, 
mutta  epäluotettavaa  miestä,  josta  hänelle  saattaisi  vastusta  tulla. 


Kuttta  Trolle  syyttil  piispoja.    (Senalltafnen  vatlciplirrot.) 


Kristian  II,  jota  jo  aikalaisensa  kutsuivat  tyranniksi,  luuli  julmuu- 
della voivansa  valtaansa  tukea;  mutta  se  teki  siitä  vielä  pikemmin  lopun. 
Koko  Ruotsin  kansa  nousee  yksimielisenä  julmaa  sortajaa  vastaan; 
Kustaa  Vaasa  esiintyy  tuon  vapauttamistyön  johtajana  ja  saapi  Ruotsin 
itsenäisyyden  vakaantumaan,  jota  Engelbrekt,  Kaarle  Knutinpoika  ja 
Sturet  turhaan  olivat  yrittäneet. 

Kustaa  Erikinpoika  Vaasa  oli  erästä  ruotsalaista  aatelissukua, 
jonka  jäsenistä  useat  olivat  unioonin  aikana  olleet  sen  kiivaita  puolustajia. 

Vaasa-niminen  perintötilus,  josta  suvun  nimi  luultavasti  johtuu,  oli 
Uplannin  maakunnassa.  Monia  vaiheita  ja  seikkailuja  kerrotaan  Kustaan 
varhaisemmasta  ikäkaudesta,  ennenkuin  hän  sai  Ruotsin  pelastetuksi 
18-ikäisenä  hän,  jonkun  aikaa  Upsalan  koulua  käytyänsä,  tuli  nuorem- 
man Sten  Sturen  hoviin  oppiaksensa  ritarillisia  tapoja  ja  sotataitoa. 
Kun  Kristian  II  ensi  kerran  tuli  Ruotsiin,  otti  hän  tehokkaalla  tavalla 
osaa  tappeluun,  jonka  kautta  Ruotsi  sillä  kertaa  pelastui;  mutta  seuraa- 
valta retkeltään  palaten  Kristian  vei  hänet  mukanaan  Tanskaan.  Tanskan 
kuningas  oli  näet  ilmoittanut  tahtovansa  tulla  Tukholmaan  keskustele- 
maan valtionhoitajan  kanssa,  mutta  vakuudeksi  hän  vaati  takuita  laivas- 
toonsa lähetettäviksi,  ja  sen  johdosta  kuusi  ylimystä,  niiden  joukossa  jo 


Tukholma  1500-luvulla.    (Senaikaisen  vatklplirrokten  mukaan.) 


ennen  mainittu  Hemming  Gadd  ja  Kustaa  Vaasa  saatettiin  Tanskan  lai- 
vastoon. Mutta  kun  he  sinne  olivat  saapuneet,  julistettiin  heidät  van- 
giksi, ja  laivat  lähtivät  purjehtimaan  Tanskaan  (v.  1518).  Hemming 
Gadd  kääntyi  Kristianin  puolelle  vankeutensa  aikana,  mutta  Kustaa  Vaasa 
tahtoi  vaan  päästä  isänmaatansa  pelastamaan  hänen  hirmuvallastaan. 
Vuoden  Tanskassa  oltuaan,  asuskellen  erään  etäisen  sukulaisen  Erik 
Ban^rin  luona,  onnistui  hänen  paeta  Lybeckiin,  josta  hän  keväällä  1520 
tuli  Etelä-Ruotsiin.  Hän  alkoi  heti  kehottaa  sekä  herroja  että  talonpoikia 
Tanskan  herruutta  vastustamaan,  mutta  saamatta  mitään  aikaan,  sillä 
Kristianin  kauniit  lupaukset  olivat  siinä  määrässä  kaikkiin  vaikuttaneet, 
että  he  toivoivat  parasta.  Mutta  kun  hän  oli  saanut  kuulla,  että  hänen 
sekä  isänsä  että  lankonsa  olivat  saaneet  Tukholman  verilöylyssä  surmansa, 


AATELISTON  MAHTAVUUDEN  AIKA  RUOTSISSA.     KALMARIN  UNIOONI.  581 

ja  että  äiti  ja  sisar  olivat  vangitut,  ryhtyi  hän  uudelleen  yrittämään 
isänmaansa  pelastusta.  Samoin  kuin  Engelbrekt  ja  Sture  Kustaa  Vaasa- 
kin läksi  Taalain  talonpoikien  luo,  jolla  matkalla  hänellä  oli  monta 
seikkailua,  Tanskan  kuninkaan  miehet  kun  vainosivat  häntä.  Rättvikin 
ja  Moran  kirkonmäellä  hän  julkisesti  puhui  kokoontuneelle  rahvaalle 
Ruotsin  kurjasta  tilasta  sekä  Taalain  talonpoikain  ennen  osottamasta 
kunnosta  ja  sankaritöistä,  kehottaen  heitä  nytkin  lähtemään  isänmaatansa 
pelastamaan.  He  olivat  kuitenkin  kylmäkiskoisia,  sillä  vasta  päättyneet 
taistelut  olivat  heitä  uuvuttaneet,  eivätkä  he  rohjenneet  tuntemattoman 
miehen  kehotuksien  johdosta  vannottua  valaansa  rikkoa.  Alakuloisena 
oli  Kustaa  jo  Norjaan  menossa,  kun  kaksi  talonpoikaa  suksilla  hiihdellen 


Taaialaittalo,  yksi  nlitS,  jolstt  Kustaa  Vaasa  kansantarinan  mukaan  oleksi. 


saapui  hänen  luoksensa,  pyytäen  häntä  palaamaan;  he  olivat  katuneet, 
sanoivat  he,  päästäneensä  hänet  luotaan.  Sanoma  oli  näet  sillä  välin 
levinnyt  Kristianin  julmista  töistä,  ja  ennen  lähtöään  Tukholmasta  hän 
oli  määrännyt  raskaan  veron  talonpoikien  suoritettavaksi.  Mielihyvällä 
Kustaa  palasi  heidän  mukanaan  takaisin  Moran  pitäjään,  jossa  valtuutetut 
edusmiehet  Taalain  maakuntien  pitäjistä  valitsivat  hänet  päämiehekseen. 
Kaksisataa  nuorta  talonpoikaisrenkiä  oli  heti  valmiina  rupeamaan 
Kustaan  joukkoihin,  mutta  niiden  lukumäärä  kasvoi  kasvamistaan.  Ne 
voittivat  Taalainmaahan  lähetetyn  tanskalaisen  joukon,  ja  15000  miestä 
johdossaan  Kustaa  marssi  Vesteroosiin,  jossa  hän  sai  suuremman  voiton. 
Muissakin  Ruotsin  maakunnissa  talonpojat  nousivat  kapinaan  toisten 
miesten  johdossa,  ja  Kustaa  lähetti  niinikään  osia  joukostaan  eri  seu- 
tuihin   varustettuja    paikkoja    haltuunsa    ottamaan,   niin    että   sota   pian 

oli  yleinen  miltei  koko  valtakunnassa.  Vapautussotaa  kesti  kuitenkin 
vielä  kaksi  vuotta,  joka  aika  kului  melkein  yksinomaan  linnoja  piiri- 
tettäissä.  Tukholma  teki  kauimmin  •  vastarintaa,  sillä  meri  oli  Tanska- 
laisten hallussa,  ja  amiraali  Severin  Norby  toi  aina  muonavaroja  piiri- 
tetyille Tanskalaisille.  Vasta  kun  Kustaa  oli  saanut  Lybeckiltä  sota- 
laivoja, saattoi  hän  saartaa  kaupungin  meren  puoleltakin,  jonka  johdosta 
sen  täytp  antautua  (v.  1523).  Vähän  aikaisemmin  olivat  Ruotsin  säädyt 
Strengnäsiin  kokoontuneina  päättäneet  antaa  kuninkuuden  Kustaa 
Vaasalle,  siten  tehdäkseen  tyhjäksi  kalkki  sovintoehdotukset,  joita  Tans- 
kan kuninkaan  puolelta  mahdollisesti  tultaisiin  tekemään. 

Yhteys  Tanskan  kanssa  oli  nyt  lopullisesti  katkaistu,  ja  Ruotsi 
alkaa  kehittyä  kansallisen  kuninkaanvallan  turvissa,  jonka  tukena  on 
etupäässä  rahvas.  Norja  sitä  vastoin  on  liian  heikko  voidakseen  irtaan- 
tua Tanskan  yhteydestä,  ja  19:nnen  vuosisadan  alkuun  asti  sen  uniooni 
Tanskan  kanssa  säilyy. 


XXIV. 

Suomen  olot  keski-ajan  toisella  puoliskolla. 

Suomen  erikoisasema.  —  Aatelisto.  —  Bo  Juhonpoika  Gripin  suuri  valta.  —  Suo- 
meen rakennetaan  linnoja.  —  Läänitykset.  —  Länsimainen  feodaalilaitos  ei  pääse 
kehittymään.  —  Suomen  aatelisto  verrattuna  Länsi-Europan  feodaaliaatelistoon.  — 
Suomen  piispojen  merkitys.  —  Hemming.  —  Maunu  Tavast.  —  Jumalanpalveluksen 
loisto  Turussa  hänen  aikanaan.  —  Hänen  valtiollinen  vaikutuksensa.  —  Olavi  Mau- 
nunpoika.  —  Maunu  III  Stiernkors.  —  Arvid  Kurki.  —  Kuusiston  linna.  —  Porva- 
risto ja  kaupungit.  —  Maanviljelys.  —  Metsästys  ja  kalastus.  —  Maa  on  harvaan 
asuttua.  —  Ruotsin  sodat  vaikuttavat  Suomen  oloihin.  —  Moskowan  suuriruhtinas 
vaatii .  Pohjois-Suomea.  —  Savonlinna  rakennetaan.  —  Suuri  Venäjän  sota.  —  Vii- 
purin pamaus.  —  Sten  Sturen  huono  huolenpito.  —  Otto  Rud  ryöstää  Turkua.  — 
Junker  Tuomas  Turun  linnanisäntänä.  —  Suomi  joutuu  Kustaa  Vaasan  haltuun. 

Suomen  olot  kehittyivät  tietysti  samaan  tapaan  kuin  Ruotsin,  ja 
taistelut,  joita  emämaassa  oli,  ulottuivat  myöskin  useimmiten  meidän  maa- 
hamme. Mutta  monessa  kohden  on  kuitenkin  erilaisuutta  huomattavissa, 
sillä  vaikka  Suomi  olikin  osa  Ruotsin  valtakunnasta,  ei  valtioyhteys  ollut 
niin  läheinen,  että  olot,  elämä  ja  katsantotapa  olisivat  olleet  kaikin  puolin 

samallaiset.  Europan  muissakaan  valtioissa  ei  yhteistunne  ollut  keski- 
ajalla eläväksi  kehittynyt,  Suomi  oli  vielä  maantieteellisesti  erotettuna 
Ruotsista  ja  kansat  eri  syntyperää.  Sen  vuoksi  onkin  Suomi  jonkin- 
laisessa erikoisasemassa  Ruotsin  rinnalla. 

Aatelisvalta  paisuu  Suomessa  keski-ajan  toisella  puoliskolla  mahta- 
vaksi, niinkuin  emämaassakin;  ylimyssukuja  kohosi  osaksi  kotimaisista 
miehistä,  jotka  ratsupalveluksella  olivat  hankkineet  itselleen  rälssioikeuden, 
osaksi  tuli  niitä  tänne  ulkomailta.  Keski-ajan  kotimaisista  rälssisuvuista 
olivat  kuuluisimmat  Djeknin,  Fril- 
Ien,  Tavastin,  Bitzin  ja  Stiern- 
korsin  suvut;  mutta  tunnetuin  on 
Kurjen  suku,  jonka  sukukartano 
oli  Laukko  Vesilahdella.  Surullisen 
kuuluisan  maineen  on  Klaus  Kurki 
saavuttanut,  joka  epäluulosta  poltti 
puolisonsa  Elinan,  Stenboekin  su- 
vusta. Ulkomailta  Suomeen  muut- 
taneista suvuista  oli  Flemingin 
suku  jo  keski-ajalla  päässyt  suureen 
arvoon. 

Aatelismiehiä  käytettiin  kunin- 
kaan luottamusmiehinä  tärkeissä 
viroissa,  niinkuin  laamanneina  ja 
kihlakunnantuomareina,  sotapääl- 
likköinä ja  linnanisäntinä ;  mutta 
useimmiten  tänne  lähetettiin  ruotsa- 
laisia miehiä,  ja  unioonin  aikana 
myöskin  tanskalaisia.  Suurempia 
läänejä  annettaissa  —  varsinkin  jos 
koko     maa    annettiin  —  oli    saaja 

ruotsalainen.  Kuninkaan  sukulaisilla  oli  Suomi  usein  viimeisten  Folk- 
ungein  aikana  annettu  herttuakunnaksi,  ja  Maunu  Liehakko  antoi  sen 
suositulleen  Pentti  Algotinpojalle,  mikä  suuresti  suututti  Ruotsin  muuta 
aatelistoa.  Albrekt  Mecklenburgilaisen  aikana  oli  mahtavalla  Bo  Juhon- 
poika Gripillä  koko  Suomi  läänityksenä,  ja  sitä  paitsi  hän  oli  Suomen 
laamanni.  Hän  vallitsikin  täällä  kuin  ruhtinas,  määräten  asiat  oman 
mielensä  mukaan.  Niinpä  hän  ratkaisi  Upsalan  arkkipiispan  ja  Turun 
piispan  välillä  syntyneen  riidan  hiippakuntiensa  rajasta,  molemmat  kun 
tahtoivat    Pohjanmaan    kaloista     rikkaat    joet    alueeseensa,    saadakseen 


Piispa  iNaunu  Tavastin  vaalcuna  Turun  tuomiokirlcosta. 

sikäläiset  suuret  lohikymmenykset,  Turun  piispan  eduksi,  siten  että  pieni 
Kaakama-joki  tuli  rajaksi.  Saksan  kaupunkien  kanssa  hän  omin  päin 
järjesteli  kauppasuhteita  ja  julisti  kerran  sodankin  Danzigin  kaupunkia 
vastaan.  Bo  Juhonpojan  aikana  aatelisvalta  alkaa  tuntua  Suomen  rah- 
vaalle entistä  rasittavammalta.  Täällä  ilmestyi  silloin  uusia  linnoja,  ei 
enää  kristinopin  ja  Ruotsin  vallan  tueksi,  vaan  etupäässä  aatelisvallan 
suojaksi;  Korsholma  rakennettiin  näihin  aikoihin  nykyisen  Vaasan  seu- 
duille, Raasepori  läntiselle  Uudellemaalle  ja  Kastelholma  Ahvenanmaalle. 


Kastelholman  linnan  rauniot 


Pelolla  ja  kauhulla  talonpojat  näitä  katselivat,  sillä  niiden  rakennukseen 
vaadittiin  heitä  päivätöitä  tekemään,  ja  sen  lisäksi  ne  olivat  aina  heidän 
vapauttaan  uhkaamassa,  niinkuin  Saksassa  feodaaliherrojen  linnat.  V. 
1367  tuli  eräs  Satakunnan  talonpoikien  lähetystö  valittamaan  Albrekt 
kuninkaalle  erään  heidän  maakuntaansa  rakennetun  linnan  johdosta, 
pyytäen  sen  hävittämistä,  koska  he  eivät  muuten  voisi  kuninkaalle  mää- 
rättyä veroansa  suorittaa;  Albrekt  käski  silloin  sen  muuttaa  toiseen 
paikkaan. 

Useimmiten   annettiin  pienempiä  aloja  läänitykseksi,  linna  ja  siihen 
kuuluva  maakunta;  tavallisimmat  läänitykset  Suomessa  olivat  Ahvenanmaa, 

jossa  oli  Kastelholman  linna,  Satakunta,  Korsholman  lääni,  jolla  käsitet- 
tiin Etelä-Pohjanmaata,  Raaseporin  lääni  eli  läntinen  Uusimaa  sekä 
Hämeenlinnan  lääni  eli  Hämeenmaa;  itäinen  Uusimaa  eli  Porvoon  lääni 
liitettiin  usein  Viipurin  lääniin,  johon  Savo  ja  Karjala  kuuluivat.  Turun 
ja  Viipurin  linnain  isännät  olivat  muita  mahtavammat,  sillä  heillä  oli 
jonkinlainen  valvontaoikeus  muiden  yli.  Läänityslaitos  ei  kuitenkaan 
päässyt  täällä  kehittymään  feodaalimaiden  tapaiseksi,  sillä  läänit  annet- 
tiin ainoastaan  määräajaksi  tai  korkeintaan  saajan  elinajaksi;  sitä  paitsi 
lääniherra  usein  oli  velvollinen  suorittamaan  kuninkaalle  määrätyn  mak- 
sun, mutta  hänen  tärkein  velvollisuutensa  oli  kuitenkin  ylläpitää  tarpeel- 
linen määrä  sotureita  linnassaan.  Ruotsin  ja  Suomen  lääniherra  ei  myös- 
kään saattanut  tuntea  asemaansa  niin  varmaksi  ja  vakavaksi  kuin 
Ranskan  tai  Saksan  senjöri;  hän  asui  kyllä  varustetussa  linnassa 
niinkuin  tämäkin,  mutta  se  ei  ollut  hänen  omansa,  vaan  saattoi  kunin- 
gas sen  milloin  hyvänsä  ottaa  pois;  hänen  lääninsä  talonpojat  eivät 
olleet  hänen  maaorjiaan,  eikä  hänellä  oikeudellisesti  ollut  muuta  valtaa 
heidän  ylitsensä,  kuin  ottaa  kruunulle  muuten  tulevat  verot.  —  Aatelisherran 
oma  kartano  oli  vähäpätöinen  puurakennus,  jossa  hän  kotioloissa  olles- 
saan asuskeli.  Eikä  hän  muutenkaan  elämässään  ja  tavoissaan  saatta- 
nut päästä  keski-  ja  länsi-europalaisen  aatelisherran  rinnalle;  hänellä  ei 
ollut  samallaista  hienoa  tapojen  sivistystä,  vaan  hän  oli  käytöksessään 
kömpelö  ja  puheessaan  raaka  häneen  verrattuna;  ritarisuuden  hienontava 
vaikutus  ei  näet  Pohjoismaissa  päässyt  juurtumaan;  turnajaisia  ei  pidetty, 
mutta  metsästys  oli  täälläkin  päähuvina,  ja  kesytettyjä  haukkojakin 
tavataan  Suomessa  käytetyn.  Ainoastaan  joskus  on  täälläkin  suurempaa 
komeutta  nähtävissä,  jonkun  varakkaamman  ja  ylhäisemmän  herran 
linnassa.  Niinpä  nähtiin  Viipurin  linnassa  tavallista  suurempaa  loistoa 
Kaarle  Knutinpoika  Bonden  siellä  asuessa  1440-luvulla,  jolloin  hän  oli 
ollut  pakotettuna  luovuttamaan  vallan  Ruotsissa  Kristoffer  kuninkaalle. 
Saatuaan  Itä-Suomen  läänitykseksi,  hän  muutti  Viipurin  linnaan,  jonka 
hän  pani  entistä  parempaan  kuntoon,  laittaen  sen  huoneet  komeaan 
asuun  sekä  muodostaen  siellä  hovielämän  Keski-Europan  aatelin  tapaan. 
Komeita  juhlia  siellä  arvattavasti  silloin  pidettiin  ja  metsästysretkiä  teh- 
tiin; ritareja  ja  asemiehiä  sekä  suuri  palvelijajoukko  oli  siellä  tuon 
ritarillisen  isännän  ympärillä.  Mutta  vaikka  aatelistolla  ei  ollutkaan 
samaa  mahtia,  kuin  muissa  maissa,  muodosti  se  kuitenkin  täälläkin 
muista  erotetun  säätyluokan,  jonka  tehtävänä  oli  miekan  käyttäminen  ja 
sen  perustuksella  etujen  nauttiminen  muiden  säätyjen  edellä.  Unioonin 
aika    oli    Suomessa,     niinkuin    Ruotsissakin,    sen    mahtavuuden    aika; 

Kristian    II: sen    toimittamat   verilöylyt   harvensivat   sen  lukua,  joten    se 
uuden  ajan  alkaessa  oli  entisestään  heikontuneena. 

Aateliston  rinnalla  kohosi  Suomessa  katolinen  papisto,  jonka  etevin 
mies  oli  Turun  piispa,  niinkuin  jo  olemme  ennen  kertoneet  (ks.  luk.  XV). 
Kaikissa  maissa  sai  papisto  suuren  valtiollisenkin  merkityksen,  johon 
sen   korkeampi    sivistys    sen    oikeutti,  ja    Suomessa   piispan    asema   tuli 


Turun  tuomiokirkko  nykyiln. 


tärkeämmäksi  kuin  Ruotsin  muissa  osissa,  koska  maamme  oli  enemmin 
emämaasta  erillään.  Suomen  piispat,  jotka  suurimmaksi  osaksi  olivat 
suomalaisia  syntyperältään  —  vuodesta  1385  alkaen  yksinomaan  suo- 
malaisia —  asettuivatkin  maan  ja  kansan  asiata  ajamaan  sekä  sen 
oikeuksia  valvomaan,  ollen  siten  vastapainona  maalliselle  ylimysluokalle. 
Täkäläisetkin  piispat  kyllä  pitivät  kirkon  etuja  silmällä,  mutta  sen  ohessa 
kansan  etuja.     Niinpä   kuuluisa  piispa   Hemming  (1338 — 1366)  Maunu 

Erikinpojan  aikana  vaikutti  Suomen  asioihin  paljon;  hänen  ansiokseen 
on  luettava  se,  että  Suomalaiset  saivat  oikeuden  päästä  osallisiksi  kunin- 
kaanvaaliin;  ensi  kerran  tätä  oikeutta  käytettiin  Haakonan  vaalissa  v. 
1362.  Piispa,  laamanni  ja  12  rahvaan  edustajaa  sai  Suomesta  olla 
saapuvilla.  Suomen  kirkon  oloja  järjestääkseen  Hemming  antoi  paljon 
säädöksiä;  hän  määräsi  miten  pappien  tuli  toimittaa  tehtävänsä  ja  miten 
kirkon  omaisuutta  oli  hoidettava;  kirkon  rangaistuksella,  pannalla,  hän 
uhkaa  niitä,  jotka  eivät  kirkon  saatavia  suorita,  ja  kirkon  mahtia  hän 
osottaa  kieltämällä  itse  kuningastakin  sen  asioihin  sekaantumasta.  Hem- 
mingin suurta  arvoa  ja  mainetta  todistaa  sekin,  että  pyhä  Birgitta,  hänen 
aikalaisena,  oli  hänen  ystävänsä,  ja  ilmestyksissäänkin  hän  usein  mai- 
nitsee Hemmingia.  Katolisuuden  ajan  lopulla  tahdottiin  hänet  korottaa 
pyhimysten  joukkoon,  ja  hänen  luunsa  jo  pantiinkin  arkkuun,  joka  oli 
ensimmäinen  aste  siihen;  mutta  varsinainen  kanonisatsiooni  ei  joutunut 
hänen  osakseen  tulemaan. 

Vielä  kuuluisampi  Suomen  keski-ajan  piispoista  on  Maunu  II 
Tavasi  (1412—1450).  Mynämäen  pitäjässä  syntyneenä  vanhasta  rälssi- 
suvusta  oli  hänellä  varojensa  puolesta  tilaisuus  hankkia  korkeinta  oppia 
ulkomailla,  ja  hän  saikin  maisterinarvon  Pragin  yliopistossa.  Piispaksi 
valittuna  hän  tavan  mukaan  matkusti  Roomaan  saamaan  paavin  vahvis- 
tuksen, sillä  häneltä  se  oli  saatava;  mutta  lahjojen  antaminen  oli  jo  sitä 
varten  välttämätöntä,  jonka  vuoksi  jokaisen  Suomestakin  lähtevän  piis- 
panehdokkaan  oli  niitä  mukaansa  ottaminen.  Myöhemmin  hän  matkusti 
Palestinaan  asti  voidakseen  toimittaa  hartauttaan  vapahtajan  haudalla,  ja 
paluumatkalla  hän  Venetsiassa  teetti  hienoja  alttaripeitteitä,  joita  hän 
lahjoitti  Turun  tuomiokirkolle  monien  kallisarvoisten  hopea-astioiden 
mukana.  Maunu  Ta  vastin  aikana  katolinen  kirkko  meidän  maassa 
saavutti  suurimman  loiston,  mikä  sillä  milloinkaan  on  ollut.  Sen  pää- 
paikka oli  Turun  tuomiokirkko,  jota  oli  paljon  laajennettu.  Joka  aika 
vuorokaudesta  pidettiin  siellä  messuja,  jonka  vuoksi  pappien  lukumäärää 
oli  lisätty,  ja  komeita  juhlakulkuja  nähtiin  Turun  kaduilla.  Runsaat 
lahjoitukset,  joilla  hurskaat  ihmiset  olivat  kirkkoa  muistaneet,  tekivät 
tämän  komeuden  mahdolliseksi;  Maunu  itse  lahjoitti  sille  perintötiluk- 
sensakin.  Naantalin  luostari  perustettiin  myöskin  hänen  toimestaan,  ja 
sen  läheisyydessä  hän  viimeiset  elinvuotensa  vietti,  erottuansa  v.  1450 
piispantoimesta. 

Mutta  Maunu  Tavast  vaikutti  myöskin  paljon  maallisissa  ja  val- 
tiollisissa asioissa;  kuninkaat  kysyivät  näinä  levottomina  aikoina  usein 
hänen   neuvojaan,   ja   hänen   ansiokseen   on   epäilemättä   suureksi  osaksi 

luettava,  että  Suomen  olot  olivat  verraten  onnelliset  ja  rauhalliset  Erik 
Pommerilaisen  ja  Kaarle  Knutinpojan  aikoina.  Monta  parannustakin 
saatiin  aikaan  hänen  toimestaan;  niinpä  Suomi  v.  1434  jaettiin  kahteen 
laamannikuntaan,  ja  korkein  tuomioistuin,  n.  k.  maanoikeus,  asetettiin 
Suomea  varten  »kuninkaan  tuomiota»  lausumaan.  Satakunnassa  oli 
kuitenkin  v.  1438  talonpoikien  keskuudessa  syntynyt  kapina,  mutta  sen 
hän  sai  välityksellään  pian  loppumaan.  —  Maunu  Tavast  on  epäilemättä 
etevimpiä  ja  vaikuttavimpia  Suomen  miehiä  mitä  historiassamme  on 
esiytynyt;   kaikki  häntä  kunnioittivat  sekä   Suomessa  että  Ruotsissakin, 

Kaarle  Knutinpojan  llhM  Viipurin  iinnatta.    (Severin  Fallcmannin  tauiun  mulcaan.) 

missä    hän    otti    osaa    valtiopäivien    toimiin.      Hän    kuoli    95-vuotiaana 
vanhuksena. 

Opistaan  tunnetuksi  taas  on  hänen  seuraajansa  Olavi  Maunun- 
poika  tullut  (1450 — 1460),  joka  Pariisin  yliopistossa  oleskellessaan  saavutti 
sellaisen  maineen,  että  kahdesti  valittiin  sen  rehtoriksikin.  Konrad  Bitz 
(1460—1489)  ja  Maunu  III  Stiemkors  (1489—1500)  pitivät  myöskin 
huolta  kirkosta  antamalla  määräyksiä,  jotka  koskivat  pappien  toimia  fa 
elämää;  viimemainittu  määräsi  vielä,  että  jumalanpalvelus  oli  osittain 
toimitettava  kansan  kielellä,  jonka  vuoksi  tärkeimmät  rukoukset  (Isä 
meidän,  Ave  Maria  eli  Pyhän  Neitsyen  rukous,  Uskontunnustus  sekä 
Rippikaava)  olivat  suomeksi  käännettävät.  Hän  osotti  myöskin  isän- 
maallista harrastusta  Venäjän  sodan  aikana  järjestämällä  nostoväkeä  maan 

puolustukseksi,  Ruotsista  kun  ei  apua  tullut.  Viimeisenä  katolis-ajan 
piispana  pidetään  Arvid  Kurkea  (1510 — 1522),  jonka  vaikutuksesta 
kirkon  hyväksi  ei  tunneta  mitään  erityistä,  mutta  joka  sekaantui 
valtiollisiin  riitakysymyksiin,  asettuen  Kustaa  Vaasan  puolelle.  Kun 
Suomi  sitte  uudestaan  joutui  Tanskalaisten  valtaan,  lähti  hän,  turvalli- 
suuttaan peläten,  Ruotsin  puolelle,  mutta  hukkui  haaksirikon  johdosta 
Pohjanlahteen. 

Suomen  piispojen  ulkonainen  elämä  oli  niinkuin  muuallakin  lois- 
tava, ja  varsinkin  oli  loistoa  nähtävissä  heidän  hovissaan  Kuusiston 
linnassa,  joka  oli   1  \  penikulman  päässä   Turun  kaupungista,  ja  jonne 


Viipurin  linna  nylcyäftn. 

he  virkatoimista  vapaina  ollessaan  vetäytyivät.  Se  oli  lujilla  muureilla 
varustettu  linna  jykevine  portteineen  ja  linnanpihoineen,  jossa  piispat 
levottominakin  aikoina  saattoivat  turvassa  oleskella.  Siellä  oli  heillä 
sotureita,  suuri  palvelijajoukko,  kirjureita,  kyökkimestareita  y.  m.  Piispojen 
suuret  tulot,  joita  he  saivat  koko  maasta,  tekivät  tällaisen  hovinpidon 
mahdolliseksi.  Kustaa  Vaasa  revitytti  sitte,  uskonpuhdistuksen  toimeen- 
pantuaan,  Kuusiston  linnan  hajalle,  mutta  vielä  meidänkin  aikanamme 
on  suuremmoiset  rauniot  siitä  nähtävänä. 

Aateliston  ja  papiston  rinnalla  oli  porvariston  asema  vähäpätöinen. 
Suomessa  oli  keski-ajalla  ainoastaan  6  kaupunkia,  kaikki  meren  ran- 
nalla; Turku  oli  muita  suurempi,  sillä  jo  pakanuuden  ajoilta  asti  oli 
sen  asemalla  ollut  kauppapaikka;    Viipurin  linnan  suojaan  oli  niinikään 

muuttanut  asukkaita  kauppaa  tekemään  ja  teollisuutta  harjoittamaan, 
mutta  vasta  v.  1400  vaiheilla  Viipuri  sai  kaupungin-oikeudet.  Porvoo 
oli  vähäpätöinen  kaupunki;  Ulvila,  nykyisestä  Porista  puoli  penikulmaa 
itäänpäin,  oli  vanha  kauppapaikka  Kokemäenjoen  suussa,  joka  sai  v.  1365 
kaupungin-oikeudet.  Rauma  ja  Naantali  taas  saivat  luostarien  suo- 
jassa alkunsa;  v.  1442  sai  edellinen  kaupungin-oikeudet,  ja  jälkimmäi- 
nen perustettiin  v.  1443.  Länsi-Europan  kaupunkeihin  verrattuina  nuo 
kaikki  olivat  pieniä  ja  niiden  asukkaat  vähävaraisia;  kauppa  olikin  suu- 
reksi osaksi  Saksalaisten  hallussa,  niinkuin  jo  aikaisemmin  olemme  mai- 
ninneet (ks.  luk.  XVI). 

Maanviljelys  oli  tärkein  elinkeino,  ja  se  saattoikin  talonpoikien  vapaan 
aseman  vuoksi  kehittyä  suhteellisesti  paremmin  kuin  Europan  Länsi- 
maissa; mutta  alkuperäisellä  kannalla  se  täälläkin  vielä  oli.  Kasken- 
polttoa vielä  paljon  harjoitettiin.  Maaomaisuus  oli  monin  paikoin  van- 
haan tapaan  kyläkunnan  yhteistä,  ja  jaettiin  vuosittain  perheiden  kesken; 
mutta  enemmän  kehittyneissä  eteläosissa  maata  se  jo  oli  vakinaisesti 
jaettu  perheiden  yksityisomaisuudeksi,  joten  kullakin  oli  omat  sarkansa 
ja  osuutensa  niityistä.  Ruis,  ohra  ja  kaura  olivat  tavalliset  viljalajit; 
Etelä- Suomessa  viljeltiin  myöskin  vehnää;  nauris  oli  taas  yleinen  juuri- 
kasvi. Karjanhoito  oli  suuriarvoinen  toimeentulon  lähde  Uudellamaalla 
ja  Varsinais- Suomessa.  Mutta  näiden  elinkeinojen  ohessa  olivat  metsäs- 
tys ja  kalastus  tärkeitä,  ja  kullakin  pitäjällä  olikin  sisämaassa  omat 
metsästy Salansa  eli  erämaansa.  Sillä  varsinaisesti  asuttuna  olivat  ainoas- 
taan etelä'  ja  länsiosat  maasta  eli  rannikkomaakunnat,  mutta  sisämaat 
olivat  suurten  metsien  peittäminä,  jonne  kesäksi  mentiin  kalastamaan  ja 
metsästämään;  niinpä  Satakuntalaisten  ja  Hämäläisten  erämaat  olivat 
Pohjanmaalla  ja  Pohjois-Hämeessä.  Kun  täsmällisesti  määrättyjä  rajoja 
ei  ollut  näiden  välillä,  syntyi  usein  verisiä  riitoja  eri  maakuntien  asuk- 
kaitten välillä.  Lappalaisiakin  maan  sisäosissa  vielä  asuskeli,  kulkien 
poroinensa  paikasta  toiseen.  Heidän  verottamisensa  kuului  myöskin 
erämaiden  omistajien  oikeuksiin. 

Heikosti  ja  hitaasti  vaikutti  Ruotsista  tullut  sivistys  vielä  Suomen 
oloihin,  jo  senkin  vuoksi,  että  maamme  oli  syrjässä  ja  harvaan  asuttua. 
Väkiluvun  suuruudesta  ei  ole  varmoja  tietoja,  mutta  muutamista  seikoista 
saattaa  arvata,  että  se  oli  nykyiseen  verrattuna  hyvin  pieni.  On  laskettu, 
että  se  V.  1560  Ruotsin  valtakuntaan  kuuluvassa  Suomessa  oli  ainoastaan 
noin  245,000  henkeä,  ja  Kustaa  Vaasan  aikana  väestö  kuitenkin  jo  oli 
lisääntynyt  entisestään.  Yhdysliike  oli  sangen  hankala  huonojen  kulku- 
neuvojen vuoksi,  sillä  sukset  talvella  ja  venekulku  kesällä  olivat  Suomen 

sisäosissa  ainoat.  Mutta  ulkonaiset  levottomat  olot  myöskin  osaltaan  häi- 
ritsivät rauhallista  kehitystä.  Sekä  idästä  Venäjän  puolelta  että  lännestä 
Ruotsin  ja  Tanskan  välisistä  taisteluista  koitui  Suomelle  kärsimyksiä; 
etenkin  Venäjän  sodat  olivat  maallemme  turmiota  tuottavia. 

Pitkällinen  taistelu  Ruotsin  ja  Nowgorodin  välillä  Suomen  omista- 
misesta oli  kyllä  päättynyt  v.  1323  Pähkinäsaaressa,  mutta  Maunu  Lie- 
hakon  aikana  olemme  nähneet  uuden  sodan  olevan  syntymässä,  joka 
kuitenkin  loppui  Suomen  oloihin  paljonkaan  vaikuttamatta.  Kun  Albrekt 
Mecklenburgilainen  oli  hävinnyt  taistelussa  Margaretaa  vastaan,  oli  Suomi 
vielä  kauan  aikaa  hänen  hallussaan,  ja  hänen  puolenpitäjänsä,  vitalianit, 
kulkivat  Suomenkin  rannikkoja  ryöstämässä  10  vuoden  kuluessa,  sillä 
vasta  V.  1399  antautuivat  Suomen  herrat  ja  linnat  Margaretalle.  Unioo- 
nin-aikuiset  riidat  eivät  alkuaikoina  Suomeen  paljon  vaikuttaneet,  sillä 
täällä  ei  ollut  tyytymättömyyttä;  Korsholman  linnan  vouti  Erik  Puke 
kyllä  liittyi  Engelbrektin  alottamaan  kapinaan,  mutta  sen  vaikutus  ei 
ollut  varsin  suuri.  Vanhemman  Sten  Sturen  hallitessa  sitä  vastoin  oli 
Suomella  kova  aika. 

Raja,  joka  Pähkinäsaaren  rauhassa  (v.  1323)  oli  määrätty  erotta- 
maan Ruotsin  ja  Nowgorodin  alueet  toisistaan,  oli  monessa  kohden  epä- 
varma, jonka  vuoksi  siitä  alituisesti  oli  riitoja.  Asukkaat  molemmin 
puolin  rajaa  kävivät  tuon  tuostakin  ryöstämässä  toistensa  omaisuutta, 
joten  muutaman  penikulman  laajuudelta  rajan  kummallakin  puolella  oli 
melkein  alituinen  sotatila  vallitsemassa,  vaikkei  hallitusten  puolelta  siihen 
osaa  otettukaan.  Rauhansopimuksia  uudistettiin  tavan  takaa  tavallisesti 
viideksi  tai  kymmeneksi  vuodeksi  kerrallaan.  Mutta  v.  1470  vaiheilla 
rupesi  entistä  suurempi  vaara  uhkaamaan  idän  puolelta.  Moskowan 
suuriruhtinas  Iiwana  III  Wasiljewitsch  oli  näet  valtaansa  liittänyt  muun 
muassa  Nowgorodin  (1478)  ja  siten  tullut  Ruotsin  naapuriksi.  Hän  rupesi 
nyt  vaatimaan  takaisin  niitä  alueita,  jotka  Pähkinäsaaren  rauhan  mukaan 
kuuluivat  Nowgorodille.  Mutta  rajan  toiselle  puolen,  varsinkin  Pohjois- 
pohjanmaalle, oli  Suomesta  siirtyn3rt  paljon  uutisasukkaita,  jotka  pyspvät 
entisen  esivaltansa  alamaisina,  eikä  Ruotsin  hallitus  tahtonut  näistä  luo- 
pua. Kun  siis  sota  oli  tulossa,  aljettiin  varustuksista  pitää  entistä  parem- 
paa huolta.  V.  1475  rupesi  Erik  Akselinpoika  Tott,  syntyään  tanska- 
lainen aatelismies,  joka  oli  saanut  Itä-Suomen  läänitykseksi,  pienelle 
Haukiveden  ja  Pihlajaveden  välisessä  salmessa  olevalle  Kyrönsaarelle  raken- 
tamaan linnoitusta.  Ensin  rakennettiin  puuvarustus,  mutta  kun  se  huo- 
mattiin liian  heikoksi,  purettiin  se  ja  aljettiin  kivestä  toista  rakentaa. 
Ulkomailta  tuotettiin  16  taitavaa  muuraria  työtä  johtamaan,  mutta  ympä- 

riston  rahvaan  täytyi  myöskin  puolestaan  tehdä  päivätöitä.  Rakentaminen 
oli  tukalaa,  sillä  Venäläiset,  jotka  väittivät  tuon  salmen  ja  saaren  kuulu- 
van heidän  alueelleen,  tekivät  alituisesti  haittaa  työmiehille,  jonka  vuoksi 
täytyi  työtä  tehdessä  puolustautua  heidän  hyökkäyksiltään.  Kun  lautoilla 
tuotiin  kiviä,  santaa,  savea  ynnä  muita  rakennustarpeita,  oli  aina  12 — 14 
rautapukuista  soturia  mukana.  Linna  valmistui  kuitenkin  vastuksista 
huolimatta,  ja  kohoaa  se  vieläkin  samassa  paikassa;  pyöreä  torni  oli 
alkuaan  kaikissa  neljässä  kulmassa,  mutta  vaan  kolme  on  enää  jäljellä, 
sillä  neljäs  on  sodassa  rikki  ammuttu.  Olavinlinnaksi  se  nimitettiin 
pyhälle  Olaville  pyhitettynä,  mutta  Suomalaiset  ovat  alkaneet  kutsua  sitä 
Savonlinnaksi,  ja  ruotsiksi  on  se  saanut  nimen  Nyslott  (s.  o.  Uusilinna), 
koska  se  oli  viimeinen  Suomeen  rakennetuista  linnoista. 


Olavinlinna. 


Sillä  välin  käytiin  kummaltakin  puolen  hävitysretkillä ;  Erik  Akse- 
linpoika  samosi  useita  kertoja  kauaksi  Venäjän  puolelle,  surmaten  miehiä 
ja  naisia,  ryöstäen  elukoita  ja  hävittäen  maata.  Mutta  jo  v.  1481  hän 
kuoli.  Samoin  tekivät  Venäläiset  Suomen  puolelle  partioretkiä,  ja  var- 
sinkin Pohjois-Pohjanmaalla  olivat  nuo  ryöstöretket  hurjia  ja  alituisia. 
V.  1490  kirjoittavat  Iin,  Kemin  ja  Limingan  asukkaat,  että  Venäläiset 
olivat  80  vuoden  aikana  käyneet  heitä  ryöstämässä,  ja  varsinkin  olivat 
he  sitä  tehneet  viimeisinä  vuosina.  Heidän  menettelynsä  oli  mitä  kau- 
heinta; vaimot  he  ripustavat,  sanotaan  kirjeessä,  käsivarsista  ja  piiskaa- 
vat heitä  sekä  pistävät  keihäillä  ja  kiusaavat  kuoliaaksi.  Lapset  he 
pujottavat  sauvoihin,  ampuvat  heidän  ruumiinsa  täyteen  nuolia,  vievät 
heidät  huoneisiin,  jonne  sulkevat  ja  sytyttävät  ne  tuleen.  Samaan  tapaan 
luultavasti     Suomen    miehet    menettelivät    Venäjän    puolella,    vaikkeivät 

aikakirjat  ole  tietoja  siitä  jättäneet  jälkimaailmalle.  Ja  näin  toisiaan 
raatelevat  olivat  kuitenkin  samaa  Suomen  kansaa,  vaikka  olivat  joutuneet 
asumaan  eri  puolelle  rajaa  ja  saaneet  kristinuskon  eri  muodossa. 

y.  1495  Venäläiset  ryht3rivät  entiatä  suurempaan  yritykseen,  sillä 
Syyskuussa  tuli  ruhtinas  Danilo  Schtjenatew  60,000  miestä  mukanaan 
Rajajoen  yli,  pysähtyen  Viipurin  edustalle.  Vaikka  oli  koetettu  estää 
heitä  saamasta  kaupunkia  joka  puolelta  saarroksiin,  onnistui  se  heille 
kuitenkin.  Knut  Posse,  urhoollinen  ritari,  oli  puolustamassa  linnaa, 
jota   vihollinen    ampui    12   kyynärän   pitmsilla   kanuunoilla.     Venäläisillä 


N.  t.  P.  Andreaksen  torni,  Josm  tarun  mukaan  Viipurin  pamaus  tapalitui. 


oli  pieniä  laivoja  ja  lotjia,  joiden  avulla  he  saattoivat  meren  puolelta- 
kin sitä  saartaa.  He  lähestyivät  sitä  yhä  enemmän,  siirtäen  ampuma- 
vehkeensä  ja  kaivaen  vallihautansa  yhä  lähemmäksi.  Vihdoin  ampuivat 
he  kaksi  tornia  pirstaksi  sekä  suuren  aukon  muuriin,  jonka  jälkeen  he 
Pyhän  Andreaksen  päivänä  (Marrask.  30  p.)  väkirynnäköllä  ryhtyivät 
ottamaan  linnaa  haltuunsa.  Viholliset  kiipesivät  tikapuinensa  muureille; 
yksi  torni  oli  heidän  hallussaan,  ja  he  laskivat  jo  tikapuunsa  kaupungin 
puolelle,  niitä  myöten  astuakseen  alas.  Mutta  silloin  sattui  jotakin,  joka 
säikähdytti  heidät  niin,  että  lähtivät  pakoon.  Knut  Possen  kerrotaan 
sytyttäneen  suuren  ruutimiinan,  joka  äärettömällä  ryskeellä  räjähytti 
tornissa  olevat  Venäläiset  ilmaan;  mutta  taikauskoinen  kansa  selitti  tämän 
Yleinen  historia.  —  38. 

n.  k.  »Viipurin  pamauksen  >  syntyneen  Knut  Possen  taikakeinojen  avulla. 
—  Venäjän  joukot  vetäytyivät  takaisin,  ja  Suomi  oli  pelastettu.  Mutta 
hurjia  ryöstöretkiä  tehtiin  yhäti;  niinpä  v.  1496  oli  vihollinen  Savoa  ja 
Karjalaa  ryöstämässä,  ja  etenipä-^^ksi  joukko  Hämeenlinnan  seuduille  asti. 

Sten  Sture  ei  paljoa  joutunut  huolehtimaan  Suomen  puolustuk- 
sesta, sillä  hänen  huomionsa  oli  vaan  kääntyneenä  Tanskan  kuninkaan 
vehkeisiin,  joita  vastaan  hänen  täytyi  aina  olla  varoillaan.  V.  1495  hän 
tosin  tuli  myöhään  syksyllä  Turkuun  asti,  mutta  palasi  takaisin  mitä- 
kään  toimittamatta.  Ruotsin  ylimykset  eivät  häntä  mielellään  auttaneet 
hänen  yrityksissään;  mutta  tätä  huonoa  huolenpitoa  Suomen  puolustuk- 
sesta he  nyt  käyttivät  aseenaan  häntä  vastaan,  ja  sen  nojalla  he  vihdoin 
V.  1497  saivatkin  hänet  hallituksesta  eroamaan.  Venäjän  kanssa  saatiin 
samana  vuonna  1497  aikaan  välirauha. 

Seuraavan  vuosisadan  alussa  Suomi  taas  joutui  paljon  kärsimään 
sen  sotatilan  vuoksi,  joka  Svante  Sturen  ja  Hannu  kuninkaan  välillä 
vallitsi.  Tanskan  laivasto  Severin  Norhyn  johdossa  purjehti  Itämerellä, 
ryösteli  Ruotsin  rannikkoja  ja  kävi  Suomessakin;  v.  1507  hän  esim. 
tuli  Ahvenanmaalle  Kastelholman  linnan  edustalle.  V.  1509  taas  hänen 
alapäällikkönsä  Otto  Rud  hyökkäsi  eräänä  Elokuun  yönä  Turkuun, 
jossa  asukkaat  eivät  osanneet  olla  varoillaankaan.  Useita  heistä  sur- 
mattiin tai  vangittiin  ja  suunnaton  saalis  ryöstettiin;  niinpä  tuomio- 
kirkosta vietiin  paljon  kalliita  astioita  ja  pukuja,  muun  muassa  komea 
piispankaapu.  Myöskin  muita  rantakaupunkeja  ryöstettiin.  —  Aina  viteen 
1512  tätä  hävitystä  kesti,  ja  sen  johdosta  Tanskalaiset  eli  Juutit  tulivat 
Suomessa  yleiseen  vihatuiksi. 

Nuoremman  Sten  Sturen  hävittyä  joutui  Suomikin  Kristian  II:sen 
valtaan,  ja  täälläkin  surmattiin  muutamia  ylimyksiä  ja  linnat  jätettiin 
tanskalaisille  voudeille.  Niinpä  mestattiin  Hämeenlinnassa  Äke  Yrjön- 
poika  Tott,  joka  oli  ollut  samassa  linnassa  isäntänä.  Monet  päästettiin 
kuitenkin  vapaiksi. 

Kun  Kustaa  Vaasa  oli  Ruotsissa  alkanut  vapauttamistyönsä,  lähetti 
hän  Suomeenkin  osan  joukostaan  karkottamaan  Tanskalaisia  täältä. 
Turun  linnaa,  jossa  julma  Junker  Tuomas  oli  ylipäällikkönä,  ruvettiin 
piirittämään,  mutta  linna  oli  hyvin  varustettu,  niin  ettei  sitä  saatu  antau- 
tumaan. Usein  piiritetyt  tekivät  hyökkäyksiäkin  parittajien  leiriä  vastaan 
ja  ottivat  kerran  useita  vangiksi,  jotka  he  sitten  hirttivät  linnan  muureille 
pystytettyihin  hirsipuihin,  jotta  ulkopuolella  olevat  piirittäjätkin  ne  näki- 
sivät. Ainoastaan  Erik  Flerning  sai  pitää  henkensä;  hän  näet  teesken- 
teli  erinomaista    vihamielisyyttä    Kustaa   Vaasan   puolustajia   kohtaan   ja 

saavutti  siten  Junker  Tuomaan  luottamuksen  siihen  määrään,  että  tämä 
jätti  hänelle  pienen  joukon,  jonka  johtajana  hän  sai  hyökätä  linnan 
ulkopuolelle.  Mutta  silloinpa  hän  liittyi  piirittäjiin  ja  mukana  olleet 
Tanskalaiset  surmattiin.  Severin  Norby  toi  kuitenkin  merta  myöten  apua 
Turun  linnaankin,  jotta  sitä  voitiin  yhäti  puolustaa.  Sen  vuoksi  piiritys 
jätettiin  sikseen,  ja  Erik  Flemingkin  meni  Ruotsiin.  Samaan  aikaan 
lähti  piispa  Arvid  Kurkikin,  joka  oli  ampuma  varoilla  ynnä  sotureilla 
auttanut  Kustaa  Vaasan  puoluelaisia,  Ruotsin  puolelle,  koska  hän  rupesi 
pelkäämään  Tanskalaisten  kostoa.  Matkalla  hän  kuitenkin  hukkui  haak- 
sirikkoon joutuneena  (1522). 

Pian  sai  Junker  Tuomaskin  surmansa.  Hän  oli  näet  lähtenyt 
Turun  linnasta  viedäkseen  muonavaroja  Tukholmaan,  mutta  Erik  Fle- 
ming sai  Ruotsin  saaristossa  kavalalla  tavalla  hänet  käsiinsä,  ja  Kustaa 
Vaasa  hirtti  hänet,  vieläpä  niiniköyteen,  rangaistukseksi  hänen  julmista 
töistänsä. 

Kun  Kustaa  Vaasa  oli  saanut  Ruotsin  haltuunsa,  lähetti  hän  Suo- 
meen Erik  ja  Ivar  Flemingin,  jotka  nyt  ottivat  Turun  linnan  helposti 
valtaansa.  Sen  jälkeen  muutkin  linnat  antautuivat,  ja  Tanskan  herruus 
loppuu  meidänkin  maassamme  v.  1523,  jolloin  uusi  ajanjakso  alkaa. 


XXV. 

Puola  ja  Saksalainen  ritarikunta. 

Puolan  vaaranalainen  tila  sen  alkuaikoina.  —  Boleslaw  III  voittaa  Saksalaiset.  — 
Puola  Jaetaan.  —  Preussilaisten  ryöstöretket.  —  Saksalainen  ritarikunta  kukistaa 
heidät.  —  Ritarien  valtio.  —  Puola  voimistuu.  —  Liettuan  ja  Puolan  liittyminen. 
—  Puola  saapi  voiton  Saksalaisesta  ritarikunnasta.  —  Puolan  valtakunnan  ala.  — 
Alkuperäiset  yhteiskuntaolot.  —  Aatelisto,  papisto  ja  kuningas.  —  Aateliston  valta 
kasvaa.  —  Vaalivaltakunta.  —  Valtiopäivät.  —  Aatelisto  muodostaa»  valtiollisen  kan- 
san.  —   Porvaristoa   ei   kehity.  —   Maaorjuus.  —  Puolan   aatelisto   ei   ole   feodaali- 

aateliston  kaltainen. 

Olemme  jo  aikaisemmin  kertoneet  (ks.  luk.  XIV),  että  Veikselin 
ympärillä  asuvat  slavilaiset  heimot  liittyivät  lähemmin  toisiinsa,  yhteisen 
hallitsijan  johtoon,  pelastaen  sen  kautta  itsenäisyytensä.  Siten  Puolan 
valtakunta   sai   alkunsa.     Mutta   ankaria   taisteluja   oli   sillä   vuosisatojen 

kuluessa  kestettävänä,  ennenkuin  sen  itsenäisyys  oli  turvattuna.  Län- 
nestäpäin  oli  saksalaisuus  uhkaamassa,  sillä  kristinuskon  mukana  pyrki 
täälläkin  valtaan  vieras  kansallisuus;  itäisenä  naapurina  taas  ovat  paka- 
nalliset Liettualaiset  rauhaa  häiritsemässä,  ja  Venäjän  valtakunta,  joka 
kansallisuudeltaan  sekin  on  slavilainen,  asettuu  kreikkalais-katolisen  uskon- 
non omistettuaan  vihamieliselle  kannalle  roomalais-katoliseen  Puolaan. 
Samaan  aikaan  kuin  sotia  käydään  näitä  ulkomaisia  vihollisia  vastaan, 
on  valtakunnan  sisässä  yhtämittaisia  riidanaiheita;  pakanuus  ja  kristin- 
oppi ovat  vastakkain,  saksalainen  ja  kansallinen  puolue  kiistelevät  kes- 
kenään, ruhtinaiden  kesken  on  kilpailua,  kuninkuuden  ja  aatelin  sekä 
kirkon  välillä  niinikään  riitoja. 

Verraten  helposti  levisi  kristinusko  Puolassa,  ainakin  pinnalta 
hävittäen  pakanuuden,  kun  lähetyssaarnaajia  10:nnellä  vuosisadalla  sinne 
alkoi  saapua  Saksasta.  Saksan  keisari  Otto  suuri  pakottaa  samalla 
Puolan  herttuan  tunnustamaan  yliherruuttaan,  jota  mahtavat  saksilaiset 
ja  frankkilaiset  keisarit  sen  jälkeen  ylläpitävät.  Mutta  12:nnen  vuosi- 
sadan alussa  urhoollinen  Boleslato  III,  joka  hallituksensa  aikana  voitti 
47  tappelua,  saapi  myöskin  Saksalaisista  voiton,  vapauttaen  siten  maansa 
heidän  yliherruudestaan.  Puola  on  mahtavuuteen  kohoamassa,  mutta 
turmioUiset  jaot  saattavat  sen  sisällisten  riitojen  valtaan.  Boleslawin 
kuoltua  V.  1139  jakavat  näet  hänen  neljä  poikaansa  valtakunnan  keske- 
nään; Erakowan  suurherttualla  tuli  kyllä  olla  johtovalta  muiden  yli, 
mutta  toiset  kun  eivät  tahtoneet  alistua,  syntyi  riitoja.  Saksalaisuuskin 
taas  rupeaa  voittamaan  alaa.  Fredrik  Barbarossa  tulee  Puolaan,  tuoden 
suuren  sotajoukon  mukanaan.  Silloin  suurherttuan  arvon  anastanut 
Boleslaw  IV  saapuu  paljain  jaloin,  paljastettu  miekka  kaulaan  sidottuna, 
hänen  eteensä,  tekee  vasallivalan  ja  lupaa  suorittaa  200  naulaa  hopeata 
vuosittain  verona.  Pommerin  maakunta,  jonne  kristinusko  Puolasta  oli 
levinnjrt,  joutuu  Saksalaisten  haltuun,  ja  koko  maa  saksalaistuu  sinne 
muuttaneiden  uutisasukkaiden  kautta;  samoin  käy  Schlesian  varakkaan 
maakunnan  Oderin  latvan  ympärillä,  sillä  siinäkin  saksalaisuus  vah- 
vistuu, ja  se  irtaantuukin  Puolasta.  Pohjoisessa  ja  idässä  taas  hätyyt- 
tivät Preussilaiset,  Liettualaisten  sukulaiskansa,  jotka  olivat  pakanoita. 
Kristinuskoon  käännyttämällä  koetettiin  näistä  päästä  vapaaksi,  ja  eräs 
Olivan  luostarin  munkki  Kristian  vihittiin  piispaksi  Preussilaisten  maa- 
han (v.  1215).  Mutta  kun  kristinuskon  mukana  vapaus  heiltä  riistettiin, 
nousivat  Preussilaiset  vastarintaan  ja  alkoivat  entiseen  tapaan  tehdä 
Puolan  alueelle  ryöstöretkiä,  joista  varsinkin  Massovian  herttuakunnan, 
joka  oli  lähinnä,  täytyi  kärsiä. 


PUOLA  JA   SAKSALAINEN    RITARIKUNTA. 


597 


Silloin  Massovian  herttua  Konrad  kääntyi  Saksan  ritarikunnan 
suurmestarin  Herman  von  Salzan  puoleen/joka  lähettikin  Palestinasta 
2000  ritaria  Itämeren  rantamaUle  hänen  avukseen.  Ritarikunnan  suur- 
mestari asui  vielä  Ptolemaisissa,  mutta  sitten  kuin  Pyhämaa  oli  joutu- 
nut muhammedilaisten  haltuun,  muutti  hän  Venetsiaan  sekä  vihdoin  v. 
1309  Marienburgin  kaupunkiin,  joka  oli  Veikselin  itäisen  suuhaaran 
luona,  voidakseen  paremmin  johtaa  ritarikunnan 
asioita. 

Saksalainen  eli  Pyhän  Marian  ritarikunta 
muodosti  Puolan  heikkouden  aikana  mahtavan  val- 
tion Itämeren  rantamaille.  Ritarit  taistelivat  ur- 
hoollisesti Preussilaisia  vastaan;  usein  tuli  heidän 
luoksensa  muitakin  ritareja  tilapäisesti  heitä  autta- 
maan suorittaakseen  siten  ristiretkilupauksen,  minkä 
olivat  tehneet.  Niinpä  v.  1255  oli  siellä  Böömin 
kuningas  Ottokar,  jonka  kunniaksi  Königsbergin 
kaupunki  sai  nimensä;  niinikään  kävi  hänen  vas- 
tustajansa Rudolf  Habsburgilainenkin  siellä.  V.  1237 
Saksalaiseen  ritarikuntaan  liittyi  Kalparitaristo, 
jonka  kautta  sen  voima  tuli  entistä  suuremmaksi. 
Alue  toisensa  jälkeen  joutui  ritarikunnan  haltuun; 
Preussilaiset  tekivät  kyllä  sitkeätä  vastarintaa,  sillä 
ei  ainoastaan  vanha  uskonto,  vaan  myöskin  vapaus 
oli  puolustettava;  mutta  v.  1283  oli  koko  heidän 
maansa  valloitettu.  Heidän  kansallisuutensa  hävisi 
nyt  pian,  ja  heidän  kielensä  on  kokonaan  kadon- 
nut Ainoastaan  mahtavan  valtakunnan  nimi  on 
jäänyt  Preussilaisten  nimeä  muistuttamaan. 

Saksalaisten  kautta  tuo  maa  joutui  sivistyk- 
sep  omaksi,  sillä  paitsi  ritareja  muutti  sinne  saksa- 
laisia talonpoikia  maata  viljelemään.  Huonojen  kylien  asemille  kohosi 
kaupunkeja,  luostareja  ja  linnoja;  metsien  ja  rämeiden  keskelle  ilmestyi 
peltoja  ja  niittyjä.  Kulmin,  Elbingin  ja  Danzigin  kaupungit  tulivat  kau- 
pan ja  sivistyksen  pääpaikoiksi  näillä  seuduin,  ollen  vilkkaassa  yhtey- 
dessä hansaliiton  kaupunkien  kanssa.  Maa  joutui  lääneihin  jaettuna 
saksalaisille  herroille,  mutta  preussilaisen  aatelin  jäsenetkin  saattoivat 
päästä  ritareiksi  ja  saada  läänejä;  kansan  suuri  enemmistö  sitä  vastoin 
joutui  ankaraan  maaorjuuteen.  —  Maan  korkein  hallitsija  oli  paavi,  sillä 
ritarikunta  tunnusti  hänen  yliherruuttaan;  ritarikunnan  päämies  taas  oli 


SaktaJalnon  ritari  ritarikun- 
tansa puvussa.    (Hautakivi.) 

suurmestari.  Valtion  alue  oli  hallintoa  varten  jaettu  30:neen  komthuu- 
riin  eli  linnakuntaan.  Saksan  ritarien  valtio  oli  mahtavin  Itä-Europassa 
14:nnellä  vuosisadalla.  Mutta  vähitellen  sen  valta  rupeaa  häipymään, 
sillä  ritarit  olivat  kuitenkin  muukalaisia  eivätkä  saattaneet  tähän  maa- 
perään   tarpeeksi   juurtua.     Puola   alkaa   nyt   vaurastua  sen  kilpailijaksi. 

Vladislaiv  IV  Lokjetek,  vanhasta  Piastein  kuningassuvusta,  joka 
alkuansa  oli  omistanut  ainoastaan  yhden  osan  maasta,  Kujavian,  saapi 
pitkällisten  sotien  kautta  kaikki  sen  osat  yhtymään  ja  kruunauttaa 
itsensä  v.  1320  kuninkaaksi.  Hän  alkaa  jo  taistelun  saksalaisen  ritari- 
kunnan kanssa,  jota  hänen  poikansa  Kasimir  suuri  (1333 — 1370)  jat- 
kaa, samaan  aikaan  kuin  ritarikunta  on  ankarassa  taistelussa  Liettuan 
suuriruhtinaan  Gediminin  kanssa.  Kasimir  ei  saa  ritarikunnasta  voittoa, 
mutta  Venäjälle  kuuluneita  maita  Oaliziassa  hän  yhdistää  Puolaan.  Vasta 
sen  jälkeen  kuin  Puola  ja  Liettua  yhdistyvät  saman  hallitsijan  valtikan 
alle,  paisuu  siitä  valtakunta,  joka  on  ritarikuntaa  mahtavampi. 

Kasimir  oli  viimeinen  Piastein  suvusta,  ja  hänen  jälkeensä  tulee 
hänen  sisarensa  poika  Unkarin  kuningas  Ludvig  suuri  hallitsemaan 
(1370 — 1382).  Sitten  on  4-vuotinen  väliaika,  jonka  jälkeen  Liettuan 
suurherttua  Jagello,  joka  oli  naimisissa  Ludvigin  nuoremman  tyttären 
kanssa,  tunnustettiin  Puolan  kuninkaaksi.  Tällä  tapahtumalla  oli  suuri 
merkitys  Itä-Europan  oloihin.  Vasta  nyt  viimeisinä  kaikista  Europan 
kansoista  Liettualaiset  lakkasivat  palvelemasta  taivasta,  maata,  järviä, 
metsää  y.  m.  luontoa  sekä  samassa  jättivät  puoleksi  paimentolaiselämänsä, 
ruveten  vakaammin  maanviljelykseen.  Kruunauksen  jälkeen  kastettiin 
näet  Jagello  kristinuskoon,  sillä  tämän  olivat  Puolalaiset  panneet  ehdoksi 
hänelle  kuninkuutta  tarjotessaan,  ja  otti  nyt  nimekseen  Vladislaiv, 
Samoin  hänen  kansansa  vastaanotti  kristinuskon.  Liettualaisille  annet- 
tiin nyt  karvafilttien  ja  puunkuoresta  tehtyjen  kenkien  sijaan  takkeja  ja 
nahkakenkiä,  vettä  sirotettiin  heidän  päällensä,  jonka  kautta  he  saivat 
kasteen,  ja  samassa  annettiin  kullekin  uusi  nimi  siinä  järjestyksessä  k^iin 
ne  olivat  kalenterissa. 

Puolan  ja  Liettuan  välinen  yhteys  oli  alussa  ainoastaan  persoo- 
nallista laatua,  mutta  Jagello  saattoi  nyt  käyttää  kummankin  maan  voi- 
mia vanhaa  vihollista,  ritarikuntaa,  vastaan.  Suureen  ja  ratkaisevaan 
taisteluun  yhdytään  Tannenbergin  luona  v.  1410,  jossa  40,000  ritaria 
ja  60,000  Puolalaista  saapi  surmansa;  mutta  viimemainituille  jääpi 
voitto.  Tämä  on  ensi  kerran,  jolloin  slavilaisuus  pääsee  saksalaisuudesta 
voitolle.  Ritarikunnan  valta  heikkenee,  ja  15:nnen  vuosisadan  puolivälissä 
käydyn  uuden  sodan  kautta  saapi  Puola  Länsi;Preussin,  Danzigin  tärkeän 

kauppakaupungin   sekä   osan  Pommeria;  Itä-Preussi  jääpi  ritarikunnalle 
mutta  suurmestari  tunnustaa  Puolan  kuninkaan  lääniherrakseen. 

Näin  oli  Puola  kohonnut  Itä-  ja  Pohjois-Europan  mahtavimmaksi 
vallaksi.  Sen  ala  ulottui  idässä  melkein  Venäjän  sydänmaihin  saakka, 
sillä   koko   Länsi-Venäjä   ja   osa   Isoa- Venäjääkin   kuului   siihen;  etelässä 


Vladislaw  lll:nnen  sinetti  Puoian  liuninliaana. 

siihen  kuuluivat  Dniepr-virran  suun  seutuihin  asti  ulottuvat  maat,  pohjoi- 
sessa sen  rajana  oli  Itämeri;  lännessä  Schlesia,  Brandenburg  ja  Pommeri 
olivat  rajamaina.  Mutta  tuossa  laajassa  ja  ulkonaisesti  mahtavassa 
valtakunnassa  oli  kuitenkin  sisällinen  heikkous  alullansa;  häviön  siemen 
oli  jo  keski-ajalla  päässyt  siinä  itämään.  Tämä  selviää,  kun  katselemme 
sen  sisällistä  kehitystä. 

Slavilaisissa  kansoissa  oli  samoin  kuin  germaniiaisissakin  alkuansa 
yhdenvertaisuus  kaikkien  välillä  vallitsemassa;  ainoastaan  sodassa  otetut 
orjat  olivat  poikkeuksena.  Mutta  näiden  kahden  toisistaan  jyrkästi  ero- 
tetun ihmisluokan  välillä  muodostuu  Puolassa  kolmas  luokka,  joka  on 
puoliksi  vapaa.  Aikojen  kuluessa  joutui  näet  muutamille  suvuille  suuria 
maatiloja,  jota  vastoin  monet  vapaista  menettivät  maansa  rikkaille  sekä 
rupesivat  ennen  omistamaansa  maata  veroa  vastaan  viljelemään.  Siten 
he  tulivat  rikkaista  riippuvaisiksi,  mutta  he  olivat  persoonallisesti  vapaat, 
saaden  muuttaa  paikasta  toiseen.  Näitä  kutsuttiin  kmetoneiksi,  jota 
vastaan  kokonaan  vapaat  maanomistajat  muodostivat  aateliston,  joka 
Puolassa  on  schlachtan  nimellä  tunnettu.  Katolisen  kirkon  mukana 
syntyi  tietysti  myöskin  papisto,  jonka  sivistys  kuitenkin  oli  jotenkin 
alhaisella  kannalla,  ja  joka  sen  vuoksi  ei  saattanut  kansaan  suuresti- 
kaan vaikuttaa.  Näiden  eri  säätyluokkien  yläpuolella  oli  kuningas, 
jonka  mahti  vielä  Piastein  aikana  oli  sangen  suuri.  Aatelisto  on  velvol- 
linen tulemaan  sotapalvelukseen  aina  milloin  kuningas  vaatii,  vieläpä 
veroakin  maksamaan;  hänen  asettamansa  virkamiehet,  kastellanit,  olivat 
hänen  edustajansa  valtakunnan  eri  osissa,  niinkuin  kreivit  frankkilais- 
valtakunnassa.  Papistokaan  ei  Puolassa  pitkään  aikaan  saavuttanut 
sellaista  erikoisasemaa,  kuin  Länsi-Europassa,  vaan  hallitsijat  nimittivät 
piispat  ja  sekaantuivat  muutenkin  kirkon  asioihin.  Kuninkailla  on  lois- 
tava hovi  monine  virkamiehineen,  joista  palatini  on  korkein.  Puolassa 
eivät  virat  tulleet  perinnöllisiksi,  niinkuin  Länsi-Europassa,  vaan  saattoi 
kuningas  määrätä  ja  erottaa  virkamiehensä  mielensä  mukaan. 

Mutta  12:nnellä  ja  13:nnellä  vuosisadalla,  jolloin  Puola  oli  jakaan- 
tuneena ja  heikkona,  tapahtuu  muutoksia.  Ruhtinaiden  kiistellessä  kes- 
kenään, heikontuu  heidän  valtansa,  mutta  sen  sijaan  kohoaa  schlachtan 
merkitys  yhä  suuremmaksi.  Saadakseen  mahtavat  suvut  puolelleen 
taisteluissaan  antavat  he  suuria  tiluksia  heille  sekä  veronvapauden  ja 
muitakin  oikeuksin.  Tavaksi  tuli  myöskin,  että  ruhtinas  tärkeissä  asioissa 
tiedusteli  aateliston  mielipidettä.  Sitä  paitsi  kasvoi  suuraatelin  jäsenten 
lukumäärä  sen  kautta,  että  jokaisella  ruhtinaalla  oli  oma  hovinsa  ylhäi- 
sine  virkamiehineen,  joiden  asema  ja  arvo  oli  muun  aatelin  arvoa  suu- 
rempi. Toisaalta  taas  aateliston  ja  kmetonien  välinen  juopa  tulee  yhä 
suuremmaksi;  herrat  saivat  käskijävallan ;  he  asettivat  tuomarit  ratkaise- 
maan alustalaisten  välillä  syntyneet  riidat  sekä  alkoivat  vaatia  heiltä 
mielin  määrin  päivätöitä  ja  veroja. 

Vielä  mahtavammaksi  paisui  aatelin  valta  sen  jälkeen  kuin  Piastein 
kuningassuku   oli   sammunut,  sillä  nyt  tuli  Puolan  valtakunta  puolittain 

vaalivaltakunnaksi,  ja  kullakin  hallitsijalla  oli  hallitukseen  ryhtyessään 
tapana  lisätä  tai  ainakin  vahvistaa  aatelin  oikeudet.  Niinpä  jo  Ludvig 
suuri  oli  magnaateille  antanut  suuria  oikeuksia  entisten  lisäksi,  ja  samoin 
tekivät  hänen  seuraajansa.  JagelloUe  aatelisto  lupasi  kuninkaankruunun, 
sitten  kuin  tämä  oli  vahvistanut  sen  oikeudet. 

Vasta  Jagellon  suvun  sammuttua  v.  1572  tuli  Puola  varsinaiseksi 
vaalivaltakunnaksi;  mutta  jo  sitä  ennen  se  oU  saanut  aatelistasa vallan 
luonteen,  sillä  kaikki  tärkeimmät  asiat  ratkaistiin  valtiopäivillä,  jonne 
ainoastaan  aateliston  ja  papiston  jäsenet  saivat  tulla  saapuville.  Lain- 
voiman sai  jo  keski-ajan  lopulla  se  sääntö,  »ettei  mitäkään  uutta  saatu 
toimeen  panna  eikä  valtakunnan  hallitusmuotoa  muuttaa»  kuulustele- 
matta aateliston  mieltä  ja  sen  suostumusta  saamatta.  Jokainen  aatelis- 
mies oli  samanarvoinen  ja  jokainen  sai  tulla  valtiopäiville;  mutta  kun 
täällä  käsiteltävien  asioiden  luku  kasvoi  kasvamistaan,  tuli  siitä  sellainen 
rasitus  aatelille,  että  aljettiin  maakunnissa  valita  edusmiehiä.  Suuraatehn 
jäsenillä  eli  magnaateilla,  jotka  olivat  suurten  maatilusten  omistajia  tai 
hovin  virkamiehiä,  oh  johtoasema  näissä  valtakunnan  kokouksissa,  sillä 
usein  tuollaisen  mahtavan  suvun  johtoon  liittyi  joukko  pienaateliston 
miehiä,  jotka  äänestivät  johtajansa  tahdon  mukaan  ja  muodostivat  ikään- 
kuin hänen  puolueensa. 

Täten  joutui  valta  schlachtan  haltuun,  sillä  siitä  otettiin  miehet 
myöskin  korkeimpiin  kirkonvirkoihin,  ja  yhä  enemmän  se  sulkeutui 
itseensä,  erottuen  muista  säätyluokista.  Se  se  oli,  joka  muodosti  Puolan 
koko  valtiollisen  kansan.  Samoin  kuin  muissa  Europan  maissa  oli  Puo- 
lassakin vaitiolaitos  lepäämässä  sangen  kaidalla  pohjalla;  mutta  muissa 
maissa  valtioUisia  oikeuksia  nauttivien  luku  lisääntyy  jo  keski-ajalla,  kun 
porvaristo  pääsee  yhmyssäätyjen  rinnalle,  ja  Ruotsissa  vielä  talonpojatkin. 
Puolassa  sitävastoin  ei  kumpikaan  säätyluokka  saa  valtiollisia  oikeuksia. 
Puolan  kaupunkeihin  oli  näet  muuttanut  paljon  Saksalaisia,  jotka  ehvät 
Saksan  kaupungeissa  vallitsevien  lakien  mukaan,  pysyen  vieraina  kan- 
salle ja  aateliston  vihaamina  ja  kadehtimina.  Juutalaiset  olivat  niinikään 
saaneet  Puolassa  suuremmat  oikeudet  kuin  muissa  maissa,  varsinkin 
Kasimir  suuren  aikana.  Hänen  lemmittynsä  oli  muuan  juutalaistyttö, 
jonka  pyynnöstä  kuningas  antoi  heille  suojeluskirjan,  ja  sen  turvissa 
heitä  muutti  lukuisasti  asumaan  Puolan  kaupunkeihin.  —  Maalaisväestön 
asema  taas  kehittyi  kehittymistään  mitä  kovimmaksi  maaorjuudeksi,  joka 
ajan  pitkään  teki  kansan  suurimman  osan  kokonaan  vähnpitämättömäksi 
valtiosta  ja  isänmaasta. 

Puolan  aatelisto  ei  kuitenkaan  muodostu  feodaaliaatelistoksi,  joksi 
sama  säätyluokka  Länsi-Europassa  kehittyi,  sillä  sen  asema  ja  oikeudet 
eivät  perustu  lääneihin,  eikä  sen  valta  johdu  maan  omistuksesta,  vaan 
sillä  on  persoonallinen  luonne.  Puolan  aatelisto  muodostaa  veljeskunnan, 
jossa  jokaisella  jäsenellä  on  samat  oikeudet;  sillä  on  siis  demokratinen 
leima;  mutta  juuri  sen  vuoksi  se  tuli  valtiolle  turmioUisemmaksi.  Sak- 
sassa ja  Italiassa,  jossa  valtioyhteys  hajoaa,  ei  valtiomahti  kuitenkaan 
pääse  niin  pirstaantumaan  kuin  Puolassa,  sillä  se  kiintyy  maihin,  vaikkapa 
ne  ovatkin  pieniä.  Näissä  maissa  muodostuu  pikkuvaltioita.  Puolassa 
taas,  kun  kuningas  yhä  enemmän  menettää  valtansa,  tuo  menetetty  valta 
ei  liity  magnaattein  lääneihin,  eikä  voi  sen  vuoksi  maaperästä  saada  vank- 
kaa pohjaa,  vaan  se  pirstaantuu  tuhansiin  käsiin,  joissa  se  ei  saata 
Säilyttää  sitä  vakavuutta  ja  lujuutta,  jonka  se  tarvitsee  järjestystä  ja 
kunnioitusta  ylläpitääkseen.  Puolan  aatelisvalta  sai  täten  aikaan  levotto- 
man, anarkisen  tilan,  joka  vihdoin  vei  koko  valtakunnan  perikatoon. 


XXVI. 
Venäjä  vapautuu  Mongolien  vallasta. 

Kaptschakin  valtakunta.  —  Khaanien  politiikka  ja  Venäjän  ruhtinaat  —  Papiston 
edullinen  asema.  —  Raskaat  verot  ja  miten  niitä  kootaan.  —  Moskovan  ruhtinas 
kohoaa  mahtavaksi.  —  Dmitri  Donskoj^n  vapauttamisyritys.  —  Iivana  III  Vasilje- 
witsch  lakkaa  suorittamasta  veroa.  —  Nowgorodin  tasavalta.  —  Se  liitetään  Mosko- 
vaan. —   Koko    Venäjä   liittyy    Moskovan   suuriruhtinaskuntaan.  —  Itämaiset   olot 

ja  tavat. 

Venäjän  ruhtinaat  olivat  13:nnellä  vuosisadalla  joutuneet  Mongo- 
lien vallanalaisuuteen  (ks.  luk.  XIV),  ja  lähes  kaksi  ja  puoli  vuosisataa 
»kultaisen  lauman»  khaani  hallitsi  suurinta  osaa  siitä  laajasta  alasta, 
joka  nyt  kuuluu  Venäjän  valtakuntaan;  Dnjestr-joesta  Uraliin  asti  sekä 
Mustastamerestä  Kama-  ja  Oka-virtojen  latvoille  ulottui  hänen  valta- 
kuntansa. Tämän  Kaptschakin  eli  KiptschaJcin  valtakunnan  pääkau- 
punki Sarat  oli  Volgan  itäisen  suuhaaran  varrella;  siellä  oli  khaanin 
komea  teltta,  jonne  ruhtinaat  usein  kutsuttiin  hänen  käskyjänsä  kuule- 
maan tai  muuten  tulivat  alamaisuuttaan  ja  uskollisuuttaan  vakuuttamaan. 

Ruhtinaat  olivat  näet  saaneet  pysyä  asemillaan,  mutta  mielensä  mukaan 
khaani  heitä  asetteli,  ratkaisi  heidän  riitansa  sekä  määräsi  kenen  tahtoi 
suuriruhtinaaksi.  Se  joka  paraiten  osasi  khaania  mielistellä,  joka  toi 
useimmin  lahjoja  hänelle  itselle  tai  hänen  virkamiehineen  ja  osottautui 
muutenkin  nöyräksi,  hän  sai  mielin  määrin  alueellaan  hallita,  vieläpä 
itselleen  etujakin  odottaa.  Mutta  sen  johdosta  alkoi  ruhtinasten  kesken 
kilpailu,  joka  heidän  arvoansa  suuresti  alensi.  Entinen  eripuraisuus  oli 
lisäksi  vallitsemassa,  ja  jokainen  tahtoi  suuriruhtinaan  arvoon  päästä; 
»toinen  toisensa  jäljestä  he  ilmestyivät  khaanin  luo,  panettelivat  kilpaili- 
jaansa, pyytäen  khaanin  ratkaisua,  vieläpä  pestasivat  mongolilaisjouk- 
kojakin  toisiaan  hätyyttääkseen».  Khaanit  puolestaan  taas  tahtoivat 
ylläpitää  eripuraisuutta,  sillä  sen  kautta  he  paremmin  voivat  ruhtinaita 
vallassaan  pysytellä;  suuriruhtinaaksikin  he  nimittivät  milloin  minkin 
sukuhaaran  jäsenen,  mutta  Rurikin  suvusta  kaikki  kuitenkin  otettiin. 

Kirkon  etuja  ja  asemaa  khaanit  niinikään  olivat  loukkaamatta  ja 
asettuivat  vielä  sen  suojelijoiksikin,  sillä  pappien  avulla  he  tahtoivat 
pitää  kansaa  kuuliaisuudessa.  Jokainen  kirkonvirkamies  oli  suoranai- 
sesti khaanin  suojeluksen  alaisena,  ja  kuolemanrangaistus  oli  sille  uhkana, 
joka  sanalla  tai  työllä  kirkkoa  loukkasi.  Kirkonmiehillä  oli  oma  tuomio- 
istuin; he  olivat  itse  ja  koko  kirkon  omaisuus  vapaat  veroista,  ja  jos 
khaanin  tarpeisiin  jotakin  kirkolta  otettiin,  suoritettiin  se  kolminkertai- 
sesti takaisin;  mutta  jos  joku  muu  anasti  sen  omaisuutta,  menetti  hän 
henkensä.  Venäjän  papisto  eli  siis  hyvissä  oloissa  khaanin  vallan  alai- 
sena, jonka  vuoksi  se  kiitollisuuttaan  osottaen  juurrutti  kansaan  sen 
ajatuksen,  että  hallitsijan  käskyn  totteleminen  on  korkein  velvollisuus  ja 
paras  hyve,  mikä  ihmisellä  on,  sitä  vastaan  asettuminen  taas  pahin  rikos. 
Olivatko  käskyt  oikeita  vai  vääriä,  kohtuullisia  vai  kohtuuttomia,  hyviä 
vai  huonoja,  sitä  ei  saanut  arvostella,  kun  kerran  korkein  valta  ne  oli 
lausunut.  »Kansa  tottuikin  orjuuteen,  äänetönnä  se  vaipui  raakuuteen 
taikauskoisen  pelon  valtaamana,  pitäen  sortoa  Jumalan  määräämänä 
kohtalona.» 

Raskainta  mongolilaisherruudessa  oli  verotus,  joka  kävi  vielä  kovem- 
maksi sen  kautta,  että  khaanin  määräämät  veronkokoojat,  haskakit,  niitä 
kokosivat  tai  jättivät  kokoamisen  armenialaisille  tai  juutalaisille  vuokra- 
miehille,  jotka  keinotteluilla  osasivat  tehdä  verot  vielä  suuremmiksi. 
Veroja  oli  monellaisia  ja  ankaruudella  niitä  otettiin;  jos  joku  vetäytyi 
epärehellisellä  tavalla  niitä  suorittamasta,  kidutettiin  häntä  tai  pantiin 
velkavankeuteen.  Henkivero,  jonka  jokainen  suoritti,  oli  veroista  tärkein, 
mutta    sitä    paitsi    maksettiin    kaikista    maan   ja   teollisuuden   tuotteista 

veroja,  kaikesta  omaisuudesta  ja  tuloista,  huoneista,  puodeista,  kalastuk- 
sesta, myllyistä,  myydystä  ja  ostetusta  tavarasta,  mittaamisesta  ja  pun- 
nitsemisesta. Jokaisella  torilla  ja  sillalla  oli  tullihuone,  jossa  veronottaja 
oli  omaansa  vaanimassa. 

Khaanin  valta  alkaa  kuitenkin  jo  14:nnellä  vuosisadalla  rappeutua, 
sillä  raakalaiskansojen  valtiot  eivät  milloinkaan  kauaa  ole  saattaneet 
pysyä;  ja  Venäjän  ruhtinaista  taas  yksi,  nimittäin  Moskovan,  kohoaa 
muita  mahtavammaksi,  jonka  valtaan  muut  ruhtinaskunnat  joutuvat. 
Europan  länsiosassa  Ranskan  valtio  muodostuu  siten,  että  läänit  liittyvät 
Francian  herttuakuntaan,  joka  oli  kapetingikuninkaiden  perintölääni; 
samoin  Europan  itäosassa  Venäjän  valtakunta  muodostuu  Moskovan 
ruhtinaskunnan  ympäri,  jonka  ruhtinaat  tuon  yhdistämistyön  toimittavat. 


Moskva-]pen  ranta     Taustassa  Vapahtajan  kirkko. 


Moskova  ei  ole  Venäjän  vanhimpia  kaupunkeja,  sillä  vielä  v.  1147 
oli  sen  paikalla  ainoastaan  maakartano,  mutta  silloin  alkoi  noiden  met- 
säisten seutujen  keskelle  syntyä  vähäinen  kaupunki  Moskva-joen 
rannoille  ja  sen  kukkulan  kupeelle,  jota  nyt  kutsutaan  Kremliksi.  Mos- 
kovan ympäri  muodostui  pieni  ruhtinaskuntakin,  jonka  kuuluisa  Alek- 
santeri Nevski  antoi  yhdelle  pojistaan.  Sen  merkitys  kasvoi  yhä  suu- 
remmaksi, ja  V.  1328  khaani  antoi  Moskovan  ruhtinaalle  suuriruhtinaan 
arvon,  jonka  kautta  hän  sai  etusijan  kaikista  ruhtinaista.  Moskovan 
suuriruhtinaat  olivat  toimeliaita,  älykkäitä  mutta  samassa  vallanhimoisia 
miehiä,  jotka  khaanilta  osasivat  hankkia  itselleen  etuja  toisia  ruhtinaita 
juonitteluilla  vahingoittamalla.     He  saivat  muun  muassa  veronkokoamis- 

oikeuden  koko  valtakunnassa,  sitouduttuaan  suorittamaan  määrätyn  sum- 
man khaanille.  Sen  johdosta  heitä  aljettiin  pitää  jonkinlaisina  valtiaina. 
Vladimirissa  ennen  asunut  kirkon-esimies  eli  metropoliitta  pakotettiin 
muuttamaan  Moskovaan  (v.  1326).  Ruhtinas  toisensa  jälkeen  menettää 
maansa  Moskovan  suuriruhtinaalle  joko  sovinnollisella  tavalla,  khaanin 
käskystä  tai  petoksella  ja  väkivallallakin.  V.  1389  oli  25  maakuntaa 
siten  liitetty  Moskovaan. 

•  Samaan  aikaan  muuttavat  suuriruhtinaat  politiikkaansa  khaania 
kohtaan,  sillä  he  arvelevat  nyt  oman  voimansa  niin  suureksi  ja  khaanin 
vallan  niin  heikontuneeksi,  että  teeskennelty  alamaisuus  vaihdetaan  julki- 
seen väkivaltaan.  Niinpä  v.  1380  ruhtinas  Dmitri  Ivanomtsch  vie 
sotajoukkonsa  khaania  vastaan  ja  voittaa  hänen  sotavoimansa  perinpohjin 
Kulikovan  mainiossa  tappelussa  Don-virran  rannalla,  josta  voittaja  sai 
Don8koj'n  kunnianimen.  Venäjä  on  nyt  vapautumaisillaan ;  mutta  näihin 
aikoihin  Mongolien  valta  uudistuu  Tamerlanin  kautta,  ja  hän  laskee 
Venäjänkin  uudestaan  melkein  vuosisadaksi  entiseen  alamaisuuteen,  vaatien 
entistä  veronalaisuutta.  Vasta  15:nnen  vuosisadan  puolivälissä  khaani- 
kunta  hajoaa  siten,  että  Kasanissa,  Astrakanissa  ja  Krimin  niemimaalla 
syntyy  eri  valtioita  Sarain  khaanista  irtaannuttuaan.  Sen  vuoksi  suuri- 
ruhtinas Iivana  III  Vasiljemtsch  (1462 — 1505)  lakkaa  tavanmukaista 
veroa  suorittamasta,  tehden  siten  lopun  khaanien  herruudesta. 

Iivana  III  Vasiljevitsch  on  nykyisen  Venäjän  varsinainen  luoja,  sillä 
hänen  kauttaan  aasialainen  herruus  loppui,  ja  hän  yhdisti  myöskin  vielä 
erillään  olevat  osat  yhteen.  Hän  ei  ollut  mikään  suuri  sotasankari,  joka 
urhoollisilla  toimillaan  olisi  paljonkaan  saanut  aikaan,  vaan  hän  oli 
älykäs  ja  kavala  valtiomies,  joka  keskusteluilla  ja  juonilla  asiansa  ajaa. 
Häntä  on  verrattukin  sekä  luonteensa  että  vaikutuksensa  puolesta  saman- 
aikuiseen  Ranskan  kuninkaaseen  Ludvig  XI:nteen.  Novgorodin  rikas 
kauppakaupunki,  joka  oli  pysynyt  vapaana  Mongolien  herruudesta,  joutui 
ensimmäiseksi  Iivana  Illinnen  huomion  esineeksi.  Mahtavimmillaan  olles- 
saan oli  sen  väkiluku  noin  400,000;  rikkaita  kauppiaita  siellä  oli  ja  vilkas 
kauppa  oli  käymässä  hansalaisten  kanssa,  joiden  liittoon  Novgorod  kuului. 
Äärettömän  suuren  alan  se  niinikään  oli  laskenut  valtansa  alle,  sillä  koko 
Pohjois- Venäjä  Vienanmeren  ja  Pohjois-Jäämeren  rannoille  asti  siihen  kuu- 
lui; kuuluisasta  Bjarmien  valtakunnastakin  se  oli  tehnyt  lopun.  Sen  sota- 
voimatkin olivat  niin  suuret,  että  ainoastaan  ratsumiehiä  se  saattoi  yllä- 
pitää 30,000.  »Kukapa  saattaa  vastustaa  Jumalaa  ja  suurta  Novgorodia?» 
oli  Venäjällä  sananpartena.  Mutta  sen  heikkona  puolena  oli  hallitus- 
muoto.     Kansankokous    oli   oikeastaan    korkein    valtiomahti,   mutta    sitä 

paitsi  oli  siellä  Rurikin  sukuisia  ruhtinaita,  joita  kansan  vaatimuksesta 
kuitenkin  usein  karkotettiin;  mahtava  kauppiassääty  yritti  niinikään 
saada  johdon  käsiinsä,  vieläpä  piispa  ja  munkitkin.  Puolueet  olivat  sen 
vuoksi  alituisesti  toisiansa  vastassa,  joka  heikonsi  valtion  voimaa;  niinpä 
Iivana  Illmnen  aikana  ylimystö,  munkit  ja  kansa  olivat  riidassa.  Iivana 
hankki  puoluelaisia  itselleen  ja  ryhtyi  vihdoin  sotaan,  valloitti  kaupungin 
ja  liitti  sen  sekä  koko  siihen  kuuluvan  laajan  alueen  Moskovan  suuri- 
ruhtinaskuntaan. 300  vaunullista  tavaraa  hänen  sanotaan  mennessään 
vieneen  Novgorodista,  ja  hän  pakotti  osan  sen  kauppiaistakin  Moskovaan 
muuttamaan  (v.  1478).     Tverin  valtio  yhdistettiin  senjälkeen. 

Heti  kun  Venäjä  on  päässyt  idän  vaikutuksesta  vapaaksi,  rupeaa 
se  pyrkimään  länteenpäin.  Iivana  III  taisteli  Liettualaisia  ja  Puolalaisia 
vastaan,  ottaen  takaisin  osan  niistä  maista,  jotka  Venäjä  oli  aikaisemmin 
menettänyt;  Inkerinmaan  hän  otti,  ja  ryhtyipä  hän  jo  sotaan  Ruotsinkin 
kanssa,  tahtoen  Pähkinäsaaren  rauhassa  luovutetun  Karjalan  ja  Pohjois- 
pohjanmaan itselleen  (ks.  luk.  XXIV).  Puolisoksi  hän  otti  Konstantino- 
polin viimeisen  keisarin  veljentyttären  Sofian,  jonka  johdosta  hän  rupesi 
pitämään  itseänsä  Itä-Rooman  keisarien  perijänä.  Hän  alkoi  käyttää 
tsaarin  nimeä,  joka  johtuu  Caesarista,  niinkuin  keisari-nimikin ;  Itä- 
Roomasta  tuli  Venäjälle  myöskin  vanha  valtakunnan  merkki,  kaksipäinen 
kotka,  jota  vieläkin  Venäjällä  käytetään.  Tästä  johtuu  myöskin  suojelus- 
herruuden  alku  Balkanin  kristittyjen  yli,  jonka  Venäjän  hallitsijat  ovat 
itselleen  omistaneet.  Samaan  suuntaan  jatkoivat  Iivana  Illrnnen  seuraajat 
Va^ilij  IV  (1505—33)  ja  Iivana  IV  Vaailjevitseh  (1533—1584),  jotka 
liittivät  vielä  erillään  olevat  ruhtinaskunnat  Moskovan  yhteyteen.  Viime- 
mainittu hävitti  myöskin  Kasanin  ja  Astrakanin  khaanikunnat.  Krimin 
niemimaalle  ja  Mustanmeren  pohjoisrannalle  sitävastoin  jäivät  vielä  Tataa- 
rit vallitsemaan  aina  viime  vuosisadan  loppuun  asti,  jolloin  keisarinna 
Katarina  II  yhdisti  nekin  maat  Venäjän  valtakuntaan. 

Venäjä  alkaa  siis  jo  näihin  aikoihin  osottaa  entistä  suurempaa 
voimaa,  mutta  se  ei  kuitenkaan  saattanut  kilpailla  Länsi-Europan  valtioi- 
den kanssa,  sillä  sen  sivistys  oli  paljon  heikompi.  Mougolilaisherruus 
oli  niin  syvälle  painanut  siihen  leimansa,  ettei  se  hävinnyt  valtiollisen 
herruuden  mukana,  vaan  säilyi  vielä  lähes  kolme  vuosisataa.  Venäjä  oli 
itämaalainen  valtio;  suuriruhtinaat  olivat  oikeastaan  khaanien  jälkeläisiä, 
ja  samaan  tapaan  he  hallitsivatkin;  alamaisten  omaisuus  ja  henki  oli 
heidän  mielivallassaan;  samallaista  nöyrää  kunnioitusta  he  alamaisiltaan 
vaativat,  kuin  Itämaiden  hallitsijoilla  on  tapana  vaatia;  polville  lankea- 
malla tsaariakin  puhuteltiin,  hänen  palatsinsa,  Kremlin,  edessä  otettiin  lakki 

päästä.  Ainoastaan  harvoin  hän  kansalle  näyttäytyi,  vaan  pysyi  enim- 
mäkseen palatsissaan,  jossa  suuri  loisto  ja  komeus  oli  vallitsemassa. 
Bojarit  eli  aatelisto  oli  korkein  sääty,  jolla  oli  valtakunnan  virat  hal- 
lussaan;   maalaisväestö   oli    heidän    vuokramiehiänsä,   joiden    asema   tuli 


Iivana  IV  Vasiljevltsch.    (Senaikaisen  vaskipiirrolcsen  mukaan.) 


yhä  huonommaksi,  niin  että  he  vihdoin  v.  1600  vaiheilla  joutuivat  maa- 
orjiksi. Verotus  oli  samantapainen  kuin  mongolilaisvallan  aikuinen, 
oikeuslaitos  niinikään;  kauheita  rangaistuksia  käytettiin,  esim.  elävänä 
hautaamista  tai  rautahäkissä  polttamista;  kiduttamista  ja  varsinkin 
»knuuttia»    eli    solmupiiskaa    käyiiettiin    totuuden   ilmisaamiseksi.     Puvut 

olivat  myöskin  Itämailta  lainattuja;  pitkä  leveähiainen  kauhtana  ja  tur- 
paanin  kaltainen  lakki  oli  miesten  pukineena.  Elämäntavatkin  olivat 
itämaalaisiksi  muodostuneet;  niinpä  nainen  oli  erillään  omissa  huoneis- 
saan eikä  hänen  suostumustaan  kysytty  avioliittoon.  Kansan  katsanto- 
tapa päällepäätteeksi  muuttui  tympistyneeksi,  samallaiseksi  kuin  se  on 
nykyajan  Kiinalaisilla;  Venäjän  kansa  oli  nimittäin  tyytyväinen  oloihinsa, 
pitäen  niitä  parhaimpina,  ja  kaikkea  vierasta  halveksien  ja  vihaten.  Näin 
ollen  ei  Venäjä  osannut  käyttää  niitä  suuria  luonnollisia  rikkauksia,  mitä 
sillä  oli,  eikä  sen  vuoksi  päästä  kehittyneempien  Länsimaiden  rinnalle. 
Se  oli  ulkopuolella  varsinaista  Europaa  eikä  sitä  vielä  tähän  maanosaan 
kuuluvaksi  luettukaan. 


XXVII. 

Unkarilaiset. 


Saksalaisuuden  vaikutus  Unkarin  oloihin.  —  Ylimysten  valta  paisuu.  —  Unkari  on 

sivistyksensä   puolesta  jäljessä.  —  Unkarin   mahtavuus   Ludvig   suuren   aikana.  — 

Taistelu  Turkkilaisten  kanssa.  —  Juhana  Hunyady  ja  Matias  Conrinus. 

Slavilaisten  ja  Saksalaisten  läheisyyteen  joutui  se  suomalais-ugrilainen 
kansa  asumaan,  joka  itse  kutsui  itseänsä  Magyareiksi,  mutta  jota  tavalli- 
sesti nimitetään  Unkarilaisiksi  Karpatien  yli  tultuaan  9:nnen  vuosi- 
sadan lopulla  ja  anastettuaan  sen  maan,  joka  on  perinyt  heidän  nimensä, 
olivat  he  monta  vuosikymmentä  Keski-  ja  Etelä-Europan  kansoille  kau- 
heana vitsauksena,  kulkien  hurjilla  ryöstöretkillä  Ranskan  ja  Italian 
maihin  asti.  Mutta  kun  Saksan  keisari  Otto  suuri  oli  perinpohjaisesti 
voittanut  heidät,  täytyi  heidän  niistä  lakata.  Sen  jälkeen  Saksalaiset 
tulivat  heidän  maahansa  kristinoppia  levittämään,  ja  v.  1000  heidän 
kuninkaansa  Tapani  kastatti  itsensä.  Saksan  valta  on  nyt  Unkariinkin 
juurtumassa,  samoin  kuin  Puolan  ja  Böömin  slavilaisiin  kansoihin,  jotka 
kaikki  olivat  saksalaisuuden  rajan  takana  idässä.  Puola  siitä  pelastui 
lopulta,  ja  sen  kehitys  rupesi  kulkemaan  omintakeiseen  suuntaan.  Boomi 
taas  liittyi  kokonaan  Saksan  valtakuntaan,  vaikka  sille  tunnustettiin 
kuningaskunnan  arvo;  Unkari  kyllä  irtaantui  vasallisuhteesta,  johon  se 
ll:nnellä  vuosisadalla  oli  joutunut  Saksan  keisareihin,  mutta  saksalainen 


UNKARILAISET.  609 

sivistys  ja  valtiolaitos  perehtyi  täällä  paremmin  ja  suuremmassa  määrässä 
kuin  Puolassa;  Saksasta  tulleet  uutisasukkaat  lisäsivät  saksalaisuutta, 
jota  paitsi  Saksan  hallitsijat  pääsivät  Unkarinkin  kuninkaiksi  ja  siten 
lähensivät  näiden  maiden  yhteyttä.  Keski-ajan  lopulla  se  oli  Habsburgin 
sukuun  läheisesti  liittyneenä. 

Kun  Magyarit  kääntyivät  kristinuskoon,  heittivät  he  samassa  pai- 
mentolais-elämänsä  sekä  heimolais-yhteiskuntansa,  ruveten  maata  viljele- 
mään, ja  Tapani  järjesti  hallinnon  saksalaiseen  tapaan.  Koko  valtakunta 
jaettiin  komitaatteihin  eli  kreivikuntiin,  joihin  kuningas  asetti  kreivit, 
samoin  kuin  Kaarle  suuri  oli  frankkilaisvaltakunnassa  tehnyt.  Kreivillä 
oli  sangen  laaja  valta,  sillä  hän  oli  tuomari,  kokosi  kruunulle  tulevat 
verot  alueeltaan  ja  kutsui  tarpeen  vaatiessa  aseisiin  kreivikunnan  maan- 
omistajat. Korkea  aatelisto  eli  magnaatit  olivat  kuitenkin  hänen  valvon- 
nastaan vapaat,  sillä  he  saivat  kääntyä  suorastaan  kuninkaan  puoleen. 
Ainoastaan  aatelisto  ja  papisto  saapi  Unkarissakin  valtiolliset  oikeudet, 
sillä  niiden  edustajia  kutsuu  kuningas  neuvotteluihin  »herrainpäiville», 
ja  samoin  kuin  germanilaisissa  maissa  heidän  valtansa  kasvaa  yhä  suu- 
remmaksi. He  eivät  maksa  suurista  tiloistaan  veroa,  heillä  on  valtion 
virat  hallussaan,  he  saavat  yhä  suurempia  oikeuksia  alustalaistensa  yli, 
ja  toisaalta  taas  ylimykset  pitävät  huolta  siitä,  ettei  kuninkaanvalta  pääse 
niitä  supistamaan.  Kuningas  Andreas  ILsen,  jonka  kanssa  he  olivat 
joutuneet  riitaan,  pakottivat  he  vahvistamaan  kaikki  nuo  oikeudet  n.  k. 
»kultaisessa  privilegiumissa»,  jota  on  nimitetty  Unkarin  »magna  char- 
taksi».  Se  suojeli  kyllä  kuninkaan  mielivaltaa  vastaan,  mutta  ainoastaan 
ylemmät  säätyluokat  siitä  hyötyivät;  myönsipä  se  vielä  vastarinnankin 
oikeaksi,  jos  kuningas  loukkaisi  sen  määräyksiä. 

Länsi-Europan  kansojen  tasalle  eivät  Unkarilaiset  kuitenkaan  pit- 
kiin aikoihin  päässeet,  sillä  entinen  raakuus  oli  vuosisatoja  vallitsemassa. 
Varkaus  etenkin  oli  heihin  juurtunut,  ja  tavataanpa  tämä  pahe  magnaa- 
teissäkin.  Ankarilla  lainmääräyksillä  kuninkaat  sitä  koettivat  saada 
häviämään;  niinpä  säädettiin,  että  hanhen  tai  kanan  varkaalta  puhkais- 
taisiin toinen  silmä;  pappi  pääsi  kuitenkin  samasta  rikoksesta  ruoskan 
lyönneillä.  Vielä  sata  vuotta  Tapani  kuninkaan  jälkeen  elivät  ylimykset 
kesät  talvet  teltoissa.  Kirjoitustaito  oli  ylhäisillekin  maallikoille  tuiki 
tuntematon,  eivätkä  he  osanneet  kirjoitusta  lukeakaan.  Usein  lainmää- 
räyksetkin  ilmaistiin,  ainoastaan  suullisesti;  kuningas  lähetti  sananviejän 
ilmoittamaan  käskynsä  kreiveille,  ja  nämä  taas  lausuivat  ne  markkinoille 
kokoontuneelle  kansalle. 
Yleinen  historia.  —  39. 

Vasta  sen  jälkeen  kuin  vanha  Arpadin  suku  sammuu  v.  1301, 
muuttuvat  olot.  Rooman  paavi,  joka  piti  itseänsä  Unkarin  lääniherrana, 
koska  hän  Tapanille  oli  lahjoittanut  kultaisen  kruunun,  käyttää  herruus- 
oikeuttaan  ja  antaa  Unkarin  kruunun  Neapelin  Anjoun  suvulle.  Y.  1308, 
kun  monivuotiset  sisäiset  riidat  ovat  loppuneet,  pääsee  Kaarle  Robert 
Unkaria  hallitsemaan.  Ainoastaan  hän  ja  hänen  poikansa  Ludvig 
(1342 — 1382)  kuuluivat  tähän  sukuun,  eikä  Anjoulaisten  hallituskausi 
siis  ollut  pitkä,  mutta  se  oli  Unkarin  suuruuden  aika.  Ludvig  oli  suuri 
soturi,   joka   kävi   retkillä  Italiassa  kostamassa  veljensä  kuolemaa,  jonka 


Unkarilainen  Ituningat  liavinta  ItMkollä.    (Miniatyyriltiiva  v:lta  1330.) 

tämän  rikoksellinen  puoliso  Johanna  oli  murhannut,  Venetsiata  vastaan 
hän  taisteli,  ottaen  siltä  Dalmatian  Adrianmeren  rannalla,  Moldaim  ja 
Valakian  ruhtinaat  hän  pakotti  veroa  maksamaan,  Serbian  ja  Bulgarian 
slavilaiskansat  Balkanin  niemimaalla  noudattivat  hänen  käskyjänsä. 
Tataareja  ja  Liettualaisia  vastaan  hän  taisteli,  ja  v.  1370  hän  Easimir 
suuren  jälkeen  tuli  Puolankin  kuninkaaksi.  Adrianmeren,  Mustanmeren 
ja  Itämeren  välillä  oli  täten  muodostunut  suurvalta,  jonka  vertaista  toista 
ei  siihen  aikaan  Europassa  ollut.  Lainsäätäjänä  tuo  suuri  Ludvig,  jonka 
nimen  hän  on  saanut,  hankki  niinikään  itsellensä  kuulun  maineen;  mutta 
aatelistolle  hän  siinä  kohden  osotti  liiallista  suopeutta,  sillä  sen  hyväksi 
uhrattiin  talonpoikien  edut  kokonaan;  maaorjuus  pääsi  näet  silloin 
Unkarissa   vakaantumaan;   talonpojat   kiellettiin   muuttamasta  paikoiltaan 

ja  jätettiin  herrojensa  tuomittaviksi.  Saksalaisia  uutisasukkaita  hän 
suuresti  suosi,  sillä  hänellä  oli  sama  käsitys  kuin  Tapani  pyhällä  oli 
oUuty  että  eri  kansoista  tulisi  voimaa  ja  etuja  valtakunnalle.  Juutalai- 
sia, joita  Arpadikuninkaiden  aikana  oli  Unkariin  paljon  kerääntynyt 
kauppaa  ja  koronkiskomista  harjoittamaan,  hän  karkotti  maasta,  mutta 
ei  yksinomaan  heidän  viimemainittu  vihattu  toimensa,  vaan  myöskin  kunin- 
kaan uskonnollinen  mieliala  hänet  siihen  saattoi. 

Uskonnollisena,  ritarillisena  ja  jalomielisenä  on  Ludvig  suuri  oikea 
keski-ajan  ruhtinas.  Hänen  loistavaan  hoviinsa  Ofeniin  kerääntyi 
Magyarein  aatelistoa,  jonka  entiset  raa'at  elämäntavat  vaihtuivat 
länsimaisiksi;  sivistys  kohosi  suuressa  määrässä,  ja  Ludvig  perusti 
ensimmäisen  yliopistonkin  Fiinfkircheniin.  Unkarissa  alkoi  uskonnoIMs- 
ritariUinen  katsantotapa  kehittyä  vasta  nyt,  jolloin  se  Länsi-Europan 
maissa  jo  oli  häipymään  päin. 

Ludvigin  kuoltua  tuli  Unkarin  kuninkaaksi  hänen  vävynsä  Sigis- 
mund,  joka  v.  1410  sai  Saksan  keisarinarvonkin.  Hän  ei  kuitenkaan 
saata  Ludvigin  aikuista  suuruutta  ylläpitää,  yhtä  vähän  kuin  hänen 
seuraajansakaan,  itävaltalainen  Albrekt;  ja  tämän  jälkeen  sisälliset  riidat 
pääsevät  taas  puhkeamaan,  koska>  ei  mieskuntoista  kruununperijää  ollut. 
Mutta  silloin  ryhtyy  eräs  vähäpätöisestä  suvusta  syntynyt  aatelismies, 
Juhana  Hunyady,  kansan  tahdosta  valtion  johtoon.  Unkarilla  on  näet 
nyt  ankara  taistelu  taisteltavana,  kun  Turkkilaiset  Tonavan  toiselta  puo- 
lelta tunkeutuvat  Europaan.  Kristikunta  jäi  Unkarilaisten  suojeltavaksi 
islamin  uskolta  ja  itämaiselta  raakuudelta.  Ja  tässä  he  ovatkin  suoritta- 
neet suuren  tehtävän,  josta  kaikki  Länsimaat  ovat  heille  kiitollisia. 
Hunyady  taisteli  ensin  kuolemaansa  asti  (v.  1458),  jolloin  hänen  poikansa 
Matias  Corvintis  valittiin  kuninkaaksi,  vaikka  hän  vasta  oli  16-vuotias. 
Matias  oli  suuri  soturi,  niinkuin  isänsäkin;  hän  muun  muassa  muodosti 
itselleen  seisovan  sotajoukon  pestatuista  miehistä,  n.  k.  »mustan  legioonan», 
joka  oU  jalkaväen  tärkein  osasto.  Isänsä  tapaan  hän  taisteli  Tonavan 
seuduilla  Turkkilaisten  kanssa  ja  olisi  saattanut  antaa  heUle  tuntuviakin 
iskuja,  mutta  hän  käytti  sotavoimiansa  myöskin  Böömin  kuningasta 
Yrjö  Podjebradia  ja  Saksan  keisaria  Fredrik  Ilirtta  vastaan,  ottaen 
viimemainitulta  hänen  perintömaansakin.  Unkarin  hallitsija  oli  luonnon- 
lahjojensakin  puolesta  aikalaisistaan  etevin;  »kuningas  Matias»,  kirjoittaa 
eräs  paavin  legaatti,  »voittaa  suuresti  hengenlahjojensa,  kaunopuheliai- 
suutensa,  rohkeutensa  ja  älynsä  puolesta  kaikki  tuntemani  ruhtinaat». 
Sivistyksen  harrastajana  hän  tuli  kuuluisaksi,  hankkien  muun  muassa 
itselleen  kirjaston,  jossa  oli  50,000  nidosta,  suunnaton  lukumäärä  silloin 

kuin  kirjapainotaito  vasta  juuri  oli  keksitty  ja  useat  kirjat  vielä  käsin 
kopioittiin.  Unkarin  levottomat  magnaatit  hän  osasi  pitää  rauhallisina 
ja  kutsui  ne  pääkaupunkiin,  jossa  suuren  ja  loistavan  hovin  läheisyy- 
dessä sekä  hänen  mahtavan  persoonallisuutensa  vaikutuksesta  puolue- 
riidat lakkasivat.  »Kansa  menetti  hänessä  suurimman  kuninkaan,  minkä 
se  milloinkaan  on  omistanut»,  sanoo  muuan  historiankirjoittaja. 

Unkarin  suuruus  ei  kauaa  kestänytkään,  mutta  se  oli  tällä  ajalla 
estänyt  turkkllaisvallan  ensimmäisessä  tuoreudessaan  ja  innostuksessaan 
Europan  sisäosiin  pääsemästä,  samoin  kuin  Kaarle  suuren  esi-isät  8:nnella 
vuosisadalla  Frankkien  valtiossa.  Matias  Corvinuksen  kuoltua  se  joutuu 
Itävallan  Habsburgin  suvun  omaksi  ja  menettää  tämän  kautta  suuressa 
määrin  omituisen  kansallisen  leimansa  ja  voimansa. 


UnkirilaJsia  seturtja.    (Hant  Burghmairin  puupiirroktan  nukaan.) 

XXVIII. 

Itä-Rooman  keisarikunnan  häviö  ja  Turkin  valtakunnan 

muodostuminen. 

Kreikan  keisarikunnan  heikkous.  —  Slavilai  sk  ansojen  perustamat  valtiot  Balkanin 
niemimaalla.  —  Itft-Roomaa  jo  ennen  ahdistettu  Aasian  puolelta.  —  Osmanien  alku- 
perä. —  Heidän  tulonsa  Europaan.  —  Bajazet.  —  Timur  Lenkin  valloitukset.  — 
Angoran  tappelu.  —  Konstantinopolin  valloitus.  —  Turkkilaisten  sotalaitos.  — 
Janitsharit  ja  spahit.  —  Sotilasläänit.  —  Pashat.  —  Laki  ja  tuomarit.  —  Valloi- 
tuksia  jatketaan  Aasiassa.  —  Ristiretkeä  puuhataan  Turkkilaisia  vastaan.  —  Tais- 
telu jatkuu  Balkanin  niemimaalla.  —  Rodos-saarta  yritetään  valloittaa.  —  Belgradin 
puolustus.  —  Soliman  II:sen  aika.  —  Turkki  ei  muodostu  europalaiseksi  valtioksi. 

Itä-Rooman  keisarikunta  jäi  olemaan  vielä  vuosituhanneksi  Länsi- 
Rooman  hävittyä;  yhdenmukainen  heileniläinen  sivistys  antoi  sille  elin- 
voimaa, joka  piti  sitä  hengissä,  vaikkapa  sen  piirissä  asui  monta  eri 
sukuperää  olevaa  kansaa.  Koko  keski-ajan  kuluessa  oh'  sen  ollut  tarvis 
puolustaa  asemaansa  pohjoisesta  ja  idästäpäin  ahdistavia  viholliskansoja 
vastaan;  Länsi-Europasta  se  oli  jotenkin  erillään,  varsinkin  sen  jälkeen 
kuin  molemmat  kirkkokunnat  olivat  eronneet  toisistaan  (v.  1054).  Ainoas- 
taan ristiretkien  aikana  oli  yhteys  vilkas,  koska  ristijoukot  useimmiten 
kulkivat  Pyhäänmaahan  Kreikkalaisen  keisarikunnan  kautta ;  mutta  ne  vaan 
lisäsivät  sen  jo  entistä  heikkoutta,  ja  v.  1204  n.  s.  neljännelle  ristiret- 
kelle lähteneet  ritarit  siitä  jo  tekivät  lopun.  Latinalainen  keisarikunta 
länsimaisine  lääniaatelistoineen  muodostui  nyt  sijaan.  V.  1261  se  kui- 
tenkin jo  loppuu  ja  Kreikkalainen  keisarikunta  uudistuu  jälleen,  mutta 
entistä  vielä  heikompana.  Hallinto,  joka  ennen  oli  ollut  täsmällisesti 
järjestetty,  joutui  länsimaisen  järjestelmän  kautta  ikäänkuin  suunniltaan 
pois,  johon  sitä  oli  vaikea  palauttaa;  epäjärjestys  ja  anarkia  tulee  sijaan. 
Palaiologilaiset  keisarit,  jotka  uudistumisen  jälkeen  hallitsivat,  olivat 
kahta  lukuunottamatta  heikkoja  tai  vähäpätöisiä  eivätkä  voineet  oloja 
parantaa.  Itämainen  kauppakin,  joka  ennen  oli  tuottanut  varoja,  joutui 
Venetsian  ja  Genuan  haltuun;  edellinen  anasti  Arkipelagin  saaret  ja 
käänsi  Itämaiden  kaupan  suureksi  osaksi  kulkemaan  Aleksandrian  kautta ; 
Genua  taas,  joka  oli  ollut  PalaiologeiUe  apuna  keisarikunnan  uudistami- 
sessa, sai  siinä  tästä  alkaen  suuria  kauppaetuja,  jotka  vähensivät  valtion 

tuloja*  Itä-Rooma  ei  myöskään  saattanut  sulattaa  itseensä  Balkanin 
niemimaalle  tungenneita  monia  kansoja;  kristinuskon  ne  kyllä  omistivat, 
mutta  pitivät  oman  kansallisuutensa.  Varsinkin  slavilaiset  kansakunnat 
olivat  sille  rasituksena.  Näillä  on  jotenkin  samantapainen  asema  Itä-Roo- 
man alueella  kuin  GermanilaisiUa  ennen  oli  ollut  Länsi-Roomassa.  Kroatia, 
Serbia,  Slavonia,  Herzegovina,  Bosnia  ja  Montenegro  olivat  heidän 
asumiaan,  siirtyipä  heitä  niemimaan  eteläosiinkin  asti.  He  perustivat 
pieniä  valtioita,  jotka  eivät  suurta  merkitystä  saavuttaneet.  Serbian 
valtakunta  kuitenkin   muodostui   suureksi  ja  sen   mahtavuuden  aika  oli 


MtBuel  PalaJeloaM,  byzanUlainen  ktitarl  vaimolKaM  Jt  laptiiiMa. 
(Rliolttyyrlkuva  15:nn«lti  vuotltadalta.) 

14:nnen  vuosisadan  keskivaiheilla,  jolloin  kuningas  Tapani  Douchan 
laajensi  sen  alaa  Hellaan  rajoille  asti  sekä  lähelle  Konstantinopolin  port- 
teja. Näyttipä  jo  siltä,  että  Serbian  kuningas  perisi  heikon  Kreikkalaisen 
keisarinkin.  Mutta  tämä  valta  vaipui  pian  vähäpätöiseksi  Tapani  Dou- 
chanin  kuoltua. 

Toinen  voimakkaampi  kansa  olivat  Bulgarit  (ks.  luk.  XIV), 
jotka  olivat  muuttuneet  Slavilaisiksi,  jouduttuaan  heidän  keskuu- 
teensa asumaan.  10:nnellä  vuosisadalla  he  muodostivat  suuren  valta- 
kunnan sillä  alalla  Tonavan  eteläpuolella,  jota  vieläkin  heidän  nimensä 
mukaan  kutsutaan  Bulgariaksi;  mutta  14:nnellä  vuosisadalla  sen  täytyi 
jättää  johtajamahtinsa   Serbialle.     Tonavan  pohjoispuolella,  Moldaussa  ja 

Valakiassa,  asui  Rumanefa,  jotka  johtavat  sukuperänsä  ja  nimensä 
Roomalaisista,  sanoen  polveutuvansa  keisari  Trajanuksen  Daciaan  lähettä- 
mistä siirtolaisista.  Kaksi  herttuakuntaa  syntyi  täällä  13:nnella  vuosi- 
sadalla, toinen  Moldaussa,  toinen  ValaJciassa,  mutta  suurta  merkitystä 
ei  kumpikaan  saavuttanut. 

Europan  puoleiset  naapurikansat  eivät  saattaneet  vanhalle  riutu- 
neelle keisarikunnalle  kuoliniskua  antaa;  idästä  Aasian  puolelta  se  tuli. 
Jo  aikaisemmin  oli  turmio  ollut  sieltä  päin  tulossa  Kreikkalaiselle  keisarikun- 
nalle, sillä  jo  7:nnellä  vuosisadalla  Arabialaiset  piirittivät  Konstantinopolia ; 
mutta  silloin  se  vielä  omin  voiminsa  pelastui;  ll:nneUä  vuosisadalla 
taas  Seldshukit  alkoivat  yhä  enemmän  lähennellä  Vähän-Aasian  länsi- 
rannikkoa, pitäen  Europaakin  silmällä;  mutta  silloin  ristiretkien  Länsi- 
maissa synnyttämä  innostus  pidätti  heidän  valloitushimoansa.  Kun 
14:nnellä  vuosisadalla  taas  uusi  vaara  uhkaa,  ei  keisarikunnalla  enää  ole 
tarmoa  ja  voimaa  itseänsä  puolustamaan,  eikä  Länsimailla  saada  risti- 
retkien innostusta  uudestaan  vireille,  vaikka  sitä  yritetään.  Itä-Rooman 
keisarikunnan  täytyy  hävitä,  ja  Muhammedin  oppi  pääsee  Europan  itä- 
osaan samaan  aikaan  kuin  se  saman  maanosan  länsiosasta,  Pyreneain 
niemimaalta,  karkotetaan. 

Suuren  mongolilaisen  valloittajan  Dsingiskhaanin  (ks.  luk.  XIV) 
mukana  oli  eräs  Kaspianmeren  takaisesta  Khorasanista  kotoisin  oleva 
turkkilaisheimo  kulkenut  Vähään-Aasiaan,  jonne  se  jäi  asumaan,  ruveten 
Ikonionin  seldshukkilais-sulttaanin  palvelukseen;  noin  3 — 400  perhettä 
heitä  alussa  vaan  oli.  Palkaksi  sai  heidän  päällikkönsä  .Erthogrul  pie- 
nen maa-alan  Frygiassa.  Seuraava  päällikkö  Osmon  teki  kansansa 
itsenäiseksi  sekä  valloitti  suuren  osan  läntisestä  Vähästä-Aasiasta. 
Osmania  pidetäänkin  valtakunnan  perustajana,  ja  hänen  nimensä  mukaan 
kansaa  aljettiin  kutsua  Osmaneiksi.  Hän  kuoli  v.  1326,  ja  perintönä 
sanotaan  hänen  jättäneen  suola-astian,  juhlavaatteet,  uuden  turpaanin, 
joukon  hevosia,  muutaman  härkäparin  sekä  lammaslauman;  siinä  ei  siis 
ollut  muuta,  kuin  paimentolaispääUikön  tavallinen  omaisuus.  Osmanin 
seuraajan,  Orkanin,  aikana  tämän  poika  Suleiman  jo  tulee  Europan 
puolelle,  eräs  kreikkalainen  keisari  kun  oli  pyytänyt  apua  kilpailijaansa 
vastaan.  Apu  annetaan,  mutta  samassa  anastavat  Turkkilaiset  vahvan 
Gallipolin  linnoituksen  Hellespontoksen  rannalla.  Seuraava  sulttaani 
Ämurat  I  voittaa  Serbialaiset  ja  Bulgarit,  laskee  heidät  veronalaisiksi, 
ja  valloittaa  melkein  koko  niemimaan.  Hänen  seuraajansa  Bajazet,  jota 
mahtavan  voimansa  ja  nopeiden  sotaliikkeittensä  vuoksi  on  kutsuttu 
nimellä   Ilderim,  s.  o.  Salama,   voitti   Unkarin  kuninkaan   Sigismundin 

johtaman  suuren  kristittyjen  sotajoukon,  jossa  oli  ranskalaisia,  saksa- 
laisia y.  m.  ritareja  Nikopolin  tappelussa  v.  1396;  noin  60,000  Turkki- 
laista sanotaan  tappelussa  kaatuneen  ja  10,000  kristittyä  vankia  surmautti 


Timur  Lenk.    (Miniatyyrikuva.) 


Bajazet  tappelun  jälkeen.  Itä-Rooman  keisarin  hän  pakotti  maksamaan 
itselleen  veroa  ja  alkoi  jo  Konstantinopolia  piirittää.  Keisari  Manuel 
koetti  saada  Länsimaista  apua,  käyden  itse  Pariisissa  ja  Lontoossa  valitta- 
massa   surkeata    asemaansa.      Keisarikunnan    loppu    näkyi    jo    olevan 

tulossa,  mutta  silloin  Bajazetin  täytyi  lähteä  Vähään-Aasiaan,  jonne  julma 
vihollinen  oli  saapunut. 

Timur  Lenk,  s.  o.  ontuva,  eli  Tamerlan  oli  yksi  tuollaisia  hurjia 
maailmanvalloittajia,  joita  Itämailta  silloin  tällöin  ilmaantuu.  —  Dsingis- 
khaanin  valtakunta  oli  hajonnut  pieniin  osiin  ja  erään  osan  Dsagataissa 
(Turkestanissa)  sai  Tamerlan  osakseen.  Samarkand  oli  hänen  pääkau- 
punkinsa,  josta  hän  lähti  valloituksille.  Keski-  ja  Länsi-Aasian  hän  ensin 
valloitti,  Pohjois-Intiaan  hän  tuli,  kulkien  Himalaijan  yli,  ja  liitti  sen  val- 
taansa. Venäjän  eli  Kaptschakin  khaanikunnan  hän  niinikään  laski  val- 
tansa alle,  uudistaen  siten  mongolilaisvallan,  joka  jo  oli  häviämäisiUään. 
Julmuudessa  ja  hurjuudessa  Tamerlan  vie  voiton  sekä  Attilasta  että 
Dsingiskhaanista.  Ispahanissa  Persiassa  hän  esim.  murhautti  70,000 
ihmistä;  Intiaan  tullessaan  hän  vangitsi  100,000,  jotka  surmattiin; 
kaupunkien  porteille  hän  rakennutti  pyramideja  ihmispäistä,  20,000 — 
30,000  kussakin;  Bagdadin  valloitettuaan  hän  voiton  merkiksi  pystytti 
obeliskin  90,000  ihmispäästä.  Toisinaan  hän  hautautti  elävänäkin 
vankejansa.  35  vuotta  Tamerlan  tällä  tavalla  yhtämittaa  valloituksilla 
ollen  riehui. 

Tämä  julma  valloittaja  saapuu  v.  1402  Vähään-Aasiaan,  jonne 
Bajazet  nyt  rientää  häntä  vastaan.  Kesäkuun  16  p:nä  mainittuna 
vuonna  on  Angoran  kentällä  ratkaiseva  taistelu,  johon  noin  miljoona 
soturia  yhteensä  sanotaan  ottaneen  osaa;  voitto  jääpi  Tamerlaniile,  ja 
Bajazet  joutuu  vangiksi,  mutta  hän  kuolee  jo  9  kuukautta  sen  jälkeen. 
Koko  Vähä-Aasia  on  Mongolien  vallassa,  mutta  kun  he  pyrkivät  lännem- 
mäksi, tuli  meri  vastaan,  jonka  äärellä  he  olivat  voimattomia.  Sen  vuoksi 
kääntyi  Timur,  jo  70-vuotiaana,  Kiinaa  vastaan,  valloittaakseen  senkin, 
mutta  matkalla  hän  kuoli  v.  1405.  Hänen  perustamansa  suuren  valtion 
kävi  samoin  kuin  muiden  itämaalaisten  valloittajain  valtakuntien;  se  hajosi 
moneen  osaan. 

Kun  idän  puolelta  näin  uhannut  vaara  oli  poistunut,  ryhtyy  Baja- 
zetin toinen  seuraaja  Amurat  II  (1421 — 1451)  taas  Balkanin  niemi- 
maalla turkkilaisvaltaa  vakaannuttamaan  ja  valloituksia  jatkamaan. 
Unkarilaiset  urhoollisen  Juhana  Hunyadyn  johdossa  esiintyvät  silloin 
taisteluun,  voittaen  useita  turkkilaisjoukkoja.  Nyt  saapuu  myöskin  eräs 
ristijoukko,  jonka  paavin  legaatti  on  saanut  kokoon  Saksasta  ja  Böömistä, 
ja  tähän  liittyy  vielä  Puolan  kuningas  Vladislaw,  jolla  oli  ylin  johto 
armeijassa,  sekä  Juhana  Hunyady  joukkoineen.  Amurat  pyytää  nyt 
rauhaa,  johon  Hunyady  suostuiMn  10:ksi  vuodeksi.  Mutta  samassa 
tulee  tietoja  kristityille,  että  sulttaania  vastaan  oli  Aasiassa  sota  syntynyt. 

jonka  vuoksi  heillä  olisi  sopiva  hetki  kukistaa  koko  Osmanien  valta.  Paa- 
vin legaattikin  saarnailee,  että  uskottomille  annettua  lupausta  ei  tarvitse 
pyhänä  pitää.  Sotajoukko  vietiin  siis  Tonavan  yli,  mutta  sulttaani  olikin 
saanut  Aasian  puolelta  Genualaisten  laivoilla  suuresta  maksusta  tuoduksi 
40,000  miestä.  Heidän  sotavoimansa  oli  nyt  nelinkertainen  kristittyjen 
joukkoihin  verrattuna,  ja  perinpohjainen  olikin  näiden  tappio  VarTian 
luona  (v.  1444). 

Amuratin  seuraaja  Muhammed  II  (1451 — 1481)  ryhtyi  Konstan- 
tinopolia piirittämään.  Kaupungissa  on  ainoastaan  7000  puolustajaa, 
joiden  joukossa  2000  Venetsialaista  ja  Genualaista,  mutta  260,000  Turk- 


Muhammed  II.    (Lefttoraha.) 

kilaista  on  sitä  piirittämässä,  ja  sulttaanilla  oli  vielä  laivasto  sataman 
suussa,  jonka  Kreikkalaiset  ketjuilla  olivat  sulkeneet  estääkseen  siten 
vihollisen  pääsemästä  sitä  tietä  kaupunkiin.  Mutta  Muhammed  kulje- 
tutti erästä  puusiltaa  myöten  laivansa  kannaksen  poikki  satamaan,  jonka 
jälkeen  Toukokuun  29  p:nä  v.  1453  alkoi  ankara  hyökkäys.  Urhoollisesti 
Kreikkalaiset  puolustivat  itseänsä;  viimeinen  keisari  Konstantimis  XI 
kaatui,  ja  vaan  katu  kadulta,  kortteli  korttelilta  kaupunki  joutui  viholli- 
sille. Kaatuneen  keisarin  ruumis,  joka  löydettiin  kuolleitten  joukosta,  tuo- 
tiin Muhammedille;  hän  leikkasi  pään  irti,  asettaen  sen  pylvään  nenään 
katseltavaksi. 

Verraten  pieni  ja  sivistymätön  kansa  oli  täten  Europan  vanhim- 
man valtion  hävittänyt.  Nuoren,  pilaantumattoman  kansan  sotainen 
voima   sekä  se  uskonnollinen   innostus,  joka  Turkkilaisissa  vallitsi,  niin- 

kuin  Arabialaisissa  6:nnella  ja  7:nnellä  vuosisadalla,  sen  oli  aikaansaanut; 
»Paratiisi  on  kalpojen  siimeksessä>,  sanoo  profeetta,  ja  siihen  Turkki- 
laiset luottivat.  Mutta  sen  lisäksi  oli  heidän  sotalaitoksensa  kristittyjen 
sotalaitosta  etevämpi;  sotakuri  oli  parempi  kuin  Länsimaiden  feodaali- 
joukoissa,  ja  he  osasivat  taitavasti  valaa  kanuunia  sekä  käyttää  tykistöä 
kaupunkien  piirityksessä.  Muhammed  II,  ryhtyessään  Konstantinopolia 
piirittämään,  antoi  valaa  kanuunan,  jonka  kuljettamiseen  tarvittiin  50 
härkäparia  ja  200  miestä.  Taitavasti  he  niinikään  osasivat  paikkoja 
varustaa.  Suurempia  sotajoukkojakin  saattoi  Turkin  sulttaani  käyttää 
sodissaan  kuin  Länsimaiden  hallitsijat,  hänellä  kun  oli  rajaton  valta 
alamaistensa  yli.  Länsimaiden  valtiolaitos  oli  aristokratinen,  mutta  Tur- 
kissa olivat  kaikki  samanarvoisia,  jonka  vuoksi  voitiin  ilman  erotusta 
käyttää  kyvykkäitä  henkilöitä  tärkeimmissäkin  toimissa.  Sotavoiman 
tärkein  osa  oli  janitsharein  joukko,  jonka  Amurat  I  oli  muodostanut. 
Voitettujen  kristittyjen  lapsia  otettiin  heidän  vanhemmiltaan,  kasvatettiin 
islamin  oppiin,  ja  heihin  koetettun  juurruttaa  kaikin  tavoin  uskonnollista 
kiihkoa,  johon  yhdessä  ankaran  kurin  kanssa  heidän  voimansa  perustui. 
Janitsharien  kesken  oli  uskonnollinen  veljeys  yhdistävänä  siteenä,  ja  he 
olivat  siis  kristikunnassa  olevien  hengellisten  ritarikuntien  tapaisia.  Janit- 
sharit  olivat  jalkamiehiä,  spahien  joukko  taas  muodosti  ratsujoukon.  — 
Sotilaille  annettiin  voitetuista  maista  läänejä,  ^mar-nimisiä,  joita  he 
eivät  kuitenkaan  itse  viljelleet,  vaan  kristityt  orjat  tekivät  peltotyöt,  suo- 
rittaen verojakin  omistajalle.  Läänit  eivät  menneet  perintönä,  vaan  joutui- 
vat valtiolle  omistajan  kuoltua,  jonka  vuoksi  täällä  ei  voinut  muodostua 
perinnöllistä  ylimystöä,  joka  olisi,  niinkuin  Länsi-Europassa,  tullut  hallit- 
sijalle haitaksi.  Janitsharien  joukko  oli  sulttaanin  vallan  paras  tuki, 
ja  vahvaa  tukea  hän  tarvitsikin  maassa,  jossa  suurin  osa  asukkaista  oli 
vieraita  ja  alamaisuuteen  pakotettuja;  mutta  se  tuli  hänen  vallalleen 
ennen  pitkää  vaaralliseksi,  kun  se  rupesi  näyttämään  voimaansa  levotto- 
muuksia toimeenpanemalla.  Amurat  II:sen  aikana  oli  ensimmäinen 
kapina.  Tuo  joukko  oli  kuitenkin  olemassa  19:nnen  vuosisadan  alkuun 
asti,  jolloin  se  hajoitettiin. 

Turkkilaisvaltakunnan  hallitus  oli,  niinkuin  Itämailla  yleensä,  des- 
poottinen; sulttaani  on  alamaistensa  hengen  ja  omaisuuden  herra;  hänen 
oikkunsa  saattaa  tuottaa  korkeimma  liekin  virkamiehelle  ilman  tutkintoa 
ja  tuomiota  kuoleman,  tai  korottaa  halvan  orjan  korkeimpaan  asemaan. 
Maakuntiin  pantiin  hallintoa  pitämään  entisten  keisarien  asettamien  virka- 
miesten sijaan  paskat,  jotka  mielivaltaisesti  kohtelivat  asukkaita.  Kora- 
nin  määräykset  olivat  lakina.    Turkkilaiset  kadit  eli  tuomarit  ja  ulemas 

eli  lainselittäjät  niitä  käytäntöön  sovittivat  Kirkkojen  asemasta  ristin- 
merkkeineen  kohosi  nyt  moskeijoja  minareteineen,  joiden  päässä  oli  puoli- 
kuu, turkkilaisvallan  vertauskuva.  Komea  Sofian  kirkkokin  muutettiin 
moskeijaksi  ja  Konstantinopolista,  jota  turkkilaiset  kutsuvat  Starnbuliksi, 
teki  Muhammed  II  valtakuntansa  pääkaupungin,  muuttaen  entisen  palat- 
sin asuinpaikakseen,  seraljiksi,  ja  kutsuen  sinne  muualta  10,000  perhettä 
asumaan.  Uusi  outo  kieli  tuli  vallitsevaksi,  uudet  vaateparret,  joista 
varsinkin  turpaani  ja  leveät  housut  olivat  outoja,  tuli  hallitsevan  kansan 
mukana;  uusia  tapoja,  niinkuin  monivaimoisuus  ja  orjuus,  tuli  yleiseksi. 
Kristityt  kansat  saivat  kuitenkin  pitää  uskontonsa,  lakinsa  ja  tuomio- 
istuimensa, vieläpä  entisen  veronmaksutavankin.  Paljon  selkkauksia  ja 
riitoja  syntyi  kuitenkin  uuden  esivallan  aikana  ja  on  vuosisatojen  kulu- 
essa pitkittynyt,  jatkuen  yhä  vieläkin. 

Turkkilaiset  eivät  jättäneet  valloituksiansa  Itä-Roomasta  lopun  teh- 
tyään, vaan  he  jatkoivat  niitä  idässä  Aasian  puolella  ja  yrittivät  myöskin 
länteenpäin  Europaan  valtaansa  levittää.  Aasiassa  he  saavat  valtansa 
ulottumaan  aina  Eufrat  ja  Tigris-virtojen  tuolle  puolen  Persianlahteen 
asti;  Syria  siihen  liitettiin,  vieläpä  Egyptin  Mamelukitkin  tunnustivat 
sulttaanin  herruutta.  16:nen  vuosisadan  kahden  ensimmäisen  vuosikym- 
menen kuluessa  nämät  valloitukset  olivat  suoritetut,  Bajazet  ILsen  ja 
Selim  Lsen  aikana,  jotka  olivat  suuria  sotureita.  Samaan  aikaan  oli 
Europan  kansojen  kanssa  taisteltu,  mutta  Balkanin  niemimaata  kauem- 
maksi Turkkilaiset  eivät  päässeet,  ennenkuin  Soliman  II:sen  aikana,  joka 
hallitsi  VV.  1520 — 66,  siis  jo  uudella  ajalla. 

Konstantinopolin  valloitus  oli  Länsi-Europassa  herättänyt  yleistä 
hämmästystä  ja  pelkoa,  jonka  vuoksi  taas,  kun  uskottomat  olivat  itse 
Europaan  päässeet  asettumaan,  tahdottiin  uskonnon  nimessä  lähteä  niitä 
karkottamaan.  Varsinkin  Saksan  keisarin  Fredrik  Illinen  kansleri,  kuu- 
luisa Äeneas  SilviuSf  joka  v.  1458  Pius  ILsen  nimellä  tuli  paaviksi, 
oli  innokas  ristiretkeä  puuhaamaan.  Regensburgin  valtiopäivillä  hän 
kaunopuheliaalla  tavalla  esitti  asiaa,  kuvaillen  Turkkilaisten  karkotusta 
helpoksikin,  ja  paaviksi  päästyään  hän  Mantuan  kirkolliskokouksessa  sai 
päätetyksi  jonkinlaisen  ristiretken,  mutta  hän  kuoli  kesken  puuhiaan  v. 
1464.  Länsimailla  ei  enää  ollut  samallaista  harrastusta  yhteisiin  uskon- 
nollisiin yrityksiin  kuin  neljä  vuosisataa  aikaisemmin;  sekä  keisari,  kristi- 
kunnan maallinen  päämies,  että  paavi,  hengellinen  päämies,  olivat  voi- 
mattomia ja  ikäänkuin  vanhuuden  uuvuttamia;  kansoilla  taas  oli  omat 
harrastuksensa,  joita  he  pitivät  itselleen  tärkeämpinä  kuin  kaukaisten 
uskottomien  karkottamista.     Sen  vuoksi  jäi  Europan   puolustaminen  nii- 

den  kansojen  tehtäväksi,  jotka  asuivat  Balkanin  niemimaata  lähimpänä 
ja  joiden  oma  asema  ja  edut  olivat  vaarassa.  Niinpä  Balkanin  slavilai- 
set  kansat  ja  Rumanit  jatkoivat  Konstantinopolin  valloituksenkin  jälkeen 
kauan  aikaa  taistelua,  ja  Albanian  vuorimaassa  urhoolUnen  Yrjö  Kas- 
triota,  jota  Turkkilaiset  kutsuivat  Skanderbegiksi,  verraten  häntä  Alek- 
santeri suureen,  teki  kuolemaansa  asti  (v.  1467)  urhoollista  vastarintaa. 
Venetsialaiset  koettivat  niinikään  säilyttää  kauppapaikkojansa  Kreikan 
vesillä.  V.  1479  Venetsian  Signoria  teki  ensimmäisen  rauhan  sulttaanin 
kanssa,  saaden  pitää  kauppapaikkansa,  mutta  sen  täytyi  suorittaa  veroa. 
Rodos-saarelle  Palestiinasta  siirtyneet  Johannitain  ritarit  puolustivat  kauan 


KrliUttyli  vankeja  turkkilaitleiritsi.    (Ranskalainen  miniatyyri  15-vuotisadaita.) 

aikaa  urhoollisesti  asemaansa  ja  sen  kautta  myöskin  kristikuntaa.  V. 
1480  olivat  jo  Turkkilaiset  olleet  saamaisillaan  heidän  kaupunkinsa  val- 
toihinsa viskattuansa  3,500  kivikuulaa  sinne,  mutta  mies  miestä  vastaan 
taisteltaissa  karkotettiin  heidät.  Vasta  v.  1522  he  sen  valloittivat,  ja 
ritarit  muuttivat  silloin  Maltan  saarelle.  Ennen  muita  ottivat  kuitenkin 
Unkarilaiset  osaa  Europan  ja  kristinuskon  puolustukseen  Turkkilaisia 
vastaan  samassa  kuin  puolustivat  omaa  maatansa. 

Tonavan  seuduille  asti  oli  Turkin  herruus  jo  levinnyt,  ja  v.  1455 
Muhammed  II  toi  150,000  hyvin  varustettua  soturia  kaikkine  tarpeineen 
Belgradin  lujan  linnoituksen  luo,  lausuen,  että  hän  toivoi  kahden  kuu- 
kauden kuluttua  saavansa  Unkarin  pääkaupungissa  Ofenissa  syödä  illal- 
lista. Silloin  fransiskaanimunkki  Juhana  Capistrano,  joka  kiihottavilla 
puheillaan  ja  tulisella  uskoninnolla  oli  saanut  jonkinlaisen  joukon  ympä- 

rilleen,  niinkuin  Amiens'in  Pietari  v.  1096,  johti  tämän  Belgradin  avuksi. 
Siinä  oli  kaikellaista  väkeä:  munkkeja,  pappeja,  porvareja,  seikkailijoita 
ja  maankiertäjiä,  varustettuna  keihäillä,  rautakoukuilla  tai  muilla  puut- 
teellisilla aseilla;  sotakuri  ja  järjestys  olivat  tuntemattomat.  Juhana 
Hunyady  saattoi  kuitenkin  taidollaan  käyttää  sitäkin  60,000:nteen  mie- 
heen  nousevaa   joukkoa    hyväkseen    säännöllisen    väkensä    mukana.    — 


Turkkilainen  lalvatte  bydkkU  Kedot-kaupunkiin  v:na  1480.    (Miniatyyrikuva.) 


Sulttaanin  laivaston  Tonavalla  hän  oli  hävittänyt,  ja  kun  vihollinen 
hyökkäsi  linnoitukseen,  kohtasi  sitä  kauhea  vastarinta.  Vallit  ja  ulko- 
varustukset  joutuivat  Turkkilaisten  käsiin,  mutta  kaupungin  kaduilta 
pakotettiin  janitsharitkin  peräytymään  70-vuotiaan  Capistranon  kiihotta- 
mien ja  Hunyadyn  johtamien  joukkojen  edestä.  Muhammed  haavoittui  itse 
pahasti  ja  hänen  täytyi  paetessaan  jättää  leirinsäkin  kristittyjen  valtaan. 
Juhana  Hunyadyn  ja  Matias  Corvinuksen  johdossa  jatkaa  Unkari 
taistelua,  mutta  viimemainitun  kuoltua  sillä  ei  enää  olekaan  samaa  voi- 
maa  näytettävänä.     Seuraavan   vuosisadan  ensimmäisellä   puoliskolla   se 

suureksi  osaksi  joutuu  Turkkilaisten  vallanalaisuuteen,  joka  kestää  150 
vuotta.  Soliman  ILsen  aikana  saavuttaa  Turkki  muutenkin  suurimman 
mahtavuutensa;  hän  kukistaa  ne  voimat,  jotka  olivat  Europassa  hänen 
edeltäjiänsä  pidättäneet;  Rodos-saaren  hän  ottaa  Johannitain  ritareilta, 
Välimerta  hän  hallitsee  laivoillansa;  kuusi  retkeä  hän  tekee  Unkariin,  tullen 
V.  1529  aina  Vienin  edustalle  asti,  jota  hän  ei  kuitenkaan  saa  valloite- 
tuksi. Aasiassa  kaikki  Itä-Rooman  entiset  maat  kuuluvat  hänelle,  samoin 
Egypti  Afrikassa,  vieläpä  Pohjois-Afrikan  muutkin  rantamaat.  Mutta 
tuo  mahtavuus  ei  ollut  pitkällinen,  sillä  Turkin  valta  on  samanluontoihen 
kuin  kaikki  itämaiset  valtiot  ovat  olleet.  Despoottisen  hallitsijan  johta- 
mina ja  uskonnollisen  innon  valtaamina  Turkkilaisetkin  osasivat  äkkiä 
suuren  valtion  miekkansa  avuUa  muodostaa,  mutta  valloituksiaan  he 
eivät  ole  osanneet  lainsäädännöllä,  hallinnolla  ja  oloja  järjestämällä 
itseensä  lähentää  ja  sulattaa.  Ja  kun  tuore  voima  äkkiä  puhjettuaan 
alkaa  haihtua,  on  myöskin  vallan  onttous  ja  heikkous  näkyvissä.  Aasia- 
laisena on  Osmanien  valtio  pysynyt,  eikä  se  milloinkaan  ole  voinut  muo- 
dostua europalaisten  valtioiden  vertaiseksi. 


XXIX. 

Katsaus  keski-ajan  henkiseen  ja  kirjalliseen  elämään. 

Rooman  sivistys  häviää.  —  Kaarle  suuren  ja  hänen  seuraajiensa  sivistysharrastukset 

—  Hinkmar  ja  Johannes  Scotus  Erigena.  —  Uusi  pimeyden  aika.  —  Maailmanlo- 
pun pelko.  —  Vireä  elämä  alkaa.  —  Kaksi  eri  suuntaa  keski-ajan  elämässä.  — 
Skolastiikka.  —  Anselmus,  Abelard,  Thomlstit  ja  Scotistit  —  Mystillinen  suunta, 
Pyhä  Bernhard.  —  Kanoninen  ja  roomalainen  laki.  —  Luonnontieteet.  —  Alkemia. 

—  Tähtitiede.  —  Lääketiede.  —  Taikausko.  —  Noidat  ja  niiden  tutkiminen.  — 
Usko  pyhimyksiin.  —  Saarnat  —  Koulut.  —  Oppiaineet.  —  Opettajat.  —  Yliopistojen 
synty.  —  Ylioppilaselämä.  —  Vanhimmat  yliopistot.  —  Ritarirunous.  —  Trubaduu- 
rit,  truverit,    minstrelit  ja  minnelaulajat.  —   Kansanrunous.   —   Historiankirjoitus. 

—  Näytelmät.  —  Rakennustaide.  —  Kuvanveisto-  ja  maalaustaide.  —  Rooman  ja 
Kreikan  kirjaUisuutta  aljetaan  harrastaa.  —  Dante  ja  Divina  Comedia.  —  Petrarca. 

—  Boecaccio.  —  Silmäys  Suomen  henkiseen  elämään.  —  Kristinusko  on  pintapuolinen 
Suomessa.  —  Papiston  heikko  sivistys.  —  Kansanrunous  jatkuu.  —  Suomen  keski- 

aikuinen  kirjallisuus. 

Kansainvaellukset  hävittivät  vanhan  hyvin  järjestetyn  Rooman  val- 
tion   ja    sijaan    ilmest3ä    sekasortoa,    turvattomuutta    ja    epäjärjestystä; 

samoin  vanhan  ajan  henkinen  sivistys  joutui  hukkaan,  ja  sen  sijaan 
tuli  raakuus  ja  tietämättömyys.  Barbaarit  koettivat  kuitenkin  omistaa 
Rooman  oloja,  jonka  suuruus  ja  maine  heidän  mieltänsä  viehätti  ja  jota 
he  kunnioituksella  katselivat,  mutta  he  eivät  osanneet  sovittaa  sen  val- 
tiollisia ja  yhteiskunnallisia  laitoksia  omiin  oloihinsa,  sillä  ne  olivat  heiUe 
liian  vieraita.  Ainoastaan  kirkko,  joka  oikeastaan  oli  ollutkin  Roomalle 
vieras,  säilyi,  liittäen  helmaansa  kaikki  barbaarit,  ja  sen  suojassa  sekä 
sen  ylläpitämänä  henkinen  sivistys  pääsi  vähitellen  Länsimaissa  elpy- 
mään. Vanhalta  Roomalta  kirkko  peri  latinankielen,  jonka  se  omanaan 
ja  sivistyksen  kielenä  piti  halki  koko  keski-ajan;  mutta  se  muuttui  katoli- 

Kaarle  suuren  tettamentia  alku,  nlyte  teaalkulsetta  pergamenttlkisiklrjeltuktesta. 

sessa  kirkossa  ja  sai  uuden  leiman.  Kirkko  näet  vieroi  pakanallista  sivis- 
tystä ja  Rooman  kirjallisuutta,  jonka  vuoksi  ei  samaa  kieltäkään  saanut 
jäljitellä.  Jo  Oregorius  suuri  sääsi,  ettei  kristinopin  uutta  henkeä  saata 
sitoa  vanhan  kieliopin  muotoihin.  Klassillisesta  latinankielestä  kehittyi 
sen  johdosta  keski-ajan  pilaantunut  munkkilatina,  jota  tavataan  sen  ajan 
kirjallisuudessa. 

Kaarle  suuri  saattoi  hajallaan  olevat  Länsimaiden  kansat  Rooman 
malliin  muodostetun  suuren  valtion  suojaan,  jossa  järjestys  ja  turvalli- 
suus oli  vallitsemassa,  ja  hän  myöskin  koetti  saada  henkisen  sivistyksen 
elpymään.  Olemme  aikaisemmin  nähneet,  miten  hän  harrasti  tätä  asiaa; 
kouluja  hän  perusti,  kirkon  virkoihin  hän  asetti  oppineita  miehiä,  ja 
tiedon  valon  tuli  olla  jalostavana  voimana  hänen  suuren  valtionsa  kai- 
kissa   kansanluokissa.      Kapitularioissaan    hän    säätää,    ettei    ainoastaan 

epävapaitten  maalaisten  poikien,  siis  sellaisten,  jotka^  kirkon  virkoihin 
aikoivat,  vaan  myöskin  vapaiden  miesten  poikien,  siis  soturiksi  aikovien, 
oli  kouluissa  itselleen  oppia  hankkiminen.  Mutta  Kaarle  suuri  kuolee, 
hänen  valtionsa  hajoaa  ja  koulut  joutuvat  rappiolle;  jalosukuiset  heittä- 
vät kieliopin  ja  valmistautuvat  ainoastaan  miekan  käyttämiseen.  Hänen 
seuraajansa  yrittävät  tosin  ylläpitää  ja  edistää  henkistä  sivistystä,  jossa 
suhteessa  varsinkin  Kaarle  kaljupää  on  tunnettu;  »opintojen  seisahdus 
johtaa  tietämättömyyteen  uskon  asioissa  ja  köyhyyteen  tiedoissa»,  sano- 
taan eräässä  määräyksessä  vuodelta  859,  jossa  entisiä  kouluja  kehote- 
taan ylläpitämään.  Pariisin  koulu,  josta  myöhemmin  kehittyi  Europan 
kuuluisin  opinahjo,  oli  jo  silloin  olemassa;  muutamia  opistaan  kuuluisia 
miehiä  tavataan  ikäänkuin  Kaarle  suuren  aikuisten  oppineiden  perijöinä. 
Niistä  on  tunnettu  Rheims'in  arkkipiispa  Hinktnar^  ja  varsinkin  Johannes 
Scotus  Erigena  (Irlannista  kotoisin),  joka  laski  pohjan  keski-ajan  filoso- 
fiselle systeemille  ja  kuninkaan  käskystä  käänsi  latinaksi  Aristoteleen  kir- 
joituksia. Munkit  kirjoittivat  homilioita  (saarnoja),  messukirjoja,  pyhi- 
mystaruja  sekä  kronikoita  eli  tietoja  ajan  tärkeimmistä  tapauksista, 
jotka,  vaikkakin  ovat  kuivia  ja  mehuttomia  muistiinpanoja,  ovat  sangen 
tärkeitä  keski-ajan  historian  tuntemiselle,  sillä  niihin  suuri  osa  tietojamme 
perustuu. 

Yhdeksännen  vuosisadan  lopulla  alkaa  taas  pimeyden  aika,  joka 
on  täydellisessä  sopusuhteessa  silloin  vallitsevan  valtiollisen  ja  yhteis- 
kunnallisen sekasorron  kanssa.  Kaarle  suuren  valta  pirstaantuu  moneen 
osaan,  riidat  ja  taistelut  ovat  jokapäiväisiä  ilmiöitä,  viikingit,  Sarasenit 
ja  Magyarit  tulevat  lisäksi  tekemään  ihmisten  tilan  vielä  turvattomam- 
maksi. Nälkävuodet  ja  ruttotaudit  ovat  niinikään  melkein  joka  vuosi 
ihmisten  kurjuutta  enentämässä,  ikäänkuin  uhaten  tehdä  maailmasta 
lopun.  Maailmanlopun  uskoivat  10:nnen  vuosisadan  ihmiset  olevankin 
lähellä,  sillä  raamatussa  mainitulla  tuhatvuotisella  valtakunnalla  luultiin 
tarkoitettavan  kristikuntaa,  joka  loppuisi  v.  1000.  Pelolla  kaikki  varus- 
tausivat  sitä  vastaanottamaan,  ja  kirkolle  ja  luostareille  tehtiin  suuressa 
määrässä  lahjoituksia,  koska  siten  jokainen  tahtoi  hankkia  itselleen  au- 
tuuden tulevassa  elämässä. 

Mutta  uusi  vuosituhat  alkoi  entiseen  tapaan,  eikä  odotettua  maail- 
man häviämistä  kuulunutkaan.  Ihmisten  mielet  riemastuivat  ja  virkis- 
tyivät; Jumalan  hyvyyttä  oli  kiittäminen  siitä,  että  maailma  sai  vielä 
jatkua,  ja  Jumalaa  kunnioittaakseen  ryhtyivätkin  ihmiset  nyt  vireään  toi- 
mintaan. Ristiretkiä  aljettiin  puuhata,  kirkkoja  ja  luostareja  rakennettiin 
entistä  enemmän;  Hanskassa  yksin  ilmestyi  ll:nnellä  vuosisadalla  niitä 
Yleinen  historia.  —  40. 

326  ja  12:nnellä  t02,  kun  niitä  edellisten  kahdeksan  vuosisadan  kuluessa 
oli  yhteensä  rakennettu  ainoastaan  1100.  »Maailma  näyttää  menettäneen 
vanhuutensa  ja  pukeutuvan  uusista  kirkoista  valkeaan  pukuun»,  sanoo 
eräs  aikalainen.  Henkisellä  alalla  syntyy  myöskin  vilkas  liike,  ja  vasta 
nyt  keski-ajan  varsinainen  sivistys  alkaakin  kehittyä. 

Keski-ajan  henkisessä  elämässä  on  kaksi  eri  suuntaa,  jotka  kulke- 
vat vierekkäin  toisilleen  vieraana,  hengellinen  eli  kirkollinen,  joka  on 
valtavampi,  voimakkaampi,  ja  vakavampi,  sekä  maallinen,  joka  on  vilk- 
kaampi, nuorteampi,  mutta  kehittymättömämpi  ja  pintapuolisempi.  Kato- 
lisen kirkon  olemme  edellisissä  kertomuksissa  nähneet  pyrkivän  vallitse- 
maan koko  kristikuntaa  valtiollisellakin  alalla,  johon  se  jo  oli  pääsemäi- 
silläänkin,  mutta  vielä  suuremmassa  määrässä  ja  kiinteämmin  se  vallitsi 
henkisellä  alalla,  ohjaten  kaikkia  sivistysharrastuksia.  Hengen  viljelys  ei 
tarkoittanutkaan  mitään  muuta  kuin  uskontoa  tai  oikeammin  kirkkoa; 
kirkonmiehet  olivat  sen  ylläpitäjiä  ja  harrastajia,  niiden  hallussa  oli 
nuorison  opetus,  niillä  kaikki  tieteet,  joiden  suunnan  he  määräsivät  kir- 
kon opin  mukaisesti;  taiteet  samoin  tarkoittivat  vaan  kristinopin  pal- 
velusta. 

Tärkein  tiede  oli  tietysti  jumaluusoppi  eli  kirkon  opinkap- 
palten  tutkiminen,  mutta  sen  läheisessä  yhteydessä  oli  filosofia,  »juma- 
luusopin palvelijatar»,  jonka  tarkoitus  oli  järjen  avulla  selittää  ja  näyt- 
tää tosiksi  nuo  opinkappaleet.  Tätä  tiedettä  sanotaan  skohzsHikakst 
(kouluviisaudeksi),  koska  sitä  kouluissa  harrastettiin.  Jo  yllämainittu 
Johannes  Seotus  Erigena  oli  järjen  avulla  selittänyt  kirkon  oppia, 
mutta  antaen  siinä  niin  suuren  arvon  järjen  vaatimuksille,  että  hänen 
mielipiteensä  tuomittiin  vääriksi.  Hän  kielsi  esiuL  helvetin  ja  pahojen  hen- 
kien olemassa-olon,  koska  paha  ei  ollut  oleellista  laalua,  vaan  ainoastaan 
hyvän  turmeltumista  ja  kieltämistä;  pyhä  ehtoollinen  oli  ainoastaan  ver- 
tauksellinen  toimitus.  Kuuluisa  Canterburyn  arkkipiispa  Änselmus  (f  1109) 
koetti  koko  mahtavan  henkensä  voimalla  ja  dialektiikan  (ajatusopin)  avulla 
näyttää  kirkon  opinkappaleita  tosiksi;  hän  on  muun  muassa  puhtaasti 
järjen  avulla  koettanut  todistaa  Jumalan  olemisen  (n.  s.  ontologinen 
todistus);  mutta  usko  on  hänestä  kuitenkin  tärkeämpi  kuin  järki  ja  sen 
tulee  pitää  järkeä  vallassaan.  Suurimman  maineen  keski-ajan  skolasti- 
koista on  Äbelard  (f  1142)  saavuttanut,  sekä  oppinsa  tähden  että  onnet- 
toman rakkautensa  johdosta  Heloiseen,  Pariisiin  saapui  paljon  oppilaita 
kuuntelemaan  hänen  luentojaan,  joita  hän  taivasalla  piti,  ja  vielä  sitten- 
kin, kun  hän  erämaahan  pakeni,  tahtoen  päästä  yksinäisyyteen,  seura- 
sivat   kuulijat    perässä.      Hänen    katsantotapansa    oli    vaapaa    kaikesta 

auktoriteetista,  jota  hän  ei  hyväksynyt;  järjestä  hän  tahtoi  saada  uskolle 
tukea,  eikä  hän  antanut  arvoa  sellaiselle  uskolle,  jonka  perustuksena  ei 
ollut  ajatus;  »täällä  maan  päällä»,  sanoo  hän,  »ovat  mysteeriot  rajoi- 
tettavat siihen  määrään,  etteivät  ne  sodi  järkeä  vastaan».  Mutta  tällaista 
oppia  monet  pitivät  vaarallisena,  ja  häntä  syytettiin  kerettiläisyydestä, 
jonka  johdosta  eräs  kirkolliskokous  tuomitsi  hänen  kirjansa  poltettaviksi. 
—  Myöhemmistä  skolastikoista  ovat  tunnetuimmat  dominikaanimunkki 
TkLomas  Aqmnolainen  (f  1274)  sekä  fransiskaanimunkki  Johannes 
Duns  Scotus  (f  1308),  jotka  edustivat  eri  suuntia  keski-ajan  filosofiassa; 
koko  oppinut  maailma  jakaantui  sen  johdosta  kahteen  puolueeseen, 
Thomistit  ja  Scotistit,  jotka  kiivaasti  väittelyissään  toisiansa  vastustivat, 
käyttäen  kaikkia   mahdollisia  ajatuksenkäänteitä  hyväkseen,  tehden  viek- 

P.  Augustinus  opattaa  filosofiaa.    Hänen  jalkalnsa  juuressa  makaa  Aristoteles. 
(Maalaus  MOO-luvulta.) 


kaita  kysymyksiä  ja  koettaen  sukkelilla  vastauksilla  saada  vastustajansa 
sanattomaksi. 

Kirkon  oppi  oli  se  aines,  jossa  skolastiikka  työskenteli,  mutta  aja- 
tusoppi,  jota  siinä  noudatettiin,  oli  Aristoteleen  muodostama.  Ensin  tuli 
se  Arabialaisten  kautta  tunnetuksi,  vaikka  puutteellisena  ja  virheellisenä, 
mutta  sittemmin  opittiin  Byzantilaisilta  hänen  teoksensa  paremmin  tunte- 
maan. Hänen  ajatus-sääntöjensä  mukaan  selittivät  keski-ajan  hurskaat 
filosofit,  missä  suhteessa  järki  ja  jumalallinen  ilmoitus  olivat  toisiinsa, 
sekä  kolminaisuusopin  salaperäisyyttä;  he  tahtoivat  saada  selville,  oliko 
maailma  iankaikkinen,  vai  oliko  se  häviävä;  ihmisen  vapauden  ja  Juma- 
lan tahdon  välistä  suhdetta  he  selittivät;  he  tutkivat  niinikään  enkelien 
olemusta  ja  heidän  suhdettaan  ihmisiin;  synnistä  ja  armosta  he  koettivat 
saada  järjen  mukaisen  selityksen;  katolisen  kirkon  ehtoollisoppi  leivän 
ja    viinan    muuttumisesta    Kristuksen    ruumiiksi    ja    vereksi   on    heidän 

keksimänsä.  Mutta  viimein  he  joutuivat  joutaviin  sanansaivartelemisiin 
ja  viisastelemisiin;  niinpä  tuumailtiin  paljon,  saisiko  hiiri  Kristuksen 
ruumista  ja  verta,  jos  se  sattumalta  söisi  papin  vihkimän  rippileivän 
(hostian),  Stolastiikka  ei  ollut  itsenäinen  tiede,  vaan  se  oli  omituinen 
tapa,  jolla  eri  seikoista  saatettiin  väitellä;  »se  oli  jonkinlaista  sielun 
voimistelua,  jossa  ponnistuksen  palkkana  ei  ollut  jonkun  salatun  totuu- 
den keksiminen,  vaan  sanasodassa  saavutettu  voitto». 

Skolastiikan  vastakohdaksi  syntyikin  sen  vuoksi  mystillinen  suunta, 
joka  antaa  tunteelle  suuremman  arvon;  ihmisen  tulee  vaipua  uskonnolli- 
sessa mietiskelyssään  Jumalan  yhteyteen.  Tässä  kohden  se  muistuttaa 
vanhan  ajan  lopulla  vallinnutta  uusplatonista  filosofiaa.  Tunteen  piti 
muka  johtaa  ihmistä  jumalallisten  salaisuuksien  näkemiseen.  Sen  perus- 
taja oli  Pyhä  Bernhard,  toisen  ristiretken  puuhailija  sekä  äsken  maini- 
tun Abelardin  suuri  ja  pelottava  vastustaja,  joka  häntä  väärästä  opista- 
kin syytti.  Hän  ylläpiti  kirkon  puhdasta  oppia  kaikkea  erehdystä  vas- 
tustamaUa.  Bernhard  oli  keski-ajan  kirkonmiehen  oikea  perikuva.  Vasten 
isänsä  tahtoa  hurskaan  äidin  kasvattamana  hän  meni  ankarista  sään- 
nöistään tunnettuun  Citeaux'n  luostariin,  mutta  hän  ei  ty3i;ynyt  niihin- 
kään,  vaan  sääsi  vielä  ankarammat  perustamassaan  Clairvaux'n  luosta- 
rissa noudatettaviksi,  ollen  itse  elämässään  hyvänä  esimerkkinä.  »Hän 
söi  kaikkea,  hän  joi  vettä  tai  öljyä,  mitä  vaan  oli  käsillä,  sekä  makasi 
kovalla  vuoteella;  mutta  voidakseen  siinä  nukkua,  hankki  hän  unen 
ahkeralla  työskentelyllä  yölläkin  sekä  virsien  laululla  ja  päivän  töillä.» 
Kidutuksesta  kalpeilla  kasvoillaan  hän  vaikutti  ihmisiin  yhtä  paljon  kuin 
puheellaan.  Mystillisen  suunnan  etevimmät  edustajat  ovat:  munkki 
Bonaventura  (f  1274),  jonka  käyttämä  kieli  on  kauneutensa  puolesta 
parasta,  mitä  keski-ajalla  kirjoitettiin,  sekä  Johannes  Oerson,  (f  1429), 
joka  Kostnitzin  kirkolliskokouksessa  oli  etevin  puhuja  ja  esiintyi  kirkollis- 
kokouksen aseman  puolustajana  paavien  yliherruutta  vastaan.  Eckart 
(t  1329),  Tauler  (f  1361)  ja  Stiso  (f  1365)  kuuluvat  nunikään  kuu- 
luisimpain  mystikkojen  joukkoon. 

Jumaluusopin  läheisessä  yhteydessä  oli  kanonisen  lain  tutkiminen, 
jota  katolisessa  kirkossa  noudatettiin  ja  joka  oli  raamatun  perustukselle 
kehittynyt.  12:nnellä  vuosisadalla  aljettiin  myöskin  tutkia  roomalaisia 
oikeutta  Justinianuksen  lakikirjan  mukaan,  joka  keski-ajan  alkuaikoina 
oli  ollut  unohduksissa.  Feodaaliset  oikeuskäsitteet  rupesivat  nyt  väisty- 
mään tämän  tieltä;  hallitsijoiden  olemme  nähneet  näitä  lakimiehiä  (legis- 
tejä)  suosivan,  koska  he  opettivat  heidän  kaikkivaltaisuuttansa;  niinpä 
Ranskan  kuninkaat  kutsmvat  heitä  parlamenttiinsa,  ja  roomalaiseen  lakiin 

Fredrik  Barbarossa  vetosi,  kun  hän  tahtoi  saada  valtaansa  Italiassa 
tunnustetuksi.  Bolognan  yliopistossa  oli  vanhin  ja  kuuluisin  paikka, 
jossa  oikeustiedettä  tutkittiin,  vaan  aljettiin  sitä  muuallakin  harrastaa. 

Luonnontieteet,  joita  kirkonmiehet  myöskin  harrastivat,  olivat 
vielä  suuressa  määrin  taikauskon  vallassa,  sillä  luonnon  salaisuuksien 
perille  eivät  keski-ajan  oppineimmatkaan  miehet  saattaneet  päästä.  Es- 
panjan Arabialaisilta  näiden  tieteiden  tutkiminen  etenkin  sai  virikettä. 
Ensimmäinen  kuuluisa  luonnontieteiden  harjoittaja  on  munkki  Gerhert, 
joka  sittemmin   Sylvester  II:sen  nimellä  oli  paavina  (999 — 1003).     Hän 


Oppinut  fytthuoneessaan.    (Puupiirros  Iceslci-ajan  loppupuolelta.) 

tutki  algebrata  ja  astronomiaa  sekä  valmisteli  maapalloja  ja  aurinko- 
kellon; mutta  kansa  piti  hänen  töitään  ihmeinä  ja  häntä  itseään  noitana, 
jonka  sielu  oli  pahalle  hengelle  myyty.  Albertus  Magnus  (f  1280)  ja 
englantilainen  Roger  Baco  (f  1292)  työskentelivät  fysiikan,  kemian  ja 
tähtitieteen  alalla.  Taikauskoa  olivat  nämätkin  tieteet.  Niinpä  kemian 
tutkijat,  n.  k.  alkemistit,  kuluttivat  aikaansa  yrittäessään  keksiä  n.  k. 
»viisasten  kiveä»,  jonka  avulla  voitaisiin  saada  eri  metalleja  sekoittamalla 
kultaa.  Monet  käyttivät  koko  elinaikansa  tähän;  suurissa  laboratorioissa 
he  ahkerasti  työskennellen  ja  metalleja  sekoitellen  koettivat  tuon  toivotun 
salaisuuden  perille  päästä.  »Suuri  eliksiiri ;>,  jota  ei  myöskään  voitu 
löytää,    olisi   taas    tuottanut    kultaa,   timanttia,    terveyttä,    vieläpä    pitkän 

iänkin.  Hukkaan  ei  alkemistien  työ  kuitenkaan  mennyt,  vaikkeiyät  he 
löytäneetkään  viisasten  kiveä  ja  suurta  eliksiiriä,  sillä  kokeissaan  he 
tekivät  monta  hyödyllistä  keksintöä,  joista  Arabialaiset  jo  olivat  muutamia 
tunteneet;  niinpä  opittiin  vettä  destilloimaan  ja  keksittiin  useita  suoloja 
ja  monia  metalleja;  ruudinkin  sanotaan  Roger  Bacon  keksineen,  vaikka  sen 
valmistaminen  lienee  Arabialaisilta  opittu.  Tähtitiede  oli  jotenkin  samalla  kan- 
nalla kuin  Assyrialaisilla  ja  Babylonialaisilla,  sillä  keski-ajankin  tähtientut- 
kijat,  astroloogit,  luulivat  taivaankappalten  asemasta  voivansa  ennustaa 
salaisia  asioita.  Mutta  näitä  tarkastaessaan  he  kuitenkin  oppivat  tuntemaan 
niitä  lakeja,  jotka  taivaankappalten  liikkeessä  vallitsevat.  Myöskin  lää- 
kärit olivat  alkemian  ja  astrologian  taikauskon  vallassa,  sillä  hekin  luuli- 
vat, että  taudin  alku  piileilee  tähtien  asemassa.  Vasta  myöhemmin  pääsi 
lääketiede  järjellisemmälle  tolalle,  kun  aljettiin  tutkia  vanhan  kreikkalai- 
sen Hippokrateen  ja  arabialaisen  oppineen  Avicennan  teoksia.  Salemon 
ja  MontpellierMn  yliopistot  olivat  tunnettuja  lääketieteellisistä  opinnoista. 
Kun  tiedemiehetkin  olivat  joutuneet  näin  harhaan,  niin  kumma  ei 
ole,  jos  taikauskoa  tavataan  kansassa,  joka  yleisesti  uskoi  noitia  ja  poppa- 
miehiä.  Luultiin,  että  nämät  onnettomat  olivat  liitossa  pahan  hengen 
kanssa,  jonka  avulla  he  muka  saivat  tavallista  suurempia  aikaan.  Itse 
kirkonmiehet  uskoivat  tätä;  dominikaanimunkit  etupäässä  laskivat  liik- 
keelle kirjoituksia,  joissa  noitien  uskoa  perusteltiin.  Paavi  Johannes  XXII 
antoi  V.  1330  määräyksen,  että  kaikki  pahan  hengen  saastuttamat  henki- 
löt saisivat  saman  rangaistuksen  kuin  kerettiläiset,  s.  o.  kuoleman  roviolla. 
(Miekkaa  ei  muka  kirkko  saanut  käyttää,  koska  veren  vuodattaminen  oli 
kielletty.)  Keski-ajan  loppupuolella  noidantutkinnot,  joissa  viattomia 
ihmisiä  syytettiin  ja  tuomittiin,  tulivat  yhä  yleisemmiksi;  niinpä  Johanna 
d'Arc  tuomittiin  kuolemaan,  vaikkei  hän  ollut  tehnyt  muuta  kuin  puo- 
lustanut isänmaataan;  Augsburgissa  upotettiin  muuan  kylvettäjän  tytär, 
koska  eräs  ruhtinaan  poika  oli  häneen  rakastunut.  Syytöksiä  oli  tavalli- 
sesti kolme:  yhteys  pahan  hengen  kanssa,  noitien  juhlissa  olo,  sillä  niiden 
arveltiin  salaisissa  paikoissa  pitävän  pitoja,  joissa  itse  paholainenkin  oli 
läsnä,  tai  kolmanneksi  paholaisen  antamalla  mahdilla  tavaran,  karjan  tai 
ihmisten  vahingoittaminen.  Tutkinto  oli  raaka  ja  julma,  sillä  syytetyt  pako- 
tettiin kidutuksella  tunnustukseen,  ja  rangaistuksena  oli  kuolema.  —  Vielä 
uudella  ajalla  tavataan  tällaisia  noitakäräjiä ;  Ruotsissa  ja  Suomessa 
ne  olivat  tavallisia  vielä  17:nnellä  vuosisadalla.  Olivatpa  sellaisetkin 
miehet,  kuin  Reuchlin  ja  Lutherkin,  vakuutettuja  noituudesta  ja  henkien 
ilmestymisestä  ihmisten  joukkoon. 

Toisaalta  taas  uskottiin  myöskin  'pyhimysten,  pyhäinjäännösten, 
vieläpä  kuvienkin  yliluonnolliseen  vaikutukseen;  mielellään  ostettiin  joku 
kappale  vapahtajan  rististä  tai  kappale  Pietarin  veneen  purjeesta  tai 
arkkienkeli  Gabrielin  siiven  kynä,  joita  munkit  kylläkin  kaupan  tarjosi- 
vat. Ne  olivat  ihmisillä  hyviä  taikakaluja.  Mutta  muutenkin  saattoi 
joku  pyhimys  huudettaissa  tulla  avuksi;  niinpä  eräs  nainen  suuresti 
kunnioitti  Canterburyn  arkkipiispaa  Tuomasta  ja  huusi  yhtämittaa: 
»Pyhä  Tuomas,  armahda  meitä»,  ja  oli  opettanut  papukaijansakin  lausu- 
maan samat  sanat  Eräänä  päivänä  haukka  vei  linnun,  mutta  kun  se 
lausui  mainitut  sanat,  päästi  haukka  saaliinsa  kynsistään.  Mutta  saavatpa 
pahantekijätkin  samalla  tavalla  apua;  niinpä  eräs  suuri  varas  oli  tuo- 
mittu hirtettäväksi,  mutta  hän  kääntyy  palavalla  rukouksella  Pyhän  Neit- 
syen puoleen;  silloin  nuora  kätkee,  hän  putoaa  maahan  ja  pakenee 
kiireesti  uusUle  pahoille  töille. 

Kansa  oli  kokonaan  kaiken  opin  ulkopuolella;  ainoa  opetus,  minkä 
se  sai,  oli  jumalanpalveluksessa  annettu,  mutta  siinäkin  ulkonainen  puoli 
oli  pääasia.  Välistä  tavataan  kuitenkin  saarnojakin,  joita  koetettiin 
sovittaa  kuulijoiden  käsityskannan  mukaan,  sekä  kertomuksia,  joilla  tah- 
dottiin ylläpitää  heidän  mielenkiintoaan,  sillä  vaikeata  näkyy  olleen  pidät- 
tää keski-ajan  ihmisiä  kirkossa  torkkumasta.  Niinpä  eräs  munkki,  kun 
huomasi  seurakunnan  nukkuvan,  sai  sen  herätetyksi  lausumalla:  »Oli 
kerran  Artur-niminen  kuningas»;  mutta  sitten  hän  moittimalla  huomaut- 
taa: :»Kun  minä  puhun  Jumalasta,  niin  te  nukutte,  mutta  satuja  kuule- 
maan te  kyllä  heräätte!»  Joku  kuulijakunnasta  saattoi  joskus  keskeyttää 
saarnaajan  tiedustellakseen  häneltä  puhutun  johdosta  tai  tehdäkseen 
vastaväitteen. 

Keski-ajan  koulut  olivat  täydellisesti  kirkon  yhteydessä,  ja  yksin- 
omaan kirkon  palvelukseen  aikovat  niissä  opetusta  nauttivatkin,  jonka 
johdosta  jo  koulupojat  saivat  papillisen  nimen  diaconi  (suomeksi  teinit). 
Jo  Kaarle  suuri  oli  määrännyt  luostarein  yhteyteen  perustettavaksi  kou- 
luja, joissa  munkit  opettaisivat.  Näitä  n.  k.  luostarikouluja  ylempiä 
olivat  katedraalikoulut,  joita  perustettiin  piispanistuinten  yhteyteen  ja 
olivat  piispan  valvonnan-alaisia.  Oppiaineina  olivat  halki  keski-ajan 
n.  k.  *  seitsemän  vapaata  taidetta*,  jotka  käsittivät  koko  senaikuisen 
viisauden  määrän.  Ne  jaettiin  kahteen  ryhmään,  joista  ensimmäiseen, 
»tHviumiin»,  kuului  grammatiikka,  s.  o.  latinan  kielioppi,  retoriikka, 
s.  o.  puheoppi,  jonka  tarkoitus  oli  totuttaa  selvään  ajatuksensa  lausu- 
maan, sekä  dialektiikka  eli  väittelyoppi,  joka  keski-ajalla  oli  hyvin  tärkeä; 
toiseen   ryhmään,    »qvadrimumiin^   taas   kuului  aritmetiikka,  geometria. 

astronomia  ja  musiikki.  Näiden  tieteiden  opetusta  harrastettiin  vaan  siinä 
määrässä,  kuin  sitä  kirkossa  tarvittiin;  niinpä  opetettiin  astronomiaa  pää- 
asiallisesti sitä  varten,  että  voitaisiin  laskea,  milloin  pääsiäisjuhla  eri  vuo- 
sina oli;  musiikki  taas  oli  kirkkoveisuuta.  Sen  jälkeen  kuin  nämät 
yleiset  aineet  oli  luettu,  seurasi  saarnatekstien,  messukirjojen  ja  raama- 
tun lukeminen.    Opetus  kävi  latinankielellä,  ja  suullinen  esitys  oli  tärkeä, 


Paavi  Gregorfus  suuri  opettajana.    (Puupilrrtt  arlltti  v.  1&00  painttutta  teaktasta.) 


koska  oppikirjoja  ei  ollut.  Oppilaat  istuivat  permannolla  pahnojen  päällä 
ja  opettaja  munkkipuvussaan  tuolilla  heidän  edessään,  ankaran  näköisenä 
ja  vitsa  aina  läheisyydessä,  sillä  sen  avulla  sekä  vallattomuus  että  lais- 
kuus ja  tarkkaamattomuus  karkotettiin  oppilaista.  Olipa  tavallista,  että 
nuoremmat  opettajatkin  sitä  saivat  ojennukseksi  vanhemmilta.  Eikä 
tuota  rangaistusta  häpeällisenä  pidetty,  vaan  hyvinkin  terveellisenä. 

Tuo   koulun   antama   oppi   oli   kauan  aikaa  ainoa,  mikä  saatavissa 
oli;    mutta   virkeänä   ristiretkien   aikana  syntyi  korkeampia  oppilaitoksia. 

yliopistoja,  melkein  kuin  itsestään  olojen  vaikutuksesta.  Suullinen  esi- 
tys oli  opin  saamisessa  välttämätön,  koska  oppineet  eivät  kirjojen  kautta 
saattaneet  tietojaan  levittää.  Ja  missä  tiedettiin  jonkun  etevän  miehen 
oppia  jakavan,  sinne  kerääntyi  kaukaisemmistakin  maista  kuulijoita. 
Olemme  edellä  maininneet,  mitenkä  hartaat  kuulijat  seurasivat  Abelardia 
erämaahankin.  Ja  kun  samaan  kaupunkiin  tuli  useita  eri  tieteen  esittä- 
jiä, liittyivät  sekä  opettajat  että  oppilaat  yhdyskunnaksi,  niinkuin  keski- 
ajalla oli  samallaisen  toimen  harrastajilla  tapana;  he  saivat  omat  oikeu- 
tensa ja  sääntönsä,  joiden  mukaan  heitä  tuomittiin;  heillä  oli  oma  hal- 
linto, jota  hoitamaan  he  valitsivat  virkamiehiä.  Arabialaisilla  oli  jo  aikai- 
semmin  korkeita  oppilaitoksia,  joissa  luonnontieteitä,  filosofiaa   ja  mate- 


Juristi  Jason  de  Magno  luennoimassa.    (Ranslcalainon  puupiirros  v:lta  1533.) 

matiikkaa  harrastettiin;  Kreikkalaisessa  keisarikunnassa  oli  kouluja,  joissa 
opetettiin  lakitiedettä.  Länsimailla  syntyivät  vanhimmat  yliopistot  Italiassa ; 
niinpä  Bolognassa,  niinkuin  ennen  mainittiin,  aljettiin  12:nnella  vuosi- 
sadalla Justinianuksen  lakikirjaa  tutkia,  ja  Fredrik  Barbarossa  antoi  v.  1158 
opiskeleville  laajat  oikeudet;  Salernossa  taas  syntyi  samoihin  aikoihin  yli- 
opisto, jossa  etupäässä  lääketiedettä  harrastettiin.  Kuuluisin  yliopisto 
keski-ajalla  oli  kuitenkin  Pariisin,  jonka  säännöt  ja  oikeudet  Filip  II  Au- 
gust V.  1215  vahvisti,  mutta  joka  jo  sitä  ennen  oli  ollut  olemassa. 
Jumaluusoppi  ja  skolastinen  filosofia  olivat  Pariisin  yliopiston  tärkeimmät 
oppiaineet,  ja  sen  maine  oli  niin  suuri,  että  yksin  kuninkaiden  ja  paavien 
täytyi  kuulustella  sen  mieltä. 

Yliopistossa    opiskelevat    jakaantuivat,    niinkuin    vielä    nytkin,    eri 
tiedekuntiin  eli  fakulteetteihin,  joita  oli  neljä:  jumaluusopillinen,  lääketie- 

teellinen,  lainopillinen  ja  taidetten  tiedekunta,  johon  viimemainittuun  kuu- 
lui filosofia  sekä  nuot  yllämainitut  seitsemän  vapaata  taidetta.  Taidetten 
tiedekunta  oli  Pariisin  yliopistossa  tärkein,  sillä  siihen  kuuluvilla  oli 
oikeus  valita  rehtori,  jota  muutkin  tiedekunnat  tottelivat.  Hän  valittiin 
ainoastaan  kolmeksi  kuukaudeksi  kerrallaan.  Paitsi  tiedekuntajakoa  tava- 
taan jo  aikaisin  kansakuntajako  eli  natsionilaitos,  sillä  ne  opiskelevat, 
jotka  olivat  samoilta  seuduilta  tai  samasta  maasta,  liittyivät  lähemmin 
toisiinsa;  heillä  oli  omat  kokouksensa,  oma  rahastonsa  ja  oma  esimie- 
hensä, jota  sanottiin  prokuraattoriksi.  Pariisin  yliopistossa  kuuluivat 
siellä  opiskelevat  Ruotsalaiset  ja  Suomalaiset'  englantilaiseen  kansakun- 
taan. Opiskelevien  luku  oli  muutamissa  yliopistoissa  sangen  suuri; 
niinpä  Bolognassa  oli  sen  alkuaikoina  yli  10,000  oppilasta,  Pariisissa 
tavallisesti  15 — 20,000,  joskus  30,000  asti;  eivätkä  nämät  olleet  ainoastaan 
nuorukaisia,  jotka  virkoihin  päästäkseen  opintoja  harjoittivat,  vaan  usein 
ikämiehiä,  jotka  olivat  tulleet  opinhaluaan  tyydyttämään. 

Ei  kuitenkaan  keski-ajan  ylioppilaiden  aika  yksinomaan  opinnoissa 
kulunut,  vaan  monet,  varsinkin  nuoremmat,  tuhlasivat  paljon  aikaa 
vallattomassa  elämässä  ja  raaoissa  huveissa.  Keski-ajan  tavat  eivät  yli- 
malkaan olleet  hienoja;  karkeus  näkyy  teinienkin  elämässä,  ja  varsin- 
kin ylioppilasten.  Juominen,  katumetelit,  tappelut  ovat  tavallisia  ilmiöitä, 
ja  murhiakin  tapahtuu  usein.  Pariisin  ylioppilaista  sanotaan,  että  heitä 
joka  yö  kulkee  aseilla  varustettuina  pitkin  katuja,  särkien  talojen  port- 
teja. Riitoja  ja  tappeluja  oli  eri  kansakuntien  välillä,  upseerien  ja  yli- 
oppilasten kesken,  porvarien  ja  ylioppilasten,  yhopiston  ja  piispan,  papis- 
toon kuuluvien  ja  munkkien  kesken  j.  n.  e.  Verisiä  taistelujakin  tava- 
taan eri  riitapuolien  kesken.  Niinpä  kerran  Pariisin  oppilaita  meni 
huvittelemaan  St.  Germain'in  seuduille,  jonka  asukkaat  olivat  vanhastaan 
näiden  vihamiehiä.  Yhfäkkiä  alkaa  kirkonkello  soida  ja  huuto  »kuolema 
papeille»  kuuluu;  maalaiset  estävät  heOtä  paluun  ja  ottavat  useita  van- 
giksi, muutamat  saivat  surmansa,  toiset  taas  haavoittuivat  maalaisten 
miekkojen  ja  keppien  iskuista.  —  Samantapaista  elämää  oH  muissakin 
yliopistoissa  ja  jatkui  vielä  kauan  uudella  ajallakin. 

Paitsi  jo  mainitsemiamme  yliopistoja  syntyi  Oxfordissa  kuuluisa 
korkeakoulu  samaan  aikaan  kuin  Pariisissa;  Montpellier'issa  niinikään; 
vanhin  saksalainen  yliopisto  perustettiin  Pragiin  v.  1348.  Kun  saksa- 
laiset ylioppilaat  suuttuivat  Pragissa  oleviin  Tshekkiläisiin  heidän  kansalli- 
sisten  harrastustensa  tähden,  lähtivät  he  pois  ja  asettuivat  Leipzigiin 
(v.  1407),  jonka  johdosta  sielläkin  yliopisto  sai  alkunsa.  Ruotsissa  perusti 
Sten    Sture   v.   1477   Upsalan   yliopiston,   vaikka   se  ei  pitkiin   aikoihin 

saavuttanut  suurta  arvoa;  Köpenhaminan  perustettiin  v.  1479.  Suomi 
sai  yliopiston  vasta  uudella  ajalla,  v.  1640,  jolloin  Turun  yliopisto 
perustettiin. 

Se  henkinen  vireys,  joka  oli  saanut  yliopistot  syntymään,  herätti 
samaan  aikaan  keski-ajan  maallisenkin  kirjallisuuden  henkiin.  Munkit 
ja  papit  olivat  keski-ajan  alussa  Kristuksen  oppia  levittäessään  koetta- 
neet hävittää  kaikki  kansojen  vanhat  pakanuuden  aikuiset  runot  ynnä 
muut    vanhat    muistot.     Mutta    Kaarle    suuri,   jonka    suuri   henki   näki 


Oxfordin  korkeakoulu,  peruttottu  1386,  siinä  kunnotsa  kuin  se  oli  IGOO-luvulla. 

näidenkin  arvon,  alkoi  koota  niitä,  ja  niinikään  hän  alkoi  tutkia  saksan- 
kieltäkin. Hänen  hurskas  poikansa  sitävastoin  heitti  koko  tämän  toi- 
minnan sikseen.  Kokonaan  häviämään  eivät  nuo  hengen-aarteet  kansoissa 
kuitenkaan  päässeet,  vaan  hiljaisuudessa  ne  kulkivat  miespolvesta  toiseen, 
kunnes  niihin  taas  kiinnitettiin  huomiota.  ll:nnellä  vuosisadalla  alkaa 
maallinen  runous  ilmaantua  julkisuudessa,  samassa  kuin  ritarisuus 
saapi  suuremman  arvon;  latinankielen  rinnalle  ilmestyy  nyt  kan- 
sojen oma  kieli,  pappien  ja  munkkien  rinnalla  kirjallisuuden  luojina 
maallikoita.  Mutta  nämät  molemmat  suunnat  pysyvät  vieraina  toisilleen; 
maallinen  kirjallisuus  ei  saa  hengelliseltä  sen  täydellisempää  muotoa  ja 
vakavuutta,    hengellinen    taas    ei   omista    maaUiselta    sen    nuorteutta   ja 


^   I 

elinvoimaa.  Kirkon  latinankielinen  kirjallisuus  edustaa  yleiskirkollista 
sivistystä,  maallinen  taas  kansallista.  Kansallisten  valtioidenkin  olemme 
nähneet  ristiretkien  aikana  pääsevän  alullensa  muodostumaan,  ja  samaan 
aikaan  alkaa  kansan  kieli  esiintyä  runoudessa.  Espanjassa  alituiset 
taistelut  antoivat  aihetta  urhoollisten  sankarien  ylistämiseen,  mutta  Etelä- 
Ranska  on  tämän  uuden  n.  s.  ritarirunouden  varsinainen  kotimaa,  josta 
se  levisi  myöskin  Italiaan.  Kieli,  jota  näissä  maissa  puhuttiin,  oli  muo- 
dostunut latinasta  ja  sen  vuoksi  sitä  nimitetään  romaanilaiseksi ;  se  oli 
silloin  vielä  kaikissa  mainituissa  maissa  jotenkin  samallainen.  Runoilijat, 
trubaduurit,  joista  useimmat  kuuluivat  alempaan  aatelistoon,  kulkivat 
aatelislinnasta  toiseen  laulujansa  esittämässä;  niillä,  jotka  eivät  itse 
saattaneet  laulaa,  oli  mukana  n.  k.  jonglöri,  joka  esitti  laulut;  viime- 
mainitut kuitenkin  myöhemmin  tulivat  ilveilijöiksi,  joita  naurettiin,  mutta 
halveksittiin.  Trubaduurit  esittivät  etupäässä  lemmenlauluja;  naisten 
kunniaa  ja  ylistystä,  ritarien  hyveitä  ja  toimia  he  lauloivat,  mutta  toi- 
set ivasivat  munkkeja,  pappeja,  jopa  itse  paaviakin.  Kuuluisimpia  oli 
Bertran  de  Born,  joka  tulisissa  lauluissa  ylistää  urhoollista  Richard 
Leijonamieltä;  eräs  Guiot  laulaa  Rooman  hovista,  »joka  on  täynnä  syntiä, 
se  on  pahuuden  pesäpaikka,  josta  kaikkinainen  turmelus  leviää».  Etelä- 
Ranskassa  oli  tällainen  laulurunous  eli  lyriikka  tavallisin.  Pohjois- 
Ranskassa  taas  lauloivat  truverit  pitemmissä  eepillisissä  runoissa  kan- 
sallissankareista, etupäässä  Kaarle  suuresta  ja  Rolandista,  tai  brittiläisestä 
Arturista  ja  hänen  pyöreän  pöydän  ritareistaan,  tai  esitettiin  vanhan  ajan 
sankarien  toimia,  varsinkin  Aleksanteri  suuren,  taikkapa  käsiteltiin  pyhi- 
mystaruista  saatuja  aineksia,  niinkuin  salaperäisestä  pyhästä  Oralista  eli 
vapahtajan  verestä,  joka  Kristuksen  kyljestä  oli  saatu  ja  timantti-astiassa 
Europaan  tuotu;  Tristanin  ja  Lancelotin  tarut  kuuluvat  samaan  ryhmään. 
Englannissa  tällaisia  runoilijoita  nimitettiin  minstreleiksi,  Saksassa  ne 
ovat  tunnetut  minne-laulajien  nimellä,  jotka  varsinkin  suurien  hohen- 
staufikeisarien  aikana  olivat  suosittuja.  Kuuluisimpia  on  Walter  von 
der  Vogeltveide,  joka  läheisesti  liittyi  Fredrik  II:seen  ja  katkeralla 
tavalla  ivasi  paaveja  ja  heidän  pyyteitään.  Myöhemmin  kun  ritarisuus 
alkoi  riutua,  jatkui  tämä  runous,  vaikka  heikompana  ja  etupäässä  uskon- 
nollisena, porvaristossa  meister- laulun  nimellä. 

Ritarirunouden  ohessa  pääsivät  arvoon  kansanrunotkin,  jotka  olivat 
syntyneet  jo  pakanuuden  aikana;  niinpä  Saksalaisten  suuri  eepos  Me- 
belungenlied  koottiin  v.  1200  vaiheilla;  siinä  kuvataan  kansainvaellusten 
levottomia  aikoja  ja  taisteluja  39:ssä  osastossa  eli  runossa.  Friisien 
keskuudessa,  jotka  asuivat  Pohjanmeren  rannoilla,  koottiin  toinen  eepillinen 

runosarja  Kudrun-sanksinstSL,  Espanjan  kansallissankariin  Cidiin  liitty- 
vät runot,  joissa  kerrotaan  kristittyjen  ja  Maurien  välisistä  taiste- 
luista, muodostettiin  kokonaiseksi  sarjaksi.  Anglosaksien  runot  taas 
kertovat  Beotoulf-mmi^ezi^  sankarista.  Skandinavialaisten  pakanuuden 
aikuiset  muistot,  maailmanviisaus  ja  katsantotapa  ovat  esitettynä  Edda- 
nimisissä  kokoelmissa,  jotka  Islannissa,  missä  pakanuus  kauemmin  säilyi, 
koottiin  13:nnen  vuosisadan  alkupuolella  Snorre  Sturlesonin  toimesta. 
Suomalaisten    pakanuuden    aikuiset   sankarilaulut   pysyivät   vielä   kauan 


Truvereja  Ja  JongISreJa  ylhilslssi  pidoissa.    (Miniatyyrikuva.) 

aikaa  sivistyneiltä  salassa;  keski-ajalla  niihinkin  liittyi  kristinopin  vaiku- 
tuksesta uusia  uskonnollisia  aatteita,  niinkuin  monessa  kohden  Kaleva- 
lassa on  nähtävänä. 

Historiallisten  tietojen  muistiinpaneminen  oli  pääasiallisesti  munk- 
kien toimena,  jotka  latinaksi  laativat  kronikoita,  niinkuin  keski-ajan 
alkupuolellakin.  Vähitellen  alkoivat  maallikotkin  äidinkielellään  kirjoittaa 
n.  k.  memoaxireja,  s.  o.  muistiinpanoja  aikansa  tapahtumista.  Ranskassa 
sai  tämä  kirjallisuudenlaji  alkunsa  ja  siellä  sen  etevimmät  edustajat 
edelleenkin  olivat.  Niinpä  Joinville  kirjoitti  Ludvig  pyhän  elämäkerran, 
jonka  hyvä  ystävä  hän  oli  ollut;  Villehardouin  oli  ritarina  mukana 
neljännellä   ristiretkellä   ja   kuvailee   elävästi  Konstantinopolin  valloitusta 

ynnä  muita  tämän  retken  tapahtumia.  Froissart,  joka  eli  myöhemmin 
(f  1401),  kulkee  kuin  trubaduurit  ritarilin  nasta  toiseen  ja  esittää  kirjoi- 
tuksissaan vilkkaalla  tavalla  hovi-  ja  leirielämää,  turnajaisia  ja  taisteluja, 
jota  vastoin  Comines,  Ludvig  XI:nnen  aikalainen,  käsittelee  tapahtumia 
valtiolliselta  kannalta  ja  osottaa  senkin  kautta  ajan  hengen  muuttuneen. 

KesM-ajan  sivistyksestä  kun  on  puhe,  on  myöskin  mainittava  näy- 
telmistä, sillä  niistä  meidän  näytelmätaiteemme  on  kehittynyt.  Niinkuin 
kaikki  harrastukset  kehittyi  tämäkin  kirkon  vaikutuksen-alaisena,  vaikka 
sen  alkuperä  on  etsittävä  kauempaa,  Kreikan  ja  Rooman  näytelmätai- 
teesta.  Uskonnonmenoista  olemme  nähneet  Kreikan  näytelmätaiteen 
saaneen  alkunsa,  vaikka  se  myöhemmin  sai  maallisen  luonteen  ja  5:nnellä 
ja  6:nnella  vuosisadalla  oli,  varsinkin  Itä-Roomassa,  muuttunut  sisällyk- 
seltään kevytmieliseksi.  Keski-ajallakin  kansa  vaati  teaatteria,  ja  silloin 
katolinen  kirkko,  joka  olevien  olojen  ja  kansan  vaatimusten  ja  käsitys- 
kannan mukaan  muodosteli  toimiaan,  omisti  näytelmätkin,  antaen  niille 
uskonnollisen  luonteen.  Jo  Kaarle  suuren  aikana  mainitaan  kirkollisia 
näytelmiä  esitetyn.  Raamatun  tapahtumista  saatiin  aiheita:  Kristuksen 
syntymästä,  hänen  kärsimyksensä  historiasta,  taivaaseen-astumisestaan 
j.  n.  e.;  näyteltiinpä  myöskin  marttyyrien  ja  pyhien  miesten  elämän- 
vaiheita ja  toisinaan  otettiin  niihin  aihe  aina  maailman  alusta  asti. 
Siten  syntyi  jättiläisnäytelmiä,  joiden  esittäminen  kesti  monta  päivää; 
Englannissa  näyteltiin  yhtä  tällaista  miraaJckelia  8  päivää,  jopa  eräässä 
Ranskan  kaupungissa  näytteleminen  kesti  25,  toisessa  40  päivää.  NuUe,  jotka 
seurasivat  tällaisia  näytelmiä  alusta  loppuun  asti,  oli  luvattu  synnin- 
päästö, joka  osottaa  niiden  läheistä  suhdetta  kirkkoon.  Kirkossa  niitä 
toisinaan  pantiinkin  toimeen,  mutta  useimmiten  ne  väenpaljouden 
tähden  pidettiin  taivasalla.  Näytäntöä  varten  tarvittiin  kolmikertainen 
lavarakennus,  jossa  ylimmäinen  kuvasi  taivasta,  missä  Isä  Jumala  oli, 
keskimmäinen  maata  ja  alimmainen  helvettiä.  Pappien  johdolla  näytelmät 
järjestettiin,  mutta  näyttelijöinä  esiintyi  tavallisesti  kierteleviä  ilveilijöitä, 
joiden  ammattiin  tämä  kuului;  niissä  tarvittiin  useita  kymmeniä, 
satojakin  henkilöitä.  Vaikka  esitettävä  aine  oli  uskonnollinen,  niin  muo- 
dostui näytelmä  useinkin  naurettavaksi  ja  meidän  käsityksemme  mukaan 
raajaksi,  mutta  keski-ajan  ihmisiä  se  ei  loukannut.  Näitä  näytelmiä  nimi- 
tettiin mysteerioiksi  tai  miraakkeleiksi,  mutta  esitettiinpä  niiden  ohessa 
n.  k.  moraliteetteja,  joissa  persoonoidut  hyveet  ja  paheet  esiintyivät^ 
ja  joiden  tarkoitus  oli  vaikuttaa  siveellisesti  katsojiin. 

Näytelmien  joukkoon  saattaa  lukea  myöskin  monellaiset  seremoniiat, 
juhlakulut,  joita  katolinen  kirkko  rakasti,  sekä  monet  huvit,  joita  kirkossa 

pidettiin,  ja  joista  vakava  mieliala  oli  kaukana.  Sellaisia  oli  aasinjuhla, 
jolloin  kunnioitettiin  sitä  aasia,  millä  Neitsyt  Maria  pakeni  Egyptiin;  aasi 
kuljetettiin  alttarin  eteen,  pappi  osotteli  aasin  huutoa  ja  seurakunta  huusi 
vastaukseksi. 

EesM-ajalla  taide  samoin  kuin  tiedekin  oli  kirkon  palveluksessa,  ja 
tässä  kohden  maallikot  ja  kirkonmiehet  liittyivät  toisiinsa,  sillä  eri 
maallista  taidetta  ei  ollut.  Kirkkojen  rakentaminen  niin  juhlallisiksi  kuin 
mahdollista   olikin   rakennustaiteen  tarkoitus.  —  Vanhimmat  kirkot  olivat 


Miraakkoliniytlniif  markkinoilla.    (Miniatyyrikuva.) 


yksinkertaisia  ja  puusta  rakennettuja,  jonka  vuoksi  tulipalot  niitä  usein 
hävittivät;  mutta  ll:nnellä  vuosisadalla  aljettiin  käyttää  kiveä  rakennus- 
aineena, ja  niiden  ulkomuoto  muuttui  myöskin  yhä  komeammaksi. 

Kun  keisari  Konstantinus  suuri  antoi  julistuksen,  jonka  kautta 
kristinoppi  tuli  luvalliseksi  Rooman  valtakunnassa,  lahjoitti  hän  myöskin 
kristityille  heidän  jumalanpalvelustaan  varten  useita  yleisiä  rakennuksia, 
basilikoita,  joita  oli  käytetty  tuomioistuinten  kokouspaikkana  eli  raati- 
huoneena. Ja  näiden  rakennusten  muotoisiksi  kristityt  arkkitehditkin 
alkoivat  kirkkoja  rakentaa.  Ne  olivat,  niinkuin  basilikat,  suorakulmion 
muotoisia,   sisältä   jaettuina   kolmeen    osaan   eli   laivaan,   jotka  pilaririvit 

erottivat  toisistaan.  Rakennuksen  taka-osassa  oleva  paikka,  jossa  tuoma- 
rit olivat  istuneet,  jätettiin  piispalle  eli  papille,  joka  toimitti  jumalanpal- 
veluksen; sen  edessä  taas  oli  alttari.  Kirkon  oikealla  puolella  oleva  laiva 
oli  miesväen  paikka,  vasemmalla  sivustalla  olevassa  taas  oli  naisväki; 
mutta  keskilaivassa,  joka  pidettiin  arvokkaampana  osana,  oli  hengelliseen 
säätyyn  kuuluvia  henkilöitä  sekä  sellaisia,  jotka  valmistettiin  kirkon 
yhteyteen  otettaviksi. 

Tästä  basilika-kirkosta  kehittyivät  ne  eri  kirkon  muodot^  joita  keski- 
ajalla tavataan.  Kreikkalaisessa  keisarikunnassa  muodostui  n.  k.  byzanti- 
lainen  tyyli  kupukattoineen  ja  ristikäytävineen  (ks.  luk.  IV).  ll:nnellä 
vuosisadalla,  jolloin  henkinen  elämä  kaikilla  aloilla  virkistyi,  kehittyi  uusi 
rakennusmuotokin,  n.  k.  romaaninen  tyyli  Italiassa,  Etelä-Ranskassa  ja 
Espanjassa,  ja  Länsi-Saksassa  ovat  Speierin,  Wormsin  ja  Mainzin  y.  m.  m. 
kirkot  tähän  tyyliin  rakennetut.  Sen  tunnusmerkkinä  on  pyöreäkaariset 
muodot  ikkunoissa  ja  ovissa.  Vanhempia  kömpelöitä  kirkkorakennuksia 
kevyemmännäköisinä,  sirompina  ja  valoisampina  kohosivat  romaanisen 
tyylin  kirkot;  mutta  vasta  goottilaisen  rakennustavan  kautta  keski-ajan 
rakennustaide  kehittyi  täydellisyyteensä.  Sen  tunnusmerkkinä  on  terävä- 
kulmaiset  kaaret,  korkeaharjaiset  katot  sekä  korkeat  yhä  suippenevat 
tornit,  joilla  ne  näyttävät  ikäänkuin  taivasta  tavottelevan.  Pohjois-Rans- 
kassa  se  muodostui,  mutta  levisi  sieltä  muihin  maihin.  Pariisin  Notre- 
dämen  kirkko  sekä  Amiens'in,  Rheims'in,  Strassburgin  ja  Kölnin  kirkot 
ovat  sen  etevimpiä  tuotteita.  Alkuaan  munkit  ja  papit  itse  raken- 
sivat kirkkoja,  mutta  myöhemmin  tämä  toimi  joutui  maallikkojen 
käsiin,  ja  keski-ajan  tavan  mukaan  kirkonrakentajatkin  liittyivät  eri 
ammattikunniksi,  joissa  taito  säilyi  ja  kehittyi.  Näistä  yhdistyksistä 
johtuvat  uuden  ajan  vapaamuurariyhdistykset,  joilla  kuitenkin  on  toinen 
tarkoitus. 

Rakennustaide  on  tärkein  ja  enimmin  kehittynyt  kaikista  keski-ajan 
kuvaavista  taiteista.  Kuvanveistotaiteen  avulla  koetettiin  somistaa  etu- 
päässä kirkkoja;  apostolien  ja  pyhimysten  kuvia  veistettiin  pilareihin  tai 
seinämiin;  reliikkiarkkuja  ja  alttarikaappeja  koristettiin  samaan  tapaan. 
Seiniin  ja  akkunoihin  taas  maalarit  piirsivät  samantapaisia  kuvia.  Niistä 
puuttuu  kreikkalaisen  taiteen  sopusuhta  ja  luonnollisuus,  sillä  ne  ovat 
muodottomia  tähän  verrattuina;  mutta  keski-ajan  taiteen  tarkoitus  olikin 
ilmaista  tunnetta  ja  sisällistä  ihmistä,  hurskasta  mieltä,  vihaa  tai  himoja, 
ja  siten  esittämällään  herättää  katsojassa  uskonnollisen  mieliaiaiu 
Raamattua  kopioidessaan  tai  muita  kirjoituksia  valmistaessaan  koristeli- 
vat   munkit    niitä    usein    sisällystä    valaistakseen   maalauskuvilla,   joista 

monet  ovat   hyvin  somia,  ja  osottavat,  että  niihin  on  käytetty  ääretöntä 
työtä  ja  aikaa. 

Keski-ajan  loppupuoliskolla,  jolloin  valtiossa  ja  yhteislqunnassa 
rupesi  muutoksia  tapahtumaan,  alkaa  myöskin  henkisellä  alalla  uusi, 
vapaampi,  raittiimpi  ja  inhimillisempi  suunta  päästä  alullensa.  Ihmis- 
henki pyrkii  vapautumaan  siitä  ahtaasta  piiristä,  jossa  katolinen  kirkko 
sitä  oli  pitänyt,  ja  nyt  ruvetaan  etsimään  uusia  aatteita  ja  muotoja  van- 
han Rooman  ja  Kreikan  henkisistä  aarteista.  Maailmalta  melkein  salat- 
tuna oli  vanhan  ajan  kirjallisuus  elänyt  luostarien  hämärissä  kätköissä, 
mutta  nyt  se  alkoi  sieltä  ilmaantua  maailman  kuuluviin.  Vanhoja  käsi- 
kirjoituksia etsittiin  kaikkialta  ja  monisteltiin ;  aljettiin  käyttää  vanhan 
Rooman  kieltä,  joka  vähitellen  syrjäytti  keski-ajan  pilaantuneen  kielen. 
Klassillisen  kirjallisuuden  kaunista  muotoa  aljettiin*  ottaa  malliksi  kan- 
salliskirjallisuudessa. Tuo  harrastus  oli  keski-ajalla  rajoitettu  melkein 
yksinomaan  Italiaan,  ja  vasta  uuden  ajan  alussa  se  levisi  muualle  Länsi- 
maihin. Sen  vuoksi  tässä  mainitsemmekin  ainoastaan  sen  ensimmäiset 
ja  etevimmät  edustajat,  joissa  tuo  klassillisuuden  vaikutus  on  huomatta- 
vissa.   Ne  olivat  Dante,  Petrarca  ja  Boccaccio. 

Katsantotavaltaan  kuului  Dante  täydellisesti  keski-aikaan,  sillä  hän 
oli  keisariuden  harras  ihailija  sekä  katolisen  kirkon  uskollinen  ystävä, 
mutta  vanha  klassillisuuden  henki  silti  hänen  runolahjansa  oli  kehittänyt. 
V.  1265  syntyneenä  antautui  hän  niihin  kiivaisiin  puoluetaisteluihin, 
jotka  hänen  syntymäkaupungissaan,  Florensissa,  riehuivat,  liittyen  ghibelli- 
neihin.  Kun  guelfit  pääsivät  voitolle  v.  1302,  kohtasi  ankara  vaino 
vastapuoluelaisia,  jonka  johdosta  Dantenkin  täytyi  mainittuna  vuonna 
lähteä  maanpakoon,  eikä  hän  enää  milloinkaan  syntymäkaupunkiinsa 
päässyt  palaamaan.  Hän  oleskeli  useassa  paikassa,  muun  muassa 
Pariisissakin  jonkun  aikaa,  ja  kuoli  v.  1321  Ravennassa.  Maanpakolai- 
sena hän  kirjoitti  maailmanmainion  runoteoksensa  Divina  Comedian, 
jossa  hän  tuo  esille  valtiollisen  katsantokantansa,  mutta  jonka  sisällys 
kuitenkin  on  uskonnollinen,  siinä  kun  koko  keski-ajan  viisaus  tulee  esille. 
Dante  ei  käyttänyt  tässä  runoelmassa  latinaa,  vaan  kansankieltä,  ja  on 
hän  sen  kautta  tullut  Italian  kirjakielen  luojaksi.  Kertomuksen  tapah- 
tumapaikkoina on  toinen  maailma,  jonne  runoilija  itse  mielikuvitukses- 
saan pääsee.  Katolisen  kirkon  opin  mukaan  hän  jakoi  sen  kolmeen 
osaan;  Helvetti  on  ensimmäinen.  Kiirastuli  toinen,  ja  kolmas  Paratiisi 
eli  Taivas.  Ensin  hän  Vergiliuksen  opastamana  kulkee  Manalan  kaikki 
kauheat  rotkot  ja  syvyydet  ja  näkee  siellä  valtiollisia  vihamiehiään, 
joiden  kovia  rangaistuksia  ja  tuskia  hän  räikeästi  kuvailee.  Manalan 
Yleinen  historia.  —  41. 

syvimmässä  sopukassa  saatanan  kynsien  ja  hampaiden  välissä  on  vei- 
jenmurhaaja  Kain  ja  Caesarin  murhaaja,  s.  o.  keisariuden  aatteen  törkeä 
loukkaaja,  Brutus.  Kiirastulessa  on  sielujen  tila  parempi,  se  kun  on 
valmistuspaikkana  Taivaaseen,  jonne  runoilija  sitten  saapuu.  Mutta  täällä 
ei  pakanallinen  Vergilius  enää  voi  häntä  johtaa,  vaan  nyt  tulee  oppaaksi 
hänen  lemmittynsä,  nuori  nainen  Beatrix  Portinari,  johon  hän  nuoruu- 
dessaan oli  tulisesti  rakastunut  ja  jota  hän  aina  piti  jonkinlaisena  hyveen 
ja  kauneuden  ihanteena.  Osastosta  toiseen,  planeetista  toiseen  hän  kiitää 
Beatrixin  kanssa,  joka  häneUe  esittää  ja  selittää  kaikki  mitä  he  näkevät, 
ja    vihdoin    he   saapuvat    jumaluuden    läheisyyteen    asti,    jolloin    matka 


Dante. 


Petrarca. 


loppuu.  Danten  teos  on  syvämietteinen  ja  hämärä,  jonka  vuoksi  usein 
on  vaikea  tietää,  mitä  runoilija  tarkoittaa.  Vielä  nytkin  Italian  oppi- 
neet tutkivat  ja  selittelevät  sitä.  —  Petrarca  (1304 — 1375)  oli  myöskin 
Florensista  kotoisin  ja  samoin  kuin  Dante  maanpakolaisuuteen  tuomittu. 
Kauniilla  ja  soinnukkaalla  kielellä  hän  esitti  tunteitansa  soneteissa  ja 
odeissa,  varsinkin  rakkauttaan  Laura  da  Noraun,  joka  oli  hänen 
Beatrixensa.  Mutta  hän  harrasti  innokkaasti  myöskin  vanhan  ajan  kir- 
jailijoiden teoksia,  kulkien  pitkin  Italiaa,  Ranskaa  ja  Saksaa  kirjastosta 
toiseen,  luostarista  luostariin  tutkimassa  niiden  vanhoja  käsikirjoituksia, 
lunastaen  tai  kopioiden  niitä.  Hänen  maineensa  oli  niin  suuri,  että 
hänelle]  v.  1341  osotettiin  harvinainen  kunnia,  hän  kun  sai  Rooman 
Capitoliumilla  laakeriseppeleen ;  kaksitoista  nuorukaista,  jotka  lukivat 
hänen   sepittämiään   runoja,  kulki  komeisiin  vaatteisiin  puetun  runoilijan 

edessä,  jota  ääretön  kansanjoukko  seurasi  juhlapaikalle.  Hartaana  klas- 
sillisuuden  ihailijana  hän  käytti  myöskin  latinankieltä,  muun  muassa 
^/Hca-nimisessä  runoelmassa,  jossa  hän  esittää  toisen  punilaissodan 
tapahtumia.  —  Petrarcan  oppilas  Boccaccio  syntyi  v.  1313  Pariisissa, 
mutta  hänen  vanhempansa  olivat  Florensista  kotoisin.  Hän  on  Italian 
suorasanaisen  kirjakielen  muodostaja,  sillä  kuuluisa  Z^^cam^o^^-nimi- 
sessä  kertomuskokoelmassa,  jossa  sen  ajan  Italian  kevytmieliset  tavat 
kuvastuvat,  hän  sitä  käyttää.  Se  sisältää  sata  kertomusta,  jotka  runoi- 
lija sanoo  siten  syntyneen,  että,  kun  kauhea  ruttotauti,  joka  hirmukuo- 
leman  nimellä  kiersi  koko  Europan,  raivosi  Florensissa  v.  1348,  muuan 
seurue,  johon  kuului  kolme  nuorta  ritaria  ja  seitsemän  nuorta  neitoa, 
lähti  erääseen  maakartanoon,  missä  he  aikaa  kuluttaakseen  vuoroonsa 
esittivät  kukin  kymmenen  kertomusta. 

Klassillisen  kirjallisuuden  henkiin  herääminen  synnytti  myöskin 
rakennus-  ja  kuvanveistotaiteessa  sekä  maalauksessa  uuden  suunnan, 
jonka  edestä  keski-aikuinen  väistyi.  16:nnellä  vuosisadalla  se  kehittyi 
korkeimmilleen,  jonka  vuoksi  jätämme  sen  esittämisen  uuteen  aikaan. 


Esitettyämme  henkisen  elämän  pääpiirteet  Europan  vanhoissa  sivis- 
tysmaissa, luomme  lopuksi  myöskin  silmäyksen  Suomen  sivistysoloihin 
tällä  ajalla.  —  Samoin  kuin  keski-ajan  yhteiskunta-  ja  valtiolaitos,  ulkoa 
tuotuna,  ei  päässyt  juuria  myöten  perehtymään  meidän  maassamme, 
samoin  pysyi  katolinen  kirkkokin  ja  sen  sivistys  ainoastaan  pintapuolisena 
kuorena  Suomalaisissa;  se  oli  kuin  valon  heijastusta  Keski-  ja  Etelä- 
Europan  sivistysoloista.  Katolinen  usko  ei  päässyt  suurestikaan  muutta- 
maan kansamme  katsantotapaa,  vaan  se  oli  vielä  pakanallisella  kannalla; 
katolisen  kirkon  pyhimykset  tulivat  vaan  lisäämään  entisten  jumalien 
lukua;  pakanallisia  uhreja  toimitettiin  vielä  yleisesti;  tietäjien  ja  noitien 
puoleen  käännyttiin  sairauden  sattuessa,  varastettua  tai  kadonnutta  tavaraa 
takaisin  tahdottaessa,  tulevaisia  asioita  tiedusteltaissa  j.  n.  e.  Kristinusko 
antoi  ainoastaan  joitakuita  uusia  vivahduksia  entisiin  menoihin.  Eikä 
katolisen  kirkon  tunteeseen  ja  aisteihin  vaikuttavalla  ulkonaisella  loistolla, 
missä  sitäkään  oli  nähtävissä,  saattanut  olla  vakaaseen  ja  hitaaseen  suoma- 
laisluonteeseen  samaa  voimaa  kuin  Etelä-Europan  vilkkaampiin  ja  tunte- 
hikkaampiin  kansoihin.  Saarnat  taas,  milloin  niitä  pidettiin,  käsittelivät 
pääasiallisesti  Neitsyt  Marian  ylistystä  tai  pyhimyksien  tekemiä  ihmeitä, 
jottei  niidenkään  avulla  saatettu  tunkeutua  kristinopin  henkeen. 

Mutta  ei  Suomen  papistokaan  ollut  samalla  sivistyskannalla 
kuin  muissa  Europan  maissa.  Se  oppi,  minkä  papit  saivat,  oli  jotenkin 
niukka.  Turussa  oleva  katedraalikoulu  oli  maan  korkein  oppilaitos  ja 
alempia  oli  luostarien  yhteydessä  olevat  sekä  kaupunki-koulut;  oppi- 
aineet olivat  samat  kuin  muualla.  Ainoastaan  harvat  saattoivat  ulkomaan 
yliopistoissa  hankkia  itselleen  korkeampaa  oppia.  Kirjallista  elämää  ei 
meidän  maamme  papistossa  ja  munkeissa  tavata  juuri  muuta  kuin  nimeksi. 
Ainoa  kirjailija,  joka  tunnetaan,  oli  eräs  Naantalin  munkki  Jöns  Budde 
(1469—1500),  joka  oli  Ruotsista  syntyisin.  Hän  käänsi  ruotsinkielelle 
osia  raamatusta  sekä  pyhimystaruja  ja  Bernhard  Clairvaux'laisen 
kirjoituksia,  jonka  mystillisen  maailmankatsantotavan  hän  näkyy  omista- 
neen. Suomenkielellä  ei  ilmestynyt  mitään,  paitsi  muutamia  rukouksia, 
joista  jo  ennen  olemme  maininneet.  Suomenkieli  joutuikin  ihan  syrjään; 
latina  oli  kirkon  kieli  ja  ruotsi  taas  tuli  hallinnossa,  oikeuslaitoksessa 
ynnä  muissa  julkisissa  toimituksissa  käytäntöön. 

Ritarielämä  loi  Etelä-Europassa  henkiin  ritari  runouden,  mutta  ei 
Suomessa  eikä  Ruotsissakaan  sellaista  tavata,  sillä  kumpikin  pysyi  vie- 
raana kylmälle  Pohjolalle.  Mutta  kansassa  ei  ollut  entinen  runous 
kokonaan  loppunut  kristinuskon  vaikutuksesta,  vaan  se  jatkui  entiseen 
tapaan,  saaden  uusia  aiheita  ja  aatteita  muuttuneista  olosuhteista.  Entisiä 
pakanallisia  runoja  vielä  yleensä  laulettiin,  mutta  kansan  käsitystavan 
mukaan  muodostettiin  myöskin  pyhimystarut  eli  legendat  ja  jotkut 
historialliset  tapahtumat.  Tällaisista  runoista,  joita  Kantelettaressa 
tavataan,  mainittakoon  >Piispa  Henrikin  surma»  niminen  kertomus, 
jossa  puhutaan  pyhän  Henrikin  matkoista,  hänen  käynnistään  Lallin 
talossa,  häijystä  Kerttu-emännästä,  Lallin  vihasta,  murhasta  sekä  hänen 
saamastaan  rangaistuksesta,  hiukset  ja  päänahka  kun  lähtivät  irti 
yhdessä  hiipan  kanssa,  jonka  hän  surmatulta  piispalta  oli  ottanut,  sekä 
vihdoin  Henrikin  kuoleman  jälkeen  tapahtuneista  ihmeistä.  Muutamia 
runoja  on  raamatun  kertomuksen  mukaan  muodostettu;  niinpä  Kalevalan 
viimeinen  runo  kertoo  Marjatasta  ja  ihmeellisestä  Jesus-lapsesta  sekä 
Ruotuksesta ;  Väinämöinenkin,  pakanuuden  aikuinen  sankari,  esiintyy 
runossa,  häntä  kun  on  pyydetty  kastamaan  Jesus-lasta;  mutta  Väinä- 
möinen tuomitsee  hänet  kuolemaan,  koska  hän  muka  oli  suolta  löydetty. 
Silloin  tuo  pieni  lapsi  ankarasti  nuhtelee  vanhaa  miestä,  joka  sen  vuoksi 
suuttuneena  lähtee  vaskisella  purrella  purjehtimaan  pois,  taivaan  ja  maan 
välille,  jättäen  vaan  kantelonsa  jäljelle.  Kansan  muuttunut  katsanto- 
kanta siinä  ilmenee;  vanha  Väinämöinen  kaikkine  viisauksineen  ei  enää 
pysty    kilpailemaan    uuden    ajan    ja    hengen    edustajan,    pienen    lapsen 

kanssa;  kristinopin  tieltä  täytyy  pakanuuden  väistyä.  —  »Viron  orja  ja 
isäntä  »nimisessä  runossa  mukaillaan  raamatun  vertausta  rikkaasta 
miehestä  ja  Latsaruksesta. 

Kauniimpia  keski-ajalla  syntyneistä  runoista  on  »Elinan  surma», 
jossa  kerrotaan  Laukon  herrasta  Klaus  Kurjesta,  joka  ilkeän  Kirsti-piian 
kavalaan  ja  valheelliseen  juoneen  uskoen  poltti  oman  puolisonsa  Elinan 
sekä  pienen  poikansa.  Viipurin  linnan  piirityksestä  v.  1495  on  niin- 
ikään kansan  mielikuvituksessa  muodostunut  runo,  jossa  kerrotaan, 
mitenkä  »Iivana  iso  isäntä»  tuli  »alle  Viipurin  vihannan»,  jossa  hän 
»pani  pyssyt  paukkumahan,  umpiputket  ulvomahan»  ja  sai  linnan  hal- 
tuunsa sekä  hävitti  sen.  Samantapaisia  runoja  syntyi  vielä  uudella  ajalla- 
kin. Keski-ajan  kansanrunoihin  saattanee  myöskin  lukea  »Ritvalan 
helkavirret»,  joita  laulettiin  hclkatulia  poltettaissa  Helatorstaina.  Sama 
tapa  on  säilynyt  viime  aikoihin  asti  Sääksmäen  Ritvalan  kylässä,  josta 
nämät  runot  ovat  nimensä  saaneet. 

Köyhä  on  Suomen  kirjallisuus  samoin  kuin  sen  ajan  henkiset 
tuotteet  ylipäänsä.  Uusi  oppi  tahtoi  täällä  niinkuin  muuallakin  hävittää 
pakanallisen  runouden  ja  muut  muistot,  mutta  sijaan  se  ei  vielä  saatta- 
nut luoda  uutta  muotoa  ja  sisällystä.  Suomen  kansa  oli  koko  keski-ajan 
pakanuuden  ja  kristinuskon  vaiheilla.  Vasta  uskonpuhdistuksen  vaiku- 
tuksesta kristinoppi  juurtui  kansaan  ja  sen  kautta  rupesi  suomenkielinen 
kirjallisuuskin  syntymään. 


Oikaistavia: 

42  riv. 

19  alhaalta  on  Elam,                           pitfiä  olla  Elämin. 

123     » 

4  ylhäältä   »   lonnonlahjat 

«     luonnonlahjat. 

352     > 

8       »          »   historian  alalla 

>     historian  alaa. 

447     » 

13  alhaalta   v   Länsi-Europan 

464     * 

1  ylhäältä   *   Viipuriin,  Porvooseen    > 

^     Viipuriin  kaksi  (luostaria). 

477     * 

9        «          »    14:nnellä  vuosisadalla  ^ 

V     1 3  :nnen  vuosisadan  lopussa 

496     » 

14        »          V   Sämän 

V     Tämän. 

